
FORORD. 


Allerede  medens  afdøde  Statsraad  Nissen  var  Professor  ved  Uni- 
versitetet, gik  der  Rygter  om,  at  man  kunde  gjøre  sig  Haab  om  hans 
kirkehistoriske  Forelæsningers  Udgivelse  i Trykken.  Om  han  selv  har 
tænkt  derpaa,  kan  dog  ikke  med  Sikkerhed  vides;  i hvert  Fald  forelaa 
der  ved  hans  Død  ikke  noget  Manuskript  i den  Stand,  at  man  deraf 
kunde  slutte  sig  til,  at  han  havde  havt  Tanke  paa  i den  nærmeste  Frem- 
tid selv  at  offentliggjøre  sine  Forelæsninger.  Naar  man  alligevel  har  be- 
sluttet sig  til  at  udgive  en  Del  af  disse,  har  dette  sin  Grund  dels  i de 
fra  forskjellige  Kanter  fremkomne  Anmodninger  i den  Retning,  dels  i 
Ønsket  om  at  nyttiggjøre  den  i saa  høi  Grad  afholdte  Universitetslærers 
efterladte  Manuskripter.  Ved  at  undersøge  disse  viste  det  sig,  at  det 
Parti,  som  var  udførligst  udarbeidet,  var  Forelæsningeme  over  den  al- 
mindelige  Kirkehistorie  efter  Reformationen ; mindst  udarbeidet  var  Fore- 
læsningeme over  Oldtidens  og  — skjønt  ikke  i samme  Grad  — over 
Nordens  Kirkehistorie.  Man  tog  derfor  under  Overveielse,  om  det  ikke 
skulde  være  rettest,  til  Udgivelse  i Trykken  at  vælge  hans  Forelæsninger 
over  den  almindelige  Kirkehistorie  efter  Reformationen;  men  da  dette 
vilde  blive  et  temmelig  kostbart  Verk  paa  to  tykke  Bind  og  desuden 
ikke  udgjøre  et  fuldstændigt  afsluttet  Hele,  nærede  man  Frygt  for,  at  et 
saa  kostbart  og  paa  samme  Tid  ufuldstændigt  Verk  ikke  vilde  kunne 
gjøre  Regning  paa  den  fornødne  Tilslutning  fra  Publikums  Side.  Ander- 
ledes  stillede  det  sig  med  Udgivelsen  af  en  samlet  og  forholdsvis  kort- 
fattet Fremstilling  af  de  tre  nordiske  Kirkers  Historie.  Her  var  der 
aabenbart  en  Trang  tilstede  — nærværende  Verk  er  det  første  Forsøg 


paa  en  saadan  Fremstilling  — og  hvad  der  saaledes  vilde  leveres,  vilde 

4 

blive  et  afrundet  og  fuldstændigt  Hele.  Man  besluttede  da  at  forsøge 
dette  trods  de  større  Vanskeligheder,  som  paa  Grund  af  en  Del  af  Ma- 
nuskriptets  Beskaffenhed  vilde  være  forbundne  dermed. 

Af  hvad  ovenfor  er  oplyst,  vil  det  formentlig  fremgaa,  at  min 
Stilling  som  Udgiver  af  min  tidligere  Lærers  efterladte  Arbeide  vistnok 
paabød  mig  at  vise  dette  den  Pietet,  som  laa  i Sagens  Natur,  men  at 
jeg  paa  den  anden  Side,  hvor  det  paakrævedes,  maatte  have  Adgang 
til  at  benytte  Manuskriptet  med  nogen  Grad  af  Frihed.  Som  min  Op- 
gave  maatte  jeg  stille  det,  at  gi  ve,  hvad  Forfatteren  selv  havde  givet  paa 
sine  Forelæsninger;  jeg  har  derfor  søgt  paa  de  Steder,  hvor  Manuskriptet 
ikke  forelaa  saa  udarbeidet,  at  det  uden  videre  kunde  trykkes,  at  rekon- 
struere, hvad  der  var  bleven  foredraget,  efter  forskjellige  Forelæsnings- 
hefter,  som  velvillig  er  bleven  mig  overladte  af  nogle  af  Nissens  Tilhørere, 
og  under  denne  Rekonstruktion  at  benytte  de  Udtryk  og  Vendinger,  som 
Nissen  selv  havde  brugt  i sit  mundtlige  Foredrag.  Dog  er  der  flere 
Steder,  hvor  jeg  har  troet  at  burde  føre  Bearbeidelsen  noget  ud  over, 
hvad  Forelæsningshefterne  gav  Anvisning  paa,  dels  hvor  der  aabenbart 
var  en  Lakune  (som  f.  Ex.  de  norske  Klostre  Side  145 — 148),  dels 
hvor  vistnok  Manuskriptet  gav  Antydninger,  men  Forelæsningshefterne 
lidet  eller  intet  meddelte  (som  f.  Ex.  Side  39 — 40,  123  ff.,  262  ff.), 
dels  hvor  Fremstillingen  syntes  mig  at  være  vel  knap  og  schematisk 
(som  f.  Ex.  Side  53  ff.,  312  ff.,  423  ff.).  Der  gives  ogsaa  Partier,  som 
paa  Grund  af  nyere  Undersøgelser  maatte  delvis  omarbeides  (som  f.  Ex. 
Side  49  ff.,  87  ff,  16 1 ff.,  391  ff.);  hertil  kommer  talrige  smaa  Ændringer 

eller  Tilføielser,  som  syntes  mig  nødvendige.  Under  alt  dette  maatte 

$ 

jeg  dog  stadig  bestræbe  mig  for  saavidt  mulig  at  gaa  ind  i Forfatterens 

Aand  og  Fremstillingsmaade  og  at  afpasse  de  foretagne  Bearbeidelser 

efter  hele  Verkets  Plan.  Af  Forfatterens  Forelæsninger  over  den  almin- 

delige  Kirkehistorie  har  jeg  tilladt  mig  at  medtage  de  «Indledninger», 

som  flndes  Side  323 — 327,  343 — 346  og  37.9 — 385.  Inddelingeme  i 

* 

Afsnit  og  Paragrafer  er  selvfølgelig  af  Nissen  selv.  Som  det  vil  sees, 
har  han  i sin  Inddeling  af  den  efterreformatoriske  Tid  ikke  afveget  fra 
den  almindelig  brugte  kronologiske  Afgrænsning  af  Tidsrummene.  Men 
skjønt  der  for  den  nordiske  Kirkehistories  Vedkommende  nok  kunde 


være  Grund  til  at  sætte  enkelte  Tidsrums  Begyndelse  noget  senere,  da 
de  fra  Udlandet  kommende  Aandsstrømninger  ikke  strax  og  umiddelbart 
gav  hele  Tidsalderen  sit  Præg,  vil  det  dog  vistnok  indrømmes,  at  den  af 
Forfatteren  benyttede  kronologiske  Inddeling  ikke  i nogen  Henseende 
har  bidraget  til,  at  der  i Forfatterens  Fremstilling  er  faldt  nogen  skjæv 
Belysning  over  Personer,  Forhold  eller  Tidsrum.  Det  bør  udtrykkelig 
bemerkes,  at  Fremstillingen  af  Ansgars  Liv  er  givet  i den  Form,  For- 
fatteren selv  i et  populært  Foredrag  har  benyttet  («Gammelt  og  Nyt» 
II.  1866  Side  69  ff).  Endelig  vil  jeg  ikke  undlade  at  bede  erindret, 
at  Forfatteren  under  Udarbeidelsen  af  sine  Forelæsninger  over  Nordens 
Kirkehistorie  ene  og  alene  synes  at  have  havt  de  theologiske  Studerendes 
praktiske  Behov  for  Øie.  En  naturlig  Følge  heraf  er  det,  at  han  for 
Størstedelen  bygger  paa  de  Forskninger,  tidligere  Bearbeidere  af  Nordens 
Kirkehistorie  har  anstillet,  som  R.  Keyser , P \ A.  Munch , L . L . Daae, 
L%  A . Anjou , C.  A . Cornelius , L . Helveg  m.  fl.,  og  at  nærværende 
Verk  saaledes  ikke  i nogen  særlig  Grad  gjør  Fordring  paa  at  levere  et 
selvstændigt  eller  originalt  videnskabeligt  Bidrag  til  den  nordiske  Kirke- 
historie; hvad  Forfatteren  vilde  give  de  theologiske  Studerende,  var 
en  Oversigt  over  de  nordiske  Kirkers  Historie  i Overensstemmelse  med 
de  Resultater,  den  kirkehistoriske  Forskning  indtil  hans  Tid  havde 
vundet. 

Til  Slutning  være  det  mig  tilladt  at  udtale  min  varmeste  Tak  til 
D'Hrr.  Professor  Dr.  Gustav  Storm , hvem  jeg  skylder  mange  af  de 
nye  Ting,  som  flndes  i Verkets  første  Hoveddel,  Pastor  Dr.  A,  Chr . Bang, 
Universitetsunderbibliothekar  A.  Kjær  og  Assistent  ved  Rigsarkivet 
O.  A . Øverland  for  den  Velvilje,  hvormed  de  paa  forskjellige  Maader 
har  bistaaet  mig  under  Udgivelsen  af  dette  Verk. 


Th.  G.  B.  Odland. 

Forste  Afsnit. 

Kristendommens  Indførelse  i de  nordiske  Lande. 


å et  var  gjennem  Vikingetogene,  de  gamle  Nordboere  (Nordmænd, 
Svear,  Gøter  og  Daner)  først  kom  i Berørelse  med  Kristendommen. 
£ De  Lande,  som  Nordens  Vikinger  hjemsøgte,  Skotland,  Irland, 
; England,  Frankrige,  var  forlængst  kristnede.  Og  om  end  det 
kristelige  Fredsbudskab  i Almindelighed  ikke  syntes  at  tiltale  de 
vilde  Vikinger,  saa  var  det  dog  rimeligt,  at  Kirkemes  og  Guds- 
tjenesternes  Pragt  maatte  gjøre  et  stærkt  Indtryk  paa  de  raa  Ge- 
mytter. Høvdinger  og  Geistlighed  sparede  heller  ikke  Umage  for 
at  omvende  dem,  for  saaledes  paa  engang  at  udbrede  Kristendommen 
og  formilde  deres  ødelæggende  Grusomhed.  Disse  Omvendelsesforsøg 
bar  dog  kun  liden  Frugt.  De  gik  jo  ogsaa  efter  Tidens  Omvendelses- 
praxis  mest  kun  ud  paa  at  faa  dem  døbte.  Og  med  Daaben  tog 
Vikingeme  det  meget  let:  mange  lod  sig  døbe,  naar  de  kom  i Nød 
eller  Fare,  f.  Ex.  naar  de  havde  vovet  sig  for  langt  ind  i det  fiendt- 
lige Land,  eller  naar  Krigslykken  var  dem  imod,  lod  de  sig  skarevis 
døbe  for  at  slippe  løs;  men  var  Faren  over,  saa  var  der  heller  ikke 
mere  Tanke  paa  den  Tro,  til  hvilken  de  var  døbte;  stundom  vaskede 
de  endog  Daaben  af  sig  igjen  bagefter.  Om  flere  fortælles  det,  at 
de  lod  sig  døbe  Gang  efter  Gang  alene  for  Daabsgavernes  eller  vel 
endog  blot  de  hvide  Daabsklæders  Skyld,  som  de  nydøbte  efter  Skik 

Kristendommens  Iudførelse. 


og  Brug  iførtes.  Endnu  sædvanligere  var  det,  at  de,  som  færdedes 
meget  i fremmede  Lande  paa  Handelsreiser  eller  i andet  Ærinde,  kun 
lod  sig  «primsigne»  (prima  signatio)  eller  merke  med  Korsets  Tegn 
uden  derfor  at  døbes.  De  kunde  da  med  større  Frihed  færdes  baade 
blandt  Kristne  og  blandt  Hedninger;  thi  de  kunde  efter  Omstændig- 
hederne  gaa  baade  for  det  ene  og  det  andet. 

For  Hjemlandet  i hvert  Fald  havde  disse  Omvendelser  ingen 
Betydning.  Somme  tog  vel  ogsaa  for  Alvor  ved  Troen,  men  disse 
tog  da  for  det  meste  Bolig  i det  kristne  Land.  De,  som  vendte 
hjem,  var  mest  saadanne,  som  i det  fremmede  havde  tabt  Troen 
paa  sine  gamle  Guder  og  derfor  kun  medbragte  Vantro  eller  nogle 
uklare,  halvkristelige  Forestillinger  Den  religiøse  Tilstand  i Norden 
lader  sig  paa  denne  Tid  karakterisere  dels  ved  den  aabenbare  Vantro 
dels  ved  dennes  Modsætning  den  krasseste  Overtro.  Det  er  en 
Overgangstid,  der  i flere  Henseender  er  lig  Overgangstiden  blandt 
Romere  og  Grækere  i «Tidens  Fylde».  Vi  finder  Folk,  som  var 
aldeles  vantro  og  kun  troede  paa  sin  egen  Styrke  og  Forstand;  vi 
finder  saadanne,  som  Sagaeme  kalder  «de  blandede  i Troen»  som 
hin  Helge  Magre,  om  hvem  det  fortælles,  at  han  vel  troede  paa 
Hvidekrist  og  kaldte  sin  paard  efter  ham  Kristnes,  men  naar  han 
var  paa  Søen  eller  i andre  Foretagender,  som  krævede  Haardførhed, 
paakaldte  han  Thor;  han  mente  vel,  at  den  milde  Krist  ikke  kunde 
eller  vilde  hjælpe  i saadanne  Sager.  Andre  som  Harald  Haarfagre 
paakaldte  «den  Gud,  som  har  skabt  alt  og  raader  for  alt».  I det 
hele  kan  det  siges,  at  Vikingetogene  og  den  derved  opstaaede  Be- 
rørelse  med  Kristendommen  har  forberedt  Kristendommen  negativt, 
idet  Asatroen  derved  mere  og  mere  blev  undergravet. 

Omkring  Aar  800  begynder  Missionen  fra  det  frankiske  Rige. 
Paa  denne  Tid  havde  nemlig  Vikingetogene  antaget  en  mere  om- 
fattende Karakter,  og  naturligen  fremkaldtes  derved  en  stærkere 
Trang  hos  Frankerne  til  at  indvirke  paa  de  Folkestammer,  fra  hvilke 
Vikingerne  kom,  for  derved  at  forebygge  de  Ødelæggelser,  deres 
Land  var  udsat  for.  Desuderi  var  ogsaa  paa  denne  Tid  Kristen- 
dommen paa  sin  Udbredelsesgang  naaet  frem  til  Nordens  Grænser. 
Allerede  Willibrord,  Frisernes  Apostel  (f  739),  siges  at  være  kommen 
til  de  saare  vilde  Daners  Land  (usque  ad  ferocissimorum  Danorum 
fines),  hvor  Unguendus  regjerede,  som  «var  grusommere  end  noget 
Dyr  og  haardere  end  Sten;  men  efter  Guds  Befaling  modtog  han 
dog  Sandhedens  Sendebud  med  Ære.  Men  da  Kongen  viste  sig 
forhærdet, . tog  Willibrord  30  af  Landets  Bøm  med  sig»  og  drog  til- 
bage  til  Frankerriget.  Ved  Sachsernes  Omvendelse  af  Keiser  Karl  den 
store  (768 — 814)  naaede  Kristendommen  lige  til  Grænsen  af  de 

nordiske  Lande,  og  i Aaret  787  oprettedes  Bispedømmet  Bremen, 
som  senere  skulde  faa  saa  stor  en  Betydning  for  den  nordiske 
Mission. 

Allerede  Keiser  Karl  skal  have  tænkt  paa  Nordboemes  Om- 
vendelse; ialfald  maatte  den  Krig,  han  førte  med  Godfrid  eller  Gud- 
rød  (808 — 810),  Konge  paa  Vestfold,  der  som  Hærkonge  havde  et 
Rige  ogsaa  i Sønderjylland,  vise,  hvor  vigtigt  det  var  at  faa  disse 
Folk  omvendte  til  Kristendommen,  hvis  han  vilde  vide  sit  Riges 
Grænser  sikre  for  deres  Overfald.  Men  det  var  dog  først  under  hans 
Søn  Ludvig  den  fromme  (814 — 840),  at  de  første  egentlige  Missions- 
forsøg  blev  gjorte.  Under  de  Uroligheder,  som  opstod  i Jylland  ved 
Godfrids  Død  810  mellem  dennes  Sønner  og  andre  Smaakonger,  tog 
nu  en  af  disse  Harald  sin  Tilflugt  til  Ludvig  og  søgte  Gang  efter 
Gang  Hjælp  hos  ham.  Heraf  tog  Keiseren  Anledning  til  at  sende 
Sendemænd  op  til  Landet  for  at  se,  hvorledes  der  stod  til,  og  Følgen 
blev,  at  Ebbo  Erkebiskop  af  Rheims  drog  derop  for  at  begynde  Om- 
vendelsesverket  blandt  Danerne  (823).  Pave  Pasckalis  I.  (817—824) 
udstedte  et  Beskyttelsesbrev,  der  er  det  ældste  Pavebrev,  der  ved- 
rører Norden.  Om  hans  Virksomhed  ved  man  saagodtsom  intet:  , 
kun  hører  vi,  at  han  søgte  at  drage  de  fornemme  Ynglinge  til  sig 
og  opdrage  dem  i Kristendommen.  Allerede  det  følgende  Aar  vendte 
han  tilbage  igjen,  og  da  politiske  Hensyn  \ vistnok  var  overveiende 
ved  hans  Sendelse,  kan  hans  Reises  Betydning  kun  karakteriseres 
som  forberedende  den  senere  Missionsvirksomhed. 

Imidlertid  vedblev  de  indbyrdes  Krige  mellem  Kongerne  i Jylland, 
og  Kong  Harald  kom  i 826  igjen  som  Flygtning  til  Keiseren,  som 
ved  den  Tid  just  holdt  et  stort  Rigsmøde  i Ingelheim  (nær  Mainz). 
Dengang  gik  Harald  for  at  faa  Keiserens  Hjælp  ind  paa  at  lade  sig 
døbe  med  hele  sit  Følge.  Men  nu  gjaldt  det  at  finde  en  from  Mand, 
som  kunde  følge  Harald,  naar  han  drog  hjem,  for  at  styrke  ham  i 
Troen  og  omvende  hans  Folk.  Det  var  ikke  saa  let  at  finde  en, 
som  havde  Mod  til  dette  Vovestykke ; thi  Nordboemes  Vildhed  var 
vel  bekjendt;  i de  sydligere  Lande  bad  man  endog  i Kirkebønnen: 
<Fri  os,  o Gud,  fra  Normannemes  Raseri  I»  Bispeme  og  Kloster- 
forstanderne,  som  Keiseren  spurgte,  svarede  derfor  ogsaa,  at  de  ikke 
vidste  nogen  at  nævne,  indtil  endelig  Forstanderen  for  Klosteret 
Corvei,  Vale,  sagde,  at  han  dog  «i  sit  Kloster  vidste  en  Munk,  som 
brændte  af  Iver  for  Troen  og  var  villig  til  at  lide  meget  for  Guds 
Navns  Skyld.  Han  roste  baade  hans  Lære  og  Levnet  og  sagde,  at 
han  var  meget  skikket  til  denne  Gjerning;  men  han  vidste  ikke,  om 
han  var  villig  til  slig  en  Udvandring».  Denne  Munk  var  Ansgar. 

Og  det  kan  vi  vel  skjønne,  at  han,  den  eneste,  man  vidste  at  nævne, 
maatte  være  ført  af  Herren  paa  egne  Veie. 

Ansgar  var  født  801.  Han  var  endnu  ikke  fem  Aar  gammel, 
da  Moderen  døde,  og  Faderen  bragte  ham  da  til  Klosteret  Corvei 
(nær  Amiens  i Nordfrankrige),  forat  han  skulde  opdrages  der.  Vi 
kjender  ikke  nærmere  til  hans  Slægt;  men  det  siges  os,  at  Moderen 
har  været  en  af  de  fromme  Kvinder,  som  tidligen  fører  sit  Barn  til 
sin  Herre  og  Frelser.  Derfor  hang  ogsaa  Barnets  Hjerte  ved  Mo- 
deren, da  hun  var  borte.  Da  Ansgar  kom  til  Corvei,  havde  han  som  • 
andre  Børn  mere  Lyst  til  Leg  og  Vildskab  end  til  Bogen.  Da 
drømte  han  en  Nat,  at  han  stod  i en  Sump  og  ingen  Vei  kunde 
komme;  men  et  Stykke  borte  saa  han  en  yndig  Vei  og  paa  den  en 
Skare  hvidklædte  Kvinder,  blandt  dem  var  ogsaa  hans  Moder.  Han 
vilde  hen  til  hende,  men  han  kunde  ikke  komme  frem.  Blandt 
Kvinderne  var  der  en  «som  en  Dronning  i herlig  Prydelse  og  Ære»; 
Ansgar  mente,  det  var  den  hellige  Jomfru  Maria,  Jesu  Moder.  Hun 
spurgte  ham:  «Søn,  vil  du  gjerne  til  din  Moder?»  Og  da  han  sva- 
rede:  «Ja,  hjertelig  gjeme»,  sagde  hun  atter:  «Saa  maa  du  vogte  dig 
for  al  Forfængelighed  og  aflægge  alle  Bamestreger;  thi  vi  kan  ikke 
like  Forfængelighed  og  Lediggang,  og  hvo  som  sætter  sin  Glæde 
deri,  kan  ikke  være  i vort  Selskab».  Fra  denne  Dag  blev  Gutten 
alvorlig  og  stille  og  flittig  til  at  lære.  Barnehjertet  er  let  modtage- 
ligt  for  Indtryk,  men  det  er  ogsaa  flygtigt.  Ansgars  Iver  kjølnede 
igjen.  Da  fik  han  høre  om  Keiser  Karl  den  stores  Død  814. 
Ansgar  var  den  Gang  13  Aar  og  havde  kort  forud  aflagt  Munke- 
løftet,  men  tog  det  vel  ikke  stort  alvorligere  dermed,  end  saa  mange 
andre.  Han  havde  for  faa  Aar  tilbage  seet  den  store  og  mægtige 
Keiser,  Jordens  mægtigste  Mand,  i al  hans  Pragt  og  Herlighed.  Nu 
var  han  død,  og  al  Herlighed  forbi.  Det  gjorde  et  stærkt  Indtryk 
paa  Guttens  Sind  og  mindede  ham  atter  om,  at  Verdens  Herlighed 
er  Forfængelighed.  «Han  vendte  sig  ganske  til  at  tjene  Gud  og  var 
ivrig  i Bøn,  Nattevaagen  og  Afholdenhed,  og  da  han  holdt  alvorlig 
ved,  blev  Verden  død  for  ham  og  han  for  Verden».  I denne  Stem- 
ning havde  han  igjen  et  Drømmesyn.  Det  syntes  ham,  at  han  døde 
pludselig,  og  at  han  førtes  bort  i forklaret  Legeme  paa  underlige 
Veie  af  to  Mænd,  som  han  kjendte  at  være  St.  Peder  og  Døberen 
Johannes.  De  forlod  ham  paa  et  Sted,  hvor  der  var  tykt  Mørke 
og  en  Pine  saa  stor,  at  de  tre  Dage,  han  var  der,  syntes  ham  længere 
end  1000  Aar;  udenat  nogen  sagde  ham  det,  var  han  ganske  vis 
paa,  at  det  var  Skjærsilden . Da  de  tre  Dage  var  omme,  kom 

Mændene  igjen  til  ham  og  førte  ham  fra  Herlighed  til  Herlighed. 
Han  saa  langt  borte  Helgenskarer,  som  vendte  sig  mod  Østen  og 

lovpriste  Ham,  der  aabenbarede  sig  i Østen;  og  da  han  kom  nærmere, 
saa  han  de  24  Ældste  (Aab.  4,  4)  siddende  paa  Stole  med  Ansigtet 
mod  Østen  og  prisende  Gud;  og  fra  Østen  udgik  et  Lyshav  uden 
Begyndelse  og  Ende;  det  udgik  fra  Jesus;  Han  var  i alle  og  alle  i 
Ham;  Hans  Glans  omstraalede  dem  som  en  Regnbue  og  fyldte 
deres  Indre  med  Fred.  Og  ud  af  dette  Lyshav  lød  en  Stemme: 
'Gaa  og  vend  tilbage  til  mig!>  Ved  denne  Røst  forstummede 
de  helliges  Lovsang,  de  bøiede  sine  Hoveder  og  tilbad.  Men 
Ansgar  blev  bedrøvet  i Hjertet,  at  han  skulde  vende  tilbage  til 
Verden;  men  han  trøstede  sig  dog,  at  han  skulde  komme  tilbage 
igjen.  Mændene  førte  ham  igjen  bort;  de  mælede  ikke  et  Ord,  men 
saa  paa  ham  med  en  Ømhed,  som  naar  en  Moder  betragter  sin  en- 
baame  Søn.  Dette  Syn  glemte  Ansgar  aldrig;  «det  syntes  ham  at 
være,  hvad  intet  Øie  har  seet  og  intet  Øre  har  hørt,  og  hvad  der 
ikke  er  opkommet  i noget  Menneskes  Hjerte»  (1  Kor.  2,  9).  — Der 
fortælles  os  fremdeles:  En  Dag,  da  han  efter  sin  daglige  Vis  var 
gaaen  ind  i Johannes  den  Døbers  Kapel  for  at  bede,  tyktes  det  ham, 
som  en  Mand  kom  ind,  høi  af  Væxt,  i jødisk  Dragt,  med  et  Aasyn, 
fra  hvis  Øine  Guddomsherligheden  straalede.  Han  kjendte  strax,  at 
det  var  den  Herre  Kristus  selv.  Og  Herren  befalede  ham,  at  han 
skulde  bekjende  sine  Synder  for  Ham ; men  Ansgar  svarede : « Herre, 
hvad  behøver  jeg  at  sige  Dig  noget;  Du  kjender  alt,  og  intet  er 
skjult  for  Dig».  Og  Herren  sagde:  «Derfor  skal  Menneskene  be- 

kjende sine  Synder,  at  de  maa  forlades  dem».  Og  Ansgar  bekjendte 
alt,  hvad  han  havde  gjort  fra  sin  Ungdom  af,  og  Herren  sagde: 
«Frygt  ikke;  Jeg  er  den,  som  udsletter  dine  Overtrædelser. » — • Vi 
skal  ikke  forsøge  åt  forklare,  hvad  vi  dog  tilsidst  ikke  kan  forklare 
tilfulde,  — det  underfulde  Liv  i Sjælens  Dyb.  Men  det  skal  vi 
mindes,  at  Guds  Førelser  med  Menneskehjertet  kan  være  mange,  og 
det  skal  ikke  undre  os,  om  Han  fører  dem,  som  Han  har  udseet  sig 
til  en  særegen  Gjerning,  paa  underlige  Veie.  Disse  Drømmesyn  viser 
os  i hvert  Fald,  hvad  det  er  for  Tanker,  som  fylder  Ansgars  Sjæl 
Dag  og  Nat,  og  hvad  det  er  for  en  Kamp,  i hvilken  han  lever.  Det 
er  Barnets  Længsel  efter  det  Herlighedens  Rige,  til  hvilket  den  kjære 
Moder  var  gaaen  bort,  — det  er  Ynglingens  Higen  bort  fra  Verden 
til  Herlighedens  fulde  Lys,  — det  er  Kampen  med  den  Verden,  som 
endnu  holdt  ham  tilbage,  og  med  Synden,  som  stængte  ham  ude, — 
men  det  er  ogsaa  Forvisningen  om  Syndernes  Forladelse  i Kristo 
Jesu.  Det  er  denne  Længsel,  denne  Kamp  og  denne  Troens  For- 
visning, som  gjør  Ansgar  til  «den  eneste,  man  vidste  at  nævne»,  — 
det  er  dette,  som  driver  ham  ud  med  Frelsens  Ord  til  Hedningeme,  — 
som  gjør  ham  til  «Nordens  Apostel». 

Om  hans  ydre  Liv  er  lidet  at  sige.  Det  var  Munkens  stille 
Liv.  Ansgar  var  tidligen  bleven  Munk  i Corvei.  Senere  blev  der 
besluttet  at  flytte  en  Del  af  Munkene  over  til  Rhinegnene  for  der  at 
grunde  et  nyt  Kloster,  Ny  Corvei . Her  er  det  vi  finder  Ansgar  ved 
den  Tid,  da  Kong  Harald  døbtes.  Han  var  Forstander  for  Klosterets 
Skole.  Han  var  kun  25  Aar,  men  udmerket  ved  Lærdom  og 
Levnet.  — Ansgar  var  villig  til  at  gaa  med  Harald.  Da  det  ryg- 
tedes,  fik  han  en  haard  Kamp  at  bestaa  med  sine  Klosterbrødre  og 
Omgangsvenner.  Somme  foreholdt  ham,  om  han  da  virkelig  vilde 
forlade  sit  Fædreland  og  dem,  som  havde  ham  kjær,  for  at  gaa  til 
et  vildt  Folk;  andre  haanede  og  spottede  med  hans  hellige  Iver. 
Faa  forstod  ham,  ingen  vilde  følge  ham.  Ansgar  følte  sig  ene  og 
forladt;  derfor  trak  han  sig  ogsaa  bort  fra  andre  og  styrkede  sig  i 
Ensomheden  med  Bøn  og  Læsning.  En  Dag,  som  han  sad  i sin 
Ensomhed,  kom  en  Klosterbroder  Autbert  til  ham  og  spurgte,  om 
det  var  hans  Alvor,  at  han  vilde  gaa.  Ansgar  viste  ham  først  fra 
sig  og  bad,  at  han  vilde  lade  ham  i Fred;  han  troede,  at  det  varen 
af  de  sædvanlige  Flageaander.  Men  Autbert  trængte  paa,  og  da 
Ansgar  sagde,  at  det  var  hans  faste  Forsæt  at  følge  Herrens  Kald, 
svarede  Autbert:  »Saa  skal  du  ikke  gaa  alene;  i Guds  Navn  vil  jeg 
følge  dig,  om  ellers  Abbeden  vil  give  mig  Lov  til  det».  Ansgar 
skulde  ikke  drage  afsted  alene,  men  med  en  fuldtro  Ven  ved  sin 
Side. 

Ansgar  og  Autbert  drog  da  afsted  med  Kong  Harald.  Reisen 
gik  først  paa  Skibe  nedad  Rhinen.  Den  begyndte  med  Møie  og 
Besvær.  «De  havde  ingen  Følgesvend,  som  kunde  give  dem  en 
Haandsrækniiig,  eftersom  der  ingen  var  blandt  Abbedens  Folk,  som 
vilde  følge  med  dem,  og  han  ikke  vilde  nøde  nogen  dertil  mod  deres 
Vilje».  Harald  og  hans  Mænd  var  vel  døbte;  men  Troen  sad  dem 
ikke  synderlig  dybt  i Hjertet;  «de  var  raa  og  nye  i Troen»,  og 
raa  viste  de  sig  mod  dem,  som  var  givne  dem  med  som  deres 
Lærere.  Saa  begyndte  de  da  Reisen  med  Møie  og  Besvær.  Men 
lidt.  efter  lidt  lykkedes  det  dem  «at  vinde  Kongens  Fortrolighed  og 
Velvilje,  og  fra  nu  af  viste  ogsaa  Kongens  Folk  dem  al  den  Omsorg 
og  Tjeneste,  de  kunde».  I Dorstadt  — nær  Utrecht  — forlod  de 
sine  Skibe  og  gik  overland  gjennem  Friesland  til  Haralds  Rige. 
Dette  laa  ved  Danmarks  gamle  Sydgrænse,  ved  Eideren,  og  dertil 
havde  han  af  Keiseren  faaet  en  Del  af  Nordalbingien  (Holsten)  som 
Len.  Her  er  det  da,  Ansgar  begynder  sin  Gjerning  som  «Nordens 
Apostel».  Der  er  kun  lidet  at  sige  om  de  første  Aar.  Det  er  den 
første  Indgang,  *det  koster  mest  at  vinde;  det  viser  Missionens  Hi- 
storie overalt;  det  gjælder  da  at  arbeide  «mod  Haab  med  Haab». 

Saa  gjorde  Ansgar.  «Han  og  Autbert  begyndte  at  trænge  paa  med 
Guds  Ord  og  bevæge,  hvem  de  kunde,  til  at  betræde  Sandheds  Vei. 
Mange  blev  ogsaa  ved  deres  Lære  og  Levnet  omvendte  til  Troen, 
og  deres  Tal  voxte  Dag  for  Dag,  som  lod  sig  frelse  i Herren.  Han 
løskjøbte  trællefødte  Børn  blandt  de  indfødte  for  at  opdrage  dem  til 
Guds  Tjeneste,  og  han  oprettede  en  Skole  for  dem  i H eida  by,  ved 
det  nuværende  Slesvig.  Han  skaflede  sig  ogsaa  andetstedsfra  Tjenere 
og  Medhjælpere,  og  Rygtet  om  ham  og  hans  Fromhed  begyndte 
under  Guds  Velsignelse  at  voxe  og  bære  Frugt».  Dette  er  i en  kort 
Sum,  hvad  der  fortælles  os  om  de  første  Par  Aar.  Da  blev  Autbert 
dedssyg  og  maatte  føres  tilbage  til  Corvei.  Ansgar  blev  ene  tilbage; 
men  han  havde  ikke  længe  noget  blivende  Sted.  Krigen  brød  igjen 
ud  mellem  de  sønderjydske  Konger.  Erik,  en  Søn  af  hin  Gotfrid, 
med  hvem  Keiser  Karljhavcte  kriget,  drev  igjen  Kong  Harald  ud  af 
Landet  (828^7  Harald  flygtede  til  Keiser  Ludvig,  og  Ansgar  nødtes 
til  at  følge  med. 

Den  Dør,  som  just  syntes  aabnet,  var  igjen  stængt.  Men  Ansgar 
var  kaldet  til  Nordens  Apostel.  Ved  denne  Tid  kom  der  Sendebud 
fra  Sverige  til  Keiser  Ludvig,  og  blandt  de  Ærinder,  de  havde  at 
forebringe,  var  ogsaa  dette,  at  der  var  mange  blandt  deres  Folk, 
som  gjerne  vilde  kristnes,  og  at  deres  Konge  ogsaa  var  villig  til  at 
modtage  de  Kristendomslærere,  Keiseren  maatte  sende  dem.  Ansgar 
blev  kaldt  for  Keiseren  og  erklærede  sig  villig  til  at  gaa.  Han 
mindedes  et  Syn  fra  tidligere  Dage,  da  han  havde  hørt  Herrens 
Røst:  «Din  Synd  er  dig  forladt»,  og  da  han  spurgte:  «Herre,  hvad 
vil  Du,  at  jeg  skal  gjøre»,  lød  Svaret:  «Gaa  og  forkynd  Hedningerne 
Guds  Ord».  Han  var  selv  ble  ven  trøstet  ved  Ordet  om  Syndernes 
Forladelse;  derfor  drev  Hjertets  Trang  ham  til  at  forkynde  det  for 
andre.  Ansgar  drog  da  afsted  (830),  og  med  ham  fulgte  en  af  hans 
gamle  Venner  fra  Corvei,  Widmar \ Paa  Overreisen  blev  de  og 

deres  Følge  angrebne  af  Vikinger,  som  tog  Skibene  og  alt,  hvad 
de  førte  med  sig,  saa  at  det  var  med  Nød  og  neppe,  at  de  selv 
reddede  sig  til  Land.  Men  Ansgar  satte  det  i Guds  Haand,  hvad 
der  skulde  møde  ham,  og  vilde  ikke  vende  om.  Med  stor  Besvær- 
lighed  vandrede  de  den  lange  Vei  tilfods  og  naaede  endelig  Birk 
(Sigtuna).  Kongen,  som  hed  Bjørn,  modtog  dem  vel  og  gav  dem 
frit  Lov  til  at  forkynde  Evangeliet.  Der  var  ogsaa  flere,  som  gjerne 
laante  Øre  til  Herrens  Ord.  Desuden  var  der  mange  Kristne,  som 
holdtes  der  i Fangenskab,  og  som  glædede  sig  over,  at  de  engang 
igjen  kunde  tage  Del  i de  guddommelige  Sakramenter.  Det  viste 
sig,  at  alt  forholdt  sig,  som  Sendebudene  havde  sagt  til  Keiseren. 
Blandt  dem,  som  døbtes,  var  ogsaa  den  første  Mand  i Riget  næst 

Kongen,  Jarlen  Herigeir ; han  modtog  den  hellige  Daabs  Gave  og 
blev  standhaftig  ved  Kirkens  Tro.  — I i1/*  Aar  var  Ansgar  i 
Sverige;  da  vendte  han  tilbage  til  Tyskland  med  et  Brev  til  Kei- 
seren, som  Kongen  selv  havde  skrevet. 

Da  Keiseren  hørte  om  den  Fremgang,  som  Ordet  havde  havt  i 
Sverige,  glædede  han  sig  og  begyndte  at  tænke  paa  Midler  til  at 
fremme  Evangeliets  videre  Udbredelse  i de  nordiske  Lande.  Det 
blev  besluttet  at  oprette  en  Er k ebispestol  ved  Nordens  Grænse, 
som  kunde  tjene  Missionen  til  et  fast  Udgangspunkt,  og  hvorfra  det 
hele  Omvendelsesverk  kunde  ledes.  Hamborg  blev  udseet  til  Stedet, 
og  Ansgar  blev  den  første  E^rkebisp.  Han  indviedes  med 
megen  Høitidelighed  af  Erkebiskopen  af  Metz  i Nærværelse  af  Erke- 
biskoperne  i Mainz,  Trier  og  Rheims  samt  Biskoperne  af  Bremen 
og  Verden.  Keiseren  gav  ham  Klosteret  Turholt  i Flandern  (nær 
Briigge)  til  Underhold.  Dette  skede  omtrent  834. 

Som  Erkebiskop  af  Hamborg  skulde  Ansgar  altsaa  lede  den  nor- 
diske Mission.  Den  første  Begyndeise  var  allerede  gjort,  baade  *i 
Danmark  og  Sverige;  men  det  var  ogsaa  kun  den  første  Begyndeise. 
Som  Medhjælper  for  det  fjerntliggende  Sverige  blev  givet  ham 
Gautbert . der  viedes  til  Sveriges  Biskop.  Selv  ledede  Ansgar  fra 
Hamborg  det  hele,  men  navnlig  Missionsgjerningen  i det  nærmest- 
liggende  Strøg.  Han  gik  frem  som  før,  løskjøbte  Fanger  og  trælle- 
fødte  Børn,  som  han  kunde  opdrage  til  Guds  Tjeneste,  — og  saa 
siges  det,  at  «mange  i disse  Aar  droges  til  Guds  Naade».  Men 
Prøvelsens  Tid  var  endnu  ikke  forbi.  I 845  gik  den  førnævnte  Kong 
Erik  med  en  stor  Flaade  ^>g  Hær  opad  Elben  for  at  hjemsøge  Ham- 
borg. Han  kom  saa  pludselig  og  uventet  over  Staden,  at  der  ikke 
var  at  tænke  paa  Forsvar.  Byen  blev  plyndret  og  stukken  i Brand. 
Domkirken,  et  herligt  Bygverk,  som  nylig  var  opført  efter  Ansgars- 
egen  Anvisning,  blev  brændt ; ligesaa  den  nye  Klosterbygning  og 
den  Bogsamling,  som  Keiseren  havde  foræret  til  den  nye  Erkebispe- 
stol.  Det  var  med  Nød,  at  Ansgar  reddede  sig  ved  Flugten  med 
Helgenernes  Relikvier.  «Alt,  hvad  han  der  havde  havt  af  Kirketøi 
og  Klenodier,  blev  adsplittet  ved  Plyndring  og  Brand  og  Fiendevold, 
saa  at  de  ligesom  slap  ham  nøgen  bort».  «Men»,  siger  Rimbert, 
«over  alt  dette  blev  vor  hellige  Fader  og  Herre  ikke  tungsindig,  ei 
heller  syndede  han  med  sine  Læber;  men,  da  han,  som  i et  Øieblik, 
havde  mistet  næsten  alt,  gjentog  han  den  ene  Gang  efter  den  anden 
hint  Ord  af  den  salige  Job : « Herren  gav,  Herren  tog,  Herrens  Navn 
være  lovet!»»  Og  dette  var  ikke  den  eneste  Prøvelse.  I Sverige, 
hvor  Kristendommen  før  under  Ansgars  Ophold  var  bleven  hørt 
med  saa  villige  Øren,  brød  Hedningernes  Forbitrelse  løs,  ventelig  just 

over  denne  Kristendommens  Fremgang.  De  svenske  Hedninger 
havde  i et  Opløb  stormet  Gautberts  Hus,  myrdet  en  Frænde  og 
Medarbeider  af  ham,  Nithard,  og  jaget  ham  selv  med  hans  Følge- 
svende  bort.  — Keiser  Ludvig  den  fromme,  Ansgars  Beskytter,  som 
saa  ivrigen  havde  taget  sig  af  den  nordiske  Mission,  var  allerede 
død  Hans  tre  Sønner,  som  delte  Riget  mellem  sig,  laa  i ind- 

byrdes  Strid  og  bekymrede  sig  intet  om  Ansgar  og  hans  Mission. 
Klosteret  Turholt,  der  skulde  tjene  ham  til  Underhold,  blev  endog 
taget  fra  ham.  Det  var  haarde  Trængselsaar.  Men  «skjønt  Ansgar 
levede  i Fattigdom,  vilde  han  ingenlunde  forlade  den  Gjerning,  som 
var  ham  paalagt».  Og  «den  Gud,  som  saa  Ansgars  Fornedrelse  og 
store  Taalmodighed,  skjød  Kong  Ludvig,  som  efter  sin  Fader  fik 
dette  Rige  at  bestyre,  det  i Sinde  (thi  Kongens  Hjerte  er  i Herrens 
Haand),  at  han  begyndte  at  tænke  paa,  hvorfra  han  kunde  skaffe 
ham  Skadeserstatning  og  Nødtørft,  saa  at  han  kunde  udføre  det 
Ærinde,  hvortil  han  var  udsendt>.  — Bremens  Bispestol  blev  ved 
denne  Tid  ledig,  da  Biskopen  døde,  og  efter  flere  Forhandlinger  blev 
det  besluttet  at  forene  denne  med  Hamborgs.  Bremen  blev  saa- 
ledes  istedenfor  Hamborg  Nordens  Erkebispestol  (Metro- 
politanstol)  og  løstes  derfor  fra  Kolns  Erkestift,  hvortil  det  tidligere 
havde  hørt.  I .840  Blev  Ansgar  indsat  i sin  nye  Værdighed,  men 
paa  Grund  af -Erkebiskopen  af  Kolns  fortsatte  Modstand  kom  den 
pavelige  Stadfæstelse  først  i 858  (Nikolaus  I). 

Ansgar  kunde  nu  med  Kraft  gjenoptage  sin  Virksomhed,  og  det 
under  bedre  Udsigter.  Kong  Erik  i Jylland,  Hamborgs  Ødelægger, 
begyndte  at  vise  sig  gunstigere  stemt  mod  Kristendommen.  Han 
skal  være  bleven  skrækket  ved  Uheld,  som  rammede  en  af  de  nor- 
diske Vikingeflaader.  Og  Ansgar  benyttede  den  gunstige  Stemning 
og  arbeidede  paa  at  vinde  ham  for  sig.  «Han  besøgte  jævnligen 
Erik  og  søgte  ved  Foræringer  og  ved  at  bevise  ham  alle  de  Tje- 
nester, han  kunde,  at  gjøre  sig  gode  Venner  med  ham  for  med  hans 
Tilladelse  at  kunne  faa  Magt  til  at  udføre  Prædikeembedet  i hans 
Rige».  Ved  denne  Tid  førtes  Forhandlinger  mellem  Erik  og  Tyskerne 
om  Fred  og  Forbund;  Ansgar  kom  ofte  med  den  tyske  Konges 
Ærinde  til  Erik,  og  han  lagde  under  Forhandlingeme  en  saadan  For- 
stand og  Ærlighed  for  Dagen,  at  Kong  Erik  fattede  Kjærlighed  og 
Høiagtelse  for  ham  og  gjerne  agtede  paa  hans  Raad  i Rigets  An- 
liggender. Da  han  saaledes  havde  vundet  Kongens  Fortrolighed, 
søgte  han  ogsaa  at  vinde  ham  for  Kristendommen.  Det  lykkedes 
ham  ogsaa.  Det  siges  vel  ikke  udtrykkeligen,  at  Kong  Erik  selv 
lod  sig  døbe;  men  det  siges  dog,  at  Kongen  «villigen  hørte  paa  alt, 
hvad  han  fortalte  af  den  hellige  Skrift,  og  gav  det  den  Ros,  at  det 

var  meget  godt  og  isandhed  gavnligt,  og  sagde,  at  han  gjerne  vilde 
vinde  Kristi  Yndest».  Ansgar  tog  ham  paa  Ordet  og  sagde  ham, 
at  den  største  Villighed,  han  kunde  bevise  den  Herre  Kristus,  var, 
at  han  vilde  tillade,  at  «en  Kirke  blev  bygget  i hans  Rige,  hvor  en 
Prest  altid  kunde  være  tilstede  og  udstrø  Guds  Ords  Sæd  og  med- 
dele Daabens  Naade  til  enhver,  som  vilde  tage  mod  den».  Kongen 
indvilgede.  Han  anviste  Plads  til  Kirke  og  Prestegaard  paa  det  be- 
kvemmeste  Sted,  i Slesvig , som  dengang  var  en  folkerig  og  driftig 
Handelsby,  og  han  gav  enhver,  som  vilde,  Lov  at  blive  Kristen. 
Saaledes  opførtes  Vor  Frue  Kirke  i Slesvig , den  første  Kirke  paa 
dansk  Grund.  Der  var  allerede  mange  Kristne  i Byen,  en  Frugt  af 
Ansgars  tidligere  Virksomhed;  mange  andre  lod  sig  døbe,  og  der 
var  endnu  flere,  som  lod  sig  undervise  og  primsigne,  men  udsatte 
Daaben  til  det  yderste,  for,  som  de  mente,  at  være  Himlen  des 
vissere  — eller  vel  ogsaa  for  at  kunne  tage  sig  Kristendommen  lidt 
lettere.  — Saaledes  havde  Kristendommen  faaet  fast  Fod- 
fæste  paa  dansk  Grund;  det  skede  omtr.  850,  24  Aar  efter 
Ansgars  første  Sendelse. 

Under  dette  glemte  Ansgar  ikke  Sverige . Biskop  Gautbertv ar, 
som  vi  hørte,  bleven  jaget  bort,  og  i de  mellemliggende  Aar  havde 
de  faa  Kristne  i Landet  været  uden  Prest.  Gautbert  vægrede  sig 
for  at  vende  tilbage ; han  frygtede  for,  at  hans  Komme  skulde  vække 
den  gamle  Storm,  og  mente  det  bedre,  at  Ansgar  selv  gik,  som 
havde  begyndt  Gjerningen  og  dengang  fundet  venlig  Modtagelse. 
Ansgar  var  ogsaa  villig.  Herren  styrkede  ham  ved  Profetens  Ord 
(Jes.  49):  «Hører  paa  mig,  I Øer,  og  giver  Agt,  I Folk  fra  det 
fjerne  1 Herren  har  kåldet  mig  fra  Moders  Liv,  fra  min  Moders 
Skjød  har  han  nævnet  mit  Navn.  . . . Og  nu  siger  Herren,  som 
dannede  mig  fra  Moders  Liv  til  en  Tjener  for  Sig:  . . . saa  vil  Jeg 
da  gjøre  dig  til  Hedningernes  Lys,  at  min  Frelse  maa  være  indtil 
Jordens  Ende  . . . Konger  skal  se  det  og  reise  sig,  og  Fyrster  skal 
kaste  sig  ned  for  Herrens  Skyld,  thi  dig  skal  han  herliggjøre».  Til 
«de  fjerne  Øer  og  Folk»  skulde  han  gaa  — og  Herren  skulde  «herlig- 
gjøre ham».  — Det  blev  da  bestemt,  at  Ansgar  skulde  gaa  som  den 
tyske  Konges  Sendebud  til  Sverige,  og  Kong  Erik  gav  ham  Brev 
og  Anbefaling  med  til  den  svenske  Konge : «Denne  Guds  Tjener,  som 
var  sendt  fra  Kong  Ludvig,  kjendte  han  . — skriver  Kong  Erik  — 
meget  nøie,  og  han  havde  aldrig  i sit  Liv  seet  saa  god  en  Mand 
eller  nogensinde  truffet  Mage  til  Ærlighed  hos  noget  Menneske.  Da 
han  derfor  havde  lært  hans  store  Hellighed  og  Godhed  at  kjende, 
havde  han  givet  ham  Lov  til  i sit  Rige  at  gjøre,  hvad  han  vilde  for 
at  fremme  Kristendommens  Sag,  og  det  var  nu  hans  Bøn  og  Be- 

gjæring  til  den  svenske  Konge,  at  han  vilde  gjøre  det  samme,  da 
han  herved  kun  vilde  gjøre,  hvad  som  godt  og  ret  monne  være». 
Ansgar  gik  paa  et  Skib  fra  Slesvig,  og  efter  20  Dages  Seilads  kom 
han  til  Birk  (852).  Kongen,  Olaf  hed  han,  modtog  ham  vel,  og  da 
Ansgar  indbød  ham  til  sit  Herberge,  vandt  han  endnn  mere  hans 
Fortrolighed.  Men  Kongen  turde  intet  afgjøre  uden  Folkets  Sam- 
tykke. Og  blandt  Folket  var  der  en  stærk  Gjæring.  De  frygtede 
for  at  vække  sine  gamle  Guders  Vrede,  om  de  forlod  dem  og  tog 
sig  en  ny,  og  de  havde  dog  hidtil  fundet  sig  vel  ved  sine  gamle 
Guder  og  disse  ved  dem.  Kongen  lod  da  Folket  stævne  til  Thinge. 
Her  var  Meningerne  baade  for  og  imod,  og  det  blev  derfor,  fortælles 
der,  bestemt,  at  man  skulde  lade  Lodtrækning  afgjøre  Sagen.  Loddet 
faldt  til  Gunst  for  Kristendommen.  Og  saaledes  blev  det  da  paa 
Thinget  besluttet,  at  Kristendommen  frit  kunde  forkyndes.  Ansgar 
lod  nu  bygge  en  Kirke  i Birk  og  satte  Eribert , Gautberts  Søstersøn, 
til  Prest. 

Nye  Trængsler  brød  ind  over  den  nye  Menighed  i Slesvig. 
Kong  Erik,  Ansgars  Ven  i de  senere  Aar,  faldt  i et  Slag  mod  sin 
Brodersøn  Guttorm  (854).  I det  samme  Slag  faldt  ogsaa  de  fleste 
Høvdinger,  som  før  havde  været  Ansgars  fortrolige  og  Venner. 
Ogsaa  Guttorm  faldt  og  saa  mange  af  Kongeætten,  at  der  kun  var 
et  Barn  igjen,  Erik  den  yngre.  Han  fik  da  Thronen.  Men  hedenske 
Konger  angreb  hans  Rige,  og  den  unge  Konges  Raadgivere  var 
Kristendommen  imod.  De  tilskrev  de  fortørnede  Guders  Vrede 
Landets  Ulykke  og  raadede  til,  at  den  kristelige  Gudsdyrkelse  skulde 
udryddes.  Især  var  Jarlen  i Slesvig  Have  ivrig,  og  efter  hans  Til- 
skyndelse bød  den  unge  Konge,  at  Kirken  i Byen  skulde  lukkes,  og 
Presten  vises  bort.  Da  Ansgar  spurgte  dette,  gjorde  han  sig  i 
Herrens  Navn  rede  til  at  gaa  til  Kongen.  Men  «Guds  Naade  kom 
ham  i Forkjøbet».  Førend  Ansgar  kom  frem,  var  Jarl  Hove  falden 
i Unaade,  og  han  mødte  paa  Veien  Kongens  Sendebud,  som  bad 
ham  sende  Presten  tilbage  og  tilsagde  ham  i Kongens  Navn,  at 
denne  ikke  mindre  end  sin  Formand  ønskede  at  vinde  Kristi  Yndest 
og  Bispens.  Venskab.  Senere  fik  Ansgar  Kongen  selv  i Tale,  og 
den  unge  Konge  stadfæstede  nu  ikke  alene,  hvad  der  tidligere  var 
tilsagt,  men  han  gjorde  endnu  mere.  Kirken  i Slesvig  maatte  faa 
en  Klokke,  hvad  der  var  Hedningerne  en  Gru.  Kirkeklokken,  som 
kalder  Menigheden  til  Guds  Hus,  var  det  ydre,  hørbare  Tegn  paa, 
at  Ordet  nu  frit  kunde  lyde  omkring  i Landet  og  kalde  Folket  til 
Guds  Rige.  Ogsaa  tillod  han,  at  der  maatte  bygges  en  ny  Kirke  i 
Ribe  og  ansættes  en  Prest  (Rimbert)  der.  Det  er  den  anden  Kirke 
i Danmark  (860). 

De  Prester,  Ansgar  beskikkede  til  Hedningeme,  paalagde  hanT 
at  «de  ikke  skulde  begjære  eller  eftertragte  nogens  Eiendom,  og 
formanede  dem  inderligen,  at  de  heller  efter  den  salige  Apostel 
Paulus’s  Exempel  skulde  arbeide  med  sine  egne  Hænder,  og  at  de, 
naar  de  havde  Føde  og  Klæder,  skulde  dermed  lade  sig  nøie.  Dog, 
hvad  der  hørte  til  deres  og  deres  Følgesvendes  Nødtørft,  og  hvad 
de  desforuden  maatte.  gi  ve  ud  for  at  skaffe  sig  Venner,  det  forsynede 
han  dem  overflødigt  med  af  sit  eget». 

Ansgar  levede  endnu  i flere  Aar  for  sin  Gjerning.  Men  vi 
skal  ikke  følge  ham  i disse  sidste  Aars  Virksomhed.  Derimod  skal 
vi,  «da  vi  nu  har  talt  saa  meget  om  hans  Embedsgjeming  og  den 
Omhu,  han  anvendte  paa  andres  Frelse,  nu  ogsaa  fortælle,  hvorledes 
han  i sit  eget  Indre  øvede  sig  for  at  frelse  sin  egen  Sjæh.  — Ansgars 
Liv  var  efter  Munkelivets  strenge  Regler.  Det  er  noget  fremmed 
og  ukjendt  for  os  — dette  Liv  i streng  Afholdenhed  og  Forsagelse. 
Det  er  snart  sagt,  og  det  er  vist,  at  disse  udvortes  Øvelser  ligesaa- 
lidt  som  nogen  ydre  Gjerning  kan  give  Mennesket  en  særegen 
Grad  af  Hellighed;  Gud  ser  paa  det  troende  Hjerte.  Men  det  er 
ogsaa  vist,  at  dette  Liv  i Afholdenhed  og  Forsagelse  maa  vække  vor 
Beundring  og  Ærefrygt,  hvor  det  er  baaret  af  et  isandhed  fromt 
Sind,  som  i Troens  Lydighed  forarbeider  sin  Saliggjørelse.  Ansgar 
havde  valgt  sig  den  hellige  Martin  af  Tours  *)  til  sit  Forbillede.  Som 
Martin  bar  han  en  Haarskjorte  paa  det  blotte  Legeme.  Naar  han 
kunde,  var  han  gjerne  alene  eller  med  nogle  faa  fortrolige.  Derfor 
byggede  han  sig  en  ensom  Celle,  som  han  kaldte  « Sorgens  Hvile». 
Der  trak  han  sig  tilbage,  saa  ofte  han  kunde  være  fri  for  Prædiken 
og  Kirketjeneste  og  for  at  foruroliges  af  Hedningerne ; «dog  foretrak 
han  aldrig  egen  Bekvemmellghed  og  Lyst  til  Ensomhed  for  at  kunne 
gavne  den  Hjord,  som  var  ham  betroet».  I Ensomheden  og  ogsaa 
ellers  pleiede  han  ofte  at  tage  Brød  til  sig  efter  Vegt  og  Vand  efter 
Maal;  først  da  han  blev  ældre,  blandede  han  Vin  i Våndet,  mest  for 
at  undgaa  Hovmodets  Fristelser.  Om  Morgenen,  naar  han  klædte 
sig  paa  og  vaskede  sine  Hænder,  sang  han  altid  Litaniet,  og  saa 
gik  han  til  Kirke  og  lod  holde  Messe,  medens  han  selv  £tod  hos  og 
gjorde  Tjeneste.  Han  elskede  boglige  Sysler;  han  har  afskrevet  mange 
Bøger  med  egen  Haand;  til  Davids  Salmer  digtede  han  korte  Bøn- 
ner (pigmenta)  ; disse  og  Salmerne  sang  han  altid,  naar  han  var  for 
sig  selv,  og  han  havde  da  altid  et  Haandarbeide  for  sig,  helst  bandt 
han  Fiskegarn  og  tænkte  vel  derved  paa  den  aandelige  Fiskefangst, 
hvortil  han  var  kaldet.  Saaledes  var  Ansgars  daglige  Liv,  et  Liv  i 


*)  Martin , Biskop  af  Tours  f 400. 

strenge  Øvelser  og  i stille  Betragtning.  Hans  Tanker  var  der,  hvor 
hans  Borgerskab  var  — i Himlen.  I Nattens  Ro  og  i Andagtens 
Stemning  kunde  det  da  ske,  at  de  store  Tanker,  som  fyldte  hans 
Sjæl,  traadte  frem  for  ham  med  Synets  Klarhed.  Det  har  vi  allerede 
seet.  Men  Ansgar  roste  sig  ikke  paa  Sværmeres  Vis  af  Syner  og 
Aabenbarelser;  hvad  han  i Fortrolighed  fortalte  sine  nærmeste  og 
kjæreste  Venner  om  sit  indre  Liv,  forbød  han  dem  strengeligen  at 
sige  til  nogen,  saalænge  han  levede.  Han  vidste,  at  Hovmodet  laa 
nær,  og  Ansgar  var  ydmyg  Det  er  en  af  de  store  Farer  ved 
Munkelivets  Øvelser,  at  de  saa  let  friste  til  aandeligt  Hovmod,  som 
om  Mennesket  ved  saadan  Hellighedsstræben  skulde  kunne  erhverve 
sig  nogen  særegen  Fortjeneste  hos  Gud.  Ansgar  kjendte  ogsaa  Hov- 
modets Fristelser;  men  han  stred  mod  dem  i Bønnen  og  mindedes, 
hvad  Herren  i en  saadan  Kampens  Time  havde  vist  ham,  af  hvor 
ringe  Oprindelse  et  Mennnske  er,  saaat  hvad  godt  der  Andes  hos 
ham,  er  ikke  af  ham  selv,  men  af  Ham,  fra  hvem  al  god  og  al  fuld- 
kommen  Gave  kommer.  Det  er  et  smukt  Træk  af  Ansgars  ydmyge 
Sind,  som  fortælles  os:  Da  hans  Venner  engang  i hans  Paahør  priste 
ham  for  de  store  Gjerninger,  som  var  skede  ved  ham,  svarede  han : 
«Formaaede  jeg  noget  hos  Vorherre,  saa  var  der  rigtignok  et  Under, 
jeg  vilde  bede  Ham  om;  men  det  skulde  være,  at  Han  af  sin  Naade 
vilde  gjøre  et  godt  Menneske  af  mig».  — Ansgar  var  ydmyg.  Den 
ydmyge  Erkj  endelse  af  egen  Ringhed  og  af  Guds  uforskyldte  Naade 
føder  den  kristelige  Kjærlighed.  Den  kristelige  Kjærlighed  har 
altid  fundet  sin  kjæreste  Skat  i de  fattige  og  nødlidende.  «Hvor- 
somhelst  Ansgar  vidste,  der  var  nogen,  som  led  Nød,  fik  han  travlt 
med  at  hjælpe  ham,  saavidt  han  kunde ; og  ikke  alene  i sit  eget 
Stift,  men  ogsaa  til  dem,  som  boede  paa  langt  fraliggende  Steder, 
rakte  han  en  hjælpsom  Haand.  . . . Han  stræbte  tilfulde  at  opfylde 
hint  Ord  af  den  salige  Job  (31,  16),  ikke  engang  at  lade  Enkens 
Øine  vente  en  liden  Stund,  og  saaledes  søgte  han  paa  alle  Maader 
baade  at  være  den  blindes  Øie  og  den  trættes  Fod  og  de  fattiges 
Fader».  Ansgars  Liv  var  i Kjærlighed.  Hele  hans  Livsgjerning  var 
en  Kjærlighedens  Gjerning;  det  var  jo  den  kristelige  Kjærlighed, 
som  drev  ham  ud  af  Klosterets  Ro,  som  han  elskede,  til  det  kraftige 
og  daadrige  Liv  i Hedningeverdenen,  som  har  sat  ham  et  varigt 
Minde.  Ansgars  Liv  var  ikke  i uvirksom  Ro  bag  et  Klosters  Mure, 
men  daadrigt  som  nogen  andens.  Begeistringen,  Selvopofrelsen  og 
Kraften  har  vi  allerede  seet.  Han  fattede  ikke  let  nogen  Beslut- 
ning,  «førend  han  blev  oplyst  af  Guds  Naade  og  følte  i sin  egen 
Sjæl,  hvad  der  var  det  bedste» ; men  naar  han  saaledes  var  bleven 
vis  i sin  Sag,  var  han  fast  og  urokkelig  og  frygtede  hverken  Død 

eller  Fare.  Hans  Tale,  naar  han  prædikede,  var  paa  en  Gang  grue- 
lig for  Syndere  og  mild  for  de  retfærdige,  saa  at  «den  vakte  en 
mægtig  Forudfølelse  af  Dommens  Dag».  Og  hvad  han  prædikede, 
det  var  vistnok  ikke  — det  kunde  vi  efter  Tidens  Vilkaar  paa  For- 
haand  vide  — Guds  Ord  saa  purt  og  rent,  som  det  i de'  første  Tider 
lød,  og  som  vi  nu  igjen  efter  salig  Dr.  Martin  Luthers  Dage  glæder 
os  ved  at  have  det ; men  det  var  dog  Ordet  om  Synd  og  Naade  — 
om  den  Synd,  mod  hvilken  han  selv  stred,  og  den  Naade,  hvormed 
han  selv  var  trøstet. 

Et  Haab  havde  staaet  for  Ansgar  under  hele  hans  Gjerning;  det 
var  det  Haab,  at  Gud  vilde  agte  ham  værdig  til  Martyrdømmet,  til 
en  blodig  Død  blandt  Hedningeme  for  Kristi  Skyld.  Naar  Herren 
havde  sagt  til  ham:  «Gaa,  men  vend  tilbage»,  og  naar  Han  havde 
lovet  ham:  «Jeg  skal  herliggjøre  dig,»  saa  tænkte  Ansgar  paa  Martyr- 
kronen.  Men  saa  vidner  det  igjen  om  hans  sande  kristelige  Sind, 
at  han  ikke  egenraadigen  søgte  den  — thi  mon  han  da  ikke  skulde 
fundet  den  blandt  de  vilde  Hedninger?  Han  vidste,  at  Martyr- 
dømmet — det  sande  Martyrdømme  ikke  kan  tages,  men  maa  gives 
af  Herren  selv.  ; — Nu  var  han  allerede  en  gammel  Mand,  og  han 
faldt  i en  Sygdom,  som  varslede  om  den  nære  Død.  Hans  Haab 
skulde  ikke  opfyldes.  Han  sagde  vel,  da  han  lagdes  paa  Sygeleiet, 
med  Job  (2,  io):  «Skulde  vi  alene  tage  imod  det  gode  af  Gud  og 
ikke  tage  imod  det  onder»  Men  det  kostede  ham  en  haard  Kamp 
at  udrive  det  sidste  jordiske  Haab  af  sit  Hjerte.  Han  knurrede  vel  * 
ikke  mod  Gud;  men  han  klagede  over  sine  Synder,  ved  hvilke  han 
troede  at  have  forspildt  Guds  Forjettelse  og  sagde  med  Salmisten 
(Salm.  1 19,  137):  « Herre,  Du  er  retfærdig,  og  din  Dom  er  retU  Det 
var  forgjæves,  at  hans  fortrolige  Discipel  Rimbert  trøstede  ham  med, 
at  hele  hans  Liv  havde  været  et  Martyrdom;  Ansgar  vilde  ikke  lade 
sig  trøste.  Da  skede  det,  *saa  fortæller  Rimbert,  at  han  en  Dag 
under  Messen,  nedsunken  i dyb  Bedrøvelse,  henrykkedes  i Aanden 
og  hørte  Guds  Røst,  som  satte  ham  stærkt  i Rette  for  hans  Tvivl 
og  bød  ham  at  tro  fast  og  ingenlunde  tvivle  paa  Guds  Naade,  at 
Han  baade  vilde  forlade  ham  hans  Synd  og  opfylde  Alt,  hvad  Han 
havde  lovet.  Fra  denne  Time  lærte  Ansgar  at  bøie  sig  under  Guds 
Vilje  ogsaa  i dette  Stykke.  Tre  Maaneder  vårede  Ansgars  Sygdom. 
Men  han  arbeidede,  medens  det  endnu  var  Dag.  Fra  Sygeleiet  be- 
skikkede  han  sit  Hus  og  ordnede  alt,  forat  den  nordiske  Mission 
ogsaa  efter  hans  Død  kunde  fremmes.  Mariæ  Renselsesfest,  2den  Fe- 
bruar, nærmede  sig.  Ansgar  haabede,  at  han  skulde  dø  paa  denne 
Dag;  han  havde  jo  allerede  som  Barn  seet  den  hellige  Jomfru  kalde 
ham  til  sig.  Saasnart  det  gryede  ad  Dagen,  lod  han  Presterne  paa 


Ansgar. 


17 


sædvanlig  Vis  holde  Morgensang  for  sig.  Han  forordnede  selv  alt 

for  Dagens  Fest  og  havde  ladet  et  Maaltid  berede  for  Presteme  og 

for  de  fattige.  Den  hele  Dag  tilbragte  han  med  hine  og  formanede 

■dem,  snart  alle,  snart  hver  især,  med  al  Flid  til  at  tjene  Herren. 

Dog  var  hans  Omhu  og  Tanke  mest  vendt  paa  hans  Sendelse  til 

Hedningeme.  Ogsaa  den  følgende  Nat  tilbragte  han  med  saadanne 

Paamindelser.  Brødrene,  som  var  tilstede  og  sang  de  sædvanlige 

Dødssalmer,  bad  han,  at  de  ogsaa  vilde  synge  Lovsangen  til  Guds 

Ære:  «O  store  Gud,  vi  love  Dig»  og  Trossalmen.  Da  det  var 

bleven  Morgen  den  næste  Dag,  tog  han  Sakramentet  og  bad  med 

oprakte  Hænder,  at  Gud  vilde  tilgive  enhver,  som  paa  nogen  Maade 

havde  syndet  mod  ham.  Derpaa  begyndte  han  idelig  at  gjentage 

Skriftens  Ord:  «Kom  mig  ihu  efter  din  Miskundhed  for  din  Godheds 

Skyld,  Herre»  (Salm.  25,7),  «Gud,  vær  mig  Synder  naadig»  (Luk.  18,  13) 

og:  «I  din  Haand  befaler  jeg  min  Aand;  Du  forløste  mig,  Herre, 

Du  Sandheds  Gud»  (Salm.  31,  6).  Da  han  selv  ikke  mere  kunde  tale, 

bad  han  en  af  Brødrene,  at  han  vilde  blive  ved  at  fremsige  disse 

Ord,  og  med  Øinene  fæstede  mod  Himlen  befalede  han  sin  Sjæl  til 

Guds  Naade  og  opgav  Aanden.  — Saaledes  hensov  Ansgar  i Herren 

den  3die  Februar  865.  Hans  Haab  om  en  blodig  Martyrkrone  skulde 

ikke  opfyldés.  Men  det  er  ligesaa  sandt  som  smukt,  hvad  Rimbert 

siger:  «Han  var  en  Martyr,  fordi  efter  Apostelens  Ord  (Gal.  6,  14) 

baade  Verden  var  ham  korsfæstet  og  han  Verden.  Han  var 

Martyr,  fordi  han  under.  Djævelens  Fristelser,  under  Kjødetis  Til- 

lokkelser,  under  Hedningernes  Forfølgelser  altid  forblev  uforfærdet, 

altid  urokkelig,  altid  uovervindelig  i Kristi  Bekjendelse,  indtil 

sit  Livs  Ende.  Han  var  Martyr,  fordi,  aldenstund  Martyr  be- 

* 

tyder  Vidne,  han  altid  var  et  Vidne  om  Guds  Ord  og  vort  kristne 
Navn*. 

Ansgars  Virksomhed  var  blandt  Folkene  i det  nordligste  Tysk- 
land, i det  sydlige  Danmark  og  i Sverige.  Til  Norge  kom  han  ikke, 
og  selv  i Danmark  og  Sverige  var  det  først  over  200  Aar  senere, 
at  Kirken  vandt  fast  Skikkelse  og  Orden.  Men  Ansgar  havde  lagt 
det  første  Sædefrø,  og  det  Haab,  hvormed  Ebbo  fordum  havde 
trøstet  ham:  «Det  maa  du  vide,  at  hvad  vi  har  begyndt  at  arbeide 
for  Kristi  Navns  Skyld,  skal  bære  Frugt  i Herren;  thi  saaledes  tror 
jeg  fast,  ja  ved  det  vist,  at  om  det  ogsaa  stundom  for  Syndens  Skyld 
skal  blive  ligesom  forhindret,  hvad  vi  har  begyndt  hos  hine  Folke- 
færd,  skal  det  dog  aldrig  gaa  helt  tilbage,  men  bære  Frugt  ved  Guds 
Naade  og  lykkes,  indtil  Herrens  Navn  naar  til  Verdens  Ende»  — 
■detté  Haab  er  gaaet  i Opfyldelse.  Derfor  har  ogsaa  Efterverdenen 

hædret  Ansgar  med  Navnet:  «Nordens  Apostel»,  og  indtil  Refor- 
mationen  ærede  Kristenheden  ham  som  en  Helgen  og  holdt  hans. 
Fest  den  3die  Februar. 

Ansgars  Efterfølger  paa  Erkebispestolen  var  hans  Discipel 
Rimbert  (865 — 888).  Det  fortælles,  at  Ansgar  engang,  han  opholdt 
sig  i Turholt,  blandt  en  Skare  Gutter,  som  under  Latter  og  Leg  gik 
bort  til  Kirken,  blev  opmerksom  paa  en  af  dem,  den  mindste  af 
dem  alle,  som  gik  stille  og  alvorlig  og  i Kirken  overvar  Gudstjenesten 
med  barnlig  Andagt.  Han  tog  ham  med  Forældrenes  Samtykke  til 
sig  og  lod  ham  opdrage  i Klosterskolen.  Dette  var  Rimbert . Senere 
blev  han  Ansgars  Ledsager  og  Biograf.  Sandsynligvis  er  det  den 
samme,  som  af  Ansgar  blev  ansat  som  Prest  ved  den  nyoprettede 
Kirke  i Ribe.  Ved  Ansgars  Død  valgtes  han  til  dennes  Efterfølger 
paa  Bremens  Erkestol.  Det  heder  om  ham,  at  «han  tog  sig  ufor- 
trødent af  den  nordiske  Mission.  Saa  ofte  hans  andre  Forretninger 
tillod  det,  begav  han  sig  selv  til  Hedningerne,  og  forøvrigt  sørgede 
han  for,  at  der  altid  var  Prester  ansatte,  som  kunde  prædike  Guds 
Ord  for  Hedningerne  og  trøste  de  kristne  Fanger,  som  var  i Nord- 
boemes  Vold».  Mindre  sandsynlig  er  Fortællingen  om,  at  han 
personlig  har  været  i Sverige.  Overhovedet  kjender  vi  kun  lidet  til 
hans  Virksomhed;  kun  saa  meget  ved  vi,  at  han  opretholdt  Missionen 
baade  i Danmark  og  Sverige.  Han  træder  i sin  Lærers  Spor  baade 
i Virksomhed  og  Liv.  Ligesom  denne  viste  han  megen  Iver  i at 
løskjøbe  Fanger,  ja  han  brugte  endog  Alterets  Kalk  og  Disk  i dette 
Øiemed,  naar  han  ikke  havde  tilstrækkelige  Midler  dertil  forhaanden.. 
I de  sidste  Aar  var  han  svagelig,  hvorfor  han  fik  Adelgar  til  Med- 
hjælper. 

Under  hans  Eftermænd  Adelgar  (888—909),  Hoger  (909 — 916} 
og  Reginvard  (916)  høres  intet  om  den  nordiske  Mission  fra  Bremen 
af.  Grunden  hertil  bør  maaske  søges  i Tysklands  indre  urolige 
Tilstand.  Derimod  er  det  sandsynligt,  at  en  angelsachsisk  Mission 
begynder  allerede  ved  denne  Tid,  nærmest  paa  Øerne  og  i Skaane. 
Medens  Alfred  den  store  regjerede  i England  (871 — 901),  foretog  de 
Danske  et  Herjingstog  til  England  under  sin  Høvding  Gudrum,  som 
dog  blev  overvunden  af  Alfred  og  tvungen  til  at  indgaa  Forlig,  hvor- 
efter  han  med  flere  af  sine  Mænd  lod  sig  døbe  og  under  Alfreds 
Overhøihed  fik  Østangeln  i Forlening.  Da  der  nu  i England  fandtes 
kristnede  Riger  af  Danske,  er  det  høist  sandsynligt,  at  disse  ved  sin 
Forbindelse  med  Moderlandet  har  virket  for  Kristendommens  Ud- 
bredelse  til  Danmark. 

Med  den  næste  Erkebiskop  Unne  (916 — 936)  kom  der  igjen  nyt 
Liv  i Missionsarbeidet,  men  da  Norden  paa  den  Tid  blev  delt  i tre 

selvstændige  Riger,  ledes  vi  til  at  betragte  dem  særskilt,  og  vi  be- 
tragter  da  naturligen  først 

Danmark-  Gorm  den  gamle  (omkr.  Aar  900)  var  Kristen- 
dommen imod  og  forfulgte  ivrig  de  Kristne.  Hans  Forfølgelser 
skildres  med  meget  stærke  Farver.  Blandt  andet  lod  han  den  Kirke 
nedbryde,  som  Ansgar  havde  ladet  bygge  i Slesvig.  Hans  Dronning 
derimod,  den  bekjendte  Thyre  Danebod,  der  vel  neppe  som  Saxo 
fortæller  var  Kristen,  bidrog  dog  ved  sit  fromme,  kjærlige  Sind  til 
Kristendommens  Fremme  og  søgte  efter  Evne  at  lindre  de  Saar,  de 
Kristne  led  ved  hendes  Ægteherres  grusomme  Forfølgelser.  Under 
disse  kom  Gorm  i Strid  med  den  tyske  Konge  Henrik  Fuglefænger 
(918 — 936)  af  det  sachsiske  Hus,  og  blev  af  ham  tvungen  til  at  give 
Kristendommens  Forkyndelse  fri.  En  Frugt  heraf  var  det,  at  Unne 
bereiste  Landet,  opbyggede  igjen  Kirkerne  i Slesvig  og  Ribe  samt 
byggede  en  ny  i Aarhus . Han  drog  ogsaa  over  til  Øerne  og  til 
Sverige,  hvor  han  døde  936.  Omtrent  samtidig  med  Unne  døde 
ogsaa  Gorm  den  gamle  og  efterfulgtes  af  Sønnen  Harald  Gormssøn 
Blaatand  (936 — 986?),  og  hans  Regjeringstid  er  det  nu,  i hvilken 
Kristendommen  varigen  grundfæstes  i Danmark»;  men  de  enkelte  Be- 
givenheder  og  deres  Tidsfølge  er  her  meget  dunkle  og  usikre. 
Under  hele  Haralds  lange  Regjering  beklædtes  den  bremenske  Erke- 
bispestol  af  Adeldag  (936 — 988).  Denne  var  af  fornem  sachsisk 

Slægt  og  vel  anskreven  hos  de  sachsiske  Keisere,  Ottoerne;  han  var 
en  for  Kristendommens  Udbredelse  nidkjær  og  virksom  Mand,  der 
forstod  at  benytte  de  gunstigere  Forhold,  som  Henrik  Fuglefængers 
Tog  og  Unnes  Virksomhed  havde  fremkaldt,  og  tillige  at  benytte 
den  Understøttelse,  som  de  sachsiske  Keiseres  Yndest  sikrede  ham. 
I 948  forandrede  han  de  tre  gamle  Kirker  i Danmark  (Slesvig,  Ribe, 
Aarhus)  til  Bispedømmer,  og  paalagde  de  nye  Bisper  tillige  at  drage 
Omsorg  for  Kristendommens  Fremme  hinsides  Havet,  i Fyen,  Sjæl- 
land, Skaane  og  Sverige.  Han  udvirkede  derhos  hos  Keiseren,  at 
denne  skjænkede  de  tre  Biskoper  en  Del  Eiendomme  i Danmark,  fri- 
tog  dem  for  alle  Skatter  og  deres  Bønder  og  Tjenere  fra  at  staa 
under  nogen  anden  end  Bispens  egne  Fogder.  (Keiseren  håndlede 
her  efter  sin  formentlige  Ret  som  alle  Fyrsters  Hoved  og  den  hele 
Kirkes  Beskytter).  Disse  Overgreb  fra  Keiserens  Side  bidrog  vel  ved 
Siden  af  politiske  Sammenstød  sit  til  at  fremkalde  et  spændt  For- 
hold mellem  Harald  og  Keiseren.  Hvad  Haralds  eget  Forhold  til 
Kristendommen  angaar,  saa  heder  det  om  ham,  at  han  allerede  ved 
Henrik  Fuglefængers  Tog  havde  vist  sig  gunstig  stemt  mod  den. 
Uvist  bliver  det  altid,  om  dette  var  hjertelig  ment,  isaafald  skyldtes 

det  maaske  Moderen  Thyres  Paavirkning,  eller  om  det  var  fremkaldt 

af  statskloge  Hensyn  eller  af  Frygten  for  den  mægtige  Keiser.  Ial- 
fald  lod  han  sig  ikke  endnu  døbe.  Haralds  Daab  foregaar  først 
senere  og  sættes  i Forbindelse  med  hans  senere  Kamp  med  Otto. 
Men  Sammenhængen  med  de  hermed  forbundne  Begivenheder  er 
meget  dunkel,  især  hvad  Tidsbestemmelsen  angaar.  Som  allerede 
antydet,  indvikledes  Kong  Harald  i en. Krig  med  Otto;  men  Beret- 
ningerne  og  Meningerne  er  nu  forskjellige,  hvilken  af  de  tre  Ottoer 
dette  var;  ligeledes  heder  det,  snart  at  Harald  med  Magt  blev 
tvungen  af  Keiseren  til  at  lade  sig  døbe,  snart  at  det  var  Biskop 
PoppOy  der  ved  Jernbyrd  bevægede  ham  dertil;  ogsaa  Stedet  for 
hans  Daab  nævnes  forskjelligt.  Efter  Munch  (I.  2.  S.  67 — 71)  og 
Keyser  (I.  S.  19)  er  Haralds  Daab  at  henføre  til  Otto  Fs  Tid  og  at 
sætte  mellem  963 — 966;  rimeligere  er  det  dog  at  henføre  den  til  Otto 
IFs  Tog  975.  Følgen  af  Kongens  Daab  var,  at  nu  den  kristne 
Kirke  kunde  nogenlunde  ordentlig  indrettes  i Danmark.  Foruden  de 
tre  tidligere  Bispedømmer  oprettedes  et  nyt  i Odense,  og  Kirker  op- 
førtes  baade  paa  Øerne  og  i Skaane.  Roskilde  (hvor  Harald  opførte 
Trefoldighedskirken)  blev  den  kristne  Konges  Residens  istedenfor 
det  gamle  Leire.  Medens  det  hidtil  havde  været  fremmede,  som  for- 
kyndte  Kristendommen,  fremstod  nu  ogsaa  indfødte  Lærere,  blandt 
hvilke  især  nævnes  Odinkar  Hvide  den  ældre , af  fornem  Slægt,  som 
prædikede  i Fyen,  Sjælland,  Skaane  og  Sverige.  Men  jo  mere 
Kristendommen  udbredte  sig,  desmere  steg  ogsaa  det  endnu  over- 
veiende hedenske  Partis  Forbitrelse,  og  det  saameget  mere,  som 
Kristendommens  Udbredelse  støttede  sig  til  Tyskernes  om  sig  gribende 
Indflydelse,  der  truede  med  at  tilintetgjøre  Fædrelandets  Selvstændig- 
hed.  Mod  Slutningen  af  Haralds  Regjering  samlede  Hedningerne  sig 
om  hans  Søn  Sven  Tjugeskjæg,  og  en  blodig  Krig  begyndte,  hvori 
Harald  Blaatand  faldt  og  Sven  besteg  Thronen.  Nu  begyndte  en 
langvarig  Udryddelseskamp  mod  de  Kristne,  Kirker  nedreves,  Prester 
myrdedes  eller  blev  forjagede.  «Martyremes  Navne  vilde  ikke  kunne 
rummes  i en  Bog»,  siger  Sven  Estridssøn.  De  tre  jydske  Bispe- 
dømmer smeltede  sammen  til  et,  og  Bispedømmet  paa  Fyen  gik  ind; 
skulde  man  tro  de  gamle  kristne  Skribenters  Beretninger,  saa  var  det 
næsten  forbi  med  Kristendommen  i Danmark.  Men  den  havde 
allerede  vundet  for  fast  Fod,  og  den  lod  sig  ikke  udrydde.  Sven 
Tjugeskjæg  (f  1014)  blev  ogsaa  snart  uenig  med  det  hedenske  Parti, 
og  vendte  sig  nu  selv  igjen  til  Kristendommen;  ved  hans  Tog  til 
England  aabnedes  Danmark  end  mere  end  tidligere  for  den  angel- 
sachsiske  Kirkes  Paavirkning,  og  herigjennem  forberedtes  Kristen- 
dommens fuldkomne  Seier.  Denne  Paavirkning  fuldender  nu,  hvad 
der  af  den  bremenske  Stol  er  paabegyndt.  Der  fortælles,  at  Sven 

sendte  selv  Lærere  over  fra  England,  og  ogsaa  den  bremenske  Erke- 
bispestol  begyndte  nu  under  Libentius  (988 — 1013)  at  udfolde  en 
større  Virksomhed;  paa  denne  Tid  falder  Odinkar  Hvide  den  yngres 
Virksomhed  som  Biskop  i Jylland.  Han  var  beslægtet  med  Odinkar 
den  ældre  og  af  Jarleæt  fra  Vendland  (?),  hvor  hans  Familie  eiede  næsten 
en  Trediedel  af  Landet,  og  en  ivrig  Befordrer  af  Kristendommen,  til 
hvis  Bedste  han  skjænkede  alle  sine  store  Eiendomme.  Men  den 
bremenske  Indflydelse  træder  dog  fra  nu  af  tilbage  for  den  angelsachsiske. 
Sven  raadede  før  sin  Død  over  i England  Sønnen  Knut  til  at  fuld- 
føre  Kristendommens  Indførelse. 

Knut  den  mægtige  (1014 — 1035)  fulgte  dette  Raad  og  betjente 
sig  hertil  fornemmelig  af  Angelsachsere.  Han  fornyede  Bispedømmet  i 
Fyen  (Odense,  hvor  Reinar  blev  Biskop)  og  stiftede  to  nye,  et  for 
Sjælland  (. Roskilde,  hvor  Gerbrand  ansattes)  og  et  for  Skaane9  hvor 
Bernhard  virkede  som  Missionsbiskop  uden  fast  Sæde.  Alle  disse 
besatte  han  med  Angelsachsere,  der  var  viede  af  Erkebispen  i Canter- 
bury . Knut  skal  ogsaa  have  først  forplantet  Klostervæsenet  fra  Eng- 
land til  Danmark,  dog  er  Beretningerne  herom  utydelige;  selve 
Klosterbygningernes  Opførelse  i Danmark  skriver  sig  ialfald  fra  en 
senere  Tid.  Kirker  opførtes  i Mængde,  og  det  berettes,  at  Knut 
sendte  Bygmestere,  Sten  og  Bly  fra  England  til  Opførelsen  af  Kirker, 
der  hidtil  kun  havde  været  af  Træ.  Det  var  saaledes  ved  den  nøie 
Forbindelse  med  den  engelske  Kirke,  at  Kristendommens  Indførelse 
fuldendtes  under  Knut  den  store.  Dog  vedblev  den  bremenske  Stol 
(Erkebiskop  Utwan  f 1029  og  Libentius  II  f 1032)  fremdeles  at  be- 
tragtes  som  Metropolitanstol,  og  de  nye  i England  viede  Biskoper 
erkjendte  den  bremenske  Erkebiskops  Overhøihed. 

At  Kristendomsindførelsen  nu  var  fuldendt  i Danmark,  blev  da 
ogsaa  saaatsige  symbolsk  betegnet  ved  den  Pilegrimsreise,  han  fore- 
tog  1026.  Derved  viste  den  danske  Konge  sig  for  første  Gang  for 
Pave  og  Fyrster  som  kristen  Konge  og  hans  Land  som  et  kristent 
Land,  indlemmet  i det  kristne  Vesten.  Reisen  blev  gjort  efter  Til- 
skyndelse af  Erkebispen  af  Canterbury  for  at  bede  om  Syndernes 
Forladelse,  for  Rigernes  Velfærd  og  for  at  udsone  det  Blod,  han 
havde  udgydt  ved  Erobringen  af  England.  Reisen  gik  fra  Danmark 
over  Tyskland,  Flandern  og  Frankrige  til  Italien,  efter  islandske  Be- 
retninger som  Pilegrim  tilfods  med  Stav  og  Pose,  hvad  dog  ikke  kan 
gjælde  den  hele  Reise,  men  kun  enkelte  Valfarter  til  Kirker  og 
Klostre.  Efter  Tidens  Skik  viste  han  sin  Fromhed  ved  storartet 
Gavmildhed  mod  disse.  I Rom,  hvor  han  traf  sammen  med  Kei- 
seren (Konrad  II)  og  andre  Fyrster,  udvirkede  han,  at  disse  tilstod 
hans  reisende  og  handlende  Undersaatter  Frihed  for  Told  og  Afgifter 

i deres  Lande;  hos  Paven  udvirkede  han  en  Nedsættelse  af  de  Penge- 
summer, som  Geistligheden  betalte  til  den  pavelige  Stol.  Han  op- 
rettede  tillige  et  Hospitium  i Rom  for  dem,  som  talte  den  danske 
Tunge,  med  frit  Natteleie  og  fri  Beværtning.  Ved  Peters  og  Pauli 
Grave  aflagde  han  Løfte  om  at  ville  forbedre  sin  Vandel  og  føre  en 
retfærdig  og  kristelig  Regjering.  Om  sin  Reise  og*  dens  Resultater 
udtalte  han  sig  i et  Brev  til  de  engelske  Erkebiskoper  i Canterbury 
og  York. 

Kristendommen  var  dog  endnu  ikke  selv  under  Knut  den  mægtige 
forkyndt  overalt  i det  danske  Rige,  og  den  havde  ikke  gjennemtrængt 
Folket  med  sin  Aand  i Love  og  Skikke;  det  er  noget,  som  først 
sker  efter  længere  Tids  Forløb.  Men  de  sidste  Levninger  af  Heden- 
skabet  uddør  nu  efterhaanden.  Saaledes  virkede  Presten  Thøger  i 
Vestervig  ved  Limfjorden  blandt  derboende  Hedninger.  Han  var 
af  en  fornem  Slægt  i Thiiringen,  men  kom  fra  England  over  til 
Norge,  hvor  Olaf  den  hellige  gjorde  ham  til  sin  Kapellan  paa  Grund 
af  hans  store  Fromhed  og  Gudsfrygt.  Efter  Kongens  Død  reiste  han 
til  Danmark  og  virkede  tilslut  i Vestervig  til  stor  Velsignelse.  Sidst 
kristnedes  Blekinge  og  Bornholm  under  Sven  Estridssøn  1060. 

Norge.  Harald  Haarfagres  Søn  Haakon  den  gode  (936 — 961)  var 
opfostret  i England  hos  Kong  Adalstein,  hos  hvem  han  ogsaa  blev 
døbt.  Han  var  saaledes  Kristen,  da  han  1 5 Aar  gammel  blev  Norges 
Konge.  Men  han  fandt  det  i Begyndelsen  raadeligst  at  holde  sin 
Kristendom  hemmelig;  thi  alt  Folket  var  hedensk,  og  den  Mand, 
der  havde  hjulpet  ham  til  Kongedømmet  og  var  hans  fornemste 
Raadgiver,  Sigurd  Haakonssøn  Hladejarl , var  en  ivrig  Asadyrker. 
Men  da  Haakon  var  bleven  ældre  og  hans  Kongedømme  mere  be- 
fæstet,  begyndte  han  at  tænke  paa  Kristendommens  Indførelse,  men 
gik  dog  frem  med  megen  Varsomhed.  Han  fik  Julefesten  forlagt 
fra  Midvinterstid  til  den  kristne  Juletid.  Fremdeles  søgte  han  at 
virke  paa  sine  nærmeste  Omgivelser,  af  hvilke  enkelte  lod  sig  døbe 
og  andre  ialfald  afholdt  sig  fra  at  blote.  Tillige  lod  han  komme 
Prester  fra  England  og  kundgjorde  nu  sin  Hensigt  at  indføre  Kristen- 
dommen. Enkelte  Kirker  blev  opførte  hist  og  her  (paa  Møreme). 
Men  Sagens  Afgjørelse  henvistes  til  Frostathing:  Hans  Bud  og  Bøn 
var  til  Almuen,  at  den  skulde  lade  sig  døbe,  opgive  alt  Blot  og  tro 
paa  en  Gud,  Krist,  Marias  Søn,  holde  syvende  Dag  hellig  og  faste 
hver  syvende  Dag.  Asbjørn  a f Medalhus  svarede  under  Bøndemes 
lydelige  Bifald,  at  hvis  Kongen  vilde  paatvinge  Bøndeme  den  nye 
Tro,  var  det  Folkets  enstemmige  Beslutning  at  vælge  sig  en  ny 
Høvding.  Senere  paa  de  to  Offergjæstebud  paa  Hlade  og  Mære  blev 
Kongen  tvungen  til  at  give  efter.  Samtidig  blev  Kirkeme  paa  Møre 

ødelagte  og  Presteme  draebte.  Haakon  forlod  Thrøndelagen  i Vrede 
og  truede  med  Hævn,  men  blev  hindret  i at  udføre  den  ved  Gunhilds- 
sønnernes  Angreb.  Saaledes  beretter  Snorre.  Men  efter  andre  Be- 
retninger siges  han  at  have  givet  efter  «af  sin  naturlige  Godmodig- 
hed».  Under  enhver  Omstændighed  opgav  han  fra  nu  af  alle  Forsøg 
paa  at  indføre  Kristendommen  i Norge,  og  Folket  viste  ham  altid 
den  største  Troskab  og  Hengivenhed.  Da  Gunhildssønnerne  for  sidste 
Gang  angreb  ham  ved  Fitje  paa  Stordøen,  blev  han  dødelig  saaret 
•(961).  I sin  sidste  Stund  udtalte  han  sin  Anger  i følgende  Ord: 
« Vorder  Livet  mig  forundt,  vil  jeg  drage  af  Landet  til  kristne  Mænd 
og  bøde  og  bedre  det,  jeg  har  forsyndet  mod  Gud;  men  dør  jeg 
her  i Hedendommen,  saa  begraver  mig,  som  I selv  synes».  Hans 
Venner  tilbød  at  føre  hans  Lig  til  England,  men  han  sagde:  «Jeg  er 
det  ikke  værd;  jeg  levede  som  en  Hedning,  og  derfor  skal  man  ogsaa 
begrave  mig  som  en  Hedning». 

Gunhildssønnerne  (961 — 970.  Munch  965,  Keyser  970)  med 

Harald  Graafeld  som  Overkonge  blev  nu  Landets  Styrere.  Deres 
Herredømme  strakte  sig  egentlig  kun  over  Frosta-  og  Gulathings- 
Lagdømmer;  thi  paa  Oplandene  og  Viken  herskede  Underkonger  af 
Harald  Haarfagres  Æt.  Gunhildssønnerne  havde  antaget  Kristen- 
■dommen  over  i England;  men  skal  man  dømme  efter  deres  Færd  i 
Norge,  kan  den  ikke  have  gjennemtrængt  dem  synderlig  dybt. 
Kristendommen  gjorde  heller  ikke  under  deres  Styrelse  nogen  merke- 
lig Fremgang,  om  de  end  vedkjendte  sig  sin  Tro  og  «nedbrød 
Hovene  og  spildte  Blotene».  De  vakte  herved  kun  Folkets  For- 
bitrelse, der  i de  Uaar,  som  rammede  Landet,  saa  Gudemes  Vrede. 

Haakon  Sigurdssøn  Jarl , som  nu  fik  Magten  i den  nordlige  og 
vestlige  Del  af  Landet  under  den  danske  Konges  Overhøihed,  var  en 
ivrig  'Asadyrker,  og  hans  første  Gjerning  var  derfor  at  gjenreist 
Hovene  og  gjenindføre  Blotene.  Da  senere  Otto  II  i 975  angreb 
Harald  Gormssøn,  ilede  Haakon  Jarl  ham  paa  Opfordring  til  Hjælp. 
Men  Otto  seirede,  trængte  frem  lige  til  Limfjorden  og  tvang  Harald 
til  Fred.  Ved  den  Leilighed  maatte  ogsaa  Haakon  Jarl  lade  sig 
•døbe  og  love  at  kristne  Norge,  og  han  fik  til  den  Ende  Prester  med 
sig.  Men  disse  satte  han  igjen  i Land  og  styrede  sin  Kaas.  Til 
samme  Tid  sendte  Harald  Gormssøn  eller  — efter  andre  — Keiser 
Otto  selv  to  Jarler  med  Krigsfolk  og  Prester  til  Viken,  der  paa  den 
Tid  stod  under  dansk  Herredømme,  for  at  kristne  Landet  der.  Folket 
maatte  ogsaa,  heder  det,  give  efter  for  Magten,  og  mange  lod  sig 
<løbe.  Men  da  Haakon  Jarl  vendte  hjem,  fandt  hine  Jarler  det  raade- 
ligst  at  fortrække,  og  Haakon  var  nu  ivrigere  end  nogensinde  i at 
opretholde  Hedenskabet.  Saaledes  havde  da  Kristendommen  ved 

Haakon  Jarls  Død  (995)  kun  gjort  liden  Fremgang  i Norge.  I den 
nordlige  og  vestlige  Del  af  Landet  indskrænkede  den  sig  til,  hvad 
der  var  sket  under  Haakon  den  gode  og  Gunhildssønnerne,  og  selv 
dette  var  igjen  for  en  stor  Del  forstyrret  af  Haakon  Jarl;  i Viken 
var  vel  ikke  stort  mere  udrettet,  ihvorvel  vistnok  den  Forbindelse,, 
hvori  denne  Landsdel  stod  med  Danmark,  her  havde  fremkaldt  enkelte 
Omvendelsesforsøg  eller  ialfald  en  middelbar  Paavirkning  af  den  dansk- 
tyske  Mission  fra  Bremen. *)  — Hvad  den  dansk-tyske  Mission  havde 
udrettet  til  Norges  Kristning,  indskrænkede  sig  altsaa  til  en  enkelt 
Landsdel  og  var  selv  der  høist  ubetydeligt  og  næsten  umerkeligt 2). 
Det  er  først  fra  Olaf  Tryggvessøns  Tid,  at  Omvendelsesverket  drives 
med  større  Kraft,  og  det  er  da  ikke  den  bremenske,  men  den  engelske 
Kirke,  som  leverer  ham,  og  de  Konger,  der  senere  fortsætter  hans 
Verk,  Hjælpere  og  Kristendomslærere ; den  norske  Kirke  er  derfor 
helt  og  holdent  en  Datter  af  den  engelske. 

Olaf  Tryggvessøn  (995 — 1000)  var  under  sine  Vikingetog  i Vesten 
bleven  døbt  af  en  Abbed  paa  Syllingeøerne  (Scillyøerne).  Han  kom 
, til  Norge,  lokket  ved  Haakon  Jarls  listige  Anslag,  just  som  Thrøn- 
derne,  forbitrede  over  Jarlens  Voldsgjeminger,  havde  reist  sig  mod 
ham.'  Allerede  paa  Overreisen  til  Norge  tvang  han  Jarlen  Sigurd 
Lødverssøn  paa  Orknøeme  til  at  lade  sig  døbe  og  antagej  Kristen- 
dommen. Thrøndeme  tog  ham  strax  til  Konge,  og  inden  et  Aar 
var  han  overalt  erkjendt  som  Norges  Overkonge  (995 — 996).  «Den 
Tid  var  nu  kommen,  da  Blot  og  Blotmænd  skulde  fordømmes,  og- 
den  hellige  Tro  og  den  rette  Gudsdyrkelse  komme  isteden».  Olaf 
var  besjælet  af  en  brændende  Iver  for  Kristendommens  Udbredelse 
blandt  sine  Landsmænd,  og  da  han  drog  over  for  at  vinde  sit  Fædrene- 
rige,  var  det  tillige  med  den  faste  Beslutning  at  kristne  sit  Fædrene- 
land.  Han  landede  ved  Moster  (Søndhordland),  lod  synge  Messe  og 
afstak  Grunden  til  en  Kirke.  Han  førte  med  sig  fra  England  Prester 
og  Lærere,  i hvis  Spidse  stod  en  Biskop  Sigurd , ogsaa  kaldet 


*)  Munch  mener,  at  en  norsk  Kirke  ved  bremenske  Missionærer  havde  dannet  sig  i 
Viken,  hvilken  senere  traadte  i et  Slags  Modsætning  til  den  øvrige  norske  Kirke r 
der  dannede  sig  efter  den  engelskes  Forbi llede,  men  som  da  ogsaa  snart  maatte 
ligge  under  for  denne.  Se  herom  Munch  I.  2 S.  274 — 77  og  herimod  Keyser 
Kirkehist.  I.  S.  31  ff. 

*)  Lia  f dag,  948  indviet  til  Biskop  i Ribe,  prædikede  Troen  «ikke  alene  i Danmark 
men  ogsaa  for  dem  hinsides  Havet,  for  Sveame  og  Nordmændene»  (Adam  Br.). 
«Allerede  forhen  havde  dog  af  Vore  (ex  nostris)  Liafdag,  Poppe,  Odinkar  prae- 
diket  for  dette  Folk.  Vi  kan  sige,  at  «Vore»  har  arbeidet,  og  de  engelske* 
(Angli)  har  indtraadt  i deres  Arbeide»  (Scholiastén  til  Adam,  hvor  Kristen- 
dommens Indførelse  under  Olaf  den  hellige  omtales). 

Johannes  eller  Jon,  der  under  hele  Olafs  Regjering  var  hans  trofaste 
Ven  og  kraftige  Medarbeider.  Sigurd  skal  efter  Slaget  ved  Svolder 
have  begivet  sig  til  Sverige  paa  Olaf  Skjøtkonges  Indbydelse,  hvem 
han  døbte;  isaafald  er  han  den  i svenske  Legender  forherligede 
St.  Sigfrid.  Derhos  er  den  navnkundigste  Thangbrand.  Han  var 
vistnok  fra  Flandern,  men  efter  en  anden  Beretning  en  Sachser  og 
en  Greves  Søn.  Han  opdroges  hos  Adalbert  i Aarhus.  Ved  et 
Besøg  hos  Hugbert  i Canterbury  i Adalberts  Følge  fik  han  ved  Af- 
skeden  i Foræring  et  Skjold  med  den  korsfæstedes  Billede.  Senere 
stødte  han  sammen  med  Olaf  i Venden  og  forærede  denne  Skjoldet. 
Paa  Grund  af  et  Drab  i en  Tvekamp  maatte  han  flygte  til  Olaf  i 
England,  hvis  Hirdprest  han  blev. 

Saasnart  Olaf  saa  sit  Kongedømme  almindelig  erkjendt,  lagde  han 
Haand  paa  sit  Omvendelsesverk.  Han  drev  det  efter  den  Tids  Vis  med 
ydre  Tvang  og  Vold,  ofte  med  Grumhed,  men  ogsaa  med  Klogskab  og 
med  en  oprigtig  Iver.  Han  begyndte  i Viken . Der  var  Kristendommen 
fra  aeldre  Tid  mest  bekjendt,  der  havde  hans  Fader  hersket,  og  der 
havde  han  mægtige  Frænder.  Derfra  drog  han  langs  Kysten  lige  op  til 
Thrøndelagen  og  lod  Folket  døbe  uden  at  møde  nogetsteds  synderlig 
Modstand;  thi  han  overraskede  Bønderne  ved  sin  Hurtighed  og  for- 
stod klogeligen  at  vinde  Høvdingerne  for  sig,  saaat,  hvor  han  kom 
og  stillede  Folket  Valget  mellem  Daab  eller  Kamp,  var  det  ikke 
raadeligt  andet  end  at  vælge  det  første.  Men  hos  Thrønderne  fandt 
han  en  haardere  Modstand;  thi  der  var  den  Tid  «Landets  største 
Styrke»,  og  der  var  ogsaa  Hedenskabet  stærkest.  Men  ogsaa  med 
dem  raadede  han  Bugt,  efterat  han  ved  Gildet  paa  Hlade  havde  faaet 
Udthrøndernes  Høvdinger  i sin  Magt  og  ved  Midvintersblotet  paa 
Mæren  havde  svækket  Indthrøndemes  Modstand.  Paa  det  sidste  Sted 
mødte  Kongens  Forlangende  Uvilje,  og  man  forlangte,  at  han  skulde 
blote.  Han  lod  som  han  gav  efter  og  gik  ind  i Hovet  med  en  guld- 
beslagen  Stok  i Haanden,  da  ingen  maatte  bære  Vaaben  paa  det . 
hellige  Sted.  Med  sin  Stok  slog  hai>  Thorsbiliedet  ned,  og  Thrøndernes 
Talsmand  Jernskjægge  af  Upphaug  blev  dræbt  i Døren  af  Kongens 
Mænd.  Det  høvdingløse  Folk  blev  da  tvungen  til  at  tage  imod 
Daab.  Efterat  han  nu  havde  anvendt  det  næste  Aar  paa  at  befæste 
Kristendommen  i Kystfylkerne  til  og  med  Viken,  reiste  han  op  paa 
Ringerike,  hvor  Sigurd  Syr  med  hele  sit  Hus  og  mange  af  sine 
Mænd  lod  sig  døbe.  Her  stod  han  selv  Fadder  ved  den  toaarsgamle 
Olaf  Haraldssøns  Daab,  den  senere  saakaldte  Olaf  den  hellige.  Demæst 
vendte  han  sig  til  Haalogaland  998,  som  han  paa  lignende  Vis  krist- 
nede,  men  hvor  han  ogsaa  gav  nogle  af  de  rædsomste  Exempler  paa 
sin  Grumhed  mod  dem,  som  ikke  vilde  lystre  hans  Bud  og  lade  sig 

døbe.  Haarek  af  Thjotta  blev  vundet  af  Kongen;  Thorer  Hjort  og 
Raud  hin  ramme  mødte  Kongen  med  en  stor  Hær,  men  blev  slagne; 
Thorer  flygtede,  men  blev  indhentet  af  Hunden  Vige  og  dræbt  paa 
Flugten ; Eyvind  Kinnrifa,  en  anden  af  deres  Høvdinger,  blev,  da  han 
ikke  vilde  lade  sig  døbe,  dræbt  ved  et  gloende  Bækken  paa  Maven; 
Raud  hin  ramme,  som  undkom  ved  Slaget,  faldt  senere  i Kongens 
Hænder,  som  dræbte  ham  ved  en  Orm,  der  dreves  ned  gjennem  hans 
Svælg.  Saaledes  var  da  i Løbet  af  3 Aar  alle  Kystfylkerne  krist- 
nede,  men  vistnok  kun  i Navnet.  Nu  først  skulde  Folket  oplæres  i 
den  Tro,  til  hvilken  det  nødtvungen  havde  ladet  sig  døbe;  men  her- 
med kunde  det  kun  gaa  smaat  med  de  i Forhold  til  den  vidtspredte 
Befolkning  faa  Lærere,  han  havde  medbragt  og  havde  til  sin  Tjeneste. 
Til  Oplandene  og  de  mere  afsidesliggende  Fjeldbygder  naaede 
ikke  Olafs  Omvendelsesvirksomhed ; her  raadede  Fylkeskonger  under 
Olafs  Overhøihed;  disse  var  alle  med  Undtagelse  af  Sigurd  Syr 
Kristendommen  fiendske. 

Efter  Slaget  ved  Svolder  styrede  Jarlerne  Erik  og  Svein  Riget, 
saaledes  at  Erik  Jarl  styrede.  Landet  fra  Lindesnæs  til  Stadt,  fire  af 
Thrøndelagens  Fylker,  Naumdal  og  Haalogaland  samt  under  Svein 
Tjugeskjægs  Overhøihed  Viken,  Agder  til  Lindesnæs  og  Oplandene, 
medens  Svein  Jarl  styrede  Olaf  Sveakonges  Del  af  Landet,  Møreme, 
Raumsdalen  og  de  andre  fire  Fylker  i Thrøndelagen.  Jarlerne  var 
selv  kristne,  men  de  paabød  ikke  Kristendommen,  saaledes  som  Olaf 
havde  gjort  det  ; de  lod  enhver  blive  ved  den  Tro,  som  han  lystede, 
og  Følgen  var  nu  naturligvis  den,  at  mange  igjen  faldt  tilbage  i 
Hedendommen,  navnlig  paa  Oplandene  og  i Thrøndelagen,  hvor  Mod- 
standen  mod  Olaf  havde  været  størst.  Derimod  holdt  Kristendommen 
sig  mere  i Kystlandene.  Til  enkelte  Dele  af  Landet  var  Kristen- 
dommen endnu  ikke  kommen.  Dog  høres  intet  om  en  voldsom 
Reisning  fra  det  hedenske  Parti  saaledes  som  i Danmark.  Tilbage- 
. faldet  bestaar  kun  deri,  at  en  Del  vender  tilbage  til  Asadyrkelsenog 
begynder  at  blote;  hos  andre  var  den  nye  Tro  paa  Grund  af  mang- 
lende Undervisning  saa  lidet  befestet,  at  de  uden  bevidst  at  ville 
fornegte  den  blandede  hedenske  Forestillinger  sammen  med  de  kristelige. 
Og  efter  den  Maade,  hvorpaa  Landet  var  blevet  kristnet,  og  efter 
den  utilstrækkelige  Kristendomsundervisning,  Folket  havde  modtaget, 
maatte  det  derhos  i det  hele  kun  være  daarligt  bevendt  med  de  flestes 
Kristendom,  da  Olaf  Haraldsson  den  hellige  (1015 — 1030)  kom  til 
Landet.  Han  fortsatte,  hvad  Olaf  Tryggvessøn  havde  begyndt  og 
ikke  alene  udryddede  de  Levninger  af  Hedendommen,  som  endnu 
fandtes  i Landet,  men  ordnede  ogsaa  Kirken  ved  Lov.  Han  drog  nu 
om  i Landet  for  at  se,  hvorledes  Kristendommen  holdtes  og  for 

frem  med  megen  Strenghed  mod  dem,  som  ikke  vilde  afstaa  fra 
Hedendommen.  Nogle  jog  han  ud  af  Landet,  andre  lod  han  lem- 
læste  paa  Hænder  og  Fødder  eller  deres  Øine  stikke  ud,  og  somme 
lod  han  dræbe.  Blandt  Olafs  Medhjælpere  nævnes  Biskoperne 
Gritnkell  og  Sigurd , begge  som  det  synes  fra  England,  ialfald  Nord- 
boere, som  havde  bosat  sig  i England.  Sagaerne  skildrer  dem  som 
»vise  og  lærde,  trofaste  og  paalidelige,  frygtløse  og  raske  i alle 
Farer,  veltalende  og  milde,  og  i alle  sine  geistlige  Domme  retfærdige». 
Ogsaa  nævnes  Rodulf  og  Bernhard , der  dog  især  virkede  paa  Island. 

Olaf  afkastede  det  danske  og  svenske  Herredømme  og  gjorde  Landet 
igjen  til  et  helt.  Mest  fik  han  at  gjøre  i Thrøndelagen  og  i Gud- 
brandsdalen. Thrønderne  havde  kun  nødtvungne  bøiet  sig  for  Olaf 
Tryggvessøns  Kristendomsbud  og  havde  nu  igjen  begyndt  hemme- 
ligen  at  samle  sig  til  Offergilder  paa  Mæren.  Olaf  overraskede  dem 
her,  lod  deres  Hoved  Ølve  paa  Egge  dræbe  og  straffede  strengt  de 
Bønder,  som  havde  mest  Del  i dette  Frafald.  I Gudbrandsdalen  var 
Kristendommen  endnu  kun  lidet  bekjendt.  Her  herskede  Dale - 
Gudbrand  Herse . Mødet  paa  Hunthorp  er  bekjendt,  hvor  Thors 
Gudebillede  blev  knust  og  Bønderne  antog  Kristendommen.  Den 
sidste  Dal,  som  kristnedes,  var  V alders.  «Der  gaves  ikke  den  Afdal 
eller  Udø  i hans  Rige,  hvor  hedenske  Mænd  monne  findes».  Overalt 
byggede  han  Kirker,  skjænkede  Jordegods  til  dem  og  beskikkede 
Prester,  der  vel  tildels  var  indfødte,  men  især  Englændere,  maaske 
ogsaa  Tyskere,  at  dømme  efter  Grimkelte  Gesandtskab  til  Unvar  i 
Bremen  (1013 — 1029).  «Kongen  sendte  ogsaa  Sendemænd  til  vor 
Erkebisp  (Unvan)  bedende  indstændigt,  at  han  velvilligen  vilde  mod- 
tage  hans  Biskoper  og  sende  sine  til  ham,  for  at  de  kunde  styrke 
Nordmændenes  raa  Folk  i Kristendommen»;  (Adam  af  Bremen). 

Olaf  har  derhos  Fortjenesten  af  at  have  ordnet  den  norske  Kirke 
ved  Lov ; dels  omformede  han  den  gamle  Landslov  for  at  bringe  den  i 
Samklang  med  Kristendommens  Krav,  dels  «satte  han  med  Biskop 
Grimkells  og  andre  Læreres  Raad»  en  Kri  s ten  re  t.  Denne  Olafs 
Kristenret  kjender  man  ikke  mere  i dens  oprindelige  Form,  og  man 
kan  kun  af  de  ældste  norske  Kristenretter,  som  endnu  er  levnede, 
med  nogenlunde  Sikkerhed  slutte  sig  til  dens  væsentligste  Indhold 
(den  ældre  Gulathingslovs  Kristendomsbolk  og  den  ældre  vikske 
Kristenret).  De  fleste  af  vore  ældre  Kristenretter  begynder  saaledes : 
«Det  er  vor  Lovs  første  Bestemmelse,  at  vi  skal  bøie  os  i Øst  og  bede 
til  den  hellige  Krist  om  Aar  (d:  gode  Aaringer)  og  Fred  og  om  at 
maatte  beholde  vort  Land  bygget  og  vor  Herre  (d:  Kongen)  lykkelig; 
være  han  vor  Ven  og  vi  hans,  men  Gud  være  alles  vor  Ven».  Kristen- 
retten handler  fremdeles  om  1)  Frigivelse  af  Trælle;  hvert  Aar  skal 

frigives  en  Træl  i det  hele  Thingdistrikt  og  desuden  aarligen  en  Træl 
i hvert  Fylke.  v 2)  Kirkens  Tjenere,  deres  Rettigheder  og  Pligter. 

v 3)  Kirker,  deres  Bygning  og  Vedligeholdelse.  4)  Helligdage  og  deres 
Helligholdelse.^5)  Faste  og  forbudne  Spiser.  6)  Daab  og  Bame- 
udsættelse ; hvert  Barn,  som  fødes,  skal  ogsaa  opfødes,  med  mindre 
det  er  en  Vanskabning,  og  da  skal  det  dog  føres  til  Kirke  og  prim- 
signes,  men  det  skal  derpaa  enten  dræbes  eller  lægges  ned  ved 
Kirken  for  der  at  dø.  Ethvert  Barn,  ,som  fødes,  skal  døbes  inden  en 
vis  Tid,  og  der  gaves  nøiagtige  Bestemmelser  for,  hvorledes  man 
skulde  bære  sig  ad  i Nødstilfælde,  hvor  Prest  ikke  var  ved  Haanden. 

^ 7)  Begravelse;  alle  afdøde  undtagen  grove  Forbrydere  og  Selv- 
mordere skal  begraves  ved  Kirken;  paa  Kirkegaarden  skal  være 
bestemte  Afdelinger  for  de  forskjellige  Klasser.^  8)  Ægteskab  og  de 
forbudne  Led.  9)  Forbud  mod  Hedendom  og  Troldom.  10)  01- 
gerdir  0:  religiøse  Gjæstebud,  [der  skulde  holdes,  hvor  der  boede 
mindst  tre  Bønder  saa  nær  hinanden,  at  de  uden  altfor  stor  Ube- 
kvemmelighed  kunde  komme  sammen.  Bonden  og  hans  Hustru 
skulde  bringe  hver  en  Mæle  01;  Mindcskaaleme  skulde  signes  til 
Kristi  og  Jomfru  Marias  Tak  og  for  et  godt  Aar  og  Fred.  De  skulde 
holdes  ved  Allehelgensmesse,  Julemesse  ogjonsmesse.  Kristenretten 
var  iøvrigt  noget  forskjellig  i de  forskjellige  Landsdele  som  en  natur- 
lig Følge  af  Norges  daværende  Samfundsorden. 

Den  Strenghed,  hvormed  Olaf  gik  frem  ved  Kristendommens 
Indførelse,  bidrog,  til  at  fremkalde  den  almindelige  Misnøie  mod  ham. 
Dog  var  Folkets  Reisning  ingenlunde  nogen  Hedendommens  Reaktion. 
Folkets  og  især  Høvdingernes  Misnøie  med  Olaf  skrev  sig  væsentlig 
fra  hans  verdslige  Landsstyrelse,  «at  man  ei  taalte  hans  Retfærdig- 
hed».  Af  denne  Misnøie  benyttede  nu  Knut  den  mægtige  sig  ved 
sin  listige  og  svigagtige  Færd.  Vi  tør  her  forudsætte  som  bekjendt 
fra  Norges  almindelige  Historie,  hvorledes  Olaf  blev  fordreven  1029, 
og  hvorledes  han  i det  følgende  Aar  faldt  i Slaget  ved  Stiklestad . 
Men  Olafs  Ulykke  og  Død  blev  just  til  Fremme  for  hans  Livs  Verk. 
Reisningen  var  mere  fremgaaet  fra  Høvdingerne  end  fra  Folket,  der  alene 
havde  ladet  sig  henrive  af  Øieblikkets  Opbrusning.  Baade  Folket  og 
Høvdingerne  saa  sine  Forventninger  skuffede;  Knuts  Herredømme  bragte 
ikke,  hvad  det  havde  lovet.  Og  snart  kom  Rygter  om  Olafs  Hellighed  i 
Omløb.  Man  talte  om  hans  Mildhed  paa  det  sidste  Tog,  Solformørkelsen 
den  31te  August  blev  henlagt  til  hans  Dødsdag,  Bonden  Thorgils,  som 
efter  Slaget  havde  gjemt  Olafs  Lig,  fortalte,  at  han  havde  seet  et 
Lys  skinne  over  det  Sted,  hvor  Liget  var;  en  blind  Mand  havde 
faaet  Synet  igjen  ved  at  gnide  Øinene  med  sin  Haand,  som  han  var 
kommen  til  at  stikke  ned  i det  Vand,  hvormed  Kongens  Lig  var 

bleven  vasket.  Selv  en  af  Olafs  Banemænd,  Thorer  Hund,  fortalte, 
at  et  Saar,  han  havde  faaet  i Slaget,  var  bleven  lægt  ved  Kongens 
Blod,  og  i Anger  over  hvad  han  havde  gjort  mod  Olaf,  forlpd  han 
Landet  og  reiste  til  Jerusalem,  hvorfra  han  aldrig  mere  vendte  til- 
bage.  Biskop  Grimkell  og  Einar  Thambarskjælver  lod  nu  Kongens 
Lig,  som  var  nedgravet  i en  Sandmæl  ved  Nidelven,  opgrave  og 
jorde  ved  Klemenskirken  i Nidaros,  som  Olaf  selv  havde  opbygget. 
Senere,  den  3die  August  1031,  blev  Ligkisten  høitidelig  aabnet,  og 
man  saa,  at  der  endnu  var  Rødme  i Kindeme,  som  om  han  nys  var 
sovnet  ind;  hans  Skjæg,  Haar  og  Negle  havde  voxet,  og  dette  blev 
da  almindelig  udlagt  som  Jertegn.  Kun  Dronning  Alfifa  mente,  at 
dette  ikke  var  saa  underligt,  da  Liget  havde  ligget  i Sand ; men  hvis 
Haaret  ikke  brændte  i Ild,  vilde  hun  tro,  at  det  var  et  heliigt  Under. 
Grimkell  lod  da  bringe  Ild  i et  Fyrfad,  læste  Velsignelsen  derover 
og  lagde  Røgelse  paa;  siden  lagde  han  Olafs  Haar  ovenpaa,  og  da 
Røgelsen  var  brændt  op,  tog  han  Haaret  uskadt  op.  Alfifa  bad  nu 
Biskopen  lægge  Haaret  i uindviet  Ild,  men  Einar  Thambarskjælver 
bød  hende  med  mange  haarde  Ord  at  tie.  Derefter  erklærede  Biskopen 
med  Kong  Svein  Knutssøn  og  hele  Mængdens  Samtykke  Kong  Olaf 
for  hellig.  Kisten  blev  bisat  over  Høialteret  i Klemenskirken  og  der 
blev  tjeldet  helt  over  den  med  Fløiel.  Ogsaa  senere  skede  flere  Jer- 
tegn ved  Kong  Olafs  Helligdom.  Hans  Helgennavn  vandt  snart 
almindelig  Anerkj endelse;  ogsaa  udenfor  Norges  Grænser  indviedes 
Kirker  til  hans  Ære,  og  man  fik  to  Olafsmesser,  paa  hans  Dødsdag 
29de  Juli  og  paa  Kistens  Opgravelsesdag  3die  August.  Hans  Helgen- 
glories  Glans  bidrog  i høieste  Grad  til  at  befeste  Kristendommens 
Sag,  for  hvilken  han  havde  ladet  sit  Liv,  og  man  kan  nu  betragte 
Kristendommens  Indførelse  i Norge  for  afsluttet. 

Island.  Paa  samme  Tid  som  Norge  kristnedes,  kom  Kristendommen 
ogsaa  til  de  øvrige  Lande,  som  var  befolkede  af  Nordmænd.  Det  var 
Olaf  Tryggvessøn,  som  ogsaa  fuldførte  dette;  thi  det  var  hans  Maal 
at  udbrede  Kristendommen,  saalangt  som  det  norske  Navn  strakte 
sig.  — «Jeg  skal  søge  af  al  Iver  at  føre  til  Gud  de  Folk,  der  bebor 
Island  og  andre  nordlige  Lande,  som  ligger  til  dette  vort  Rige  med 
Hensyn  til  Kjøbferd  og  Tilførsel  af  de  gode  Ting,  vi  ei  kan  savne; 
men  end  mindre  kan  hine  Lande  savne  enkelte  af  de  Ting,  som 
flyttes  herfra;  og  det  er  dog  ikke  passende,  at  kristne  Mænd  saaledes 
besmitter  sin  Tro,  at  de  har  Kjøb  og  andet  venskabeligt  Samkvem 
med  Hedninger  som  med  Brødre».  (Olaf  Tr.  c.  142). 

Det  heder,  at  de  norske  Nybyggere,  da  de  kom  til  Is- 
land, fandt  Spor  af  Kristne,  som  tidligere  havde  levet  der  (irske 

Bøger,  Krumstave  o.  desl.).  Det  var  irske  Munke,  som  enten  til- 
fældigvis  var  drevne  derhen  eller  af  Lyst  til  et  strengt  Eneboerliv 
havde  søgt  til  den  fjerne  0.  Ogsaa  blandt  de  norske  Nybyggere 
fandtes  enkelte,  som  tidligere  havde  levet  paa  Suderøeme  og  der  an- 
taget  Kristendommen.  — Den  første,  som  søgte  at  indføre  Kristen- 
dommen, var  Thorvald  Kodranssøn  Vidførle  fra  Vatndalen.  I sin 
Ungdom  drog  han  udenlands  og  traadte  i Tjeneste  hos  Sven  Tjuge- 
skjæg  og  indlagde  sig  her  et  stort  Navn  ved  sin  Tapperhed,  Tro- 
skab  og  Ædelmod.  Paa  sine  Reiser  blev  han  i Saxland  kjendt  med 
en  Biskop  Frederik , der  fik  ham  til  at  antage  Kristendommen  og 
døbte  ham.  Thorvald  bad  nu  Bispen  følge  sig  til  Island  for  at  for- 
kynde  Troen  for  hans  Frænder  (981).  De  gjennemreiste  Landet,  og 
mange  lod  sig  døbe  især  paa  Nordlandet;  paa  enkelte  Steder  blev 
endog  Kirker  opførte.  Denne  Fremgang  gav  Thorvald  Mod  til  paa 
selve  Althinget  at  fremtræde  som  Kristendommens  Forkynder.  Men 
nu  reiste  Hedningerne  sig  mod  ham,  navnlig  paavirkede  af  den 
mægtige  Hedin  fra  Eyjafjord.  Han  oppustede  Hadet  mod  Thorvald 
saaledes,  at  man  gav  to  Skålde  Penge  for  at  digte  Nidviser  over 
ham  og  Bispen.  Det  kunde  Thorvald  ikke  taale.  I Hidsighed  dræbte 
han  Skalden  og  blev  nu  dømt  fredløs.  Thorvald  og  Frederik  maatte 
da  forlade  Landet  og  reiste  først  til  Norge,  hvor  de  stødte  sammen 
med  Hedin,  som  Thorvald  dræbte  til  Hævn  for  den  lidte  For- 
nærmelse. — Fredrik  forlod  ham  nu  misfornøiet  med  hans  Ilsind,  og 
Thorvald  drog  til  Konstantinopel  og  Jerusalem  for  at  afbede  sine 
Synder  og  skal  have  endt  sit  Liv  i et  Kloster  nær  Palteska  d:  Polozk 
i Rusland.  Thorvalds  Omvendelsesforsøg  var  saaledes  uheldigt,  men 
dog  ikke  ganske  uden  Frugt.  Da  nu  Olaf  Tryggvessøn  havde 
faaet  Kongedømmet  i Norge,  var  det  ham  ikke  blot  om  at  kristne 
Norge;  men  han  strakte  som  ovenfor  sagt  sin  Omvendelsesiver  til 
alle  af  Nordmænd  beboede  Lande,  og  her  maatte  det  nu  navnlig 
være  ham  magtpaaliggende  at  kristne  Island,  som  stod  i en  saa  nær 
og  levende  Forbindelse  med  Moderlandet.  Allerede  Aaret  efter  sin 
Thronbestigelse  sendte  han  Ste  f ner  Thorgilssøn  derhen  (996),  led- 
saget af  flere  Lærere.  Stefner  var  ogsaa  en  Islænding  og  beslægtet 
med  de  fornemste  Høvdinger  paa  Øen.  Stefner  var  i sin  Ungdom 
dragen  til  fremmede  Lande,  havde  i Danmark  antaget  Kristendommen 
og  en  Tid  fulgt  Thorvald  Vidførle ; senere  var  han  i England  bleven 
Olafs  Mand.  Stefner  kom  nu  til  Island  kort  før  Althinget  og  be- 
gyndte  strax  at  forkynde  Kristendommen  paa  Vest-  og  Sydkanten 
af  Landet,  hvor  den  hidtil  havde  havt  mindst  Fremgang.  Men  kun 
faa  vilde  høre  paa  hans  Ord,  og  hans  egne  Frænder  var  værst  til  at 
modstaa  ham.  Da  blev  han  vred  og  begyndte  at  nedbryde  Hovene 

og  brænde  Afgudsbilledeme.  Men  denne  hans  voldsomme  Færd 
fremkaldte  kun  større  Forbitrelse,  der  endog  gik  saa  vidt,  at  man 
paa  Althing  vedtog  den  Lov,  at  hver  den,  som  lastede  Guderne 
eller  gjorde  dem  Men,  skulde  være  fredløs,  og  Søgsmaalet  desan- 
gaaende  skulde  paatales  af  hans  egne  Frænder;  thi  det  agtedes  som 
en  Skam  for  den  hele  Slægt,  naar  en  af  den  lod  sig  kristne.  Efter 
denne  Lov  gik  nu  ogsaa  Stefners  Frænder  frem  og  fik  ham  paa  Al- 
thinget  997  erklæret  fredløs.  Stefner  maatte  endnu  samme  Aar  for- 
lade  Øen  og  vendte  tilbage  til  Olaf  Tryggvessøn,  hvem  han  traf  i 
Nidaros.  — Imidlertid  havde  Kongen  selv  været  ivrig  hjemme 
for  at  vinde  de  Islændinger,  som  kom  til  Norge,  Mange  af  dem 
hørte  til  Øens  fornemste  Ætter,  og  dem  søgte  han  især  enten  at 
bevæge  til  at  lade  sig  døbe,  eller  han  beholdt  dem  hos  sig  som 
Gisler.  (Kjartan  Olafssøn.  Hallfred  Vandraadeskald). 

Stefners  Reise  var  løbet  uheldig  af  ; men  Olaf  var  ikke  den 
Mand,  at  han  derfor  opgav  Islands  Kristning,  som  han  nu  engang 
havde  sat  sig  som  Maal.  Han  besluttede  at  sende  Thangbrand  der- 
hen. Thangbrand  var  af  Olaf  bleven  beskikket  til  Prest  ved  Kirken 
paa  Moster ; men  han  havde  her  bortødslet  Kirkens  Gods  og  be- 
gyndte  dernæst  for  at  skaffe  sig,  hvad  han  behøvede,  at  herje  og  røve 
hos  de  omboende  Bønder.  Det  vakte  naturligen  Kongens  Misnøie; 
han  kaldte  ham  til  sig  og  irettesatte  ham  haardt  for  hans  ukristelige 
og  uprestelige  Færd  og  truede  med  at  jage  ham  ud  af  Riget. 
Thangbrand  tilstod  sine  Feil,  men  bad  Kongen  at  paalægge  ham  et 
eller  andet  vanskeligt  og  farefuldt  Hverv,  hvormed  han  kunde  afsone 
sin  Brøde  hellere  end  at  jage  ham  bort.  Og  Kongen  paalagde  ham 
nu  at  drage  til  Island  og  forkynde  Kristendommen  der.  — Thang- 
brand kom  over  til  Island’ Sommeren  997  og  landede  paa  Østkysten. 
Men  Bønderne  deromkring  vilde  intet  Samkvem  have  med  ham  eller 
hans  Følge.  Dette  fik  endelig  den  bekjendte  Høvding  Sidu-Hall 
paa  Thvaattaa  høre,  og  han  indbød  nu  Thangbrand  og  hans  Følge 
til  sig  og  viste  dem  den  største  Gjæstfrihed.  Ved  St.  Mikaelsmessen 
lod  Hall  og  hans  Mænd  sig  døbe.  I to  Aar  var  Thangbrand  paa 
Øen;  det  var  rigtignok  tildels  nødtvungen,  da  Stormen  knuste  hans- 
Skibe,  da  han  vilde  vende  tilbage  Høsten  998.  — Han  døbte  i denne 
Tid  mange,  deriblandt  ogsaa  flere  af  de  mest  anseede  Mænd,  som 
Gissur  Hvite  i Skaalholt  og  hans  Svigersøn  Hjalte  Skjeggesøn . 
Men  han  kunde  derhos  ikke  fornegte  sin  verdslige  og  stridbare 
Natur;  to  Skålde,  der  havde  digtet  Nidviser  over  ham,  dræbte  han, 
og  dette  var  ikke  den  eneste  Leilighed,  hvor  han  greb  til  det  legem- 
lige Sværd.  Hans  Færd  var  derfor  kun  lidet  skikket  til  at  skaffe 
Kristendommen  ret  Indgang;  Forbitrelsen  steg  mellem  det  hedenske 

og  det  kristne  Parti,  og  misfomøiet  forlod  Thangbrand  Øen  for  at 
vende  tilbage  til  Olaf,  for  hvem  han  bittert  klagede  over  den  Be- 
handling, han  havde  maattet  døje.  «Nogle  digtede  Nidviser  over  mig, 
andre  vilde  dræbe  mig  og  tilsidst  blev  jeg  dømt  fredløs  paa  Al- 
thinget;  af  det  Folk  bliver  det  vistnok  kun  meget  faa,  som  antager 
Kristendommen».  I den  første  Vredes  Opbrusning  vilde  Olaf  lade 
alle  de  hedenske  Islændere,  som  laa  ved  Nidaros  med  sine  Skibe, 
dræbe.  Men  deres  kristne  Landsmænd,  som  var  hos  Kongen,  med 
Hjalte  Skjeggesøn  i Spidsen  gik  i Forbøn  for  dem  og  formildede 
ham.  (Hjalte  havde  nemlig  tilligemed  Gissur  maattet  forlade  Island, 
da  han  var  bleven  dømt  fredløs,  forjdi  han  paa  Althinget  havde  havt 
den  Dristighed  at  spotte  Gudeme  i et  Vers  og  kalde  Odin  og  Freyja 
en  Tæve).  — Hjalte  og  Gissur  lovede  at  anvende  al  sin  Indflydelse 
for  at  skaffe  Kristendommen  Antagelse  paa  Island ; de  hedenske 
Islændere,  der  var  i Nidaros,  maatte  lade  sig  døbe  og  fire  af  dem, 
der  hørte  til  de  mest  anseede  Slægter,  maatte  blive  hos  Olaf  som 
Gisler.  For  at  opfylde  sit  Løfte  drog  Gissur  og  Hjalte  Vaaren  1000 
over  til  Island;  Kongen  gav  dem  Prester  med  og  tilhugget  Tømmer 
til  en  Kirke,  som  de  skulde  bygge  der,  hvor  de  først  landede.  De 
kom  til  Island  just  ved  den  Tid,  da  Folket  drog  til  Althinget,  og 
begav  sig  strax  paa  Veien  derhen.  De  sendte  Bud  foran  sig  og  op- 
fordrede  deres  Frænder  og  Kristendommens  Venner  til  at  drage  dem 
imøde  for  at  staa  dem  bi.  De  kom,  og  det  var  en  stor  Skare,  saa- 
at  de  i fuld  Kampfylking  nærmede  sig  Thingvolden;  og  deres 
Mængde  gjorde,  at  man  ikke  vovede  at  angribe  dem.  Hjalte  op- 
traadte  nu  Dagen  efter  paa  Thinget  og  opfordrede  sine  Landsmænd 
til  at  antage  Kristendommen.  Det  kom  til  en  heftig  Ordvexling,  og 
det  gik  tilsidst  saavidt,  at  de  Kristne  og  Hedningerne  «sagde  sig  ud 
af  Loven  med  hinanden»  o:  at  de  fra  nu  af  vilde  danne  to  forskjellige 
Statssamfund.  Fra  begge  Sider  lavede  man  sig  til  Kamp.  Men  en 
Splittelse  i to  Statssamfund  maatte  dog  synes  betænkelig.  Det  for- 
tælles,  at  Sidu-Hall  underhandlede  med  Øens  Lovsigemand  Thorgeir 
Gode , der  vel  var  Hedning,  men  som  en  klog  Mand  forudsaa  den 
Fare,  som  truede,  og  indsaa,  at  Kristendommen  ikke  mere  kunde 
undertrykkes.  Thorgeir  lod  da  alle  Thingmænd,  baade  Kristne  og 
Hedninger,  stævne  til  Thinge.  Og  da  nu  alle  var  komne  til  Sæde, 
udviklede  han  klarligen,  hvor  fordærveligt  det  vilde  være,  om  Landet 
ikke  skulde  bekjende  sig  til  en  Lov  og  Religion;  og  Thingmændene 
forpligtede  sig  med  Ed  til,  at  de  vilde  vedtage  de  Lovbestemmelser, 
han  nu  forkyndte.  Hedningerne  stolede  paa,  at  han  var  en  af  deres, 
-de  Kristne  paa  Aftalen  med  Sidu-Hall.  Thorgeir  forkyndte  da: 
i ) Ethvert  Menneske  paa  Island  skulde  være  kristent  og  lade  sig  døbe. 


i Norges  Bilande. 

2)  Alle  Hov  og  Gudebilleder  skulde  være  vanhellige  og  tilintetgjøres. 

3)  Det  skulde  straffes  med  den  mindre  Fredløshed,  om  nogen  aaben- 
bart  blotede.  4)  «Men  da  det  maaske  forekommer  betænkeligt, 
hvorledes  man  skal  faa  opfødt  alle  de  Børn,  der  kommer  til  Verden, 
og  dog  negte  Almuen  det  kraftigste  Fødemiddel,  saa  forkynder  jeg, 
at  de  hidtil  gjældende  Love  om  Børns  Udsættelse  og  Hestekjøds- 
spisning  fremdeles  skal  gjælde,  ligesom  heller  ikke  nogen  skal  sag- 
søges,  om  han  bloter  hemmeligt.  Ligesaa  skal  alle  de  ældre  Love 
gjælde,  som  ikke  strider  ligefrem  mod  Kristendommen». 

Dette  var  vistnok  andet,  end  Hedningerne  havde  ventet;  men 
begge  Parter  bøiede  sig  dog  for  Thorgeirs  Afgjørelse  af  Striden. 
Kristendommen  var  saaledes  lovligen  erklæret  for  Landets  Religion, 
og  hvad  her  endnu  indrømmedes  Hedendommen,  bortfaldt  naturligvis 
efterhaanden  af  sig  selv.  Allerede  paa  Thinget  blev  mange  døbte, 
de  øvrige  primsignede,  og  ved  Thingmændenes  Hjemkomst  blev  Almuen 
døbt  overalt,  og  ingen  gjorde  Modstand.  Høvdingerne  rundt  om  i 
Landet  byggede  Kirker  paa  sine  Gaarde,  og  hvad  der  især  ansporede 
dem  dertil,  var,  fortælles  der,  Prestemes  Forsikring  om,  at  enhver, 
som  byggede  en  Kirke,  kunde  i det  andet  Liv  fordre  Plads  for  lige- 
saa mange  Mænd,  som  hans  Kirke  kunde  rumme.  — Olaf  den  hellige 
strakte  ogsaa  sin  Virksomhed  til  Island.  Ved  hans  Indflydelse  blev 
Loven  renset  for  Levningerne  af  Hedendommen  og  en  Kristenret 
antagen;  rimeligvis  var  Hjalte  Skjeggesøn,  der  1016 — 18  opholdt  sig 
hos  Kongen,  hans  Mellemmand.  Tillige  sendte  han  Biskoper  der- 
over (hvoriblandt  Englænderen  Bernhard  den  bogvise);  disse  fik  dog 
ikke  faste  Biskopssæder,  men  skulde  kun  tilse  Missionen.  Fast  Bispe- 
sæde  fik  Island  først  1056,  hvorom  senere. 

Færøerne  stod  under  indfødte  Høvdingers  Styrelse,  men  erkjendte 
de  norske  Kongers  Overhøihed  og  betalte  dem  Skat.  Den  mest 
anseede  Høvding  var  paa  Olaf  Tryggvessøns  Tid  Sigmund  Bresterssøn. 
Olaf  Tryggvessøn  kaldte  ham  997  over  til  sig  og  bød  ham  at  antage 
Kristendommen.  Og  Sigmund  var  snart  villig  hertil;  thi  han  hørte 
til  dem,  der  aldrig  havde  villet  ofre  til  Afguderné,  ihvorvel  han  ikke 
kjendte  nogen  bedre  Tro.  Sigmund  blev  da  døbt  og  opholdt  sig  en 
Tid  hos  Olaf,  der  lod  ham  og  hans  Mænd  undervise  i Kristendommen. 
Kongen  stadfæstede  ham  derpaa  som  Befalingsmand  over  Øerne  og 
sendte  ham  hjem  med  det  Hverv  at  kristne  Folket  der.  Sigmund 
stævnede  strax  ved  sin  Hjemkomst  Færøingerne  til  et  almindeligt 
Thing  paa  Straumø  og  frembar  her  sit  Kristendomsbud.  Men  Bøn- 
derae,  der  lededes  af  den  slue  Thrond  i Gata,  gav  ham  den  Besked, 
at  de  ikke  vilde  vide  af  nogen  Trosforandring  og  stillede  ham  det 
Vilkaar,  at  enten  skulde  han  lade  Sagen  fare  og  love  aldrig  mere  at 

bringe  den  paa  Bane,  eller  ogsaa  vilde  de  strax  angribe  og  dræbe 
ham.  Sigmund  saa  sig  nødt  til  for  denne  Gang  at  give  efter.  Men 
næste  Vaar  (998)  paa  den  Tid,  da  Havet  var  uroligst  og  Strømmen 
gik  voldsomst  mellem  Øeme,  drog  han  afsted  med  to  Skibe,  fast  be- 
stemt paa  at  udføre  Kongens  Bud  eller  dø.  Han  vendte  sig  først  til 
Østerø,  hvor  Thrond  boede,  overraskede  ham  og  tvang  ham  til  at 
lade  sig  døbe.  Han  tog  da  Thrond  med  sig,  drog  om  fra  0 til 

0 og  holdt  ikke  op,  førend  alt  Folket  var  kristnet.  Senere  fik  ogsaa 
Færøerne  sin  faste  Bispestol,  som  det  synes,  under  Sigurd  Jorsalafarer 

1 Kirkebø  paa  Straumø. 

Orknøeme  havde  Olaf  kristnet  allerede  paa  sin  Færd  over  fra 
Irland  for  at  vinde  Kongedømmet  i Norge.  Hændelsesvis  traf  han 
nemlig  underveis  Øernes  Jarl,  Sigurd  Lødverssøn,  og  stillede  ham  sit 
sædvanlige  Vilkaar.  — Som  Øernes  første  Biskop  nævnes  Villiant 
øimkr.  1102,  der  tog  sit  Sæde  i Bergsaa,  men  senere  forflyttede  det  - 
til  Kirkevaag . (Ved  Siden  af  ham  og  før  ham  nævnes  hos  andre 
ogsaa  andre  Biskoper,  der  var  indviede  af  Erkebispen  af  York,  der 
paastod  Primatet  over  de  skotske  Øer). 

Ogsaa  Grønland  blev  ved  Olafs  Iver  kristnet.  Erik  hin  røde 
havde  fredløs  for  et  Drab  maattet  forlade  Jæderen  og  nedsatte  sig 
paa  Vestkanten  af  Island.  Ogsaa  landflygtig  herfra  drog  han  til 
Grønland.  I 999  gjorde  Eriks  Søn  Leif  en  Reise  til  Norge  og  lod 
sig  der  af  Olaf  Tryggvessøn  bevæge  til  at  lade  sig  døbe.  Olaf  gav 
ham  Prester  med,  og  det  lykkedes  ham  at  faa  Kristendommen  indført, 
dog  først  efter  flere  Aars  Forløb.  Grønland  fik  sin  faste  Bispestol  i 
Garde  1124. 

Sverige.  Allerede  Ansgar  havde  gjort  Begyndelsen  til  Kristen- 
dommens Forkyndelse  i Sverige  (Birk)  Om  hans  og  hans  Med- 
arbeideres Missionsvirksomhed  der  har  vi  allerede  fortalt  (se  S.  9 og  12). 
Den  bremenske  Stol  vedblev  ogsaa  efter  Ansgars  Død,  saavidt  den 
formaaede,  at  tage  sig  af  Missionen  ogsaa  i Sverige.  Rimbert  sendte 
som  vi  har  seet  Lærere  derhen ; om  han  selv  — efter  en  Beretning  — 
har  været  der,  er  derimod  mere  tvivlsomt.  Unne  døde  i Birk  (936), 
efterat  han  havde  bereist  Jylland  og  de  danske  øer.  Om  Liafdag 
og  Odinkar  siges  det  ligeledes,  at  de  har  prædiket  ogsaa  for  de 
Svenske  (Gøteme?)  (se  ovenfor  S.  20  og  24,  Anm.  2). 

Den  første  Forkyndelse  af  Kristendommen,  som  omtales,  udgaar 
altsaa  fra  den  hamborg-bremenske  Stol  (Arisgar  og  hans  Efterfølgere),. 
og  dennes  Udsendinger  vender  sig  fra  først  af  til  Sveriges  Midtpunkt, 
det  egentlige  Svearike.  Men  Kristendommen  havde  dog  her  kun 
liden  Fremgang.  Missionæreme  var  for  faa,  deres  Virksomhed  for 
. afbrudt,  og  Stedet,  hvor  de  virkede,  for  langt  fjernet  fra  den  Moder- 

kirke,  hvorfra  de  skulde  hente  sin  Understøttelse  Det  er  først  en 
150  Aar  efter  Ansgars  Optræden,  efterat  Kristendommen  havde 
vundet  fast  Fod  i Danmark  og  i Norge,  at  Tiden  er  kommen  til,  at 
den  svenske  Mission  kan  arbeide  med  mere  Fremgang.  Men  fra 
denne  Tid  træder  nu  ogsaa  den  fra  Bremen  udgaaende  Missions- 
virksomhed  mere  tilbage;  det  er  ikke  lafengere  tyske  Missionærer,  ud- 
sendte  fra  Bremen,  som  arbeider  mest,  men  det  er  Englændere,  som 
kommer  over  Danmark  og  Norge,  hvor  den  nygrundede  Kirke  ved 
denne  Tid  stod  i en  nær  Forbindelse  med  den  engelske.  Heller  ikke 
bliver  det  nu  det  egentlige  Svearike,  paa  hvilket  den  forøgede  Mis- 
sionsvirksomhed  først  og  fornemmelig  retter  sig,  men  de  til  Danmark 
og  Norge  nærmest  stødende  Landsdele,  Gøtemes  Land. 

Olaf  Tryggvessøns  Omvendelsesiver  synes  at  være  ble  ven  ikke 
uden  Betydning  for  Kristendommens  videre  Fremskridt  ogsaa  i Sverige. 
Hans  bekjendte  Frieri  til  Sigrid  Storraade , Erik  Seiersæls  Enke  og 
Olaf  Skjøtkonges  Moder,  tjente  vistnok  nærmest  politiske  Formaal, 
men  sigtede  visselig  derhos  ogsaa  til  at  virke  hendes  Omvendelse  og 
derigjennem  at  sikre  Kristendommen  i Sverige.  Det  strandede  ogsaa 
just  paa  Olafs  ivrige  Fordring,  at  hun  skulde  lade  sig  døbe;  og  denne 
Olafs  Plan  blev  altsaa  uden  videre  Følger  i saa  Henseende.  Der- 
imod  frembød  sig  for  Olaf  en  anden  Anledning  til  at  virke  for 
Kristendommen  i Sverige,  og  han  undlod  ikke  at  benytte  den. 
I Vestergøtland  raadede  paa  den  Tid  som  Jarl  Røgnvald  Ulfssøn, 
Sigrid  Storraades  Brodersøn.  Han  søgte  Olafs  Venskab  og  friede  til 
hans  Søster  Ingebjørg.  Men  Ingebjørg  vilde  ikke  ægte  en  Hedning, 
og  det  vilde  da  heller  ikke  Olaf,  at  hun  skulde;  men  han  benyttede 
tillige  Leiligheden  til  at  faa‘  Røgnvald  til  at  antage  Kristendommen. 
Efter  Aftale  mødtes  de  hos  Erling  Skjalgssøn  paa  Sole,  da  Olaf  drog 
paa  sit  sidste  Tog,  og  der  blev  Røgnvald  døbt.  Han  og  Ingebjørg 
drog  da  ledsagede  af  Prester  til  Vestergøtland,  hvor  de  uden  Tvivl 
med  Held  har  arbeidet  for  Kristendommens  Indførelse.  Ialfald  er  det 
vist,  at  Vestergøtland  er  den  Landsdel,  hvor  Kristendommen  først 
slog  fast  Rod,  og  at  Begyndelsen  hertil  sker  omkring  1000. 

Ved  denne  Tid  virkede  den  hellige  Sigfrid , «Sveriges  Apostel». 
Denne  Sigfrid  antages  af  nogle  for  den  samme  som  Olaf  Tryggves- 
søns bekjendte  Biskop  Sigurd.  Denne  skal  nemlig  efter  et  Tillæg 
til  Olaf  Tryggvessøns  Saga  efter  Svolderslaget,  hvor  han  var  paa 
Ormen  lange,  være  bleven  kaldt  til  Sverige  af  Olaf  Skjøtkonge,  have 
døbt  denne  og  prædiket  med  Iver  i Landet ; siden  begav  han  sig,  da  han 
blev  gammel,  til  Verend( iSmaaland),  hvor  han  døde.  — De  svenske 
legendariske  Beretninger  om  Sigfrid  kjender  intet  til  dette,  men  for- 
tæller,  at  Olaf  Skjøtkonge,  der  skjønt  Hedning  havde  en  gudelig 

Hu,  sendte  Bud  til  sin  Ven,  Kong  Mildrid  i England,  og  bad  ham 
sende  sig  en  Kristendomslærer.  Ingen  vovede  dog  at  paatage  sig 
dette  Hverv,  indtil  endelig  Sigfrid,  «Erkebiskop  i York»,  erklærede 
sig  villig  til  at  gaa.  Men  hele  Sagnet  har  en  saa  paafaldende  Lig- 
hed  med  Beretningen  om  det  svenske  Gesandtskab  til  Ludvig  den 
fromme  og  Ansgars  Sendelse,  at  den  rimeligvis  er  digtet.  Derom  er 
ialfald  Beretningeme  enige,  at  Sigfrid  var  fra  England,  og  at  han 
døbte  Olaf  Skjøtkonge  i Husaby  Kilde  (ved  Kinnekullen),  og  at 
han  forkyndte  Ordet  i Vestergøtland  og  i Smaaland.  (Ver end  om- 
kring Vfexiø).  Det  er  fortrinsvis  til  det  sidste  Sted,  Beretningeme 
lægger  hans  Virksomhed.  — Han  opførte  her  en  Kirke,  hvis  Plads 
anvistes  ham  gjennem  en  Aabenbarelse  af  en  Engel,  og  prædikede 
med  stor  'Fremgang,  saaat  de  troendes  Tal  voxte  Dag  for  Dag.  — 
Engang  han  var  fraværende  i Vestergøtland,  havde  han  sat  sine  tre 
Søstersønner  til  at  tilse  Menigheden  i Verend.  Men  disses  Hjælpere, 
der  var  tagne  af  Landets  egne  Bøm,  lod  sig  friste  af  de  kostbare 
Kirkekar  til  at  myrde  dem.  Dette  nødte  Sigfrid  til  at  vende  tilbage. 
Ved  et  Under  opdagede  han  de  myrdedes  Lig  og  forkyndte  Mor- 
derne Guds  Straf  over  den  begangne  Udaad.  Og  Straffen  lod  heller 
ikke  længe  vente  paa  sig.  Kong  Olaf  kom  med  en  Hær  til  Smaa- 
land, lagde  Landet  i store  Beder  og  fratog  Morderne  deres  Gods,  af 
hvilket  to  Gaarde  lagdes  til  Kirken.  — Legenden  har  iøvrigt  meget 
at  fortælle  om  Sigfrid ^ han  skal  efter  den  have  reist  om  i næsten 
alle  Sveriges  Landskaber,  prædiket  og  døbt  og  indsat  Lærere.  Hvor- 
meget  af  dette  sandt,  er  uvist.  Det  historiske  visse  er,  at  han  har 
døbt  Olaf  Skjøtkonge  og  grundet  Kirken  i Smaaland  og  Vester- 
gøtland. Han  døde  i Verend  og  blev  begra  ven  der  (omkr.  1030). 

Olaf  Skjøtkonge,  hvem  den  hellige  Sigfrid  døbte,  var  Sveriges  før  st  e 
kristne  Konge.  Kongens  Daab  var  naturligvis  en  Begivenhed  af 
Betydning  for  Krist endommes  Fremgang.  Men  Olaf  havde  dog  ikke 
den  samme  Omvendelsesiver  som  sit  norske  Navne ; tvertimod  maatte 
han  for  at  sikre  sin  vaklende  Throne  gjøre  Hedningerne  vigtige  Ind- 
rømmelser.  Det  fortælles,  at  han  tænkte  paa  at  forstyrre  det  hedenske 
Hovedtempel  i Upsala;  men  de  hedenske  Svears  kraftige  Modstand 
tvang  ham  til  at  afstaa  fra  dette  Forsæt  og  at  slutte  et  Forlig  med 
Svearne,  hvorefter  Kongen  vel  skulde  have  Lov  til  at  opføre  Kirker 
og  lade  Kristentroen  forkynde,  hvor  han  vilde,  men  han  maatte  ikke 
øve  Tvang  mod  nogen,  men  lade  enhver  have  den  Tro,  han  lystede. 
Det  sættes  i Forbindelse  hermed,  at  Olaf  ombyttede  Titelen  «Upsala 
Konge»  med  «Sveakonge»,  og  at  han  efter  den  Tid  mest  opholdt 
sig  i Vestergøtland.  — Ogsaa  Olafs  to  Sønner  og  Efterfølgere  Anund 
Jakob  og  Edmund  gamle  (f  omkr.  1060)  var  kristne ; men  de  gjorde 

ligesaalidt  som  Faderen  noget  for  med  Magt  at  fremme  Kristen- 
dommens Udbredelse.  Denne  gjorde  dog  stadig  Fremgang.  Blandt 
den  Tids  Kristendomslærere  nævnes  blandt  andre  en  Osmund.  Han 
havde  modtaget  Biskopsvielsen  i Polen;  han  kaldte  sig  endog  «Erke- 
biskop». Men  derfor  blev  han  ogsaa  angreben  af  de  samtidige 
bremenske  Missionærer,  som  beskyldte  ham  for,  at  han  «ikke  præ- 
dikede  den  rene  og  uforfalskede  Lære»;  og  Edmund,  som  tog  ham 
i sin  Beskyttelse,  kom  derved  i Strid  med  den  daværende  Erkebisp 
af  Bremen,  Adalbert , som  vilde  hævde  sine  erkebiskopelige  Høiheds- 
rettigheder  over  Sverige.  — Blandt  disse  bremenske  Sendebud,  med 
hvem  Osmund  laa  i Strid,  var  Adalvard  den  ældre , hvem  Erke- 
biskop Adalbert  sendte  til  Sverige  som  Gøtemes  Biskop;  han  skal 
have  prædiket  i Vestergøtland  (Skara)  og  i Vermland '. 

Noget  yngre  er  Adalvard  den  yngre , ligeledes  udsendt  fra 
Bremen.  Han  prædikede  i Sigtuna.  Samtidig  var  de  skaanske  Pro- 
vinser fuldstændigt  kristnede,  og  der  oprettedes  et  Bispesæde  i 
Lund.  — Biskop  Egino , en  for  kristelig  Vandel  og  Lærdom  høit 
anseet  Mand,  indfører  Kristendommen  i Blekinge  og  paa  Bornholm . 
Egino  i Lund  og  Adalvard  i Sigtuna  fattede  den  Plan  at  ødelægge 
Hovet  i Upsala  for  derved  at  tilføie  Hedenskabet  et  føleligt  Knæk. 
Men  Kong  S tenkt l (f  10 66)  vovede  ikke  at  gaa  ind  paa  denne  Plan, 
«hvis  Udførelse  blot  vilde  bringe  Kongen  og  Biskoperne  i Fare  og 
skade  Kristendommens  Sag».  Og  da  Folket . havde  faaet  høre  om 
Anslaget,  vovede  Adalvard  ikke  at  blive  i Sigtuna,  men  begav  sig 
til  Gøtaland,  hvor  han  og  Egino  «gjennemvandrede  Gøternes  Stæder, 
nedbrød  Afgudsbillederne  og  vandt  mange  tusinde  Hedninger  for  Kristen- 
dommen». 

Den  eneste  Landsdel,  hvor  Kristendommen  havde  vundet  Seir, 
var  altsaa  i Midten  af  det  i ite  Aarhundrede  kun  Vestergøtland.  Der* 
hos  havde  den  ogsaa  faaet  fast  Fod  i en  Del  af  Sntaaland , og  fra 
Vestergøtland  ogsaa  trængt  ind  i Østergøtland , uden  at  man  har 
nærmere  Beretninger  derom.  Paa  de  to  sidstnævnte  Steder  kjæmpede 
den  endnu  med  Hedenskabet,  og  i Svearike  var  dette  endnu 
herskende. 

Ved  Stenkils  Død  (omtr.  1066)  udbrød  nu  langvarige  Stridig- 
heder,  der  paa  en  Gang  var  politiske  og  religiøse,  idet  Svearne  og 
Gøteme  ikke  vilde  anerkjende  de  samme  Konger,  og  disse  igjen  ind- 
byrdes  bekrigede  hinanden ; hertil  kom,  at  Svearne  endnu  holdt  paa 
sin  gamle  Hedendom,  medens  Gøterne  var  kristne,  og  Striden  fik 
saaledes  tillige  en  religiøs  Karakter.  Stenkils  Søn  Inge  deu  celdre 
(f  11 12)  blev  dog  en  Tid  anerkjendt  ogsaa  af  Svearne.  Men  da  han 
forbød  Afgudsofringer  og  paabød  Kristendommens  Indførelse,  vakte 

dette  Svearnes  levende  Mishag.  Det  forekom  dem  som  Indgreb  i 
den  Trosfrihed,  tidligere  Konger  havde  anerkjendt,  og  de  forelagde 
derfor  Inge  paa  et  Thing  Valget  mellem  enten  at  respektere  denne 
eller  at  opgive  Kongedømmet.  Inge  svarede,  at  han  ikke  vilde  for- 
lade  den  rette  Tro,  og  blev  nu  under  Skrig  og  Stenkast  dreven  fra 
Thinget.  Svearne  tog  derpaa  den  for  sin  ivrige  Bloting  saakaldte 
Blot- Sven  til  Konge,  og  Inge  maatte  trække  sig  tilbage  til  Vester- 
gøtland.  Efter  tre  Aars  Forløb  overrumplede  Inge  Blot-Sven,  som 
blev  nedhugget  med  sine  Mænd.  Det  hedenske  Tempel  i Upsala 
blev  nedbrudt,  og  Kristendommen  igjen  indført  (omkr.  noo). 

Blandt  de  Kristendomslærere,  som  virkede  i Sverige  paa  denne 
Tid,  skal  vi  merke  os  den  hellige  David , « Vestmanlands  Apostel», 
af  Fødsel  en  Englænder.  Han  prædikede  først  i det  sydlige  Sverige, 
senere  i Vestmanland,  hvor  han  havde  sit  faste  Tilhold  paa  det  Sted, 
hvor  Munktorp  Kirke  senere  byggedes,  ikke  langt  fra  V ester aas. 
Dernæst  maa  nævnes  Eskil  og  Botvid  i Sødermanland.  Ogsaa  Eskil 
var  fra  England;  han  havde  Tilhold  i Fors  ikke  langt  fra  Streng - 
næs,  hvor  Sødermanlændingerne  fra  gammel  Tid  kom  sammen  til 
Offer  og  andre  Møder.  Medens  Blot-Sven  regjerede,  kom  han  engang 
til  Strengnæs  for  at  holde  Thing  og  ofre.  Eskil  begav  sig  da  i 
hellig  Iver  til  Strengnæs,  hvor  han  prædikede  for  de  forsamlede.  De 
søgte  at  overdøve  ham  med  Vaabenbrag,  men  da  han  alligevel  ved- 
blev,  gav  Himlen  — siger  Legenden  — sit  Bifald  tilkjende  ved 
Torden  og  Lynild,  som  forhindrede  Ofringen.  Herover  forbitredes 
Hedningerne  endnu  mere,  og  hans  Hoved  blev  kløvet  ved  et  Øxe- 
hug.  Hans  Lig  blev  ført  bort  af  kristne  Mænd  for  at  begraves  i 
Fors,  men  de  naaede  ikke  længere  end  til  det  Sted,  hvor  senere 
Eskilstuna  anlagdes.  Lidt  senere  virkede  Sødermanlands  anden  Apostel, 
Botvid,  som  var  svensk  af  Fødsel.  I sine  yngre  Aar  sendtes  han  i 
Handelsærinder  til  England,  hvor  han  blev  døbt.  Da  han  var  vendt 
tilbage  igjen  til  Sverige,  prædikede  han  i Sødermanland,  hvor  han 
blev  Martyr.  Hans  Drabsmand  skal  have  været  en  vendisk  Træl, 
som  han  selv  havde  løskjøbt  og  oplært  i Kristendommen. 

Den,  som  næst  Sigfrid  blev  mest  forherliget,  var  den  hellige 
Stefan,  «Nor  r lan  ds  Apostel»,  som  virkede  i Helsingland,  hvor 
Norrala  var  hans  Sæde.  Paa  en  af  sine  Reiser  blev  han  overfaldt 
og  myrdet  af  Hedningerne  i en  Skov  paa  Grænsen  mellem  Gestrik- 
land  og  Helsingland.  Endnu  lever  hans  Minde  paa  Folkets  Læber, 
hvorom  en  i de  Egne  velkjendt  Folkevise  vidner.  — I denne  Sammen- 
hæng  maa  ogsaa  omtales  et  Korstog,  den  norske  Konge  Sigurd 
Jorsalafarer  foretog  1123  til  Østkysten  af  Smaaland.  Kalmar  blev 
ødelagt,  og  Korstoget  blev  kun  et  almindeligt  Herjetog.  Det  gaar  i 

Almindelighed  under  Navn  af  «Kalmarledingen».  — Hedenskabet  var  <dog 
endnu  stærkt  nok  til  at  gjøre  Modstand.  Stridighedeme  mellem 
Svear  og  Gøter  fortsattes,  idet  Konger  af  det  sverkerske  og  erikske 
Hus  vexlede,  efterat  den  stenkilske  Æt  var  uddød  omtr.  1125.  Først 
ved  Midten  af  I2te  Aarh.,  navnlig  ved  Sverkers  og  Erik  den  helliges 
Bestræbelser,  kunde  Gøternes  og  Svearnes  Omvendelse  siges  fuldendt. 
Men  da  faar  ogsaa  den  svenske  Kirke  sin  fuldstændige  Ordning  og 
bliver  inden  faa  Aar  (1164)  selvstændig  Kirkeprovins.  Men  selve 
Kristendommens  Indførelse  foregik  altsaa  i Sverige  omtrent  100  Aar 
senere  end  i Danmark  og  Norge. 

Kaster  vi  et  Tilbageblik  paa  den  nu  omtalte  Missionsperiode, 
bliver  vi  for  det  første  opmerksomme  paa,  at  den  nordiske  Mission 
udgaar  fra  to  forskjellige  Kanter,  den  frankiske  og  den  angélsachsiske 
Kirke.  Den  fra  den  frankiske  Kirke  udgaaende  Missionsvirksomhed 
gjennem  Ansgar  og  hans  Efterfølgere,  som  allerede  tidlig  fik  sit  faste 
Udgangspunkt  ved  den  hamborg-bremenske  Erkebispestol,  var  navnlig 
knyttet  til  Danmark  og  især  til  Fastlandet,  men  skabte  dog  ogsaa  en 
liden  kristelig  Menighed  omkring  Birk  (Sigtuna)  i Sverige,  ligesom 
den  ogsaa  synes  at  have  berørt  Viken  i Norge,  uden  at  dog  Missionen 
her  kan  tillægges  synderlig  stor  Betydning.  Den  angelsachsiske 
Mission  derimod  bragte  Kristendommen  til  Norge  og  strakte  sig  des- 
uden  til  de  danske  Øer  og  Gøtaland,  hvor  den  stødte  sammen  med  den 
fra  Bremen  udgaaende  Mission.  Det  vil  ogsaa  strax  springe  i Øinene, 
at  medens  Kristendommens  Indførelse  i Norge  kun  tiltrængte  henved 
40  Aar,  vårede  det  i Danmark  over  1 50  og  i Sverige  omtrent  300  Aar, 
før  Missionsverket  kunde  siges  at  være  fuldstændig  gjennemført. 
Grunden  hertil  er  uden  Tvivl  væsentlig  at  søge  i den  forskjellige 
Stilling,  Kongerne  indtog  til  Omvendelsesverket.  Medens  de  danske 
Konger  indtil  Knut  den  mægtige  og  de  svenske  indtil  Inge  Stenkils- 
søn  ikke  laante  Missionen  nogen  kraftig  og  virksom  Understøttelse 
med  den  verdslige  Arm,  gik  derimod  de  norske  Konger  Olaf  Tryggves- 
søn  og  Olaf  den  hellige  frem  med  hele  den  voldsomme  Iver  og 
Energi,  som  deres  religiøse  Begeistring  i Forbindelse  med  deres 
kongelige  Magt  satte  dem  istand  til  at  udfolde.  Og  for  Sveriges 
Vedkommende  lammedes  Kongernes  Arm  og  forsinkedes  Kristen- 
dommens Indførelse  i høi  Grad  og  i lang  Tid  ved  den  heftige 
religiøs-politiske  Strid,  som  førtes  mellem  de  hedenske  Svear  og  de 
kristne  Gøter.  Idet  nu  saaledes  Omvendelsesverket  i Danmark  og 
Sverige  for  en  stor  Del  skred  frem  alene  ved  Kirkens  egne  Kræfter 
og  derfor  ogsaa  efter  Sagens  Natur  meget  langsommere  end  i Norge, 
hvor  Kongernes  Magtbud  fremtvang  en  hurtig  Underkastelse,  kunde 
man  fristes  til  at  tro,  at  Kristendommen  i Danmark  og  Sverige  blev 

opfattet  og  tilegnet  paa  en  inderligere  og  sandere  Maade  og  derfor 
ogsaa  kom  til  at  bære  rigere  og  varigere  Frugter  end  i Norge.  Men 
det  er  dog  et  Spørgsmaal,  om  Omvendelsesverkets  forskjellige 
Karakter  i de  tre  Lande  betingede  nogen  væsentlig  Forskjel  i den 
Kristendom,  som  i ' Tidens  Løb  udviklede  sig  hos  de  nyomvendte 
Folk.  Dels  var  det  et  fælles  Træk  i den  Tids  Missionsmethode,  at 
man  først  lagde  an  paa  ved  Daab  og  ydre  Kristianiseren  at  indlemme 
udvortes  i Kirkesamfundet  og  at  overlade  den  følgende  Tid  at  inder- 
liggjøre  de  døbtes  Forhold  til  Kristendommen,  dels  opveiedes  i Norge 
Manglerne  ved  Kristendomsindførelsen  i nogen  Grad  ved  den  Om- 
stændighed,  at  Omvendelsesverket  her  ved  de  indfødte  Kongers 
Stilling  baade  til  Folket  og  Kristendommen  fik  en  langt  mere 
national  Karakter  end  i de  to  andre  nordiske  Lande,  hvor  Arbeidet 
næsten  udelukkende  dreves  af  fremmede. 

Andet  Afsnit. 

Oen  grundlagte  Kirkes  Befæstelse  og  Organisation,  indtil 
de  tre  nordiske  Riger  bliver  selvstændige  Kirkeprovinser. 

Danmark.  Under  Knut  den  mægtige  var  Kristendommens  Ind- 
førelse  fuldendt;  de  første  Skridt  var  ogsaa  gjort  til  en  Ordning  af 
de  kirkelige  Forhold  ved  Oprettelsen  af  faste  Bispedømmer;  men 
hverken  havde  de  kristne  Anskuelser  endnu  gjennemtrængt  Folkets 
Liv  og  Statens  Love,  ei  heller  kunde  den  ydre  Kirkeorden  ansees 
fuldendt.  I disse  Henseender  bliver  nu  blandt  Knuts  nærmeste  Efter- 
følgere  fornemmelig  Sven  Estridss&n  (1047 — 76),  Knut  den  hellige 
(1080 — 86)  og  Erik  Eiegod  (1097 — 1103)  merkelige.  — Sven  Estrids- 
søn  viste  sig  i det  hele  som  en  varm  Ven  af  Kirken  og  Geistlig- 
heden.  De  Spor  af  Hedenskabet,  som  endnu  fandtes,  søgte  han  at 
udrydde;  først  under  ham  kristnedes  de  sidste  hedenske  Provinser 
Blekinge  og  Bornholm  1060.  Dette  Missionsarbeide  udgik  fra  den  nys 
oprettede  Bispestol  i Lund . Allerede  før  havde  der  været  Biskoper 
i de  skaanske  Provinser,  men  disse  var  kun  Missionsbiskoper  uden 
fast  Sæde.  Sven  oprettede  1048  to  Bispestole  her,  en  i Lund  og 
en  i Dalby,  men  da  Biskopen  i Lund  døde  i 1060,  blev  disse  to 
Bispedømmer  slaaede  sammen  til  et,  Lunds.  Biskopen  her  Egino  lod 
det  være  sig  magtpaaliggende  at  udrydde  Hedenskabets  Levninger 
og  forkyndte  Evangeliet  i Blekinge  og  paa  Bornholm,  som  derved 
kristnedes.  Han  vilde  ogsaa  gaa  videre  og  aftalte  med  Adalvard  af 
Sigtuna  den  Plan  at  nedbryde  det  hedenske  Gudetempel  i Upsala, 
men  hvorledes  det  gik  hermed,  er  forhen  omtalt  (S.  37).  Ord- 
ningen af  Kirkens  Forhold  ved  Oprettelsen  af  Bispedømmer 
fortsattes  ; da  Ribe  Stol  omkr.  1060  blev  ledig,  gjenoprettedes  det  • 

tidligere  Bispedømme  Aarhus,  som  havde  været  inddraget  under 
Ribe  fra  992,  og  til  de  ældre  Bispesæder  i Slesvig , Rite , Aarhus , 
Odense  og  Roskilde  føiedes  nu  foruden  Lunds  og  Dalbys , der  snart 
blev  slaaede  sammen,  ogsaa  to  nye,  i Viborg  og  Vendsyssel  (senere 
kaldet  Børglum , endnu  senere  flyttet  til  Aalborg). 

Rundtom  i Landet  opførtes  Kirker,  saaat  Adam  af  Bremen  an- 
giver deres  omtrentlige  Tal  til  300  i Skaane,  150  paa  Sjælland  og 
100  paa  Fyen.  Størstedelen  af  disse  var  vel  af  Træ  og  kun  ube- 
tydelige, men  blandt  dem  fandtes  ogsaa  store  Bygverker;  saaledes 
opførtes  Roskilde  Domkirke  under  de  to  Biskoper,  Kongens  Ven 
Vilhelm  og  dennes  Efterfølger  Sven  Nordbagge. 

Af  Rigets  Prælater  var  der  ingen,  som  stod  Kongen  personlig 
saa  nær,  som  denne  Biskop  Vilhelm  af  Roskilde.  Men  alligevel 
forstod  lian  at  hævde  Kirkens  Værdighed  ligeoverfor  Sven  og  op- 
traadte  med  en  saa  stor  Kraft  og  Myndighed,  at  Kongen  bøiede  sig. 
Da  Kongen  en  Nytaarsaften  holdt  Gjæstebud  i sin  Gaard,  blev  han 
høist  opbragt  over  nogle  af  Gjæsternes  Tale,  og  den  følgende  Dag 
lod  han  dem  dræbe  under  Ottesangen  i Trefoldighedskirken  i Ros- 
kilde. Kong  Sven  indfandt  sig  senere  personlig  til  Høimessetjenesten, 
og  Biskop  Vilhelm  skulde  selv,  da  det  var  en  saa  stor  Festdag,  læse 
Messen.  Men  Biskopen  gik  ikke,  som  han  ellers  pleiede,  Kongen 
ærbødig  imøde,  men  iført  sit  fulde  Bispeskrud  blev  han  derimod 
staaende  i Døren,  og  ved  Kongens  Ankomst  strakte  han  sin  Stav 
imod  ham  og  forbød  ham  Adgang  til  Kirken,  hvis  Hellighed  han 
havde  krænket  ved  Blodsudgydelse,  ja  tog  end  ikke  i.  Betænkning  at 
lyse  ham  i Kirkens  Ban.  Da  Kongens  Krigsfolk  med  dragne  Sværd 
vilde  trænge  ind  paa  Biskopen,  stod  han  rolig  og  værdig  uden  at 
lade  sig  forskrække.  Kongen  bød  sine  Folk  at  holde  inde,  og  da 
han  følte  sig  slagen  i sin  Samvittighed  ved  Biskopens  Tale,  aflagde 
han  sin  Kongedragt,  iførte  sig  Sørgeklæder  og  gik  barfodet  ind  i 
Kirkens  Forhal,  hvor  han  med  Anger  og  Skamfølelse  kastede  sig  ned 
og  kyssede  Jorden.  Imidlertid  var  Gudstjenesten  begyndt,  Indgangs- 
salmen  (Introitus)  var  sungen  tilligemed  Kyrie  eleison,  og  just  som 
Biskopen  vilde  begynde  Lovsangen  (Gloria  in  excelsis),  fik  han  høre, 
at  Kongen  laa  bedende  ved  Døren.  Nu  befalede  han  sine  Klerke  at 
stanse  med  Sangen  og  gik  ned  til  Døren,  hvor  Kongen  laa.  Han 
spurgte  ham,  hvorfor  han  bar  sig  saaledes  ad;  Kongen  bekjendte  sin 
Synd,  bad  om  Tilgivelse  og  lovede  Kirken  Bod  for  den  begaaede 
Misgjerning.  Derpaa  løste  Vilhelm  ham  af  Bannet,  omfavnede  ham 
og  bød  ham  atter  at  iføre  sig  sin  kongelige  Dragt.  Med  stor 
Ærbødighed  ledsagede  Biskopen  nu  Kongen  ind  i Kirken,  og  Vilhelm 
istemte  fra  Alteret  sit  Gloria  in  excelsis  ligesaa  glad  i Hu,  som  han 

far  havde  været  bedrøvet.  Fra  den  Dag  blev  Venskabsforholdet 
mellem  dem  end  mere  bestyrket.  Vi  faar  vistnok  af  denne  Saxos 
Fortælling  et  tiltalende  Indtryk  af  Vilhelms  Personlighed,  af  den 
Værdighed  og  det  Alvor,  hvormed  han  værner  om  Kirkens  Hellighed 
og  revser  Synden,  og  af  det  urokkelige  Mod,  hvormed  han  optræder 
under  den  truende  Fare,  men  vi  ser  ogsaa  af  denne  Fortælling,  at 
Geistligheden  og  Kirken  allerede  paa  denne  Tid  er  voxet  op  til  en 
betydelig  Magt,  for  hvilken  selv  Kongeme  maatte  bøie  sig,  og  det 
kommer  nu  an  paa,  hvorledes  Geistligheden  vil  benytte  denne 
Magtstilling. 

Ogsaa  i en  anden  Sag  kom  Sven  til  at  føle  denne  Kirkens  store 
Magt.  Han  havde  mange  Friller  og  med  disse  ogsaa  mange  Børn. 
Nu  ønskede  han  at  efterlade  sig  ægtefødt  Afkom  og  giftede  sig  der- 
for med  en  svensk  Kongedatter  Gyda,  med  hvem  han  dog  var  i 
altfor  nært  Slægtskab.  Erkebiskop  Adalbert  af  Bremen  forlangte 
derfor,  at  han  skulde  skille  sig  med  hende,  i modsat  Fald  vilde 
Kirkens  Ban  ramme  ham.  I Begyndelsen  blev  Sven  saa  opbragt,  at 
han  endog  truede  med  at  hjemsøge  Hamborg,  hvor  Erkebispen  da 
boede,  med  Ild  og  Sværd.  Men  Kongens  Sind  blev  dog  senere  om- 
stemt,  da  baade  Biskop  Vilhelm  i Roskilde  og  Biskop  Egino  i Lund 
foreholdt  ham  hans  Forsyndelse  mod  Kirkens  Bud,  og  han  fandt  sig 
da  i at  skille  sig  fra  sin  Hustru.  At  Kongen  her  gav  efter,  er  saa 
meget  mere  betydningsfuldt,  som  der  vel  neppe  var  noget  Punkt, 
hvor  Modsætningen  mellem  den  hedenske  og  den  kristelige  Betragt- 
ning  var  mere  stærk  end  netop  i Ægteskabssagen.  Men  paa  den 
anden  Side  var  dette  Sammenstød  med  Erkebiskop  Adalbert  af 
Bremen  vistnok  en  af  Grundene  til,  at  Sven  med  Iver  arbeidede  paa 
at  faa  den  danske  Kirke  løsrevet  fra  den  bremenske  Stols  Metropolitan- 
høihed  ved  at  faa  oprettet  en  egen  dansk  Erkebispestol,  en  Plan, 
som  dog  først  senere  kom  til  Udførelse. 

Endnu  merkeligere  for  Kirkeforholdenes  Udvikling  bliver  Knut 
den  helliges  Regjering  (1080 — 1086).  Knut  var  selv  et  Billede  paa 
middelalderlig  Fromhed,  iagttog  nøie  Festdagene,  fastede  ofte  og 
anstillede  strenge  Bodsøvelser,  under  hvilke  han  endog  lod  sig  hud- 
flette af  sine  Hofprester.  Mod  fattige,  Kirker  og  Klostre  viser  han 
en  kongelig  Gavmildhed  (saaledes  imod  Domkirken  i Lund,  hvis 
Bygning  vistnok  allerede  paabegyndtes  under  Egino,  men  først  fuld- 
førtes  af  Eskil  1145).  De  sidste  Levninger  af  Sørøveriet  (Blod-Egil 
paa  Bornholm)  bliver  af  ham  udryddet,  og  ligeledes  er  han  ivrig  for 
at  afskafte  Trældommen. 

Men  merkeligere  end  alt  dette  er  de  mange  Begunstigelser,  han 
viser  Geistligheden,  som  han  hæver  til  den  høieste  Stand  i Riget, 

saaat  hans  Regjering  danner  det  egentlige  Vendepunkt  i Hierarkiets 
Udvikling.  — Han  fritager  Geistligheden  fra  at  staa  under  verdslig 
Ret  i geistlige  Sager  og  lægger  herved  Grunden  til  Kirkens  frie, 
selvstændige  Dommermyndighed,  der  fra  nu  af  i Danmark  udvides  i 
samme  Retning  som  i andre  Lande  (under  Kong  Nils  udvides  den 
til  at  gjælde  alle  Sager);  han  giver  Biskoperne  Værdighed  lige  med 
Jarler  og  Hertuger,  saa  de  paa  Rigsforsamlingen  træder  frem  som 
Rigets  første  Stand;  de  kirkelige  Anordninger  om  Fester  og 
Fastedage  blev  borgerligt  stadfæstede,  saa  deres  Krænkelse  med- 
førte borgerlig  Straf;  han  skjænker  til  Kirken  store  Gaver  og  be- 
tydelige Godser  med  kongelige  Rettigheder;  endelig  vilde  han  ind- 
føre  Tienden.  Men  dette  vakte  Modstand  og  bidrog  til  at  frem- 
kalde  en  Opstand  i Jylland  mod  Knut,  hvem  hans  Strenghed  i at 
opretholde  Lov  og  Orden  allerede  havde  gjort  forhadt.  Han  havde 
nemlig  udrustet  et  Tog  til  England  for  at  fratage  de  franske  Nor- 
manner dette  Rige.  Men  hans  Fiender  fik  hindret  Planens  Udførelse, 
og  Toget  opløstes.  Blandt  dem,  som  svigtede  Kongen  her,  var 
ogsaa  Jyderne.  Nu  paalagde  Kongen  dem  efter  Saxos  Beretning  som 
Straf  enten  at  betale  Tiende  eller  store  Bøder.  Men  det  første  blev 
betragtet  som  Trældom,  og  de  vilde  da  heller  betale  de  store  Bøder. 
Inddrivelsen  af  disse  vakte  nu  en  levende  Uvilje.  Efter  andre  Be- 
retninger synes  det  at  være  Indførelsen  af  Tienden,  der  fremkaldte 
Oprøret.  Han  flygtede  til  Fyen,  men  blev  i Odense  indhentet  og 
myrdet  for  Alteret  i Albanikirken.  Medens  hans  Brødre  Benedikt 
og  Erik  forsvarede  Kirkens  Indgang,  havde  Kongen  oppe  i Koret 
skriftet  sine  Synder,  bedet  om  Tilgivelse  for  sine  Fiender  og  sunget 
Salmer.  Da  hans  Fiender  ikke  kunde  ;bane  sig  Vei  gjennem  Ind- 
gangen,  begyndte  de  at  kaste  Stene  ind  gjennem  Kirkens  Vinduer 
og  nødte  derved  Kongens  Venner  til  at  trække  sig  tilbage  til  Koret. 
Her  blev  Kongen  rammet  af  en  Sten  og  senere  ihjelstukket  af  en 
Høvding,  som  var  kommen  op  til  ham  under  Skin  af  at  ville  under- 
handle. 

Knut,  Geistlighedens  Ven,  var  falden  for  en  Sag,  der  betragtedes 
som  Kirkens  Sag.  Hans  Død  blev  derfor  betragtet  som  en  Martyr- 
død.  Geistligheden  fremstillede  de  haarde  Hungersaar,  som  indtraf 
under  hans  Efterfølger  Olaf  Hunger , som  en  Guds  Straf,  og  For- 
tællinger  udbredte  sig  om  Undere,  der  skede  ved  hans  Grav.  Olafs 
Efterfølger,  Knuts  anden  Broder,  Erik  Eiegod , fik  paa  et  Besøg  hos 
Pave  Urban  II  denne  til  at  kanonisere  Knut.  Saaledes  havde  den 
danske  Kirke  nu,  som  de  fleste  andre  Landes,  sin  særegne  National- 
helgen.  Den  blev  nu  ogsaa  ved  hans  Bestræbelser  ophøiet  til  en 

selvstændig  Kirkeprovins  ved  Oprettelsen  af  Erkebispestolen  i 
Lund. 

Vi  vil  derfor  nu  i denne  Sammenhæng  kaste  et  Blik  paa  den 
bremenske  Stols  Metropolitanhøihed  over  de  nordiske 
Lande  indtil  Erkebispestolens  Oprettelse  i Lund.  Som  før  fortalt 
blev  Erkesædet  i Hamborg  oprettet  netop  for  den  nordiske  Missions 
Skyld,  og  da  det  senere  blev  forenet  med  den  bremenske  Stol,  gik 
Metropol itanhøiheden  over  de  nordiske  Kirker  selvfølgelig  over  til 
denne.  Men  det  faldt  ikke  altid  let  at  haandhæve  denne  Overhøihed. 
Lettest  kunde  det  ske  i Danmark,  som  laa  lige  ved  Grænsen,  vanske- 
ligst var  det  i Norge,  som  baade  laa  længst  borte,  og  som  desuden 
ikke  havde  faaet  sin  Kristendom  fra  Bremen.  Den  norske  Kirke  for- 
ble v i sin  naturlige  Forbindelse  med  den  engelske  Moderkirke,  fra 
hvilken  den  fremdeles  hentede  sine  Lærere,  og  hvor  den  fik  sine 
Biskoper  viede.  Kongerne,  der  havde  indført  Kristendommen,  be- 
tragtede  nærmest  sig  selv  som  Kirkens  Overhoved,  og  paa  Metro- 
politanforholdet  havde  man  i den  første  Tid  ikke  engang  noget  Skjøn. 
Men  da  nu  Bremens  Stol  var  den  lovlige  Metropolitanstol  for  hele 
Norden,  undlod  den  ikke  ved  given  Leilighed  at  gjøre  denne  sin 
Overhøihed  gjældende  ogsaa  i Norge.  Det  er  især  en  af  Erke- 
biskoperne  i Bremen,  som  tiltrækker  sig  Opmerksomheden,  den 
myndige  Kirkefyrste  Adalbert  (1043 — 1073).  Han  var  en  efter  Tidens 
Krav  lærd  Mand,  veltalende  og  ivrig  for  Kristendommens  Udbredelse 
og  Befæstelse;  men  han  var  tillige  en  hierarkisk  stolt  og  verdslig 
ærgjerrig  Mand.  Hos  den  tyske  Keiser  Henrik  III  stod  han  i stor 
Gunst  og  var  endog  efter  dennes  Død  1056  Formynder  for  hans 
mindreaarige  Søn  Henrik  IV.  Som  saadan  spillede  han  en  stor  Rollé 
i det  tyske  Riges  Anliggender.  En  Tid  omgikkes  han  med  den  Plan 
at  faa  Erkesædet  i Bremen  ophøiet  til  en  Patriarkstol,  der  foruden 
de  nordiske  Lande  skulde  omfatte  12  nordtyske  Bispedømmer.  Denne 
Plan  maatte  han  dog  tilsidst  opgive.  Senere  besluttede  han  til  sin 
Stols  Forherligelse  at  foretage  en  stor  Missionsreise  til  de  yderste 
Egne  af  sit  Stift,  endog  til  Island,  Færøerne  og  Orknøeme.  Derved 
vilde  han  erhverve  sig  det  ærefulde  Navn  af  Nordens  fjerde  Apostel 
(før  ham  var  det  Ansgar,  Rimbert  og  Unne).  Heller  ikke  dette  blev 
der  noget  af,  da  Sven  Estridssøn  forestillede  ham,  at  de  barbariske 
Folk  lettest  lod  sig  omvende  ved  Missionærer,  der  havde  samme 
Sprog  og  Sæder  som  de  selv,  saaat  Biskopen  heller  burde  under- 
støtte indfødte  Prædikanter.  Men  om  han  end  maatte  finde  sig  i at 
opgive  ogsaa  denne  Plan,  havde  han  dog  ingenlunde  i Sinde  at  give 
Slip  paa  sin  Overhøihed.  Han  sammenkaldte  derfor  alle  Biskoper 
inden  sit  Stift  til  et  Provinsialkoncil  i Slesvig  for  at  rette  paa  de 

Mangler  og  Br  øst,  som  fandtes.  De  Punkter,  som  han  nærmest  vilde 
have  behandlet,  var  Geistlighedens  Havesyge,  idet  den  forlangte  Be- 
taling for  de  geistlige  Forretninger;  men  da  dette  havde  sin  væsent- 
ligste  Grund  i,  at  den  ikke  havde  faste  Indtægter,  vilde  han  derfor 
anbefale  Indførelse  af  Tienden;  desuden  maatte  der  raades  Bod  paa 
Folkets  Usædelighed.  Den  kristelige  Betragtning  af  Ægteskabet 
havde  saa  vanskeligt  for  at  trænge  igjennem,  og  vi  ser  endog  en 
Mand  som  Sven  Estridssøn  fremdeles  følge  den  gamle  Skik  at  have 
mange  Friller.  Han  vilde  derfor  udstede  Love  og  Anordninger,  som 
skulde  modarbeide  de  sædelige  Brøst,  især  det  løse  Forhold  til 
Kvinden.  Men  heller  ikke  denne  Plan  til  gjennem  en  Provinsial- 
synode  at  vise  sig  som  Nordens  Erkebiskop  lykkedes.  Synoden  kom 
vistnok  istand,  men  kun  de  jydske  Biskoper  mødte  frem;  fra  Norger 
Sverige  og  de  danske  Øer  mødte  ingen.  Dette  er  ikke  saameget  et 
Bevis  paa  Reisens  Besværligheder,  som  meget  mere  et  Vidnesbyrd 
om,  at  man  kun  ugjeme  erkjendte  Bremens  Overhøihed,  og  at  Adalbert 
havde  stødt  Biskoperne  ved  sit  Overmod.  Dette  træder  ogsaa  tyde- 
ligt  frem  i den  Strid,  Adalbert  førte  med  den  kraftige  norske  Konge 
Harald  Haardraade  om  de  norske  Biskopers  Stadfestelse  og  Ind- 
vielse.  Adalbert  gjorde  Fordring  paa,  at  han  skulde  stadfeste  og 
indvie,  medens  Kongerne  i Norge  gjerne  selv  valgte  sine  Biskoper  og 
lod  dem  indvie  af  hvilkensomhelst  udenlandsk  Erkebiskop,  de  vilde, 
som  oftest  i England  eller  Frankrig  eller  endog  af  Paven  selv.  Lige- 
ledes  ankede  Adalbert  over  Kongens  egenmægtige  Optræden  i kirke- 
lige Anliggender  i det  hele,  saaledes  ogsaa  over  hans  vilkaarlige 
Brug  af  de  kirkelige  Eiendommc,  som  laa  til  St.  Olafs  Helligdom  i 
Nidaros.  Harald  Haardraade,  der  som  norsk  Konge  betrågtede  sig 
som  Værge  for  St.  Olafs  Skrin,  var  nu  ikke  den,  som  vilde  give 
efter  ; han  svarede  kort  og  godt,  at  han  ingen  Erkebiskop  eller  Magt- 
haver  kjendte  i Norge  uden  Harald  alene.  Heller  ikke  brød  han 
sig  noget  om  en  pavelig  Skrivelse,  han  fik  i den  Anledning  fra 
Alexander  II  (1061 — 1073).  Adalbert  søgte  derfor,  naar  han  kunde, 
at  opsnappe  norske  Biskoper  paa  deres  Reiser;  saaledes  holdt  han 
den  sachsiske  Bernhard,  der  var  indviet  af  Paven  selv,  fangen,  indtil 
han  havde  svoret  Troskab  mod  Erkesædet  i Bremen. 

Paa  lignende  Maade  søgte  Adalbert  at  hævde  sin  Overhøihed  i 
Sverige  og  kom  saaledes  i Strid  med  Emund  den  %amle  i Anledning 
af  Osmundy  som  «ikke  forkyndte  den  rene  og  uforfalskede  Lære». 
Men  det  af  de  nordiske  Lande,  som  maatte  føle  sig  mest  besværet 
af  Bremens  Overhøihed,  var  dog  naturligvis  Danmark,  som,  fordi  det 
i kirkelig  Henseende  stod  under  en  tysk  Erkestol  og  desuden  laa  lige 
ved  Grænsen,  af  den  Grund  ofte  blev  draget  ind  i politiske  Forvik- 

tinger  i Tyskland,  hvad  der  ikke  var  uden  Fare  for  Landets  verdslige 
Uafhængighed.  Sven  Estridssøn  aabnede  Forhandlingerne  om  den 
danske  Kirkes  Løsrivelse  fra  Bremen.  Han  havde  ordnet  de  danske 
Bispedømmer,  og  Kirken  havde  saaledes  naaet  en  Udvikling,  der  be- 
rettigede den  til  at  blive  en  selvstændig  Kirkeprovins.  Dertil  kom 
ogsaa  Svens  Strid  med  Adalbert,  især  den  før  omtalte  Skilsmissesag. 
Adalbert  var  en  Tid  slet  ikke  uvillig  til  at  gaa  ind  paa  Svens  Ønsker 
om  at  faa  en  egen  dansk  Erkestol,  des  større  Ære  vilde  det  da 
nemlig  være  for  ham,  som  paa  den  Tid  omgikkes  med  den  Plan  at 
blive  Nordens  Patriark,  at  have  en  Erkebiskop  under  sig.  Sven  drev 
sine  Underhandlinger  med  fire  Paver  efter  hinanden;  den  pavelige 
Stol  var  heller  ikke  uvillig  til  at  gaa  ind  paa  Kongens  Ønsker;  thi 
det  var  jo  en  almindelig  pavelig  Politik  at  indskrænke  Metropolitan- 
magten  og  til  den  Ende  at  udstykke  de  udstrakte  Metropolitan- 
distrikter  i mindre  (efter  Grundsætningen  di  vide  et  impera!)  Men  da 
Adalbert  maatte  opgive  sin  Plan  om  Patriarkatet,  vilde  han  selv- 
følgelig ikke  længere  vide  af  Nordens  Fraskillelse  fra  Bremen,  og 
Paven  turde  saa  langt  fra  støde  den  mægtige  Kirkefyrste,  som  havde 
saa  stor  Indflydelse  hos  Keiseren,  at  han  tvertimod  ved  en  pavelig 
Bulle  udvidede  Adalberts  Metropolitanværdighed.  Derirøod  var  Sven 
nærved  at  se  sit  Ønske  opfyldt  af  Gregor  VII , med  hvem  han  stod  i 
personlig  Brevvexling.  — Det  var  efter  Gregors  egen  Opfordring,  at 
Underhandlingeme  gjenoptoges.  Imidlertid  var  Adalbert  død  1073,  og 
hans  Eftermand  Liemar  (1073 — 1101),  en  lærd  og  dygtig  Mand, 
droges  strax  ind  i Striden  mellem  Gregor  VII  og  Henrik  IV.  I denne 
Strid  stillede  han  sig  paa  Henriks  Side,  ja  var  endog  med  Keiseren 
ved  Roms  Beleiring.  Han  blev  derfor  suspenderet  fra  sit  Embede  og 
truet  med  det  kirkelige  Ban.  Under  disse  Forhold  var  Gregor,  som 
man  kan  vide,  dobbelt  villig  til  at  løse  Danmark  fra  Bremens  Over- 
høihed,  men  da  han  søgte  at  drage  Sven  ind  med  i Kampen  mod 
Keiseren,  blev  Sven  betænkelig,  og  ved  hans  snart  efter  paafølgende  Død 
blev  Underhandlingeme  for  det  første  afbrudte.  Gregor  vedblev  dog 
med  Foranstaltninger  til  at  knytte  Norden  nærmere  til  Pavestolen. 
Et  merkeligt  Vidnesbyrd  herom  har  vi  i Breve  fra  Gregor  til  alle 
Nordens  Konger,  saaledes  ogsaa  til  Olaf  Kyrre , hvori  han  beder 
Kongen  om  at  sende  nogle  fornemme  unge  Mænd,  forat  de  under 
Petri  og  Pauli  Vinger  kunde  oplæres  i de  guddommelige  Love  og 
siden  bringe  den  apostoliske  Stols  Ærinder  til  Kongen  og  han  der- 
ved stadfestes  paa  en  sikker  Grundvold.  Det  hører  med  til  Gregors 
almindelige  Bestræbelser  for  at  grunde  et  paveligt  Universalmonarki, 
hvortil  altsaa  ogsaa  det  fjerne  Norden' skulde  høre. 

Under  Sven  Estridssøns  Eftermænd  gik  nu  Underhandlingeme  i 

Langdrag,  indtil  Erik  Eiegod , der  stod  paa  en  spændt  Fod  med 
Liemar , igjen  greb  Sagen  an  med  Iver.  Under  sit  Besøg  hos  Pave 
Urban  II  fik  han  Løfte  om  en  Erkestols  Oprettelse.  Selv  oplevede 
han  ikke  dette,  da  han  døde  paa  Cypern  1103.  Samme  Aar  kom 
en  pavelig  Legat  Alberich  til  Danmark  for  at  udse  et  passende  Sted. 
Valget  faldt  paa  Lund , hvis  Biskop  Asker  af  Legaten  modtog 
Palliet1)  og  saaledes  blev  Lunds  første  Erkebiskop  1104.  Hans 
Provins  blev  de  tre  nordiske  Lande.  Fra  Bremen  hørtes  ingen  Ind- 
sigelse;  Liemar  var  nemlig  død  1101,  og  Bruddet  med  Rom  ved- 
varede  fremdeles.  Senere  søgte  Bremen  rigtignok  at  tilvende  sig  en 
Forrang  fremfor  Lund,  uden  at  det  dog  lykkedes.  Norge  og  Sverige 
havde  intet  gjort  for  at  faa  Erkesæde  i Lund,  men  anerkjendte  det 
dog,  da  det  nu  engang  var  oprettet.  Det  vårede  imidlertid  ikke 
længe,  før  ogsaa  disse  Lande  fik  hver  sin  Erkebispestol. 

Norge.  Under  de  to  Olaf  er  var  Norge  kristnet,  og  Begyndelsen 
gjort  til  den  nordiske  Kirkes  Ordning  ved  Lov.  For  den  videre  Ud- 
vikling  og  Ordning  af  Kirkevæsenet  var  Olaf  Kyrres  Regjering  (1066 
— 1093)  især  merkelig.  Under  ham  trængte  den  kristelige  Aand 
igjennem  og  gjorde  sig  gjældende  paa  de  forskjellige  Livsomraader 
Hans  Regjering  var  helt  igjennem  fredelig,  «Folkets  Lykke  og  Frihed 
var  hans  Glæde  og  hans  Lyst».  Trællevæsenet  og  Vikingetogene 
forsvinder,  Fredens  Sysler  trives,  nye  Byer  anlægges  (Bergen,  Sta- 
vanger, Konghelle),  de  ældre  Kjøbstæder,  Nidaros,  Oslo  og  Tønsberg, 
blomstrer  op,  Handelen  og  det  fredelige  Samkvem  med  Udlandet 
gjør  stor  Fremgang,  hvorved  Landet  mere  paavirkes  af  den  europæiske 
Kultur.  Han  oprettede  i Kjøbstædeme  Gilder  eller  selskabelige  For- 
eninger mellem  Borgerne,  som  holdt  sine  Sammenkomster  i de  saa- 
kaldte  Gildestuer.  Disse  stod  under  Kirkens  og  Kongens  Opsyn  og 
Værge.  Ogsaa  ved  disse  Indretninger  bidroges  meget  til  at  afslibe 
Sæderne  og  forandre  Levevisen. 

Den  langvarige  Fredstilstand  var  ligesom  Kongens  gudfrygtige. 
Sindelag  overordentlig  gunstig  for  Kirkens  Ud vikling.  Et  samtidigt 
engelsk  Vidnesbyrd  siger  om  ham,  at  «han  var  vant  til  at  have  de 
hellige  Bøger  mellem  sine  Hænder  og  ofte  læse  i dem  under  sin 
Styrelses  Byrder.  Han  opvartede  ofte  Presten  for  Alteret,  hjalp  til 
at  iføre  ham  Messeklædeme,  gjød  Vand  over  hans  Hænder  og  udførte 


*)  Pallium  kaldtes  Tegnet  paa  Metropolitanværdigheden.  I den  ældste  Tid  var  det 
en  kort  Kappe  af  Uldtøi,  men  fra  det  ottende  Aarhundrede  omtrent  bestod  det 
kun  i et  3 — 4 Fingre  bredt  Baand,  der  bares  om  Skuldrene  og  hang  ned  fortil. 
Det  var  tilvirket  af  hvid  Lammeuld  og  deri  var  indvævet  dels  purpurfarvede 
dels  sorte  Kors. 


Norge.  Olaf  Kyrre.  Kirker.  Faste  Bispesæder. 

andet  lignende  med  Andagt».  Et  andet  Vidnesbyrd  om  hans  Interesse 
for  Kirken  er  den  Kjendsgjerning,  at  Tallet  af  Kirkebygninger  under 
ham  blev  betydelig  forøget.  Allerede  Olaf  Tryggvessøn  og  Olaf  den 
hellige  havde  ladet  bygge  Kirker  i hvert  Fylke,  i det  norden-  og 
vestenfjeldske  en,  i Viken  to  og  paa  Oplandene  endog  tre  i hvert 
Fylke  og  tillagt  dem  Jordegods  af  Kronens  Eiendom.  Til  disse 
Fylkeskirker,  Hovedkirkerne,  kom  saa,  alt  eftersom  Kristendommen 
blev  befæstet  i Landet,  særegne  Kirker  for  de  enkelte  Fjerdinger  og' 
Hereder,  og  endelig  ogsaa  en  tredie  Klasse  af  Kirkebygninger,  de 
saakaldte  Høgendeskirker  eller  mindre  Kapeller,  som  dels  blev  opførte 
for  mere  afsidesliggende  Egne  af  Herederne  (Annexer)  dels  ogsaa 
bekostede  af  private  Personer.  I Byeme  opførte  han  store  og  præg- 
tige  Kirker,  i Nidaros  Krist-  eller  Trinitatiskirken,  til  hvis  Høialter 
St.  Olafs  Skrin  henflyttedes;  i Bergen  den  gamle  Kristkirke  af  Træ, 
ligesom  ogsaa  Bygningen  af  den  nye  og  større  Kristkirke  af  Sten 
paabegyndtes  Denne  blev  først  fuldført  efter  hans  Tid  og  blev  da 
Bergens  Kathedralkirke. 

Men  af  størst  Vigtighed  bliver  dog  Landets  Deling  i bestemte 
Bispedømmer  med  fast  Bispesæde.  Hidtil  havde  Biskopeme  kun 
været  Missionsbiskoper.  De  kaldtes  Lydbiskoper  (ly dr  eller  ljodr  = 
Folk)  d:  Biskoper,  som  var  indviede  «for  at  prædike  Guds  Ord  for 
Hedningerne»  (ut  gentibus  prædicarent  verbum  Dei).  Navnet  be- 
holdtes  ogsaa,  efterat  de  faste  Biskopssæder  var  oprettede  = episcopus 
suffraganeus  i Modsætning  til  Metropoliten  eller  Erkebiskopen.  Den 
første  Afgrænsning  af  Bispedømmerne  faldt  sammen  med  Landets 
Inddeling  i Lagdømmer,  altsaa:  i.  Frostathingslagens  Biskopssæde 
blev  Nidaros  med  St.  Olafs  Relikvier  og  Kristkirken  som  Kathedral. 
2.  Gulathingslagens  ældste  Bispesæde  var  Selja  (Selø  i Nordfjord) 
med  St.  Sunnivas  Relikvier  (senere  forflyttet  til  Bergen). 

Den  hellige  Sunniva  var  efter  Sagnet  en  irsk  Kongedatter,  som  paa 
Haakon  Jarls  Tid  flygtede  fra  sit  Hjem  for  at  undgaa  Ægteskab  med 
en  Hedning.  Med  et  talrigt  Følge  drog  hun  afsted  paa  3 Skibe  uden 
Seil,  uden  Aarer  og  Ror,  altsaa  ganske  overladende  sig  i Guds 
Haand.  Skibene  drev  til  den  norske  Kyst,  og  Sunniva  landede  her 
omsider  paa  Øen  Selja,  der  dengang  var  ubeboet  og  kun  brugt  til 
Græsgang.  Bøuderne  paa  Fastlandet,  som  merkede,  at  der  var 
kommen  fremmede  til  Øen,  antog  dem  for  Vikinger  og  drog  ud  for 
at  angribe  dem.  Sunniva  og  hendes  Følge  flygtede  da  ind  i Øens 
Bjerghuler  og  bad  Gud  ved  en  salig  Død  at  fri  dem  fra  at  falde  i 
Hedningernes  Hænder.  Deres  Bøn  blev  hørt,  idet  et  Stenskred 
spærrede  Indgangen  til  deres  Hule  og  saaledes  begrov  dem;  deres 
Lig  blev  derfor  heller  ikke  fundne.  I Haakon  Jarls  sidste  Tid  skulde 

reisende,  som  vilde  besøge  ham  i Nidaros,  paa  Farten  forbi  Selja 
have  seet  et  underligt  Lys,  som  steg  op  fra  Øen.  De  gik  da  iland 
og  fandt  et  Menneskehoved,  som  gav  den  sødeste  Lugt  fra  sig.  De 
tog  det  med  sig  til  Nidaros  og  traf  der  Olaf  Tryggvessøn,  som  netop 
var  kommen  til  Landet  og  havde  overtaget  Regjeringen.  Han  og 
hans  Hirdbiskop  Sigurd  skjønte  strax,  at  det  var  Levninger  af  en 
Helgen,  og  gik  paa  den  Reise,  de  kort  efter  gjorde  sydover,  selv 
iland  paa  Selja,  hvor  de  mellem  Klippestykkerne  fandt  flere  saadanne 
Menneskeben  med  deilig  Lugt  og  endelig  Sunnivas  eget  Lig  helt  og 
uskadt,  som  om  hun  netop  var  død.  Denne  Legende  om  den  hellige 
Sunniva  har  megen  Lighed  med  andre  Legender,  f.  Ex.  Legenden  om 
den  hellige  Ursula  eller  om  de  1 1000  Jomfruer,  men  der  er  dog  al 
Grund  til  at  antage,  at  den  trods  de  andenstedsfra  hentede  Træk 
alligevel  har  nogen  Grund  i den  historiske  Virkelighed.  Rimeligvis 
er  der  kommen  reisende  Folk  til  Øen  og  er  der  bleven  begra vne 
ved  Stenskred.  Det  er  værd  at  lægge  Merke  til,  at  baade  Biskop 
Sigurd  og  Helgenindens  Navn  er  angelsachsiske.  Olaf  den  hellige 
opførte  paa  Øen  en  Kirke,  som  indviedes  til  St.  Sunniva.  Olaf 
Kyrre  ophøier  Selja  til  Bispesæde,  men  allerede  den  første  Biskop 
paa  Selja  flyttede  Bispesædet  til  Bergen , medens  Øen  senere  blev 
Sæde  for  det  bekjendte  St.  Albans  Kloster.  (Seljemændenes  Messe 
holdtes  8de  Juli).  3.  Vikens  og  Oplandenes  Bispesæde  blev  Oslo  med 
St.  Halvards  Relikvier  og  St.  Halvardskirken  som  Kathedral.  Denne 
Halvard  var  ifølge  Sagnet  en  Søn  af  Vebjøm,  en  rig  og  mægtig 
Bonde  paa  Gaarden  Huseby  i Lier.  Han  var  — heder  det  — et 
Søskendebam  af  Olaf  den  hellige  og  Harald  Haardraade,  da  deres 
Mødre  skal  have  været  Søstre.  Allerede  som  Barn  skal  han  have 
udmerket  sig  ved  sin  Gudsfrygt,  Lydighed  mod  Forældrene,  sine  rene 
Sæder  og  senerehen  som  Handelsmand  ved  sin  samvittighedsfulde 
Redelighed.  Paa  en  Reise  over  Dramsfjorden  blev  han  under  sit 
Forsøg  paa  at  redde  en  forfulgt,  uskyldig  Kvinde  dræbt  af  hendes 
Forfølgere  og  nedsænket  i Fjorden  med  en  Sten  om  Halsen.  Hans 
Lig  flød  dog  ved  Guds  Naade  snart  op  igjen  med  Stenen  om  Halsen, 
og  da  der  skede  forskjellige  Jertegn  ved  det,  blev  han  snart  anerkjendt 
som  Helgen.  Da  Harald  Haardraade  snart  efter  anlagde  Oslo,  blev 
hans  Levninger  skrinlagte  i den  nye  By,  som  derpaa  af  Olaf  Kyrre 
blev  hævet  til  Bispesæde.  (St.  Halvardsmessen  holdtes  15de  Mai). 

Hvad  Olaf  Kyrre  saaledes  havde  begyndt  i Slutningen  af  det 
ute  Aarhundrede,  blev  i Begyndelsen  af  det  12 te  fortsat  af  hans 
Sønnesønner,  Magnus  Barfods  Sønner  Ey stein  og  Sigurd  Jorsalafarer 
(1103 — 1130).  Det  berømte  Korstog,  som  Sigurd  foretog  i Aarene 


Norge.  Sigurd  Jorsalafarer.  Bispesæder  i Bilandene.  j j 

1107 — 1111  var  ve^  f°r  en  væsentlig  Del  et  Udslag  af  den  endnu 
altid  4 Folket  levende  Vikingeaand,  men  paa  samme  Tid  dog  vistnok 
ogsaa  et  Vidnesbyrd  om  den  Interesse  for  Kirken,  den  Lyst  til  at 
fremme  dens  Velfærd,  som  nu  var  vaagnet  baade  hos  Folket  og  dets 
Konge;  den  Korstogs-Begeistring,  som  paa  denne  Tid  havde  grebet 
det  øvrige  Europa,  var  ogsaa  trængt  op  til  Norge.  Han  drog  ud 
med  60  Skibe  og  10000  Mand,  krigede  med  Maurerne  i Spanien  og 
blev,  da  han  kom  til  Palæstina,  modtagen  med  store  Æresbevisninger 
af  Balduin  af  Jerusalem  • han  besøgte  de  hellige  Steder  og  hjalp  Kong 
Balduin  i at  indtage  Sidon.  Hjemreisen  gik  overland  fra  Konstan- 
tinopel gjennem  Ungarn  og  Tyskland.  Han  medbragte  en  Splint  af 
Kristi  Kors,  som  han  havde  lovet  at  bevare  ved  St.  Olafs  Helligdom, 
men  som  senere  blev  nedlagt  i Konghelle  som  et  Væm  ved  Grænsen 
modrVikingeme.  Dette  Kong  Sigurds  Korstog  vakte  paa  Grund  af 
den  Pragt  og  Gavmildhed,  han  udfoldede,  ikke  saa  liden  Opmerk- 
somhed  i Udlandet,  og  bidrog  til  at  hæve  Norge  i Udlandets  Øine. 
Men  et  mere  utvetydigt  Vidnesbyrd  om  den  Interesse,  Brødrene 
nærede  for  Kirken,  har  vi  i deres  Omsorg  for  dens  indre  Ordning  og 
Udvikling.  Til  de  tre  norske  Bispestole,  som  var  oprettede  af  Olaf 
Kyrre,  kom  nu  under  dem  endnu  en  fjerde,  i Stavanger , med  St. 
Swithunskirken  som  Kathedral.  Denne  Switkun  havde  været  Biskop 
i Winchester  i England  fra  837  til  £ 62.  Han  udmerkede  sig  lige  fra 
Ungdommen  af  ved  sit  rene  og  fromme  Liv,  sine  gode  Gjerninger 
og  sin  hellige  Iver.  Efter  sin  Død  blev  han  kanoniseret,  og  til  ham 
indviedes  Kirkeme  i Winchester  og  Stavanger.  (St.  Swithunsmessen 
holdtes  2den  Juli).  Til  den  nye  Stavanger  Bispestol  blev  henlagt  den 
søndre  Del  af  Gulathingslagen:  Rygjafylke  og  Agder  samt  Hallingdal 
og  Valders. 

Ogsaa  paa  Island , hvis  første  Biskoper  ligesom  i Norge  kun 
havde  været  Missionsbiskoper  (som  Bernhard  den  bogvise,  Bernhard 
den  sachsiske),  var  nu  fast  Bispesæde  oprettet.  Allerede  1056. havde 
Islændingerne  valgt  Isleif  Gissurssøn , Søn  af  Gissur  hvide,  til  Biskop, 
og  han  blev  ogsaa  af  Adalbert  af  Bremen  indviet  dertil  med  Sæde 
i Skaalholt.  Efter  hans  Død  1080  blev  af  Folket  til  hans  Eftermand 
valgt  hans  Søn,  Gissur , under  hvis  kraftige  og  kloge  Styrelse  Kristen- 
dommen vandt  fast  Fodfæste  paa  Øen.  Efter  Nordlændingemes 
Ønske  oprettedes  nu  i 1 105  et  nyt  Bispesæde,  i Hoie.  Omtrent  paa 
samme  Tid  fik  ogsaa  Færøerne  sin  egen  Bispestol  i Kirkebø  paa 
Straumø,  Orknøeme  ligesaa  sin  i Kirkevaag  og  Grønland  sin  i 
Garde  1125. 

I Begyndelsen  af  Sigurds  og  Eysteins  Regjering  oprettedes  som 
før  fortalt  en  for  alle  de  nordiske  Lande  fælles  Erkebispestol  i Lund. 

4* 

Denne  Begivenhed  synes  ikke  at  have  øvet  nogen  særdeles  stor  Ind- 
flydelse  paa  den  norske  Kirke.  Kongeme  vedblev  som  før  at  besætte 
de  ledige  Bispestole,  om  de  end  nu  sendte  sine  Bisper  til  Lund  for 
der  at  faa  Ordination.  En  Betydning  turde  dog  hin  Forandring 
ialfald  have  havt  for  den  norske  Kirke,  den  nemlig  at  forberede  dens 
snart  paafølgende  fuldstændige  Udsondring  som  et  selvstændigt  Lem 
paa  den  store  romerske  Kirkes  Legeme,  dens  Ophøielse  til  egen  selv- 
stændig  Kirkeprovins. 

Af  større  Betydning  for  Kirkens  Udvikling  var  Oprettelsen  af 
Klostre  i Landet.  Hvorvidt  der  før  denne  Tid  fandtes  saadanne 
her,  er  usikkert.  Navnlig  har  man  udtalt  Tvivl  om  Munkholmens 
Kloster  ved  Nidaros,  hvis  Oprindelse  uden  gyldig  Grund  har 
været  ført  tilbage  endog  lige  til  Knut  den  mægtiges  Tid.  Saameget 
er  vist,  at  Klostervæsenet  først  under  Magnus  Barfods  Sønner  fandt 
ordentlig  Indgang  i Landet,  og  at  samtlige  de  Klostre,  hvis  Stiftelses- 
aar  man  kjender,  er  yngre  end  Aar  uoo. 

De  nye  Klostre  var  dels  Benediktiner - dels  Cis  ter ciens  er  klostre. 
Grundlæggelsen  af  dem  synes  især  at  være  udgaaet  fra  England,  hvor- 
fra den  norske  Kirke  endnu  overhovedet  modtog  de  stærkeste  Im- 
pulser. Saavidt  man  kan  se,  har  ogsaa  de  fleste  Munke  oprindelig 
været  Englændere;  Nordmændene  selv  synes  aldrig  at  have  elsket 
Klosterlivet,  det  laa  ikke  for  dem.  — Som  en  Foranstaltning  fra 
denne  Tid,  der  ligeledes  fik  sin  store  Betydning  for  Kirken,  maa  endnu 
nævnes  Indførelse  af  Tienden.  Kong  Sigurd  opfyldte  dermed  et  af 
de  Løfter,  han  skal  have  gjort  dengang,  da  han  i Jerusalem  modtog 
en  Splint  af  Kristi  Kors.  Kirkens  Tjenere  havde  hidtil  havt  sit 
Underhold  dels  af  det  Jordegods,  som  af  Kronen  var  henlagt  til 
Kirkerne,  dels  af  visse  Udredsler,  som  engang  for  alle  var  fastsatte 
efter  Mandtallet,  dels  af  Betaling  for  kirkelige  Handlinger,  dels  endelig 
ogsaa  af  frivillige  Gaver  og  Ydelser,  Ofre.  De  Indtægter,  som  flød 
af  disse  Kilder  var  imidlertid  temmelig  sparsomme,  og  denne  Af- 
lønningsmaade  bragte  desforuden  Geistligheden  i et  mindre  behageligt 
Afhængighedsforhold  til  Menighedeme.  Nu  ved  Tiendens  Indførelse 
opnaaede  den  paa  en  Gang  større  Velstand  og  en  mere  fri  og  uaf- 
hængig  Stilling.  Tienden  udrededes  oprindelig  af  Nordmændenes  tre 
Hovederhverv,  altsaa  som  Korntiende,  Fisketiende  og  Kvægtiende.  Ved 
Siden  heraf  nævnes  ogsaa  den  saakaldte  Hovedtiende,  som  synes  at 
have  været  i Brug  endnu  tidligere.  Den  blev  udredet  en  Gang  for 
alle  ved  enkelte  vigtige  Leiligheder,  rimeligvis  med  Tiendedelen  af 
den  løse  Formue.  Oprindelig  har  dens  Erlæggelse  sandsynligvis  været 
frivillig,  som  f.  Ex.  et  Slags  Testament,  men  er  senere  gaaet  over 
til  en  Pligt,  som  dog  bortfaldt,  hvor  den  almindelige  Tiende  blev 


Norge.  Kirkelige  Forhold. 

indført.  Tienden,  som  kom  ind,  deltes  i fire  lige  store  Dele;  en  Del 
tilfaldt  Sognekirken,  en  Del  Sognepresten,  en  Biskopen  og  en  Sognets 
fattige.  Den  sidste  Fjerdedel  styredes  af  Bøndeme  selv  under  Sogne- 
prestens Tilsyn  og  Ledelse. 

Men  hvor  meget  der  end  saaledes  i denne  Tid  var  udrettet  til 
Kirkens  yderligere  Ordning  og  Befæstelse,  saa  manglede  der  dog  . 
endnu  meget  i,  at  den  havde  opnaaet  den  Selvstændighed,  den  Uaf- 
hængighed  af  al  verdslig  Myndighed,  som  den  Tids  Kirkeideal 
krævede.  Vi  befinder  os  jo  netop  i Gregor  Vlldes  Tidsalder.  Det 
er  allerede  tidligere  omtalt,  at  Gregor  VII  paa  Olaf  Kyrres  Tid 
(smlgn.  hans  Brev  af  1078)  søgte  at  drage  Norge  og  det  hele  Norden 
fastere  ind  under  sit  pavelige  Universalmonarki.  Og  navnlig  for 
Norges  Vedkommende  var  det  langt  fra,  at  den  kirkelige  Ordning 
kunde  falde  i Pavens  Smag.  Vi  har  seet,  at  de  norske  Konger  selv 
valgte  sine  Biskoper,  vi  har  ligeledes  seet,  at  en  Konge  som  Harald 
Haardraade  ligeoverfor  baade  Bremererkebispen  og  Paven  hævder  sig 
selv  som  Kirkens  faktiske  Overhoved.  Og  dette  Gregors  Forsøg  lige- 
overfor Olaf  Kyrre  har  neppe  baaret  synderlig  Frugt;  ialfald  er  det  vist, 
at  de  norske  Konger  fremdeles  vedblev  at  have  den  afgjørende  Stemme 
ved  Bispevalget  imod  den  gjældende  kanoniske  Regel,  at  ligeledes  den 
gamle  ukanoniske  Regel,  hvorefter  Kongen  eller  vedkommende  Almue 
eller  private  Kirkeeiere  øvede  Kaldsretten  til  de  af  dem  eller  deres  Fædre 
byggede  Kirker,  fremdeles  vedblev  at  staa  ved  Magt,  og  endelig  at  de 
norske  Prester  endnu  fremdeles  var  langt  fra  at  danne  nogen  fra  det  øvrige 
Folk  udsondret  særegen  Stand  i katholsk  Betydning.  Allerede  fra 
Begyndelsen  af  havde  Omvendelsesverket  havt  en  afgjort  national 
Karakter  i Norge,  saaat,  medens  f.  Ex.  den  danske  Geistlighed  kom 
til  at  staa  i et  mere  fremmed  og  saa  at  sige  unationalt  Forhold  til 
det  danske  Folk  og  af  den  Grund  ogsaa  fra  først  af  beholdt  et 
afsondret,  hierarkisk  Præg,  var  derimod  de  norske  Prester  ved  Slægt- 
skabs-  og  Svogerskabs  Baand  knyttede  til  Folket  uden  særskilte 
Rettigheder  af  Betydning,  undergivne  den  samme  Lov  og  Dom  som 
de  andre.  Om  noget  Cølibat  var  der  endnu  slet  ikke  Tale;  tvertom, 
i de  gamle  Kristenretter  var  udtrykkelig  forordnet,  at  naar  Arveøl 
holdtes  efter  en  død  Mand,  skulde  Presten  og  hans  Kone  indbydes. 
Han  skulde  signe  Øllet  og  Maden  og  sidde  i Høisædet  og  hans  Kone 
ved  hans  Side. 

Om  det  indre  aandelige  Liv,  som  i denne  Tid  rørte  sig  inden 
den  norke  Kirke,  om  den  Maade,  hvorpaa  den  kristelige  Lære  blev 
opfattet  og  tilegnet  af  Folket,  og  om  den  Indflydelse,  som  den  øvede 
paa  Folkets  Livsanskuelse  og  Sæder,  derom  har  Historien  kun  lidet 
at  melde;  den  er  i denne  Tid  væsentlig  den  ydre  Ordnings 

Historie.  Det  var  en  naturlig  Følge  af  den  Maade,  hvorpaa  Kristen- 
dommen blev  indført,  at  Tilegnelsen  af  den  nye  Lære  fra  først  af 
var  saare  udvortes  og  overfladisk.  I alle  de  nordiske  Lande,  og  ikke 
mindst  i Norge,  hvor  den  var  indført  ved  Kongernes  Magtbud,  optog 
man  først  af  den  kristelige  Lære  væsentlig  kun  de  Forestillinger,  som 
• nogenlunde  lod  sig  forene  med  den  gamle  hedenske  Livsanskuelse. 
Ligesom  de  nye  Gudshuse  reiste  sig  paa  de  samme  Steder,  hvor  de 
gamle  havde  staaet,  og  de  gamle  hedenske  Offermaaltider  blev  om- 
dannede  til  nye  kristelige  Feste,  saaledes  blev  ogsaa  Kristus  med 
sine  Engle  og  Helgener  nærmest  betragtede  som  nye  Guder,  der 
kun  tænktes  bedre  og  stærkere  end  de  gamle,  men  dog  staaende 
i væsentlig  samme  Forhold  til  Menneskene  som  hine,  virksomme  som 
deres  Forsvarere  mod  de  onde  Magter.  Der  er  navnlig  en  af  Englene, 
som  indtog  en  høi  Plads  i Folkets  Bevidsthed,  den  heHige  Mikael, 
som  kjæmper  med  Dragen.  Og  ligesom  man  før  havde  indviet  sine 
Løftebægre  til  Odin  og  Thor,  indviede  man  dem  nu  til  Kristus  og 
St.  Mikael.  Kristus  opfattedes  nærmest  som  den  vældige  Seierherre 
over  Helvede,  som  den  mægtige  Konge,  der  havde  overvundet  Djæ- 
velen  og  lagt  alle  Riger  under  sig.  Derfor  paakaldtes  han,  hvor  det 
gjaldt  at  gjøre  Storverk,  ja  man  har  endog  Exempler  paa,  at  hans 
Hjælp  blev  paakaldt  til  de  ukristeligste  Gjerninger  som  Mordbrand  o.  1. 
Nogen  dybere  Forstaaelse  af  den  kristelige  Lære  om  Synd  og  Naade, 
om  Kristi  forsmædelige  Lidelse  og  Død  eller  om  den  evige  Fred  i 
hans  himmelske  Rige  kunde  der  naturligvis  ikke  være  Tale;  det  havde 
heller  ikke  noget  tillokkende  ved  sig  for  vilde  Vikinger,  hvis  Liv  var 
Kamp.  Dette  var  Folkets  aandelige  Tilstand  i St.  Olafs  Tid,  og 
Spørgsmaalet  er  nu,  om  der  i den  efter  Kristendommens  Indførelse 
nærmest  følgende  Tid  var  indtraadt  nogen  væsentlig  Forandring. 

Vi  har  et  Vidnesbyrd  af  den  tyske  Historieskriver  Adam  af 
Bremen , som  levede  paa  Olaf  Kyrres  Tid  (han  skrev  omtrent  Aar 
1075).  Han  giver  Nordmændene  et  særdeles  godt  Skudsmaal  for 
Religiøsitet  og  Sædelighed.  «Efter at  de»,  siger  han,  «har  antaget 
Kristendommen  og  er  bleven  gjennemtrængte  af  bedre  Lærdomme, 
har  de  nu  lært  at  elske  Freden  og  Sandheden  og  at  nøies  med  sin 
Armod,  og  skjønt  de  alle  fra  først  af  har  været  trælbundne  under 
Troldmænds  skjændige  Kunster,  bekjender  de  nu  med  Apostelen 
enfoldigen  Kristus  og  ham  korsfæstet ; de  er  de  mest  afholdende  af  alle 
Mennesker  og  elsker  høit  Tarvelighed  og  Maadehold  saavel  med 
Hensyn  til  Mad  som  til  Sæder,  derhos  har  de  en  saa  stor  Ærefrygt 
for  Prester  og  Kirker,  at  den  neppe  ansees  for  en  Kristen  iblandt 
dem,  som  ikke  hver  Dag  skjænker  Gaver  til  Messen,  naar  han  har 
hørt  den.  Daab,  Konfirmation,  Altres  Indvielse  og  Ordination  til  de 

hellige  Grader  kjøbes  meget  dyrt  hos  dem,  hvilket  kommer  af 
Prestemes  Pengegriskhed,  idet  Barbarerne  endnu  ikke  kjender  Tiende- 
ydelsen  og  derfor  nødes  til  at  give  saa  meget  mere  for  det, 
som  burde  tilbydes  dem  uden  Betaling;  thi  alt  koster  der  Penge, 
endog  Sygebesøg  og  dødes  Begravelse.  Saaledes  bliver  deres  ypper- 
lige Sæder  alene  skjæmmede  ved  Presternes  Gjerrighed.  Alle  Norges 
Indbyggere  er  udmerkede  Kristne  (christianissimi),  alle  undtagen  de 
som  bor  i det  yderste  Norden  ved  Oceanets  Kyster;  de  giver  sig  nok 
endnu  af  med  Troldomskunster  (o:  Finnerne)». 

Denne  Adam  af  Bremens  Skildring  kan  vi  dog  ikke  ganske  stole 
paa;  han  havde  aldrig  været  her  i Norge  og  var  desuden  neppe 
ganske  fri  for  en  vis  Tilbøielighed  til  at  fremstille  de  nordiske  Folke- 
slags Liv  og  Sæder  i det  fordelagtigste  Lys  for  nemlig  derved  at 
beskjæmme  sine  egne  Landsmænd.  Hans  Beskrivelse  af  Folkets 
Sæder  lider  af  vitterlige  Overdrivelser,  saaledes  ved  vi  fra  andre 
Kilder,  at  Nordmændenes  Maadehold  i Mad  og  Drikke  just  ikke  var 
meget  stort.  Men  derimod  er  det  jo  ganske  rimeligt,  at  Kristen- 
dommen under  sit  ydre  Herredømme  ogsaa  blev  mere  og  mere  be- 
fæstet  i indre  Henseende,  og  at  de  gamle  hedenske  Forestillinger  lidt 
efter  lidt  trængtes  tilbage  og  forsvandt,  at  Sæderne  mere  og  mere 
mildnedes,  skjønt  endnu  adskilligt  af  det  gamle  Væsen  sad  igjen  baade 
i Liv  og  i Forestillinger.  Saaledes  spiller  St.  Olafsdyrkelsen  en  over- 
maade  stor  Rolle.  I skarevis  strømmede  man  til  hans  Helligdom,  og 
store  Gaver  skjænkedes  til  den.  Hans  Dyrkelse  havde  en  national- 
religiøs  Karakter,  og  vi  gjenfinder  i Olafskultusen  flere  Træk,  der 
levende  minder  om  den  gamle  nationale  Thorsdyrkelse.  Medens  her 
de  gamle  Forestillinger,  naturligvis  under  kristne  Former,  synes  at 
gaa  over  i og  smelte  sammen  med  de  nye,  kan  vi  fra  denne  Tid 
ogsaa  nævne  Træk  af  en  ublandet,  rent  kristelig  Karakter.  Et  smukt 
Exempel  paa  kristelig  Frimodighed  og  Vidnefasthed  har  vi  saaledes 
i den  bekjendte  Fortælling  om  Biskop  Magne  i Bergen.  I Slutningen 
af  Sigurd  Jorsalafarers  Regjering  fattede  Kongen  den  Plan  at  skille 
sig  fra  sin  Dronning  for  at  ægte  en  mægtig  Mands  Datter  Cecilia. 
Han  lod  allerede  alt  gjøre  istand  til  Brylluppet.  Men  da  Biskop 
Magne  fik  høre  Nys  herom,  gik  han  til  Kongen  og  lod  melde,  at 
han  ønskede  at  tale  med  ham.  Kongen  kom  ud  med  draget  Sværd 
i Haanden,  tog  vel  imod  Biskopen  og  bød  ham  ind  til  Drikkebordet 
med  sig.  Men  Biskopen  svarede,  at  han  havde  et  andet  Ærinde  nu : 
er  det  sandt,  Herre,  hvad  mig  er  sagt,  at  du  agter  at  forlade  Dron- 
ningen for  at  tage  en  andén  Kone  ? Kongen  sagde,  at  det  var  sandt. 
Da  begyndte  Biskopens  Ansigt  at  trutne,  og  han  svarede  med  beklemt 
Stemme:  hvorledes  kan  det  falde  Eder  ind,  Herre,  at  gjøre  saadant 

i mit  Bispedømme,  hvorved  I saa  grovt  forhaaner  Guds  Bud  og  Ret 
og  den  hellige  Kirke  ? Det  undrer  mig,  at  I foragter  saa  dybt  vort 
biskopelige  Embede  og  Eders  eget  Kongedom.  Nu  vil  jeg  gjøre, 
hvad  jeg  er  skyldig  til : i Guds  og  den  hellige  Kong  Olafs  og  Peter 
Apostels  og  alle  hellige  Mænds  Navn  forbyder  jeg  dig  dette  Uraad. 
Og  medens  han  talte  dette,  stod  han  rank,  og  ligesom  han  vilde  rette 
Halsen  frem,  hvis  Kongen  vilde  hugge  til.  Sigurd  Prest,  som  var 
med  Magne  til  Kongen,  sagde  siden,  at  Himmelen  tyktes  ham  ikke 
større  end  et  Kalvskind,  saa  forfærdelig  tyktes  Kongen  ham  at  se 
til.  Men  Kong  Sigurd  gik  dog  ind  i Hallen  igjen  uden  at  mæle  et 
Ord,  medens  Biskop  Magne  vendte  tilbage  til  sit  Hjem  og  var  da 
saa  blid  og  lystig  — fortæller  Sagaen  — at  han  hilste  hvert  Barn 
leende  og  legte  med  Fingrene,  fordi  han  havde  gjort  sin  Pligt.  Kong 
Sigurd  reiste  derpaa  til  Stavanger  og  fik  ved  store  Gaver  den  der- 
værende Biskop,  der  var  bekjendt  for  sin  Gjerrighed,  til  at  vie  sig. 
Men  Kongen,  siger  Sagaen,  likte  dog  ikke  denne  Biskop  bedre  end 
ham,  som  forbød  ham  Giftermaalet. 

Ved  Siden  af  dette  Exempel  paa  kristelig  Vidnekraft  kunde 
man  ogsaa  fra  denne  Tid  omtale  som  Bevis  paa  Kristendommens 
Magt  over  Sindene  de  hyppige  Valfarter  til  hellige  Steder  udenfor 
Norge  og  den  ikke  saa  lidet  fremtrædende  Deltagelse  i Korstogene. 
Det  turde  dog  maaske  hænde,  at  Korstogsbegeistringen  ikke  alene 
skyldtes  religiøs  Interesse,  men  fuldt  saa  meget  var  et  Udslag  af  den 
endnu  levende  Vikingeaand.  Det  fortjener  ogsaa  i denne  Sammen- 
hæng  at  bemerkes,  at  der  efter  Olaf  den  helliges  Død  ikke  kan  paa- 
vises  nogen  hedensk  Reaktion,  medens  dcrimod  den  norske  Kirke 
ikke  længe  efter  optræder  med  en  Kraft,  som,  hvormeget  end  ydre 
Forhold  kan  have  medvirket,  dog  synes  at  vise  tilbage  til  en  for- 
holdsvis ikke  saa  ringe  Befæstelse  i indre  Henseende. 

Vi  kommer  nu  til  et  bety dningsfuldt  Vendepunkt  i den  norske  Kirkes 
Udvikling,  det  som  indtraadte  i Midten  af  det  I2te  Aarhundrede 
ved  Kirkens  Ophøielse  til  en  selvstændig  'Kirkeprovins. 
Om  de  Forhandlinger,  som  gik  forud  for  denne  Forandring  i dens 
Stilling,  ved  vi  intet.  Det  rimeligste  er,  at  Geistlighedens  eller 
Kirkens  Trang  til  en  større  Selvstændighed  fra  Pavestolens  Side  er 
bleven  mødt  med  den  sædvanlige  Villighed  til  at  indskrænke  Metro- 
politanernes  Magtomraade.  Det  første,  som  meldes  om  denne  Sag, 
er  det,  at  Biskop  Reidar  af  Nidaros  i Aar  1151  var  i Rom  og  af 
Pave  Eugenius  III  blev  indviet  til  Erkebiskop.  Han  døde  imidlertid 
paa  Hjemveien  samme  Aar  og  kom  saaledes  ikke  til  at  tiltræde  sit 
nye  Embede,  inen  regnes  dog  i Biskopsfortegnelsen  som  den  første 
Erkebiskop.  Paven  besluttede  da  at  sende  en  Legat  til  Norden,  ud- 

rustet  med  fuld  apostolisk  Myndighed,  for  at  ordne  den  norske  og 
den  svenske  Kirkes  Anliggender.  Til  denne  Mission  valgte  han 
Kardinalbiskopen  af  Alba  Nikolaus  Brekespeare , en  Englænder,  som 
fra  Tiggergut  havde  svunget  sig  op  til  Kardinalbiskop  og  senere 
endog  besteg  St.  Peters  Stol  under  Navn  af  Hadrian  IV.  Udrustet 
med  sjelden  Kraft,  Klogskab  og  Veltalenhed,  fuldt  indviet  i det 
romerske  Hierarkis  Grundsætninger  og  Planer  og  som  Englænder  vel 
kjendt  med  Nordens  Sprog,  Sæder  og  Skikke,  var  denne  Mand  mere 
end  nogen  anden  i Pavens  Omgivelser  skikket  til  at  udføre  det  ham 
anbetroede  Hverv.  Da  han  kom  til  Norge  15de  Juli  1152,  herskede 
der  Harald  Gilles  tre  Sønner,  Eystein , Sigurd  Mund  og  Inge  Krog- 
ryg.  Brødrene  var  hinanden  ulige  af  Sind  og  Forholdet  mellem  dem 
ikke  det  bedste.  Eystein  og  Sigurd  var  stærke  og  vaabenføre  Mænd, 
men  voldsomme  og  stivsindede;  Inge  var  blid  og  venlig  af  Væsen 
og  agtede  gjerne  paa  andres  Raad;  derfor  havde  han  de  mægtige 
Lendermænd  paa  sin  Side,  og  Folket  yndede  ham  mest.  Inge  var 
derfor  ogsaa  den,  som  Legaten  fandt  bedst  skikket  til  at  fremme 
hans  Formaal,  og  til  hvem  han  nærmest  sluttede  sig.  «Han  lagde 
stor  Vrede  paa  Sigurd  og  Eystein  og  de  maatte  gaa  til  Forlig  med 
ham;  men  med  Kong  Inge  kom  han  særdeles  vel  overens  og  kaldte 
ham  sin  Søn».  I Anledning  af  Legatens  Ærinde  holdtes  nu  — som 
det  synes  — et  stort  Ri gs møde  i Nidaros,  hvor  Legaten  mødtes 
med  de  tre  Konger,  alle  Landets  Biskoper  og  de  12  viseste  Mænd  af  hvert 
Bispedømme.  — Her  forordnede  nu  Legaten  Oprettelsen  af  en  Erkestol 
i Nidaros,  hvor  St.  Olafs  Ben  hvilede,  og  indviede  til  denne  Værdig- 
hed  Biskopen  i Stavanger  Jon  Birgerss&n.  Hans  Indvielse  foregik  med 
stor  Høitidelighed.  SammeAar  digtedes  det  berømte  Kvad,  Geisle  eller 
Straalen,  som  Skalden  Einar  Skulessøn  fremsagde  til  St. Olafs  Ære;  «St. 
Olaf  gav  selv  sit  Velbehag  tilkjende  ved  at  lade  en  yndig  Duft  udbrede  sig 
i Kirken».  Derimod  er  Digtet  neppe  som  af  nogle  antaget  fremsagt  i 
Kirken  ved  Indvielsen. ' Oprettelsen  af  denne  Erkebiskopsstol  blev  af 
Anastasius  IV  i Aaret  1154  stadfestet  ved  en  pavelig  Fundationsbulle, 
hvori  udhævedes,  at  den  norske  Metropolit  skulde  staa  umiddelbart  under 
Paven,  løst  fra  ethvert  Afhængighedsforhold  til  Erkebiskopen  i Lund. 

Legaten  forordnede  fremdeles  Oprettelsen  af  en  Bispestol  i 
Hamar.  Den  nidarosiensiske  Provins  omfattede  altsaa  følgende 
11  Bispedømmer,  hvoraf  5 i selve  Norge  og  2 paa  Island:  1 ) Nidaros: 
Frostathingslagen  (Jæmteland  stod  under  Upsala),  Søndmøre  og  den  nord- 
lige Del  af  Østerdalen.  2)  Btrgen:  Firda-,  Sygna-  og  Hørda-Fylke 
(undtagen  Eidfjord).  .3)  Stavanger  : Rygja-,  Egda-Fylke,  Haddingjadal 
og  Valdres.  4)  Oslo:  Raumarike  samt  de  til  Viken  hørende  Fylker 
undtagen  Numedal  og  det  nordlige  af  Øvre-Thelemarken.  5)  Hamar: 

De  oplandske  Fylker  undtagen  Raumarike  samt  Numedal  og  det 
nordlige  af  Øvre-Thelemarken.  6)  og  7)  Skaalholt  og  Hoie  paa 
Island.  8)  Grønland  (Garde).  9)  Orknøeme  med  Hjaltland.  10)  Fær- 
øeme . 11)  Suderøerne  med  Man. 

En  anden  Foranstaltning  af  Betydning  var  Oprettelsen  af  Dom- 
kapitler  o:  Kollegier  af  Geistlige  ved  Kathedralerne,  hvorved  til- 
sigtedes  at  bringe  Bispevalget  i kanonisk  Orden.  Hidtil  havde  Kongerne 
beskikket  Biskoper,  som  de  vilde;  og  det  vårede  endnu  en  god  Tid, 
inden  Domkapitlerne  kom  i udelt  Besiddelse  af  Valgretten.  Konge- 
dømmet fortolkede  den  givne  Bestemmelse  saaledes,  at  den  kun 
skulde  gjælde  da,  naar  der  gaves  flere  samstyrende  Konger  og  disse 
ikke  kunde  komme  til  Enighed  om  Valget ; dels  gjorde  det  Paastand 
paa  Retten  til  baade  at  give  den  foreløbige  Tilladelse  til,  at  Valget 
foretoges,  og  at  bekræfte  det  skede  Valg.  — Fremdeles  fik  Nikolaus 
vedtaget  en  Udvidelse  af  Retten  til  at  bortskjænke  Gods  og 
gjøre  Gaver.  Formuen,  især  fast  Eiendom,  betragtedes  efter 
norsk  Ret  mere  som  tilhørende  Ætten  end  den  enkelte  Mand,  som 
derfor  kun  i indskrænket  Grad  kunde  disponere  over  den.  Saalænge 
denne  Bestemmelse  stod  ved  Magt,  kunde  der  ikke  være  Tale  om 
noget  betydeligere  Gaver  til  Kirken.  Men  Nikolaus  fik  nu  udvidet 
Retten  til  at  gjøre  Gaver  eller  Testamente.  «Det  skulde  staa  enhver 
frit  at  bortgive  en  Tiendedel  af  det  Land  og  det  Løsøre,  han  havde 
modtaget  ved  Arv,  men  en  Fjerdedel  af  hvad  han  selv  havde  erhvervet, 
og  dette  maatte  han  bortskjænke  til  hellige  Steder  eller  til  Frænder 
eller  til  ubeslægtede,  alt  efter  egen  frie  Vilje».  — Derved  aabnedes 
en  Rigdomskilde  for  Kirken,  der  snart  flød  rigeligt  og  bragte  den  en 
væsentlig  Betingelse  for  dens  Magt  og  Selvstændighed.  Fremdeles 
var  det,  som  det  synes,  Nikolaus,  som  fik  indført  Peterspengen 
(denarius  Sancti  Petri)  eller  Romerskat ten,  som  den  kaldtes  i 
Norge,  en  Afgift  til  Paven  af  hver  Mand  og  Kvinde,  der  eiede  mindst 
tre  tællede  Marjc;  den  var  vel  ikke  i sig  selv  saa  betydelig,  men 
saameget  vigtigere  paa  Grund  af  den  Er kj endelse  af  Pavens  Over- 
høihed,  som  derved  udtaltes.  Endelig  har  Nikolaus  bragt  Cølibatet 
paa  Tale  uden  dog  at  drive  det  igjennem.  Forøvrigt  heder  det,  at 
Nikolaus  i mange  Stykker  forbedrede  Nordmændenes  Sæder;  men 
det  siges  ikke  nærmere,  hvilke  disse  Forbedringer  var  ; kun  en  nævnes, 
at  han  til  Forebyggelse  af  Slagsmaal  og  Uordener  forbød  alle  andre 
end  de  12  Mænd,  som  fulgte  Kongen,  at  bære  Vaaben  i Kjøb- 
stæderne.  Der  siges  ogsaa,  at  Nikolaus  har  givet  Nordmændene  (og 
Svearne)  en  «Katekismus,  hvis  Indhold  siden  fulgtes,  saa  længe 
Katholicismen  vårede».  — Medfører  denne  Beretning  Sandhed,  hvad 
der  dog  er  meget  tvivlsomt,  saa  kan  denne  «Katekismus»  dog  ikke 

— som  nogle  har  antaget  — være  det  samme  som  den  forklarende 
Fremstilling  af  Trosartiklerne , der  i norsk  Oversættelse  findes 
indført  som  Begyndelse  til  Kristendomsbolken  i de  nyere  Landslove 
for  Norge  og  Island  fra  det  13de  Aarhundrede,  da  denne  tydelig 
viser  sig  at  være  af  senere  Datum. 

Efter  fuldendt  Hverv  forlod  Legaten  Landet,  ledsaget  af  Nord- 
mændenes  Høiagtelse  og  Kjærlighed.  «Ingen  udenlandsk  Mand  har 
formaaet  saameget  over  Almuen  som  han;  han  for  tilbage  til  Syden 
med  rige  Vennegaver  og  erklærede,  at  han  for  Fremtiden  altid  skulde 
være  Nordmændenes  Ven».  Som  saadan  viste  han  sig  ogsaa  som 
Hadrian  IV  (1154 — 1159).  «Saa  sagde  de  Mænd,  som  i hans  Dage 
kom  til  Rom,  at  aldrig  havde  han  saa  magtpaaliggende  Ting  at  tale 
med  nogen,  at  han  jo  talede  først  Yned  Nordmændene,  naar  disse 
henvendte  sig  til  ham». 

Ved  dette  Besøg  var  saaledes  en  Grundvold  lagt,  hvorpaa  der 
kunde  bygges  videre.  Den  norske  Kirke  havde  derved  opnaaet  en 
Enhed  og  indre  Sammenhæng  i sin  Organisation,  som  satte  den  istand 
til  med  ny  Kraft  og  nyt  Held  at  arbeide  paa  sin  videre  Udvikling 
i hierarkisk  Retning.  De  politiske  Forhold  var  dengang  ogsaa  særdeles 
gunstige  for  saadan  Stræben.  De  Borge  r krige,  som  fra  1130  til 
1240  vedblev  at  herje  Landet,  fremtraadte  vistnok  nærmest  som 
Thronfeider  mellem  rivaliserende  Kongsemner;  men  bag  disse  stod  dog 
lige  fra  Begyndelsen  af  de  mægtige  Lendermænd,  hvis  Stræben  gik 
ud  paa  selv  at  komme  til  at  herske  i de  Kongers  Navn,  til  hvem  de 
sluttede  sig,  og  saaledes  at  gjenvinde  den  Magt  og  Indflydelse  i 
Landet,  som  Harald  Haarfagre  og  St.  Olafs  Kongedømme  havde 
berøvet  dem.  Om  ikke  lang  Tid  fik  da  Borgerkrigen  aabenlyst 
Karakteren  af  en  Kamp  mellem  disse  aristokratiske  Ætter  paa  den 
ene  Side  og  det  af  Folkets  lavere  Samfundslag  understøttede  Konge- 
dømme paa  den  anden  Side.  I denne  Kamp  maatte  nu  Hierarkiet 
finde  en  Anledning  til  at  faa  sin  Magt  udvidet.  Da  en  Indskrænk- 
ning  af  Kongemagten  maatte  ligge  ligesaavel  i dets*  som  i Aristo- 
kratiets Interesse,  var  det  naturligt,  at  det  i Kampen  stillede  sig  paa 
dettes  Side.  Det  kom  ogsaa  snart  til  formelig  Overenskomst»  eller 
Forbund  mellem  begge  Parter. 

Sverige.  Kardinal  Nikolaus’s  Sendelse  gjaldt  ikke  blot  Norge, 
men  ogsaa  Sverige.  — I Sverige  var  der  fremdeles  Strid  mellem 
Gøter  og  Svear,  mellem  Konger  af  det  sverkerske  og  det  erikske 
Kongehus.  Imidlertid  havde  dog  ogsaa  her  den  kirkelige  Orden  be- 
gyndt  at  tage  mere  fast  Skikkelse;  Bispedømmer  var  oprettede  i 
Skara  (Vestergøtland),  Linkøping  (Østergøtland),  Strengnæs  (Søder- 

manland),  Vesteraas  (Vestmanland)  og  Upsala  d.  e.  Gammel- 
Upsala;  Klostre  grundedes,  det  ældste  i Alvastra  (Østergøtland  ved 
Venem  1144),  Nydala  (Smaaland  1144),  Wamketn  (Vestergøtland 
1150),  Juleta  (Sødermanland  1160),  Nonneklostrene  Gudhem  i Vester- 
gøtland og  Vreta  i Østergøtland. 

Da  Kardinal  Nikolaus  fra  Norge  af  kom  til  Sverige,  herskede 
der  Sverker  den  gamle , en  Søn  af  Erik  Aarsæl  og  Sønnesøn  af 
Blotsvend.  Sverker  var  erkjendt  som  Konge  baade  af  Svearne  og 
Gøterne;  dog  synes  det,  som  om  Svearne  i de  sidste  Aar  af  hans 
Regjering  ikke  længere  erkjendte  ham,  men  havde  valgt  en  anden 
Konge,  Erik  IX  den  hellige.  Sit  Tilhold  og  sin  egentlige  Støtte 
havde  han  i hvert  Fald  hele  sin  Regjeringstid  i Østergøtland.  Derfor 
blev  ogsaa  det  Møde,  som  i Anledning  af  Legatens  Komme  sammen- 
kaldtes,  holdt  i Linkøping.  Om  Kirkemødet  i Linkøping  1152 
savner  vi  vel  fuldstændige  Beretninger,  men  af  dem,  vi  har,  fremgaar 
det,  at  Legaten  har  faaet  flere  Bestemmelser  vedtagne,  som  gik  i 
samme  Retning  som  de,  han  havde  forordnet  i Norge.  Peters- 
pengen  blev  indført;  Forbud  udstedtes  mod  at  bære  Vaaben;  lige- 
ledes  udstedte  han  et  «Statut  om  Kirkens  Frihed»  d:  Bestemmelser, 
der  sigtede  til  at  bringe  Bispevalget  i kanonisk  Orden,  og  bragte 
Cølibatet  paa  Tale  m.  m.  Derimod  kunde  han  ikke  faa  udført,  hvad 
der  var  hans  egentlige  Hovedhverv,  at  ordne  den  svenske  Kirke  som 
en  selvstændig  Kirkeprovins  ved  Oprettelsen  af  en  Erkebispestol ; 
thi  Svearne  og  Gøterne,  som  fremdeles  laa  i Strid  med  hinanden, 
kunde  hverken  enes  om  Stedet  for  Erkebispestolen  eller  om  Personen, 
som  skuldes  beklædes  med  den  høie  Værdighed.  Legaten  maatte 
altsaa  forsaavidt  forlade  Sverige  med  uforrettet  Sag;  «han  vilde  ikke 
tilstaa  dem  den  tiltænkte  Værdighed  eller  hædre  den  Raahed,  som 
endnu  ikke  havde  ladet  sig  formilde  af  den  kristne  Tro,  med  den 
største  geistlige  Ære».  Paa  Tilbagereisen  besøgte  han  Erkebiskop 
Eskil  i Lund,  og  nedlagde  hos  ham  det  Pallium,  som  havde  været 

bestemt  for  den  svenske  Erkebiskop,  forat  Eskil,  naar  Svearne  og 

* 

Gøterne  maatte  komme  til  Enighed  om  Valget  af  Erkesæde,  kunde 
beklæde  den  svenske  Erkebisp  med  det.  Ved  denne  Leilighed  skal 
han  tillige  have  lovet  Eskil  som  Vederlag  for  det  Skaar,  der  var 
gjort  i hans  Metropolitanmyndighed,  at  han  og  hans  Efterfølgere 
skulde  faa  Prim  a tet  over  den  svenske  Kirke.  Dette  førte  med 
sig  Retten  til  paa  Pavens  Vegne  at  indvie  Sveriges  Erkebisper 
og  beklæde  dem  med  Palliet.  Saaledes  blev  det  ogsaa  senere  ved 
Pavebrev  bestemt,  at  Lunds  Erkebiskoper  skulde  have  Primatet 
over  Sverige  og  Værdigheden  som  den  pavelige  Stols  Legat  i 

Norden  1).  Derfor  førte  ogsaa  Lunds  Erkebisper  lige  til  Reformationen 
Titel  af:  »Den  apostoliske  Stols  Legat  og  Danmarks  og  Sveriges 
Primas».  Norge  derimod  stod  umiddelbart  under  Paven. 

Faa  Aar,  efterat  Legaten  havde  forladt  Sverige,  blev  Kong 
Sverker  myrdet  (1155).  Som  ovenfor  bemerket,  synes  det,  som  om 
Svearne  i de  sidste  Aar  allerede  havde  løssagt  sig  fra  ham  og  valgt 
sig  en  anden  Konge,  Erik  IX  den  hellige . Han  blev  nu  ogsaa 
erkjendt  af  Gøteme.  Han  skildres  som  en  af  hine  middelalderlige 
fromme  Konger,  hvis  Billede  vi  allerede  før  har  mødt  i den  danske 
Knut  den  hellige.  Han  bar  Haarskjorte  paa  sit  Legeme,  var  ivrig  i 
Faste  og  Bønner,  gav  rigelige  Almisser  til  fattige,  Kirker  o.  s.  v. 
Han  havde  sin  stadige  Residens  i Svealand,  i Upsala,  og  det  synes, 
som  om  det  var  ved  hans  Iver,  Kristendommen  nu  fuldstændigen 
befæstedes  ogsaa  i det  øvre  Svealand.  Til  Medarbeider  havde  han 
under  dette  Upsalabiskopen  Henrik , der  siges  at  have  været  en 
Englænder  og  at  være  .kommen  ind  i Landet  med  Kardinal  Nikolaus. 

Eriks  Omvendelsesiver  strakte  sig  ogsaa  udenfor  Sverige  — til 

Finland.  I 1157  foretog  han  med  Biskop  Henrik  et  Tog  derhen. 

Det  var  som  saamange  lignende  Tog  paa  en  Gang  et  Erobrings-  og 

et  Omvendelsestog,  eller  et  af  de  Korstog,  som  paa  denne  Tid  under 

Korstogenes  Periode  de  fjernt  boende  Fyrster,  der  ikke  havde  let 

for  at  deltage  i Togene  til  det  hellige  Land,  foretog  mod  sine 

hedenske  Naboer.  Det  var,  som  det  synes,  Egnen  om  det  nuværende 
© 

Abo,  Toget  gjaldt.  Kongen  bød  Finnerne  at  omvende  sig  og  lade 
sig  døbe,  og  da  de  vægrede  sig,  greb  han  til  Sværdet.  Efter  Seieren 
faldt  han  paa  Knæ  og  priste  Gud,  men  brast  under  dette  ogsaa  i 
Graad,  og  da  man  spurgte  ham,  hvorfor  han  græd,  svarede  han: 
«I  min  Glæde  over  Seieren  sørger  jeg  over,  at  saamange  Sjæle  er 
gaaet  fortabte,  som  kunde  have  vundet  et  evigt  Liv,  om  de  havde 
annammet  Troen».  Han  gav  nu  Finnerne  Fred,  prædikede  for  dem, 
døbte  mange,  opførte  Kirker  og  indsatte  Prester.  Selv  vendte  han 
efter  nogen  Tid  tilbage  til  Sverige,  men  Biskop  Henrik  blev  hos 
Finnerne  for  at  fortsætte,  hvad  der  var  begyndt.  Han  fandt  senere 
Martyrdøden  hos  dem  og  blev  anseet  som  Finlands  Skytshelgen. 

Kong  Erik  levede  ikke  ret  mange  Aar  efter  Toget  til  Finland. 
Den  18de  Mai  1160,  medens  han  var  i Trefoldighedskirken  r Østra 


J)  Man  skjelner  mellem  legati  nati  og  legati  a latere.  De  første  var  saadanne, 
som  Paven  især  i langt  bortliggende  Egne  indsatte  som  sine  stadige  Legater, 
helst  en  Erkebiskop ; de  sidste  udsendtes  med  apostolisk  Fuldmagt  i enkelte 
vigtige  Anliggender  som  f.  Ex.  Nikolaus.  Naar  en  saadan  kom,  ophørte  de 
førstes  Myndighed,  som  altsaa  mere  var  en  Æres  titel  end  Udtryk  for  en  virkelig 
Magt. 

Aros  d.  e.  Ny-Upsala,  blev  denne  omringet  af  hans  Fiende,  den 
danske  Prins  Magnus  Henrikssøn.  — Erik  vilde  ikke  af  bryde  Guds- 
tjenesten; han  blev,  til  den  var  endt.  Da  gik  han  med  de  Mændr 
han  havde  hos  sig,  ud  imod  Fienden  og  faldt  efter  en  kjæk  Kamp. 
Hans  hellige  Liv  og  hans  Iver  for  Kirkens  Befæstelse  og  Udbredelse 
vandt  ham  Helgennavnet.  St.  Erik  er  Sveriges  Skytshelgen. 
Hans  Relikvier  blev  ioo  Aar  senere  skrinlagte  ved  Alteret  i Upsala 
Domkirke. 

Under  Eriks  Regjering  var  ved  Kirkens  fuldstændige  Befæstelse 
i det  øvre  Svealand  de  Hindringer  ryddede  afveien,  som  endnu  i I 152 
stod  iveien  for  en  Erkebispestols  Oprettelse.  — I 1164  enedes  man 
endelig  om  at  vælge  Upsala  til  Erkesæde  og  at  udse  Alvastramunken 
Stefan  til  Erkebiskop.  Stefan  begav  sig  med  Brevskaber  fra  den 
svenske  Konge  og  Biskoperne  til  Pave  Alexander  III.  Denne  var.  paa 
den  Tid  fordreven  fra  Rom  af  den  keiserlige  Modpave  Viktor  IV  og' 
opholdt  sig  i Frankrige  i Sens;  der  var  ogsaa  Erkebiskop  Eskil  i 
Besøg  hos  Paven.  Pave  Alexander  gik  ind  paa  den  svenske  Konges 
og  Biskopernes  Begjæring  at  oprette  en  Erkebispestol  i Upsala  og 
beskikke  Stefan  til  Erkebisp;  men  han  stadfæstede  tillige  de  Primat- 
rettigheder,  som  tidligere  var  tilsagt  Lund.  Derfor  blev  Stefan  ogsaa 
indviet  og  iklædt  Palliet  af  Erkebiskop  Eskil  i Pavens  Nærværelse. 

Den  upsalensiske  Kirkeprovins  omfattede  altsaa  følgende  Bispe- 
dømmer: 1)  Upsala:  Upland  og  det  øvrige  nordlige  Sverige.  2)  Skara: 
Vestergøtland  med  Vermland.  3)  Linkøping : Østergøtland  med 
Smaaland  og  Gotland.  4)  Strengnæs:  Sødermanland  med  Nerike. 
5)  V ester aas : Vestmanland  med  Dalarne.  — Inden  Aarhundredets 
Udgang  kom  Wexiø  (Smaaland)  til.  Finland  regnedes  sandsynligvis 
ind  under  Upsala,  indtil  det  gjennem  fortsatte  Tog  blev  fuldstændig 
kristnet  og  fik  eget  Bispesæde  i Ræntæmæki,  senere  Åbo  (1300). 

Hierarkiet  i Kamp  med  Kongemagten. 

§.  i. 

Det  danske  Hierarkis  Befæstelse  og  Udvikling  under  Erke- 
bispen af  Lund  som  sit  Hoved  i det  12te  og  første  Halvdel 

af  13de  Aarhundrede. 

Ved  Oprettelsen  af  Erkebispestolen  i Lund  havde  den  danske 
Geistlighed  faaet  et  hidtil  savnet  Samholdsbaand  i et  indenlandsk 
Overhoved;  den  kunde  nu  under  dettes  Ledelse  optræde  med  saa- 
meget  større  Kraft  for  at  vinde  de  samme  Rettigheder,  som  dens 
Standsfæller  i andre  Lande  allerede  havde  vundet.  Erkestolens  Op- 
rettelse  er  et  væsentligt  Moment  i Hierarkiets  Befæstelse  og  Ud- 
vikling. Til  det  Maal  arbeider  nu  ogsaa  allerede  de  første  Erke- 
bispen 

De  politiske  Forhold  i Danmark  var  gunstige  for  disse  Be- 
stræbelser.  I den  første  Halvdel  af  det  I2te  Aarhundrede  er  Dan- 
mark nemlig  meget  hjemsøgt  af  Borgerkrige.  Disse  begyndte  under 
Kong  Nils , den  sidste  af  Sven  Estridssøns  Sønner  som  besteg 
Thronen  (1103 — 1134).  Den  sidste  Del  af  hans  Regjeringstid  hengik 
under  Stridigheder  mellem  Kong  Nils  og  hans  Søn  Magnus  paa  den 
ene  Side  og  Erik  Eiegods  Sønner  paa  den  anden  Side.  Blandt  disse 
sidste  var  den  bekj  endte  Knut  Lav  ard \ der  som  Hertug  i Sønder- 
jylland  førte  heldige  Krige  mod  Venderne  og  af  Keiseren  blev  gjort 
til  Konge  over  Obotriteme  (i  det  vestlige  Meklenburg).  Men  den 
Anseelse  og  Yndest,  Knut  Lavard  vandt  ved  sin  Styrelse  og  sine 
Krige,  gjorde  ham  til  Gjenstand  for  Kongens  og  hans  Søn  Magnus's 
Had  og  Frygt.  Prins  Magnus  lod  ham  tilsidst  snigmyrde.  Knuts 

Mord  gav  Stødet  til  en  aaben*  Kamp.  Hans  Broder  Erik  Emunc 
optraadte  som  hans  Hævner.  I det  blodige  Slag  ved  Fodevig  (1134) 
faldt  Magnus,  og  Kong  Nils,  som  flygtede  til  Slesvig,  blev  der  myrdet 
af  Hertug  Knuts  Venner,  Gildebrødrene  i Slesvig.  — Erik  Emunc 
blev  nu  Konge,  men  myrdedes  allerede  1137.  Hans  Efterfølger,  den 
svage  Erik  Lam , nedlagde  Regjeringen  og  gik  i Kloster  (1147).  — 
Nu  begyndte  en  tiaarig  Borgerkrig  mellem  Erik  Emunes  Søn  Svend, 
Magnus  Nilssøns  Søn  Knut  og  Knut  Lavards  Søn  Valdemar.  Ud- 
gangen  blev,  at  Svend  under  en  Sammenkomst  med  de  to  andre  i 
Roskilde,  myrdede  Knut,  medens  Valdemar,  hvem  han  havde  tiltænkt 
samme  Skjæbne,  undkom,  og  i Jylland  samlede  en  Hær,  hvormed 
han  paa  Grathehede  slog  Svend,  der  maatte  flygte,  men  paa  Flugten 
blev  dræbt.  Hermed  endte  disse  Borgerkrige.  Valdemar  var  nu 
Enekonge  (1157 — 1182). 

disse  Stridigheder  tog  ogsaa  Rigets  Biskoper  en  virksom  Del; 
i Slaget  ved  Fodevig  var  6 Biskoper  med,  og  5 af  dem  faldt  paa 
Valpladsen  tilligemed  60  Prester.  De  indre  Uroligheder  begunstigede 
Erkebiskopens  Stræben  efter  at  udvide  Erkestolens  Magt,  og  han 
undlod  ikke  at  benytte  Leiligheden.  Mindre  dog  den  første  Erkebisp 
Asser  eller  Asker  (f  1137),  men  desto  mere  hans  Eftermand  Eskil 
(1138 — 1178).  — Eskil  var  en  Brodersøn  af  Asker.  Sin  Uddannelse 
havde  han  faaet  ved  Klosterskolen  i Hildesheim.  Efter  Slaget  ved 
Fodevig  blev  han  af  Erik  Emune  sat  paa  Roskilde  Bispestol,  og  da 
Asker  døde,  valgte  Skaaningeme  ham  til  Erkebisp  i Lund  Men 
Kongen  var  ham  imod  ; thi  Eskil  havde  som  Biskop  i Roskilde  havt 
Strid  med  Kongen,  mod  hvem  han  endog  havde  bragt  den  sjælland- 
ske  AJmue  i Oprør.  Kongen  kuede  Oprøret  og  tvang  Bispen  til  at 
betale  Bøder.  Naturligt  nok,  at  Kong  Erik  efter  dette  ikke  kunde 
ønske  at  se  Eskil  som  Erkebiskop.  Som  Modbiskop  opstillede  han 
Rico,  der  nylig  var  bleven  Biskop  i Slesvig.  Det  var  derfor  først 
efter  Erik  Emunes  Død,  at  Eskil  kom  i Besiddelse  af  Erkebispe- 
stolen  (1138).  Her  fuldførte  han  den  nye  Domkirke,  paa  hvilken 
der  allerede  i længere  Tid  var  arbeidet,  og  som  Eskil  med  stor  Høi* 
‘tidelighed  indviede  til  St.  Laurentius  1145.  Ved  denne  Leilighed 
blev  ogsaa  Kirkens  Domkapitel  og  Domskolen  rigelig  udstyret,  lige- 
som  han  ogsaa  sørgede  for  alt,  hvad  der  kunde  tjene  til  at  forhøie 
Gudstjenestens  Pragt  (Alterklæder,  Relikviegjemmer  og  kostbare 
Prydelser).  Det  erkebiskopelige  Sæde  skulde  fremtræde  med  den 
Glans,  som  sømmede  sig  dets  høie  Værdighed.  — Under  de  efter 
Erik  Lams  Død  udbrudte  Stridigheder  mellem  Svend,  Knut  og 
Valdemar  stod  Eskil  en  Tid  paa  Knuts  Side;  derfor  tog  ogsaa 
Svend  ham  til  Fange,  men  fandt  det  dog  raadeligere  at  forlige  sig 

med  den  mægtige  Erkebisp  og  kjøbe  sig  hans  Venskab.  Det  kostede 
ham  imidlertid  en  god  Del.  Sven  maatte  nemlig  overlade  Erkebispen 
al  Kronens  Ret  til  Slottet  og  Byen  Aahus,  et  helt  Hered  i Skaane 
{Liunitshered)  og  8/*  af  Bornholm. 

Da  Valdemar  var  bleven  Enekonge,  vilde  han,  for  efter  de  lang- 
varige Stridigheder  om  Kronen  at  omgive  sin  Krone  med  Religionens 
Hellighed,  lade  sig  høitideligen  salve  og  krone.  Kroningen  udførtes 
i Roskilde  af  Erkebisp  Eskil,  som  saaledes  endnu  stod  i god  For- 
staaelse  med  Kong  Valdemar.  Længe  vårede  dog  ikke  den  gode 
Forstaaelse.  Om  Anledningen  til  den  Uenighed,  som  opstod  mellem 
Kongen  og  Erkebispen,  fortæller  Saxo  følgende : Under  Borgerkrigen 
havde  Eskil  sendt  en  stor  Mængde  af  Kirkens  Guld:  og  Sølvkar  til 
Frankrige  for  at  opbevares  der.  Da  Freden  var  gjenoprettet  i Dan- 
mark, sendte  han  nogle  Munke  for  at  hente  dem  tilbage;  men  paa 
Tilbageveien  blev  de  i Holsten  overfaldne  og  aldeles  udplyndrede,  da 
-en  af  Munkene  under  et  Drikkelag  havde  taget  et  Guldbæger  frem 
og  derved  røbet,  hvilken  Skat  de  førte  med  sig.  Eskil  forlangte  nu, 
at  Valdemar  skulde  skaffe  ham  Kirkens  Eiendom  tilbage;  men  Kongen 
viste  sig  meget  lunken  i den  Sag,  og  fra  begge  Sider  faldt  der 
Ytringer,  som  toges  meget  ilde  op.  — Det  var  dog  i hvert  Fald 
ikke  den  egentlige  Grund.  Denne  laa  dybere  og  hang  sammen  med 
det  Schisma,  som  paa  den  Tid  var  ved  Pavestolen.  Vi  staar  nemlig 
i den  Tid,  da  Hohenstauferne  førte  sin  Kamp  med  Pavestolen.  Da 
Hadrian  IV  døde  1 159,  valgte  Flertallet  af  Kardinalerne  Alexander  ///, 
medens  et  Mindretal,  som  heldede  til  Keiserens  Side  eller  ialfald 
•ønskede  en  Udsoning  med  ham,  valgte  Viktor  IV.  Denne  satte  sig 
•ogsaa  ved  Keiserens  Magt  i Besiddelse  af  Rom,  medens  Alexander 
tog  sin  Tilflugt  til  Frankrige.  — Erkebiskop  Eskil,  som  hørte  til 
<len  samme  kirkelige  Side  som  Alexander,  sluttede  sig  afgjort  til 
denne,  medens  Kong  Valdemar,  hvem  det  af  politiske  Grunde  gjaldt 
om  at  sikre  sig  den  mægtige  Keisers  Venskab,  var  stemt  for  den 
keiserlige  Modpave  eller  ialfald  ikke  vilde  bryde  afgjort  med  denne. 
Denne  Strid  kom  nu  ogsaa  frem  ved  Spørgsmaalet  om  Besættelsen 
af  Bispestolen  i Slesvig.  En  Tysker  ved  Navn  Occo  (Aage)  havde 
sat  sig  i Besiddelse  af  denne  Bispestol;  men  Eskil  var  imod  ham, 
fordi  han  frygtede  for,  at  Occo  som  Tysker  skulde  give  sig  under 
Bremen,  der  ved  denne  Tid  igjen  gjorde  Fordring  paa  sine  gamle 
Høihedsrettigheder  over  den  danske  Kirke,  og  han  blev  ham  endnu 
mere  imod,  da  Occo  erklærede  sig  for  den  keiserlige  Pave  Vikto:. 
Valdemar  anerkjendte  ham  desuagtet,  uden  at  bryde  sig  om  Erke- 
bispen, som  Biskop  af  Slesvig.  Men  derfor  lyste  nu  ogsaa  Eskil 
Ban  over  Biskop  Occo  og  alle  hans  Tilhængere.  Hermed  var  Kampen 

mellem  Kongen  og  Erkebispen  kommen  til  Udbrud.  Det  kom  vel 
senere  til  et  Slags  Forlig  mellem  dem,  men  Erkebispen  maatte  ved 
dette  gjøre  Kongen  flere  Indrømmelser,  og  Forholdet  vedblev  at  være 
spændt.  Eskil  fandt  derfor  Opholdet  i Danmark  utaaleligt.  Han 
kunde  ikke  lyde,  hvor  han  havde  været  vant  til  at  byde.  «Eskil 
er  kommen  i Vane  at  drikke  de  forrige  Kongers  Blod;  nu  tørster  han 
ogsaa  efter  mit».  Han  foretrak  derfor  for  en  Tid  at  forlade  Landet. 
I 7 Aar  (1162 — 68)  var  han  i frivillig  Landflygtighed;  det  meste  af 
denne  Tid  opholdt  han  sig  i Frankrige,  men  skal  ogsaa  have  fore- 
taget  en  Pilegrimsreise  til  det  hellige  Land.  Det  var  under  dette  sit 
Ophold  i Frankrige,  at  han  viede  Sveriges  første  Erkebisp  Stefan 
og  saaledes  under  sin  Landflygtighed  optraadte  som  «Sveriges 
Primas»,  — en  Begivenhed,  som  naturligvis  maatte  styrke  hans  An- 
seelse ogsaa  i Hjemmet. 

I 1168  vendte  Eskil  igjen  hjem.  Hvad  der  fremfor  alt  havde 
staaet  imellem  ham  og  Kongen  — Forholdet  til  de  to  Paver  — var 
da  faldet  bort  af  sig  selv.  Viktor  var  nemlig  død  allerede  1164,  og 
om  end  Keiseren  i hans  Sted  opstillede  andre  Modpaver,  saa  for- 
maaede  disse  dog  ikke  at  holde  sig  mod  Alexander,  som  1165  vendte 
tilbage  til  Rom  og  efterhaanden  blev  anerkjendt  overalt,  ogsaa  af 
Valdemar.  Alexander  undlod  ikke  at  tage  sig  af  sin  Ven  Eskil,  men 
opfordrede  stadigen  baade  de  danske  Bisper  og  Kongen  selv  til  at 
kalde  ham  tilbage.  I 1168  kom  han  altsaa  hjem.  Kort  efter  sin 
Hjemkomst  var  han  med  paa  et  Korstog  mod  Rygen,  og  da  Paven 
i sin  Glæde  over  denne  Bedrift  indvilgede  i Kong  Valdemars  Ønske* 
at  hans  Fader  Knut  Lavard  maatte  blive  kanoniseret,  var  det  Eskil* 
der  som  Rigets  Erkebisp  fungerede  ved  den  Høitidelighed  i Ring- 
sted, hvor  Kong  Valdemar  paa  samme  Dag  (25de  Juni  1170)  saa  sin 
Faders  Ben  skrinlagte  og  sin  unge  Søn  Knut  kronet.  Ret  godt 
blev  dog  Forholdet  mellem  Kongen  og  Erkebispen  aldrig. 

Det  var  vel  ogsaa  en  Grund  til,  at  Eskil  begyndte  at  længes- 
efter  Klostrets  Ro.  Det  synes,  som  om  det  allerede  paa  denne  Tid 
har  været  hans  Ønske,  hvad  han  senere  udførte,  at  nedlægge  sin 
Værdighed  for  at  ende  sit  Liv  i Klostret.  Pave  Alexander  vilde 
dog  ikke  indvilge,  da  han  mente,  at  Kirken  endnu  havde  Brug  for 
hans  Tjeneste.  Derimod  fik  han  Kongens  Orlov  til  for  en  Tid  at 
styrke  sig  ved  et  Ophold  i Clairvaux,  af  hvis  Stifter  den  hellige 
Bernhard  Eskil  altid  havde  været  en  varm  Ven  og  ivrig  Beundrer 
(1174).  Ved  sin  Hjemkomst  1176  modtoges  han  af  Efterretninger* 
der  voldte  ham  stor  Sorg  og  bragte  ham  i en  mislig  Stilling.  Hans 
to  Dattersønner  havde  nemlig  indladt  sig  med  en  uægte  Søn  af  Erik 
Lam,  Magnus,  i en  Sammensværgelse  mod  Kongen.  Erkebispen 

havde  vistnok  ikke  nogensomhelst  Del  i sine  Dattersønners  Forræderi, 
men  en  haard  Efterretning  maatte  det  være  ham  ved  Hjemkomsten, 
og  det  maatte  gjøre  ham  hans  Stilling  endnu  vanskeligere  end  den 
før  var.  Dette  fremskyndede  vel  ogsaa  Udførelsen  af  hans  Beslutning 
at  nedlægge  sit  Embede.  Under  sit  Ophold  i Frankrige  havde  han 
erh vervet  Pavens  Samtykke  og  tillige  faaet  hans  Fuldmagt  til  at 
udnævne  sin  Efterfølger.  Paa  et  stort  Herremøde  i Lund  1178  ned- 
lagde  han  sin  erkebiskopelige  Værdighed  og  nævnte  sin  Frænde 
Absalon  som  sin  Eftermand.  Kort  efter  gik  han  paany  til  Clairvaux 
og  døde  der  1182.  «Han  var  en  djærv  og  haard  Karakter,  der  ikke 
veg  tilbage  for  nogen  Modstand,  hvorfor  han  idelig  laa  i Strid  med 
Konger  og  mægtige,  og  hans  Færd  er  ofte  baade  af  Samtid  og 
Eftertid  bleven  meget  haardt  dømt.  Men  han  var  en  Mand,  der 
besad  europæisk  Navnkundighed  og  levede  paa  fortrolig  Fod  med 
Tidens  mest  anseede  Mænd,  og  under  al  hans  Virksomhed  og  hidsige 
Strid  var  hans  Formaal  altid  den  danske  Kirkes  Selvstændighed,  dens 
Rigdom  og  Anseelse,  dens  kanoniske  Orden.  Han  var  en  ivrig  Ven 
af  Munkedømmet ; men  desuagtet  vedblev  han  selv  i sine  gamle 
Dage  at  være  en  vældig  Stridsmand,  der  kunde  bruge  Sværd  og 
Lanse  trods  nogen  Ridder». 

Absalon  var  af  Skjalm  Hvides  mægtige  Slægt,  som  i det  I2te 
og  13de  Aarhundrede  gav  den  danske  Kirke  ikke  mindre  end  11  Erke- 
biskoper og  Biskoper.  Han  havde  studeret  i Paris;  ellers  er  hans 
tidligere  Liv  ikke  kjendt.  1 1 58  blev  han  Biskop  i Roskilde.  Valget 
til  Erkebiskop  modtog  han  først  efter  Vægring.  Han  vilde  ikke  for* 
lade  sit  gamle  Stift,  og  dette  vilde  heller  ikke  give  Slip  paa  ham. 
Sagen  blev  derfor  anhængiggjort  for  Paven,  der  afgjorde  Sagen  saa- 
ledes,  at  Absalon  skulde  modtage  Valget,  men  tillige  fik  Tilladelse 
til  at  beholde  Roskilde  Bispedømme.  Det  var  en  Tilladelse,  som  kun 
meddeltes  under  særegne  Omstændigheder  og  var  et  Tegn  paa  særdeles 
Gunst.  En  pavelig  Legat  sendtes  til  Danmark  for  at  ordne  Sagen, 
og  af  ham  indviedes  Absalon  1179.  Det  er  ikke  blot  som  Erke- 
biskop, men  ogsaa  og  vel  endnu  mere  som  Statsmand  og  Hærfører 
Absalon  har  vundet  sit  store  Navn.  Som  en  trofast  Ven  og  Raad- 
giver  stod  han  ved  Siden  af  Valdemar  I og  af  dennes  Søn  Knut  VI 
(1182 — 1202)  og  deler  med  dem  Æren  for  alt,  som  i deres  Tid  ud- 
rettedes  til  at  hævde  Rigets  Selvstændighed  og  undertvinge  dets 
Fiender  og  til  at  ordne  baade  de  borgerlige  og  de  kirkelige  Forhold. 
«Skjønt  valgt  til  Biskop,  viste  Absalon  sig  ikke  mindre  som  Sømand 
end  som  Prest,  da  efter  hans  Mening  Kirken  ingen  Fred  havde,  saa- 
længe  den  truedes  af  ydre  Fiender.  Derfor  regnede  han  det  ligesaa 
godt  til  sit  hellige  Embede  at  bekjæmpe  Troens  Fiender  som  at 

5* 


68 


Hierarkiet  i Kamp  med  Kongemagten. 


varetåge  Kirketjenesten.  Han  brød  sig  ikke  om,  at  hans  Bispedømme 
for  en  stor  Del  sank  i Grus,  naar  han  kunde  styrke  Fædrelandet  ved 
stærke  Volde»  (Saxo).  — Som  Biskop  viste  han  sig  ganske  gjennem- 
trængt  af  sin  Tids  hierarkiske  Anskuelser.  « I verdslige  Ting  er  et 
verdsligt  Sværd  givet  Kirkens  Prælater  for  at  hindre  de  ondes  Udaad, 
ligesom  i Kirkens  Anliggender  et  aandeligt  Sværd  for  at  hævne 
Kirkens  Tjenere  og  fromme  Mænd».  Hvad  han  udrettede  for  Munke- 
væsen,  Tiendens  og  Cølibatets  Indførelse,  Gudstjenestens  Ordning  m.  m. 
skal  senere  omtales.  — Ogsaa  til  det  øvrige  Norden  vilde  han  gjerne 
strække  sin  kirkelige  Myndighed.  Som  Sveriges  Primas  ha vde  han 
en  Anledning  til  at  blande  sig  ind  i dette  Lands  kirkelige  Forhold, 
og  at  han  gjerne  vilde  strække  sine  Primatrettigheder  saavidt  som 
muligt,  viser  hans  Klagemaal,  at  «der  ikke  fra  Sverige  vistes  ham 
den  skyldige  Ærbødighed.  Saaledes  undlader  Erkebispen  og  hans 
Suffraganer  ganske  at  møde  til  Synoder,  og  ikke  sjelden  foregiver  de 
Kongebud  som  Hindring  i at  lyde  vor  Stævning;  derfor  gaar  saa- 
meget  ustraffet  hen,  fordi  Friheden  til  at  revse  er  os  betaget».  — 
Ogsaa  i Stridighederne  mellem  den  norske  Geistlighed  og  Kong 
Sverre  blandede  han  sig;  den  norske  Erkebisp  Erik  havde  under  sin 
Landflygtighed  i længere  Tid  sit  Tilhold  i Lund.  Han  døde  i Aaret 
1201  og’  blev  begravet  i sin  Familiestiftelse  Sorø. 

Hans  Eftermand  paa  Lunds  Erkestol  blev  Andreas  Sunesøn , der 
var  af  samme  Slægt  og  tidligere  havde  været  Provst  i Roskilde  og 
Kongens  Kansler.  Hans  Anseelse  var  ikke  mindre  end  Absalons,  om 
den  end  støttede  sig  til  andre  Grunde  og  derfor  var  mindre  iøine- 
faldende.  Han  udmerkede  sig  ved  sit  fromme  Liv,  sin  Iver  som  Prest 
og  Biskop  og  fremfor  alt  ved  sin  store  Lærdom.  Han  havde  studeret 
i Paris  og  reist  i Italien  og  England;  en  Tid  optraadte  han  ogsaa 
som  Lærer  i Paris.  Hans  Studier  omfattede  naturligvis,  hvad  der 
var  Tidens  Hovedstudium,  den  scholastiske  Theologi  og  den 
kanoniske  Ret.  Hans  Hovedverk  er  et  forøvrigt  temmelig  langtrukket 
dogmatisk  Læredigt  Hexaémeron  (de  sex  Dages  Gjerning),  som  be- 
gynder  med  Skabelsen,  men  tillige  behandler  de  vigtigste  dogmatiske 
Lærepunkter.  Paa  Grund  af  Legemssvaghed  nedlagde  han  sit  Embede 
i Aaret  1223,  men  døde  først  i 1228  og  blev  da  begravet  i Lunds 
Domkirke. 

Disse  Erkebispers  Tid  er  nu  det  Tidsrum,  i hvilket  Hierarkiet  . 
egentlig  fæster  Rødder,  og  overhovedet  den  danske  Kirke  former  sig 
nærmere  efter  det  almindelige  middelalderlige  Mønster;  det  er  jo 
overhovedet  det  Tidsrum  (Valdemarernes  Tid),  i hvilket  de  danske 
Samfundsforhold  overhovedet  undergaar  store  og  vigtige  Forandringer. 

Den  danske  Kirke  faar  i dette  Tidsrum  de  første  skrevne 

Kirkelove,  som  vi  kjender,  den  skaanske  Kirkelov  og  den  sjæl- 
landske.  Den  skaanske  er  efter  den  almindelige  Mening  den  ældste, 
givet  under  Erkebiskop  Eskil  (1162?),  den  sjællandske  omtrent 
10  Aar  yngre,  givet  under  Biskop  Absalon  1171.  De  stemmer 
væsentlig  saavel  i Indhold  som  i Maaden,  hvorpaa  de  blev  til  og  i 
Anledningen,  som  fremkaldte  dem.  De  blev  begge  givne  af  ved- 
kommende Biskoper  efter  Overenskomst  med  Folket  og  med 
Stadfæstelse  af  Kongen.  Anledningen  for  begge  var,  at  «man 
iandt  den  ældre  Ret  for  streng».  Hvorvidt  denne  «ældre  Ret»  har 
været  en  skreven  Lov,  eller  der  ved  dette  Udtryk  kun  sigtes  til 
den  kirkelige  Sædvane  og  Biskopens  afsagte  Kj  endelser  eller  altsaa 
den  uskrevne  Retspraxis,  kan  være  tvivlsomt.  Ligeledes  er  det  et 
Spørgsmaal,  om  de  nævnte  Kirkelove  er  at  betragte  som  fuld- 
stændige  Kirkelove,  eller  — efter  hvad  der  fortælles  om  deres 
Anledning  — kun  tilsigter  at  give  en  Afgjørelse  af  de  Punkter,  hvor- 
om der  var  Strid  mellém  Biskoperne  og  Folket,  og  hvori  dette  fandt 
den  ældre  Ret  for  streng,  medens  man  i alle  andre  Punkter  betragtede 
den  ældre  Lov  (eller  den  ældre  Retspraxis)  som  gjældende;  for  dette 
sidste  synes  det  at  tale,  at  man  i de  omhandlede  Kirkelove  savner 
Bestemmelser  om  en  stor  Del  vigtige  Forhpld,  som  nødvendig  maatte 
have  sin  Regel,  og  som  udførlig  behandles  i de  andre  nordiske  Kirke- 
love (om  Daabens  Nødvendighed  og  Form,  om  Fasten,  om  Geistlig- 
hedens  Væmething,  om  de  forbudne  Grader  m.  m.). 

Med  Stifternes  Organisation  fulgte  Oprettelsen  og  den  fuld- 
staendige  Organisation  afDomkapitlerne  til  Stifternes  Styrelse  og 
Indførelse  af  kanoniske  Valg. 

Gudstjenesten  udstyredes  ved  den  voxende  Rigdom  med 
stønrre  Pragt.  Navnlig  ved  Bispesæderne.  Hvorledes  Erkebiskop 
Eskil  sørgede  for,  at  det  erkebiskopelige  Sæde  kunde  fremtræde  med 
den  Glans,  som  sømmede  sig  for  Erkesædets  høie  Værdighéd,  har  vi 
allerede  omtalt.  — Særligen  fortjener  det  med  Hensyn  til  Guds- 
tjenesten at  omtales,  at  Erkebiskop  Absalon  søgte  at  indføre  en 
større  Uniformitet  eller  Ensartethed  ved  Bøn  og  Sangtjenesten  i 
Landets  Kirker.  Det  er  ikke  den  egentlige  Messetj eneste,  hvorom 
her  er  Tale,  men  om  den  daglige  Gudstjeneste  (officium)  ved 
de  7 «daglige  Tider»,  de  saakaldte  horæ  canonicæ , som  holdtes  ved 
de  større  Kirker,  hvor  der  var  flere  Prester  og  ordentlig  Sangkor. 
Meningen  var  altsaa  at  faa  istand  en  for  den  hele  Provins  gjældende 
Samling  af  Salmer  og  Bønner  til  Brug  for  de  kanoniske  Tider,  eller 
med  andre  Ord  et  almindeligt  gjældende  Breviar  («Farebog»  d.  e.  den 
Bog, Presterne  havde  at  fare  med,  eller  «Tidebog»  d.  e.  den  Bog, 
der  beskrev  de  kanoniske  Tider).  I det  Øiemed  sammenkaldte  han 

alle  Provinsens  Biskoper  og  andre  Geistlige  til  et  Møde  i Lund 
1 1 88  (?),  hvor  ogsaa  et  saadant  Breviar  blev  aflattet,  men  det  synes 
ikke,  at  det  er  blevet  indført  eller  har  holdt  sig  overalt;  man  finder 
nemlig  med  Hensyn  til  Horætjenesten  ogsaa  senere  adskillig  Uover- 
ensstemmelse ved  de  forskjellige  Stiftskirker. 

Dette  Tidsrum  er  fremdeles  Munkevæsenets  gyldne  Tid. 
Allerede  under  Knut  den  store  var  engelske  Munke  (Benediktinere) 
komne  ind  i Landet,  og  Klostrene  anlagte;  men  ret  Betydning  faar 
Klostrene  i Danmark  dog  først  fra  Begyndelsen  af  det  I2te  Aar- 
hundrede.  Som  det  ældste  Kloster  al  Betydning  nævnes  St.  Knuts- 
kloster  i Odense,  stiftet  ved  Knut  den  helliges  Skrinlæggelse  iioi. 
Det  var  det  første,  som  var  lovformelig  funderet,  udstyret  med  konge- 
lige og  pavelige  Fundationsbreve.  Ved  den  Leilighed  blev  der  for 
at  skaffe  Geistlige  til  at  forrette  Tjenesten  ved  den  nye  Helligdom 
hentet  12  Munke  fra  England.  Dette  blev  Begyndelsen  til  St.  Knuts 
Kloster,  hvis  første  (engelske)  Munke  berømmes  som  Landets  Lære- 
mestre i den  klosterlige  Tugt,  og  hvis  Anseelse  var  overordentlig 
stor.  I dette  Stifts  Domkapitel  var  det,  at  Erik  Lam  indtraadte. 

Erkebiskop  Eskil,  den  hellige  Bernhards  Ven  og  Beundrer,  ud- 
merkede  sig  ved  sin  Forkjærlighed  for  det  klosterlige  Liv.  Der  for- 
tælles,  at  han  i sin  Ungdom  faldt  i en  dødelig  Sygdom,  og  at  han 
i Dødsangsten  saa  en  Ild,  som  truede  med  at  fortære  ham;  det  var 
Skjærsilden.  I sin  Angst  bad  han  om  Hjælp.  Guds  Moder  viste  sig 
da  for  ham  i sin  himmelske  Glans  og  lovede  ham  Frelse,  men  for- 
langte saa,  at  han  skulde  bringe  hende  fem  Skjepper  af  fem  for- 
skjellige Slags  Korn.  Dette  Syn  udlagde  en  Klosterbroder  saaledes, 
at  han  skulde  til  Vor  Frues  Ære  stifte  fem  Klostre  af  forskjellige 
Ordener.  Om  hans  Kjærlighed  for  Klosterlivet  vidner  nu  ogsaa  hans 
eget  Liv  og  hans  Død  i Clairvaux.  Som  Biskop  og  Erkebiskop  var 
han  ivrig  for  at  grunde  Klostre,  og  hans  Forbindelse  med  Clairvaux 
gjorde,  at  han  herved  især  betjente  sig  af  Cisterciensere.  Blandt 
disse  Klostre  er  fremfor  alle  at  merke  Esrotn , stiftet  1150  ved  franske 
Cisterciensere,  og  Eskilsø,  senere  flyttet  til  Ebelholt.  — Fra  Esrom 
anlagdes  det  berømte  Vit skjolkloster  i Viborg  (1157).  — Det  mest 
berømte  af  alle  danske  Klostre  blev  dog  imidlertid  Sorø , stiftet  af 
Absalons  Fader  og  udvidet  af  Sønnen;  dets  Abbeder  havde  Rang 
efter  Rigets  Biskoper;  Absalon  gjorde  det  til  Pligt  for  Munkene  at 
dyrke  Fædrelandets  Historie  og  optegne  de  merkeligste  Begivenheder. 
Andre  Klostre  af  Betydenhed  var:  Benediktinerklostr et  ved 
Ringsted  (Valdemaremes  Begravelsessted),  Skovkloster  ved  Nestved, 
Antvorskov  ved  Slagelse,  Herres  vad  i Skaane,  Øm  i Aarhus, 
Lygum  og  Ry  kloster  i Sønderjylland. 

Blandt  Tidens  Klostermænd  møder  vi  den  berømte  Abbed 
Vilhelm.  Han  var  en  Franskmand,  som  Absalon  havde  sluttet  Ven- 
skab  med,  medens  han  studerede  i Paris,  og  som  Absalon,  m edens 
han  var  Biskop  i Roskilde,  hentede  til  Landet  omtr.  1165  for  at 
forestaa  Eskilsø  med  dets  Presteskole.  Vi  ser,  det  er  med  den 
franske  Kirke,  at  den  danske  i denne  Tid  staar  i den  livligste  For- 
bindelse. Vilhelm  oprettede  med  Strenghed  den  forfaldne  Tugt 
^Munkene  erklærede,  at  de  ikke  kunde  leve  af  Blade  og  Græs  som 
Kvæget  paa  Marken).  Senere  flyttede  han  Klosteret  til  Ebelholt. 
Abbed  Vilhelm  stod  i stor  Anseelse  ikke  blot  for  sit  fromme  Liv, 
men  ogsaa  for  sin  Lærdom  og  navnlig  for  sin  Kyndighed  i den 
kanoniske  Ret,  saaat  baade  Kirkens  Styrere  og  andre  søgte  hans 
Raad  og  Bistand  i alle  vanskelige  Tilfælde.  Han  døde  sandsynligvis 
i Aaret  1203  og  blev  i 1224  kanoniseret. 

Cølibatsloven  bliver  strengere  og  mere  almindeligt  gjennemført. 
Cølibatsbudet  havde  ondt  for  at  trænge  igjennem  i de  nordiske 
Lande;  Presterne  vilde  ikke  skille 'sig  fra  sine  Hustruer,  og  Almuen 
stod  i denne  Sag  paa  sine  Presters  Side.  Selv  Mænd  som  Erke- 
biskop Eskil  sees  at  have  været  gift  (vi  har  i det  foregaaende  *talt 
om  hans  Dattersønner),  og  i det  12 te  Aarhundrede  er  det  ganske 
almindeligt  at  se  omtalt  Sønner  af  Prester  og  selv  af  Kanniker.  Tid 
til  anden  skjærpedes  vel  Budet,  og  Bisperne  viste  større  Iver  for  at 
<lrive  det  igjennem,  man  greb  til  det  yderliggaaende  Middel  at  erklære 
Prestesønner  som  uægte  fødte  for  arveløse  og  uskikkede  til  kirkelig 
Indvielse,  men  Modstanden  var  stærk  og  nødte  til  at  gaa  frem  med 
Lempe. 

Endnu  i 1217  saa  saaledes  Honorius  III  paa  en  Tid,  da  ellers 
Laterankoncilet  1215  kort.forud  havde  indskjærpet  Cølibatsbudet,  sig 
nødt  til  at  dispensere  Norden  fra  den  Regel,  at  Prestesønner  som 
uægte  fødte  ikke  kunde  modtage  kirkelig  Indvielse,  «da  der  er 
Mangel  i hine  Egne  paa  Klerke» ; de  maatte  derfor  indvies,  naar  de 
ved  Lærdom  og  Sæder  bødede  paa  Mangelen  ved  sin  Fødsel.  — 
Den  samme  Honorius  sendte  imidlertid  lidt  senere  ved  1222  en  Legat 
Gregor  de  Crescentio  til  Danmark  for  at  drive  Cølibatsbudet  igjennem. 
Legaten  holdt  en  Synode  i Slesvig  1222,  hvor  Presteægteskabet 
blev  forbudt;  Prestebørn  erklæredes  arveløse,  og  deres  Arvejord 
skulde  tilfalde  deres  nærmeste  Slægtninge;  for  at  sikre  Overholdelsen 
af  disse  Forskrifter  tilføiedes,  at  ingen  maatte  dømme  i Ægteskabs- 
sager  undtagen  Biskopen  eller,  dersom  han  var  forhindret,  en  anden 
retskyndig  Mand,  der  af  ham  beskikkedes.  Presterne  vedblev  imidler 
tid  med  sin  Modstand,  og  Bestemmelsen  om  Børnenes  Arveløshed 
lod  sig  i mange  Tilfælde  ikke  hævde.  Derfor  blev  Sagen  paany  op- 

taget  paa  en  Synode  i Slesvig  1230  under  Kardinållegat  Otto  r 
alle  «Konkubiner»,  der  ikke  inden  1 Maaned  skilte  sig  fra  sine  Prester* 
skulde  sættes  i Ban,  Presteme  afsættes  og,  hvis  det  ikke  hjalp,  lige- 
ledes  sættes  i Ban;  ingen  Biskop  maatte  ordinere  en  Prest,  førend 
denne  havde  givet  en  skriftlig  Forsikring  om  ikke  at  ville  bo  sammen 
med  nogen  Kvinde.  Men  selv  efter  disse  strenge  Bestemmelser 
vårede  det  endnu  en  Tid,  inden  Cølibatsbudet  blev  drevet  igjenneih.. 

Kirkens  Rigdom  voxede  stadigen  ved  Tien  dens  almindelige 

_ • 

Indførelse  og  ved  Kongernes  og  privates  Gavmildhed.  Valdemarerne 
udmerkede  sig  i denne  Henseende.  cNæsten  intet  Aar  gik  hen,  uden 
at  de  skjænkede  snart  en  hel  snart  en  halv  Landsby,  snart  enkelte 
Gaarde,  Møller,  Enge,  Skove,  snart  Skattefrihed  og  andre  kirkelige 
Rettigheder  til  Kirker  og  Klostre».  — Den  Strenghed,  hvormed  Erke- 
bisp Absalon  inddrev  Tienden,  var  ialfald  en  medvirkende  Grund  til 
Opstanden  i Skaane  1180.  Det  var  dog  ikke  den  eneste  Grund. 
Denne  Iaa  nemlig  i Folkets  Misnøie  med  det  Tryk,  som  overhovedet 
det  sig  udviklende  Adels-  og  Prestevælde  lagde  paa  det.  Skaaningerne 
klagede  over,  at  Erkebispens  og  Kongens  Fogder  behandlede  dent 
som  Trælle  og  vilde  tvinge  dem  ikke  blot  til  at  hugge  Sten  og  fælde 
Tømmer  til  de  mange  Kirkebygninger,  som  Absalon  lod  opføre,  men 
ogsaa  til  at  slæbe  det  gjennem  uveisomme  Strækninger  til  Bygge- 
stedet;  de  negtede  derhos  at  betale  Tienden  (Biskopstienden)  og  mod- 
satte  sig  Ophævelsen  af  Presternes  Ægteskaber.  — Absalon,  som  var 
ilet  over  til  Skaane,  saa  sig  nødt  til  igjen  at  vende  tilbage  til  Sjæl- 
land og  paakaldte  Kongens  Hjælp.  Fulgt  af  Kongen  kom  han  igjen 
over,  men  mindeligt  Forlig  var  ikke  at  opnaa;  thi  Skaaningerne  stod 
fast  paa  sine  Fordringer,  og  Absalon  vilde  paa  sin  Side  ikke  opgive* 
hvad  han  ansaa  for  sin  og  Kirkens  guddommelige  Ret,  og  befalede 
endog,  at  alle  Kirker  skulde  lukkes  eller  Stiftet  belægges  med  In- 
terdikt. Oprøret  blev  først  kuet,  da  Valdemar  slog  Bønderne  ved 
Dysieaa  (det  saakaldte  «Dysiefald»)  1181. 

Medens  saaledes  den  danske  Kirke  befæstedes  i det  indre,  ud- 
videdes  det  danske  Herredømme  og  med  det  Kirkens  Grænser  gjennen* 
stadige  Tog  mod  de  hedenske  Folkeslag  ved  Østersøens  Sydkyst. 
Det  er  af  Tidens  almindelige  Erobrings-  og  Omvendelsestog.  Først 
gjaldt  det  de  hedenske  og  røverske  Vender  (i  Holsten,  Meklenborg 
og  Pomniem) ; Kampen  var  nærmest  et  Selvforsvar  mod  de  vendiske 
Sørøveres  Herjetog  paa  Danmarks  Kyster;  men  det  sikreste  MiddeL 
til  at  gjøre  en  Ende  paa  disse  var  efter  Tidens  Anskuelse  at  tvinge 
dem  til  Daab  og  Kristendom.  Paa  Korstogenes  Tid  betragtedes 
disse  Tog  som  en  Slags  Erstatning  for,  at  fjemtboende  Fyrster  og 
Folk  ikke  kunde  deltage  i de  egentlige  Korstog  til  det  hellige  Land. 

Danmark  var  dog  ikke  ene  om  denne  Kamp.  De  tilgrænsende 
nordtyske  Fyrster  havde  den  samme  Interesse  af  Vendernes  Under- 
tvingelse  og  Kristianisering.  — Knut  Lavard  krigede,  som  Hertug  i 
Sønderjylland,  med  Held  mod  Venderne  og  blev  af  Keiseren  gjort 
til  Obotritemes  Konge.  — Hans  Broder  Erik  Emune  rettede  sit  Angreb 
mod  Ry  gen  med  Byen  Arkona,  Hovedsædet  for  Vendernes  Afguds- 
dyrkelse.  Der  var  Vendernes  store  Helligdom,  Svantevits  Tempel 
med  Gudens  Billede,  til  hvilket  alle  de  vendiske  Lande  sendte  Gaver  og 
Skat.  Kong  Erik,  som  ved  denne  Leilighed  for  første  Gang  skal  have 
ført  Ryttere  over  Havet,  tvang  ogsaa  Arkonas  Indbyggere  til  at  indgaa 
Forlig  og  lade  sig  døbe;  men  Svantevits  Billede  blev  staaende,  og 
neppe  var  Kongen  dragen  bort  med  sin  Hær,  førend  Rygboeme  for- 
jog  de  Prester,  han  havde  ladet  tilbage,  og  igjen  vendte  sig  til  det 
gamle  Afguderi. 

Togene  mod  Venderne  maatte  derfor  fremdeles  fortsættes;  Absalon 
og  Valdemar  laa  i stadig  Kamp  med  dem  indtil  det  afgjørende 
Tog  mod  Ry  gen  1168.  Hovedmanden  for  Toget  var  Absalon , 
ihvorvel  Erkebisp  Eskil  selv  var  med.  Arkona  blev  indtaget,  Svan- 
tevits Billede  hugget  istykker  og  Templet  brændt.  Indbyggerne 
maatte  lade  sig  døbe,  og  Absalon  sendte,  da  han  var  kommen  hjem. 
Prester  derover  for  at  undervise  Folket.  Rygen  blev  lagt  til  Ros- 
kilde  Stift. 

Ved  Rygens  Erobring  var  vel  Hovedsædet  for  Vendernes  Af- 
gudsdyrkelse  ødelagt,  men  de  vendiske  Folk  var  dog  endnu  ikke  alle 
undertvungne  og  kristnede.  Derfor  fortsattes  Kampen  mod  dem 
. fremdeles,  og  eftersom  de  vestligere  Vender  blev  undertvungne, 
trak  den  sig  længere  mod  Øst,  — til  Bagpommern,  Preussen,  Kur- 
land, Lifland  og  Estland.  Heller  ikke  i disse  Egne  var  de  Danske 
ene  om  Arbeidet.  Tyske  Fyrster  ogStæder  ogSvenskerne  tog  ogsaa 
Del  i det.  Liibeck  og  andre  nordtyske  Stæder  havde  ved  Midten  af 
det  12 te  Aarhundrede  knyttet  Handelsforbindelser  paa  Lifland,  og  til 
denne  Handelsforbindelse  sluttede  sig  nu  ogsaa  den  tyske  Mission,' 
som  fik  sit  Midtpunkt  i Bispedømmet  i Riga9  der  oprettedes  af 
Albert,  som  derhos  stiftede  Sværdriddernes  Orden  til  at  forsvare 
og  udbrede  Missionen.  — Omkring  Aarhundredets  Skifte  gaar  der  en 
forøget  Begeistring  for  Korstog  gjennem  den  vestlige  Kristenhed. 
I 1187  var  Jerusalem  bleven  erobret  af  de  vantro,  og  Efterretningen 
herom  vakte  rundt  om  i Landene  stor  Smerte  og  en  ny  Iver  for  det 
hellige  Lands  Befrielse.  Saa  kom  senere  Innocents  III’s  omfattende 
Korstogsplan.  Den  Korstogsbegeistring,  som  gik  igjennem  de  andre 
Lande,  naaede  ogsaa  frem  til  Danmark.  Endel  danske  Riddere  tog 
1189  Korset  og  gik  til  det  hellige  Land,  hvor  de  deltog  i Akres 

Beleiring.  Men  det  var  dog  kun  faa,  som  fra  det  fjerne  Norden 
togede  til  det  hellige  Land.  Korstogsbegeistringen  tog  her  fremdeles 
den  samme  Retning  som  før  — mod  Hedningerne,  som  man  havde 
i sin  Nærhed.  Paverne  støttede  selv  til,  idet  de  opmuntrede  til  saa- 
danne  Tog  og  tilsagde  Deltagerne  den  samme  kirkelige  Velsignelse, 
som  de  egentlige  Korsfarere  fik.  I Knut  VI’s  Tid  og  Valdemar  II’s 
første  Regjeringsaar  foretoges  derfor  flere  Tog  til  de  nævnte  Lande 
ved  det  indre  af  Østersøen. 

Estland  blev  tilsidst  det  Land,  som  Togene  fremfor  alt  gjaldt. 
Herhen  foretog  Valdemar  II  med  Erkebisp  Andreas  Sunesøn  det 
berømte  Korstog  1219.  En  stor  Hær  og  Flaade  var  udrustet,  der 
nævnes  500  større  og  500  mindre  Skibe;  Hæren  bestod  især  af  Danske, 
men  ogsaa  Vender  under  Fyrst  Vitslav  sluttede  sig  til.  Kongen 
førte  selv  Toget,  og  med  ham  fulgte  Erkebiskop  Andreas  Sunesøn 
og  flere  andre  Bisper  med  et  talrigt  Presteskab.  Toget  landede  i 
Estland.  Esterne  viste  sig  i Begyndelsen  villige  til  at  underkaste  sig 
og  lade  sig  døbe.  Men  faa  Dage  efter  overfaldt  de  pludselig 
de  Danskes  Leir,  og  disse  kom  ved  det  uventede  Angreb  i For- 
virring. Men  Vitslav  holdt  Stand,  indtil  de  Danske  igjen  havde 
samlet  sig,  og  nu  begyndte  paany  en  blodig  Kamp,  i hvilken  Esterne  led 
et  fuldstændigt  Nederlag.  Et  senere  Sagn  har  meget  udsmykket  denne 
Kamp.  Midt  i den  heftigste  Kamp  gik  Erkebispen  med  sit  Preste- 
skab op  paa  en  Høi  og  stred  her  som  Moses  fordum  for  sine  i 
Bønnen.  Medens  han  knælede  her  i Bønnen,  dalede  Danebrog  ned 
fra  Himlen  og  en  Røst  hørtes:  «hvor  dette  Tegn  bæres  høit,  skal  I 
seire».  — Endnu  samme  Aar  drog  Kongen  med  Hæren  hjem;  men 
Erkebispen  blev  tilbage  for  at  fuldføre  Esternes  Omvendelse  og  ordne 
den  nye  Kirke.  Et  Bispedømme  oprettedes  i Reval.  — Estland  var 
imidlertid  en  Besiddelse,  som  det  kostede  adskilligt  at  hævde,  ikke 
saameget  paa  Grund  af  Befolkningens  Gjenstridighed  som  formedelst 
den  Skinsyge,  hvormed  Erkebispen  i Riga  og  hans  Sværdriddere  be- 
tragtede  de  Danskes  Herredømme.  — I Aaret  1249  foretog  Valdemar 
Seiers  Søn  Erik  et  Korstog  derhen  og  maatte  for  at  faa  Penge  dertil 
paalægge  Almuen  en  ny  Skat  (Plogskatten),  hvoraf  han  fik  sit  Til- 
navn Plogpenning.  Nogen  større  Betydning  havde  dette  Tog  dog 
ikke.  Tilsidst  blev  Estland  af  Valdemar  Atterdag  solgt  til  de  tyske 
Riddere,  og  derved  løsreves  Estland  og  Reval  fra  den  danske  Kirke. 

§ 2. 

Det  danske  Hierarki  i Kamp  med  Statsmagten. 

Den  danske  Geistlighed  havde  saaledes  under  de  første  Erke- 
biskoper i Lund  samlet  og  befæstet  sin  Magt  og  stod  nu  beredt  til 


Danmark;  Korstog.  Erik  Plogpenning. 


75 


at  optage  den  Kamp  med  Statsmagten,  som  var  ført  og  førtes  i alle 
Lande.  Vi  maa  her  minde  om,  at  de  ældre  og  nyere  kirkelige  Rets- 
regler  eller  canones  ved  Midten  af  det  I2te  Aarhundrede  (1140 — 
1150)  var  bleven  bearbeidede  til  et  formeligt  System  ved  Munken 
Gratian  (decretum  Gratiani  sive  concordantia  discordantium 
canonum;  dette  vilde  ikke  blot  være  en  ny  fuldstændig  Samling  af 
Kirkelovene,  men  tillige  en  scholastisk  Bearbeidelse  af  det  hele  Stof 
til  en  systematisk  Enhed).  Just  den  nærmest  følgende  Tid  bragte 
imidlertid  en  Mængde  nye  pavelige  Forordninger  eller  Dekretaler,  og 
af  disse  lod  saa  Pave  Gregor  IX  i 1234  foranstalte  en  Samling 
(decretum  Gregorii  i 5 Bind),  som  han  befalede  Universiteterne  i 
Paris  og  Bologna  at  lægge  til  Grund  for  sine  Forelæsninger.  Den 
kanoniske  Ret  studeredes  fra  denne  Tid  med  forøget  Iver,  og  efter- 
hvertsom  den  udbredtes  og  blev  kjendt  omkring  i Landene,  maatte 
det  gaa  op  for  Hierarkiet,  at  det  efter  de  gamle  Kirkelove  endnu 
ikke  paa  langt  nær  besad  de  Friheder  og  Rettigheder,  som  den  nyere 
pavelige  Dekretalret  hjemlede  den.  Hierarkiets  Stræben  blev  derfor 
at  skaffe  den  pavelige  Dekretalret  ubetinget  Gyldighed.  I det  hele 
og  store  betragtet  kan  man  sige,  at  Kampen  gik  ud  paa  at  vinde 
for  Kirken  den  Stilling  overfor  Statsmagten,  som  den  efter  den 
kanoniske  Ret  skulde  have,  og  dette  var  ikke  blot  «Frihed  og  Selv- 
stændighed»,  men  i Virkeligheden  en  Overhøihed  over  Staten; 
«Guds»  d.  v.  s.  Kirkens  Lov  skulde  gjælde  overalt,  hvor  den  kom  i 
S rid  med  den  verdslige  Ret.  I det  enkelte  førtes  Striden  nærmest 
snart  om  denne  snart  om  hin  Særrettighed,  som  Kirken  gjorde 
Fordring  paa  (selvstændig  Lovgivningsmyndighed,  Dommermyndighed, 
Bestyrelse  af  Kirkegodset,  Frihed  for  de  offentlige  Byrder  som 
Skat  o.  1.,  de  saakaldte  onera  publica,  Uafhængighed  ved  Beskik- 
kelsen af  sine  Embedsmænd). 

I Danmark  bryder  den  længe  forberedte  Kamp  ud  ved  Midten 
af  det  13de  Aarhundrede.  Naar  det  ikke  var  skeet  allerede  tidligere, 
skyldes  dette  væsentligen  det  personlige  Venskabsforhold,  hvori 
Absalon  og  Andreas  stod  til  Valdemarerne  og  begge  Parters  baade 
Erkebispernes  og  Kongernes  Personligheder.  — Den  Strid,  som 
Kongedømmet  under  Erik  Plogpenning  (1240 — 1250)  havde  med 
Kirken,  kan  betragtes  som  et  Forbud  paa  den  afgjørende  Kamp. 

I 1245  holdtes  under  Erkebisp  Uffos  Forsæde  en  Synode  i 
Odense,  som  i de  stærkeste  Udtryk  klagede  over  Vold  og  For- 
urettelser,  som  tilføiedes  Klerke  og  Klostermænd,  og  udtalte  Ban- 
lysning  over  alle  dem,  der  krænkede  Kirkers  og  Klostres  Rettigheder. 
For  en  væsentlig  Del  synes  disse  Klager  over  Vold  og  Forurettelser 
at  hænge  sammen  med  de  store  Rustninger,  som  Kong  Erik  foretog 

til  Tog  mod  Holsten,  Lybeck,  Estland  og  sin  Broder  Abel  i Sønder- 
jylland,  og  til  hvilke  han  lagde  Beslag  paa  Kirkemes  Tiende  og 
andre  kirkelige  Eiendomme  og  fordrede  af  Biskopeme,  at  de  ikke 
blot  selv  som  det  synes  skulde  gjøre  personlig  Krigstjeneste,  men 
ogsaa  udrede  det  Krigsstyr,  som  hvilede  paa  Bispedømmernes  Gaarde. 

I det  samme  Aar  1245  naaatte  Biskopen  af  Roskilde  Nils  Stigs øn 
af  Absalons  Slægt  forlade  Landet  paa  Grund  af  Strid  med  Kongen. 
Hvad  der  var  Grundeh  til  denne  heftige  Strid  mellem  Kongen  og 
Biskop  Nils,  som  tidligere  havde  været  Kongens  høit  betroede  Mand 
og  Kansler,  er  uvist.  Kongen  beskyldte  ham  for  skammelig  at  have 
misbrugt  hans  Fortrolighed  og  forraadt  hans  Sag  til  hans  Fiender. 
Vist  er  det,  at  Biskop  Nils  i 1245  maatte  forlade  Landet,  hvorefter 
Kongen  satte  sig  i Besiddelse  af  Kjøbenhavn  med  omliggende  Hereder 
og  alle  Bispestolens  Indtægter.  Det  er  ikke  usandsynligt,  at  just 
Besiddelsen  af  det  ved  sin  Beliggenhed  og  sin  Betydning  som  Han- 
delsplads  vigtige  Kjøbenhavn  var  en  Hovedgrund  til  Striden.  Val- 
demar  den  store  havde  skjænket  Havn  med  omliggende  Landsbyer 
til  Absalon,  som  der  opførte  en  befæstet  Borg;  han  skjænkede  saa  den 
hele  Besiddelse  til  Roskilde  Stol.  Kjøbenhavn  var  nu  bleven  et  for  vigtigt 
Punkt,  til  at  det  kunde  være  Kongen  ligegyldigt,  om  han  havde  fuld 
Myndighed  over  det  eller  ei,  hvad  han  navnlig  under  Søkrigen  med 
Lybeck  havde  faaet  føle.  Biskop  Nils  døde  i Landflygtighed  i Clair- 
vaux  1249,  og  Striden  med  Bispestolen  stod  fremdeles  uafgjort,  da 
Erik  myrdedes  Aaret  efter.  — Hans  Broder  og  Efterfølger  Abel 
(1250 — 1252),  der  søgte  sig  Venner  blandt  Geistligheden  for  at  sikre 
sig  den  Throne,  hvortil  han  havde  banet  sig  Vei  ved  Brodermordet, 
forligte  sig  med  Nils’s  Eftermand,  Jakob  Erlandsen , og  gav  ham 
Bispestolens  Indtægter  og  Borgen  og  Byen  Havn  tilbage.  — Denne 
Jakob  Erlandsen  blev  1254  valgt  til  Erkebisp,  og  ham  er  det  nu,  der 
i sin  nye  Stilling  aabner  den  afgjørende  Kamp.  Kampen  fortsattes 
ogsaa  efter  ham  i mere  end  50  Aar.  Samtidig  indvikles  Danmark  i 
de  ødelæggende  Krige  med  de  sønderjydske  Hertuger,  Abels  Slægt, 
og  disses  Bundsforvandte,  de  holstenske  Grever;  hertil  kommer  senere 
Oprør  i Landet  selv  efter  Erik  Glippings  Mord  og  en  ødelæggende 
Søkrig  med  Norge.  Alt  dette  i Forening  bringer  Danmark  nær  Af- 
grundens  Rand,  men  det  bliver  saa  reddet  ved  Valdemar  Atterdag.  — 
Vi  gaar  nu  da  over  til  at  betragte  det  første  Afsnit  af  Kampen. 

Denne  aabnes,  som  sagt,  af  den  begavede  og  energiske  Erke- 
biskop Jakob  Erlandsen  (1254 — 1274)  med  Kong  Kristoffer  I (1252 — 
12  59).  Jakob  Erlandsen  var  af  Skjalm  Hvides  Æt.  Han  havde  til- 
bragt mange  Aar  i Udlandet  og  havde  der  studeret  den  nye  pavelige 
Dekretalret.  Han  var  en  Tid  Domprovst  i Lund  og  blev  i denne 

Tid  paa  den  danske  Kirkes  Vegne  sendt  til  det  Koncilium,  som  Pave 
Innocents  IV,  der  laa  i Strid  med  den  hohenstaufiske  Keiser  Fredrik  II, 
lod  af holde  i Lyon  1245.  Her  optraadte  han  som  den  landflygtige 
Biskop  Nils  Stigsøns  Talsmand  i Striden  mellem  ham  og  den  danske 
Konge,  hvorfor  denne  strax  lagde  Beslag  paa  alle  hans  Indtægter. 
Paa  dette  Koncilium  vandt  han  i den  Grad  Innocents  IV’s  Op- 
merksomhed,  at  han  endog  blev  udnævnt  til  en  af  Pavens  Kapellaner. 
Efter  sin  Hjemkomst  blev  han  1249  Biskop  i Roskilde  efter  den  af 
Erik  Plogpenning  fordrevne  Nils  Stigs øn,  der  døde  i Clairvaux,  og 
1254  blev  han  mod  Kong  Kristoffers  Vilje  valgt  til  Erkebiskop.  Det 
kunde  ikke  være  skjult  for  Jakob  Erlandsen,  hvilken  Forskjel  der  var 
mellem  den  Stilling,  den  nyere  pavelige  Dekretalret  anviste  Kirken 
og  Geistligheden  overfor  Staten,  og  den  Stilling,  som  den  i Danmark 
indtog  ifølge  nedarvet  Skik  og  den  bestaaende  Lovgivning,  der  var 
bleven  til  under  Folkets  og  Kongernes  Medvirkning.  Ved  Konciliet 
i Lyon  havde  han  været  Øienvidne  til  den  Kaipp,  som  Pavedømmet 
paa  denne  Tid  førte  med  den  hohenstaufiske  Keiser,  og  han  havde 
paa  sine  Reiser  i Udlandet  seet,  i hvor  høi  Grad  det  havde  lykkedes 
den  romerske  Stol  at  faa  gjennemført  den  kanoniske  Rets  Fordringer 
paa  Kirkens  Frihed  og  Selvstændighed  eller  rettere  sagt  dens  For- 
dringer paa  Overhøihed  over  Staten.  Det  var  saaledes  ganske 
naturligt,  at  han  som  den  danske  Kirkes  Primas  fandt  sig  forpligtet 
til  at  gjøre  alt  muligt  for  at  skaffe  sin  Kirke  de  Friheder  og  Rettig- 
heder,  som  den  nu  savnede.  Han  begyndte  derfor  med  at  foretage 
Forandringer  i den  skaanske  Kirkeret  for  at  bringe  den  mere  i Over- 
ensstemmelse med  den  strenge  kanoniske  Ret,  saaledes  som  denne 
nu  havde  formet  sig.  Men  Skaaningeme  modsatte  sig  og  fandt  Med- 
hold af  Kongen.  Erkebiskopen  gik  da  et  betydningsfuldt  Skridt 
videre.  Medens  Kongen  holdt  et  Danehof  i Nyborg,  sammenkaldte 
Erkebispen  et  Koncil  i Veile  Marts  1256,  hvor  han  udstedte  den 
saakaldte  Veilekonstitution  (Cum  ecclesia  Daciana),  at  naar  en 
Biskop  fængsledes  eller  tilføiedes  anden  Ulempe  paa  sin  Person  af 
Kongen  eller  dog  saaledes,  at  der  var  grundet  Formodning  om,  at 
det  skede  med  Kongens  Vidende  og  Vilje,  og  det  var  utvivlsomt,  at 
han  kunde  straffe  det,  skulde  Landet  belægges  med  Interdikt. 

Kongen  gjorde  Indsigelser  mod  denne  Beslutning;  han  var  ikke 
alene  forbitret  over,  at  Mødet  i Veile  var  holdt  samtidig  med  Dane- 
hofet,  hvorved  Prælaterne  kom  for  sent  til  dette,  men  han  pro- 
testerede  tillige  mod  Konstitutionen  som  uretmæssig  affattet.  Til 
Mødet  var  nemlig  indkaldt  foruden  alle  Biskoper  ogsaa  udvalgte 
Mænd  fra  Domkapitlerne  og  Sognegeistligheden,  og  alligevel  var 
Konstitutionen  kun  bleven  forhandlet  af  Biskopeine,  ja  selv  inden 

deres  Kreds  havde  den  mødt  Modsigelse  fra  flere,  som  ikke  vilde 
give  den  sit  Samtykke.  Trods  disse  Indsigelser  blev  Konstitutionen 
stadfæstet  af  Pave  Alexander  IV,  men  den'  pavelige  Stadfæstelse 
blev  rigtignok  aldrig  publiceret.  At  ikke  Veilekonstitutionen  har 
nyttet  stort,  fremgaar  af  de  Klager,  Erkebispen  kort  efter  fører  over 
Vold  mod  Kirker  og  Geistlighed.  Saaledes  blev  Biskop  Nils  i 
Slesvig  fangen  af  en  Adelsmand  og  slap  først  løs  mod  en  Betaling 
af  1000  Mark  Sølv.  Ligeledes  havde  der  været  Oprør  i Lund  og 
Roskilde  Stifter,  hvor  Prester  var  bleven  mishandlede  og  myrdede, 
uden  at  Oprørerne  var  bleven  straffede.  Fremdeles  var  Klostrene 
ofte  forulempede  ved  Gjæstehold  af  Kongen  og  hans  Mænd,  hvorved 
Brødrene  forhindredes  i at  leve  efter  sin  Regel. 

Striden  var  altsaa  nu  i fuld  Gang.  Fra  begge  Sider  fremkom 
man  med  Klagemaal  og  Beskyldninger.  Kongen  klagede  — og  hans 
Klager  viser,  i hvilken  Retning  Erkebispens  Bestræbelser  gik  — , at 
Erlandsen  havde  opkastet  sig  til  Erkebiskop  mod  Kongens  Vilje, 
indviede  Biskoper  uden  at  spørge  om  Kongens  Samtykke,  negtede 
at  indsætte  de  Prester,  Kongen  beskikkede,  *)  — han  havde  egen- 
mægtig  forandret  den  skaanske  Kirkeret,  udstrakt  den  geistlige  Juris- 
diktion  til  Bønderne  paa  Kirkens  Godser,  negtede  Kongen  Leding 
og  tilegnede  sig  kongelige  Rettigheder  (Told  og  Strandret  af  Skibe, 
der  landede  i det  erkebispelige  Distrikt,  Bøder  i 40  Marks  Sager 
o.  s.  v.),  fremdeles  at  han  havde  Forbund  med  Kongens  Fiender,  de 
Norske  og  de  søndeijydske  Hertuger.  Erkebispen  paa  sin  Side  klagede 
over  Indgreb  i Geistlighedens  Rettigheder,  men  erklærede  iøvrigt,  at 
han  ikke  skyldte  nogen  anden  end  Paven  Regnskab,  og  at  han  ikke 
kunde  holde  den  skaanske  Kirkeret,  hvor  denne  stred  mod  den  pave- 
lige; thi  det  vilde  føre  til  evig  Fordømmelse.  «Ligesom  der  er  to 
Sværd,  et  legemligt  og  et  aandeligt,  saaledes  ogsaa  to  Fyrster  og 
Domstole,  og  begge  kan  udstede  Love  og  Kj endelser  paa  sin  Vis. 
Men  Kongen  maa  vide,  at  ligesom  det  aandelige  har  Fortrin  for  det 
timelige,  saaledes  har  Kirkens  Lov  Fortrin  for  den  verdslige,  og  er 
der  Uenighed  mellem  dem,  maa  det  mindre  vige  for  det  større,  det 
timelige  for  det  aandelige».  Et  Par  Gange  mægledes  Forlig;  men 
Striden  blev  snart  igjen  fornyet  og  blev  stedse  bitrere.  Hertil  bidrog 
fornemmelig  følgende  Begivenhed.  Kongen  ønskede  at  faa  sin  Søn  Erik 
kronet  som  sin  Efterfølger;  men  Erkebispen  vægrede  sig  ikke  blot 

*)  Dette  hænger  vel  tildels  sammen  med  Erkebispens  Foranstaltninger  til  Sogne- 
geistlighedeus  fuldstændigere  Uddannelse.  Han  skjænkede  Jordegods  til  Dom- 
kirken, forat  Fripladse  skulde  oprettes  ved  Domskolen;  ingen  ansattes  som 
Prest,  førend  han  mindst  1 Aar  havde  gjort  Tjeneste  som  Vikar  ved  Dom- 
kirken. 

ved  selv  at  forrette  Kroningen,  men  forbød  endog  under  Banstraf  de 
øvrige  Biskoper  at  gjøre  det.  Forbitret  besluttede  Kongen  at  gribe 
til  det  yderste  Middel  og  lade  Erkebispen  fængsle.  Det  lykkedes 
ogsaa  ved  Erkebispens  egen  Broder,  der  var  kongelig  Lensmand  i 
Lund,  at  faa  ham  fangen  1259,  og  den  fangne  Erkebisp  blev  be- 
handlet paa  den  haanligste  Maade  (man  satte  en  Hue  med  Ræve- 
haler  paa  hans  Hoved  og  lagde  Lænker  om  Benene)  og  ført  til 
Hagenskov  i Fyen.  Nu  skulde  ifølge  Veilekonstitutionen  Landet  be- 
legges med  Interdikt;  men  Interdiktet  forkyndtes  kun  i Erkestiftet 
og  Roskilde  ,og  Odense  Stifter,  hvis  Bisper  var  Peder  og  Jens  Bangf 
Erkebispens  Søstersønner ; de  flygtede  imidlertid  strax  efter  at 
have  forkyndt  Interdiktet  til  Rygen  og  Als ; de  jydske  Bisper  deri- 
mod  forblev  Kongen  tro.  — Endnu  samme  Aar  døde  Kong 
Kristoffer  pludselig  uden  at  have  seet  Ende  paa  denne  Strid.  Rygtet 
sagde,  at  han  var  bleven  forgivet  af  Abbed  Amfast  i Ry  Kloster, 
hvad  der  dog  er  tvivlsomt,  da  Sagen  aldrig  blev  undersøgt.  Han 
efterfulgtes  af  sin  umyndige  Søn  Erik  Glipping  (1259 — 1286).  Han 
modtog  Riget  i en  ynkelig  Tilstand;  til  Striden  med  Geistligheden 
kom  endnu  andre  Fiender,  som  truede.  Hertug  Jarimar  af  Rygen, 
der  var  ophidset  af  den  bortflygtede  Biskop  Peder  Bang,  herjede  paa 
Sjælland,  og  Hertug  Erik  af  Sønderjylland,  Abels  Søn,  som  fordrede 
Sønderjylland  som  et  arveligt  Len,  faldt  understøttet  af  de  holstenske 
Grever  ind  i Landet.  Under  disse  Omstændigheder  ansaa  Enke- 
dronningen,  den  kloge  og  uforfærdede  Margrete  Sprenghest , der 
styrede  Riget,  det  fremfor  alt  fornødent  at  udsone  sig  med  Erke- 
bispen og  Geistligheden.  Hun  løslod  derfor  strax  Erlandsen  af  Fæng- 
slet  og  stræbte  at  faa  Stridighederne  med  ham  bilagte.  Men  Erke- 
biskopen vilde  saa  langtifra  høre  om  noget  Forlig,  at  han  tvertimod 
gaar  frem  med  endnu  større  Hensynsløshed.  Saaledes  negter  han 
alle  dem,  der  i Kampen  mod  Jarimar  var  faldne  paa  Kongens  Side, 
kirkelig  Begravelse  og  bansætter  de  jydske  Biskoper,  som  havde 
kronet  den  unge  Kong  Erik  Men  ved.  Men  saalænge  disse  støttede 
Kongens  Sag,  kunde  Erkebiskopen  lidet  udrette,  men  maatte  endog 
drage  ud  af  Landet,  idet  han  indankede  sin  Sag  for  Pavens  Domstol. 
Værre  var  det,  at  Uenigheden  med  den  sønderjydske  Hertug  Erik 
antog  en  saadan  Karakter,  at  det  kom  til  aabent  Slag  paa  Lohede 
i Sommeren  1261,  og  at  den  kongelige  Hær  her  led  et  saa  fuld- 
stændigt  Nederlag,  at  endog  Enkedronning  Margrete  selv  tilligemed 
sin  mindreaarige  Søn  Kong  Erik  Menved  blev  tagen  tilfange  og  en 
Tid  holdtes  i Fangenskab  af  Holsteneme,  Dronningen  til  1262,  den 
unge  Konge  til  1264.  Ogsaa  Margrete  henvendte  sig,  da  alle  andre 
Midler  var  forgjæves,  til  Rom  med  Klager  over  den  urolige  Erke- 

bisp.  Kronens  Sag  havde  hos  Paven  en  ihærdig  Talsmand  i Tyge 
af  Aarkus,  som  paa  denne  Tid  opholdt  sig  i Rom  for  at  tale  sin 
egen  Sag.  I 1260  var  nemlig  Aarhus  Bispestbl  bleven  ledig,  og 
Domkapitlets  Flertal  havde  valgt  Tyge  til  Biskop.  Erkebiskopen 
kasserede  dette  Valg  og  ordinerede  den  som  Kongemorder  mistænkte 
Abbed  Arnfast.  I denne  Anledning  reiste  da  Tyge  til  Rom  for  hos 
Paven  at  udvirke  Stadfæstelse  af  sit  Valg.  Til  Lykke  for  ham  døde 
netop  Pave  Alexander  IV  (August  1261),  som  hele  Tiden  havde 
staaet  paa  Erkebispens  Side,  og  den  nye  Pave  Urban  IV  blev  strax 
vunden  baade  for  Tyges  og  den  danske  Krones  Sag.  Det  lykkedes 
ham  at  erh verve  Pavens  Ordination  og  tog  ved  sin  Hjemkomst  i det 
følgende  Aar  Aarhus  Bispestol  i Besiddelse.  Han  skildres  som  en 
myndig  og  bydende  Herre  og  som  en  trofast  og  ihærdig  Støtte  for 
Kongen  i disse  urolige  Tider.  Hans  Fiender  sagde  om  ham,  at  «han 
troede  mere  paa  Kong  Erik  og  Dronningen  end  paa  Verdens  Skaber, 
saa  han  brød  sig  ikke  om  nogen  Banlysning  hverken  af  Biskoper 
eller  Kardinaler,  ja  end  ikke  af  Paven  selv,  fordi  han  altid  appellerede 
til  en  høiere  Dommer  og  mente  derved  Kongen  og  Dronningen». 

Urban  IV  sendte  nu  en  pavelig  Legat,  Magister  Gerhard,  op  til 
Danmark  for  at  undersøge  Sagen.  Denne  erklærede  sig  mod  Erke- 
bispen, hvem  han  under  Trusel  af  Ban  paalagde  at  begive  sig  til 
Rom  for  at  retfærdiggjøre  sig.  Og  da  Jakob  Erlandsen  uden  at  agte 
herpaa  fremdeles  blev  i sit  Embede,  sendte  Urban  IV  ham  en  streng 
Skrivelse,  hvori  han  foreholdt  ham,  at  han  ved  sit  Hovmod  og  Ond- 
skab  ødelagde  den  danske  Kirke  og  bød  ham  at  nedlægge  sit  Em- 
bede. Det  saa  saaledes  slemt  ud  for  Erkebispen;  men  heldigvis  for 
ham  døde  Urban  strax  efter,  og  nu  skyndte  Jakob  Erlandsen  sig  til 
Rom,  hvor  det  lykkedes  ham  ganske  at  vinde  den  nye  Pave  Clemens  IV. 
Der  sendtes  paany  en  pavelig  Legat  Guido  (1266)  op  til  Danmark. 
I Begyndelsen  synes  han  at  have  overladt  til  Kongen  at  vælge  et 
beleiligt  Sted  for  Mødet,  hvor  Sagen  skulde  afgjøres,  men  da  han 
senere  foreslog  Slesvig  til  Mødested,  negtede  Kongen  at  give  Møde 
i denne  By,  der  tilhørte  hans  Fiende  Hertugen  af  Sønderjylland.  Paa 
en  Synode  i Lybeck,  hvorhen  Guido  for  sin  Sikkerheds  Skyld  var 
dragen,  dømte  han  Kongen  til  at  betale  Erkebispen  en  stor  Penge- 
sum i Skadeserstatning,  og  da  Kongen  vægrede  sig  herfor,  forkyndte 
han  Interdikt  over  Landet.  Dette  blev  dog  kun  lidet  paaagtet;  thi 
den  danske  Geistlighed  var  ikke  i samme  Grad  som  Erkebispen 
gjennemtrængt  af  den  romerske  Aand,  men  vaklede  mellem  sine 
Pligter  mod  Konge  og  Fædreland  og  Lydigheden  mod  den  romerske 
Stol.  Saaledes  stod  Sagen  hen  endnu  i flere  Aar.  Jakob  Erlandsen 
begav  sig  paany  til  Paven  og  ligesaa  Dronningen  selv.  Endelig 

blev  Striden  1273  af  Gregof  X afgjort  derhen,  at  Erkebispen  skulde 
gjenindsættes  og  erholde  r 5 000  Mark  Sølv  i Skadeserstatning.  Jakob 
Erlandsen  kom  imidlertid  ikke  tilbage  til  Lund;  han  døde  paa  Hjem- 
reisen fra  Rom  paa  Øen  Rygen. 

Nogle  Aar  senere  blev  Striden  atter  optagen  af  Jens  eller  Jo- 
hannes Grand  (1289 — 1302)  mod  Erik  Menved  (1286 — 1319).  Jens 
Grand  var  vel  bevandret  i den  kanoniske  Ret  og  havde  erhvervet 
sig  Titel  af  doctor  decretorum . Han  var  en  Søsterdattersøn  af  Jakob 
Erlandsen,  altsaa  ogsaa  af  Skjalm  Hvides  Slægt,  og  saaledes  be- 
slægtet  med  flere  af  Kong  Erik  Glippings  Mordere,  der  næsten  alle 
hørte  til  denne  mægtige  Æt.  Da  han  som  Domprovst  i Roskilde  i 
1289  valgtes  til  Erkebiskop,  modsatte  derfor  ogsaa  Erik  Menved  sig 
først  hans  Valg,  da  han  havde  ham  mistænkt  for  Delagtighed  i 
Kongemordet;  Rygtet  fortalte,  at  han  ved  Efterretningen  om  dette 
skulde  have  ladet  disse  Ord  falde:  «Det  var  forbandet,  at  det  ikke 
var  skeet  en  16  Aar  før,  saa  havde  Erik  Glipping  ikke  efterladt  sig 
Børn».  Jens  Grand  maatte  derfor  ved  en  høitidelig  Renselsesed  frigjøre 
sig  fra  denne  Mistanke,  førend  Kongen  gav  sit  Samtykke  til  Valget. 
Umiddelbart  efter  drog  han  til  Rom  og  blev  der  indviet  til  sit  nye 
Embede.  Allerede  Aaret  efter  sit  Valg  1290  kom  han  i Strid  med 
Kongen,  idet  denne  beskyldte  ham  for  at  indlade  sig  i Forbindelse 
med  de  fredløse  Kongemordere  og  deres  Bundsforvandte,  den  norske 
Konge  Erik  Magnussøn,  for  at  have  ladet  de  fredløse  anlægge  en 
befæstet  Borg  Hunehals  paa  erkebispelig  Grund  i Halland,  medens 
han  selv  samtidig  vægrede  sig  ved  at  yde  Lenstjeneste  i Krigen 
med  den  norske  Konge.  Erkebispen  paa  sin  Side  klagede  over,  at 
Kongen,  som  trængte  til  Penge,  forgreb  sig  paa  Kirkemes  og  Klo- 
strenes Rettigheder  ved  tvungne  Laan,  og  paa  et  Møde  i Roskilde 
fornyede  han  Veilekonstitutionen.  Erik  Menved  greb  omsider  til  det 
samme  Middel,  som  Kristoffer  I havde  anvendt  mod  Jakob  Erlandsen. 
Erkebispen  blev  1294  tilligemed  Domprovsten  Jakob  Lange  ved  List 
tagen  til  Fange  af  Kongens  Broder  Kristoffer,  Kirkens  Sakristi 
gjennemgravet  for  at  finde  Klenodier  og  Brevskaber,  som  kunde  be- 
vise de  fangnes  Brøde.  Domprovsten  blev  ført  til  Kallundborg,  Erke- 
bispen blev  sat  i et  Taarn  paa  Sjøborg  Slot,  hvor  han  behandledes 
med  saadan  Haardhed,  at  der  udbrød  Bylder  og  aabne  Saar  over 
hans  hele  Legeme.  Kongen  mente  at  skulle  bøie  ham;  men  Erke- 
bispen svarede,  at  Kongen  kunde  sønderskjære  ham  Ledemod  for 
Ledemod,  før  han  indvilgede  i saadanne  Vilkaar,  som  Kongen 
krævede.  Domprovst  Jakob  undkoni  fra  Fængslet  og  ilede  til  Rom, 
hvor  han  bevægede  Pave  Bonifacius  VIII  til  af  Kongen  at  fordre 

Erkebispens  Løsladelse.  Denne  var  imidlertid  allerede  flygtet,  da 

Pavens  Brev  kom.  Efter  9 Maaneders  Forløb  var  det  nemlig  ved 
Morten  Koks  Hjælp  lykkedes  ham  at  undkomme  af  sit  Fængsel  til 
sin  faste  Borg  Hammershus  paa  Bornholm.  Han  tog  nu  sin  Til- 
flugt  til  Pave  Bonifacius  VIII,  der  modtog  ham  som  en  Martyr. 
For  Pavens  Domstol  indlededes  nu  en  formelig  Proces,  der  paa 
Kongens  Vegne  førtes  af  hans  Kansler  Martin  Magnussøn  (Martinus 
Magni  de  Dacia).  Som  man  kunde  vente,  gik  Pavens  Dom  Kongen 
imod:  Erkebispen  frikjendtes  fra  al  Skyld,  og  Kongen  skulde  i Er- 
statning betale  ham  og  hans  Kirke  49 OCX)  Mark  Sølv;  indtil  dette 
skede,  skulde  Landet  belægges  med  Interdikt.  En  pavelig  Legat 
Isarnus , der  allerede  Aaret  forud  havde  været  i Danmark,  sendtes 
atter  derop,  og  da  Kongen  hverken  kunde  eller  vilde  betale  den 
idømte  Sum,  belagde  denne  Landet  med  Interdikt.  Uagtet  dette 
ligesaalidt  som  det  tidligere  blev  strengt  overholdt,  hvilede  det  dog 
tungt  nok  over  Riget,  der  allerede  i Forveien  var  hjemsøgt  af  store 
Ulykker,  Strid  med  de  fredløse  og  deres  mægtige  Slægtninger,  øde- 
læggende  Søkrig  med  Norge,  Strid  med  Hertug  Valdemar  i Sønder- 
jylland  og  Krig  med  Sverige.  Kongen  ønskede  derfor  en  Udsoning 
og  for  at  faa  Interdiktet,  der  nu  i 5 Aar  havde  hvilet  over  Riget, 
hævet,  var  han  villig  til  at  ydmyge  sig  og  underkaste  sig  Pavens 
Dom.  I et  ydmygt  Brev  af  1301  skriver  han  til  Paven:  «Ikke  til- 
freds med  min  Faders  Blod,  har  han  (J.  Grand)  pønset  paa  min  Død, 
paa  mine  Brødres  og  de  mig  hengivne  Herrers.  Han  har  paany 
sammensvoret  sig  med  min  Faders  Mordere,  med  mine  og  Rigets 
Fiender,  og  tvert  imod  sin  Ed  tilstedet  dem  Adgang  til  de  Borge  og 
Byer,  som  han  har  faaet  af  mig.  Se,  allerhelligste  Fader,  Eders  om 
jeg  saa  maa  sige  haarde  Dom  og  Interdikt  har  forøget  mine  Sorger 
og  Forvirringen  blandt  Almuen.  Gjeme  vil  jeg  give  ham  det  alt 
tilbage  og  erstatte  det  manglende,  saavidt  jeg  med  mine  Under- 
saatters  Bistand  formaar,  — men  med  dette  Menneske  kan  jeg  aldrig 
komme  til  Fred  og  Enighed.  Jeg  beder  Eders  Hellighed  barm- 
hjertigen  at  antage  mig,  at  ikke  hele  Riget  skal  fordærves  og  Folket 
gaa  tilgrunde.  Thi  de  er  ikkun  Faar,  hvad  har  de  gjort?  Lad 
Peters  Sværd  stikkes  i Skeden  og  Kristi  Statholder  — eller  rettere 
Kristus  selv  — læge  mit  Øre,  forat  jeg  igjen  kan  blive  indlemmet  i 
Kristi  Kirke  og  høre  Guds  Ord.  Hvadsomhelst  Eders  Hellighed 
lægger  paa  mine  Skuldre,  som  jeg  kan  bære,  skal  jeg  ikke  undslaa 
mig  for,  om  det  end  er  noksaa  haardt.  Hvad  skal  jeg  sige  mere? 
Tal  Herre,  og  din  Tjener  lyder  1»  — En  saadan  Ydmyghed  stemte 
Bonifacius  mildere.  Den  pavelige  Kjendelse  lød  paa,  at  Erstatnings- 
summen skulde  nedsættes  til  10  000  Mark,  Kongen  skulde  give  Erke- 
sædet  tilbage  alt,  hvad  han  havde  sat  sig  i Besiddelse  af  under 

Erkebispens  Fængsling,  og  Interdiktet  hævedes  (1303).  For  at  sikre 
Freden  skulde  Jens  Grand  forflyttes  til  et  andet  Bispesæde  og  Isamus 
udnævnes  til  Erkebiskop  i Lund.  Jens  Grand,  som  under  Striden  havde 
opholdt  sig  paa  Hammershus,  blev  først  af  Paven  beskikket  til  Erke- 
biskop i Riga,  men  han  vilde  ikke  modtage  dette  Stift,  opholdt  sig 
i Paris  og  blev  1307  Erkebisp  i Bremen;  han  døde  1326  i A.vignon 
under  et  Besøg  hos  Paven. 

Da  Jens  Grand  saaledes  var  fjernet  og  Isamus  var  bleven  hans 
Eftermand,  sluttede  Kongen  paa  en  Herredag  i Nyborg  April  1303 
følgende  Forlig:  1)  Erkesædet  skulde  faa  tilbage  alt  det  Jordegods, 
de  Privilegier  o.  s.  v.,  som  Kongen  havde  inddraget  under  Erke- 
bispens Fængsling.  2)  Kirken  fik  udvidet  sin  Jurisdiktion,  saaat  denne 
kom  til  at  strække  sig  ogsaa  til  Geistlighedens  Tjenere  og  Fæste- 
bønder  (familiæ),  der  ikke  maatte  stævnes  for  verdslig  Ret  uden 
i Sager,  som  angik  deres  Arvejord ; selv  under  almindeligt  Opbud  til 
Leding  maatte  de,  naar  de  forsaa  sig,  kun  dømmes  af  sine  geistlige 
Foresatte.  3) ' De  Geistliges  Efterladenskaber  skulde,  hvis  lovlige 
Arvinger  ikke  fandtes,  gaa  til  Kirken  efter  den  kanoniske  Ret. 
4)  Som  Vederlag  for  den  idømte  Bod  af  10000  Mark  maatte  Kongen 
afstaa  til  Erkesædet  den  kongelige  Del  af  Bornholm  (Rønnehered)  og 
Hervidstadhered  i Skaane. 

Med  Isamus  levede  Kong  Erik  i fredelig  Forstaaelse,  uagtet 
denne  var  en  myndig  Prælat ; han  øvede  uimodsagt  af  Kongen  flere 
af  de  Rettigheder,  om  hvilke  Jens  Grand  havde  ligget  i Strid  med 
Erik.  ' 

Efter  Isamus  blev  Esger  Juel  Erkebisp  (1310— 1325).  Han 
havde  tidligere  talt  Kongens  Sag  under  Forhandlingerne  med  Jens 
Grand,  og  Kongen  lønnede  ham  derfor  ogsaa  med  sin  Gunst  og 
fremmede  hans  Ophøielse  til  Kirkens  høieste  Værdigheder;  han  blev 
Biskop  i Aarhus  og  derfra  ved  Isarnus’s  Afgang  Erkebiskop  i Lund. 
Neppe  havde  han  imidlertid  tiltraadt  Erkesædet,  førend  han  kom  i 
Strid  med  Kongen.  Der  er  derfor  af  mange  bleven  fældet  en  streng 
Dom  over  ham;  «Jakob  Erlandsens  og  Jens  Grands  Aand  for  i ham, 
saa  han  vilde  spille  deres  Rolle».  Det  tør  vel  imidlertid  være, 
at  Skylden  for  den  paany  reiste  Strid  ligesaa  meget  var  hos  Kongen. 
Erik  Menved  var  vistnok  en  kraftfuld  og  i mange  Stykker  høi- 
hjertet  Mand,  men  han  var  tillige  en  streng  Herre,  ubøielig  i sit  Had 
mod  de  fredløse  og  sin  Vrede  mod  disses  Bundsforvandte,  derhos 
pragtsyg  og  forfengelig.  Den  uafbrudte  Kamp  med  de  fredløse, 
den  norske  Konge  og  den  sønderjydske  Hertug,  fremdeles  Kongens 
Deltagelse  i de  svenske  Stridigheder  mellem  Kong  Birger  og  dennes 

Stæder  for  at  gjenoprette  de  Danskes  Herredømme  fra  Valdemarernes 
Tid,  — disse  uafbrudte  Krige  i Forening  med  hans  Pragtsyge  krævede 
mange  Penge.  Han  var  derfor  nødt  til  at  paalægge  svære  Skatter  og 
Afgifter,  og  her  gik  det  nu  ud  ogsaa  over  Kirker  og  Klostre.  Kong 
Eriks  strenge  og  kostbare  Regimente  fremkaldte  derfor  megen  Misnøie 
ogsaa  blandt  Adelen  og  Bønderne,  og  den  næredes  af  de  fred- 
løses talrige  Slægt  og  Venner  og  af  Kongens  egen  Broder,  Kristoffer. 

I Jylland  kom  det  endog  til  et  Oprør  blandt  Bønder  og  Herremænd. 
Hvorvidt  Erkebispen  har  taget  nogen  Del  i disse  indre  Uroligheder, 
kan  ikke  sees;  men  vel  havde  han  Slægt  og  Venner  blandt  de  mis- 
fomøiede.  Den  nærmeste  Anledning  til  Udbrudet  af  Striden  var 
denne:  Kongen  havde  en  betydelig  Sum,  6000  Mk.,  tilgode  hos  Erke- 
bispen; det  skal  have  været  en  Gjæld,  som  Erkebispen  havde  paa- 
draget  sig  under  sit  Ophold  ved  Koncilet  i Vienne  13 11.  Denne 
Gjæld  krævede  nu  Kongen  med  Strenghed  afgjort  eller  fordrede  til 
Vederlag  Hervidstad  og  Bornholm.  Naar  man  lægger  Merke  til,  at 
dette  for  den  væsentligste  Del  just  var,  hvad  Kongen  ved  det  tidligere 
Forlig  havde  maattet  afstaa  til  Erkestolen,  ligger  den  Tanke  nær,  at 
Kongens  egentlige  Øiemerke  har  været  at  vinde  disse  vigtige  Be- 
siddelser tilbage.  Kongen  beskyldte  nu  ogsaa  Erkebispen  for,  at  han 
fra  først  af  havde  indladt  sig  paa  forræderske  Anslag  mod  ham, 
medens  Erkebispen  paa  sin  Side  klagede  over  Forurettelser  mod 
Kirker  og  Klostre  og  navnlig  over  den  Skat,  Kongen  havde  udskrevet 
af  Kleresiet.  — Erkebispen,  som  ikke  troede  sig  sikker  i Skaane, 
flygtede  1317  til  Hammershus,  hvorfra  han  lyste  Kongen  i Ban.  Det 
var  under  disse  Omstændigheder  af  stor  Vigtighed  for  Kongen  at 
sikre  sig  den  øvrige  Geistlighed.  Det  lykkedes  ogsaa.  Den  stillede 
sig  paa  Kongens  Side  og  reiste  endog  forskjellige  Klager  mod  Erke- 
bispen ; men  om  dette  var,  fordi  de  var  Erkebispen  imod,  eller  kun 
fordi  de  laa  under  for  Kongens  Magt,  kan  være  uvist.  Sagen  ind- 
ankedes  for  Paven,  men  imidlertid  kom  nye  Stridigheder  med 
Sverige  imeliem.  Erkebispen  reiste  til  Avignon,  og  Striden  var 
uafgjort,  da  Erik  Menved  døde  1319. 

Jakob  Erlandsens,  Jens  Grands  og  Esger  Juels  Kamp  er  de  mest 
fremtrædende  Momenter  i Hierarkiets  Kamp  med  Kongemagten  inden 
den  danske  Kirke.  Vistnok  var  Striden  gaaet  over  til  at  blive  en 
mere  personlig  Strid  og  havde  derfor  ogsaa  bestandig  endt  med  en 
Skadeserstatning,  og  den  havde  vistnok  ikke  direkte  ledet  til  nogen 
ny  og  yderligere  Bestemmelse  af  Kirkens  Forhold  til  Staten  eller  til 
nye  og  udvidede  Rettigheder  for  Hierarkiet;  men  Kongemagten 
havde  dog  gjentagne  Gange  maattet  give  tabt  og  ydmyge  sig,  og 
saaledes  havde  dog  Striden  tjent  til  at  befæste  Hierarkiets  Magt  og 

forberede  den  fuldstændigere  Seier,  Kirken  vandt  under  Kristoffer  //, 
som  efter  sin  Broder  Erik  Menveds  Død  blev  valgt  til  hans  Efter- 
mand,  uagtet  han  var  ilde  anseet  og  uagtet  Kong  Erik  havde  fra- 
raadet  hans  Valg  til  Konge.  Men  han  opnaaede  ogsaa  kun  dette 
Valg  ved  at  udstede  en  haard  Haandfæstning  1320,  hvorved 
ikke  alene  Adelen,  men  ogsaa  Geistligheden  sikrede  sig  de  mest 
udstrakte  Rettigheder,  og  der  neppe  levnedes  Kongen  Skygge  af 
Magt.  Ved  denne  Haandfæstning  opnaaede  Hierarkiet  følgende  For- 
dele: Geistligheden  og  dens  Godser  fritoges  for  Skatter,  Byrder  og 
Afgifter  af  hvad  Navn  nævnes  kan;  ingen  Geistlig  maatte  stævnes 
for  verdslig  Ret,  heller  ikke  Bønderne  paa  de  kirkelige  Godser  skulde 
staa  under  verdslig  Ret;  ingen  Biskop  eller  Geistlig  skulde  kunne 
fængsles,  forvises  eller  berøves  sit  Gods  uden,  hvis  han  var  Biskop, 
efter  Pavens  Befaling,  og  hvis  han  var  i ringere  geistlig  Stilling, 
efter  Befaling  fra  hans  ordinære  geistlige  Dommer.  Altsaa:  Frihed 
for  alle  offentlige  Byrder,  selvstændig  Jurisdiktion  og  personlig 
Ukrænkelighed ; og  hertil  kom  endnu,  at  Kongen  ikke  uden  «Præ- 
laternes  og  de  bedste  Mænds>  Samtykke  skulde  kunne  begynde 
nogen  Krig  eller  udstede  nogen  ny  Lov.  Geistligheden  havde  altsaa 
ikke  alene  vundet  store  Friheder  og  Rettigheder,  men  ogsaa  en 
betydelig  Indflydelse  paa  Statsstyrelsen,  som  den  delte  med  Adelen. 
For  at  opnaa  Kroning  sluttede  Kristoffer  et  Forlig  med  Erkebiskop 
Esger  1321,  ifølge  hvilket  Erkesædet  beholdt  Hervidstad,  Rønne  og 
Hammershus,  dog  saaledes,  at  det  skulde  holde  Marsk  Ludvig 
Albrektsen , der  havde  indtaget  Bornholm  og  faaet  det  i Forlening, 
skadesløs.  Erkebispens  ubetalte  Gjæld  til  Kongen  skulde  bortfalde. 
Man  lovede  paa  begge  Sider  Forglemmelse  af,  hvad  der  tidligere  var 
passeret.  Paa  disse  Vilkaar  blev  altsaa  Kristoffer  kronet,  men  han 
holdt  dog  ikke,  hvad  han  havde  lovet,  og  der  udbrød  atter  en  Strid 
om  Bornholm,  som  dog  ikke  har  nogen  kirkelig  Interesse,  og  som 
heller  ikke  førte  til  noget. 

Dette  var  det  sidste  Optrin  af  Hierarkiets  Kamp  med  Konge- 
magten.  Geistligheden  havde  vundet,  hvad  den  forlangte,  og  sørgede 
ved  hvert  nyt  Kongevalg  for  i Haandfæstningerne  at  sikre  sig,  hvad 
den  engang  havde  vundet.  Dens  Magt  voxte  endnu  mere,  da  i det 
14de  og  15de  Aarhundrede  Rigsraadet,  i hvilket  Biskopeme  og 
Priorerne  ved  de  vigtigste  Klostre  sad  ved  Siden  af  den  høie  Adel, 
udviklede  sig  som  en  Kongen  ikke  sideordnet,  men  overordnet  Magt. 
Geistlighedens  Forhold  til  Kongemagten  var  i den  følgende  Tid 
lige  til  Kristiem  IPs  Tid  et  fredeligt,  og  den  sluttede  sig  endog 
nærmere  til  Kongemagten,  da  den  begyndte  at  frygte  Adelens  stigende 
Vælde. 

§ 3. 

Magnus  Erllngssøns  Kroning  til  Konge  i Norge. 

Kardinal  Nikolaus  havde  lagt  en  Grundvold,  paa  hvilken  den 
hierarkiske  Bygning  lod  sig  opføre.  Forholdene  var  gunstige  for 
Hierarkiets  videre  Udvikling;  fra  1130 — 1240  var  Landet  nemlig 
Skueplads  for  Borgerkrige  mellem  de  forskjellige  Kongesønner, 
der  gjorde  Fordring  paa  Kronen,  og  deres  Partier.  Harald  Gilles 
Sønner  holdt  ikke  længe  efter  Legatens  Bortreise  Freden  indbyrdes. 
Ey stein  og  Sigurd  forenede  sig  mod  Broderen  Inge\  men  Inge,  som 
havde  de  mægtige  Høvdinger  paa  sin  Side,  Gregorius  Dagssøn  og 
Erling  Ortnssøn  Skakke , seirede  over  Brødrene  og  blev  for  en  Tid 
Enekonge.  Selv  laa  han  igjen  under  for  Sigurd  Munds  Søn  Haakon 
Herdebred;  men  Inges  Parti  var  dermed  ikke  overvundet.  Det 
. samlede  sig  under  den  mægtige  Høvding  Erling  Ortnssøn  Skakke , 
der  hørte  til  en  af  de  mægtigste  Lendermandsætter  og  var  gift  med 
Sigurd  Jorsalafarers  Datter  Kristine.  Han  havde  i Aarene  '1152 — 
1155  foretaget  et  Korstog,  til  Jerusalem  sammen  med  Orknøemes 
Jarl  Røgnvald  og  andre  Høvdinger,  hvorved  han  endmere  havde  øget 
sin  Berømmelse.  Erling  vilde  have  sin  egen  Æt  paa  Thronen.  Han 
fik  Inges  Parti  til  paa  et  Møde  i Bergen  1161  at  tage  hans  Søn, 
Sigurd  Jorsalafarers  Dattersøn,  den  5aarige  Magnus , til  Konge,  og 
da  Haakon  Herdebred  1162  var  falden  i Kampen  mod  Erling,  blev 
Magnus  Erlingssøn  paa  Ørething  tagen  til  hele  Norges  Konge  1 162. 
Erling  havde  vel  saaledes  naaet  sit  Ønske;  men  han  indsaadog  fuldt 
vel,  at  Sønnens  Kongedømme  ikke  kunde  ansees  sikret.  Ifølge  Lands- 
loven var  nemlig  Kongedømmet  kun  arveligt  i Harald  Haarfagres 
mandlige  Æt;  enhver  Kongesøn,  enten  han  var  ægte-  eller  uægtefødt, 
var  berettiget  til  Kongenavn  efter  sin  Fader;  hans  Ret  bedømtes  af 
Folket  til  Thinge,  som,  naar  den  fandtes  i Orden,  tildømte  ham 
Kongedømmet  og  gav  ham  Kongenavn.  Magnus  Erlingssøn,  der 
ikke  var  Kongesøn  og  som  kun  paa  Kvindesiden  var  af  Harald  Haar- 
fagres Æt,  var  saaledes  ikke  efter  Loven  arveberettiget.  Men  hvad 
han  manglede  i Legitimitet,  søgte  Erling  at  erstatte  paa  anden  Maade. 
Hans  Kongedømme  skulde  omgives  méd  Kirkens  og  Religionens 
Hellighed,  og  til  den  Ende  søgte  Erling  at  faa  Sønnen  kronet,  for 
gjennem  denne  Handling,  der  var  den  første  af  det  Slags  i Norge, 
at  give  hans  Kongedømme  en  umiddelbar  guddommelig  Berettigelse, 
der  gjorde  ethvert  Spørgsmaal  om  Herkomst  og  Arveret  overflødigt. 
Hertil  behøvedes  Geistlighedens  Bistand. 

Erkebiskop  var  paa  denne  Tid  Eystein  Erlendssøn , der  havde 
været  Kong  Inges  Kapellan  og  Skatmester.  Uden  at  Domkapitlet  i 

Nidaros  var  bleven  spurgt,  havde  Kong  Inge  i Aaret  1157  udnævnt 
ham  til  Erkebiskop;  men  han  tiltraadte  først  sit  Embede  1161  efter 
at  være  bleven  indviet  af  Pave  Alexander  III.  Eystein  var.  en  Mand 
af  stor  Klogskab  og  Veltalenhed,  af  et  myndigt  Væsen  og  et  hierarkisk 
Sind.  Han  hørte  desuden  til  en  af  de  mægtigste  Slægter  i Thrønde- 
lagen  og  nød  derfor  en  overordentlig  Anseelse.  Han  havde  paa 
mange  Maader  udvidet  sin  Stols  Magt.  Saaledes  havde  han  paa 
Frostathinget  faaet  sat  igjennem,  at  den  ham  tilkommende  Sagøre 
(d.  e.  Bøder)  skulde  betales  i Øre  Sølwærdi  istedenfor  i Lovøre, 
hvilken  sidste  kun  var  Halvten  af  den  første.  — Til  ham  henvendte 
nu  Erling  sig  for  at  se  sit  Ønske  opfyldt,  og  det  Forbund  sluttedes 
mellem  dem,  at  de  gjensidig  skulde  understøtte  hinanden.  Paa  et 
stort  Rigsmøde  i Bergen  1 164,  hvor  en  pavelig  Legat  Ste/anus 
var  tilstede,  salvede  og  kronede  Erkebiskopen  Magnus  med  stor 
Høitidelighed  til  Norges  Konge.  Men  Magnus’s  Krone  kjøbtes  for  en 
høi  Pris.  Uagtet  vi  ikke  kjender  Ordlyden  af  den  Kroningsed,  som 
den  unge  Konge  maatte  aflægge  sammen  med  Erling  og  tolv  Lender- 
mænd,  saa  kan  vi  dog  med  Sikkerhed  vide,  at  den  har  indeholdt 
betydelige  Indrømmelser  til  Hierarkiet,  fordi  senere  Konger  negtede 
at  aflægge  den  som  skadelig  for  Kongedømmets  Ret.  Og  hvor  store 
Ofre  Erling  paa  sin  Søns  Vegne  har  maattet  gjøre  de  hierarkiske 
Fordringer,  kan  tydelig  sees  af  de  Bestemmelser  om  Thronfølgen, 
som  nu  fattedes,  og  som  flndes  indtagne  i Gulathingslovens  § 2. 

Der  blev  nemlig  bestemt,  at  naar  en  Konge  døde,  skulde  alle 
Biskoper,  Abbeder,  Hirdstyrere  og  hele  Hirden  samt  tolv  af  de 
visesteMænd  fra  hvert  Bispedømme,  der  opnævntes  af  Biskopen, 
inden  en  Maaned  begive  sig  til  St.  Olafs  Helligdom  i Nidaros  for  at 
forhandle  med  Erkebispen  om  Thronfølgen.  Den  skulde  være  Konge, 
som  var  den  afdøde  Konges  ældste  ægtefødte  Søn,  medmindre  Ond- 
skab  eller  Uforstand  gjorde  ham  uskikket  hertil.  Isaafald  skulde  den 
af  hans  samfædre  Brødre  være  Konge,  som  den  nævnte  Forsamling 
dertil  fandt  dueligst.  Var  der  ingen  ægtefødt  Søn,  skulde  den  1 
nærmest  arveberettigede  Frænde  være  Konge,  hvis  han  dertil  fandtes 
skikket;  ellers  skulde  de  forsamlede  Mænd  vælge  den,  der  tyktes 
dem  bedst  skikket  til  at  vogte  Guds  Ret  og  Landets  Love.  Var 
Meningerne  delte,  da  skulde  de  fleste  Stemmer  raade,  naar  Erke- 
biskop og  Biskoper  stod  paa  samme  Side.  Den  afdøde 
Konges  Krone  skulde  ofres  paa  Metropolitankirkens  Alter  «for  hans 
Sjæl  og  hænge  der  evindelig  Gud  og  St.  Olaf  til  Ære». 

Thronen  skulde  altsaa  vistnok  være  arvelig;  men  Arveretten 
og  — i Tilfælde  af  manglende  duelige  arveberettigede  — Konge- 
valget skulde  være  undergivet  en  Magnatforsamlings  Dom,  i hvilken 


i 


88 


Hierarkiet  i Kamp  med  Kongemagten. 


Geistligheden  havde  den  afgjørende  Stemme,  idet  den  ikke  blot  op- 
nævnte  de  verdslige  Herrer,  men  ogsaa  ved  Stemmeulighed  gjorde 
UdslageL  I Virkeligheden  var  Kongevalget  gjort  afhængigt  af 
Kirkens  Dom. 

Som  et  yderligere  Bevis  for,  hvor  store  Indrømmelser  der  ved 
denne  Leilighed  blev  gjort  Kirken,  har  man  nævnt  et  Brev,  som 
Magnus  Erlingssm  skulde  haye  skrevet  til  Erkebiskop  Ey stein. 
Af  dette  Brev  fremgaar  ^det,  at  Magnus  Erlingssøn  skulde  have  taget 
Norges  Land  til  Len  af  St.  Olaf,  saaledes  at  St.  Olaf  skulde  være 
Rigets  egentlige  Konge,  under  hvis  Overhøihed  Kongen  skulde  fore- 
staa  det  som  hans  Vicarius  og  Vasal;  og  til  Tegn  paa  denne  Konge- 
dømmets Stilling  skulde  ved  enhver  Konges  Død  hans  Krone  ofres 
paa  Metropolitankirkens  Alter.  Desuden  opregnes  i Brevet  forskjellige 
Særrettigheder,  som  gaves  til  eller  stadfæstedes  for  Erkestolen.  Da 
nu  Erkebiskopen  i Nidaros  var  den  eneste,  der  kunde  være  St.  Olafs 
selvskrevne  retmæssige  Repræsentant,  saa  blev  han  den,  der  paa 
St.  Olafs  Vegne  bortforlener  Riget  paa  Livstid  til  den,  hvem  han 
kroner,  og  Erkebiskopen  i Nidaros  vilde  saaledes  i Virkeligheden 
være  Landets  egentlige  Herre.  Men  dette  Brev  maa  dog  utvivlsomt 
betragtes  som  uægte ; ikke  alene  har  det  en  aabenbart  feilagtig 
Datering,  men  enkelte  Udtryk  deri  viser,  at  det  først  kan  være  for- 
fattet i det  1 5de  Aarh. ; det  nævnes  heller  ikke  i senere  Dokumenter, 
hvor  man  maatte  vente  det  omtalt1).  Var  altsaa  den  Ydmygelse 
for  Kongedømmet,  som  Magnus  Erlingssøn  ved  sin  Kroning  maatte 
finde  sig  i,  end  ikke  saa  stor,  som  det  forfalskede  og  langt  senere 
fabrikerede  Brev  vilde  gjøre  den  til,  saa  var  dog  de  Indrømmelser r 
som  ved  denne  Leilighed  gjordes  Hierarkiet,  saa  betydelige,  at  de 
pavelige  Grundsætninger  om  Kirkens  Forhold  til  Staten  som  «Solen 
til  Maanen»  ikke  var  meget  langt  fra  sin  principielle  Virkeliggjørelse- 
Og  det  gjaldt  nu,  syntes  det,  kun  at  faa  dette  Princip  fuldstændig 
anerkjendt  og  gjennemført.  Herpaa  arbeidede  nu  ogsaa  Erkebiskop 
Eystein  i saagodtsom  hele  sin  Embedstid. 

§ 4. 

* Sverres  Kamp  med  Geistligheden. 

Det  var  ikke  saa  ret  længe,  Geistligheden  fik  Lov  til  uforstyrret 
at  ny  de  Frugten  af,  hvad  den  havde  opnaaet  ved  sit  Forbund  med 
Lendermandsaristokratiet.  I Landets  politiske  Forhold  indtraadte  der 

*)  Keyser:  Kirkehist.  I S.  242  ff.  Palludan- Muller : Historisk  Tidsskrift  3die  Række 
I S.  263  ff.  Ebbe  Hertzberg:  Norske  Aristokrati  S.  128  ff.  Anm.  Sars:  Norske 
Historie  II  S.  101  ff.  Gustav  Storm : Videnskabsselskabets  Forhandlinger  for  1880» 

snart  en  Forandring,  som  paa  en  meget  ubeleilig  Maade  greb  ind  i 
den  nys  begyndte,  for  Hierarkiet  saa  lovende  Udvikling.  Den  Overens- 
komst, som  ved  Magnus  Erlingssøns  Kroning  var  bleven  sluttet  mellem 
Stat  og  Kirke,  blev  nemlig  snart  efter  omstyrtet  af  Sverre  Sigurdssøn, 
Erling  Skakke  troede  vistnok  at  skulle  have  sikret  sin  Søns  Throne; 
men  han  saa  den  dog  snart  truet.  Thrønderne,  der  efter  gammel 
Vedtægt  paa  Ørethinget  havde  den  første  Stemme  ved  Tildømmelsen 
af  Kongenavn,  holdt  fast  ved  den  gamle  Arvefølgelov,  og,  saasnart 
en  Ætling  af  Harald  Haarfagres  Mandslinie  fremstillede  sig,  tildømte 
de  ham  strax  Kongenavn  som  Rigets  rette  Arving.  Erling  maatte 
derfor,  saalænge  han  levede,  forsvare  Sønnens  Krone  mod  den  ene 
Kongesøn  efter  den  anden.  Under  disse  Kampe  dannede  sig  Birke- 
beinernes Parti  af  dem,  som  paa  en  eller  anden  Maade  havde  lidt 
under  Erlings  Strenghed.  De  var  en  lidep  og  uanselig  Flok,  som 
under  Eystein  Meyla  næsten  aldeles  var  bleven  ødelagt  af  Erling  paa 
Re  ved  Tunsberg,  da  Sverre  Sigurdssøn  blev  deres  Høvding. 

Sverre  Sigurdssøn  (1177 — 1202)  kaldte  sig  — med  Rette  eller 
Urette  maa  vi  lade  staa  derhen  — en  Søn  af  Sigurd  Mund.  Han 
var  født  i Norge,  men  opvoxet  paa  Færøerne,  hvor  han  hos  Biskop 
Roe  var  opdraget  til  den  geistlige  Stand,  og  han  var  allerede  viet 
til  Prest,  da  han  fik  vide  sin  Herkomst  og  besluttede  at  paatale  sin 
Ret  til  Norges  Krone.  Da  han  kom  over  til  Norge,  fandt  han 
imidlertid  Magnus’s  Kongedømme  saa  fast  sikret,  at  han  opgav  alle 
sine  Forhaabninger  og  begav  sig  til  en  Søster  i Vermland.  Der 
opsporede  en  Flok  Birkebeiner  ham  og  tvang  ham  paa  en  Vis  til  at 
stille  sig  i Spidsen  for  dem  1177.  Det  lykkedes  ham  paa  Ørething 
at  blive  tagen  til  Konge,  og  nu  begyndte  da  hans  Kamp  med  Magnus 
Erlingssøn  om  Norges  Krone.  I denne  Kamp  faldt  Erling  Skakke 
1179  paa  Kalvskindet  i Nidaros,  Magnus  Erlingsøn  1184  i Slaget 
ved  Fimreite  i Sogn. 

Det  var  naturligt,  at  Sverre  maatte  faa  den  norske  Geistlighed 
til  sin  Fiende.  Han  havde  taget  Kongedømmet  efter  den  gamle 
Arvefølgelov,  som  Geistligheden  havde  forkastet,  og  han  havde  om- 
styrtet Magnus’s  Kongedømme,  som  Geistligheden  havde  indsat. 
Hans  Optræden  var  allerede  i sig  selv  et  Angreb  paa  den  i 1164 
mellem  Kirken  og  Kongemagten  sluttede  Overenskomst.  Det  gjaldt 
intet  mindre  end,  om  Kirkens  og  Kongedømmets  gjensidige  Stilling 
skulde  være  den,  som  i 1 164  var  bleven  bestemt.  Det  viste  sig  snart, 
at  Sverre  nærede  helt  andre  Anskuelser  i denne  Henseende,  og  at 
han  ogsaa  vilde  gjøre  dem  gjældende.  Sverre  betragtede  Konge- 
dømmet væsentlig  efter  de  samme  monarkiske  Grundsætninger,  som 
paa  denne  Tid  begyndte  at  gjøre  sig  gjældende  i det  vestlige  Europa. 

Den  Kamp,  som  nu  begynder,  er  det  første  Optrin  i Hierarkiets 
Kamp  med  Kongemagten  i Norge,  og  vi  møder  her  den  samme 
Principstrid,  som  ligger  til  Grund  for  Kampen  mellem  Hohenstaufeme 
og  Paverne.  Derfor  bliver  Striden  saa  ihærdig;  Geistligheden  — 
heder  det  — lod  aldrig  af  fra  sit  Fiendskab  mod  Sverre,  «den  fra- 
faldne  Prest».  Erkebiskop  Ey stein  stillede  sig  naturligvis  fra  Be- 
gyndelsen  af  paa  Magnus’s  Side;  i 1180,  da  Magnus  var  bleven  slagen 
paa  Ilevolden  og  flygtede  til  Danmark  for  at  søge  Hjælp,  forlod 
ogsaa  Eystein  Landet  og  drog  over  til  England,  hvorfra  han  lyste 
Sverre  i Ban.  Først  efter  tre  Aars  Forløb  vendte  han  tilbage;  han 
sluttede  da  Forlig  med  Sverre  og  løste  ham  af  Bannet,  og  Freden 
mellem  Erkebispen  og  Sverre  brødes  ikke,  saalænge  Eystein  sad  paa 
Erkestolen. 

Eystein  døde  i Aaret  1188.  Han  var  anseet  som  en  dygtig, 
nidkjær,  men  ogsaa  strengt  hierarkisk  sindet  Mand.  Hvad  denne 
mægtige  og  begavede  Prælat  formaaede,  spores  allerede  i den  Ind- 
flydelse,  han  udøvede  paa  den  verdslige  Lovgivning.  Under  Magnus 
Erlingssøns  Regjering  blev  ved  Eysteins  Medvirkning  flere  nye  Be- 
stemmelser vedtagne  i Frostathingsloven,  nemlig  nye  Regler  for 
Thingskikkene,  Indskjærpelse  af  Thingfreden,  Overholdelse  af  Ro, 
Ret  og  Orden  i Rigets  Indre  m.  m.  Men  hvad  vi  her  navnlig  skal 
merke  os,  er  hans  Arbeide  paa  at  udvide  sin  egen  og  Geistlighedens 
Magt  og  Privilegier  og  hæve  Erkestolens  Glans.  Den  ældre  Kristen- 
ret  stemte  ikke  med  de  hierarkiske  Grundsætninger,  som  var  komne 
til  Orde  i Overenskomsten  af  1164.  Eystein  forfattede  derfor  en  ny, 
som  han  fik  Thrønderne  til  at  vedtage,  og  som  det  rimeligvis  var  hans 
Mening  med  Tiden  at  faa  indført  i sin  hele  Kirkeprovins.  Den  benævnes 
Guldfjederen,  et  Navn,  som  den  fik  i Modsætning  til  den  gamle 
Lov,  der  kaldtes  Graagaasen.  Den  findes  ikke  mere  i sin  oprinde- 
lige  Skikkelse,  men  man  antager,  at  dens  væsentlige  Indhold  er 
bevaret  i den  Kristenret,  som  findes  i den  ældre  Frostathings- 
lov.  — Sin  egen  Stol  søgte  han  at  omgive  med  den  ydre  Glans,  der 
sømmede  sig  for  et  Erkesæde.  Derfor  var  han  ivrig  for  at  forøge 
Erkesædets  Indtægter.  Vi  har  allerede  omtalt,  at  han  fik  vedtaget 
Bestemmelser  om,  at  den  ham  tilkommende  Sagøre  betaltes  i Sølv- 
værdi,  det  vil  sige  den  dobbelte  Værdi  af  den  før  almindelig  brugte 
Lovøre.  Det  var  ogsaa  af  samme  Grund,  han  gjennem  en  stor  Del 
af  sin  Embedstid  arbeidede  paa  at  udvide  og  forskjønne  Kathedral- 
kirken,  den  gamle  Krist-  eller  Trinitatis-Kirke  fra  Olaf  Kyrres 
Tid,  der  ikke  længere  ansaaes  som  en  værdig  Kathedralkirke  for 
Erkesædet.  For  at  skaffe  Plads  til  disse  Udvidelser  flyttedes  den 
tætved  liggende,  af  Harald  Haardraade  opførte  Marie-Kirke  til 

Elgeseter  paa  den  anden  Side  af  Nidelven.  Arbeidet  fortsattes 
under  hans  Efterfølgere,  og  saaledes  fuldendtes  ved  Midten  af  det 
følgende  Aarhundrede  den  pragtfulde  Throndhjems  Domkirke. — 
Medens  Eystein  var  Erkebiskop,  blev  Kathedralkirken  i Bergen , den 
store  Kristkirke,  fuldendt,  vist  nok  allerede  før  1164,  og  den  hellige 
Sunniva9s  Relikvier  overførtes  derhen  i 1170.  — Endelig  maa  ogsaa 
omtales  de  Forordninger,  Erkebiskop  Eystein  gav  i Skrivelser  til 
Islændingerne,  og  som  havde  til  Formaal  dels  at  hæve  Preste- 
embedets  Værdighed  f.  Ex.  Forordning  om,  at  Prester,  som  havde 
begaaet  Manddrab,  ikke  maatte  forrette  Gudstjeneste,  eller  at  Prester 
ikke  skulde  udføre  Retssager,  medmindre  det  var  for  fattige  og  værge- 
løse,  dels  at  beskytte  Prestens  Person,  idet  han  satte  Bansstraf 
for  den,  som  dræbte  eller  mishandlede  en  Prest  eller  Munk,  dels  at 
sikre  Kirkefreden  og  i det  hele  at  fremme  Tugt  og  Orden  baade 
blandt  Geistlighed  og  Folk.  — Som  et  Bevis  paa  hans  store  An- 
seelse kan  nævnes,  at  han  i Aaret  1229  blev  kanoniseret  (St.  Eystein). 

Ved  Eysteins  Død  valgtes  1188  ved  et  Møde,  Kongen  holdt  i 
Bergen  med  Landets  Biskoper  og  andre  Høvdinger,  den  tidligere 
Biskop  i Stavanger,  Erik  Ivarss&n,  hvem  ogsaa  Eystein  havde  aftbe- 
falet  til  sin  Eftermand,  men  i hvis  Valg  Kongen  kun  nødigen  sam- 
tykkede.  Mellem  ham  og  Kongen  kom  det  snart  til  Uenighed. 
Tvistepunkterne  var  mange  og  forskjellige:  om  Kroningen,  som 
Kongen  krævede  som  en  Ret,  medens  Erkebispen  betragtede  den 
som  en  Kirkens  Naadegave,  — om  Bispevalget,  ved  hvilket 
Kongen  efter  den  ældre  norske  Sædvane  vilde  have  den  afgjørende 
Stemme,  medens  Erkebispen  vilde  udelukke  Kongemagten  fra  Valget 
og  lade  det  foregaa  efter  de  kanoniske  Regler,  — om  Geistlig- 
hedens  Fritagelse  (Exemtion)  fra  verdslig  Ret,  idet  Kongen 
vilde,  at  de  Geistlige  skulde  dømmes  af  de  almindelige  Domstole,  medens 
Erkebispen  fordrede  dem  dømte  af  en  rent  geistlig  Domstol,  — om 
Retten  til  at  ansætte  Prester  (jus  patronatus ),  som  Kongen 
vilde  hævde  for  sig  selv  og  de  private  Kirkeeiere,  naar  Kirken  var  • 
opbygget  af  ham  eller  private  Folk,  medens  Erkebispen  vilde  hen- 
legge den  til  Biskopen,  — om  Erkestolens  Indtægter  og  om 
det  Følge,  hvormed  Erkebispen  optraadte.  Kongen  støttede  sig 
stedse  til  Landsloven,  Erkebispen  til  Guldfjederen,  den  kanoniske  Ret 
og  de  pavelige  Dekretaler.  I Virkeligheden  var  det  de  to  grund- 
forskjellige  Anskuelser  om  Statens  og  Kirkens  gjensidige  Forhold, 
som  her  mødtes  til  en  saa  alvorlig  Kamp,  at  den  endog  blev  den 
alvorligste,  der  er  ført  inden  den  norske  Kirke. 

Erik  fandt  det  allerede  i 1190  raadeligst  at  forlade  Landet;  han 
begav  sig  til  Danmark,  hvor  Erkebiskop  Absalon  og  den  høit  anseede 

Abbed  Vilhelm  af  Ebelholt  med  Iver  tog  sig  af  hans  Sag.  Kort 
efter  sin  Ankomst  til  Danmark  angrebes  han  af  en  Øiensygdom,  der 
ganske  berøvede  ham  Synet,  men  som  dog  ikke  hindrede  ham  i af 
al  Kraft  at  fortsætte  Kampen  mod  Sverre.  — Det  første,  Erkebispen 
gjorde,  var  naturligvis  at  indberette  Sagen  til  Paven  og  paakalde 
hans  Beskyttelse.  Paa  Pavestolen  sad  den  gamle  og  svage  Célestin  III 
(1191 — 1198),  som  i en  Bulle  af  15de  Juni  1 194  tager  Erkebispen 
og  den  nidarosiske  Kirke  i St.  Peters  Beskyttelse,  bekræfter  alle  dens 
ældre  Privilegier  og  tilføier  nye.  Den  er  af  særdeles  Vigtighed,  da 
dens  Bestemmelser  danner  Grundlaget  for  de  Fordringer,  Erkestolen 
efter  denne  Tid  opstiller  og  stræber  at  vinde.  I denne  Bulle  stad- 
fæstes  ogsaa  alle  de  Rettigheder  og  Friheder,  som  var  skjænket 
Kirken  af  Kong  Magnus  Erlingssøn.  Erkebiskopen  alene  skal  have 
Retten  til  at  beskikke  Prester  i sin  Provins;  ved  Valg  af  Biskoper 
og  Abbeder  behøves  ikke  engang  Kongens  Samtykke;  de  Geistlige 
maa  ikke  imod  den  kanoniske  Ret  underkaste  sig  verdslig  Domstol; 
Kongen  maa  ikke  fordre  Troskabsed  af  Biskoper  eller  Abbeder,  som 
ikke  har  kongelige  Forleninger;  ei  heller  maa  han  forandre  Landets 
Love  til  Kirkens  eller  Geistlighedens  Skade.' 

Allerede  forinden  havde  Erkebispen,  støttet  til  pavelige  Skrivelser, 
han  tidligere  havde  modtaget,  fra  Danmark  af  lyst  Bannet  over 
Sverre;  men  Sverre  vidste  paa  sin  Maade  at  gjøre  Bansættelsen 
uvirksom.  «Han  talte  ofte  derom  paa  Thingene  og  sagde,  at  det 
hele  var  et  Opspind  af  Danerne  og  slet  ikke  Pavens  Befaling.  Erik 
Blinde  kunde  ikke  lyse  ham  fra  Kongedømmet,  og  den  Banstraale, 
han  nu  udslyngede  mod  ham,  havde  vendt  sig  mod  hans  egne  Øine, 
saaat  han  nu  derfor  var  blind.  Kun  de  er  med  Rette  i Ban,  der 
gjør  Bans  Verk;  men  jeg  er  Kongesøn  og  har  med  Rette  erhvervet 
dette  Land  og  Rige,  og  jeg  har  taalt  saa  meget  ondt,  før  jeg  vandt 
det,  at  jeg  ikke  vil  opgive  det  for  denne  Sags  Skyld.  Erik  kunde 
gjerne  vende  tilbage  til  sin  Stol,  skjønt  han  var  blind,  naar  han  kun 
vilde  holde  Landets  Lov.  Men  den  hellige  Olafs  Lov  vil  jeg  ikke 
bryde  for  hans  Skyld,  hvor  megen  Forbandelse.han  end  lyser». 

Imidlertid  var  den  Mand  optraadt  paa  Skuepladsen,  der  endnu 
mere  end  Erkebispen  blev  Sverres  bitre  Modstander,  men  for  hvem 
Striden  ikke  som  for  Erkebispen  var  Kirkens  Sag,  men  personlig 
Ærgjerrigheds  og  Hævngjerrigheds.  Det  var  Nikolaus  Arnesen , der 
var  af  en  mægtig  Høvdingeæt  og  paa  mødrene  Side  endog  af 
Kongeæt;  hans  Moder  var  nemlig  den  svenske  Kongedatter  Ingerid, 
der  tidligere  havde  været  gift  med  Harald  Gille  og  med  ham  Moder 
til  Kong  Inge  Krogryg.  Han  var  en  Mand  af  store  Evner,  men 
hævngjerrig,  lumsk  og  troløs.  «Nikolaus  er  glattunget,  men  han  har 

et  Harehjerte  og  hans  Troskab  er  som  Rævens»  var  Sverres  Dom 
om  ham.  Nikolaus  havde  staaet  paa  Magnus  Erlingssøns  Side. 
Da  Erik  blev  Erkebisp,  valgtes  Nikolaus  til  hans  Efterfølger  i Star 
vanger ; men  Sverre  gjorde  Indsigelser  og  vilde  ikke  stadfeste  Valget. 
Senere  lod  han  sig  dog  bevæge  til  at  erkjende  ham  som  Biskop  og 
gav  ham  Oslo  Stol,  fornemmelig  paa  Dronningens  Forbøn,  uagtet 
han  «ventede,  at  ikke  lang  Tid  vilde  hengaa,  før  baade  hun  og 
andre  vilde  angre  det».  Iøvrigt  hersker  der  nogen  Dunkelhed  med 
Hensyn  til  de  nærmere  Omstændigheder  ved  Nikolaus's  Udnævnelse 
til  Biskop  i Stavanger  og  senere  i Oslo.  — Det  gik  ogsaa  som 
Sverre  ventede.  Nikolaus  traadte  snart  i Forbindelse  med  Sverres 
Fiender  og  pustede  hemmelig  til  Oprørsflammen.  Men  Sverre  havde 
gjennemskuet  ham  og  forstod  at  benytte  Forholdene  for  sit  Formaal. 
Han  kaldte  Nikolaus  for  sig,  foreholdt  ham  hans  forræderske  For- 
bindelser og  truede  ham  paa  det  haardeste,  saaat  Bispen  «blev  den 
mygeste»  og  lovede  i alt  at  rette  sig  efter  hans  Vilje.  Sverre  tog 
ham  med  sig  til  Bergen,  hvor  han  tvang  ham  til  i- Forening  med  de 
øvrige  Biskoper  at  forrette  Kroningen  den  29de  Juni  1194. 

Men  herved  havde  Sverre  i Geistlighedens  Øine  naturligvis  kun 
bragt  en  ny  Skyld  over  sit  Hoved.  Saasnart  Paven  fra  Danmark  af 
modtog  Efterretning  om  hvad  der  var  skeet,  lyste  han  Bannet  over 
de  Biskoper,  der  havde  forrettet  Kroningen  og  «foretaget  en  Hand- 
ling, der  var  uhørt  i Kristenheden,  at  salve  en  bansat  Prest  til 
Konge»  (Vilhelm  af  Ebelholt).  Ogsaa  Erkebispen  tilskrev  dem  og 
stævnede  dem  til  sig  i Danmark.  Det  var  naturligvis  Sverre  af  høi 
Vigtighed  at  sikre  sig  Biskopernes  blivende  Troskab  og  forhindre, 
at  de  alle  forlod  Landet.  Han  kaldte  dem  derfor  til  et  Møde  i 
Bergen  1195.  Der  enedes  man  om  at  sende  et  Gesandts}cab  til 
Paven,  der  paa  Kongens  og  Biskopernes  Vegne  skulde  fremstille 
Sagen  i et  andet  Lys,  end  Erkebispen  havde  gjort.  Biskopeme  gav 
Kongen  de  bedste  Løfter  og  lovede,  at  de  ikke  skulde  svigte  ham.  — 
Over  Udfaldet  af  det  kongelige  Gesandtskab  hviler  der  et  stort 
Mørke.  Efter  nogle  Beretninger  døde  de  udsendte  pludselig  i Dan- 
mark paa  Hjemreisen,  ligesom  ogsaa  en  pavelig  Legat,  i hvis  Følge 
de  var.  Det  vårede  en  Tid,  inden  man  i Norge  fik  Efterretning  om 
deres  Skjæbne.  Da  kom  nogle  danske  Mænd  til  Sverre  og  bragte 
ham  Breve  med  Pavens  Segl  og  sagde,  at  Gesandteme  havde  pant- 
sat  disse  Breve  for  Penge,  som  de  havde  faaet  tillaans.  Kongen  lod 
Brevene  læse  i Koret  og  fremviste  Pavens  Segl.  Indholdet  var,  at 
da  Paven  havde  overbevist  sig  om,  at  Kongen  havde  Retten  paa  sin 
Side,  løste  han  ham  og  hans  Rige  af  alle  Bansættelser.  Sverre  til- 
føiede,  at#han  havde  hørt  for  vist,  at  Kardinalen  saavelsom  hans  to 

Sendemænd  havde  været  i Gjæstebud  hos  en  Prest,  og  at  man  der 
havde  blandet  Gift  i deres  Drik.  Hvorvidt  Sverre  her  har  havt  sin 
Finger  med  i Spillet,  og  navnlig  hvorvidt  han  selv  har  forfalsket 
Brevene,  faar  staa  derhen;  ialfald  beskyldes  han  udtrykkelig  i en 
senere  pavelig  Skrivelse  fra  Innocents  III  for  at  have  forfalsket  Pave 
Cølestins  Bulle  og  Segl.  At  Brevene  var  falske,  er  sikkert,  men  om 
Sverre  selv  har  forfalsket  dem  eller  hans  Sendemænd  ved  Bestikkelser 
har  faaet  dem  i Rom  uden  Pavens  Vidende,  kan  ikke  med  Bestcmthed 
afgjøres. 

Biskop  Nikolaus  havde  været  med  paa  Mødet  i Bergen  1195 
og  der  fornyet  sine  Troskabsløfter;  men  han  holdt  dem  ikke  længe. 
Endnu  samme  Høst  fandt  han  Anledning  til  at  forlade  Landet  og 
begav  sig  til  Danmark  til  sin  Erkebiskop,  hvis  Tilgivelse  han  lettelig 
vandt.  Fra  nu  af  optræder  han  som  Sverres  bitreste  Fiende  og  stifter 
Baglernes  Parti,  der  blev  det  farligste  af  alle  de  Partier,  der  reiste 
sig  mod  Sverre  og  i mere  end  20  Aar  stod  som  Modparti  mod 
Sverres  Venner  Birkebeinerne.  Det  saa  under  denne  Kamp  ofte 
mørkt  ud  for  Sverre,  især  dog  i Aaret  1 198.  Baglerne  var  da  Herrer 
i den  største  Del  af  Landet,  og  til  samme  Tid  blev  hans  Forhold 
til  Paven  mere  faretruende  end  nogensinde  før.  Den  svage  Colestin 
var  nemlig  død,  og  i hans  Sted  kom  Innocents  III  (1198 — 1216). 

Innocents,  der  betragtede  alle  Konger  og  Fyrster  som  Vasaller 
af  den  pavelige  Stol,  og  som  tvang  saamange  Konger  og  Fyrster  til 
at  ydmyge  sig  hertil,  kunde  ikke  i Sverre,  der  havde  omstyrt  et  den 
for  Hierarkiet  saa  fordelagtige  Overenskomst  af  1164,  se  andet  end 
en . Kirkens  Fiende,  der  maatte  tilintetgjøres.  Endnu  samme  Aar, 
han  besteg  Pavestolen,  udstedte  han  fem  Breve,  alle  rettede  mod 
Sverre.  Bansættelsen  fornyedes  over  Kongen  og  udstraktes  til 
det  hele  Land,  som  belagdes  med  Interdikt.  Tillige  opfordrede 
han  den  danske  og  svenske  Konge  og  Jarlen  Birger  Br  osa  til  cat 
forsvare  Kirken  og  Geistlighedens  Frihed».  Følgen  heraf  var  nu,  at 
de  Biskoper,  som  endnu  var  blevne  Kongen  tro,  forlod  Landet  for 
at  slutte  sig  til  sin  Erkebisp.  Landet  var  altsaa  uden  alt  biskopeligt 
Tilsyn,  og  Interdiktet  hvilede  over  det.  Men  Interdiktet  holdtes  dog 
ikke  strengt;  i det  fjerne  Norden  vidste  man  endnu  ikke  ret,  hvad 
det  vilde  sige,  og  det  forfeilede  derfor  for  en  stor  Del  sin  Virkning. 
Heller  ikke  lykkedes  det  at  ophidse  Nabofyrsterne  mod  Sverre. 
Imidlertid  var  dog  hans  Stilling  høist  betænkelig;  men  nu  viste 
ogsaa  hans  kraftige  Aand  sig  i sit  største  Lys.  Den  pavelige  Ban- 
sættelse  mødte  han  med  et  Stridsskrift  mod  Geistlighe den. 
I dette  blev  ikke  blot  den  norske  Geistligheds  Færd  paa  det  skarpeste 
kritiseret,  men  tillige  Kirkens  Krav  paa  Overhøihed  over  Staten 

mødt  med  en  Fremstilling  af  Kongedømmets  Oprindelse  og  Væsen, 
som  for  en  Del  minder  om  Anskuelser,  der  allerede  dengang  havde 
begyndt  at  gjøre  sig  gjældende  i andre  Lande,  men  som  dog  formu- 
leret  med  den  Klarhed  og  gjennemført  med  den  Konsekvens  først 
adskillig  senere  møder  os  i det  øvrige  Europa.  Sverre  viser  sig  her 
at  være  ikke  lidet  forud  for  sin  Tid.  For  ham  stod  Kongedømmet 
som  en  umiddelbar  guddommelig  Indstiftelse  ligesaavel  som 
den  geistlige  Magt  eller  Kirken.  Kongen  er  Konge  ikke  af  Kirkens 
eller  Pavens  Naade,  men  af  Guds  Naade  o:  umiddelbart  af  Gud 
har  han  modtaget  sin  Myndighed,  ikke  først  middelbart  gjennem 
Kirken  og  dent  Forstandere  paa  Guds  Vegne,  som  den  hierarkiske 
Anskuelse  forstod  det.  Den  verdslige  og  den  geistlige  Magt  er 
sideordnede  guddommelige  Indstiftelser,  hver  med  sit  Omraade, 
hin  det  verdslige,  denne  det  aandelige;  men  derfor  er  ogsaa  den 
geistlige  Magt  i verdslige  Forhold  den  verdslige  Magt  underordnet, 
ja  c Kongedømmet  har  af  Gud  ikke  alene  Myndighed  i alle  verdslige 
Ting,  men  ogsaa  et  Overtilsyn  over  Kirken.  Dette  Overtilsyn 
maa  og  kan  Kongedømmet  aldrig  fraskrive  sig.  Naar  derfor  Geist- 
ligheden,  der  selv  ikke  opfylder  sin  Skyldighed,  anklager  og  bansætter 
Kongen,  fordi  han  øver  det  Tilsyn  med  Kirken,  som  Gud  har  over- 
draget  ham,  saa  gaar  Geistligheden  ind  paa  Kongedømmets  hellige 
Omraade  og  forsynder  sig  derved  mod  Guds  hellige  Anordning.  Dens 
Ban  rammer  derfor  ikke  Kongen,  som  er  i sin  gode  Ret,  men  kommer 
over  Geistligheden  selv,  fordi  det  er  anvendt  uden  retfærdig  Grund 
og  imod  Guds  Bestemmelse»1).  Skriftet  er  i hvert  Fald  blevet  til 
under  Sverres  umiddelbare  Tilsyn  og  Medvirkning,  om  han  end  maaske 
ikke  selv  har  ført  det  i Pennen. 

Medens  Sverre  saaledes  førte  sin  Sag  med  aandelige  Vaaben, 
hvilede  heller  ikke  de  legemlige.  Thrønderne  forblev  ham  tro,  og 
ved  deres  kraftige  Hjælp  lykkedes  det  ham  igjen  at  seire  over 
Baglerne.  Men  de  mange  Bekymringer  og  Anstrængelser  havde 
nedbrudt  hans  legemlige  Kraft.  Kun  51  Aar  gammel  døde  han  1202. 
Han  bød,  at  man  skulde  lade  hans  Ansigt  blottet,  forat  baade 
Venner  og  Fiender  kunde  se,  om  der  vel  paa  hans  Legeme  viste 
sig  noget  Spor  af  hans  Fienders  Forbandelse.  Han  forlangte 
den  sidste  Olje,  og  Presteme  negtede  ham  den  ikke,  uagtet  han 
var  i Kirkens  Ban. 


*)  Keyser:  Kirkehist.  I.  S.  313. 

§ 5. 

Midlertidig  Hvile  i Kampen. 

Saalænge  Sverre  levede,  kunde  der  ikke  tænkes  paa  nogen  Ud- 
soning;  men  fra  begge  Sider  længtes  man  efter  en  saadan.  Den 
langvarige  Kamp,  hvorunder  Kirken  var  bleven  berøvet  det  biskope- 
lige  Tilsyn  og  Interdiktet  hvilede  over  Landet,  havde  fremkaldt  en 
Forvirringens  og  Opløsningens  Tilstand.  Saaledes  skildrer  Sverres 
Søn  og  Efterfølger  Haakon  III  den  selv.  — Haakon  (1202 — 1204) 
ilede  derfor  med  at  kalde  de  landflygtige  Biskoper  tilbage.  De 
fulgte  Kongens  Kald,  sluttede  Forlig  med  ham,  «>g  Erkebispen 
hævede,  endog  uden  at  afvente  Pavens  Samtykke,  Interdiktet.  Det 
sluttede  Forlig  indlod  sig  imidlertid  ikke  paa  noget  egentligt  Opgjør 
af  de  forskjellige  Stridspunkter  eller  gav  nogen  yderligere  og  nøi- 
agtigere  Begrænsning  af  Kirkens  og  Kongedømmets  gjensidige  Rettig- 
heder;  det  henholdt  sig  alene  til  de  ældre  Bestemmelser  og  var  alt- 
saa  egentlig  kun  en  Gjenoprettelse  af  status  qvo  ante . «Det  var 
ikke  saameget  en  endelig  Fred  som  en  Vaabenstilstand,  ved  hvilken 
begge  Parter  forbeholdt  sig  sin  Ret». 

Denne  Vaabenstilstand  blev  imidlertid  langvarig;  det  lod  endog 
til,  at  det  skulde  lykkes  Haakons  Klogskab  og  Vennesælhed  ikke 
blot  at  gjøre  en  Ende  paa  Kampen  med  Geistligheden,  men  ogsaa 
paa  de  verdslige  Krige,  idet  Baglernes  Parti  for  en  Tid  opløste  sig. 
Men  de  lyse  Forhaabninger,  som  Haakon  III’s  Regjering  vakte,  for- 
styrredes  ved  den  unge  Konges  pludselige  Død  1204.  Aaret  efter 
nedlagte  den  blinde  Erik  sin  Værdighed;  — Ved  Haakons  Død  be- 
gyndte  nu  igjen  de  indre  Partikampe.  Baglernes  Parti  samlede  sig 
igjen  og  begyndte  paany  Kampen  mod  Sverres  Æt  og  dens  Venner, 
Birkebeinerne.  Dette  kan  imidlertid  ikke  betragtes  som  nogen  For- 
nyelse af  Kampen  mellem  Hierarkiet  og  Kongedømmet;  thi  Baglerne 
kan,  uagtet  deres  Parti  var  stiftet  af  en  Biskop  og  deraf  havde  sit 
Navn  (bagall  en  Bispestav),  ikke  betragtes  som  Geistlighedens  Parti, 
men  var  allerede  fra  først  af  kun  et  politisk,  ligesom  dets  Stifter  og 
Leder  selv,  uagtet  han  var  Biskop,  ikke  var  ledet  af  Hensyn  til 
Kirkens  Sag,  men  af  rent  verdslige  Hensyn  og  personligt  Had  mod 
Sverre  og  hans  Æt.  Det  manglede  vistnok  ikke  fremdeles  paa 
Sammenstød  mellem  Geistligheden  og  Kongedømmet;  men  disse  var 
mindre  væsentlige  og  mere  forbigaaende.  Det  var,  som  om  man 
efter  den  voldsomme  og  forstyrrende  Kamp  med  Sverre  for  det  første 
fra  begge  Sider  skyede  at  stille  Sagen  paa  Spidsen  og  derved  paany 
fremkalde  en  ødelæggende  Kamp.  Geistligheden  havde  lært,  at  det 
var  bedre  og  sikrere  gjennem  en  klog  Temporiseren  og  Benyttelse 

af  den  Leilighed,  som  tilbød  sig,  at  befæste  sin  Magt  og  Myndighed 
for  saaledes  at  ruste  sig  til  et  nyt,  afgjørende  Slag.  I Virkeligheden 
havde  den  ikke  opgivet  noget  af  sine  Fordringer  og  forsømte  ikke, 

• hvor  Leilighed  tilbød  sig,  at  gjøre  dem  gjældende.  Og  Leiligheden 
tilbød  sig  ofte  under  de  fortsatte  Borgerkrige. 

Under  disse  traadte  Geistligheden  op,  snart  mæglende  snart 
dømmende  mellem  de  stridende  Parter  eller  ogsaa  -understøttende 
snart  den  ene  snart  den  anden;  men  i ethvert  Tilfælde  indtog  den 
en  Stilling,  som  maatte  styrke  dens  Anseelse  og  Magt.  Paa  denne 
Tid  var  det  ogsaa,  at  Eystein  Erlendssøn  blev  kanoniseret  (1229) 
paa  et  Møde  i Nidaros,  som  den  daværende  Erkebiskop  Thorer  den 
thrøndske  holdt  med  alle  de  norske  Biskoper1).  — Borgerkrigene 
endte  først  under  Haakon  IV  Haakonssøn  ved  Hertug  Skules  Fald 
1240,  efterat  de  havde  raset  i r 10  Aar.  Imidlertid  var  ogsaa  den 
intrigante  Biskop  Nikolaus  Arnesøn  død  i 1225. 

Haakon  IV  Haakonssøns  Regjering  (1217 — 1263)  var  i flere 
Henseender  vigtig  for  Kirkens  Historie.  Han  var  en  uægte  Søn  af 
Haakon  III,  og  da  Inge  Baardssøn  døde,  tog  Birkebeinerne  ham  paa 
jørething  til  Konge  og  fik  ham  ogsaa  anerkjendt  som  saadan  over 
det  hele  Land.  Men  der  reiste  sig  dog  snart  Modkonger.  For  nu 
at  støtte  hans  Ret  til  Thronen  bar  Moderen  Inga  Jern  ved  et  Møde 
i Bergen  1218;  dette  var  sidste  Gang,  Jernbyrd  anvendtes  i saadant 
Tilfælde.  Senere  lod  han  selv  paa  et  Rigsmøde  i Bergen  1223, 
hvor  Geistligheden  var  stærkt  repræsenteret,  paany  sin  Arveret 
undersøge,  og  han  blev  her  erkjendt  som  den  ene  berettigede  til 
Kronen  blandt  dem,  som  gjorde  Fordringer  paa  den.  Thronstridig- 
hedeme  vedvarede  dog  (med  Sigurd  Ribbung  og  Hertug  Skule)  lige 
til  Aaret  1240,  men  fra  den  Tid  er  der  ingen,  der  forsøger  paa  at 
gjøre  ham  Thronen  stridig.  Uagtet  den  gamle  norske  Arvefølgelov 


*)  Erkebiskopeme  i Nidaros  indtil  1350  var  følgende : 1)  Reidar , der  døde  paa 
Hjemreisen  fra  Rom  1151  og  saaledes  ikke  kom  til  at  tiltræde  Embedet,  men 
alligevel  regnes  som  den  første  Erkebiskop  i Norge.  2)  Jon  Birger  ssøn,  indviet 
til  Erkebiskop  af  Nikolaus  Brekespeare  i 1152,  f 1157.  3)  Eystein  Erlendssøn, 
valgt  af  Kong  Inge  1157  (eller  1158),  indviet  1161  f 1188.  4)  Erik  Ivarssøn, 

indviet  1189,  fratraadte  paa  Grund  af  Blindhed  1205.  5)  Thorer  Gudmundssøn, 

indviet  1207,  f 1214.  6)  Guttorm , indviet  1215,  f 1224.  7)  Peter,  indviet  1224, 

+ 1226.  8)  Thorer  den  thrøndske,  indviet  1227,  f 1230.  .9)  Sigurd  Eindride søn, 

indviet  1231,  f 1252.  10)  Sør/e,  indviet  1253,  f 1254.  11)  Einar  Gunnar ssøn, 

indviet  1255,  f 1263.  12)  Haakon,  valgt  1265,  beklædt  med  Pallium  1267, 

t 1267.  13)  Jon  den  røde,  indviet  1268,  f 1282.  14)  Jørund,  iklædt  Pallium 

1288  (efterat  Erkestolen  havde  været  ledig  i 6 Aar),  f 1309.  15)  Eilif  Arne- 
søn, indviet  1311,  f 1332.  16)  Paal  Baardssøn,  indviet  1333,  f 1346.  17)  Ame 

Einar  ssøn  Vale,  indviet  1346,  f 1349. 

anerkjendte  den  uægtefødte  Kongesøn  ligesaa  berettiget  til  Konge- 
navnet som  den  ægtefødte,  og  uagtet  han  var  anerkjendt  som  Konge 
baade  paa  Ørething  1217  og  paa  det  store  Rigsmøde  i Bergen  1223, 
hvor  de  forsamlede  geistlige  og  verdslige  Herrer  havde  prøvet  og 
godkjendt  hans  Arveret,  ønskede  dog  Haakon  gjeme  ved  en  Dis- 
pensation  af  Paven  at  faa  ophævet  den  Mangel,  der  klæbede  ved 
hans  Fødsel,  og  ved  den  efter  Tidsalderens  Anskuelse  saa  betydnings- 
fulde  Kromngsakt  at  hellige  og  sikre  sin  Throne.  Allerede  kort  efter 
Rigsmødet  i Bergen  havde  han  indledet  Underhandlinger  herom,  men 
disse  trak  sted se  i Langdrag  og  førte  ikke  til  noget  Resultat,  saa- 
længe  Borgerkrigene  endnu  stod  paa.  Men  efter  1240  dreves  de 
med  større  Fremgang.  Pavestolen  viste  sig  meget  imødekommende, 
og  i 1245  fremsatte  han  sit  Ønske  for  Erkebiskop  Sigurd  ogRigets 
øvrige  Biskoper,  som  ogsaa  erklærede  sig  villige  til  at  opfylde  det; 
dog  vilde  de  tillige  benytte  Leiligheden,  som  her  tilbød  sig,  og 
mente,  at  Kongen  til  Gjengjæld  burde  «forøge  Kirkens  Ret>,  ja  for- 
langte endog,  at  Haakon  skulde  sværge  den  samme  Kroningsed,  som 
Magnus  Erlingssøn  havde  aflagt.  Dette  var  dog  en  Fordring,  som 
Haakon  med  Bestemthed  afviste;  han  vilde  ikke  kjøbe  sin  Krone 
med  Kongedømmets  Ydmygelse.  «Kongeme  har  allerede  indrømmet 
Eder  saa  store  Rettigheder»,  svarede  han,  «at  jeg  vanskelig  formaar 
at  lægge  noget  til;  og  desuden  har  I udstrakt  dem  videre,  end  de  i 
sig  selv  medfører.  Men  sværger  jeg  en  saadain  Ed,  som  Kong 
Magnus  svor,  da  forekommer  det  mig,  at  min  Hæder  ved  Kroningen 
mindskes  istedenfor  at  øges;  thi  Magnus  agtede  ikke  hvad  han  gjorde, 
naar  han  kun  fik  det,  hvortil  han  ingen  Ret  havde.  Med  Guds  Hjælp 
haaber  jeg  ikke  at  skulle  behøve  at  modtage  eller  kjøbe  af  Eder, 
hvad  Gud  rettelig  har  kaaret  mig  til  efter  min  Fader  og  mine  For- 
fædre;  og  det  skal  I sandelig  vide,  at  med  Guds  Naade  skal  jeg  frit 
erhverve  min  Krone  og  bære  den  uden  alle  byrdefulde  Baand,  eller 
ogsaa  skal  den  aldrig  komme  paa  mit  Hoved».  Haakon  afbrød  der- 
for Forhandlingeme  med  sine  Biskoper,  men  naaede  nu  sit  Ønske 
paa  en  anden  Vei,  der  gjør  hans  Regjeringstid  i flere  Henseender 
merkelig  for  den  norske  Kirkes  Historie.  Han  henvendte  sig  direkte 
til  Rom. 

Mellem  Paven  Innocents  IV  og  Keiser  Frederik  II  førtes  paa 
denne  Tid  en  Kamp  paa  Liv  og  Død;  det  nævnte  Aar  1245  havde 
Innocents  paa  Kirkemødet  i Lyon  bansat  Frederik  og  afsat  ham  fra 
Keiserværdigheden.  Det  var  nu  om  at  gjøre  at  ophidse  alle  Fyrster 
mod  ham  og  i alle  Lande  at  samle  Penge  til  Kampen.  Han  ønskede 
saaledes  ogsaa  at  vinde  Haakon,  hvis  Navn  var  høit  anseet  i Europa, 
og  som  paa  denne  Tid,  efter  Valdemar  Seiers  Død,  var  Nordens 

dygtigste  og  mægtigste  Fyrste.  Paven  viste  sig  derfor  villig  til  at 
gaa  ind  paa  Haakons  Ønske;  han  lovede  at  sende  en  Legat  til 
Norden  for  at  krone  ham  og  udstedte  et  Brev,  hvori  han,  «da  Kongens 
Fader  har  avlet  ham,  selv  ugift  med  ugift  Kvinde,  af  apostolisk 
Myndighed  dispenserer  ham  i denne  Henseende,  saaledes  at  han  uden 
Hinder  af  hin  Mangel  stedes  til  den  kongelige  Stols  Værdighed  og 
til  alle  Kongedømmets  lovlige  Handlinger,  samt  at  hans  legitime 
Arvinger  sukeederer  ham  i hans  Herredømme  og  Ære».  Legaten 
var  Vilhelm  af  Sabina. 

Vilhelm  havde  tidligere  som  Legat  fra  1225  ledet  Ordningen  af 
Kirkevæsenet  hos  de  nyomvendte  Liver  og  Preussere;  derunder 
var  han  kommen  i stadig  Berørelse  med  Danske  og  Svenske,  ja  han 
havde  endog  visiteret  Gotland.  Han  kom  over  England  til  Bergen 
i Aaret  1247.  Der  forsamledes  Rigets  Erkebiskop  og  Biskoper,  de 
verdslige  Stormænd  og  de  bedste  Bønder.  I Begyndelsen  gik  alt 
efter  Ønske.  Men  efterat  Biskopeme  var  ankomne  og  havde  havt 
hemmelige  Forhandlinger  med  Kardinalen,  begyndte  denne  i en  Sam- 
tale med  Kongen  at  slaa  paa,  at  da  nu  Kongen  skulde  faa  saa  stor 
Hæder  af  Kirken,  var  det  rimeligt,  at  han  ogsaa  gjorde  Kirken  de 
Indrømmelser,  som  andre  Konger  havde  gjort  før  ham,  og  at  han 
svor  den  samme  Ed,  som  Kong  Magnus  havde  svoret  ved  sin  Kroning. 
Kongen  svarede,  at  han  godt  merkede,  fra  hvem  disse  Ord  kom. 
«Men  vil  I gjøre  Kroningen  til  Gjenstand  for  nogensomhelst  Handel, 
da  være  det  i Korthed  sagt,  at  før  vil  jeg  ingen  Krone  bære  end 
derved  paabyrde  mig  nogen  Ufrihed ; og  I behøver  ikke  oftere  at 
tale  herom».  Kongens  faste  og  bestemte  Optræden  bevirkede,  at 
Kardinalen  strax  gav  efter,  og  under  stor  Høitidelighed  kronede  han 
Haakon  paa  St.  Olafsdag  1247  i Kristkirken  i Bergen . 

Kardinalen  havde  ikke  blot  det  Hverv  at  krone  Kongen;  men 
han  skulde  tillige  som  Pavens  fuldmyndige  Legat  undersøge  og  ordne 
de  kirkelige  Forhold.  Herom  forhandledes  nu  paa  det  Rigsmøde, 
som  efter  Kroningen  holdtes  i Bergen . Kardinalen  og  Kongen  viste 
hinanden  gjensidig  al  mulig  Villighed  og  Føielighed;  men  Haakon 
var  dog  en  altfor  klog  og  kraftig  Fyrste  til,  at  han  skulde  opgive 
noget  af  Kongedømmets  Ret,  og  Legaten,  som  saa  hvem  han  havde 
for  sig,  og  som  gjeme  vilde  vinde  Kongen  for  Pavens  Sag,  optraadte 
med  meget  Maadehold.  Forhandlingeme  gik  derfor  af  i stor  Enighed 
og  ledede  til  flere  Bestemmelser,  der  var  af  Vigtighed  ikke  blot  for 
kirkelig  Orden,  men  ogsaa  for  den  verdslige  Ret.  Forskjellige  Anke- 
poster,  som  fra  den  lavere  Geistligheds  og  Bøndemes  Side  var  frem- 
satte mod  Biskopeme,  blev  undersøgte,  og  flere  kirkelige  Misbrug 
derved  afskaflede.  Saaledes  forbød  Kardinalen  Biskopeme  at  tilegne 

sig  Indtægteme  af  Sogneprestembederne  i Vakancetilfælde;  disse 
Indtægter  skulde  enten  komme  Kirken  eller  de  følgende  Prester  til- 
gode. Ligeledes  forbød  han  Biskopeme  at  tage  Gjæstehold  af  Presteme, 
naar  de  ikke  kom  paa  Visitats;  dette  Forbud  gjaldt  dog  ikke, 
naar  Sygdomsforfald  eller  Reiser  efter  Kongens  eller  Erkebiskopens 
Kaldelse  hindrede  dem.  Bøndeme  klagede  over,  at  de  lagdes  i Bøder, 
naar  de  om  Helligdagen  bjergede  Hø  og  Kom  eller  fiskede  Sild,  som 
netop  søgte  under  Land.  Legaten  imødekom  Bøndemes  Fordring; 
dog  skulde  Biskopen  i hvert  enkelt  tvivlsomt  Tilfælde  afgjøre,  hvor- 
vidt Bjemingen  var  nødvendig  eller  ei.  — Klostertugten  blev  hævdet, 
og  der  sattes  Bansstraf  for  dem,  som  forførte  Nonner.  Tillige  af- 
skaffedes  Jernbyrden,  hvorved  Veien  til  Kongenavn  for  Fremtiden 
blev  spærret  for  mangen  Eventyrer  og  Bedrager.  — Den,  som  gjorde 
Oprør  mod  Kongen  eller  som  forstyrrede  Rigets  Rolighed,  skulde 
ligeledes  straffes  med  Kirkens  Ban.  — Derimod  omtales  ikke  Cølibats- 
budet,  hvad  dog  skede  i Sverige  under  Legatens  umiddelbart  paa- 
følgende  Besøg  der.  Grunden  hertil  er  vistnok  den,  at  det  for  Norges 
Vedkommende  kort  forud  var  indskjærpet  ved  et  paveligt  Brev  fra 
Gregor  IX  af  16de  Mai  1237,  og  fra  denne  Tid  blev  det  ogsaa 
forsøgt  strengere  gjennemført  i Norge. 

Legaten  var  i det  hele  meget  tilfreds  med  den  .Tilstand,  hvori 
han  fandt  den  norske  Kirke.  I et  af  de  Breve  (16de  August  1247), 
som  han  udsteder  i Anledning  af  sin  Legation,  erklærer  han,  at  han, 
alle  Ting  vel  overveiede,  fandt  den  norske  Kirke  i Besiddelse  af  selv- 
stændig  Dommermyndighed,  ubeskaaren  Patronatsret  og  fri  Valgret, 
altsaa  af  de  tre  væsentligste  Rettigheder,  hvorom  Kampen  havde 
gjældt.  I saa  Henseende  forholdt  det  sig  dog  ikke  ganske  som  Le- 
gaten skildrede  Forholdene;  men  hans  Skildring  maa  dog  vel  ialfald 
agtes  som  et  Vidnesbyrd  om,  at  den  norske  Kirke  besad  en  saadan 
Grad  af  den  fordrede  Frihed  og  Selvstændighed,  at  han  fandt  det 
klogest  at  lade  det  blive  med  de  gjældende  Bestemmelser  om  disse 
Punkter  og  ikke  vække  nogen  Strid  om,  hvad  der  endnu  kunde 
være  omtvistet1). 

Kardinalen  havde  endnu  et  andet  Hverv,  der  for  en  væsentlig 


2)  Keyser  (Kirkehist.  I S.  383)  fremsætter  den  Formodning,  at  Kardinalens  Brev 
har  været  «et  hexnmeligt  Dokument,  nedlagt  af  Kardinalen  i Biskopemes  Hænder 
til  Brug  for  kommende  Tider  for  dertil  at  stette  senere  Fordringer  paa  en  mere 
gjennemfert  hierarkisk  Orden  i Kirkestyrelsen.  Kardinalens  Fremgangsmaade  var 
da  et  Træk  af  romersk  Statskunst».  Skulde  end  denne  Formodning  ikke  holde 
Stik,  saa  var  dog  Kardinalens  Erklæring,  at  han  havde  fundet  alt  i Orden,  et 
værdifuldt  Dokument,  der  senere  under  gunstige  Omstændigheder  kunde  fremdrages 
og  anvendes  med  stor  Fordel. 

Del  betingede  det  Maadehold,  hvormed  han  optraadte,  og  som  Kongen 
mødte  med  al  ønskelig  Føielighed;  han  skulde  samle  Penge  for  Paven 
til  Krigen  mod  Keiseren.  Matthæus  Parisius  fortæller,  at  Paven  fik 
udbetalt  15  000  Mark  Sterling  (henved  500000  Kroner),  og  at  Legaten 
selv  forlod  Landet  med  500  Mark  Sterling  foruden  de  mange  og 
store  Gaver,  han  modtog.  Derimod  viste  ikke  Haakon  den  samme 
Føielighed  mod  Pavens  Ønske,  at  han  personlig  sk,ulde  optræde  mod 
Frederik  II.  Innocents  skal  have  tilbudt  Haakon  Keiserkronen  og 
vilde  have  ham  til  at  optræde  som  Frederiks  Modkeiser.  Forhand- 
linger herom  dreves  samtidig  med  dem  om  Haakons  Kroning;  men 
Haakon  var  for  klog  til  at  indlade  sig  herpaa,  og  da  han  var  kronet, 
erklærede  han  ligefrem,  at  chan  vel  var  villig  til  at  kjæmpe  mod 
Kirkens  Fiender,  men  ikke  mod  alle  Pavens».  Heller  ikke  blev  der 
noget  af  det  Korstog,  som  ogsaa  var  Gjenstand  for  Haakons  For- 
handlinger med  Paven,  og  som  han  virkelig  havde  lovet.  Allerede 
1237  havde  Haakon  taget  Korset;  men  det  blev  udsat  fra  Tid  til 
anden.  Under  Forhandlingeme  om  Kroningen  fornyede  han  Løftet. 
Da  nu  Ludvig  IX  af  Frankrige  beredte  sig  til  at  drage  afsted  1248, 
foreslog  denne  Haakon,  at  de  skulde  forene  sig,  og  tilbød  endog  den 
norske  Konge  Anførselen  over  de  forenede  Flaader.  Men  Haakon 
afslog  dette  Tilbud  og  udsatte  fremdeles  Tid  til  anden  sit  Tog. 
Dette  blev  heller  ikke  nogensinde  af;  men  Haakon  løste  sit  Løfte 
paa  anden  Maade. 

Det  var  paa  denne  Tid,  da  den  tidligere  Begeistring  for  det 
hellige  Lands  Befrielse  havde  tabt  sig,  sædvanligt,  at  Paveme  tillod 
eller  opfordrede  de  Fyrster,  hvem  det  paa  Grund  af  deres  Rigers 
fjerne  Beliggenhed  faldt  besværligt  at  drage  til  det  hellige  Land,  i dets 
Sted  at  føre  Korstog  mod  Hedninger  i deres  Nærhed;  og  Fyrsterne 
var  i Almindelighed  mere  villige  til  saadanne  Tog,  hvor  de  ikke  blot 
kjæmpede  for  Kirkens,  men  ogsaa  for  sit  eget  verdslige  Herredømmes 
Udbredelse.  Saadanne  hedenske  Naboer  havde  den  norske  Konge  i 
Finnerne,  hvis  Land  (Finmarken)  strakte  sig  fra  Malangerfj orden 
til  det  hvide  Hav  og  var  skattelagt  under  Norge.  Haakon  ombyttede 
med  paveligt  Samtykke  sit  Løfte  om  et  Tog  til  det  hellige  Land 
med  et  Korstogsløfte  mod  dem.  Noget  egentligt  Hærtog  mod 
Finnerne  foretog  han  dog  ikke,  men  han  søgte  at  løse  sit  Løfte  ved 
fredeligt  Arbeide  for  Kristendommens  Udbredelse  blandt  dem.  I den 
Anledning  byggede  han  den  første  kristne  Kirke  paa  Tromsøen 
(St.  Mariækirke)  samt  en  Kirke  i Ofoten.  — Omkring  1240  flygtede 
t schudiske  Bjarmer,  et  med  Finnerne  beslægtet  Folk;  for  Mon- 
goleme,  som  heijede  i Rusland.  Haakon  gav  dem  Bopæle  i Malangen 
og  lod  dem  kristne.  Han  var  i det  hele  meget  ivrig  for  at  bygge 

Kirker  og  Klostre  tildels  paa  egen  Bekostning,  og  Kirken  gik  under 
hans  Styrelse  fremad  i ydre  Glans  og  Velmagt;  men  at  opnaa  nogen 
væsentlig  Udvidelse  af  sin  Magt  og  Myndighed  formaaede  den  dog 
ikke  under  en  saa  kraftig  Konge  som  han. 

Haakon  holdt  fast  ved  den  Opfatning  af  Kongedømmet,  som 
var  gjort  gjældende  af  Sverre,  om  end  ikke  i dens  hele  Udstrækning. 
Med  Hensyn  til  Bispevalget  overlod  han  i Regelen  Valgretten  til 
Domkapitlerne,  men  saaledes  at  han  altid  betragtede  Valgets  Gyldig* 
hed  som  betinget  af  Kongens  Samtykke.  Han  fastholdt  den  Myndig- 
hed til  at  give  Kirken  Love,  som  fra  gammel  Tid  var  øvet  af  de 
norske  Konger.  Dette  kan  ogsaa  sees  af  de  Lovgivningsarbeider, 
han  paabegyndte.  De  langvarige  Borgerkrige  havde  nemlig  i mange 
Henseender  grebet  ind  i Landets  indre  Forhold  og  rystet  den  gamle 
Samfundsorden.  En  Reform  af  den  ældre  Lovgivning  ansaaes  derfor 
baade  af  Konge  og  Folk  for  nødvendig.  Haakon  lagde  Haand  paa 
Verket,  som  dog  først  fuldførtes  af  hans  Søn  Magnus  Lagabeter,  og 
kom  derved  ogsaa  at  berøre  «Kristenretten».  — I det  14de  Aar- 
hundrede  bliver  ved  forskjellige  Leiligheder  dels  udtrykkelig  nævnt 
(1327)  den  «Kristenret,  som  Haakon  den  gamle  og  Erkebiskop 
Sigurd  forordnede»  dels  ialfald  hentydet  dertil.  Herved  kan  dog  ikke 
forstaaes  en  fuldstændig  ny  Kristenret,  men  det  kan  alene  være  en 
Bearbeidelse  af  de  ældre  og  nærmest  af  Eystein9s  «Guldfjeder».  — 
Under  sine  Lovarbeider  vendte  Kong  Haakon  først  og  fremst  sin 
Opmerksomhed  paa  Frostathingsloven,  i hvilken  han  fik  vedtaget 
flere  Forandringer  og  Tillæg,  ligesom  han  ordnede  Lovbogen  paa  en 
ny  Maade.  I Forbindelse  hermed  maatte  nu  ogsaa  den  Kristenret 
fastsættes,  som  skulde  optages  i Lovbogen.  Her  laa  Eysteiris 
Kristenret  nærmest,  saaledes  som  denne  i den  følgende  Tid  var  bleven 
tillempet  og  gjennem  Brugen  faaet  Hævd.  Haakons  Kristenret  er 
altsaa  den,  som  findes  i hans  Bearbeidelse  af  Frostathingsloven. 


§.  6. 

Kampens  Fornyelse. 

Mere  end  60  Aar  var  forløbne,  siden  den  første  store  Kamp 
mellem  Kirken  og  Kongedømmet  var  kjæmpet;  baade  Hierarkiet  og 
Kongemagten  havde  i disse  Aar  vundet  i Magt  og  Værdighed;  -de 
mødtes  nu  i en  ny,  den  anden  alvorlige  Kamp.  Ved  Haakons 
Død  fulgte  hans  Søn  Magnus  Lagabøter  (1263 — 1280).  Han  var  en 
mild  og  fredelskende  Konge,  gjennemtrængt  af  Ærefrygt  for  Kirken 

og  af  Følelsen  af  det  store  Ansvar,  som  hans  kongelige  Kald  paalagde 
ham.  I hans  Tid  blev  i Aaret  1268  Jon  med  Tilnavnet  Raude  (den 
røde)  Erkebiskop,  en  Mand  ligesaa  dygtig  som  ivrig  for  det,  han 
ansaa  som  Kirkens  Ret,  en  værdig  Efterfølger  af  Eystein  og  Erik. 
Ved  ham  vaktes  paany  den  endnu  uafgjorte  Strid,  og  Anledningen 
gav  det,  som  er  Kong  Magniis’s  store  Fortjeneste,  og  som  har  skaffet 
ham  hans  hædrende  Tilnavn,  hans  Lovgivervirksomhed. 

Vi  har  ovenfor  nævnt,  at  allerede  Haakon  den  gamle  paabe- 
gyndte  en  Reform  af  den  ældre  Lovgivning,  men  denne  blev  først 
gjennemgribende  fuldført  af  Magnus  Lagabater.  Det  var  Magnus’s 
Agt  at  udarbeide  en  fælles,  for  det  hele  Land  gjældende 
Lov,  istedenfor  at  tidligere  de  forskjellige  Lagdømmer  havde  havt 
hver  sin  Lov.  Kongen  gjorde  først  paa  hvert  af  de  fire  Lagthing 
Folket  bekjendt  med  de  Forandringer,  han  ansaa  nødvendige,  og 
søgte  dets  Bemyndigelse  til  at  indføre  dem  i Loven  og  i det  hele  til 
at  foretage  de  Forandringer,  han  fandt  tjenlige.  Lovreformen  om- 
fattede  ikke  blot  den  verdslige  Ret,  men  ogsaa  Kristenretten,  der  fra 
gammel  Tid  i Norge  havde  været  forbunden  med  den  øvrige  Lov 
som  en  særegen  Afdeling  (Kristendomsbolk).  Men  heri  laa  just 
Anstødet.  Om  de  enkelte  Bestemmelser  var  mere  eller  mindre 
gunstige  for  Kirken,  var  ikke  det  egentlige  Spørgsmaal;  Kongens 
Lovgivervirksomhed  hvilede  paa  de  samme  Anskuelser  om  Konge- 
dømmet som  en  umiddelbar  guddommelig  Indstiftelse,  som  allerede 
Sverre  havde  forfægtet,  om  dette  end  ikke  af  Magnus  udtaltes  i den 
samme  skarpe  og  Geistligheden  stødende  Form;  og  hertil  kom 
endnu  — og  det  var  allerede  i sig  selv  nok  — : Sammenstillingen  ai 
-den  verdslige  og  den  kirkelige  Lov,  saaledes  at  denne  skulde  gives 
paa  samme  Maade  som  hin,  var  allerede  en  Krænkelse  af  den  fri, 
selvstændige  Lovgivningsmyndighed,  som  Kirken  gjorde  Fordring  paa. 

Fra  den  Side  saa  ogsaa  Erkebispen  Sagen.  Han  gjorde  strax 
Indsigelse  mod  Kongens  og  enhver  verdslig  Øvrigheds  Ret  til  at  ind- 
blande  sig  i Kirkens  Lovgivning,  som  det  ene  tilkom  Kirken  selv  at 
ordne.  Medens  de  tre  sydligere  Lagthing  havde  meddelt  Kongen 
-den  Bemyndigelse  til  at  omforme  Landsloven,  som  han  søgte,  uden 
•at  gjøre  nogen  Indskrænkning  med  Hensyn  til  Kristenretten,  bragte 
derimod  Erkebispen  det  paa  Frostathing  1269  dertil,  at  Bemyndigelsen 
kun  skulde  gjælde  de  Dele,  som  vedkom  det  verdslige  og  Konge- 
dømmet. Følgen  var,  at  den  nye  Lovbog  udgik  uden  nogen  egentlig 
Kristendomsbolk  eller  med  en  kun  ufuldstændig,  *som  foruden  Tros- 
bekjendelsen  alene  indeholdt  en  almindelig  Erklæring  om  Konge- 
dømmets og  Bispedømmets  indbyrdes  Forhold  og  den  nye  Arve- 
følgelov.  Den  verdslige  og  geistlige  Magt  stilles  her  som  side- 

ordnede:  Kongen  har  af  Gud  verdslig  Magt  til  verdslige  Ting, 
Biskoperne  aandelig  Magt  til  aandelige  Ting,  og  har  den  ene  af  dem 
at  styrke  den  andens  Magt  til,  hvad  der  er  ret  og  lovligt.  Hermed 
var  der  imidlertid  kun  lidet  afgjort,  saalænge  ikke  Grænseme  mellem 
det  aandelige  og  verdslige  var  bestemt  trukne.  Dette  maatte  altsaa 
først  ske,  men  det  kunde  kun  ske  gjennem  en  Overenskomst,  et 
Konkordat  mellem  de  to  «sideordnede»  Parter.  Paa  at  fea  en  saadan 
Overenskomst  istand  arbeidedes  nu  fra  begge  Sider. 

Det  kom  her  Erkebispen  vel  tilpas,  at  just  nu  et  almindeligt 
Koncil  sammenkaldtes  til  Lyon  1274.  Til  dette  citeredes  ogsaa  Jon. 
Da  nu  Kaldelsesbrevene  til  Erkebiskopeme  indeholdt  Opfordring  til  at 
anmelde  de  Punkter,  hvori  der  for  enhvers  Provins  kunde  tiltrænges 
Forandring  og  Forbedring  eller  angaaende  hvilke  der  fra  Kirkens 
Side  kunde  være  Grund  til  Klage,  benyttede  Jon  selvfølgelig  denne 
Anledning  til  at  fremdrage  forskjellige  Tvistepunkter  angaaende 
Kirkens  Stilling,  som  han  erklærede  at  ville  forelægge  Paven  til  Af- 
gjørelse  paa  Koncilet.  Og  navnlig  maatte  det  være  ham  magtpaa- 
liggende  at  drage  frem  alle  de  Indrømmelser  og  Privilegier,  som  i 
tidligere  Dage  var  givne  Kirken,  men  som  ikke  var  bleven  fuldt  ud 
gjennemførte,  særlig  da  de  store  Indrømmelser,  som  Magnus  Erlings - 
søn  ved  sin  Kroning  havde  gjort,  men  som  Sverre  og  de  senere 
Konger  ikke  havde  villet  anerkjende.  Ja  Erkebiskopen  gik  endog  saa 
vidt,  at  han  fortolkede  Magnus  Erlingssøns  Indrømmelser  til  Geist- 
ligheden  i Arvespørgsmaalet  som  om  Norges  Konger  egentlig  burde 
udvælges  og  Erkebiskopen  med  Rigets  Biskoper  have  den  vigtigste 
Stemme.  Desuden  paaberaabte  han  sig  et  Privilegium  af  Kong  Magnus, 
ifølge  hvilket  denne  Konge  havde  ofret  sig  og  sit  Rige  til  St.  Olaf 
og  befalet,  at  til  Tegn  paa  evig  Underkastelse  skulde  hans  og  alle 
hans  Efterfølgeres  Krone  ofres  til  denne  Martyr  i Kathedralkirken 
i Nidaros.  Kong  Magnus  svarede,  at  det  neppe  kunde  bevises, 
at  den  nidarosiske  Kirke  virkelig  havde  havt  denne  Magt,  og 
at  Jon  Raudes  Fordring  paa  Kongedømmets  Underkastelse  under 
Kirken  saaledes  var  en  ny  Fordring,  som  han  paa  ingen  Maåde 
kunde  gaa  ind  paa,  saameget  mindre  som  han  ved  Arveret  havde 
modtaget  Riget  frit  efter  sin  Fader  og  sine  Forfædre,  ligesom 
han  ogsaa  havde  isinde  ved  Guds  Naade  at  overgive  det  til  sine 
Arvtagere  og  Efterfølgere.  — Men  forat  der  nu  ikke  skulde 
opstaa  en  fordærvelig  Strid  af  disse  Tvistigheder,  forestillede  Erke- 
bispen Kongen,  at  det  var  ønskeligt,  om  de  foreløbig  kunde  enes 
om  en  Ordning  af  Sagen,  som  de  da  kunde  forelægge  Paven  til 
Stadfæstelse.  Hertil  erklærede  Magnus  sig  villig,  og  til  den  Ende 
holdtes  et  Biskopsmøde  (Provinsialkoncil)  og  Høvdingemøde  i Bergen 

1273,  hvor  der  sluttedes  en  for  Geistligheden  meget  gunstig  Over- 
enskomst. 

Den  blev  da  paa  Koncilet  i Lyon  forelagt  Pave  Gregor  X,  som 
ogsaa  stadfæstede  den,  men  lam  med  det  Forbehold,  at  Kongen 
vedtog  tre  nye  Bestemmelser,  som  Paven  tilføiede,  rimeligvis  efter 
Jons  Indskydelse.  De  to  af  disse  Bestemmelser,  som  gik  ud  paa  at  holde 
Adgangen  åaben  til  ved  given  Leilighed  at  gjøre  Fordringeme  paa 
Kronens  Lensforhold  til  Kirken  gjældende  og  at  give  Rigsstyrelsen  i 
Geistlighedens  Hænder,  hvor  Kongens  Mindreaarighed  eller  andre  Om- 
stændigheder  gjorde  en  Formynderregjering  nødvendig,  var  et  saa 
aabenbart  Angreb  paa  Kongedømmets  Værdighed  og  de  verdslige 
Stormænds  Rettigheder,  at  Kongen  hverken  vilde  eller  kunde  gaa  ind 
derpaa.  Den  hele  Overenskomst  var  saaledes  at  anse  som  hævet, 
og  den  tidligere  Spænding  mellem  Kongen  og  Erkebispen  indtraadte 
paany.  Men  den  fredeligsindede  Magnus  ønskede  ikke  Strid,  og 
Erkebispen  fandt  det  ogsaa  paa  sin  Side  raadeligst  ikke  at  spænde 
Buen  for  høit.  Han  opgav  derfor  de  Punkter,  som  især  havde  vakt 
Anstød  og  gjorde  ogsaa  iøvrigt  enkelte  Indrømmelser.  Idet  man 
saaledes  fra  begge  Sider  mødtes,  sluttedes  en  ny  Overenskomst  i 
Tunsberg , det  tunsbergske  Forlig,  Sættargerden  eller 
. Kompositionen  1277,  der  væsentlig  var  bygget  paa  den  tidligere 
Overenskomst  i Bergen  og  havde  følgende  Indhold1): 

1)  Erkebispen  afstod  i den  nidarosiske  Kirkes  Navn  fra  al  Ret 
til  Kongemes  Udvælgelse,  Kongedømmets  Underkastelse  og  Kronens 
Ofring,  saalænge  der  fandtes  nogen  arveberettiget  efter  Loven;  i 
manglende  Fald  forbeholdtes  Erkebiskop  og  Biskoper  den  første  og 
bedste  Stemme  ved  Valget.  Dog  skulde  disse  erklære  paa  Sam- 
vittighed,  at  de  redeligen  skulde  arbeide  til  dens  Valg,  hvem  de 
ansaa  for  den  mest  skikkede  for  Riget  og  Rigets  Indbyggere. 
2)  Geistligheden  fik  selvstændig  Jurisdiktion  i videste  Udstrækning. 
Geistlige  skulde  kun  svare  for  geistlig  Ret,  selv  om  det  var  en  Læg- 
mand,  som  anklagede  eller  anklagedes.  Fremdeles  skulde  alle  Sager, 
der  angik  Ægteskab,  Fødselsret,  Patronatsret,  Tiender,  Testamenter 
og  Løfter,  Kirkers  Eiendom,  Aager,  Mened,  Simbni,  Kjætteri,  Utugt, 
kort  alle  Sager,  som  efter  den  kanoniske  Ret  henhørte  under  Kirkens 
Dom,  underlægges  geistlig  Jurisdiktion.  3)  Kirken  skulde  have  fri 
Valgret  til  de  kongelige  Kirker  og  Kapeller  som  til  alle  andre  Kirker 
og  Kapeller  ilden  at  indhente  Kongens  eller  andre  Lægmænds  Sam- 
tykke eller  følge  deres  Forslag.  4)  Kirken  skulde  have  frit  Valg  af 
Biskoper  og  Abbeder.  5)  Biskoper,  Abbeder  og  Klerikere  skulde 

ikke  være  pligtige  til  at  drage  paa  Krigstog  med  Kongen  eller  dertil 
at  yde  noget  af  sine  Midler,  medmindre  saadan  Nød  var  forhaanden, 
at  vedkommende  Biskop  og  de  forstandigste  Geistlige  tillod  det. 
6)  Kongen  skulde  ikke  forandre  Landets  Love  til  Kirkens  eller  Geist- 
lighedens  Skade.  7 — 10)  De  ældre  Rettigheder  med  Hensyn  til  Kjøb 
af  Falke,  Tiende  af  kongelige  Eiendomme,  Kornudførsel  til  Island  m.m. 
stadfæstedes.  1 1)  Pilegrime  skulde  nyde  Sikkerhed,  medmindre  de  var 
Speidere.  12)  Erkebispen  skulde  have  100,  hver  Biskop  40  Mand  fri 
for  kongelige  Opbud  og  Leding.  13)  Alle  Geistlige  og  deres  Tjenere 
skulde  være  und tagne  fra  de  kongelige  Forbud  med  Hensyn  til  Kjøb, 
Salg  eller  Flytning.  14)  Erkebispen  skulde  have  Ret  til  at  holde 
1 Mand  til  at  slaa  Mynt.  15)  Tvist  om  Fortolkningen  af  denne 
Overenskomst  skulde  afgjøres  ved  to  Mænd,  den  ene  valgt  af  Kongen, 
den  anden  af  Erkebispen,  hvilke  igjen,  hvis  de  ikke  kunde  blive  enige, 
skulde  tilkalde  en  tredie,  hvis  Stemme  da  gjorde  Udslaget.  Foreningen 
blev  fra  begge  Sider  besvoret  og  skulde  være  et  endeligt  Opgjør  af 
al  Tvist.  — Samtidig  med  Forliget  fik  Lendermændene  Titel  af 
Baroner,  Hirdmændene  blev  kaldt  Riddere,  og  begge  Klasser 
skulde  kaldes  Herrer. 

Magnus  holdt  ærlig  den  sluttede  Overenskomst ; han  gjorde  endog 
i sine  følgende  Regjeringsaar  af  fri  Vilje  Geistligheden  endnu  flere  . 
Indrømmelser  for  at  knytte  den  nærmere  til  sig;  om  Tiendeydelsen 
fattedes  nye  Bestemmelser,  og  Tienden  udstraktes  til  alle  mulige 
Næringsveie.  — Paa  Basis  af  Tunsbérgerforliget  udarbeidede  nu  Jon 
sin  Kristen  ret,  som  det  var  hans  Agt  at  faa  antaget  som  Lov  for 
hele  Landet  paa  et  Provinsialkoncil,  der  blev  udskrevet  til  Bergen 
Juni  1280.  Men  forinden  døde  Kong  Magnus  9de  Mai  1280  under 
mørke  Anelser  om,  at  den  sluttede  Fred  vist  ikke  blev  af  lang. 
Varighed.  Disse  Anelser  viste  sig  ogsaa  at  være  vel  begrundede; 
thi  ved  hans  Død  brød  Striden  for  Alvor  løs. 

Ved  det  tunsbergske  Forlig  maa  det  norske  Hierarki  siges  at 
have  naaet  Høidepunktet  af  sin  Magt  og  i Hovedsagen  at  have 
opnaaet  alle  sine  Fordringer.  Men  de  store  Indrømmelser,  som  var 
gjorte  Geistligheden,  vakte  naturligen  de  verdslige  Stormænds  Iver- 
syge,  og  de  nye  og  strengere  Bestemmelser  om  Tiendens  Ydelse 
vakte  Misnøie  blandt  Almuen.  Her  laa  saaledes  Tønderet  til  en 
Fornyelse  af  Striden.  Efter  Magnus  fulgte  hans  Søn  Erik  (1280 — 
1299),  der  med  Urette  har  faaet  Tilnavnet  Prestehader  af  den  heftige 
Strid,  som  under  hans  Regjering  førtes  med  Geistligheden.  Det  var 
ikke  egentlig  Kongen  selv,  som  førte  denne  Kamp,  men  de  mægtige 
Lendermænd,  der  udgjorde  hans  Raad;  selv  synes  Erik  snarere  at 
have  været  en  svag  Karakter  og  viser  sig  fra  den  Tid,  han  som  fuld- 

myndig  selv  overtog  Regjeringen,  snarere  vaklende  end  stærk  og  be- 
stemt i Kampen  for  Kongedømmets  Magt  mod  Hierarkiets  Fordringer. — 
Erik  var  ved  Faderens  Død  kim  12  Aar  gammel.  Styrelsen  kom  da 
i Hændeme  paa  de  fornemste  Lendermænd  (Baroner)  og  hans  Moder 
Ingebjørg.  Det  mægtigste  og  indflydelsesrigeste  Medlem  af  For- 
mynderregjeringen  var  den  rige  og  anseede  Bjarne  Erlingssen  til 
Bjarkø. 

Strax  ved  den  unge  Konges  Kroning  kom  det  til  Uenighed 
mellem  Raadet  og  Erkebispen  om  Kroningseden.  Men  Raadet  vovede 
endnu  ikke  at  stille  Sagen  paa  Spidsen,  og  Erik  maatte  afiægge  en 
Kroningsed,  der  ganske  var  lempet  efter  Kirkens  Fordel  og  væsentlig 
indeholdt  en  Forpligtelse  til  at  overholde  det  tunsbergske  Forlig. 
c Biskoper  og  Geistlige  skal  jeg  yde  al  tilbørlig  Ære,  og  jeg  skal 
ubrødelig  holde,  hvad  der  af  Kongeme  er  Kirken  givet  overens- 
stemmende med  det  Forlig,  som  er  sluttet  mellem  Kirken  og 
Riget.  Vrange  Love  og  slette  Sædvaner,  navnlig  dem,  som  er  imod 
den  hellige  Kirkes  Frihed,  skal  jeg  afskafle  og  forordne -bedre».  Men 
neppe  var  Kroningen  forbi,  førend  Raadet  viste,  at  det  ikke  var 
tilsinds  at  holde,  hvad  Kongen  havde  besvoret.  Det  udstedte  i 
Kongens  Navn  en  Retterbod,  der  i mange  Stykker  berørte  Geist- 
ligheden  og  d^ns  Forhold  til  Staten  og  stred  mod  det  tunsbergske 
Forlig.  Erkebispen,  som  forudsaa  den  Kamp,  som  forestod,  var 
ikke  uvirksom.  Der  holdtes  paa  samme  Tid,  som  Kroningen  foregik, 
et  Provinsialkoncil  i Bergen.  Paa  dette  opstillede  han  en  Række 
Bestemmelser  om  de  Tilfælde,  i hvike  Kirkens  Ban  skulde  indtræde. 
De  fleste  Bestemmelser  gik  ud  paa  at  sikre  Overholdelsen  af  det 
tunsbergske  Forlig  ved  at  fremstille  dettes  vigtigste  Artikler  som  For- 
skrifter, der  var  grundede  i den  kanoniske  Ret,  og  hvis  Overtrædelse 
altsaa  maatte  straffes  med  Kirkens  Ban1).  Han  vilde  gjennem  Ban- 
truslen  skræmme  Raadet.  Men  Raadet  lod  sig  ikke  skræmme.  Det 
satte  sig  ganske  ud  over  det  tunsbergske  Forlig  og  krænkede  de 
Geistligheden  tilstaaede  Rettigheder  baade  med  Hensyn  til  Skatte- 
frihed  og  Uafhængighed  af  verdslige  Domstole  og  i mange  andre 
Punkter.  Det  forbød  Geistlighedens  Indkjøb  af  Sølv  og  udstedte 
ligeledes  Forbud  mod,  at  det  Sølv  maatte  føres  ud  af  Landet,  som 
ifølge  Beslutning  af  Koncilet  i Lyon  var  indsamlet  til  den  hellige 
Gravs  Befrielse.  Til  dette  Øiemed  skulde  nemlig  Geistligheden  i de 
næste  6 Aar  erlægge  Tiende  af  alle  sine  Indtægter.  Ved  dette  For- 
bud traadte  Raadet  saaledes  paa  en  Maade  direkte  op  mod  Paven 
selv.  Det  gik  i det  hele  frem,  som  om  det  tunsbergske  Forlig 


*)  Keyser:  Kirkehist.  II  S.  37 — 38. 

ikke  var  til;  om  nogen  Anerkjendelse  af  Jons  Udkast  til  en  almin- 
delig  norsk  Kirkeret  kunde  der  naturligvis  under  disse  Omstændig- 
heder  ikke  engang  være  Tale.  Erkebispen  opbød  paa  sin  Side  al  sin 
Magt  og  Anseelse  for  at  forsvare  sin  og  Geistlighedens  Ret;  han 
lyste  endog  Bannet  over  to  af  Kongens  Raadgivere  ; men  Bannet  blev 
ikke  agtet. 

Raadet  blev  tvertimod  stedse  voldsommere  i sin  Færd  og  tvang 
tilsidst  Erkebispen  og  hans  tvende  ivrigste  Tilhængere  blandt  Bi- 
skoperne  Andreas  af  Oslo  og  Thorfinn  af  Hamar  til  at  flygte  ud 
af  Landet.  Jon  tog  sin  Tilflugt  til  Sverige,  hvor  Magnus  Lade- 
laas  dengang  regjerede.  Der  døde  han  i Skara  1282.  Hans 
Venner  hædrede  ham  med  Tilnavnet  «den  standhaftige» ; hans  Fiender 
derimod  vilde  ikke,  tilstede,  at  hans  Lig  jordfæstedes  ved  hans  égen 
Kirke;  først  Aaret  efter  blev  hans  Lig  ført  til  Nidaros.  De  to 
andre  Biskoper  drog  til  Rom  for  at  søge  Pavens  Beskyttelse  Men 
Pavernes  mægtigste  Tid  var  allerede  forbi.  Pave  var  dengang 
Martin  IV , der  havde  det  for  travlt  med  de  sicilianske  Anliggender 
til  at  kunne  ofre  de  norske  nogen  særdeles  Opmerksomhed.  Det 
var  ham  som  hans  Efterfølger  Honorius  IV  mere  om  at  faa  de 
Penge,  han  skulde  have  fra  Norge  end  at  forsvare  de  fordrevne 
Biskoper.  De  bragte  med  sig  istedenfor  en  pavelig  Banbulle  alene 
en  meget  lempfældig  Formaningsskrivelse,  og  den  pavelige  Legat, 
som  kort  efter  kom  til  Landet,  ansaa  det  som  sit  Hverv  kun  at  faa 
ordnet  Sagen  angaaende  de  Penge,  som  var  indsamlet  for  Paven, 
men  som  Raadet  havde  forholdt  ham. 

Under  de  vanskelige  Forhold,  hvori  den  norske  Kirke  befandt 
sig  ved  Jon  Raudes  Død,  var  det  ikke  let  at  faa  Erkestolen  besat 
paa  en  ønskelig  Maade.  Den  stod  i længere  Tid  ubesat ; et  Par 
Gange  foretoges  Valg,  men  Valget  strandede  begge  Gange  paa 
mødende  Hindringer.  Omsider  udvalgte  Paven  i Aaret  1287  per 
provisionem1)  Jørund9  hidtil  Biskop  i Hamar , til  Jons  Eftermand. 
Jørund  viste  snart,  åt  han  agtede  at  fortsætte  Kampen  for  Hierarkiets 
Sag.  De  ivrigste  blandt  hans  Formands  Forfølgere  forfulgte  han  med 
Kirkens  Straffe;  men  det,  som  var  den  egentlige  Hovedsag,  Opret- 
holdelsen  af  det  tunsbergske  Forlig,  magtede  han  dog  ikke  at 
sætte  igjennem.  Saavidt  det  kan  sees,  blev  dette  vistnok  ikke 


')  Naar  Domkapitlet,  som  efter  de  kanoniske  Regler  havde  Valgretten,  havde  gjort 
sig  skyldig  i Valgmisligheder  eller  paa  Grund  af  Forholdene  ikke  kunde  fpre- 
tage  Valget,  faldt  Valgretten  i folge  jus  devolutionis  tilbage  til  den  heiere  Fore- 
satte, Paven,  som  da  foretog  Valget  per  provtsionem  d:  af  sin  pavelige  Over- 
omsorg  eller  Forsorg  for  Kirken. 

formelig  erklæret  for  ophævet,  men  de  verdslige  Magthavere  havde 
alt  længe  betragtet  det  som  dødt  og  magtesløst,  og  da  Erkebispen 
trods  alle  sine  Anstrængelser  ikke  formaaede  at  opretholde  det,  havde 
det  i Virkeligheden  tabt  saagodtsom  hele  sin  Betydning.  Kampen 
dør  efterhaanden  hen  og  kan  ansees  endt  ved  Aaret  1290.  Udfaldet 
af  denne  Hierarkiets  anden  Hovedkamp  i Norge  blev  ligesom  første 
Gang  væsentlig  en  Tilbagevenden  til  status  quo  ante.  Ved  en  Over- 
enskomst mellem  Kongen  og  Biskopeme  (1290)  blev  det  med  Hensyn 
til  Tiendeydelsen  og  Bøder  udtrykkelig  bestemt,  «at  den  gamle 
Kristendomsbolk,  som  gjaldt  før  Forliget  i Tunsberg,  skulde  staa 
ved  Magt».  (Flatø  Annalerne  nævner  et  Forlig  1291  i Bergen;  men 
vi  kjender  ikke  nærmere  til  dets  Bestemmelser.  Smlgn.  Munch  6, 
S.  172).  Senere,  i det  fjortende  Aarhundrede  (1327),  fattedes  lige- 
ledes  Bestemmelser  om,  at  «den  gamle  Kristenret»  skulde  gjælde. 

Saaledes  endte  da  den  anden  Hovedkamp  mellem  Stat  og  Kirke 
i Norge,  under  hvilken  det  norske  Hierarki  ved  Forliget  i Tuns- 
berg og  Kong  Eriks  Kroning  havde  hævet  sig  til  Høiden  af  sin 
Magt,  men  saa  igjen  ved  elet  overdrevne  i sine  Fordringer  havde 
fremkaldt  en  Reaktion  fra  de  verdslige  Stormænd  i Kongedømmets 
Navn,  der  blev  det  for  stærkt  til,  at  det  kunde  sætte  sine  Fordringer 
igjennem.  Men  om  end  Striden  endte  med  Erkebiskop  Jons  Ydmygelse 
og  Erkebiskop  Jørunds  frugtesløse  Anstrængelser  for  at  opretholde 
Tunsbergerforliget,  saa  kan  det  dog  ikke  derfor  siges,  at  den  ogsaa 
endte  med  Geistlighedens  og  Kirkens  Underkuelse.  Thi  den  norske 
Kirke  havde  allerede  fra  Midten  af  det  13de  Aarhundrede  vundet  en 
fast  og  selvstændig  Stilling,  som  den  fremdeles  indtog,  og  Erkebiskop 
Jons  Kamp  var,  uagtet  den  endte  med  hans  personlige  Ydmygelse. 
ingenlunde  uden  Betydning  for  den  følgende  Tid.  Vistnok  blev  Jons 
Kristenret,  der  var  bygget  paa  Tunsbergerforligets  Grundlag, 
ikke  almindelig  indført;  men  flere  af  de  Rettigheder,  som  under 
Magnus  Lagabøter  var  blevne  Geistligheden  tildel,  blev  dog  staaende 
ved  Magt  eller  kunde  dog  ved  given  Leilighed  paany  drages  frem, 
og  fra  Jons  Kristenret  gik  flere  Bestemmelser,  om  end  med  Af- 
ændringer,  ind  i de  almindelige  Kristenretter. 

Et  Vidnesbyrd  om  Geistlighedens  Magt  og  tillige  et  Middel  til 
Befæstelsen  af  denne  Magt  var  de  forholdsvis  talrige  Provinsial- 
konciler,  der  i denne  og  den  umiddelbart  efterfølgende  Tid  holdtes 
til  Ordning  af  Kirkens  indre  Anliggender.  Foruden  Koncilet  i Bergen 
1280,  som  ovenfor  er  omtalt,  kan  ogsaa  nævnes  Kirkeforsamlingerne 
i Nidaros  1290,  hvor  vigtige  Bestemmelser  fattedes  om  Kristen- 
domsundervisningen  og  Kirkeordenen,  i Oslo  1306,  i Bergen  1320, 
hvor  der  blev  aflattet  en  hel  Del  Forskrifter  vedrørende  dels  Klostrene. 

dels  Bansættelser,  dels  Geistligheden,  dens  Stilling  og  Pligter,  dels 
Prestemødeme  (Diøcesansynodeme),  i Bergen  1327,  i Nidaros  1334, 
i Tunsberg  1336,  i Nidaros  1341. 


Samtidig  med  Kampen  i Norge  førtes  en  lignende  paa  Island . 
Her  var,  som  før  omtalt,  oprettet  to  Bispesæder,  hvoraf  det  fornemste 
var  det  først  oprettede  i Skaalholt  i den  sydlige  Del  af  Øen.  Fra 
den  Tid,  Norge  lik  sin  egen  Erkebiskop  i Nidaros,  stod  Island  i 
kirkelig  Henseende  under  ham.  Den  nære  Forbindelse,  hvori  den 
islandske  Kirke  saaledes  stod  til  den  norske,  maatte  selvfølgelig  blive 
end  inderligere,  efterat  Øen  ogsaa  i politisk  Henseende  fuldstændig 
var  lagt  under  Norge  (1264).  Gissur  Thorvaldssøn , som  allerede  i 
i Haakon  Haakonssøns  Tid  havde  faaet  Islændingerne  til  paa  Al- 
thinget  at  sværge  den  norske  Konge  Lydighedsed,  styrede  Øen  som 
Jarl  til  1268.  Men  fra  denne  Tid  udnævntes  ingen  Jarl  mere;  derimod 
overlod  Magnus  Lagabøter  Styrelsen  til  to  indfødte  Høvdinger,  hvis 
Magt  dog  i høi  Grad  indskrænkedes  ved  kongelige  Sendemænd,  som 
næsten  hvert  Aar  kom  over  til  Island  med  Befalinger  fra  den  norske 
Konge. 

I 1269  blev  Ame  Thorlakssøn  af  Erkebiskop  Jon  udnævnt  og 
indviet  til  Biskop  i Skaalholt  Han  var  en  energisk,  begavet  og 
fremragende  Mand  med  stor  Indflydelse  paa  Øen  baade  i kirkelige 
og  verdslige  Sager.  Han  holdt  sig  altid  nøie  til  sin  Erkebiskop,  og 
ligesom  denne  med  Kraft  førte  Hierarkiets  Kamp  i Norge,  saaledes 
førte  Ame  med  ligesaa  stor  Energi  og  Dygtighed  den  samme  Kamp 
paa  Island.  Her  dreiede  Striden  sig  navnlig  om  Patronatsretten 
og  Kirkegodset.  Da  han  nemlig  kom  tilbage  fra  Norge  efter  sin 
Indvielse  til  Biskop,  medbragte  han  en  Skrivelse  fra  Erkebiskopen, 
hvori  det  bl.  a.  blev  paabudt,  at  alle  Kirker  med  Gods  og  Tiender 
skulde  overgives  til  Biskoper  ne  og  alene  bestyres  af  dem.  Men  da 
nu  alle  Kirker  paa  Island  var  privat  Eiendom  og  Kirkegodset  for 
Størstedelen  var  de  private  Eieres  Patronatsret  underkastet,  maatte 
et  saadant  Forlangende  naturligen  fremkaldte  Uvilje  og  Modstand. 
Dog  lykkedes  det  virkelig  Arne  paa  Grund  af  den  store  Anseelse, 
hvori  han  stod,  at  faa  mange  af  de  mindre  Kirker  med  tilhørende 
Gods  overdraget  til  Bestyrelse.  De  rige  og  storættede  Høvdinger 
derimod,  som  eiede  de  største  Kirker,  vilde  paa  ingen  Maade  give 
Slip  paa,  hvad  der  var  deres  lovlige  Eiendom.  Den  derved  frem- 
kaldte Strid  blev  navnlig  heftig,  efterat  Rafn  Oddssøn , der  var  en  af 
de  to  af  Kong  Magnus  indsatte  Høvdinger,  var  traadt  op  mod 
Biskopen. 


Strid  paa  Island.  Ame  Thorlakssen. 

Baade  Ame  og  Rafn  reiste  derpaa  til  Norge  for  at  være  tilstede 
ved  det  Kirke-  og  Høvdingemøde,  som  holdtes  i Bergen  1273.  Som 
før  fortalt,  gjorde  Kong  Magnus  her  Geistligheden  store  Indrømmelser, 
og  da  Biskop  Ame  reiste  hjem  til  Island  igjen,  var  han  sikker  paa, 
at  Hierarkiets  Sag  var  vunden.  En  Kristenret,  som  han  vistnok 
allerede  før  sin  Afreise  fra  Norge  havde  udarbeidet,  fik  han  nu 
vedtaget  paa  Althingét  1275,  dog  paa  den  Betingelse,  at  den 
kun  skulde  betragtes  som  midlertidig,  indtil  Kongen  og  Erke- 
bispen havde  givet  sit  Samtykke  til  den.  Imidlertid  havde  For- 
holdene forandret  sig  i Norge,  idet  Overenskomsten  i Bergen  paa 
Grand  af  Erkebispens  overdrevne  Fordringer  var  gaaet  overstyr. 
Striden  paa  Island  blussede  atter  op  og  antog  endog  i Aarene  1285 
og  1286  en  saadan  Karakter,  at  Rafn  Oddssøn  truede  med  at  ville 
forbyde  Biskopens  Visitatsreiser  og  lade  Ame  faa  samme  Skjæbne 
som  Erkebiskop  Jon  i Norge.  Det  kom  dog  ikke  til  saadanne  Yder- 
ligheder.  Biskop  Arne  erklærede,  at  han  for  sin  Del  vilde  paavente 
Kongens  og  Erkebiskopens  Afgjørelse.  Rigtignok  blev  Striden  atter 
fornyet,  men  i 1297  blev  den  da  endelig  afgjort  ved  et  Møde,  Ame 
havde  med  Kongen  og  Erkebiskop  Jørund.  Det  blev  bestemt,  at 
hvor  Lægmænd  eiede  Halvdelen  eller  mere  af  Kirkens  Gods,  skulde 
disse  Kirker  med  tilhørende  Kirkegods  bestyres  af  de  private  Eiere, 
i alle  andre  Tilfælde  skulde  Biskopen  alene  have  Bestyrelsen.  Biskop 
Ame  blev  Vinteren  over  i Norge  og  døde  i Bergen  1298.  Den  Af- 
gjørelse, Striden  fik,  var  altsaa  et  Kompromis,  som  vistnok  ikke 
ganske  kunde  tilfredsstille  Hierarkiet,  men  som  det  dog  i Betragtning 
af  Forholdene  mente  at  kunne  finde  sig  i. 


Naar  det  norske  Hierarki  fra  1290  lod  Kampen  mod  den 
verdslige  Magt  falde,  havde  dette  vel  for  en  Del  sin  Grund  i de 
Stridigheder,  som  ved  denne  Tid  udbrød  inden  Kirken  selv.  Paa  den 
ene  Side  var  det  Stridigheder  mellem  Biskoperneog  deres  Dom- 
kapitler,  paa  den  anden  Side  mellem  Tiggermunkene  og 
Sognegeistligheden,  den  almindelige  Geistlighed,  som  da  ogsaa 
her  for  en  væsentlig  Del  var  repræsenteret  af  Domkapitlerne. 

Denne  sidstnævnte  Institution  havde  i Tidens  Løb  opnaaet  stedse 
større  Magt  og  Rigdom.  Domkapitlerne  skulde  jo  nærmest  være 
Valgkollegier,  der  skulde  vælge  Biskopen,  men  paa  samme  Tid  havde 
de  tillige  Retten  til  at  bestyre  vedkommende  Bispestol  i Tilfælde  af 
Vakance,  indtil  ny  Biskop  var  valgt,  og  endelig  opnaaede  de  ogsaa 
i stedse  større  Udstrækning  Magt  og  Myndighed  som  Biskopens 
Raad.  I Norge  var  navnlig  Domkapitlet  i Nidaros  rigt  som  selve 

Erkesædets  Domkapitel,  og  i de  6 Aar,  Erkestolen  efter  Jons  Død  havde 
staaet  ledig,  havde  det  ved  sin  Bestyrelse  af  denne  forøget  sin  Magt  i ilcke 
ringe  Grad.  Efterat  Jørund  havde  besteget  Erkestolen,  kom  det  derfor 
ogsaa  snart  til  Strid  mellem  ham  og  Kapitlet  dels  om  dets  Ret  til  visse 
Præbender,  dels  om  dets  Forhold  til  Erkebiskopen  i Udøvelsen  af  hans 
Embedsmyndighed,  altsaa  om  dets  Ret  til  selvstændig  Deltagelse  i 
Stiftets  eller  Kirkens  Styrelse.  Denne  Strid  blev  først  afbrudt  ved  et 
Forlig  til  Tautra  1297,  som  faldt  ud  til  Kapitlets  Fordel.  Den  blev 
senere  atter  gjenoptagen,  men  med  samme  Resultat.  En  lignende  Strid 
førtes  ogsaa  i Stavanger  mellem  Biskop  Ame  og  hans  Domkapitel. 
Udgangen  blev,  at  Domkapitlemes  Ret  til  at  staa  Biskopefne  ved 
Siden  ikke  blot  som  Raadgivere,  men  som  virkelige  Deltagere  i de 
vigtigste  biskopelige  Forretninger  hjemledes  ved  gjentagne  Domme, 
stadfæstede  af  den  pavelige  Stol.  Det  viste  sig  ogsaa  her,  at  den 
romerske  Kurie  støttede  den  lavere  Geistlighed  mod  den  høiere. 

En  anden  Anledning  til  indre  Strid  var  den  Ret,  som  Tigger- 
munkene havde  faaet  til  at  prædike  og  holde  Skriftemaal,  og  de 
Indgreb,  som  de  ved  Benyttelsen  af  denne  sin  Ret  alt  som  tiest 
gjorde  i den  regulære  Sognegeistligheds  Rettigheder1).  Dels  trak  de 
nemlig  Menigheden  bort  fra  sin  Sognegeistlighed,  dels  formindskedes 
dennes  Indtægter  derved.  Gang  paa  Gang  fremkom  der  i Norge, 
ligesom  i det  øvrige  Europa  paa  denne  Tid,  Klager  over  dette  For- 
hold; atter  og  atter  kom  det  til  Sammenstød  mellem  begge  Parter, 
atter  og  atter  blev  Enden  den,  at  Paven  antog  sig  Tiggermunkenes 
Sag  og  stillede  sig  paa  ■ deres  Side  mod  Sognegeistligheden.  Den 
Bitterhed,  som  dette  fremkaldte,  navnlig  inden  Geistligheden,  førte 
igjen  til  andre,  ikke  sjelden  ligefrem  forargelige  Stridigheder.  En 
saadan  blev  i Bergen  ført  mellem  Domkapitlet  eller  «Chors- 
brødrene*  og  Prædikebrødrene.  Det  gik  saavidt,  at  Dom- 
kapitlet formelig  forbød  enhver,  <som  inden  Bergens  Bispedømme 
nød  kirkelig  Indtægt,  at  give  Prædikebrødrene  Husly,  Mad  eller 
Almisse».  Den  daværende  bergenske  Biskop  Narve , som  selv  tidligere 
havde  tilhørt  Prædikebrødrenes  Orden,  søgte  forgjæves  at  faa  dette 
Forbud  tilbagekaldt.  Hans  Chorsbrødre  drev  endog  i Modsætning 
hertil  igjennem,  at  enhver  Prest,  som  viste  Munkene  Venskab,  skulde 
miste  sit  Embede.  Først  under  Narves  anden  Eftermand  Audfinn 
(1314 — 1330)  kom  et  Forlig  istand,  hvorved  de  forskjellige  enkelte 
Tvistepunkter  mellem  begge  Parter  blev  afgjorte. 

Paa  samme  Tid  kom  det  til  heftige  Rivninger  i Oslo  mellem 
•det  derværende  Domkapitel  og  Minoriterne.  Kong  Erik  Magnussøns 

Broder,  Hertug  Haakon , havde  skjænket  Minoriterne  en  Tomt  til 
Opførelse  af  en  Kirke  og  nogle  andre  Bygninger.  Kapitlet  negtede 
dem  at  opføre  Kirken  og  lod  endog  nedrive  det,  som  allerede  var 
opbygget.  De  henvendte  sig  til  Biskopen  med  Klage  herover,  men 
da  denne  gav  sit  Kapitel  fuldstændig  Medhold,  indankede  de  Sagen 
for  Paven.  Pave  Nikolaus  IV,  der  selv  tilhørte  Minoriternes  Orden, 
indstævnede  Oslo  Biskop  og  de  af  Kapitlets  Medlemmer,  der  havde 
været  ivrigst  i denne  Sag,  til  inden  fire  Maaneder  at  møde  for  ham 
i Rom.  Ved  den  kraftige  Hjælp,  Minoriterne  saaledes  fik,  gik  de  af 
med  Seieren,  da  Biskopen  og  Kapitlet  fandt  det  raadeligst  at  give 
efter. 

Disse  indre  Stridigheder  kunde  naturligvis  ikke  andet  end  splitte 
Geistlighedens  Kræfter  og  hindre  den  i at  gjenoptage  Kampen  med 
Kongedømmet.  Dette  fik  netop  nvi  en  kraftig  Repræsentant  i Kong 
Haakon  V Magnus  sen  (1299 — 1319),  Erik  Magnussøns  yngre  Broder, 
■den  sidste  Konge  af  Harald  Haarfagres  Mandsstamme.  Denne  Konge 
satte  sig  i det  hele  til  Opgave  at  gjennemføre  i alle  Retninger  det 
monarkiske  Princip,  som  var  opstillet  af  Sverre,  og  som  efter  hans 
Tid  havde  gjort  sig  mere  og  mere  gjældende  i Norges  Forfatning. 
Haakon  regjerede  næsten  aldeles  som  en  uindskrænket  Konge.  Paa 
samme  Tid  som  han  berøvede  det  verdslige  Aristokrati  dets  væsent- 
ligste  Støtte  ved  at  afskaffe  Lendermandsværdigheden,  paa  samme 
Tid  gjorde  han  ogsaa  sin  Kongemagt  gjældende  ligeoverfor  Geistlig- 
heden,  idet  han  henviste  den  til  den  samme  Lydighed  mod  Landets 
Love,  som  enhver  anden  Undersaat  var  skyldig  at  vise.  Naar  und- 
tages  Ledingsfriheden  (for  Erkebispen  100  og  for  Bisperne  40  Mand 
og  Frihed  for  Presteme  personlig),  blev  af  Tunsbergerforliget  ikke 
stort  andet  staaende,  end  hvad  Kirken  allerede  før  havde  eiet  af 
Rettigheder. 

I det  Øiemed  at  sætte  en  Skranke  for  Hierarkiets  Overgreb  paa 
Statens  Omraade  fik  han  ogsaa  oprettet  en  særegen  Klasse  af  Geist- 
lige, som  saavidt  mulig  skulde  unddrages  den  biskopelige  Overhøihed 
og  derimod  knyttes  ret  fast  til  Kongedømmet,  nemlig  en  saakaldt 
kongelig  Kapelgeistlighed.  Det  var  en  naturlig  Følge  af 
Geistlighedens  Stilling  som  væsentlig  eneste  Indehaver  af  høiere  viden- 
skabelig  Dannelse,  at  den  kom  til  at  spille  en  vigtig  Rolle  baade  ved 
politiske  Underhandlinger  med  Udlandet  og  i de  indre  Statsanliggender, 
især  hvor  det  gjaldt  Udfærdigelsen  af  skriftlige  Dokumenter.  Fra 
denne  Kongedømmets  Afhængighed  af  Geistligheden  var  det  nu 
Haakon  vilde  frigjøre  det  ved  at  danne  en  særegen  Klasse  af  Geist- 
lige, som  skulde  være  nærmere  knyttet  til  Kongen  og  mere  løst  fra 
de  almindelige  hierarkiske  Baand. 

Det  nødvendige  Emne  til  en  saadan  Institution  fandtes  i de  saa- 
kaldte  kongelige  Kapeller,  som  Kongeme  selv  havde  bygget  og 
hvortil  de  havde  Patronatsretten.  De  var  i det  hele  14  i Tallet,  og 
de  4 fornemste  af  dem  var  Apostelkirken  i Bergen , Marie- 
kirken  i Os/o,  Mikaelskirken  i Tunsberg  og  Olafskirken  paa 
Augvaldsnæs  paa  Karmøen.  Disse  fire  var  saakaldte  Kollegiats- 
kirker,  d.  v.  s.  de  var  i Lighed  med  Kathedralerne  forsynede  med 
et  Chor  af  Kanniker  med  en  Provst  (præpositus)  i Spidsen.  Kongen 
vilde  nu  have  disse  Kapeller  med  deres  Geistlighed  forenede  til  en 
egen,  den  biskopelige  Myndighed  væsentlig  unddragen  kirkelig  Orga- 
nisme under  en  af  ham  kaldet  Formand  (magister).  Pave  Clémens  V 
gav  ogsaa  sit  Samtykke  til  Oprettelsen  af  en  saadan  kongelig  Kapel- 
geistlighed  ved  et  Brev  af  1308,  hvorved  Provsten  ved  Apostelkirken 
i Bergen  blev  udnævnt  til  magister  capellarum  regis  med  visse 
nærmere  betegnede  biskopelige  Rettigheder.  Omtrent  samtidig  blev 
ogsaa  det  politisk  betydningsfulde  Kanslerembede , hvis  Inde- 
haver  bevarede  Rigets  Segl,  forenet  med  Provstiet  ved  Mariekirken 
i Oslo, 

Det  var  en  Selvfølge,  at  Biskoperne  maatte  betragte  denne  nye 
Institution  med  Uvilje.  De  kunde  alene  heri  se  en  Indskrænkning  af 
sine  lovlige  Rettigheder.  Navnlig  maatte  dette  være  Tilfældet  med 
Biskopen  i Bergen,  som  jo  havde  den  nye  Kapelmagister  lige  ved 
Siden  af  sig.  De  to  myndige  og  stridbare  Bergensbisper,  Brødrene 
Ame  og  Audfinn,  laa  da  ogsaa  stadig  i Kiv  og  Strid  med  ham. 
Lidt  efter  lidt  lykkedes  det  ogsaa  Bisperne  at  gjøre  Institutionen 
uskadelig  for  Bispemyndigheden  og  hindre  den  i at  blive,  hvad 
Haakon  havde  tilsigtet ; den  traadte  temmelig  snart  saagodtsom  aldeles 
i Baggrunden. 

Men  medens  Haakon  saaledes  søgte  at  sætte  en  Skranke  for 
Hierarkiets  Udvikling,  var  han  dog  paa  den  anden  Side  meget  rund- 
haandet  med  sine  Gaver  til  Kirken,  og  den  ved  ham  fuldførte  For- 
andring i Rigets  Forfatning  bidrog  endog  til  at  give  Biskoperne  en 
fastere  og  selvstændigere  Stilling  i Kongens  Raad  end' de  verdslige 
Stormænd.  Ved  indtrædende  Kongevalg  fik  saaledes  Biskoperne  den 
afgjørende  Stemme,  og  Kongevalget  stilledes  under  Erkebiskopens 
Bestyrelse.  Heraf  uddrog  man  igjen  senere  den  Konsekvens,  at 
Erkebiskopen,  naar  Thronen  var  ledig,  efter  Loven  var  selvskreven 
til  at  optræde  som  Rigets  øverste  midlertidige  Forstander,  indtil 
Thronen  atter  var  besat.  «Biskoperne  var  saaledes  baade  ifølge  Lovens 
Ord  og  dens  virkelige  Anvendelse  i Livet  anerkjendte  som  en  Magt 
i Staten,  og  det  den  Magt,  som  kom  Kongedømmet  nærmest». 


Norge.  Haakon  Magnussen.  Erling  Vidkunssøn. 


”5 


Med  denne  sin  Stilling  var  Hierarkiet  tilfreds  og  forsøgte  ikke  mere 
nogen  ny  Kamp  med  Staten  og  Kongedømmet. 

Det  sidste  Forsøg,  som  det  gjorde  i denne  Retning,  var  rettet 
mod  Erling  Vidkunssøn , som  i en  Række  af  Aar  (1323 — 1331)  var 
Rigsforstander  (Drotsete)  under  Haakons  Dattersøns,  Magnus  Eriks - 
sen  Smeks,  * Mindreaarighed.  Et  Indfald,  som  Russer  og  Kareler  i 
denne  Tidr  gjorde  i Haalogaland,  hvor  de  opbrændte  Erlings  egen 
Gaard  Bjarkø,  foranledigede  ham  til  at  begjære  Pengebidrag  af  Kirken 
til  et  Korstog  mod  disse,  der  for  en  Del  var  virkelige  Hedninger  og 
for  en  Del  græsk-katholske  «Kjættere».  Biskopeme  vægrede  sig  ved 
at  opfylde  denne  Begjæring,  men  da  der  snart  efter  blev  sluttet  Fred 
med  Russerne,  faldt  Sagen  forsaavidt  bort.  Den  havde  imidlertid 
fremkaldt  en  Spænding  mellem  Erling  og  Biskoperne,  som  bragte 
«disse  til  paa  et  Provinsialkoncil,  som  netop  afholdtes  i Bergen 
1327,  at  fornye  Erkebiskop  Jons  Bansbestemmelser  fra  1280  og  ind- 
skjærpe  den  kanoniske  Rets  Bestemmelser  om  Kirkens  Frihed  for 
Skatter  (Immunitet).  Det  var  især  Biskop  Audfinn  af  Bergen , som 
her  optraadte  som  Hierarkiets  ivrige  Talsmand.  Ved  Erlings  Fasthed 
og  den  daværende  Erkebiskop  Eilif s Maadehold  kom  det  dog  ikke 
til  noget  virkeligt  Brud.  Der  blev  sluttet  en  Overenskomst,  hvorefter 
den  Kristenret,  som  « Haakon  den  gamle  og  Erkebiskop  Sigurd 
havde  givet»,  fremdeles  skulde  være  gjældende  i Landet.  Herved  blev 
det  da  ogsaa  hele  den  følgende  Tid  igjennem. 


§7- 

Den  svenske  Kirkes  Historie  indtil  Midten  af  det  14de  Aar- 

hundrede. 

Da  Erkestolen  oprettedes  i Upsala , fik  Erkebiskopen  af  Lund 
som  en  Erstatning  for  det  Skaar,  han  led  i sin  Metropolitmyndighed, 
Titelen  af  «den  svenske  Kirkes  Primas».  Hans  Rettigheder  som 
Primas  var  vistnok  ikke  store;  de  indskrænkede  sig  i Hovedsagen  til 
Retten  til  at  indvie  den  svenske  Erkebiskop  og  iklæde  ham  Palliet. 
Men  selve  Titelen  bød  dog  myndige  Mænd  en  Leilighed  til  at  kræve 
en  Overhøihed  over  den  svenske  Kirke  og  til  at  blande  sig  i dens 
Anliggender;  vi  hører  ogsaa  Erkebispeme  i Lund  klage  over,  at  den 
svenske  Erkebisp  ikke  viste  dem  den  skyldige  Lydighed,  ikke  mødte, 
naar  de  kaldte  ham  til  Synoder  o.  1.  Men  selv  bortseet  herfra,  var 
den  lundiske  Erkebiskop  allerede  ved  den  blotte  Titel  af  Primas  sat 
i ,et  overordnet  Forhold,  som  den  upsalensiske  gjerne  vilde  frigjøre 

sig  fra.  Lunds  Primat  blev  dog  opretholdt  og  gjentagne  Gange  stad- 

fæstet  af  Paveme.  Rigtignok  fik  de  svenske  Erkebisper  senerehen 
ved  flere  Leiligheder  sat  igjennem,  at  de  blev  indviede  enten  af 
Paven  selv  eller  med  hans  Samtykke  af  svenske  Biskoper,  med 
Forbigaaelse  af  Lunds  Erkebiskop,  men  selv  da  hed  det,  at  det  skede 
«Lunds  Primatret  uforkrænket». 

Sit  egentlige  Overhoved  havde  den  svenske  Kirke  altsaa  i Erke- 
biskopen i Up  sala , og  fra  1164  maa  den  derfor  betragtdfe  som  en 
selvstændig  Kirkeprovins.  Den  udviklede  sig  fra  nu  af  i det  hele  i 
den  samme  Retning  som  de  middelalderlige  Kirker  i Almindelighed. 
Dog  kom  det  i Sverige  ikke  til  saa  stærke  Brydninger  mellem  Stat 
og  Kirke  som  i de  andre  nordiske  Lande,  og  om  der  end  fandt 
enkelte  Rivninger  Sted,  blev  der  dog  ikke  Tale  om  nogen  egentlig 
Hovedkamp  mellem  Hierarkiet  og  Kongemagten.  Kirken  fik  i denne 
Periode  lidt  efter  lidt.  sine  Rettigheder  udvidede  paa  fredelig  Vis, 
idet  Kongeme  godvillig  indrømmede  Hierarkiet,  hvad  det  i andre 
Lande  maatte  føre  en  haard  Kamp  for  at  opnaa. 

De  uafbrudte  Thronstridigheder,  som  lige  til  Midten  af  det 
1 3de  Aarhundrede  førtes  mellem  det  erikske  og  sverkerske  Kongehus, 
synes  vel  paa  den  ene  Side  at  maatte  være  gunstige  for  Hierarkiets 
Udvikling,  og  Kongerne  var,  hvad  enten  de  hørte  til  det  ene  eller 
det  andet  Hus,  i Almindelighed  gunstig  stemte  mod  Kirken  og  Geist- 
ligheden,  men  paa  den  anden  Side  lagde  de  evindelige  indre  Kampe 
ogsaa  store  Hindringer  iveien  for  en  fast  lovlig  Orden  og  for  Kirkens 
Fremvæxt.  Man  hører  derfor  ogsaa  jevnlige  Klager  fra  den  pavelige 
Stol  over  den  svenske  Kirkes  mislige  Tilstand.  Saaledes  klager 
Alexander  III  (f  1 1 8 1 ) i en  Skrivelse  til  Sveriges  Biskoper  over,  at 
Lægmænd  uddeler  geistlige  Embeder  til  hvem  de  vil,  og  at  Geistlige 
fører  sine  Sager  for  verdslige  Domstole1),  ja  Innocents  III  (f  1216) 
siger  endog,  at  der  i hele  Verden  ikke  findes  nogen  Kirke,  der  ligger 
under  et  saadant  Trælleaag  som  den  svenske2). 

Ved  denne  Tid  blev  imidlertid  flere  af  disse  Klager  afhjulpne, 
og  der  blev  gjort  Skridt  til  at  sikre  den  svenske  Kirke  større  Selv- 
stændighed.  Sverker  II  den  yngres  Regjeringstid  (1196 — 1210)  var 


!)  Audivimus  et  audi  entes  non  potuimus  non  dolere,  quod  apud  vos  ex  nimia  et 
perversa  non  libertate  sed  abusione  potius  et  insolentia  laicorum  consuetudo 
pessima  et  omnino  detestabilis  in  o lev  it . Jpsi  enim,  vobis  inconsuitis  sicut  dicitur 

aut  contemptis,  concedunt  et  conferunt  ecclesias  quibus  volunt,  omnia  simoniaee 
sive  per  peciiniam  sive  per  prwatam  gratiam  aut  odium  agentes.  Accidit  ad 
hæc,  quod  clerici,  sive  ipsi  adversus  laicos  siz>e  laici  adv  er  sus  eos  litigantes, 
experieri  voluerint  laicorum  judicia  sitbire. 

T)  — — nullam  esse  in  mundi  partibus  ccclesiam  constitutam,  qua  tanto  propter 
insolentiam  populi  jugo  subjaceat  servifutis. 


Sverige  linder  Kongerne  af  det  erikske  og  sverkerske  Hus.  \\j 

i saa  Henseende  vigtig  for  det  svenske  Hierarki.  Han  indrømmede 
nemlig  Kirken  Skattefrihed,  idet  han  fritog  Kirkens  Gods  for  alle 
Afgifter  til  Kronen;  han  gav  ligeledes  Geistligheden  egen  Juris- 
diktion, idet  han  bestemte,  at  Geistligheden  herefter  ikke  skulde 
svare  for  verdslig  Domstol;  endelig  blev  ogsaa  Tienden  indført  under 
ham.  Disse  Rettigheder  (det  saakaldte  «ande liga  fralseU  i Mod- 
sætning  til  det  senere  af  Magnus  Ladelaas  Adelen  givne  werldsliga 
fr  als  et*)  blev  af  de  følgende  Konger  dels  stadfæstede  dels  end  yder- 
ligere  udvidede.  Saaledes  blev  det  af  Sverkers  Søn  Johan  den 
fromme  (den  unge)  bestemt,  at  alle  de  Bøder,  som  idømtes  Geistlige 
eller  som  af  andre  maatte  betales  for  Forseelser  paa  Kirkens  Grund, 
skulde  tilfalde  Biskopen.  Senere  blev  under  Erik  Læspe  (f  1250) 
den  geistlige  Jurisdiktion  udstrakt  til  ogsaa  at  gjælde  Sager,  som 
angik  Forbrydelser  mod  den  kirkelige  Lov,  Mened,  UtUgt,  Ægte- 
skabssager  og  Aager. 

Den  svenske  Kirke  havde  saaledes  vundet  mange  og  store  Rettig- 
heder, men  dog  langtfra  alle,  som  den  nyere  kanoniske  Ret  krævede. 
Den  havde  ikke  selvstændig  Lovgivningsmyndighed ; de  Kirkebolke, 
som  indeholdes  i de  gamle  Provinsiallove,  er  sandsynligvis  givne  paa 
samme  Maade  som  de  andre  Dele  af  Loven,  efter  Samvirken  mellem 
Konge,  Folk  og  Geistlighed.  Den  havde  ikke  kanonisk  Valgret; 
Biskoperne  blev  nerilig  valgte  af  «alle  i Landskabet  boende»,  altsaa 
af  Menighed  og  Geistlighed  i Forening,  og  deres  Valg  stadfæstédes 
af  Kongen,  som  overdrog  dem  Ring  og  Stav1)  (sjnlgn.  Vestgøtaloven); 
Sognepresterne  blev  valgte  af  Folket,  og  Biskopen  prøvede  og  ind- 
viede  dem.  Selv  den  indrømmede  Jurisdiktion  havde  ikke  den 
kanoniske  Udstrækning.  Fremdeles,  Testamentretten  var  indskrænket 
ved  den  gamle  Lovbestemmelse,  at  Odelsjord  ikke  maatte  sælges 
eller  gives  bort  uden  Slægtens  Samtykke.  Der  var  saaledes  mange 
Mangler  efter  den  kanoniske  Rets  Maalestok.  Det  traadte  ogsaa 
stærkt  frem,  da  Kardinallegaten  Vilhelm  af  Sabina  ved  Midten  af 
det  13de  Aarhundrede  kom  til  Sverige;  han  afgav  den  Erklæring,  at 
han  «fandt  dette  Rige  i en  ganske  forunderlig  og  ynkelig  Forfatning 
baade  i verdslig  og  i geistlig  Henseende»,  en  Erklæring,  som  bliver 
dobbelt  merkelig  ved  Siden  af  den  gunstige  Skildring,  han  giver  af 
den  norske  Kirkes  Tilstand,  hvor  han  «alt  vel  overveiet»  fandt  For- 
holdene meget  tilfredsstillende. 

Denne  Vilhelm  af  Sabinas  Legation  betegner  et  nyt  Merke- 
punkt  i den  svenske  Kirkes  Historie.  Ligesom  Nikolaus  Brekespeare, 


*)  Ring  og  Stav  var  Tegnet  paa  det  biskopelige  Embede.  Ringen  symboliserede 
Troskab  mod  Menigheden,  Staven  betegnede  Biskopen  som  Menighedens  Hyrde. 

saaledes  havde  ogsaa  Vilhelm  det  Hverv  at  visitere  ligesaavel  den 
svenske  som  den  norske  Kirke.  Fra  Norge  kom  han  i 1247  til 
Sverige,  hvor  han  opholdt  sig  paa  forskjellige  Steder  i længere  Tid, 
i det  mindste  til  ud  paa  Sommeren  1248.  I Begyndelsen  af  Aaret 
1248  (Februar — Marts)  holdt  han  et  stort  Møde  i Skeninge  i 
Østergøtland,  hvortil  foruden  Erkebiskopen,  Biskopeme  og  en 
Mængde  andre  Geistlige  ogsaa  Landets  egentlige  Styrer  paa  den  Tid,  den 
mægtige  Birger  Jarl  af  Bjelbo , med  mange  andre  af  Landets  viseste 
og  bedste  Mænd  mødte  frem.  De  fattede  Beslutninger  fremlagde 
Kardinalen  i et  Brev  af  iste  Marts  1248  til  «alle  Brødre  i Sveriges 
Rige».  I sine  væsentligste  Punkter  gik  de  ud  paa  at  sikre  Kirkens 
«Frihed  og  Selvstændighed».  .Den  vigtigste  af  Mødets  Beslutninger 
var  Indførelsen  af  Presternes  Cølibat:  ingen  Prest  maatte  efter 
denne  Tid'  tage  Hustru  eller  leve  med  Frille.  De,  som  var  gifte, 
skulde  inden  et  Aar  skille  sig.  Dog  kunde  saadanne  Kvinder  og 
Prester,  som  var  over  50  Aar,  med  Biskopens  Samtykke  fremdeles 
bo  sammen,  naar  de  forpligtede  sig  til  Afhold.  Prestebøm,  som  fødtes 
efter  denne  Tid,  skulde  ikke  have  Ret  til  Arv  efter  sin  Fader. 
Prestebøm,  som  allerede  var  fødte  eller  som  inden  Aarets  Udgang 
blev  fødte,  skulde  foreholdes,  at  de  begik  Dødssynd,  om  de  krævede 
Arv  efter  Faderen.  Desuden  blev  Presternes  Testamentret 
udvidet:  hvad  en  Prest  havde  arvet  eller  erhvervet  som  personlig 
Eiéndom,  skulde  han  have  fuld  Frihed  til  at  testamentere  til  hvem 
han  vilde.  Da  nu  Presteme  efter  Cølibatsbudets  Indførelse  ikke  vilde 
kunne  efterlade  sig  Livsarvinger,  blev  det  i de  fleste  Tilfælde  Kirken, 
som  kom  til  at  nyde  godt  af  den  saaledes  udvidede  Testamentret. 
Som  et  Middel  til  at  fremme  den  kanoniske  Rets  Gjennemførelse 
blev  det  derhos  tillige  under  Bansstraf  paalagt  Erkebiskopen  og  alle 
hans  Biskoper  inden  et  Aar  at  anskaffe  sig  Dekr e talbogen  efter 
den  sidste  Samling  (o:  Gregor  IX*s  Dekretalsamling  af  1234,  smlgn. 
S.  75),  altid  at  have  den  hos  sig  og  flittig  at  studere  den  efter  den 
Evne,  Herren  maatte  give  enhver. 

Foruden  disse  Bestemmelser,  der  maa  betragtes  som  Hoved- 
punkterne,  fattedes  ogsaa  Beslutninger  om  det  Gjæstehold  og  andre 
Ydelser,  som  tilkom  Biskoperne  ved  Visitatserne,  ligesom  det  ogsaa 
blev  Lægmænd  forbudt  at  nyde  godt  af  Kirkens  Tiende.  Endelig 
blev  det  bestemt,  at  Mødets  Beslutninger  skulde  oplæses  paa  de 
Stiftssynoder  eller  Prestemøder,  som  Biskopeme  herefter  hvert  Aar 
skulde  holde  med  sine  Prester. 

Et  Spørgsmaal,  som  ogsaa  synes  at  have  været  paa  Tale  i 
Skeningemødet  uden  der  at  have  fundet  sin  Afgjørelse,  var  Spørgs- 
maalet  om  Bispevalgets  kanoniske  Ordning.  Denne  Sag 

•ordnedes  derimod  først  to  Aar  senere  ved  en  Bulle  fra  Innocents  IV, 
som  denne  udstedte  fra  Lyon  den  7de  December  1250,  og  som  kan 
betragtes  som  et  Supplement  til  Skeningemødets  Beslutninger.  Ved 
•denne  Bulle  blev  det  forordnet,  at  alle  Bispeembeder  i den  svenske 
Kirke  herefter  skulde  besættes  efter  den  kanoniske  Rets  Forskrifter. 
Det  heder  heri,  at  «Kongen,  Landets  Stormænd  og  Almuen  ikke  har 
nogen  Ret  til  at  kalde  Erkebiskop  eller  Biskoper  eller  til  at  deltage 
i Valget  af  dem,  men  Valgretten  skal  udelukkeude  være  hos  Dom- 
kapitlet.  — — — — Ved  alle  Biskopskirker,  hvor  Domkapitler 
•endnu  ikke  findes,  skal  de  strax  oprettes  og  bestaa  af  en  Prælat  og 
mindst  fem  Kanniker».  I Forbindelse  hermed  forbydes  det  «enhver 
Lægmand  at  afkræve  Erkebiskop,  Biskop  eller  Prest  nogen  Tro- 
skabsed  eller  Hyldingsed  eller  modtage  saadan  Ed  af  dem,  hvor  den 
tilbydes;  allermindst  maa  saadant  taales  i Sverige,  hvor  de  ikke  har 
nogen  Forlening  af  Kongen,  Stormændene  eller  andre  og  derfor  ikke 
er  dem  noget  skyldige».  Det  er  sandsynligt,  at  Kardinalen  har  bragt 
Bispevalgene  frem  paa  Skeningemødet,  men  uden  at  kunne  drive 
Sagen  igjennem,  hvorfor  han  efter  Aftale  med  Bisperne  har  forebragt 
•den  for  Paven  og  fremkaldt  den  ovenfor  nævnte  Bulle. 

Vilhelm  af  Sabina  havde  ved  sin  Sendelse  til  Norden  ogsaa  faaet 
det  Hverv  at  virke  for  Deltagelse  i Kampen  for  det  hellige  Lands 
Befrielse.  Men  det  var  med  Sverige  som  med  Norge,  Landet  laa 
for  langt  borte.  Og  i saadanne  langt  bortliggende  Lande  blev  Kors- 
togene gjerne  rettede  mod  de  nærmeste  hedenske  Naboer.  I vort 
Tidsrum  foretog  de  Svenske  flere  saadanne  Korstog,  dels  mod 
Estherne  dels  mod  Finland.  I Esthland  var  allerede  Biskop 
Albrecht  af  Riga  og  Sværdridderne  og  desuden  de  danske  Konger 
kommen  Svenskeme  i Forkjøbet.  Alligevel  drog  Johan  den  fromme , 
fulgt  af  Biskop  Carl  af  Linkjøping,  derhen  i Aaret  1220  og  landede 
ligeoverfor  Øsel.  Paa  sædvanlig  Vis  blev  Indbyggeme  undertvungne 
og  døbte,  og  Kirker  byggedes  i Landet.  Kongen  selv  vendte  strax 
hjem  igjen,  men  efterlod  en  Hærstyrke,  der  skulde  støtte  Biskop 
Carl  i hans  videre  Arbeide.  Denne  Mission  blev  dog  ikke  længe 
efter  aldeles  ødelagt,  idet  Hedningerne  fra  Øsel  af  gjorde  et  Over- 
fald, under  hvilket  Biskopen  faldt  og  Svenskerne  fordreves.  — Af 
langt  større  Vigtighed  var  Finlandsmissionen,  der  allerede  var 
begyndt  under  Erik  den  hellige . Aaret  efter  Skeningemødet  foretog 
Birger  Jarl  af  Bjelbo  et  Tog  til  Finland,  hvorved  Tavasternes 
Land  kristnedes  og  lagdes  under  Sverige.  Først  henved  femti  Aar 
senere  (1293)  blev  Resten  af  Finland,  Kar  eiernes  Land,  kristnet  og 
underlagt  af  Marsken  Thorgils  Knutsson;  samtidig  lagdes  Grunden 
til  Vi  borg t som  blev  den  svenske  Missions  og  det  svenske  Herre- 

dømmes  Hovedsæde  paa  den  Kant  af  Landet  og  tjente  til  Væm 
mod  Russernes  Angreb.  I Aaret  1300  flyttedes  Bispesædet  til 
Aabo. 

Ved  Skeningemø dets  Beslutninger  og  Innocents  IV*s  Bulle 
havde  Hierarkiet  i Sverige  væsentlig  naaet  sine  Ønskers  Maal.  Mødets 
Beslutninger  blev  altid  senere  anseede  som  en  af  de  vigtigste  Love 
for  den  svenske  Kirke  under  Katholicismen.  Den  Stilling,  Hierarkiet 
i denne  og  den  nærmest  følgende  Tid  indtog  til  Kongedømmet,  var 
meget  venskabelig.  Kort  efter  Skeningemødet  (1250)  uddøde  det 
erikske  Hus  med  Erik  Læspe,  det  sverkerske  var  allerede  tidligere 
uddød  (1222).  Folkungernes  Familie  besteg  qu  Thronen  med  Erik 
Læspes  Søstersøn,  Birger  Jarls  Søn  Valdemar , men  i Virkeligheden 
var  det  Birger  Jarl  selv,  som  førte  Regjeringen  til  sin  Død  12 66. 
Valdemar  viste  sig  nu  som  en  uduelig  Konge.  Hans  Regjering  blev 
dog  i kirkelig  Henseende  merkelig  derved,  at  Erkebispestolen  i 
1273  flyttedes  fra  Gammel-U psala  til  Ny-Upsala.  Dom- 
kirken i Gammel-Upsala  brændte  nemlig  ned  i 1245,  Da  nu  «Stedet 
var  ringe  og  uanseligt,  saa  der  ikke  engang  paa  de  store  Kirkefester 
indfandt  .sig  nogen  større  Menneskemasse»,  blev  det  med  Pavens 
Samtykke  besluttet,  at  Domkirken  * og  Erkesædet  skulde  flyttes  til 
det  en  halv  Mil  derfra  liggende  Østra  Aros,  hvor  St.  Erik  var 
falden.  Domkirkens  Bygning  blev  paabegyndt  og  St.  Eriks  Ben 
flyttet  over  til  det  nye  Erkesæde  1273,  men  først  i Aaret  1435  blev 
Domkirken  fuldført  og  indviet. 

Havde  allerede  Birger  Jarl  og  Kong  Valdemar  stillet  sig  i et 
venligt  Forhold  til  Kirken,  saa  gjaldt  dette  endnu  mere  om  den 
sidstes  Broder  og  Eftermand  Magnus  Birgerssan  Ladelaas  (1275 — 
1290).  Han  havde  stødt  sin  uduelige  Broder  fra  Thronen  og  trængte 
derfor  i Begyndelsen  af  sin  Regjering  til  Støtte  hos  Geistlighedenr 
for  hvem  han  synes  at  have  været  gjennemtrængt  af  en  personlig 
Hengivenhedsfølelse.  Hans  Regjeringstid  var  rig  paa  Begunstigelser 
for  Kirken  og  Geistligheden,  uden  at  han  dog  derfor  opgav  sin 
kongelige  Ret  og  Magt.  Han  stadfæstede  og  udvidede  Kirkens  ældre 
Friheder  og  Rettigheder,  dens  frie  Valgret,  selvstændige  Jurisdiktion, 
selvstændige  Bestyrelse  af  Kirkegodset,  Frihed  for  Skatter  og  offent- 
lige Byrder;  han  gav  nye  Bestemmelser  om  Tiendeydelsen  og  viste 
en  rundhaandet  Gavmildhed  mod  Kirker  og  Klostre.  Han  håndlede 
i det  hele  som  den,  der  af  Gud  var  sat  til  «at  sørge  for  Kirkens  Vel 
og  se  til,  at  der  herskede  Fred  mellem  Staten  og  Kirken,  til  hvis  Be- 
skjærmelse  den  guddommelige  Naade  havde  sat  Kongen».  Magnus- 
ansaa  sig  altsaa  som  Kirkens  mægtige  Skytsherre,  hvem  det  derfor 
ogsaa  paalaa  at  fremme  dens  Vel.  Geistligheden  viste  ham  ogsaa 

paa  sin  Side  sin  Taknemmelighed.  En  Provinsialsynode  i Søder- 
telge  (Telgesynoden)  1279  tog  Kronen  under  sin  Beskyttelse  mod 
Oprør  og  Vold;  Banlysningen  forkyndtes  mod  dem,  «som  glemmende 
Troskab  og  Ære  fordristede  sig  til  at  tage  til  Fange,  forjage  eller 
dræbe  dette  Riges  af  Kirken  kronede  Konge  eller  yde  Hjælp  og 
Understøttelse  til  et  saadant  Foretagende^.  TiUige  samtykkede 
Erkebispen  og  Biskoperne  i,  at  Kongen,  «som  paa  Grund  af  Krigens . 
Onder  var  betynget  af  en  stor  Gjæld»,  kunde  beskatte  Kirkens 
Eiendomme,  — dog  gaves  Samtykket  blot  « caritative*  og  for  en 
Gang.  Og  «dette  skede  for  de  store  Tjenesters  Skyld,  som  Kirken 
havde  modtaget  af  Kong  Magnus,  der  i alt  havde  vist  sig  som  en 
Lydighedens  Søn  og  Salighedens  Tjener». 

Den  gode  Forstaaelse  mellem  Kongedømmet  og  Kirken,  som  i 
Magnus's  Tid  havde  hersket,  truedes  nu  med  at  blive  forstyrret  ved 
Magnus’s  Død.  Magnus  havcle  delt  Riget  mellem  sine  tre  Sønner 
saaledes,  at  Birger  skulde  være  Konge  og  Overherre,  Erik  og 
Valdemar  have  store  Len  som  Hertuger.  Da  Birger  var  mindre- 
aarig,  førtes  Styrelsen  af  Marsken,  den  dygtige  og  kraftige  Thorgils 
Knutsson.  Men  Staten  var  paa  Grund  af  Krige  og  kostbare  Hof- 
holdninger  i Pengenød.  Thorgils  forgreb  sig  i denne  Nød  paa 
Kirkens  Eiendomme,  krænkede  Geistlighedens  Skattefrihed  og  gik 
ikke  herved  frem  med  den  Varsomhed,  som  Magnus  havde  vist. 
Geistligheden  modsatte  sig,  og  denne  Modstand  eggede  igjen  Marsken 
og  Kongen  til  Fiendligheder.  Det  kom  endog  dertil,  at  de  vilde 
lade  Erkebispen  og  Biskoperne  fængsle.  Saaledes  truede  en  lignende 
Kamp  at  udbryde  som  den,  vi  kjender  fra  de  to  andre  nordiske 
Lande.  Dertil  kom  det  dog  ikke.  Marsken  var  ved  sin  Kraft  og 
Dygtighed  ikke  blot  Geistligheden  forhadt,  men  ogsaa  Kongens 
Brødre,  hvis  ærgjerrige  Bestræbelser  han  stod  iveien.  Thorgils  faldt 
som  et  Offer  for  dette  Had.  Hertugerne  vidste  nemlig  at  ophidse 
Kongen  imod  sin  Marsk  og  Raadgiver,  saaat  han  lod  ham  henrette 
(1306);  dette  skulde  være  en  Besegling  af  den  imidlertid  istandbragte 
Forsoning  mellem  Brødrene.  Men  Forsoningen  vårede  ikke  længe. 
Hertugerne  lagde  klart  for  Dagen  sine  ærgjerrige  Planer  at  gjøre 
Kongens  Magt  til  en  blot  Skygge  eller  vel  endog  aldeles  at  fortrænge 
ham.  De  verdslige  Herrer  vilde  benytte  Striden  mellem  de  kongelige 
Brødre  til  at  grunde  et  Stormandsvælde;  somme  stillede  sig  paa 
Kongens,  somme  paa  Hertugemes  Side.  Sverige  var  igjen  i lange 
Aar  hjemsøgt  af  indre  Kampe.  Ogsaa  Geistligheden  tog  en  virksom 
Andel  i disse.  Kirken  og  Geistligheden  saa  under  denne  Tid  vistnok 
ofte  sine  Rettigheder  og  Friheder  tilsidesatte  og  voldsomt  krænkede; 
men  Erkebiskopen  og  Biskoperne  fik  ogsaa  under  disse  Stridigheder 

Del  i Rigsstyrelsen,  idet  de  vandt  en  fast  og  mægtig  Plads  ved  Siden 
af  de  verdslige  Herrer  i Rigsraadet,  der  fra  nu  af  mere  end 
Kongerne  havde  Rigets  Styrelse  i sin  Haand. 

Som  et  enkelt  Vidnesbyrd.om  Hierarkiets  Magt  paa  denne  Tid 
kan  nævnes,  at  da  Magnus  Erikssøn  Sntek  i 1347  for  et  Rigsmøde 
fremlagde  Udkast  til  en  ny  Landslov,  protesterede  Biskoperne 
mod  dens  Vedtagelse,  da  «Loven  ingen  Forandring  kunde  medføre  i, 
hvad  der  var  fastsat  ved  den  kanoniske  Ret,  Synodalstatuter,  ældre 
Privilegier  eller  gammel  Sædvane».  Protesten  havde  ogsaa  tilfølge, 
at  Kirkebolken  udelodes,  og  vedkommende  ældre  Landskabslovs 
Kirkebolk  indtoges  isteden. 


123 


I 


Fjerde  Afsnit. 

Den  hierarkiske  Kirkeordens  Forfald. 

(c.  1350 — c.  1520). 

Naar  vi  betegner  Tiden  fra  Midten  af  det  14de  Aarhundrede  til 
Reformationen  som  en  Forfaldets  og  Opløsningens  Tid  for  de 
nordiske  Kirker,  saa  er  dette  ikke  noget,  som  er  særeget  for  dem; 
det  gjælder  for  hele  den  katholske  Kirke.  Denne  Forfaldets  og 
Opløsningens  Tid  begynder,  kan  man  sige,  med  Pave  Bonifacius  VIII 
(r  1303).  Han  var  en  Pave  i gammel  Stil;  ikke  alene  forsøgte  han 
at  gjennemføre  Gregor  VIPs  og  Innocents  IIFs  hierarkiske  Grund- 
sætninger,  men  han  gik  i sin  Strid  med  den  franske  Konge  Filip  IV 
den  smukke  endog  saa  vidt,  at  han  ved  sin  Bulle  unarn  sanctam 
gjorde  Pavens  Verdensherredømme  til  en  Trosartikel.  At  opstille  to 
Magtprinciper,  et  kirkeligt  og  et  verdsligt,  som  sideordnede,  var  efter 
hans  Mening  rent  mænichæisk  Kjætteri,  som  altsaa  ingen  rettroende 
Katholik  kunde  hylde.  Filip  den  smukke  svarede  med  at  sammen- 
kalde  en  Nationalforsamling,  hvori  ogsaa  Trediestanden  for  første 
Gang  deltog.  Folket  sluttede  sig  til  sin  Konge,  og  Bonifacius  maatte 
gi  ve  efter.  «Den  Hemmelighed  at  tilbagevise  de  pavelige  Fordringer 
var  derved  aabenbaret  Kongerne.  Pa vernes  Verdensherredømme  var 
brudt». 

Pavestolens  Ydmygelse  blev  end  mere  aabenbar,  da  den  franske 
Konge  kort  efter  nødte  Paven  til  at  flytte  fra  Rom  til  Avignon. 
Herved  kom  Pavestolen  i et  Tidsrum  af  70  Aar  (1309 — 1378)  i et 
nedværdigende  Afhængighedsforhold  til  den  franske  Konge.  Paven 
var  ikke  Kongens  Overherre,  men  hans  lydige  Tjener.  Rigtignok 
søgte  de  avignonske  Paver  at  tage  sit  Mon  igjen  paa  andre  Kanter, 
navnlig  ligeoverfor  de  tyske  Fyrster;  men  dels  var  det  klart,  at  de 

ogsaa  her  gik  den  franske  Konges  Ærinder,  dels  var  det  overmodige 
Sprog,  som  blev  ført  ligeoverfor  Tyskerne,  dobbelt  latterligt,  da  de 
paa  samme  Tid  røbede  sin  totale  Afmagt  ligeoverfor  Frankrige. 
Hertil  kom,  at  det  avignonske  Pavedømme  ved  sin  Havesyge,  Yppig- 
hed  og  Usædelighed  nedværdigede  sig  selv  i alles  Omdømme  og 
derved  tabte  overordentlig  i Anseelse. 

Det  derpaa  følgende  pavelige  Schisma  (1378 — 1409),  under  hvilket 
der  sad  en  Pave  i Rom  og  en  i Avignon,  bidrog  ogsaa  i høi  Grad 
til  at  svække  Pavestolens  Magt;  Schismaet,  var  i sig  selv  en  For- 
negtelse  af  den  katholske  Kirkes  Enhed.  I d^pne  Pavedømmets 
Svækkelsestid  opløstes  mere  og  mere  den  gamle  hierarkiske  Orden, 
paa  samme  Tid  som  just  nu  Staterne  konsoliderede  sig,  og  Stats- 
magfens  Selvstændighed  og  Uafhængighed  af  Kirken  mere  og  mere 
blev  anerkjendt.  De  monarkiske  Principer  om  Kongemagten  «af 
Guds  Naade»  som  sideordnet  den  kirkelige  Magt  og  derfor  ogsaa 
denne  overordnet  paa  det  verdslige  Omraade  trængte  netop  nu  seier- 
rigt  igjennem.  Samtidig  fik  ogsaa  den  verdslige  Stand,  Adelen,  For- 
rangen fremfor  Geistligheden. 

Efter  Schismaet  fulgte  de  tre  reformatoriske  Konciler  i Pisa 
1409,  Kostnitz  1414 — 1418  og  Basel  1431 — 1443.  Disse  store  Kirke- 
forsamlinger  havde  ikke  blot  sat  sig  til  Opgave  at  hæve  det  forarge- 
lige Schisma,  men  ogsaa  at  iverksætte  en  reformatio  in  capite  et 
membris,  en  Reformation  paa  Hoved  og  Lemmer,  eller  med  andre 
Ord:  de  saa  som  sin  Opgave  at  indskrænke  Hovedets,  Pavens, 
absolute  Herredømme  ved  at  styrke  Biskopernes  og  de  almindelige 
Koncilers  Magt.  Det  var  hermed  saa  langtfra  Meningen  at  ophæve, 
at  det  tvertom  netop  var  Meningen  at  gjenoprette  den  lovbundne 
hierarkiske  Orden,  paa  hvilken  den  pavelige  Absolutisme  havde  gjort 
saa  voldsomme  Brud.  I denne  sin  Modstand  mod  Pavedømmet  fik 
Reformpartiet,  Episkopalisterne,  fælles  Interesser  med  Kongeme,  og 
den  episkopalistiske  Reformbevægelse  førte  saaledes  ogsaa  hen  til  en 
Opløsning  af  det  pavelige  Verdensherredømme.  Fremdeles  ser  vi  det 
merkelige  Fænomen,  at  man  paa  Koncileme  delte  sig  «efter  Nationer», 
og  at  Paven  sluttede  særskilte  Overenskomster  (Kon  kor  dat  er)  med 
de  enkelte  Nationers  Fyrster  om  Ordningen  af  Kirkevæsenet  i de 
respektive  Lande.  Herved  blev  det  pavelige  Universalmonarki,  saa- 
ledes som  vi  kjender  det  fra  Gregor  VII’s  og  Innocents  III’s  Tid, 
hvor  der  kun  skulde  være  én  Lov  og  én  Herre,  i Virkeligheden 
opløst.  Idet  Paven  nu  slutter  Overenskomster  med  hvert  enkelt 
Land,  saaledes  at  hver  enkelt  Laridskirke  kunde  have  sin  særegne 
Lov,  sin  særegne  Form,  er  derved  Tanken  om  den  ene  hele  Kristen- 
hed  faktisk  ophævet  ; Kirken  grupperer  sig  fra  nu  af  i forskjellige 

Landskirker,  og  i disse  faar  Staten  mere  Magt  og  Indflydelse. 
Senere  Paver  f.  Ex.  Pius  II  søgte  vistnok  at  udslette  Sporene  af  de 
reformatoriske  Koncilers  Virkninger  og  at  hæve  Pavedømmet  til  sin 
gamle  Glans  ved  at  samle  Kristenhedens  Fyrster  til  et  Korstog  mod 
Tyrkerne,  som  i 1453  havde  erobret  Konstantinopel;  men  Tiden  var 
forbi,  Forsøget  mislykkedes  fuldstændigt,  og  det  hele  blev  kun  til  en 
Pengeindsamling  for  Paven. 

Ved  Siden  af  de  reformatoriske  Konciler  er  der  ogsaa  i dette 

Tidsrum  mange  andre  Røster,  som  hæver  sig  mod  Pavemagten,  dels 

fra  de  forskjellige  Sekter,  dels  fra  de  senere  Mystikere,  dels  fra  mere 

dyberegaaende  reformatoriske  Retninger,  som  ikke  blot  angriber  disse 

eller  hine  Misbrug  af  den  hierarkiske  Orden,  men  denne  selv,  fordi 

den  havde  forvansket  Sandheden,  dels  ogsaa  fra  den  videnskabelige 

« 

Humanisme.  Eftervirkningerne  af  disse  Bevægelser  i Syd-Europa  kan 
ogsaa  spores  i de  nordiske  Lande. 


Den  ødelæggende  Smitsot,  som  er  kjendt  under  Navnet  den 
sorte  Død,  den  store  Mandedød,  kom  fra  China  af  gjennem 
det  midtre  Asien  frem  til  Levantens  Kyster.  Herfra  bragtes  den 
med  Handelsskibe  til  Italien,  Sydfrankrige  og  Spanien  1347.  Aaret 
. efter  gik  den  gjennem  Frankrige  og  Tyskland,  og  saa  1349  °S  x350 
til  England,  Danmark,  Sverige,  Norge  og  det  nordlige  Rusland.  Til 
Norge  kom  den  1349  me^  et  Handelsskib  fra  England,  som  bragte 
den  med  sig  til  Bergen . Herfra  gik  Sotten  over  hele  Landet.  Den 
var  saa  voldsom,  at  Folk,  som  angrebes  af  den,  ikke  levede  mere 
«nd  et  halvt  eller  helt  Døgn-,  det  begyndte  med  heftigt  Sting,  saa 
fulgte  en  voldsom  Blodbrækning,  som  medførte  Døden.  Ødelæggelsen 
var  frygtelig.  Her  i Landet  bortreves,  siger  de  gamle  Annaler,  to 
Trediedele  af  Befolkningen.  I Bergen  rasede  den  saaledes,  at  der 
paa  en  Dag  kom  80  Lig  til  en  Kirke,  deriblandt  14  Prester  og 
6 Diakoner.  Handelsskibene  paa  Vaagen  kunde  ikke  faa  losset  og 
mistede  sit  Mandskab;  flere  af  dem  sank  med  Ladning  eller  drev  om, 
uden  at  nogen  skjøttede  om  dem.  Paa  Agder  blev  7 Kirkesogne 
lagte  øde,  og  Presterne,  som  Biskopen  sendte  derhen,  døde  alle  af 
Sotten.  Geistligheden  synes  overhovedet  at  være  bleven  haardt  med- 
taget,  et  hæderligt  Vidnesbyrd  for  dens  Troskab  i sin  Omsorg  for 
de  lidende.  Erkebiskop  Arne  døde  og  alle  hans  Chorsbrødre  paa  én 
nær.  Ligesaa  Biskopeme  i Bergen,  Stavanger  og  Hamar;  alene 
Salomon  af  Oslo  overlevede  Sotten.  Ligesaa  frygtelig  lyder  Skildringen 
fra  de  andre  Lande.  Plagen  lever  derfor  ogsaa  endnu  i Sagnet.  Det 
forestiller  sig  Sotten  som  en  gammel  gusten  Kvinde  med  rødt  Skjørt, 

der  for  om  i Landet  med  en  Rive  og  en  Lime.  Hvor  hun  brugte 
Riven,  slap  altid  enkelte  igjennem,  men  hvor  hun  sopte  med  Limen, 
der  døde  hver  Mands  Sjæl.  Det  ved  at  fortælle  om,  hvorledes  hele 
Bygdelag  lagdes  øde,  og  veldyrket  Land  overgroedes  med  Skov, 
hvorledes  man  efter  lang  Tid  gjenopdagede  Kirker  skjulte  i Vildnis, 
og  hvorledes  man  kan  finde  Hustomter  og  andre  Spor  af  tidligere 
Dyrkning  i Afdale,  som  efter  Mandedøden  ikke  har  været  nyttede 
til  andet  end  Sætergang  (Smeddal  paa  Filefjeld). 

Folkene  sloges  med  Forfærdelse.  Det  var  en  almindelig  For- 
ventning, at  Dommedag  skulde  komme  1357.  (I  denne  Tid  var  det, 
at  St.  Birgitta  havde  sine  Syner  og  Aabenbarelser).  Somme  styrtede 
sig  med  Iver  ind  i Verdens  vilde  Lyster  for  at  døve  sin  Fortvivlelse 
eller  nyde  det  flygtige  Liv;  andre  hørte  i Plagen  Guds  Røst,  som 
kaldte  dem  til  Bod.  Som  i andre  Lande,  saaledes  ogsaa  her.  Det 
er  vistnok  et  godt  Vidnesbyrd  for  den  norske  Geistlighed,  at  saa- 
mange  af  den  var  blandt  deres  Tal,  som  reves  bort;  men  Ulykken 
var,  at  den  rette  Bod  og  den  sande  evangeliske  Lægedom  vidste  de 
ikke  at  række  de  ængstede  Samvittigheder;  Kirken  havde  forvansket 
den  rette  Lære  om  Boden.  Man  gjorde  derfor  Bod,  saaledes  som 
Kirken  krævede;  man  skriftede,  valfartede,  kjøbte  Aflad,  gav  Gaver 
til  Kirker  og  Klostre.  Eller  de  rystede  Samvittigheder,  som  følte, 
at  her  krævedes  en  alvorlig  Bod.  greb  til  den  alvorligste,  de  kjendte 
— Selvpiskningen.  Hele  Sværme  af  Flage  lian  ter  eller  Svøbebrødre 
drog  omkring  gjennem  Tyskland,  Italien,  Frankrige  og  Flandern, 
piskende  sig  selv  og  manende  til  Bod,  Det  . fortælles,  at  Kong 
Valdemar  Atterdag  viste  dem  bort,  da  de  kom  til  Danmarks 
Grænser.  Derimod  anordnedes  i Danmark  overordentlige  Bede- 
dage  med  Processioner  («Gangdage»);  og  fra  Norge  fortælles  der, 
at  der  for  at  stanse  Sygdommen  indførtes  en  ny  Messe  og  en  ny 
Bøn,  som  Paven  selv  havde  sammensat  og  forordnet,  og  fra  den 
Stund  stansede  ogsaa  Sotten.  For  Aaret  1350  havde  Pave  Clemens  VI 
udraabt  et  Jubelaar.  Hver  den,  som  i et  vist  Antal  Dage  besøgte 
Rom,  skulde  faa  Syndernes  Forladelse.  Den  pavelige  Indbydelses- 
skrivelse  kom  1349  til  Norden,  og  fra  Danmark  — heder  det  — drog 
«mange»  til  Rom;  hvad  Virkning  Indbydelsen  havde  i Norge  og 
Sverige,  vides  derimod  ikke. 

Beretningerne  om  Sortedødens  Ødelæggelser  er  vel  ikke  i alle  Dele 
fuldt  paalidelige;  naar  det  siges,  at  to  Trediedele  af  Befolkningen 
omkom,  tør  vel  dette  betragtes  som  en  Overdrivelse ; ligesaa  har  man 
ogsaa  ofte  overdrevet  dens  Eftervirkninger.  Men  en  forferdelig 
Landeplage  var  det,  og  sørgelige  Følger  maatte  den  drage  efter  sig 
for  Landene,  saameget  mere  som  den  indtraf  paa  en  Tid,  da  de 

ogsaa  hjemsøgtes  af  andre  Ulykker.  I Danmark  var  Valdemar 
Atterdag  fremdeles  beskjæftiget  med  at  samle  det  splittede  Rige; 
men  Stillingen  var  fortvivlet,  og  da  det  mægtige  Hanseforbund  des- 
uden  angreb  Danmark,  voxede  Vanskelighederne  ham  i den  Grad 
over  Hovedet,  at  han  forlod  Landet  og  var  borte  i fire  Aar,  i hvilke 
Danmark  var  prisgivet  Anarkiet.  I Norge  og  Sverige  regjerede  den 
lidet  kraftige  Magnus  Erikssøn  Smek ; Misfornøielse  herskede  overalt, 
Ulykker  og  Ufred  hjemsøgte  begge  Lande.  Under  saadanne  Forhold 
maatte  den  sorte  Døds  Landeplage  virke  dobbelt  trykkende.  Efter 
Beretningerne  synes  det,  som  om  Norge  har  været  det  af  de 
nordiske  Riger,  som  blev  haardest  hjemsøgt  af  Sotten;  det  var  ialfald 
det  af  dem,  som  efter  de  naturlige  Forhold  havde  mindst  Modstands- 
kraft  og  de  færreste  Hjælpemidler  til  at  overvinde  Svækkelsen.  For 
Norges  Vedkommende  tør  man  vel  endog  med  Grand  sige,  at  den 
sorte  Døds  Ødelæggelser  greb  mere  direkte  forstyrrende  ind  ogsaa  i 
de  kirkelige  Forhold.  Den  bortrev  en  stor  Del  af  Geistligheden,  og 
deriblandt  just  dens  ledende  Kræfter,  fire  Biskoper  og  mange  af 
Domkapitlemes  Medlemmer.  Mangelen  paa  Prester  var  saa  stor,  at 
man  med  Tilsidesættelsen  af  Kirkelovens  Bestemmelser  om  den 
kanoniske  Alder  (25  og  30  Aar)  maatte  vie  unge  Mennesker  paa 
18  Aar  til  Prester.  En  Mængde  unge  og  uerfarne  Geistlige  kom  paa 
en  Gang  ind  i Kirkens  Tjeneste.  Men  dette  kunde  ikke  være  til 
dens  Bedste  og  kunde  navnlig  ikke  tjene  til  at  hævde  Hierarkiets 
Magt  og  Anseelse.  Og  fra  Pavestolen  havde  den  ingen  Støtte  at 
vente;  det  avignonske  Pavedømme  var  uden  sand  kirkelig  Interesse, 
verdsligsindet,  usædeligt,  kun  betænkt  paa  sin  egen  Fordel,  fremfor 
alt  paa  at  samle  Penge. 


Kirkens  frie  Valgret  var  en  af  de  vigtigste  Særrettigheder,  den 
eiede.  De  frie  Valg  var  en  Hovedstøtte  for  Kirkens  Frihed,  en  af 
Grundstenene  i den  hierarkiske  Bygning.  Derfor  maatte  ogsaa  den 
Krænkelse  af  de  kanoniske  Lovregler  for  Bispevalg  og 
Besættelse  af  de  kirkelige  Embeder,  hvori  Paveme  og  Kongeme 
gjorde  sig  skyldige  i denne  Periode,  blive  en  af  de  første  og  vigtigste 
Grunde  til  Hierarkiets  Forfald.  Pa verne  begyndte  med  at  tilside- 
sætte  de  kanoniske  Valglove  ved  Anvendelsen  af  sin  saakaldte 
Provisionsret , sin  Ret  til  per  provisionem  at  besætte  kirkelige 
Embeder  med  Forbigaaelse  af  de  kirkelige  Autoriteter,  til  hvem 
Valget  lovlig  var  henlagt.  I Begyndelsen  anvendtes  denne  Ret  meget 
sparsomt  og  kun  i saadanne  Tilfælde,  hvor  en  Bispestol  i lang  Tid 
havde  staaet  vakant.  Senere  udstrakte  Paveme,  og  navnlig  de 

avignonske,  denne  Ret  videre  og  videre,  ja  den  blev  tilsidst  endog 
udvidet  til  en  fuldstændig  Dispositionsret  (plenaria  dispositio)  over 
samtlige  Bispestole  og  Præbender.  Det  var  den  pavelige  Absolutisme, 
som  her  viste  sig,  og  som  paa  denne  Maade  vilde  befæste  sig  ved 
at  bringe  Bispedømmet  i et  fuldkomment  Afhængighedsforhold.  Men 
ikke  alene  Herskesyge,  ogsaa  Pengebegjærlighed  var  en  af  de  urene 
Bevæggrunde  til  dette  Overgreb  fra  Pavemagtens  Side,  som  ikke 
kunde  andet  end  drage  de  misligste  Følger  efter  sig. 

Fremmede,  navnlig  Mænd  af  Pavens  Omgivelser,  der  paa  denne 
Maade  skulde  belønnes,  kom  ind  i Embedeme  uden  at  have  det 
ringeste  Kjendskab  til  det  Folk,  hvorhen  de  blev  sendte,  eller  de 
Forhold,  hvorunder  de  skulde  virke.  Ved  Kuriens  Pengebegjærlighed 
blev  Bispestolene  snart  tillige  et  Maal  for  Lykkejægeres  Stræben  eller 
endog  ligefrem  en  Handelsartikel.  De  blev  gj  or  te  til  Gjenstand  for 
en  fast  Taxation,  idet  en  vis  Sum,  afpasset  efter  hvert  enkelt  Bispe- 
dømmes Indtægter,  blev  bestemt  til  at  skulle  udredes  til  Kurien  ved 
hver  ny  Besættelse.  Herved  viste  Pavestolen  den  verdslige  Styrelse, 
hvorledes  den  kunde  faa  Bispestolene  besatte  efter  sin  Vilje.  Og 
Fyrsteme  lærte  snart  denne  Kunst.  I Førstningen  brugte  de  Paven 
som  Mellemmand,  idet  de  fik  ham  til  i Kraft  af  Provisionsretten  at 
beskikke  den,  de  ønskede.  Hvad  der  spurgtes  om,  var  kun  — Penge. 
Men  senere  forsmaaede  de  denne  Omvei  om  Pavestolen  og  optraadte 
paa  egen  Haand.  De  gjorde  Fordring  paa  at  have  Præsentationsret, 
d.  e.  Ret  til  at  anbefale  (præsentere)  en  Mand  for  Domkapitlet,  men 
det  vårede  nu  ikke  saa  længe,  før  disse  Anbefalinger  gik  over  til  at 
blive  Befalinger.  Fyrsterne  brugte  da  sin  Myndighed  til  at  trænge 
ind  paa  Bispestolene  sine  Yndlinge  og  Tjenere  uden  at  spørge  hverken 
Pave  eller  Domkapitler,  ofte  endog  stik  imod  Kapitlemes  Ønske  og 
Valg.  Baade  under  «det  avignonske  Fangenskab»  og  senere  under 
Schismaet  var  Pavedømmet  saa  svagt,  at  det  ikke  kunde  gjøre  nogen 
kraftig  og  virkningsfuld  Modstand,  ligesaa  lidt  som  Landets  Hierarki, 
der  aldeles  manglede  Støtte  fraoven. 

I de  nordiske  Lande  ser  vi  Dronning  Margrete  sætte  sin  Vilje 
igjennem  ved  Bispestoles  Besættelse,  men  navnlig  er  det  dog  den 
tørste  Unionskonge  Erik  af  Pommern,  som  har  erhvervet  sig  en  vis 
Navnkundighed  ved  sin  vilkaarlige  og  voldsomme  Fremfærd  i den 
Retning.  Han  paastod,  at  Domkapitlemes  Ret  indskrænkede  sig  til 
at  præsentere  to  eller  tre  Kandidater,  af  hvilke  han  kunde  vælge 
den,  han  vilde.  I Virkeligheden  respekterede  han  ingen  anden  Ret 
end  sin  egen  Vilje.  Saaledes  trængte  han  sin  Hof  kapellan  og  Kansler 
Jon  Gerikssøn  (Johannes  Jerechini)  ind  paa  Upsala  Erkebispestol 
tvertimod  Kapitlets  Vilje,  som  havde  valgt  sin  Provst  Andreas . 

Denne  fandt  sig  i at  modtage  Strengnes  Bispestol  isteden.  Jon  blev 
altsaa  Erkebiskop  i Upsala,  men  snart  kom  der  Klager  over  ham  for 
Voldsgjeminger  og  lastefuldt  Levnet.  Disse  Klager  fremførtes  for 
Paven,  der  nedsatte  en  Ret  for  at  undersøge  og  dømme  i Sagen. 
Enden  blev,  at  Jon  i 1421  maatte  opgive  sit  Sæde.  Men  i 1430  fik 
Erik  af  Pommern  denne  samme  Jon  trængt  ind  paa  Skaalholt  Bispe- 
stol paa  Island.  Ikke  bedre  var  hans  Færd  heroppe.  Han  og  hans 
Mænd  for  saa  voldsomt  frem,  at  der  reiste  sig  en  Storm  af  Forbitrelse 
nflod  ham,  og  tilslut  forenede  to  af  Islands  mægtigste  Mænd  sig,  greb 
ham,  stak  ham  i en  Sæk  og  druknede  ham  i en  Bæk.  I Aaret  1431 
var  Upsala  Erkestol  igjen  ledig.  Kapitlet  valgte  sin  Provst  Olof 
Larsson , medens  Kongen  atter  vilde  tvinge  en  af  sine  Kapellaner 
Arne  (Arnoldus)  Klemetssøn  ind  i Embedet.  Denne  Gang  lykkedes 
det  ham  dog  ikke,  Olof  hævdede  sig  paa'Erkestolen;  men  i det 
følgende  Aar  fik  dog  Kongen  til  Vederlag  tvunget  Ame  ind  paa 
Bergens  Bispestol. 

Det  er  navnlig  fra  Norge  og  Sverige,  Klagerne  over  Eriks 
Vilkaarlighed  lyder,  en  naturlig  Følge  af  den  Politik,  Unionskongeme 
i det  hele  førte  for  at  smelte  de  tre  Riger  sammen.  Idet  Danmark 
nemlig  blev  betragtet  som  Hovedlandet,  satte  Kongerne  sig  til  Op- 
gave  at  faa  de  vigtigste  Embeder  ogsaa  i de  to  andre  Lande  besatte 
med  Danske  eller  Tyskere  i det  Haab,  at  derved  dette  Sammen- 
smeltningsarbeide  skulde  kunne  gaa  desto  lettere  for  sig,  og  den  Mod- 
stand,  de  to  andre  Lande  og  navnlig  Sverige  reiste  derimod,  med 
desto  større  Held  skulde  kunne  kues.  Dog  høres  ogsaa  Klager  fra 
Danmark.  Saaledes  besværer  Lunds  Domkapitel  sig  (1434)  i 
stærke  Udtryk  over,  at  « Kongen  med  gudsforgaaen  Dristighed,  om 
man  saa  tør  sige,  afsatte  og  indsatte  Erkebisper,  Bisper,  Abbeder, 
Prælater  og  andre  Kirkens  Personer  i sine  Riger  og  tvang  dem 
paa  tyrannisk  Vis  ved  haarde  Straffeboder  til  at  føie 
sig  efter  hans  Ønsker».  Ved  denne  Klage  er  dog  at  merke,  at 
den  kom  frem  paa  en  Tid,  da  Kapitlet  var  høiligen  forbitret  over 
den  Byrde,  Kongen  havde  lagt  paa  det,  at  det  til  evige  Tid  er  skulde 
vedligeholde  i Kirken  en  uafladelig  Salmesang  Dag  og  Nat. 
Det  var  nemlig  en  af  de  Ting,  hvori  Kong  Eriks  gudelige  Iver  ved 
denne  Tid  især  viste  sig,  at  han  søgte  at  faa  indført  ved  de  større 
Kirker  en  «evig  Psalterlæsning»,  det  vil  sige,  at  Klerkeme,  to  og  to, 
naar  der  ellers  ingen  Messe  holdtes  i Kirken,  skulde  læse  Psaltere 
uafladelig  Dag  og  Nat.  Paa  flere  Steder  gav  han  Penge  til  at  be- 
stride Omkostningeme ; i Vadstena  Kloster  ved  Vettern  skulde 
ti  Klerker  lønnes  som  hans  Kapellaner,  i Kalmar  blev  tretten  nye 
Kannikedømmer  oprettede,  i Kjøbenhavn  fik  Frue  Kirke  500  Gylden, 

i Nidaros  fik  Erkebispen  300  Gylden  som  Gave  til  Domkirken  i 
dette  Øiemed ; men  i Lund  tvang  han  Kapitlet  uden  videre  til  at 
overtage  denne  byrdefulde  Forpligtelse,  da  han  ansaa  det  derværende 
Kapitel  for  rigt  nok  til  at  gjøre  det  uden  Godtgjørelse.  — Med 
Hensyn  til  Bispestolenes  Besættelse  herskede  der  ogsaa  i Danmark 
adskillig  Misfornøielse  med  Erik;  da  han  blev  afsat,  var  Klagen  over 
hans  Hensynsløshed  i dette  Punkt  en  af  de  Ankeposter,  som  reistes 
mod  ham. 

Kuriens  og  Fyrstemes  villcaarlige  Indgriben  i Besættelsen  af  de 
kirkelige  Embeder  hørte  til  de  Sager,  som  de  reformatoriske  Konciler 
først  og  fremst  rettede  sin  Opmerksomhed  paa.  Deres  Maal  var 
netop  at  støtte  Biskopeme  mod  den  pavelige  Absolutisme.  Koncilet 
i Kostnitz  kom  ikke  langt  i denne  Retning;  det  blev  opløst,  da  det 
vel  havde  faaet  det  pavelige  Schisma  hævet,  forinden  det  endnu 
kunde  faa  gjort  noget  for  den  saameget  omtalte  «Reformation  paa 
Hoved  og  Lemmer».  Koncilet  i Basel  derimod  tog  med  Iver  fat 
paa  den  kirkelige  Reform.  En  Hovedsag  maatte  det  her  være  at 
bringe  Valgene,  især  Bispevalgene,  i kanonisk  Orden,  at  hævde 
Valgenes  Frihed  baade  mod  Pavemes  Misbrug  af  Provisionsretten  og 
mod  Fyrstemes  Vilkaarlighed.  Herpaa  gik  ogsaa  nogle  af  Koncilets 
første  Reformbeslutninger  ud.  I sin  første  Tid  nød  denne  Kirke- 
forsamling  ikke  liden  Anseelse  rundt  omkring  i Landene.  Ogsaa  fra 
de  tre  nordiske  Lande  mødte  beskikkede  Udsendinger  frem,  omend 
først  lidt  ud  i Samlingstiden.  De  fattede  Beslutninger  kommuniceredes 
til  de  enkelte  Landskirker,  som  i Almindelighed  vedtog  dem,  ialfald 
forsaavidt  de  havde  Brug  for  dem. 

Baselerkoncilet  virkede  derfor  for  en  Tid  en  Stans  eller  Ind- 
skrænkning  i de  gjængse  Misbrug  ved  Besættelsen  af  Embedeme 
baade  fra  Kuriens  og  Kongemes  Side.  Men  det  var  ogsaa  kun  for 
en  Tid.  Koncilet  kom  paa  Grund  af  sin  reformatoriske  Iver  snart  i 
Strid  med  Paven,  som  derfor  søgte  at  faa  det  opløst  eller  forlagt  til 
et  andet  Sted.  Da  Koncilet  endelig  greb  til  det  fortvivlede  Skridt 
at  vælge  Felix  V som  Modpave  mod  Eugenius,  men  ikke  kunde 
hævde  dette  Skridt,  var  det.  forbi  med  dets  Magt  og  Anseelse.  Det 
førte  fra  den  Tid  kun  en  hensygnende  Tilværelse,  indtil  den  sidste 
Rest  gik  fra  hinanden.  Derimod  indtraadte  nu  en  pavelig  Reaktion 
for  at  udslette  Sporene  af  de  reformatoriske  Koncilers  Virksomhed 
og  deres  episkopalistiske  Grundsætninger.  Med  Reformeme  var  det 
nu  forbi;  en  Del  af  de  i Basel  fattede  Beslutninger  gik  dog  over  i 
de  Konkordater,  som  Paven  sluttede  med  de  forskjellige  Fyrster. 
Af  disse  Konkordater  skal  her  nævnes  Aschaffenburger  (Wiener) 
Konkordatet,  som  afsluttedes  med  Keiser  Frederik  III  1448. 

Paa  Koncileme  var  Norden  regnet  med  til  den  germanjske  Nation, 
og  af  den  Grund  blev  dette  Konkordat  udstrakt  til  ogsaa  at  gjælde  * 
Nordens  Kirker,  rigtignok  ilcke  ved  nogen  retsgyldig  Akt,  men  kun 
ved  « Brugen  >.  Virkningerne  var  dog  dc  samme. 

Koncilets  Beslutninger  til  at  hævde  de  frie  kirkelige  Valg  havde 
hverken  Pave  eller  Fyrste  nogen  Interesse  af  at  holde  paa,  tvertimod. 
Sagen  kom  derfor  snart  igjen  i .den  gamle  Gjænge  med  vilkaarlig 
Besættelse  snart  af  Kurien,  snart  af  Kongen.  Som  Exémpler  herpaa 
fra  denne  Tid  kan  nævnes  Valgstriden  i Nidaros  1450 — 1459. 
Kapitlet  havde  af  sin  Midte  valgt  Olaf  Throndssøn  til  Erkebiskop. 

Men  Kongen,  Kristiem  I,  som  kort  efter  kom  til  Nidaros,  var  imod 
ham  og  fik  Valget  erklæret  ugyldigt.  Han  c præsenterede»  sin  Kansler, 
Tyskeren  Marcellus , der  var  Biskop  i Skaalholt  og  tilhørte  Mino- 
ritemes  Orden.  Paven  stadfæstede  imidlertid  ingen  af  dem,  men 
beskikkede  per  provisionem  en  anden  Tysker,  Prædikebroderen 
Henrik  Kalteisen , en  af  Pavedømmets  ivrigste  Forfægtere  i Basel, 
som  skulde  belønnes  paa  denne  Maade.  Henrik  kom  ogsaa  til  sit 
Erkesæde;  men  den  gamle  Mand,  som  var  aldeles  ukjendt  med  Landet, 
fandt  sig  saa  ilde  ved  den  daarlige  Modtagelse,  han  fik,  at  han 
erklærede  sig  villig  til  at  resignere.  Kongen  præsenterede  nu  atter 
Marcellus,  men  Paven  vilde  ikke  konfirmere  ham,  og  Sagen  stod 
saaledes  paa  lige  til  1459,  da  Olaf  Throndssan  endelig  kom  i Be- 
siddelse af  Erkestolen. 

Medens  dette  foregik,  var  Bergens  Bispestol  bleven  ledig  1456. 

Til  denne  Stol  præsenterede  Kongen  en  dansk  Adelsmand  Joachim 
Grnbbe,  hvem  han  ogsaa  fik  valgt.  Da  Grubbe  imidlertid  ikke  havde 
den  kanoniske  Alder,  maatte  han  have  pavelig  Dispensation,  som 
ellers  var  meget  let  at  faa;  men  denne  Gang.  modsatte  Paven  sig  og 
negtede  Dispensationen.  I dets  Sted  udnævnte  Paven  per  provisionem 
en  fornem  Italiener,  Paulus  Justintani.  Kongen,  som  troede  at 
kunne  bruge  hans  Tjeneste  ved  Kurien  i Rom  i Anledning  af  den 
ovenfor  omtalte  Marcellus’s  Konfirmation,  gjorde  herimod  ingen  Ind- 
vending ; men  da  Paulus  ikke  udførte  sit  Hverv  til  Kongens  Tilfreds- 
hed,  blev  en  anden  Biskop  valgt,  og  Paulus  vendte  ikke  mere  tilbage 
til  Norden.  Det  lader  til,  at  han  aldrig  personlig  havde  været  i 
Bergen. 

Ikke  alene  Bispestolene,  men  ogsaa  de  fleste  andre  høiere  og 
bedre  aflagte  geistlige  Værdigheder  (Pladsene  i Domkapitlerne  o.  1.) 
blev  paa  samme  Maade  vilkaarlig  besatte  snart  af  Kurien,  snart  af 
Kongen,  der  begge  betragtede  dem  som  Forsørgelsesanstalter  for 
sine  Venner  og  Tilhængere  og  som  Indtægtskilder  for  sig  selv.  Paa 
Kirkens  høiere  Interesser  var  der  liden  Tanke,  og  et  frit  Valg  til 

en  Biskopsstol  eller  til  et  andet  overordnet  og  rigt  kirkeligt  Embede 
hørte  til  Undtagelseme.  Det  hjalp  ikke,  at  Prælateme  benyttede 
sin  Plads  i Rigsraadet  til  at  afpresse  Kongeme  Indrøramelser  i 
deres  Haandfæs tninger,  hvorved  de  tilsagde  Geistligheden  alle 
de  Rettigheder,  den  gjorde  Krav  paa.  I Kong  Hans’s  Ha  and- 
fæstning  af  1483  heder  det  udtrykkelig,  at  «Kongen  vil  — — — 
styrke  den  hellige  Kirke  og  dens  Tjenere  samt  opretholde  alle  dens 
Privilegier,  hvad  enten  disse  er  givne  af  Paven  eller  af  fremfame 

Konger. Kongen  skal  ikke  selv  eller  lade  andre  befatte  sig 

med  Biskopers  eller  Prælaters  Valg  eller  indtrænge  nogen  i Kirkens 
Beneficier  imod  dens  Ret  og  Privilegier,  de  Prestegjæld  dog  undtagne, 
til  hvilke  han  har  Patronatsret ; og  ingen  skal  have  Kirkens  Land 
eller  (Preste-)  Gjæld,  uden  de  er  indfødtc  i hvert  Rige  og  dertil 
skikkede».  De  samme  Løfter  aflagde  ogsaa  Kristiem  II  (1513)  og 
Frederik  I (1524)  i sine  Haandfæstninger.  Men  Kongeme  holdt  ikke 
disse  Bestemmelser  i Haandfæstningerne  mere  end  de  andre.  Vilde 
de  ikke  ligefrem  gjøre  Brud  paa  den  kirkelige  Lov  og  Regel,  saa 
havde  de  mangfoldige  Midler  til  at  faa  sin  Vilje  frem  gjennem  den 
romerske  Kurie,  der  saa  gjennem  Fingre  med  Kongemes  Overgreb  i 
denne  Retning,  naar  disse  kun  til  Vederlag  lukkede  sine  Øine  for  de 
pavelige  Pengeudpresninger  og  øvrige  Misbrug. 

Den  naturlige  Følge  af  disse  Indgreb  i Kirkens  Valgfrihed  var, 
at  Biskopsdømmet  efterhaanden  blev  mere  og  mere  afhængigt  af 
Kongemagten,  som  i Almindelighed  var  den  Myndighed,  der  faktisk 
besatte  Bispestolene.  Hierarkiet  tabte  sin  Selvstændighed  og  dermed 
ogsaa  sin  tidligere  Indflydelse  paa  de  kirkelige  Anliggender.  Det  var 
da  ofte  alt  andet  end  Hensyn  til  Kirkens  Tarv,  som  var  bestemmende 
ved  Besættelsen  af  Bispestolene,  og  det  var  derfor  intet  Under,  om 
de  saaledes  valgte  Biskoper  ofte  endog  savnede  al  kirkelig  Interesse 
og  i Virkeligheden  kun  var  som  verdslige  Stormænd. 

Ligesom  Biskopsmagten  paa  denne  Maade  svækkedes  ved  Kuriens 
og  Kongemagtens  Tilsidesættelse  af  de  kanoniske  Valgregler  og 
efterhaanden  tabte  sin  Selvstændighed,  idet  Kongemagten  i Alminde- 
lighed besatte  Bispestolene,  som  den  fandt  for  godt,  saaledes  opløstes 
ogsaa  Sammenholdet  mellem  Biskoperne  indbyrdes,  idet  Metro- 
politanmagten  svækkedes  og  Provinsialkoncilerne  lidt 
efter  lidt  gik  af  Brug.  Den  enkelte  Landskirke  havde  sit  nærmeste 
Overhoved  i Erkebispen.  Men  vi  ved,  hvorledes  hele  Tiden  den 
pavelige  Politik  for  at  befæste  sit  eget  Overherredømme  havde  været 
skinsyg  paa  Metropolitanmagten  og  altid  søgt  at  indskrænke  dens 
Myndighed  og  derved  hindre  de  enkelte  Landskirkers  Selvstændig- 
hedsstræben 

Et  af  de  stærkeste  Samholdsbaand  i Metropolitanforbindelsen  var 
Provinsialkoncilerne  d.  e.  de  Møder,  som  Erkebispen  holdt  med 
sine  Sufiraganer,  Deputerede  fra  Domkapitlerne  og  den  menige  Klerus 
for  at  forhandle  Provinsens  Anliggender.  Erkebispedømmets  og 
Bispedømmets  Svækkelse  førte  ogsaa  disse  Koncilers  Forfald  med 
sig.  Deres  Forhandlinger  blev  mere  og  mere  betydningsløse  og  over- 
flødige, da  Pavestolen  tiltog  sig  at  afgjøre  af  egen  Magtfuldkommen- 
hed  alle  kirkelige  Anliggender,  saaat  man  fik  sine  Love  og  Befalinger 
givne  direkte  fra  Rom.  De  reformatoriske  Konciler,  i hvis 
Kirkereform  Grundtanken,  som  ovenfor  sagt,  var  at  styrke  Biskops- 
magten  og  indskrænke  den  pavelige  Absolutisme,  søgte  derfor  ogsaa 
at  styrke  Metropolitanforbindelsen  og  at  kalde  Provinsialkoncilerne 
igjen  tillive.  Men  det  gik  med  disse  Reformbeslutninger  som  med 
de  andre.  Imidlertid  havde  de  dog  den  Virkning,  at  man  gjorde 
Forsøg  paa  igjen  at  bringe  Provinsialkoncilerne  i Gang.  Saaledes 
ogsaa  i de  nordiske  Lande;  men  disse  blev  da  ogsaa  de  sidste,  som 
holdtes.  I Danmark  afholdtes  et  Provinsialkoncil  i Kjøbenhavn 
1425  under  Erkebiskop  Peder  Lykke , der  selv  tilligemed  Biskop 
Skandelev  af  Slesvig  havde  været  den  danske  Kirkes  Udsending  ved 
Kirkemødet  i Kostnits . Dengang  var  han  Biskop  i Ribe,  kort  efter 
blev  han  Erkebiskop  i Lund  (1418).  I Norge  var  det  den  energiske 
Erkebiskop  Aslak  Bolt  (1429 — 1450),  som  støttende  sig  til  Baseler- 
koncilet  søgte  at  faa  dem  i Gang  igjen;  men  han  mødte,  som  dét 
synes,  Uvillighed  hos  sine  Lydbiskoper.  Imidlertid  holdt  han  Koncil 
i Bergen  1435  og  i Oslo  1436;  men  derefter  sank  Indretningen  igjen 
i Forglemmelse.  De  to  Møder,  han  holdt,  var  just  ikke  talrigt 
besøgte  ; det  viste  sig,  at  Interessen  for  dem  havde  tabt  sig  ogsaa 
indenfor  selve  Episkopatet.  Til  Mødet  i Bergen  mødte  ingen  af  de 
øvrige  Biskoper  personlig,  ja  det  var  ikke  engang  alle,  som  havde 
sendt  Fuldmægtige.  Ogsaa  flere  Kapitler  og  nogle  Abbeder  og 
Prælater  gjorde  sig  skyldige  i samme  Gjenstridighed.  Mødet  i Oslo 
var  vel  bedre  besøgt,  saaledes  havde  Biskopeme  i Bergen,  Stavanger 
og  Hamar  personlig  indfundet  sig,  men  i det  hele  var  heller  ikke 
her  Fremmødet  synderlig  stort.  I Sverige  holdtes  flere  Provinsial- 
konciler  i Arbogay  fremdeles  i Sederkoping  1441  under  Erkebiskop 
Nils  Ragwaldson  (1438 — 1448),  der  som  Biskop  af  Wexiø  havde 
været  den  svenske  Kirkes  Udsending  i Basel,  og  det  sidste  i 
Arboga  1474. 

Hvilken  Betydning  denne  Afskaflelse  af  Provincialkoncileme 
havde  for  Kirken,  viste  sig  navnlig  klart  paa  Reformationstiden. 
Biskopeme  stod  uden  alt  Sammenhold,  hver  for  sig,  afhængige  af 
Kongemagten  og  Adelen,  afskaarne  fra  Forbindelsen  med  Rom. 


134 


Den  hierarkiske  Kirkeordens  Forfald. 


« 

Saa  meget  lettere  var  derfor  ogsaa  Biskopemes  Modstand  mod  Re- 

formationen  at  overvinde. 

Det  kunde  synes,  som  om  Biskopeme  maatte  finde  et  Væm 
mod  og  et  Vederlag  for  den  Indskrænkning  i sin  Selvstændighed, 
som  de  paa  den  anførte  Maade  led,  i den  politiske  Indflydelsep 
som  de  i Unionsperioden  fik  som  Medlemmer  af  Rigsraadet. 
Dette  voxte  nemlig  op  til  en  Magt,  som  ikke  blot  stod  ved  Siden 
af  Kongen,  saaat  denne  i alle  vigtige  Anliggender  intet  kunde  fore- 
tage  uden  Rigsraadets  Samtykke,  men  endog  tildels  over  Kongen, 
saaat  det,  naar  Kongen  håndlede  mod  sin  Haandfæstning  og  ikke 
agtede  paa  Raadets  Forestillinger  i saa  Henseende,  endog  kunde 
paalægge  Rigets  Indbyggere  at  hjælpe  til  at  afværge  det  stedfundne 
Misbrug,  i hvilket  Tilfælde  de  udtrykkelig  erklæredes  løste  fra  sin 
Troskabsed  til  Kongen.  I dette  mægtige  Raad  var  samtlige  Biskoper 
og  derhos  enkelte  Abbeder  og  andre  Prælater  selvskrevne  Medlemmer ; 
de  geistlige  Medlemmer  havde  endog  Forrangen  for  de  verdslige,  og 
Erkebiskopen  var  Rigsraadets  første  Mand. 

Det  ligger  nu  nær  nok,  at  Geistligheden  vilde  benytte  denne  sin 
Stilling  til  ved  Kongevalg  og  Haandfæstninger  at  faa  sine  Rettig- 
heder  stadfæstede  eller  udvidede.  Dette  gjorde  den  nu  ogsaa,  og 
hvor  den  for  Øieblikket  syntes  at  haye  givet  noget  efter,  tog  den 
snart  sin  Mon  igjen.  Vi  har  tidligere  omtalt,  at  Indførelsen  af  den 
almindelige  Landslov  i Sverige,  som  Magnus  Erikssen  Sntek  havde 
udarbeidet,  i 1347  var  strandet,  forsaavidt  Kirkebolken  angik,  paa 
Geistlighedens  Protest. 

Kristoffer  af  Bayern  havde  i sin  Haandfæstning  lovet  at  stad- 
fæste  samme  Landslov  med  nogle  faa  Forandringer,  hvorom  de 
geistlige  og  verdslige  Herrer  var  blevne  enige.  Han  stadfæstede  den 
ogsaa  1442  i dens  Helhed,  altsaa  ogsaa  den  i Loven  optagne  Kirke- 
bolk;  men  ved  Stadfæstelsen  forbeholdtes  udtrykkelig  Kirkens 
Ret,  og  til  Overflod  gjentog  nogle  Aar  senere  (1454)  Geistligheden 
den  i 1347  nedlagte  Protest  for  at  forebygge,  at  Loven  i dens  nye 
Skikkelse  skulde  gjøre  noget  Indgreb  i Geistlighedens  Rettigheder.  — 
I Norge  lykkedes  det  Erkebiskop  Aslak  Bolt  at  faa  det  gamle, 
saameget  omstridte  Tunsbergerforlig  eller  Sættargerden  af 
1277  stadfæstet  for  en  Tid.  Det  var  i 1449,  da  han  kronede  Karl 
Knutsson  Bonde  til  norsk  Konge.  Det  havde  dog  ikke  stort  at 
sige;  thi  Karis  Herredømme  i Norge  vårede  kun  kort.  Vigtigere 
kunde  det  synes,  at  Kristiem  I ogsaa  stadfæstede  den  ved  et  Møde 
i Skara  1458,  hvor  han  fik  sin  Søn  Hans  erkjendt  som  sin  Efter- 
mand.  «Herved  fik  Kirken  paa  Papiret  en  større  Myndighed,  end 
den  nogensinde  før  havde  havt».  Men  det  var  ogsaa  kun  paa  Papiret. 

Thi  i de  200  Aar,  som  var  gaaet,  siden  Tunsbergerforliget  kom 
istand,  var  saameget  forandret  i Norges  Statsforhold,  at  mange  af 
Forligets  Bestemmelser  ikke  længere  ret  passede;  adskilligt  var  ogsaa 
faktisk  ophævet  ved  Pavestolens  egenmægtige  Indgriben.  Paa  samme 
Maade  gik  det  nu  ogsaa  med,  hvad  Hierarkiet  forøvrigt  i denne  Tid 
ved  de  Kongerne  aftvungne  Haandfæstninger  fik  opnaaet ; det  blev 
i Realiteten  af  liden  eller  ingen  praktisk  Betydning,  da  Haandfæst- 
ningeme  sjelden  eller  aldrig  holdtes. 

Vistnok  havde  Geistligheden  i Unionstiden  faaet  forøget  Ind- 
flydelse paa  Statsstyrelsen;  men  herved  maa  dog  merkes,  at  den  til 
Kirkens  Skade  derved  blev  dragen  endnu  mere  bort  fra  sin  egentlig 
kirkelige  Virksomhed  og  ind  i politiske  Interesser  og  verdslige  Gjøre- 
tnaal.  Og  da  den  optraadte  som  en  Adelen  sideordnet  politisk  Magt, 
fremkaldte  den  derved  en  temmelig  stærk  Skinsyge  og  Rivaliseren 
fra  den  verdslige  Adels  Side,  saaat  denne  med  Glæde  rakte  Haanden 
til  enhver  Indskrænkning  af  Kirkens  Magt  og  Rigdom.  Da  Kong 
Hans  i 1500  havde  lidt  Nederlaget  i Ditmarsken,  blev  dette  af  de 
gamle  Krønikeskrivere  fremstillet  som  en  Guds  Straf  over  de  verds- 
lige Herrers  formastelige  Ugudelighed  og  Forgribelse  paa  Præbendeme. 
Det  heder  nemlig,  at  «førend  de  gik  i Striden,  delte  de  adelige 
Heirer,  som  var  stærkt  smittede  af  det  bøhmiske  (0:  hussitiske) 
Kjætteri,  Rigets  fede  Præbender  og  sagde,  at  naar  de  kom  hjem, 
vilde  de  strax  dele  dem  mellem  sig».1)  Senere  finder  vi  denne 
Adelens  Stemning  endnu  mere  fremtrædende  under  Reformations- 
historien,  hvorom  siden  skal  fortælles. 

Ihvorvel  Geistligheden  endnu  i Navnet  stod  øverst  i Rigsraadet, 
saa  var  det  dog  Adelen,  som  ialfald  i Danmark  og  Sverige  blev 
den  overmægtige  Stand.  Medens  Geistligheden  led  under  den  Svæk- 
kelse,  som  Romerkirkens  Forfald  medførte,  og  dens  virkelige  Ind- 
flydelse og  Magt  dalede  sammen  med  Pavedømmets,  saa  voxede 
derimod  Adelens  sammen  med  Kongemagtens ; thi  i de  urolige  Tider 
var  det  hos  Adelen,  og  fremfor  alle  hos  Lensherrerne,  at  Kongerne 
maatte  søge  sin  fornemste  Støtte.  — Endelig  bør  det  i denne 
Sammenhæng  ogsaa  nævnes,  at  Geistligheden  maatte  bære  sin  Part 
af  den  Uvilje,  som  Almuen  nærede  over  det  Tryk,  som  de  privi- 
ligerede  Stænder  lagde  paa  den.  Overalt  i Europa  ser  vi  i denne 
Tid  Reisninger  blandt  Bønderne,  saaledes  ogsaa  i Norden,  navnlig  i 
Nørrejylland.  I Vendsyssel  reiste  der  sig  en  farlig  Bondeopstand, 
hvorom  det  heder:  «Den  menige  Mand  begyndte  særdeles  i Vend- 
syssel at  sætte  sig  op  mod  Kleresiet  og  deres  egne  Husbonder, 


*)  Helveg:  Den  danske  Kirkes  Hist.  til  Reform.  II.  S.  447  ff. 

negtendes  dem  Skyld  og  Landgiide.  De  havde  hørt,  at  Pave 
Eugenius  iV  havde  samlet  Koncilet  i Basel  for  at  rette,  hvad  Brøst 
og  Bræk  der  fandtes  hos  Kleresiet,  og  vilde  derfor  forholde  dem  al 
Rettighed,  indtil  de  fik  vide,  hvad  der  var  besluttet.  Adelen  be- 
skyldte de  for  det  samme,  at  den  håndlede  tyrannisk  med  sine 
Undergivne».1)  Bondeopstanden  blev  kuet  af  Kristoffer  af  Bayern, , 
og  de,  som  havde  deltaget,  blev  enten  henrettede  eller  lagte  i svære 
Bøder  for  sit  Oprør.  Efterat  Opstanden  var  kuet,  blev  Tiendesagen  • 
afgjort  elter  Geistlighedens  Ønske.  Der  fremkom  nemlig  Klager  fra 
Biskopeme  i Jylland  og  paa  Fyen  over,  at  Almuen  ikke  betalte  fuld 
Tiende.  Uagtet  de  verdslige  Herrer  i denne  Sag  stod  paa  Almuens 
Side  og  ni  Riddere  aflagde  det  Vidnesbyrd,  at  det  fra  gammel  Tid 
havde  været  Skik  at  betale  en  Femtendedel  (quindecitna)  istedenfor 
en  Tiendedel  (decima),  blev  der  dog  afgivet  den  Kjendelse,  at  der 
for  Fremtiden  skulde  betales  fuld  Tiende.  Denne  Kjendelse,  der  blev 
stadfæstet  af  Kong  Kristoffer  og  Erkebiskop  Hans  Laxmand,  var 
dog  i Længden  neppe  til  Geistlighedens  Fordel,  da  den  visselig  har 
bidraget  til  hos  de  verdslige  Herrer  at  forøge  den  Uvilje,  som  disse 
i sin  Rivaliseren  med  Geistligheden  mere  og  mere  kom  til  at  nære 
ligeoverfor  denne  Stand. 

Man  kunde  tro,  at  Kalmarunionen  vilde  føre  med  sig  en  Sammen* 
slutning  mellem  de  tre  Landes  Geistlighed  til  Kirkens  Styrkelse;  men 
dette  blev  dog  ikke  Tilfældet.  Tvertimod  blev  den  Spænding,  som 
herskede  mellem  de  tre  Rigers  Raad,  gjennem  Raadets  geistlige 
Medlemmer  overført  paa  de  tre  Kirker.  Vel  førtes  der  ikke  nogen 
kirkelig  Strid  mellem  dem,  men  den  broderlige  Aand  manglede 
mellem  Kirkens  Forstandere.  Den  danske  Geistligheds  Stilling 
til  Unionen  var,  som  man  kan  vente,  meget  venligsindet.  Ogsaa 
i Sverige  var  Geistligheden  i Almindelighed  for  Unionen.  Dog 
finder  vi  indenfor  de  svenske  Prælaters  Række  en  af  Danmarks  og 
Unionens  ivrigste  og  mægtigste  Modstandere,  Hemming  Gad,  valgt 
Biskop  i Linkjøping.  Efter  Kong  Hans's  ulykkelige  Tog  mod  Dit- 
marskerne  søgte  han  energisk  at  opflamme  Svenskeme  til  at  opløse 
Unionen,  og  det  lykkedes  ogsaa  atter  at  faa  Sten  Sture  den  ældre 
valgt  til  Rigsforstander.  Baade  under  denne  og  de  følgende  Rigs- 
forstandere  virkede  Hemming  Gad  trolig  til  at  vedligeholde  Mod- 
standen  mod  Danmark.  I hans  sidste  Aar  synes  der  at  være  fore- 
gaaet  et  Omslag  hos  ham,  men  han  blev  desuagtet  henrettet  af 
Kristiem  II  under  det  stockholmske  Blodbad  1 520.  I Almindelighed 
stod  dog  som  sagt  den  svenske  Geistlighed  afgjort  paa  Unions- 


l)  Huitfcld:  Danmarks  Krønike  S.  803. 

partiets  Side.  Grunden  hertil  var  ikke  noget  dybere  eller  videre 
Blik,  som  dens  større  Dannelse  kunde  antages  at  have  givet  denr 
men  væsentlig  kun  Familie*  og  Standsinteresser.  I de  urolige  Tider, 
som  gik  forud  for  Kalmarunionen,  havde  de  overmægtige  verdslige 
Stormænd  ofte  forgrebet  sig  paa  Kirkens  Gods  og  Tjenere.  Paa 
dette  Uvæsen  gjorde  Dronning  Margrete  en  Ende  og  viste  i det  hele 
laget  Geistligheden  en  Yndest,  som  ikke  kunde  andet  end  knytte  den 
fast  til  Unionen  og  Unionskongen.  Hertil  kom,  at  den  høiere  Geist- 
lighed  hørte  til  Landets  mægtigste  Slægter  og  derved  blev  draget 
ind  i de  Partistridigheder,  som  dengang  splittede  disse.  I Spidsen 
for  Unionens  Modstandere  finder  vi  saaledes  de  mægtige  Bonde*  og 
Sture-Ætter,  af  hvis  Medlemmer  Karl  Knutsson  Bonde  og  Sten 
Sture  beklædte  Rigsforstanderposten  under  Unionsstridighedeme,  ja 
Karl  Knutsson  var  endog  en  Tidlang  svensk  Konge,  medens  deres 
Fiender  Oxenstjernerne  og  Trolle  r ne,  af  hvis  Medlemmer 
Jens  Bengts  son  Oxenstjema  og  Gustav  Trolle  beklædte  Erkestolen 
i Upsala1  stillede  sig  paa  de  danske  Kongers  Side.  Af  disse  to 
Grunde  lader  det  sig  let  forklare,  at  den  svenske  Geistlighed 
nærede  en  saa  gunstig  Stemning  for  Unionen.  — I Norge  var  For- 
holdet derimod  ganske  det  modsatte.  Her  var  ved  Unionens  Be- 
gyndelse  Adelen  temmelig  svag,  og  Geistligheden,  der  var  Rigets 
mægtigste  Stand,  og  da  navnlig  dens  Formand  Erkebiskopen  Aslak 
Bolty  blev  saaledes  Selvstændighedspartiets  selvskrevne  Fører.  «Fra 
den  geistlige  Stand  og  ikke  fra  Adelen,  hvem  den  langt  overfløiede 
i Rigdom  og  fastgrundet  Magt,  var  det,  at  den  Modstand  udgik,  som 
Unionen  fandt  i Norge.  Rigtignok  undlod  ikke  Unionskongeme  at 
sørge  for  at  bringe  Danske  ind  i den  høie  Geistlighed.  Men  alligevel 
blev  det  nationale  Parti  det  overveiende  blandt  den  norske  Kirkes 


Prælater;  hos  disse  mødte  Unionskongeme  den  kraftigste  Modstand 
mod  sine  Overgreb,  og  Selvstændigheden  fandt  i demsine  nidkjæreste 
Forsvarere» . l) 


Om  det  religiøse  og  sædelige  Liv  blandt  Geistligheden  i 
denne  Periode  har  vi  en  Udtalelse  af  Theodorik  af  Nient,  der  først 
var  pavelig  Sekretær,  siden  Biskop  i Verden  og  døde  som  Biskop 
i Cambray  1417.  I sit  Verk,  Nemus  unionis,  hvor  han  bl.  a.  ogsaa 
omhandler  den  norske  Geistligheds  Liv  og  Sæder,  siger  han: 
«Geistligheden  der  er  i Aimindelighed  tarvelig  i Klæder  og  Pynt  og 

*)  Allen:  De  tre  nord.  Rigers  Hist.  I.  S.  42  ff. 

forretter  Gudstjenesten  med  faa  Ceremonier  og  uden  Pomp;  den  er 
just  heller  ikke  i nogen  udmerket  Grad  videnskabelig  dannet.  Men 
i Norge  drikker  efter  Sædvane  Klerker  og  Lægfolk  lige  stærkt,  og 
hvis  En  ikke  over  Maal  og  Maade  kan  beruse  sig  i 01,  tror  han  sig 
ikke  lykkelig.  Den  ene  fordrer  af  den  anden,  at  han  skal  gjøre  ham 
Besked  ved  at  drikke  ligesaameget  som  han;  og  ingen,  som  ikke 
saa  det,  skulde  tro,  hvormeget  begge  Kjøn  der  kan  drikke  paa  en 
Gang;  og  man  gjentager  dette,  indtil  man  falder  drukken  til  Jorden. 
Den,  som  bedst  kan  tømme  sit  Bæger,  ansees  for  at  overgaa  de 
andre  i legemlig  Styrke  og  Raskhed.  I de  samme  Egne  er  det 
tilladt  Biskoper  og  Prester  offentlig  at  holde  Friller  (concubinæ) ; og 
naar  Biskopen  to  Gange  om  Aaret  visiterer  de  ham  undergivne 
Prester,  fører  han  sin  elskede  med  sig  til  samme  Presters  Huse. 
Frillen  selv  tillader  ikke  sin  biskopelige  Elsker  at  visitere,  uden  hun 
er  med  ham,  dels  fordi  hun  da  lever  høit  hos  Presterne  i Selskab 
med  disses  Friller  og  ovenikjøbet  faiar  Gaver  af  de  visiterede,  dels 
fordi  hun  vil  passe  paa  sin  Elsker,  at  han  ikke  skal  forelske  sig  i 
nogen  anden.  Om  tilfældigvis  nogen  af  de  visiterede  Prester  ingen 
Frille  har,  da  betragtes  han  som  en  Forræder  mod  den  nedarvede 
Skik  og  maa  udredé  Biskopen  dobbelt  Kosthold.  Saa  er  det  og 
Tilfælde,  at  Prestemes  Friller  i hine  Lande  nyder  Forrangen  » 
Kirke  og  til  Bords,  i Gang  og  i Sæde  fremfor  andre  Fruer,  endog 
Ridderes». 

Omend  denne  Skildring  maaske  kan  være  lidt  overdreven,  saa 
er  den  dog  visselig  i sin  Helhed  træffende  og  paalidelig.  Med  Hensyn 
til  den  Forsyndelse  mod  Cølibatsbudet,  som  ikke  alene  Presterne,  men 
ogsaa  Biskoperne  gjorde  sig  skyldige  i,  fortjener  det  at  bemerkes,  at 
disse  mod  Cølibatsbudet  stridende  Forbindelser  blev  betragtede  som 
borgerlige  Ægteskaber  med  retslig  Gyldighed,  da  der  efter 
Landslovens  udtrykkelige  Bestemmelser  ikke  tiltrængtes  kirkelig  Vielse, 
forat  saadanne  Forbindelser  i Almindelighed  kunde  gjælde  for  fuldgyldige 
Ægteskaber.  Naar  en  Kvinde  med  sin  Slægts  Samtykke  og  efter  lovlig 
Overenskomst  indtraadte  i en  saadan  Forbindelse  med  en  Prest,  kunde 
hun  saaledes  i borgerlig  Henseende  ikke  siges  at  have  begaaet  noget, 
der  gjorde  hende  Skam.1)  Og  for  at  bedømme  Prestemes  Forhold 
ret,  maa  det  tillige  erindres,  at  Cølibatsbudet  altid  havde  mødt  stærk 
Modstand,  og  det  var  kun  nødtvungent,  at  den  norske  Geistlighed 
var  gaaet  ind  derpaa,  idet  der  lige  fra  Begyndelsen  af  blev  gjort 
forskjellige  Forsøg  paa  at  omgaa  Budet,  ja  det  synes  endog,  som  om 
Cølibatsbudet  aldrig  har  været  fuldstændig  gjennemført  i Norge. 


l)  Keyser:  Kirkehist.  II,  S.  433  ff. 

De  Forbindelser,  som  Theodorik  af  Niem  fra  *den  pavelige  Kuries 
Standpunkt  naturligvis  maatte  fordømme  paa  det  allerstærkeste,  var 
i Virkeligheden  en  Omgaaelse  af  og  en  Protest  mod  Cølibatsbudet; 
medens  de  fra  kirkeligt  Synspunkt  betragtet  maatte  karakteriseres 
som  Forsyndelser,  var  de  derimod  efter  den  verdslige  Landslov  at 
betragte  som  fuldgyldige  Ægteskaber.  Vi  ser  derfor  ogsaa,  at 
Prestemes  Hustruer  i det  selskabelige  Liv  nød  saa  megen  Anseelse, 
at  de  endog  havde  «Forrang  fremfor  Ridderfrueme». 

Et  ikke  uvæsentligt  Bidrag  til  Kundskaben  om  det  kirkelige 
Livs  Forhold  i denne  Tid  har  vi  desuden  i Provinsialsynodernes 
Statuter,  hvorfor  vi  nu  vil  kaste  et  Blik  paa  de  vigtigste  af  disse. 
I Norge  møder  vi  et  Provinsialkoncil  i Nidaros  1351,  umiddelbart 
efter  Sortedøden.  Det  havde  til  Opgave  at  bringe  Orden  i Kirke- 
forholdene,  som  ved  denne  ødelæggende  Pest  var  bragt  adskillig  i 
i Ulave,  og  at  indprente  de  nye  Bisper  og  Kapitler  de  hierarkiske 
Regler,  de  havde  at  følge  i sin  Kirkestyrelse.  Paa  denne  Tid  var 
Olaf,  tidligere  Abbed  i Nidarholms  Kloster,  Erkebiskop,  dertil  be- 
skikket ved  pavelig  Provision.  Til  dette  af  ham  sammenkaldte  Koncil 
fremmødte  Biskopeme  af  Bergen,  Hamar  og  Garde  personlig,  Oslo 
Biskop  ved  Fuldmægtig  og  desuden  Fuldmægtige  fra  alle  Kapitler. 
Af  Koncilets  Statuter,  der  tildels  kun  var  Gjentagelser  af  ældre  Be- 
stemmelser, skal  vi  fremhæve  følgende:  1)  Presteme  skal  udmerke 
sig  ved  rene  Sæder,  hengive  sig  til  Betragtning  og  Prædiken,  men 
ikke  befatte  sig  med  Strid,  Retssager  og  Trætter.  Særlig  indskjærpes 
Cølibatsbudet.  Med  Sorg  maa  den  forbryderske  Sædvane  omtales, 
at  de  norske  Prester  og  Klerker  ikke  alene  antager  Husholdersker 
(focariæ)  og  holder  dem  offentlig  i sine  Huse,  men  endog  — hvad 
der  er  endnu  afskyeligere  og  fordømmeligere  — paa  Lægfolks  Vis 
forener  sig  med  dem  ved  Overenskomster,  Gaver  og  Troskabsløfter 
i Overvær  af  Kvindernes  tilkaldte  Frænder.1)  Tidligere  Erkebisper 
havde  søgt  at  afskaffe  dette  Uvæsen,  men  deres  Arbeide  havde  ikke 
baaret  synderlig  Frugt.  Desuagtet  vilde  man  nu  atter  møde  denne 
indgroede  Ondskab  med  nye  Straffemidler.  Enhver  Klerk,  som  trods 
sin  Biskops  Paamindelse  holdt  «Frille»,  skulde  straffes  med  en  Penge- 
bod,  og  hvis  det  ikke  hjalp,  med  Suspension  fra  sit  Embede,  Ex- 
kommunikation,  Privation  d:  Berøvelse  af  sine  Indtægter  eller  Af- 
sættelse.  De,  som  forbandt  sig  med  sine  «Friller»  ved  Overens- 
komster eller  Gaver,  skulde  bøde  Halvdelen  af  sine  Beneficier  og 
øvrige  Indtægter  og  straffes  endnu  haardere,  om  Biskopen  saa  syntes. 

*)  Hermed  maa  sammenlignes,  hvad  ovenfor  er  sagt  om  Prestemes  «borgerlige 

2)  Klerker  maa  ikke  bære  « stribede  eller  flerfarvede  Klædern 

3)  Sogneprester  maa  ikke  forlade  sit  Sogn  for  længere  Tid  end 
5 Dage  uden  Biskopens  Samtykke,  medmindre  han  har  en  anden 
duelig  Prest  af  samme  Bispedømme  til  at  forrette  for  sig.  4)Sogne- 
presteme  skal  undervise  sine  Sognefolk  i Credo,  Paternoster,  Ave 
Maria,  om  Daaben  og  de  øvrige  Sakramenter,  de  syv  Dødssynder  og 
om  Helvedes  Straffe.  5)  Da  der  i disse  Tider  (umiddelbart  efter 
Sortedøden)  paa  Grund  af  Mangel  paa  Prester  ofte  tages  til  Sjæle- 
sørgere  enfoldige  og  uvidende,  saa  paalægges  det  de  høierestaaende 
Prester  (superiores  presbyteri)  at  undervise  de  yngre  i deres  Embeds- 
forretninger,  især  om  Messens  Regel,  om  Daabens  og  den  sidste 
Oljes  Sakramente,  om  Begravelsens  Forretning  og  om  andet,  som  hører 
til  Prestens  Embede,  samt  oftere  nøie  examinere  dem  i disse  Ting. 
6)  Lægmand,  som  med  Vidende  tvertimod  den  Overenskomst,  der 
fordum  er  indgaaet  mellem  Kongedømmet  og  Kirken  (Tunsberger- 
forliget  af  1277),  tiltager  sig  Afgjørelsen  af  Sager,  der  hører  under 
geistlig  Domstol  eller  drager  Klerker  for  verdslig  Domstol,  falder  i 
Exkommunikation.  7)  Den,  som  lægger  eller  lader  lægge  voldsom 
Haand  paa  Klerk  eller  Klostermand  eller  undlader  at  forsvare  dem, 
som  bliver  saaledes  angrebne,  falder  i Exkommunikation.  — Det  er 
merkeligt,  at  Tunsbergerforliget  paaberaabes,  som  paa  denne  Tid 
ikke  var  anerkjendt  af  Kongen  og  saaledes  ikke  stod  ved  Magt. 
Sandsynligvis  vilde  Erkebiskopen  og  Koncilet  derved  betegne,  at 
Forligets  Ophævelse  aldrig  var  bleven  anerkjendt  fra  Kirkens  Side. 

Allerede  det  følgende  Aar  1352  sammenkaldte  Olaf  et  nyt 
Koncil  til  Bergen;  men  om  de  Bestemmelser,  som  der  blev  fattede, 
savner  vi  fuldstændige  Oplysninger.  Dette  gjælder  ogsaa  de  øvrige 
Provinsialsynoder,  som  omtales  i den  nærmest  følgende  Tid.  I Slut- 
ningen af  Aarhundredet  kom  disse  Synoder  i Forfald;  først  i det 
1 5de  Aarhundrede,  da  de  store  reformatoriske  Kirkeforsamlinger  med 
Iver  arbeidede  paa  at  gjenoplive  dem,  blev  der  gjort  Forsøg  paa  at 
bringe  dem  i Gang  igjen  ogsaa  her  i Norden.  Vi  har  tidligere 
omtalt,  at  Erkebiskop  Aslak  Bolt  sammenkaldte  et  Provinsialkoncil 
til  Bergen  1435,  hvor  dog  ingen  af  Biskopeme  mødte  personlig, 
somme  ikke  engang  ved  Fuldmægtig.  Desuagtet  konstituerede 
Mødet  sig  som  et  Provinsialkoncil.  Erkebiskopen  erldærede ' dem, 
som  modvilligen  eller  uden  fyldestgjørende  Undskyldning  var  ude- 
blevne,  for  at  være  faldne  i Kirkens  Straf,  deriblandt  navnlig 
de  danskfødte  Bisper  Jon  af  Oslo  og  Peter  af  Hamar.  Det  vil 
erindres,  at  Aslak  Bolt  stod  i Spidsen  for  det  nationale  Selv- 
stændighedsparti,  og  det  er  ikke  usandsynligt,  at  hans  patriotiske 
Iver  har  bidraget  sit  til,  at  han  navnlig  optraadte  med  Kraft  mod 

disse,  som  han  kunde  formode  var  ham  overhørige  ogsaa  af  politiske 
Grunde. 

Af  de  Sager,  som  behandledes,  fortjener  særlig  tre  at  nævnes. 
Den  første  Sag  var  Baselerkoncilets  Opfordring  til  den  norske 
Kirkeprovins  om  at  yde  Halvdelen  af  Tienden  til  Koncilets 
Underholdning  og  nogle  andre  dermed  sammenhængende  Øiemed. 
Før  denne  Opfordring  kom,  synes  der  at  have  været  foranstaltet  en 
Indsamling  af  Penge  i samme  Hensigt,  og  Mødet  i Bergen  besluttede 
derfor,  at  det  skulde  have  sit  Forbli  vende  med  den  allerede  iverk- 
satte Indsamling  paa  Grund  af  Kirkens,  Geistlighedens  og  den  hele 
Menigheds  ulykkelige  Tilstand,  der  længe  havde  varet  og  endnu 
fremdeles  vedvarede.  Og  paa  det  Møde,  Erkebiskopen  i det 
følgende  Aar  sammenkaldte  til  Oslo,  blev  der  vedkommende  denne 
Sag  ligeledes  besluttet,  at  den  norske  Kirke  skulde  sende  to  Fuld- 
mægtige  til  Basel  for  i denne  Anledning  at  gjøre  Undskyldning  for 
de  forsamlede  Fædre.  — Den  anden  Sag,  Mødet  i Bergen  behandlede, 
angik  den  saakaldte  Lørdagshelg.  Paa  forskjellige  Steder  i Riget 
havde  man  «dels  af  Naturens  Skrøbelighed  dels  af  Djævelens  For- 
vildelse»  optaget  og  holdt  Helger,  som  ikke  var  forordnede  af  Kirken, 
navnlig  Lørdagshelgen,  som  Jøder  og  Hedninger  pleier  at  holde,  men 
ikke  Kristne.  Herimod  udtalte  Koncilet  et  strengt  Forbud.  «Ingen 
har  Ret  til  at  optage  og  holde  Helligdage  udenfor  dem,  som  Pave, 
Erkebiskop  eller  Biskoper  fastsætter.  Lørdagshelg  maa  ingenlunde 
tilstedes  videre,  end  som  Kristenretten  byder.  Er  der  nogen,  som 
paa  den  Dag  hellere  end  paa  andre  Dage  vil  af  Gudsfrygt  gjøre  godt, 
da  faste  han  eller  gjøre  sin  Kirke,  Klostre  eller  fattige  Almisse  af 
retfærdjgt  Erhverv,  hvilket  han  paa  Lørdagen  vinder  ved  Udroning 
(Fiskeri)  eller  andet  skjelligt  Arbeide».  Dagen  skal  altsaa  ikke 
anvendes  som  Hviledag.  — Man  har  i denne  Helligholdelse  af  Lør- 
dagen villet  se  et  judaistisk  Kjætteri,  bragt  ind  i Landet  gjennem  Paa- 
virkning  fra  den  russiske  Kirke.  I Sverige  var  der  kort  efter  denne 
Tid  en  meget  udbredt  sekterisk  Bevægelse  med  Aabenbaringer  o.  1., 
som  bl.  a.  ogsaa  drev  stærkt  paa  «Sabbatens»  Helligholdelse.  Men 
det,  som  ytrede  sig  i Norge,  var  dog  neppe  judaistiske  Vildfarelser, 
men  snarere  kun  en  særlig  selvgjort  Gudfrygtighedsøvelse,  der  hang 
sammen  med  den  før  Reformationen  saa  almindelig  udbredte  Maria- 
tjeneste,  idet  netop  Lørdagen  var  viet  til  den  hellige  Jomfrus  Tjeneste 
(officium  Sl.  Maria).1) 

Den  tredie  Sag  angik  Munkenes  Betleri.  Der  førtes  Klage 


*)  L.  Daae:  Theol.  Tidsskrift  for  den  ev.  luth.  Kirke  i Norge.  Ny  Række  I, 
S.  182  ff.  J.  Fritzner:  Hist.  Tidsskrift  I,.  S.  187  ff. 

over,  at  «Klostermænd  og  andre  farer  og  tigger  Almisser,  hvor  dem 
lyster,  af  det  ene  Bispedømme  og  i det  andet  uden  Biskops  eller 
Kapitels  Tilladelse.  Heraf  kan  stor  Avind  opstaa  mellem  Klostrene, 
især  deraf,  at  det  Kloster,  som  har  mange  Brødre,  sender  hver  paa 
sit  Sted  og  derved  faar  flere  Penge,  end  det  maaske  behøver,  hvilket 
da  berøves  dem,  som  har  god  Ret  til  at  betle  i Bispedømmet». 
Herimod  fattede  Mødet  den  Bestemmelse,  at  «ingen  maa  betle  i 
andet  Bispedømme  end  det,  hvori  hans  Kloster  er,  uden  Biskopens 
Tilladelse.  Munke  fra  andre  Lande  skal  have  særligt  Lov  af  Erke- 
biskopen og  vedkommende  Biskop  og  Kapitel.  Overtrædes  dette 
Bud,  skal  det,  som  er  indtigget,  deles  mellem  Biskopen  og  den  Prest, 
som  hindrer  Indsamlingen».  — Maaske  gaar  her  noget  igjen  af 
Skinsygen  mod  Tiggermunkene  og  den  gamle  Strid  med  dem. 

I det  følgende  Aar  1436  sammenkaldte  Erkebiskop  Aslak  et  nyt 
Provinsialkoncil  til  Oslo,  som  er  det  sidste  af  det  Slags  Møder  i 
Norge  før  Reformationen.  Paa  dette  Koncil,  der 'som  før  nævnt 
var  bedre  besøgt  end  det  i Bergen  nys  afholdte,  gjentoges  de  ældre 
Bestemmelser  om  Voldshandlinger  mod  Biskop,  Kannik  eller  Prest, 
ligesom  Mødet  i det  hele  søgte  at  væme  om  Kirkens  Rettigheder 
og  Indtægter.  Forhandlingeme  om  Munkenes  Tiggeri,  Lørdagshelgen 
og  Pengeindsamlingen  til  Baselerkoncilet  fortsattes.  Ligeledes  blev 
det  besluttet,  at  den  hellige  Birgittas  og  Jomfru  Marias  Moder,  den 
hellige  Annas , Fester  skulde  holdes  dobbelt,  d.  v.  s.  de  skulde  holdes 
som  Kirkens  største  Fester.  Men  hvad  der  især  fortjener  at  frem- 
hæves,  var  Bestemmelseme  om  at  understøtte  indfødte  Klerker 
til  at  studere  i Udlandet.  «Erkebiskopen  og  hver  Biskop  i 
Provinsen  skal  holde,  efter  Kirkemes  Evne,  en,  to  eller  flere  indfødte, 
dertil  skikkede  Klerker  ved  de  priviligerede  Studier  (d:  ved  de  fremmede 
Universiteter).  Til  Understøttelse  heri  skal  de  have  Halvdelen  af  den 
Fjerdepart  af  Tienden,  der  ellers  anvendes  til  de  fattige,  den  saa- 
kaldte  «Bondelod».  Efterdi  de  kirkelige  Beneficier,  paa  Grund  af  det 
ringe  Antal  indfødte  Klerker,  indehaves  af  Udlændinger  --til  For- 
urettelse  og  Byrde  for  Landets  egne  Børn,  skal  Biskopeme  gjøre 
Almuen  en  kjærlig  Forestilling,  at  man  indvilger  i denne  Anvendelse 
af  omhandlede  Del  af  Tienden».  Denne  Bestemmelse  staar  aaben- 
bart  i Forbindelse  med  de  samtidige  Klager,  som  paa  denne  Tid  fra 
Almuens  Side  høres  over  fremmede,  navnlig  danske  Embedsmænds 
Indtrængen  i Norge.  Derfor  henstilles  det  ogsaa  til  Almuen  eller 
Menighedeme  selv  at  bevilge  det  saaledes  begj  ærede  Bidrag,  Halv- 
parten af  «Bondelodden».  Vi  ser  altsaa,  at  der  var  en  stor  Mangel 
paa  indfødte  Geistige,  der  var  dannede  nok  til  at  indtræde  i Kirkens 
høiere  Embeder.  Det  paalaa  vistnok  Domkapitleme  at  holde  et  vist 

Antal  Klerker  ved  et  Universitet,  forat  de  der. kunde  forberede  sig; 
men  Kapitlerne  maa  efter  dette  have  forsømt  sin  Pligt,  maaske  af 
Mangel  paa  Penge. 

Af  de  Provinsialkonciler,  som  blev  afholdte  i Danmark,  er  det 
i Kjeden  havn  1425  det  vigtigste.  De  nærmest  forudgaaende  i det 
14de  Aarhundrede,  Mødeme  i Helsingborg  1345  og  i Malmø  1383, 
havde  hovedsagelig  beskjæftiget  sig  med  at  fatte  Bestemmelser,  som 
skulde  sikre  Kirken,  dens  Personer  og  Eiendom  mod  Overlast  af  de 
verdslige  Stormænd.  I de  urolige  og  lovløse  Tider,  som  herskede 
i Danmark  under  og  efter  den  uduelige  Kristoffer  IFs  Regjering 
(1319 — 1332),  hørte  nemlig  saadan  Overlast  til  Dagens  Orden.  Efter 
Kristoffers  Død  (1332)  var  Landet  uden  Konge  i 8 Aar,  og  de  verds- 
lige Stormænd  skaltede  og  valtede,  som  de  lystede.  De  tillod  sig 
Angreb  paa  Biskoper  og  Prælater  og  krænkede  hyppig  Kirkens 
Eiendomme  og  Rettigheder.  Under  de  Stridigheder  og  Feider, 
Herrerne  førte  med  hinanden,  satte  de  sig  ofte  fast  paa  Kirke- 
gaardene  eller  i Kirketaarnene,  som  saaledes  blev  Skuepladsen  for 
blodige  Optrin.  Imod  dette  Uvæsen  søgte  navnlig  Koncilet  i 
Helsingborg  at  værge  Kirken  ved  strenge  Straffebestemmelser  om 
Ban  og  Interdikt. 

Koncilet  i Kjebenhavn  1425  gjentager  vel  ogsaa  de  gamle 
Klager  over  Vold  og  Forurettelser  og  de  gamle  Bantrusler  mod 
dem,  som  øvede  saadan  Vold,  men  dets  fleste  Bestemmelser  og  frem- 
for alle  de,  som  er  nye,  minder  om,  i hvilken  Tid  det  blev  holdt,  de 
store  reformatoriske  Koncilers  Tid.  Erkebiskopen  Peder  Lykke , som 
sammenkaldte  Mødet,  havde  selv  været  med  paa  Kirkeforsamlingen 
i Kostnitz  (se  S.  133),  og  det  var  derfor  naturligt,  at  han  nu  søgte 
at  gjennemføre  de  Grundsætninger,  som  der  var  komne  til  Orde. 
Mødets  Beslutninger  håndlede  for  en  væsentlig  Del  om  Geistlig- 
heden  s S æd  er.  Det  blev  indskjærpet  de  Geistlige,  at  de  ikke 
maatte  søge  Kroer  eller  hengive  sig  til  Fraadseri  og  Drukkenskab ; de 
maatte  ikke  bære  Vaaben  uden  paa  Reiser  og  farlige  Steder,  ikke 
holde  Konkubiner,  ikke  bære  kostbare  Klæder,  som  var  aabne  i 
Ryggen  og  paa  Siderne  eller  forsynede  med  vide,  nedhængende 
Ærmer  og  udenpaa  besatte  med  Forverk  og  brede  Bræmmer;  thi 
«deres  Ære  skal  være  i nd vortes». *)  De  maatte  ikke  uden  tvingende 
Nødvendighed  besøge  Klostrene,  da  disse  skulde  være  afsondrede  fra 
Verden.  Klostrene  søgtes  bragte  ind  under  den  Biskops  Tilsyn, 
i hvis  Diøces  de  laa.  Klosterforstandere  maatte  ikke  afhænde,  bort- 
skjænke  eller  pantsætte  noget  af  Klostrenes  Jordegods  uden  Biskopens 


*)  Vi  ser,  det  er  de  samme  Regler  som  de,  der  blev  givne  i Norge. 

Samtykke;  for  ham  skulde  de  ogsaa  aftøegge  Regnskab  over  Indtægt 
og  Udgift.  Biskopen  skulde  have  Ret  til  at  visitere  Klostrene,  naar 
han  vilde,  ja  endog  til  at  afsætte  og  indsætte  Forstanderne,  med- 
mindre  disse  med  klare  Privilegier  kunde  bevise,  at  de  var  Unddragne 
Biskopens  Tilsyn.  Man  ser  let,  at  disse  Bestemmelser  baade  til- 
sigtede  en  Klosterreformation  og  en  Udvidelse  af  den  biskopelige 
Magt  — aldeles  i Overensstemmelse  med  de  store  reformatoriske 
Koncilers  Anskuelser. 

Angaaende  Gudstjenesten  og  Presternes  Embedsgjerning 
gaves  almindelige  Forskrifter,  forat  alt  kunde  ske  i sømmelig  Orden. 
Sognepresteme  maatte  ikke  lade  nogen  fremmed  eller  ukjendt  Klerk 
forrette  Tjeneste  i sin  Kirke  uden  paalideligt  Vidnesbyrd  fra  hans 
lovlige  Biskop;  de  maatte  heller  ikke  tage  udensogns  Mand  til 
Skrifte,  de  skulde  altsaa  respektere  Sognebaandet.  — St.  Annas  Dag, 
Dagen  efter  Marias  Undfangelsesfest,  blev  anordnet  som  Festdag.  — 
Da  Landet  i lang  Tid  havde  lidt  af  Tørke  og  ugunstigt  Veir,  anord- 
nedes  «Gangdage»,  Høitideligheder  med  Processioner  og  Bønner, 
som  Presterne  skulde  afholde,  naar  saadant  indtraf,  uden  at  oppebie 
Biskopens  Befaling.  — Mod  Tiggermunkene  (Minoriterne)  blev  der 
fattet  saadanne  Bestemmelser,  at  ingen  Tiggermunk  maatte  prædike 
eller  høre  Skrifte  i Stiftet  uden  at  have  fremstillet  sig  for  Biskopen 
og  faaet  hans  Samtykke.  De  Munke,  som  udførte  ministerielle  For- 
retninger uden  Sogneprestens  Tilladelse,  skulde  være  hjemfaldne  til 
Ban.  Havde  de  faaet  Sogneprestens  Tilladelse,  skulde  de  være 
pligtige  til  at  betale  ham  en  Fjerdepart  af  de  dermed  forbundne  Ind- 
tægter;  undlod  de  det,  kunde  hele  deres  indsamlede  Almisse  beslag- 
laegges.  — Munkene  ldagede  til  Paven,  og  Eugenius  IV  antog  sig 
ogsaa  deres  Sag.  Det  er  den  gamle  Strid  om  Tiggermunkene  og 
deres  Indblanding  i Sognegeistlighedens  Forretninger.1) 

I Sverige  omtales  flere  Provinsialkonciler  i Slutningen  af  det 
14de  og  Begyndelsen  af  det  15de  Aarhundrede.  De  fleste  af  disse 
holdtes  i Arboga . Men  de  betydningsfuldeste  er  dog  de  to,  sora 
blev  de  sidste  i Sverige  før  Reformationen.  Det  første  af  disse, 
Provinsialkoncilet  i Søderkjøping  1441  blev  sammenkaldt  af  Erke- 
biskopen Nils  Ragwaldson , der  som  før  omtalt  (se  S.  133)  havde 
deltaget  i Baselerkoncilets  Forhandlinger  som  Sveriges  Udsending 
og  nu  søgte  at  gjennemføre  dettes  Principer  i Sverige.  Ved  Mødet 
var  foruden  Erkebiskopen  5 Biskoper  tilstede.  Der  fattedes  Beslut- 
ninger om  Presternes  Ret  til  at  gjøre  Testamente;  hvis  intet  Testa- 
mente forefandtes,  skulde  kun  den  ene  Trediepart  tilfalde  Arvingeme, 


*)  Helveg : Den  danske  Kirkes  Hist.  til  Reform.  II,  S.  276  ff. 

medens  den  anden  Trediepart  skulde  tilfalde  de  fattige  og  den  tredie 
Kirken,  forat  der  kunde  læses  Sjælemesser  for  den  afdøde.  Frem- 
deles gaves  Forskrifter  angaaende  Gudstjenesten  og  forskjellige  Høi- 
tider,  angaaende  deres  Levevis,  som  opdroges  til  den  geistlige 
Stand  o.  1.  Der  udtaltes  Ønske  om  Oprettelsen  af  et  studium 
generale  0:  et  Universitet,  og  det  blev  paalagt  Erkebiskopen  og  Bi- 
skopeme,  at  de  efter  Evne  skulde  virke  for  denne  Sag,  og  indtil  den 
blev  gjennemført,  drage  Omsorg  for,  at  unge  Mænd,  som  dertil  var 
skikkede,  fik  fornøden  Understøttelse  til  at  opholde  sig  ved  uden- 
landske  Universiteter. *)  Det  blev  bestemt,  at  Pater  noster,  Ave  Maria 
og  Credo  skulde  oversaettes  paa  Svensk  og  offentlig  forelæses  for 
Folket  paa  Søn-  og  Helligdage.  Endelig  vedtoges  en  Beslutning  om, 
at  der  skulde  foranstaltes  en  Samling  af  ældre  Synodalbeslutninger 
til  Veiledning  for  Presteskabet.  Men  en  saadan  Samling  er  neppe 
nogensinde  kommen  istand. 

Paa  Grund  af  de  politisk  urolige  Tider,  som  nu  fulgte  i Sverige, 
blev  intet  nyt  Provinsialkoncil  af  holdt  før  i 1474,  da  Erkebiskop 
Jakob  Ulfsson  sammenkaldte  et  i Arboga . Her  vedtoges  forskjellige, 
temmelig  strenge  Bestemmelser  om  Presternes  Sæder,  Dragt  o.  1., 
fremdeles  om  Oprettelse  af  Sygehuse  ved  hver  Domkirke,  om  Kan- 
nikemes  Pligt  til  at  forrette  Tjeneste  i Domkirkens  Chor,  om  Under- 
visning for  vordende  Klerker.  Det  maa  ogsaa  være  paa  dette  Møde,  at 
man  blev  enig  om  at  andrage  Paven  om  at  faa  oprettet  et  Univer- 
sitet i Sverige.  Andragendet  blev  frembaaret  for  Paven  af  Erke- 
biskopen i eget,  de  øvrige  Biskopers  og  Raadets  Navn,  som  havde 
fattet  Beslutning  herom  paa  et  Møde  (iprovincialem  synodum 
solemniter  celebrantes LTagtet  der  intet  nævnes  herom  i det  Do- 
kument, man  har  af  Arbogasynodens  Beslutninger,  kan  der  dog  ikke 
■ være  Tvivl  om,  at  det  var  ved  denne  Leilighed,  Beslutningen  blev 
fattet.  Andragendet  blev  ogsaa  indvilget  af  Pave  Sixtus  IV  ved  en 
Bulle  af  28de  Februar  1476.  Arbogakoncilet  er  det  sidste  Provinsial- 
koncil i Sverige  i den  katholske  Tid.2) 


Den  foregaaende  Fremstilling  har  leilighedsvis  omtalt,  hvorledes 
Klostervæsenet  efterhaanden  udbredte  sig  i de  nordiske  Lande. 
Vi  gjenfinder  alle  de  mere  bekjendte  og  udbredte  Munkeordener: 

*)  De  Universiteter,  som  paa  denne  Tid  besøgtes  mest  fra  Norden,  var  Univer- 
siteterne  i Rostok,  Leipzig,  Erfurt . og  Koln.  Dog  har  man  Exempler  paa,  at 
de  gamle  Universiteter  i Paris  og  Bologna  endnu  tildels  blev  frekventerede  af 
nordiske  studerende. 

*)  Reuter  dahl:  Swenska  kyrkans  historia  s/*  S.  176  ff.  402  ff. 

Benediktinere,  Cluniacensere,  Cisterciensere,  Augustinere,  Præmonstra- 
tensere,  Dominikanere  og  Franciskanere.  De  første  Klostre  tilhørte 
Benediktinernes  og  Cisterciensernes  Ordener.  Benedik- 
tinerne har  sit  Navn  efter  den  berømte  Benedikt  af  Nursia , som 
grundede  Klostret  paa  Monte  Cassino  (i  Apenninerkjeden  i Land- 
skabet  Campania)  og  ved  sin  efter  Vestens  Forhold  saa  fortrinlig 
afpassede  Munkeregel  (529)  kan  siges  at  være  ble  ven  Fader  for 
Vestens  Munkevæsen.  Foruden  det  tredobbelte  Munkeløfte  om 
Armod,  Kydskhed  og  Lydighed  indeholdt  ogsaa  Benediktinerregelen 
Bestemmelser  om,  at  Munkenes  Tid  skulde  være  delt  mellem  Bøn  og 
Arbeide;  dette  bestod  oprindelig  i Markarbeide,  senere  kom  ogsaa 
Bogafskrivning  og  videnskabelige  Arbeider  til.  Før  nogen  optoges 
i Ordenen,  skulde  han  bestaa  et  Aars  Prøvetid  (Noviciat).  Da  nogle 
Aarhundreder  senere  Klostertugten  forfaldt,  søgte  man  at  raade  Bod 
herpaa  ved  at  danne  Klosterbroderskaber  eller  Kongregationer,  hvor- 
ved flere  Klostre  stilledes  under  fælles  Regel  og  Tilfcyn,  forat  de  gjensidig 
kunde  vaage  over  hinanden  og  paavirke  hinanden.  Den  første  Kongre- 
gation  var  Cluniacensernes,  der  sluttede  sig  sammen  om  Klosteret 
Cluny  i Burgund  (910).  En  anden  end  mere  bekjendt  var  Cister- 
ciensernes med  Klosteret  Cistertium  i Burgund  som  Hovedsæde 
(1098),  som  dog  først  naaede  sin  største  Anseelse  ved  Bernhard  af 
Clairvaux  (f  1153),  efter  hvem  de  stundom  kaldtes  Bernhardinere. 
Da  disse  Kongregationers  Ordensregler  egentlig  kun  var  Afændringer 
af  Benediktinerregelen,  var  Forskjellen  ikke  saa  stor,  og  vi  ser  derfor 
ogsaa  f.  Ex.  Nidarholms  Kloster  snart  kaldt  et  Benediktiner-  snart  et 
Cluniacenserkloster.  I Norge  var  følgende  Klostre  af  Benediktiner- 
ordenen:  Nidarholms  Kloster  (Munkholmen)  ved Throndhjem, som 
tilhørte  Cluniacensernes  Kongregation  og  stiftedes  omkr.  mo, 
Munkelivs  Kloster  paa  Nordnæs  ved  (nu  i)  Bergen,  Selø  i Nord- 
fjord, Gimsø  Nonnekloster  ved  Skien,  St.  M ar  iæ  Nonnekloster  ved 
Oslo  og  Bakke  Nonnekloster  paa  Baklandet  ved  Throndhjem,  alle 
stiftede  i den  første  Halvdel  af  det  I2te  Aarhundrede.  — Til  Cister- 
cienserordenen  hørte  Lysekloster  i Søndhordland,  stiftet  1146, 
Hovedøens  Kloster  ved  Oslo,  stiftet  1147,  Nonneseter  Kloster 
i Bergen,  stiftet  omkr.  1150  og  Tuterøens  (Tautra)  Kloster  i 
Throndhjemsfj  orden,  stiftet  1207  af  Munke  fra  Lysekloster. 

Augustinerordenen  har  sit  Navn  efter  den  bekjendte  Kirke- 
fader Augustin  (f  430),  som  havde  samlet  sine  Prester  til  et  kloster- 
ligt  Samliv  (monasterium  clericorum).  Efter  dette  Forbillede  fik 
Biskop  Chrodegang  af  Metz  (76 o)  ogsaa  sine  underordnede  Presters 
Liv  ordnet.  De  skulde  bo  sammen  i et  stort  Hus  (domus.  Dom) 
og  ligesom  Munkene  leve  efter  en  bestemt  Regel  (canon;  canonici9 

Kanniker,  Chorsbrødre).  Heraf  udviklede  sig  ved  Bispesæderne  de 
senere  saa  mægtige  Domkapitler.  Men  disses  Medlemmer  vedblev 
ikke  altid  og  paa  alle  Steder  at  være  regelbundne  Kanniker  (canonici 
regulares) ; paa  mange  Steder  gik  de  over  til  at  blive  en  Sekulær- 
geistlighed  (canonici  seculares,  Verdsliggeistlige),  som  ikke  var 
bundne  ved  en  bestemt  Regel  til  klosterligt  Liv.  Meget  ofte  var 
der  derimod  til  et  Domkapitel,  der  bestod  af  Sekulærgeistlige, 
knyttet  et  Kloster,  hvis  Medlemmer  var  regelbundne  Kanniker  efter 
St.  Augustins  Regel.  Til  Augustinerordenen,  der  altsaa  var  en 
Prestemunkeorden,  hørte  i Norge  Elgeseter-  eller  Helgeseter- 
Kloster  ved  Nidaros,  stiftet  af  Erkebiskop  Eystein  omkr.  1180, 
Jonskloster  for  Augustiner-Barfodmunke  i Bergen,  Kastel- 
kloster  i Konghelle,  alle  stiftede  omtrent  paa  samme  Tid  som 
det/  førstnævnte,  Utsteins  Kloster  nord  for  Stavanger,  stiftet 
i anden  Halvdel  af  det  13de  Aarhundrede,  og  maaske  ogsaaReins 
Nonnekloster  i Ritsen  (Fosen),  stiftet  af  Skule  Jarl  omkr.  1230.  — 
Præmonstratensernes  Orden  havde  kun  to  Klostre  i Norge,  et 
i Tunsberg,  stiftet  omkr.  1180,  og  et  i Dragsmark  i det  østligste 
Viken,  stiftet  af  Haakon  Haakonssøn  omkr.  1250.  Ordenens  Moder- 
kloster  var  Premontré  i Champagne,  hvoraf  den  har  sit  Navn,  og 
dens  Regel  var  kun  en  strengere  Udgave  af  den  saakaldte  Augustiner- 
regel. 

I Begyndelsen  af  det  1 3de  Aarhundrede  stiftedes  de  to  saakaldte 
Tiggerordener : Dominikanernes  eller  Prædikebrødrenes  (i 

Danmark  ogsaa  kaldet  Sortebrødrenes)  Orden  (1216)  og  Franci- 
skanernes  eller  Minoriternes  (Barfodbrødrenes,  Graabrødrenes) 
Orden  (1215,  stadfestet  af  Paven  1223).  Sit  Navn,  Tiggerordener, 
havde  de  faaet  af  deres  Ordens  første  Grundregel,  at  da  de  ikke 
havde  Lov  til  at  besidde  faste  Eiendomme,  skulde  de  tigge  sammen 
det  nødtørftige  for  hver  Dag.  I Modsætning  til  de  ældre  Munke- 
ordener skulde  de  ikke  leve  et  stille  Klosterliv  bag  Cellens  Mure,  men 
tvertimod  have  sit  egentlige  Virkefelt  som  Ordets  Forkyndere  ude 
blandt  Folket,  og  da  især  blandt  de  lavere  Klasser.  De  havde  derfor 
Lov  til  at  prædike  og  holde  Skriftemaal,  hvorved  de  som  tidligere 
omtalt  ofte  kom  i Strid  med  den  almindelige  Sognegeistlighed.  Begge 
Ordener  voxte  meget  hurtigt  til  og  bidrog  mægtigt  til  at  knytte 
Lægfolket  til  den  katholske  Kirke  og  Pavestolen.  Denne  deres  store 
Indflydelse  paa  Lægfolket  forøgedes  end  mere,  da  det  blev  dem  til- 
ladt  at  optage  som  Tertiariere  alle  de  Lægfolk,  som  ønskede  at 
blive  delagtiggjorte  i Ordenens  Velsignelse.  Disse  Tertiariere  behøvede 
ikke  at  aflægge  noget  Munkeløfte,  men  forpligtede  sig  kun  til  at 

adlyde  Ordenens  Foresatte  og  efter  Evne  virke  for  Ordenen,  hver  i 

sin  Kreds.  I Norge  havde  Prædi ke brødrene  allerede  1240 
Klostre  i Nidaros,  Oslo,  Bergen,  senere  i Hamar,  og  ved  samme  Tid 
havde  Minoriterne  Klostre  i Konghelle,  Tunsberg  og  Bergen,  senere 
ogsaa  i Nidaros,  Marstrand  og  Oslo. 

Af  danske  Klostre  skal  vi  foruden  de  tidligere  (S.  70)  nævnte 

merke  os  St.  Laurentii  Kloster  i Lund,  oprettet  ved  Midten  af 

» 

det  lite  Aarhundrede,  det  hellige  Korskloster  i Dalby,  oprettet 
samtidig  dermed,  Vor  Frues  og  St.  Peters  Nonnekloster 
i Lund,  stiftet  af  Domprovst  Eskil  omkr.  1 1 30,  samtlige  tilhørende 
Benediktinerordenen.  Til  Cluniacenser nes  Kongregation 
hørte  Allehelgensklostret  ved  Lund;  til  Præmonstraten- 
sernes  Orden  Beckaskog  ogTomerup  i Skaane,  begge  stiftede 
af  Eskil,  og  Børglum  i Vendsyssel,  alle  stiftede  henimod  Midten 
af  I2te  Aarhundrede.  Det  første  Kloster,  Domini  kan  erne  fik  i 
Danmark,  var  i Lund  (1222),  og  inden  Midten  af  Aarhundredet  havde 
de  Klostre  i Randers,  Horsens,  Viborg,  Aarhus,  Roskilde,  Odense 
og  Slesvig  o.  s.  v.  Endnu  mere  udbredt  blev  Franciskanernes 
Orden,  som  fik  sit  første  Kloster  i Ribe  (1232),  senere  ogsaa  i 
Roskilde,  Kjøbenhavn,  Nestved,  Odense  o.  s.  v. 

De  ældste  svenske  Klostre  (se  S.  60)  tilhørte  alle  Cisterci- 
enserordenen.  Fra  disse  som  Moderklostre  udbredte  sig  nu  i den 
følgende  Tid  en  hel  Del  Klostre,  tilhørende  samme  Orden.  Domi- 
nikanernes  Orden  havde  Klostre  i Sigtuna,  Skeninge  og  Visby, 
stiftede  omkr.  1240,  m.  fl.,  Franciskanernes  i Lund  (1238),  Visby 
(1233),  Søderkjøping  (1235),  Skara,  Upsala  o.  s.  v* 

Samtidig  med  Tiggermunkene  kom  ogsaa  den  saakaldte  Hellig  - 
aandsorden  (stiftet  1198)  ind  i Norden.  Den  var  egentlig  en 
Kongregation  af  regulære  Kanniker  efter  Augustins  Regel,  hvorfor 
dens  Medlemmer  ofte  kaldtes  Augustinermunke;  i Danmark,  hvor 
Ordenen  især  var  meget  udbredt,  gik  de  under  Navn  af  Duebrødre. 
Denne  Orden  ofrede  sig  for  syges  og  reisendes  Pleie  i sine  Hospitaler 
(Helligaandshuse,  Helliggeistshuse).  Af  Klostre,  denne  Orden  havde 
i Norge,  kan  vi  alene  nævne  H alsnøklost er  i Søndhordland, 
stiftet  i Midten  af  det  13de  Aarhundrede.  — Beslægtet  med 
denne  Orden  var  Johanniternes  eller  Hospitalsbrødrenes. 
De  har  sit  Navn  efter  et  Kloster,  som  nogle  Kjøbmænd  fra  Amalfi 
1048  byggede  i Jerusalem  for  at  pleie  syge  og  fattige  Pilegrime,  og 
som  blev  indviet  til  St.  Johannes.  I*  1113  sluttede  Riddere  sig  til, 
og  Ordenens  Medlemmer  delte  sig  da  i tre  Klasser : Riddere,  der 
skulde  kjæmpe  mod  de  vantro,  Prester,  der  skulde  forrette  Guds- 
tjenesten, og  tjenende  Brødre,  som  skulde  pleie  de  syge.  Ordenens 
Hospitaler  udbredte  sig  over  hele  Vesten  og  havde  det  dobbelte 

Formaal  baade  at  være  Pleie-  og  Forsørgelsesanstalter  og  at  forestaa 
Indsamlingen  af  Penge  til  Kampens  Fortsættelse  mod  Tyrkerne. 
De  nordiske  Lande  udgjorde  en  Provins  (Dacia),  der  stod  under 
Prioren  i Johanniterklostret  Antvorskov  ved  Slagelse  paa  Sjælland. 
I Norge  tilhørte  Værnekloster  ved  Moss  denne  Orden.  Det  blev 
stiftet  paa  den  gamle  Kongsgaard  Væme  af  Magnus  Lagabøter, 
hovedsagelig  som  et  Invalidehospital  for  hans  Hird. 

Mod  Middelalderens  Slutning  kom  endnu  nogle  nye  Ordener  til, 
hvoraf  den  betydningsfuldeste  var  Birgittinernes  eller  den  hellige 
Frelsers  Orden,  den  eneste,  som  har  sit;  Udspring  fra  Norden. 
Birgitta  eller  Brigitta  var  Datter  af  Uplands  Lagmand  Birger 
Pehrsson  til  Finstad,  hvis  Efterkommere  blev  den  sénere  saa  bekj  endte 
Brahe-Slægt.  Hun  hørte  baade  paa  fædrene  og  mødrene  Side  til 
Sveriges  fornemste  Slægter,  Moderen  var  af  Folkungeætten.  Hun 
fødtes  1303.  Tilbøieligheden  til  et  asketisk  Liv  viste  sig  allerede 
tidlig  hos  hende  som  Barn,  og  hun  var  ikke  mere  end  otte  Aar,  da 
hun  troede  at  se  Syner  fra  en  høiere  Verden  og  at  høre  Herrens 
Stemme.  Af  Lydighed  mod  sin  Fader  ægtede  hun  den  attenaarige 
Lagmand  i Nerike  Ulf  Gudmarsson;  selv  var  hun  kun  tretten  Aar 
gammel.  Med  ham  havde  hun  otte  Bøm,  deriblandt  den  hellige 
Katharina  af  Sverige,  der  senere  ligesom  Moderen  blev  kanoniseret. 
Birgittas  Ægtefælle  tilhørte  som  hun  selv  Tidens  asketiske  Retning. 
De  foret  og  derfor  i Fællesskab  eu  Pilegrimsfærd  til  St.  Jago  de 
Compostella  i Spanien ; men  paa  Tilbageveien  blev  Ulf  syg  og  gjorde 
da  med  Birgittas  Samtykke  og  efter  hendes  Tilskyndelse  det  Løfte, 
at  han  skulde  gaa  i Kloster,  hvis  han  blev  frisk  igjen.  Han  indfriede 
Løftet  og  blev  Munk  i Alvastra,  hvor  han  døde  kort  efter.  Da 
Birgitta  var  bleven  Enke  (1344),  hengav  hun  sig  ganske  til  sine  Bods- 
øvelser,  og  da  hun  i de  Visioner  og  Aabenbarelser  af  Frelseren,  som 
alt  i lange  Tider  var  blevne  hende  tildel,  havde  faaet  Befaling  til  at 
stifte  en  egen  Orden  og  til  at  valfarte  til  de  hellige  Steder,  reiste 
hun  med  to  af  sine  Sønner  til  Rom  og  kom  aldrig  mere  tilbage  til 
Sverige.  I Rom,  hvor  «Gademe  var  belagte  med  uforgjængeligt 
Guld,  d.  e.  Martyremes  Blod,  og  hvor  man  gjennem  Helgenernes 
Fortjeneste  og  Pavens  Aflad  kunde  komme  den  hurtigste  Vei  til 
Himmelen»,  opholdt  hun  sig  i lang  Tid  og  forrettede  Pilegrimenes 
sædvanlige  Øvelser,  ligesom  hun  ogsaa  fra  Rom  af  foretog  forskjellige 
Valfarter  til  hellige  Steder  i Italien  og  Spanien.  Ved  sit  asketiske 
Liv  og  sine  Aabenbarelser  vandt  hun  megen  Anseelse,  selv  ved  det 
fordærvede  Pavehof  i Avignon,  som  hun  med  brændende  Nidkjærhed 
revsede  for  dets  Ugudelighed.  Hun  opfordrede  Paven  indtrængende 
til  at  forlade  det  Sted,  «hvor  Kristus  er  landilygtig,  Antikristen  Herre 

og  Beelzebul  Dommer»,  og  at  vende  tilbage  til  Rom.  Denne  Op- 
fordring  nævnes  ogsaa  som  en  af  Grundene  til,  at  Pave  Urban  V i 
1367  opslog  sin  Bolig  i Rom.  Men  allerede  1370  flyttede  han  tilbage 
til  Avignon  igjen,  uagtet  Birgitta  advarede  ham  og  som  Straf  for- 
kyndte  ham  hans  nærforestaaende  Død.  Da  Paven  strax  efter  sin 
Tilbagekomst  til  Avignon  virkelig  ogsaa  døde,  bidrog  dette,  som 
rimeligt  kan  være,  til  i høi  Grad  at  forøge  Birgittas  Anseelse.  To 
Aar  senere  foretog  hun  med  flere  af  sine  Børn  en  Pilegrimsreise  til 
Jerusalem,  og  efter  et  Ophold  der  paa  fem  Maaneder  vendte  hun  til- 
bage til  Rom,  overalt  paa  sin  Vei  modtaget  som  et  Guds  Sendebud. 
Hun  døde  i Rom  1373  og  blev  kanoniseret  7de  Oktober  1391,  paa 
hvilken  Dag  Britamessen  senere  holdtes. 

Birgitta  var  en  merkelig  og  fremragende  Personlighed,  hvis  dybe 
Gemytsliv  og  Inderlighed  i Følelsen  var  forbundet  med  en  kraftig  og 
energisk  Vilje.  Hun  tilhørte  Tidens  mystiske  Retning  og  var  i mange 
Henseender  beslægtet  med  de  saakaldte  «Guds venner»  i Tyskland. 
Ligesom  disse  drev  hun  paa  Kristendommens  Inderliggjørelse  og  lagde 
stor  Vegt  paa  den  enkeltes  prestelige  Ret,  paa  Bibelordet  og  dettes 
Forkyndelse  i Modérsmaalet.  Hun  stod  som  en  Profetinde  mod 
Tidens  Fordærvelse,  med  Straffetaler  mod  Prestevældet  og  det  for- 
faldne  Pavedømme.  Paa  denne  Maade  har  hun  en  førreformatorisk 
Betydning  og  maa  nævnes  med  blandt  den  Række  af  Aander,  som, 
fordi  de  saa  Kirkens  og  Tidens  Brøst,  ogsaa  vakte  Trang  til  en  Re- 
formation,  til  en  Gjenoplivelse  af  sandt  kristeligt  Liv  og  sand  kirkelig 
Orden.  Der  gik  ogsaa  gjennem  Tiden  dunkelt  og  anelsesvist  en 
Fornemmelse  af,  at  Kirken,  der  vaf  bleven  et  Babel,  tiltrængte  en 
Fornyelse,  en  Renselse,  men  da  «Tidens  Fylde»  endnu  ikke  var 
kommen,  og  man  endnu  ikke  havde  Klarhed  over,  hvori  Ondet 
egentlig  havde  sin  Rod,  var  det  nærmest  den  negative  Side,  For- 
dærvelsen,  man  havde  Øie  for.  Men  herved  modnedes  ogsaa  den 
Længsel  efter  en  gjennemgribende  Kirkeforbedring,  som  var  den  nød- 
vendige Betingelse  for,  at  «Tidens  Fylde»  kunde  indtræde. 

Fra  Birgittas  Orden  stammede  en  hel  Literatur  dels  paa  et  eget 
Sprog,  et  Slags  nordisk  Blandingssprog,  dels  paa  Latin,  den  saakaldte 
Birgittinerliteratur,  hvorom  vi  senere  vil  faa  Anledning  til  at  tale 
nærmere.  Efter  Sagnet  dikterede  Birgitta  selv  sine  to  Skriftefædre 
de  Syner  og  Aabenbaringer,  hun  havde  havt.  Disse  oversatte  dem 
paa  Latin  (revelationes  St.  Birgittæ ),  og  de  blev  nu  en  meget 
almindelig  Klosterlæsning.  Men  Birgittas  «Aabenbaringer»,  som 
indeholdt  mange  revsende  Ord  mod  Pavehoffets  og  Kirkens  For- 
dærvelse, var  adskillige  en  Tom  i Øiet,  og  de  mystiske  Anskuelser, 
som  kom  til  Orde  deri,  stødte  Tidens  Theologi,  saaat  der  fra  for- 

skjellige  Kanter  ymtedes  om  kjætterske  Meninger.  De  blev  dog, 
rigtighok  under  Modstand,  bekræftede  som  kanoniske  af  Baseler- 
koncilet. 

Birgittas  Hovedtanke  var  at  stifte  en  Orden  til  Kirkens  Gjen- 
fødelse  i Norden;  hun  mente  at  have  Herrens  Befaling  hertil.  Da 
hun  reiste  til  Rom,  var  det  derfor  et  af  de  vigtigste  Øiemed,  hun 
havde  med  Reisen,  at  faa  Pavens  Stadfæstelse  paa  denne  Orden. 
Grundtrækkene  havde  hun  allerede  udkastet  før  sin  Afreise  fra  Sverige, 
og  Vadstena  ved  Vettem  var  udseet  til  det  Sted,  hvor  Ordenens 
Kloster  skulde  ligge,  ja  Klosterbygningeme  var  endogsaa  paabegyndte 
og  endel  Brødre  og  Søstre  flyttede  ind,  førend  den  pavelige  Stad- 
fæstelse var  opnaaet:  Urban  V bekræftede  1370  hendes  Regel  og  gav 
hende  Tilladelse  til  at  stifte  et  Kloster  i Vadstena , idet  han  dog 
overdrog  Erkebiskopen  af  Upsala  at  paase  Regelens  nærmere  Ud- 
førelse.  Som  almindelig  Klosterorden,  den  hellige  Frelsers 
Orden  (or do  Sancti  Salvatoris ),  blev  den  konfirmeret  af  Urban  VI 
i 1379.  Ordensregelen  mente  Birgitta  at  have  modtaget  i alle  dens 
Enkeltheder  af  Frelseren  selv  i sine  Aabenbarelser.  Hvert  Kloster 
skulde  bestaa  af  60  Nonner,  13  Prestemunke  (fratres  presbyteH ), 
4 Diakoner  (fratres  diaconi)  *og  8 Lægbrødre  (fratres  laici).  De 
13  Prester  forestillede  de  13  Apostle,  Diakoneme  de  4 store  Kirke- 
lærere  ( Ambrosius , Augustin,  Hieronytnus , Gregor).  Disse  sidstes, 
Nonnernes  og  Lægbrødrenes  Tal  (4  -|—  60  -j—  8)  udgjorde  tilsammen 
72,  som  var  Tallet  paa  Jesu  Disciple.  Det  hele  skulde  altsaa  være 
et  Afbillede  af  Kristi  Apostlers  og  Disciples  Kreds.  Alle  skulde  være 
afhængige  af  Abbedissen,  der  betragtedes  som  Guds  Moders  Re- 
præsentant.  Ved  Siden  af  hende  valgtes  en  af  Prestemunkene  til 
Klostrets  Skriftefader  (confessor  gener  alis)  og  Abbedissens  Raad- 
giver.  — Regelen  var  iøvrigt  bygget  paa  Augustinerregelen,  idet 
denne  dog  for  Klausurens  (Afsondringens)  Vedkommende  blev  skjærpet, 
medens  den  formildedes,  hvad  Bestemmelserne  om  Faste  og  Levevis 
i det  hele  angik.  Ordenens  Klostre  skulde  staa  under  Biskopens 
Tilsyn.  Dragten  var  en  graa  Overklædning  af  Vadmel;  forøvrigt  var 
der  særegne  Tegn  for  hver  Klasse,  Nonneme,  Prestemunkene  o.  s.  v. 
Nonneme  bar  et  Hovedbind,  den  saakaldte  Krone  (corona),  bestaaende 
af  tre  hvide  Baand,  det  ene  bundet  rundt  om  Hovedet  og  de  to 
andre  lagte  i Kors  over  Issen;  overalt,  hvor  Baandene  mødtes,  fandtes 
fem  røde  Pletter,  Sindbillede  paa  Jesu  Saar.  Kronen  skulde  være  et 
Symbol  paa  Nonnernes  Brudestand. 

Der  fandtes  altsaa  adskillige  Særegenheder  ved  denne  Orden 
fremfor  de  andre  Kongregationer,  deriblandt  ogsaa  Særegenheder  ved 
selve  Organisationen,  der  ikke  kunde  andet  end  lægge  Hindringer 

iveien  for  Ordenens  Udbredelse.  Det  maatte  saaledes  paa  mange 
Steder,  og  ikke  mindst  i Norden,  støde  paa  Vanskeligheder  at  til- 
veiebringe det  bestemte  og  ikke  ubetydelige  Antal  af  NoAner,  Preste- 
munke  o.  s.  v.,  som  udfordredes  til  et  Birgittinerklosters  Oprettelse, 
et  Antal,  som  hverken  maatte  overskrides  eller  formindskes.  At 
dette  i betydelig  Grad  har  hindret  Ordenens  Udbredelse  i Norden, 
kan  med  Sikkerhed  sluttes  deraf,  at  skjønt  Birgittinerordenen  lige  fra 
Begyndelsen  af  blev  modtagen  med  særdeles  Velvilje  som  en  hjemlig, 
nordisk  Orden,  fik  den  dog  kun  oprettet  fem  Klostre  i Norden,  to  i 
Sverige,  nemlig  Vadstena  og  Naadendal  i Finland,  to  i Danmark,  et 
i Maribo  paa  Laaland  og  et  i Mariager  i Jylland,  og  i Norge  kun 
et,  idet  det  gamle  Benediktinerkloster  Munkeliv  ved  Bergen  1421 — 
1434  blev  omdannet  til  et  Birgittinerkloster.1)  Denne  ringe  Ud- 
bredelse kan  heller  ikke  have  nogen  anden  Grund  end  de  Vanskelig- 
heder, Ordenens  egen  Organisation  skabte.  Thi  foruden  ved  den 
Velvilje,  som  Ordenens  nordiske  Udspring  skaffede  den,  kunde  den 
ogsaa  glæde  sig  ved  Biskopernes  Bevaagenhed,  idet  disse  efter  Bir- 
gittinerregelens  udtrykkelige  Bestemmelse  skulde  føre  Tilsynet  med 
de  inden  Bispedømmet  liggende  Birgittinerklostre.  Ordenen  nød  des- 
uden  i Begyndelsen  en  overordentlig  Anseelse  og  støttedes  ivrigt  af 
Kongeme.  Magnus  Smek  skjænkede  den  store  Gaver,  Albrecht  af 
Mecklenburg  gav  den  et  Beskyttelsesbrev  og  skaffede  den  adskillige 
Indtægter,  deriblandt  ogsaa  en  aarlig  Kollekt  i hele  Riget,  Dronning 
Margrete  lod  sig  ligesom  senere  ogsaa  Dronning  Filippa  optage  som 
soror  ab  extra  (en  Slags  Lægsøster,  sml.  Tertiarieme  hos  Franci- 
skanerne)  og  modtog  Valg  som  Vadstenas  og  dermed  hele  Ordenens 
Patronesse.  Endnu  virksommere  tog  Erik  af  Pommern  sig  af  den  ; 
ved  hans  Bestræbelser  blev  de  ovenfor  nævnte  Birgittinerklostre  i 
Danmark  og  Norge  oprettede,  og  da  Ordenen  senere  blev  anklaget 
for  Baselerkoncilet,  var  det  væsentlig  ved  Kong  Eriks  og  hans  Dron- 
ning Filippas  Iver,  at  dens  Anseelse  blev  reddet.  Paverne  udstyrede 
ogsaa  Graenens  Hovedkloster  i Vadstena  med  store  Privilegier,  for- 
nemmelig det  saakaldte  mare  magnum  1412.  Ved  en  pavelig  Bulle 
af  1394  fik  det  Tilladelse  til  at  holde  et  Jubelaar  med  samme 
Virkning  som  Jubelaaret  i Rom.  Det  holdtes  samme  Aar  i Vadstena. 
Alle,  som  i Løbet  af  en  Maaned  fra  14de  Juni  besøgte  Vadstena 
daglig,  fik  fuld  Aflad.  Tilstrømningen  var  saa  uhyre,  at  de  30  Prester,, 
som  var  tilforordnede  for  at  modtage  de  besøgendes  Skriftemaal,  ikke 


x)  Udenfor  Norden  fik  Birgitterordenen  Klostre  i Danzig,  Reval,  Florentz  o.  a.  St. 
I Ordenens  Velmagtstid  skal  Antallet  af  de  til  den  hørende  Klostre  i de  euro- 
pæiske  Lande  have  ndgjort  74. 

strak  til,  og  man  maatte  paa  egen  Haand  forlænge  Tidsfristen.  I 
• 1420  udvidede  Pave  Martin  V dette  Privilegium  derhen,  at  alle 
Jubelaar  i Vadstena  skulde  have  samme  Virkning  som  de  i Rom. 

. Det  vårede  dog  ikke  længe,  før  Klostertugten  forfaldt,  og  Birgitter- 
klostrene  kom  i Vanrygte.  Især  vakte  det  Mistanke  mod  den,  at 
Munke  og  Nonner  var  forenede  i én  Stiftelse,  uagtet  der  var  gjort 
alt  for  at  sondre  mellem  Kjønnene  f.  Ex.  ved  en  høi  Mur,  der  var 
opført  mellem  den  mandlige  og  kvindelige  Afdeling.  Slemme  Rygter 
udbredtes  om  begge  Kjøns  utilladelige  Omgang,  og  disse  Rygter  fik 
end  mere  Næring,  da  den  første  Abbedisse  Ingegerd  Knutsdatter, 
Birgittas  Datterdatter,  maatte  fjernes  paa  Grund  af  sit  Liv.  Hertil 
kom,  at  Birgittas  «Aabenbaringer»  (revelationes)  indeholdt  meget, 
som  Tidens  Theologi  ikke  kunde  fordøie,  baade  af  mystiske  An- 
skuelser og  af  strenge  Straffetaler  mod  Hierarkiet  og  det  avignonske 
Pavedømme  • de  blev  derfor  fra  visse  Hold  snart  udskregne  som 
kjætterske.  Saaledes  reiste  der  sig  forskjellige  Klager  mod  Ordenen. 
Navnlig  truedes  den  stærkt  under  det  store  Kirkemøde  i Basel, 
hvor  der  fremkom  en  formelig  Anklage  mod  den.  Anklagen  gik 
netop  ud  paa  disse  to  Punkter,  at  der  inden  Ordenen  gik  en  util- 
ladelig  Omgang  mellem  de  to  Kjøn  i Svang,  og  at  der  indeholdtes 
kjætterske  Anskuelser  i Birgittas  revelationes.  Koncilet  besluttede 
(1433),  at  Abbedissen  og  Ordenens  confessor  generalis  skulde  ind- 
stævnes  til  Basel  for  at  svare  paa  de  mod  Ordenen  reiste  Beskyld- 
ninger. Da  Sagen  tog  en  saa  faretruende  Vending,  besluttede  Erik 
af  Pommem  og  de  paa  et  Møde  i Vordingborg  1434  forsamlede 
Nordens  Biskoper  at  skride  ind.  Baade  Kong  Erik  og  de  forsamlede 
tolv  Biskoper  med  Erkebispeme  af  Lund  og  Nidaros  i Spidsen  sendte 
Skrivelser  til  Koncilet,  hvori  de  med  stærke  Ord  lovpriste  den  hellige 
Birgitta,  hendes  revelationes  og  hendes  Ordens  opbyggelige  Liv  og 
androg  om,  at  Koncilets  Fædre  vilde  tilbagekalde,  hvad  der  var  sagt 
mod  Ordenen,  thi  «det  var»,  som  det  heder  i Eriks  Brev,  «kun 
Djævelens  Indskydelse,  der  kunde  bringe  slige  Bagtalelser  frem  mod 
de  fromme  Søstre  og  Brødre».  Disse  Skrivelser,  hvori  de  mange 
slemme  Rygter  med  saa  stor  Bestemthed  blev  modsagte,  gjorde  den 
forønskede  Virkning,  og  efter  en  heftig  Debat  blev  Birgittas  • revela- 
tiones erklærede  for  kanoniske.  Ordenens  Anseelse  var  altsaa  for- 
saavidt  reddet.  Imidlertid  havde  ogsaa  Farer  indenfra  truet,  idet  der 
i længere  Tid  inden  Ordenens  egen  Midte  havde  hersket  Stridigheder, 
om  hvis  Anledning  vi  dog  savner  Oplysninger.  Kun  saameget  ved 
vi,  at  der  afholdtes  flere  Generalkapitler  til  Ordenens  Reformation, 
uden  at  disse  førte  til  noget  Resultat.  Fra  denne  Tid  gik  det  nu 
stadig  nedover  med  Ordenens  Anseelse,  og  tilsidst  blev  Reformationen 

dens  Undergang.  Dog  var  Birgittinerordenen  den  af  alle  Munke- 
ordener, som  holdt  sig  længst  i Norden,  idet  Vadstena  Kloster  op- 
hævedes  i 1595  og  Maribo  Kloster  først  i 1620. 

Endnu  maa  omtales  nogle  Ordener,  som  i Middelalderens  Slutning 
naaede  op  til  Norden.  Den  eiendommeligste  af  disse  var  St.  Anton 
af  Viennes  Orden  eller  de  saakaldte  Antonianeres  Orden.  I Syd- 
frankrige  rasede  der  i det  ute  Aarhundrede  en  Sygdom,  som  kaldtes 
Helvedesild  (ignis  inf erna/is,  gehennalis)  eller  den  hellige  Ild  (ignis 
sacer).  Den  virkede  enten  ligefrem  dødelig  eller  medførte  i bedste 
Fald  Tabet  af  det  Legemslem,  som  var  bleven  angrebet.  St.  An- 
toniuss  Ben  i Vienne  i Dauphiné  blev  af  Tidens  Overtro  anseet  som 
det  eneste  Lægemiddel  mod  denne  ondartede  Sygdom.  En  fransk 
Adelsmand  Gaston,  hvis  Søn  blev  angreben  af  Sygdommen,  gjorde 
det  Løfte,  at  dersom  Sønnen  blev  frisk  igjen,  vilde  han  og  hans  Søn 
med  hele  sin  Formue  vie  sig  til  Pleie  af  dem,  der  led  af  Sygdommen. 
Da  Sønnen  kom  sig  igjen,  stiftede  Gaston  et  Hospital  med  en  dertil 
hørende  Forening  af  Lægbrødre.  Denne  Forening  gik  i 1218  over 
til  en  Munkeorden  efter  Augustins  Regel,  og  i 1297  omdannedes 
St.  Antonshospitalet  i Vienne  til  Ordenens  Hovedabbedi.  Anto- 
nianerne  henregnedes  i Almindelighed  til  Tiggermunkene,  fordi  de 
drog  omkring  med  den  hellige  Antonius’s  Ben  og  paa  Markskrigervis 
tilbød  Helbredelse  ved  Hjælp  af  de  Benstumper,  de  førte  med  sig. 
I 1403  kom  en  af  Brødrene  første  Gang  til  Norden.  Han  synes  at 
have  begyndt  sin  Virksomhed  i Vadstena,  hvor  han  med  sædvanligt 
Markskrigeri  forkyndte,  at  han  var  kommen  for  at  sælge  Aflad  og 
at  helbrede  fra  tre  Slags  «Pest»:  ignis  sacer , pludselig  Død  og  faldende 
Syge.  Enhver,  som  rørte  ved  St.  Antons  Ben,  hvoraf  han  førte  et 
Stykke  med  sig,  blev  fri  for  disse  tre  Plager.  De,  som  ikke  vilde 
give  Almisse  eller  lade  sig  helbrede  ved  hans  Hjælp,  blev  truede 
med  Sygdommen.  — Antonianerne  vandt  forresten  ikke  synderlig 
Udbredelse  i Norden.  I Norge  fik  Ordenen  det  evakuerede  Nonne- 
seter  Kloster  ved  Bergen,  hvorfra  Cistercienserindeme  omkr.  1500 
var  blevne  udjagede  af  Kongen  og  Rigsraadet.  Men  allerede  i 1528 
jog  Vincents  Lunge  ogsaa  Antonianerne  ud  paa  Grund  af  deres  let- 
færdige  Liv,  og  det  gamle  Nonneseter  Kloster  blev  nu  omdannet  til 
en  privat  Bolig  for  ham  selv  (Lungegaarden).  Hvorvidt  det 
St.  Antoniuskloster,  som  allerede  i Slutningen  af  det  13de  Aar- 
hundrede omtales  i Hamar,  har  tilhørt  denne  Orden  eller  ei,  faar 
staa  derhen. 

Karteuserne  eller  Kartusianerne,  hvis  Orden  allerede 
stiftedes  i 1086  af  Bruno  ved  Grundlæggelsen  af  Klostret  i Chartreuse 
i Dauphiné,  fik  først  i det  15de  Aarhundrede  Klostre  i Norden,  et  i 

Danmark  (Aarhus)  og  et  i Sverige  (Mariefred  ved  Gripsholm).  — 
Karmeliterne,  efter  deres  Ordensdragt  ogsaa  kaldet  de  hvide 
Brødre,  var  fra  Begyndelsen  af  (1156)  bosat  paa  Bjerget  Karmel  i 
Palæstina,  men  flyttede  1238  til  Vesteuropa,  hvor  deres  Orden  i 1245 
af  Paven  fik  Rettigheder  som  en  Tiggerorden.  Til  Norden  indkaldtes 
de  af  Erik  af  Pommern  og  fik  af  ham  Tilladelse  til  at  grunde  Klostre 
i Landskrona  (1410),  Skjelskør  (1418),  Helsingør  (1430)  og  Ørebro 
(1418).  De  fik  i Danmark  ikke  saa  liden  Betydning,  især  i literær 
Henseende.  Til  denne  Orden  hørte*  Paulus  Eliæ , som  senere  skal 
blive  omtalt  under  den  danske  Reformationshistorie.  Til  Norge  kom 
derimod  ingen  af  disse  Munkeordener. 

Med  Hensyn  til  Klostertugten  gjælder  det  samme  om  de 
nordiske  Klostre  som  om  de  andre  Landes,  at  den.  mere  og  mere 
forfaldt;  de  tre  Munkeløfter  om  Kydskhed,  Armod  og  Lydighed 
holdtes  ikke,  mindst  af  alle  Kydskhedsløftet.  Den  Skildring,  Norges 
Afsending  paa  Kirkemødet  i Kostnitz  Abbed  Stein  i Munkeliv  gav 
af  Tilstanden  i de  norske  og  svenske  Klostre,  viser,  hvor  sørgeligt 
det  i saa  Henseende  stod  til:  «Det  er  ikke  uden  dyb  Sorg  og  alvorlig 
Bekymring,  at  vi  tydelig  har  merket,  at  alle  St.  Benedikts  Klostre, 
især  her  i Norge  og  Sverige,  lades  saagodtsom  øde,  og  at  mange  af 
dem  ved  Prælaternes  voldsomme  Indtrængen  allerede  er  besatte  af 
sekulære  Prester.  Vi  har  ogsaa  bragt  i Erfaring,  at  Folkets  Omhu 
for  at  hjælpe  vore  Mangler  og  forebygge  vor  Undergang  er  kjølnet 
meget  i Forhold  til  fordums  Tid.  Der  er  daglige  Beviser  for,  at  de 
fleste,  som  i vore  Dage  giver  sig  i Kloster,  ikke  gjør  det  for  at  lægge 
Vind  paa  Bodsøvelser,  men  for  at  fraadse  og  søle  sig  desto  herligere 
i legemlig  Ro  og,  hvad  værre  er,  leve  liderligt  under  Gudfrygtigheds 
Maske.  Vover  deres  Foresatte  at  revse  dem  endog  paa  den  lempe- 
ligste  Maade,  taber  de  strax  Taalmodigheden,  bestjæler  og  skader 
sit  Kloster,  ja  lægger  vel  endog  stundom  Haand  paa  sine  Fore- 
satte.» — I Nonneseter  Kloster  blev  i Slutningen  af  det  15de  Aar- 
hundrede,  som  ovenfor  bemerket,  Nonneme  jagede  ud  af  Rigets 
Raad  paa  Grund  af  deres  onde  og  løsagtige  Levnet.  Og  i det 
16de  Aarhundrede  klagedes  der  over,  at  Prædikebrødrene  i Bergen 
levede  «som  de  paa  Øvregaden»,  hvor  de  tyske  Pebersvende  havde 
sine  Friller. 

Der  manglede  ikke  paa  Reformbestræbelser  i de  øvrige  europæiske 
Lande;  ogsaa  de  store  reformatoriske  Konciler  søgte  at  tage  sig  af 
Klosterreformen,  men  det  førte  ikke  til  noget  varigt  og  sikkert  Re- 
sultat. I Norden  kjender  vi  kun  et  Forsøg  i denne  Retning,  som 
havde  noget  Held  med  sig,  nemlig  et  Forsøg,  som  blev  gjort  blandt 
de  danske  Mino riter.  Minoriterne  eller  Fransciskanerne  havde 

efter  sin  Tiggerordens  Grundregel  egentlig  ikke  Lov  til  at  erhverve 
sig  Eiendom,  de  skulde  jtigge  det  nødtørftige  sammen.  Men  i samme 
Grad  som  Ordenens  Rigdomme  steg,  glemte  man  ogsaa  Grundregelens 
sande  og  oprindelige  Betydning.  Man  søgte  at  omgaa  Armodsløftet 
ved  at  skjelne  mellem  Besiddelse  og  Brug:  Ordenen  maatte  ikke 
besidde  nogen  Eiendom,  men  den  kunde  dog  bruge  den  Eiendom, 
som  Kirken  overdrog  den.  Denne  Fortolkning  af  Ordensregelen 
vilde  de  strengere  ikke  vide  af,  og  da  nu  Paveme  erklærede  sig  for 
den,  angreb  de  Pavestolen  og  revsede  ikke  blot  det  verdslige  Sind, 
som  trængte  ind  i Ordenen,  men  Verdsligheden  ved  den  pavelige 
Stol  og  inden  Kirken  i det  hele.  De  forenede  sig  med  de  mange 
svaermerske  Retninger  blandt  Folket  og  blev  selv  sværmerske  (spir i- 
tualest  zelatores , Fratriceller).  Men  selv  efterat  disse  havde  sondret 
sig  ud,  vedblev  der  indenfor  Franc iskanemes  Hovedstamme  at  hæve 
sig  Røster,  der  fordrede  en  strengere  Tugt  og  en  striktere  Efter- 
levelse  af  Grundregelen.  Gjentagne  Forsøg  paa  at  indføre  en  større 
Strenghed  mislykkedes,  og  af  denne  Grund  skilte  Franciskaneme  sig 
i det  14de  Aarhundrede  i to  Partier,  Brødrene  af  den  strikte  Obser- 
vans  ( Observanter,  fratres  de  observantia),  som  vilde  iagttage  Ordens- 
regelen i dens  hele  Strenghed,  og  Konventualeme  (fratres  cotnmunes , 
de  comtnuni  vita),  som  fulgte  den  slappere  Fortolkning  af  Ordens- 
regelen og  ikke  vilde  indlade  sig  paa  nogen  Afskaffelse  af  de  Mis- 
brug,  som  havde  indsneget  sig.  Denne  Splittelse  forplantede  sig 
ogsaa  til  de  danske  Minoriter. 

Den  strikte  Observans  blev  i det  15de  Aarhundrede  indført  i de 
danske  Klostre  ved  Laurits  Br  ander,  Guardian  i Kolding  og  senere 
i Ribe.  *)  Hån  bragte  Sagen  frem  paa  Ordenens  Provinsialkoncil 
1468  i Roskilde,  men  mødte  afgjort  Modstand  hos  Koncilet  og  den 
paa  dette  valgte  nye  Provinsialminister  Aage.  Kristjern  I,  som 
allerede  tidligere  havde  søgt  at  fremme  Observansens  Indførelse,  tog 
sig  nu  af  Sagen.  Han  beskikkede  Laurits  til  Guardian  i Odense r 
hvor  Kongen  havde  Patronatsret,  for  at  gjøre  dette  Kloster  til  Ud- 
gangspunkt  for  Reformen.  Laurits  reiste  til  Rom  med  Skrivelser  fra 
Kongen  for  at  faa  den  fornødne  Fuldmagt.  Efter  Tilbagekomsten 
reformerede  han  Odense  Kloster,  og  fra  dette  indførtes  nu  Reformen 
efterhaanden  ogsaa  i de  øvrige  Klostre  i Odense  Kustodi  (Svendborg 
og  Nysted)  og  senere  videre  frem  i de  danske  Minoritklostre.  Det 
trak  imidlertid  ud,  og  først  lige  indunder  Reformationstiden  blev  Re- 


*)  Forstanderen  for  et  Franciskanerkloster  kaldtes  Guardian,  for  et  Dominikaner- 
kloster  Prior. 


Klostervaesenet.  Hospitaler.  Gilder. 


157 


formen  fuldendt.  Derimod  er  der  intet  Spor  af  Observansens  Ind- 
førelse  i svenske  og  norske  Minoritklostre. 

Ho spi talerne  staar  Klostrene  meget  nær,  men  maa  ikke  uden 
videre  sammenblandes  med  Klosterstiftelser.  De  var  dels  Sygehuse, 
Stiftelser  til  Pleie  af  syge  (kospitales  infirmorum  eller  leprosorum) 
dels  Fattighuse  (kospitales  pauperum).  Tildels  stod  de  rigtignok  i 
Forbindelse  med  Klostervaesenet,  forsaavidtsom  enkelte  Ordener 
(Helligsaandsordenen,  Johanniterne,  Antonianerne  o.  fl.) 
gjorde  de  syges  og  nødlidendes  Pleie  til  sin  særlige  Pligt.  Hvor  dette 
var  Tilfældet,  hørte  de  selvfølgelig  med  til  Klosterstiftelseme.  Men  dette 
var  ikke  Tilfældet  med  dem  alle.  De  fleste  af  dem  var  fremgaaede 
umiddelbart  af  den  almindelige  kristelige  Barmhjertighed  og  af 
Kirkens  Pligt  til  at  antage  sig  de  nødlidende.  De  var  derfor  ogsaa 
geistlige  Stiftelser  med  Prest,  Kirke  o.  desl.,  havde  sin  egen  For- 
stander og  bestemte  Regler  for  sin  Virksomhed;  sædvanlig  opkaldtes 
de  efter  en  eller  anden  Helgen  (St.  Jørgen,  St.  Peter,  Maria,  Lau - 
rentius  o.  s.  v.),  men  alt  dette  gjorde  dem  endnu  ikke  til  Kloster- 
stiftelser. 

I denne  Sammenhæng  maa  ogsaa  Gildevæsenet  omtales. 
De  saakaldte  Gilder  var  Foreninger,  hvori  man  sluttede  sig 
sammen  til  gjensidig  Hjælp  og  Hygge.  I Regelen  var  de  dog 
stiftede  for  at  fremme  religiøse  og  sædelige  Formaal.  Derfor  bar  de 
altid  et  helligt  Navn  og  stod  under  en  eller  anden  Helgens  Be- 
skyttelse. Møderne  begyndte  med  Gudstjeneste,  og  først  efter  endt 
Andagt  samtalede  man  om  sine  verdslige  Anliggender,  eller  man 
samlede  sig  om  et  velbesat  Bord  under  Skjemt  og  munter  Tale. 
Der  var  Gilder  for  Kjøbmænd,  Haandverkere  eller  Prester;  ofte  talte 
Gildeme  baade  Prester  og  Lægmænd  blandt  sine  Medlemmer.  For- 
manden bar  Navn  af  Oldermand.  Der  var  forskjellige  Bestemmelser  f 
angaaende  Samlingstiden ; i nogle  Gilder  holdtes  Møderne  hver 
Maaned,  i andre  kun  hvert  Fjerdingaar  o.  s.  v. 


Dét  staar  tilbage  at  omhandle  G eistlighedens  Dannelse 
og  den  kirkelige  Literatur  i Middelalderen. 

De  Kundskaber,  som  fordredes  for  at  blive  Prest,  var  i Be- 
gyndelsen  hverken  mange  eller  dybtgaaende.  Færdighed  i at  kunne 
læse,  den  Smule  Latin,  som  krævedes  for  at  kunne  fremsige  de 
latinske  Bønner  og  Formularer,  Kjéndskab  til  Kirkens  Hovedlærdomme 
og  den  kalendariske  Kundskab,  som  var  nødvendig  for  at  kunne  til- 
sige  Festdage  og  Faster  rigtigen,  — dette  var  det,  som  krævedes. 
Disse  Kundskaber  erhvervedes  i den  første  Tid  ad  privat  Vei  ved 

Undervisning  dels  af  Biskoperne  dels  af  de  dygtigere  blandt  Presteme. 
Disse  samlede  om  sig  en  større  eller  mindre  Kreds  af  Lærlinger,  som 
undervist es  af  dem  i de  til  Kirkens  Tjeneste  nødvendige  Kundskaber 
og  under  deres  Tilsyn  gjennemgik  Kirkens  lavere  Grader.  Naar  de 
da  havde  erhvervet  det  Kundskabsforraad,  som  ansaaes  fornødent, 
blev  de  af  Biskopen  prøvede  og  kunde  nu  vies  til  det  prestelige 
Embede. 

Skoler  til  Presters  Dannelse  blev  ikke  — ialfald  ikke  i nogen 
Udstrækning  — grundede  førend  ved  Domkapitlernes  Oprettelse. 
I Forbindelse  med  disse  sattes  nemlig  Skoler,  Ka thedralsko ler, 
der  forestodes  af  en  Skolemester  (scholasticus),  som  var  Medlem  af 
Domkapitlet.  Ogsaa  ved  Klostrene,  idetmindste  ved  de  større  og  rigere 
af  dem,  oprettedes  efterhaanden  Skoler,  Klosterskoler.  Det  var 
vistnok  ikke  uomgjængeligt  nødvendigt  for  at  blive  Prest,  at  man 
havde  gjennemgaaet  en  saadan  Skole;  men  det  var  dog  en  særlig 
Anbefaling,  da  Skolens  LTndervisning  maatte  ansees  som  grundigere 
og  fuldstændigere  end  den  private  Opdragelse. 

Undervisningen  ved  disse  Skoler  dreiede  sig  hovedsagelig  om 
Latin  og  Theologi  ved  Siden  af  Læsning,  Skrivning  og  Sang. 
Andre  Sprog  end  Latin  lærtes  ikke,  men  i Forbindelse  med  den 
sattes  grammatisk  Studium  og  Rhetorik.  Theologien,  ,som  lærtes, 
var  vistnok  ikke  meget  dybtgaaende,  men  støttede  sig  dog  til  Læs- 
ning i Bibelen  og  til  enkelte  Kirkefædre,  især  Augustin.  Derhos 
foredroges  kanonisk  Ret,  og  den  nødvendige  kalendariske  Indsigt 
meddeltes.  Men  fremfor  alt  gjaldt  det  dog  at  oplære  i det,  som 
nærmest  vedrørte  det  prestelige  Embede:  Messens  rette  Afholdelse, 
Sakramentemes  Forvaltning,  Benyttelsen  af  Missale  (Messebog)  og 
Breviar  (Bønnebog)  og  de  andre  ved  Gudstjenesten  brugelige  Bøger. 

Et  Hjælpemiddel  ved  Undervisningen  havde  man  i de  ved 
Kathedralkirkerne  og  i Klostrene  indrettede  Bibliotheker.  Disse 
var  naturligvis  af  forskjellig  Størrelse  efter  Midler  og  Leilighed  og 
voxte  med  Tiden.  For  største  Delen  bestod  de  af  Messebøger, 
Homiliesamlinger  (Prædikensamlinger),  Legender,  Biblia  glossata 
(Bibler,  der  var  forsynede  med  tilføiede  forklarende  Anmerkninger)  og 
Skrifter  over  den  kanoniske  Ret;  derhos  ogsaa  Skrifter  af  Kirkefædre, 
især  Gregors  Mor  a lia,  Skrifter  af  de  mere  fremragende  Scholastikere 
f.  Ex.  Lombarderen,  Thomas  Aquinas,  Albertus  Magnus,  under- 
tiden ogsaa  enkelte  af  de  gamle  latinske  Klassikere. 

Skolernes  Undervisning  var,  om  end  ikke  synderlig  omfattende 
og  indgaaende,  saa  dog  fuldkommen  tilstrækkelig  til  at  meddele  de 
Kundskaber,  som  krævedes  af  Presten.  Fordringerne  var  just  ikke 
meget  store.  Vi  kj ender  dem  af  flere  Konciliestatuter.  Foruden  at 

forrette  Messen  sømmelig  og  paa  rette  Maade  fordredes  Undervisning 
af  Folket  i Credo , Paternoster , Ave  Maria , Daaben  og  de  øvrige 
Sakramenter,  de  7 Dødssynder  og  om  Helvedes  Straffe.  (Smlgn.  Tros- 
bekjendelsen  i de  norske  Love). 

Høiere  Undervisningsanstalter  end  Kathedralskolerne  havde  ikke 
de  nordiske  Lande,  førend  mod  Middelalderens  Slutning  Universi- 
tet  erne  i Kjøbenhavn  og  Up  sala  oprettedes.  De,  som  søgte  en 
videregaaende  videnskabelig  Dannelse,  maatte  derfor  ty  til  Udlandets 
Universiteter.  Det  gjorde  ogsaa  Nordboerne  i stort  Tal,  især  fra  det 
13de  Aarhundrede  af.  Kirken  søgte  at  fremme  disse  Udenlandsreiser 
ved  Reiseunderstøttelse;  at  have  studeret  i Udlandet  og  der  erhvervet 
akademisk  Grad  var  en  fortrinlig  Anbefaling,  om  end  ikke  nogen  nød- 
vendig Betingelse  for  at  naa  de  høiere  Værdigheder  i Kirken. 
I Danmark  gjaldt  den  Bestemmelse,  at  man  for  at  blive  Kannik 
(Medlem  af  Domkapitlet)  maatte  have  studeret  3 Aar  udenlands. 
De  fleste  af  dem,  som  i det  13de  og  14de  Aarhundrede  beklædte 
Kirkens  høieste  Poster  i de  nordiske  Riger,  havde  studeret  ved  et 
eller  andet  Universitet.  Især  søgte  man  til  Paris , Orleans  og 
Bologna ; fremfor  alle  Steder  til  Paris , hvor  de  Danske  og  Svenske 
endog  havde  sit  eget  «Kollegium».  Saaledes  var  det  ligetil  Middel- 
alderens sidste  Tider,  da  man  begyndte  mere  at  drage  til  tyske 
Universiteter  i Rostock , Leipzig,  Køln  o.  s.  v.  Ved  de  nævnte  Uni- 
versiteter blomstrede  paa  den  Tid,  da  Nordboerne  begyndte  at  søge 
til  dem,  Studiet  af  den  scholastiske  Filosofi  og  af  den  kanoniske 
Ret.  Det  synes  imidlertid,  som  om  Nordboerne  har  følt  sig  mindre 
tiltrukket  af  den  førstnævnte;  ialfald  gjælder  dette  om  Nordmændene, 
blandt  hvilke  man  ikke  kjender  nogen,  som  senere  har  beskjæftiget 
sig  med  selvstændige  scholastisk-filosofiske  Studier.  Noget  anderledes 
forholder  det  sig  med  de  Danske  og  de  Svensk^  blandt  hvilke  man 
finder  enkelte,  med  hvem  dette  har  været  Tilfældet. 

Først  og  fremst  maa  nævnes  Andreas  Sunesøn , den  bekjendte 
Erkebiskop  i Lund  (resign.  1223,  f 1228),  hvis  Hovedverk  bærer  Titelen: 
Hexaémeron  (de  sex  Dages  Gjerning).  Titelen  svarer  dog  kun  lidet 
til  Indholdet.  Skriftet  begynder  vel  med  Skabelsen,  men  dette  tjener 
kun  som  Tilknytningspunkt  for  Forfatterens  Behandling  af  Hoved- 
punkteme  i den  kristelige  Troslære,  Læren  om  Englene,  Treenig- 
heden,  Menneskets  oprindelige  Tilstand,  Syndefaldet,  Kjødspaatagelsen, 
Kristi  to  Naturer,  Tro  og  Gjerninger,  Dødssynderne,  Kardinaldydeme 
og  om  Verdens  Dom.  Bogen,  der  er  skreven  paa  Latin  og  i poetisk 
Form,  er  saaledes  et  dogmatisk  Læredigt,  bestemt  til,  som  det  synes, 
paa  engang  at  lære  Ungdommen  Latin  uden  at  fordærve  den  ved 
Læsning  af  hedenske  Digtere  og  at  gjøre  den  kristelige  Lære  til- 

trækkende  for  den.  Forfatteren  viser  sig  vel  bevandret  baade  i 
Kirkefædrene  og  Scholastikeme,  især  Augustin  og  Petrus  Lombardus. 
Ogsaa  Erik  Menveds  Kansler,  Mester  Morten  Magnussøn  (Magister 
Martinus  Magni  de  Dacia)  fortjener  at  nævnes,  navnlig  som  For- 
fatter til  et  Verk:  modi  significandi , ogsaa  kaldet  modi  Martini , en 
Bog,  der  brugtes  lige  til  Reformationen  i udenlandske  Skoler  og 
Gymnasier.  Den  er  gaaet  tabt,  ja  er  «saa  aldeles  udslettet  af  Hu- 
kommelsen, at  der  ikke  er  mindste  Spor  deraf  tilbage».  Rimeligvis 
har  den  været  en  Rhetorik  eller  Dogmatik.  Fremdeles  kan  nævnes 
Gunner9  Biskop  i Viborg  (tidligere  Abbed  i Øm)  f 1251,  en  høit 
betroet  Mand  hos  Valdemar  Seier,  som  benyttede  ham  meget  ved 
Udarbeidelsen  af  jydske  Lov.  Han  var  meget  ivrig  for  sit  Stifis 
Skole,  og  til  hans  Ros  siges,  at  hans  Disciple  gjorde  ligesaa  god 
Fremgang,  som  om  de  havde  studeret  i Paris.  Han  disputerede 
gjerne  med  «Pariserklerker»  og  havde  sin  Fomøielse  af  at  sætte  dem 
Bet.  Der  mangler  overhovedet  ikke  paa  svenske  og  danske 
Navne,  som  ved  Pariseruniversitetet  vandt  de  høieste  Grader  og 
Værdigheder,  endog  Universitetets  Rektorat,  eller  som  gjorde  sig  be- 
kjendte  ved  Forelæsninger  og  Skrifter.  Men  ret  mange  er  de  dog 
ikke,  og  ingen  af  dem  har  Krav  paa  særligen  at  nævnes  blandt 
Tidens  Scholastikere.  Andreas  Sunesøn  indtager  en  temmelig  ene- 
staaende  Stilling.  Med  større  Iver  end  paa  den  egentlige  Scholastik 
lagde  Nordboerne  sig  paa  Studiet  af  den  kanoniske  Ret,  for 
hvilket  de  fandt  en  nærmere  liggende  og  mere  praktisk  Anvendelse 
i Hjemmet.  Det  var  fremfor  alt  ved  sin  Lærdom  i *Guds  Lov*, 
Nordens  Erkebiskoper  og  Biskoper  , i det  13de  og  14de  Aarhundrede 
udmerkede  sig.  • Frugten  af  dette  Studium  træder  dog  ikke  frem 
i videnskabelige  Skrifter  eller  Bearbeidelser  af  Kirkeretten,  men  i selve 
den  kirkelige  Lovgivning  og  i den  Kamp,  som  føres  med  Statsmagten. 

Norge  var  det  af  de  tre  Lande,  som  ved  sin  Beliggenhed  var 
længst  fjernet  fra  de  almindelige  europæiske  Strømninger.  Som  Følge 
deraf  stod  den  norske  Kirke,  hvad  theologisk  Dannelse  angaar,  til- 
bage  for  de  to  andre  Søsterkirker.  Derimod  havde  den  modtaget 
som  Arv  fra  sin  Moderkirke,  den  angelsachsiske,  en  Kjærlighed  til 
Modersmaalet,  som  den  bevarede,  og  som  altid  udmerkede  den. 
Under  den  oldnorske  Literaturs  Blomstringstid  i 13de  og  Begyndelsen 
af  14de  Aarhundrede  fremkom  der  ogsaa  en  kirkelig  Literatur  i Folke- 
sproget,  som  vistnok  for  en  væsentlig  Del  bestod  i Oversættelser,  men 
som  dog  tillige  indeholdt  endel  originale  Arbeider.  Det  er  ikke 
Verker,  som  hører  til  den  lærde  Theologi,  men  mindre  Afhandlinger 
af  dogmatisk  eller  moralsk  Indhold,  Homilier,  bibelhistoriske  Skrifter, 
Legender  eller  Helgensagaer  og  religiøse  Digte.  Det  er  først  i den 

senere  Tid,  at  vore  Oldforskere  hår  begyndt  at  udgive  disse  Skrifter; 
tildels  ligger  de  endnu  hen  i Haandskrifter. 

I den  saakaldte  Lucidarius  eller  Elucidarius  (Oplyseren)  har 
man  en  populær  Fremstilling  af  den  kristelige  Tros  Hovedlærdomme 
i dialogisk  Form,  i en  Samtale  mellem  en  Magister  og  hans  Discipel. 
Efter  middelalderlig  Skik  medtages  ogsaa,  hvad  der  ansaaes  som  det 
vigtigste  af  Historie,  Geografi  og  Naturkundskab. . Den  latinske 
Original  tillægges  i Almindelighed  Anselm  af  Canterbury  (f  1109). 
Bogen  var  bestemt  til  at  tjene  som  Ledetraad  ved  den  theologiske 
Undervisning  og  for  dannede  Lægmænd.  Næsten  hvert  Folk  har  sin 
Lucidarius;  vi  har  den  ogsaa  paa  alle  tre  nordiske  Sprog.1)  Et 
Sidestykke  til  den  har  vi  i en  oldnorsk  Oversættelse  af  Angelsachseren 
Alkuins  Skrift  de  virtutibus  et  vitiis  (om  Dydeme  og  Lasterne)t  en 
populær  Ethik.  *) 

Af  Homilier  har  den  oldnorske  og  islandske  Literatur  en  stor 
Mængde  at  opvise.  De  er  dels  af  moralsk,  dels  af  dogmatisk,  dels 
— og  maaske  de  fleste  — af  legendarisk  Indhold,  fortællende  om 
visse  Helgeners  Historie  og  Underverker.  Homilierne  er  enten  Over- 
sættelser  fra  Latin  eller  originale.  En  gjennemgaar  saaledes  Stave- 
kirkernes  enkelte  Dele  og  forklarer  deres  symbolske  Betydning;  i en 
anden  tales  om  Drukkenskab  og  Usædelighed  som  de  herskende 
Nationalfeil  i Norge  og  paa  Island.3) 

Det  betydelige  bibelhisto riske  Verk,  som  i Almindelighed  har 
gaaet  under  Navnet  Stjorn  (d:  Styrelse , Guds  Verdensstyrelse),  og 
hvoraf  C.  R.  Unger  har  udgivet  en  Del  (1853 — 1862),  udgjør  i Virke- 
ligheden  ikke  ét,  men  flere,  ganske  forskjellige  Arbeider.  Det  eneste 
fuldstændige  Haandskrift,  man  har  af  denne  Samling  af  forskjellige 
Arbeider,  indeholder  6 Nummere:  1)  Begyndelsen  af  den  bibelske 
Historie  fra  iste  Mosebog  til  2den  Mosebogs  Kap.  18.  Om  dette 
Arbeide  giver  en  indledende  Prolog  følgende  Oplysninger:  Det  er 
udarbeidet  i Begyndelsen  af  det  14de  Aarhundrede  efter  Foranstalt- 
ning af  Kong  Haakon  Magnussøn  (f  1319).  Denne  havde  allerede 
tidligere  ladet  oversætte  en  Samling  af  forskjellige  Helgeners  Levnets- 
beskrivelser, Hellige  Mænds  Blomster , som  .paa  Kirkeaarets  Helgen- 
dage  blev  forelæst  for  hans  Hird.  Men  nu  vilde  Kongen  gjerne 

• 

*)  Den  islandske  Lucidarius  er  udgivet  af  Konrad  Gislason  i Annaler  for  nordisk 
Oldkyndighed  1858.  Man  kjender  hverken  Oversætteren  eller  Tiden  for  Over- 
sættelsens  Istandbringelse  Den  maa  dog  være  meget  gammel,  efter  Munchs 
Antagelse  fra  det  I2te  Aarhundrede.  Den  danske  Lucidarius  (fra  det  14de  Aarh.) 
er  udgivet  af  C.  J.  Brandt  1849. 

a)  Udgivet  i Gammel  norsk  Homiliebog  1864  af  C.  B.  Unger  (Oldskriftsselskabet). 

*)  En  Samling  udgivet  af  C.  B.  Unger:  Gammel  norsk  Homiliebog  1864. 

have  et  Bibelverk,  som  kunde  benyttes  paa  samme  Maade  paa  Søn- 
dage  og  andre  Festdage,  som  var  helligede  Herren  selv.  Efter 
Kongens  Befaling  skulde  Begyndelsen  ske  med  Bibelens  første  Bogr 
dog  saaledes,  at  selve  den  hellige  Skrifts  Fortælling  skulde  suppleres 
med  Tilføielser,  hentede  fra  andre  Skrifter.  Arbeidet  blev  derfor  en 
Blanding  af  Bibelhistorie  og  Bibelfortolkning.  Ved  Siden  af  sin 
Gjengivelse  af  den  bibelske  Beretning  optager  Forfatteren  en  Mængde 
Stof  fra  Kirkefædrene  (Augustin,  Gregor,  Isidor  o.  a.);  men  fremfor 
alt  øser  han  af  historia  scholastica , et  Verk,  der  er  forfattet  af 
Petrus  Comestor  (f  1178  i Paris)  og  indeholder  et  Uddrag  af  den 
hellige  Skrifts  Bøger  fra  iste  Mosebog  til  Apostlemes  Gjeminger,  med 
nærmere  Forklaring  og  Fremstilling  af  Theologers  og  Filosofers 
Meninger  om  forskjellige  religiøse  Materier,  Citater  af  hedenske 
Filosofer  og  Digtere  o.  s.  v.  samt  af  speculum  historiale , en  vidt- 
løftig  Verdenshistorie  fra  Skabelsen  til  Aar  1253,  forfattet  af  Vin- 
centius  fra  Beauvais  (f  1264),  Dominikanermunk  og  Forelæser  hos 
Ludvig  den  hellige  af  Frankrige.  2)  Slutningen  af  Mosebøgerne  fra 
2den  Mosebog  Kap.  18,  væsentlig  efter  den  hellige  Skrift.  3)  En 
friere  Gjengivelse  af  Josvas,  Dommernes,  Ruths,  Samuels  og  Kon- 
gernes  Bøger  med  enkelte  Tillæg,  navnlig  allegoriske  Forklaringer. 
4)  Romernes  Historie,  en  Parafrase  af  Sallusts  Jugurtha  og  Catilina 
samt  af  Lucans  Pharsalia.  5)  Alexander  den  stores  Historie,  paa 
Grundlag  af  et  latinsk  Digt  af  Philippe  Gautier.  6)  En  Bearbeidelse 
af  Makkabæemes  Bøger,  med  flittig  Benyttelse  af  Josefus,  hvortil 
knytter  sig  en  Fortegnelse  over  de  romerske  Keisere  med  en  efter 
Keiser  Tiberius  indskudt  Episode  om  Pilatus  og  hans  Fader.  Tilslut 
tilføies,  at  denne  Bog  er  af  den  hellige  Hieronymus  oversat  fra 
Hebraisk  paa  Latin,  og  fra  Latin  paa  Norsk  af  Presten  Brand  Jonssønr 
som  siden  blev  Biskop  i Hoie.  Den  norske  Oversættelse  af  denne 
tilligemed  Alexander  den  stores  Historie  skede  efter  Befaling  af  Kong 
Magnus  Haakonssøn. 

Nummeme  2,  3 og  6 er  aldeles  ligeartede  og  udgjør  et  Hele;, 
de  har  ogsaa  alle  tre  Hieronymuss  bekj endte  Oversættelse  Vulgata  til 
sin  Kilde.  Grunden  til,  at  Romernes  og  Alexander  den  stores  Historie 
blev  skudt  indimellem,  er  naturligvis  den,  at  man  derved  vilde  udfylde 
det  Hul,  som  findes  efter  den  babyloniske  Fangenskabs  Tid.  Det 
kan  ikke  være  tvivlsomt,  at  Slutningsbemerkningen  om,  at  Kong 
Magnus  Haakonssøn  har  befalet  den  norske  Oversættelse  af  «denne 
Bog»  og  af  Stykket  om  Alexander  den  store,  refererer  sig  baade  til 
Nummerne  2,  3,  5 og  6,  da  Magnus  bar  Kongenavn  allerede  fra 
1257  og  saaledes  meget  godt  kan  have  givet  dette  Opdrag  til  Brand 
Jonssøn,  før  denne  i Aaret  1263  besteg  Bispestolen  i Hoie.  Da 

altsaa  Nummer  1 som  et  fra  de  øvrige  fem  ganske  forskjelligt  Verk 
maa  adskilles  fra  disse,  maa  man  ogsaa  aldeles  opgive  Fællesnavnet 
Stjom,  som  heller  ikke  findes  i Haandskrifteme,  og  som  — uvist  fra 
hvilken  Tid  — er  kommen  til  at  blive  den  fælles  Titel  paa  disse 
forskjellige  Arbeider. l) 

Af  Helgensagaer  eller  Legender  har  vi  atter  en  stor  Mængde. 
Den  ældste  af  de  norske  Helgensagaer  er  Sagaen  om  St.  Olaf,  der 
i en  bearbeidet  Form  er  optaget  i Snorre  Sturlasons  Olaf  den  helliges 
Saga.  De  allerfleste  oldnorske  Helgensagaer  er  imidlertid  af  uden- 
landsk  Oprindelse,  dels  Oversættelser,  dels  friere  Bearbeidelser.  De 
fleste  er  nu  udgivne  af  C.  R . Unger  dels  i Postola  Sogur  (Univer- 
sitetsprogram for  1874),  dels  i Heilagra  manna  sogur  i 2 Bind 
(Universitetsprogram  for  1877).  Sagaen  om  Thomas  Becket  er  ud- 
givet  af  Unger  som  Universitetsprogram  1869.  Barlaams  og 
J osa  fats  Saga  (udgivet  af  Keyser  og  Unger  1851)  er  en  kristelig 
Omskrivning  af  en  indisk  Fortælling,  hvis  græske  Bearbeidelse  af 
flere,  men  vistnok  uden  tilstrækkeQg  Grurfd,  tillægges  Johannes 
•Damascenus.  Efter  Korstogene  blev  den  bekjendt  i en  latinsk  Over- 
sættelse  og  oversattes  nu  paa  forskjellige  Sprog,  paa  Norsk  af 
Haakon  den  unge  (f  1257),  Søn  af  Haakon  Haakonssøn.  Den  hører 
ind  under  den  kristelige  Digtning  og  danner  Overgangen  til  de 
religiøse  Digte. 

Paa  den  religiøse  Digtnings  Omraade  indtager  den  gamle  islandske 
Kirke  en  forholdsvis  høi  Plads.  Allerede  tidlig  begyndte  den  nordiske 
Skaldekunst  at  prøve  sine  Kræfter  ogsaa  paa  religiøse  Emner.  Da 
de  religiøse  Digte  næsten  altid  var  Lovkvad  til  Kristi,  Marias  og 
Helgenernes  Ære,  anvendtes  i Almindelighed  den  Digtart,  som  Skalde- 
kunsten  havde  udviklet  for  Æredigtet,  Dråpaen.  Denne  karakteriserede 
sig  ved  sin  Kunstmæssighed:  den  kunstmæssige  Versbygning,  de 
kunstige  Skaldeomskrivninger  og  den  vidtgaaende  Omkastning  af 
Ordene.  Dråpaens  kunstige  og  indviklede  Form  svarede  dog  ikke 
til  den  kristelige  Digtnings  Krav  paa  Simpelhed  og  Hjertelighed. 
«Det  Indtryk,  som  den  religiøse  Dråpa  gjør,  er  overhovedet  koldt; 
den  har  lidet  eller  intet  ved  sig  af  Salmedigtningens  hjertelige  Præg, 
men  desto  mere  af  Heltedråpaens  ydre  verdslige  Glimmer,  der  igrunden 
oftest  slet  passer  tjl  Emnet.»2) 

Den  kristelig-religiøse  Dråpa  begynder  uden  Tvivl  saagodtsom 
med  selve  Kristendommen  i Norge  og  paa  Island;  men  ret  i Gang 
kom  den  dog  først  fra  Midten  af  det  I2te  Aarhundrede.  Ved  denne 

*)  Konrad  Maurer:  Ueber  die  Ausdriicke  altnordische,  altnorwegische  und  islån- 
dische  Sprache  S.  212  flf. 

*)  Keyser;  Nord mænd enes  Videnskabelighed  og  Literatur.  S.  337. 

Tid  digtede  Islænderen  Einar  Skulessøn  den  berømte  Geisle  d.  e. 
Straalen  (smlgn.  S.  57),  som  gjennem  et  Tidsrum  af  omtrent  to 
Aarhundreder  blev  Forbilledet  for  den  religiøse  Dråpa,  hvis  Blom- 
stringstid falder  i Slutningen  af  det  13de  og  Begyndelsen  af  det 
14de  Aarhundrede.  Herhen  hører  bl.  a.  Leidarvisan  (0:  Veivisning % 
der  priser  Søndagens  Hellighed,  thi  paa  den  Dag  foregik,  siger  Digtet, 
Englenes  Skabelse,  Arkens  Landing,  Overgangen  over  det  røde  Hav, 
Lovgivningen  paa  Sinai,  Kristi  Fødsel  og  Opstandelse  m.  m. 

Ved  Midten  af  det  14de  Aarhundrede  begyndte  man  at  faa 
Øinene  op  for  de  store  Mangler  ved  den  gamle  Dråpamaner.  Flere 
af  Tidens  største  Skålde  søgte  ogsaa,  ihvorvel  de  fastholdt  Dråpaens 
ydre  Form,  dog  at  gjøre  Foredraget  simplere  og  klarere  ved  i langt 
mindre  Maalestok  at  anvende  Skaldeomskrivningerne  og  den  kunstige 
Omflytning  af  Ordene  o.  s.  v.  Som  Aarhundredets  ypperste  Skald 
ansaaes  Eystein  Asgritnssøn,  en  islandsk  Augustinermunk,  som  paa 
Grund  af  Gjenstridighed  mod  sin  Abbed  maatte  forlade  sit  Kloster 
(Thykkvabo)  paa  Island  og  senere  opholdt  sig  i Elgeseter  ved 
Nidaros.  Da  han  i 1358  af  Erkebiskop  Olaf1)  blev  sendt  som  Visi-* 
tator  til  Island,  kom  han  her  i Strid  med  Biskop  Gyrd  af  Skaalholt, 
mod  hvem  han  digtede  flere  Smædeviser.  Han  blev  derfor  sat  i Ban 
af  Biskopen,  maatte  ydmyge  sig  og  digtede  nu  for  at  bevise  sin 
oprigtige  Anger  det  bekj  endte  Kvad  Lilja  til  Kristi  og  Jomfru  Marias 
Ære.  Dette  Digt  blev  «saa  berømt,  at  det  hed  for  et  Ordsprog,  at 
alle  Skålde  gjeme  vilde  have  digtet  Lilja.  Digtet  er  et  Slags 
Messiade;  det  begynder  med  Englenes  og  Menneskenes  Fald,  gaar 
derpaa  over  til  at  omhandle  Kristi  Aabenbarelse  og  Forsoningsdød, 
Marias  Smerte,  Kristi  Opstandelse  og  Himmelfart  og  slutter  saa  med, 
at  Digteren  udtaler  sin  Forvisning  om  Menneskeslægtens  og  sin  egen 
Frelse  ved  Kristi  og  Jomfru  Marias  Fortjeneste.  Tonen  er  undertiden 
noget  dogmatisk,  men  det  har  mange  skjønne  Steder  og  overgaar  i 
sand  Digteraand  langt  alle  andre  nu  bekjendte  norrøne  Kvad  af 
samme  Slags*. *) 

*)  Fortegnelsen  over  Erkebiskoperne  i Nidaros  efter  1350  (smlgn.  S.  97)  hidsættes 
her:  18)  Olaf,  Abbed  i Nidarholms  Kloster,  valgt  1349,  iklædt  Palium  1350 

f 1371.  19)  Tkrond,  valgt  ved  Provision  1 37 1 f 1381.  20)  Kikolaus 

Finkcnoghe,  ogsaa  kaldet  Fuser,  indviet  1382  f 1386.  21)  Vinalde  Henrikssøn, 

udnævnt  1386  f 1402.  22)  Askel,  valgt  1402,  indviet  1404  f 1428.  23)  Aslak 

Harniktssøn  Bolt , valgt  1428  af  Kapitlet,  tiltraadt  1429,  stadfæstet  af  Paven 
1430  f 1450.  24)  Olaf  Throndssøn,  valgt  af  Kapitlet  1450,  men  først  1459 

efter  en  langvarig  Strid  i fuld  Besiddelse  af  Erkestolen  f 1474-  25)  Gaute 

Ivarssøn , valgt  1474  f 1510.  26)  Erik  Valkendorf,  indviet  1510  f 1522. 

27)  Olaf  Engelbrektssøn,  indviet  1523  f 1538. 

*)  Keyser:  Nordmændenes  Videnskabelighed  og  Literatur  S.  340. 

Imidlertid  udviklede  sig  i Løbet  af  det  14de  Aarhundrede  en 
ny  Digtart,  Rimdigtningen  (Rima),  der  efterhaanden  fortrængte 
Dråpaen.  Dens  Særkjende,  hvorved  den  skilte  sig  fra  de  ældre 
Skaldeverker,  var  hovedsagelig  — foruden  Enderimet  — en  større 
Lethed,  Klarhed  og  Simpelhed  i Udtryksmaaden.  Den  ældste  Rima , 
som  er  os  bevaret,  af  religiøst-historisk  Indhold  er  Einar  Gilss&ns 
Ola/srima,  et  Æredigt  for  St.  Olaf  fra  det  14de  Aarhundrede. 
Senere  finder  man  en  Mængde  saadanne  af  religiøst  Indhold,  men 
deres  poetiske  Værd  er  lidet,  de  er  fattige  baade  paa  ophøiede 
Tanker  og  paa  skjønne  Billeder. 

Med  Udgangen  af  det  14de  Aarhundrede  ophører  den  norsk- 
islandske  literære  Produktivitet  ogsaa  paa  det  religiøse  og  kirkelige 
Livs  Omraade;  men  netop  paa  denne  Tid  faar  den  religiøse  Lite- 
ratur  i Modersmaalet  et  merkeligt  Opsving  i de  to  andre  Lande, 
nærmest  i Sverige,  men  demæst  ogsaa  i Danmark.  Stødet  hertil 
udgik  fra  den  nys  stiftede  Birgittiner  or  den.  Den  ved  den  hellige 
Birgitta  fremkaldte  religiøse  Bevægelse  udbredte  sig  i vide  Kredse, 
navnlig  i Sverige  og  Danmark  og  vakte  overalt  en  ny  Interesse  for 
Sjælepleie,  Prædiken  og  gudelig  Læsning  og  dermed  tillige  for  Mo- 
dersmaalets  kirkelige  Brug  baade  i Tale  og  i Skrift.  Folkets  kriste- 
lige Oplysning  stod  for  Birgitta  som  en  Hovedsag,  et  væsentligt 
Formaal  for  hendes  Bøn  og  Arbeide,  og  i hendes  Ordensregler  indtog 
derfor  Ordets  Forkyndelse  en  fremtrædende  Plads.  Det  var  en  fast 
Regel,  at  i Birgittinerkirkeme  skulde  hver  Søndag  Evangeliet  udlægges 
i Folkets  Sprog.  Men  ogsaa  ellers  kom  hendes  mægtige  Indflydelse 
tilsyne. 

I og  om  hendes  Orden  dannede  der  sig  en  mystisk  Skole, 
hvorfra  en  ret  betydelig  Literatur  udgik  dels  paa  Latin,  dels  paa  Fol- 
kesproget.  Paa  dette  sidste  udøvede  Skolen  en  eiendommelig  Ind- 
flydelse. I dens  Klostre  mødtes  Nonner  og  Munke  fra  alle  tre  nordiske 
Lande.  Vadstena , Moderklostret,  var  og  blev  Sjælen  i den  hele  Be- 
vægelsé;  derfra  blev  de  øvrige  Ordenen  tilhørende  Klostre  ledede  og 
visiterede,  og  derhen  søgte  Ordenens  Medlemmer  og  Venner  ikke 
blot  fra  Sverige,  men  ogsaa  fra  Danmark  og  Norge.  Vi  har  her  en 
Slags  skandinavisk  Bevægelse,  som  i Tiden  falder  sammen  med  Be- 
stræbelseme  for  en  politisk  Union  mellem  de  tre  Riger.  En  Frugt 
af  denne  livlige  Forbindelse  mellem  de  tre  Nationaliteter  var  ogsaa 
den  literære  Vexel virkning.  Herved  opstod  det  saakaldte  Birgittiner- 
sprog,  en  eiendommelig  Blanding  af  Svensk,  Dansk  og  Norsk,  som 
fremkom  derved,  at  naar  de  fra  Ordenen  udgaaende  svenske  Skrifter 
skulde  afskriveS  af  Danske  eller  Norske,  blandedes  en  Mængde  danske 
eller  norske  Udtryk  ind  i den  oprindelige  svenske  Text.  Derimod 

maa  det  vistnok  betragtes  som  en  Misforstaaelse,  naar  man  har  troet, 
at  «Birgittinersproget»  har  været  et  eiendommeligt  Klostersprog,  som 
tåltes  af  de  til  Ordenen  hørende  Medlemmer. 

Den  birgittinske  Skoles  Standpunkt  var  den  middelalderlige  og 
da  nærmest  den  gamle  franske  Mystiks.  Allerede  Birgittas  egne 
Skrifter,  blandt  hvilke  hendes  revelationes  (Aabenbarelser)  indtager 
den  første  Plads,  røber  stærk  Paavirkning  fra  den  Kant.  I én  Hen- 
seende indtog  Birgitta  dog  en  særegen,  fra  de  øvrige  Mystikere  for- 
skjellig Stilling.  Medens  disse  nemlig  i Regelen  stillede  sig  temmelig 
ligegyldig  ligeoverfor  den  ydre  Orden  i Kirke  og  Stat,  var  dette 
ingenlunde  Tilfældet  med  Birgitta.  Hun  var  som  en  Slægtning  af 
selve  Kongehuset  tidlig  draget  ind  i de  politiske  Brydninger  i sit 
Fædreland  og  havde  med  Iver  og  Interesse  deltaget  i de  store  poli- 
tiske Spørgsmaals  Løsning;  fremdeles  var  hun  en  Ynder  af  Pave- 
dømmet,  og  just  hendes  Straffetaler  mod  den  fordærvede  Stat  og  det 
fordærvede  Pavedømme  afgiver  ofte  slaaende  Vidnesbyrd  om  hendes 
Hengivenhed  for  selve  Institutionerne  og  den  paa  dem  grundede 
Orden.  Netop  fordi  hun  satte  Pavedømmet  saa  høit,  blev  hun  greben 
af  den  bitreste  Smerte  ved  at  se  det  saa  fornedret  og  vanhelliget, 
som  Tilfældet  var  paa  hendes  Tid. 

Ligesom  hun  nu  selv  i sine  egne  Skrifter  viste  sig  stærkt  paa- 
virket  af  den  franske  Mystik,  saaledes  kom  ogsaa  den  Literatur  i 
Folkesproget,  som  efterhaanden  fremgik  af  hendes  Skole,  til  for  en 
væsentlig  Del  at  bestaa  af  Oversættelser  af  de  gamle  franske  Mysti- 
kere, Bernhard  af  Clairveaux,  Hugo  af  St.  Victor,  Bonaventura, 
Gerson , tildels  ogsaa  af  tyske  Mystikere  som  Henrik  Suso  og  Tho- 
mas a Kempis1).  Til  disse  Oversættelser  kom  demæst  en  hel  Del 
originale  Opbyggelsesskrifter,  navnlig  af  svenske  Forfattere;  af  Præ- 
dikensamlinger  nævnes  fem  svenske,  én  dansk  og  én  norsk. 

Haand  i Haand  med  den  vaagnende  Iver  for  Modersmaalet,  som 
i denne  Tid  gjorde  sig  gjældende,  gik  Bestræbelserne  for  at  faa 
Bibelen  oversat.  Om  den  norske  saakaldte  Stjom  se  ovenfor.  I 
Sverige  har  vi  en  Oversættelse  eller  rettere  Udlæggelse  af  de  fem 
Mosebøger  (Pentateuchen),  som  af  Fr.  Hammerich  og  Kleming  til- 
lægges  Birgittas  Skriftefader  Magister  Matthias  af  Lmkjøping  (f 
1350).  Denne  Mand,  der  snarere  maa  kaldes  Bibel theolog  end 
Mystiker,  var  Sveriges  berømteste  lærde  i hele  Middelalderen, 
Forfatter  af  flere  theologiske  og  filosofiske  Skrifter,  navnlig  af 
udførlige  latinske  Konkordanser  eller  Glosser  til  hele  den  hellige 

*)  Saaledes  af  Bonaventura  hans  stimulus  amoris,  meditationes  7'itu  Chr  i sti,  Raad 
til  Klosterfolk,  Betragtning  over  Lidelseshistorien,  af  Gerson  hans  Udlæggelse  af 
Davids  Bodssalmer  o.  fl.,  af  Henrik  Suso  hans  t gudelige  Yisdomsbog». 

Skrift.  Dette  Verk  er  selv  gaaet  tabt,  men  antages  at  ligge  til 
Grund  for  den  ovenfor  nævnte  Oversættelse  eller  Udlæggelse  afPen- 
tateuchen.  Denne  skulde  da  være  en  Oversættelsey  som  Matthias 
selv  har  foretaget  af  sit  store  latinske  Bibelarbeide,  men  hvori  han 
ikke  kom  længere  end  ud  Pentateuchen.  Vi  skulde  da  i den  have 
den  «Bibel  paa  Svensk»,  som  efter  enkelte  gamle  Optegnelsér,  Bir- 
gitta og  Magnus  Smek  havde.  Reuterdakl  anser  dette  for  sandsynligt 
forsaavidt,  at  det  svenske  Arbeide  er  en  Oversættelse  afMatthias’s 
latinske,  men  mener,  at  det  er  høist  uvist,  om  Matthias  selv  er  Over- 
sætteren.  — Mere  nøiagtige  Oversættelser  af  Josvas , Dommernes , 
Ruihs,  Judiths , Esthers  og  Makkabæernes  Bøger  er  leverede  af  Bir- 
gittinerne i Slutningen  af  det  15  de  og  Begyndelsen  af  det  16de  Aar- 
hundrede,  ligesom  vi  ogsaa  har  Oversættelse  af  Johannes' s Aaben - 
baring  og  Fragmenter  af  andre  nytestamentlige  Bøger.  — Paa  Dansk 
blev  i det  15  de  Aarhundrede  de  tolv  første  Bøger  af  det  Gamle 
Testamente  oversatte  efter  Vulgata,  en  Oversættelse,  som  ligeledes 
synes  at  pege  tilbage  til  birgittinsk  Oprindelse. 

Det  samme  gjælder  en  Del  af  de  gudelige  Viser,  som  er  levnede  os 
fra  Tiden  før  Reformationen ; ogsaa  her  synes  Sproget  at  vise  tilbage 
til  samme  Kilde.  Men  det  er  ikke  altid  saa  ganske  let  at  afgjøre, 
hvad  der  af  denne  Tids  religiøse  Literatur  tilhører  Birgittinerne 
og  hvad  ikke.  Deres  Iver  for  Modersmaalet  var  nemlig  ikke  noget 
for  dem  udelukkende  eiendommeligt.  Fra  denne  Tid  har  vi  saaledes 
Tidebøger,  som  gjengav  den  daglige  Bedetjeneste  ved  de  forskjellige 
Tider  (horce)  med  Davids  Salmer;  fremdeles  Messeboger , som  for- 
klarede alt,  hvad  Presten  gjorde  under  Messetjenesten,  Passionaler 
^ Lidelseshistorien)  og  Skriftemaalsbøger , som  dels  var  en  Anvisning 
for  Presten,  hvorledes  han  skulde  stille  sine  Spørgsmaal  i Skrifte- 
stolen,  dels  en  Anvisning  for  Menigmand,  hvorledes  han  skulde 
betænke  sine  Synder,  prøve  sig  selv  og  bekjende.  Endvidere  maa 
nævnes  den  svenske  og  den  danske  Jertegnspostil , den  sidste  forfattet 
af  Kristiern  Pedersen  («Alle  Epistler  og  Evangelier  med  deres  Ud- 
tydning  og  Glosser  og  Jertegn  til  hver  Dag»),  fremdeles  Legender , 
Bønnebøger  i Prosa  og  paa  Vers,  Helgenviser  og  andre  aandelige 
Sange  og  Salmer , dels  originale,  dels  oversatte  fra  Latin. 

En  fremragende  Plads  som  religiøs  Digter  indtager  henimod 
Slutningen  af  Middelalderen  Mester  Mikael}  Sogneprest  ved  St. 
Albans-Kirken  i Odense.  1496  udgav  han  paa  Opfordring  af  Kong 
Hanss  Gemalinde,  Dronning  Kristine,  en  Samling  danske  Rim:  « Jom- 
fru Marias  Rosenkrans »,  en  poetisk  Oversættelse  af  den  franske 
Dominikaner  Alanus  de  Rupe's  Bog  psalterium  beatce  virginis . Des- 
uden  skrev  han  et  Digt  «om  Verdens  Skabelse»  og  et  «om  Menne- 

skets  Liv».  Af  disse  tre  Rimverker  er  flere  Salmer  i mere  eller 
mindre  omarbeidet  Skikkelse  gaaet  over  i senere  Salmeboger,  saa- 
ledes:  «Synden  gjør  Mennesket  blind  og  lam»  (Landstad  No.  500) r 

«O  Jesu,  hør  mig  for  din  Død»,  «Jeg  lægges  i Jorden  i en  Ble» 
(Landst.  No.  457),  «Nu  takke  vi  af  Hjertens  Grund»  (Grundtvig: 
«Den  Ædelsten  saa  rosenrød»  Landst.  No.  303).  Mester  Mikael  er 
ikke  den  eneste  i denne  Tid,  som  har  ydet  Bidrag  til  vor  kirkelige 
Salmeskat.  Andre  «gamle  Sange,  som  have  været  brugte  i Pave- 
dømmet»,  er  den  gamle  Dagvise  («Den  signede  Dag,  som  vi  nu  se» 
Landst.  No.  604  og  434),  «Den  signede  Dag  er  os  beted»  (dies  est 
lætitiæ  Landst.  No.  139),  «Krist  stod  op  af  Døde»  (Landst.  No.  343), 
alle  optagne  af  Hans  Thomissøn  i hans  Salmebog,  den  første  efter 
Reformationens  Indførelse.  Af  «gamle  papistiske  Sange,  som  ere 
korrigerede  og  rettede»  eller  «Mariaviser  christelig  forvendte  Jesu  Christ 
til  Lov  og  Ære»  har  han  optaget:  «Det  hellige  Kors  vor  Herre 

selv  bar»,  «Jeg  vil  mig  Herren  love»  (Landst.  No.  265),  «Maria  hun 
er  en  Jomfru  ren»  (Landst.  No.  297),  «Fryd  dig  du  Christi  Brud* 
(Landst.  No.  96). 

Da  Bogtrykkerkunsten  blev  kjendt  i Norden,  blev  den  i den 
første  Tid  benyttet  til  at  skaffe  nye,  paalidelige  Udgaver  af  de  gamle 
kirkelige  Haandbøger,  Missaler  (Messebøger)  og  Breviarer  (Bønne* 
bøger).  Disse  Bøger,  som  brugtes  ved  Gudstjenesterne,  var  nemlig 
bleven  saa  korrumperede  ved  Afskrivernes  Uvidenhed  og  Skjødes- 
løshed,  at  Brugen  af  dem  ofte  vakte  Latter  hos  Tilhørere,  som  for 
stod  Latin.  For  at  raade  Bod  paa  denne  Mislighed  lod  allerede 
1483  en  dansk  Biskop  Karl  Rønnov  i Odense  et  breviarium  Otko- 
niense  trykke  i Liibeck;  dette  Exempel  blev  snart  fulgt  af  andre 
Bisper,  saaledes  ogsaa  af  Erkebiskopen  i Nidaros  Erik  Valkendorfr 
som  1519  lod  trykke  et  Missale  bestemt  for  hele  Norge  (trykt  i 
Kjøbeqhavn)  og  et  breviarium  Nidarosiense  (trykt  i Paris  1519). 
Det  samme  skede  ogsaa  i svenske  Stifter  paa  Grund  af  Messe- 
bøgernes  Uoverensstemmelser  og  Feil. 

1 

I sidste  Halvdel  af  det  1 5de  Aarhundrede  fik  Danmark  og  Sverige 
egne  Universiteter  i Kjøbenhavn  og  Upsala . Det  var  naturligL 
at  Ønsket  om  et  Universitet  inden  Nordens  Grænser  opstod,  da  hvert 
selvstændigt  Land  i Slutningen  af  Middelalderen  havde  sit  særegne 
Universitet;  det  var  næsten  bleven  en  Æressag  for  et  Land  at  have 
sin  egen  Høiskole. 

Allerede  Erik  af  Pommem  henvendte  sig  til  Pave  Martin  V med 
Begjæring  om  Tilladelse  til  at  oprette  et  Universitet  for  de  nordiske 
Lande.  Paven  indvilgede  ogsaa  i Oprettelsen  af  et  studium  generale „ 

men  med  den  Indskrænkning,  at  der  ikke  maatte  foredrages  Theologi. 
Denne  Klausul  var  vel  Hovedgrunden  til,  at  der  dengang  ikke  blev 
# videre  af  Sagen.  Men  i Aaret  1474  foretog  Kristiern  I en  «Pilegrims- 
færd»  til  Rom,  hvor  han  af  Pave  Sixtus  IV  udvirkede  Tilladelse  til 
at  oprette  et  Universitet.  Den  pavelige  Bulle  af  19de  Juni  1475,  som 
meddelte  Tilladelsen,  bestemte,  at  Erkebiskopen  eller  den  Biskop,  i 
hvis  Stift  Universitetet  kom  til  at  ligge,  skulde  være  Kansler  med 
Ret  til  at  uddele  de  akademiske  Grader  (Baccalaureat  — Licentiat  — 
Magister  — og  Doctorgraderne).  Til  Stedet,  hvor  det  nye  Universitet 
skulde  ligge,  bestemte  Kongen  Kjøbenhavn  (1478).  Medicineren 
Magister  Peter  Albertsen , der  blev  udnævnt  til  Vicekansler,  sendtes 
udenlands  for  at  hverve  Lærere  ved  de  forskjellige  Fakulteter;  og 
først  den  iste  Juni  1479  foregik  den  høitidelige  Indvielse. 

Men  de  Lærere,  Mag.  Peter  Albertsen  medbragte,  var  allesammen 
hentede  fra  Universitetet  i Køln , som  vistnok  tidligere  havde  nydt 
en  overordentlig  Anseelse,  men  nu  allerede  var  afblomstret  og,  fordi 
det  havde  stængt  sig  ude  fra  Paavirkning  af  den  nyere  humanistiske 
Videnskabelighed,  var  bleven  et  Sæde  for  Obskurantismen.  Dette  i 
Forbindelse  med  de  smaa  Pengemidler,  man  raadede  over,  bevirkede, 
at  det  nye  Universitet  i Kjøbenhavn  blev  uden  nogen  synderlig  Virk- 
somhed  og  Indflydelse  lige  til  dets  Reorganisation  ved  den  lutherske 
Reformations  Indførelse  i Danmark.  Nu  og  da  blev  der  rigtignok 
gjort  Forsøg  paa  at  ophjælpe  det;  saaledes  befalede  f.  Ex.  Kong 
Hans,  at  ingen  maatte  reise  til  Udlandet  for  at  studere,  førend  han 
havde  studeret  tre  Aar  ved  Kjøbenhavns  Universitet.  Men  disse 
Forsøg  udrettede  ikke,  hvad  der  tilsigtedes,  og  den  nye  Høiskole 
førte  en  temmelig  kummerlig  Tilværelse  lige  til  Reformationen. 

Omtrent  samtidig  hermed  oprettedes  ogsaa  Universitetet  i Upsala . 
Som  før  omtalt,  fattedes  paa  et  Møde  i Arboga  1474  en  Beslutning 
om,  at  Erkebiskopen  Jakob  Ulfsson  i sit  eget,  Biskopemes  og  Raadets 
Navn  skulde  indsende  et  Andragende  til  Paven  om  at  faa  Tilladelse 
til  at  stifte  et  Universitet  i Upsala.  Pave  Sixtus  IV  indvilgede  An- 
dragendet ved  en  Bulle  af  27de  Februar  1477. l)  Den  pavelige  Bulle 
tillod  Oprettelsen  af  et  studium  generale  med  samme  Privilegier  og 
Friheder  som  Universitetet  i Bologna.  Der  kunde  meddeles  Under- 
visning baade  i Theologi,  kanonisk  og  civil  Ret,  Medicin,  Filosofi  og 
alle  andre  Videnskaber.  Upsala  Erkebiskop  skulde  være  selvskreven 
Kansler  med  Ret  til  at  uddele  de  akademiske  Grader.  2den  Juli  1477 

*)  Bullen  er  dateret  28de  Febr.  1476  *pjst  incarnationcm * . Det  paa  S.  145  an- 
førte Datum  bør  saaledes  rettes  til  27de  Febr.  1477.  Smlgn.  C.  Anner  stedt : 
Upsala  Universitetets  Historia  T,  S.  24  og  II,  Aktstykke  1.  Anm. 

udfærdigede  Erkebiskop  Jakob  Ulfsson  tilligemed  hans  sex  Lyd- 
biskoper,  Rigsforstanderen  Sten  Sture  den  ældre  og  23  verdslige 
Rigsraader  et  Privilegiebrev  for  Upsala  Universitet,  hvori  de  tog 
dette  med  dets  Lærere  i Rigets  Beskyttelse.  Den  høitidelige  Ind- 
vielse  foregik  den  7de  Oktober  1477  * Nærværelse  af  Sten  Sture  og 
Rigsraadet. 

Erkebiskop  Jakob  Ulfsson  bidrog  med  Iver  og  Energi  til  det  nye 
Universitets  Trivsel,  men  da  den  urolige  og  af  politiske  Interesser 
optagne  Gustav  Trolle  efterfulgte  ham  paa  Erkebispestolen,  kom  det 
i Forfald,  og  dets  Virksomhed  blev  ligesom  Kjøbenhavneruniversitetets 
kun  ringe,  ja  var  paa  Reformationstiden  næsten  ganske  hendøet. 
Nordboerne  vedblev  at  søge  til  fremmede  Universiteter,  især  til 
Rostock,  Greifswalde  og  Leipzig,  senere  ogsaa  til  Wittenberg. 

Det  friske  videnskabelige  Pust,  som  de  nyopvaagnede  huma- 
nistiske Studier  fremkaldte  i de  sydligere  Lande,  kan  ogsaa  til- 
dels  spores  i de  nordiske  Lande,  navnlig  i Danmark,  om  Norden 
end  ikke  i denne  Tid  kan  opvise  Humanister  i Ordets  egentligste 
Forstand.  Derimod  kan  nævnes  forskjellige  Mænd,  som  i større  eller 
mindre  Grad  var  paavirkede  af  den  nye  videnskabelige  Aand.  Morten 
Borup , som  fra  1491  var  Rektor  i Aarhus,  omtales  som  en  anseet 
Skolemand,  af  hvis  Disciple  ogsaa  flere  blev  dygtige  Mænd  i Kirkens 
Tjeneste ; men  om  hans  humanistiske  Studier  ved  man  dog  lidet  eller 
intet;  han  skal  have  studeret  i Køln,  der  just  ikke  var  bekjendt  som 
et  Humanismens  Sæde.  Af  ikke  ringe  Betydning  blev  den  Forbindelse, 
hvori  de  nordiske  Lande  under  Kristiem  II  stod  med  Nederlandene. 
Den  verdensberømte  nederlandske  Humanist  Erasmus  Rotterdamus 
havde  ogsaa  sine  Beundrere  og  Efterfølgere  i Danmark.  Fornemmelig 
gjælder  dette  om  Karmelitermunken  Paulus  Eliæ  (Paul  Eli e sen), 
som  senere  indtog  omtrent  samme  Stilling  til  Reformationen  som 
hans  nederlandske  Forbillede.  Fremdeles  kan  nævnes  som  paavirkede 
af  den  humanistiske  Videnskabelighed  Petrus  Parvus  Rosæfontanus 
fra  Roskilde,  der  fulgte  Kristiern  II  i hans  Landflygtighed  og  senere 
blev  Professor  i Rhetorik  i Kjøbenhavn,  Vincents  Lunge , som  senere 
spillede  en  fremragende  Rolle  ved  Reformationens  Indførelse  i Norge, 
Henrik  Smith  i Malmø  og  den  før  omtalte  Kannik  i Lund  Kristiem 
Pedersen , som  udfoldede  en  særdeles  frugtbar  Virksomhed  i den 
folkelige  Oplysnings  Tjeneste.  Han  opholdt  sig  med  offentlig  Under- 
støttelse i Paris  fra  1510  til  1517  .og  fik  her  trykt  flere  af  sine 
Skrifter,  sin  «Tidebog»  (1514),  «Messebog»  (1514)  og  «Jertegns- 
postib  (1515). 

I Fortalen  til  denne  sin  Postil  skriver  han:  «Ingen  skal  tro,  at 
Evangelieme  er  helligere  paa  et  Tungemaal  end  paa  et  andet.  Havde 


Universiteter  i Kjebenhavn  og  Upsala.  Humanisme. 

nogen  af  Apostlerne  skrevet  Evangelier  til  Danmarks  Rige,  da  havde 
han  dem  visselig  skrevet  paa  ret  Danske,  thi  hvert  Menneske  bør  at 
kunne  dem  paa  sit  eget  Maal;  de  er  saa  gode  paa  Dansk  og  Tysk 
som  de  er  paa  Latin,  naar  de  ellers  ret  udtydes,  thi  kan  intet  ufor- 
nuftigt  og  avindsfuldt  Menneske  sige,  at  det  er  ilde  gjort  eller  ube 
kvemmeligt  at  udsætte  dem  paa  Danske,  da  dog  ingen  kan  blive 
salig  uden  dem  og  den  hellige  Tro».  Det  er,  som  vi  allerede  nu  — 
før  Reformationen  — møder  en  Luftning  fra  en  ny  Aandens  Verden. 

Paa  Theologiens  og  den  kirkelige  Oplysnings  Enemerker  har  vi 
saaledes  i de  nordiske  Kirker  gjenfundet  de  samme  aandelige  Strøm- 
ninger,  som  i den  Tid  overhovedet  sætter  den  vesterlandske  Kirke  i 
Bevægelse.  Ingen  af  Tidens  mere  betydningsfulde  theologiske  eller 
kirkelige  Retninger  savner  sin  Repræsentant;  den  hellige  Birgitta 
indtager  endog  en  fremragende  Plads  i den  almindelige  Kirkehistorie. 
Ogsaa  Udviklingens  Gang  er  i det  store  og  hele,  navnlig  for  Dan- 
marks Vedkommende,  væsentlig  den  samme  som  i de  andre  Lande; 
ogsaa  her  peger  det  i Retning  af  Kirkens  Reform  at  ion. 


De  nordiske  Kirkers  Historie  efter 

Reformationen. 


X 


De  nordiske  Kirkers  Historie  efter 

Reformationen. 


Forste  Afsnit. 


Den  lutherske  Reformations  Indførelse. 


ijlanmarlt.  Den  nære  Beliggenhed  og  den  flersidige  Forbindelse 
med  Tyskland  gjorde,  at  Luthers  Optræden  og  den  evangeliske 
;£  Lære  blev  tidlig  bekjendt  i Danmark.  Konge  var  paa  den  Tid 
[ Kristiern  II  (1513 — 1 523),  der  allerede  i Faderens  Levetid  var 
erkjendt  som  dennes  Eftermand  i alle  tre  Riger.  Sverige  havde 
imidlertid  i 1501  efter  det  uheldige  Ditmarskertog  igjen  gjort  Op- 
stand;  fra  1512  førte  Sten  Sture  den  yngre  Rigsforstanderskabet,  og 
han  gjorde  alt  for  at  udhale  og  hindre  Kristierns  Antagelse  til 
Sveriges  Konge.  Det  var  saaledes  alene  Danmark  og  Norge,  som 
ved  Kong  Hans’s  Død  1513  paany  hyldede  Kristiern  og  tog  ham  til 
Konge.  Ved  denne  Leilighed  maatte  han  udstede  en  Haandfæstping, 
hvori  det  hed:  «Kongen  skal  elske  Gud  og  styrke  den  hellige  Kirke 
og  dens  Tjeneres  Ret  og  stadfæste  til  ubrødelig  Overholdelse  alle 
deres  Privilegier,  som  dem  friest  forundt  er  af  den  romerske  Kirke 
og  firemfarne  Konger.  — Hver  Biskop  skal  bruge  den  hellige  Kirkes 
Ret  og  Jurisdiktion  saa  frit  som  de  fra  Arilds  Tid  har  nydt  og  brugt 
den.  — Kongen  skal  aldrig  hindre  eller  lade  hindre  noget  Kapitels 
eller  Klosters  Valg  og  aldrig  indtrænge  Prælater  eller  Formænd  mod 
Kapitlemes  eller  Klostrenes  Valg  eller  Samtykke.  — Kongen  lover 
ikke  yderligere  at  besvære  Klostrene  (med  Gjæsteri,  Borgeleie  o.  s.  v.)>. 


176 


Den  lutherske  Reformations  Indførelse. 


Kristiem  II  er  bleven  meget  forskjellig  bedømt.  Han  hører  til 
de  Konger,  som  fra  en  Side  hæves  lige  saa  høit,  som  de  fra  en 
anden  sættes  lavt.  Enkelte,  navnlig  de  ældre  Historieskrivere,  ser 
i ham  alene  den  grusomme  Tyran,  andre  blandt  de  senere  priser 
ham  som  den  frisindede  og  folkekjære  Konge.  Er  den  første  Dom 
ubillig  streng,  saa  er  den  anden  heller  ikke  tilstrækkelig  begrundet. 
Kristiern  var  vistnok  en  Mand  med  mere  end  almindelige  Evner  og 
gode  Kundskaber,  derhos  virksom  og  med  mange  gode  Grundsæt- 
ninger  i sin  Regjering,  men  han  var  paa  samme  Tid  haard,  egenraa- 
dig  og  hævngjerrig.  Han  bar  et  bittert  Had  til  Adels-  og  Preste- 
vældet,  medens  han  antog  sig  de  lavere  Stænder,  Borgere  og  Bønder. 
Hans  Regjeringshandlinger  bar  derfor  ofte  Præget  af  Frisind  og  Folke- 
kjærlighed;  men  det  er  vel  et  Spørgsmaal,  om  de  ikke  egentlig  var 
udgaaede  af  Herskesyge  for  ved  de  lavere  Stænders  Hjælp  at  ind- 
skrænke  de  høiere. 

Disse  Kristiems  politiske  Planer  har  vistnok  ogsaa  i væsentlig 
Grad  betinget  hans  Forhold  til  Reformationen.  Det  er  vel  muligt, 
at  Kristiern,  som  unegtelig  var  en  af  Tidens  mest  oplyste  Fyrster, 
kan  have  havt  Øie  for  Kirkens  Overtro  og  Fordærvelse,  men  det  er 
saare  tvivlsomt,  om  han  har  følt  sig  draget  til  den  lutherske  Lære  af 
nogen  dyberegaaende  Overbevisning.  Betragter  man  hans  senere 
Færd,  nødes  man  til  at  antage,  at  de  politiske  Hensyn  har  spillet  en 
vigtig,  om  ikke  den  vigtigste  Rolle  hos  ham  som  hos  saamange 
andre  Fyrster.  Prestevældet  var  ham  forhadt;  Reformationen  bød 
nu  den  bedste  Anledning  til  at  bryde  det  og  derhos  til  at  berige  den 
kongelige  Kasse  med  en  Del  af  Kirkens  store  Rigdomme.  Kristiern 
var  desuden  det  sachsiske  Kurfyrstehus  nær  beslægtet ; Frederik  den 
vise  var  nemlig  hans  Morbroder.  Endelig  stod  han  af  flere  Grunde 
i et  spændt  Forhold  til  Pavestolen,  deriblandt  ogsaa  i en  Anledning, 
som  stod  i Forbindelse  med  den  Sag,  der  fremkaldte  Luthers  første 
Optræden  — Afladshandelen. 

I BegyndeLsen  af  1517  kom  Arcimboldus  som  pavelig  Legat 
til  Norden.  Det  var  nærmest  i Anledning  af  den  af  Leo  X udskrevne 
Aflad,  men  tillige  skulde  han  som  pavelig  Legat  optræde  som  Mæg- 
ler  mellem  Kong  Kristiern  og  Sten  Sture.  Den  Kamp,  disse  førte 
med  hinanden,  var  egentlig  af  rent  politisk  Natur,  men  da  Sten  Sture 
havde  fordrevet  den  dansksindede  Gustav  Trolle  fra  Erkesædet  i Up- 
sala,  optraadte  Kongen  tillige  som  den  krænkede  Erkebiskops  For- 
svarer. Han  ønskede  nu  gjerne  at  give  sin  Krig  mod  Sten  Sture  en 
kirkelig  Karakter,  hvorfor  han  fik  Erkebiskopen  i Lund  til  at  sætte 
Sten  Sture  i Kirkens  Ban.  Af  samme  Grund  søgte  han  ogsaa  at  vinde 
den  pavelige  Legat  for  sig  og  viste  sig  derfor  meget  føielig  ligeoverfor 

Legatens  Begjæring  om  at  faa  Tilladelse  til  at  prædike  Aflad  i alle 
Kongens  Lande. 

Arcimboldus  fik  Tilladelsen  paa  det  rimelige  Vilkaar,  at  han  kun 
skulde  betale  Kongen  i ioo  rhinske  Gylden,  en  efter  Omstændighe- 
•derne  ringe  Afgift.  Herved  troede  Kongen  at  have  vundet  den  pave- 
lige Legat  for  sig.  Men  hans  Tillid  blev  dog  i dette  Stykke  aldeles 
skuffet.  Da  Arcimboldus  nemlig  i 1518  kom  til  Sverige,  lod  han  sig 
bestikke  af  Sten  Sture  ved  store  Gaver  og  Løfter  om  Upsala  Erke- 
bispestol.  Medens  han  lod,  som  om  han  arbeidede  for  Kongen, 
røbede  han  alle  dennes  Planer  for  Sten  Sture  og  arbeidede  i Virke- 
ligheden  mod  ham.  Da  Kristiern  opdagede  Forræderiet,  blev  han, 
som  man  kan  tænke,  yderlig  opbragt.  Han  lod  lægge  Beslag  paa 
alle  de  Varer  og  Penge,  som  Legaten  havde  samlet,  og  at  dette  ikke 
var  saa  ubetydeligt,  kan  sees  deraf,  at  alene  Kongens  Ombudsmand 
ved  Kongsgaarden  i Bergen  Jørgen  Hansen  Skriver  nedlagde  hos 
Bispen  3 — 4000  Mark.  Det  var  kun  med  Nød,  Arcimboldus  reddede 
sig  ved  en  hastig  Flugt.  Udfaldet  af  Legatens  Reise  blev  forsaavidt 
af  adskillig  Betydning,  som  Opmerksomheden  paa  de  ved  Luther 
fremkaldte  Bevægelser  i Tyskland  derved  end  mere  blev  vakt  i 
Norden. 

Samtidig  hermed  bragte  Kristiern  sig  i et  vanskeligt  Forhold 
til  Rom  ved  sin  Strid  med  Biskopen  i Odense  Jens  Andersen  Bel - 
denak  (d.  e.  den  skåldede)  og  ved  sit  Forhold  under  Besættelsen  af 
Erkebispestolen  i Lund,  Jens  Andersen,  der  var  Søn  af  en  fattig 
Skomager  fra  Jylland,  var  en  Mand  af  store  Aandsevner  og  Lærdom, 
men  herskesyg,  pengegrisk  og  trættekjær.  Han  havde  tidligere  været 
meget  brugt  af  Kong  Hans  i Statsanliggender  og  havde  bl.  a.  ogsaa 
været  med  at  afslutte  en  Fred  med  Liibeckerne  1503,  ved  hvilken  Kon- 
gen forpligtedes  til  at  betale  Liibecken  betydelig  Pengesum  (80000  Gyl- 
den). Da  Krigen  med  Liibeck  kort  efter  udbrød  igjen,  betragtede 
Kong  Hans  Forliget  som  ugyldigt  og  negtede  at  betale.  Liibeckerne 
holdt  sig  da  til  Garanten  Hertug  Frederik,  der  ogsaa  maatte  udrede 
Pengene.  Han  krævede  dem  nu  tilbage  først  hos  Kong  Hans,  senere 
hos  Kristiern.  Denne  holdt  sig  igjen  til  Biskop  Jens,  som  han  paa- 
stod  havde  overskredet  sin  Fuldmagt.  Kristiern  havde  ogsaa  mange 
andre  Klagepunkter  mod  ham,  f.  Ex.,  at  han  havde  vist  sig  hovmo- 
dig og  trodsig  baade  ligeoverfor  Kongen  og  Enkedronningen,  der 
stadig  residerede  ved  Odense.  Pengekravet  var  dog  Hovedsagen 

Sagen  kom  fore  paa  en  Herredag  i Kjøbenhavn  1517,  hvor  Ar- 
cimboldus ogsaa  var  tilstede.  Jens  Andersen  blev  fængslet;  men  da 
dette  var  en  betænkelig  Sag,  fik  Kongen  Erkebiskop  Birger  til  at 
holde  ham  i Forvaring  indtil  videre.  I det  følgende  Aar  erklærede 

imidlertid  Erkebiskopen,  at  han  ikke  længere  vilde  have  dette  An- 
svar, og  Biskop  Jens  blev  derfor  fra  denne  Tid  af  holdt  fængslet  paa 
forskjellige  kongelige  Slotte,  hvor  han  blev  meget  haardt  behandlet. 
Fra  Paven  indløb  en  Formaningsskrivelse  til  Kongen,  hvori  denne 
opfordredes  til  at  løslade  den  fangne  Biskop  og  gjenindsætte  ham  i 
hans  Stift.  Herpaa  vilde  Kristiern  ikke  indlade  sig;  tvertimod  holdt 
han  Jens  Andersen  i det  samme  haarde  Fangenskab  som  tidligere 
lige  til  1520,  da  Biskopen  ydmygede  sig  og  gik  ind  paa  at  betale, 
hvad  Kongen  krævede.  Indtil  Summen  var  udredet,  skulde  Kongen 
have  to  Trediedele  af  Stiftets  Indtægter.  Samme  Aar,  Biskop  Jens 
blev  løsladt,  var  han  med  Kristiern  paa  Toget  mod  Sverige,  hvor 
han  spillede  en  Rolle  ved  det  stockholmske  Blodbad.  Men  Venska- 
bet  vårede  dog  ikke  længe ; thi  da  Sverige  kort  efter  løsrev  sig  under 
Gustav  Vasa,  fik  blandt  andet  Biskop  Jens  Skylden  herfor,  Og  den 
• gamle  Biskop  blev  atter  fængslet.  Da  Liibeckeme  i 1522  indtog 
Hammershus  paa  Bornholm,  vandt  han  sin  Frihed  tilbage  og  opholdt 
sig  i Lubeck,  indtil  Kong  Kristiern  flygtede  fra  Danmark. 

I Slutningen  af  Aaret  1519  døde  Erkebiskop  Birger  i Lund. 
Kapitlet  skyndte  sig  med  at  vælge  en  af  sin  Midte  Aage  Sparre  til 
hans  Eftermand;  men  Kongen,  der  ikke  vilde  anerkjende  dette  Valg, 
præsenterede  sin  Sekretær  Jørgen  Skotborg.  Kapitlet  gav  vistnok 
efter,  men  Paven  havde  imidlertid  per  provisionem  beskikket  Italiene- 
ren Paul  de  Cesis,  og  da  Jørgen  ikke  kunde  udrede  den  Sum,  denne 
forlangte  for  at  træde  tilbage  {6000  Gylden),  kunde  han  ikke  faa 
pavelig  Konfirmation.  Han  holdt  sig  dog  som  eleclus  (udvalgt),  ind- 
til han  1521  kom  i Strid  med  Kongen  om  Bornholm,  blev  afsat  og 
flygtede  fra  Danmark.  Nu  udnævnte  Kongen  Diderik  Slaghek , der 
sammen  med  Biskop  Jens  Andersen  havde  været  Kristierns  villige 
Redskab  under  det  stockholmske  Blodbad.  Han  fik  ogsaa  pavelig 
Stadfæstelse,  men  allerede  i det  følgende  Aar  blev  denne  slette  og 
underfundige  Mand,  der  ligesom  Biskop  Jens  Andersen  af  Kongen  fik 
Skylden  for  det  daarlige  Udfald  af  Begivenhedernes  Gang  i Sverige, 
henrettet  paa  Kristierns  Befaling.  Den  sidste,  Kristiern  indsatte  til 
Erkebiskop  i Lund,  Johan  Veze , fulgte  med  ham,  da  han  i 1523. 
forlod  Riget. 

Kong  Kristierns  vilkaarlige  og  hensynsløse  Færd  ved  Besættel- 
sen  af  Erkebispestolen  bragte  ham  ikke  alene  i et  spændt  Forhold 
til  Paven,  men  bevirkede  ogsaa,  hvad  der  ikke  er  uden  Vigtighed, 
at  den  danske  Geistlighed  under  den  reformatoriske  Bevægelse  kom 
til  at  savne  et  Overhoved,  der  kunde  yde  den  den  nødvendige  Støtte 
og  Ledelse  under  Kampen. 

Den  fra  Luther  udgaaende  reformatoriske  Bevægelse  var  allerede 

kjendt  i Danmark  i videre  Kredse;  adskillige  danske  Studerende 
havde  i Aarene  1517 — 1520  frekventeret  Universitetet  i Wittenberg  og 
ved  sin  Hjemkomst  medbragt  Begeistringen  for  den  nye  Aand  og 
Retning.  Og  Danmark  havde  selv  ved  denne  Tid  en  Mand,  som  paa 
en  Maade  kan  siges  at  have  brudt  Veien  for  Luther  i Danmark,  og 
som  kom  til  at  spille  en  vigtig  Rolle  i dets  Reformationshistorie, 
om  han  end  senere  blev  Reformationens  farligste  Modstander  i sit 
Fædreland. 

Paulus  Eliæ  (Paul  Eliesen)  var  Karmelitermunk  i Mariekloster 
ved  Helsingør.  Karmeliterne,  der  som  før  omtalt  var  indkaldt  til 
Norden  af  Erik  af  Pommern,  udmerkede  sig  ved  sin  Tugt  og  sine 
videnskabelige  Interesser.  Marieklostrets  Prior,  der  tillige  var  For- 
stander for  alle  Ordenens  Klostre  i Danmark,  Anders  Christensen 
havde  en  Tid  været  Lærer  ved  Kjøbenhavns  Universitet.  For  at 
fremme  Videnskabeligheden  blandt  Brødrene  besluttede  han  at  ind- 
rette  et  Kollegium  i Kjøbenhavn,  hvor  de  unge  Munke  kunde  studere 
under  dertil  beskikkede  Lærere.  I denne  Hensigt  opførtes  1517  en 
Bygning  i St.  Peders  Stræde  (det  senere  Valkendorfs  Kollegium). 
Kongen  kom  Kollegiet  til  Hjælp  med  de  fornødne  Midler  for  med 
det  samme  at  udvide  Universitetets  Virksomhed.  Han  skjænkede 
saaledes  Kollegiet  St.  Jørgens  Hospital  (udenfor  Nørreport)  med  alt 
tilhørende  Gods,  mod  at  Ordenen  skulde  holde  en  Lærer,  som  hver 
Dag  skulde  holde  Forelæsning  ved  Universitetet ; derhos  skulde  den 
naturligvis  sørge  for  Gudstjenesten  og  Pleien  af  Hospitalets  syge. 

Paulus  Eliæ  blev  Forstander  for  Karmeliterkollegiet  og  Lærer  i 
Theologi  ved  Universitetet.  Hans  Lærervirksomhed  blev  af  stor  Be- 
tydning, da  han  fremfor  alt  drev  paa  Studiet  af  den  hellige  Skrift 
og  de  dermed  sammenhørende  Sprogstudier.  Tidens  Scholasticisme 
var  ham  fjern,  hans  Retning  var  derimod  en  afgjort  praktisk-bibelsk. 
Paa  Gruna  af  denne  sin  Aandsretning  og  paa  Grund  af  sit  sædelige 
Alvor  ivrede  han  mod  Afladshandelen,  de  tomme  Ceremonier  og* 
Andagtsøvelser,  hvor  Hjertet  ikke  var  med,  Geistlighedens  Yppighed 
og  verdslige  Sind,  Munkenes  Lediggang  og  Uvidenhed.  Det,  som 
for  ham  var  Hovedsagen,  var  Folkets  religiøse  Oplysning. 

Der  gaar  saaledes  et  umiskjendeligt  reformatorisk  Drag  gjennem 
hans  Virksomhed  i denne  Periode  (1519 — 1521).  Han  kjendte  ogsaa 
Luthers  tidligste  Skrifter  og  billigede  mangt  og  meget  i dem.  Der 
samlede  sig  mange  Disciple  om  hans  Lærestol,  af  hvilke  flere  senere 
blev  Reformationens  Venner  og  de  første  Forkyndere  af  det  rene 
Evangeliunp  i Danmark  f.  Ex.  Frants  Vormordsen  og  Peder  Lau - 
rentsen . Selv  fulgte  han  dog  ikke  fuldt  ud  med  i Bevægelsen,  men 
trak  sig  tilbage,  ja  endte  endog  som  Reformationens  ivrigste  Mod- 

stander.  Dette  forandrede  Forhold  skaffede  ham  Navnet  Paul  Ven - 
dekaabe. 

Der  er  ingen  Grund  til  at  antage,  at  ydre,  egennyttige  Motiver 
har  ledet  ham  i dette  Stykke ; naar  man  saaledes  har  villet  søge  Be- 
væggrunden  i et  rigt  Kanonikat,  som  Biskopen  i Roskilde  lovede 
ham,  saa  er  dette  en  Beskyldning,  der  hverken  er  bevist  eller  sand- 
synlig.  Derimod  tyder  alt  paa,  at  Paul  var  en  af  de  mange,  man 
paa  Reformationstiden  møder,  der  vistnok  saa  Kirkens  Brøst  og  øn- 
skede en  Reform,  og  som  derfor  med  Deltagelse  fulgte  Luthers  første 
Optræden,  men  som  blev  staaende  paa  Halvveien  og  ikke  kunde  eller 
vilde  følge  med  i Reformationens  videre  Udvikling.  Det  var  derfor 
visselig  Overbevisning,  som  bragte  Paul  til  at  forandre  sin  Holdning 
ligeoverfor  Reformationen,  da  han  saa,  at  Luther  optog  Kampen 
mod  selve  det  pavelige  System.  Navnlig  bidrog  Luthers  Skrifter  fra 
1520  (Om  det  babyloniske  Fangenskab,  Til  den  kristelige  Adel  af 
den  tyske  Nation,  Om  et  Kristenmenneskes  Frihed)  til  at  omstemme 
Paul;  fra  denne  Tid  vendte  han  Reformationen  Ryggen,  om  han  end 
fremdeles  ivrede  mod  Misbrugene  inden  den  katholske  Kirke.  Her- 
ved blev  han  imidlertid  bragt  i en  saadan  Stilling,  at  han  kom  til  at 
staa  imod  alle  og  alle  mod  ham;  og  den  Bitterhed,  dette  fremkaldte 
i hans  Sind,  har  ogsaa  i høi  Grad  præget  hans  senere  Skrifter. 

Mellem  Aarene  1517  og  1521  maa  derimod  hans  Virksomhed 
betragtes  som  ligefrem  forberedende  Reformationens  Indførelse  i Dan- 
mark. I denne  Periode  stod  han  ogsaa  i et  meget  venskabeligt  For- 
hold til  Kong  Kristiern.  Denne  forhandlede  ofte  med  ham  og  benyt- 
tede hans  Raad  og  Bistand  ved  flere  Leiligheder.  Man  har  saaledes 
ment  at  spore  hans  Paavirkning  i den  Beslutning,  Kongen  fattede  om 
at  indkalde  evangeliske  Lærere  fra  Wittenberg;  man  har  ogsaa  gjæt* 
tet  paa  Henrik  Smith  og  Petrus  Parvus  fra  Roskilde,  som  havde 
studeret  i Wittenberg,  og  som  senere  fulgte  Kristiern  i hans  Land- 
flygtighed.  Men  Kongens  Beslutning  skyldes  neppe  Paavirkning  af 
nogen  enkelt.  En  Mand  med  Kristiern  IFs  Aand  og  Retning  maatte 
nødvendigvis  blive  opmerksom  paa  og  føle  sig  tiltalt  af  Bevægelsen  i 
Wittenberg,  og  det  laa  saameget  nærmere  i dette  Tilfælde,  som  Kur- 
fyrst  Frederik  den  vise  af  Sachsen  var  hans  Morbroder. 

I Aaret  1520  indkaldtes  Dr . Matthias  Gabler  og  Martin  Rein- 
hardt Den  første  var  en  Discipel  af  Melanchton  og  væsentlig  Græ- 
ker.  Han  opholdt  sig  to  Aar  i Kjøbenhavn,  men  hans  Virksomhed 
er  mindre  kjendt,  idet  han  vel  nærmest  virkede  i Stilhed  som  akade- 
misk Lærer  i Græsk.  Reinhardt  stod  i et  nært  Forhold  til  den  be- 
kjendte  Karlstadt,  hvem  han  ogsaa  senere  fulgte  i hans  Vildfarelser. 
Det  er  ikke  ganske  klart,  i hvilken  Egenskab  Reinhardt  egentlig  blev 

indkaldt,  om  det  var  som  Prest  eller  som  Universitetslærer.  Han 
havde  ikke  erhvervet  nogen  theologisk  Grad,  men  synes  dog  at  have 
holdt  Forelæsninger  ved  Kjøbenhavns  Universitet.  Desuden  optraadte 
han  som  Prædikant  i Nikolai  Kirke.  Men  her  gjorde  han  ikke  syn- 
derlig Lykke.  Da  han  ikke  forstod  Dansk,  maatte  han  nemlig  præ- 
dike  paa  Tysk;  og  Beretningen  om,  at  Paulus  Eliæ  tjente  ham  som 
Tolk,  er  mere  end  tvivlsom.  Hans  hele]  Optræden  var  derfor  Fol- 
ket fremmed;  navnlig  heder  det,  at  hans  ivrige  Gestikulationer  til  de 
Mængden  aldeles  uforstaaelige  Ord  forekom  den  latterlige.  Den 
kjøbenhavnske  Geistlighed  benyttede  sig  heraf  til  i Fastelavnstiden  at 
udklæde  en  Gut,  der  løb  om  i Byen  og  efterabede  Reinhardts  gebrokne 
Sprog  og  heftige  Gebærder,  saaat  han  blev  til  Latter  over  den  hele 
By.  Reinhardt  hørte  derfor  op  med  sine  Prædikener  og  reiste  1521 
til  Tyskland  med  det  Hverv  at  hente  nye  Lærere;  selv  kom  han 
aldrig  mere  tilbage. 

Kristiern  II  søgte  nu  at  kalde  andre  til  Landet.  Han  havde 
forbudt  Kundgjørelsen  af  den  pavelige  Banbulle  over  Luther  i sine 
Lande,  og  under  Rigsdagen  i Worms  indbød  han  nu  endog  Luther 
selv.  Under  den  da  truende  Fare  kunde  vel  ogsaa  en  Konges  Ind- 
bydelse,  der  herskede  over  tre  Riger,  være  noget  at  agte  paa.  Men  . 
Luthers  Kald  var  et  andet,  og  Frederik  den  vise  vilde  heller  ikke 
slippe  ham.  Derimod  kom  i 1521  Karlstadt  til  Kjøbenhavn;  hans 
Besøg  blev  dog  kun  af  kort  Varighed,  thi  fra  1522  afbrød  Kristiern 
sine  Bestræbelser  for  Reformationens  Fremme. 

Grunden  hertil  var  dels  Hensynet  til  Paven,  til  hvem  han  navn- 
lig paa  Grund  af  det  stockholmske  Blodbad  var  kommen  i spændt 
Forhold,  og  fra  hvem  en  Kommissær  var  i Vente  til  Kjøbenhavn, 
dels  og  vel  fornemmelig  den  Stilling,  Reformationen  i Tyskland  var 
kommen  i efter  Rigsdagen  i Worms.  Som  bekjendt  forsvandt  Luther 
fra  Kamppladsen,  da  han  paa  Kurfyrst  Frederiks  Foranstaltning  i al 
Hemmelighed  blev  ført  til  Wartburg.  Med  hans  Forsvinden  syntes 
hans  Sag  at  være  tabt.  Hertil  kom,  at  hans  Svoger  Keiser  Karl  V 
optraadte  bestemt  mod  Luther  og  rettede  en  Skrivelse  til  Kristiern 
om  ikke  at  huse  Levningerne  af  det  lutherske  Kjætteri.  Endelig  var 
hans  egen  politiske  Stilling  af  den  Beskaffenhed,  at  han  fik  andet  at 
tænke  paa:  Reisningen  i Sverige  under  Gustav  Vasa , Strid  med 
Liibeck,  med  Hertug  Frederik,  den  ulmende  Misnøie  blandt  Adelen 
i Danmark  — alt  dette  optog  hans  Tid  og  Kræfter;  han  maatte 
kjæmpe  for  sin  Throne,  og  Reformeme  maatte  derfor  opsættes  til 
bedre  Tider. 

Samtidig  med  Kongens  Afbrydelse  af  Forbindelsen  med  Witten- 
berg  skede  ogsaa  et  fuldstændigt  Brud  mellem  ham  og  Paulus  Eliæ. 

Denne  sidste  havde  allerede  flere  Gange  optraadt  temmelig  djærvt 
ligeoverfor  Kongen,  og  fra  den  Stund  af.  at  han  havde  vendt  Refor- 
mationen  Ryggen,  havde  han  ogsaa  udtalt  sig  nedsættende  og  for- 
dømmende om  Luther.  Men  det  afgjørende  Brud  blev  dog  først 
hidkaldt  ved  en  Prædiken,  han  holdt  St.  Hans  Dag  1522,  i hvilken 
han  gjorde  stærke  Hentydninger  til  Kongen  i Anledning  af  det  stock- 
holmske  Blodbad  (Herodes  og  Døberen  Johannes’s  Henrettelse).  Kon- 
gen tog  sin  Gave  St.  Jørgens  Hospital  tilbage  igjen,  og  Paulus  Eliæ 
begav  sig  til  Jylland. 

Medens  Kristiern  II  saaledes  gjennem  evangeliske  Lærere  havde  søgt 
at  virke  for  det  rene  Evangeliums  Prædiken,  havde  han  ogsaa  ved  sin 
Lovgivning  villet  reformere  Kirkens  Forfatning.  Vi  maa  derfor  endnu 
omtale  de  Love,  han  i 1521  udgav;  de  blev  vistnok  igjen  afskaffede 
ved  hans  Forjagelse  1523,  men  de  er  dog  af  Vigtighed,  da  de  viser 
Kongens  Tanker  og  er  et  Udtryk  for,  hvad  der  gjærede  i Tiden. 
«Kristierns  Virksomhed  som  Lovgiver  danner  den  Side  af  hans  Regje- 
ring, som  man,  om  ogsaa  her  stundom  fremtræder  noget  heftigt  og 
lidenskabeligt,  i det  hele  kan  betragte  med  ublandet  Tilfredsstillelse».1) 

De  vigtigste  af  hans  Love  var  de  to  almindelige,  defi  ene  for 
Landet,  som  ogsaa,  skjønt  mindre  rigtig,  er  bleven  kaldt  hans  geist- 
lige Lov,  fordi  den  begyndte  med  Bestemmelser  om  Geistligheden, 
den  anden  for  Kjøbstæderne,  som,  fordi  den  første  blev  kaldt  den 
geistlige,  i Modsætning  dertil  har  faaet  Navn  af  den  verdslige. 
Bestemmelserne  om  Geistligheden  gik  især  ud  paa  at  indskjærpe 
den  en  strengere  Sædelighed  i Vandel  og  en  anstændig  Optræden  i 
det  ydre,  strengere  Opfyldelse  af  dens  Kaldspligter  og  Erhvervelse 
af  de  fornødne  Kundskaber;  fremdeles  gik  de  ud  paa  at  indskrænke 
Geistlighedens  Adgang  til  at  * erhverve  Jordegods,  indskrænke  dens 
dømmende  Myndighed  og  i det  hele  at  stille  den  i et  større  Af- 
hængighedsforhold  til  Statsmagten. 

Hvad  det  første  Punkt  angaar,  blev  det  bestemt,  at  enhver  Bi- 
skop skulde  i det  mindste  paa  de  store  Høitidsdage  forrette  Tjene- 
sten personlig  i sin  Domkirke,  paase,  at  den  underordnede  Geistlighed 
’ opfyldte  sine  Pligter,  og  føre  Tilsyn  med  Klostrene  i Stiftet,  at  Munke 
og  Nonner  ikke  førte  et  uskikkeligt  Liv,  «som  de  hidtil  havde  gjort». 
Bisperne  maatte  ikke  lade  Piber  og  Trommer  gaa  foran  sig,  «som 
de  hidtil  har  gjort  til  Spot  for  den  hellige  Kirke»  ; heller  ikke  bære 
«lange  Kjoler,  som  slæbte  ad  Jorden,  med  vide  Ærmer» ; de  maatte 
ikke  paa  Reiser  have  større  væbnet  Følge  end  12  Karle,  Erkebisko- 
pen alene  fik  Ret  til  at  have  20.  Abbeder  maatte  til  Jagt  ikke 


*)  Allen:  De  nordiske  Rigers  Hist.  III,  2.  S.  4. 

holde  mere  end  ét  Par  Mynder  og  ét  Kobbel  Støvere,  kun  i de  store 
Herreklostre  som  Sorø  og  Antvorskov  2 Par  og  2 Kobler.  Den,  som 
skulde  blive  Prest,  maatte  være  Magister  eller  Baccalaureus  i den 
hellige  Skrift  eller  paa  anden  Maade  kunne  gjøre  Fyldest  for  sine 
Kundskaber.  Paa  Prædiken  lægges  særlig  Vegt.  — Sognepre- 
sterne  skulde  bo  i sine  Sogne  og  ikke,  som  hyppigt  var  Tilfældet,  i 
Kjøbstæderne,  hvor  de  fandt  Livet  behageligere.  — Munkenes  Tig- 
geri  forbødes  for  andre  end  de  egentlige  Tiggermunke  (Minoriter, 
Prædikebrødre,  Karmeliter  og  Helligaandsbrødre). 

Ingen  Geistlig  maatte  for  Fremtiden  erhverve  Jordegods,  «med- 
mindre  han  vilde  efterfølge  St.  Pauli  Lærdom  (1  Tim.  3),  tage  sig 
Hustru  og  leve  i det  hellige  Ægteskab»,  som  der  tilføies  i den  ene 
af  Lovene,  Landsloven.  Ligesaa  skal  den,  som  vil  gjøre  Testamente 
til  Kirke  eller  Klostre,  give  i Guld,  Sølv  eller  Penge,  men  ikke  i 
Jordegods.  Hensigten  med  Bestemmelsen  sees  let;  den  er  at  hindre, 
at  Landets  Jordegods  i større  Udstrækning,  end  allerede  Tilfældet 
var,  samledes  paa  Kirkens  Haand,  hvorved  det  paa  Grund  af  Kir- 
kens Skattefrihed  unddroges  fra  de  almindelige  Ydelser  til  Kronen 
og  desuden  fra  al  Handel  og  Omsætning,  idet  det  samledes  «i  den 
døde  Haand».  Derfor  blev  ogsaa  hin  Henvisning  til  Presternes  Cø- 
libat  tilføiet  som  en  Grund  til  Forbudet. 

Den  geistlige  Jurisdiktion  indskrænkedes  til  kun  at  gjælde  rent 
geistlige  Sager,  Ægteskabssager  derunder  indbefattede,  ligesom  det 
ogsaa  blev  bestemt,  at' alle  «Pavesager»  (hvortil  alle  Sager,  som  angik 
Geistligheden,  hørte)  skulde  forhandles  og  paadømmes  i Riget  selv 
og  ikke  maatte  indankes  for  den  pavelige  Domstol.  Til  den  Ende 
skulde  oprettes  en  Domstol  af  4 Doktorer  og  Magistre,  som. var  vel 
forfarne  i Kirkeloven  og  Keiserloven.  Som  Hensigt  angaves,  «at  de 
Geistlige  kunde  undgaa  den  Skade  og  Fordærv  og  Pengespilde,  som 
fulgte  med  Sagens  Førelse  i Rom,  og  at  Guld  og  Penge  kunde  blive 
i Riget»;  men  Hensigten  var  fuldt  saa  meget  at  løsne  Geistlighedens 
Afhængighed  af  Rom  og  bringe  den  ind  under  Statsmagten  ved  at 
indskrænke  den  biskopelige  Jurisdiktion. 

Kristiems  Lovgivervirksomhed  omfattede  ogsaa  Skolevæsenet. 
Hvorledes  dette  paa  hans  Tid  artede  sig,  kan  vi  bl.  a.  se  af  flere 
Ytringer  af  Kristiem  Pedersen : «Der  ginge  mange  til  Skole  at  lære 
1 5 eller  20  Aar,  og  de  kunde  dog  hverken  tale  ret  Latine  eller  skrive 
god  Danske  paa  deres  eget  Maal»  ....  «Disse  ufornuftige  Skole- 
mestre  og  Hørere  flængede,  slede  og  hudstrøge  de  stakkels  Bøm, 
Peblinge  og  Degne  (de  ældre  Disciple,  der  gjorde  Degnetj eneste),  at 
Blodet  flød  nedad  Ryggen  paa  dem  i deres  Hoser  for  en  Tytel  eller 
Ord  Skyld,  som  En  foer  vild  udi  eller  i sine  Caser  og  Temporalier. 

De  sade  saa  rædde  som  en  Hare  for  Hunde,  og  de  vare  saa  forfær- 
dede  for  Hug,  at  de  kunde  ikke  merke  eller  komme  i Hu,  hvad  der 
læstes  eller  sagdes  for  dem.  Naar  nogen  bebreidede  disse  Skolemestre 
og  spurgte,  hvi  de  saa  sloge  dem,  da  svarede  de:  Jeg  haver  saa 
kjøbt  min  Lærdom  og  Visdom,  jeg  vil  og  saa  sælge  ham  igjen». 
Skolebøgeme  (Alexander,  Puerilia,  Donat,  Peder  Laale,  Composita 
verborum  og  «andet  saadant  Skarn»)  var  alle  paa  Latin  undtagen  Peder 
Laale,  som  har  danske  Ordsprog  ved  Siden  af  latinske.  De  var 
næsten  alle  paa  Vers,  indviklede  og  uforstaaelige  og  derhos  fulde  af 
de  groveste  Feil. 

Kristierns  Skolelov  forordnede,  at  Skolerne  (Domskolerne)  skulde 
deles  i Lektier  eller  Klasser  efter  Disciplenes  Alder  og  Kundskab. 
Rektor  eller,  som  han  ogsaa  kaldtes,  Skolemesteren  ved  Domskolerne 
maatte  have  studeret  ved  Universitetet.  Skolemesteren  i de  mindre 
Kjøbstæder  skulde  være  prøvet  ved  Universitetet  eller  af  Rektor  ved 
Domskolen.  Der  skulde  sørges  bedre  for  Lærernes  Løn;  de  skulde 
faa  til  sin  Underholdning  et  godt  Sogn,  og  Bømene  skulde  tilpligtes 
at  betale  i Skolepenge  12  Skilling  aarlig  ( 1 V2  Tønde  Korn),  der 
skulde  fordeles  saaledes  mellem  Rektor  og  Hørerne,  at  han  fik  to 
Trediedele  og  de  en  Trediedel. 

Alle  Kjøbstadsbørn,  som  skulde  lære  Latin,  skulde  gaa  i Skolen 
og  «ei  sættes  til  andre  ulærde  Mænd,  som  fordærve  dem  med  det 
første  i deres  Ungdom,  hvilket  aldrig  kan  oprettes  igjen».  De  gamle 
Skolebøger  skulde  Øvrigheden  brænde.  «De  skulle  ikke  herefter 
have  Ferier  udi  Skolerne  eller  slaa  Børnene  saa  umaadeligen  og  uskjel- 
ligen  med  Ris,  som  de  hidtil  have  gjort. » Fattige  Skolebørns  Gaaen 
om  for  at  tigge  forbødes.  — Da  der  paa  Landet  ikke  fandtes  nogen 
Skoler,  bød  Kongen,  at  Bønderne  for  at  faa  sine  Børn  underviste 
skulde  sætte  dem  til  Sognepresten,  Degnen  eller  nogen  anden,  som 
var  vel  lært.  Børnene  skulde  her  lære  Pater  noster,  Ave  Maria  og 
Credo  paa  Dansk,  derhos  at  læse  og  skrive  Dansk.  Vilde  de  have 
Børnene  videre  underviste,  maatte  de  sende  dem  til  Skolen  iKjøbstaden. 

Kong  Kristierns  Love,  der  alle  gik  i kirkereformatorisk  Retning, 
ihvorvel  de  endnu  ikke  indeholdt  noget  Brud  med  Rom,  havde  imid- 
lertid ingen  blivende  Betydning.  Thi  just  ved  denne  Tid  indtraadte 
Vendepunktet  i hans  Regjering.  I Aaret  1 520  havde  han  underkastet 
sig  Sverige,  men  havde  kort  efter  sin  høitidelige  Kroning  anrettet 
det  berygtede  stockholmske  Blodbad  (8  Nov.  1520),  ved  hvilket 
to  Biskoper  og  en  Mængde  af  Sveriges  Adel  var  bleven  henrettede 
under  det  Paaskud,  at  de  havde  tjent  den  bansatte  Sten  Sture  og 
derfor  som  Kjættere  havde  forbrudt  sit  Liv.  Følgerne  er  vel  be- 
kjendte:  Sverige  reiste  sig  under  Gustav  Vasa,  den  blandt  den  danske 

Adel  ulmende  Misnøie  greb  om  sig;  ogsaa  med  den  pavelige  Stol 
saa  Kristiem  sig  i Strid  saavel  for  de  to  Biskopers  Henrettelse  som 
for  sin  Vilkaarlighed  ved  Besættelsen  af  Erkebispestolen  i Lund  og 
sine  Forandringer  i Kirken. 

I den  Anledning  kom  en  pavelig  Legat  Frants  de  Potentia  til 
Danmark.  Denne  optraadte  med  stort  Maadehold,  da  Paven  nødig 
vilde  drive  Sagen  til  det  yderste  med  den  mægtige  Keiser  Karis 
Svoger.  Legaten  frikjendte  Kongen  fra  al  Skyld  i det  stockholmske 
Blodbad;  Skylden  blev  væltet  over  paa  Kongens  Raadgiver  Diderik 
Slagkeky  der  var  bleven  Erkebiskop  i Lund,  men  nu  maatte  bøde 
med  Livet.  Den  pavelige  Frikjendelse  kunde  dog  ikke  længe  opret- 
holde  den  vaklende  Throne.  Den  jydske  Adel  opsagde  ham  Lvdig- 
hed;  i det  Klageskrift,  hvorved  den  begrundede  dette,  fandtes  ogsaa, 
at  Kristiem  havde  krænket  Kirkens  Friheder,  øvet  Vold  mod  Geist- 
ligheden  og  tilladt  Kjættere  «at  fordærve  den  kristelige  Tro  med 
luthersk  List  og  Skalkhed»,  hvorfor  Gud  ogsaa  i 7 Aar  havde  hjem- 
søgt  disse  Riger  med  Pestilens,  Sygdom, . Armod,  Krig  og  Feide  >. 

Al  Fatning  forlod  Kristiem  i denne  Farens  Stund.  Han  forlod 
Riget  og  begav  sig  med  sin  Familie  til  Nederlandene  til  sin  Svoger 
Karl  V.  Under  sin  Landflygtighed,  som  flere  af  hans  Venner  delte 
med  ham,  beskjæftigede  han  sig  med  Planer  til  at  erdbre  sit  tabte 
Rige  tilbage.  I 1530,  da  det  gjaldt  at  vinde  Keiserens  Bistand,  af- 
svor  han  i Innsbruck  sin  Tro  og  vendte  tilbage  til  Papismen;  og  da 
han  i 1531  gjorde  et  Forsøg  paa  fra  Norge  af  at  gjenvinde  sin 
Krone,  tilsagde  han  den  norske  Geistlighed  Papismens  Opretholdelse. 
I sit  langvarige  Fangenskab  (1532 — 1559),  hvor  han  haardt  maatte 
bøde  for  hvad  han  havde  forsyndet,  søgte  han  sin  Trøst  i Guds  Ord. 

Frederik  I (1523 — 1533)  maatte  iden  Haandfæstning,  man 
forelagde  ham,  ogsaa  forpligte  sig  til  «ikke  at  tilstede  Kjættere,  Lu- 
thers Disciple  eller  andre,  at  prædike  eller  lære  lønligen  eller  aaben- 
bare  mod  Gud,  den  hellige  Kirkes  Tro,  Paven  og  den  romerske  Kirke, 
men  derimod  at  straffe  saadanne  Kjættere  paa  Liv  og  Gods».  Han 
skulde  derhos  ikke  tilstede  nogens  Valg  til  Biskopsdømme  i Danmark, 
uden  han  var  indfødt  dansk  Adelsmand;  ei  heller  skulde  han  tilstede 
«nogen  Kurtisaner  (o:  pavelig  Hofembedsmand)  eller  andre  derudover 
(d  : med  Hensyn  til  Prælatdømme  og  Kirkelen)  danske  Mænd  at  mole- 
stere, som  hertil  ofte  er  skeet.»  Adel  og  Geistlighed  havde  saaledes 
atter  sluttet  Forbund,  og  Kongens  Hænder  syntes  at  være  aldeles 
bundne.  Men  det  var  en  gammel  Erfaring,  at  Kongerne  satte  sig 
ud  over  sin  Haandfæstning;  og  under  Frederik  I’s  Regjering  blev 
der  saa  langtfra  Tale  om  nogen  Straf  af  «Luthers  Disqjple  og  andre 
Kjættere»,  at  han  tvertimod  ingen  Hindring  lagde  iveien  for  den 

evangeliske  Prædiken,  men  meget  mere  tog  den  i sin  Beskyttelse, 
ja  aabenbart  støttede  den,  hvor  han  kunde.  Om  hans  velvillige  Stil- 
ling ligeoverfor  Reformationen  oprindelig  havde  sin  Grund  deri,  at 
han  var  den  nye  Lære  personlig  hengiven,  eller  det  væsentlig  var 
politiske  Motiver,  der  drev  ham,  er  et  Spørgsmaal,  som  ikke  saa  let 
lader  sig  besvare. 

Hans  Regjering  falder  i tre  Afsnit,  Tidsrummet  mellem  1523  og 
1526,  Herredagene  i Odense  1526  og  1527  og  Tidsrummet  mellem 
1527  °g  1530.  Den  blev  af  største  Betydning  i kirkelig  Henseende, 
da  det  just  var  i hans  Regjeringsaar,  at  Reformationen  gjorde  raske 
Fremskridt  og  uden  noget  kongeligt  Magtbud  satte  sig  fast  blandt 
Folket  alene  ved  Ordets  Forkyndelse  i Folkets  Sprog.  Her  kommer 
nu  først  i Betragtning  Forholdet  i Hertugdømmerne.  I Holsten 
og  Slesvig  blev  den  evangeliske  Lære  tidlig  bekjendt  under  den  liv- 
lige Forbindelse  med  Nedersachsen  og  Wittenberg.  Kongens  Søn, 
Hertug  Kristian  (den  senere  Kristian  III),  som  havde  Haderslev  og 
Tørning  i Forlening,  havde  selv  været  tilstede  ved  Rigsdagen  i Worms 
og  var  der  bleven  aldeles  vunden  for  Luthers  Sag.  Adskillige  af 
Adelen  og  Borgerne  hyldede  den  nye  Lære.  Rundt  om  i Byerne 
optraadte  evangeliske  Prædikanter,  blandt  hvilke  den  mest  bekjendte 
var  Herman  Tast  i Husum,  som  Kongen  udnævnte  til  sin  Kapellan. 
Evangeliet  gjorde  saa  raske  Fremskridt,  at  Kongen  allerede  1524 
kunde  udstede  en  Forordning  om,  at  ingen  maatte  forfølges  for  sine 
religiøse  Meningers  Skyld.  I det  egentlige  Danmark  blev  Viborg  og 
Malmø  tidlig  faste  Holdepunkter  for  den  evangeliske  Lære. 

Et  vigtigt  Hjælpemiddel  fik  den  reformatoriske  Forkyndelse  i 
Hans  Mikkelsens  Oversættelse  af  det  Nye  Testamente.  Hans 
Mikkelsen,  som  havde  været  Borgermester  i Malmø,  var  en  af  Kri- 
stierns  II’s  bedste  Venner  og  en  af  dem,  der  i 1523  fulgte  Kongen  i 
hans  Landflygtighed  (f  1532  i Geldern).  Under  Kristierns  Ophold  i 
Udlandet  blev  han  ganske  vunden  for  den  evangeliske  Tro.  Han  tog 
en  virksom  Del  i Kong  Kristierns  Plan  at  oversætte  det  nye  Testa- 
mente paa  Dansk  og  oversatte  selv  ialfald  Brevene  efter  Luthers 
Oversættelse  (Smlgn.  Forordet:  «Dertil  haver  Gud  rørt  H.  M.  Kong 
Kristierns  Hjerte,  at  han  haver  ladet  udsætte  de  4 Evangelier  paa 
Dansk;  ogsaa  har  jeg  foretaget  mig  St.  Povels  Breve  med  nogle 
andre  kristelige  Traktater  at  sætte  ind  paa  dansk  Maal.»)  Denne 
Hans  Mikkelsens  Oversættelse,  der  er  den  første  danske,  udkom  i 
Leipzig  1524  og  førtes  i Mængde  ind  i Danmark,  hvor  Folket  greb 
den  med  Begjærlighed.  Det  er  rimeligt  nok,  at  den  især  fandt  Ind- 
gang  i den  Ry,  hvor  han  selv  før  havde  været  Borgermester,  og  at 
saaledes  allerede  herigjennem  forberedtes,  hvad  der  senere  skede. 

Bisperne  forbød  vel  Salget,  men  det  hjalp  ikke,  og  Forbudet  hæve- 
des  derhos  snart  paa  Kongens  Befaling.  Ligesaalidt  formaaede  de 
Angreb,  Paulus  Eliæ  gjorde  paa  Oversættelsen,  at  skade  dens  Ud- 
bredelse.  Navnlig  kritiserede  han  stærkt  Sproget  i den  nye  Over- 
sættelse:  «Hans  Mikkelsen  har  af  god  Malm  gjort  slet  Mynt;  den  er 
paa  et  Sprog,  som  hverken  er  Dansk  eller  Tysk;  kun  ved  Latinens 
Hjælp  kan  man  forstaa  Hans  Mikkelsens  Dansk». 

Den  evangeliske  Lære  fandt  især  Indgang  i Byerne  blandt  Bor- 
gerstanden; men  herfra  udbredte  den  sig  nu  ogsaa  til  Landet  blandt 
Bøndeme;  ogsaa  blandt  Adelen  og  selv  i Kongens  Raad  fandt  den 
sine  Venner  og  Talsmænd.  Men  vistnok  gjælder  det  her  som  andet- 
steds,  at  det  just  ikke  altid  var  Hjertets  Trang  og  indre  Overbevis- 
ning, som  var  den  sande  Bevæggrund;  for  mange  var  det  egennyt- 
tige,  ydre  Hensyn;  navnlig  saa  Adelen  ofte  i Reformationen  et  Mid- 
del til  at  udvide  sin  egen  Magt  ved  Hierarkiets  Ydmygelse  og  til  at 
berige  sig  selv  ved  Sekularisering  af  Kirkens  Gods. 

Kongen  selv  vedblev  at  gaa  frem  med  Varsomhed  og  Forsigtig- 
hed;  men  det  viste  sig  dog  klart  nok,  paa  hvilken  Side  han  egentlig 
var.  Ved  sin  Kroning  1524  bragte  han  med  sig  en  luthersk  Geistlig 
til  sin  private  Gudstjeneste,  og  til  stor  Forargelse  for  alle  den  gamle 
Læres  Venner  satte  han  sig  ud  over  de  kirkelige  Fastelove;  i hans 
Raad  fandtes  der  endog  enkelte,  Rigshovmesteren  Mogens  Gjø,  der 
lod  sig  meddele  Nadveren  under  begge  Skikkelser.  I Hertugdøm- 
merne  gav  Kongen  allerede  1524  Evangeliets  Forkyndelse  fri;  baade 
Herman  Tast  og  den  bekjendte  Hans  Tausen,  som  senere  skal  om- 
tales, tog  han  under  sin  Beskyttelse,  idet  han  udnævnte  dem  til  sine 
Kapellaner.  I denne  Aand  håndlede  Kongen  fremdeles.  Biskoperne 
udstedte  et  Forbud  mod  at  sælge  eller  læse  Hans  Mikkelsens  Over- 
sættelse  af  det  Nye  Testamente;  men  Kongen  hævede  Forbudet  og 
gav  Bibeludbredelsen  fri.  Bisperne  fattede  nu  paa  en  Forsamling  i 
Kjøbenhavn  (1524)  den  Beslutning,  at  «enhver,  som  udbredte  det 
Kjætteri,  den  forløbne  Munk  Broder  Luther  lærte,  skulde  straffes 
med  Fængsel»;  men  Kongen  modsatte  sig  enhver  Voldsomhed.  Rig- 
tignok  mindede  Bisperne  ham  om  hans  Haandfæstning;  men  Kongen 
forsvarede  sig  med,  at  han  ikke  beskyttede  det  lutherske  Kjætteri, 
men  alene  Guds  Ords  frie  Prædiken,  og  vilde  i det  hele  fortolke  sin 
Haandfæstning  derhen,  at  det  var  Geistlighedens  verdslige  Rettighe- 
der,  han  havde  forpligtet  sig  til  at  opretholde. 

Hos  Kongen  fandt  Prælaterne  saaledes  ingen  Bistand.  Og  dog 
viste  Faren  sig  stedse  mere  truende.  Allerede  begyndte  Presterne  at 
gifte  sig;  Hans  Tausen  gav  selv  Exemplet  ved  at  ægte  en  Søster  af 
Jørgen  Sadolin;  Bønderne  i Jylland  begyndte  at  negte  de  sædvanlige 

Ydelser  til  Geistligheden,  selv  Tienden;  Tiggermunkene  høstede,  naar 
de  gik  ud  for  at  «terminere»,  istedenfor  Gaver  kun  Haan  og  Spot; 
paa  enkelte  Steder  satte  Adelsmænd  sig  i Besiddelse  af  Klostre  og 
andet  geistligt  Gods.  Overfor  den  truende  Fare  saa  Bisperne,  da  den 
verdslige  Magt  negtede  dem  sin  Arm,  sig  alene  henviste  til  Aandens 
og  Ordets  Vaaben.  Men  hér  var  de  ikke  sine  Modstandere  voxne. 

Den  vigtigste  blandt  Reformationens  literære  Modstandere  og 
egentlig  talt  den  eneste  af  Betydning  var  Paulus  Eliæ . Hans 

Standpunkt  kjender  vi  allerede.  Blandt  hans  antireformatoriske  Skrif- 
ter fra  denne  første  Tid  kan  merkes  hans  Svar  til  Hans  Mikkelsen 
og  Angreb  paa  dennes  Bibeloversættelse.  (Till  thet  ketterlige,  wchri- 
stelige  och  wbesindige  breff  som  den  wbeskjemmede  kettere  H.  M. 
aff  Malmø  lod  wdgaa  ...  ett  kort  og  tilbørligt  swar.  April  1527). 
Hans  Mikkelsen  lod  nemlig  sin  Oversættelse  ledsages  af  et  Brev, 
der  indeholdt  et  djærvt  Angreb  paa  de  falske  Profeter  og  Lærere,  som 
havde  forvendt  og  fordunklet  det  rene  Evangelium.  Han  anfaldt 
dem  deri  ogsaa  som  Anstiftere  af  Revolutionen,  mod  hvilken  han 
stillede  den  kristelige  Lydighedspligt  og  Guds  uransagelige  Raad,  der 
kan  tilintetgjøre  al  menneskelig  Idræt.  Paa  dette  Brev  er  det  altsaa 
Paulus  svarer  i «de  danske  Mænds  Navn»,  hvorhos  han  underkaster 
Oversættelsen  en  Kritik,  idet  han  navnlig  dadler  den  fra  Sprogets 
Side  (se  ovenfor). 

Paulus  Eliæ  lod  det  imidlertid  ikke  blive  med  Skrifter;  efter 
Prælaternes  Opfordring  reiste  han  om  i Landet  for  personligen  ved 
sin  Prædiken  at  modarbeide  de  evangeliske  Lærere.  Men  han  fandt 
ingen  god  Modtagelse.  De  evangeliske  betragtede  og  behandlede 
ham  — vistnok  med  Urette  — som  en  « Vendekaabe»,  og  selv  Papi- 
sterne  betragtede  ham  med  Mistanke;  thi  han  vedblev  at  bekjende 
sine  tidligere  Anskuelser  om  Kirkens  mange  Misbrug  og  Vildfarelser  ; 
endnu  1526  udgav  han  «en  kristelig  Undervisning  paa  de  ti  Guds 
Budord»,  en  Oversættelse  af  Luthers  Bedebod  («kurze  Form  die 
zehn  Gebote,  Glauben  und  Vaterunser  zu  betrachten»  1520,  urigtig 
forvexlet  med  «Dr.  M.  Luthers  liden  Katekismi-Forsmag».1)  Flere  af 
hans  Disciple  sluttede  sig  afgjort  til  Reformationen,  og  hans  Stilling 
blev  mere  og  mere  isoleret. 

Biskoperne  udstedte  Hyrdebreve,  i hvilke  de  advarede  mod  det 
lutherske  Kjætteri;  men  disse  udrettede  ikke  mere  end  Pauls  Prædi- 
ken. I sin  Nød  søgte  Bisperne  at  hverve  Medstridere  fra  Tyskland; 
de  iydske  Bisper  henvendte  sig  til  Eck  og  Cochlæus.  Brevet  til 


’)  Betegnende  for  Paulus’s  Stilling  og  den  almindelige  Dom  om  ham  er  hans  Fore- 
træde  for  Kongen  1526.  Se  Munter:  Reform.  Hist.  I,  S.  455. 

Eck  er  os  bevaret:  Bisperne  erkjender  her  ydmygeligen,  at  de  ikke 
selv  var  Kampen  voxne,  og  i de  mest  overdrevne  Smigrerier  indby- 
der  de  ham  til  Danmark,  som  de  skildrer  som  et  Land,  fuldt  af  alle 
Livets  Goder,  «hvilke  om  endog  mod  din  Vilje  maatte  kunne  drage 
Dig  hid».  Eck  og  Cochlæus  havde  imidlertid  formeget  at  varetage 
paa  Kampens  Hovedskueplads  og  fulgte  derfor  ikke  Indbydelsen. 

Saaledes  stod  Sagerne,  da  Herredagen  i Odense  traadte  sam- 
men Novbr.  og  Decbr.  1526.  Kongen  gjorde  her  det  Forslag,  at 
Konfirmation  paa  Prælatureme  (navnlig  Bispedømmeme)  herefter  skulde 
søges  hos  Erkebispen  af  Lund,  ikke  i Rom,  fremdeles  at  de  Penge, 
som  pleiede  at  sendes  til  Rom  for  at  erhverve  Konfirmationen,  for 
Fremtiden  burde  indgaa  i Rigets  Skat  tit  dettes  Forsvar.  Herpaa 
gik  man  ind.  Paa  denne  Maade  lagdes  Afgjørelsen  af  Prælaturernes 
Besættelse  faktisk  i Kongens  Haand;  thi  Erkestolen  i Lund  stod  i 
længere  Tid  ledig.  Veien  var  herved  banet  for  Kongens  Overhøihed 
over  Landskirken.  Prælaternes  Modfordringer,  at  Kongen  skulde 
holde  «den  kristelige  Skikkelse»,  som  var  i Riget,  indtil  denalminde- 
lige  Kristenhed  gjorde  en  ny  Skik,  og  at  han  ikke  skulde  meddele 
nogen  Beskjærmelsesbrev  paa  at  prædike  offentlig,  men  at  dette  skulde 
overlades  Biskopeme,  forstod  Kongen  klogeligen  at  undvige. 

Endnu  vigtigere  er  den  Herredag,  som  i August  1527  samle- 
des  i Odense , nærmest  i Anledning  af  den  kirkelige  Bevægelse.  Hele 
Rigsraadet,  baade  de  verdslige  og  geistlige  Medlemmer,  indgav  her 
en  Opfordring  til  Kongen,  at  han  vilde  forebygge  den  indre  Strid  i 
Landet,  som  truede  med  et  voldsomt  Udbrud.  Almuen  havde,  hed 
det,  paa  flere  Steder  formelig  forenet  sig  mod  Kirken  og  Prælaterne ; 
den  fordrevne  Kong  Kristiern  maatte  formodes  at  staa  i Baggrunden 
med  * sine  Opegninger.  Fik  Almuen  Lov  til  saaledes  at  afskaffe 
Kirkens  fra  gammel  Tid  hjemlede  Rettigheder,  vilde  den  snart  vende 
sig  ogsaa  mod  Kongen  og  Adelen.  Hovedmændene  for  dette  Almu- 
ens  Oprør  burde  derfor  straffes,  Mængden  til  Advarsel;  ellers  vilde 
stor  Ulykke  reise  sig  af  denne  Almuens  Forhærdelse.  Ogsaa  klagede 
man  over  den  Behandling,  som  Almuen  viste  Tiggermunkene.  Alt 
dette  bad  man  nu  Kongen  afhjælpe  og  bad  ham  tillige  om  ikke  at 
tillade,  at  forløbne  Munke  fik  kongeligt  Beskyttelsesbrev  eller  Tilla- 
delse  til  at  prædike,  men  derimod  drage  dem  til  Ansvar  og  enten 
bringe  dem  tilbage  til  Klosteret  eller  jage  dem  af  Landet. 

I denne  Opfordring  havde  Raadets  geistlige  og  verdslige  Med- 
lemmer forenet  sig  for  Øieblikket.  Men  under  Herredagens  Forhand- 
linger dukkede  nu  de  gamle  Stridsspørgsmaal  frem  mellem  Adelen 
og  Prælaterne,  navnlig  om  de  ved  geistlig  Ret  faldende  Bøder.  En 
Splittelse  var  nær,  da  Geistligheden  for  at  beholde  Adelen  paa  sin 

Side  for  en  stor  Del  indrømmede  dens  Fordringer.  Men  vigtigere 
for  Reformationen  var  de  Opfordringer,  som  i Raadets  Indlæg  var 
stilede  til  Kongen,  at  han  ikke  skulde  beskytte,  men  hindre  og  af- 
straffe  de  evangeliske  Prædikanter.  Disse  Fordringer  forstod  dog 
Kongen  ligesom  paa  Herredagen  1526  klogeligen  at  undvige:  han 
erklærede  i sit  Svar,  at  den  kristelige  Tro  er  fri,  og  at  han  ikke. 
kunde  tvinge  dem,  som  var  Tilhængere  af  det  hellige  Evangelium 
eller  den  lutherske  Lære,  fra  deres  Tro,  ligesaalidt  som  han  vilde 
kalde  de  Beskyttelsesbreve  tilbage,  ved  hvilke  han  kun  havde  sikret 
Prædikanter,  som  forkyndte  Guds  Ord.  Han  forestillede  Biskopeme, 
hvad  de  var  sit  hellige  Embede  skyldige,  idet  han  henviste  til  Luthers 
Reformation  som  et  Mønster;  Luthers  Lære  kunde  ikke  kaldes  et 
Kjætteri,  men  var  allerede  en  vidt  og  bredt  udbredt  Kristendom  og: 
kunde  i Danmark  ikke  undertrykkes  uden  stor  Blodsudgy deise. 

I Virkeligheden  forstod  nu  Kongen  at  lede  Herredagens  For- 
handlinger derhen,  at  den  endte  med  trods  Prælatemes  Protest  at 
tilstaia  de  Evangeliske  fuldkommen  Lærefrihed  indtil  et  almin- 
deligt  Koncil.  Herredagen  bestemte  nemlig  1)  at  enhver  skulde  have 
Samvittighedsfrihed,  saaat  ingen  maatte  kræves  til  Regnskab,  om  han 
var  luthersk  eller  Papist,  men  enhver  skulde  sørge  for  sin  egen  Sjælr 
som  han  vilde.  2)  Kongen  tog  begge  Partier  under  sin  Beskyttelse. 
Et  kongeligt  Mandat  stillede  det  derhos  frit  for  Klosterfolk  og  Geist- 
lige at  gifte  sig  3)  Bispeme  skulde  ikke  mere  søge  sin  Konfirmation 
i Rom  hos  Paven,  men  hos  Kongen. 

Herredagen  i Odense  152J  gav  Reformationen  et  fast  Grundlag 
og  betegnede  derfor  det  første  store  Vendepunkt  i dens  Historie. 
De  følgende  Aar  1527 — 1530  var  ogsaa  de  vigtigste  for  dens  Udbre- 
delse  i Danmark.  Det  næste  store  Vendepunkt  er  Herredagen  i Kjø- 
benhavn  1530.  Reformationen  gik  fra  1527  af  fremad  paa  en  sikrere 
Grundvold.  Hertug  Kristian  gjennemførte  den  nu  ogsaa  i det  ydre 
i hele  Nordslesvig.  I Jylland  var  Reformationens  Hovedsæde,  som 
før  bemerket,  Viborg.  Her  møder  vi  den  Mand,  som  blandt  alle 
Danmarks  Reformatorer  indtager  den  første  Plads,  Hans  Tausen. 

Hans  Tausen l)  var  en  fattig  Bondesøn  fra  Fyen.  Da  han  tid- 
lig viste  stor  Lærelyst  i Forening  med  fortrinlige  Evner,  blev  han 
først  sat  i Odense  Skole.  At  han  skulde  have  været  Discipel  af 
Morten  Borup  i Aarhus,  er  mere  end  tvivlsomt.  Han  blev  derefter 
optagen  i Antvorskovkloster  ved  Slagelse  og  har  maaske  ogsaa  en 
Tid  været  Discipel  ved  Slagelse  Skole.  Fra  Klostret  sendt es  han 


*)  //.  Knudsen\  Annaler  for  nordisk  Oldkyndighed  1847.  Rør  dam : Nye  kirkehist. 

1516  til  Udlandet  for  at  studere  videre;  i dette  Aar  findes  han  ind- 
skreven  som  Student  ved  Universitetet  i Rostock,  hvor  han  ogsaa 
tre  Aar  efter  (1519)  blev  Magister.  I 1521  var  han  i Kjøbenhavn 
som  Læsemester  samtidig  med  Paulus  Eliæ,  men  sendtes  atter  uden- 
lands  paa  Klostrets  Bekostning.  I Mai  1523  blev  han  indskreven 
ved  Wittenbergs  Universitet,  hvor  han  vistnok  allerede  havde  været 
en  Tid. 

I omtrent  et  Aar  opholdt  han  sig  her  som  Luthers  og  Melanch- 
tons  Tilhører,  indtil  hans  Prior  uventet  kaldte  ham  hjem  og  gjorde 
ham  til  Klostrets  Prædikant  og  Læsemester.  Men  da  han  ikke  længe 
efter  sin  Hjemkomst  i en  Prædiken  paa  Langfredag  aabent  bekjendte 
sin  Hengivenhed  for  den  nye  Lære,  blev  han  af  Prioren  sat  i et 
Fangetaarn  paa  Antvorskov.  For  at  faa  ham  længere  bort  blev  han 
i 1525  sendt  til  Forstanderen  for  Johanniterklostret  i Viborg , Peder 
Jensen.  Denne,  som  var  bekjendt  for  sin  Veltalenhed  og  Lærdom, 
haabede  man  nu  skulde  bringe  Hans  Tausen  til  at  forsage  sine  kjæt- 
terske  Meninger.  I Viborg  blev  han  i Begyndelsen  holdt  indespærret, 
da  Peder  Jensen  mente  at  skulle  bøie  ham  ved  Strenghed. 

Men  Hans  Tausen  fandt  Anledning  til  fra  sit  Fængsel  at  prædike 
for  den  udenfor  hans  Fængselsvindu  sammenstimlende  Folkehob.  Da 
Prioren  merkede,  at  Strenghed  intet  udrettede,  begyndte  han  at  be- 
handle ham  paa  en  mildere  Maade  og  tillod  ham  at  prædike  i Kloster- 
kirken  hver  Søndag  efter  Vespertjenesten.  Han  fik  et  stort  Tilløb, 
saaat  Prioren  snart  angrede  den  givne  Tilladelse  og  atter  tænkte  paa 
at  sætte  ham  i Fangetaarnet.  Men  Hans  Tausen,  som  anede  Faren, 
paakaldte  mod  Slutningen  af  en  af  sine  Prædikener  sine  Tilhøreres  Beskyt- 
telse. Mange  tilbød  ham  strax  et  Tilflugtssted.  Omringet  af  den  talrige 
Skare  begav  han  sig  til  en  af  de  mest  anseede  Borgeres  Hus.  Saa- 
ledes  havde  han  forladt  Klostret  og  aflagde  ogsaa  fra  nu  af  sin  Or- 
densdragt. 

Ogsaa  Medarbeidere  sluttede  sig  nu  til  ham,  Jakob  Skjøning , 
Kannik  i Viborg,  der  senere  blev  den  første  evangeliske  Biskop  der, 
og  Jørgen  Sadolin , der  ligesom  Hans  Tausen  havde  studeret  i Wit- 
tenberg,  senere  den  første  evangeliske  Biskop  paa  Fyen.  I 1526 
udnævnte  Kongen  Hans  Tausen  til  sin  Kapellan,  men  tillod  ham  at 
blive  i Viborg  «som  Friprest».  Han  prædikede  nu  først  i St.  Hans 
Kirken,  men  da  denne  ikke  kunde  rumme  den  store  Mængde,  som 
strømmede  til,  prædikede  han  paa  Kirkegaarden,  staaende  paa  Trap- 
pen til  Kirketaarnet.  Dette  faldt  i Længden  ikke  godt  hverken  for 
ham  eller  hans  Tilhørere.  De  vilde  derfor  tage  den  rummelige  Graa- 
brødrekirke  i Brug,  men  Munkene  modsatte  sig  og  spærrede  Kirkens 
Indgang.  De  forbitrede  Borgere  sprængte  da  Døren  og  tog  Kirken 

i Besiddelse.  Biskopen  Jørgen  Friis  tabte  endelig  Taalmodigheden 
og  sendte  en  Dag  midt  under  Prædikenen  bevæbnede  Mænd  for  at 
gribe  Hans  Tausen.  Da  han  negtede  strax  at  følge  med  til  Bispen 
— «Jeg  staar  her»,  sagde  han,  «i  en  større  Herres  Tjeneste;  naar 
jeg  har  forrettet  den,  skal  jeg  indfinde  mig  hos  Bispen»  — , truede 
de  med  at  anvende  Vold;  men  Borgerne  drev  dem  paa  Flugt.  Saa- 
ledes  beskyttet  ved  Borgernes  Hengi venhed  fortsatte  Hans  Tausen 
fremdeles  sin  Virksomhed  her. 

I 1529  kan  Kirkereformen  siges  at  være  bleven  foreløbigen  gjen- 
nemført  i Viborg.  Byens  Borgere  fik  Kongens  Tilladelse  til  at  ned- 
rive  alle  Klostre  og  Kirker  med  Undtagelse  af  Graabrødrenes  og 
og  Sortebrødrenes,  hvor  Hans  Tausen  og  Jørgen  Sadolin  ansattes 
som  Sogneprester.  Byen  kunde  nemlig  ikke  vedligeholde  dem  alle- 
sammen, og  den  behøvede  heller  ikke  flere  Kirker.  Hans  Tausen 
indviede  selv  Sadolin  til  Prest  ved  Sortebrødrenes  tidligere  Kirke,  og, 
som  man  kynde  vente,  vakte  denne  første  evangeliske  Ordination  i 
Danmark,  stor  Opsigt  og  heftige  Klager  fra  Biskopemes  Side.  Guds- 
tjenesten blev  indrettet  paa  evangelisk  Vis  med  Salmer  paa  Moders- 
maalet,  Nadverliturgi  paa  Modersmaalet  o.  s.  v.  Alene  Domkapitlet 
vedblev  endnu  at  holde  katholsk  Gudstjeneste  i Domkirken. 

En  god  Støtte  for  Reformationsverket  i Viborg  var  det,  som 
allerede  var  foregaaet  i Malmø,  Midtpunktet  for  den  evangeliske  Be- 
vægelse  i den  østlige  Del  af  Riget.  Til  at  skaffe  denne  Indpas  her 
havde  den  Omstændighed  bidraget  meget,  at  Hans  Mikkelsen  havde 
været  Borgermester  i Byen  og  saaledes  havde  mange  Forbindelser 
her.  Ogsaa  Byens  nuværende  Borgermester  Jørgen  Kok  eller  Mynter 
(Myntmester)  var  en  Ven  af  Reformationen.  Den  første,  som  i 
Malmø  optraadte  mod  Papismen,  var  Klaus  Mortensen  Tøndebinder 
eller  Bedker , der  omtales  som  en  læg  Mand,  men  fuld  af  Begeistring. 
I Begyndelsen  prædikede  han  paa  aaben  Mark  udenfor  Byen,  men 
senere  maatte  Geistligheden  paa  Borgernes  Forlangende  indrømme 
ham  en  Kirke  i Byen.  Til  ham  sluttede  sig  først  en  Hospitaliter- 
munk  Hans  Spandemager . Aage  Sparre,  udvalgt  Erkebiskop  i Lund, 
kom  til  Malmø  og  stævnede  dem  ind  for  sig,  men  de  ændsede  det 
saa  lidet,  at  de  tvertimod  «raabte  og  skreg  paa  Prædikestolen  stærkere 
end  nogensinde»  de  tre  Dage,  Erkebiskopen  var  i Byen. 

Fra  1529  fik  Bevægelsen  i Malmø  et  mægtigt  Opsving,  da  der 
med  Kongens  Tilladelse  blev  oprettet  en  lærd  Undervisningsanstalt, 
ved  hvilken  Prester  skulde  uddannes  for  den  evangeliske  Kirke.  Til 
Lektor  ved  denne  Presteskole  ansattes  Frants  Vormordsen , af  Fødsel 
en  Hollænder,  som  i sin  Barndom  var  kommen  til  Danmark,  hvor 
han  indtraadte  i Karmeliterklostret  i Helsingør  og  kom  derigjennem 

1 Forbindelse  med  Paulus  Eliæ,  hvis  Discipel  han  blev.  Men  Discipe- 
len  blev  ikke  som  Mesteren  staaende  paa  Halvveien.  Han  sluttede 
sig  tidlig  til  det  evangeliske  Parti,  hvorfor  Kannikeme  i Kjøbenhavn 
1528  forbød  ham  at  bestige  Prædikestolen.  Han  begav  sig  derfor 
til  Malmø,  hvor  han  nu  blev  en  af  de  virksomste  evangeliske  Lærere 
(f  1551  som  første  evangeliske  Biskop  i Lund).  Andre  Lærere  ved 
Presteskolen  var  Karmelitermunken  Peder  Laurentsen , som  ligeledes 
havde  været  en  Discipel  af  Paulus  Eliæ,  og  Olaus  Chrysostomus , 
senere  Professor  i Kjøbenhavn.  Som  en  af  den  evangeliske  Tros 
ivrigste  Befordrere  maa  ogsaa  nævnes  Bogtrykkeren  Oluf  Ulriksen, 
fra  hvis  Bogtrykkeri  der  i denne  Tid  blev  udgivet  en  Mængde  refor- 
matoriske  Skrifter. 

Allerede  før  Frants  Vormordsen  kom  til  Malmø,  havde  han 
oversat  Davids  Salmer.  Med  denne  Oversættelse,  der  blev  trykt  i 
Rostock  1528,  havde  han  faaet  sin  Lærer  Paulus  Eliæ  til  at  hjælpe 
sig,  da  han  som  Udlænding  ikke  var  det  danske  Sprog  fuldkommen 
mægtig.  Men  da  han  samme  Aar  maatte  forlade  Kjøbenhavn  og 
begyndte  sin  reformatoriske  Virksomhed  i Malmø,  var  ogsaa  Bruddet 
mellem  ham  og  Paulus  Eliæ  fuldstændigt.  Paulus  Eliæ  betegnede 
Malmø  i 1529  som  «en  Hule  fuld  af  kirkeranende  frafaldne»  (spe- 
lunca  sacrilegorum  apostatarum).  Fra  Malmø  udgav  Klaus  Mortensen 
en  dansk  Salmebog  1528,  der  blev  oftere  optrykt  med  Forbedrin- 
ger og  Tillæg1);  ligeledes  udkom  en  dansk  Messebog,  Daabs-  og 
Ægtevielsesritualet  paa  Dansk,  alle  udarbeidede  væsentlig  efter 
de  tilsvarende  tyske  Udgaver  af  Luther. 

Samtidig  blev  der  gjort  Anstalter  til  Forpleining  af  Menighedens 
fattige  og  syge,  tildels  ved  at  lægge  Beslag  paa  nogle  af  de  til  Klo- 
strene hørende  Bygninger.  Da  Byraadet  gjerne  ønskede  at  komme 
i Besiddelse  af  Graabrødrenes  og  Helligaands-Klostrene,  forefaldt  der 
i den  Anledning  mange  Rivninger  mellem  Munkene  og  det  evange- 
liske Parti  om  Høsten  1529.  Efter  en  Disputats  mellem  de  evange- 
liske Lærere  og  Graabrødrene  forbød  Borgermestre  og  Raad  Mun- 
kene at  tigge  og  at  holde  offentlig  Messe.  Helligaandsbrødrene  blev 
derpaa  efter  et  formeligt  Slagsmaal  mellem  Partieme  i Begyndelsen 
af  November  1529  fortrængte  fra  sin  Kirke,  ja  maatte  endog  forlade 
sit  Kloster.  Graabrødrene  holdt  sig  derimod  til  ud  i 1530,  men 
under  meget  Tryk.  I Aaret  1529  var  de  sidste  Levninger  af  den 
gamle  Kirkeforfatning  afskaffede  i Malmø  og  den  hele  By  evangeli- 
seret. 

Samme  Aar  kom  ogsaa  Kjøbenhavn  til.  Da  nemlig  Bispestolen 


*)  Udgivet  af  Chr.  Bruun  i:  Psalmebeger  fra  Reformationstiden. 


!3 


194 


Den  lutherske  Reformations  Indførelse. 


i Roskilde  ved  Lage  Urnes  Død  blev  ledig,  valgte  Kongen  en  af 
sine  Venner  Joachim  Rennov  til  hans  Eftermand  paa  den  Betingelse, 
at  han  ikke  skulde  lægge  Hindringer  i Veien  for  Guds  Ords  rene 
Forkyndelse.  Kongen  indkaldte  nu  Hans  Tausen  til  Kjøbenhavn, 
hvor  han  optraadte  i Nikolaikirken  og  samlede  store  Skarer  om  sin 
Prædikestol.  Fra  nu  af  udbredte  den  evangeliske  Lære  sig  med 
raske  Skridt  blandt  Kjøbenhavns  Borgere,  saaat  den  største  Del  af 
Borgerstanden  inden  et  Aars  Forløb  hyldede  Reformationen. l)  Det 
rene  Evangelium  var  ogsaa  bleven  forkyndt  i flere  andre  Byer  (f.  Ex. 
Assens),  men  Malmø , Viborg  og  Kjøbenhavn  var  dog  de  tre  Hoved- 
punkter, hvorfra  Reformationen  med  uimodstaaelig'  Magt  udbredte  sig; 
i Aaret  1530  havde  de  fleste  danske  Byer  evangeliske  Prædikanter. 

Paa  samme  Tid  førtes  ogsaa  en  livlig  Skriftvexel;  en  Mængde 
Flyveskrifter  og  Bøger  af  opbyggeligt,  liturgisk  og  polemisk  Indhold 
talte  Evangeliets  Sag.  Af  alle  de  literære  Frembringelser  maa  først 
og  fremst  nævnes  Kristiem  Pedersens  Oversættelse  af  det  Nye 
Testamente,  der  udkom  i Antwerpen  1529  og  var  et  Mesterverk 
i sproglig  Henseende.  Han  udtaler,  at  «man  gjør  ondt  i at  udsætte 
af  Hebraiske,  Græske  eller  Latine  paa  Flensborgerdansk,  hvoraf  Folk 
kun  fange  Lede  af  Guds  Ord».  Hans  Oversættelse  blev  for  Danmark, 
hvad  Luthers  Oversættelse  blev  for  Tyskland.  Til  denne  Klasse  af 
Skrifter  hører  ogsaa  Frants  Vormordsens  Oversættelse  af  Davids 
Salmer,  som  tidligere  er  nævnt,  og  dens  senere  Sidestykke  Kristiern 
Pedersens  Oversættelse  af  Psalteret.  Af  polemiske  Skrifter  bør  især 
merkes  Malmøbogen *)  eller  «Aarsagen  og  en  ret  Forklaring  paa  den 
nye  Reformats,  Ordinering  og  Skik  med  Messen,  Prædiken  og  anden 
Gudstjeneste,  som  er  begyndt  og  gjort  i Malmø  1529».  Bogen,  der 
er  et  særdeles  vigtigt  Skrift  i denne  Polemik,  er  en  Redegjørelse  for 
Reformationsverket  i Malmø.  Imod  den  optraadte  Paufus  Eliæ ; 
Striden  dreiede  sig  hovedsagelig  om  Presternes  Ægteskab  og  om  den 
romerske  Messetjeneste. 

Hvorledes  Stemningen  blandt  Menigmand  var,  viser  de  talrige 
satiriske  Folkedigte,  som  i denne  Tid  'opkom.  Som  et  Exem- 
pel  paa  disse  skal  vi  nævne:  « Dialogus , en  græsselig  ond  Tidende, 
som  Paven  fik  til  Rom  om  den  papistiske  Messe».8)  Dette  Skjemte- 
digt  «om  den  syge  Messe»,  som  det  sædvanlig  kaldes,  er  egentlig 
en  Bearbeidelse  af  et  tysk  satirisk  Digt  af  Presten  Mikael  Manuel  i 
Bern.  Originalen,  der  er  trykt  i 1528,  gjorde  overordentlig  Lykke 


*)  //.  Rørdam : Kjøbenhavns  Kirker  og  Klostre  S.  247  ff. 

2)  Udgivet  af  H.  Rørdam. 

3)  Helveg : Den  danske  Kirkes  Hist.  til  Reform.  II,  S.  847  ff. 

og  blev  bearbeidet  og  lokaliseret  mangfoldige  Gange.  Den  danske 
Bearbeidelse,  der  vistnok  skriver  sig  fra  Slutningen  af  1530,1)  hen- 
spiller øiensynlig  paa  den  Herredag,  der  holdtes  i Kjøbenhavn  1530; 
som  de  bedste  Læger  for  «den  syge  Messe»  nævnes  nemlig  Dr.  Johan 
Ulf,  som  var  Kannik  i Lund,  og  Dr.  Stagebrand,  en  Fordreining  af 
den  tyske  Dr.  Stagefyhrs  Navn,  som  begge  optraadte  paa  denne 
Herredag.  Ved  Siden  af  dem  nævnes  flere  andre  Prælater  og  Kan- 
niker i Lund  som  den  syge  Messes  Læger,  medens  alle  de,  som  hyl- 
dede  den  evangeliske  Tro,  nævnes  som  Smaafolk,  Hans  Fisker,  Jens 
Klokker,  Kapellanen  og  Grete,  sandsynligvis  for  at  antyde,  at  Refor- 
mationen  havde  sin  Støtte  hos  Menigmand,  medens  de  lærde  var 
Messens  Forsvarere.  Efterat  de  tilkaldte  Læger  har  forsøgt  forskjel- 
lige Urter,  der  intet  udretter,  har  de  intet  andet  Raad  end  at  skraale. 
Det  er  Dr.  Johan  Ulf,  der  giver  dette  Raad: 

«Thi  ville  vi  nu  skrige  og  lade  høre 
Den  romerske  Kirke,  hvad  hun  kan  gjøre, 

Og  raabe  og  skraale  af  al  vor  Magt 
Og  lade  Messen  høre  sin  Moders  Kraft 
Med  store  Ord  og  stærke  Stemme. 

Nu,  Hr.  Doktor,  skrige  I først, 

Jeg  yil  Eder  hjælpe,  som  jeg  kan  bedst». 

Nu  skraaler  de  alle,  indtil  Hans  Fisker  bemerker: 

«Den  svage  Messe  kan  det  ei  taale, 

At  I saa  saare  meget  vraale, 

Thi  hun  er  heller  en  Hare  lig 
End  en  Løve  med  det  store  Skrig». 

Da  Lægerne  ser,  hun  vil  dø,  lister  de  sig  begge  bort.  Dr.  Stage- 
brand siger  da: 

«Jeg  vilde  ikke  tage  al  Skaanes  Land, 

At  Messen  skulde  dø  under  vor  Haand. 

Døde  hun  nu,  vi  vare  tilstede, 

Da  finge  vi  intet  for  vort  Møde. 

Dør  hun  siden  alligevel, 

Da  ville  vi  sige,  vi  vare  af  By; 

Vi  ville  da  sige  det  overalt, 

At  Messen  blev  udaf  Luther  kvalt». 


Ved  Aaret  1 530  havde  saaledes  den  evangeliske  Lære  slaaet  saa 
faste  Rødder,  at  Prælaterne  maatte  indse,  at  den  ikke  kunde  udryd- 


*3 

*)  Chr.  Bruun\  Viser  fra  Reformationstiden.  S.  66  ff. 

des,  medmindre  den  verdslige  Magt  kunde  bringes  til  at  laane  Kir- 
ken sin  Arm  til  Kirkelovenes  Anvendelse  mod  «Kjætteme  eller  Bans- 
kroppene».  Ved  denne  Tid  var  Reformationen  i Tyskland  temmelig 
stærkt  truet.  Rigsdagen  i Speier  var  afholdt  1 529  og  en  ny  udskre- 
ven  til  Augsburg  1530  af  Keiseren.  Til  denne  satte  Papisterne  i 
Danmark  et  stort  Haab,  og  de  benyttede  nu  Leiligheden  til  at  gjøre 
et  Forsøg.  De  forlangte  af  Kongen,  at  deres  Modstandere  skulde 
stævnes  til  at  møde  med  dem  for  Kongens  og  Rigsraadets  Domstol ; 
de  vilde  her  føre  Beviset  for,  at  de  var  Kjættere,  som  med  Rette 
var  belagte  med  Kirkens  Ban,  og  troede,  at  Kongen  da  vilde  blive 
nødt  til  at  unddrage  de  Evangeliske  sin  Beskyttelse  og  derimod  efter 
sin  Haandfæstnings  Forpligtelse  straffe  dem  paa  Liv  og  Gods;  thi 
det  havde  jo  hidtil  stedse  været  Kongens  Undskyldning,  naar  Præla- 
terne  foreholdt  ham  hans  Haandfæstning,  at  det  ikke  var  Kjættere, 
han  beskyttede,  men  alene  Guds  Ords  Prædiken.  Dette  Forlangende 
fra  Prælaternes  Side  indeholdt  den  nærmeste  Anledning  til  Herre- 
dagen i Kjøbenhavn  1530.  Kongen  kunde  ikke  vel  afslaa  et 
tilsyneladende  saa  billigt  Forlangende;  derhos  troede  han  ogsaa  efter 
det  Syn,  han  havde  paa  den  herskende  Stemning  blandt  Folket  og 
Rigsraadet,  at  Mødet  kunde  tilbyde  en  Leilighed  til  at  iverksætte  en 
Reform  eller  ialfald  skaffe  de  Evangeliske  en  sikrere  Stilling  og  nye 
Fordele.  De  Evangeliske  selv  gik  gjerne  ind  paa  Mødet;  de  var  sig 
sin  Sags  Guddommelighed  bevidst  og  var  sikre  paa  Medhold  hos 
Kongen  og  mange  af  Rigsraadets  verdslige  Medlemmer. 

Saaledes  udskreves  da  en  Herredag  til  Kjøbenhavn,  hvor 
begge  Parter  skulde  føre  sin  Sag  for  Kongen  og  Rigsraadet, 
«paa  det  her  udi  Riget  maatte  gjøres  en  kristelig  Reformation  i Re- 
ligionen og  allevegne  ens  læres  og  prædikes».  Herredagen  aabnedes 
2den  Juli  1530.  Til  samme  Tid  altsaa,  som  de  tyske  Protestanter 
mødte  for  Keiser  Karl  i Augsburg,  møder  de  danske  i Kjøbenhavn 
for  Kongen  og  Rigets  Raad.  Forhandlingerne  frembyder  mange 
interessante  Paralleler,  men  viser  ogsaa  den  forskjellige  Stilling  i begge 
Riger.  Her  mødte  nu  altsaa  ligesaavel  Prælaterne  som  Reformationens 
Hovedmænd,  «Mester  Hans  Tausen,  hans  Parti  og  Selskab»,  lidt  over 
20  i Tallet;  deriblandt  som  de  vigtigste:  Hans  Tausen  selv,  Frants 
Vor  mor  ds  en,  Peder  Laurentsen , Ole  Ckrysostomus  (senere  Prof. 
theol,  og  tilsidst  Biskop  i Aalborg),  Klaus  Mortensen,  Hans  Spande- 
mager  fra  Malmø,  Jørgen  Sadolin  og  Jakob  Skjøning  fra  Viborg, 
Peder  Thomesen  (første  evangeliske  Biskop  i Aalborg)  fra  Såiling. 
Ogsaa  Prælaterne  havde  samlet  sine  bedste  aandelige  Kræfter,  blandt 
dem  Paulus  Eliæ , og  de  havde  desuden  indkaldt  nogle  tyske  Doc- 
tores,  blandt  hvilke  specielt  nævnes  Dr.  Stagefyhr  fra  Køln  og  en 

Doctor  fra  Bamberg.  Sadolin  ligner  dem  med  de  ægyptiske  Jorde* 
mødre,  der  for  Penge  skulde  staa  Kirken  bi  i dens  Nød. 

I den  første  Uge  forholdt  de  Evangeliske  sig  ganske  stille,  saa 
Prælaterne  allerede  haabede  at  have  vundet  Spil;  men  de  arbeidede  paa 
den  Bekjendelse,  de  vilde  overlevere  Kongen.  Den  utejulioverleverede 
Tausen  den  i sit  og  sine  Venners  Navn.  Den  er  afiattet  i 43  Ar- 
tikler. l)  Den  begynder  med  i de  tre  første  at  erklære  den  hellige 
Skrift  uden  alle  menneskelige  Paafund  og  Tilsætninger  for  «den  eneste 
Regel  og  Lov  for  et  kristent  Menneske  at  leve  og  regjere  sig  efter». 
I de  følgende  40  Artikler,  hvor  det  apostoliske  Symbol  danner  den 
ledende  Traad  for  Anordningen,  udtales  den  evangeliske  Tro  klart  og 
simpelt  i dens  Hovedpunkter  og  Modsætningerne  til  Papismen,  tildels 
i meget  skarpe  Ord.  Det  er  et  Spørgsmaal,  om  enten  Hans  Tausen 
eller  Peder  Laurentseh  har  ført  dem  i Pennen,  maaske  rimeligst  den 
sidste.  Disse  «43  Artikler»  eller  den  «kjøbenhavnske  Bekjendelse» 
danner  en  interessant  Parallel  til  den  samtidige  Augsburgske  Kon- 
fession ; men  da  de  hverken  faar  nogen  særegen  Betydning  for  Herre- 
dagens Forhandlinger,  heller  ikke  senere  nogen  kirkeretlig  Betydning, 
ligger  det  fjernere  for  os  at  gaa  nærmere  ind  paa  dem.  Disse  Ar- 
tikler fordelte  de  evangeliske  Prædikanter  mellem  sig  og  holdt  dagli- 
gen  i Helliggeisteskirke  Prædikener  over  dem  under  stort  Tilløb,  hvor 
de  da  drog  skarpt  tilfelts  ikke  blot  mod  den  papistiske  Lære,  men 
ogsaa  mod  Prælaterne  selv.  Byen  kom  herved  i en  levende  Bevæ- 
gelse,  Prælaterne  i Skræk. 

De  egentlige  Forhandlinger  skulde  da  nu  begynde.  Prælaterne 
forsøgte  først,  om  de  ikke  kunde  naa  sit  Maal,  at  bringe  Kongen  og 
Raadet  til  at  undertrykke  Reformationsbevægelsen  ved  Magt,  uden 
at  de  behøvede  at  indlade  sig  paa  nogen  Drøftelse  af  de  egentlige 
theologiske  Stridsspørgsmaal.  De  indgav  derfor  til  Kongen  en  Fore- 
stilling i Lighed  med  den,  som  var  indleveret  i Odense,  kun  at  den 
var  endnu  skarpere  og  afiattet  alene  i Prælaternes  Navn.  I skarpe 
Ord  minder  de  Kongen  om  hans  Haandfæstnings  Forpligtelse  og  klager 
over,  «at  den  hellige  Kirke  og  den  geistlige  Stand  tvertimod  Haand- 
fæstningens  Lydelse  i mange  Maader  er  bleven  besværede,  foragtede, 
forkortede  og  fortrængte» ; de  lader  ham  betænke  sit  og  Rigets  Vel, 
den  tiltagende  Splid  i Riget  og  «Lutheriets»  Frugter  i andre  Lande 
og  kræver  endeligen  afham,  at  han  vil  lade  Lutheriet  «som  af  Pave, 
Keiser,  Universiteter  og  lærde  i alle  Lande  allerede  er  fordømt  som 
Kjætteri,  afskaffe,  restituere  Kirker  og  Klostre  og  sikre  Prælaternes 
Ære  og  Endrægtigheden  i Landet.» 


")  Engel  Sto/t : Theol.  Tidsskr.  I,  2. 

Forestillingen  var  unegtelig  baade  kraftigt  og  vel  skreven  og 
knyttede  klogeligen  den  herskende  Kirkes  Interesse  sammen  med  Be- 
tingelserne  for  Statens  Vel  og  Regjeringens  Sikkerhed.  Men  Kongen 
forstod  dog  denne  Gang  som  før  at  undvige  Prælatemes  Forestillin- 
ger om  hans  Haandfæstnings  Forpligtelse.  De  saa  sig  derfor  nødte 
til  at  indlade  sig  paa,  hvad  de  havde  søgt  at  undgaa,  selve  de  theo- 
logiske  Stridsspørgsmaal.  De  indgav  nu  et  Klageskrift  i 27  Ar- 
tikler, hvori  de  søgte  at  vise  de  Evangeliskes  Lære  og  Grundsæt- 
ninger  som  falske  og  stridende  mod  den  hellige  Kirke.  Hvem  der 
har  opsat  dem,  ved  vi  ikke;  de  Evangeliske  tillagde  sin  Hoved- 
modstander  Paulus  Eliæ  Forfatterskabet.  De  Evangeliske  gav  et 
Gjensvar  ligeledes  i 27  Artikler,  hvori  de  gjendrev  eller  afviste 
Beskyldningeme;  « Prælaternes  Klageskrift  indeholdt  ligesaamange  Løgne 
som  Artikler».  Til  dette  Forsvarsskrift  føiede  de  derhos  12  Klage- 
punkter  over  Biskopernes  Embedsførelser,  «som  kun  bærer  det 
biskopelige  Navn,  men  ikke  beviser  det  med  ret  tilbørligt  Embede  og 
biskopelige  Gjeminger». 

Saaledes  havde  altsaa  begge  Parter  leveret  sine  Indlæg;  en  lov- 
formelig Proces  var  indledet.  Men  nu  strandede  de  videre  Forhand- 
linger paa  de  Spørgsmaal,  som  reistes,  i hvilket  Sprog  de  skulde 
føres,  om  paa  Latin  eller  Dansk  og  hvem  der  skulde  være  Dommer 
i Striden.  Hidtil  havde  begge  Parter  givet  sine  Indlæg  paa  Dansk. 
Men  Prælateme  saa  nu,  at  hvis  dette  fremdeles  skulde  være  Tilfældet, 
kunde  de  ikke  have  den  forventede  Bistand  af  sine  tyske  Doctores, 
og  derhos  bragte  Brugen  af  det  danske  Sprog  Striden  ud  blandt 
Folket  og  gav  Modstandeme  en  Støtte  hos  det.  De  androg  derfor 
gjentagende  hos  Kongen  om,  at  Sagen  maatte  forhandles  paa  Latin. 
Men  de  Evangeliske  igjen  paa  sin  Side  vilde  ikke  paa  nogen  Maade 
indrømme  dette:  dem  gjaldt  det  just  om  at  bringe  Sagen  ud  blandt 
Folket'  Dernæst  gjaldt  det,  hvem  der  skulde  være  Dommere  i Sa- 
gen. Prælaterne  vilde  naturligvis  fra  sit  Standpunkt  ikke  anerkjende 
nogen  anden  Dommer  i theologiske  Spørgsmaal  end  Paven  eller  en 
pavelig  Kommission  eller  et  almindeligt  Koncil.  Protestanterne  er- 
kjendte  fra  sit  Standpunkt  ingen  anden  Dommer  end  Guds  Ord.  Paa 
disse  formelle  Vanskeligheder  strandede  alle  videre  Forhandlinger, 
efterat  man  endnu  engang  havde  gjort  et  forgjæves  Forsøg  paa  at 
bringe  en  mundtlig  Disputats  istand  mellem  begge  Parter.  Præla- 
terne saa,  at  Stemningen  var  dem  imod  baade  blandt  Kongens  Om- 
givelser og  blandt  Byens  Borgere.  De  tænkte  kun  paa  i Stilhed  at 
trække  sig  ud  af  Sagen  og  henviste  til  den  Konfutation  eller  Gjen- 
drivelse  af  de  Evangeliskes  Apologi,  som  de  vilde  lade  udarbeide. 

Da  Prælaterne  saaledes  trak  sig  tilbage,  fik  de  Evangeliske  mere 

Mod  til  at  forsøge  at  sætte  det  igjennem,  som  de  havde  ventet  af 
Herredagen.  De  indgav  et  Bønskrift  til  Kongen,  hvori  de  opfordrede 
ham  til  umiddelbart  at  gribe  ind  gjennem  Reformationsdekreter.  Her- 
paa  vilde  dog  Kongen  ikke  indlade  sig;  det  stemte  ikke  med  hans 
Grundsætninger.  Herredagen  endte  saaledes,  uden  at  nogen  endelig 
Beslutning  var  tagen  i Religionsstriden.  Kongen  erldærede  alene,  at 
han,  indtil  en  almindelig  Kirkeforsamling  havde  afgjort  Sagen,  frem- 
deles vilde  tage  begge  Partier  under  sin  Beskyttelse,  altsaa  alene  med 
en  Gjentagelse  af  Recessen  i Odense. 

Ingen  af  Parterne  var  tilfreds  med  dette  Udfald.  Imidlertid  var 
dog  den  evangeliske  Sag  bleven  styrket.  De  Evangeliske  var  gaaede 
uovervundne  ud  af  denne  Prøve,  Lærefriheden  var  paany  sikret  dem, 
og  de  havde  vundet  den  Styrke,  som  altid  ligger  i en  fælles  Bekj  en- 
delse. Kongen  skred  i sine  sidste  Regjeringsaar  ligesaalidt  som  før 
ind  med  direkte  Paabud  til  Reformationens  Fremme ; han  vovede  vel 
just  nu  allermindst  afgjørende  at  bryde  med  Prælateme  og  den  dem 
hengivne  Del  af  Adelen,  da  den  fordrevne  Kristiem  II  i 1531  forsøgte 
fra  Norge  at  gjenerobre  sin  Krone.  Men  hvad  Kongen  ikke  vovede 
at  give,  tog  det  evangeliske  Parti  ofte  selv,  og  desværre  tillod  man 
sig  under  dette  mere  end  en  Gang  beklagelige  Voldsomheder  og  Uor- 
dener.  I Kjøbenhavn,  hvor  Borgerne  under  Herredagen  var  sat  i 
levende  Bevægelse  ved  de  Evangeliskes  Prædikener,  vedligeholdtes 
den  romerske  Messe  endnu  kun  i Frue-Kirke,  og  selv  denne  Kirke 
maatte  Papisteme  dele  med  de  Evangeliske.  Folket  var  saa  ophidset, 
at  Raadet  erklærede  Kongen,  at  det  ikke  kunde  holde  Byen  rolig, 
medmindre  dette  «Hykleri»  afskaffedes.  Hvad  man  frygtede,  skede 
ogsaa:  tredie  Juledag  1530  brød  en  Skare,  anført  af  Borgermesteren 
Ambrosius  Bogbinder , under  Messen  ind  i Kirken,  ødelagde  Kirke- 
prydelseme,  haanede  og  sønderslog  Helgenbilledeme  og  sønderrev 
Kirkens  Bøger.  De  var  just  ifærd  med  det  kostbare  Høialter,  da 
Byfogden  kom  til  med  bevæbnede  Mænd  og  gjorde  Ende  paa  Uor- 
denen.  Selve  de  evangeliske  Prædikanter  maatte  forfærdes;  de  havde 
manet  en  Aand  frem,  som  de  ikke  magtede  at  besværge.  Kirkestor- 
men fremkaldte  en  Reaktion,  og  Reformens  Fiender  fik  Vaaben 
ihænde.  Den  nærmeste  Følge  var,  at  Frue-Kirke  blev  lukket  et  helt 
Aar  for  begge  Parter,  og  da  den  igjen  aabnedes  (Novbr.  1531),  var 
det  udelukkende  for  Katholikeme. 

Lignende  Optrin  som  i Kjøbenhavn  forefaldt  i andre  Byer,  og 
paa  Landet  negtede  Bøndeme  at  betale  Tienden.  I Begyndelsen  gik 
det  især  ud  over  Tiggermunkene,  senere  over  Klostrene  i det  hele. 
Adelen  var  her  meget  ivrig  for  senere  at  kunne  bemægtige  sig  Klo- 
stergodset.  Som  en  af  de  værste  nævnes  Mogens  Gjø,  som  Munkene 

derfor  kaldte  «Djævelens  Drabant  og  Tjener.»  Saadanne  sørgelige 
Udskeielser  ledsagede  tildels  den  evangeliske  Læres  Indførelse;  men 
vigtige  var  dog  disse  Frederilcs  sidste  Regjeringsaar  for  Reformatio- 
nens  Fremgang.  Næsten  alle  Byer  kunde  ansees  som  fuldstændig 
evangeliserede ; Helsingør  var  den,  som  længst  holdt  fast  ved  den 
papistiske  Gudstjeneste.  Biskopemes  Modstandskraft  var  kun  ringe. 
Deres  selvskrevne  Formand,  Erkebiskop  Aage  Sparre , havde  ikke 
pavelig  Konfirmation  og  savnede  derfor  den  fornødne  Myndighed;  i 
Følelsen  heraf  nedlagde  han  sit  Embede  1532.  Jørgen  Friis  i Vi: 
borg  var  1530  sat  i Ban  af  Paven  for  en  ubetydelig  Sag,  ja  en  af 
Biskopeme  viste  sig  endog  tilbøielig  til  at  finde  sig  i Nødvendighe- 
den  og  nærmede  sig  de  Evangeliske,  nemlig  Knud  Gyldenstjerne, 
som*  efter  den  bekj endte  Jens  Andersen  Beldenak  var  bleven  Biskop 
i Odense.  Han  kaldte  Jørgen  Sadolin  fra  Viborg  til  Odense  og  lod 
ham  oversætte  Luthers  Katekisme,  som  omdeltes  til  Stiftets 
Geistlige,  og  ligeledes  den  Augsburgske  Konfession.  Den  lite- 
rære Polemik  fortsattes  af  Paulus  Eliæ , der  optraadte  som  Messens 
Forsvarer  («om  Messen  mod  de  nye  Messedræbere»;  Brev  til  Ran- 
ders  om  Messekanon). 

Ved  Frederik  Ps  Død  (1533)  indtraadte  et  Interregnum  paa  tre 
Aar,  under  hvilket  Biskopeme  forsøgte  en  Reaktion  mod  Reforma- 
tionsbevægelsen.  Frederik  efterlod  sig  flere  Sønner,  men  ingen  af 
dem  var  i Faderens  Levetid  bleven  udvalgt  til  hans  Efterfølger.  Til 
Kongevalget  samlede  sig  nu  en  Herredag  i Kjøbenhavn;  men  her 
delte  Raadet  sig  i to  Partier,  der  stod  skarpt  mod  hinanden.  Det 
ene  Parti.  Adelen  og  Reformationens  Venner,  vilde  have  Frederiks 
ældste  Søn  Hertug  Kristian,  hvis  Hengivenhed  for  Luther  og  den 
evangeliske  Lære  var  vel  bekjendt  og  bevist.  Men  just  af  den 
Grund  frygtede  Bisperne  og  den  gamle  Kirkes  ivrige  Tilhængere 
ham;  de  vilde  have  Frederiks  ældste  Søn  af  andet  Ægteskab,  den 
trettenaarige  Hans,  som  de  haabede  at  kunne  holde  fast  ved  Katho- 
licismen.  Da  man  ikke  kunde  enes  og  ingen  af  Parteme  følte  sig 
sikker  paa  Seieren,  benyttede  man  de  norske  Raaders  Fravær  som 
Paaskud  til  at  udsætte  Valget  til  næste  Aar. 

Under  dette  Interregnum  skulde  da  Raadet  føre  Regjeringen. 
Tillige  benyttede  Bisperne  Leiligheden  til  at  faa  flere  Bestemmelser 
vedtagne  til  Fordel  for  den  bestaaende  romerske  Kirke:  Biskopeme 
alene  skulde  have  Magt  til  at  beskikke  Prester  og  Prædikanter,  hver 
i sit  Bispedømme;  intet  Kloster  maatte  ophæves,  selv  Restitutionen 
af  de  allerede  ophævede  stilledes  i Udsigt.  Ved  hin  første  Bestem- 
melse var  det  lagt  i Biskopernes  Magt  at  hindre  den  evangeliske  Læ- 
res Forkyndelse;  den  før  hjemlede  Lærefrihed  var  ophævet;  og  den 


Danmark.  Interregnum  efter  Frederik  I’s  Død. 


201 


her  Biskoperne  givne  Myndighed  var  saameget  farligere  for  Refor- 
mationen,  som  de  under  Interregnet  i Egenskab  af  Rigsraader  havde 
en  udstrakt  Magt.  De  begyndte  nu  ogsaa  strax  at  bruge  den,  og 
det  først  mod  Hans  Tausen.  Han  indstævnedes  til  at  møde  paa 
Kjøbenhavns  Raadhus.  Klogeligen  rettede  man  Anklagen  ikke 
blot  paa  Kjætteri,  men  ogsaa  paa  at  han  havde  udgivet  Skandskrifter 
mod  Bispeme,  hvem  han  havde  skjældt  for  «Sjælemordere,  Ulve  i 
Faareldæder,  Tyve  og  Røvere,  haarde  og  forblindede  Knubbe»;  at 
han  med  sit  Anhang  havde  bemægtiget  sig  de  fleste  Kirker  i Kje- 
benhavn;  at  han  i Rigsraadets  Nærværelse  havde  talt  haanlige  Ord 
til  sin  Biskop  Joachim  Rønnov  og  skrevet  imod  Sakramentets  Brug. 
Med  Hensyn  til  sidste  Punkt  sigtes  vistnok  til  hans  Angreb  paa 
Messen,  især  under  Striden  med  Paulus  Eliæ. 

Dommen  faldt,  da  «Bisperne  paa  de  verdslige  Rigsraaders  Forbøn 
eftergav  ham  den  lovmæssige  Straf»,  derhen,  at  han  skulde  nedlægge 
sit  Presteembede,  forlade  Stiftet  inden  en  Maaned,  og  hvor  han  » 
Fremtiden  maatte  opholde  sig,  skulde  han  intet  skrive  eller  prædike 
uden  vedkommende  Biskops  Vilje  og  Samtykke.  Medens  Tausen  var 
inde  paa  Raadhuset,  havde  Borgerne  forsamlet  sig  udenfor,  bevæb- 
nede  og  beredte  til  at  forsvare  sin  Prest  mod  enhver  Vold.  Da  For- 
samlingen forlod  Raadhuset,  truede  Folkehoben  endog  med  at  Jægge 
voldsom  Haand  paa  Biskop  Rønnov;  det  hindredes  alene  ved,  at 
Tausen  selv  traadte  imellem  og  ledsagede  Biskopen  til  Bispegaarden, 
hvor  derfor  ogsaa  Rønnov  rakte  ham  Haanden  og  takkede  ham  for 
hans  Beskyttelse.  Tausen  forlod  nu  virkelig  Kjøbenhavn;  men  hans 
Bortreise  fremkaldte  en  saa  alvorlig  Gjæring,  at  Bispen  maatte  flnde 
sig  i at  kalde  ham  tilbage  og  tillade  ham  at  «prædike  det  hellige 
* Evangelium  rettelig  og  klarlig  uden  al  Skjendsord  og  Tale  paa 
Bisper,  Prælater,  Kanniker  eller  Prester». 

Forfølgelsen  mod  Tausen  aabnede  Rækken;  paa  flere  Steder  blev 
de  evangeliske  Prædikant er  jagede  væk,  Kirkerne  tagne  fra  Borgerne; 
deres  Tilhængere  truedes  med  Ban  og  Kjætterstraf.  Ogsaa  med 
aandelige  Vaaben  rykkede  man  frem.  Den  Konfutation  af  de  Evan- 
geliskes  Apologi  eller  Svar  paa  de  27  Klagepunkter,  som  man  havde 
bebudet,  var  bleven  udarbeidet  ved  de  tyske  Doktorer,  men  natur- 
ligvis paa  Latin.  Den  blev  nu  oversat  og  bearbeidet  af  Paulus  Eliæ 
(«Danmarks  Riges  Biskopers  og  Prælaters  Gjensvar  til  de  Lutherskes 
Artikler»,  Aarhus  1533).  Men  Reformationen  var,  især  i Byerne,  for 
dybt  rodfæstet  til  at  kunne  rokkes  enten  ved  Biskopernes  Magt  eller 
Pauls  Pen.  Desuden  tog  den  politiske  Stilling  en  anden,  uventet 
Vending. 

Medens  Rigsraadets  to  Partier  ikke  kunde  blive  enige  om  Konge- 

valget,  reiste  sig  et  tredie  Parti,  som  erklærede  sig  for  den  fangne 
Kristiern  II.  Dette  Parti  dannede  sig  vel  først  udenfor  Danmarks 
Grænser ; det  var  nemlig  Liibeckeme,  hvis  egennyttige  Handelspolitik 
først  fattede  Tanken.  Men  Kristiern  IFs  Navn  havde  fremdeles  en 
go.d  Klang  hos  Borger-  og  Bondestanden.  Dette  Parti  lededes  af  de . 
tre  Borgermestre,  Ambrosius  Bogbinder  i Kjøbenhavn,  Jørgen  Kok 
i Malmø  og  J&rgen  Wullenweber  i Liibeck.  Neppe  var  derfor  Lii- 
beckemes  Hærfører  Grev  Kristoffer  af  Oldenburg  landet  paa  Sjælland, 
førend  Malmø  og  Kjøbenhavn  erklærede  sig  for  Kristiern  II.  Saa- 
ledes  begyndte  den  Borgerkrig,  som  efter  Grev  Kristoffer  kaldes 
Grevens  F eide.  Det  var  hos  Borger-  og  Bondestanden,  Kristiern  II 
havde  sine  Tilhængere;  hos  disse  og  navnlig  hos  Borgerstanden  var 
det  ogsaa,  den  evangeliske  Lære  især  havde  slaaet  Rod;  Malmø  og 
Kjøbenhavn,  der  først  erklærede  sig  for  Kristiern,  var  ogsaa  Refor- 
mationens  Hovedpunkter.  Idet  Grev  Kristoffer  kjæmpede  for  Kristi- 
ern II,  maatte  han  derfor  tilligé  kjæmpe  for  Reformationen. 

Overalt  hvor  Greven  drog  frem,  blev  den  evangeliske  Gudstje- 
neste gjenoprettet  og  de  sidste  Levninger  af  Katholicismen  udryd- 
dede.  Men  med  de  Bondeopstande,  som  ledsagede  Grevens  Feide, 
har  den  evangeliske  Sag  intet  at  gjøre.  I kort  Tid  underka- 
stede  Grev  Kristoffer  sig  Skaane  og  alle  Øerne.  Den  truende  Fare 
bragte  den  jydske  Adel  og  Biskoper  til  Enighed;  Kristiern  II  havde 
begge  ligemegen  Grund  til  at  frygte.  Paa  et  Møde  i Rye  (Juli 
1534)  ved  Skanderborg  valgte  de  Hertug  Kristian.  De  4 Bisper 
stred  vel  imod  i det  længste,  men  maatte  omsider  gi  ve  efter.  Det 
fortælles,  at  Biskopen  af  Aarhus  Ove  Bilde , en  af  de  værdigere 
blandt  Danmarks  Prælater,  men  ogsaa  en  af  dem,  der  strengest 
havde  brugt  sin  biskopelige  Myndighed  mod  de  Evangeliske  under 
Interregnet,  undertegnede  Valgakten  med  Taarer  i Øinene,  da  han 
herved  underskrev  den  romerske  Kirkes  Dødsdom  i Danmark.  Kam- 
pen mellem  Grev  Kristoffer  og  Kristian  III  eller  dennes  Feltherre 
Johan  Rantzau  vedkommer  det  ikke  os  her  at  fremstille.  'Kjøben- 
havn, det  sidste  Sted,  som  endnu  forsvarede  Kristiern  II’s  Sag,  over- 
gav sig  29  Juli  1536;  nu  først  var  Kristian  III  overalt  erkjendt  som 
Danmarks  Konge. 

Kristian  III  { 1536 — 1559)  skred  strax  til  afgjørende  Skridt  til 
Reformationens  fuldstændige  Indførelse.  Han  udskrev  umiddelbart 
efter  Kjøbenhavns  Indtagelse  en  Rigsdag  til  Kjøbenhavn,  der 
skulde  samles  15de  Oktober.  Men  samtidig  med  Udskrivningen  (i2te 
August)  havde  han  et  Møde  med  de  tilstedeværende  verdslige  Med- 
lemmer af  Rigsraadet,  hvori  man  vedtog  Fremgangsmaaden  mod  Bi- 
skoperne.  «Danmarks  Rige  skulde  for  Fremtiden  ikke  være  afhængigt 

af  Erkebispen  eller  andre  Biskoper,  men  dets  Styrelse  være  og  blive 
hos  Kongen  og  hans  Efterkommere  samt  hos  Danmarks  verdslige 
Rigsraad  og  deres  Efterkommere».  De  forsamlede  Raadsmedlemmer 
maatte  derhos  love  ikke  at  ville  modsætte  sig,  «at  det  hellige  Evan- 
gelium og  det  rene  Guds  Ord  retteligen  maa  forkyndes  og  prædikes 
her  i Riget».  Saaledes  aftalte  man  altsaa  en  Kuldkastelse  af  den 
biskopelige  Magt  og  Kirkens  Reformation.  De  verdslige  Rigsraader 
gav  dels  nødtvungne  dels  villige  sit  Minde  til  dette  Skridt.1)  Aftalen 
holdtes  imidlertid  hemmelig,  indtil  man  havde  sikret  sig  Biskopernes 
Personér.  Erkebispen  Torben  Bilde  og  Biskopen  af  Roskilde,  som 
netop  var  kommen  til  Kjøbenhavn,  blev  samme  Dag  grebne  og  feng- 
slede, og  inden  faa  Dage  havde  alle  de  øvrige  samme  Skjæbne,  hver 
paa  sit  Sted.  Alene  Ove  Bilde  til  Aarhus,  for  hvem  Kongen  havde 
en  særdeles  Godhed,  skaanedes  for  det  første;  men  ogsaa  han  maatte 
senere  dele  sine  Brødres  Skjæbne. 

Til  den  fastsatte  Tid  samledes  nu  Rigsdagen  i Kjøbenhavn  for 
at  stadfeste,  hvad  Kongen  og  Rigsraadet  havde  aftalt.  Den  bestod 
af  Rigets  Raad,  Adelen,  Udsendinger  fra  Rigets  Kjøbstæder  og  Fuld- 
mægtige  for  Bønderne;  kun  Geistligheden  savnedes  altsaa.  Den  30te 
Oktober  var  Raadslagningerne  endte;  under  denne  Dag  udstedtes 
Kongens  Haandfestning  og  en  almindelig  Reces.  Haandfestningen 
indeholder,  hvad  de  kirkelige  Forhold  angaar,  ikke  som  tidligere 
Haandfestninger  Forpligtelsen  til  at  væme  om  Kirkens  og  Hierarkiets 
Privilegier,  men  i dets  Sted:  «Først  ville  vi  og  skulle  over  alle  Ting 
elske  og  dyrke  den  almægtige  Gud  og  hans  hellige  Ord  og  Lære 
styrke,  formere,  fremdrage,  haandhæve,  beskytte  og  beskjærme  til 
Guds  Ære  og  til  den  hellige  kristelige  Tros  Forøgelse».  Recessen 
lægger  Skylden  paa  al  den  Blodsudgydelse  og  Ulykke,  der  nylig  var 
overgaaet  Landet,  paa  Biskoperne,  der  havde  hindret  Kongevalg  i 
rette  Tid.  Derfor  skulde  den  biskopelige  Værdighed  og  Styrelse 
afskaffes,  og  i de  tidligere  Biskopers  Sted  skulde  indsættes  nye  kri- 
stelige Biskoper  eller  Superintendenter  uden  verdslig  My ndighed, 
som  kunde  lære  det  menige  Folk  det  hellige  Evangelium  og  Guds 
Ord.  Bispegodset  skulde  lægges  under  Kronen,  og  Kongen  alene 
skulde  have  Patronatsretten  til  alle  Prælaturer,  Værdigheder  og  Len, 
som  Kronen  og  Biskoperne  hidtil  havde  havt  at  bortgive,  dog  skulde 
Adelen  beholde  Patronatsretten  til  de  Kirker  og  geistlige  Len,  som 
den  kunde  godgjøre,  at  den  hidtil  havde  havt.  Alle  Klostre,  Præla- 
turer, Kannikedømmer  og  andre  geistlige  Len  skulde  blive  ved  Magt, 
indtil  Kongen  og  Rigets  Raad  med  lærde  Mænd,  som  de  maatte  tilkalde, 

*)  L.  L.  Daae:  Yidensk.  Selsk.  1867  S.  204  ff. 

forordnede  anderledes.  Dog  skulde  det  Staa  Munkene  og  Nonnerne  frit 
for  at  forlade  Klostrene,  om  de  vilde.  Almuen  skulde  være  fri  for 
alle  vilkaarlige  Paalæg  til  Geistligheden;  men  Tienden  skulde  ved- 
blive  og  deles  i tre  Dele:  den  ene  for  Kirken,  den  anden  for  Sogne- 
presten, den  tredie  for  Kongen. 

Recessen  blev  oplæst  og  vedtagen  i en  offentlig  Forsamling  under 
aaben  Himmel  paa  Gammeltorv.  «Da  Forsamlingen  blev  adspurgt, 
om  den  billigede  den,  raabte  den  ene  høiere  end  den  anden,  at  de 
vilde  blive  ved  det  hellige  Evangelium  og  ikke  have  saadanne  Bisper 
mere.  Kirkegodset  skulde  lægges  under  Kronen  for  at  lette  Folkets 
Byrder.» 

Ved  Rigsdagen  i Kjøbenhavn  1536,  som  man  i Alminde- 
lighed  nævner  som  Aaret  for  Reformationens  Indførelse  i Danmark,, 
var  altsaa  det  gamle  Biskopsdømme  afskaffet  og  Statskirkeformen 
indført.  Superintendenterne  indtog  en  ganske  anden  og  beskednere 
Stilling.  Kongen  og  Rigsraadet  bemægtigede  sig  i alle  Retninger 
Kirkens  Styrelse.  De  skulde  give  Love  om  kirkelige  Sager,  i det 
høieste  efter  forud  indhentet  Betænkning  fra  Superintendenterne  og 
de  theologiske  Professorer  eller  ialfald  nogle  blandt  dem.  De  skal- 
tede  efter  Forgodtbefindende  med  Kirkens  Gods  og  Indtægter.  No- 
get  anvendtes  til  Universitetet,  Skolevæsenet  og  milde  Stiftelser.  Men 
det  meste  kom  enten  i Adelens  Hænder  eller  bestyredes  som  Len 
under  Kronen.  Især  gjælder  dette  om  Klostergodset,  som  Adelen 
tilrev  sig  en  stor  Part  af.  Den  Ret,  som  Rigsdagsbeslutningen  gav 
den  til  at  tilbagefordre,  hvad  dens  Forfædre  engang  havde  skjænket 
til  Kirker  og  Klostre,  blev  navnlig  et  velkomment  Paaskud  for  denne 
Stands  Begjærlighed.  Den  kirkelige  Jurisdiktion  blev  indskrænket 
til  geistlige  Sager  mod  geistlige  Personer;  alene  i Ægteskabssager 
vedblev  Lægmænd  at  svare  for  kirkelig  Domstol. 

De  fængslede  Bisper  blev  nu  satte  i Frihed  mod,  at  de  forplig- 
tede  sig  til  at  forholde  sig  rolige.  Tre  af  dem,  Knud  Gyldenstjeme , 
Ove  Bilde  og  Oluf  Munk  af  Ribe,  bekjendte  sig  senere  til  den  luther- 
ske Lære;  de  to,  Knud  Gyldenstjeme  og  Oluf  Munk,  giftede  sig  og- 
saa;  den  sidste  kom  endog  ind  i Rigsraadet.  Kun  en,  Joachim  Røn- 
now , holdtes,  uvist  af  hvad  Grund,  i Fængsel  til  sin  Død,  uagtet 
selv  Gustav  Vasa,  der  var  i Slægt  med  ham,  gik  i Forbøn  for  ham. 
Biskopernes  Stridsmand  Paulus  Eliæ  forsvinder  af  Historien;  det 
Sagn,  at  han  har  traadt  i den  evangeliske  Kirkes  Tjeneste,  mangler 
historisk  Grund;  sandsynligvis  har  han  som  mange  andre  skjult  sig  i 
et  eller  andet  Kloster. 

Kristian  III  var  bestemt  paa  strax  at  træffe  nærmere  Foranstalt- 
ninger til  Ordningen  af  det  nye  Kirkevæsen.  Dette  skede  nu 

ved  Kirkeordinansen  og  Riberartikleme.  Allerede  i August  15361) 
— ved  den  Tid,  da  Rigsdagen  til  Kjøbenhavn  udskreves  — sendte 
Kongen  sin  Hofprest  Andreas  Jædike  til  Kurfyrsten  af  Sachsen  med 
et  Brev  (af  23de  August),  hvori  han  beder  Kurfyrsten  om  at  laane 
ham  Dr.  Bugenhagen  til  Guds  Æres  Fremme  og  Oprettelse  af  en 
kristelig  Ordning,  fordi  han  ikke  selv  for  Øieblikket  havde  saadanne 
lærde  og  duelige  Mænd,  som  kunde  anstille  og  oprette  saadan  kriste- 
lig Ordning  i Riget,  som  Nødvendigheden  krævede.  Han  udtaler  til* 
lige,  at  han  ved  en  senere  Leilighed  ligeledes  ønskede  at  laane  Me - 
lanchton.  Kongen  vilde  altsaa  for  det  første  bruge  Bugenhagen  som 
Generalvisi  tat  or.  Men  Kurfyrsten  hverken  vilde  eller  kunde  paa 
.denne  Tid  undvære  Bugenhagen  og  endnu  mindre  Melanchton,  som 
paa  den  Tid  var  optaget  med  Forberedelser  til  det  bebudede  Koncil 
i Mantua. 

Kong  Kristian  saa  sig  altsaa  nødsaget  til  at  bruge  de  Kræfter, 
han  havde  forhaanden.  Han  overdrog  derfor  «lærde  (doctores)  og 
Prædikanter  ved  Kirkeme,  som  sammenkaldtes  fra  Kongeriget  Dan- 
mark og  vore  Hertugdømmer»,  at  skrive  et  Udkast  til  en  Kirkeor- 
dinans, om  hvilken  han  da  senere  kunde  raadslaa  (de  qua  consul- 
taremus).  Det  Møde,  som  i denne  Anledning  traadte  sammen,  er 
rimeligvis  den  «Convocats»,  som  var  indkaldt  til  Odense  Helligtrekon- 
gersdag  1537.  Det  er  dog  at  merke,  at  der  Vaaren  1537  omtales 
ogsaa  et  Møde  i Haderslev,  uden  at  man  med  Vished  kan  se,  i hvil- 
ket Forhold  disse  to  Møder  har  staaet  til  hinanden  med  Hensyn  til 
Ordinansens  Udarbeidelse.  Det  af  de  nævnte  Mænd  udarbeidede 
Udkast  sendte  Kongen  til  Luther , som  «med  de  øvrige  Wittenber- 
gertheologer»  gav  det  sit  Bifald. 

Samtidig  med  Luthers  Svar  kom  Bugenhagen  til  Danmark  (5te 
Juli)  efter  Kongens  gjentagne  Anmodning.  Udkastet  blev  nu  paany 
gjennemgaaet,  forbedret  og  desuden  forøget  med  de  8 tilføiede  An- 
hang. Kongen  betjente  sig  ved  dette  Arbeide  af  «Bugenhagens  og 
sine  Raadgiveres  Raad  og  Bistand».  Det  færdige  Arbeide  blev  der- 
paa  forelagt  Rigsraadet,  og  med  dettes  Billigelse  blev  Kirkeordi- 
nansen udstedt  som  Lov  ved  Kongebrev  af  2den  September  1537 
og  overleveret  de  nye  Superintendenter  til  Efterfølgelse.  Den  13de 
December  1537  udkom  den  ved  Bugenhagens  Omsorg  i Trykken, 
affattet  i det  latinske  Sprog.  Senere  blev  den*  oversat  paa  Dansk 
og  med  nogle  Forandringer,  især  i Kapitlet  om  Geistlighedens  Privi- 
legier og  Underhold,  forelagt  Herredagen  i Odense  1539,  hvor 
den  blev  endeligen  og  lovformeligen  vedtaget.  I denne  sin  endelige 


*)  Eng  el  sto  f t : Nye  kirkehist.  Saml.  II,  1.  2. 

Form  udkom  den  i Trykken  paa  Dansk  1542.  Den  handler  ligesaa- 
vel  om  Kirkestyrelsen  som  om  Formen  for  Gudstjenesten  og  Kirke- 
skikkene  og  er  saaledes  paa  en  Gang  en  Kirkelov  og  en  liturgisk 
Hovedbog;  den  slutter  sig  nær  til  de  tyske  Mønstre. 

Af  dens  Bestemmelser  skal  vi  alene  fremhæve  Bestemmelseme 
for  Valget  af  Kirkens  Tjenere. *)  Med  Hensyn  til  Sognepresternes 
eller  «Prædikemes»  Beskikkelse  skulde  den  almindelige  Regel  være 
den,  at  i By  erne  Borgermestere  og  Raad  og  paa  Landet  «de 
bedste  af  Kirken  paa  den  menige  Almues  Vegne  med  Provsten  ud- 
vælge  sig  den,  de  agter  bekvem  dertil»,  saa  «skal  Kirken  ved  Skri- 
velse forskrive  hannem  til  Superintendenten  og  lade  hannem  forhøres 
om  sin  Lærdom  og  Forstand».  Den  saaledes  af  Superintendenten 
prøvede  og  indviede  Kandidat  erholdt  da  af  Lensmanden  i Kongens 
Navn  sin  Kollats.  Dog  fandt  denne  Valgret  kun  Sted  der,  hvor  Herre- 
mændene  ikke  fra  gammel  Tid  havde  Kaldsret.  Provs terne  valgtes 
af  Presteme,  Superintendenterne  af  Sognepresterne  i Kjøbstædeme 
gjennem  fire  af  de  øvrige  dertil  udnævnte  Valgmænd.  Ved  Siden  af 
hver  Superintendent  stilledes  ep  Stiftslensmand,  som  havde  de  tidli- 
gere Biskopers  verdslige  Forretninger  og  i Forening  med  Superinten- 
denten skulde  have  Tilsyn  med  Kirkemes  Indkomster,  Skolevæsen, 
Hospitaler  og  Presternes  Embedsførelse. 

Kirkeordinansen  viste  sig  dog  i flere  Henseender  mangelfuld,  og 
Biskoperne  fik  Befaling  til  «punktvis  at  opsætte,  hvad  Mangler  der 
endnu  mest  forhindrede  Ordinansen».  De  blev  derpaa  tilligemed 
Stiftsbefalingsmændene  indkaldte  til  • Ri  be  1542,  hvor  ogsaa  Bugen- 
hagen  igjen  var  tilstede.  Paa  dette  Møde  forfattedes  de  26  Riber- 
artikler.  Angaaende  Kaldsrettens  Udøvelse  fremkom  Klage  over, 
«at  menige  Sognemænd,  naar  nogen  Prest  dør  eller  afgaar,  trætter 
om  at  udvælge  en  Sogneprest  igjen,  hvoraf  tit  og  ofte  sker,  at  hvil- 
ken Person,  som  haver  mest  Slægt  og  Vemtfer  i Sognet,  bliver  valgt, 
hvad  heller  han  er  duelig  eller  lærd  dertil  eller  ei».  Istedenfor  Ordi- 
nansens  uklare  Ord  om,  at  «de  bedste  af  Kirken»  skulde  vælge,  blev 
der  nu  fattet  den  Bestemmelse,  at  naar  Ledighed  indtraf,  «skulde 
menige  Sognemænd  strax  keise  syv  af  de  ældste  og  agteste  Mænd 
i Sognet,  og  disse  skulde  have  Fuldmagt  til  med  Heredsprovstens 
Raad  og  Samtykke  at  keise  og  udvælge  en  from  lærd  Mand  til 
Sogneprest».  Den  saaledes  valgte  skulde  da,  som  i Ordinansen 
befalet,  prøves  af  Superintendenten  og  stadfæstes  af  Lensmanden. 
Fremdeles  forhandledes  om  Ægteskabssagers  Paakj  endelse,  Presternes 


l\  Se  nærmere  herom  L.  Daae\  Geistliges  Kaldeise  i den  norske  Kirke  efter  Refor- 
mationen.  S.  3 ff.  15  ff. 

Klager  over  Lensmændenes  Tryk,  Kjøbstadkaldenes  ringe  Indtægter, 
Degnenes  Underhold,  Hospitaler,  Helligdages  Vanhelligelse.  De  paa 
Mødet  forfattede  26  Artikler,  der  maa  betragtes  som  et  Tillæg  til 
Kirkeordinansen,  blev  fra  1553  trykt  sammen  med  denne. 

Efterat  Bugenhagen  den  12 te  August  1537  havde  salvet  og  kro- 
. net  Kongen  og  Dronningen,  indviede  han  den  26de  August !)  de  nye 
Superintendenter  eller,  som  de  snart  blev  kaldt,  Biskoper.  De 
blev  valgte  af  Kongen  selv,  uagtet  Ordinansen  foreskrev,  at  de  skulde 
vælges  af  Sognepresterne  i Kjøbstædeme ; de  fem  hørte  til  Reformatio- 
nens  Hovedordførere : Frants  Vormordsen  i Lund,  Jørgen  Sadolin  i 
Odense,  Jakob  Skjøning  i Viborg,  Peder  Thomesen  i Aalborg  (Børglum),. 
Mads  Kristensen  Lange  eller  Skade  i Aarhus  (før  Prest  i Randers) ; til 
Ribe  valgtes  en  Tysker,  Johan  Vandal , (tidligere  Rektor  i Haderslev),  for 
Sjælland  Peder  Plade  (Palladius),  idet  Residensen  samtidig  blev  for- 
lagt fra  Roskilde  til  Kjøbenhavn.  Merkeligt  nok  savner  man  den  Mands 
Navn,  som  efter  sin  Stilling  til  Reformationen  synes  først  at  have 
maattet  være  paa  Tale,  Hans  Tausen;  han  blev  først  ved  Vandals 
Åfgang  Biskop  i Ribe  1542.  Grunden  til  hans  Forbigaaelse  var  vel 
nærmest  den,  at  Hans  Tausen,  som  havde  staaet  haardest  i Kampen, 
derved  havde  paadraget  sig  særlig  Uvilje  blandt  alle  dem,  som  endnu 
havde  vanskeligt  for  at  finde  sig  i den  nye  Tingenes  Orden,  og  Kon- 
gen skyede  nu  at  støde  alle  disse.  Maaske  ogsaa  Grunden  bør  søges 
i,  at  Hans  Tausens  hele  Anlæg  har  gjort  ham  mindre  skikket  til 
Bispestolen.  Andre  *)  mener,  at  da  Hans  Tausen  endnu  var  i fuld 
Virksomhed,  var  «Grunden  til  at  han  indtil  videre  forblev  i sin  tid- 
ligere Stilling  snarere  den,  at  han  ikke  godt  kunde  undværes  for  Øie- 
blikket  og  vanskelig  erstattes». 

Den  blandt  disse  Mænd,  som  ifølge  sin  Stilling  indtog  den  for- 
nemste Plads  inden  den  danske  Kirke  og  blev  dens  Leder  i den  føl- 
gende Tid,  var  Peder  Plade . Han  var  født  1503  i Ribe  af  borgerlige 
Forældre,  modtog  den  første  Undervisning  i Ribe  og  Assens  Skoler, 
studerede  derpaa  ved  Kjøbenhavns  Universitet  og  omtales  senere  som 
Rektor  i Odense,  hvor  han  rimeligvis  var,  da  Herredagen  holdtes  1527. 
I 1531  begav  han  sig  til  Wittenberg,  hvor  han  studerede  i 6 Aar 
og  kom  i et  nøie  Venskabsforhold  til  Melanchton  og  Bugenha- 
gen. Samme  Aar  som  Bugenhagen  kom  til  Danmark  (1537),  vendte 
han  hjem  og  blev  paa  Bugenhagens  og  de  andre  Wittenbergeres  An- 
befaling valgt  til  Sjællands  Biskop  og  Professor  ved  det  restaurerede 
Universitet.  Han  døde  1560. 


!)  Norske  Samll.  I,  9. 

*)  Zidvcg:  Den  danske  Kirkes  Hist.  efter  Ref.  (2den  Udg.)  I,  S.  12. 

Haand  i Haand  med  Reformationsverket  gik  Bestræbelserne  for 
Oplysnings  og  Videnskabeligheds  Fremme.  Det  af  Kristiem  I stif- 
tede  Universitet  i Kjøbenhavn  havde  vel  aldrig  naaet  nogen  større 
Betydenhed;  under  de  sidste  borgerlige  Uroligheder  var  det  ganske 
opløst.  Kristian  III  restaurerede  det  nu,  idet  han  funderede  det  rige- 
ligere  ved  Hjælp  af  det  inddragne  Kirkegods  og  med  Bugenhagens  . 
Bistand  udarbeidede  en  ny  Fundats,  der  tilligemed  Kirkeordinansen 
blev  vedtagen  paa  Herredagen  i Odense  1539.  Universitetet  skulde 
have  14  Professorer,  af  hvilke  tre  i Theologien,  deriblandt  Superin- 
tendenten  i Sjælland.  De  skulde  læse  over  Bibelen,  Luthers  Exegese 
af  Galaterbrevet  samt  over  Bjergprædikenen  (Matth.  Kap.  5 — 7), 
Philip  Melanchtons  Loci  communes  og  Apologia  Confessionis  Augu- 
stanæ , undertiden  ogsaa  over  Augustins  Bog  de  littera  et  spiritu 
{om  Bogstav  og  Aand,  skrevet  mod  Marcellinus's : om  Lov  og  Naade). 
En  af  de  tre,  som  forstod  Hebraisk,  skulde  to  Dage  om  Ugen  læse 
offentlig  over  dette  Sprog.  De  skulde  disputere  hvert  Kvartal.  Bu- 
genhagen  holdt  selv  i de  første  Aar  Forelæsninger. 

Ogsaa  Skolerne  tog  Kristian  sig  af,  det  vil  da  nærmest  sige 
Latinskolerne.  Om  dem  handles  i selve  Ordinansen  udførligen. 

I hver  Kjøbstad  skulde  være  en  Latinskole,  der  skulde  deles  i forskjel- 
lige Lektier  efter  Lærernes  Antal.  Heller  ikke  maatte  der  i én  By  være 
mere  end  én  Skole;  «alle  hine  andre  Pugeskoler,  som  her  og  der  hol- 
des, skal  aflægges».  Latin  var  ved  Siden  af  Religionskundskab  Hoved- 
gjenstand og  næsten  eneste  Gjenstand;  «ikke  heller  skal  der  læres 
andet  i den  end  Latin,  fordi  Latin-Skoler  fordærves  gjeme  af  de 
danske  og  tyske  Skoler».  I øverste  Lektie  kunde  Læreren  foredrage 
«noget  Fundament  udi  Græsk  dog  uden  al  Afdrag  eller  Forsømmelse 
i Latinen;  thi  deres  Mening  er  aldeles  ulidelig,  som  vil,  at  Bømene 
skal  lære  Græsk  og  Hebraisk,  førend  de  faar  noget  fremmeligt  for- 
bedret sig  i Latin;  ogsaa  søger  de  mere  deres  egen  Fordel  og  For- 
bedring end  Bømenes,  de  som  læser  Græsk  og  Hebraisk,  som  det 
vel  kjender  sig  Selv.»  Andre  Skoler  — Borgerskoler  — overlades 
det  Øvrigheden  i Byeme  at  sørge  for:  «Skriverskoler  for  Drenge  og 
Piger,  som  ikke  duer  til  at  lære  Latin,  maa  Øvrigheden  forsørge.» 
Almueskoler  for  Landet  tænkes  der  ikke  paa,  uden  forsaavidt  det 
paalagdes  «Sognedegnene  at  undervise  Bondefolk  i Børnelærdommen, 
Katekismo,  én  Sinde  Ugen.  Dersom  de  dertil  ikke  er  bekvemme, 
da  maa  de  ikke  mere  være  Sognedegne.» 

Ved  Herredagen  i Odense  1539,  der  lovformelig  vedtog 
Ordinansen  og  Universitetets  nye  Fundats,  havde  den  evangeliske 
Kirke  faaet  en  fast  Skikkelse,  og  hermed  kan  den  egentlige  Refor- 
inationshistorie  siges  at  være  afsluttet.  Bugenhagen  forlod  kort  efter 

Danmark;  han  gav  ved  sin  Afsked  Folket  det  ‘Vidnesbyrd,  «at  han 
ikke  havde  været  nogensted s#  hvor  man  hørte  saa  gjerne  og  saa  me- 
get prædike  som  i Danmark,  ogsaa  om  Søgnedage  og  om  Vinteren». 
Det  vårede  dog  endnu  en  god  Tid,  inden  den  nye  Orden  fik  trængt 
igjennem  i alle  Stykker.  En  stor  Vanskelighed,  og  vel  den  største, 
lagde  Mangelen  paa  dygtige  Prester,  saalænge  Skolemes  og  Universi- 
tetets Reorganisation  endnu  ikke  havde  faaet  Tid  til  at  virke.  Rig- 
tignok  fandtes  der  allerede  i de  større  Byer  evangeliske  Prædikere, 
men  det  var  ikke  i samme  Grad  Tilfældet  i de  mindre  Byer  og  paa 
Landet,  og  i hvert  Fald  var  deres  Antal  nu  utilstrækkeligt.  Ogsaa 
var  deres  Lønning  utilstrækkelig  til  et  tarveligt  Udkomme  med  Fa- 
milie; især  gjaldt  dette  Presterne  i Kjøbstæderne,  hvorfor  Plade  for- 
tæller,  at  han  i Landsbyerne  havde  fundet  mange  Prester,  der  var 
lærde  og  fromme  nok  til  at  forestaa  Kjøbstadsmenigheder,  men  disse 
havde  bedet  ham,  at  han  dog  for  Guds  Skyld  ikke  vilde  forflytte 
dem  med  Kone  og  Bøm  fra  deres  tarvelige  Agerbrug  til  den  visse 
Elendighed. 

Under  denne  Mangel  paa  dygtige  Prester  maatte  man  hjælpe  sig,  som 
man  kunde,  og  tage  sin  Tilflugt  til  Munke,  som  var  gaaede  over  til  den  nye 
Tingenes  Orden,  eller  tilBispemes  Skrivere  og  Karle,  Adelens  Tjenere  og 
Fogder.  Det  kan  derfor  ikke  undre  os  at  finde  mange  Prester,  sorti  selv  var 
uvidende  og  ikke  engang  kunde  skrive  en  Prædiken,  men  i bedste 
Fald  hjalp  sig  med  at  forelæse  af  en  Bog,  og  det  kan  heller  ikke 
undre  os,  om  Sædelighedens  Tilstand  blandt  saadanne  Prester  ikke 
altid  var  den  bedste.  Utugt,  Trætte,  ja  Drab  begaaet  af  Prester  var 
ikke  saa  sjeldent.  Beslutninger  fra  de  forskjellige  Kirkemøder  giver 
Vidnesbyrd  herom;  flere  Gange  maatte  det  indskjærpes,  at  «Kirkefred 
er  ligesaa  hellig  som  Thingfred.»  «En  Prest,  som  havde  begaaet 
Drab,  skulde  efter  at  have  udsonet  den  verdslige  Øvrighed  som  andre 
stedes  til  offentlig  Skrifte,  men  kunde  ikke  faa  sit  Embede  igjen, 
uden  at  først  et  Bispemøde  var  adspurgt»  (Kjøbenhavn  1540).  «Pre- 
ster, der  endnu  ikke  har  fattet  Summen  af  den  hele  Kristendom,  Læ- 
ren om  Retfærdiggjørelsen,  skal  blive  nogen  Tid  endnu  ved  Univer- 
sitetet eller  undervises  af  Superintendenterne  og  Provsteme.  De 
Prester,  som  endnu  finder  Smag  i den  gamle  Surdeig,  skal  man 
berøve  deres  ugudelige  og  unyttige  Bøger  og  befale  dem  at  anskaffe 
andre  Bøger,  som  Ordinansen  anbefaler».  (Antvorskov  1 545). 

Almuen  holdt  fremdeles  fast  ved  den  papistiske  Overtro,  som 
hidtil  havde  været  dens  eneste  Gudsdyrkelse,  Helgener,  Billeder,  Ro- 
senkranse,  Valfarter  til  hellige  Steder,  Mirakler  o.  s.  v.  Ogsaa 
blandt  Presterne  sad  endnu,  som  vi  saa,  tildels  den  papistiske  Sur- 
deig fast.  Især  havde  Papismen  fremdeles  Talsmænd  blandt  Kanni- 

kerne  ved  de  ikke  ophævede  Domkapitler.  Med  dem  maatte  de  theo- 
logiske  Professorer  efter  Kongens  Befaling  holde  en  Disputation  r 
Kjøbenhavn  1542  og  1543;  den  dreiede  sig  navnlig  om  Messen,  Nad- 
veren,  Transsubstantiationen  og  Ordets  Tjeneste  d:  Ordinationen  som 
Sakrament.  Kannikerne  maatte  underskrive  de  dem  forelagte  Sæt- 
ninger,  men  med  det  Tillæg,  «at  denne  Underskrift  ikke  skulde  fore- 
gribe  den  almindelige  Kirkes  og  et  almindeligt  Koncils  Dom  om 
disse  Sætninger». 

Dette  er  Skyggesiderne;  men  paa  den  anden  Side  var  den  evan- 
geliske Lære  inderligen  rodfæstet  hos  en  stor  Del  af  det  danske 
Folk,  Kirken  talte  mange  dygtige  evangeliske  Prester,  og  specielt  maa 
Valget  af  de  første  Biskoper  ansees  meget  heldigt  i det  hele,  navnlig 
gjælder  dette  ogsaa  den  Mand,  der  ifølge  sin  Stilling  maatte  blive 
den  egentlige  Leder  i Kirkens  Styrelse,  Peder  Plade.  Om  end  der- 
for meget  endnu  manglede,  man  arbeidede  dog  ivrigt  fremad.  Bispeme 
foretog  jevnligen  Visitatser  i sine  Stifter,  den  første  1537  °S  1 53^. 
Peder  Plade  har  selv  beskrevet  sine  Visitatser  og  Maaden,  hvorpaa  han 
vilde,  at  Provsteme  skulde  gaa  frem  ved  de  kirkelige  Visitationer,  i sin 
Visitatsbog  (den  haves  i et  Udtog  paa  Tysk).  Oftere  holdtes 
almindelige  Kirke-  eller  Bispemøder,  der  fortsatte  den  kirkelige 
Lovgivning;  man  tæller  4 saadanne  under  Kristian  IIPs  Regjering:  i 
Kjøbenhavn  1540,  Rite  1542,  Antvorskov  1545  og  Kjobenkavn  1555. 

Paa  samme  Tid  arbeidede  man  paa  ved  Skrifter  at  skaffe  Evan- 
geliet almindelig  Indgang.  Til  Brug  ved  Religionsundervisningen  over- 
satte Peder  Plade  Luthers  Katekisme  1537.  For  at  imøde- 
komme  paa  én  Gang  Menighedernes  Behov  og  de  Presters,  der  ikke 
selv  kunde  prædike,  udgav  Hans  Tausen  siri  Huspostil  1539  °S 
samtidig  hermed  Kristi  Lidelseshistorie,  uddraget  af  de  fire  Evan- 
gelier med  Forklaringer;  begge  Skrifter  var  længe  efter  Forfatterens 
Død  yndede  Opbyggelsesskrifter.  Peder  Lille  ( Petrus  Parvus  Rosa - 
fontanus)  leverede  ogsaa  en  Oversættelse  af  den  brunsvigske  Prest 
Andreas  Corvins  Postil.  For  at  bringe  Gudstjenesten  i Overens- 
stemmelse med  den  rensede  Lære  og  at  tilveiebringe  en  større  litur- 
gisk Enhed  udgav  Peder  Plade  1558  sin  Ha  and  bog  ( Enchiridion)y 
nærmest  efter  Luthers  Enchiridion  eller  Manuale.  Desuden  kari 
nævnes  Frants  Vormordsens  Haandbog  og  den  første  Alterbog, 
udgivet  af  Peder  Plade  1556.  Klaus  Mortensens  Salmebog  af 
1528  blev  udgivet  i forskjellige  Udgaver  *)  og  laa  rimeligvis  til  Grund 


*)  Chr.  Bruun:  Psalmebøger  fra  Reformationstiden  1865  og  1866  (indeh.  tre  Sal- 
meboger: Haandbog,  trykt  i Rostock  1529  hos  Ludvig  Dietz,  Nogle  nye  Psalmer 
og  Lofsange,  ibidem  1536  og  Malmø  Psalmebogen  fra  1533). 

for  Hans  Tausens  Salmebog  af  1544  samt  for  Salmebogen  af 
1 553;  disse  danner  saa  igjen Grundlaget  for  Hans  Thomissøns  Sal- 
mebog af  1569. 

Endelig  maa  den  første  fuldstændige  danske  Bibeloversæt- 
telse  af  1.550  omtales  som  det  Verk,  der  mere  end  noget  andet 
gjorde  den  evangeliske  Lære  til  Folkets  Eiendom.  Den  nye  Over- 
sættelse  blev  udgivet  paa  Kong  Kristian  III’s  Befaling  og  slutter  sig 
nøie  til  Luthers  tyske  Oversættelse  fra  1541.  Hovedmanden  ved  dette 
Arbeide  og  den,  som  synes  at  have  givet  det  første  Udkast  til  Over- 
sættelsen,  var  Kristiern  Pedersen , men  som  Medarbeidere  deltog  og- 
saa  de  theologiske  Professorer  i Kjøbenhavn,  Peder  Plade , Nils  Hem - 
mingsen , Peder  Tidemand  og  andre  lærde  Mænd.  Den  begyndte  at 
trykkes  1548,  og  Trykningen  fuldendtes  1550  af  Ludvig  Diete,  en 
meget  bekjendt  Bogtrykker  i Rostock,  som  indkaldtes  til  Danmark 
netop  i den  Hensigt,  at  han  kunde  forestaa  Trykningen  af  den  nye 
Bibeloversættelse.  Et  Exemplar  af  denne  første  fuldstændige  danske 
Bibel  blev  sendt  til  hver  Kirke  i Landet. 

De  Mænd,  som  havde  været  den  danske  Reformations  første 
Ledere,  døde  i den  følgende  Menneskealder  efterhaanden  bort,  og 
nye  Mænd  og  med  dem  nye  Bevægelser  kom  op  i den  danske  Kirke. 

Norge  laa  for  afsides  fra  den  store  Bevægelses  Midtpunkt,  til  at 
Reformationsbevægelsen  tidligen  skulde  kunne  naa  derhen.  De  i Ud- 
landet,  særlig  i Rostock,  studerende  Nordmænd  kunde  vel  bringe  lidt 
Efterretning om  Reformationen,  men  det  var  ogsaa  alt.  Kristiern  IIs 
kirkereformatoriske  Foranstaltninger  gjaldt  alene  Danmark,  ikke  Norge. 
Frederik  I maatte  i sin  norske  Haandfæstning  indgaa  den  samme  For- 
pligtelse  som  i sin  danske:  at  væme  om  Kirkens  og  Geistlighedens 
Rettigheder  og  ikke  at  tilstede  Kjættere,  Luthers  Disciple  eller 
andre,  at  prædike  eller  lære,  men,  hvor  saadanne  Kjættere  fandtes,  at 
lade  dem  straffe  paa  Liv  og  Gods.  Denne  Forpligtelse  vilde  nu  vist- 
nok  ilcke  mere  i Norge  end  i Danmark  have  afholdt  ham  fra,  saa- 
vidt  han  magtede,  at  beskytte  de  evangeliske  Prædikere,  forsaavidt 
de  maatte  optræde.  Men  i Norge  optraadte  ingen.  Alene  fra  ét 
Sted  har  vi  under  Frederiks  Regjering  Efterretning  om  den  evange- 
liske Læres  Forkyndelse;  det  er  fra  Bergen , den  af  de  norske  Byer,  som 
stod  i den  nærmeste  Forbindelse  med  Tyskland. 

I Bergen  optraadte  nemlig  i Aaret  1528  en  Munk  Antonius 
som  den  evangeliske  Læres  Forkynder ; han  skal  siden  være  bleven 
kaldet  til  Sogneprest  ved  St.  Halvards  Kirke  der  i Byen.  Han  vandt 
efter  Beretningen  stor  Yndest  blandt  Borgerne;  men  Geistligheden 
reiste  sig  naturligvis  mod  ham  og  hans  Lære.  Biskopen  Olaf  Thor - 

kelssøn , der  skildres  som  en  Mand,  der  ikke  paa  nogen  Maade  ud- 
merkede  sig  ved  Lærdom,  undtagen  at  han  var  vel  hjemme  i Histo- 
rien, især  den  norske,  men  derimod  var  vel  forfaren  i verdslig  Han- 
del, ivrig  i at  skrabe  Penge  sammen  og  en  «Drag-Mad-i-Hus»,  følte 
sig  ved  denne  Strid  forstyrret  i sin  Magelighed.  Han  flyttede  derfor 
ud  til  sin  Gaard  paa  Askøen  og  lod  Striden  gaa  sin  Gang  i Byen. 
Dette  er  den  første  og  ligetil  1536  eneste  evangeliske  Prædiken,  om 
hvilken  der  berettes.  Thi  hvad  der  fortælles  om  en  Broder  Steffen 
i Tuterøens  Kloster  i Throndhjemsfjorden,  der  spaaede  Munkene  en  brat 
Undergang,  eller  om  at  «Fruen  paaGiskø  (Ingerd  Ottesdatter  Rømer) 
lod  læse  og  synge  fra  Borde  paa  samme  Vis  som  Hr.  Vincentius» , er  altfor 
ubestemt  til  at  bevise  noget.  Men  vel  kan  man  af  forskjellige  Beretninger 
se,  at  man  havde  hørt  om  den  nye  Lære.  Man  finder  saaledes  Parti- 
navnene «Lutherianere»  og  «Papister»  brugt  allerede  i Slutningen  af 
Kristiem  II’s  Regjering.  Den  berygtede  Abbed  Matthias  Henrikssøn  i 
Tuterøens  Kloster  skjældte  Munkene  og  de  igjen  ham  for  «Lutheri- 
anere, Kjættere,  Tyve  og  Gudsforrædere.»  Og  at  man  frygtede  den 
nye  Lære,  forsaavidt  man  var  den  romerske  Kirke  hengiven,  kan  bl.  a. 
sees  af  den  Bøn,  Biskop  Høskuld  af  Stavanger  rettede  til  den  konge- 
lige Befalingsmand  paa  Bergenhus  Hr.  Esge  Bilde  om,  at  han  i Sta- 
vangers Bispedømme  ikke  paa  nogen  Vis  maatte  tilstede  «den  for- 
dømte Vantro  og  Lutheri,  af  hvilke  mange  i Hjertet  er  forblindede, 
men  straffe  det,  hvor  det  behøves.» 

Men  blev  Norge  saaledes  saagodtsom  uberørt  af  den  religiøse 
Bevægelse,  som  i denne  Tid  gik  igjennem  Danmark,  saa  lærte  det 
tidligt  nok  at  kjende  dens  verdslige  Ledsagere,  Inddragningerne  af 
Klostrene,  som  gaves  Adelsmænd  og  Kongens  Tjenere  i Len.  Merke- 
ligt  nok  finder  man  i Norge  allerede  i Kristiem  II’s  Tid  enkeltstaaende 
Exempler  paa  Sekularisation  af  Klostre  (Dragsmark)  hele  10  Aar, 
førend  man  i Danmark  talte  om  noget  saadant.  For  Alvor  gaar  det 
dog  først  løs  fra  1528  efter  Herredagen  i Odense  (1527).  Vi  maa 
her  erindre  Norges  politiske  Stilling  og  Forhold  til  Danmark  i Uni- 
onstiden. Ifølge  Foreningens  Bestemmelser,  som  de  stadigen  udtaltes 
paa  Papiret,  skulde  de  forenede  Riger  udgjøre  et  Statsforbund,  i hvilket 
ethvert  af  Rigerne  skulde  have  sin  fulde  Selvstændighed  og  være  det 
andet  fuldkommen  sideordnet.  Men  i Virkeligheden  arbeidede  det 
danske  Rigsraad  i Forening  med  Kongen  paa  at  gjøre  Danmark  til 
Hovedriget  og  i Forbindelse  hermed  paa  efterhaanden  at  sammen 
smelte  Rigerne  eller  ialfald  de  i dem  raadende  Stormandsklasser  til 
ét.  Især  fra  Oldenborgernes  Thronbestigelse  og  fornemmelig  fra 
Kong  Hans’s  Tid  bliver  dette  for  Norges  Vedkommende  kjendeligt. 
En  Mængde  danske  Adelsmænd  giftede  sig  nemlig  ind  i Landet;  de 

kom  herved  i Besiddelse  af  betydeligt  Jordegods  og  betragtedes  efter 
gammel  Vedtægt  som  lige  med  fødte  Nordmænd;  de  havde  derfor 
den  samme  Adgang  som  disse  til  Rigets  Raad  og  vigtigste  Poster. 
Disse  danske  Adelsmænd  var  naturligvis  fremdeles  danske  i Sind  og 
delte  sine  Frænders  og  Standsfællers  Interesser  og  Planer  i Danmark. 
Derfor  maatte  Herredagen  i Odense,  ihvorvel  dens  Beslutninger  ikke 
var  gjældende  for  Norge,  dog  blive  af  Betydning  ogsaa  for  dette 
Land.  Det  havde  her  vist  sig  klart,  paa  hvilken  Side  Kongen  og 
Danmarks  Adel  stod  under  Reformationskampen,  og  hvilke  politiske 
Planer  de  forbandt  med  den.  Fra  den  samme  Side  betragtede  og- 
saa de  danske  Adelsmænd  i Norge  Sagen;  de  greb  den  Leilighed, 
som  frembød  sig  til  at  udvide  sin  Magt  paa  Hierarkiets  Bekostning 
og  til  at  berige  sig  ved  Kloster-  og  Kirkegodset. 

De  danske  Adelsmænd  var  ved  denne  Tid  meget  mægtige  i 
Landet;  de  dannede  et  mægtigt  Parti  i Rigets  Raad,  og  de  vigtigste 
faste  Slotte,  Baahus,  Akershus  og  Bergenhus  var  i danske  Adelsmænds 
Hænder.  Blandt  disse  indgiftede  Danske  var  vel  Vincentius  Lunge 
den  mægtigste  og  indflydelsesrigeste.  Denne  i Norges  Historie  merke- 
lige Mand  var  en  Mand  af  store  Egenskaber  og  Evner.  Han  havde 
studeret  ved  fremmede  Universiteter  og  var  Doktor  baade  i Filoso- 
fien og  juris  utriusqve . Han  var  en  Tid  Professor  juris  ved  Kjøben- 
havns  Universitet,  men  forlod  dog  snart  den  lærde  Bane.  Mod  Slut- 
ningen af  1523  kom  han  i Frederik  I’s  Ærinde  til  Norge,  hvor  han 
blev  gift  med  en  Datter  af  Landets  rigeste  og  mægtigste  Mand,  Nils 
Henrikssøn  til  Østeraat,  der  med  sin  Hustru,  den  bekjendte  Fru  In- 
gerd  Ottesdatter  Rømer,  havde  fem  Døtre,  der  alle  blev  gifte  med 
danske  Adelsmænd. 

Det  tør  vel  være,  at  Hr.  Vincentius,  der  var  en  vel  studeret  Mand 
og  havde  været  ved  fremmede  Universiteter,  havde  et  Øie  ogsaa  for 
Reformationens  kirkelige  Betydning;  vi  hørte  ialfald,  at  hans  Folk 
«læste  og  sang  fra  Borde  paa  en  egen  Maade.»  Vist  er  det  ialfald, 
at  han  tilfulde  saa  den  Fordel,  han  og  Adelen  kunde  drage  af  For- 
holdene. I 1528  skjænkede  Kong  Frederik  ham  Nonneseterkloster  i 
Bergen,  som  Hr.  Vincentius  nu  befæstede  og  indrettede  til  Privat- 
bolig for  sig  (Lungegaarden).  Til  samme  Tid  ødelagdes  Prædikebrø- 
drénes  Kloster;  efter  Fortællingen  delte  han  og  Klostrets  Prior 
dets  Kostbarheder  og  Løsøre  mellem  sig,  hvorpaa  Prioren  satte  Ild 
paa  Klostret  for  at  skjule  Plyndringen.  Ogsaa  det  rige  Munkeliv 
kastede  Hr.  Vincentius  sine  Øine  paa ; dog  skulde  dette  ikke  være  for 
ham  selv,  men  for  en  anden  dansk  Adelsmand  Nils  Lykke , der  og- 
saa var  gift  med  en  af  Fru  Ingerds  Døtre.  Dette  blev  der  dog  intet 
af.  Derimod  gik  det  1530  og  1531  haardt  ud  over  Bergens  Kirker 

og  andre  geistlige  Bygninger.  En  stor  Del  af  disse,  og  det  just  den 
anseligste,  Domkirken  med  Bispegaarden,  Apostelkirken  o.  fl.  laa 
samlede  rundt  om  Slottet,  der  h.vor  Bergenhus  Fæstning  nu  ligger. 
Statsbefalingsmanden  Hr.  Esge  Bilde  fandt,  at  det  i militær  Hense- 
ende var  nødvendigt,  at  Slottets  Omkreds  ryddedes.  Saa  skede  og- 
saa.  Hr.  Esge  er  derfor  bleven  dømt  meget  haardt,  haardere  maaske 
end  han  fortjener,  og  har  faaet  Tilnavnet  « Kirkebryderen » . Biskop 
Olaf  gjorde  ikke  Indsigelse  hverken  ved  den  ene  eller  den  anden  Leilig- 
lighed;  til  Esge  Bildes  Kirkebryden  gav  han  endog  sit  Samtykke 
mod  igjen  at  indtage  Munkeliv  og  bruge  det  som  Bispebolig  og  Domkirke. 
Som  man  gik  frem  i Bergen,  saaledes  ogsaa  paa  andre  Steder  i Landet. 

Disse  gjentagne  Angreb  paa  Kirkens  Eiendomme  i Forbin- 
delse med  Begivenhedemes  Gang  i Danmark  maatte  aabne  Geist- 
lighedens  Øine  for  den  Fare,  som  truede.  Men  det  var  ikke  blot  den 
herskende  Kirke,  dens  Rigdom  og  Geistlighedens  Magt,  som  truedes ; 
det  var  ogsaa  Rigets  Selvstændighed,  idet  man  havde  faaet  for  mange 
danske  overmægtige  Adelsmænd  ind  i Landet.  Forholdene  førte  saa- 
ledes naturligen  med  sig,  at  den  bestaaende  Kirkes  og  den  nationale 
Selvstændigheds  Sag  faldt  sammen.  Den  Mand,  der  ifølge  sin  Stil- 
ling maatte  anse  sig  kaldet  til  at  optræde  som  Forsvarer  saavel  af 
Kirkens  Ret  som  af  Rigets  Selvstændighed,  var  Erkebiskopen,  der 
som  St.  Olafs  Repræsentant  paa  én  Gang  var  den  norske  Kirkes  Over- 
hoved  og  det  norske  Rigsraads  Formand  og  Rigsvikarius.  Erkebiskop 
var  Mag.  Olaf  Engelbrektssøn.  Olaf  var  af  anseet  norsk  Æt;  han 
skal  være  en  Søn  af  Engelbrekt  Erikssøn  til  Helle  i Stavanger.  Han 
havde  studeret  i Rostock,  blev  senere  Dekan  i Throndhjems  Dom- 
kapitel  og  af  dette  valgt  til  Erkebiskop  1523  ved  Efterretningen  om 
Erik  Valkendorfs  Død. 

Det  var  en  Vanskelig  Opgave,  som  forelaa  Olaf  i hans  dobbelte 
Egenskab  som  Kirkens  Overhoved  og  Raadets  Formand,  og  endnu  van- 
skeligere paa  Grund  af  de  Forviklinger,  som  omgav  ham.  Fra  Rom  var 
paa  denne  Tid  ingen  Hjælp  at  vente.  Forbindelsen  med  Rom  maatte 
efter  de  seneste  Begivenheder  i Danmark  endog  ansees  afbrudt.  Sam- 
menholdet mellem  Erkebispen  og  hans  Lydbiskoper  var  kun  svagt 
paa  Grund  af  den  romerske  Kuries  gamle  Politik  at  svække  Metro- 
politanmyndigheden.  Overfor  sig  havde  han  en  Kirken  og  Rigets 
Selvstændighed  flendtligsindet  Konge  og  mægtig  fremmed  Adelsstand ; 
hverken  hos  sine  danske  eller  svenske  Brødre  kunde  han  finde  nogen 
Støtte.  Olaf  var  vel  heller  ikke  sin  store  dobbelte  Opgave  voxen. 
«Han  synes  kun  altfor  meget  at  have  savnet  den  Karakterens  Styrke, 
den  varme  Følelse  for  sit  Kald  og  den  faste  Overbevisning  om  sin 
Sags  Sandhed  og  Retfærdighed,  der  udfordredes  for  at  optræde  med 

Værdighed  og  Held  i Tidens  Kamp.  Hans  Forsigtighed  var  ofte 
rosværdig,  men  ofte  ogsaa  ængstelig  eller  overdreven  og  aldrig  i det 
afgjørende  Øieblik  parret  med  den  Bestemthed  og  Viljekraft,  der  skulde 
give  den  Værd,  hvorimod  den  da  snarere  vaklede  og  greb  feil  af 
Midlerne.  Man  sporer  ogsaa  ikke  sjelden  hos  ham  en  Tilbøielighed 
til  at  lade  sig  lede  af  Sidehensyn,  der  ikke  alene  hindrede  ham  i at 
gaa  lige  løs  paa  Hovedsagen,  men  ogsaa  ofte  bragte  ham  til  at  glemme 
eller  tilsidesætte  denne,  og  overhovedet  en  Mangel  paa  Evne  til  at 
vinde  Landsfolket,  vaekke  dets  Selvfølelse  og,  naar  det  gjaldt,  virke 
indgribende  paa  det  til  sine  Planers  Fremme.  Hans  oprigtige  Hen- 
givenhed  for  Rom  har  man  ingensomhelst  gyldig  Grund  til  at  be- 
tvivle;  det  samme  kan  man  sige  om  hans  Stræben  for  sit  Fædrelands 
politiske  Selvstændighed.  Man  tør  overhovedet  ikke  bebreide  Erke- 
biskop Olaf  hverken  ond  Vilje  eller  grov  Egennyttighed  eller  overdreven 
Herskelyst  eller  fuldkommen  Mangel  paa  Statskløgt,  om  man  end  tit 
og  ofte  maa  føle  Uvilje  over  hans  Holdningsløshed,  hans  Svaghed  og 
— hvad  der  er  det  værste,  men  dog  en  naturlig  Følge  af  de  her 
naevnte  Feil  — hans  politiske  Uoprigtighed.»1) 

I den  vanskelige  Stilling,  hvori  Erkebiskop  Olaf  befandt  sig, 
lader  det  sig  let  forklare,  at  han  fæstede  sine  Øine  paa  den  fordrevne 
Kristiern  II  som  en  Redningsmand.  Olaf  havde  paa  sin  Romerreise 
1523  i Mecheln  aflagt  Troskabsed  til  Kristiern  II,  som  dengang  endnu 
var  Norges  lovlige  Konge;  men  denne  Ed  tog  han  atter  tilbage,  da 
han  1 524  i Forening  med  det  øvrige  Rigsraad  opsagde  Kristiern  Lydig- 
hed  og  hyldede  Frederik  I.  At  Olaf  desuagtet  senere  uafbrudt  skal 
have  staaet  i hemmelig  Forbindelse  med  Kristiern  II,  er  en  Beskyld- 
ning, for  hvilket  man  ikke  har  noget  Bevis.  Men  rigtignok  vender 
han  efter  den  Gang,  Forholdene  i Norge  tog,  atter  sin  Tanke  til 
Kristiern.  Denne  var  i 1530  høitideligen  vendt  tilbage  til  den  romerske 
Kirke  og  havde  nu  endelig  i Tyskland  og  Nederlandene  bragt  en 
Hær  paa  Benene  og  udrustet  en  Flaade  for  over  Norge  at  gjøre  et 
Forsøg  paa  at  gjenvinde  sine  tabte  Lande.  I Novbr.  1531  landede 
han  i Norge;  Geistligheden  og  Almuen  hilsede  hans  Komme  med 
Glæde;  men  blandt  de  verdslige  Stormænd  var  Meningeme  delte,  og 
der  var  det  danske  Parti  det  mægtigste.  Som  bekjendt  fik  Kristierns 
Tog  et  uheldigt  Udfald  og  endte  med  hans  Fangenskab.  Erkebisko- 
pen og  de  øvrige  Biskoper  maatte  med  store  Bøder  undgjælde  sit 
Frafald  fra  Kong  Frederik,  og  Klostrene  benyttedes  til  Belønninger 
for  dem,  som  havde  bidraget  til  det  danske  Partis  Seier. 

Det  ved  Frederiks  Død  indtrædende  Interregnum  og  Borgerkrigen 


1)  Keyser : Den  norske  Kirkes  Hist.  II,  S.  692  ff. 

i Danmark  syntes  at  kunne  frembyde  en  gunstigere  Leilighed  til  at 
hævde  Norges  Selvstændighed,  og  dertil  knyttede  sig  da  efter  Parti- 
emes  Stilling  tillige  den  romerske  Kirkes  Opretholdelse.  Men  Erke- 
biskop Olaf  indlededes  dels  ved  egne  Feilgreb,  dels  ved  de  danske 
Adelsmænds  Intriger  i Forviklinger,  der  endte  med  ikke  blot  hans 
eget  Fald,  men  ogsaa  den  politiske  Selvstændigheds  og  den  romerske 
Kirkes  Undergang.  Det  danske  Rigsraad  kunde  ikke  enes  om  Konge- 
valget; det  var  først  Grev  Krist offers  seierrige  Fremgang,  som  bragte 
den  jydske  Adel  og  Biskoper  til  at  vælge  Kristian  III.  Men  i den 
østlige  Del  af  Landet  havde  fremdeles  Grev  Kristoffer  Magten,  og 
hvor  hans  Hær  var,  var  Kristiern  II  hyldet.  Begge  Partier,  baade 
Kristian  IITs  og  den  fangne  Kristem  IFs,  søgte  nu  at  faa  Norge  paa 
sin  Side;  men  Erkebiskop  Olaf  raadede  til  at  forholde  sig  stille  og 
ikke  blande  sig  *i  den  danske  Strid,  men  oppebie  Udfaldet  og  da  faa 
en  lovmæssig  Herredag  og  et  lovmæssigt  Kongevalg  istand.  Imid- 
lertid vendte  Krigslykken  sig  snart  afgjort  til  Kristian  III,  som  nu 
ivrigere  end  før  begyndte  at  drive  paa  sit  Valg  ogsaa  i Norge. 

Erkebiskopen  udskrev  Rigsraaderne  til  et  Møde  i Throndhjem 
(Mai  1535),  men  istedenfor  at  følge  denne  Opfordring  valgte  det  sønden- 
fjeldske  Raad,  hvor  de  danske  Stormænd  havde  Magten  med  Vincen- 
tius  Lunge  i Spidsen,  Kristian  III  egenmægtigen  og  mod  alle  Former 
til  Konge.  Dette  Valg  vilde  dog  ikke  Erkebispen  og  det  nordenfjeldske 
Raad  anerkjende.  Der  var  nemlig  imidlertid*  fremtraadt  en  ny 
Prætendent,  Kristiern  IFs  Svigersøn  Pfalzgreve  Frederik,  der  under- 
støttet af  Karl  V gjorde  Fordring  paa  Svigerfaderens  Lande.  Erke- 
bispen var  ikke  uvidende  om  dennes  Planer  og  var  tilbøielig  til  nu  i 
Pfalzgreven,  ligesom  1531  i Kristiern  II,  at  se  en  Frelse  for  Norges- 
Selvstændighed  og  den  romerske  Kirke. 

En  ny  Herredag  udskreves  til  Throndhjem  til  Begyndelsen  af 
1536.  Her  indfandt  sig  paa  Kristian  IIFs  Vegne  Klaus  Bilde , led- 
saget af  Esge  Bilde,  Vincentius  Lunge  og  Biskop  Hans  Reff  af  Oslo. 
De  forlangte  i Kristians  Navn  ikke  alene  en  Stadfestelse  af  hans  Valg, 
men  ogsaa  en  almindelig  Skat.  Men  den  i Throndhjem  forsamlede 
Almue  forbitredes  over  denne  dobbelte  Fordring;  det  Valg,  som  man 
forlangte  stadfestet,  var  et  ulovligt,  da  det  kun  var  foretaget  af  en 
Del  af  Raadet,  og  den  Skat,  som  forlangtes,  var  endnu  mere  ulovlig,, 
da  selv  en  lovlig  kaaret  Konge  ikke  kunde  paalægge  Skat,  førend  han 
havde  udstedt  sin  Haandfestning.  Der  udbrød  et  formeligt  Oprør 
blandt  den  forsamlede  Almue.  Vincentius  Lunge  blev  dræbt;  det 
samme  var  Tilfeldet  med  hans  Svoger  Nils  Lykke,  der  efter  en  Dom, 
som  var  overgaaet  ham  for  hans  Kjærlighedsforstaaelse  med  sin  af- 
døde  Kones  Søster,  sad  fengslet  paa  Erkebispens  faste  Slot  Stenviks- 

holm;  de  øvrige  Kongens  Sendebud  blev  fengslede  paa  Taut  ra. 
Iøvrigt  hviler  der  over  Gangen  i disse  Begivenheder  og  navnlig  Erke- 
bispens  Delagtighed  deri  megen  Dunkelhed. 

Denne  Folketumult  i Throndhjem  havde  aabenbar  til  Hensigt 
gjennem  en  almindelig  Reisning  at  frigjøre  Landet  fra  dets  Afhængig- 
hedsforhold  til  Danmark;  derfor  vilde  man  ikke  vide  noget  af  Kristian  III. 
Men  de  fasteste  Slotte  var  i danske  Befal  ingsmænds  Hænder;  i det 
sydlige  Norge  havde  det  danske  Parti  Overmagten;  Pfalzgreve  Frederik 
nødtes  ved  Uroligheder  i Nederlandene  til  at  opgive  sine  Ford- 
ringer paa  Danmark  og  Norge,  saaat  der  ved  det  burgundiske  Hof 
ikke  var  mere  nogen  Hj^elp  at  vente.  Erkebiskop  Olaf,  der  ifølge  sin 
Stilling  med  eller  mod  sin  Vilje  maatte  optræde  som  Bevægelsens 
Leder,  tabte  Modet.  Han  løsgav  de  fengslede  Sendemænd  og  for- 
ligte  sig  med  dem;  gjennem  dem  gjorde  han  Kristian  III  Tilbud  om 
Underkastelse  mod  Forglemmelse  af,  hvad  der  var  skeet,  og  paa  den 
Betingelse,  at  Norge  skulde  beholde  sine  gamle  Friheder.  Disse  Freds- 
tilbud  kunde  ikke  mere  frelse  Erkebiskop  Olaf  og  hans  Sag.  Kjøben- 
havn  havde  overgivet  sig,  og  Kristian  III  havde  fattet  sin  Beslutning 
med  Hensyn  til  Norge  og  dets  Erkebiskop.  Ved  Rigsdagen  i 
Kjøbenhavn  1536  tilsagde  Kongen  i sin  Haandfestning  «Danmarks 
Riges  Raad  og  Adel»,  at  Norge  skal  hérefter  «være  og  blive  under 
Danmarks  Krone  ligesom  et  af  de  andre  Lande,  Jylland,  Fyen,  Sjæl- 
land eller  Skaane  er,  og  herefter  ikke  være  eller  hede  et  kongeligt 
Rige  for  sig,  men  et  Ledemod  af  Danmarks  Rige  og  under  Danmarks 
Krone  til  evig  Tid.  Dog  hvad  Feide  deraf  kan  komme,  skal  Dan- 
marks Riges  Raad  og  Indbyggere  være  pligtige  med  os  troligen  at 
hjælpe  uddrage».  Beslutningen  blev  dog  aldrig  gjennemført,  Norge 
vedblev  at  kaldes  et  Kongerige  og  at  have  sine  egne  Indretninger. 
Men  det  havde  tabt  sin  Selvstændighed  og  Ligestilling  og  var  for 
Fremtiden  et  fuldstændigt  Lydrige  under  Danmark. 

Hermed  var  ogsaa  den  norske  Kirkes  Skjæbne  afgjort;  hvad  der  i 
kirkelig  Henseende  forordnedes  for  Danmark,  gjaldt  eo  ipso  ogsaa 
Norge;  thi  dette  skulde  jo  fra  nu  af  ikkun  agtes  som  en  Del  af  Dan- 
mark, «som  et  Ledemod»  deraf.  Som  man  ser,  var  Kristian  beredt 
paa,  at  Norges  Underkastelse  ikke  vilde  gaa  af  uden  « Feide  v.  Det 
blev  dog  ikke  fornødent.  Da  Erkebiskop  Olaf  erfarede,  hvad  der  var 
foregaaet  i Kjøbenhavn,  og  at  en  Flaade  og  Hær  rustedes  mod  Thrond- 
hjem, tabte  han  Modet  og  besluttede  ved  Flugten  at  unddrage  sig 
det  Uveir,  som  trak  op  mod  ham.  Den  iste  April  1537  indskibede 
han  sig  og  forlod  Throndhjem  med  4 Skibe;  han  tog  ogsaa  en  Del 
af  Kirkens  Kostbarheder  og  Arkivet  med  sig.  Han  begav  sig  til 
Nederlandene,  hvor  han  levede  i Lyr  og  døde  allerede  Marts  1538- 

Om  hans  Efterladenskaber  fremsattes  Krav  fra  mange  Kanter.  Arki- 
vet kom  1548  til  Pfalzgreve  Frederik  og  derpaa  i Forening  med  Kri* 
stiern  IPs  Brevvexling  under  hans  Landflygtighed  til  Miinchen,  hvor- 
fra Norge  1830  erholdt  det  tilbage.  Før  sin  Afreise  lagde  Erke- 
bispen en  Besætning  i sit  faste  Slot  Stenviksholm;  ogsaa  i Nidar- 
holms  Kloster  lagde  han  noget  Krigsfolk.  Han  havde  vel  ikke  endnu 
opgivet  alt  Haab  om  at  komme  tilbage  med  udenlandsk  Hjælp. 

Men  med  Erkebispens  Flugt  var  al  Tanke  om  Modstand  forbi, 
og  den  Flaade  og  Hær,  som  Kristian  afsendte  til  Norge  under  An- 
førsel af  Trud  Ulf  stand  og  Kristoffer  Hvitfeld,  havde  et  let 
Arbeide.  Da  Trud,  hvem  Esge  Bilde  fulgte  fra  Bergen,  kom  til 
Throndhjem,  overgav  Stenviksholm  sig  strax.  Kristoffer  Hvitfeld 
blev  tilbage  for  at  ordne  Sageme  i det  Throndhjemske,  Erkebispe- 
stolens  Gods  blev  lagt  under  Kronen,  ligesaa  Domkirkens;  dennes  Kost- 
barheder  blev  ogsaa  plyndrede.  Trud  Ulfstand  selv  begav  sig  til  Op- 
landene,  hvor  Toget  nærmest  gjaldt  Biskop  Magnus  af  Hamar , 
der  baade  ved  Kristiern  IPs  Optræden  1531  og  nu  i de  sidste  Aar 
havde  vist  et  lignende  Forhold  som  sin  Erkebiskop.  Biskop  Magnus 
skal  først  have  tænkt  paa  alvorlig  Modstand;  men  i hvert  Fald  opgav 
han  snart  dette  Forsæt.  Trud  førte  ham,  da  han  vendte  tilbage  til 
Danmark,  med  sig  som  Fange.  Biskop  Magnus 'fik  der  Tilhold  i Ant- 
vorskovkloster,  hvor  han  døde  1542. 

Medens  Trud  Ulfstand  drog  til  Oplandene,  vendte  Esge  Bilde  til- 
bage til  Bergen  for  at  ordne  Sagerne  i det  sydvestlige  Norge.  Af  de  to 
Bispestole  paa  denne  Kant  af  Landet  stod  den  ene,  Bergens,  endnu 
ledig  efterOlaf  Thorkelssøns  Død  1535.  Biskopen  af  Stavanger,  den 
gamle  Hoskuld  Hoskuldssøn , havde  været  en  ivrig  Forfægter  af 
den  romerske  Kirke,  men  havde  dog  været  forsigtigere  end  sine  Med- 
brødre i Throndhjem  og  Hamar.  Han  tilskrev  nu  Esge  Bilde  og  lykøn- 
skede  ham  til  hans  Seier  over  dem,  «som  havde  været  ulydige  mod 
Kongen».  Men  han  kunde  dog  ikke  redde  sig  herved.  Det  er  vel 
ikke  ganske  sikkert,  at  han,  som  der  tildels  siges,  er  bleven  tagen  til 
Fange;  men  han  maatte  ialfald  vige  sit  Sæde  og  skal  senere  have 
levet  i Bergen  og  være  død  der.  Vi  har  kun  én  af  de  norske  Bisper 
tilbage,  Hans  Reff  af  Oslo , sandsynligvis  dansk  af  Fødsel  og  fra 
1 525  Biskop  i Oslo.  Han  var  en  slu  og  smidig  Mand,  der  altid  havde 
vidst  at  lempe  sig  efter  Omstændighederne;  han  havde  heller  ikke  under 
de  sidste  Begivenheder  stillet  sig  saaledes  blot  som  sine  Kolleger. 
Han  klarede  sig  ogsaa  denne  Gang;  han  fulgte  Trud  Ulfstand  til  Dan- 
mark for  personlig  at  fremstille  sin  Sag  for  Kongen.  Det  lykkedes 
ham  ogsaa  saa  godt,  at  han  ikke  alene  beholdt  sin  Bispestol,  men 
endog  fik  Hamar  Bispedømme  ovenikjøbet,  som  vi  senere  skal  se. 

Saaledes  var  altsaa  de  gamle  Biskoper  afsatte,  Kirkegodset  lagt 
ind  under  Kronen,  og  derigjennem  det  første  Skridt  gjort  til  Refor- 
mationens  Indførelse  ogsaa  i Norge.  Hvorledes  Kongen  nu  agtede 
videre  at  gaa  frem,  viser  sig  af  et  Brev,1)  som  han  17de  Juni  1537, 
førend  endnu*  altsaa  Ordinansen  var  underskrevet,  udstedte  til  Esge 
Bilde . Han  befaler  i dette  Brev,  som  dog  nærmest  kun  angik  Ber- 
gens Stift,  Esge  Bilde  at  tage  alt  Bispegods  og  alle  biskopelige  Ind- 
tægter  ind  under  Kronens  Regnskab.  Klostrene  skal,  forsaavidt  de 
endnu  beboes  af  Munke  eller  Nonner,  blive  ved  Magt;  men  er  de 
forladte  af  Beboerne,  skal  de  lægges  under  Kongens  Regnskab  med 
alt  sit  Gods  og  alle  sine  Indtægter.  Ligeledes  skal  der  optages  Regi 
stre  over  alle  Kostbarheder  ved  Kirkerne  og  Klostrene.  Men  paa 
den  anden  Side  befales  ogsaa,  at  man  skal  lade  alle  Kirkemes  Perso- 
ner og  Sogneprester  der  i Stiftet  blive  ved  sine  gamle  Skikke  og 
ingen  nye  Prædikere  indsætte  for  ikke  at  vække  nogen  Forskrækkelse 
eller  Uenighed  blandt  den  fattige  og  uforstandige  Almue  paa  Landet, 
førend  vi  kan  Ande  andre  Raad  til  og  saa  med  Lempe  og  Føie  komme 
dem  til  bedre  Forstand  i Guds  Ord.  Og  agter  vi  med  det  første  at 
skikke  en  Biskop  did  til  Stiftet,  som  skal  visitere  og  have  Tilsyn 
paa  Klefkeriet.» 

Det  var  altsaa  Kongens  Mening  og  Tanke,  at  alle  de  biskope- 
lige Rettigheder  og  hele  Bispegodset  strax  skulde  med  den  biskope- 
lige Magt  lægges  til  Kronen ; Reformationsverkets  religiøse  Side  der- 
imod,  den  evangeliske  Prædiken  og  Ordning  af  Gudstjenesten,  skulde 
overlades  de  Biskoper,  som  han  agtede  at  udnævne ; midlertidig  skulde 
man  i denne  Henseende  lade  alt  blive  ved  den  gamle  Skik.  Iøvrigt 
siger  det  sig  selv,  at  den  nye  Kirkeordinans,  da  den  udkom,  var 
ment  ogsaa  at  skulle  gjælde  Norge;  thi  Norge  skulde  jo  nu  ikke 
være  andet  end  en  Del  af  Danmark.  Imidlertid,  ligesom  man  trods 
det  Provinsforhold,  som  var  bestemt  ved  Rigsdagen  i Kjøbenhavn, 
fremdeles  lod  Norge  beholde  ikke  blot  Navnet  Kongerige,  men  ogsaa 
dets  ældre  Lov  og  meget  af  dets  ældre  indre  Forfatning,  saaledes 
følte  man  ogsaa,  at  Ordinansen  for  Norges  Vedkommende  kunde 
trænge  til  enkelte  Afændringer.  Derfor  har  ogsaa  Ordinansen  et 
eget  Afsnit  med  Overskrift  «om  Norge».  Det  heder  heri:  «Vi  ville 
med  det  første  besørge  Superattendenter  i Norge  til  hvert  Stift, 
hvilke  vi  og  ville  give  Befaling,  at  de  saa  meget  som  muligt  er  skulle 
gjøre  deres  Flid,  at  hvert  Sogn  maa  have  gode  Prædikere  og  det 
sande  Guds  Ord,  at  der  og  intet  maa  forsømmes,  hvad  der  hører  til 
Guds  Ords  Prædiken  og  Menneskets  Salighed,  og  skikke  hvad  dem 


*)  Lange : Dc  norske  Klostres  Hist.  S.  186  (2ilen  Udgave). 

tilkommer  i andre  Sager,  der  i denne  vor  Ordinans  begrebne  erer 
indtil  vi  selv  komme  til  Norge,  hvilket  vi  med  Guds  Hjælp  snarlig 
forhaabe;  da  ville  vi  efter  Superattendenternes  Raad,  besynderlig  i 
hver  Sted,  beskikke  og  stadfæste,  hvad  efter  denne  Ordinans  der  ikke 
holdes  kan;  thi  der  vil  i mange  Stykker  holdes  en  andén  Ordinans». 

Det  skede  dog  ikke,  som  Kong  Kristian  her  udtaler;  han  kom 
aldrig  til  Norge,  heller  ikke  udkom  i hans  Tid  nogen  for  Norge  til- 
lempet egen  Ordinans.  Derimod  sendte  Kongen  i Sommeren  1539, 
samme  Aar  altsaa  som  Kirkeordinansen  vedtoges  paa  Herredagen  i 
Odense,  Trud  Ulf  stand  og  Klaus  Bilde  op  til  Norge,  forat  de  paa 
Kongens  Vegne  skulde  ordne  Sagerne  i Almindelighed,  navnlig 
ogsaa  de  kirkelige  Forhold;  for  disse  sidstes  Vedkommende  tilfor- 
ordnedes  dem  den  nye  Biskop  i Bergen  Mag.  Geble  Peder ssøn.  Or- 
dinansen blev  ved  denne  Leilighed  vedtagen,  og  fra  Oslo  og  Bergen 
udstedtes  tvende  Recesser,  der  midlertidig  ordnede  de  verdslige  og 
kirkelige  Anliggender  og  afskaffede  de  værste  Misbrug.  Det  samme 
skede  yderligere  1544  med  Kristoffer  Hvitfelds  4 Recesser. 

Hvad  vi  hidtil  har  omhandlet,  vedrører  alene  Kirkereformens 
ydre  Side;  den  indre  var,  som  vi  af  Kongens  gjentagne  Ytringer 
har  hørt,  forbeholdt  de  nye  Biskoper  eller  Superintendenter.  Med 
disses  Ansættelse  gik  det  smaat.  Den  norske  Kirke  var  i flere  Aar 
saagodtsom  uden  geistlig  Styrelse  og  derfor  ligesom  i en  Opløsnings- 
stand.  Derfor  siger  ogsaa  Peder  Plade  i, den  Forklaring  over  Luthers 
Katekisme,  han  1542  udgav  til  Brug  for  de  norske  Menigheder,  at 
«Nordmændene  en  Tidlang  have  været  trykkede  og  stedte  som  Faar 
uden  Hyrder.»  Alene  Bergens  Bispestol  blev  strax  besat  med  Mag. 
Geble  PederssøUy  der  indviedes  af  Bugenhagen  sammen  med  de 
danske  Bisper.  De  øvrige  stod  en  lang  Tid  ubesatte.  Man  kan  se, 
hvor  vanskeligt  det  faldt  at  finde  dygtige  Folk,  der  var  villige  til  at 
overtage  det  vanskelige  og  ansvarsfulde  Kald. 

Man  har  en  Skrivelse  fra  Geble  Pederssøn,  udstedt  under  hint 
Møde  i Oslo  1539,  hvor  han,  efter  at  have  meddelt  Kongen,  at  Kan- 
nikerne  i Oslo  og  Hamar  tilligemed  hele  Kleresiet,  Borgermester, 
Raad  og  menige  Borgere  har  vedtaget  Kirkeordinansen,  underretter 
Kongen  om,  at  der  ingen  var,  som  trøstede  sig  til  at  overtage  Bispe- 
dømmet, hvorfor  de  alle,  lærde  og  ulærde,  indstændigen  beder  Kongen 
om  at  beskikke  dem  en  lærd  Mand  til  Superintendent,  «at  de  maatte 
komme  til  Evangelii  rette  Forstand».  Han  gjør  opmerksom  paa, 
at  da  Hamar  og  Oslo  Bispedømmer  nu  var  bleven  forenede, 
havde  Stiftet  mere  end  100  Prest egjæld,  som  neppe  i et  Aar 
kunde  visiteres,  og  at  der  var  nogle  Prester,  som  af  Vanvare 
havde  begaaet  Drab.  Med  Hensyn  til  dem  spørger  han,  om  de 

skulde  forblive  i Embedet.  Uden  Superintendent  skulde  Religionen  snart 
forfalde».  Denne  Nød  var  vel  Grunden  til,  at  man  slog  de  to  Bispe- 
dømmer, Hamar  og  Oslo,  sammen  og  endelig  fandt  sig  i at  give  det 
saaledes  udvidede  Bispedømme  til  en  af  de  tidligere  romerske  Bisper, 
Hans  Reff.  Hans  Reff  havde  i Kjøbenhavn  forstaaet  at  vinde  Kon- 
gens Gunst  og  maa  altsaa  have  erklæret  sig  for  den  lutherske  Lære. 
Stavanger  Bispestol  stod  ledig  i 5 Aar,  dog  under  Tilsyn  af  Bergens 
Biskop.  Disse  to  Bispedømmer  blev  dog  ikke  som  Hamar  og  Oslo 
endeligen  slaaede  sammen;  Geble  Pederssøn  fandt  vel,  at  han  havde 
nok  i den  Byrde,  han  bar.  Stavangers  første  evangeliske  Biskop,  Jon 
Guttormssøn  udnævntes  1541.  Throndhjems  Bispestol  stod  ubesat  i 9 
Aar.  I 1542  bad  Kapitlet  Kongen,  at  han,  som  nu  havde  forsørget 
alle  andre  Stifter  med  Superintendenter,  ogsaa  vilde  skikke  en  saadan 
over  Throndhjems  Stift,  og  meddelte,  at  det  foreløbig  «paa  Kongens 
Behag»  havde  udvalgt  sin  Dekan,  Mag.  Thorbjørn  Olafssøn  Bratt. l) 
Thorbjørn  havde  tidligere  studeret  i Køln,  senere  i Kjøbenhavn,  hvor 
der  nævnes  en  «Mag.  Torbemus»  som  Lærer  ved  Universitetet  kort 
før  dettes  Opløsning  1530.  Kongen  maa  nu  have  paalagt  ham  at 
studere  nogle  Aar  i Wittenberg  først.  Der  opholdt  han  sig  i over  to 
Aar,  i hvilken  Tid  han  endog  var  Luthers  Bordfælle  og  Kostgjæn- 
ger.  Med  de  varmeste  Anbefalinger  fra  Luther  og  Bugenhagen  vendte 
han  hjem,  hvorefter  han  1546  beskikkedes  til  Biskop  i Throndhjem. 

Den  merkeligste  blandt  de  nye  Biskoper  var  Mag.  Geble  Peders- 
søn. Han  var  af  god  Herkomst  og  født  paa  Helgeland.  Han  skal 
først  have  gaaet  i Skole  i Throndhjem  og  senere  i Bergen,  hvor 
hans  Fader  var  bleven  Raadmand.  Derpaa  sendtes  han  til  Udlandet 
og  studerede  i Alkmaar  og  i Løwen,  hvor  han  blev  Magister  og 
gjorde  Bekjendtskab  med  Vincentius  Lunge.  Her  lagde  han  sig  ogsaa 
med  Iver  efter  Musik  og  Mathematik,  hvorfor  han  ogsaa  kjøbte  mange 
mathematiske  Instrumenter.  Ved  sin  Hjemkomst  blev  han  Rektor 
ved  Skolen  i Bergen  og  1518  Kannik.  Ved  Olaf  Thorkelssøns  Valg 
til  Biskop  1 523  sendtes  han  til  Rom  for  at  hente  den  pavelige  Kon- 
firmation.  «Der  gik  han  længe,  førend  han  fik  Besked,  og  smurte 
Kardinalers,  Kurtisaners  og  andres  Næver  naed  Dukater  foruden  hvad 
ellers  Paven  selv  fik,  hvorudover  han  blev  utaalmodig  og  sagde : jeg 
lover  eder  det,  at  vi  Norske  efter  denne  Dag  aldrig  mere  skal  komme 
til  Rom.»  Da  han  kom  tilbage,  blev  han  Archidiakon.  Ved  Biskop 
Olafs  Død  stod  Valget  mellem  Mag.  Geble  og  Mag.  Morten  Krabbe. 
Geble  blev  den  seirende  og,  som  før  fortalt,  indviet  af  Bugenhagen 


*)  L . Daae:  Throndhjems  Stifts  geistlige  Historie  fra  Reformationen  til  1814.  S. 
14.  S.  19  ff. 

sammen  med  de  danske  Bisper.  Ved  den  Leilighed  tildrog  han  sig 
Bugenhagens  Opmerksomhed  ved  — hvad  ingen  af  de  andre  gjorde  — 
at  sende  ham  «nogle  Kander  Vin  med  en  Skjænk  og  Foræring,* 
hvorfor  Bugenhagen  sagde:  nonne  decjetn  mundati  sunt , et  nemo 
rever  sus  est , nisi  hic  alienigena  ? (blev  ikke  de  ti  rensede,  og  ingen 
vendte  tilbage  uden  denne  fremmede?)1) 

Fra  hvad  Tid  og  hvorledes  Mag.  Geble  var  ledet  til  den  evan- 
geliske Læres  Erkjendelse,  ved  vi  ikke.  Men  som  en  ivrig  og  nid- 
kjær Bisp  viste  han  sig.  Prester  var  det,  han  først  og  fremst  behø- 
vede  Han  opførte  derfor  en  ny  Skole  i Bergen  til  Uddannelse  af 
Prester  for  Bergens  Stift  og  deltog  her  selv  lige  til  sin  høie  Alder  i 
Undervisningen.  Ogsaa  vedblev  han  stadigen  at  understøtte  sine 
Disciple  til  deres  videre  Uddannelse  dels  ved  Penge,  dels  ved  Anbe- 
falinger til  Kongen  og  Peder  Plade.  Det  var  mange,  hvis  Velgjører 
Geble  Pederssøn  var  paa  denne  Maade.  Blandt  dem  Mag.  Absalon 
Peder ssøn  Beier  (Slotsprest  i Bergen),  fra  hvem  vi  ’ har  de  fleste 
Efterretninger  om  vor  Biskop.  Han  fortæller  bl.  a.,  hvorledes  Geble 
engang,  da  man  spurgte  ham,  hvorfor  han  ikke  giftede  sig,  viste  paa 
denne  sin  forrige  Discipel,  der  da  just  var  kommen  hjem  fra  Wit- 
tenberg  som' Magister,  og  sagde:  «Se  der  er  min  Søn,  han  og  hans 
Lige  er  mine  Bøm  og  Arvinger*.  Ogsaa  anvendte  han  af  sine  egne 
Midler  til  at  pryde  St.  Olafs  Kirke,  der  indrettedes  til  Domkirke,, 
forsynede  den  med  Bibliothek  o.  s.  v.  Geble  døde  1557,  Thorbjørn 
Olafsson  døde  af  Pest  1548,  Hans  Reff  døde  1546,  Jon  Guttorms- 
søn  gik  træt,  nedlagde  sit  besværlige  Embede  1556  og  blev  Sogne- 
prest i Stavanger  By. 

Reformationens  Indførelse  i Norge  har  en  aldeles  udvortes  Ka- 
rakter. Den  foretoges  af  Kongen  og  hans  Raadgivere,  uden  at  nogen 
Forkyndelse  af  den  evangeliske  Lære  havde  forberedt  den  Forandring, 
som  skede.  Alligevel  gik  den  ydre  Forandring,  som  det  synes,  af 
uden  nogen  alvorlig  Modstand,  efterat  først  Erkebispen  havde  forladt 
Landet.  Det  synes,  som  om  hverken  Presteme  eller  Almuen  har 
forstaaet  Forandringens  Betydning,  og  hertil  bidrog  vel  den  lempelige 
Maade,  hvorpaa  man  efter  Kongens  Vilje  i Førstningen  gik  frem. 
Men  den  naturlige  Følge  af  denne  Maade  at  reformere  paa  var  den, 
at  da  Kristian  III  ved  Beskikkelsen  af  nye  Superintendenter  afslut- 
tede  sit  Reformationsverk,  stod  endnu  den  vigtigste  Del  af  Verket 
tilbage,  den  at  føre  den  evangeliske  Lære  ind  i Folket.  Det  var  nu 
just  dé  evangeliske  Superintendenters  Opgave.  Men  dette  var  ikke 
nogen  let  Sag  under  den  store  Mangel  paa  duelige  Prester,  og  det 


’)  Norske  Samlinger  I S.  9.  L.  Daae\  Geistliges  Kaldelse.  S.  5 Anm.  2. 

gik  derfor  kun  sent.  I 1547  var  Throndhjems  Stift  «ikke halvt  forsynet 
med  Prester».  Derfor  frembyder  den  norske  Kirke  umiddelbart  efter 
Reformationens  Indførelse  ikke  noget  meget  glædeligt  Skue.  I Be- 
gyndelsen  lod  man  de  romerske  Prester  blive  i sine  Embeder;  disse 
holdt  naturligvis  ved  sin  tidligere  Papisme  og  kj  endte  ikke  engang 
den  evangeliske  Lære;  den  hele  Forandring  var  da,  at  de  maatte 
lade  en  Del  af  de  gamle  Skikke  fare  for  at  holde  sig  efter  Ordinan- 
sens  Forskrifter  og  dernæst  at  de  giftede  sig.  Ogsaa  hos  de  senere 
Prester  Andes  mange  Exempler  paa  ikke  blot  Uvidenhed,  men  ogsaa 
Raahed,  Usædelighed  og  Voldsomhed.  Almuen  kj  endte  ingen  anden 
Tro  end  den  gamle;  det  norske  Folk  vedblev  endnu  længe  at  være 
papistisk  og  vilde  ikke  vide  af  de  «evangeliske»  Prester.  Fra  alle 
Rigets  Kanter  har  man  Vidnesbyrd  om,  at  Almuen  negtede  Presterne 
den  lovbestemte  Underholdning  og  hverken  vilde  vedligeholde  Kirker 
eller  Prestegaarde ; det  var  noget  af  det,  som  gav  Bisperne  og  Prov- 
steme  mest  at  gjøre;  ja,  naar  man  fra  Danmark  søgte  Prester,  hold- 
tes  mange  tilbage  af  det  almindelige  Rygte,  at  Nordmændene  slog 
sine  Prester  ihjel,  og  gamle  Sagn  viser,  at  Rygtet  vel  ikke  var  ganske 
ugrundet.  Peder  Claussøn  fortæller  om  en  «Thelebonde,  hvis  Fader 
havde  slaaet  3 Prester  ihjel  og  som,  naar  han  var  drukken,  bad  til 
Gud,  at  han  ikke  maatte  dø,  førend  han  og  Ange  slaaet  ligesaamange 
Prester  ihjel.»  Biskoperne  havde  derfor  meget  at  kjæmpe  med,  og 
det  kan  ikke  undre  os,  om  de  ikke  saa  megen  Frugt  af  sit  Arbeide, 
ihvorvel  den  norske  Kirke  i det  16de  Aarhundredes  sidste  Halvdel 
talte  Aere  dygtige  Biskoper,  ivrige  og  nidkjære  for  sit  Kald.  Regje- 
ringen i Kjøbenhavn  tænkte  i denne  Tid  kun  lidet  paa  Norge.  Først 
under  Kristian  IV s Regjering  blev  det  i saa  Henseende  anderledes, 
og  det  er  egentlig  først  da,  at  Reformationsverket  afsluttes  i Norge. 

Paa  Færøeme  gik  Reformationens  Indførelse  for  sig  ligesaa  roligt 
som  i Moderlandet,  saavidt  vi  ved.  Den  sidste  romerske  Biskop 
var  Amund  Olafssøn . Om  han  er  død  i sin  Værdighed  eller  maatte 
frasige  sig  den,  vides  ikke.  Den  første  evangeliske  Superinten- 
dent  var  yens  Riber , sandsynligvis  dansk  af  Fødsel.  Han  opsagde 
sin  Post,  som  han  ikke  «længere  med  Autoritet  kunde  forestaa»,  og 
blev  1557  Biskop  i Stavanger,  da  Jon  Guttormssøn  resignerede.  Efter 
ham  Ak  Færøeme  ikke  mere  nogen  Bisp,  men  alene  en  Provst,  der 
først  stod  under  Bergens,  senere  under  Sjællands  Biskop. 

De  to  Bisper  paa  Island  var  ved  Reformationstiden  Øgmund 
Paulssøn  i Skaalholt  og  y<m  Aressøn  i Hoie.  Ingen  af  dem 
besad  synderligt  af  egentlig  geistlige  Kundskaber.  Om  Jon  heder 
det  endog,  at  han  var  saa  uvidende  i Latinen,  at  han  ved  sin 
Indvielse  af  Throndhjems  Erkebiskop  ikke  engang  kunde  give 

•de  fornødne  Svar,  men  en  af  hans  Ledsagere  maatte  paa  hans 
Vegne  svare  til  Erkebispens  Spørgsmaal.  Derfor  var  der  ogsaa 
ved  hans  Valg  vakt  Betæqkeligheder;  men  Jon,  som  var  en  dygtig 
Skald,  afviste  Betænkelighederne  ved  en  Vise,  hvori  han  baade 
-erkj endte  Latinens  Værd  og  sin  egen  Ukyndighed,  men  derhos  til- 
føiede,  at  Mangelen  kun  da  vilde  have  havt  noget  at  sige,  hvis  Lati- 
nen havde  været  hans  Modersmaal.  Men  var  de  begge  uden  Lærdom, 
saa  var  de  ogsaa  begge  Mænd  med  store  Evner,  kraftige  og  herske- 
syge,  og  deres  Væsen  ganske  som  det  sømmede  sig  for  den  Tids 
Storhøvdinger.  Forholdet  mellem  dem  var  mindre  end  godt.  Øg- 
mund,  der  var  den  ældre  i Værdigheden,  havde  søgt  at  hindre  Jons 
Valg,  da  han  vilde  tage  ogsaa  Hoie  under  sin  Bestyrelse  eller  ialfald 
der  faa  indsat  en  ham  underdanig  Prest.  Det  var  endog  nær  kom- 
men  til  Kamp.  Senere  søgte  dog  Øgmund  at  nærme  sig  sin  Med- 
broder, og  Aarsagen  var  den  Frygt,  som  Reformationen  indgjød  ham. 
Luthers  Lære  begyndte  nemlig  ogsaa  at  komme  til  Island. 

Den  første  Kundskab  fik  man  gjennem  nogle  af  Luthers  Skrifter, 
som  Kjøbmænd  fra  Hamburg,  der  drev  megen  Handel  paa  Øen, 
førte  med  sig.  Kjætteriet  trængte  endog  ind  i Biskop  Øgmunds 
nærmeste  Omgivelser.  Der  fortælles  om  en  Prest  i Skaalholt,  som 
efter  at  have  læst  i al  Hemmelighed  i de  kjætterske  Skrifter  vovede 
at  prædike  mod  Helgentilbedelsen  og  kalde  den  en  Afgudsdyrkelse. 
Biskop  Øgmund  blev  meget  vred  herover  og  irettesatte  Presten.  Da 
nu  denne  forsvarede  sig  og  endvidere  begyndte  at  tale  om  Prestemes 
Ægteskab  og  her  beraabte  sig  paa  Paulus,  skal  Bispen  have  afvist 
ham  og  sagt:  «Paulus  var  Hedningemes  Læremester,  men  ikke  vor.» 

De  merkeligste  blandt  Reformationens  første  Venner  paa  Island 
var  imidlertid  to  unge  Islændere,  der  havde  studeret  i Udlandet  og 
stod  i nært  Forhold  til  Øgmund.  Den  ene  var  Odd  Gottschalks- 
s*n,  hvis  Fader  havde  været  Biskop  i Hoie.  Han  var  bleven  opdra- 
gen  i Norge,  hvorfor  han  ogsaa  kaldtes  Odd  Norske;  han  havde 
derpaa  reist  i Danmark  og  Tyskland  og  havde  her  antaget  den  luther- 
. ske  Lære.  Ved  sin  Hjemkomst  blev  han  Biskop  Øgmunds  Skriver, 
uden  at  Biskopen  havde  nogen  Mistanke  om  hans  Kjætteri.  Han 
oversatte  i al  Hemmelighed  det  Nye  Testamente,  medens  han  ind- 
bildte  Biskopen,  at  han  søgte  Ensomheden  for  at  afskrive  gamle  Do- 
kumenter. Den  anden  var  Gissur  Einarssøn.  Denne  var  opdragen 
hos  Biskop  Øgmund,  der  tog  sig  meget  af  ham  og  endog  holdt  ham 
paa  Skole  i Hamburg.  Gissur  forblev  i Tyskland  4 — 6 Aar  og  skal 
have  hørt  Bugenhagen  i Hamburg  og  senere  i Wittenberg  Luther  og 
Melanchton.  Han  kom  hjem  som  en  afgjort  Tilhænger  af  den  luther- 
ske Lære.  Men  Øgmund  havde  faaet  Underretning  herom  og  vilde 

•derfor  ikke  vide  mere  af  ham.  Senere  tog  han  ham  dog  igjen  til 
Naade.  Det  var  nærmest,  fordi  han  i et  Regnskabsopgjør,  som  Kon- 
gen krævede  af  ham,  trængte  til  Gissurs  Hjælp,  der  fra  tidligere  Tid 
mere  end  nogen  anden  var  inde  i Bispens  Affærer.  Gissur,  som  vel 
forstod  at  lægge  Skjul  paa  sine  religiøse  Meninger,  kom  herved  atter 
i Bispens  Gunst,  som  vel  troede,  at  Gissur  havde  opgivet  sine  kjæt- 
terske  Meninger,  og  at  Faren  fra  den  Kant  var  over.  Da  derfor  Øg- 
mund,  som  var  ved  de  sytti  Aar  og  derhos  ved  denne  Tid  blev  blind, 
følte,  at  han  trængte  til  en  Medhjælper,  fik  han  selv  Gissur  udnævnt 
til  sin  Medhjælper  og  Eftermand. 

I lS$9  begav  Gissur  sig  til  Danmark,  hvor  han  af  Peder  Plade 
blev  indviet  til  Skaalholts  første  evangeliske  Superintendent  og  af 
Kongen  stadfæstedes  i denne  Værdighed.  I 1540  kom  han  igjen 
tilbage  til  Island.  Gissur  fandt  vel,  at  han,  som  Sagerne  stod  paa 
Island,  maatte  gaa  varsomt  frem,  og  da  man  betragtede  ham  med 
mistænksomme  JØine,  kunde  han  alene  i det  stille  arbeide  for  Refor- 
mationen.  Biskop  JØgmund  maatte  snart  merke,  at  han  var  bleven 
skuffet,  og  angre,  at  han  havde  gjort  Gissur  til  sin  Medbiskop.  «Han 
havde  ikke  valgt  Gissur  til  Biskop,  forat  han  skulde  falde  fra  Paven 
og  fra  Forfedrenes  Tro».  Han  lagde  derfor  Gissur  alle  mulige  Hin- 
dringer iveien  i hans  reformatoriske  Virksomhed,  og  dette  faldt  ham 
ikke  vanskeligt,  da  alle  de  gamle  Prester  fremdeles  holdt  sig  til  Øg- 
mund  og  oversaa  den  anden. 

Gissur  fandt  sig  snart  saa  besværet  i denne  sin  Stilling,  at  han 
skrev  derom  til  Kongen  og  klagede  derover,  medens  Øgmund  søgte 
at  nærme  sig  sin  ^gamle  Fiende  Jon  Aressøn,  forat  de  begge  i Fore- 
ning kunde  mOdsætte  sig  Reformationens  Fare.  Kongen  laante  vil- 
ligen  Gissurs  Klager  Øre,  saameget  mere  som  han  samtidig  ogsaa 
havde  modtaget  andre  Efterretninger  fra  Island.  En  Didrik  af  Min - 
deny  en  Tysker  af  Fødsel,  som  var  kongelig  Foged  paa  Øen,  havde 
nemlig  taget  sig  for  at  følge  det  Exempel,  som  flere  af  Kongens  Be- 
falingsmænd  i Danmark  og  i Norge  havde  givet  paa  voldelig  Færd 
mod  Klostrene.  Han  var  derfor  kommen  i Strid  med  Biskop  Øgmund. 
Ikke  destomindre  foretog  han  sig  engang,  han  var  paa  en  Reise  for 
at  gjæste  nogle  Klostre,  at  besøge  Bispen,  og  uagtet  han  blev  gjæst- 
frit  modtagen,  opførte  han  og  hans  Folk  sig  paa  den  usømmeligste 
Maade  mod  den  gamle  blinde  Bisp  og  hans  Husfolk,  saaat  disse  i 
sin  Forbitrelse  dræbte  Didrik  og  hans  Følgesvende.  Bispen  negtede, 
at  Drabet  var  skeet  med  hans  Vilje  og  paa  hans  Opfordring.  Al- 
thinget  1540,  som  holdtes  kort  efter  Gissur  Einarssøns  Hjemkomst, 
^ frikjendte  ogsaa  Bispen  for  al  Skyld,  og  det  samme  Althing  viste  sig 
uvilligt  til  at  antage  den  af  Kongen  oversendte  Kirkeordinans.  Dette 

nu  i ‘ Forening  med  Gissurs  Klager  bragte  Kongen  til  at  foretage  et 
alvorligere  Skridt  for  at  opretholde  sin  Magt  paa  Øen  og  understøtte 
Reformationsverket. 

Han  afsendte  i det  Øiemed  Kristoffer  Hvitfeld , den  samme, 
som  havde  ordnet  Sagerne  i Throndhjem.  Ved  sin  Ankomst  havde 
Hvitfeld  en  Sammenkomst  med  Gissur,  hvor  vel  Planen  aftaltes  tilr 
hvad  der  skulde  foretages.  Øgmund,  der  var  taget  i Besøg  til  en 
gammel  Søster,  blev  tagen  til  Fange;  Hvitfeld  førte  ham  med  sig  til 
Danmark,  hvor  han  fik  Tilhold  i Sorø  Kloster,  men  døde  der  allerede 
1542.  Det  var  nu  ogsaa  Hvitfelds  Plan  at  faa  Biskop  Jon  med  sig} 
han  havde  derfor  Skrivelser  med  sig  fra  Kongen,  hvori  baade  Jon 
og  Gissur  indbødes  til  at  følge  med  til  Danmark  for  der  at  overlæggé 
om  Kirkereformationen.  Jon  vægrede  sig  dog  for  denne  Reise,  af 
hvilken  han  ikke  ventede  sig  noget  godt.  Der  blev  heller  intet  af 
Gissurs  Reise  dette  Aar  (1541);  derimod  drog  han  afsted  1542  og 
kom  derefter  hjem  med  den  nu  trykte  Ordinans,  som  han  begyndte 
at  gjennemføre  i sit  Bispedømme. 

Ved  Gissurs  Bestræbelser  blev  nu  ogsaa  inden  Skaalholts  Bispe- 
dømme Ordinansens  Bydende  efterhaanden  gjennemført  i mange 
Stykker.  Han  fik  for  en  stor  Del  Messetjenesten  afskaffet ; Presteme 
begyndte  at  gifte  sig,  og  heri  foregik  Gissur  selv  med  Exemplet, 
Billederne  og  Helgentilbedelsen  lykkedes  det  ham  ogsaa  at  fjerne. 
At  han  under  disse  og  lignende  Bestræbelser  fandt  megen  Modstand, 
kan  vi  vide.  Det  samme  var  derimod  ikke  Tilfældet  i Hoie  under 
Jon.  Rigtignok  fandt  Jon  det  raadeligt  i den  første  Tid,  efterat 
Hvitfeld  havde  været  paa  Øen  og  ført  Øgmund  bort  som  Fange,  at 
forholde  sig  rolig  og  endog  at  give  sig  Skin  af  Føielighed.  Men 
Reformationsverket  var  ham  dog  i Hjertet  forhadt,  og  snart  yppede 
han  igjen  Strid  med  Gissur.  Det  var  nærved  at  komme  til  et  vold- 
somt Brud  mellem  dem,  da  Gissur  døde  1548.  Han  havde  just  været 
hen  for  at  lade  borttage  et  Kors,  hvormed  der  dreves  megen  Overtro, 
Paa  Tilbageveien  blev  han  syg  og  døde  efter  faa  Ugers  Sygeleie. 
Naturligvis  saa  man  i hans  Død  Guds  Straf  over  den  Handling,  han 
senest  havde  øvet.  Det  var  den  almindelige  Dom  om  ham,  at  han 
var  en  lærd,  dygtig  og  nidkjær  Mand,  der  med  Iver  havde  arbeidet 
for  Reformationen ; men  man  bebreidede  ham  ogsaa  Underfundighed 
og  dadlede  især  hans  Færd  mod  Biskop  Øgmund,  der  dog  var  hans 
Ungdoms  Velgjører. 

Ved  Biskop  Gissurs  Død  1548  syntes  nu  for  Jon  Ar  ess  on  det 
beleilige  Tidspunkt  at  være  kommen  til  at  undertrykke  Reformations- 
verket og  med  det  samme  gjøre  sig  til  den  raadende  paa  hele  Øen. 
Det  bidrog  vel  ogsaa  til  at  øge  hans  Mod,  at  man  just  nu  fik  Under- 

retning  om  Begivenhedeme  i Tyskland:  Schmalkalderkrigens  Udgang 
og  de  herved  vakte  Forhaabninger  h6s  Papisterne.  Jon  var  ogsaa  en 
mægtig  Mand,  der  havde  en  stor  Magt  at  raade  over,  og  i sine  Søn- 
ner, der  slægtede  Faderen  paa,  en  sikker  Støtte  for  sine  ærgjerrige 
Planer.  Biskop  Jon  levede  nemlig  i aabent  Konkubinat  med  en  Helga 
Sigurdsdatter,  med  hvem  han  havde  4 Sønner  og  2 Døtre,  af  hvilke 
han  havde  ladet  4 erkjende  som  ægte.  Det  var  nu  nærmest  Jons  Plan 
at  tage  Skaalholts  Bispedømme  under  sin  Bestyrelse.  Men  Preste- 
skabet  i Skaalholt,  .som  ikke  yndede  ham,  vilde  forekomme  hans  Plan 
og  ilede  derfor  med  et  nyt  Valg.  De  var  imidlertid  ikke  enige.  De 
papistisk  sindede  vilde  have  Abbed  Sigurd;  de  Lutherske  derimod 
med  Presten  Gisle  Jonssøtt  i Spidsen  valgte  Martin  Einar ss&n,  en 
lærd  og  gudfrygtig  Mand,  der  saagodtsom  blev  tvungen  til  at  mod- 
tage  Valget  og  nu  strax  begav  sig  til  Kjøbenhavn.  Jon,  der  saa  sine 
egentlige  Planer  forstyrrede,  greb  til  at  erklære  sig  for  den  af  Mindre- 
tallet valgte  Abbed  Sigurd,  der  nu  ogsaa  reiste  til  Kjøbenhavn  for 
at  søge  Kongens  Konfirmation,  efter  at  have  givet  sit  Samtykke  til, 
at  Jon  skulde  være  midlertidig  Bestyrer  af  Skaalholts  Bispedømme. 

Jon  søgte  nu  med  Magt  at  sætte  sig  i Besiddelse  af  Bispestolen. 
Hans  Forsøg  mislykkedes  vel.  Men  han  tabte  derfor  ikke  Modet. 
Han  stræbte  paany  at  knytte  Forbindelsen  med  Rom  og  sendte  Brev 
til  Paven.  Ved  Hoie  opførte  han  et  Kastel,  og  han  og  hans  Sønner 
for  mere  voldsomt  frem  end  før.  Især  vendte  deres  Had  sig  mod 
Dade  Gudmundssøn , Biskop  Martins  Svoger  og  den  mægtigste  Mand 
paa  Vestlandet.  Han  havde  nemlig  en  væsentlig  Del  i,  at  Jons  For- 
søg paa  med  Magt  at  tage  Skaalholt  var  mislykket,  og  han  var  Biskop 
Martins  vigtigste  Forsvar.  Jon  lyste  Dade  paa  Grund  af  mange  Be- 
skyldninger, der  ikke  alle  var  ugrundede,  i Kirkens  Ban. 

Imidlertid  var  Martin  Einarssøn  kommen  tilbage  som  viet  Biskop 
1549;  hans  Medbeiler  Abbed  Sigurd  forblev  i Danmark,  hvor  han 
gik  over  til  den  lutherske  Lære.  Biskop  Martin  tog  strax  sin  Bispe- 
stol  i Besiddelse  og  erklærede  alt,  hvad  Jon  Aressøn  under  hans  Fra- 
vær havde  foretaget  sig,  for  ugyldigt.  Til  samme  Tid  kom  konge- 
lige Breve,  der  erklærede  Jon  fredløs  for  hans  ulovlige  og  oprørske 
Færd  og  befalede  Dade  og  hans  Venner  at  bistaa  Kongens  Befalings- 
mand  i at  tage  ham  til  Fange.  I Begyndelsen  lod  det,  som  Fred- 
løserklæringen  satte  nogen  Skræk  i Jon;  men  snart  fik  han  nyt  Mod, 
da  han  modtog  opmuntrende  Skrivelser  fra  Paven.  Han  lod  dem 
oversætte  og  kundgjøre  for  Almuen  og  fattede  paa  et  Prestemøde 
den  Beslutning,  at  «Kjætterne»  skulde  gribes  og  holdes  fangne,  indtil 
de  havde  gjort  tilbørlig  Pønitens.  Det  lod  til,  at  det  ikke  skulde 
gjælde  blot  hans  eget  Bispedømme,  men  ogsaa  Martins  og  Martin  selv. 

Biskop  Martin,  som  var  paa  en  Visitatsreise,  blev  overrumplet 
og  bortført  som  Fange.  Nu  kjendte  Jons  Overmod  ingen  Grænse. 
Han  brød  sig  ikke  om  de  kongelige  Breve,  som  paany  erklærede 
ham  fredløs;  ligesaalidt  frugtede  Peder  Plades  Advarsler,  ikke  engang 
hans  Sønners  Forestillinger.  I Aaret  1550  for  han  ret  for  Alvor  om. 
Han  satte  sig  fast  i Skaalholt;  Kirken  der  indviede  han  paany,  da 
den  «var  besmittet  ved  den  evangeliske  Gudstjeneste»;  Gissurs  Lig 
lod  han  opgrave  og  føre  bort  fra  Kirkegaarden,  da  han  var  en  Kjæt- 
ter.  Paa  samme  Maade  for  han  frem  paa  andre  Steder,  indviede 
Kirker  paany,  gjenoprettede  Klostre,  indførte  Messetjenesten,  afsatte 
eller  banlyste  Prester,  blandt  dem  den  nævnte  Gisle  Jonssøn,  der  ved 
Flugten  reddede  sig  til  Danmark.  Han  skal  have  sagt,  at  han  nu 
havde  hele  Island  i sin  Magt  paa  1 l/*  Husmandssøn  nær.  Hvem  han 
mente  med  den  ene,  ved  man  ikke;  den  halve  var  Dade  Gudmunds- 
søn,  der  ikke  var  af  nogen  høi  Æt.  Denne  halve  Husmandssøn  var 
det  dog,  paa  hvem  Jons  ærgjerrige  Planer  tilsidst  strandede. 

Det  var  Jons  Agt  at  tilintetgjøre  ogsaa  denne  sin  sidste  betyde- 
lige Fiende.  Han  drog  derfor  afsted  med  en  væbnet  Styrke;  men 
ogsaa  Dade  var  rustet  og  drog  ham  imøde.  Udgangen  paa  deres 
Sammenstød  blev  et  langt  andet,  end  Jon  havde  ventet.  Han  blev 
selv  med  to  af  sine  Sønner  fanget  i Saudafells  Kirke.  Dade  førte 
dem  alle  tre  med  sig  til  sin  Gaard  Snoksdal.  Han  sendte  strax  Bud  til 
Bessestad  til  Kongens  Befalingsmand.  Der  var  fortiden  ingen  saadan 
paa  Øen,  menkun  enFuldmægtig  for  ham,  en  Danske  ved  Navn  Kri- 
stian Skriver  (saakaldet,  fordi  han  før  havde  været  Raadstuskriver). 
Til  ham  kom  altsaa  Dades  Bud,  at  han  nu  ifølge  Kongens  Brev  skulde 
overtage  Fangernes  Bevogtning.  Ogsaa  til  Skaalholt  sendtes  Bud 
om,  hvad  der  var  skeet,  og  Biskop  Martin,  som  holdtes  der  i Fan- 
genskab,  blev  strax  sat  i Frihed.  Biskop  Martin  og  Kristian  Skriver 
ilede  nu  strax  til  Snoksdal,  hvor  der  paa  Dades  Forlangende  blev 
sat  en  Ret,  der  fældte  «Snokdal sdommen» : Biskop  Jon  og  hans 
Sønner  dømtes  med  Rette  at  være  fangne  efter  Kongens  Bud,  og 
Kristian  Skriver  skulde  nu  overtage  deres  Bevogtning,  indtil  deres 
Sag  var  paadømt  ved  næste  Aars  Althing. 

Fangerne  førtes  da  bort  fra  Snoksdal  ; Biskop  Martin,  Dade  og 
flere  andre  fulgte  med  for  i Skaalholt  nærmere  at  overlægge,  hvad 
der  videre  var  at  gjøre.  Under  disse  Forhandlinger  begyndte  snart 
Frygten  at  ytre  sig  for  Biskop  Jons  Hævn,  om  han  igjen  blev  fri. 
Da  ytrede  en  af  de  tilstedeværende,  at  han  nok  vidste  et  Raad  at 
holde  paa  dem,  og  da  man  trængte  ind  paa  ham,  sagde  han:  «Øxen 
og  Jorden  gjemmer  dem  bedst».  Kristian  Skriver  greb  strax  dette 
Raad;  ogsaa  Biskop  Martin  gav  sig  snart;  Dade  gjorde  vel  først  Ind- 

sigelser,  men  erklærede  tilsidst,  at  Sagen  nu  ikke  vedkom  ham,  da 
han  havde  leveret  Fangerne  i Kristians  Hænder.  Saa  blev  det  da 
tilsidst  bestemt,  at  man  strax  skulde  lade  dem  dræbe.  Saa  gjorde 
man  ogsaa.  7de  Novbr.  1550  blev  først  Sønneme,  demæst  Faderen 
henrettede.  Denne  blodige  Daad  vakte  blandt  Nordlændingeme  megen 
Harme.  Dette  viste  sig  ogsaa  ikke  blot  ved  den  blodige  Hævn,  de 
tog  over  Kristian  Skriver,  men  ogsaa  paa  anden  Maade. 

Biskop  Jons  Søn  Sigurd  afsendte  30  Mand  med  3 Prester  til 
Skaalholt  for  at  forlange  Faderens  og  Brødrenes  Lig.  Biskop  Mar- 
tin opfyldte  deres  Begjæring.  I høitideligt  Optog  førtes  de  nu  til 
Hoie ; hvor  de  drog  frem  i Hoie  Bispedømme,  ringede  man  med  alle 
Kirkeklokker.  I Hoie  selv  modtoges  Toget  med  Klokkeringning,  og 
Presterne  og  en  Mængde  af  Almuen  drog  Toget  imøde  og  ledsagede 
det  til  Kirken,  hvor  Ligene  jordedes  med  al  Høitidelighed.  De 
dræbte  betragtedes  som  Martyrer;  blinde  og  vanføre  kappedes  om 
at  røre  ved  Kisterne  for  at  helbredes.  Biskop  Jon  betragtedes  paa 
en  Vis  som  en  Nationalhelt;  Ærefrygten  for  hans  Minde  skal 
have  bevaret  sig  paa  Island  lige  til  vore  Dage.  De  i Hoie  forsam- 
lede  Prester  valgte  Sigurd  Jonssøn  til  Faderens  Eftermand. 

Kristian  III  havde,  inden  han  endnu  modtog  Efterretningen  om 
Biskop  Jons  Død,  udrustet  en  større  Magt  for  at  opretholde  sit  Herre- 
dømme. paa  Øen.  Det  gik  paa  Island  som  i Norge,  Modstandskraften 
var  brudt  ved  Lederens  Bortgang.  Øen  underkastede  sig  derfor  Kri- 
stian III,  og  hermed  var  Reformationens  Seier  given  paa  Island,  det 
vil  sige  i det  ydre.  Til  Biskop  i Hoie  havde  Kongen  udseet  Presten 
Olaf  Hjaltessøn , hvem  Biskop  Jon  tidligere  havde  afsat  og  fordrevet. 
Sigurd  Jonssøn  gjorde  intet  Forsøg  paa  at  gjøre  sit  Valg  gjældende. 
Det  vårede  imidlertid  her  ligesom  i Norge  længe,  inden  den  evange- 
liske Lære  trængte  ind  i Folket  og  blev  dettes  aandelige  Eiendom. 
Blandt  dem,  der  stræbte  at  sprede  Evangeliets  Lys  ud  blandt  Folket , 
kan  især  merkes  foruden  Gissur  Einar ssøn:  Martin  Einarssøny  som 
oversatte  nogle  a f Luthers  Salmer,  Odd  Gottschalkssøn , der  leverede 
flere  vigtige  Skrifter,  en  Oversættelse  af  det  Nye  Testamente, 
trykt  i Roskilde  1540,  Luthers  Katekisme,  Corvins  Postil,  Bugenha- 
gens  Kristi  Lidelseshistorie  og  Justus  Jonas’s  Katekismusprædikener, 
Gudbrand  Thor  laks  søn,  fra  1571  Biskop  i Hoie,  som  der  anlagde  et 
Bogtrykkeri,  hvorfra  han  lod  udgaa  den  første  fuldstændige 
islandske  Oversættelse  af  den  hellige  Skrift  1584  efter  Lu- 
thers tyske  Oversættelse,  og  endelig  Gisle  Jonssøn,  der  ved  Martins 
Fratrædélse  blev  Biskop  i Skaalholt  (f  1584). 

Svørige  havde  efter  det  ulykkelige  Tog  til  Dismarsken  løsrevet 
sig  fra  Unionen  i Aaret  1501  og  hævdede  nu  sin  Uafhængighed  under 

Rigsforstandeme  Sten  Sture  og  Svante  Nilsson  Sture , efter  hvem  i 
1512  hans  Søn  Sten  Sture  den  yngre  fulgte.  Imod  denne  sidste  op- 
traadte  imidlertid  en  farlig  Modstander  i Erkebiskopen  Gustav  Trolle , 
der  aabenbart  stillede  sig  paa  det  unionelle  Partis  Side  og  arbeidede 
for  Kristiern  II’s  Planer  til  at  tilbagevinde  den  svenske  Krone.  Med 
Erkebiskopen  fulgte  ikke  blot  hans  mange  mægtige  Frænder,  men 
ogsaa  den  største  Del  af  Geistligheden.  Sten  Sture  greb  tilsidst  til 
at  anvende  Magt  mod  Erkebiskopen,  der  indesluttede  sig  paa  sit 
faste  Slot  Ståkel.  Han  maatte  dog  overgive  sig,  og  Sten  Sture  lod 
nu  paa  en  Rigsdag  i Stockholm  Erkebiskopen  afsætte  og  sætte  i 
Forvaring  i et  Kloster.  Denne  Fremferd  foranledigede  en  pavelig 
Bulle,  hvorved  Sten  Sture  og  alle  hans  Tilhængere  blev  satte  i Ban, 
og  Udførelsen  af  den  pavelige  Bansættelsesdom  overlodes  Kristiern  II. 
Denne  modtog  mere  end  gjerne  det  ham  givne  Hverv.  I 1520 
foretog  han  sit  store  Tog  mod  Sverige,  hvorunder  Stein  Sture  faldt, 
Sverige  underkastede  sig  og  Kristiern  kronedes  som  Sveriges  Konge. 
Men  hu  lod  ogsaa  Kristiern  anstille  det  stockholmske  Blodbad,  og 
som  Paaskud  tjente  her,  at  de  henrettede  havde  understøttet  den 
bansatte  Sten  Sture  og  derfor  som  Kj  ætt  ere  havde  forbrudt  sit 
Liv.  Følgerne  kjender  vi,  Sverige  reiste  sig  og  frigjorde  sig  under 
Gustav  Vasa.  Det  var  naturligt,  at  ;den  Stilling,  det  svenske  Hierarki 
under  disse  Begivenheder  havde  indtaget  med  Erkebispen  Gustav 
Trolle  i Spidsen,  maatte  gjøre  det  forhadt  for  alle  dem,  der  hørte 
Befrielsespartiet  til;  Sveriges  politiske  Befrielse  bliver  Begyndelsen 
ogsaa  til  det  religiøse.  Saaledes  var  da  den  politiske  Stilling  i Sve- 
rige paa  den  Tid,  da  Reformationen  begyndte  i Tyskland. 

Den  livlige  Forbindelse,  hvori  Sverige  stod  med  Tyskland  gjen- 
nem  Handel,  tyske  Kjøbmænd  i Stæderne,  reisende  Svensker  o.  s.  v., 
gjorde,  at  Luthers  Optræden  og  Begivenhederne  i Tyskland  tidligen 
blev  kjendte  i Landet.  Det  bidrog  vel  ogsaa  sit  til  at  vække  Op- 
merksomheden,  at  Luthers  Optræden  først  og  nærmest  gjaldt  Af- 
ladshandelen ; denne  havde  ogsaa  de  Svenske  lært  at  kjende  gjennem 
Arcimboldus,  og.de  svenske  Afladspenge  vandrede  tilsidst  i Kristiern 
IPs  Kasse  for  at  anvendes  til  Rustninger  mod  Sverige  selv.  Ogsaa 
i Sverige  altsaa  var  Uviljen  hos  mange  vakt  mod  Hierarkiet  og  Op- 
merksomheden  paa  flere  Steder  henledet  paa  den  tyske  Reformations- 
bevægelse.  Dog  — det  er  Strengnæs , som  danner  det  første  egent- 
lige Udgangspunkt  for  den  evangeliske  Læres  Forkyndelse. 

Fra  Rigsdagen  i Strengnæs  1523  til  Rigsdagen  i 
Vesteraas  1527.  Den  Mand,  som  først  optraadte  i Strengnæs,  var 
Olaus  Petri  (Olof  PekrssonJ.  Han  varen  Søn  af  Smeden  PehrOlofs- 
son  i Ørebro  og  født  1497.  Tilligemed  sin  Broder,  den  ligeledes  i Sve- 

riges  Reformationshistorie  bekjendte  Laurentius  Petri  (Lars  Pehrs- 
son),  modtog  han  den  første  Undervisning  hos  Karmeliteme  i sin  Fø- 
deby. 19  Aar  gammel  begav  Olaus  sig  1516  til  Wittenberg  for  der 
at  fuldende  sine  Studier.  De  tre  Aar,  han  tilbragte  her,  falder  alt- 
saå  just  i Reformationsbevægelsens  første  Aar.  Ved  sin  Hjemkomst 
1519  fik  han  et  Kanonikat  ved  Domkapitlet  i Strengnæs  og  blev  af 
Bispen  Mads  Gregersson  viet  til  Diakonus.  Denne  Velynder  berø- 
vedes  ham  vel  snart;  thi  Biskop  Mads  var  en  af  de  Biskoper,  der 
faldt  som  Offer  ved  det  stockholmske  Blodbad;  men  Olaus  fandt  en 
anden  i hans  Sted.  Kristiem  II  vilde  imod  Domkapitlets  Vilje  ind- 
sætte  som  Biskop  i Strengnæs  Jens  Beldenak , hvem  han  tidligere 
havde  frataget  Fyens  Bispestol,  men  i 1520  igjen  forsonet  sig  med, 
og  som  nu  havde  været  en  af  Kongens  vigtigste  Raadgivere  ved  det 
stockholmske  Blodblad.  lens  Beldenak  maatte  imidlertid  spart  forlade 
Landet,  da  de  Svenske  reiste  sig  for  at  afkaste  Kristiems  forhadte 
Aag. 

Under  Ledigheden  var  nu  Stiftets  mest  formaaende  Mand  ifølge 
<Ien  Stilling,  han  indtog,  Erkedegnen,  og  dette  var  paa  denne  Tid 
Laurentius  Andreæ  (Lars  Andersson ).  Han  blev  snart  opmerksom 
paa  Olaus.  Denne  havde  begyndt  i Strengnæs  at  læse  over  Stykker 
af  det  Gamle  og  Nye  Testamente.  Laurentius  overdrog  ham  Skolen, 
blev  selv  hans  Discipel  og  ganske  vunden  for  Reformationens  Grund- 
sætninger. 

Saaledes  stod  Sagerne  i Strengnæs,  da  1523  den  Rigsdag  aabne- 
<ies,  som  valgte  Gustav  Vasa  til  Sveriges  Konge.  At  Gustav  Vasa 
under  sit  næsten  8 Maaneders  Ophold  i Liibeck  1519 — 1520,  dengang 
han  flygtede  fra  det  danske  Fangenskab,  har  hørt  om  de  store  Be- 
givenheder,  som  paa  den  Tid  satte  hele  Tyskland  i Bevægelse,  kan 
vel  ansees  for  vist;  men  det  ved  vi  ikke  med  Bestemthed  at  sige, 
*om  de  under  hans  daværende  Forhold  har  gjort  noget  dybere  Ind- 
tryk  paa  ham.  Derimod  ligger  det  klart  for  Dagen,  at  det  i fortrin- 
lig  Grad  gjælder  om  Gustav,  som  vi  ovenfor  har  sagt  om  det  svenske 
Uafhængighedsparti  i det  hele,  at  Hierarkiet  var  ham  forhadt. 
Han  havde  været  Vidne  til  og  deltaget  i Sten  Stures  Kamp  med 
Gustav  Trolle;  ved  det  stockholmske  Blodbad  var  hans  Fader  og 
andre  Frænder  dræbte,  og  under  den  følgende  Befrielseskamp,  hvis 
Hoved  han  var,  stod  den  fordrevne  Erkebisp  og  med  ham  for  en 
stor  Del  Geistligheden  paa  Kristiem  IFs  Side.  Det  var  derfor  natur- 
ligt  nok,  at  han  nu  under  sit  Ophold  i Strengnæs  blev  opmerksom 
paa  den  nye  Lære,  som  der  prædikedes.  Han  lod  Laurentius  Andreæ 
kalde  og  søgte  hos  ham  nærmere  Oplysning,  og  «nu  faldt  han 
selv  i den  samme  Lære  og  formeredes  dagligen  derudi».  Derpaa 


232 


Den  lutherske  Reformations  Indførelse. 


gaar  alle  samtidige  Vidnesbyrd  ud,  at  det  egentlig  var  gjennem  Lau~ 
rentius  Kong  Gustav  blev  vunden  for  Reformationens  Grundsætninger. 
Hvad  der  egentlig  var  det  bestemmende  for  Gustav,  om  det  var 
politiske  Hensyn  eller  personlig  Overbevisning,  er  ikke  godt  at  sige. 
At  det  første  har  spillet  en  vigtig  Rolle,  viser  hans  senere  Fremgangs- 
maade  noksom,  men  dermed  er  endnu  ikke  sagt,  at  det  var  den 
eneste  Bevæggrund;  politiske  og  religiøse  Betragtninger  har  vel  i 
Forening  gjort  ham  som  saa  mangen  anden  af  Tidens  Fyrster  til 
Reformationens  Ven. 

Ved  Rigsdagen  i Strengnæs  begyndte  paa  Grund  af  den  Stilling, 
Kongen  indtog,  videre  Udsigter  at  aabne  sig  for  Reformationen. 
Laurentius  Andreæ  blev  Kongens  Kansler;  en  af  Reformationens 
vigtigste  Venner  kom  saaledes  i Kongens  umiddelbare  Nærhed  og 
fik  en  afgjørende  Indflydelse  i Kongens  Raad.  Med  Laurentius  fulgte 
ogsaa  Olaus  Petri  med  til  Stockholm,  hvor  han  ansattes  som  Stock- 
holms Raads  Sekretær  og  ved  Siden  deraf  prædikede  den  evangeliske 
Lære  «som  Diakon»  i Storkirken.  Desuden  nævnes  en  Mikael  Lan- 
ger ben,  som  havde  studeret  i Wittenberg  og  ved  sin  Hjemkomst 
blev  beskikket  til  Sogneprest  i Stockholm.  I Begyndelsen  blev  Olaus 
Petri  just  ikke  mødtagen  paa  den  bedste  Maade;  han  blev  under 
sin  Prædiken  mere  end  én  Gang,  fortælles  der,  afbrudt  med  Stenkast 
og  led  ogsaa  anden  Overlast.  Men  paa  den  anden  Side  kunde  han 
stole  paa  Kongens  Beskyttelse,  og  da  han  stedse  vandt  flere  og  flere 
for  Reformationen,  tabte  Modstanden  sig  lidt  efter  lidt. 

Men  nu  truedes  den  evangeliske  Prædiken  fra  en  anden  Side. 
Det  er  de  fra  den  tyske  Reformationshistorie  saa  vel  bekjendte  Svær- 
merier  og  Udskeielser,  som  ogsaa  i Stockholm  vilde  gjøre  Reforma- 
tionens Sag  til  sin.  I 1524  kom  paa  et  hollandsk  Fartøi  nogle  Gjen 
døbere  til  Stockholm,  blandt  hvilke  de  bekjendteste  var  Melkior 
Rink  og  Bemh . Knipper  do  Iling,  den  samme,  som  erhvervede  sig  en 
saa  sørgelig  Ihukommelse  i de  senere  Uroligheder  i Miinster  1 534  og 
1 535.  De  begyndte  at  prædike,  og  snart  var  Sværmeriet  i fuld 
Gang:  Kirker  og  Klostre  stormedes,  Billederne  haanedes  og  ødelag- 
des,  Altere  og  Orgler  nedbrødes.  Olaus  Petri  synes  det  at  være 
gaaet,  som  det  gik  Wittenbergeme  ved  det  Karlstadtske  Sværmeri; 
han  vidste  ikke,  hvad  han  skulde  dømme,  «han  tog  det  for  godt».1) 
Kongen  og  med  ham  hans  Kansler  var  fraværende  i det  sydlige.  Ved 
sin  Tilbagekomst  lod  Gustav  strax  Gjendøbeme  fængsle  og  forvise 
ud  af  Landet.  Olaus  fik  streng  Tilrettevisning,  fordi  han  ikke  alvor- 
ligere havde  modsat  sig  Udbruddet.  Bevægelsen  lagde  sig  snart,  og 

Reformationen  gjorde  fra  denne  Stund  raske  Fremskridt  i Stockholm. 
Den  nye  Lære  prædikedes  uden  Hinder,  man  indførte  svenske  Sal- 
mer og  indrettede  Gudstjenesten  paa  evangelisk  Vis. 

Bevægelsen  indskrænkedes  ikke  til  Stockholm  alene.  Luthers  og 
andres  antipapistiske  Skrifter  udbredtes  og  læstes  med  Begjærlighed 
blandt  Stædernes  Borgerskab,  Adelen,  ogsaa  af  mange  i Klostrene  og 
blandt  Landets  Presteskab.  I Upsala  lod  Kongen  en  Disputation 
afholde  mellem  Olaus  Petri  og  Dr.  Peder  Galle , der  af  Domkapitlet 
blev  opstillet  som  Katholicismens  Forsvarer;  denne  var  Upsala  Dom- 
skoles  Scholasticus,  men  bar  ogsaa  Titel  af  Professor  theologiæ, 
skjønt  Universitetet  egentlig  paa  den  Tid  var  opløst.  Disputationen, 
der  afholdtes  om  Julen.  1524,  dreiede  sig  om  de  vigtigste  Differens- 
punkter  mellem  den  evangeliske  og  katholske  Kirke.  Olaus  Petri 
beviste  sine  Satser  af  den  hellige  Skrift,  Peder  Galle  støttede  sig  til 
Kirkens  Tradition.  Ved  denne  Disputation  opnaaedes,  at  Stridsspørgs- 
maalene  blev  mere  kjendt  udenfor  Stockholm. 

Den  evangeliske  Lære  greb  saaledes  om  sig,  og  det  Spørgsmaal 
paatrænger  sig,  hvad  Skridt  Hierarkiet  tog  for  at  hindre  dette.  Vi 
maa  her  fremhæve  den  Stilling,  i hvilken  en  stor  Del  af  Landets 
Bispestole  befandt  sig.  Den  Afsættelsesdom,  som  var  fældet  over 
Gustav  Trolle,  var  for  den  romerske  Kirke  ugyldig,  den  var  afsagt 
af  en  verdslig  Ret;  men  han  var  landflygtig  og  fremdeles  Kristiern 
H’s  trofaste  Tilhænger.  To  af  Rigets  Biskoper  var  henrettede  ved 
Blodbadet,  to  andre  døde  kort  efter.  Vistnok  var  saavel  Erkestolen 
som  de  øvrige  besatte  ved  nye  Valg;  men  de  valgte  manglede  endnu 
den  pavelige  Konfirmation  og  Indvielsen.  Gustavs  Forsøg  paa  at 
erholde  denne  for  dem  mødte  Vanskeligheder  ved  Forholdet  til  Gu- 
stav Trolle  og  de  Pengesummer,  som  skulde  betales  for  Konfirma- 
tionen.  Af  Sveriges  7 Bisper  manglede  de  5 den  biskopelige  Vielse 
og  den  Anseelse,  denne  gav,  kun  Bisperne  i Linkjøping  og  Vexiø 
havde  den. 

Udvalgt  Erkebiskop  var  paa  denne  Tid  Johannes  Magni . Han 
havde  studeret  i Køln  og  Løwen,  hvor  Hadrian  af  Utrecht  (som  fra 
1521 — 1523  var  Pave  under  Navn  af  Hadrian  VI)  havde  været  hans 
Lærer.  Efter  sin  Hjemkomst  blev  han  af  Sten  Sture  sendt  til  Rom 
i Rigsforstanderens  Ærinde  for  at  tale  Sveriges  Sag  der.  Først  i 
1523  kom  han  tilbage  igjen,  udsendt  af  Hadrian  VI  som  Legat  i 
Sverige  for  at  modarbeide  «Lutheriet».  Han  indtraf  just  som  Rigs- 
dagen  i Strengnæs  holdtes.  Men  hans  Optræden  var  meget  spag- 
færdig,  vistnok  isærdeleshed  fordi  Gustav  stillede  ham  Upsala  Erke- 
bispestol  i Udsigt.  1524  blev  han  efter  Kongens  Forslag  udvalgt  til 
Erkebiskop,  men  Pave  Clemens  VII  negtede  at  bekræfte  hans  Val g. 

og  han  blev  derfor  aldrig  mere  end  electus  (ud valgt) ; han  var  den 
sidste  katholske  Erkebiskop  i Upsala.  Johannes  var  i det  hele  en 
svag  og  ubeslutsom  Mand,  og  det  blev  -derfor  heller  ikke  ham,  der 
blev  den  faldende  Katholicismes  Ordfører. 

Der  var  imidlertid  en  Biskop,  som  havde  baade  Anseelse  og 
Kraft  til  åt  optræde  som  Reformationens  Modstander.  Det  var  Bi- 
skop Hans  Brask  af  Linkjøping,  en  kraftfuld  og  djærv  Mand.  Men  ogsaa 
hans  Modstand  syækkedes  tildels  ved  hans  Kjærlighed  til  Fædrelan- 
dets  Frihed,  der  i politisk  Henseende  bandt  ham  til  Gustav  Vasa  og 
hans  Sag.  Men  Biskop  Brask  var  dog  den,  der  viste  sig  som  den 
kraftigste  Modstander  blandt  Bisperne.  Ikke  blot  forbød  han  under 
Bansstraf  gjentagne  Gange  at  sælge,  kjøbe  eller  læse  lutherske  Skrifter; 
men  han  vendte  sig  ogsaa  til  Kongen  og  den  udvalgte  Erkebiskop 
med  sine  Forestillinger.  Han  bad  saaledes  Kongen  om,  at  han  ikke 
vilde  tilstede  Udbredelsen  af  lutherske  Skrifter  eller  yde  Luthers 
Disciple  Tilflugt  og  Beskyttelse,  førend  et  Koncil  havde  dømt  i Sagen. 
Men  Kongen  svarede  ham,  at  han  ikke  vidste,  hvorledes  han  kunde 
forbyde  Salget  af  Luthers  Skrifter,  der  endnu  ikke  var  fordømte  af 
upartiske  Dommere;  der  kom  ogsaa  Skrifter  mod  Luther  til  Landet, 
det  var  da  godt,  at  man  lærte  begge  at  kjende.  Af  Luthers  Di- 
sciple havde  ingen  for  den  Sag  begjært  Beskyttelse  og  Tilflugt  hos 
ham;  men  om  saa  skede,  saa  maatte  Bisperne  vide,  at  det  var  Kon- 
gens Pligt  at  beskytte  enhver  Undersaat.  Biskop  Brask  kunde  derfor 
intet  udrette  ved  sine  Bantrusler  og  Bogforbud;  thi  Kongen  vilde 
ikke  vide  af  Tvangsforholdsregler.  Gustav  gaar  frem  paa  den  engang 
valgte  Vei;  uden  selv  offentlig  at  erklære  sig  for  den  evangeliske 
Lære  beskytter  han  dog  dens  Forkyndelse,  og  han  vil  allerede  af  poli- 
tiske Hensyn  en  Kirkens  Reformation;  men  hvorvidt  denne  skulde 
gaa,  havde  han  neppe  endnu  opgjort  for  sig  selv. 

Imidlertid  begyndte  han,  da  han  havde  god  Brug  for  Kirkens 
Rigdomme  for  at  afhjælpe  sin  og  Rigets  Pengetrang,  at  beskatte 
Kirken  og  Geistligheden,  at  inddrage  Klostrene,  idet  han  gjorde  Be- 
gyndelsen  med  Gripsholms  eller  Mariefreds  Kloster,  og  i det  hele 
paa  mange  Maader  at  forgribe  sig  paa  Kirkens  Eiendomme  og  Ret- 
tigheder.  Kongen  viste  mere  og  mere  sit  fiendtlige  Sind  mod  det 
romerske  Hierarki,  og  dette  bestyrkedes  ved  den  Oprørsaand,  som 
viste  sig  paa  flere  Steder  inden  Riget,  og  som  han  mistænkte  Geist- 
ligheden for  at  puste  til.  To  valgte  Biskoper,  Mester  Knut,  Dom- 
provst  i Vesteraas  og  før  Johannes  Magni  Udvælgelse  udseet  til  Erke- 
biskop,, og  Kansleren  Peder  Sunnanvæder,  valgt  Bisp  til  Vesteraas, 
indledede  den  første  Sammensværgelse  mod  Gustav.  De  vilde  stille 
Sten  Stures  Søn  i hans  Sted  som  Rigsforstander  og  vandt  flere 


Sverige  under  Gustav  Vasa. 


235 


Prester,  der  igjen  skulde  virke  til  at  ophidse  Almuen,  især  i Dalarne. 
Men  Gustav  opdagede  Sammensværgelsen  og  lod  begge  Bisperne  af- 
sætte.  Disse  flygtede  til  Dalarne,  hvor  de  søgte  at  ophidse  Almuen, 
men  da  Gustav  rykkede  derop  med  en  Hær,  flygtede  de  til  Norge, 
hvor  de  fandt  Tilflugt  hos  Fru  Ingerd  paa  Østeraat  og  Erkebiskop 
Olaf  Engelbrektssøn,  indtil  denne  paa  Gustavs  Forlangende  udleve- 
rede  dem.  Gustav  lod  dem  af  Rigsraadet  dømme  tildøde  og  hen- 
rette. Heri  saa  Geistligheden  naturligvis  en  grov  Krænkelse  af  dens 
Rettigheder  og  blev  Gustav  mere  fiendsk,  medens  han  igjen  bestyr- 
kedes  i sin  Mistanke  og  sit  Had  til  Hierarkiet. 

Den  Fare  for  Kirken,  som  i flere  Henseender  traadte  klarere  og 
klarere  frem,  synes  at  have  drevet  den  valgte  Erkebiskop  Johannes 
Magni  til  en  større  Iver,  end  han  før  havde  vist.  Men  Gustav  vaa- 
gede  over  ham,  og  da  han  fattede  Mistanke  om,  at  Erkebispen  søgte 
udenlandske  Forbindelser,  stævnede  han  ham  1526  til  Stockholm  og 
satte  ham  i Forvaring  i Graabrødreklostret.  Han  blev  dog  snart 
sluppet  løs,  men  forlod  kort  efter  for  bestandig  Riget  (f  1544). 

En  særdeles  vigtig  Støtte  fik  den  evangeliske  Læres  Forkyn- 
delse  ved  den  i 1526  udkomne  Oversættelse  af  det  Nye  Testa- 
mente. Gustav  havde  tidligere  opfordret  Geistligheden  til  at  over- 
sætte  det  Nye  Testamente;  Arbeidet  blev  paabegyndt,  men  ikke 
fuldført.  Den  Oversættelse,  som  nu  udkom,  antages  i Almindelighed  * 
at  skrive  sig  fra  Laurentius  Andreæ  eller  fra  ham  og  Olaus  Petri  i 
Forening. 

Kongens  egenmægtige  og  voldsomme  Indgreb  i Kirkens  Fri- 
heder  og  Angreb  paa  dens  Gods  ligesom  hans  Yndest  for  den  nye 
Lære  vakte  rundt  om  i Landet  megen  Bevægelse.  Det  var  nemlig 
langt  fra,  at  det  svenske  Folk  i sin  Helhed  endnu  var  gunstigt  stemt 
for  nogen  Kirkens  Reformation.  Det  var  endnu  kun  i nogle  af  By- 
erne,  at  den  evangeliske  Lære  var  forkyndt;  paa  mange  Steder  kjendte 
man  den  neppe  af  Navn.  Derimod  hørte  man,  at  Kongen  skulde 
ville  indføre  en  ny  Tro,  og  at  han  for  voldsomt  frem  mod  det,  man 
var  vant  til  at  anse  for  helligt.  Presteme  skildrede  naturligvis  Til- 
standen med  de  mørkeste  Farver.  Folkets  Stemning  viste  sig,  for 
at  tage  et  af  flere  Exempler,  i Upland,  da  Kongen  der  Vaaren  1 526 
gjorde  et  Forsøg  paa  at  udforske  Almuens  Stemning  og  stemme  den 
for  en  videregaaende  Forandring,  der  nærmest  havde  Klostrene  og 
deres  Rigdomme  for  Øie.  Almuen  raabte  og  svarede,  at  de  vilde 
beholde  sine  Munke,  de  skulde  selv  føde  dem;  de  klagede  over,  at 
man  vilde  forbyde  den  latinske  Messe  og  den  gamle  Tro,  og  udøste 
især  sin  Harme  over  Kansleren  Laurentius  Petri . som  de  gav  Skyl- 

den.  Og  dog  var  Upland  blandt  de  Provinser,  hvor  Evangeliets  Præ- 
diken  var  mere  udbredt  end  i mange  andre. 

Denne  Misnøie,  som  paa  mange  Steder  ytrede  sig,  bragte  Gustav 
til  at  udstede  Skrivelser  til  forskjellige  Provinser  for  at  berolige  Stem- 
ningen. Det  bragte  ham  ogsaa  til  paany  at  optage  Tanken  om  en 
Religionssamtale  mellem  de  stridende  Parter,  som  han  før  havde  havt. 
Vi  har  allerede  omtalt  den  Disputats,  han  i Julen  1524  havde  foran- 
staltet mellem  Olaus  Petri  og  Peder  Galle.  Nu  tænkte  han  paa  en 
større  Religionssamtale  ; han  vilde  sammenkalde  de  lærdeste  og  for- 
standigste  Mænd  til  at  ransage,  hvad  der  var  det  retteste,  forat 
man  kunde  blive  staaende  derved.  Han  bad  Biskop  Brask  foreslaa 
Tid  og  Sted.  Men  Brask  svarede  undvigende  og  vilde  ikke  vide  af 
nogen  saadan  Samtale. 

Indtili527,  der  danner  det  første  store  Vendepunkt  i den  svenske 
Reformationshistorie,  var  saaledes  den  evangeliske  Lære  vistnok  bleven 
forkyndt  paa  flere  Steder  og  havde  fundet  aabne  Øren  og  villige 
Hjerter,  og  Kongen  yndede  og  fremmede  den.  Men  paa  den  anden 
Side  viste  sig  ogsaa  en  vidt  udbredt  Misnøie  med  Kongens  kirke- 
reformatoriske  Foranstaltninger,  der  nærede  den  Urolighedsaand,  som 
sad  i det  svenske  Folk  fra  de  tidligere  Unionstidens  Stridigheder. 
Gustav  var  imidlertid  vant  til  at  møde  en  Storm  og  lod  sig  ikke  let 
bringe  fra  den  Vei,  han  engang  havde  valgt.  Hans  egen  og  Rigets 
Stilling  gjorde  det  nødvendigt  for  ham  at  slaa  et  Hovedslag,  og  han 
gjør  det  ved 

Rigsdagen  i Vesteraas  152 7,  der  paa  én  Gang  var  et  Rigs- 
og  Kirkemøde.  Prælaterne  kunde  i Forveien  vide,  at  det  her  vilde 
gjælde  deres  Magt  og  Kirkens  Rigdom.  Sin  Mening  gav  Kongen 
dem  ogsaa  tilkjende,  endnu  før  Forhandlingerne  aabnedes,  ved  et 
Gjæstebud,  han  gav  alle  de  forsamlede.  Han  anviste  de  verdslige 
Rigsraader  og  de  fornemste  af  Adelen  den  øverste  Plads  ved  Bordet, 
næst  dem  satte  han  Bisperne,  saa  den  menige  Adel,  Presteskabet, 
Borgerskabet  og  Bønderne.  Før  havde  Bisperne  altid  indtaget  den 
øverste  Plads ; de  skulde  nu  flyttes  ned.  Prælaterne,  som  saa,  hvad 
det  gjaldt,  samlede  sig  den  næste  Dag  i Domkirken  og  forhandlede  for 
lukte  Døre,  hvorledes  de  skulde  forholde  sig,  hvis  Kongen  vilde  ind- 
skrænke  deres  Magt  og  Rigdom.  Her  hørte  man  Stemmer,  som  er- 
klærede,  at  de  vilde  være  tilfredse,  hvor  fattige  eller  rige  Kongen 
vilde  have  dem  ; havde  de  lidet  at  oppebære,  saa  havde  de  ogsaa 
lidet  at  udgive.  Men  da  tog  Biskop  Brask  Ordet  og  ytrede:  «I  er 
galne  Mænd,  om  I tilsteder  saadant;  vil  Kong  Gustav  tage  noget 
fra  os,  saa  tage  han  det  med  Magt,  ikke  med  vor  frie  Vilje  og  Sam- 
tykke. Blot  saaledes  kan  vi  svare  Paven.  Mange  Fyrster  har  i gamle 

Dage  foretaget  sig,  hvad  Gustav  nu  vil;  men  de  er  bleven  brændte 
af  den  hellige  Faders  Lynstraale.  Falder  vi  fra  Paven,  som  er  vort 
Livsanker  og  Forsvar,  saa  har  vi  Ild  paa  alle  Sider.  Den  hellige 
Fader  skal  exkommunicere  os,  og  Kongen  herhjemme  skal  kalde  os 
lidet  bedre  end  Trælle». 

Brasks  kraftige  Tale  satte  Mod  i de  andre.  De  opsatte  i Fore- 
ning en  Protest  mod  enhver  Beslutning,  som  .maatte  angribe  Kirkens 
Ret,  være  et  Affald  fra  Paven  eller  begunstige  det  lutherke  Kjætteri. 
Denne  Protest  kom  de  dog  ei  til  at  gjøre  noget  Brug  af;  først  15 
Aar  senere  fandtes  den  under  Kirkegulvet  i Vesteraas.  Sagnet  siger, 
at  Bisperne  selv  af  Frygt  for  Gustav  havde  gjemt  den  der. 

Selve  Rigsdagen  aabnedes  nu  ved  en  kongelig  Meddelelse,  hvori 
Kansleren  paa  Kongens  Vegne  klagede  over  al  Regjeringens  Møie 
og  Besvær  og  over  al  den  Utaknemlighed  og  alle  de  ubillige  Beskyld- 
ninger, som  gjordes  ham.  Han  forlangte  Stændernes  Bistand  til  at 
afhjælpe  Rigets  Nød,  og’ her  var  det  nu  Hovedpunktet,  at  «Kronens 
Indtægter  var  for  smaa,  Klostrenes  og  Kirkemes  derimod  altfor  store» . 
Beskyldningen  mod  Kongen,  at  han  vilde  føre  ind  «en  ny  Tro»,  til- 
bagevistes;  Kongen  havde  kun  ladet  Guds  «rene»  Ord  forkynde  efter 
Herrens  egen  Befaling.  Han  havde  tilbudt  sig  at  lade  disse  Prædi- 
kanter  svare  for  sin  Lære,  men  det  havde  Prælaterne  ikke  villet  ind- 
lade  sig  paa.  Da  Kansleren  havde  endt,  henvendte  Kongen  sig  først 
til  Rigshovmesteren  Thure  J&nsson>  Raadets  ældste  Medlem,  iøvrigt 
tidligere  Gustavs  Medbeiler  og  fremdeles  hans  Modstander.  Men  denne 
overlod  Ordet  til  Biskop  Brask , som  nu  forklarede,  at  «Geistlig- 
heden  var  Paven  forpligtet,  saaat  de  uden  hans  Samtykke  intet 
kunde  foretage  i Læren  eller  andre  geistlige  Sager.  Af  Kirkens 
Eiendom  kunde  de  intet  afstaa ; thi  Paven  havde  befalet  dem  at  have 
den  i Forvaring.  Men  den  Overtro  og  de  Usæder,  som  slette  Prester 
eller  Munke  havde  indført,  maatte  afskaffes  og  de,  som  drev  saa- 
dant,  straffes».  Kongen  vendte  sig  da  til  Raadet  og  Adelen  og 
spurgte,  om  dette  var  ret  svaret.  Thure  Jønsson  og  hans  Venner 
reiste  sig  da  og  samtykkede  i Bispens  Svar,  ihvorvel  han  ei  havde 
svaret  tilfulde  paa  alle  Artikler.  I Vrede  erklærede  Gustav  nu,  at 
han  ei  mere  kunde  være  deres  Konge;  paa  ham  lagde  man  Skylden 
for  al  Nød;  han  maatte  bære  al  Møie.  Alligevel  vil  man  sætte  Prester 
og  Munke  og  alle  Pavens  Kreaturer  over  ham;  paa  saadant  Vil- 
kaar  kunde  ingen  ville  være  Konge,  selv  ikke  den  værste  i Helvede, 
langt  mindre  noget  Menneske.  Han  frasagde  sig  altsaa  Regjeringen, 
men  forlangte  tillige  fuld  Erstatning  for  alt  det  Gods,  han  i Rigets 
Tjeneste  havde  sat  til.  «Taareme  brast  ham  ud  af  Øinene,  og  han 
forlod  strax  Salen». 

Da  Kongen  paa  den  Maade  forlod  dem,  blev  alle  overraskede 
og  bestyrtede.  Paa  denne  og  de  følgende  Dage  var  der  den  største 
Forvirring;  man  vidste  ikke,  hvad  man  skulde  gjøre.  Det  følte  man, 
at  man  ikke  kunde  undvære  Gustav  i den  Stilling,  hvori  Riget  be- 
fandt  sig.  Allerede  den  næste  Dag,  da  Staenderne  igjen  samledes, 
fremkom  Biskopen  i Strengnæs  Magnus  Sommar  med  det  Forslag, 
at  man  burde  give  efter  og  forsone  sig  med  Gustav.  Tvistepunk- 
terne  i Troen  skulde  da  forhandles  for  Staenderne,  hvorefter  ogsaa 
Olaus  Petri  og  Peder  Galle  holdt  en  ny  Disputation  for  dette 
Forum.  Den  følgende  Dag  begyndte  Borgerne  og  Bønderne  at  knurre 
og  vendte  sin  Forbitrelse  mod  Adel  og  Geistlighed  som  den  egent- 
lige Aarsag  til  Rigets  Nød.  Man  besluttede  endelig  at  underkaste 
sig  Kongens  Vilje.  Men  Gustav  gjorde  sig  først  kostbar,  inden  han 
gav  efter  for  Stændemes  enstemmige  og  indstændige  Anmodning  igjen 
at  overtage  Regjeringen  og  indfinde  sig  i deres  Forsamling.  Nu 
havde  han  Stænderne  i sin  Magt,  og  deres  Beslutninger  blev,  som 
han  vilde.  De  nedlagdes  i et  dobbelt  Dokument:  Vesteraas  Re- 
ces,  der  bestemte  Kirkens  Forhold  til  Staten  og  Kongemagten,  og 
Ordinansen,  der  gav  forskjellige  kirkelige  Anordninger. 

Recessen  indeholdt  i)  et  fornyet  Troskabsløfte  til  Kongen. 
2)  Kongen  fik  Ret  til  at  tage  Bispernes  Slotte  og  Faestninger  under  sig, 
og  Kirkens  overflødige  Rigdom  skulde  anvendes  til  Rigets  og  Kro- 
nens Behov.  3)  Adelen  fik  Ret  til  at  gjenerhverve  alt  det  Gods,  som 
efter  Karl  Knutssons  Tid  (1454)  var  bortgivet,  solgt  eller  pantsat  til 
Kirker  og  Klostre;  dog  skulde  vedkommende  lovligen  bevise  sin  Ret 
til  Godset.  4)  Guds  rene  Ord  skulde  prædikes  allesteds  i Riget. 
Ordinansen  omfatter  i 20  Artikler  forskjellige  Bestemmelser,  som 
dels  var  en  ligefrem  Følge  af  Recessen,  dels  ansaaes  som  paatræn- 
gende  Forbedringer  inden  Kirken.  Kongen  fik  Tilsyn  med  Bispernes 
Embedsførelse.  Hvis  Biskoperne  beskikkede  usædelige  og  uduelige 
Prester,  som  ikke  kunde  eller  vilde  prædike  Guds  rene  Ord,  skulde 
Kongen  have  Ret  til  at  afsætte  dem  og  beskikke  andre.  Geistlighe- 
den  skulde  i verdslige  Sager  svare  for  verdslig  Ret;  al  Sagøre  skulde 
tilfalde  Kongen,  ikke  Bispen;  Evangelium  skulde  læses  i Skolerne 
o.  s.  v.  Til  alt  dette  maatte  Prælaterne  give  sit  Samtykke,  men  de 
gjorde  det  ugjerne.  « De  gav  sit  Samtykke,  fordi  de  ei  vilde  modsige, 
hvad  der  af  alle  andre  var  bifaldt  og  besluttet,  mest  dog  fordi  de 
vilde  afværge  den  Mistanke,  at  Biskoperne  med  sin  Magt  og  sine 
faste  Slotte  skulde  være  Kongen  og  Riget  til  nogen  Fare.  De  var 
derfor  tilfredse,  hvor  rige  eller  fattige  hans  Naade  vilde  have  dem». 

Vesteraasrecesseti  lader  den  romerske  Kirke  fremdeles  bestaa  som 
den  herskende.  Men  den  havde  løsrevet  den  svenske  Kirke  fra  For- 

bindelsen  med  Rom ; Biskopernes  verdslige  Magt  var  det  forbi  med, 
og  Kirkens  Rigdom  var  lagt  til  Kronen,  derfor  træder  nu  ogsaa  Bi- 
sperne  ud  af  Rigsraadet.  Kongen  var  egentlig  Kirkens  Overhoved. 
Ligesom  herved  den  romerske  Kirkeorden  i Grunden  havde  faaet 
Dødsstedet,  saaledes  ogsaa  den  romerske  Lære  ved  den  Frihed,  som 
var  hjemlet  den  evangeliske  Prædiken,  og  ved  den  Kongen  givne 
«Tilsynsret»  var  det  lagt  i hans  Haand  at  fremme  denne  Prædiken. 
Dette  saa  man  dog  neppe  endnu  i Almindelighed;  det  var  først  de 
følgende  Aars  Begivenheder,  som  efterhaanden  aabenbarede  for  alle, 
hvad  Vesteraasrecessen  egentlig  bar  i sit  Skjød. 

I de  følgende  Aar,  fra  Rigsdagen  i Vesteraas  1527  til 
Erkebispestolens  Besættelse  med  Laurentius  Petri  1531, 
skrider  hu  Reformationsverket  stadig  fremad.  Den  af  Biskopeme, 
som  ogsaa  i Vesteraas  havde  gjort  den  alvorligste  Modstand,  var 
Biskop  Brask.  Det  var  med  et  tungt  Hjerte,  Brask  forlod  Vester- 
aas. Opholdet  i Sverige,  hvor  han  følte  sig  afmægtig  til  at  stanse 
Begivenhedemes  Gang,  blev  ham  utaaleligt.  Han  tænkte  derfor  paa 
at  flygte  ud  af  Landet.  Ved  Forstillelse  lykkedes  det  ham  at  fjerne 
Gustavs  Mistanke,  saaat  denne  gav  sit  Samtykke  til,  at  Brask  fore- 
tog  en  Visitationsreise  til  Gotland,  der  vel  i verdslig  Henseende  nu 
hørte  til  Danmark,  men  i geistlig  dog  endnu  stod  under  Linkjøping. 
Denne  Reise  benyttede  han  til  sin  Flugt.  Han  samlede  en  stor 
Mængde  Penge  og  Kostbarheder  og  seilede  først  til  Gotland,  hvor 
han  opholdt  sig  en  Tid;  men  da  han  drog  derfra,  satte  han  Kursen 
til  Danzig:  «Lad  blæse  hvad  Vind  der  vil,  blot  den  ikke  fører  til 

Sverige».  I Danzig  traf  han  sammen  med  den  landflygtige  Erkebi- 
skop Johannes  Magni.  Brask  skrev  stadig  til  sine  Venner  i Sverige 
for  at  styrke  dem  ; ogsaa  til  Gustav  skrev  han  for  at  drage  ham 
tilbage  fra  den  lutherske  Tro.  Men  fra  Gustav  fik  han  kun  et 
kort  og  skarpt  Svar.  I nogen  af  de  mange  Oprørsplaner  mod  Gustav 
delt  og  han  aldrig;  hans  Kjærlighed  til  Fædrelandet  og  Overbevisnin- 
gen om  Gustavs  Nødvendighed  for  Sveriges  Frihed  afholdt  ham  der- 
fra. Han  døde  i Landflygtighed  i et  Kloster  i Gnesen  1538.  Det 
kunde  naturligvis  kun  lette  Gustavs  Reformationsverk,  at  Mænd  som 
Brask,  der  var  den  gamle  Kirkes  Hoveder  og  skulde  være  dens  For- 
svarere, opgav  dens  Sag  og  flygtede  ud  af  Landet. 

Strax  efter  Rigsdagen  i Vesteraas  skred  Kongen  til  at  sætte  sig 
i Besiddelse  af  Biskopernes  faste  Slotte.  Kongen  og  Adelen  begyndte  i 
Henhold  til  Recessens  Bestemmelser  den  Inddragning  af  Kirke-  og 
Klostergodset,  som  vedvarede  under  hele  Gustavs  Regjering.  Vold 
og  Vilkaarlighed  udeblev  ikke  under  dette.  Dog  havde  Gustav  et 
vaagent  Øie  med  Adelen  og  Kraft  nok  til  at  sætte  dens  Vilkaarlig- 

hed  en  Grænse;  mest  yar  det  dog,  hvor  han  fandt  sin  egen  Magt 
og  Ret  gaaet  for  nær.  Hvad  der  til  Kirkens  Ordning  i 1528  først 
foretoges,  var  Indvielsen  af  de  valgte  Biskoper  i Skara,  Strengnæs 
og  Åbo.  Den  pavelige  Konfirmation  brød  Gustav  sig  ikke  mere  om 
efter  de  i Vesteraas  fattede  Beslutninger;  men  de  valgte  Biskoper 
selv  havde  tildels  store  Betænkeligheder.  Gustav  lod  dem  imidler- 
lertid  kun  Valget  mellem  at  lade  sig  indvie  eller  at  abdicere.  Ind- 
vielsen skede  ved  Biskopen  af  Vesteraas,  Petrus  Magni , der  selv 
havde  modtaget  den  kanoniske  Vielse  i Rom,  saaat  den  svenske 
Kirke  altsaa  bevarede  «den  apostoliske  Succession » . 8 Dage  efter 

foregik  Kongens  høitidelige  Kroning  ved  Bisperne;  i Kroningseden 
udelod  han  den  gamle  Forpligtelse  til  at  væme  om  «den  hellige 
Kirkes  og  Geistlighedens  Privilegier». 

Fra  Kongens  eller  Styrelsens  Side  bliver  Reformationsverket  frem- 
met med  Varsomhed  og  stor  Forsigtighed.  Et  stort  Skridt  fremad 
gjøres  ved  Kirkemødet  i Ørebro  1529,  tii  hvilket  Kongen  stæv- 
nede  Kirkens  Prælater  og  lærde  Mænd  for  at  forhandle,  hvad  der 
maatte  agtes  nødvendigt  til  Kirkens  Reform  og  Kirkeskikkenes  En- 
hed.  Forsædet  førtes  af  Kansleren  Laurentius  Andreæ  paa  «Erke- 
bispestolens  Vegne».  Der  var  40  tilstede,  af  hvilke  30  var  Biskoper, 
Kanniker  eller  Munke.  Forhandlingeme  vårede  kun  i 6 Dage  (2 — 7 
Febr.) ; dem  kjender  vi  ikke  nærmere  til,  men  vel  Mødets  Beslutnin- 
ger. Af  disse  er  nu  især  vigtige  de,  som  handler  om  Guds  Ords 
Prædiken.  Biskopeme  skulde  have  Tilsyn  med  Sognepresteme  inden 
sit  Stift,  at  de,  hvis  de  ikke  vilde  miste  sit  Kald,  enten  selv  skulde 
prædike  Guds  rene  Ord,  eller,  om  de  ikke  kunde  dette,  skulde  de 
kalde  til  sin  Hjælp  andre,  som  «i  Skriften  kyndig  er».  Ved  Dom- 
kirkerne  og  i Domskolerne  skulde  holdes  daglige  Bibellektioner  «med 
god  og  råttsinnig  uttydelse».  Biskopeme  skulde  sørge  for,  at  der 
i Byeme  ansattes  som  Prester  lærde  Mænd,  hos  hvem  Landspresteme 
kunde  faa  Undervisning  i Guds  Ord  og  som  selv  kunde  reise  om  i 
Landsognene  og  prædike.  Fremdeles  fattedes  Beslutninger  med  Hen- 
syn til  kirkelig  Tugt,  f.  Ex.  om  Dispensation  til  Ægteskab  i flere  af 
de  ved  den  pavelige  Ret  forbudne  Led,  Biskopemes  Tilsyn  med 
Klostrene  o.  desl.  og  endelig  om  Kirkeskikke  og  Ceremonier.  I 
dette  Stykke gik  man  frem  med  stor  Varsomhed;  Beslutningeme  gik 
kun  for  en  ringe  Del  ud  paa  Afskaffelse,  derimod  søgte  man  at  for- 
klare, hvilken  den  rette  Mening  var  med  de  brugelige  Ceremonier, 
f.  Ex. : « Vievand  haves  ikke  for  den  Sags  Skyld,  at  det  skal  bort- 
tage  Synden,  thi  det  gjør  Kristi  Blod  alene;  men  i den  Mening,  at 
man  skal  ihukomme,  at  vi  er  døbte  og  rensede  ved  Kristi  Blod.  Bil- 
leder haves  ikke,  forat  vi  skal  neie  og  bøie  os  for  dem,  men  til  en 

Erindring  om  Kristus  og  hellige  Mennesker.  Salvelsen  skal  være  et 
Tegn  paa  den  indre  Salvelse  ved  den  Helligaand.  Kyndelsntisselys 
bruges  ikke  til  nogen  særegen  Gudstjeneste  men  til  Paamindelse,  at 
det  sande  Lys  Jesus  Kristus  blev  fremstillet  i Templet.  Pilegrims - 
reiser  bør  Folket  undervises  om,  at  de  om  muligt  kan  afskaffes,  uden 
forsaavidt  de  sker  i den  Mening,  at  Folket  søger  did,  hvor  de  kan 
faa  en  bedre  Undervisning  end  hjemme». 

De  vigtigste  af  Kirkemødets  Beslutninger  var  unegtelig  de,  som 
sigtede  til  at  fremme  «det  rene  Ords»  Prædiken.  Men  selve  Beslut- 
ningerne  viser  ogsaa  de  Vanskeligheder,  man  havde  at  kjæmpe  mod. 
Den  største  af  disse  var  Mangelen  paa  duelige  Prædikanter.  For  ial- 
fald  i nogen  Mon  at  bøde  paa  denne  Mangel  udgav  Olaus  Petri  sin 
Post  il,  til  hvilken  han  ogsaa  føiede  en  Katekisme,  en  frit  bear- 
beidet Oversættelse  af  Luthers  større  Katekisme.  En  anden  vigtig 
Frugt  af  Kirkemødet  var  den  Kyrkohandbok,  som  Olaus  udgav 
1 529  og  som  indeholdt  Formularerne  ved  de  kirkelige  Handlinger, 
Daab,  Begravelse,  Brudevielse  o.  s.  v.  To  Aar  efter,  1531,  udkom 
en  ny  Messeordning,  *Den  svenska  messan,  efter  som  hon  nu  hålles 
i Stockholm  med  orsaker  hvarfore  hon  så  hallen  varder».  Det  var 
en  Messeordning  paa  luthersk  Vis,  en  Nadverliturgi  med  Uddeling 
sub  utraque  (under  begge  Skikkelser)  og  med  Fjernelse  af  alt,  hvad 
der  mindede  om  Messeofferet.  Den  svenske  Messes  Indførelse  blev 
ikke  almindelig  paabuden,  men  foregik  først  lidt  efter  lidt,  hvor  det 
lod  sig  gjøre  uden  at  vække  Forargelse.  Ligesaa  udkom  den  første 
svenske  Salmebog  («Några  gudeliga  Visor»)  1530,  sandsynligvis 
ved  Olaus  Petri . 

Saaledes  ordnedes  altsaa  efterhaanden  de  kirkelige  Forhold.  I 
denne  Henseende  blev  det  ogsaa  af  Vigtighed,  at  endelig-  Erkebispe- 
stolen  i Upsala  blev  besat  1531.  Gustav  Trolle  levede  endnu,  den 
valgte  Erkebisp  Johannes  Magni  var  i Landflygtighed ; Gustav  havde 
nølet  med  at  besætte  hans  saavelsom  Biskop  Brasks  Plads.  I 1531 
besatte  han  nu  begge.  Biskopeme  og  de  fornemste  af  Rigets  Preste- 
skab  kaldtes  til  Stockholm  for  at  foretage  Valg  paa  en  Erkebisp. 
De  fleste  Stemmer  faldt  paa  Laurentius  Petrit  01aus’s  Broder,  hvem 
ogsaa  Kongen  bekræftede  i Embedet.  Det  blev  altsaa  ikke  nogen 
af  dem,  som  hidtil  havde  staaet  som  Bevægelsens  vigtigste  Ledere, 
hverken  Laurentius  Andreæ  eller  Olaus  Petri.  Hvorfor  man  forbigik 
dem,  kan  ikke  bestemt  siges;  maaske  Grunden  er  den  samme  her 
som  antagelig  ved  Hans  Tausens  Forbigaaelse  i Danmark,  at  man 
fandt  det  klogere  og  forsigtigere  ikke  at  stille  paa  den  første  Post 
inden  Kirken  en  af  de  Mænd,  som  havde  staaet  heftigst  i Stri- 
den. Laurentius  var  født  1499,  var  altsaa  32  Aar  gammel,  da  han 

blev  Erkebiskop.  Før  denne  Tid  hører  man  ikke  stort  til  ham.  Det 
heder  i Almindelighed,  at  han  med  sin  Broder  har  studeret  i Witten- 
berg;  derom  fattes  dog  ethvert  samtidigt  Vidnesbyrd.  Han  var  Scho- 
lasticus  i Upsala  (Prof.  theol.),  da  han  valgtes  til  Erkebiskop;  gjen- 
nem  en  42-aarig  Virksomhed  retfærdiggjorde  han  det  gjorte  Valg. 

Tidsrummet  fra  ijji  til  Rigsdagen  i Vesteraas  1544 . Vi 

har  saaledes  fulgt  Reformationsverkets  Udviklingsgang  fra  Vesteraas- 
recessen  1527  og  ind  i Trediveaarene.  Efterat  Kong  Gustav  paa 
Rigsdagen  i Vesteraas  havde  gjort  det  første  raske  Skridt  ved  den 
svenske  Kirkes  Løsrivelse  fra  Rom,  Biskopernes  Udelukkelse  fra 
Rigsraadet,  Kirke-  og  Klostergodsets  Reduktion  og  Frigivelsen  af 
den  evangeliske  Prædiken,  gjordes  de  følgende  Skridt  fra  Styrelsens 
Side  kun  med  stor  Varsomhed  og  Forsigtighed.  Derfor  bestod  end- 
nu  ved  Udgangen  af  Trediveaarene  saameget  af  det  gamle  baade  i 
Forfatning,  Lære  og  Liv.  Den  almindelige  Landslovs  Kirkebolk  fra 
1442  gjaldt  endnu,  forsaavidt  den  ikke  ligefrem  stod  i Strid  med  de 
senere  Anordninger.  Den  biskopelige  Forfatning  var  bibeholdt  ; vist- 
nok  var  Biskopernes  Jurisdiktion  bleven  meget  indskrænket  ved  Ordi- 
nansen af  1527,  men  Kirkens  tidligere  Organisme  med  dens  kleri- 
kale  Trin  og  Subordinationsforhold  blev  iøvrigt  staaende  saagodtsom 
uforandret;  de  nye  Biskoper  beholdt  en  ikke  ringe  Del  af  sine  For- 
gjængeres  Magt  og  Anseelse.  Fra  Aaret  1539  greb  Kongen  krafti- 
gere og  voldsommere  ind  i Kirkens  Anliggender,  navnlig  for  at  bryde 
Biskopernes  Magt  og  skabe  en  hel  ny  kirkelig  Organisation,  formet 
efter  det  tyske  protestantiske  Mønster  og  bygget  paa  det  landsher- 
relige  Autokrati.  Dette  Forsøg  kom  vel  ikke  til  Realisation,  men 
fra  den  Tid  indtraadte  dog  et  mere  bestemt  Brud  med  det  gamle. 

Denne  Vending  i den  svenske  Reformationshistorie  ved  Aaret 
1539  hænger  nær  sammen  med  den  Forandring,  som  ved  denne  Tid 
sker  i Kongens  Omgivelser;  de  Mænd  fjernes,  som  hidtil  havde  været  Re- 
formationsverkets Ledere,  Laurentius  Andreæ  og  Olaus  Petri , og  andre 
træder  i deres  Sted.  Laurentius  Andreæs  kraftige  Optræden  ogsaa 
mod  Kongen,  hvor  dennes  ofte  egenmægtige  og  voldsomme  Færd 
ikke  var  ham  tillags,  og  Olaus  Petris  skarpe  Pen  og  Prædiken,  som 
heller  ikke  skaanede  Kongen,  vakte  Gustavs  Misnøie.  Denne  gik 
nu  over  til  en  Misnøie  med  den  Maade,  hvorpaa  Reformationsverket 
ved  dem  lededes,  og  den  næredes,  om  den  ikke  vaktes  ved  Eventy- 
reren Konrad  Peutinger,  som  1538  kom  til  Sverige  og  forstod  at 
sætte  sig  i Kongens  Yndest.  For  sine  Forslag  til  Kirkereformen 
fandt  Peutinger  ogsaa  snart  en  Bundsforvandt  i en  anden  Udlænding, 
men  af  en  anden  og  ædlere  Natur,  Mag.  Georg  Norman , en  pom- 
mersk  Adelsmand,  der  havde  studeret  i Wittenberg,  og  som  med 

Luthers  og  Melanchtons  Anbefalinger  kom  til  Sverige  som  den  unge 
Hertug  Eriks  Lærer.  Norman  kaldtes  ogsaa  til  Raadslagningeme  om 
Kirkens  Anliggender.  De  to  Udlændinger,  som  betragtede  den  Ord- 
ning, de  kjendte  fra  de  tyske  protestantiske  Kirker,  som  Mønstret, 
maatte  naturligvis  finde  meget  ufuldkomment  og  halvt  ved  den  svenske 
Kirke,  som  den  da  var,  med  sine  mange  Levninger  af  det  gamle.  Og 
ét  Punkt  var  det  nu,  som  ogsaa  tiltalte  Kongen  i høi  Grad,  Afskaf- 
felsen  af  den  endnu  bestaaende  biskopelige  Forfatning,  hvorved  hans 
egen  Magt  vilde  udvides. 

Mod  Slutningen  af  Aaret  1539  indlededes  en  Sag  mod  Lauren - 
tius  Andreæ  og  Olaus  Petri.  Klagepunkterne  var  mange.  Mod 
Laurentius  gjaldt  de  især  det  Reformationsverk,  hvorpaa  han  havde 
ledet  Kongen  ind,  og  den  Maade,  hvorpaa  dette  var  drevet.  Beteg- 
nende er  i denne  Henseende  fornemmelig,  at  det  lægges  Laurentius 
til  Last,  at  «han  i Begyndelsen  havde  ytret,  at  Biskoperne  ikke  burde 
have  større  Magt,  end  Kongen  vilde  unde  dem,  men  senere  var  han 
som  Krebsen  gaaet  baglænds  og  holdt  paa  Bispernes  selvstændige 
Magt  og  Anseelse,  ihvorvel  han  vidste,  at  verdslig  Jurisdiktion  ikke 
tilhører  dem,  men  Fyrsterne».  Olaus  anklagedes  for  Ytringer  i sin 
svenske  Historie  og  i sine  Prædikener,  begge  for,  at  de  havde  fortiet 
et  Anslag  mod  Kongen,  som  var  dem  betroet  under  Skriftemaalets 
Segl.  De  dømtes  fra  Livet.  Erkebispen  maatte  selv  medundertegne 
Broderens  Dødsdom.  Kongen  benaadede  dem  dog  paa  Rettens  og 
Borgernes  Forbøn  mod  svære  Pengebøder.  For  Olaus  betalte  Stock-  . 
holms  Borgere  Bøderne,  Laurentius  løste  sig  selv  ved  Opofrelsen  af 
næsten  hele  sin  Formue.  Laurentius  Andreæ  trak  sig  efter  dette 
Sørgespil  tilbage  fra  de  offentlige  Anliggender  og  levede  sine  følgende 
Aar  i Stilhed  i Strengnæs,  hvor  han  døde  1552.  Olaus  fik  efter  tre 
Aars  Forløb  igjen  sit-Embede  tilbage  og  virkede  med  usvækket  Kraft, 
dog  uden  mere  at  vinde  sin  tidligere  Indflydelse  paa  Kongen  tilbage. 
Han  døde  samme  Aar  som  Laurentius  Andreæ. 

Den  kirkelige  Organisation,  som  nu  efter  den  nye  Kansler  Peutin - 
gers  Forslag  paatænktes,  overdroges  til  Normans  Ledelse.  «Som  regje- 
rende Konge  og  den  kristne  Tros  øverste  Skytsherre  i sit  Rige»,  «i 
Kraft  af  sin  kongelige  Magtfuldkommenhed»  er  det,  Gustav  udsteder  de  til 
denne  Organisation  sigtende  F orordninger.  Det  landsherrelige  Supremati, 
som  Gustav  vistnok  ogsaa  før  havde  øvet,  udtales  saaledes  her  i de 
skarpeste  Ord.  Norman  blev  udnævnt  til  « Ordinator  eller  Sup  er  at- 
tendenU , og  Overopsynet  med  alle  kirkelige  Anliggender  betroedes 
ham  i Forening  med  et  R e li  g i on  s ra  ad.  Efter  den  for  ham  ud- 
færdigede  Instruktion  skulde  han  «paa  Kongens  Vegne  øve  den  geistlige 
Jurisdiktion  over  Biskoper,  Prælater  og  alle  dem  underordnede  Geistlige ». 

Han  skulde  tilse,  at  «Biskoper  og  Prester  i Lære  og  Liv  foregik 
Kongens  Undersaatter  med  et  godt  Exempel»,  og  at  «de  intet  fore- 
tog  til  Kongens  Forurettelse,  eller  nogen  Jurisdiktion  øvedes».  De, 
som  førte  en  uværdig  Vandel,  skulde  han  afsætte  og  indsætte  andre 
i deres  Sted.  For  at  paase  alt  dette  skulde  han  foretage  aarlige  Vi 
sitationer  i alle  Stifter.  Det  var,  som  vi  ser,  en  vidtstrakt  Myndig- 
hed,  som  den  nye  Ordinator  skulde  øve  paa  Kongens  Vegne.  Op- 
rettelsen  af  dette  Embede  var  alene  det  ene  Led  i den  nye  kirkelige 
Organisation,  som  paatænktes.  I ethvert  af  Diøceseme  skulde 
indsættes  en  Conservator , en  Lægmand,  der  skulde  føre  Til- 
syn med  Geistligheden  og  paa  Kongens  Vegne  have  den  geistlige 
Jurisdiktion,  der  hidtil  havde  tilkommet  Bisperne.  Under  Conserva- 
toren  skulde  igjen  stilles  Seniorer , sandsynligvis  Lægmænd,  der  skulde 
bereise  Stiftet  for  at  paase,  at  de  af  Superattendenten  ved  hans  Vi- 
sitatser  trufne  Anordninger  overholdtes.  Det  hele  Organisations- 
projekt  var  den  fuldkomneste  Cæsareopapismus. 

Normans  første  Visitatsreise  fandt  allerede  Sted  om  Høsten  1539, 
ved  hvilken  Leilighed  Kongen  bemægtigede  sig  Kirkemes  Sølv.  Men 
det  nye  Organisationsprojekt  blev  dog  aldrig  gjennemført  og  har  for- 
saavidt  ingen  kirkehistorisk  Betydning.  Det  er  os  dog  det  kla- 
reste Bevis  paa  de  Anskuelser  om  det  landsherrelige  Supremati  over 
Kirken,  som  Gustav  Vasa  hyldede,  og  som  i dette  Projekt  kulmine- 
rede.  Peutinger,  som  vel  egentlig  havde  været  Sjælen  i dette  Fore- 
. tagende,  faldt  senere  i Unaade  og  blev  i 1543  fængslet,  og  Norman 
blev  snart  af  Kongen  anvendt  til  andre  vigtige  Forretninger,  ja  kom 
i 1 544  endog  ind  i Rigsraadet.  Det  Peutingerske  Reformprojekt  har 
for  os  væsentlig  Betydning,  forsaavidt  det  viser,  at  Reformationsver- 
ket  dreves  paa  en  anden  Maade  og  i en  bestemtere  Modsætning  til 
det  gamle  fra  1539,  efterat  Laurentius  og  Olaus  var  faldne  og  andre 
Raadgivere  var  komne  i deres  Sted.  Ogsaa  var  vel  nu,  da  Evange- 
liet i en  lang  Aarrække  var  prædiket,  den  Tid  kommen,  da  meget 
af  det,  som  man  hidtil  for  at  undgaa  Anstød  og  Forargelse  havde 
beholdt,  kunde  afskaffes.  Hertil  kom  ogsaa,  at  Exemplet  fra  Dan- 
mark vel  har  indvirket  paa  Gustavs  Færd,  ligesom  han  ogsaa  følte 
sig  friere  efter  at  have  beseiret  det  sidste  Oprør  (Dackefeiden  1542 
og  1 543)- 

I de  første  af  Firtiaarene  bliver  derfor  nu  Reformationen  fuld- 
stændigere  gjennemført.  I saa  Henseende  maa  vi  først  nævne  Gu- 
stav Fs  Bibel  1541  som  det  store  Hjælpemiddel  til  at  føre  Evan- 
geliet ind  blandt  Folket.  Denne  første  svenske  Bibeloversættelse,  der 
foranstaltedes  under  Erkebiskop  Laurentius  Petris  Ledelse,  var  lige- 
som Kristian  Ufs  danske  Bibel  væsentlig  udarbeidet  efter  Luthers 

tyske  Bibeloversættelse.  Dernæst  maa  nævnes  de  Beslutninger,  som 
fattedes  paa  Rigsdagen  i Vesteraas  1544.  Da  Rigsdagen  var 
traadt  sammen,  mindede  Kongen  Stændeme  om,  hvorledes  han  havde 
søgt  åt  fremme  den  sande  kristelige  Lære;  han  bekjendte  dens  Ho- 
vedpunkt at  være  Fortrøstningen  til  Kristi  enegyldige  Fortjeneste  og 
udtalte,  at  Gudstjenesten  burde  forandres  i Overensstemmelse  med 
denne  Bekjendelse,  saaat  man  afskaffede  alt;  som  ikke  var  grundet 
i den  hellige  Skrift.  Denne  Lære  havde  de  gamle  ikke  drevet  i 
Landets  Kirker.  Han  ytrede  derfor  sin  Forundring  over,  at  Folket 
hængte  saa  fast  ved  de  gamle  Bisper  og  Kirkeskikke,  og  mindede 
om,  hvilke  Ulykker  flere  af  Rigets  Erkebisper  havde  bragt  over 
Landet. 

Den  af  Rigsdagen  udstedte  Ordinans  opstillede  ligesaalidt 
som  nogen  af  de  tidligere  Bestemmelser  en  fast  Trosbekjendelse;  det 
gjentoges  kun  i bestemtere  Udtryk,  at  Guds  Ord  og  det  hellige  Evan- 
gelium skulde  bruges  «allmånneligen»  i de  kristne  Menigheder  her  i 
Sverige.  Svenska  handbok  og  messa  blev  besluttet  indført  over  hele 
Riget.  De  papistiske  Skikke,  som  man  hidtil  havde  ladet  staa  og  i 
Ørebro  alene  søgt  at  underlægge  «den  rette  Mening»,  blev  nu  for- 
budne.  Helligdagenes  Antal  formindskedes,  og  nogle  Love  gaves  for 
Kirketugten.  Kongen  og  Rigets  Raad,  Adel,  Biskoper,  Præ- 
later,  Borgerskab  og  menige  Almue  forpligtede  sig  til 
aldrig  at  gaa  fra  den  nu  antagne  Lære.  Saaledes  kan  man 
vistnok  sige,  hvad  der  i Almindelighed  siges,  at  den  lutherske  Kirke 
ved  Vesteraasrigsdagen  1544  blev  Landets  herskende  Kirke;  dens 
Beslutninger  gjordes  nemlig  gjældende  for  det  hele  Rige  Men  Reforma- 
tionsverket  var  dog  ikke  hermed  fuldendt,  saalænge  endnu  ikke  nogen 
fuldstændig  Kirkelovgivning  var  givet  paa  det  nye  Grundlag. 

Tidsrummet  fra  15  4-4-  til  den  nye  Kirke  lovs  Antagelse  1572. 
Den  Peutingerske  Organisationsplan  var  opgivet.  Men  de  i den  ud- 
talte Anskuelser  om  det  landsherrelige  Supremati  holdt  Gustav  fast 
ved  og  greb  mere  end  engang  ind  i Kirkens  Anliggender  ikke  blot 
med  kraftig,  men  med  voldsom  Haand.  Det  gjaldt  ham  især  om  at 
svække  den  biskopelige  Magt  og  Anseelse,  som  fremdeles  bestod. 
Han  ombyttede  derfor  i de  senere  Aar  Biskoptitelen  med  en  anden 
«Ordinarius  eller  Superintendent» ; han  søgte  at  svække  den  biskope- 
lige Myndighed  ved  at  dele  Stifterne;  han  tiltog  sig  ofte  at  afgive 
Kjendelser  i Ægteskabssager  og  andre  Sager,  der  fra  gammel  Tid 
betragtedes  som  hørende  under  geistlig  Jurisdiktion,  og  for  at  skaffe 
Penge  tilveie  bemægtigede  han  sig  ofte  Kirkernes  Kostbarheder  og 
Gods  med  Voldsomhed,  hvilket  kun  fremkaldte  Misnøie.  Det  var 
hans  Plan  at  ophæve  den  biskopelige  Forfatning  og  at  hævde  for 

sig  selv  det  videst  mulige  Supremati  over  Kirken.  Man  fandt  sig 
vel  ogsaa  i,  hvad  den  store  og  kraftfulde  Konge  foretog  sig;  men 
Stemningen  var  dog  ikke  for  en  saadan  Omformning,  og  ved  hans 
Død  stod  endnu  den  fuldstændige  Ordning  af  Kirkens  Forfatning 
ufuldendt. 

Imidlertid  havde  Laurentius  Petri  stadig  arbeidet  for  og  paa 
en  fuldstændig  Kirkelov.  Han  mindede  oftere  Gustav  I'  om  dens 
paatrængende  Nødvendighed,  men  under  hans  Regjering  kom  den  ikke 
istand.  Heller  ikke  i Erik  XIV's  Tid  (1560 — 1568)  skededet.  Eriks 
af  Krig,  Brodertvist  inden  Kongehuset  og  indre  Uroligheder  opfyldte 
Regjering  var  ikke  skikket  for  en  Ordning  af  Kirkens  Forhold  ved 
Lov.  Men  derimod  bliver  Eriks  Regjering  i en  anden  Henseende 
merkelig  for  Kirkens  Historie,  nemlig  ved  Strid  med  Kal  vi  ni  st  er  ne. 
Allerede  i Gustavs  Tid  var  Kalvinister  komne  til  Sverige  dels  for  at 
fly  Trosforfølgelserne  i deres  Fædreland,  dels  ifølge  Kongens  Indby- 
delse  til  fremmede  at  bosætte  sig  i Landet.  En  fransk  Kalvinist, 
Beurreus , var  bleven  Hertug  Eriks  Lærer,  og  man  frygtede,  at  Erik 
gjennem  ham  skulde  have  indsuget  kalvinistiske  Anskuelser.  I Virke- 
ligheden  viste  ogsaa  Erik  i Begyndelsen  nogen  Vaklen. 

Ved  Rigsdagen  i Arboga  1561  fremsatte  Kongen  for  Preste- 
skabet  Spørgsmaal,  om  ikke  Elevationen,  Billeder,  Altere,  Messeklæ- 
der,  Alterlys  o.  m.  s.  burde  afskaffes.  Svaret  var,  som  vi  maatte 
vente  det  fra  luthersk  Standpunkt.  Aaret  efter  reistes  atter  paa  et 
Møde  i Stockholm  Spørgsmaal  om  Nadverlæren,  Inddelingen  af  Deka- 
logen,  Exorcismen,  Elevationen  o.  s.  v.  Vi  ser,  hvorledes  den  kal- 
vinistiske Indflydelse  begynder  at  gjøre  sig  gjældende.  Imod  den 
optraadte  nu  Erkebispen  Laurentius  Petri  først  med  to  Skrifter  om 
Exorcismen  og  Nadverlæren  og  indvikledes  herved  i en  Polemik  med 
den  nævnte  Beurreus.  Kongen  erklærede  sig,  eftersom  hans  Øine 
aabnedes,  bestemt  for  den  lutherske  Lære,  som  han  sagde  sig  «at 
hylde  og  at  ville  holde  ved  Magt». 

I den  Aand  udstedtes  flere  kongelige  Mandater,  senest  1565. 
De  fremmede,  som  var  indkomne  i Riget  og  hyldede  og  udspredte 
vrange  Lærdomme  om  Sakramentet,  formanede  han  til  at  afstaa  fra 
disse.  Vilde  de  ikke  agte  denne  Formaning,  saa  fik  de  beholde  sin 
falske  Lære  paa  sin  egen  Sjæls  Ansvar,  thi  Kongen  kunde  ikke  raade 
over  nogens  Samvittighed.  Men  de  forbødes  at  udbrede  dem  blandt 
Kongens  Undersaatter.  Den,  som  gjorde  dette,  skulde  tages  i For- 
varing, indtil  han  viste  Forbedring;  forsaa  han  sig  paany,  skulde  han 
forvises  fra  Landet.  Denne  Strid  bragte  naturligvis  den  svenske  Kirke 
til  at  slutte  sig  nærmere  til  den  lutherske  Bekjendelse  i dens  For- 
skjel  saavel  fra  den  reformerte  som  den  papistiske.  Hidtil  havde  man 

i Sverige  endog  skyet  at  nævne  i offentlige  Dokumenter  Luthers 
Navn;  nu  erklærede  Erik,  at  «det  er  den  Prædiken  og  Kirketjeneste, 
som  stemmer  med  Luther  i Grund  og  Mening,  hvilken  vi  hylder  og 
vil  ved  Magt  at  holdes». 

I Sammenhæng  med  Striden  mod  «Sakramentererne»  stod  den 
liqvoristiske  Strid ' Der  var  opstaaet  Mangel  paa  Nadvervin,  da  Krigen 
med  Danmark  hindrede  Tilførsel.  Der  reiste  sig  da  Spørgsmaal,  om 
man  ikke  under  saadant  Nødstilfælde  kunde  bruge  Vand,  Melk,  Mjød, 
Kirsebærsaft  o.  desl.  istedenfor  Vin.  Beurreus  søgte  at  vise  Kongen 
Tilladeligheden  heraf,  hvorimod  Erkebispen  i en  Skrivelse  til  sit 
Presteskab  indskjærpede,  at  man  ikke  kunde  fordriste  sig  til  at  gjøre 
Forandring  i Herrens  egen  Indstiftelse;  de  skulde  derfor  undervise 
Folket  om,  at  det,  som  var  det  afgjørende  for  den  enkeltes  Frelse, 
var  Troen  paa  Kristi  Fortjeneste,  hvorimod  Sakramentet,  naar  man 
ikke  havde  Adgang  til  at  nyde  det  efter  Kristi  Indstiftelse, 
kunde  undværes  uden  Skade  for  Sjælens  Salighed.  Kongen  indkaldte 
Erkebispen  og  Bispeme  af  Strengnæs  og  Vesteraas  til  Raadslagning. 
Erkebispen  holdt  her  paa  sin  Mening,  medens  Vesteraasbispen  Johan 
Of  eg  var  af  den  Mening,  at  man  i Mangel  af  Vin  kunde  bruge  Vand, 
da  «Naturens  Orden  ikke  maatte  være  Naadens  Orden  til  Hinder». 
Mellem  ham  og  Erkebispen  opstod  nu  en  literær  Feide  (den  liqvo- 
ristiske Strid),  Den  blev  afgjort  paa  et  Møde  af  Bisper  og  Prester 
under  Rigsdagen  i Stockholm  1565,  hvor  de  underskrev  en  Erklæring 
i Overensstemmelse  med  Erkebispens  Mening.  Ofeg  tilbagekaldte  og 
underskrev  med  de  andre. 

Ogsaa  for  den  Kirkelov,  som  endelig  efter  Eriks  Død  udkom, 
maatte  disse  Stridigheder  med  Kalvinisterne  faa  Betydning,  for- 
saavidt  de  bidrog  til  snarere  at  bestyrke  i Bibeholdelsen  af  de  end- 
nu  tiloversblevne  gamle  romerske  Bestanddele  i Forfatning  og  Kirke- 
skikke.  Under  Eriks  Broder  og  Efterfølger  Johan  (1568 — 1592)  lyk- 
kedes  det  endelig  Erkebiskop  Laurentius  at  fuldføre  det  Arbeide, 
han  saa  længe  havde  virket  for.  Med  Kongens  Samtykke  udkom 
den  af  Erkebispen  udarbeidede  Kirkeordning  eller  Kirkelov,  efter- 
at  den  var  gjennemseet  og  prøvet  af  Biskopeme  og  andre  lærde  Mænd 

1571.  Den  hvilede  paa  de  samme  Grundsætninger,  som  Laurentius 
Petri  ligesom  den  svenske  Reformations  ældste  Ledere  altid  havde 
fulgt:  ikke  saameget  at  skabe  fra  nyt  af,  som  alene  efter  Guds  Ord 
at  prøve  og  at  rense  det,  som  historisk  havde  udviklet  sig.  Den  nye 
Kirkeordning  blev  lovformelig  vedtagen  paa  Kirkemødet  i Upsala 

1572.  Det  var  Slutstenen  paa  Laurentius  Petris  lange  Liv  og  Virk- 
somhed.  I det  Haab,  at  Gjerningen  nu  var  fuldbragt,  bad  han; 
«Herre,  nu  lade  du  din  Tjener  drage  bort  i Fred».  Han  døde  1573, 


I 


248  Den  lutherske  Reformåtions  Indferelse. 

74  Aar  gammel,  efter  at  have  været  Erkebiskop  i mere  end  42  Aar, 
Hans  Stifts  Presteskab,  der  sørgede  over  ham  som  over  en  Fader, 
bar  ham  til  det  sidste  Hvilested  i Domkirkens  Kor,  hvor  hans  Grav- 
sten  endnu  vises.  «Laurentius’s  Virksomhed  var  stille  og  fordrings- 
løs; han  søgte  ikke  Strid,  men  han  skyede  den  ikke,  naar  den  for- 
dredes.  Han  var  af  disse  Mennesker,  som  i den  faste  Fortrøstning, 
at  de  gjør  Herrens  Gjerning,  og  at  Han  alene  er  den,  som  giver  Væx- 
ten,  arbeider  i Taalmod  og  uden  anden  Ærgjerrighed  end  den  gode 
Samvittigheds  Vidnesbyrd  for  Gud,  derfor  eftergi vende  og  bøielige, 
saa  længe  ikke  Sandhedens  Helligdom  angribes,  men  ubøielige  og 
stridbare,  naar  det  gjælder  dens  Forsvar».1) 


Erkebiskop  Laurentius's  Kirkelov  var  Slutstenen  paa  hans  Liv 
og  Virksomhed  og  skulde  ogsaa  være  Afslutningen  af  Reformationen 
i Sverige.  Dette  blev  dog  ikke  ganske  Tilfældet;  der  indtraadte 
nemlig  en  temmelig  lang  Gjæringstid,  foranlediget  ved  den  romer- 
ske Kirkes  Gj enerobringsfo rsøg  under  Johan  III  (1568 — 1592) 
og  den  under  hans  Regjering  fremkaldte  liturgiske  Strid.  Refor- 
mationen blev  derfor  ikke  fuldendt  førend  ved  Kirkemødet  i Up - 
sala  1593. 

Som  alle  Gustav  Vasas  Sønner  modtog  Johan  en  omhyggelig 
og  lærd  Opdragelse.  Men  mere  end  nogen  af  Brødrene  viste  han 
Hang  til  Tungsind  og  enslige  Grublerier.  De  religiøse  Spørgsmaal 
var  det,  som  sysselsatte  Tiden,  og  dem  var  det,  som  ogsaa 
drog  Johan  til  sig.  De  kalvinistiske  Lærere,  som  havde  paavirket 
den  ældre  Broder  Erik,  har  vel  ogsaa  virket  paa  ham.  Han  læste 
Kalvins  Skrifter,  og  denne  Retning  mod  Kalvinismen  bestyrkedes  endnu 
mere  under  et  Ophold  i England  ved  Aarene  1559  og  1560,  altsaa 
just  ved  den  Tid,  da  Reformationen  befæstedes  i England  ved  Dron- 
ning Elisabet  efter  de  blodige  Trosforfølgelser  under  den  papistiske 
Maria  Tudor.  Kalvinismens  tørre  og  kolde  Forstandighed  tiltalte 
ham  dog  ikke  ret  længe.  En  luthersk  Theolog  skal  som  Modgift 
have  raadet  ham  at  læse  de  gamle  Kirkefædre.  Og  til  dette  Studium 
fik  han  nu  god  Tid  under  sit  Fangenskab  paa  Gripsholms  Slot,  hvor 
Broderen  Erik  holdt  ham  i 4 Aar.  Han  delte  Fængslet  med  sin 
romersk-katholske  Gemalinde  Katharina  Jagellonika , en  polsk  Prin- 
sesse, og  samtalede  med  hende  og  hendes  romerske  Hofkapellaner 
om  de  religiøse  Sager.  Fængslets  Ensomhed  nærede  hans  Hang  til 

*)  L.  A . Anjou : Svenska  kyrkoreformationens  historia  II.  S.  167. 

stille  Betragtning  og  religiøse  Grublerier,  og  i hvilken  Retning  de 
førte  ham,  antydet  os  hans  Studier  og  Omgivelser.  Upaatvivlelig  be- 
gynder  saaledes  allerede  inden  Gripsholms  Fængselsmure,  endnu  vist- 
nok  kun  dunkelt  og  uklart,  de  Anskuelser  at  danne  sig  hos  Johan, 
der  senere  egentlig  lededq  ham  i hans  Kirkestyrelse. 

Vi  ved,  hvorledes  Tilstanden  ved  denne  Tid  var  inden  de  prote- 
stantiske Kirker  i Tyskland ; ikke  blot  stred  de  Lutherske  med  Katho- 
likerne  og  Kalvinisterne,  baade  de  aabenbare  og  hemmelige  (Krypto- 
kalvinisteme),  men  inden  den  lutherske  Kirke  selv  stod  Parti  mod 
Parti.  Denne  indre  Splittelse  blandt  Protestanterne  stødte  mange  til- 
bage;  den  stødte  ogsaa  Johan.  Paa  den  byggede  Pavestolen  sine 
Gjenerobringsforsøg,  og  paa  den  Fyrster  og  Theologer  sine  Mæg- 
lingsforsøg.  Enighed  var  det,  Tiden  søgte,  men  enhver  paa  sin  Vis. 
Nogle  mente,  at  den  rette  Enighed  alene  kunde  opnaaes,  naar  man 
sluttede  sig  fast  sammen  om  den  rene  lutherske  Bekjendelse;  andre 
søgte  Enighed  ved  at  mægle ; kun  paa  Grundlag  af  de  ældre  Bekjen- 
delser  kunde  alle  Kirkeafdelinger  forenes,  og  man  skulde  derfor  ikke 
tale  om  de  senere  opstaaede  Stridigheder.  Paa  Keiser  Ferdinands  Is 
Opfordring  havde  en  romersk  Theolog  Cassander  udarbeidet  et  Mæg- 
lingsforslag : De  articulis  inter  catholicos  et  protestantes  controver 

sis  (om  de  Trosartikler,  hvorom  der  er  Strid  mellem  Katho- 
liker  og  Protestanter).  I sit  Svar  paa  Keiserens  Opfordring  siger 
han  bl.  a.:  «Jeg  finder  for  Kirken  ingen  anden  Hjælp,  end  at  man 

nøie  studerer  den  ældre  Kirkes  (o:  de  4 første  Aarhundreders)  Lære, 
forat  Nutidens  Kirke  saavidt  mulig  maa  føres  tilbage  til  dens  Ord- 
ning og  Beskaffenhed».  Dette  Cassanders  Skrift  kom  ogsaa  Johan 
ihænde  og  bragte  en  større  Klarhed  i,  hvad  han  selv  havde  tænkt. 
En  Mægling  mellem  den  romerske  og  protestantiske  Kirke  paa  de 
første  4 Aarhundreders  Grund  var  det,  som  blev  hans  egentlige  Tanke. 

Den  romerske  Stol,  som  paa  denne  Tid  opmerksomt  fulgte  Be- 
givenhedeme  overalt  for  at  vinde  tilbage,  hvad  den  ved  Reformatio- 
nen  havde  tabt,  saa  ogsaa,  hvad  den  kunde  haabe  af  Johans  halve 
Stilling.  Det  gjaldt  at  føre  ham  videre,  og  et  ønskeligt  Tilknytnings- 
punkt tilbød  sig  i hans  katholske  Dronning.  Med  hende  træder  den 
pavelige  Stol  i nærmere  Forbindelse  for  gjennem  hende  at  bane  sig 
Indgang  og  at  paavirke  Kongen.  Det  er  Biskopen  af  Kulm,  den  for 
Romerkirkens  Gjenoprettelse  i Katharinas  Fædreland  ivrige  Kardi- 
nal Hosius , gjennem  hvem  Forbindelsen  med  Dronningen  indledes. 
I sine  første  Regjeringsaar  (1569 — 1573)  var  dog  Johan  langt  fra  at 
ville  indlade  sig  i nogen  nærmere  Forbindelse  med  Rom;  ogsaa  med 
sine  egne  kirkelige  Planer  holdt  han  inde,  saalænge  han  endnu  for 
at  befæste  sig  paa  Thronen  var  nødt  til  at  skaane  Geistligheden  og 

dens  protestantiske  Anskuelser,  og  saalænge  den  høit  anseede  og 
aarvaagne  Erkebiskop,  den  gamle  Laurentius  Petri,  levede.  Just  i 
Johans  første  Regjeringsaar  afsluttedes,  som  vi  har  seet,  Gustav 
Vasas  Reformationsverk  ved  Upsalamødet  1572. 

Først  efter  Erkebispens  Død  (1573)  .begynder  Johan  at  træde 
frem  med  de  kirkelige  Foranstaltninger,  han  tilsigtede.  Som  hans 
fortrolige  Raadgiver  i den  første  Tid  maa  vi  nævne  hans  Sekretær 
Peter  Mikael  Fecht , en  Discipel  af  Melanchton,  der  med  Kongen 
delte  Kjærligheden  for  Kirkefædrenes  Skrifter  og  deltog  i hans  patri- 
stiske  Studier.  Efter  Erkebiskopens  Død  blev  Erkebispestolen  i 7 
Maaneder  staaende  ubesat,  da  Kongen  derved  mente  at  kunne  faa 
friere  Hænder;  han  arbeidede  nemlig  i denne  Tid  sammen  med  Fecht 
paa  et  Forslag  til  énkelte  Forandringer  og  Tillæg  i Laurentius  Petris 
Kirkeordning.  Før  Erkebispevalget  vilde  Kongen  nu  sammenkalde  Bis- 
perne  og  Presteskabet  for  at  faa  deres  Samtykke  til  disse  Forandrin- 
ger. Rygter  havde  allerede  begyndt  at  spredes  om  Kongens  Helden 
til  Katholicismen,  og  Johan  fandt  det  derfor  fornødent  paa  det  Kirke- 
møde, som  1 574  aabnedesi  Stockholm , at  udtale  sig  om  sin  Stilling 
i kirkelig  Henseende.  Han  erklærede  disse  Rygter  for  Løgn.  Han 
vilde  for  sin  Del  holde  ved  og  forsvare  «den  gamle  Kirkes»  Lære  og 
sørge  for  Kirkers  og  Skolers  rigelige  Udstyr.  Han  henviste  til  Split- 
telsen inden  de  protestantiske  Kirkesamfund.  Under  denne  Splid  i 
Troen  var  det  raadeligt  «at  slutte  sig  til  den  første  Kirkes  aposto- 
liske og  katholske  Tro,  som  var  bekræftet  saavel  ved  den  hellige 
Skrift  som  ved  de  hellige  Fædres  Skrifter.  Fra  dette  havde  man  i 
mange  Stykker  afveget;  især  afveg  Messeordningerne  fra  de  gamle 
Liturgier;  og  man  burde  begynde  med  at  føre  Messen  tilbage  til  sin 
oprindelige  Skikkelse». 

Dette  viser  os  klart  nok,  hvad  egentlig  Kong  Johans  Tanke  fra 
først  af  var  med  de  Forandringer,  der  fremkaldte  den  saakaldte  litur- 
giske Strid,  som  tog  sin  første  Begyndelse  med  Kirkemødet  i Stock- 
holm. De  Forslag,  som  i 10  Punkter  forelagdes  Kirkemødet,  ved- 
rørte væsentlig  enkelte  Kirkeskikke  og  havde  til  Hensigt  at  give  Guds- 
tjenesten, specielt  Nadvertjenesten,  større  Høitidelighed.  Under  dette 
Møde  blev  nu  ogsaa  Erkebispestolen  besat.  Valget  var  naturligvis 
af  stor  Vigtighed.  Stemmerne  var  delte  mellem  den  strengt  luther- 
ske Biskop  Martinus  Olai  af  Linkjøping  og  Laurentius  Petri  den 
yngre.  Den  første  havde  de  fleste  Stemmer,  men  Kongen  valgte  den 
sidste.  Laurentius  Petri  Gothus , Svigersøn  af  den  ældre  af  samme 
Navn,  var  i 1566,  da  Erik  14de  besluttede  i Upsala  at  oprette  et 
Kollegium  eller  Universitet,  bleven  udnævnt  som  den  første  og  i Be- 
gyndelsen  eneste  Lærer,  med  Forpligtelse  til  at  «undervise  i det 

græske  Sprog  og  hvad  mere  der  kunde  være  tjenligt  for  Ungdom- 
mens Undervisning».  Han  var  en  lærd  Mand,  men  af  en  svag  Karak- 
ter, hvorfor  han  ogsaa  blev  et  villigt  Redskab  for  Johans  Planer,  ind- 
til  han  fik  Øiet  op  for,  hvorhen  de  førte,  og  bittert  maatte  angre 
sin  Eftergivenhed.  Før  Kongen  bekræftede  Valget,  forsikrede  han 
sig  om  Erkebispens  Villighed  til  at  gaa  ind  paa  de  Forandringer, 
han  nærmest  tilsigtede. 

Disse  søgte  Kongen  indførte  ved  en  Kirkeordinans,  der  ud- 
færdigedes  1575.  Denne  nye  Kirkeordinans  skulde  ikke  ophæve  den 
ældre  af  1571,  men  alene  være  en  «Forklaring  og  Fuldstændiggjø- 
relse»  af  den.  I hvilken  Retning  denne  Forklaring  og  Fuldstændig- 
gjørelse  gik,  kan  vi  paa  Forhaand  vide  af,  hvad  vi  allerede  har  hørt 
om  Kong  Johans  og  hans  Medarbeider  Fechts  Standpunkt.  Særde- 
les karakteristisk  er  det  Forhold,  hvori  den  hellige  Skrift  sættes  til 
Kirkefædrenes  Vidnesbyrd.  Ordinansen  begynder  med  at  erklære  den 
hellige  Skrift  for  «Rettesnor  og  Prøvesten  for  al  Lære»;  men  Nor- 
men for  Skriftens  Fortolkning  skal  være  «de  gamle,  gudfrygtige  Kir- 
kens Lærere,  i Særdeleshed  de,  som  har  levet  nærmest  efter  Apost- 
lemes  Tid  og  i Kristenhedens  første  Begyndelse».  Normen  for  Skrif- 
tens Fortolkning  skal  altsaa  være  de  4 første  Aarhundreders  Tradi- 
tion.  Kirken  ved  Udgangen  af  4de  Aarhundrede  er  Normalkirken. 
Derfor  anbefales  flittigt  Studium  af  Kirkefædrenes  Skrifter,  medens 
de  nyere  Skrifter  burde  læses  saa  sparsomt  som  mulig.  I nær  For- 
bindelse hermed  staar  nu  ogsaa  Bestræbelsen  for  at  gjenoptage  i Kul- 
tus en  større  Rigdom  af  ydre  Ceremonier.  Men  .ved  Siden  heraf 
holdtes  strengt  fast  ved  det  kongelige  Supremati. 

Ved  Ordinansen  1575  træder  Johans  Anskuelser  klart  frem;  det 
er  hverken  den  papistiske  eller  nogen  af  de  protestantiske  Kirker,  han 
vil  slutte  sig  til,  men  han  vil  paa  Oldkirkens  Grundlag  konstruere  en 
Kirke  med  eiendommeligt  Læreindhold  og  eiendommeligt  Ritual,  en 
Kirke,  der  skal  repræsentere  den  rette  Midte  mellem  Katholicisme  og 
Protestantisme.  Dette  Kong  Johans  Forsøg  paa  en  Kirkereform,  der 
stærkt  minder  paa  den  ene  Side  om  Henrik  VIIPs  Reformer  i Eng- 
land og  paa  den  anden  Side  om  enkelte  lignende  katholicerende  Ret- 
ninger i vor  Tid  (f.  Ex.  Puseyismen),  havde  tildels  et  Tilknytnings- 
punkt i den  svenske  Kirkes  eiendommelige  Udvikling,  idet  den  i For- 
fatning og  Kultus  havde  beholdt  saa  meget  af  det  gamle.  Han  søgte 
nu  at  faa  sin  nye  Ordinans  godkjendt  af  Biskoperne  og  andre 
Kirkens  mere  anseede  Mænd,  men  den  forelagdes  intet  Kirkemøde, 
og  den  blev  ikke  almindelig  paabudt;  man  overlod  det  til  Biskoper- 
nes  Iver  hver  inden  sit  Stift  at  arbeide  for  dens  Indførelse. 

Som  vi  saa,  havde  Kong  Johan  allerede  ved  Kirkemødet  i Stockholm 

1574  betegnet  Messeordningen  som  det  Stykke,  hvori  man 
især  havde  afveget  fra  den  gode  gamle  Skik.  Paa  eft  ny  Messeord- 
ning  arbeidedes  derfor  ogsaa  af  Kongen  og  Fecht.  Det  er  den  inden 
Sveriges  Kirkehistorie  saa  bekj endte  Liturgi  eller,  som  den  efter 
Bindet  kaldtes,  den  røde  Bog , der  blev  trykt  og  begyndte  at  ud- 
bredes  ved  Vaaren  1576.  Den  blev  ligesaalidt  som  Ordinansen  paa- 
budt  til  almindelig  Indførelse  strax ; man  søgte  gjennem  særskilte  Un- 
derhandlinger at  vinde  Stemmer  for  den.  I Fortalen,  som  var  for- 
fattet af  Erkebiskopen,  heder  det:  «Menneskene  drives  mellem  to 

Yderligheder,  Overtro  og  Vanhelligelse.  Den  forudgangne  Tid  havde 
havt  at  kjæmpe  mod  Overtroen,  men  der  var  Fare  for,  at  de  under 
dette  var  gaaede  for  langt  og  derved  havde  givet  Hjorden  til  Rov 
for  Vanhelligelsens,  Vantroens  langt  grimmere  Udyr.  Den  havde 
ubetænksomt  nok  løst  Ordenens  og  Tugtens  Baand  og  givet  Rum 
for  Selvraadighed,  som  nu  maatte  bekjæmpes.  Man  behøvede  ikke 
at  frygte  for,  at  man  ved  at  gjenindføre  Gudfrygtighedsøvelser  igjen 
skulde  føre  Folket  tilbage  til  Overtro.  Fromheden  burde  ikke  alene 
findes  i Hjertet,  men  ogsaa  aabenbare  sig  i hele  Menneskets  Liv, 
Tale  og  Forhold.  For  .nu  til  en  Begyndelse  at  gjenkalde,  især  ved 
Nadverens  Forvaltning,  disse  Fromhedens  ydre  Tegn  (Gebærder), 
ved  hvis  Undladelse  en  stor  Del  af  Fromheden  selv  var  falden,  havde 
man  gjenindført  en  andægtigere  Messeordning». 

Men  Liturgien  blev  ikke  vel  modtagen.  Den  indførte  egentlig 
talt  igjen  den  romerske  Messe  med  dens  mange  Misbrug.  Selv  de, 
som  havde  underskrevet  Ordinansen,  fik  nu  for  en  stor  Del  Øinene 
op  og  saa,  hvor  Veien  førte  hen.  Den  første  alvorlige  Modstand 
udgik  fra  Stockholm.  Presterne  der  vægrede  sig  bestemt  ved  at  feire 
den  ved  Ordinansen  paabudne  Kristi  Legemsfest  og  ligesaa  ved  Jom- 
fru Marias  Fødselsfest  4de  Septbr.  De  gjenstridige  blev  vel  afsatte, 
men  Modstanden  greb  videre  om  sig.  Kong  Johan  var  imidlertid  alt- 
for stiv  og  havde  for  store  Tanker  om  det  kongelige  Supremati  til 
at  give  efter;  han  vilde  tvinge  Liturgien  igjennem.  Den  8de  Febr. 
1 5 7 7 aabnedes  en  Rigsdag  i Stockholm;  samtidig  holdtes  og- 
saa et  Kirkemøde.  I den  Tale,  hvormed  Kongen  aabnede  Stæn- 
dernes  Forhandlinger,  gav  han  ogsaa  en  Skildring  af  Kirkens  Tilstand. 
Presterne  svarede  hverken  i Kundskaber  eller  i Liv  til  sit  hellige 
Kald.  De  lod  Kirkerne  forfalde,  og  navnlig  omgikkes  de  med  Sakra- 
mentet paa  en  uværdig  Maade  med  utoede  Hænder,  i smudsige  Klæ- 
der,  ofte  i Ridestøvler  og  med  Sporer;  ikke  sjelden  uddelte  de  Sakra- 
mentet paa  Trætallerkener  og  af  Kalke  af  Tin  eller  Ler,  medens  de 
ved  Gjæstebudene  i si  ne  Huse  drak  af  Sølvbægre.  Hver  og  en  ind- 
førte nye  Skikke  efter  sit  Sind.  Kongen  havde  derfor  efter  mange 

Bønskrifter  og  med  Erkebiskopens  Bistand  foreskrevet  en  ny  Ord- 
ning for  Gudstjenesten  og  for  Sakramentets  værdige  Forvaltning. 
Man  maatte  ikke  sætte  Lid  til  de  falske  Rygter,  at  Kongen  vilde 
indføre  Kjætteri  og  falsk  Lære.  Kongen  tilspurgte  da  Stænderne, 
om  de  vilde  antage  den  nye  Liturgi.  De,  som  svarede,  svarede  Ja. 
Dagen  efter  aabnedes  Kirkemødet.  Her  fandt  Liturgien  en  skar- 
pere Modstand,  i hvis  Spidse  stod  Biskop  Martinus  Olai  af  Linkjø - . 
øing.  Dog  vovede  Presteskabet  ikke  at  trodse  Kongen  til  det  yder- 
ste;  men  saa  meget  udrettede  ialfald  Martinus’s  Forestillinger,  at  der 
ved  Underskriften  tilføiedes  en  nærmere  Forklaring.  Man  havde,  he- 
der det  i denne,  gransket  den  af  Erkebispen  forfattede  Liturgi,  og 
da  man  efter  den  Forklaring,  som  nu  er  given  og  herefter  kortelig 
følger,  havde  fundet  den  overensstemmende  med  Guds  Ord,  saa  an- 
tages  den,  dog  paa  det  Vilkaar,  at  den  i alle  sine  Punkter  skulde  ret- 
telig og  ikke  falskt  forstaaes  og  udtydes.  Beslutningen  underskreves 
af  Biskopeme  og  96  Prester. 

Den  romerske  Stol  fulgte  imidlertid  med  opmerksomt  Øie  Be- 
givenhedeme;  hvorledes  den  allerede  havde  indledet  den  første  For- 
bindelse gjennem  Dronningen,  har  vi  tidligere  nævnt.  Det  var  Jesu- 
iter,  som  nu  anvendtes  i Sverige  ligesom  i alle  andre  Lande  som 
Pavestolens  Milits  mod  Protestantismen.  Allerede  i Aaret  1 574  kom 
den  første  jesuitiske  Udsending  til  Sverige,  en  Polak  ved  Navn  War - 
sewitz.  Men  han  maatte  skjule,  hvad  han  egentlig  var.  Han  dulgte 
derfor,  at  han  var  Jesuit,  og  optraadte  som  Sendebud  til  Dronningen 
fra  hendes  Søster  Prinsesse  Anna.  Kongen  selv  skal  være  bleven 
meget  misfornøiet,  da  han  erfarede,  at  Warsewitz  var  Jesuit;  thi  vel- 
fortjent Mistanke  og  Had  fulgte  denne  Orden  fra  først  af. ' Hans  Op- 
hold  var  ogsaa  kun  kort.  Men  han  havde  i denne  Tid  fire  Samtaler 
med  Johan,  og  disse  blev  ikke  uden  Virkning  paa  den  vaklende  Konge. 
Især  synes  det  at  have  gjort  Indtryk  paa  ham,  hvad  Warsewitz 
bemerkede,  at  de  svenske  Bisper  ikke  havde  den  rette  Magt  til  at 
indvie  Sakramentet,  da  de  paa  Grund  af  Løsrivelsen  fra  Rom  mang- 
lede  den  rette  apostoliske  Sukcession. 

De  Skridt,  Johan  gjorde  i Aarene  1575  og  1576,  gav  den  pave- 
lige Stol  større  Haab  om,  at  han  kunde  vindes.  Allerede  Warsewitz 
havde  i den  Beretning,  han  aflagde  om  sin  første  Reise,  givet 
det  Raad,  at  naar  Rom  næste  Gang  sendte  en  til  Sverige,  maatte 
det  være  en,  som  kunde  eller  let  kunde  lære  det  svenske  Sprog.  Saa 
gjorde  man  ogsaa.  Valget  faldt  paa  Nordmanden  Lars  Nilsson  ( Lau - 
rentius  Nicolai)t  den  saakaldte  Kloster lasse.  Han  var  paa  sine  Uden- 
landsreiser  bleven  Jesuit  i Løwen.  I Aaret  1 576  kom  han  til  Sverige, 
og  her  optraadte1  han  nu  paa  ægte  jesuitisk  Vis.  Det  var  bestemt 

at  der  skulde  oprettes  et  Prestekollegium  i Stockholm  i det  nedlagte 
Graabrødrekloster  paa  Riddarholmen.  Universitetet  i Upsala  var  kort 
før  Johans  Tid  sat  i ny  Virksomhed,  men  da  Professoreme  optraadte 
som  Modstandere  af  «den  røde  Bog»,  blev  Universitetet  atter  ophæ- 
vet,  og  i dets  Sted  skulde  nu  Prestekollegieti  Stockholm  træde. 
Omhyggelig  skjulte  Lars  Nilssøn  ikke  blot,  at  han  var  Jesuit,  men 
ogsaa  at  han  var  Katholik,  og  man  var  ikke  tilbøielig  til  at  øine 
nogen  Jesuit  i en  Nordmand.  Han  henvendte  sig  til  Presteme:  «han 
havde  længe  studeret  udenlands  i Løwen  og  Køln;  han  havde  siden 
hørt  om  Kongens  Beslutning  at  oprette  et  Kollegium  i Stockholm 
og  havde  nu  indfundet  sig  for  at  tilbyde  sin  Tjeneste,  da  han  hellere 
vilde  tjene  sit  Fædreland  eller  dets  Nabolande  end  fjernere  og  frem- 
mede Lande;  han  bad  derfor  Presterne  om  deres  Anbefaling  hos 
Kongen».  Presterne  blev  ganske  indtagne  af  hans  Optræden  og  af 
den  Færdighed  og  Smag,  hvormed  han  talte  det  latinske  Sprog.  De 
foreslog  Lars  til  Forstander  for  det  Kollegium,  som  skulde  oprettes, 
Jesuiten  Lars  Nilssøn  blev  ansat  som  Lærer  i Theologi  for  de  vor- 
dende svenske  Prester;  af  Stedet,  det  forhenværende  Graabrødreklo- 
ster, fik  han  Navnet  Klosterlasse. 

Den  Instrux,  Kardinal  Hosius  gav  ham,  var  af . følgende  Ind- 
hold : Man  burde  søge  at  skaffe  ham  en  Kirke  til  at  prædike  i.  Da 
«Lutheranerne»  i Polen,  Tyskland  og  Frankrige  havde  sine  Kirker, 
burde  Kongen  af  Sverige  ogsaa  tillade  «de  Kristne»  der  at  have  sine. 
Men  Lars  maatte  undgaa  Forargelse.  «Derfor  maa  han  ophøie  Troen 
til  Himlen  og  ikke  holde  paa  de  Gjerninger,  som  sker  uden  Tro, 
lære,  at  Kristus  er  den  ene  Midler,  at  det  paa  Korset  frembaame 
Offer  er  det  eneste,  hvorigjennem  vi  bliver  frelste;  naar  han  har  lært 
dette,  maa  han  dernæst  forklare  det  paa  den  rette  Maade  og  gjøre 
det  tydeligt  for  alle,  at  dette  ikke  er  andet  end  hvad  der  ogsaa  un- 
der Pavedømmet  er  bleven  lært».  I August  1576  begyndte  Kloster- 
lasse at  læse  i Kollegiet  og  prædike  i Klosterkirken.  Han  vandt  stort 
Bifald.  Han  var  vel  bevandret  i Luthers  og  Kalvins  Skrifter,  som 
han  stadigen  citerede  og  listigen  forstod  at  anvende  til  at  foredrage 
de  papistiske  Sætninger  under  Skin  af,  at  det  var  den  rene  lutherske 
Lære,  han  foredrog.  I den  liturgiske  Strid  tog  han  en  ivrig  Del  som 
Liturgi  ens  Forsvarer;  den  skulde  være  det  første  Skridt  paa  Tilbage- 
veien  til  Rom.  Hans  Disciples  Tal  voxte;  i 1577  kunde  han  sende 
Førstegrøden  af  Prester  til  Rom  for  der  at  oplæres.  Det  skede  med 
Kongens  Bifald,  som  gav  dem  Reisepenge.  De  var  6 i Tallet  og 
forlod  hemmelig  sit  Fædreland.  ‘ 

Alt  syntes  saaledes  at  være  i god  Gang.  Kongen  stemtes  mere 
og  mere  gunstigt  mod  Rom.  I 1576  sendte  han  Pdntus  De  la  Gardi 

og  Fecht  som  Gesandter  til  Rom.  Officielt  hed  det,  at  det  gjaldt 
forskjellige  politiske  Forhandlinger,  men  hemmelig  havde  de  ogsaa 
det  Hverv  at  forhandle  om  den  svenske  Kirkes  Gjenforening  med 
Rom  paa  visse  Betingelser;  thi  en  ubetinget  Tilbagevenden  var  ikke 
Johans  Tanke.  Gesandterne  led  Skibbrud  ved  Bornholm,  hvorved 
Fecht  omkom,  medens  De  la  Gardi  fortsatte  Reisen.  Følgen  af  denne 
Tilnærmelse  fra  Kongens  Side  var,  at  den  pavelige  Stol  sendte  en 
ny  Legat  til  Sverige,  Jesuiten  Antonio  Possevino , som  i December 
1577  kom  til  Sverige.  Han  optraadte  som  kirkeligt  Sendebud  i An- 
ledning af  Keiser  Maximilians  Død,  i verdslig  Dragt  og  med  Sværd 
ved  Siden  i offentlig  Audiens.  Privataudiens  havde  han  som  pavelig 
Nuntius  hos  Kongen,  med  hvem  han  nu  havde  sine  Forhandlinger. 

Men  hvor  skikket  end  Possevin  var  for  sit  Hverv,  og  hvor 
megen  Agtelse  og  Velvilje  Kongen  end  nærede  for  ham,  Johan 
havde  sine  særegne  bestemte  Meninger,  som  han  ikke  lod  sig  rokke 
fra,  og  Possevin  fandt  det  derfor  raadeligst  at  gi  ve  noget  efter  og 
aabne  for  Kongen  ialfald  en  Mulighed  til,  at  Paven  maaske  kunde 
indvilge  enkelte  af  Kongens  Betingelser  for  sin  Tilslutning  til  Rom, 
som  Nadveren  under  begge  Skikkelser,  Messen  paa  Svensk/  Prester- 
nes  Ægteskab  o.  desl.  Man  oversendte  derfor  til  Rom  de  af  Kon- 
gen stillede  Fordringer  til  Pavens  Afgjørelse.  Imidlertid  vedblev  han 
sine  Samtaler  med  Kongen  og  søgte  at  virke  paa  ham  til  det  ende- 
lige Skridt.  En  Dag,  som  de  havde  talt  om  den  romerske  Kirke  og 
om  Peter  Fechts  Reise  og  Død  og  Kongen  herved  var  kommen  i 
en  bevæget  Stemning,  bemerkede  Possevin,  hvilken  Forskjel  der  var 
mellem  den  Petrus,  som  gik  paa  Havet  og  den,  som,  fordi  han  ikke 
var  kaldet  af  Herren,  omkom  i Bølgeme.  Kongen  burde  slutte  sig 
til  den  første.  Han  burde,  vedblev  han,  da  Kongen  brast  i Taarer, 
afsværge  alt  Kjætteri,  aflægge  et  almindeligt  Skriftemaal  for  sit  hele 
Liv,  modtage  Absolution  og  saa  lade  sig  lede  af  hans  Raad,  som  var 
Kristi  Statholder.  Han  leverede  Kongen  den  tridentinske  Bekjendelse 
til  Prøvelse  og  gav  ham  tre  Dage  at  betænke  sig.  Men  allerede  den 
næste  Dag  lod  Johan  Possevin  kalde  og  erklærede  sig  beredt.  Han 
skriftede  og  modtog  Absolutionen;  og  da  han  reiste  sig;  omfavnede 
han  Legaten  med  de  Ord : «Jeg  omfavner  dig  og  den  katholske  Kirke 

for  evig  Tid».  Dagen  efter  holdt  Possevin  Messe  for  Kongen. 

Saaledes  lyder  den  eneste  Beretning,  vi  har  om  «Kong  Johans 
Overgang  til  Papismen».  Hvorvidt  den  er  nøiagtig  i alle  Dele,  er  et 
stort  Spørgsmaal.  Betragter  man  Johans  baade  tidligere  og  senere 
Forhold,  saa  synes  man  i hvert  Fald  at  maatte  tro,  at  Kongen  og- 
saa ved  den  Leilighed  har  handlet  under  den  Forudsætning,  at 
Paven  vilde  gaa  ind  paa  de  af  ham  stillede  Betingelser.  Disse  var 

som  sagt  allerede  sendte  til  Rom  og  omfattede  12  Punkter.  I Rom 
vilde  man  dog  ikke  gaa  ind  paa  dem,  og  Svaret  blev  derfor  i de 
fleste  Punkter  afslaaende. 

Inden  dette  Svar  kom  til  Stockholm,  havde  Stillingen  der  meget 
forandret  sig.  Possevin  havde  for  en  Tid  forladt  Landet.  Kloster- 
lasse,  som  ved  sin  Fremgang  var  bleven  dristigere,  begyndte  at  røbe 
sin  Forklædning.  Ogsaa  Erkebispens  Øine  begyndte  ved  Klosterlas- 
ses  Forhold  at  aabnes  for  den  Vei,  man  var  ført  ind  paa,  og  hans 
Iver  for  den  nye  Liturgi  begyndte  derfor  ogsaa  i betydelig  Grad  at 
aftage.  De  papistiske  Planer,  som  man  begyndte  at  gjennemskue, 
forøgede  det  protestantiske  Partis  Modstand  mod  Liturgien.  Ogsaa 
Rigsraad  og  Adel  begyndte  at  tænke  paa,  hvad  Følger  en  Gjenfore- 
ning med  Rom  rimeligvis  vilde  drage  med  sig  for  det  inddragne  Kirke- 
og  Klostergods.  Under  saadanne  Omstændigheder  modtog  Kongen 
det  afslaaende  Svar  fra  Rom.  Det  var  ikke,  hvad  han  havde  ventet. 
«Det  er  da  altsammen  forbi»,  sagde  han.  Pavestolen  gjorde  vel  endnu 
et  sidste  Forsøg  og  befalede  Possevin  strax  at  reise  tilbage  til  Sve- 
rige. Men  hos  Kongen  kunde  han  dog  ikke  mere  ud virke  nogen 
Forening  med  Rom. 

Johan,  som  vel  aldrig  havde  tænkt  paa  en  saadan  Forening  uden 
paa  de  af  ham  opstillede  Betingelser,  havde  nu  Vished  for,  at  Rom 
ikke  vilde  indgaa  paa  dem.  Derimod  saa  han,  hvorledes  de  papisti- 
ske Stemplinger  fremkaldte  en  skarpere  og  skarpere  Modstand  mod 
det,  som  var  hans  eget  kjære  Verk,  Liturgien;  den  almindelige  Mis- 
nøie,  som  fandt  et  Midtpunkt  i Kongens  Broder  Hertug  Karl , 
truede  med  at  kunne  blive  farlig  endog  for  hans  Throne  og  den  indre 
Fred,  og  endelig  paadrog  Jesuiteme  sig  hans  personlige  Forbitrelse 
ved  den  Indflydelse,  de  søgte  at  vinde  over  hans  Søn  og  Thronar- 
ving,  den  unge  Sigismund,  der  paavirket  af  dem  gik  over  til  den 
romerske  Kirke.  De  Forsøg,  Papisterne  under  lyse  Forhaabninger 
havde  begyndt,  maatte  ved  Aaret  1580  betragtes  som  aldeles  mislyk- 
kede. De  havde  blot  tjent  — i det  store  betragtet  — til  at  be- 
styrke den  evangeliske  Aand  hos  det  svenske  Folk.  Det  viste  sig  i 
den  almindelige  Forbitrelse  over  de  papistiske  Rænker.  Denne 
vendte  sig  ganske  naturlig  især  mod  Klosterlasse,  hvis  falske  Maske 
nu  var  falden.  I et  Opløb  stormede  man  Kollegiet  og  forjog  Bebo- 
erne. Ordenen  blev  vel  gjenoprettet  og  Voldsmændene  straffede; 
men  Kongen  forbød  Klosterlasse  at  befatte  sig  nærmere  med  Skolen 
og  forviste  ham  fra  Stockholm.  Han  forlod  kort  efter  med  Posse- 
vin Sverige. 

Med  Aaret  1580  maa  den  Gjenforening  med  Rom  ansees  op- 
givet,  som  Pavestolen  gjennem  de  jesuitiske  Missioner  arbeidede  for, 

og  som  Kong  Johan  i Løbet  af  Aarene  1574 — 1580  mere  og  mere 
droges  hen  til.  Romerkirken  havde  fra  nu  af  væsentlig  kun  en  Støtte 
i Dronningen  og  hendes  papistiske  Omgivelser.  Ogsaa  denne  Støtte 
berøvedes  den  ved  Dronning  Katharina  Jagellonikas  Død  1583.  Halv- 
andet  Aar  efter  ægtede  Johan  Gunhild  Bjelke , der  ved  Opdragelse 
og  egen  Overbevisning  tilhørte  den  lutherske  Kirke.  Men  naar  Kong 
Johan  opgav  enhver  Tanke  om  Tilbagevenden  til  Rom,  var  det  kun 
for  at  vende  tilbage  til  sin  oprindelige  Tanke,  som  saa  nøie  hang 
sammen  med  hans  hele  theologiske  Grundanskuelse : en  Kirke  under 
hans  eget  kongelige  Supremati,  som  paa  de  4 første  Aarhundreders 
Grund  skulde  indtage  den  rette  Midte  mellem  Katholicismen  og  Prote- 
stantismen. 

Med  fornyet  Iver  begyndte  han  nu  at  drive  paa  Liturgiens  Ind- 
førelse  og  tog  fra  Aaret  1580  strengere  Forholdsregler  for  at  tvinge 
denne  frem.  De  gjenstridige  blev  afsatte,  landsforviste,  fængslede  og 
paa  mange  andre  Maader  forfulgte.  Men  voxte  Kongens  Strenghed, 
saa  voxte  ogsaa  Modstanden;  de  papistiske  Stemplinger  havde  aab- 
net  Øinene,  man  saa,  hvor  Liturgien  førte  hen.  Og  denne  Modstand 
havde  et  fast  Støttepunkt  i Kongens  Broder,  Hertug  Karl  a f Søder- 
nt  an  land.  Gustav  Vasa  havde  efter  Tidens  Skik  givet  enhver  af  sine 
Sønner  rige  Forleninger,  men  havde  forsømt  nøiagtigt  at  bestemme 
deres  Forhold  til  Kongen  eller  hvilken  Myndighed  Prinserne  skulde 
have,  enhver  inden  sit  Fyrstendømme.  Dette  gav  Anledning  til  den 
ulyksalige  Strid  mellem  Brødrene,  som  forstyrrede  hele  Erik  XIV’s 
Regjering,  og  som  endelig  berøvede  ham  Thronen  1568  og  tilsidst 
Livet  1577.  Johan  og  Karl  havde  været  forenede  i den  sidste  Strid 
med  Erik,  men  da  denne  var  styrtet  fra  Thronen  og  Johan  var  ble- 
ven  Konge,  fornyedes  den  gamle  Tvist  mellem  Konge  og  Hertug. 
Karl  herskede  saa  godt  som  uindskrænket  i sit  Fyrstendømme,  der 
omfattede  betydelige  Besiddelser  i Sødermanland,  Nerike  og  Verm- 
land.  Baade  Politik  og  personlig  Overbevisning  gjorde  Karl  til  en 
Modstander  af  Broderens  kirkelige  Planer. 

Hertug  Karl  havde  ligesom  de  øvrige  Brødre  modtaget  en  lærd 
Opdragelse,  men  den  koldt  beregnende  og  forstandige  Karl  følte  sig 
ikke  som  Johan  dragen  til  Katholicismen,  men  ifølge  hele  sin  Aands- 
retning  snarere  til  Kalvinismen.  I 1578  ægtede  han  en  pfalzisk  Prin- 
sesse, en  Datterdatter  af  den  i Reformationshistorien  bekjendte  Land- 
grev  Filip  af  Hessen  og  Datter  af  Kurfyrst  Ludvig  VI  af  Pfalz,  Kon- 
kordieformelens  Ven,  der  gjenoprettede  den  lutherske  Kirke  i Pfalz, 
medens  det  pfalziske  Hus  baade  før  og  senere  var  kalvinistisk.  Paa 
Grund  af  den  store  Forskjel  i Brødrenes  religiøse  Standpunkt  maatte 
Modsætningeme  blive  end  mere  tilspidsede.  Inden  Karis  Fyrstendømme 

fandt  derfor  ikke  blot  de  papistiske  Stemplinger,  men  Kongens  Liturgi 
fra  først  af  en  bestemt  Modstand.  Jo  ivrigere  Kongen  fra  1580  blev 
for  at  tvinge  sin  Liturgi  igjennem,  desto  ivrigere  blev  ogsaa  Hertu- 
gen i sin  Modstand.  Ikke  blot  protesterede  Fyrstendømmets  Preste- 
skab  mod  Liturgien;  men  Hertug  Karl  aabnede  ogsaa  sit  Fyrsten- 
dømme  som  et  Fristed  for  alle  dem,  hvem  Kongen  for  Liturgiens 
Skyld  forfulgte,  ja  han  indbød  endog  de  mest  udmerkede  Mænd 
blandt  Liturgiens  Modstandere  til  sit  Hof. 

Det  var  nærved  at  komme  til  et  aabent  Brud  mellem  Kongen 
og  Hertugen,  og  man  kunde  frygte  en  Fornyelse  af  Sceneme  fra 
Erik  XIV’s  Tid;  men  dette  blev  dog  heldigvis  afværget.  Johans  sidste 
Regjeringsaar  foruroligedes  ogsaa  fra  andre  Kanter.  I Sverige  som  i 
andre  Lande  var  Adelen  ved  Reformationen  bleven  mægtig  paa  Geist- 
lighedens  Bekostning.  Johan  havde  ved  sin  Thronbestigelse  endnu 
mere  udvidet  dens  Magt;  men  derfor  frygtede  han  den  ogsaa  nu. 
Han  havde  endog  Rigsraadet  mistænkt  for  at  ville  omstyrte  Vasahu- 
sets  Arveret  og  igjen  gjøre  Sverige  til  et  Valgrige.  En  Krig  udbrød 
med  Rusland ; inden  Landet  selv  var  en  vidt  udbredt  Misnøie.  Under 
disse  Omstændigheder  fandt  Kongen  og  Hertugen  det  raadeligst  at 
forlige  sig;  Hertug  Karl  stod  endog  sin  Broder  bi  i de  Forfølgelser, 
som  denne  i sine  sidste  Regjeringsaar  anstillede  mod  de  mistænkte 
Rigsraader.  Men  trods  denne  Forsoning  med  Hertugen  var  det  dog 
ikke  Johans  Tanke  at  opgive  sine  Planer  med  Hensyn  til  Liturgien. 
Man  skjød  for  det  første  dette  Spørgsmaal  fra  sig  ved  at  henvise  det 
til  et  Kirkemøde,  som  skulde  sammenkaldes,  men  som  dog  ikke  kom 
istand  under  Johans  Regjering.  Han  holdt  fast  ved  sin  Liturgi  lige- 
til  sin  Død  1592. 

Ved  Johans  Død  syntes  nye  Udsigter  at  skulle  aabne  sig  for 
Papismen;  men  det  viste  sig  nu,  hvor  stærk  Protestantismens  Sag 
var  bleven  gjennem  den  Kamp,  som  under  Johans  Regjering  var  ført. 
Johans  Søn  Sigismund  var  allerede  hyldet  som  Sveriges  Konge;  fra 
1586  var  han  tillige  Polens  Konge.  Sigismund  var,  som  før  fortalt, 
bleven  vunden  af  Jesuiteme  og  var  deres  lydige  Søn.  Af  Karakter 
var  han  ligesaa  stiv  og  ubøielig  som  Faderen,  og  som  Konge  over 
to  Lande  havde  han  en  større  Magt.  Den  største  Fare  truede  der- 
for den  evangeliske  Kirkes  Frihed.  Men  Sigismund  var  endnu  i Po- 
len og  havde  under  Forudsætning  af  Faderens  Død  overdraget  sin 
Farbroder  Hertug  Karl  Rigsstyrelsen  indtil  sin  Ankomst.  Derom  var 
nu  alle  enige,  ikke  blot  Presteskabet,  men  ogsaa  Rigsraadet  og  Her- 
tugen, hvor  stridige  end  deres  Interesser  iøvrigt  var,  at  den  evange- 
liske Bekjendelse  maatte  sikres,  før  Kongen  kom  og  overtog  Regje- 
ringen. Det  Møde,  som  saalænge  havde  været  omhandlet,  paaskyndte 

man  derfor.  I sit  eget  og  Rigsraadets  Navn  indkaldte  Hertugen  et 
Møde  til  Upsala  Februar  1593.  Det  var  egentlig  et  Kirke- 
møde, men  dog  saaledes  at  Kirken  repræsenteredes  ikke  blot  af 
Klerus,  men  ogsaa  af  Lægmænd.  Kongens  Samtykke  til  Mødets 
Afholdelse  blev  hverken  forlangt  eller  afventet.  Mødets  Beslutninger, 
som  publiceredes,  efteråt  Forhandlingerne  var  tilende,  20de  Marts 
1 593»  var  i det  væsentlige  følgende: 

1.  Den  svenske  Kirke  vil  blive  ved  Guds  rene  og  saliggjø- 
rende Ord  i de  profetiske,  evangeliske  og  apostoliske  Skrifter.  Dette 
Ord,  som  er  af  den  Helligaand,  er  den  sande  kristelige  Trosgrund  og 
Normen,  hvorefter  al  Lære  maa  dømmes,  og  det  behøver  ingen  For- 
klaring af  andre,  det  være  sig  de  hellige  Fædre  eller  hvem  som 
helst  anden. 

2.  Den  bekjender  sig  til  det  apostoliske,  nicænske  og  athana- 
sianske  Symbol,  den  Augsburgske  Bekjendelse  af  1530  og  den  svenske 
Kirkeordning  af  1572. 

3.  Forsaavidt  i denne  sidste  var  bibeholdt  enkelte  Ceremonier, 

som  paa  Grund  af  Misbrug  ellers  i Almindelighed  var  aflagte  i de 
evangeliske  Menigheder,  paalægges  det  Presteme  at  modvirke  saa- 
danne  Misbrug  ved  Belærelse.  Men  kan  det  ikke  ske  uden  at  selve 
Cermonieme  afskaffes,  saa  skal  Biskopeme  raadslaa  med  sine  Dom- 
kapitler  og  de  lærdeste  af  Presterne,  hvorledes  dette  lempeligst 
kan  ske  uden  at  vække  Forargelse.  Specielt  omhandles  Exorcis- 
men  (Djævlebesværgelsen  ved  Daaben),  om  hvilken  man  erklærer,  at 
den  vel  ikke  er  nødvendig,  men  at  man  dog,  da  den  vel  stemmer 
med  Daabshandlingen,  vil  beholde  den,  alene  med  den  Forandring, 
at  der  istedenfor  «Far  hårut»  skal  siges:  «Vik  hårifrån».  Dog  vil 

man  hermed  ikke  fordømme  de  udenlandske  Menigheder  eller  «høie 
Personer  i Riget»,  som  ikke  bruger  den.1) 

4.  Liturgien  forbydes  som  overtroisk  og  forargelsesvækkende 
og  i sin  Grund  aldeles  overensstemmende  med  den  papistiske  Messe. 
Derhos  forkastes  Papisternes  og  Sakramenteremes  ligesom  Gjendø- 
bemes  og  alle  andre  Kjætteres  Vildfarelser. 

5.  Ihvorvel  Mødet  var  af  den  Mening,  at  fremmede  Konfes- 
sioners  Tilhængere  ikke  burde  tillades  at  nedsætte  sig  inden  Riget, 
kunde  dette  dog  for  Handels  og  Vandels  Skyld  ikke  hindres;  men 
det  maatte  ikke  tillades  dem  at  holde  offentlig  Gudstjeneste;  de, 
som  gjorde  sig  skyldige  heri  eller  som  talte  haanligen  om  Lan- 
dets Religion,  skulde  straffes. 


*) 


Herved  sigtes  til  Hertug  Karl,  der  i sit  Fyrstendømme  allerede  havde  begyndt 
at  afskafTe  den.  Smlgn.  forøvrigt  S.  272. 

Dette  var  Mødets  vigtigste  Beslutninger.  Endnu  maa  tilføies, 
at  Abraham  Andreæ , Liturgiens  vigtigste  theologiske  Modstander, 
blev  sat  paa  den  ledige  Erkebispestol.  VedUpsalamødetafslut- 
tes  først  den  svenske  Reformationshistorie,  ligesom  dets 
Beslutninger  indtil  den  Dag  idag  er  den  svenske  Kirkes  Grund- 
lov.  Spørgsmaalet  var  dog  for  det  første  endnu,  hvorvidt  Kongen 
vilde  anerkjende  Upsalamødet.  I September  1593  kom  Sigismund 
til  Sverige.  Det  vakte  almindelig  Misnøie  at  se  flere  Jesuiter  i hans 
Følge,  deriblandt  den  pavelige  Legat  Malaspina . Forbitrelsen  mod 
Papismen  gav  sig  i Stockholm  endog  Luft  i voldsomme  Optrin  mel- 
lem  Borgerne  og  Katholikeme  i Kongens  Følge.  Sigismund  væg- 
rede  sig  vel  ved  at  stadfæste  Upsalamødet,  og  da  han  saa,  at  han 
ikke  kunde  faa  de  der  fattede  Beslutninger  aldeles  ophævede,  søgte 
han  ialfald  at  sikre  sine  Trosbrødre  fri  Religionsøvelse  ved  at  faa  op- 
hævet  den  herhen  hørende  Bestemmelse  i Mødets  Beslutninger.  Men 
alle  hans  Forsøg  strandede  paa  Hertugens  og  Stændernes  standhaf- 
tige Modstand ; de  vægrede  sig  ved  at  tilstede  Kongens  Kroning,  hvis 
han  ikke  underskrev.  Sigismund  maatte  give  efter. 

Men  samtidig  med  at  han  underskrev,  nedlagde  han  paa  Mala- 
spinas  Raad  en  hemmelig  Protest  mod  den  ham  aftvungne  Ed  og 
forpligtede  sig  for  Legaten  til  at  skaffe  Katholikeme  de  samme  Ret- 
tigheder,  som  de  Lutherske  havde.  Snart  viste  han  ogsaa,  at  han  ikke 
ansaa  den  ham  aftvungne  Underskrift  for  bindende.  Han  begunsti- 
gede  Katholikeme  paa  forskjellig  Vis  og  oprettede  en  katholsk  Guds- 
tjeneste i Stockholm,  som  ogsaa  efter  Kongens  Afreise  til  Polen  holdtes 
gaaende.  Misnøien  herover  var  stor,  og  en  Rigsdag  i Søderkjøpittg 
1 595  forbød  al  anden  Gudstjeneste  end  den  evangeliske  og  forviste 
alle  katholske  Prester  fra  Riget. 

Hertil  kom,  at  Folket  var  misfornøiet  over,  at  Kongen  stadig 
opholdt  sig  i Polen,  og  at  han  trak  polske  Tropper  ind  i Landet. 
Dette  i Forbindelse  med  Hertug  Karis  ærgjerrige  Planer  berøvede 
tilslut  Sigismund  Kronen.  I 1 598  kom  han  til  Sverige  med  en  polsk 
Hær  og  havde  i Begyndelsen  Fremgang.  Endog  Erkebiskopen  Abra- 
ham Andreæ  sluttede  sig  til  ham,  da  han  imidlertid  var  bleven 
uenig  med  den  temmelig  selvraadige,  til  Kalvinismen  heldende  Her- 
tug Karl.  Men  i Slaget  ved  Stångebro  led  Sigismund  et  fuldstæn- 
digt  Nederlag  og  forlod  strax  Riget,  som  han  aldrig  mere  gjensaa. 
I det  følgende  Aar  blev  han  paa  et  Rigsmøde  i Stockholm  erklæret 
afsat,  og  paa  Rigsdagen  i Linkjøping  1600  blev  Kronen  tilbudt  Her- 
tug Karl.  Denne  vedblev  dog  fremdeles  at  styre  Riget  som  Rigs- 
forstander;  først  i 1604  modtog  han  den  ham  tilbudte  Krone,  efterat 

Sigismunds  yngre  Broder  Johan  frivillig  havde  frasagt  sig  al  Arve- 
ret.  Erkebiskop  Abraham  var  imidlertid  allerede  i Aaret  1598 
bleven  fængslet  og  holdtes  med  nogle  faa  Afbrydelser  i Fangen- 
skab  til  sin  Død  1608.  Ved  denne  Udgang  paa  Striden  ophørte 
for  Fremtiden  alle  papistiske  Forsøg  paa  at  vinde  Sverige  tilbage 
for  Katholicismen. 

Andet  Afsnit. 


Tidsrummet  1550 — 1617.  Kryptokalvinisme.  Jesuitmissioner. 

Den  lutherske  Kirkes  Befæstelse. 

Den  sidste  Halvdel  af  det  i6de  Aarhundrede,  det  Tidsrum  alt- 
saa,  som  fulgte  nærmest  efter  Reformationens  Indførelse  i de  nordiske 
Lande,  var  optagen  af  Kamp  dels  mod  den  hemmeligt  indtrængende 
Kalvinisme  (Kryptokalvinismen)  dels  mod  den  romerske  Kirke,  for- 
saavidt  denne  ved  flere  Jesuitmissioner  søgte  at  vinde  det  tabte  til- 
bage.  Den  fra  Romerkirken  truende  Fare  var  mere  ydre  og  derfor  * 
mindre  farlig,  medens  derimod  Forsøgene  paa  hemmeligen  at  ind- 
smugle  Kalvinismen  medførte  saa  meget  desto  større  Fare  for  den 
lutherske  Kirke,  som  disse  Forsøg  foretoges  i det  skjulte  og  inden- 
for  den  lutherske  Kirkes  egne  Enemerker.  Men  før  vi  gaar  over  til 
dette  Afsnit  af  Nordens  Kirkehistorie,  vil  det  være  nødvendigt  først 
at  kaste  et  Blik  paa  den  tysk-lutherske  Kirkes  Tilstand  paa  denne  Tid. 

De  tyske  Theologer  inden  den  lutherske  Kirke  havde  delt  sig  i 
to  store  • Hovedgrupper,  de  orthodoxe  Lutheranere  paa  den  ene  Side, 
Kryptokalvinisterne  eller  Filipisterne  (saa  kaldet  efter  deres  Hoved 
Filip  Melanchton)  paa  den 'anden  Side.  Disse  sidste,  der  havde  sine 
Hovedsæder  i Wittenberg  og  Leipzig,  heldede  i Læren  om  Synden 
og  om  de  gode  Gjeminger  til  den  romerske  Kirkes  semipelagianise- 
rende  Anskuelser,  i Læren  om  Kristi  Person  og  om  den  hellige  Nad- 
vere  derimod  til  Kalvins  Opfattelse.  I denne  Sammenhæng  vedkom- 
mer os  kun  deres  Lære  om  Kristi  Person  og  den  hellige  Nadvere. 
De  mente  nemlig,  at  Kristus  ikke  kunde  være  tilstede  i Nadveren 
med  sit  Legeme,  da  han  jo  var  i Himmelen  og  hans  menneskelige 
Legeme  selv  i Forklarelsen  fordrede  Indskrænkning  i Rum.  De 
betragtede  Differenspunkteme  mellem  Luthers  og  Kalvins  Lære  som 

forholdsvis  ubetydelige  og  ligegyldige,  naar  man  kun  fastholdt,  at 
den  troende  i Nadveren  fik  Delagtighed  i den  forklarede  Frelser.  I 
Modsætning  hertil  fremholdt  de  orthodoxe  Lutheranere  i Overens- 
stemmelse med  Luthers  Lære  Kristi  Legemes  Ubiquitet  eller  Allesteds- 
nærværelse,  idet  de  med  Luther  lærte,  at  Kristi  menneskelige  Natur 
og  saaledes  ogsaa  hans  Legeme  ved  Forklarelsen  var  bleven  delagtig 
i hans  guddommelige  Natur  og  dennes  Egenskaber,  og  at  som  Følge 
heraf  Kristus  virkelig  og  sandelig  var  tilstede  i den  hellige  Nadvere, 
ogsaa  med  sit  forklarede  Legeme. 

Den  herom  førte  Strid,  den  saakaldte  kryptokalvinistiske  Strid , 
førtes  i flere  lutherske  Lande,  navnlig  i Kursachsen,  hvor  Kur- 
fyrst  August  dengang  regjerede.  Han  stod  længe  i den  Formening, 
at  Wittenberg  endnu  stedse  var  den  ægte  Lutherdoms  Sæde,  og  flere 
af  Kryptokalvinistemes  Hovedmænd  stod  høit  i hans  Gunst.  De  be- 
nyttede denne  Stilling  til  i Hemmelighed  at  forberede  Jordbunden 
dels  ved  at  faa  sine  Meningsfæller  ansatte  i indflydelsesrige  Stillinger 
dels  ved  at  udgive  anonyme  Smaaskrifter  i kalvinistisk  Aand.  De 
fremstillede  Sagen  saaledes  for  Kurfyrsten,  at  de  selv  var  de  rette 
Lutheranere,  medens  deres  Modstandere  kun  var  ensidige  og  hyper- 
lutherske  Fanatikere,  som  ved  sin  Stridssyge  havde  fremkaldt  den 
hele  Strid.  Endelig  vovede  de  at  rykke  ud  med  et  i afgjort  kalvini- 
stisk Aand  affattet  Skrift  om  Nadveren  (exegesis  perspicua  contro - 
versiæ  de  coena  Domini ).  Men  da  fik  endelig  Kurfyrsten  Øinene  op, 
og  Filipisterne  blev  nu  enten  landsforviste  eller  fængslede. 

Ogsaa  i Norden  var  der  mange  Filipister,  hvorfor  den  samme 
Kamp  ogsaa  blev  ført  her,  en  Kamp,  der  ligesom  i Kursachsen  endte 
med  Lutherdommens  fuldstændige  Seier.  Vi  kan  for  Oversigtens 
Skyld  afgrænse  Tidsrummet  fra  det  Aar,  Kristian  IIFs  Bibel  udkom 
(1550)  til  den  lutherske  Reformations  første  Jubelaar  (1617). 

§ 1- 

Hemmingsen  og  hans  Skole.  Konkordlebogens  Afvisning  i 

Danmark  og  Norge. 

De  danske  Reformatorers  Slægt  var  vandret  bort  og  en  anden 
traadt  i dens  Sted.  Den  Mand,  som  inden  denne  nye  Slægt  indtog 
den  betydningsfuldeste  Stilling  og  gav  Tiden  dens  særegne  theolo- 
giske  Karakter,  var  Nils  Hemmingsen . Han  var  en  Bondesøn  fra 
Lolland,  født  1513.  Sin  første  Undervisning  modtog  han  i forskjel- 
lige Skoler,  senest  i Roskilde  og  i Lund,  til  hvilket  sidste  Sted  han 
begav  sig  for  at  studere  Græsk  under  Kanniken  Mester  Bents  Veiledning. 

Da  Tiden  kom,  at  han  skulde  begive  sig  til  et  Universitet,  gik  han 
til  Wittenberg  1537,  da  Kjøbenhavns  Universitet  dengang  endnu  ikke 
var  traadt  i Virksomhed  efter  sin  Restauration.  I fem  Aar  opholdt 
han  sig  i Wittenberg  under  ivrigt  Studium,  men  i trange  Kaar.  De 
faa  Penge,  han  havde  ført  med  sig,  var  bleven  ham  frastjaalne  under- 
veis, og  han  maatte  i Wittenberg  tjene  sit  Brød  ved  privat  Under- 
visning og  ved  at  afskrive  Forelæsninger.  Han  kom  hjem  med  varme 
Anbefalinger  fra  Melanchton  og  blev  allerede  1 543  ansat  ved  Kjøben- 
havns Universitet  som  Professor  i Græsk,  senere  i Dialektik  og  He- 
braisk; tillige  blev  han  1547  Prest  ved  Helliggeisteskirke  og  endelig 
Doctor  og  Professor  i Theologien,  fra  1572  ogsaa  Universitetets 
Vicekansler. 

Under  sin  mangeaarige  Lærervirksomhed  vandt  Hemmingsen 
selv  et  stort  Navn  og  gav  Kjøbenhavns  Universitet  adskillig  Ry  i 
Udlandet.  Hans  talrige  Skrifter1)  var  ogsaa  her  almindelig  udbredte 
og  anseede,  navnlig  hans  Pastoraltheologi.  Gjennem  sin  talrige  Disci- 
pelskare  paatrykte  han  den  danske  Kirkes  Lærerstand  sin  eiendom- 
melige Karakter.  Hans  store  Indflydelse  og  Anseelse  er  udtalt  i hans 
Hædersnavn:  «Danmarks  almindelige  Lærer >,  «Fædrelandets  og 

Universitetets  Ære  og  Pryd«.  Hans  theologiske  Standpunkt  var  fili- 
pistisk.  Med  Liv  og  Sjæl  tilhørte  han  den  filipistiske  Retning,  saa- 
ledes  som  den  repræsenteredes  af  Wittenbergeruniversitetet.  Navnlig 
hyldede  han  ogsaa  i de  Stykker,  hvorom  Kampen  paa  hans  Tid  iv- 
rigst  førtes  i Tyskland,  Nadverlæren  og  den  dermed  sammenhængende 
Lære  om  Kristi  Person,  Filipismens  Kryptokal vinisme. 

Det  Navn,  Hemmingsen  selv  havde  og  Kjøbenhavns  Universitet 
gjennem  ham  havde  vundet  ogsaa  i Tyskland,  gjorde,  at  den  danske 
Kirke  ikke  kunde  blive  staaende  udenfor  de  Stridigheder,  som  Kryp- 
tokalvinismen  fremkaldte  i Tyskland.  Under  disse  Stridigheder  søgte 
enkelte  lutherske  Theologer  at  tilveiebringe  Enighed  igjen;  i Spidsen 
for  dette  Enighedsparti  stod  Kansleren  ved  Universitetet  i Tiibingen 
Jakob  Andreæ.  Han  mente,  at  Enigheden  alene  kunde  opnaaes  derved,. 


J)  Af  hans  Skrifter  kan  navnlig  merkes:  Enchiridion  theologicum  1557,  Po stilla 

1561,  en  kort  Udlæggelse  af  Sendagsevangelieme , som  han  oprindelig  havde 
foredraget  i sit  eget  Hjem,  Pastor  sive  pastoris  optimus  vivendi  et  agendi  modus 

1562,  en  Pastoraltheologi,  som  indeholder  meget  værdifulde  Momenter  til  denne 
Tids  Historie,  Kommentarer  til  Pauli  Br  eve  m.  m.,  Lifsens  Vei  d.  e.  en  vis  og 
kristelig  Undervisning  om,  hvad  det  Menneske  skal  vide,  tro  og  gjere,  som  til 
det  evige  Liv  vil  indgaa  (senere  oversat  paa  Latin  af  A.  S.  Vedel),  De  conjugio- 
et  divortio  1572,  Demonstratio  indubitata  veritatis  de  Domino  Jesu  vero  Deo  et 
vero  ho  mine  1571,  Syntagma  institietionum  christianarum  1574,  hans  dogmatiske 
Hovedverk. 

at  man  i klare,  bestemte  Udtryk  fik  formuleret  den  lutherske  Lære 
om  de  Ting,  Kampen  gjaldt,  og  med  megen  Iver  søgte  han  nu  at 
samle  de  lutherske  Theologer  om  dette  Konkordieverk.  I denne 
Hensigt  foret  og  han  Reiser  til  de  lutherske  Hoffer  og  Universiteter 
for  at  vinde  Fyrsterne  og  Theologerne  for  sin  Plan.  Paa  disse  sine 
Reiser  kom  han  ogsaa  til  Danmark. 

Om  Andreæ  kom  til  Kjøbenhavn,  maa  ansees  for  meget  tvivl- 
somt.  Derimod  er  det  sikkert,  at  han  var  i Haderslev  hos  Hertug 
Hans  og  paa  Koldinghus  hos  Enkedronning  Dorothea.  Fra  dette 
Sted  skrev  han  (13de  Nov.  1569)  til  Hemmingsen,  udviklede  sin  Enig- 
hedsplan for  ham  og  udtalte  sit  Haab  om,  at  han  vilde  slutte  sig  til 
den.  Han  fremstillede  derhos  Brenz's  Ubiquitetslære,  om  hvilken 
han  ønskede  at  samle  alle  dem,  der  bekj endte  sig  til  den  Augsburgske 
Konfession,  og  begjærede  Hemmingsens  Svar,  om  han  billigede  den. 
Hemmingsens  Svar  indlod  sig  aldeles  ikke  paa  Ubiquitetslæren,  men 
indeholdt  alene  en  Bekjendelse  om  Nadveren,  at  «Herrens  Legeme 
og  Blod  er  virkelig  nærværende  og  uddeles  i Nadveren,  og  at  denne 
Nærværelse  er  reel  samt  foregaar  paa  overnaturlig,  himmelsk,  og 
guddommelig  Maade,  som  Luther  skriver».  Bekjendelsen  var  saa 
forsigtig  affattet,  at  den  ikke  lod  sig  angribe;  men  da  Hemmingsen 
kun  i Almindelighed  havde  erklæret,  at  han  hyldede  den  lutherske 
Nadverlære,  uden  at  udtale  sig  om  de  nærmere  og  skarpere  Bestem- 
melser, som  de  strengt  lutherske  Theologer  i det  hele  uddrog  som 
dens  nødvendige  Konsekvenser,  kunde  hans  Bekjendelse  ikke  agtes 
tilfredsstillende  af  Andreæ . Meget  mere  drog  denne  den  Slutning, 

at  Hemmingsen  var  Kryptokalvinist. 

Hos  Kongen,  Frederik  II,  fandt  Andreæ  ikke  større  Deltagelse 
end  hos  Theologerne,  der  lededes  af  Hemmingsen,  deres  «store 
Lærer».  Frederik  II  vilde  vistnok  ikke  noget  andet  end  blive  ved 
den  lutherske  Kirke  og  den  Kirkeorden,  hans  Fader  havde  grundlagt. 
Men  de  skarpe  theologiske  Bestemmelser,  hvorom  Striden  dreiede 
sig,  havde  han  ikke  selv  noget  Skjøn  paa.  Han  lod  sig  i saa  Hen- 
seende lede  af  sine  Theologers  Dom.  Frederik  anskuede  derfor 
Sagen  væsentlig  paa  samme  Maade,  som  hans  Svoger  Kurfyrst  Au- 
gust anskuede  den,  saalænge  han  stod  under  det  filipistiske  Partis 
Indflydelse.  I de  strengt  lutherske  Theologer  saa  han  et  Parti  af 
Ivrere,  der  gik  ud  over  de  lutherske  Bestemmelser,  og  som  ved  sin  . 
Stridssyge  forstyrrede  Enigheden  inden  Kirken.  Enigheden  inden 
Kirken  var  det,  Frederik  vilde  opretholde,  men  den  mente  han  just 
at  opretholde  ved  at  holde  den  Bevægelse,  som  gik  gjennem  Tysk- 
land, ude  fra  Danmark. 

Hverken  hos  Theologerne  eller  hos  Kongen  fik  saaledes  Andreæ 

nogen  Indgang  med  sin  «Enighedsplan».  Tvertimod  bestyrkedes 
Hetnmingsen  mere  og  mere  i sin  Forbindelse  med  Wittenbergerne. 
Under  Kong  Frederiks  Bryllup  i Juli  1572  var  Kurfyrst  August  nær- 
værende, og  i hans  Følge  befandt  sig  Hovederne  for  Filipisterne  i 
Kursachsen,  Hofpresten  S tess  el  og  Livlægen  Dr.  Caspar  Peucer , 
Melanchtons  Svigersøn.  Disse  havde  naturligvis  meget  at  konferere 
med  Hemmingsen  om,  og  denne  træder  nu  ogsaa  mere  aabent  frem 
med  sine  kryptokalvinistiske  Meninger. 

Allerede  1571  havde  Hemmingsen  udgivet  sit  Skrift  om  Gud- 
mennesket (demonstratio  indubitatæ  veritatis  etc.)  og  heri  fremtraadt 
som  en  bestemt  Modstander  af  Ubiquitetslæren : Kristi  Menneske- 
natur vedbliver  ogsaa  • efter  Himmelfarten  at  beholde  den  Egenhed, 
som  er  Legemlighedens  vigtigste  Kjendemerke,  nemlig  at  være  be- 
grænset  til  et  vist  Sted  ( communicatio  idiomatum  gjælder  ikke  for 
Naturernes  Vedkommende).  Følgeslutningen  med  Hensyn  til  Kristi 
legemlige  Nærværelse  i Nadveren  uddrog  han  vel  ikke,  men  den  laa 
der.  Endnu  mere  uforbeholdent  og  djærvt  traadte  han  dog  frem 
mecj  sine  Anskuelser  efter  at  have  været  sammen  med  Støssei  og 
Peucer.  Saaledes  udgav  han  1574  sit  dogmatiske  Hovedverk:  Syn - 
tagma  etc.,  hvor  han  ganske  afgjort  udtalte  sig  i kalvinistisk  Retning 
angaaende  Nadveren:  «Sakramenterne  er  Tegn,  som  forvisser  den 
troende  om  Guds  Naade  i Kristo ; den,  der  modtager  dem  uværdigen, 
forsynder  sig  paa  samme  Maade  som  den,  der  hører  Ordet  uvær- 
digen.   Kristus  er  her  tilstede  ikke  med  Hensyn  til 

Stedet,  men  med  Hensyn  til  Menneskets  Tro,  der  rigtig  bruger 
Kristi  hellige  Nadvere». 

Kalvinismen  var  her  saa  aabenbar,  at  man  maatte  blive  opmerk- 
som  paa  den.  Men  Kongen  vilde  ikke  gjerne  laane  Øre  til  Angreb 
paa  Hemmingsen  og  vilde  helst  lade  det  gaa  umerket  forbi,  forat 
ikke  den  danske  Kirke  og  Skole  skulde  tabe  sit  gode  Navn  for  Ret- 
troenhed.  Han  lod  sig  [derfor  nøie  med  at  kålde  Hemmingsen  til 
Frederiksborg  (Juni  1574)  og  at  paalægge  ham  og  hans  Kolleger  ikke 
mere  at  disputere  om  Nadveren.  Forresten  tog  han  Hemmingsens 
Forklaringer  for  godt  og  lovede,  at  hvad  han  muligens  havde  forseet 
sig  i sit  Skrift,  skulde  holdes  ham  tilgode,  naar  han  ikke  mere  yp- 
pede  Strid  om  Nadveren. 

Den  26de  Juni  1574  udkom  en  kongelig  Befaling,  der  satte  den 
Augsburgske  Konfession  som  Lærenorm.  Det  heder  heri:  «Efterdi 
vi  erfare,  at  udenlands  allevegne  baade  udi  Kirker  og  Skoler  skal 
yppes  adskillige  nye  Disputatser  om  Sakramentet  og  andre  den 
kristelige  Lærdoms  Artikler  af  urolige  Mennesker,  som  mere  søge 
deres  egen  Ærgjerrighed  end  Guds  Lov  og  Ære,  — ville  vi, 

at  udi  alle  Kirker  paa  det  enfoldigste  skal  prædikes  og  læres  om 
Sakramentet  efter  den  Augsburgske  Konfession  og  ingen  ny  subtilig 
Disputats  derom  opvækkes  » . Disse  Ord  viser  klart,  hvad  Kongen 
dømte  om  de  vakte  Stridigheder,  og  hvad  hans  Hensigt  var  med  at 
paabyde  den  Augsburgske  Konfession,  som  ogsaa  Kryptokalvinisterne 
anerkjendte,  rigtignok  helst  i dens  forandrede  Form.  Kongen  vilde 
fremfor  alt  have  Fred.  Da  hans  forrige  Hofprest  Henrik  v.  Bruchofen 
i Lund  tænkte  at  skrive  mod  Hemmingsens  Syntagma,  befalede 
Kongen  ham  at  afholde  sig  derfra,  ellers  vilde  han  blive  vist  ud  af 
Landet.  Bruchofen  maatte  derfor  tie ; men  snart  rettedes  Angrebene 
mod  Hemmingsen  fra  Tyskland  af. 

Her  havde  Kurfyrst  August  faaet  Øinene  op,  da  Filipisterne 
udgav  sit  kalvinistiske  Skrift  om  Nadveren  ( exegesis  perspicua  etc.) 
1574.  De  af  ham  afsatte  sachsiske  Theologer  beraabte  sig  nu  stadig 
paa  den  høit  anseede*  Hemmingsen.  Ja  da  denne  netop  i samme  Aar 
udgav  sin  Syntagma,  fik  det  næsten  Udseende  af,  at  den  samtidige 
Udgivelse  af  Exegesis  og  af  Syntagma  var  et  aftalt  Spil  til  samtidigt 
Angreb  paa  den  lutherske  Lære  i begge  Riger.  Kurfyrsten,  der  saa 
sin  Svoger  Frederik  II  omgivet  af  den  samme  Kryptokalvinisme,  som 
han  selv  just  var  frigjort  fra,  skrev  nu  Frederik  II  til  for  at  advare  ham. 

Dette  Kurfyrstens  Brev  blev  heller  ikke  uden  Virkning.  Kongen 
lod  de  kjøbenhavnske  Theologer,  Biskopen,  Professorerne  og  Presterne 
indstævne  til  et  Mode.  Rigshovmesteren  Peder  Oxe  meddelte  dem 
her  i Kongens  Navn  de  Beskyldninger,  som  fra  Sachsen  var  gjort 
mod  dem,  og  kundgjorde  dem  Kongens  Vilje,  at  de  «skulde  skrive 
og  lære  om  Herrens  Nadvere  enfoldigen  efter  den  Augsburgske  Kon- 
fession, saafremt  Kongen  ikke  skulde  straffe  det  paa  deres  Liv». 
Nils  Hemmingsen  paalagdes  det  derhos  udtrykkelig  at  tilbagekalde 
sin  Artikel  de  coena  Domini  (om  Herrens  Nadvere).  Nogle  Dage 
efter  (9de  Juli  1575)  maatte  ogsaa  Presteskabet  underskrive  en  For- 
pligtelse,  hvorved  det  erkjendte  «den  rette  profetiske  og  apostoliske 
Lærdom  at  være  den,  som  kortelig  er  forfattet  i Luthers  Katekisme 
og  den  Augsburgske  Konfession»,  og  fremdeles  bekjendte  «samme 
Lærdom  baade  hidtil  at  have  lært  og  prædiket  og  herefter  i lige 
Maade  at  ville  lære  og  prædike  under  Livs  Straf,  om  nogen  bliver 
befunden  derimod  at  gjøre».  Tillige  blev  det  bestemt,  at  ikke  noget 
skulde  trykkes  «enten  her  i Riget  eller  udenlands,  uden  at  det  tilforn 
af  menige  Professorer  er  overseet». 

Med  denne  Erklæring  mente  Frederik  at  have  bragt  Sagen  til 
Ende.  Erklæringen  blev  sendt  til  Kurfyrsten,  som  imidlertid  ikke 
fandt  den  tilfredsstillende,  da  den  ikke  udtalte  sig  om  Kristi  legem- 
lige Ubiquitet.  Han  vedblev  derfor  at  rette  yderfigere.  Advarsler  og 

Forestillinger  til  Frederik.  Dette  bevægede  Kongen  til  i Februar 
1 576  at  tilskrive  Universitetet,  åt  han  fra  Udlandet  paany  var  bleven 
mindet  om,  at  de  danske  Kirker  og  Skoler  var  komne  i Mistanke 
for  kalvinsk  Lærdom  ved  Hemmingsens  Syntagma , og  at  denne  Mis- 
tanke kun  kunde  fjernes  ved  en  udtrykkelig  Gjenkaldelse  fra  Hem- 
mingsens Side.  Professorerne  skulde  derfor  kalde  Hemmingsen  for 
sig  og  kræve  af  ham  en  paa  Latin  affattet  Tilbagekaldelse1).  Hem- 
mingsen vilde  imidlertid  nødig  gaa  ind  paa  en  Tilbagekaldelse  af, 
hvad  han  havde  lært,  og  hans  Kolleger  vilde  ogsaa  gjerne  skaane 
ham  for  en  saadan  Ydmygelse.  Han  afgav  derfor  kun  en  kort  Erklæring 
om,  at  han  tilbagekaldte  alt  det  i sine  Skrifter,  som  stred  mod  den 
Augsburgske  Konfession  og  Luthers  lille  Katekismus.  Men  da  denne 
Erklæring  ikke  sagde  mere  end  den  tidligere  afgivne,  forlangte  man 
et  klarere  Svar.  Han  kom  nu  med  en  udførligere  Forklaring,  hvori 
han  udviklede  sin  Nadverlære.  Heller  ikke  denne  fandtes  tilfredsstil- 
lende. Biskopen  Poul  Madsen  gjorde  nemlig  opmerksom  paa,  at 
hvad  Hemmingsen  nu  havde  erklæret,  nok  kunde  have  været  tilstræk- 
keligt,  hvis  han  ikke  havde  skrevet  Syntagma\  men  nu  maatte  der 
en  fuldstændig,  Tilbagekaldelse  til.  Man  gjorde  Udkast  til  en  saadan 
og  opfordrede  Hemmingsen  til  at  skrive  sit  Navn  under.  Han  er- 
klærede  sig  villig  hertil,  dog  med  den  Reservation,  at  han  selv  kunde 
forklare  og  fortolke,  hvad  det  var,  han  satte  sit  Navn  under.  Da 
man  ikke  kunde  tage  imod  en  saadan  forbeholden  Underskrift,  sagde 
Hemmingsen  ganske  kort:  «Jeg  bliver  ved  mit».  Tilsidst  gik  han 

dog  ind  paa  den  uforbeholdne  Underskrift,  som  man  forlangte,  og 
til  Underskriften  føiedes  et  ganske  merkeligt  Tillæg  om,  at  hvad  han 
havde  skrevet,  var  udgivet  uden  Kongens  og  de  øvrige  Theologers 
Vidende  og  Vilje.  Det  var  nemlig  Frederik  II  om  at  gjøre  at  faa 
renset  hele  den  danske  Kirke  for  de  Beskyldninger,  der  var  rettet 
mod  den,  hvilket  han  troede  at  kunne  opnaa  derved,  at  det  udtryk- 
kelig blev  sagt,  at  Hemmingsens  Udtalelser  stod  for  hans  egen 
Regning. 

Hermed  syntes  nu  Sagen  mod  Hemmingsen  at  være  bragt  til 
sin  Afslutning.  Men  det  var  dog  bekjendt,  at  Hemmingsen  kun  nød- 
tvungen  havde  underskrevet,  medens  han  i sit  Hjerte  endnu  havde 
samme  Mening  som  før.  Fra  Tyskland  sendte  man  derfor  fremdeles  nye 
Forestillinger  til  Kongen.  Her  havde  Kurfyrst  August  med  Iver  slut- 
tet sig  til  den  Plan,  en  hel  Del  af  de  lutherske  Theologer  havde 
fattet,  at  faa  istand  en  Konkordiebog  for  hele  den  lutherske  Kirke. 


y)  Ny  kirkehist.  Samlinger  IV  S.  278  ff.  og  //.  Rar  dam:  Kjebenhavns  Univ.  II 
S.  142  ff. 

I Juni  1576  afholdtes  et  stort  Møde  i Torgau , hvor  man  opsatte  et 
Bekjendelsesskrift,  der  fik  Navnet  « den  torgauske  Bog » og  som  dan- 
nede Grundlaget  for  den  senere  saa  bekj  endte  Konkor die  formel. 
Torgauerbogen  sendtes  nu  rundt  til  de  lutherske  Fyrster  og  Theolo- 
ger,  forat  de  kunde  afgive  sine  Erklæringer  om  den.  Den  blev  og- 
saa  sendt  til  Frederik  II  med  Anmodning  om  at  forelægge  den  for 
sine  Theologer  og  faa  dem  til  at  bifalde  den. 

Men  Frederik  afviste  med  Bestemthed  denne  Begjæring  og  neg- 
tede  at  afgive  den  forlangte  Betænkning1),  støttende  sig  til  de  Grunde, 
at  et  nyt  Bekjendelsesskrift  ikke  alene  vilde  være^overflødigt,  men  en- 
dog skadeligt,  da  det  istedenfor  at  tjene  til  Enighedens  Bevarelse 
tvertom  vilde  fremkalde  nye  Stridigheder  i hans  Land,  hvor  man 
holdt  fast  ved  den  ægte  lutherske  Kirke  og  ikke  havde  kjendt  noget 
til  saadanne  Stridigheder  som  i Tyskland.  Kongen  frygtede  for,  at 
denEnighed,  som  hidindtil  havde  hersket  i hans  Rige,  vilde  svækkes 
og  tilintetgjøres,  hvis  han  indlod  sig  paa  dette,  og  naar  han  selv 
havde  givet  Befalinger  til  at  hindre  Disputatser,  vilde  han  heller  ikke 
selv  fremkalde  saadanne  og  forstyrre  Freden. 

I dette  afvisende  Svar  saa  Konkordieverkets  Mænd  et  Bevis  for, 
at  det  ikke  stod  saa  vel  til  i Kongens  Lande,  som  han  mente.  «Hvor 
der  ved  et  Universitet  er  et  saadant  Hoved  for  Theologeme,  der  er 
det  let  at  formode,  hvorledes  Tilhørerne  og  Disciplene  er».  Der  kom 
fremdeles  Tid  til  anden  nye  Forestillinger  til  Kongen  fra  hans  Slægt- 
ninge  i Tyskland.  Saaledes,  da  der  uden  Hemmingsens  Vidende  i 
Genf  blev  besørget  et  nyt  og  uforandret  Oplag  af  hans  Syntagma , 
hvor  altsaa  hans  kalvinistiske  Nadverlære  fremdeles  stod  der  uden 
de  Forandringer,  som  stemmede  med  hans  Tilbagekaldelse.  Heraf 
tog  Kongens  Svigermoder,  den  ivrigt  lutherske  Hertuginde  Elisabet 
af  Mecklenburg , Anledning  til  at  henvende  sig  til  Frederik  II  med  en 
Advarsel  mod  Hemmingsen,  hvem  hun  betegnede  som  en  meget  far- 
lig Mand.  Frederik  svarede,  at  man  aldeles  ikke  kunde  lægge  Hem- 
mingsen det  tillast,  at  man  i Tyskland  foranstaltede  et  nyt  og  ufor- 
andret Oplag  af  hans  Syntagma,  saalænge  som  han  selv  var  aldeles 
udenfor  Sagen.  Enten  det  nu  var  denne  Udgave  eller  noget  andet, 
der  gav  Anledningen  — nok  er  det,  at  ogsaa  Kurfyrsten  paany  kom 
med  en  Forestilling  til  Kongen. 

Disse  gjentagne  Forestillinger  og  Henvendelser  fra  Tyskland 
bevægede  nu  endelig  Frederik  til  at  foretage  det  afgjørende  Skridt 
mod  Hemmingsen.  I Aaret  1579  fik  denne  nemlig  sin  Afsked  fra 
Universitetet,  men  i meget  naadige  Udtryk.  Han  fik  derhos  Befaling 


l)  ff.  Rørdam:  Kjøbenh.  Univ.  II.  S.  154. 

til  at  forlade  Kjøbenhavn  og  drage  til  Roskilde,  hvor  der  anvistes 
ham  et  Kanonikat  til  Underhold.  Resten  af  sine  Dage  henlevede  nu 
den  gamle  Mand  i Roskilde.  Den  Holdningsløshed,  han  havde  vist 
under  sin  Tilbagekaldelse,  paadrog  ham  vel  mange  Angreb,  men  han 
vedblev  dog  fremdeles  at  have  en  agtet  Stilling,  og  han  deltog  gjen- 
nem  flere  Skrifter  fremdeles  i de  kirkelige  Forhandlinger,  i hvilke 
han  engang  havde  været  Sjælen.  Især  sysselsatte  ham  altid  Nad- 
verens  store  Mysterium.  Han  døde  1600,  88  Aar  gammel,  og  blev 
med  stor  Høitidelighed  jordfæstet  i Roskilde  Domkirke.  > 


Kurfyrst  August  og  de  tyske  Theologer  havde  i Hemmingsen 
seet  den  egentlige  Hindring  for,  at  den  dansk-norske  Kirke  kunde 
slutte  sig  til  det  Konkordieverk,  de  nu  saa  ivrigt  arbeidede  paa. 
Ved  hans  Fjernelse  haabede  de  derfor  at  opnaa  Tilslutning  til  deres 
Plan  fra  den  dansk-norske  Kirkes  Side.  Men  ihvorvel  Kong  Frederik 
havde  fjernet  Hemmingsen  paa  Grund  af  de  Forestillinger,  som  idelig 
var  gjort  ham  fra  Tyskland,  var  han  dog  fremdeles  langt  fra  at  ville 
indlade  sig  paa  Konkordieverket,  da  dette  efter  hans  Formening  blot 
vilde  forstyrre  Enigheden  og  opreise  en  Skillevæg,  han  ikke  ønskede, 
mellem  de  lutherske  og  reformerte  Menigheder  og  Lande.  Hem- 
mingsen var  vel  fjernet,  men  dermed  var  ikke  hans  talrige  Skoles 
Indflydelse  brudt. 

Da  Konkordieformelen  var  færdig  og  i 1580  tilligemed  de  øvrige 
lutherske  Bekjendelsesskrifter  udkom  i Konkordiebogert , sendte  Kur- 
fyrst August  den  ogsaa  til  Frederik  II,  pragtfuldt  indbunden  i Fløiel 
med  Guldbeslag  og  ledsaget  af  en  Skrivelse,  hvori  han  bad  Kongen 
om  at  lade  den  gjennemgaa  og  antage  i sine  Riger.  Det  fortælles, 
at  Kongen,  da  han  en  Nat  ikke  kunde  faa  sove,  pludselig  stod  op 
og  bød  sin  Kammertjener  at  gjøre  Ild  paa.  tjeg  har  fanget  en  Djævel, 
som  jeg  vil  brænde».  Med  egen  Haand  skal  han  da  have  kastet 
Bogen  i Ilden.  Om  dette  er  sandt,  er  nu  meget  uvist  ; men  vist  er 
det,  at  Kongen  udstedte  Skrivelser  til  alle  Biskoper,  hvori  han  paa 
det  strengeste  forbød  Bogen:  Boghandlere  maatte  ikke  indføre  eller 
forhandle  den  under  Livsstraf,  Prester  og  Skolemestere  maatte  ikke 
have  den  i sit  Eie,  saafremt  de  ikke  vilde  have  sit  Kald  forbrudt, 
«efterdi  udi  denne  Bog  skal  findes  den  Lærdom,  som  os  og  vore 
Kirker  fremmed  og  ubevant  er1),  at  lettelig  derover  den  Enighed, 
som  til  Guds  Lov  disse  Riger  haver  været  holdne  udi,  kunde  for- 
styrres». 


*)  Sigter  navnlig  til  Ubiqnitetslæren. 

Det  er  sikkerlig  Sagen  mod  Hemmingsen,  som  her  viser  sin 
Eftervirkning ; den  havde  troligvis  ikke  tjent  til  at  gjére  Kongen 
gunstigere  stemt  mod  de  tyske  Theologer  og  deres  Konkordieverk. 
Frederik  holdt  fremdeles  fast  ved  sin  tidligere  Anskuelse,  at  det  var 
aldeles  unødvendigt  for  hans  Lande  at  opstille  nogen  ny  Bekjendelse. 
I denne  sin  Betragtning  blev  han  endnu  mere  bestyrket  ved  de  For- 
handlinger, som  samtidig  førtes  om  denne  Sag  i de  mellem  Kongen 
og  den  hertugelige  'Linje  delte  Hertugdømmer  Slesvig  og  Holsten. 
Ogsaa  her  mødte  den  tyske  Konkordieplan  bestemt  Modstand ; navnlig 
modsatte  den  forøvrigt  strengt  lutherske  Superintendent  v.  Eitzen  sig 
Indførelsen  af  nye  Bekjendelsesskrifter,  og  Konkordiefor melen  blev 
derfor  ogsaa  i disse  Lande  afvist  af  lignende  Grunde  som  i Danmark: 
for  det  første  fordi  et  nyt  Belqendelsesskrift  var  unødvendigt ; dernæst 
fordi  det  snarere  vilde  fremkaldé  Strid  end  ende  den,  og  endelig  fordi 
Konkordieformelen  optog  *Brentfs  forunderlige  Mening  om  Kristi 
Majestæt». 

Ogsaa  politiske  Hensyn  gjorde  sig  gjældende  ved  Afvisningen 
af  Konkordiebogen.  Kong  Frederik  stod  netop  paa  denne  Tid  i 
Underhandlinger  med  de  reformerte  Fyrster  Henrik  af  Navarra  i 
Frankrige  og  Dronning  Elisabet  af  England,  som  begge  to  arbeidede 
for  en  Sammenslutning  af  alle  protestantiske  Fyrster  og  Lande  for 
ved  Enighed  bedre  at  kunne  modstaa  Katholicismens  truende  Magt. 
Og  naar  Romerkirken  gjorde  ivrige  Anstrængelser  for  at  bekjæmpe 
Protestantismen,  burde  man  da  ikke  heller  se  til  at  forene  de  lutherske 
og  reformerte  Menigheder  til  en  fælles  Kamp  mod  Romerkirken  end 
at  foretage  Skridt,  hvorved  et  aabent  Brud  mellem  de  protestantiske 
Kirker  kunde  fremkaldes?  Da  Konkordiebogen  vilde  fremkalde  en 
saadan  Splittelse  inden  den  protestantiske  Leir  og  saaledes  svække 
de  Evangeliskes  fælles  Sag  ligeoverfor  Katholicismen,  var  dette  for 
Frederik  II  ogsaa  en  Grund  til  bestemt  at  afvise  den;  men  Hoved- 
grunden  til  Konkordiebogens  Afvisning  er  dog  først  og  fremst  at  søge 
i den  Indflydelse,  som  Hemmingsens  Lære  havde  udøvet  paa  Kongen 
og  den  hele  Samtid. 


§ 2. 

Den  lutherske  Orthodoxis  Seier.  Hans  Poulsen  Resen 

og  hans  Modstandere. 

Hemmingsens  Skoles  Indflydelse  og  den  Retning,  som  den 
repræsenterede,  var  endnu  ikke  fuldkommen  brudt  ; det  viser  sig  klart 
allerede  i Konkordieformelens  Afvisning.  Det  er  først  under  Kristian  I V’s 

Regjering  i det  17de  Aarhundredes  første  Decennier,  at  Lutherdommen 
vinder  den  fuldstændige  Seier  over  Kryptokalvinismen.  Dette  sidste 
Stadium  af  Kampen  knytter  sig  til  Hans  Poulsen  Resens  Navn. 

H.  P.  Resen  var  født  1561  i Landsbyen  Resen  i Ribe  Stift, 
hvor  hans  Fader  var  Prest,  og  hvis  Navn  han  antog  som  Familie- 
navn. I 1581  blev  han  Student  og  ansattes  allerede  1583  som  Kon- 
rektor  ved  Viborg  Skole.  Denne  Stilling  opgav  han  dog  snart  for 
at  følge  en  ung  Adelsmand  Frederik  Rosenkrantz  paa  en  Udenlands- 
reise.  Under  denne  var  han  3 Aar  i Rostock,  derpaa  i Wittenberg 
og  i Italien  og  vendte  først  efter  8 Aars  Fravær  tilbage  i Aaret  1591. 
Ved  sin  Tilbagekomst  blev  han  strax  ansat  som  Professor  i Logik 
og  extraordinær  Professor  i Theologien.  1597  blev  han  Dr.  theol. 
og  ordinær  Professor  i Theologien.  I denne  Stilling  og  senere  som 
Biskop  optræder  han  da  som  den  lutherske  Orthodoxis  Forkjæmper. 

Den  første  Kamp  gjaldt  Exorcismen  (Djævlebesværgelsen) 
ved  Daaben.  Fra  det  3die  Aarhundrede  var  nemlig  Djævlebesvær- 
gelsen: «Far  ud,  du  urene  Aand,  og  giv  Plads  for  den  Helligaand!» 
bleven  almindelig  i Kirken,  idet  den  brugtes  forud  for  Daabshand- 
lingen.  Ved  Reformationen  var  den  bleven  afskaffet  af  Zwingli  og 
Kalvin,  dels  fordi  de  fandt  den  misvisende,  da  den  Tanke  let  kunde 
indsnige  sig,  at  Barnet  var  besat  af  Djævelen,  dels  fordi  de  ikke  vilde 
beholde  nogen  kirkelig  Skik,  der  ikke  udtrykkelig  stod  paabudt  i den 
hellige  Skrift.  Luther  havde  derimod  beholdt  den,  da  hans  Princip 
var  ikke  at  forkaste  nogen  Kirkeskik,  som  ikke  udtrykkelig  stred  mod 
den  hellige  Skrift.  Indenfor  den  lutherske  Kirke  arbeidede  nu  Krypto - 
kalvinisterne  for  Afskaffelsen  af  Exorcismen.  Det  var  nemlig  ikke 
alene  i Læren  om  den  hellige  Nadvere  og  om  Kristi  Person,  at  det 
kryptokalvinistiske  Parti  adskilte  sig  fra  de  Lutherske.  Ogsaa  i for- 
skjellige mindre  Ting  gik  deres  Opfatning  i reformert  Retning.  Saa 
ledes  arbeidede  de  for  Afskaffelsen  af  Exorcismen  og  af  Nadverele 
menternes  Elevation  eller  Opløftelse,  som  de  kaldte  en  uapostolisk 
Skik  og  en  papistisk  Overtro,  fremdeles  for  Forandring  i Kirkeskik- 
kene,  for  Afskaffelse  af  Messedragten,  for  den  reformerte  Inddeling 
af  de  ti  Guds  Bud  o.  s.  v. 

Inden  den  dansk-norske  Kirke  reistes  Spørgsmaalet  om  Exor- 
cismen derved,  at  Presten  Iver  Bertelsen  paa  Møen  egenmægtig  havde 
udeladt  den  ved  Daaben.  Iver  Bertelsen  havde  studeret  i Wittenberg, 
senere  levet  i Hemmingsens  Hus,  var  saa  bleven  Professor  pædagogicus 
i Kjøbenhavn,  men  kunde  der  ikke  komme  overens  med  sine  Kolleger, 
hvorfor  han  var  bleven  forflyttet  som  Prest  til  Møen.  Da  han  her 
paa  egen  Haand  udelod  Exorcismen  ved  Daaben,  blev  han  1566  til- 
talt og  dømt  til  Embedsfortabelse  og  haardt  Fængsel  i Sorø  Kloster. 

Efter  tre  Aars  Forløb  slap  han  ud  igjen  af  sit  Fængsel,  og  Aaret 
efter  finder  vi  ham  i en  anseet  Stilling  som  Forstander  for  Ringsted 
Kloster 1). 

Imidlertid  var  Misbilligelsen  af  Exorcismen  saa  ofte  udtalt,  at 
Kristian  IV,  der  selv  var  af  den  Mening,  at  «den  uden  nogen  For- 
argelse i Religionen  kunde  afskafles»,  og  som  ved  sin  Datter  Elisabets 
Daab  udtrykkelig  forlangte  den  udeladt  af  Biskop  Winstrup,  kraevede 
Biskopernes  og  de  theologiske  Professorers  Betænkning  om  dens  Af- 
skaffelse  (1606).  Resen  afgav  først  sit  Votum,  hvori  han  søgte  at 
vise,  at  «Exorcismens  Mening  ingenlunde  indeholder  nogen  Overtro 
eller  Ugudelighed,  men  er  sund  og  heldbringende  for  den  døbte  igjen- 
nem  hele  Livet.  Han  gik  ud  fra,  at  Formaalet  for  al  Kristi  Gjerning 
var  at  nedbryde  Djævelens  Magt,  der  ytrede  sig  saavel  i legemlig 
som  i aandelig  Besættelse.  Af  disse  er  den  sidste  den  farligste,  og 
da  den  er  en  fælles  Lod  for  alle,  som  af  Naturen  er  Vredens  Bøm,  har 
Kirkens  Fædre  med  Rette  knyttet  Besværgelsens  Ord  til  Daaben, 
da  der  i den  ligger  den  sande  Befrielse  fra  al  aandelig  Besættelse2)». 

Biskoperne  stemte  ogsaa  for  dens  Bibeholdelse,  mest  dog  fordi 
den  engang  var  anordnet,  og  det  engang  anordnede  ikke  uden  trængende 
Nødvendighed  bør  afskafies;  forøvrigt  indlod  de  sig  ikke  nærmere 
paa  Exorcismens  Betydning.  De  øvrige  Professorer  erklærede  sig 
derimod  for  Afskaffelsen.  Kongen  fandt  sig  efter  dette  ikke  foran- 
lediget til  at  paabyde  ved  nogen  almindelig  Lov  dens  Afskaflelse. 
Den  blev  først  afskaffet  under  det  Guldbergske  Ministerium.  Dette 
var  altsaa  den  første  Kamp,  Resen  førte  for  den  strenge  Lutherdom. 
Naar  man  ser  Spørgsmaalet  i dets  historiske  Lys,  kan  man  sige,  at 
her  vandt  Lutherdommen  sin  første  Seier  over  Krypt okal vinismen. 

Vigtigere  end  denne  Strid  var  det  at  faa  Kryptokalvinismen 
fjernet  fra  Universitetet.  Den  havde  her  sin  dygtigste  Talsmand  i 
Professoren  Jver  Stub.  Denne  havde  derhos  ægget  Resen  ved  at 
underkaste  den  af  ham  besørgede  nye  Bibeloversættelse  en  skarp  Kritik 
og  som  en  Modprøve  at  udgive  en  Oversættelse  af  et  Par  Kapitler 
af  Jobs  Bog.  Den  tidligere  danske  Bibeloversættelse,  en  temmelig 
tro  Oversættelse  af  Luthers  tyske,  var  udkommen  i to  Oplag,  men 
var  nu  aldeles  udsolgt.  Da  der  altsaa  tiltrængtes  et  nyt  Oplag,  havde 
Resen  faaet  det  Hverv  at  revidere  den  efter  Grundtexten.  Under 
denne  sin  Revision  havde  han  holdt  sig  meget  strengt  til  Grund- 
texten, hvorfor  Oversættelsen  ofte  var  bleven  uforstaaelig,  baade  fordi 
den  skulde  være  saa  ordret  som  mulig,  og  fordi  Resen  ikke  var  det 

*)  L . Helveg:  Danske  Kirkes  Hist.  eft.  Ref.  (2den  Udg.)  I.  S.  177  ff. 

*}  ibid.  S.  267  ff. 

danske  Sprog  fuldkommen  mægtig.  Stubs  Kritik  ansaa  Resen  ikke 
blot  som  et  Angreb  paa  sig,  men  som  en  Ringeagt  for  en  kongelig 
Foranstaltning,  da  hans  Oversættelse  havde  kongelig  Autorisation. 

. Hertil  kom  endnu,  at  Stub  havde  ladet  sine  akademiske  Theses  udgaa 
uden  først  at  underkaste  dem  den  Censur  af  de  theologiske  Profes- 
sorer, som  var  bleven  paabudt  i Anledning  af  den  Hemmingsenske  Strid. 

Stub  blev  derfor  af  Resen  anklaget  for  Konsistoriet,  hvor  han 
aabent  tilstod,  at  han  hyldede  Kalvins  Lære  om  det  absolute  Naade- 
valg.  Da  Rektor,  Biskop  P.  Winstrup , betydede  ham,  at  denne 
Tilstaaelse  vilde  berøve  ham  hans  Professorat,  beraabte  han  sig  paa 
Frederik  II’s  Afvisning  af  Konkordieformelen:  «Jeg  ved  ikke,  at  Kal- 
vins Navn  nogensinde  har  været  ugjeme  hørt  i disse  Lande,  da  det 
meget  mere  er  vitterligt,  at  den  Konkordiebog,  der  saavidt  jeg  skjøn- 
ner heller  burde  hede  Diskordiebog  (Uenighedsbog)  og  som  de  saa- 
kaldte  Lutheranere  holder  sig  til,  er  ved  Kong  Frederiks  Reskript 
afvist  fra  Riget».  Man  søgte  vel  at  bilægge  Sagen  ved  at  formaa 
Stub  til  en  Tilbagekaldelse,  hvortil  han  dog  ikke  var  at  formaa;  men 
vel  «vilde  han  gjøre  sit  til  at  bevare  Fred  og  Enighed  med  Theoio- 
gerne  og  ikke  yppe  Kiv  om  Trossager».  Dommen  gik  Stub  imod;  den 
byggedes  dog  ikke  paa  hans  Kalvinisme,  men  efter  Tidens  Skik  paa 
de  to  formelle  Klagepunkter,  at  han  havde  lastet  en  kongelig  For- 
ordning og  udgivet  sine  Theses  uden  forudgaaende  Censur.  Man 
fandt  i dem  en  tilstrækkelig  Grund  til  at  fradømme  ham  hans  Profes- 
sorat (1609). 

Det  er  noget,  som  siger  sig  selv,  at  Resen  under  sin  Kamp  for 
den  lutherske  Orthodoxi  fandt  mange  Modstandere.  Allerede  Stubs 
Forsvar  viser,  fra  hvilken  Side  de  betragtede  og  angreb  ham.  De 
angreb  ham  som  en  Tilhænger  af  Konkordieformelen,  med  hvilken 
den  danske  Kirke  intet  havde  at  skaffe:  han  førte  de  «Vranglær- 
domme>,  som  *just  havde  bevirket  Konkordieformelens  Afvisning. 
Resen  var  ogsaa  en  afgjort  Tilhænger  af  den  strengt  lutherske  Lære, 
saaledes  som  den  var  formet  i Konkordieformelen;  forsaavidt  havde 
hans  Modstandere  Ret ; men  han  ønskede  dog  ikke  at  indføre  den 
som  symbolsk  Bog ; for  ham  var  den  kun  en  nærmere  Forklaring  og 
Udvikling  af  den  Augsburgske  Konfession.  Især  var  der  et  Punkt, 
som  hans  Modstandere  stadig  ankede  over,  den  Sætning  af  ham,  at 
den  menneskelige  Natur  i Kristus  var  evig  for  Gud,  hvorved  han 
kun  mente,  at  Guds  Raadslutning  om  hans  Menneskevorden  var  evig. 

Blandt  hans  Modstandere  var  ingen  ivrigere  end  Magister  Ole 
Kockt  Prest  til  Nikolai  Kirke  i Kjøbenhavn.  Kock  var  afgjort  Kalvi- 
nist og  prædikede  offentlig  Kalvins  Lære  om  Nadveren  og  Kristi 
Person.  I sine  Prædikener  tillod  han  sig  de  heftigste  og  lidenskabe- 

ligste  Udfald  mod  Resen:  «saadanne  Luftspringere,  Ubiquitister,  fra- 
tres  concordiæ , som  siger,  at  Kristus  har  været  Menneske  af  al 
Evighed»  o.  1.  Resens  Disciple  indfandt  sig  stadig  og  nedtegnede 
ordret  Kocks  værste  Udfald.  Da  denne  fik  høre,  at  Studenterne  ned- 
tegnede hans  Ord,  sagde  han  engang  i en  Prædiken : «Du,  som  siger, 
at  Kristus  har  været  et  Menneske  fra  Evighed  og  dermed  staar 
og  forfører  Ungdommen,  hvad  heller  du  est  Keiser  eller  Konge,  Herre 
eller  Fyrste,  Mester  eller  Doktor,  da  faar  du  Skam  paa  din  Nakke. 
Jeg  vil  bevise  dig  med  den  gamle,  gode,  graa  Bibel,  at  det  er  Løgn 
og  Skarn  og  Fantasteri,  du  farer  med,  — ja  du,  som  saa  siger,  du 
være  Mester  eller  Doktor,  saa  er  du  dog  en  Pebling  og  Sinke. 
Nu,  Næsvis,  tegn  an  og  før  det  til  Marked;  det  skal  vel  komme 
til  Marked,  om  Gud  vil,  at  jeg  lever». 

Biskopen  Winstrup  formanede  ham  gjentagne  Gange;  men  Kock 
agtede  ikke  derpaa,  saaat  Resen  tilsidst  fandt  sig  beføiet  til  at  ind- 
give  en  Klage  over  ham,  hvorefter  Bispen  suspenderede  ham,  og  en 
Provsteret  nedsattes,  der  dømte,  at  Kock  med  Rette  var  suspenderet 
paa  Grund  af  sin  Ulydighed  mod  Bispen.  Som  man  ser,  var  Hoved- 
*pørgsmaalet  om  Kocks  og  Resens  Lære  her  aldeles  forbigaaet; 
Kongen  havde  nemlig  allerede  stævnet  begge  Parter  til  at  møde  for 
ham  selv  i Rigsraadets  og  samtlige  Bispers  Nærværelse.  Dette  Møde 
holdtes  1614  paa  Koldinghus. 

Her  fremtraadte  Kock  med  sine  Klager  over  Resen,  dels  at  han 
førte  falsk  Lære  om  Kristi  Person,  dels  at  han  havde  forfalsket  Kate- 
kismen. Hvad  den  første  Klage  egentlig  gjaldt,  kan  vi  paa  Forhaand 
vide ; det  var  Læren  om  communicatio  idiomatum , Ubiquiteten  o.  s.  v., 
som  Resen  foredrog.  Navnlig  rettede  Kock  sine  Klager  mod  det  Ud- 
tryk,  Resen  i sin  Bestræbelse  for  at  fremhæve  Personens  Enhed  var 
kommen  til:  at  den  menneskelige  Natur  i Kristus  for  Gud  var  evig. 
Med  Hensyn  til  Katekismen  sigtedes  til  den  nye  Udgave  af  Luthers 
Katekisme,  som  Resen  havde  besørget  1608,  og  hvori  han  havde  holdt 
sig  strengere  til  Originalen,  end  de  tidligere  Udgaver  havde  gjort. 

Kongens  Dom  lød,  at  Kock  som  Løgner,  Bagvasker  og  Forbryder 
mod  Ordinansen  havde  fortjent  Døden,  men  af  kongelig  Naade  blev 
det  ham  paalagt  inden  J4  Dage  at  rømme  Kongens  Riger  og  Lande 
Derimod  skulde  ogsaa  Resen  paa  Latin  og  Dansk  nøiere  forklare  sig 
angaaende  de  omhandlede  Spørgsmaal.  Det  var  nemlig  Tilfældet,  at 
Resen  i sine  Skrifter  ofte  kjæmpede  med  Udtrykket,  hvorfor  der  i hans 
Skrifter,  navnlig  ved  saa  dybe  og  dunkle  Materier  som  de,  hvorom 
her  egentlig  håndledes,  tildels  er  en  vis  Dunkelhed.  Dertil  støttede 
hans  Modstandere  sig;  de  fandtes  ogsaa  paa  Mødet  i Koldinghus,  og 

uagtet  de  ikke  vovede  at  tale  til  Kocks  Forsvar,  indgav  de  dog  til 

Kongen  en  skriftlig  Begjæring,  at  det  maatte  paalægges  Resen  at 
forklare  sine  dunkle  Talemaader  og  forbydes  ham  at  betjene  sig  af 
dem.  Kock  begav  sig  til  Stockholm,  hvor  han  blev  ansat  som  Prest. 

Kongens  Gunst  for  Resen  var  i Kolding  kun  bleven  yderligere 

befæstet.  Derfor  fik  nu  ogsaa  hans  Modstandere  føle  Kongens  Vrede. 

Mest  gik  det  ud  over  Kocks  nærmeste  Venner.  Blandt  dem  var 

Presten  i Helsihgborg  Nils  Aalborg.  Han  havde  kort  før  Mødet  i 

Kolding  skrevet  et  Brev  til  Kock,  hvori  han  takkede  denne  for  hans 

Iver  i Kampen  og  opmuntrede  ham  til  at  vedblive  lige  uforfærdet. 

Dette  Brev,  som  blev  fremlagt  i Retten,  viste  tydelig  hans  Enighed 

med  Kock,  og  det  var  vel  ogsaa  nærmest  dette  Brev,  der  bevirkede, 

at  han  blev  trukket  med  ind  i Striden.  Imod  ham  lod  Kongen  an- 

lægge  Sag  i Anledning  af  nogle  Ytringer  i en  «Forklaring  over 

Aabenbaringen»,  han  i Aaret  1611  havde  udgivet.  Af  hans  Fortolk- 

• 

ning  af  Joh.  Aab.  7,9  udledede  man  nemlig,  at  han  hyldede  Zwinglis 
Mening  om  Hedningemes  Saliggjørelse  uden  Troen  paa  Kristus. 
Sagen  havde  rigtignok  en  kilden  Side,  da  Bogen  havde  gjennemgaaet 
Universitetets  Censur,  saaat  Klagen  maatte  ramme  ligesaavel  Cen- 
soreme  som  Forfatteren.  Resen  og  hans  Kollega  Konrad  Axels  en, 
der  just  ikke  var  de  bedste  Venner,  søgte  hver  paa  sin  Side  at  vise 
Ansvaret  fra  sig.  Resen  undskyldte  sig  med,  at  hans  Tid  var  saa 
optaget  af  andre  Gjøremaal,  at  haji  maatte  overlade  Censurarbeidet 
til  sin  yngre  Kollega;  Axelsen  undskyldte  sig  med,  at  han  som  den 
yngre  Professor  ikke  havde  godt  for  at  optræde  mod  sin  ældre  Kol- 
lega. Sagen  var  vel  egentlig  den,  at  ingen  af  dem  havde  faaet  se 
den  to  tykke  Bind  stærke  Bog  nøiagtig  igjennem.  De  blev  ogsaa  holdt 
udenfor  Sagen;  men  Aalborg  blev,  uagtet  han  tilbød  sig  at  tilbage- 
kalde,  afsat  (1614).  Tre  Aar  senere  fik  han  dog  et  nyt  Embede, 
efterat  han  først  tilfredsstillende  havde  besvaret  de  ham  forelagte 
Spørgsmaal  om  Prædestination,  Kristi  Person,  Daab  og  Nadvere. 

Imidlertid  arbeidede  Resen  paa  det  Forsvarsskrift,  som  Kon- 
gen i Kolding  havde  paalagt  ham:  de  sancta  fide  (om  den  hellige 
Tro).  Professorerne  og  Bisperne  samledes  da  i Kjøbenhavn,  forat 
det  kunde  undergives  deres  Prøvelse.  Men  ogsaa  her  traadte  Mod- 
standen  mod  Resen  frem,  ihvorvel  Modstandeme  ikke  ret  havde 
Mod  til  aabent  at  udtale  sine  Meninger.  Professorerne  erklærede  sig 
i det  hele  enige  med  ham ; men  blandt  Bisperne  fandtes  der  dem, 
hvem  hans  Bog  ikke  tilfredsstillede.  Kongen  selv  var  dog  ganske 
tilfredsstillet  og  gav  dette  tilkjende  ved  at  tillade,  at  Bogen  udgaves 
med  Kongens  «synderlige  Gunst  og  Frihed».  Han  udnævnte  nu  ogsaa 
Resen  til  den  Post,  hvortil  han  allerede  før  havde  udseet  ham,  Sjæl- 
lands  Bispestol.  Peder  Winstrup  var  nemlig  død  1614;  men  Bispe- 

stolen  blev  staaende  ubesat,  indtil  Resens  Forsvarsskrift  var  udgivet. 
Hans  Eftermand  ved  Universitetet  blev  Jesper  Brockmand , ligesom 
Resen  selv  en  Mand  af  den  strengt  lutherske  Skole. 

Dennes  Seier  kunde  allerede  ansees  afgjort,  om  der  end  fandtes 
flere  endnu,  som  hyldede  de  kalvinistiske  Anskuelser.  Den  merke- 
ligste var  paa  Grund  af  den  Stilling,  han  indtog,  Biskopen  i Fyen, 
Hans  Knudsen  Veile . Han  var  tillige  en  af  de  ubesindigste  og  hen- 
synsløseste.  Under  Mødet  i Kolding  havde  han  forsøgt  at  hjælpe 
paa  Kocks  Sag;  senere  havde  han  paa  en  hensynsløs  Maade  udtalt 
sig  om  Mødet  og  Kirkeordinansen  og  ligeledes  uforbeholdent  og 
hensynsløst  lagt  sine  kalvinistiske  Anskuelser  for  Dagen.  Kongen 
udnævnte  først  tre  overordentlige  Kirkevisitatorer,  deriblandt  Broch- 
mand,  der  sendtes  over  til  Fyen  for  at  bereise  Stiftet  og  undersøge 
Bispens  Forhold.  Prestemes  Vidnesbyrd  lød  overalt  ens  om  hans 
kalvinistiske  Lære  og  den  Uforbeholdenhed  og  Hensynsløshed,  hvor- 
med han  lagde  sine  Anskuelser  for  Dagen.  Han  blev.  da  stævnet  for  en 
Ret,  der  samledes  i Kjøbenhavn  og  bestod  af  Rigets  6 øvrige  Bisper 
og  nogle  Rigsraader.  Dommen  lød,  at  han  skulde  afsættes  fra  sit 
Embede;  imod  det  Løfte,  at  han  hverken  offentlig  eller  privat  vilde 
udbrede  sin  Lære,  fritoges  han  i Betragtning  af  sit  høie  og  hellige 
Embede  for  videre  Straf  (1616). 

Dette  var  det  sidste  Optrin  i denne  Kamp.  Det  følgende  Aar 
1617,  som  var  Reformationens  første  Jubelaar,  kunde  nu  feires  som 
en  Seierfest  for  Lutherdommen  over  Kryptokalvinismen.  Det  skyldtes 
vistnok  ikke  saa  meget  den  Dom,  som  var  gaaet  over  Stub,  Kock 
og  dennes  Venner,  som  Resens  og  senere  Brochmands  Virksomhed 
baade  ved  Universitetet  og  gjennem  deres  Skrifter.  Man  lærte  at  se, 
at  omend  Konkordieformelen  ikke  var  antaget  som  symbolsk  Bog,  saa 
var  dens  Lære  dog  intet  andet  end,  hvad  den  maatte  erkjende,  der 
i Sandhed  holdt  ved  den  Augsburgske  Konfession.  I Anledning  af 
Jubel  festen,  der  afholdtes  Allehelgensdag,  udvirkede  Resen , at  der 
hvert  Aar  skulde  paa  Allehelgensdag  holdes  en  Reformationsfest. 
Til  dette  Aars  Jubelfest  forfattede  han  to  Indbydelsesskrifter  Jubilæus 
christianus  og  Lutherus  thriumphans , ligesom  det  ogsaa  var  ham, 
der  forfattede  den  i vor  Alterbog  endnu  foreskrevne  Allehelgensdags 
Bøn  til  Erindring  om  Reformationen  ved  Dr.  Martin  Luther. 

§ 3. 

Jesuitmissioner. 

I den  sidste  Halvdel  af  det  16de  Aarhundrede  arbeidede  den 
romerske  Kirke  paa  at  trænge  ind  i de  protestantiske  Lande  for  at 

erobre  tilbage,  hvad  der  tabtes  ved  Reformationen.  Dette  Arbeide 
lededes  og  udførtes  navnlig  af  den  i 1540  stiftede  Jesuiterorden.  I 
de  sydlige  europæiske  Lande  vandt  Jesuiterne  Fyrsterne  for  sig,  og 
Følgen  af  den  Indvirkning,  de  udøvede  ved  de  katholske  Hoffer,  blev 
en  Række  Forfølgelser,  saaledes  i Frankrige,  Spanien  og  Italien.  I 
de  protestantiske  Lande  maatte  de  derimod  selvfølgelig  optræde  saa 
varsomt  og  forsigtigt  som  mulig. 

Ogsaa  til  de  nordiske  Lande  sendtes  jesu  i tiske  Emissærer,  der 
søgte  at  skaffe  sig  Indpas  og  bane  Vei  for  disse  Rigers  Tilbage- 
venden  til  Rom.  Med  størst  Kraft  og  Iver  optraadte  de  i Sverige, 
hvor  deres  Forsøg  paa  at  vinde  Indgang  havde  et  fast  Tilknytnings- 
punkt i Kong  Johan  III  og  hans  katholske  Dronning.  Om  deres  Op- 
træden  her  har  vi  allerede  fortalt1).  Men  heller  ikke  Danmark  og 
Norge  blev  uberørt  af  den  jesuitiske  Propaganda.  Det  var  navnlig 
fra  sine  Kollegier  i Østpreussen,  især  fra  Kollegiet  i Braunsberg , 
Jesuiterne  søgte  at  indvirke  paa  den  dansk-norske  Kirke.  Skolevæsenet 
befandt  sig  nemlig  i Danmark  og  Norge  i en  temmelig  daarlig  Forfatning, 
medens  derimod  Jesuiternes  Kollegier  stod  i stor  Anseelse.  For  nu 
at  lokke  Bøm  til  sine  Skoler,  foregav  de,  at  Undervisningen  hos  dem 
blev  drevet  uden  Hensyn  til  den  religiøse  Tro.  Dette  deres  Fore- 
givende  antoges  nu  i al  Troskyldighed  at  medføre  Sandhed,  saaat 
baade  Adelige  og  Borgere  sendte  sine  Børn  derhen  for  at  nyde  godt 
af  den  bedre  Undervisning. 

Følgen  heraf  var  den,  at  Børnene  ganske  vist  kom  hjem  igjen 
med  grundige  Kundskaber,  navnlig  i Latin,  men  tillige  mere  eller 
mindre  vundne  af  Jesuiterne  for  den  katholske  Tro.  Kristian  IV  blev 
af  Biskopeme  gjort  opmerksom  paa  det  betænkelige  heri,  men  han 
vilde  i Begyndelsen  ikke  høre  paa  det  Øre.  En  Prøve,  han  lod  holde 
over  en  fra  Braunsberg  hjemkommen  Adelsmand,  faldt  efter  hans 
Mening  saa  heldigt  ud,  at  han  ikke  havde  noget  imod,  at  man  fra 
hans  Lande  sendte  Bøm  til  Jesuitskoleme.  Biskop  Winstrups  Mod- 
forestillinger  skal  han  have  besvaret  med,  at  «Biskopen  gjorde  bedre 
i at  ruste  sig  og  sine  Disciple  mod  Jesuiterne  og  se  til,  om  han 
kunde  overvinde  dem  i Disputationer». 

Men  det  vårede  dog  ikke  længe,  før  Forholdene  forandrede  sig. 
Hagæus , som  havde  gjennemgaaet  Jesuitskolen,  blev  efter  sin  Hjem- 
komst udnævnt  til  Rektor  i Malmø.  I denne  Stilling  begyndte  han 
at  indvirke  paa  sine  Disciple  i papistisk  Retning.  Ogsaa  paa  andre 
Steder  begyndte  rftan  at  spore  Frugterne  af  den  jesuitiske  Paa  virk- 
ning. Nu  fik  Kongen  Øinene  op  og  gav  omsider  efter  for  Biskopemes 


l)  Smlgn.  S.  249,  253  258. 

Forestillinger.  Den  6te  Oktober  1604  udkom  en  kongelig  Forordning 
om,  at  Bisperne  og  Provsterne  skulde  have  et  vaagent  Øie  med  de 
unge  Mennesker,  som  havde  besøgt  udenlandske  Skoler,  da  de  ikke 
i Fremtiden  maatte  befordres  til  noget  Embede  i Kirke  eller  Skole. 
De,  som  efter  denne  Tid  besøgte  Jesuitkollegier,  skulde  forvises  fra 
Landet,  og  deres  Forældre  og  Værger  skulde  betale  svære  Bøder. 
De,  som  nu  var  der  og  som  kom  hjem  igjen,  skulde  ved  sin  Tilbage- 
komst  underkaste  sig  en  Prøve.  Hagæus  fik  Valget  mellem  at  af- 
sværge  Papismen  eller  forlade  Landet.  Han  valgte  det  sidste  og  be- 
gav sig  til  Braunsberg.  Desuden  lod  Kongen  en  ny  Skoleplan 
udarbeide,  som  blev  offentliggjort  samtidig  med  den  norske  Kirke- 
ordinans 1607. 

I Aaret  1606  kom  Lars  Nilsson,  den  saa kaldte  Kloster lasse,  til 
Danmark  sammen  med  nogle  andre  katholske  Emissærer.  Som  før 
omtalt,  havde  han  under  Johan  III  forsøgt  at  skaffe  sig  Indpas  i 
Stockholm,  men  var  tilsidst  bleven  fordrevet  derfra1).  Nu  kom  han, 
allerede  en  Mand  paa  68  Aar,  til  Danmark,  hvor  han  først  optraadte 
i Helsingør,  senere  i Kjøbenhavn.  Han  angav,  at  han  kom  for  at 
bede  om  Reisepas  til  Norge  i et  Familieanliggende.  Men  i Virkelig- 
heden  søgte  han  at  udbrede  et  af  ham  selv  forfattet  Skrift  confessio 
christiana , en  udførlig  Fremstilling  af  den  papistiske  Lære  i Spørgs- 
maal  og  Svar.  Skriftet  gik  ud  paa  at  fremstille  denne  som  den  ægte 
gamle  Tro,  der  paa  en  voldsom  og  uretfærdig  Maade  var  fortrængt 
ved  «den  nye  Lære».  Da  han  kom  til  Kongen  for  at  bede  om  Pas, 
havde  han  den  Dristighed  at  tilbyde  sin  Tjeneste  ved  en  Kirkerefor- 
mation,  hvis  Nødvendighed  han  mente  at  have  godtgjort  i sit  Skrift. 
Følgen  var,  at  han  blev  stævnet  for  Konsistoriet.  Han  maatte 
nu  udlevere  alle  Exemplarer  af  Bogen  og  opgive,  til  hvem  han  alle- 
rede havde  givet  den,  forat  den  kunde  tages  fra  dem.  Det  blev 
ham  tillige  betydet,  at  «Kongen  ikke  begj ærede  hans  og  hans  Paks 
Hjælp  til  Kirkens  og  Skolens  Reformation»,  men  at  han  inden  24 
Timer  skulde  rømme  Landet.  Ja  der  blev  endog  sendt  En  med  ham 
for  at  paase,  at  han  ikke  underveis  afstedkom  nogen  Skade. 

Ved  Kirkemedet  i Skien  1613,  som  foruden  af  de  norske  Bi- 
skoper bestod  af  den  der  forsamlede  Herredags  Medlemmer,  blev  det 
oplyst,  at  der  i Norge  fandtes  adskillige  Prester,  som  hyldede  den 
romersk-katholske  Lære.  Saaledes  var  Biskopen  i Oslo  Nils  Klaussøn 
Sinning  kommen  paa  Spor  efter,  at  4 Prester  i hans  Stift,  hvori- 
blandt  Kristoffer  Hjort , var  hemmelige  Papister.  De  blev  allesammen 
stævnede  for  Herredagen  i Skien.  Her  søgte  de  først  Udflugter,  men 


*)  Smlgn.  S.  253  ff. 

efter  tre  Dages  Disputats  blev  de  af  Biskopen  overbeviste  om  sin 
Vranglære,  hvorefter  de  afsattes  og  landsforvistes.  Flere  Prester  fra 
andre  Stifter  fulgte  efter  dem  og  forlod  frivillig  Landet,  da  de  ikke 
dristede  sig  til  at  oppebie  nærmere  Undersøgelse. 

I Forbindelse  hermed  kan  nævnes  nogle  Forsøg  fra  katholsk  Side 
paa  at  snige  sig  ind  i Danmark,  skjønt  de  egentlig  tilhører  en  senere 
Tid.  Da  Sorø  Akademi  oprettedes  1621,  søgte  romerske  Udsendinger 
at  faa  Indpas  der.  Saaledes  meldte  en  Nikolaus  van  Dyk  sig  til  det 
ledige  Professorat  i Historie.  Men  heldigvis  blev  det  opdaget  itide, 
at  han  havde  med  sig  en  pavelig  Bulle,  som  indeholdt  hans  Udnæv- 
nelse  til  romersk  Missionær  i Danmark.  Det  var  paa  denne  Tid, 
Trediveaarskrigen  førtes  i Tyskland.  De  keiserlige  Troppers  Over- 
magt  gav  Katholikerne  fornyet  Haab  om  at  kunne  udrette  noget. 
Den  katholske  Propaganda  i Rom  udsendte  derfor  to  Hollændere, 
som  forøvrigt  ikke  tilhørte  Jesuiterordenen,  til  Danmark,  Dr,  Jakob 
de  Broniwer , theologisk  Professor  i Douay,  og  Nikolaus  Jansen , 
Lærer  i Antwerpen. 

Første  Gang  kom  disse  til  Danmark  i Aaret  1621  for  at  under- 
søge  Forholdene;  de  opholdt  sig  især  i Kjøbenhavn,  Malmø  og 
Helsingør.  Derefter  begav  de  sig  til  Rom  for  at  aflægge  Beretning 
for  Propagandaen.  Ved  en  pavelig  Bulle  af  1623  beskikkedes  de 
saa  til  Missionærer  i Danmark.  Den  Instrux,  som  de  fik  af  den  pave- 
lige Nuntius  i Antwerpen,  er  ganske  karakteristisk.  Naar  de  mødtes, 
skulde  de  lade,  som  de  ikke  kjendte  hinanden.  De  Forsamlinger,  de 
holdt,  skulde  de  give  Skin  af  selskabelige  Sammenkomster.  De  skulde 
søge  at  skaffe  sig  Indgang  i forskjellige  Kredse,  navnlig  hos  Kongen, 
hvis  Interesse  for  Antikviteter  og  Kunstsager  de  skulde  føre  sig  til 
Nytte  og  derfor  forsyne  sig  med  saadanne.  De  skulde  rose  de  uden- 
landske  Skoler  og  søge  at  faa  danske  Gutter  med  godt  Nemme  til 
Jesuitkollegierne  o.  s.  v. 

Da  de  atter  kom  til  Danmark,  begyndte  de  at  holde  Forsamlin- 
ger i Kjøbenhavn,  Malmø  og  Helsingør,  men  man  blev,  uagtet  de 
skulde  gaa  hemmelig  tilverks,  dog  meget  snart  opmerksom  paa  dem. 
Dette  i Forbindelse  med  nogle  papistiske  Bevægelser  ved  Sorø  Aka- 
demi foranledigede,  at  der  udstedtes  en  kongelig  Forordning  af 
28de  Februar  1624,  der  under  Livsstraf  forbyder  katholske  Emis- 
særer at  opholde  sig  i Danmark.  «Da  Paven  og  hans  Anhang  nu 
nyligen  underskjellige  Munke,  særdeles  Dominikaner  og  Jesuiter  og 
andre,  hid  i Riget  hemmelig  have  indskikket,  som  de  mange  Aar 
forleden  afskaffede  Vildfarelser  og  superstitiones  udi  vore  Riger  og 

Lande  paany  sig  skulle  beflitte  at  indføre ville  vi  alle 

papistiske  Munke,  Jesuiter  etc.  under  deres  Livs  Fortabelse  ganske 

og  aldeles  have  forbudet  sig  her  udi  vore  Riger  og  Lande  at  begive 
og  lade  befinde».  Ligeledes  blev  «alle  andre  Sekters  hemmelige 
Exercitier,  Øvelser  og  Prædiken,  som  ere  imod  den  Augsburgske 
Konfession  af  1530,  forbudne  og  afskaffede».  Samtidig  blev  Forbudet 
mod  at  besøge  Jesuitskolen  i Braunsberg  gjentaget  og  skjærpet, 
ligesom  det  ogsaa  paa  det  strengeste  blev  forbudt  at  besøge  de 
preussiske  Skoler.  De  katholske  Udsendinger  forlod  nu  skyndsomt 
Landet,  og  den  6te  Marts  anordnedes  en  Takkebøn  i Kirkerne,  fordi 
den  truende  Fare  saa  vel  var  overstaaet.  Jesper  Brochmand  fik 
Paalæg  om  stadig  at  holde  polemiske  Forelæsninger  mod  de  papistiske 
Vildfarelser,  forat  Studenterne  kunde  oplyses  bedre  i alle  Kontrovers- 
punkter  og  derved  dygtiggjøres  til  Kampen  mod  fremtidige  Jesuit- 
missioner '). 

f 


§ 4. 

Forhold  til  fremmede  Religionsbekjendere.-  Læreforskrifter : 
Tavlen  om  Herrens  Nadvere,  Fremmedartiklerne, 

Den  Augsburgske  Konfession. 

Hemmingsens  Historie  har  vist,  hvorledes  Styrelsen  søgte  at 
væme  om  den  rene  lutherske  Lære.  Det  samme  viser  sig  ogsaa  i 
Forholdet  til  fremmede  Religionsbekjendere,  som  kom  til  Danmark 
og  søgte  at  slaa  sig  ned  der.  De  med  Kryptokalvinisterne  og  med 
de  fremmede  Religionsbekjendere  førte  Forhandlinger  blev  ogsaa  af 
den  Grund  af  Vigtighed,  at  de  gav  Anledning  til,  at  bestemte  Lære- 
forskrifter blev  foreskrevne  ved  kongelig  Anordning.  Kjøbenhavner- 
artiklerne  ijjo  *)  indeholdt  vistnoken  Trosbekjendelse,  men  de  havde 
aldrig  faaet  lovmæssig  Kraft.  Heller  ikke  Kirkeordinansen  nævnede 
noget  Symbol,  hverken  den  Augsburgske  Konfession  eller  andre,  som 
Norm  for  Læren;  den  foreskrev  kun,  at  det  rene  Evangelium  skulde 
prædikes.  Først  ved  Fremmedartiklerne  r 569  og  ved  den  under 
Hemmingsens  Historie  tidligere  omtalte  Forordning  af  1 574 3),  blev  en 
bestemt  Lærenorm  foreskreven.  Men  da  sker  dette  paa  en  saadan 
Maade,  at  man  kan  se,  at  Forudsætningen  ogsaa  tidligere  var,  at 
den  rette  «evangeliske  Lære»  var  den,  som  indeholdtes  i den  Augs- 
burgske Konfession  og  de  tre  økumeniske  Symboler4). 

*)  L.  Helveg:  1.  c.  S.  339. 

*)  Se  S.  197. 

■)  Se  S.  266. 

4)  Se  herom  nærmere  S.  287. 

Johannes  a Lasco  (Jan  Laski)  var  en  polsk  Adelsmand,  der 
havde  studerét  under  Kalvin,  af  hvem  han  var  en  ivrig  Tilhænger. 
Urolig  af  Karakter  havde  han  ogsaa  ført  et  uroligt  og  omflakkende 
Liv,  før  han  kom  til  Danmark.  Først  havde  han  i fire  Aar  forestaaet 
en  Menighed  i Emden.  Senere  reiste  han  til  England,  hvortil  Cranmer 
og  Seymour  under  Edvard  VTs  Regjering  indbød  Kalvinister;  der 
var  han  en  Tid  Prest  for  en  Menighed  af  fremmede  i London.  Men 
da  Maria  den  blodige  begyndte  med  sine  Forfølgelser  mod  Protestan- 
teme,  blev  han  nødt  til  at  forlade  England,  og  nu  kom  han  til  Dan- 
mark, hvor  han  søgte  et  Tilflugtssted.  Det  var  i de  sidste  Dage  af 
Oktober  1553,  at  Lasco  med  sit  Følge  — omtrent  150  — kom  til 
Helsingør  og  ansøgte  Kongen  om  Tilladelse  til  at  bosætte  sig  der. 

Kristian  III  opholdt  sig  dengang  paa  Koldinghus.  Hverken  han 
eller  de  Theologer,  som  var  hos  ham,  Hofpresteme  Noviomagus  og 
Henrik  v . Bruchofen , var  tilbøielige  til  at  give  Flygtningerne  Op- 
holdssted  i Landet,  da  de  førte  en  fremmed  Lære  og  havde  andre 
Religionsskikke  end  de  dansk-lutherske.  Kongen  frygtede  af  den  Grund 
for,  at  der  skulde  opstaa  Uro  og  Forvirring  i Riget.  De  bad  da 
Kongen  om  at  høre  dem  og  foranstalte  en  Religionssamtale  mellem 
dem  og  danske  Theologer.  Men  Kristian  III  vilde  ikke  indlade  sig 
paa  dette.  «Skulde  vi  hver  Gang  Fanden  blæser  nogen  det  i Øret 
at  forlange  et  Kolloquium  eller  en  Disputation  om  den  hellige  Skrifts 
utvivlsomme  Mening,  Grund  og  Ord,  strax  gjøre  det,  saa  vilde  der 
ikke  være  nogen  Ende  paa  Kolloquier  og  Samtaler,  uden  at  der  dog 
dermed  vilde  være  noget  udrettet». 

Han  befalede  dem  derimod  uden  Ophold  at  forføie  sig  ud  af 
Landet,  saafremt  de  ikke  i Lære  og  Kirkeskikke  vilde  rette  sig  efter 
den  danske  Kirkes  Ordinans.  Da  de  ikke  vilde  gaa  ind  herpaa,  sendte 
Kongen  dem  100  Rbdlr.  i Reisepenge.  Sjællands  Biskop  Peder  Plade 
fik  dog  Befaling  til,  at  «han  først  skulde  formane  dem  til  at  afstaa 
fra  sine  Meninger  og  være  Ordinansen  undergiven,  forat  de  kunde 
blive  i Landet,  om  de  det  ellers  begjærte».  Plade  havde  ogsaa  Møde 
med  nogle  af  Flygtningerne,  hvor  der  især  forhandledes  om  Nadveren, 
men  naturligvis  uden  at  man  kunde  blive  enig.  Lasco  og  hans  Følge 
maatte  derfor  strax  reise  videre.  Da  det  netop  var  midt  paa  Vinte- 
ren, var  Kongens  Befaling  dobbelt  streng,  og  de  klagede  ogsaa  i 
stærke  Ord  over  den  Behandling,  de  havde  lidt.  Alene  Plade  omtalte 
de  paa  en  gunstig  Maade. 

Maaske  var  det  for  at  forsvare  Udvisningen,  at  Kongen  kort 
efter  forlangte  af  det  theologiske  Fakultet  en  Erklæring  mod  disse 
«Sakramenterere».  Peder  Plade  gjorde  Udkast  til  en  saadan,  men  da 
Makalpin  (Machabæus),  der  selv  var  kalviniéerende,  negtede  at  være 

med,  fordi  ban  ikke  personlig  havde  forhandlet  med  dem  og  derfor 
ikke  personlig  kjendte  dem  og  deres  Meninger,  blev  der  intet  af  Er- 
klæringen. Derimod  holdt  Plade  1554  Forelæsninger  over  «Tidens 
Vildfarelser»,  deriblandt  ogsaa  Gjendøbernés  og  « Sakramenterernes ». 
Disse  Forelæsninger  blev  senere  (1558)  trykt  i Wittenberg  og  udgivet 
med  en  Fortale  af  Melanchton,  som  dog  paa  egen  Haand  udelod  Af- 
snittet  om  «Sakramentererne».  Da  de  i 1635  atter  blev  udgivet  af 
H.  P.  Resen,  optog  han  naturligvis  dette  Afsnit  igjen. 

Johan  a Lascos  Optræden  og  Afvisning  blev  en  af  de  Begiven- 
heder,  hvorved  Opmerksomheden  vaktes  for  Kalvins  Nadverlære  i 
dens  Forskjel  fra  den  lutherske,  og  den  gav  derfor  ogsaa  Anledning 
til,  at  Striden  mellem  Lutheranerne  og  Kryptokalvinisterne  kom  i 
Gang.  Før  havde  man  kun  havt  Zwingli  for  Øie  og  ikke  været  op- 
merksom  paa,  at  Kalvins  Lære  trods  dens  forsigtige  Formulering  dog 
laa  den  zwinglianske  temmelig  nær. 

Den  samme  Strenghed,  som  Kristian  III  havde  vist  ligeoverfor 
Johan  a Lasco,  blev  ogsaa  anvendt  i flere  lignende  Tilfælde,  da  der 
ofte  kom  reformerte  Flygtninger  fra  England,  Nederlandene  og  andre 
Lande.  Det  var  i Overensstemmelse  med  Tidens  Betragtning,  ifølge 
hvilken  det  var  Styreisens  Pligt  at  holde  Sværmere  og  Sekterere  ude 
fra  Landet.  I Almindelighed  kaldtes  disse  Reformerte  «Sakramenterere» 
og  blev  af  Tiden  sammenstillede  med  Gjendøberne  eller  Anabap- 
tisterne.  Da  der  paa  Fyen  og  i Hertugdømmerne  havde  vist  sig 
Spor  af  gjendøberske  Bevægelser,  nærede  man  Frygt  for  deres  Ind- 
smugling  ved  fremmede. 

Af  den  Grund  udstedtes  i Aaret  1555  en  ny  streng  Forord, 
ning  mod  Gjendøbere  og  Sakramenterere.  «Efterdi  vi  ere 
komne  i Forfaring,  at  saadanne  som  i andre  Lande  ere  fordrevne  og 
ikke  der  kunne  have  Plads,  blive  af  vore  Undersaatter  antagne  for 

deres  Nytte  og  Fordels  Skyld  — byder  og  befaler  vi,  at  I 

dem  strax,  hvor  de  indtagne  ere,  fra  Eder  forvise».  Ellers  skulde  de 
«straffes  paa  Ære,  Liv  og  Gods»  baade  de  selv  og  de,  som  husede 
eller  opholdt  dem.  Presterne  skulde  baade  hemmelig  og  aabenbart 
ransage,  om  nogen  er  i slig  ukristelig  Mening  og  Sværmeri  og  da 
angive  det  for  Lensmanden  eller  Borgermesteren. 

Kongens  Frygt  for,  at  Kirkens  Fred  skulde  blive  forstyrret  ved 
«Sakramentereme»,  vaktes  senere  igjen  ved  den  Strid,  som  Presten 
Albert  Hardenberg  1556 — 1557  foranledigede  i den  bremenske  Kirke 
ved  sin  Helden  til  Kalvinismen.  Denne  Strid,  der  hører  til  de  mere 
bekjendte  Optrin  af  de  kryptokalvinistiske  Stridigheder  i disses  første 
Tid,  blev  ikke  indskrænket  til  Bremen  alene;  ogsaa  Nabobyerne 
Hamburg,  Liibeck,  Liineburg  og  flere  andre  Byer  blev  draget  med 

ind  i Striden.  Ogsaa  den  danske  Konge  blandede  sig  i den.  Harden- 
berg  gjorde  nemlig  Fordring  paa  et  Kolloquium  for  at  redegjøre  for 
sig,  medens  hans  Modstandere  mente,  at  et  saadant  baade  var  unød- 
vendigt,  da  man  jo  havde  den  Augsburgske  Konfession,  og  skadeligt, 
da  dette  kun  vilde  gi  ve  Anledning  til  fornyede  Stridigheder.  For  at 
forebygge  saadanne  afgav  Presteskabet  i Bremen,  Hamburg,  Liibeck, 
Liineburg  og  andre  Nabobyer  Erklæringer  mod  Hardenbergs  falske 
Nadverlære. 

Ogsaa  Kristian  III  nærede  Frygt  for,  at  Striden  skulde  gribe 
om  sig  og  forplante  sig  til  Danmark.  Han  tilskrev  derfor  Raadet  i 
Bremen  med  Paamindelse  om,  at  det  «ikke  maatte  give  den  forføreriske 
Lære  noget  Rum»,  men  hellere  «skille  sig  af  med  Surdeigen»,  forat 
ikke  Kirkens  Fred  skulde  forstyrres.  Han  vilde  ikke  indlade  sig  paa 
noget  Kolloquium,  «da  man  derved  gjorde  sig  selv  mistænkt,  som 
om  man  havde  nogen  Tvivl  om  vor  Herres  og  Frelsers  Sakramente». 
For  at  sikre  sine  Riger  for  Smitte  af  Surdeigen  lod  han  Professorerne 
ved  Universitetet  afgive  en  Erklæring  om  Herrens  Nadvere,  der  ikke 
skulde  være  blot  en  Enkeltmands  Mening,  men  «en  almindelig,  en- 
drægtig,  den  menige  Kristenkirkes  over  disse  Lande  og  Riger  Kon- 
fession og  Bekjendelse».  Den  skulde  altsaa  være  Lærenorm  for  den 
dansk-norske  Kirke. 

Denne  Bekj  endelse,  tab  ella  de  coetia  Domini  eller  en  Tavle  om 
Herrens  Nadvere  (1557),  blev  affattet  af  Nils  Hemmingsen.  Den 
opregner  de  7 forskjellige  Opfattelser  af  Nadverlæren,  som  havde 
gjort  sig  gjældende,  og  forkaster  de  vildfarende:  1)  Karlstadts,  som 
forklarede  Indstiftelsesordene  saaledes,  at  idet  Jesus  sagde:  « dette  er 
mit  Legeme»,  havde  han  pegt  paa  sit  Legeme  og  dermed  villet  sige: 
*dette  her  er  mit  Legeme,  som  jeg  vil  give  hen  i Døden  for  eder, 
og  til  Erindring  herom  nyder  dette  Brød».  2)  Zwinglis,  der  forklarede 
Jesu  Ord:  «dette  er»  at  være  ensbetydende  med  «dette  betyder». 
3)  Økolampads,  der  forklarede  Ordet  «Legeme»  (corpus)  at  være  det 
samme  som  «Tegn  paa  mit  Legeme»  (signutn  corporis).  4)  Ana- 
baptistemes,  der  forkastede  det  ydre  Sakrament  (corpus  mysticum). 
5)  Papisternes  Lære  om  Transsubstantiationen  (Forvandlingslæren)  og 
Messeofferet.  6)  Kalvins  Lære,  som  vistnok  misbilliges,  men  dog 
omtales  paa  en  anden  og  mere  anerkjendende  Maade1).  Vi  kan  her 


l)  Alii  asser tores  præscntiæ  veri  corporis  ct  vert  sanguinis , sed  ea  tantum  Jide 
accipi  a crcdentibus  pu/ant,  ta  mc /si  i st  a ( signa J manu  ministrorum  porrigi 
fatcantur.  Hane  opinionem  etsi  quidam  doeti  non  improbant , non  tamen  convenit 
cutn  verbis  Pauli,  qui  indigne  sumentem  pronunciat  reum  corporis  et  sanguinis 
Chr  is  ti,  propterea  qttia  non  dijudicet  corpus  Domini . 

se  Spiren  til  Hemmingsens  senere  kalvinistiske  Standpunkt.  7)  Luthers 
Nadverlære,  der  udvikles  i almindelige  Ord,  men  fuldkommen  luthersk1). 

Til  denne  tabellariske  Oversigt  var  føiet  Erklæringer  fra  samtlige 
Professorer  og  de  to  Biskoper,  Brødrene  Peder  Plade  i Kjøbenhavn 
og  Nils  Plade  i Lund,  hvorved  enhver  for  sig  i Overensstemmelse 
med  Tavlen  «samtykkede  og  annammede  den  sande  Lærdom  om  Kristi 
Nadvere».  Disse  Erklæringer  var  dog  ikke  enslydende  og  lige  ufor- 
beholdne. Brødrene  Plade  afgav  den  klareste  og  bestemteste  lutherske 
Bekjendelse.  Mest  ubestemt  var  Makalpins  (Machabæus’s),  som 
selv  var  kalviniserende  i sin  Nadverlære2 3 * * *).  Han  erklærede  sig  for 
Wittenbergerskolens  Lære,  som  man  paa  den  Tid  endnu  ikke  vidste 
var  vaklende8).  Hemmingsen , Tavlens  Forfatter,  henholdt  sig  navnlig 
til  «den  augsburgske,  den  sachsiske  og  vore  Kirkers  Konfession». 

Kongen  sendte  «Tavlen»  til  Wittenberg  for  at  faa  Melanchtons 
og  de  andre  Wittenbergeres  Betænkning  over  den.  Han  haabede 
paa  den  Maade  muligens  at  kunne  faa  den  i Bremen  vakte  Strid  bi- 
lagt. Hardenberg  havde  nemlig  indskudt  sig  under  Melanchtons  Au- 
toritet. Men  Melanchton,  hvis  Stilling  til  Nadverspørgsmaalet  nu 
var  et  andet  end  tidligere,  vilde  ikke  indlade  sig  paa  nogen  Erklæring. 
Han  henviste  kun  til  den  Augsburgske  Konfession  eller  mente,  at 
man  paa  andre  Maader  burde  søge  at  komme  til  Enighed  om  Nad- 
verlæren.  . 

Kongen  synes  nu  en  Tid  at  have  tænkt  paa  et  Kolloquium  i 
Danmark  eller  Holsten,  uagtet  han  paa  Sagens  tidligere  Trin  havde 
været  meget  imod  denne  Foranstaltning,  da  Bremerraadet  bragte  den 
paa  Bane,  efterdi  han  deraf  kun  frygtede  videregaaende  Strid.  Der 
blev  imidlertid  heller  ikke  nu  noget  af  et  saadant  Kolloquium,  og 
Talen  om  «Tavlens»  Anerkjendelse  faldt  ogsaa  efterhaanden  bort  af 
sig  selv.  I Bremen  blev  Hardenberg  fortrængt  af  Tilemann  Hesz - 
husius  1561.  — Da  Hemmingsen  senere  ved  sin  Syntagma  1574 
vakte  Beskyldning  mod  sig  for  Kalvinisme,  men  Frederik  II  forbød 
al  videre  Forhandling  herom  for  det  første  (se  ovenfor),  blev  «Tavlen» 
oversat  paa  Dansk  og  forsynet  med  en  Indledning  og  enkelte  Tillæg, 
som  indeholdt  en  skarpere  Afvisning  af  de  vildfarende  Lærdomme. 


l)  Hane  sententiam  confirm  ant  verba  Domini  et  Pauli. 

*)  Under  den  senere  Sag  med  Hemmingsen  fremkom  Antydning  til,  at  Hensyn  til 
ham  har  medvirket  til  Tavlens  Affattelse,  se  Ny  kirbehist.  Sam/.  IV  S.  281 : cum 
moturn  esset  certamen  D.  Machabao  de  coena. 

3J  Hos  et  omnes  in  unrversum  errores  adversus  veritatem  coena  Dominica  perperam 

excogitatos  damno  et  detestor  ....  Insuper  probo  sententiam  eam,  quam  scriptura 

apostolica  tradit  et  inc  lyta  schola  Wittenbergensis  docet  et  tuetur,  quee  ett  am 

prasenti  exprimitur  et  continetur  scripto. 


286  Kryptokal  vinisme.  Jesuitmissioner.  Den  lutherske  Kirkes  Befæstelse. 


Kongen  vilde  herved  tilbagevise  enhver  Beskyldning  for,  at  den  danske 
Kirke  og  Skole  havde  forladt  den  lutherske  Grundvold  med  Hensyn 
til  Nadverlæren1). 

I Aaret  1569  blev  en  endnu  merkeligere  Lærenorm  givet  i de 
saakaldte  Fremmedartikler  (articuli  pro  peregrinis).  Anledningen 
hertil  var,  at  der  paa  denne  Tid  kom  endel  Nederlændere,  som  flyg- 
tede  for  Hertugen  af  Albas  Religionsforfølgelser,  til  Danmark  for  at 
søge  et  Fristed  der.  De  blev  i Begyndelsen  vel  modtagne ; et  Konge- 
brev af  3die  Febr.  1569  indrømmede  dem  endog  10  Aars  Skattefri- 
hed,  hvor  de  bosatte  sig.  Det  vårede  imidlertid  ikke  længe,  inden 
Regjeringen  fik  Betænkelighed  ved  disse  fremmedes  Ophold  i Landet, 
da  det  rygtedes,  at  de  holdt  hemmelige  Forsamlinger  indbyrdes  og 
der  «brugte  deres  Handel  efter  den  Vis,  som  Vederdøbere  og  Sakra- 
menterere  pleier  at  gjøre».  Kongen  gav  derfor  (29de  Juni  1569) 
Professorerne  Befaling  til,  at  de  nøiagtigen  skulde  undersøge,  hvorledes 
det  forholdt  sig  hermed,  og  gjøre  Indberetning  derom,  da  Kongen 
ikke  var  tilsinds  at  taale,  at  noget  saadant  fik  Fremgang  i hans 
Riger.  Professorernes  Indberetning  kjender  vi  ikke.  Men  Forhand- 
lingerne  gav  Anledning  til  Affattelsen  af  de  25  Fremmedartikler , der 
skulde  forelægges  alle  fremmede,  som  vilde  tage  fast  Bolig  i Landet. 

De  indlededes  paa  følgende  Maade:  «Endog  den  hellige  Kirkes 
symbola , som  ere  det  Apostoliske,  Nicænske  og  Ambrosii  (d:  Atha- 
nasii),  item  den  Augsburgske  Bekjendelse,  kunde  være  en  ret  Regel 
at  følge,  naar  nogle  skulle  om  Kristendommens  Lærdom  overhøres:  dog 
alligevel,  paa  det  Forfalskelse  udi  ren  Lærdom  og  Splidagtighed  des 
bedre  kunne  forhindres,  skulle  Biskoper  og  Prester  foreholde  efter- 
skrevne  Artikler  for  alle  fremmede,  som  skulle  faa  Lov  at  være  og 
bo  i disse  Riger».  Artiklerne  var  forfattede  af  Hemmingsen . De 
tog  Hensyn  til  de  fleste  Vildfarelser,  som  havde  gjort  sig  gjældende 
i hin  Tid,  især  til  Gjendøberne  og  «Sværmeraanderne»  (saaledes  Art. 
1 om  Guds  Ord,  Art.  2 om  Kirken,  Art.  15  om  Daaben,  Art.  12  om 
bodfærdiges  Afløsning,  Art.  18  om  Eden),  derhos  ogsaa  til  Papisteme 
(Art.  6 om  Menneskets  Vanmagt,  Art.  13  om  Gudsdyrkelsen,  Art. 
17  om  Messen,  Art.  23  om  Skjærsilden).  Man  vil  ogsaa  kunne  finde 
Spor  af  de  Stridigheder,  som  da  optog  den  lutherske  Kirke  f.  Ex. 
Art.  7 om  Loven  (Lovens  tredobbeite  Brug)  og  Art.  10  om  Boden, 
hvor  man  maaske  kan  spore  Hemmingsens  filipistiske  Standpunkt 
deri,  at  han  nævner  «den  nye  Lydagtighed»  som  det  tredie  Hoved- 


*)  Helveg  anser  det  sandsynligt,  at  Hemmingsen  selv  har  foranlediget  Oversættelsen 
for  at  tildække  Kalvinismen  i Syntagma  ved  at  opfriske  Mindet  om  den  afham 
forfattede  Tavle  med  dens  lutherske  Vidnesbyrd. 

stykke  i Boden  ved  Siden  af  Anger  og  Tro,  medens  den  Augsburgske 
Bekjendelse  kun  nævner  Angeren  og  Troen  som  Bodens  Hovedstyk- 
ker,  «den  nye  Lydighed»  derimod  som  Troens  Frugt.  Om  Nad- 
veren  heder  det  i Art.  16:  «Om  de  tro  Herrens  Legeme,  som  er 
givet  for  os,  og  hans  Blod,  som  er  udgydt  for  os,  at  være  sandelig 
og  visselig  (i  den  latinske  Text : substantialiter)  tilstede  udi  Nadverens 
Sakramente  — — l * 3)». 

De  25  Fremmedartikler,  som  ved  Kongebrev  af  20de  September 
1569  erklæredes  at  skulle  gjælde  som  Lov  for  Danmark  og  Norge, 
blev  trykte  paa  Latin,  Dansk  og  Tysk.  Det  blev  paalagt  Bisperne 
i begge  Riger  at  opslaa  Kongebrevet  paa  Kirkedøre  og  Raadhuse  i 
Kjøbstædeme  og  med  Flid  vaage  over  den  kongelige  Befalings  Over- 
holdelse. Under  Hemmingsens  Sag  beraaber  Kongen  sig  for  Kur- 
fyrsten  1576  til  Vidnesbyrd  om  den  danske  Kirkes  Rettroenhed  paa, 
at  «der  ofte  holdtes  offentlige  Examina  af  Kongens  forordnede  pastor es 
og  Theologer  over  Artikleme,  og  at  man  lod  de  fremmede,  som 
underkastedes  denne  Prøve,  bekræfte  deres  Udsagn  med  Ed».  Frem- 
medartiklerne kan  altsaa  betragtes  som  en  Læreforskrift  eller  et  Sym- 
bol og  benyttedes  i den  efterfølgende  Tid  oftere  saaledes  (f.  Ex.  i 
Sagen  mod  Hemmingsen,  Aalborg  o.  s.  v.*). 

Den  Maade,  hvorpaa  den  Augsburgske  Konfession  (pg  de  tre 
* økumeniske  Symboler)  omtales  i Fremmedartiklerne,  viser,  at  det 
forudsattes,  at  Konfessionen  var  Norm  for,  hvad  der  var  «den 
rette  evangeliske  Lære»  eller  «det  rene  Evangelium»,  om  den  end 
ikke  ved  et  udtrykkeligt  Lovbud  var  foreskrevet  som  saadan. 
Dette  skede  vel  først  under  Hemmingsens  Sag  ved  den  ovenfor  om- 
talte kongelige  Befaling  af  26de  Juni  1574,  ligesom  ogsaa  i den 
Erklæring,  som  Professorerne  og  Presterne  i Kjøbenhavn  senere  (1575) 
afgav,  «den  rette  Lærdom»  bekjendtes  at  være  den,  «som  kortelig 
er  forfattet  i Luthers  lille  Katekisme  og  den  Augsburgske  Konfession». 
Før  denne  Tid,  fra  1555  af  omtrent,  fremhæves  flere  Gange  den 
Augsburgske  Konfession,  rimeligvis  som  en  Følge  af  Augsburgerfre- 
dens  Bestemmelser  af  1555,  ifølge  hvilke  de,  der  bekj endte  sig  til 
den,  tilsikredes  Religionsfrihed8).  Ligeledes  har  en  «Bekjendelse  om 
de  danske  Kirkers  vigtigste  Lære-  og  Trosartikler»  af  1561,  som  nu 
er  tabt,  nævnt  Konfessionen  som  Lærenorm.  Det  samme  gjælder 

l)  Henvik  v.  Bruchofen , hvem  Kongen  sendte  Artikleme  til  Gjennemsyn,  fandt 
Læren  om  Nadveren  bedre  udtrykt  i «Tavlen  om  Herrens  Nadvere»  af  1557* 

*}  Ny  kirkehist.  Saml.  IV.  S.  232  ff.  H.  Rørdam:  Kjøbenhavns  Universitets  Hist. 
II.  S.  104  ff.  L.  Helveg:  Danske  Kirkes  Hist.  eft.  Ref.  (2den  Udg.).  I.  S.  185  ff- 
Pontopp.  Annaler  III  S.  416.  ff. 

3)  Helveg . S.  133. 

om  den  omarbeidede  Kirkeordinans  af  1 561 , som  dog  ikke  fik 
Lovskraft 1). 

Efter  1574  blev  derimod  Forpligtelsen  til  den  Augsburgske  Kon- 
fession  oftere  indskjærpet,  navnlig  ved  det  Cirkulære  til  samtlige 
Biskoper,  som  Rigsraadet  kort  efter  Frederik  H’s  Død  udstedte  under’ 
1 ode  Juli  1588,  hvori  det  heder:  «Vi  bede  eder  og  ville,  at  I al- 
vorlig forbyder  alle  Prester  og  Læsemestere  nogen  ny  Disputats  at 
opvække,  men  at  de  paa  det  aller enfoldigste,  saameget  som  paa 
Saligheds  Vegne  Behov  gjøres,  efter  den  Augsburgske  Konfes- 
sion  deres  Sognefolk  undervise,  desligeste  at  ingen  sig  understaar 
noget  udi  de  Ceremonier,  i Ordinansen  ere  vedtagne,  at  forandre 
af  egensindig  privat  Mening,  meden  at  de  alle  og  enhver  holde  den- 
nem  udi  Lærdom  og  Ceremonier,  eftersom  udi  vor  kjære  Hr.  Faders 
Tid  og  til  dess  er  skeet,  og  efter  den  hellige  profetiske  og 
apostoliske  Skrift  og  den  Augsburgske  Konfession,  efter 
Ordinansen  og  de  Breve,  hans  Kjærlighed  udi  sin  Tid  derom  haver 
ladet  udskrive». 

Derimod  blev,  som  ovenfor  fortalt,  Konkordieformelen  af- 
vist  og  med  den  den  fuldstændige  Samling  af  den  lutherske  Kirkes 
Symboler  i Konkordiebogen.  Under  Striden  med  Filipismen  blev 
man  imidlertid  mere  end  før  opmerksom  paa  Forskjellen  mellem  den 
uforandrede  Augsburgske  Konfession  af  1530  [itwariaia)  og  den  af. 
Melanchton  i 1540  forandrede  Redaktion  af  samme  (variata).  Naar 
den  Augsburgske  Konfession  nævnes,  er  altid  den  uforandrede  ment. 


§ 5. 

Ensformighed  i Gudstjenesten.  Alterbog.  Salmebog  og 

Graduale. 

Ved  Kirkeordinansen  af  1539  eller  1542*)  var  Gudstjenesten 
bleven  ordnet;  dens  andet  «Stykke»  håndlede  om  «Ceremonier  og  ud- 
vortes  Kirketj eneste».  Den  slutter  sig  i dette  Punkt  nærmest  til 

Luthers  formula  missæ.  Men  Ordinansen  gav  kun  det  almindelige, 
ydre  Omrids  af  Gudstjenesten;  derimod  gav  den  i Regelen  ikke  de 
liturgiske  Formularer,  men  antydede  dem  kun  ved  at  anføre  deres 
Begyndelsesord.  Disse,  ligesom  de  bibelske  Texter  og  Kollekterne, 
maatte  Presten  derfor  hente  andenstedsfra.  Der  tiltrængtes  derfor 
Haandbøger,  hvori  de  liturgiske  Formularer  fandtes  samlede. 

Af  saadanne  Haandbøger  kjender  vi  fra  den  første  Tid  efter 

l)  Rørdam  i Ny  kirkehist..  Saml.  V.  S.  594  ff. 

*)  Se  S.  205. 

Reformationen  to,  nemlig  Palladii  Enchiridion  (Peder  Plades  Haand- 
bog) af  1538  og  Frants  Vormordsens  Haandbog  af  1539  (til  Grund 
for  hvilken  Malmøhaandbogen  af  1535  ligger).  Den  første  er.  en 
Oversættelse  af  Luthers  Enchiridion  tilligemed  hans  Døbe-  og  Vielses- 
bog.  Den  anden  gjennemgaar  den  hele  Gbdstj eneste  og  giver  For- 
mularer, Kollekter,  Anvisninger  til  Taler  ved  de  liturgiske  Handlinger 
m.  m.  Derimod  indeholder  den  ikke  Texterne,  men  henviser  med 
Hensyn  til  dem  til  Bibelen. 

Ved  Siden  af  disse  fandtes  imidlertid  ogsaa  andre,  ligesom  man 
ogsaa  fik  Haandbøger,  af  hvilke  Presten  kunde  læse  de  bibelske 
Texter.  Men  det  var  dog  en  Ulempe,  at  saadanne  Haandbøger  ikke 
indeholdt  alt,  hvad  der  skulde  bruges  ved  enhver  Del  af  Gudstjene- 
sten, hvorhos  de  ikke  i alle  Stykker  stemte  overens,  saaat  der  ikke 
var  den  ønskelige  Ensformighed  i den  Maade,  hvorpaa  Gudstjenesten 
holdtes  i de  enkelte  Kirker.  Dette  var  saa  meget  mere  Tilfælde, 
som  Ordinansen  havde  ladet  mange  Enkeltheder  med  Hensyn  til 
Kirkeskikke  staa  uafgjorte  og  overladt  dem  til  Bispernes  Afgjørelse, 
som  derfor  i den  første  Tid  havde  en  ikke  ringe  Myndighed  til  at 
give  liturgiske  Forskrifter  for  sit  Stift. 

En  større  Ensformighed  var  saaledes  ønskelig.  I 1556  udgav 
Peder  Plade  sin  Alterbog,  som  indeholdt  Evangelieme  og  Epistleme 
med  Kollekter,  derhos  Luthers  Døbe-  og  Vielsesbog  og  Nadverlitur* 
gien.  Den  var  altsaa  i sin  oprindelige  Skikkelse  kun  en  Haandbog, 
der  ligesom  de  tidligere  var  ment  at  skulle  supplere  Ordinansen,  men 
fuldstændigere  end  de  ældre  samlede  alt,  hvad  Presten  havde  Brug 
for  under  Gudstjenesten.  Han  gjorde  dette  Arbeide  efter  «sine  Em- 
bedsbrødres  Raad  og  Samtykke» ; rimeligvis  er  Sagen  bleven  for- 
handlet mellem  Bispeme  paa  det  Møde,  de  holdt  Aaret  forud  (1555) 
i Kjøbenhavn.  I de  senere  Udgaver  (1564  og  oftere)  optoges  adskil- 
lige nye  Bestemmelser  i Alterbogen,  og  denne  fik  efterhaanden  Karak- 
teren af  en  bindende  Lov,  som  man  ikke  maatte  fravige. 

Dog  lod  en  fuldkommen  Uniformitet  sig  ikke  drive  igjennem. 
Man  hører  oftere  Paamindelser  til  Presteme  om  «ikke  at  fravige, 
hvad  dem  foreskrevet  er  og  menlig  skal  holdes  udi  Kirkerne».  Men 
man  stræbte  at  faa  den  gjennnemført.  Ved  Kongebrev  af  13de 
Januar  1 568  blev  Vor  Frue  Kirke  i Kjøbenhavn,  Universitetets  Kirke, 
gjort  til  Normalkirke,  efter  hvilken  alle  andre  skulde  rette  sig  med 
Hensyn  til  Kirkeskikke,  'navnlig  den  hellige  Nadveres  Forvaltning. 

Aaret  efter  (1569)  blev  Hans  Thomissøns  Salmebog  og  Nils 
Jespersens  Graduale  paabudt  til  udelukkende  Brug  i de  danske  og 
norske  Kirker.  I Danmark  som  i Tyskland  gik  Sangen  fra  først  af 
sammen  med  Prædikenen  og  bidrog  ikke  lidet  til  den  evangeliske 

19 

Læres  Udbredelse.  De  evangeliske  Lærere  baade  i Jylland  og  i 
Skaane  — Tausen , Sadoltn,  Klaus  Mortensen , Hans  Spandemager 
og  de  andre  — digtede  eller  oversatte  Salmer  og  brugte  dem  ved 
Gudstjenesten.  Den  første  egentlige  Salmebog  blev  udgivet  i Malmø 
1528  af  Klaus  Mortensen  med  Bistand  af  Hans  Spandemager ; den 
udkom  paany  1529  og  1534  (saaledes  fortæller  Hans  Thomissøn  i 
Fortalen  til  sin  Salmebog  1569).  Ingen  af  disse  første  Salmebøger 
er  bevarede.  Det  er  imidlertid  høist  sandsynligt,  at  vi  nu  har  dem 
i de  «Psalmebøger  (3)  fra  Reformationstiden»,  som  den  danske  Biblio- 
thekar  Chr.  Bruun  har  udgivet  1865  ff.  Den  første  af  disse  «En  ny 
Haandbog  med  Psalmer  og  aandelige  Lofsange  etc.»,  trykt  i Rostock 
af  Ludvig  Dietz  1529,  er  efter  al  Rimelighed  et  Optryk  af  Klaus 
Mortensens  fra  1529  (1528),  og  den  tredie  af  dem  «Malmøpsalmebog 
fra  1533»  er  udenfor  al  Tvivl  en  ny  Udgave  af  Klaus  Mortensens 
eller  maaske  den,  som  Hans  Thomissøn  (isaafald  urigtigen)  henfører 
til  1534. 

De  ældste  danske  Salmer  var  mest  Bearbeidelser  af  tyske;  der- 
hos  leverede  Davidspsalteret  et  væsentligt  Bidrag.  Man  brugte  det 
ved  Gudstjenesten  dels  i frie,  rimede  Bearbeidelser  efter  tyske  For- 
bi  11  eder,  dels  ogsaa  i ordret,  rimfri  Oversættelse  (Frants  Vormord- 
sens,  Kr.  Pedersens,  Bibeloversættelsens).  — Den  næste  Salmebog 
bærer  Hans  Tausens  Navn,  idet  han  1544  lod  «Salmebogen  paany 
prente».  Ogsaa  den  er  gaaen  tabt,  forsaavidt  vi  ikke  har  den  i en 
udvidet  og  forandret  Form  i Salmebogen  fra  1553.  Denne  til- 
skrives dels  Plade  dels  Tausen;  men  den  første  Antagelse  er  aaben- 
bart  urigtig,  og  den  anden  lidet  sandsynlig,  forsaavidt  derved  skulde 
menes,  at  Tausen  har  havt  umiddelbar  Del  i dens  Udgivelse ; derimod 
har  visselig  hans  Salmebog  af  1544  ligget  til  Grund  for  den.  «Man 
kommer  uden  Tvivl  det  rette  nærmest  ved  at  holde  sig  til  den  Mand, 
som  nævnes,  Bogtrykkeren  Hans  Vingaard , der  har  dannet  sin  Bog 
af  Tausens  Salmebog  og  et  Tillæg  af,  hvad  han  havde  ved  Haan- 
den»1).  Heller  ikke  denne  Salmebog  blev  imidlertid  almindelig  brugt; 
der  var  i den  Henseende  ingen  Enhed  mellem  de  forskjellige  Menig- 
heder.  En  større  Enighed  tilveiebragtes  først  ved  Hans  Thomissøns 
Salmebog  af  1569,  den  første  almindelig  brugte  Kirke- 
salmebog. 

Hans  Thomissøn  blev  1557  af  Hans  Tausen,  som  dengang  var 
Biskop  i Ribe,  ansat  som  Rektor  ved  Latinskolen  i samme  By.  Da 
nu  Salmesangen  udgjorde  en  vigtig  Del  af  Skoleundervisningen,  fordi 
Skolegutterne  havde  at  besørge  Korsangen  i Kirken,  saa  «begyndte 

jeg»,  fortæller  han  selv,  «at  beflitte  mig  herom,  at  udspørge  de  rette 
gamle  Noder  til  hver  Salme  og  at  udsætte  nogle  besynderlige  Salmer 
af  Tysken,  paa  det  at  jeg  i nogen  Maade  kunde,  mig  og  andre  til 
bedste,  hjælpe  og  forbedre  den  danske  Salmebog».  Med  dette  Ar- 
beide fortsatte  han,  efterat  han  var  bleven  Sogneprest  til  Frue  Kirke 
i Kjøbenhavn,  i hvilken  Stilling  han  døde  1573. 

Det  Verk,  som  Hans  Thomissøn  saaledes  havde  begyndt  af  egen 
Drift,  udkom  1569  og  nu  «overseet  af  de  høilærde,  som  læse  den 
hellige  Skrift,  og  de  andre  professoribus  her  ved  Universitetet  . . . 
efter  kongelig  Majestæts,  vor  allernaadigste  Herres,  Konning  Frede- 
rik  IPs  naadigste  Bevilling  og  Befaling».  Den  ledsagedes  af  et  Konge- 
brev, at  den  skulde  anskaffes  til  hver  Kirke  i Landet  og  lænkes  fast 
til  Degnestolen  for  ikke  at  forkomme,  hvorhos  tilføiedes,  at  «ingen 
anden  Salmebog  maatte  kjøbes  eller  føres  tilkjøbs  her  i Riget»,  et 
Forbud,  man  dog  ikke  har  forstaaet  efter  Bogstaven,  da  det  ikke 
vårede  længe,  førend  den  ene  nye  Samling  udkom  efter  den  anden. 
I samme  Kongebrev  af  5te  November  1 569  blev  tillige  alle  de  Bøger 
nævnte,  som  Kirkerne  skulde  eie,  og  som  med  Jernlænker  skulde 
smedes  til  Degnestolen:  den  danske  Bibel,  den  nye  Salmebog,  Ordi- 
• nansen,  Alterbogen  og  Gradualet  (naar  det  udkom). 

Nogle  Aar  senere  (1573)  udkom  det  første  Graduale  eller  Sang- 
bog,  som  Nils  Jespersen , Biskop  i Fyen,  udarbeidede  efter  kongelig 
Befaling.  Gradualet  skulde  være  Degnenes  Koral-  ogSangbog,  «hvori 
flndes  beramt,  hvad  Sang  det  ganske  Aar  igjennem  af  alle  Sogne- 
degne  skal  holdes  og  sjunges».  Det  indeholdt  en  Anvisning  saavel 
til  Melodieme  som  til  de  faste  Salmer,  der  hver  Søndag  skulde  syn- 
ges. Det  var  altsaa  ment  at  skulle  være  en  Anordning  af  Sangen 
under  Gudstjenesten  for  derved  at  raade  Bod  paa  «den  store  Uenig- 
hed,  som  foraarsagedes  derved,  at  Sognedegne  sjunge  efter  deres  egen 
Lyst,  hvad  dem  godt  tykkes». 

Hans  Thomissøns  Salmebog  har  en  sær  Interesse,  da  den  er 
den  første  autoriserede  Kirkesalmebog.  Den  giver  268  Salmer,  hvoraf 
en  stor  Del  er  Oversættelser  fra  Tysk,  som  Tilfældet  i det  hele  var 
med  den  ældste  danske  Salmedigtning.  Navnlig  er  Luther  stærkt 
repræsenteret.  Af  hans  37  Salmer  var  indtil  1570  alle  oversatte  paa 
to  nær,  Parafrasen  af  de  ti  Bud  og  Eftemynnet  af  Aab.  12:  «Hun 
er  mig  kjær  den  ædle  Mø».  Under  de  Salmer,  der  var  forfat- 
tede  af  de  lutherske  Fædre,  satte  han  Salmedigterens  Navn.  «Z?r. 
Martin  Luthers,  Dr.  Justi  Jonæ,  Dr.  Pauli  Ebers  Navn  med  Alberi, 
Mathesii  o.  s.  v.  haver  jeg  sat  ved  de  Salmer,  som  de  digtede,  til 
et  Vidnesbyrd  endog  for  vore  Efterkommere,  at  vi  udi  Danmarks  og 

evangeliske  Lærdom  i Kirker  og  Skoler,  ligesom  den  udi  de  Witten- 
bergske  Kirker  og  Skoler  lærtes  af  Dr.  M.  Luther  og  Philippo 
Melanchton». 

Dernæst  indeholder  Hans  Thomissøns  Salmebog  Oversættelser  af 
adskillige  gamle  latinske  Hymner  og  Sekvenser;  fremdeles  et  Antal 
af  ikke  mindre  end  40  Davidssalmer,  væsentlig  efter  Luthers  og 
hans  Venners  Bearbeidelser ; endvidere  «gamle  Sange,  som  have  været 
brugte  i Pavedømmet»,  «gamle  papistiske  Sange,  som  ere  korrigerede 
og  rettede»  eller  «Mariaviser  christelig  forvendte  Jesu  Christ  til  Lov 
og  Ære».  Ligeledes  er  flere  Salmer  af  Mester  Mikael  i Odense 
— i omarbeidet  Form  — optagne1).  Ringere  i Tal  og  i Alminde- 
lighed  vel  ogsaa  i blivende  Værd  er  de  originale  Digtninger  f. 
Ex.  Hans  Thomissøns : «Jesus  Kristus  er  opfaren»  (Kingo  193), 

«Den  kristelige  Kirkes  skjønne  Navn»  (K.  257),  «Jeg  løfter  høit  op 
Øine  mine»  (Dav.  Salm.  12 1,  K.  99,  Landstad  215),  Nils  Hemming- 
sens:  «Hvo  som  Kristi  Kors  vil  pryde»  (K.  110),  Thomas  Hygomsx 
»Jeg  er  nu  gammel  og  graa»,  Søren  Skrivers : «Løft  op  dit  Hoved, 
al  Kristenhed»  (L.  104),  «Jeg  beder  dig  min  Herre  Gud»  (L.  113). 

Tallet  paa  dem,  som  leverede  Bidrag  til  Thomissøns  Salmebog, 
var  stort;  der  er  Salmer  baade  fra  ældre  og  yngre,  «ædel  og  uædel». 
Vi  finder  blandt  Forfatterne  Reformationens  første  Ledere  — Kl. 
Mortensen,  Hans  Spandemager,  H \ Tausen,  Sadolin , Palladius  — en 
Mængde  Theologer  og  Prester,  Hemming  sen,  Arvid  Pedersen,  Kat- 
holm,  Rerav,  Thomas  Knudsen  Hygom  (Hans  Thomissøns  Fader, 
der  var  Prest  i Hygom,  og  hvis  Bistand  denne  taknemmelig  erkjen- 
der)  og  Hans  T hornis søn  selv.  Af  adelige  findes  Erik  Krabbe  og 
hans  Søster  Elsabe , Peder  Skrams  Hustru  og  Herluf  Trolle , af 
borgerlige  : Klaus  Ford  Boghandler,  Søren  Palludan  Skriver , Borger- 
mester i Kolding  og  mange  anonyme. 

Det  gik  med  den  gudelige  Poesi  i hine  Dage,  da  en  virkelig 
Begeistring  havde  grebet  det  hele  F olk,  at  allesammen  blev  Poeter.  « Men 
det  vilde  være  meget  keitet  at  drage  disse  Markblomster  ind  for  for- 
melle Kunstreglers  Domstol.  Man  havde  ikke  Smag  for  en  mere 
renset  Form  og  ikke  Raad  til  at  vrage,  hvad  man  skjænkedes. 
Spørgsmaalet  var  et  ganske  andet;  Interessen  var  ikke  æsthetisk, 
men  religiøs,  og  Begeistringen  var  nok  til  at  bøde  paa  Formens 
Mangler.  Den  forstod  en  halvkvæden  Vise  og  var  glad  ved  at  flnde 
Udtryk,  der  nogenlunde  kunde  give  den  Luft;  den  kunde  selv  fly  ve, 
hvor  Versene  haltede»  *). 


9 Se  S.  168. 

*)  Brandt  og  Helveg : Den  danske  Psalmedigtning.  II.  S.  XX.  ff. 


Danmark.  Salmedigtning. 


293 


Ved  Gradualet  og  Salmebogen  var  altsaa  givet  en  bestemt  An- 
ordning af  Kirkesangen  og  en  større  Enhed  tilveiebragt  inden  Menig- 
hedeme.  Thomissøns  Salmebog  holdt  sig  som  den  egentlige  autori- 
serede  Kirkesalmebog,  ligetil  den  ved  Udgangen  af  det  17de  Aar- 
hundrede  afløstes  af  den  Kingoske,  i de  sidste  Decennier  dog  ikke 
anderledes,  end  at  ved  Siden  af  den  og  endnu  mere  end  den  brugtes 
andre  Salmebøger,  som  kjøbenhavnske  Boghandlere  foranstaltede  ud- 
givne,  og  som  væsentlig  bestod  af  Thomissøns  oprindelige  Samling 
og  senere  Salmer,  mest  Oversættelser,  som  man  iilæng  tog  ud  af 
Andagtsbøger. 


§ 6. 

Fortsat  Salmedigtning.  Hans  Kristensen  Sthen. 

Bi  beloversætteisen. 

Salmedigtningen  vedblev  at  blomstre;  det  var  fremdeles  vistnok 
mest  Oversættelser  fra  Tysken,  som  blev  leveret,  men  ved  Siden 
deraf  ogsaa  originale  Salmer.  Den  vigtigste  blandt  den  danske  Kirkes 
Salmedigtere  fra  det  16de  Aarhundredes  sidste  Halvdel  er  Hans  Kri - 
stensen  Sthen  med  Tilnavnet  Roskildensis.  Han  var  først  Rektor  i 
Helsingør  og  blev  senere  Sogneprest  i Malmø.  Hans  Dødsaar  kan 
ikke  med  Nøiagtighed  angives,  men  det  maa  dog  sikkert  have  faldt 
i det  første  Decennium  af  det  17de  Aarhundrede. 

Hans  Skrifter  fortjener  ogsaa  af  den  Grund  at  nævnes,  fordi  de 
langt  ned  i Tiden  var  af  de  mest  yndede  og  udbredte  Opbyggelses- 
skrifter.  Han  har  saaledes  skrevet  en  « Haandbog , som  indeholder 
allehaande  nyttige  Øvelser  udi  Gudelighed,  og  smukke  trøstelige  Bøn- 
ner og  Lovsange»,  « Vandrebog , indeholdende  adskillige  Bønner  og 
Sange  med  nyttige  Livregler,  udi  Rim  befattet».  En  hel  Del  af  disse 
Salmer  blev  senere  optagne  i Salmebøgerne,  f.  Ex.  « Herre  Jesu  Krist, 
min  Frelser  du  est»  (Landst.  80),  «Et  trofast  Hjerte,  o Herre  min» 
(L.  119),  «Den  lyse  Dag  forgangen  er»  (L.  610),  «Synge  vi  af 
Hjertens  Grund»  (L.  602),  «Jeg  ved  et  evigt  Himmerig»  (L.  105), 
«Gud#efter  dig  mig  længes»  (L.  125)  og  flere  andre1).  «Næsten  alle 
er  digtede  i Folkevisetonen  og  tiltaler  ved  sin  eiendommelige  Hjerte- 
lighed  og  ukunstlede  Simpelhed»*). 

Den  første  danske  Bibel  er  den  saakaldte  Kristian  IIFs  Bibel 
fra  1550.  Oplaget,  der  var  3000  Expl.  stort,  blev  udsolgt  henimod 


l)  Landst.  No.  271,  541,  588. 
*)  Heheg  S.  236. 

Slutningen  af  Frederik  IFs  Regjering.  Det  blev  derfor  overdraget 
de  theologiske  Professorer  at  besørge  en  ny  Udgave,  som  udkom 
Aaret  efter  Kongens  Død;  dette  er  den  saakaldte  Frederik  ITs 
Bibel  fra  1589.  Den  blev  trykt  hos  Mads  Vingaard  og  adskilte 
sig  fra  den  første  danske  Bibeludgave  egentlig  kun  derved,  at  den 
var  forsynet  med  Luthers  Fortaler  og  Randgloser  samt  med  Sum- 
marier  eller  Indholdsangivelser  af  Vitus  Theodorus  (Veit  Dietrich)- 
Man  fandt  sig  imidlertid  ikke  rigtig  tilfredsstillet  ved  den.  Den  var 
unøiagtig  trykt  og  derhos  meget  dyr,  og  Tidens  Mistænksomhed  fandt 
Kryptokalvinisme  i Randgloserne  og  Indholdsangivelseme.  Desuden 
var  den  ligesom  Kristian  IIFs  Bibel  væsentlig  en  Oversættelse  af 
Luthers  tyske  Bibel,  medens  man  nu  krævede  en  Oversættelse,  som  tog 
mere  Hensyn  til  selve  Grundtexten. 

Kongen  ønskede,  at  de  theologiske  Professorer  skulde  foretage 
en  Revision  af  Bibeloversættelsen,  forat  man  kunde  faa  en  feilfri,  nøi- 
agtig  °g  billig  Bibeludgave.  Da  Professorerne  ikke  var  villige  til  at 
paatage  sig  denne  Revision,  blev  Resen  den,  som  alene  kom  til  at 
overtage  Arbeidet.  Først  udkom  det  Nye  Testamente,  derefter 
Pentateuchen  og  tilsidst  den  hele  Bibel,  den  Resenske  Bibel, 
1607.  Resen  havde  sat  sig  til  Formaal  at  rette  Oversættelsen  efter 
Grundtexten  og  at  gjengive  denne  saa  bogstavret  og  nøiagtig  som 
mulig.  Men  derved  kom  hans  Oversættelse,  der  kan  betragtes  som 
et  fuldstændigt  nyt  Arbeide,  ofte  til  at  blive  saa  knudret,  at  den 
blev  meningsløs  og  uforstaalig.  Den  blev  derfor  ogsaa  strax,  som 
ovenfor  fortalt,  angrebet  af  Professor  i Hebraisk  Stub.  I det  hele 
taget  vandt  han  dog  i Samtiden  megen  Ros  for  sin  Oversættelse. 

Af  den  Resenske  Bibel  udkom  1647  en  ny  Udgave,  den  saakaldte 
Svanes  eller  Kristian  IVs  Bibel.  Svane,  der  Aaret  i Forveien 
var  bleven  Professor  i Theologien,  havde  dog  intet  andet  med  den 
at  gjøre  end  at  forestaa  Udgivelsen  og  læse  Korrektur  over  den, 
thi  Arbeidet  forelaa  allerede  færdigt  til  Trykken  fra  Resens  egen 
Haand,  da  hans  Død  indtraf  1638.  Ved  Siden  heraf  blev  Frederik  EFs 
Bibel  fra  1589  under  Resens  Tilsyn  optrykt  med  nogle  smaa  Ret- 
telser i 1633.  Frederik  III  tænkte  ogsaa  paa  at  foranstalte  en  ny 
Oversættelse,  der  paa  engang  skulde  tage  Hensyn  til  Grundtexten 
og  det  danske  Sprogs  Fordringer,  men  denne  kom  ikke  istand.  * Deri- 
mod  udkom  kort  efter  hans  Død  den  saakaldte  Frederik  IIFs  Hus- 
og  Reisebibel  efter  Udg.  1589  og  1633,  som  er  den  første  af  disse 
♦Hus-  og  Reisebibler»,  som  i den  følgende  Tid  oftere  blev  udgivet. 
Ogsaa  Kristian  V’s  Hus-  og  Reisebibel  fra  1699  var  et  nyt 
Optryk  af  den  første  danske  Oversættelse. 

Medens  saaledes  den  ældste  danske  Bibeloversættelse,  SQm  væ- 

sentlig  var  en  Oversættelse  af  Luthers  tyske  Bibel,  laa  til  Grand  for 
Bibeludga verne  i Slutningen  af  det  17de  Aarhundrede,  kom  derimod 
den  Resenske  Oversættelse  til  at  danne  Grundlaget  for  de  i det 
18de  Aarhundrede  udgivne  Bibeloversættelser.  I 1716  udkom  en  af 
Missionskollegiet  foranstaltet  Bibeludgave,  som  efter  Professor  Sten- 
bucks  Raad  lagde  Resens  Oversættelse  til  Grand;  dette  blev  den 
første  af  de  saakaldte  Missions-  eller  Vaisenhusbibler . Det 
samme  blev  altsaa  ogsaa  Tilfældet  med  de  senere  Udgaver,  som  op- 
tryktes  i det  18de  Aarhundrede. 


§7. 


Geistligheden,  dens  Valg  og. Dannelse. 


Kirkens  øverste  Tilsynsmænd  skulde  efter  Reformationens  Ind- 
førelse  kaldes  Superintendenter,  men  dette  Navn  blev  dog  ikke  længe 
brugt;  man  vendte  snart  tilbage  igjen  til  den  gamle  Benævnelse,  Bi- 
skoper.  Med  Hensyn  til  Rigets  Inddeling  i Stifter  eller  Bispedømmer 
foregik  en  liden  Forandring,  idet  det  ved  Dr.  Olaus  Chrysostomus*  s 
Død  (1553)  blev  bestemt,  at  Residensen  for  det  nordligste  af  de 
jydske  Stifter  skulde  forlægges  fra  Børglum  til  Aalborgs  « forat  Super- 
intendenten  der  ligesom  de  andre  Superintendenter  kunde  have  en  Kjøb- 
stad  i sin  Befaling,  i hvilken  han  kunde  læse  for  Prester  og  andre 
unge  Personer». 

De  første  evangeliske  Biskoper  blev  beskikkede  af  Kongen. 
Derimod  blev  det  ved  Kirkeordinansen  bestemt,  at  Valget  skulde 
. ske  ved  Stiftets  Kjøbstadsprester : Sognepresterne  i Stiftets  Kjøb- 
stæder  skulde  nemlig  af  sin  Midte  udvælge  fire,  der  da  som  Valg- 
mænd  havde  at  vælge  Biskop.  Den  af  dem  valgte  skulde  overhøres 
af  den  nærmeste  Nabobiskop  og  derefter  foreslaaes  Kongen  til  Stad- 
fæstelse.  Hans  Ordination  skulde  foregaa  i hans  egen  Stiftsstad  og 
udføres  af  Nabobiskopen.  Om  disse  Bestemmelser  maa  det  imidlertid 
siges,  at  de  i Virkeligheden  aldrig  kom  til  at  blive  gjældende.  Den 
paabudte  Overhøring  overførtes  fra  Nabobiskopen  til  Universitetet 
og  Indvielsen  til  Sjællands  Biskop.  Vigtigere  var  det,  at  den  Presteme 
hjemlede  Valgret  enten  ganske  sattes  ud  af  Betragtning  eller  sank 
ned  til  en  tom  Formalitet.  Faktisk  var  det,  ialfald  i Regelen,  Kon- 
gen, som  besatte  Bispestolene  paa  egen  Haand.  Da  Jesper  Broch - 
mand  ved  Resens  Død  (1638)  af  Kongen  fik  Underretning  om,  at 
han  var  udseet  til  Sjællands  Biskop,  bad  han  Kongen  om  Tilladelse 
til  at  lade  Valget  foregaa  efter  Kirkeordinansens  Forskrifter.  Men 
denne  Begjæring  kan  dog  ikke  betragtes  som  et  Forsøg  fra  Broch- 

mands  Side  paa  at  udøve  nogensomhelst  Kritik  eller  at  nedlægge 
nogensomhelst  Protest  ligeoverfor  Kongemes  Fremgangs maade  i Al- 
mindelighed.  Helveg  har  uden  Tvivl  Ret,  naar  han  finder  Broch- 
mands  Begjæring  begrundet  deri,  at  «han  i Følelse  af  det  store  An- 
svar for  Gud  og  Menigheden,  som  det  nye  Embede  paalagde  ham, 
vilde  ligesom  forvisses  om,  at  han  ikke  havde  tilsneget  sig  det,  men 
at  et  Guds  Kald  var  udgaaet  til  ham».  Han  fik  ogsaa  sin  Bøn  op- 
fyldt  og  blev  nu  af  Provsteme,  der  forsamledes  til  Valg  i Roskilde, 
enstemmig  valgt  til  Biskop. 

Provsteme1)  skulde  beskikkes  i hvert  Hered  som  «Superinten- 
dentens  Medhjælpere» ; de  skulde  efter  Kirkeordinansen  vælges  blandt 
Heredets  Prester  af  disse  i Forening  med  Superintendenten.  Denne 
Rettighed  for  Presterne  har  i Norge  holdt  sig  til  denne  Dag,  medens 
den  er  bortfalden  i Danmark,  hvor  Provsten  nu  udnævnes  af  Regje- 
ringen, alene  efter  Biskopens  Forslag.  I Regelen  blev  den  ældste 
Sogneprest  valgt;  Brud  paa  denne  Regel  betragtedes  endnu  i for- 
rige Aarhundrede  som  en  Forurettelse  mod  den,  hvis  Anciennitet 
derved  tilsidesattes*). 

Om  Sognepresternes  Valg  var  det  bestemt,  at  naar  et  Kald 
var  ledigt,  skulde  «de  bedste  af  Kirken  (Menigheden)  paa  den  menige 
Almues  Vegne  i Forening  med  Provsten  udvælge  sig  den,  de  agter 
bekvem  dertil» . Den  saaledes  valgte  skulde  demæst  prøves  af  Super- 
intendenten og  stadfæstes  af  Lensmanden  paa  Kongens  Vegne.  I 
Kjøbstædeme  var  Valgretten  lagt  til  Borgermestere  og  Raad.  Det 
uklare  i disse  Bestemmelser  (f.  Ex. : de  bedste  i Menigheden)  gjorde 
det  imidlertid  snart  nødvendigt  at  gi  ve  en  bestemtere  Forskrift. 
Riberar tikler ne  af  15428)  forordnede  derfor,  at  «menige  Sogne- 
mænd  skulde  keise  syv  af  de  ældste  og  mest  anseede  Sognemænd, 
og  disse  skulde  have  Fuldmagt  til  med  Provstens  Raad  og  Samtykke 
at  udvælge  en  from  og  lærd  Mand  til  Sogneprest».  En  Undtagelse 
fra  disse  Valgregler  gjorde  naturligvis  de  Kald,  hvortil  Kongen  eller 
Adelsmænd  havde  Patronatsret. 

Kaldsretten  var  altsaa  hos  Menigheden,  men  Loven  hjemlede 
derhos  baade  den  kirkelige  Øvrighed  (Provsten,  som  ledede  Valghand- 
lingen, og  Superintendenten,  som  skulde  prøve  den  valgte)  og  Stifts- 
befalingsmanden,  hvem  det  tilkom  at  stadfæste  Valget,  en  ikke  ringe 


*)  I den  katholske  Tid  var  Provsteme,  naar  præpositi  ved  Domkapitleme  undtages, 
Biskopemes  Regnskabsføre re  og  Oppebørselsbetjente  uden  egentlig  geistlige  For- 
retninger. («Regnskabsprovster»  i Mods.  til  « Rei  igionsprovster  > ) . 

2)  L.  Daae:  Geistliges  Kaldelse.  S.  11. 

*)  Se  S.  206. 

Indflydelse  paa  dette.  Der  er  ogsaa  fuldt  op  al  Vidnesbyrd  om,  at 
man  baade  fra  den  ene  og  den  anden  Side  gjorde  sin  Indflydelse  gjæl- 
dende  paa  en  Maade,  som  gik  Menighedens  Valgfrihed  nær  eller 
krænkede  den. 

Et  Hensyn  var  det  fremfor  alt,  som  hyppig  gjorde  sig  gjældende 
ved  Besættelsen  af  de  ledige  Kald,  Hensynet  til  den  afdødes  Familie. 
Det  var  meget  ofte  Tilfælde,  at  den  valgte  maatte  forpligte  sig  til 
at  ægte  — efter  Omstændighedeme  — Enken  eller  hendes  Datter. 
Biskop  Jens  Nilssøn  i Oslo  henstillede  i Aaret  1585  til  Kongen,  at 
Embederne  burde,  om  muligt,  staa  ledige  Naadsensaaret  ud,  «om  den 
fattige  Efterleverske  kunde  saa  blive  forsørget  med  Giftermaal,  at 
hun  maatte  blive  der  fremdeles».  Sjællands  Biskop  Poul  Madsen , 
med  hvem  han  raadførte  sig,  var  enig  med  Biskop  Jens  i at  betragte 
en  saadan  Forsørgelse  af  Enken  (eller  Datteren)  som  «en  from  og 
Gud  velbehagelig  Pligt»,  men  han  lagde  dog  til,  at  Hensynet  til 
Menighedens  Tarv  maatte  være  det  overveiende,  og  at  man  maatte 
vogte  sig  for  at  gaa  saavidt,  at  Sognekaldene  blev  arvelige  i Fa- 
milien 1). 

Endnu  hyppigere  var  det  Tilfælde,  at  Sognepresteme  tog  Sønner 
eller  Svigersønner  til  sine  Kapellaner  og  saa  sørgede,  medens  de  endnu 
levede,  for  at  sikre  dem  hos  vedkommende  Sukcessionen  i Kaldet. 
Man  har  baade  i Danmark  og  Norge  Exempler  nok  paa  Kald,  som 
gjennem  mange  Slægtled  var  i samme  Familie ; de  var  bleven  «arve- 
lige..  Som  et  af  de  mest  talende  Exempler  paa  saadanne  Kald  kan 
nævnes  Haasby  i Fyen,  som  Familien  Digsmed  betragtede  Som  sin 
«Arv»  i den  Grad,  at  da  i Aaret  1616  En  udenfor  Familien  havde 
faaet  Kaldet,  men  døde  Aaret  efter,  strøg  den  hans  Navn  ud  af  For- 
tegnelsen over  Kaldets  Prester.  Man  søgte  vistnok  at  sætte  en  Bom 
for  denne  Arvtagen.  Saaledes  lod  Kristian  IV  Biskop  Winstrup  med- 
dele Rigets  øvrige  Biskoper  gjennem  et  Brev  af  10de  August  1597, 
at  han  høilig  misbilligede,  at  Sognekaldet  saaledes  gik  i Arv,  hvorved 
den  Valgret,  Kirkeordinansen  hjemlede  Menighederne,  blev  krænket. 
Endog  i den  norske  Kirkeordinans  af  1607  fandtes  det  nødven- 
digt  at  tage  Hensyn  til  dette  Forhold  og  de  vidtgaaende  Misbrug. 
Det  heder  heri:  «Prester,  som  holde  Børn  i Skole,  maa  ikke  indgaa 

med  Menigheden,  at  deres  unge  Sønner  bekomme  Tilsagn  om  Kaldet 
at  beholde,  endog  man  aldrig  kan  vide,  hvad  der  af  dem  vorde  vil. 
Udi  saa  Maade  bliver  Presteme  til  Falsknere  for  Gud  og  Øvrigheden 

l)  - — — - it  a tamen , ut  etiam  ecclesice,  cujus  potior  est  habenda  ratio , utiti  et 
commodo  ministro  prospiciatur . Interim  cavendum,  ne  res  eo  deveniat,  ut  paro chice 
videantur  her  ed  it  arier* . Z.  Daae:  Geistliges  Kal  deise.  S.  34. 

og  til  Hyklere  for  deres  Sognemænd,  det  hellige  ministerium  van- 
bruges  og  bliver  til  Arvegods,  og  Sønnerne  blive  lade  og  forsømme- 
lige; derfor  ville  vi  have  saadanne  Bænke-  og  Arvekald  aldeles  af- 
skaffede».  Men  alligevel  vedblev  det  at  gaa  som  før. 

Kapellanerne  var  af  forskjellig  Art.  I Stiftsstæderne  og  de 
større  Kjøbstæder  fandtes  residerende  Kapellaner  eller  diaconit  der 
i Virksomhed  væsentlig  var  ligestillede  med  Sognepresterne  og  valg- 
tes  paa  samme  Maade  som  de.  Anderledes  forholdt  det  sig  med  de 
Kapellaner,  som  beskikkedes  for  Kald,  der  paa  Grund  af  Folkemængde 
eller  Omfang  krævede  en  forøget  geistlig  Betjening,  eller  som  ansat- 
tes hos  Prester,  der  paa  Grund  af  Alderdom,  Svagelighed  eller  andet 
deslige  trængte  til  Medhjælp,  d.  e.  vore  residerende  Kapellaner  og 
personelle  Kapellaner  (Huskapellaner).  Nogen  bestemt  Grænse  mellem 
disse  to  Arter  var  der  dog  ikke  endnu.  Forholdet  mellem  dem  blev 
først  bestemt  ved  Reskript  af  2den  Marts  1742.  De  valgtes  ogsaa 
begge  paa  samme  Maade,  nemlig  af  Sognepresten,  som  dog  lod  den, 
han  ønskede,  holde  Prøveprædiken  for  Menigheden  og  saaledes  præ- 
senterede  ham  for  den.  Iøvrigt  maatte  vedkommende  naturligvis  før 
Ordinationen  underkaste  sig  Bispeexamen.  Den  første  Klasse  ansat- 
tes fornemmelig  i de  talrigt  befolkede  og  vidtstrakte  Kald,  især  i 
fjernere  Annexer,  hvor  de  da  levede  (Residenter,  deraf  vort:  reside- 
rende Kapellaner).  Deres  Stilling  var  bedre  sikret  e*nd  Huskapellaner- 
nes.  Hvorledes  disse  sidste  kunde  blive  behandlet,  viser  en  Bestem- 
melse i den  norske  Kirkeordinans:  «Den  Letfærdighed  maa  ikke  til- 
stedes,  at  naar  der  er  dyr  Tid,  da  giver  de  deres  fattige  Kapellaner 
Forlov — hvo  som  haver  Kapellan  i den  gode  Tid,  skal  be- 

holde og  føde  hannem  i den  dyre  Tid  eller  siden  miste  Kapellan». 

De  Fordringer,  som  gjordes  til  Presternes  Dannelse,  maatte 
i Reformationens  første  Tid  stilles  meget  lavt,  naar  man  overhovedet 
skulde  faa  de  mange  Kald  besatte  nogenlunde  snart.  Vi  har  allerede 
tidligere  omtalt,  hvorledes  man  i de  første  Aar  søgte  at  hjælpe  sig. 
En  Forandring  kunde  først  indtræde  fra  den  Tid,  det  nyorganiserede 
Universitet  begyndte  at  virke  og  Skolevæseiiet  kom  paa  en  bedre 
Fod;  men  inden  dette  skede,  gik  der  hen  en  rum  Tid.  Akademisk 
Dannelse  krævedes  ikke  af  Presten  i Almindelighed.  Den  betrag- 
tedes  som  en  Hæder  og  Ære  og  tjente  til  særdeles  Anbefaling,  frem- 
for alt  naar  det  gjaldt  de  større  og  vigtigere  Poster  inden  Kirken. 
Der  var  derfor  ogsaa  altid  dem,  og  det  ikke  faa,  som  søgte  denne 
høiere  Dannelse  enten  i Kjøbenhavn  eller  som  før  ved  fremmede  Uni- 
versiteter f.  Ex.  Wittenberg,  Rostock,  Leipzig  eller  de  hollandske 
Universiteter.  Men  Massen  af  Presteme  havde  kun  faaet  sin  Dan- 
nelse ved  en  af  La  tinskolerne,  navnlig  da  ved  Stiftsstadens,  der 

var  at  betragte  som  Presteskoler,  hvorfor  der  ogsaa  ved  dem  var  an- 
sat  en  lector  theologiæ  foruden  Rektor  og  Hørere. 

Den  Undervisning,  som  meddeltes  i disse  Skoler,  var  imidlertid 
hverken  vidtgaaende  eller  synderlig  grundig.  Det  var  hovedsagelig 
det  latinske  Sprog,  man  drev  -paa  med,  og  derhos  Religionskundskab, 
saavidt  som  nødvendigt  var,  forat  Presten  nogenlunde  kunde  fyldest- 
gjøre  Ordinansens  Fordringer  til  ham,  at  han  skulde  «retsindeligt 
prædike  og  tilbørligt  uddele  Sakramenterne,  og  retteligen  forklare 
Katekismum  om  de  10  Bud,  Troens  Artikler,  Paternoster  og  Sakra- 
mentemes  Brug  for  de  unge  og  uforfarne  og  ulærde  Kristne».  Det 
var  dog  meget  hyppig  Tilfældet,  at  Presterne  ikke  magtede  selv  at 
udarbeide  en  Prædiken,  men  hjalp  sig  med  at  oplæse  af  en  Postil. 
Dette  var  udtrykkelig  tilladt  i Ordinansen,  og  ialfald  enkelte  af  de  alminde- 
lige  Postiller  var  blevne  til  med  den  Bestemmelse  at  komme  saadanne 
Prester  til  Hjælp.  De  almindeligst  brugte  Postiller  var:  Hans 
Tausens  1539  <f°r  a*  ramme  enfoldige  Folks  Tarv  og  synderlig  de 
Sognepresters,  som  en  grov  og  enfoldig  Undervisning  have  behov»; 
Hemmingsens  paa  Latin  1561  og  paa  Dansk  ved  Rasmus  Rerav  1 576,  og 
Luthers  Huspostil,  oversat  af  Peder  Tidemand  1 564.  Deilne  Brug 
af  Postillen  søgte  man  vel  senere  at  hemme,  forsaavidt  som  det  for- 
bødes  Presterne  at  tage  Postillen  med  paa  Prædikestolen  for  at  læse 
op  af  den ; de  skulde  lære  Prædikenen  udenad. 

Den  eneste  Embedsprøve  var  den  ved  Ordinansen  forordnede, 
ovenfor  omtalte  Bispeexamen.  Det  heder  nemlig  i Ordinansen,  at 
Menigheden  skulde  forsyne  den  valgte  med  Vidnesbyrd  «om  et  godt 
Rygte,  om  et  godt  Levnet  og  gode  Sæder»  og  «forskrive  ham  til 
Superintendenten  for  at  forhøres  om  hans  Lærdom  og  Forstand».  Der 
var  imidlertid  ikke  givet  nærmere  Bestemmelser  om  denne  Prøve  for 
Biskopen,  og  meget  kom  derfor  her  an  paa  vedkommende  Biskop, 
hvilke  Fordringer  han  fandtxat  kunne  og  maatte  gjøre;  men  det  siger 
sig  selv,  at  Fordringerne  ikke  kunde  være  store,  og  at  de  maatte 
lempe  sig  efter  den  Undervisning,  Kandidaten  havde  faaet  i Skolen. 
Man  har  et  (utrykt)  Skrift  af  Biskop  Plade  om  denne  Prøve:  Der 
fordredes,  at  Examinanden  skulde  være  vel  bekjendt  med  de  kriste- 
lige Hovedlærdomme  og  navnlig  godt  kjende  Forskjel  mellem  Lov 
og  Evangelium.  Det  gjaldt  især  at  prøve,  om  han  var  vel  hjemme 
i de  Lærestykker,  hvori  han  skulde  undervise  Menigheden;  de  fleste 
Spørgsmaal  lod  sig  derfor  ogsaa  henføre  til  Katekismens  fem  Parter. 
Egentlig  theologisk  Lærdom,  Kundskab  i det  græske  og  hebraiske 
Sprog  blev  der  ikke  lagt  Vægt  paa,  men  vel,  at  han  skulde  være 
bevandret  i den  hellige  Skrift,  saaat  han  kunde  bevise  de  kristelige 
Hovedlærdomme  af  den.  Dette  var  dog  kun  den  Fremgangsmaade, 

Plade  benyttede  i sit  eget  Stift.  Det  ligger  da,  paa  Grund  af  Plades 
store  Anseelse,  nær  at  antage,  at  hans  Ordning  ogsaa  blev  fulgt  i de 
øvrige  Stifter. 

Stiftets  Skole  var  altsaa  den  egentlige  Presteskole,  og  Examen 
for  Stiftets  Biskop  den  eneste  Embedsprøve.  Hermed  hænger  det 
sammen,  at  Besættelsen  af  Kaldene  i Regelen  skede  stifts- 
vis  eller  med  Disciple  af  Stiftets  Latinskole.  Det  kan  endog  sees, 
at  man  har  betragtet  dette  som  en  sædvansmæssig  Ret,  som  man 
krævede  opretholdt  i Skolens  og  Stiftets  Interesse;  ellers  vilde  Skolen, 
mente  man,  komme  til  at  mangle  Søgning,  og  Stiftet  som  Følge 
deraf  Presteemner.  I denne  Retning  udtaler  Mogens  Madsen  i Lund 
sig:  «Denne  Skole  (Lunds)  har  hidtil  skjænket  ikke  alene  Skaane, 

men  ogsaa  andre  Provinser,  ja  endog  Sverige,  mange  Prester,  og  den 
vilde  ogsaa  kunne  gjøre  saa  endnu,  dersom  der  ikke  nylig  var  udkom- 
met  en  Forordning,  at  ingen  maatte  blive  Prest,  som  ikke  først  havde 
studeret  ved  Kjøbenhavns  Universitet». 

Det  blev  dog  lidt  efter  lidt  mere  almindeligt,  at  de  vordende 
Prester  efter  fuldendt  Skolegang  begav  sig  til  U n iversitetet 
og  blev  der  i det  mindste  ét  Aar.  Det  f ord  redes  endnu  ikke, 
men  blev  dog  mere  og  mere  almindeligt.  Styrelsen  søgte  ogsaa  at 
fremme  disse  akademmiske  Studier  paa  forskjellige  Maader.  I 1569 
blev  Kom.munitetet  af  Frederik  II  oprettet  for  100  fattige  Stu- 
denter, «som  skulde  bespises  og  opholdes  i Helliggeisteshus  til  saa- 
længe,  at  et  bedre  og  bekvemmere  Sted  kan  tilflyes».  Da  det  herved 
var  bleven  endog  fattige  Studenter  muligt  at  opholde  sig  ved  Uni- 
versitetet, vilde  man  ogsaa  gaa  videre  og  paalægge  dem  det.  Samme 
Aar,  som  Kommunitetet  oprettedes,  udkom  derfor  ogsaa  Forordnin- 
gen, som  paabød  de  Studerende  at  besøge  Universitetet.  Det  heder 
nemlig,  at  «alle  Superintendenter  skulde  være  fortænkte,  at  de  efter 
denne  Dag  ingen  annamme,  indvie  eller  ordinere  til  Presteembede, 
medmindre  de  nogle  Aar  tilforn  flittigen  og  vel  her  udi  Universitetet 
have  studeret  og  siden  skiltes  herfra  med  Rectoris  Testimonio;  eller 
og,  dersom  de  have  studeret  udenlands,  at  de  dog  examineres  af  de 
theologiske  Professorer  ved  Universitetet  og  af  dem  fange  Vidnes- 
byrd,  saa  de  udi  alle  Artikler  udi  Religionen  komme  overens  med 
Guds  Ords  Tjenere  her  udi  Riget». 

Bestemmelsen  blev  siden  oftere  indskjærpet,  f.  Ex.  ved  et  Syno- 
dalmonitum,  forfattet  paa  Bispemødet  1 573,  og  ved  Fakultetets  Skrivelse 
til  samtlige  Biskoper  1593.  Den  optoges  ogsaa  i den  norske  Kirke- 
ordinans af  1607.  Herved  er  dog  at  merke,  at  Meningen  ikke  var 
at  foreskrive  nogen  Embedsprøve  ved  Universitetet.  De,  som 
havde  studeret  udenlands,  skulde  vistnok  underkaste  sig  en  Prøve, 

men  dette  var  kun  en  Rettroenheds  Prøve,  og  Rektors  Testimonium 
for  de  andre  var  kun  et  Vidnesbyrd  om,  at  de  havde  hørt  Forelæs- 
ninger  og  i den  Tid  ført  et  sædeligt  Liv;  den  almindelige  Tid  var 
et  Aar.  Væsentligere  Forandringer  skede  først  under  Kristian  IV, 
navnlig  ved  Forordning  af  7de  November  1629,  ved  hvilken  først  en 
theologisk  Examen  blev  forordnet.  Om  der  end  i dette  Tidsrum 
fandtes  adskillige  Theologer  af  stor  Lærdom  og  høi  Dannelse,  som 
f.  Ex.  Peder  Plade,  Nils  Hemmingsen  o.  fl.,  saa  maa  dog,  efter  hvad 
vi  nu  har  seet,  Geistlighedens  theologiske  Dannelse,  i det  hele  og  store 
betragtet,  siges  at  være  meget  mangelfuld. 

Endnu  stærkere  lyder  Klagerne  over  de  Geistliges  Liv  og  S se- 
der. Nu  skal  vi  vistnok  erindre,  hvad  vi  altid  bør  erindre,  naar 
Talen  er  om  den  sædelige  Tilstand  inden  en  vis  Tid,  det  augustinske 
Ord:  atnurca  per  publicum  currit\  det  er  i Regelen  Lydeme  og 
Lasteme,  som  tiltrækker  sig  Opmerksomheden  og  bliver  nedtegnet, 
medens  det,  som  er  i sin  gode.  Orden,  lades  uomtalt.  Det  gjælder 
derfor  at  være  varsom  i sin  Dom.  Ogsaa  bør  vi  erindre,  at  Tiden 
overhovedet  var  i Sammenligning  med  en  senere  Tid  haard,  voldsom 
og  raa,  saaat  meget  af  det,  som  for  os  staar  som  et  grovt  Brud  paa 
Sømmelighed  og  Ærbarhed,  mere  maa  skrives  paa  Tidens  end  paa 
den  enkeltes  Regning  Endnu  mere  bør  det  erindres,  at  jo  større 
Forhaabninger,  man  havde  gjort  sig  om,  at  alt  skulde  blive  anderle- 
des  og  bedre  nu,  da  man  havde  faaet  det  rene  Evangeliums  Lys, 
desto  stærkere  maatte  ogsaa  Klagerne  komme  til  at  lyde,  naar  man 
saa  disse  store  Forhaabninger  skuffede.  Men  med  alt  dette  er  dog 
Vidnesbyrdene  mange  og  stærke  om,  at  den  sædelige  Tilstand  inden 
Geistligheden  i mange  Stykker  var  saare  brøstholdig.  Klagerne  gaar 
især  ud  paa  Uvidenhed,  Pengegriskhed,  raa  og  voldsom  Færd,  Druk- 
kenskab  og  Utugt. 

Og  Klagerne  var  vistnok  vel  grundede.  At  de  var  det  over 
Uvidenheden,  vil  allerede,  hvad  vi  har  talt  om  den  theologiske  Dan- 
nelse, have  sagt  os.  Biskopen  i Lund  Mogens  Madsen  klager  her- 
over  i følgende  Ord:  «Folk,  der  blot  have  kiget  en  liden  Smule  i 

den  latinske  Grammatik,  endskjønt  de  ere  ukyndige  saavel  i alle  an- 
dre Videnskaber  som  fornemmelig  i den  ægte  Theologi,  vove  dog 
med  store  Løfter  at  tilbyde  sin  Tjeneste  i Sogne,  hvor  der  mangler 
Prest,  eller  hvor  Presten  er  gammel  og  svag,  i Tillid  til  at  de  nok 
kan  lære  en  Prædiken  udenad  af  en  dansk,  tysk  eller  maaske  endog 
af  en  latinsk  Postil».  Navnlig  fra  Norge,  og  da  især  fra  Stavanger- 
kanten,  er  der  ingen  Ende  paa  Beretninger  om  Stridigheder  mellem 
Prest  og  Almue  eller  mellem  Prester  indbyrdes  om  deres  Indtægter; 
og  dette  giver  intet  godt  Vidnesbyrd,  ihvorvel  det  vistnok  i mange 

Tilfælde  var  saa,  at  Skylden  ikke  saa  meget  var  hos  Presten  som 
hos  Almuen,  der  var  uvillig  til  at  yde  ham,  hvad  der  dog  med  Rette 
tilkom  ham.  Og  saaledes  er  det  ogsaa  med  de  andre  Klagemaal. 
Hvormeget  man  end  kan  være  villig  til  at  tage  alle  undskyldende 
Hensyn,  der  er  dog  saa  stærke  Vidnesbyrd,  at  der  bliver  altfor  meget 
igjen.  Vi  skal  alene  minde  om  de  første  Bispemøder  efter  Refor- 
mationens  Indførelse  og  det  Vidnesbyrd  om  Geistlighedens  sædelige 
Tilstand,  som  disses  Beslutninger  giver,  som  naar  det  f.  Ex.  forordnes,, 
at  den  Prest,  som  havde  gjort  sig  skyldig  i Manddrab,  skulde  afsæt- 
tes  eller  ialfald  forflyttes. 

Ogsaa  gjennem  den  følgende  Tid  hører  man  den  samme  Klage 
fra  Bisperne,  og  ikke  blot  fra  dem,  men  ogsaa  fra  anden  paalidelig 
Kilde.  Saaledes  skriver  bl.  a.  Hemtningseti : «Ak  desværre  — man 

finder  for  Tiden  langt  flere  af  dem,  der  nok  ville  nyde,  hvad  de  kalde 
St.  Peders  Arvegods,  end  af  dem,  som  i Apostlernes  Spor  søge  Guds 
Ære  og  Menneskenes  Frelse;  jeg  mener  dette  ikke  blot  om  Pave- 
dømmet,  men  ogsaa  om  os,  som  dog  rose  os  af  Evangeliet  . . . . 
Hvor  langt  mange  af  vore  Prester  ere  vegne  af  fra  den  rette  Vei, 
beviser  sig  noksom  af  deres  Stolthed,  Gjerrighed,  Kaadhed,  Drjkfæl- 
dighed,  Skjørlevnet  og  andre  Laster.  Den  Guds  Tjener,  som  lærer 
r et,  men  lever  slet,  river  ned  med  den  venstre  Haand,  hvad  han  byg- 
ger op  med  den  høire».  Det  fandtes  endog  nødvendigt  at  skride  ind 
ved  strenge  Konge  bre  ve.  I et  Kongebrev  af  1 579  til  Biskopeme  heder 
det:  «Vi  have  befundet,  at  der  mangesteds  udi  Riget  flndes  stor 

Brøst  hos  Provster  saavelsom  hos  Prester,  at  hos  mange  deres  Lær- 
dom og  Levnet  ikke  følges  ad,  men  en  Part  af  dem  fører  et  utilbør- 
ligt  Levnet  udi  idel  Drukkenskab,  Horeri  og  andre  saadanne  Laster, 
hvormed  de  gi  ve  andre  Forargelse  . . . . thi  bede  vi  Eder  og  alvor- 
ligen  befale  at  have  tilbørligt  Opseende  i Eders  Stift  paa  Provster 
saavelsom  paa  Prester,  deres  Levnet,  hvorledes  de  skikker  sig,  og 
hvis  nogen  flndes  at  føre  et  saadant  forargeligt  Levnet,  at  I da  ikke 
overse  med  nogen,  men  dem  strax  afsætte».  Der  føiedes  til,  at  der- 
som Bisperne  viste  sig  efterladne  i Tilsynet,  da  «befale  vi  vore  Stifts- 
lensmænd,  Eder  uadspurgt,  at  finde  Raad  dertil». 


§ 8. 

Oplysning  og  Sædelighed  hos  Folket. 

Luthers  lille  Katekisme  var  her,  som  overalt  inden  den  lu- 
therske Kirke,  Grundlaget  for  den  religiøse  Folkeundervisning.  Den 
blev  derfor  ogsaa  strax  oversat,  første  Gang  allerede  før  Reformatio* 

nens  endelige  Indførelse  af  Jørgen  Sadolin  paa  Knud  Gyldenstjernes 
Opfordring  1532,  senere  af  Palladius  1537.  Kirkeordinansen 
sætter  det  som  en  Hovedfordring  til  Presten,  at  han  skal  kunne  «for- 
klare Katekismen  — for  de  unge,  ulærde  og  uforfame  Kristne». 

Den  indeholder  tillige,  til  Folkets  Oplærelse  i den,  den  Bestemmelse, 
at  Katekismen  skulde  oplæses  partvis  hver  Søndag  fra  Prædikestolen 
«med  en  vis  og  kort  Forklaring».  I Byerne  skulde  dette  ske.  «efter 
Maaltidet»  0:  ved  Aftensangsgudstjenesten , paa  Landet  efter  Præ- 
dikenen  i en  halv  Time.  Oplæsningen  skulde  ske  langsomt  og  tyde- 
ligt,  forat  Tilhørerne  kunde  følge  med  og  prente  Indholdet  i sin  Hu- 
kommelse; den  skulde  altid  omfatte  en  hel  Part,  om  der  end  ikke 
var  Tid  til  at  forklare  og  udlægge  mere  end  et  enkelt  Stykke  af  den. 
Denne  Bestemmelse  er  merkelig,  da  der  ikke  findes  noget  tilsvarende 
i de  tyske  Kirkeanordninger,  som  nærmest  er  Forbillede  for  den 
ganske;  men  rigtignok  findes  i de  sachsiske  Visitationsartikler  af 
1527  Befaling  om  en  saadan  gjentagen  Læsning  af  Katekismen. 
Kjøbenh  avnersynoden  1540  forordnede,  at  ogsaa  Qvate mb er- 
d a gene !)  skulde  anvendes  til  Katekismusprædikener,  hvormed  da  tillige 
forbandtes  en  Overhøring  af  Ungdommen. 

Ungdommens  Undervisning  maatte  efter  Reformationens  Grund- 
sætninger  være  en  Hovedsag.  Derfor  tænkte  man  ogsaa  strax  paa 
Skolevæsene t.  Ordinansen  handler  i et  eget  Stykke  om  Opret- 
telsen  af  Skoler,  men  det  var,  som  vi  tidligere  har  omtalt,  kun  Latin- 
skoler i Kjøbstædeme.  Derimod  tænkes  der  ikke  yderligere  paa 
Skolevæsenet  paa  Landet  eller  overhovedet  paa,  hvad  vi  forstaa  ved 
Almueskolen.  Her  var  Prestens  eneste  Medhjælper  Sogned eg- 
nen. Det  paalaa  ham  én  Gang  om  Ugen  at  samle  Sognets  Ung- 
dom og  lære  dem  Katekismen ; han  valgtes,  hvor  der  ikke  var  Patro- 
natskald,  af  Almuen  i Forening  med  Sognepresten.  Garantien  for, 
at  Religionskundskaben  ikke  forsømtes,  laa  nærmest  i den  Fordring, 
som  gjordes  til  enhver  — ung  og  gammel  — som  vilde  stedes  til 
Skriftemaal  og  Nadvere,  at  han  «skulde  kunne  gjøre  Skjel  for  sin 
Tro»  og  vide  at  svare  til  de  Spørgsmaal,  som  gjordes  ham  om  den 
hellige  Nadvere. 

Den  menige  Almues  Undervisning  var  altsaa  lagt  paa  Presten  og 
hans  Medhjælper,  Degnen.  Men  Presten  var  saare  ofte  selv  uvidende  i 
en  sørgelig  Grad  og  i enhver  Henseende  udygtig  til  Lærergjerningen; 

l)  I den  katholskc  Tid  deltes  Kirkeaaret  i fire  Tidsafsnit  (quatuor  tempora),  hvert 
paa  tre  Maaneder.  Hvert  af  disse  Tidsafsnit  havde  tre  Fastedage,  den  saakaldte 
Quatcmberfaste  (jejunta  quatuor  temporum);  disse  Dage  kaldtes  i Norden 
Tamperdagene.  Medens  de  i den  katholske  Tid  havde  været  Fastedage,  skolde 
de  nu  benyttes  til  Katekismosoplæsning. 

og  selv  om  han  baade  havde  Evnen  og  Viljen,  saa  var  han  ofte  stillet 
under  saadanne  ydre  Vilkaar,  at  Gjerningen  var  saagodtsom  uover- 
kommelig for  ham.  Vi  skal  blot  minde  om,  at  man  for  dog  at  faa 
Kaldene  besatte  og  at  skaffe  Presten  det  nødvendige  Udkomme  saa 
sig  nødt  til  at  slaa  flere  Sogne  sammen,  saaat  mange  Kald  fik  en  Ud- 
strækning,  som  var  større  end  stor. 

Presten  skulde  have  en  Medhjælper  i Degnen.  Men  paa  mange 
Steder  var  Almuen  uvillig  til  at  yde  noget  til  Degnens  Underhold- 
ning, saaat  der  var  en  Mængde  Kald,  hvor  man  ikke  havde  Degn, 
men  Presten  selv  maatte  besørge  hans  Gjerning,  baade  Kirkesangen 
og  Bømenes  Undervisning.  Især  var  dette  Tilfælde  i Norge. 
Endnu  i 1611  fandtes  der  i Stavanger  Stift  mange  Steder,  som  af 
denne  Grund  ikke  havde  Degne.  Eller  om  Almuen  ydede,  saa  var 
det  saa  lidet,  at  Degnen  blev  derefter.  Overhovedet,  var  det  smaat 
med  Presternes  Kundskaber.  saa  var  det  naturligvis  endnu  daarligerj 
bevendt  med  Degnenes.  Fra  den  Kant  var  i Almindelighed  ikke 
stort  at  vente  for  Almuens  kristelige  Undervisning.  Naar  Degnen 
afsluttede  Ugens  Undervisning  med  Bømene,  gjorde  Bøndeme  gjeme 
et  Gilde,  der  da  som  oftest  endte  med  Fylderi  og  andre  Udskeiel- 
ser,  «hvilket  da  skulde  være  Beseglingen  af  den  nyshørte  Kristen- 
domsundervisning».  (Pontoppidan).  I de  Landsogne,  som  var  nær- 
mest .ved  Kjøbstædeme,  drog  de  ældre  Disciple  i Latinskolen  til 
visse  Tider  af  Aaret  om  for  at  samle  Bidrag  til  sit  Ophold  ved 
Skolen.  De  forrettede  da,  hvor  de  var,  Degnetjenesten  med  Kirke- 
sangen og  Undervisningen;  dette  var  de  saakaldte  Lø  be  degne. 
Men  denne  «Løben  om»  bragte  vist  ikke  Almuens  Oplysning  noget 
Udbytte,  men  derimod  Skade  nok  for  Løbedegnen  selv  og  hans 
Skole. 

Foruden  Luthers  Katekismus  havde  man  jo  til  Folkets  kristelige 
Oplysning  ogsaa  andre  trykte  religiøse  Bøger.  Den  religiøse  Litera- 
tur,  Reformationstiden  fremkaldte  i Danmark,  var  ikke  saa  ganske  ube- 
tydelig. Men  iblandt  Menigmand  havde  denne  dog  neppe  nogen 
synderlig  Udbredelse.  Bibeloversættelsen,  som  her  først  og 
fremst  maa  nævnes,  kunde  ikke  faa  og  fik  ikke  nogen  almindelig  Ud- 
bredelse allerede  af  den  Grund,  at  den  var  for  dyr  dertil,  da  den 
kostede  5 Daler,  en  Pris,  der  efter  den  jTids  Pengeforhold  omtrent 
kan  regnes  lig  80  Kroner  nu.  Heller  ikke  Salmebogen,  Postiller 
og  andre  Skrifter  kunde  ret  trænge  ned  til  de  lavere  Klasser;  var 
ikke  Prisen  iveien,  saa  Almuens  Udygtighed  til  at  betjene  sig  af  det 
skrevne  eller  trykte  Ord. 

Det  kunde  efter  dette  ikke  være  anderledes,  end  at  den  kriste- 
lige Oplysning  kun  var  ringe,  i det  hele  og  store  taget.  Mange 

papistiske  Levninger  sad  endnu  gjennem  lange  Tider  fast  i 
Folket,  især  hvad  der  i den  papistiske  Tid  havde  været  dets  fornem- 
ste Gudfrygtighedsøvelser:  Helgenernes  Paakaldelse,  Billedernes  Til- 

bedelse, Valfarten,  Rosenkransen  med  dertil  knyttede  Bønner  o.  desl. 
Kjøbenhavnersynoden  1555  indskjærper  derfor,  at  «Prædikenen  skal 
gaa  mod  Biileders  Misbrug,  forat  de  først  maa  tdges  ud  af  Folks 
Hjerter  og  saa  med  Lempe  af  Kirkeværgeme  udbæres,  besynderlig 
hvor  Knæfald  og  andet  Afguderi  endnu  finder  Sted».  Biskop  Nils 
Plade  i Lund  klager  ogsaa  over  de  papistiske  Levninger,  som  fandtes 
baade  i hans  Stift  og  paa  andre  Steder:  «Hvilken  stor  Sammen- 

stimlen  er  der  ikke  til  dette  og  hint  «hellige»  Sted?  Hvormange  ere 
ikke  de,  som  den  hellige  Jomfru  til  Ære  tænde  Lys  for  hendes  Bil- 
lede, som  raabe  til  hende  i deres  Nød  og  bringe  hende  Gaver?  I 
nogle  Sogne  bære  endnu  alle  Mænd  og  Kvinder  Rosenkranse  og  høre 
ikke  op  med  at  misbruge  Englehilsenen  og  føre  altid  i Munden: 
Marialon  (d:  Maria  Laan,  Gave)».  Længst  holdt  disse  papistiske 
Levninger  sig  naturligvis  i Norge. 

Endnu  mere  viser  den  mangelfulde  Oplysning  sig  i den  megen 
Overtro  med  Syner  og  Varsler,  Maalen,  Signen  og  andre 
Troldomskunster.  Troen  paa  Syner  og  Varsler  var  almindelig, 
og  det  ikke  blot  blandt  den  uvidende  Hob,  men  ogsaa  blandt  Mænd, 
som  stod  paa  Høiden  af  Tidens  Dannelse  og  kristelige  Oplysning. 
Astrologien  var  en  af  Tidens  Yndlingsvidenskaber;  ogsaa  den  berømte 
Tycho  Brahe  betegnede  den  som  Astronomiens  Kjerne:  *astra  re- 
gunt  hotnines,  regit  astra  Deus » (Stjernerne  styrer  Menneskenes  Liv, 
Gud  styrer  Stjernerne). A)  Mænd  som  Plade  og  Hemmingsen  deler  Troen 
paa  Syner  og  Varsler,  men  de  skjelner  mellem  dem,  som  kommer 
fra  Gud  og  dem,  som  kommer  fra  Djævelen.  I de  usædvanlige  og 
uforklarlige  Naturfenomener  (en  Komets  pludselige  Tilsynekomst 
o.  s.  v.)  ser  de  en  umiddelbar  Indgriben  af  Gud  eller  af  Djævelen, 
et  Tegn.  Det  er  her  ikke  Mangel  paa  kristelig  Oplysning,  men  paa 
naturvidenskabelig.  Anderledes  er  det  med  Almuens  Signen  og  Maa- 
len o.  desl.,  deri  ser  hine  Mænd  Troldomskunster,  som  øves  ved  den 
Ondes  Hjælp  og  derfor  vidner  om,  at  den,  som  øver  dem,  har  givet 
sig  hen  til  den  Onde.  Selv  Prester  omgikkes  med  saadanne  Trol- 
domskunster. En  Prest  i Hjørlunde  (ved  Slangerup)  Jakob  Andersen 
var  vidt  bekjendt  for  sit  Signeri;  Folk  strømmede  til  ham  viden  fra, 
og  han  gjorde  sig  en  Indtægt  deraf.  Presten  ved  Frue  Kirke  i Kjø- 
benhavn,  Hans  Thotnissøn  (Salmebogens  Forf.),  der  var  Egnens  Provst, 
ad  vårede  ham,  og  da  det  ikke  hjalp,  ad  vårede  han  i en  Prædiken 


*)  Smlgn.  de  saakaldte  «Tycho  Brahes  Dage». 

sin  Menighed  mod  Hr.  Jakob.  Denne  klagede  nu  for  Landemodet; 
men  dette  dømte,  at  Thomissøn  kun  havde  gjort  sin  Pligt,  og  at  Hr. 
Jakob  burde  afsættes  fra  sit  Embede  for  «sit  Trylleri  og  Gudsords 
Vanbrug».  Og  hermed  blev  det  ogsaa,  da  Jakob  indankede  sin  Sag 
til  Kongen,  der  henviste  den  til  Universitetet.  Denne  Sag  var  det 
sandsynligvis,  som  foranledigede  Hemmingsen  til  at  udarbeide  sit 
Skrift : Admonitio  de  superstilionibus  magicis  vitandis  (Paamindelse 
om  at  fly  magisk  Overtro)  1575  (oversat  paa  Dansk  og  Tysk),  i 
hvilket  han  systematisk  ordner  og  klassificerer  de  forskjellige  Arter 
af  magiske  Kunster. 

Hyppigst  var  det  dog  Koner,  som  gav  sig  af  med  de  djævelske 
Kunster,  og  H.exepr  ocesser  hørte  derfor  med  til  Dagens  Orden. 
cHexene»  dømtes  til  Baalet ; thi  derom  var  man  ikke  i Tvivl,  at  de  for- 
tjente at  straffes  paa  Livet.  Paa  Als  blev  saaledes  i ét  Aar  52 
Hexe  brændt.  Hemmingsen  har  givet  sin  Mening  herom  tilkjende 
i følgende  Ord:  «Den  verdslige  Øvrighed  skal  og  maa  efter  Guds 

Lov  2.  Mos.  22.,  item  efter  Keiserloven  in  codice , ogsaa  efter  vor 
danske  Lov,  ja  med  faa  Ord  at  sige,  efter  alle  Folks  Sædvane  bruge 
Herrens  Dom  mod  saadanne  Gudsbespottere.  Hvilkensomhelst  heri- 
mod  gjør  af  Miskundhed,  han  skal  vide,  at  det  er  en  grum  Barm- 
hjertighed,  som  sparer  nogle  faa  onde  til  manges  Skade  og  Fordærv». 
Man  gjorde  ofte  kort  Proces  med  Hexen  og  gav  sig  ikke  Tid  til  at 
undersøge  og  prøve  Klagen  nøiere.  Mange  maatte  lide  uforskyldt 
paa  Grund  af  den  vilkaarlige,  summariske  Behandling.  Paa  Fyen 
blev  en  gammel  Kone,  Maren  Rytterkone,  paa  to  Vidners  Udsagn 
dømt  som  Hex.  Da  Sagen  indankedes  for  Kongen  og  Rigsraadet, 
blev  hun  erklæret  uskyldig,  men  da  var  Dommen  allerede  fuldbyrdet 
paa  hende.  Dette  foranledigede  Frederik  II  til  at  give  Tilsagn  om, 
at  han,  «efterdi  der  findes  stor  Uskikkelighed  i slige  Troldomssager, 
vilde  med  det  første  gjøre  en  Ordning  og  Skik,  hvorledes  herefter- 
dags  holdes  skal».  Det  skede  dog  ikke,  uden  forsaavidt  han  ved 
den  kallundborgske  Reces  1576  forordnede,  at  «naar  Kirkenævnd  har 
oversvoret  nogen  for  Trolddom,  skal  han  (hun)  ikke  strax  rettes,  men 
blive  siddende  til  Sagen  er  bleven  indstævnt  for  Landsthinget».  Men 
Livsstraffen  for  dem,  som  øvede  Troldomskunster,  var  der  naturligvis 
ikke  Tåle  om  at  forandre ; Strenghed  mod  dem  indskjærpedes  meget 
mere,  saaledes  af  Kristian  IV  i 1617 : «Eftersom  daglig  Forfaring 

giver  tilkjende,  at  nogle  hemmelige  Kunster,  som  ere  Signen,  Maalen 
og  Manen  . . . fast  gaar  i Svang  . . . saa,  efterdi  derudi  mænges 
og  vanbruges  nogle  formente  Guds  Ord,  have  vi  herved  forordnet, 
at  dersom  nogen  af  Adel  øver  saadanne  Kunster,  da  skulle  de  stande 
os  tilrette  og  straffes ; de,  som  ikke  ere  af  Adel,  skulle  have  forbrudt 

Boslod  og  rømme  vore  Lande  . . . hvad  rette  Troldfolk  angaar,  som 
have  bebundet  sig  med  Djævelen,  da  skulle  de  straffes  efter  Loven» 
(d.  e.  paa  Livet).  Navnlig  blev  det  indskjærpet  ogsaa  for  Norges 
Vedkommende,  hvor  man  hidtil  havde  været  «slap»  i den  Hen- 
seende, og  hvor  derfor  Hexeprocesser  i den  første  Tid  ikke  forekom 
saa  hyppig  som  i Danmark1). 

Folkets  kristelige  Oplysning  var  ringe,  Sædeme  var  raa  og  ofte 
smittede  med  grove  Laster.  Et  Vidnesbyrd  om  begge  Dele  har  vi 
i de  danske  Biskopers  og  theologiske  Professorers  Forestilling 
til  Kongen  1608.  I dette  Aar  var  nemlig  de  danske  Biskoper 
med  Undtagelse  af  den  gamle  Jakob  Holm  i Aalborg  samlede  i 
Kjøbenhavn  i Anledning  af  Prins  Kristians  Valg  til  Thronfølger  og 
benyttede  da  Leiligheden  til  med  hinanden  og  med  de  theologiske 
Professorer  at  forhandle  om  Kirkens  Anliggender.  De  klager  over, 
at  Almuen  var  ganske  uvillig  til  at  lade  sig  selv  og  sine  Børn  under- 
vise i Guds  Ord;  der  var  voxne  Mennesker  paa  40 — 50  Aar,  som 
ikke  kjendte  nogen  af  Katekismens  Parter  og  ikke  vilde  lære  den, 
og  andre,  som  ikke  paa  10 — 14  Aar  havde  været  til  Alters.  Dran- 
kere vilde  ikke  lade  sig  straffe  af  Kirken,  Mordgjeminger  blev  begaaet  og 
skjultes  under  Navn  af  Nødværge,  Ægteskabsbrud  blev  ikke  straffet 
efter  Fortjeneste,  og  Horeri  dreves  uden  Sky  afMænd  og  af  Kvinder 
med  den  ene  efter  den  anden.  Overdaadighed  i Klæder  og  ved 
Gjæstebud  var  uden  Grænser.  Banden  og  Sværgen,  ja  Mened  var 
hyppig  og  ustraffet.  Flere  Skoler  manglede  det  nødvendige  Under- 
hold. Ved  Prestekaldenes  Besættelse  gik  Misbrug  i Svang;  de  maatte 
besættes  frit  efter  Ordinansens  Bestemmelser,  saaat  der  kunde  tages 
fortrinligt  Hensyn  til  dem,  som  havde  arbeidet  flittig  i Skolen  og 
som  Kapellaner.  De  samme  Klager  gjentog  Biskopeme  kort  efter 
i 1610. 

Lignende  Klager  over  Almuens  Uvillighed  til  at  lade  sig  under- 
vise og  over  de  mange  og  grove  Laster,  som  gik  ustraffede  hen, 
hører  vi  ogsaa  ellers.  Især  klages  hyppig  over  den  megen  Utugt. 
I et  Kongebrev  af  1580  heder  det:.  «Efterdi  . . . mange  baade  ædel 
og  uædel  leve  et  ondt  og  forargeligt  Levnet  med  Bolskab  og  løse 
Kvindfolk,  som  de  holde  i sine  Huse  . . . skulle  Provster  og  Prester 
først  straffe  hemmeligt  for  saadant  forargeligt  Levnet,  og  dersom  de 
endda  ikke  skilles,  skulle  de  tre  Søndage  efter  hverandre  advare  dem 
fra  Prædikestolen»,  og  hjælper  ikke  det,  «skulle  de  bansættes». 
Dette  fører  os  naturligen  over  til  Frederik  IPs  Forordning  om 
Ægteskabssager. 

Den  gamle  Betragtning  af  Ægteskabet  som  et  borgerligt  Kon- 
traktsforhold medførte  bl.  a.  saadanne  Bestemmelser,  som  at  Skils- 
misse skulde  iinde  Sted,  naar  den  ene  af  Ægtefællerne  blev  gammel 
eller  syg.  I et  Kongebrev  af  1574  for  Norge  heder  det:  «Naar 

en  Ægtemand  eller  Hustru  bliver  blind  eller  belastet  med  nogen 
Sygdom,  da  nøde  Slægt  og  Venner  dem  til  at  skilles,  og  det  en  Part 
af  den  Aarsag,  at  deres  Gods  kan  blive  skiftet  dem  imellem,  og  Slæg- 
ten  siden  kan  forvende  sig  Godset  til».  Iøvrigt  var  Ægteskabslov- 
givningen  i adskillig  Vildrede,  efterat  mange  af  de  gamle  kanoniske 
Bestemmelser  var  hævede  (forbudne  Slægtled  o.  s.  v.),  uden  at  an- 
dre faste  Regler  var  givne.  De  Retter,  som  havde  med  Ægteskabs- 
sager  at  gjøre,  var  Kapitelretterne  eller  Tamperretterne 
(saakaldet,  fordi  de  holdt  sine  Sessioner  paa  Tamperdagene).  Disse 
havde  intet  fast  at  gaa  efter  og  dømte  derfor  ofte  forskjelligt  i ganske 
ensartede  Sager.  Til  en  Veiledning  for  dem  foretog  Hemmingsen 
sig  at  behandle  Ægteskabet  fra  et  kirkeretligt  og  ethisk  Standpunkt 
i sin  Afhandling  om  Ægteskab,  Opslag  og  Skilsmisse  ( libellus  de 
conjugto,  repudio  et  divortio)  1572;  samtidig  fremstillede  han  samme 
Emne  paa  Dansk  i et  opbyggeligt  Skrift,  der  oplevede  mange  Oplag. 
Hemmingsens  Fremstilling  fik  adskillig  Indflydelse  paa  Frederik 
IPs  Ordinans  i Ægteskabssager  af  19de  Juni  1582.  Denne 
blev  først  forhandlet  paa  et  Møde  af  Biskopeme  i Kjøbenhavn  1 579, 
det  eneste  Bispemøde,  som  blev  afholdt  under  Frederik  II,  og  som 
desuden  «kun  havde  Karakteren  af  en  kongelig  Kommission,  der 
skulde  afgive  sin  Betænkning».  Ordinansen  udkom  «efter  at  være 
overveiet  af  Danmarks  Rigés  Raad  og  nogle  høilærde  i Riget»  i 
1582  og  føiedes  til  Kirkeordinansen  som  et  Tillæg,  der  skulde  have 
lige  Gyldighed  med  denne1). 

Særligt  bør  endnu  som  et  Træk  til  Tidens  Karakteristik  omtales 
den  Myndighed  og  Overmodighed,  som  Adelen  viste  mod  Kirken  og 
dens  Tjenere.  Den  høiere  Geistlighed  havde  i Katholicismens  Tider 
indtaget  en  mægtig  og  anseet  Stilling  ved  Siden  af  Adelen;  tildels 
havde  dens  Anseelse  og  Indflydelse  endog  været  større  end  Adelens. 
Ved  Reformationen  blev  dette  anderledes.  Geistligheden  tabte  sin 
ydre,  politiske  Magt,  og  Adelen  lod  ofte  sin  tidligere  Medbeiler  føle, 
at  den  nu  var  den  ene  priviligerede  Stand.  Mange  adelige  holdt 
Huskapellaner  paa  sine  Gaarde,  og  disse  behandlede  de  da  som  sit 
øvrige  Tjenerskab.  Hvor  Adelsmanden  var  Kirkepatron,  behandlede 
han  Sognepresten,  som  om  han  var  hans  Huskapellan.  Man  har 
mange  Exempler  paa  Adelsmænd,  som  fratog  Presten  hans  Tiende, 

*)  Helveg.  S.  231. 

Prestegaard  o.  s.  v.,  ja  endog  fortrængte  ham  fra  Embedet,  og  som 
i Omgang  viste  ham  det  raaeste  Overmod.  Tildels  havde  jo  vistnok 
ogsaa  Presten  ofte  forskyldt  den  nedværdigende  Behandling,  han  led, 
ved  de  nedværdigende  Midler,  hvorved  han  havde  søgt  at  vinde 
Kirkepatronens  Gunst  og  skaffe  sig  Kaldet  (f.  Ex.  ved  Giftermaal 
med  Adelsmandens  Frille  eller  Adelsfruens  Kammerpige). 

Men  det  var  ikke  blot  i saadanne  Tilfælde,  hvor  Adelsmanden 
var  Patron,  eller  hvor  Presten  selv  havde  forskyldt  den  Ringeagt,  der 
vistes  ham,  at  der  øvedes  krænkende  Færd  mod  Kirkens  Tjenere. 
Selv  mod  Biskoperne  viste  Adelen  ofte  paa  en  hensynsløs  Maade  sit 
Overmod,  naar  disse  ifølge  sit  Embede  paatalte  Prestens  og  Kirkens 
Sag  eller  overhovedet  kom  i Berørelse  med  den  myndige  Adel. 
Overfor  den  adelige  Stiftsbefalingsmand  havde  den  borgerlige 
Biskop  ofte  en  vanskelig  Stilling ; derpaa  vil  vi  oftere  faa  Exempler. 
Her  skal  vi  kun  nævne  et  af  de  mest  bekjendte,  men  ogsaa  groveste 
Exempler  paa  det  Overmod  og  den  raa  Voldsomhed,  adelige  tillod 
sig  mod  Kirkens  Tjenere,  og  det  selv  mod  dens  øverste  Tilsyns- 
mænd.  Det  er  den  Strid  som  Hans  Nordby  til  Uggerslev  paa  Fyen 
og  senere  hans  Enke,  Fru  Anne  0 Ide  land,  havde  med  Sognepresten 
Hans  Jensen  og  Biskopen  Nils  Jespersen , Gradualets  Forfatter. 
Hans  Nordby , som  var  vred  paa  Presten,  lod  en  Søndag  i Aaret 
1560  udenvidere  Kirken  lukke  for  Prest  og  Menighed  og  fortsatte 
dermed  6 Søndage  i Træk.  Presten  klagede  da  for  Bispen,  som 
maatte  tage  sig  af  Sagen  for  at  faa  den  bilagt.  Nordby  gik  dog  af 
med  Seieren,  da  Presten  frivillig  opgav  Kaldet  for  en  Tid  og  Nordby 
nu  fik  en  Prest  efter  sit  Sind  beskikket.  Denne  førte  et  saadant 
Liv,  at  han  inden  to  Aar  blev  afsat  ved  sex  Heredsprovsters  Kjen- 
delse.  Nordby  vilde  nu  have  Biskopen  til  at  underkjende  denne 
Dom,  og  da  denne  vægrede  sig  herved,  overfusede  han  Biskopen  i 
hans  eget  Hus  og  truede  ham  endog  paa  Livet.  Selv  Nordbys 
Standsfæller  fandt  dog,  at  han  var  gaaet  for  vidt,  og  lagde  sig  der- 
for imellem  for  at  mægle  Forlig.  Men  da  Nordby,  trods  Forliget, 
vedblev  med  sine  Angreb  og  ærerørige  Beskyldninger  mod  Biskopen, 
indankede  denne  Sagen  for  Kongen  og  Rigsraadet,  hvor  ogsaa  Dom- 
men gik  Nordby  imod.  Kort  efter  synes  Nordby  at  være  død;  men 
hans  Enke,  Fru  Anne  0 Ide  land , fortsatte  den  afdødes  Krig  med 
Bispen.  En  Dag  i 1564,  da  Bispen  prædikede  i St.  Knuts  Kirke, 
reiste  hun  sig  midt  under  Gudstjenesten  og  afbrød  Biskopen  i hans 
Prædiken  med  grove  Skjældsord.  Det  var  forgjæves,  at  Bispen  bad 
hende  om  dog  i det  mindste  ikke  at  afbryde  Prædikenen  og  forstyrre 
Gudstjenesten.  Hun  blev  ved,  og  Biskopen  maatte  tilsidst  stanse  og 
gaa  ned  af  Prædikestolen.  Hvad  den  endelige  Udgang  blev  af  Bi- 

skopens  Klage,  er  os  ikke  bekjendt.  Men  at  der  er  blevet  taget 
alt  muligt  Hensyn  til  den  adelige  Frue,  kan  skjønnes  allerede  deraf, 
at  hun  senere  fortsatte  paa  sin  tidligere  Vis  mod  Presten  i Uggers- 
lev.  I 1566  lod  hun  tre  Gange  efter  hinanden  Lysene  slukke  paa 
Alteret,  og  en  Dag,  der  skulde  være  Vielse,  fandt  Presten  og  Brude- 
følget  Kirken  stængt,  fordi  Fruen  havde  Fade  med  Mel  staaende  i 
den.  Sagen  blev  atter  indanket  for  Rigsraadet,  der  dømte  hende  til 
at  betale  en  Pengemulkt  *). 

Dette  var  nu  Skyggesideme  ved  Tiden,  og  disse  træder  jo  gjerne, 
som  før  bemerket,  stærkest  frem.  Men  paa  den  anden  Side  skal  det 
ogsaa  fremhævqs,  at  Religionsspørgsmaalet  i høi  Grad  sætter  Aan- 
deme  i Bevægelse  og  paa  en  vis  Maade  kan  siges  at  beherske  Tiden. 
Der  var  mange  baade  blandt  Adelsstanden  og  de  andre  Stænder, 
som  vandrede  i Fromhed  i Evangeliets  Lys,  og  hvis  Liv  vidner  om 
Offervillighed  og  Nidkjærhed  for  Guds  Riges  Sag.  (Admiral  Herluf 
Trolle  og  hans  Hustru  Birgitte  Gjøe,  der  til  Guds  Ære  indviede 
sin  Gaard  Herlufsholm  til  Opdragelsesanstalt  efter  klosterligt  Forbil- 
lede).  Det  er  ikke  saa  sjeldent  at  træffe  Fromhed  og  theologisk 
Indsigt  hos  de  fornemste  Adelsmænd.  Morgen-  og  Aftenandagt  hørte 
paa  mangfoldige  Steder  til  Dagens  Orden;  og  der  kan  nævnes  en 
hel  Række  af  Salmedigtere  og  Salmeoversættere  blandt  alle  Stæn- 
der, et  Bevis  paa,  i hvor  høi  Grad  Sindene  var  grebne  af  Evange- 
liets Forkyndelse. 


§ 9. 

Den  norske  Kirke  i Slutningen  af  det  16de  og  de  første 
Decennier  af  det  17de  Aarhundrede. 

Rigsdagen  i Kjøbenhavn  1536  havde  besluttet,  at  Norge  skulde 
være  en  Provins  af  Danmark  ligesom  Sjælland,  Skaane,  Fyen  o.  s.  v. 
Denne  Beslutning  blev  vel  aldrig  udført,  men  Rigeme  kom  dog  fra 
denne  Tid  i en  saa  nær  Forbindelse  med  hinanden,  at  deres  kirkelige 
Historie  saa  omtrent  falder  sammen.  Ikke  blot  var  Love  og  Foran- 
staltninger fra  Styrelsens  Side  de  samme  for  begge  Lande,  men  og- 
saa den  religiøse  og  sædelige  Tilstand  artede  sig  temmelig  ens  med 
Undtagelse  af,  at  Manglerne  og  Skyggesideme  traadte  endnu  stærkere 
frem  i Norge.  Dette  havde  sin  naturlige  Grund  i den  norske  Refor- 
mations  udvortes  Karakter.  Det  rene  Evangeliums  Prædiken  var  jo  saa- 
godtsom  aldeles  ukjendt  i Norge,  og  de  nye  Superintendenter,  hvis 

Opgave  det  var  at  paase  den  evangeliske  Læres  rette  Forkyndelse 
i Menighedeme  og  den  kirkelige  Ordens  Overensstemmelse  med  denne, 
havde  derfor  et  ulige  sværere  Arbeide  end  deres  Kolleger  i Dan- 
mark, hvor  Evangeliet  allerede  ved  Reformationens  Indførelse  havde 
fæstet  Rod  i Hjerterne.  Hertil  kom  ogsaa  den  store  Mangel  paa 
evangeliske  Prester  og  Superintendenter,  hvoraf  Følgen  var,  at  man 
enten  maatte  beholde  de  gamle  katholske  Prester  indtil  videre,  eller 
at  flere  Kald  maatte  slaaes  sammen  eller  vel  endog  staa  ubesatte. 
Saaledes  var,  som  før  omtalt,  Throndhjems  Stift  i 1547  ikke  halvt 
forsynet  med  Prester. 

De  nye  Prester  skulde  uddannes  ved  de  Latinskoler,  som  nu 
oprettedes  i Stiftsstæderne  Oslo,  Hamar , Stavanger,  Bergen  og 
Throndhjem.  Af  disse  nedlagdes  Hamar  Stiftsskole  i 1602,  hvori- 
mod  flere  af  Byeme  i Oslo  Stift  efterhaanden  fik  Latinskoler,  der 
dog  nærmest  kun  forberedte  til  Optagelse  i Stiftsskolerne  (Skien, 
Tønsberg,  Frederiksstad,  Uddevalle,  Konghelle  og  Marstrand).  Men 
Undervisningen  i disse  Skoler  var  dog,  som  man  kan  vente,  temmelig 
daarlig;  de  magtede  hverken  at  give  den  fornødne  Dannelse  eller  at  yde 
det  nødvendige  Antal  Prester.  Man  maatte  derfor  fremdeles  se  sig 
nødt  til  at  slaa  flere  Kald  sammen,  saa  disse  ofte  fik  en  aldeles  uover- 
kommelig Udstrækning. 

Men  der  klagedes  ikke  alene  over  Mangel  paa  Prester  ; der  lød 
ogsaa  Klager  over  Presternes  fortsatte  Uvidenhed,  Usædelighed, 
Drukkenskab,  Pengebegjærlighed  og  Raahed.  Hvor  lavt  man  derfor 
maatte  sætte  sine  Fordringer  til  Presternes  Liv,  kan  sees  deraf,  at 
da  Laurits  Vinter , Prest  i Finmarken,  i 1563  var  bleven  afsat  for 
Manddrab,  blev  han,  efter  at  have  forligt  sig  med  den  dræbtes  Ar- 
vinger, atter  indsat  med  Bispernes  Anbefaling  i sit  forrige  Kald *). 
Et  Kongebrev  af  1593  søgte  at  raade  Bod  paa  de  mislige  For- 
hold ved  at  paabyde  Afsættelse  af  alle  Prester,  der  havde  gjort  sig 
skyldig  i Drukkenskab,  Horeri  og  andre  grove  Laster.  Karakteristisk 
er  ogsaa  det  i 1588  udstedte  Forbud  mod,  at  Presterne  i det  vestlige 
og  nordlige  Norge  oftere  end  hvert  tredie  Aar  drog  til  Bergen  i 
Handelsanliggender. 

Presternes  nærmeste  Medhjælpere,  Degnene,  var  som  oftest  ikke 
synderlig  rare,  ja  fra  Stavanger  Stift  klagedes  endnu  i 1611  over, 
at  der  mangesteds  ingen  Degne  fandtes.  I 1620  klager  Biskopen  i Oslo 
over,  at  «Degnene  her  udi  Stiftet  have  hverken  Residens  eller  Degne- 
bolig,  ikke  heller  Besolding,  de  dennem  til  Livsophold  kunde  med 
behjælpe,  hvorudover  man  Bønder,  Skræddere,  Skomagere  og  andre 
saadanne  ulærde  Folk  til  saadan  Tjeneste  maa  acceptere». 

l)  L . Daa* : Throndh.  Stifts  geistl.  Hist.  S.  3$. 

Den  nye  Bibeloversættelse,  der  efter  Bestemmelsen  skulde  findes 
ved  hver  Kirke,  som  havde  betalt  de  til  Trykningsomkostningemes 
Dækkelse  bestemte  2 Rdlr.,  fandtes  paa  mange  Steder  ikke,  da  disse 
saakaldte  «Bibelpenge»  ikke  var  indbetalte.  I 1553  havde  saaledes 
i Oslo  og  Hamars  Stift  kun  65  betalt  Bibelpengene,  og  endnu  i 1556 
var  kun  96  Bibler  sendte  op  til  hele  Norge. 

Almuen  vedblev  endnu  længe  at  være  papistisk  og  negtede 
baade  at  betale  de  nye  evangeliske  Prester  Tiende  og  at  yde  det 
fornødne  til  Kirkers  og  Prestegaardes  Vedligeholdelse  og  Istandsæt- 
télse,  hvad  der  skaffede  Biskoperne  og  Provsteme  stort  Besvær. 
Almuens  fiendtlige  Sindelag  mod  de  nye  Prester  kunde  endog,  som 
tidligere  omtalt,  gaa  saa  vidt,  at  paa  sine  Steder  de  nye  Prester  blev 
slaaede  ihjel,  hvilket  naturligvis  virkede  saa  afskrækkende,  at  danske 
Prester  ofte  ikke  vilde  modtage  Kald  i Norge.  Biskoperne  havde  derfor  i 
enhver  Henseende  meget  at  kjæmpe  med,  og  Midlerne  var  ogsaa 
smaa.  Frugterne  kunde  heller  ikke  blive  store,  uagtet  flere  af  Bi- 
skoperne var  dygtige  og  nidkjære  Mænd. 

Den  Bispestol,  som  først  blev  besat,  var  Bergens.  Her  virkede 
Geble  Peder ssøn  i tyve  Aar  (1537 — 1557)  °S  stræbte  navnlig  med 
stor  Iver  at  skaffe  sit  Stift  evangeliske  Prester,  hvilket  ogsaa  lykkedes 
ham  saavidt,  at  det  rene  Evangelium  ved  hans  Død  blev  prædiket  i 
de  fleste  Menigheder.  Arbeidet  blev  fortsat  af  hans  Eftermand  Br. 
med.  Jens  Sckelderup  (f  1582),  tinder  hvem  Reformationsverket  i 
det  ydre  kan  siges  at  være  fuldendt  i Bergens  Stift1).  Paa  Thrond- 
hjems  Bispestol  blev  Thorbjørn  Olafssøn  efterfulgt  af  Hans  Gaast 
en  dansk  Adelsmand,  som  havde  studeret  i Wittenberg.  Under  sin 
lange  biskopelige  Virksomhed  (1549 — 1578)  sørgede  han  for,  at  Stiftet 
blev  forsynet  med  lutherske  Prester,  og  at  Levningeme  af  det  ka- 
tholske  Væsen  blev  udryddede.  Det  var  ham,  som  gjennemførte  Re- 
formationen  i Throndhjems  Stift.  I Oslo  og  Hamar  Stifter,  der  ved 
Reformationens  Indførelse  blev  slaaede  sammen  til  ét,  udrettede  hans 
Re  ff  og  hans  Eftermand  Anders  Madssøn  (f  1548)  saare  lidet.  Det 
var  først  under  de  følgende  Biskoper  Frants  Berg  (1548 — 1580)  og 
hans  Svigersøn  Jens  Nilssøn  (1580—1600),  at  den  nye  Kirkeordning 
blev  gjennemført.  I Stavanger  nedlågde  Jon  Guttormssøn  sit  be- 
sværlige Embede  1556,  og  da  Kongens  Plan  om  at  inddrage  dette 
Bispedømme  og  dele  det  mellem  Bergens  og  Oslo  Stifter  var  bleven 
opgivet,  udnævntes  den  80  aarige  Nils  Gregerssøn  Riber  til  Biskop 
i Stavanger.  Han  kunde  naturligvis  intet  udrette,  hvorfor  ogsaa  Sta- 


l)  A.  Chr . Bang : Udsigt  over  den  norske  Kirkes  Hist  efter  Reformationen.  S. 

vanger  Stift  befandt  sig  i en  ynkelig  Forfatning.  Paa  mange  Steder 
stod  Sognekald  ledige  ; Slagsmaal,  Drab,  Opsætsighed  og  al  anden 
Lovløshed  gik  i Svang,  indtil  man  endelig  saa  sig  nødt  til  at  afsætte 
den  gamle  affældige  Nils  Riber,  og  Stiftet  fik  en  energisk  og  frem- 
ragende dygtig  Biskop  i Jørgen  Erichssøn  (1571  — 1604). 

Jørgen  Erichssøn1)  var  dansk  af  Fødsel,  men  havde  allerede  i 
længre  Tid  været  Slotsprest  i Bergen  og  i denne  Tid  studeret  i 
Kjøbenhavn  og  Wittenberg.  Ikke  længe  efterat  han  var  kommen  til- 
bage  herfra,  blev  han  udnævnt  til  Biskop  i Stavanger.  Som  saadan 
behøvede  han  ogsaa  hele  sin  Energi  for  at  bringe  det  i saa  mange* 
Aar  forsømte  Stift  nogenlunde  paa  Fode  igjen.  Den  papistiske  Over- 
tro og  alle  andre  Levninger  fra  Katholicismens  Tid  blev  bekjæmpet. 
Mangelen  paa  lutherske  Prester  blev  afhjulpen,  den  baade  blandt 
Menighederne  og  Presteskabet  herskende  Tugtløshed  blev  holdt  i 
Tømme,  og  Kirkeordenen  saaledes  igjen  oprettet.  Til  Veiledning  for 
Presteme  i deres  Forkyndelse  udgav  han  en  Prædikensamling 
over  Profeten  Jonas’s  Bog,  der  blev  trykt  i Kjøbenhavn  1592. 
Disse  Prædikener  «er  ubetinget  det  skjønneste  aandelige  Mindesmerke 
fra  Reformationstiden  i vort  Land.  Saa  rent,  saa  yndigt,  saa  malm- 
kraftigt  har  ikke  Evangeliet  lydt  paa  nogen  anden  norsk  Prædikants 
Læber  i hin  Tid;  i sin  Forkyndelse  er  Magister  Jørgen  Erichssøn 
Norges  Luther2 *)». 

. I Almindelighed  gik  de  nye  lutherske  Presters  Bestræbelser  mest 
ud  paa  at  faa  formet  det  ydre  Kirkevæsen  efter  Ordinansens  For- 
skrifter. Et  bevidst  evangelisk  kirkeligt  Liv  kan  derimod  ikke  siges 
at  være  vakt  i denne  Tid.  Dertil  var  den  religiøse  og  sædelige  Til- 
stand blandt  Presteskabet  for  skrøbelig  og  Forholdene  i det  hele 
lidet  gunstige.  Et  Bevis  herfor  afgiver  ogsaa  den  saakaldte  thrond- 
hjemske  Reformats  a f 15898).  Kristian  Friis , der  var  Lens- 
mand  i Throndhjem  fra  1583  til  1589,  gav  i 1586  en  IndSeretning 
til  Kongen,  hvori  han  skildrede  de  Misligheder  i kirkelig  Henseende, 
som  paa  hans  Tid  fandt  Sted  i Throndhjems  Stift.  Det  heder  i 
denne  Indberetning  bl.  a.:  «Det  gik  udi  Stiftet  uskikkeligen  og  util- 

børligen  til  med  Gudstjenesten  i nogle  af  Landdistrikterne.  Bønderne 
i Annexeme  fange  sjelden  Prædiken  og  Guds  Ord  at  høre,  med- 
mindre  de  nogle  Mile  vilde  reise  til  Kirken,  uanseet  de  saavelsom 
de  andre  hos  Hovedkirken  rigelig  udgive  sin  rette  og  tilbørlige  Preste- 
rente  og  Rettighed».  Et  Kongebrev  af  24de  December  1586  befalede 


l)  A.  Fayes  Bispehistorie  S.  149  ff.  Theol.  Tidsskr.  II.  S.  165  ff. 

*)  A.  Chr.  Bang:  Udsigt  etc.  S.  27  ff. 

*)  L.  Daae:  Throndhjems  Stifts  geistl.  Hist.  S.  48  ff. 

derfor  Lensmanden,  Superintendenten  Hans  Mogens s^n  og  to  Prester 
at  foretage  en  Visitationsreise  i hele  Stiftet, 

Ved  denne  Reise,  der  først  endte  i 1588,  kom  mange  Misligheder 
for  Dagens  Lys.  I mange  Prestegjæld,  hvor  Kirkeme  laa  langt  fra 
hinanden  og  der  var  Kapellan,  havde  den  Uskik  faaet  Hævd,  at  de 
to  Prester,  istedenfor  at  forrette  ved  hver  sin  Kirke,  for  Mageligheds 
Skyld  delte  Tjenesten  ved  en  af  dem,  saa  den  ene  prædikede  og  den 
anden  messede.  I somme  Kirker  var  der  derfor  hyppig  Tjeneste, 
medens  andre  kun  havde  Gudstjeneste  to — tre  Gange  om  Aaret. 
Sommesteds  laa  Smaakirker  saa  nær  HQvedkirken,  at  de  var  over- 
flødige, men  dog  skulde  der  til  visse  Tider  holdes  Tjeneste  der,  og 
«da  gjorde  Bønderne  et  almindeligt  Gjæstebud,  saaat  de  med  al  Rette 
kunde  kaldes  Ølkirker».  Ligeledes  klagede  de  udsendte  Visitatorer 
over  Almuens  Uvidenhed.  «Blandt  fattige  Fanger,  som  paa  Livet 
skulde  straffes,  er  fundet  mange  aldrende  Folk,  som  intet  eller  saare 
lidet  vidste  af  Gud  og  sin  Saligheds  Sag».  Paa  den  anden  Side  frem- 
hævede  Kristian  Friis  enkelte  Træk,  der  vidnede  fordelagtigt  om 
Almuen.  «Jeg  har»,  skriver  han,  «forfaret,  at  Bønderne  skyede  de 
Gaarde  at  fæste,  som  laa  ved  et  Annex  langt  fra  Hovedkirken». 
Bønderne  i Annexerne  vilde  gjeme  have  Kapellanerne  til  at  besøge 
sig  hyppigere  og  lovede  dem  4 til  6 Skilling  af  hver  Mand  aarlig, 
men  Sognepresterne  satte  sig  derimod  for  ikke  at  lide  Tab  i sine 
Indtægter. 

Denne  Visitationsreise  foranledigede  endel  Beslutninger,  som  er 
bleven  kaldt  den  t hrondhjemske  Re  for  m at s,  nemlig  om  at 
Sogneprest  og  Kapellan  altid  skulde  forrette  ved  hver  sin  Kirke,  og 
at  de  saakaldte  «Ølkirker»  skulde  nedrives.  Det  blev  ogsaa  bestemt, 
i hvilke  Kald  der  stadig  skulde  være  Kapellan ; i somme  meget  store 
skulde  der  endog  være  flere.  Angaaende  Betleriet  og  Fattigvæsenet 
blev  det  forordnet,  «at  hver  Sogneprest  med  fire  af  de  bedste  og 
gudfrygtigste  Dannemænd  skulde  have  Register  paa  de  husarme,  som 
er  i deres  Sogn,  og  at  ingen  skulde  faa  Almisse  uden  disse,  og  naar 
de  trængte,  skulde  Presten  formaa  Almuen  af  Prædikestolen,  at  de 
dennem  hjælpe  vilde». 

I den  danske  Kirkeordinans  af  1539  var  der  et  eget  Afsnit,  som 
håndlede  «om  Norge»,  hvori  Kristian  III  lovede  selv  at  komme  op 
til  Landet  og  give  en  egen  norsk  Ordinans.  Dette  Tilsagn  blev 
dog  længe  uopfyldt.  Imidlertid  var  den  danske  gjældende  ogsaa  for 
Norge.  Men  da  denne  ikke  passede  for  de  norske  Forhold,  søgte 
man  at  hjælpe  sig  ved  at  lempe  sig  efter  de  gamle  Bestemmelser  i 
Kristenretten.  Ved  Siden  af  den  danske  Kirkeordinans  holdt  man 
altsaa  i mange  Stykker  ved  den  gamle  norske  Kristenret.  Thrond- 

hjems  Biskop  Hans  Gaas  lod  ved  Hjælp  af  Lektor  Anders  paa 
Throndenæs  Kristenretten  oversætte.  Den  blev  brugt  som  en  sub- 
sidiær Ret,  især  for  de  blandede,  geistlig-verdslige  Forholds  Vedkom- 
mende, navnlig  i alle  de  Sager,  som  vedrørte  Tienden.  Først  under 
Kristian  IV  fik  Norge  sin  egen  borgerlige  og  kirkelige  Lovgivning. 
I Aaret  1602  befalede  han,  at  den.  gamle  norske  Landslov  skulde 
oversættes  og  capteres»  efter  Tidens  Krav.  Den  reviderede  og  æn- 
drede  Landslov  udkom  i 1604  som  Kristian  IV’s  norske  Lov. 
For  samtidig  at  faa  den  kirkelige  Lovgivning  ordnet  befalede  han  i 
Januar  1604  de  fire  norske  Biskoper,  at  de  hver  for  sig  skulde  gjøre 
Udkast  til  en  norsk  Kirkeordinans  og  derpaa  træde  sammen  i Bergen 
for  der  «at  kommunicere  om  det,  enhver  for  faret  har  og  da  endelig 
gjøre  et  ret  opus  deraf». 

Ifølge  denne  Befaling  samledes  de  fire  Biskoper,  /sak  Grønbech 
fra  Throndhjem,  Anders  Bentss&n  fra  Oslo,  Anders  Foss  fra  Bergen 
og  J&rgen  Erichssøn  fra  Stavanger  til  det  første  norske  Bispemøde 
efter  Reformationens  Indførelse  *).  Ved  dette  Møde,  som  afholdtes  i 
Bergen  i Aaret  1604,  var  Kongen  selv  tilstede,  da  der  samtidig 
holdtes  en  Herredag  i samme  By.  Kongen  lod  Udkastet  gjennem- 
gaa  af  de  theologiske  Professorer  i Kjøbenhavn  og  derefter  offentlig- 
gjøre ved  et  Møde  i Stavanger  160J , hvor  alle  Biskoper  var  tilstede 
og  desuden  Kanniker  fra  hvert  Domkapitel  og  en  Del  af  Presteskabet. 
Denne  norske  Kirkeordinans  af  1607  stemte  i det  hele  taget 
overens  med  den  danske  af  1539,  idet  den  kun  i ganske  faa  Punkter 
tog  Hensyn  til  de  særegne  norske  Forhold,  f.  Ex.  at  Provsteme  med 
sex  Mænd  af  Menigheden  (ikke  som  i Danmark  Biskoperne)  skulde 
indsætte  Klokkere  o.  s.  v. 

Allerede  paa  Bispemødet  i Bergen  havde  Biskoperne  henledet 
Kongens  Opmerksomhed  paa  Jesuiternes  Forsøg  paa  at  trænge 
ind  i Landet.  Det  havde  nemlig  hændt,  at  Jesuiter,  forklædte  som 
Kjøbmænd,  havde  sneget  sig  ind  og  søgt  at  lokke  unge  Mennesker 
til.  sine  Skoler  i Udlandet.  Adskillige  Kjøbstadsborgere  havde  ogsaa 
sendt  sine  Sønner  til  de  udenlandske  jesui tiske  Kollegier.  Paa  denne 
Maade  «var  Landet  bleven  opfyldt  med  falske  Prester»,  som  i sin 
Ungdom  havde  gaaet  i Jesuiternes  Skoler  og  nu  søgte  i al  Hemmelig- 
hed  at  bane  Indgang  for  katholske  Anskuelser2).  Dette  var  især  Til- 
fældet  i Oslo  Stift.  I 1612  underrettede  Kongen  Statholderen  i Norge 
Enevold  Kruse  og  Oslo  Biskop  Nils  Klaussøn  Sinning  ( 1 608 — 1617) 


')  Jørgen  Erichssøn  døde  i Bergen  under  Mødet. 

*)  L.  Daae:  Throndh.  Stifts  geistl.  Hist.  S.  57  ff.  A.  Chr.  Bang : Udsigt  etc. 

om,  at  en  af  Oslo  Stifts  Prester  Jakob  Hjort  skulde  være  katholsk, 
og  at  han  «der  udi  Stiftet  skulde  have  nogle  Brødre,  som  var  Prester 
og  udi  lige  Maade  var  berygtede  at  være  katholske».  Det  blev  dem 
derfor  paalagt  at  undersøge  Sagen  nærmere. 

Ved  disse  Undersøgelser  blev  det  bragt  paa  det  rene,  at  Kri- 
stoffer Hjort , der  var  Sogneprest  til  Aker  og  Slotsprest  paa  Akers- 
hus, hyldede  katholske  Anskuelser,  Jigesom  man  ogsaa  havde  Grund 
til  at  mistænke  hans  Brødre  Jakob  Hjort , der  var  Sogneprest  til 
Onsø,  og  Evert  Hjort , Sogneprest  til  Stange  paa  Hedemarken,  samt 
Sognepresten  til  Næs  paa  Hedemarken  Hermand  Hanssen,  som  i et 
Bryllup  skulde  have  gjennemstukket  Luthers  Billede  med  de  Ord: 
«Du  Munk  kunde  have  holdt  din  Mund,  saa  havde  vi  ikke  havt  saa 
meget  Bryderi  som  nu».  Kristoffer  Hjort  blev  strax  suspenderet  fra 
sit  Embede  (1613)  og  sammen  med  de  andre  mistænkte  indstævnede 
til  Herredagen  i Skien  1613,  hvor  Kongen  selv  og  Rigets  Bi- 
skoper mødte.  Ved  det  Forhør,  som  Biskop  Sinning  her  i Kongens 
Nærværelse  holdt  over  dem  i tre  Dage,  gik  de  alle  til  Bekjendelse. 
Samtlige  blev  dømte  til  Embedsfortabelse  og  til  mden  tre  Døgn  at 
forlade  Kongens  Riger;  hvis  de  senere  uden  Tilladelse  viste  sig  i 
Landet,  skulde  de  have  sit  Liv  forbrudt.  Foruden  disse  forlod  andre 
hemmelige  Katholiker  Riget,  da  de  ikke  vovede  at  oppebie  nærmere 
Undersøgelser. 

Først  under  Kristian  IV  kan  man  sige,  at  Reformationsverket 
blev  afsluttet  i Norge;  først  under  hans  Regjering  bliver  den  evan- 
geliske Tro  Folkets  Tro,  skjønt  endnu  mange  Spor  af  papistisk 
Overtro  vedligeholdt  sig  blandt  Almuen  i forskjellige  Egne  af  Landet. 


§ IO. 

Den  svenske  Kirke  under  Karl  IX.  Karis  Kryptokalvinisme1). 

Den  svenske  Kirkes  Historie  i den  sidste  Del  af  det  16de  Aar- 
hundrede  optoges  hovedsagelig  af  den  Strid,  som  fremkaldtes  ved 
Kong  Johans  Kryptopapisme  og  Pavestolens  Forsøg  paa  at  gjen- 
vinde Sverige  for  sig.  Udgangen  af  denne  Strid  blev  den  lutherske 
Kirkes  Befæstelse  ved  Upsalamødet  1593.  En  ny  Fare  truede  fra 
Johans  Søn  og  Efterfølger  Sigismund,  der  var  erklæret  Papist,  og 
som,  uagtet  han  saa  sig  nødt  til  at  anerkjende  Upsalamødets  Beslut- 
ninger, dog  aabenbart  arbeidede  for  Papismen.  Men  disse  Sigismunds 


*)  L.  A.  Anjou;  Svenska  kyrkans  hist.  ifr&n  Upsala  møte  1593  etc.  C.  A.  Cor 
nelius;  Handbok  i svenska  kyrkans  hist.  S.  t$6  ff. 

Forsøg  fik  en  Ende  ved  hans  Afsættelse  (1600),  hvortil  de  var  en  af 
de  vigtigste  Grunde. 

Hertug  Karl  overtog  nu  Regjeringen,  men  antog  ikke  Konge- 
navn før  i 1604,  da  Sigismunds  yngre  Broder  Johan  først  i dette  Aar 
som  myndig  kunde  frasige  sig  Thronen.  Under  Karl  IX’s  Regjering 
fik  den  svenske  Kirke  en  ny  Kamp  at  bestaa,  denne  Gang  mod 
Kryptokal  vinismen.  Allerede  tidligere,  under  Erik  XIV,  var  der, 
som  før  fortalt,  gjort  Forsøg  i kryptokalvinistisk  Retning.  Men 
haardere  og  alvorligere  [blev  Kampen  nu.  Karl  heldede  nemlig 
selv  afgjort  til  Kalvinismen  og  søgte,  idet  han  ligesom  Broderen 
Johan  støttede  sig  til  sin  kongelige  Magtfuldkommenhed,  at  faa  ind- 
ført  Forandringer  i kalvinistisk  Retning  i Kirkens  Lære  og  Liturgi. 
Han  mødte  under  dette  en  alvorlig  og  kraftig  Modstand  af  sit  Preste- 
skab  og  Rigets  Stænder. 

Striden  drog  sig  gjennem  saagodtsom  hele  Karis  Regjeringstid. 
I Spidsen  for  Modstanden  stillede  sig  den  lærde  og  kraftfulde  Erke- 
biskop Olaus  Martini  (1601 — 1609),  en  Søn  af  «Liturgiens»  Mod- 
stander  Martinus  Olai  i Linkjøping.  Karl  søgte  at  fremme  sine  Planer 
hovedsagelig  paa  samme  Maade  som  Kryptokalvinisterne  i andre 
Lande,  idet  han  vilde  have  Kirkebøgerne  (Katekesen,  Haandbogen  og 
Kirkeordningen)  paany  gjennemseede  og  omarbeidede;  derhos  blandede 
han  sig  ogsaa  personlig  i den  theologiske  Kamp  gjennem  Strids- 
skrifter. 

Allerede  ved  Rigsdagen  i Linkjøping  1600  kom  Karl  frem 
med  sine  Planer,  idet  han  fremsatte  Forslag  til  Forandring  i Døbe- 
og  Nadverformularen.  Prestestandens  Modstand  mod  den  foreslaaede 
Forandring  nødte  ham  til  for  denne  Gang  at  lade  sit  Forslag  falde. 
Men  gjemt  er  ikke  glemt.  Ved  Rigsdagen  i Stockholm  1602  bragte 
Hertugen  igjen  sit  Forslag  frem,  men  nu  i en  anden  Form.  Han 
androg  nemlig  for  Stænderne  paa  en  Revision  af  den  hele  Haandbog 
og  Kirkeordning  for  «at  udrense,  hvad  der  endnu  havde  Smag  af 
den  papistiske  Surdeig».  Stænderne  maatte  ogsaa  tilsi dst  gaa  ind 
paa  dette  Hertugens  Forslag.  Der  skulde  foretages  en  Revision  af 
de  nævnte  Kirkebøger  «af  nogle  af  de  forstandigste  og  lærdeste 
Mænd,  saavel  verdslige  som  geistlige».  Dog  maatte  ingen  Forandring 
foretages  med  «de  kristelige  Trosartikler  og  Sakramenternes  rette 
Brug»  ; men  kun  det  skulde  udelades,  som  endnu  havde  en  Smag  af 
«den  papistiske  Surdeig»  eller  iøvrigt  var  forargeligt.  De  reviderede 
Bøger  skulde  saa  forelægges  Menighedeme,  og  naar  de  var  bifaldte 
af  dem,  indføres  til  almindeligt  Brug. 

Stænderne  havde  altsaa  gaaet  ind  paa  Karis  Forlangende.  Men 
her  maa  vi  erindre,  hvor  konservative  de  svenske  Reformatorer  havde 

været  i alt,  hvad  der  angik  Kirkeskikkene  og  den  ydre  Forfatning, 
og  et  Gjennemsyn  kunde  derfor  meget  vel  ønskes  ogsaa  fra  et  andet 
Standpunkt  end  Karis.  Stænderne  vilde  netop  ikke  have  nogen  Revi- 
sion  i kalvinistisk  Aand;  Forhandlingeme  viste  meget  mere,  at  de 
vilde  modsætte  sig  enhver  saadan. 

Ogsaa  paa  andre  Maader  viste  det  sig,  at  Karis  Kalvinisme  vilde 
møde  alvorlig  Modstand.  Under  sit  Ophold  i Lifland  havde  han  til 
sin  Hofprest  kaldet  en  JCalninist  Micronius . Denne  begyndte  offent- 
lig at  prædike  den  kalvinske  Lære.  Biskopeme  stævnede  ham  derfor 
under  Rigsdagen  1602  for  sig,  forat  han  kunde  gjøre  Rede  for  sin 
Lære,  og  da  han  ved  dette  Forhør  viste  sig  at  være  Kalvinist,  blev 
det  ham  forbudt  at  udføre  prestelige  Forretninger,  ja  Rigets  Stænder 
androg  hos  Hertugen  paa,  at  han  maatte  forvises  fra  Landet.  Dette 
Forlangende  afviste  Karl  med  Vrede,  og  han  gav  sin  Forbitrelse 
Luft  i stærke  Vredesudbrud  og  Beskyldninger  mod  Presteskabet  for 
Lunkenhed  og  Forsømmelighed  i deres  Embede.  Micronius  blev 
altsaa  for  det  første  fremdeles  i Sverige,  og  med  hans  Hjælp  foretog 
Karl  sig  selv  at  omarbeide  Haandbogen  til  Brug  for  Hofmenigheden. 
Erkebiskopen,  til  hvis  Gjennemsyn  Karl  sendte  Udkastet,  paaviste, 
hvorledes  det  paa  sine  Steder  Ord  for  Ord  var  efter  den  reformerte 
Heidelbergeragendes  Forbillede,  og  hævdede,  at  det  ikke  var  en  saa- 
dan Revision,  Stænderne  havde  samtykket  i.  Enten  det  nu  var  Erke- 
bispens  Kritik  eller  af  andre  Grunde,  nok  er  det,  at  Hertugens 
Haandbog  blev  igjen  afskaffet  i Hofmenigheden,  og  Micronius  forlod 
omtrent  samtidig  Laridet. 

Det  kom  til  et  nyt  Sammenstød  under  Rigsdagen  i Norr - 
kj&ping  1604 • Ved  denne  Rigsdag  antog  Karl  Kongenavn,  da  den 
I5aarige  Hertug  Johan  nu  personlig  frasagde  sig  Thronen.  I denne  Anled- 
ning skulde  nu  Arveretten  til  Kronen  bestemmes.  Stænderne  vilde 
have  den  bunden  til  den  Augsburgske  Bekjendelse  og  Upsalamødets 
Beslutninger  af  1593,  saaledes  at  den  Fyrste,  som  faldt  fra  disse, 
skulde  have  sin  Arveret  fortabt.  Men  paa  den  sidste  Bestemmelse 
om  Upsalamødets  Beslutninger,  der  ligefrem  fordømte  Kalvinismen, 
vilde  Karl  aldeles  ikke  gaa  ind,  og  han  drev  ogsaa  efter  megen  Strid 
sin  Vilje  igjennem,  forsaavidt  at  Upsalamødet  ikke  med  udtrykkelige 
Ord  blev  nævnt,  men  kun  « Guds  rene  og  klare  Ord  samt  den  Augs- 
burgske Bekjendelse».  Forøvrigt  bestemte  Rigsdagen*  i Norrkjeping 
Landsforvisning  og  Arveløshed  for  dem,  som  faldt  fra  den  lutherske 
Lære. 

Den  samme  Strid  gjenoptoges  igjen  ved  Kroningsrigsdagen 
i Upsala  1607.  Det  gjaldt  denne  Gang  Kroningseden,  i hvilken 
Stænderne  forlangte  den  Augsburgske  Konfession  og  Upsalamødet 

nævnt.  Striden  var  baade  lang  og  alvorlig.  Udfaldet  blev,  at  Kon- 
gen maatte  forpligte  sig  ikke  blot  til  den  Augsburgske  Konfession, 
men  ogsaa  til  Upsalamødet,  dog  med  det  Forpligtelsen  afsvækkende 
og  egentlig  ophævende  Tillæg:  «saa  vidt  de  er  grundede  paa 

Guds  Ord». 

Karl  havde,  som  vi  saa,  maattet  tilbagekalde  sin  med  Microniusys 
Hjælp  udarbeidede  Haandbog,  men  han  vedblev  dog  stadig  at  drive 
paa  en  Revision  af  den  gjældende  Haandbog.  Samtidig  tog  han  og- 
saa fat  paa  Katekesen,  idet  han  endog  under  sit  eget  Navn  udgav 
en  Katekese,  hvortil  han  havde  lagt  den  reformerte  Heidelbergerkate- 
kisme  til  Grund,  dog  saaledes,  at  det  strengt  kalvinistiske  i denne 
var  udeladt  eller  formildet,  ligesom  ogsaa  Anordningen  var  efter 
Luthers  Katekisme.  Men  Erkebiskop  Olaus  Martini  var  paa  sin  Post  ; 
han  ledsagede  Kongens  Katekese  med  en  Række  Anmerkninger,  hvori 
han  kritiserede  den  og  paaviste  dens  Overensstemmelse  med  Heidel- 
bergerkatekismen. 

Medens  Karis  Helden  til  Kalvinismen  paa  alle  Rigsdage  bragte 
ham  1 Strid  med  Stændeme  og  Presteskabet,  førtes  Striden  ogsaa 
paa  anden  Maade  gjennem  Skrifter.  Karl  havde  som  alle  Gustav 
Vasas  Sønner  faaet  en  lærd  Opdragelse.  Da  han  nu  saa  sig  angrebet 
for  Kalvinisme,  og  de  kirkelige  Foranstaltninger,  han  arbeidede  for, 
af  denne  Grund  mødte  almindelig  Modstand,  vilde  han  forsvare  sin 
Tro  og.tillige  søge  at  bane  den  Indgang  blandt  Folket  ved  Skrifter 
og  Disputationer.  I 1604  udkom  der  et  Skrift,  som  håndlede  om 
Naturer  nes  Forening  i Kristi  Person  og  om  Nadveren.  Skriftet, 
som  egentlig  var  en  Oversættelse  fra  Tysk,  søgte  ved  Citater  af 
Kirkefædre,  Luther,  Melanchton  o.  a.  at  modbevise  Læren  om  com - 
municatio  idiomatum , Ubiquiteten  og  Kristi  legemlige  Nærværelse 
i Sakramentet ; de  strenge  Lutheranere  skulde  stemples  paa  alminde- 
lig kryptokalvinistisk  Vis  som  Hyperlutheranere,  Ubiquitister,  Disciple 
af  Andreæ  og  hans  Konkordieverk.  Skriftet  udkom  anonymt,  men 
var  af  Kongen  eller  idetmindste  med  hans  Medvirken;  han  vedkjendte 
sig  det  ogsaa  som  sit.  Erkebiskopen  leverede  et  Modskrift,  og  Kon- 
gen traadte  nu  frem  under  sit  eget  Navn  for  at  forsvare  sine  Skrifter. 
Saaledes  var  da  den  personlige  Skriftvexel  mellem  Kongen  og  Erke- 
biskopen i fuld  Gang.  Men  Rigets  Herrer,  som  af  mange  Grunde 
fandt  det  lidet  ønskeligt,  at  denne  Kamp  mellem  Kongen  og  Erke- 
biskopen skulde  fortsættes,  lagde  sig  imellem.  De  forbød  strenge- 
ligen  Erkebispen  at  fortsætte  Kampen.  Han  maatte  derfor  lade  det 
blive  med,  at  han  8de  Søndag  efter  Trinitatis  holdt  en  Prædiken, 
som  han  lod  trykke,  hvori  han  fremstillede  Papisternes  og  Kalvinister- 

nes  Afvigelser  fra  den  lutherske  Lære  og  stemplede  dem  begge  som 
«falske  Profeter». 

Den  heftige  Karis  Forbitrelse  vaktes  naturligvis  ved  denne  Strid 
og  disse  Angreb  paa  den  Tro,  han  hyldede.  Nu  kom  ogsaa  den 
alvorlige  Strid  under  Kroningsrigsdagen  1607  til.  Da  denne  nærmede 
sig  sin  Slutning,  forlangte  Karl  af  Presteskabet,  at  det  inden  sin  Af- 
reise  skulde  give  en  bestemt  Erklæring  om,  hvad  det  fandt  urigtigt 
i hans  Skrifter.  Han  bragte  herved  Presteskabet  i en  vanskelig 
Stilling;  thi  det  kunde  dog  ikke  vel  gaa  an,  at  Presteskabet  samlet 
erklærede  Kongen  for  en  Kjætter  paa  samme  Tid,  som  han  var  ble- 
ven  kronet,  og  paa  den  anden  Side  forbød  Samvittigheden  Presteme 
at  gjøre  Stridsemnet  til  noget  uvæsentligt.  De  søgte  derfor  under 
forskjellige  Paaskud  at  undvige  Kongens  Forlangende.  Men  han  stod 
fast  paa  sit  og  forlangte  i det  mindste  en  Erklæring  over  Katekesen. 
Presteskabet  maatte  derfor  afgive  den  forlangte  Erklæring,  hvori  de 
samlede  sine  Anker  i fem  Punkter. 

Under  den  nævnte  Rigsdag  havde  Kongen  igjen  drevet  paa 
Haandbogens  Revision.  Som  vi  har  hørt,  havde  Stændeme  allerede 
gaaet  ind  paa  dette.  Arbeidet  blev  ogsaa  udført,  men  vistnok  ikke 
i den  Aand  og  Retning,  som  var  Kongens  JØnske  og  Mening;  Revi- 
sionen  indskrænkede  sig  til  at  borttage  enkelte  Ceremonier  fra  den 
gamle  Tid,  som  var  bleven  beholdte  (Salt,  Elevation  o.  desl.),  og  at 
foretage  enkelte  Forandringer  ved  de  liturgiske  Formularer.  Dette 
var  vel  ogsaa  Grunden  til,  at  den  reviderede  Haandbog  ikke  blev 
vedtagen,  da  den  1608  fremlagdes  ved  Rigsdagen  i Ørebro , og  at 
den  overhovedet  ikke  udkom,  saalænge  Karl  regjerede.  Den  blev 
vistnok  vedtagen  ved  Rigsdagen  1611,  men  udkom  først  1614. 

Kongens  ihærdige  Bestræbelser  for  at  faa  Gudstjenesten  ændret 
i kalvinistisk  Retning  mislykkedes  altsaa,  og  han  havde  ikke  været 
heldigere  i sine  Bestræbelser  for  gjennem  Skrifter  at  vinde  Venner 
for  sin  egen  religiøse  Overbevisning.  I sidste  Henseende  gjorde  han 
dog  endnu  et  Forsøg.  I 1608  indkaldte  han  en  skotsk  Theolog, 
John  Forbes,  der  som  de  skotske  Presbyterianere  overhovedet  var 
streng  Kalvinist;  med  ham  maatte  nu  Theologeme  i Upsala  holde 
en  Disputats.  Disputationer  var  jo  et  af  de  Midler,  som  hin  Tid 
hyppig  anvendte  i Religionsstrid.  Karl  havde  allerede  tidligere  villet 
have  en  Disputats  istand  mellem  Micronius  og  de  svenske  Theologer; 
men  disse  havde  den  Gang  afvist  Opfordringen,  da  Micronius’s  Lære 
allerede  var  prøvet  og  forkastet  ved  Biskopernes  Forhandlinger  med 
ham  under  Rigsdagen  1602.  Nu  kom  derimod  en  Disputats  istand 
med  Forbes . Den  holdtes  i Upsala  Novbr.  1608.  Hovedkjæmperne 
var  Erkebispen  og  Forbes,  og  Striden  dreiede  sig  især  om  Naade- 

valget.  Det  siges,  at  Forbes  laa  aldeles  under;  ialfald  skulde  vel 
Prædestinationsdogmet  ikke  være  det  Punkt  i Kalvinismen,  som  sna- 
rest skulde  vinde  Svenskerne.  Forbes  forlod  kort  efter  Sverige. 
Han  kom  rigtignok  paa  Kongens  Indbydelse  igjen  tilbage  Aaret  efter 
for  at  arbeide  for  en  «Forligelse»  mellem  den  lutherske  og  reformerte 
Bekjendelse.  Men  han  udrettede  intet  og  forlod  snart  igjen  Landet. 

Fra  denne  Tid  (1609)  synes  det  overhovedet,  som  om  Kong 
Karl  har  sagtnet  i sin  kalvinistiske  Iver;  han  saa  vel,  at  Modstanden 
var  stærkere,  end  han  paa  Forhaand  havde  ventet.  Det  var  ikke 
blot  Presteskabet,  men  ogsaa  Folket,  som  stod  hans  kalvinistiske 
Planer  imod,  og  Karl  var  for  politisk  klog  til  at  sætte  Rigets  indre 
Ro  paa  Spil  ved  en  fortsat  Kamp.  Det  gjorde  maaske  ogsaa  sit,  at 
hans  Hovedmodstander  Olaus  Martini  døde  1609 ; Kongen  selv  over- 
levede  ham  heller  ikke  ret  længe  og  havde  i sine  sidste  Aar  mange 
andre  vigtige  Sager  at  tænke  paa.  Karis  Kryptokalvinisme  fører 
derfor  ligesom  tidligere  Johans  Kryptopapisme  og  Sigismunds  Papisme 
kun  til,  at  den  lutherske  Kirke  bliver  stærkere  befestet  blandt  det 
svenske  Folk,  og  at  den  svenske  Kirke  i den  efterfølgende  Tid  ind- 
tager  en  fast  og  bestemt  udpræget  luthersk  Holdning.  Det  er  et  Sær- 
syn at  se  Konge  og  Erkebisp  kjæmpe  mod  hinanden  saaledes  som  i 
denne  Kamp.  Det  fortjener  Anerkj endelse,  at  Kongen,  som  dog  var 
en  heftig  og  lidenskabelig  Mand  og  ikke  ellers  skyede  voldsomme 
Skridt  for  at  sætte  sin  Vilje  igjennem,  dog  ikke  gjorde  noget  vold- 
somt Skridt  mod  Erkebispen.  Dette  skyldes  vel  for  en  stor  Del  den 
Agtelse  og  Ærbødighed,  han  havde  for  Erkebispens  Person.  Olaus 
Martini  berømmes  af  alle  baade  for  sin  Lærdom,  Iver  og  for  sin 
Sagtmodighed,  Sindighed  og  rene  Karakter. 

De  ved  Karis  Kryptokalvinisme  fremkaldte  Stridigheder  optog 
hoyedsagelig  den  svenske  Kirke  i hans  Tid.  Imidlertid  er  der  ogsaa 
enkelte  andre  Begivenheder,  som  fortjener  at  nævnes.  Kongen  havde 
stadig  drevet  paa  Haandbogens  Re vision;  en  saadan  blev  ogsaa, 
som  fortalt,  foretagen,  men  dog  ikke  efter  Kongens  Ønske.  Bibel- 
oversættelsen  blev  revideret;  men  der  kom  ikke  ud  nogen  ny 
Bibeludgave  efter  denne  Revision.  Ligesaa  lidt  kom  der  ud  af  den 
paatænkte  Revision  af  Kirkeloven.  Derimod  fortjener  den  Iver, 
Kongen  viste  for  Lapperne  i kirkelig  Henseende,  Anerkjendelse,  ihvor- 
vel  den  ikke  lørte  til  noget  stort  Resultat.  Han  ansatte  Prester,  op- 
førte  Kirker  for  dem  o.  s.  v. ; dette  hænger  sammen  med  den  Om- 
sorg, han  i det  hele  viser  for  Lapmarkerne  for  at  knytte  dem  nær- 
mere til  Sverige  («Lappemes  Konge»,  «Kalmarkrig»). 

En  særegen  Vildfarelse,  som  gik  i judaistisk  Retning,  om- 
tales fra  denne  og  nærmest  følgende  Tid.  Den  dreiede  sig  nærmest 

om  Lørdagens  HeUigholdelse  ved  Siden  af  eller  istedenfor  Søndagen. 
Denne  «Lørdagshelg»  omtales  allerede  under  Gustav  Vasa,  og  vi 
møder  den  ikke  blot  i Sverige,  men  ogsaa  i Norge,  og  her  ikke  blot 
paa  Reformationstiden  (Hvitfelds  Reces  1544),  men  ogsaa  før  Re- 
formationen  (Aslak  Bolts  Provincialstatut  1435).  Som  tidligere  be- 
merket, er  der  neppe  Grund  til  at  betragte  dette  som  et  judaistisk 
Kjætteri,  hvilket  enkelte  isaafald  har  villet  udlede  af  en  Paavirkning  fra 
judaistiske  Sekter  i Rusland.  * Det  er  vel  her  kun  en  særlig  Gud- 
frygtighedsøvelse,  som  hang  sammen  med,  at  Lørdagen  var  helliget 
til  Jomfru  Marias  Tjeneste.  I Sverige  fremtræder  Vildfarelsen  imid- 
lertid paa  Karis  og  Gustav  Adolfs  Tid  ogsaa  i en  mere  udviklet 
Form.  Om  nogle  berettes  det,  at  de  vistnok  vilde  have  Lørdagen 
helligholdt  som  «Sabbat»,  men  at  de  ved  Siden  heraf  ogsaa  helligholdt 
Søndagen  og  overhovedet  ikke  iøvrigt  i noget  Stykke  skilte  sig  fra 
Kirkens  Lære  og  Skikke.  Andre  derimod  bespottede  Søndagstjene- 
sten,  beraabte  sig  altid  kun  paa  det  Gamle  Testamente  med  For- 
kastelse af  det  Nye  Testamente,  lod  haant  om  Sakramenterne  og 
fomegtede  Kristus.  Her  har  vi  altsaa  et  virkeligt  judaistisk  Kjætteri, 
ligesom  de  ogsaa  satte  sig  i udvortes  Forbindelse  med  Jøderne. 
Denne  sidste  Form  af  Vildfarelsen  kunde  der  være  mere  Grund  til 
at  udlede  fra  en  Indvirkning  fra  Rusland  af.  Imidlertid  kan  den  vel 
ogsaa  forklares  som  en  videre  og  konsekvent  Udvikling  af  Vildfarel- 
sens  ældre,  simplere  Form,  idet  de,  om  de  ogsaa  efter  Reformationen 
holdt  fast  ved  Lørdagshelgen,  søgte  at  begrunde  dette  ved  det  gam- 
meltestamentlige Bud  om  Sabbaten  og  derved  efterhaanden  mere  og 
mere  førtes  over  til  et  gammeltestamentligt  Standpunkt  i det  hele 
taget. 


Tredie  Afsnit. 


Den  lutherske  Orthodoxis  Tidsrum. 

' • ' r* 

De  langvarige  Stridigheder,  som  i den  sidste  Halvdel  af  det  16de 
Aarhundrede  var  førte  mellem  de  to  forskjellige  Grundretninger  inden 
den  lutherske  Kirke,  Filipismen  og  den  strengt  lutherske,  gik  væsentlig 
tilbage  til  en  forskjellig  Anskuelse  om'den  Betydning,  Lærens  Ren- 
hed  har  for  Kirken.  Paa  den  ene  Side  lagde  man  Vegten  paa  Lærens 
Renhed  og  stræbte  derfor  fremfor  alt  efter  Lærens  Udvikling  i den 
størst  mulige  Skarphed  og  Bestemthed  for  at  forvare  den  mod  enhver 
Sammenblanding  med  enten  romerske  eller  reformerte  Elementer. 
Filipisteme  derimod  lagde  Vegten  paa  det  fælles  Grundlag;  de  skyede 
derfor  den  bestemte  og  skarpe  Begrænsning  af  Læren,  vilde  helst 
undgaa  Modsætningen  til  Modstanderne  og  søgte  derimod,  naar  man 
kun  kunde  fastholde  den  evangeliske  Grundsandhed,  at  gjøre  det  fælles 
Grundlag  saa  bredt  som  mulig  for  at  kunne  bane  Adgang  til  en 
mulig  Forsoning.  De  tillod  sig  derfor  i enkelte  Dogmer  Afvigelser, 
hvorved  de  nærmede  sig  snart  den  romerske,  snart  den  reformerte 
Side.  Herved  fremkaldtes  da  efterhaanden  den  Række  af  Stridig- 
heder,  som  i denne  Periode  optog  den  lutherske  Kirke.  Disse  Stridig- 
heder  fik  sin  kirkelige  Afgjørelse  ved  Konkordieformelen.  Filipismen 
var  hermed  overvunden.  Vistnok  blev  Konkordieformelen  ikke  indført 
som  symbolsk  Bog  i alle  Lande,  saaledes  heller  ikke  i den  dansk< 
norske  Kirke;  men  det  kirkelige  Lærebegreb,  saaledes  som  det  i 
Konkordiebogen  er  nedlagt,  er  dog  nu  det  herskende  blandt  de 
lutherske  Theologer.  Og  i den  dansk-norske  Kirke  blev  Reformatio- 
nens  første  Jubelfest  1617  feiret  som  en  Seiersfest  for  den  rene  Luther- 
doms  Seier  over  Filipismen.  Vi  træder  derfor  nu  ind  i den  lutherske 
Orthodoxis  Tid  (1617 — 1700). 

I Erkjendelse  af  den  rene  Læres  Betydning  som  Grundvold  for 

det  kristelige  Trosliv  var  Kampen  bleven  ført;  i den  samme  Erkjen- 
delse  søgte  man  nu  at  fastholde  og  bevare  det  ved  Kampen  vundne 
Udbytte.  Kampen  havde  været  langvarig  og  ofte  bitter  ; den  ende- 
lige Udsondringsproces  havde  af  den  Grund  været  saa  meget  smerte- 
ligere,  som  man  havde  staaet  Modstanderne  saa  nær.  Men  derfor 
holdt  man  ogsaa  saa  meget  fastere  ved  det,  som  man  gjennem  Kam- 
pen havde  vundet.  Med  en  sjelden  Samdrægtighed  ser  vi  derfor  de 
lutherske  Theologer  nu  holde  fast  ved  det  kirkelige  Lærebegreb,  saa- 
ledes  som  det  var  nedlagt  i den  fra  det  16de  Aarhundrede  stammende 
Symbolkomplex,  Konkordiebogen.  At  forsvare  det  mod  alle  Angreb, 
at  bevare  det  i dets  Renhed  og  systematisk  at  ordne  og  udvikle  det 
— dette  var  nu  Tidens  Opgave,  efterat  Kampen  var  endt.  Pole- 
miken  og  Dogmatiken  spiller  derfor  Hovedrollen  i Tidens  Theologi. 

Hermed  er  den  orthodoxe  Periodes  Væsen  karakteriseret  i dens 
Grundtanke.  Naar  vi  nu  fra  den  lutherske  Kirkes  Standpunkt  maa 
erkjende  den  Vegt  berettiget,  som  man  lagde  paa  Lærens  Renhed, 
saa  kan  vi  heller  ikke  andet  end  erkjende  den  Gjerning,  «Orthodoxien» 
paatog  sig  for  en  i og  for  sig  priselig  Gjerning,  og  erkjendes  maa 
det  ogsaa,  at  dens  Ordførere  udførte  sin  Gjerning  baade  med  Kjærlig- 
hed  til  den  og  med  Lærdom,  Flid  og  Skarpsind.  Fra  denne  Side 
seet  maa  vi  derfor  betragte  Orthodoxiens  Tid  som  en  Blomstringstid 
for  den  lutherske  Kirke.  Men  Billedet  har  ogsaa  sine  Skyggesider. 
Der  laa  Farer  nær,  som  man  ikke  undgik,  Farer  for,  at  Orthodoxien 
skulde  slaa  over  i «Orthodoxisme»  eller  død  Orthodoxi.  Man  ansaa 
det  som  sin  Opgave  at  bevare  Læren  i dens  Renhed,  men  i denne 
sin  Bestræbelse  lod  man  sig  altfor  meget  forlede  til  en  ensidig 
polemisk  Iver,  der  overskred  det  rette  Maal  og  den  rette  Maade. 
Man  lagde  Vegten  altid  kun  paa  de  for  den  lutherske  Kirke  eiendom- 
melige Sandheder,  saaat  man  over  Læredifferenserne  fra  de  øvrige 
Konfessioner  var  tilbøielig  til  at  overse  det  fælles,  almenkristelige 
Grundlag.  Forbitrelsen  og  Fiendskabet  mod  den  reformerte  Bekjen- 
delse  var  endnu  større  end  mod  den  romerske  Kirke.  Man  udregnede 
endog,  i hvor  mange  og  væsentlige  Stykker  den  lutherske  Kirke  stod 
den  katholske  Kirke  nærmere  end  den  reformerte.  Dette  er  forklar- 
ligt  nok;  det  var  jo  just  reformerte  Anskuelsers  Forsøg  paa  at  trænge 
ind  og  forvanske  det  lutherske  Lærebegreb,  som  havde  fremkaldt  de 
vigtigste  og  heftigste  af  de  Stridigheder,  som  gik  nærmest  forud  for 
Konkordieformelens  Affattelse. 

Den  langvarige  Strid  havde  fremkaldt  en  Stridens  og  Mistænkelig- 
hedens  Aand,  der  endnu  mere  var  næret  ved  den  hemmelige  Maade, 
hvorpaa  Filipismen  havde  søgt  at  bringe  sine  Anskuelser  til  Seier 
inden  Kirken.  Filipisteme  var  vel  overvundne,  men  de  var  der  dog 

endnu.  Man  iagttog  dem  derfor  fremdeles  med  Mistænksomhed,  og 
hvorsomhelst  en  Mening  udtaltes,  der  enten  ved  sit  Indhold  eller 
sin  Form  afveg  fra  det  sædvanlige,  var  man  strax  rede  til  at  spore 
den  skjulte  hæretiske  Gift.  Ikke  blot  Lærens  Indhold,  men  ogsaa 
Fremstillingens  og  Foredragets  Form  betragtede  man  som  foreskrevet 
ved  det  engang  fixerede  Lærebegreb.  Tiden  blev  til  Overmaal  kon* 
servativ-traditionalistisk.  Denne  Overvurderen  af  det  vundne 
Lærebegreb,  som  om  Udviklingen  i dette  allerede  var  afsluttet,  og  . 
dette  ufri  Forhold  til  Kirkens  Symboler  maatte  naturligvis  hemme 
den  sande  videnskabelige  Interesse  og  binde  den  sande  videnskabelige 
Frihed. 

Man  betragtede  det  fremdeles  som  sin  Opgave  systematisk  at 
udvikle  og  bearbeide  det  fixerede  Lærebegreb.  Men  ogsaa  den  Maade, 
hvorpaa  man  løste  denne  Opgave,  havde  sin  Fare.  Man  har  meget 
ofte  sammenstillet  den  lutherske  Orthodoxi  med  Middelalderens  Schola- 
stik;  det  17de  Aarhundrede  har  man  betegnet  som  «det  scholastiske» 
og  de  lutherske  Dogmatikere  som  de  «lutherske  Scholastikere». 
Nogen  middelalderlig  Scholastik  er  nu  vistnok  den  lutherske  Ortho- 
doxi ikke ; det  viser  sig  allerede  deri,  at  den  hverken  har  eller  ifølge 
sit*Princip  kunde  sætte  det  som  sin  Opgave,  der  var  den  middelalder- 
lige Scholastiks  Grundvæsen : at  godtgjøre  det  kirkelige  Lærebegrebs 
Fomuftmæssighed.  Men  der  er  dog  meget,  som  minder  os  om 
Middelalderens  Scholastikere,  og  forsaavidt  har  hin  Betegnelse  sin 
Sandhed.  Man  maasige,  at  Tiden  var  scholastisk-sy stemati- 
serende.  Overalt,  hvor  man  gjør  en  ved  theologisk  Reflexion  alle- 
rede mere  eller  mindre  formidlet  Bekjendelse  til  sit  Udgangspunkt 
for  videnskabeligt  at  bearbeide  det  deri  nedlagte  Lærebegreb,  ledes 
man  ind  paa  en  Methode,  der  antager  en  formal  logisk  Karakter;  det 
allerede  givne  Stof  bliver  opløst  og  klassificeret,  nye  Bestemmelser 
udledes  af  de  givne  o.  s.  v.,  altsaa  en  Scholasticisme,  der  lettelig 
kan  føre  over  i en  tør  logisk  Formalisme  og  tilslut  ender  i 
lutter  Subtiliteter  og  Spidsfindigheder. 

Det  var  Læren,  paa  hvilken  man  lagde  Vegten.  Men  nu  er 
Kristendommen  ikke  blot  Lære,  men  ogsaa  Liv.  Der  gives  Tider 
inden  Kirkens  Historie,  hvis  Opgave  det  fortrinsvis  har  været  at  ar- 
beide paa  Lærens  nøiagtige  Bestemmelse.  En  saadan  Tid  var  for 
den  lutherske  Kirke  forhaanden  umiddelbart  efter  Reformationstiden. 
Det  var  en  ligefrem  Følge  af  den  Vegt,  den  lutherske  Kirke  lægger 
paa  det  rene  Ord.  Den  rene  Lære  er  Grundlaget  for  det  sande 
Trosliv.  Men  en  Tid,  som  saaledes  fortrinsvis  vender  sin  Opmerk- 
somhed  paa  Læren,  staar  let  Fare  for  at  glemme  den  anden  Side, 
Livet.  Saaledes  gik  det  Middelalderens  Scholastik  ; den  samme  Fare 

staar  nu  ogsaa  den  lutherske  Orthodoxi:  Orthodoxien  kan  blive  til 
en  «død  Orthodoxi».  Blandt  de  orthodoxe  fandtes  ganske  vist  mange 
sandt  kristelige  og  hjertensfromme  Mænd  — og  allermindst  skal  man 
kunne  beskylde  Orthodoxiens  Ordførere  for  en  død  Orthodoxi  — 
men  naar  Vegten  ensidig  lægges  paa  Læren,  ligger  Faren  nær  for, 
at  man  kan  forledes  til  at  betragte  alt  som  givet  med  den  rene  Lære 
og  over  Læren  saaledes  glemme  det  Trosliv,  som  skulde  være  den 
rene  Læres  Frugt.  Denne  Fare  undgik  heller  ikke  det  17de  Aar- 
hundrede  ganske.  Den  samme  Tid,  som  tildels  tog  det  meget  strengt 
med  Mænd  som  en  Joh.  Arndt,  Scriver,  Spener  o.  s.  v.,  fordi  man 
med  eller  uden  Grund  havde  dem  mistænkt  for  ikke  at  tage  det  nøie 
nok  med  Kirkens  Bekjendelse,  bar  oftere  over  med  Mænd,  som  i sit 
Liv  viste  et  kun  lidet  kristeligt  eller  vel  endog  aabenbart  verdsligt 
Sind,  naar  de  kun  i sin  Lære  holdt  sig  strikte  til  Kirkens  Bekjendelse. 

Endnu  betænkeligere  Følger  havde  den  falske  Vegt,  som  lagdes 
paa  Læren,  for  Menighedsl ivet.  Ordet  skal  forkyndes  purt  og 
rent.  Men  ogsaa  her  førte  den  polemiske  Iver  vild.  Man  forkyndte 
det  vel  purt  og  rent,  men  man  glemte  ofte  at  forkynde  det  paa  en 
Maade.,  som  kunde  gjøre  det  frugtbringende  for  Livet.  Altfor  meget 
førte  man  Polemiken  med  sig  ogsaa  paa  Prædikestolen.  Læredifife- 
renseme  og  de  tildels  meget  fine  Bestemmelser,  hvorigjennem  disse 
udvikledes  i de  theologiske  Systemer,  var  altfor  ofte  det  staaende 
Thema.  Det  var,  som  om  al  Forskjel  var  ophævet  mellem  Tros- 
sandheden  selv  og  dens  theologiske  Opfattelse  og  dialektiske  Udvik- 
ling;  det  var,  som  ingen  kunde  være  et  rettroende  Lem  af  Kirken 
uden  at  være  en  orthodox  Theolog.  Det  var  ikke  de  enfoldige  Tros-  • 
sandheder,  ved  hvilke  Menighedeme  næredes;  men  den  lutherske 
Theologi,  saaledes  som  den  var  nedlagt  i Konkordieformelen  og  videre 
udviklet  i de  theologiske  Systemer,  var  den  Føde,  som  raktes  Menig- 
hedeme. Følgen  heraf  udeblev  ikke;  der  udbredte  sig  en  død  Ret- 
troenhed,  som  dels  affødte  Indifferentisme  dels  endog  Afsky  for  og 
en  Bortvenden  fra  Kirken  for  andensteds  at  søge  en  sunderé  Næring. 

Orthodoxiens  Tid  har  saaledes  vistnok  sine  mange  og  store 
Skyggesider.  Det  ligger  iøvrigt  i den  historiske  Udviklings  Gang, 
at  denne  Overgang  fra  Orthodoxi  til  Orthodoxisme  først  udvikler  sig 
gradvis;  der  er  altsaa  i denne  Henseende  en  Forskjel  mellem  Aar- 
hundredets  Begyndelse  og  Slutning.  Vi  skal  ikke  dølge  for  os  den 
«orthodoxe»  Tids  Skyggesider;  men  vi  skal  paa  den  anden  Side  ikke 
glemme,  at  disse  ikke  var  Orthodoxiens  Væsen.  Vi  skal  derfor  heller 
ikke,  som  det  forrige  Aarhundredes  Rationalisme  og  det  nuværende 
Aarhundredes  moderne  Theologi  er  altfor  villig  til,  dømme  det  17de 
Aarhundredes  Orthodoxi,  Rub  og  Stub,  som  en  blot  og  bar  spidsfindig 

Scholasticisme  og  en  død  Orthodoxi.  Man  giver  herved  kun  Vidnes- 
byrd  om,  at  man  er  frafalden  fra  selve  den  lutherske  Kirkes  Prin- 
ciper.  Den  lutherske  Orthodoxis  Heroer  er  Mænd,  til  hvilke  den 
lutherske  Kirke  altid  vil  vende  tilbage,  og  ved  hvis  Fødder  ingen 
luthersk  Theolog  bør  skamme  sig  ved  at  sidde. 


§ i- 

Trediveaarskrigens  Følger  for  den  dansk-norske 

Kirke. 


Ved  Begyndelsen  af  dette  Tidsrum  (1618)  udbrød  Trediveaars- 
krigen  i Tyskland.  I den  blev  ogsaa  de  nordiske  Lande  dragne  ind, 
først  Danmark — Norge,  siden  Sverige.  Trediveaarskrigen  er,  fra  kirke- 
historisk  Standpunkt  seet,  det  sidste  Afsnit  af  den  romerske  Kontra- 
reformations  Periode;  i den  udkjæmpedes  først  endeligen  den  Kamp, 
som  den  romerske  Kirkes  Forsøg  paa  at  gjenerobre  de  protestantiske 
Lande  havde  fremkaldt  fra  Trienterkonciliets  Tid  af.  De  tyske  Prote- 
stanter laa  som  bekjendt  under  for  den  hellige  Ligues  og  Keiserens 
overlegne  Hære,  og  da  Kristian  IV  vilde  antage  sig  deres  Sag  (1625 
— 1629),  led  han  et  fuldstændigt  Nederlag  og  maatte  prise  sig  lyk- 
kelig ved  i Freden  til  Liibeck  at  slippe  med  at  love,  at  han  ikke  mere 
skulde  blande  sig  i de  tyske  Anliggender.  Den  Overmagt,  Keiseren 
saaledes  havde  gjennem  Tyveaarene,  gav  Papisterne  nyt  Haab  om  at 
faa  Protestantismen  udryddet.  Der  kom  derfor  i disse  Aar  nyt  Liv 
i de  papistiske  Missioner.  Ogsaa  i Danmark  sneg  Emissærer  sig  ind 
paany  (Broniwer  og  Jansen),  hvilket  fremkaldte  den  kongelige  For- 
ordning af  28de  Februar  1624,  der  satte  Dødsstraf  for  katholsk  Propa- 
ganda i Riget1).  For  yderligere  at  modarbeide  fremtidige  papistiske 
Emissærer,  om  de  maatte  komme,  fik  Brochmand  Befaling  til  at  holde 
Kontroversforelæsninger  ved  Universitetet.  Han  var  derfor  i disse 
Aar  stærkt  optagen  med  Polemiken  mod  Papisterne. 

Hans  første  polemiske  Skrift  var:  Disputationes  de  præcipuis 

christianæ  religionis  capitibus  1626  (ogsaa  under  Titel:  Con- 

troversiarum  sacrarum  volumina  II) ; De  pontifice  Romano  libri 
V,  sluttede  sig  hertil  som  3die  Del.  Skriftet  er  rettet  mod  den 
bekjendte  Kardinal  Bellarmin,  der  i sine  Disputationes  theologicæ 
havde  angrebet  den  lutherske  Lære.  Brochmand  ’ gjennemgaar 
og  gjendriver  nu  Punkt  for  Punkt  den  katholske  Forfatters  Ind- 
vendinger.  Men  det  var  ikke  alene  magtpaaliggende  at  levere 

lærde  Gjendrivelser  ; det  var  ligesaa  paatrængende  nødvendigt  at 

«befæste  Menigmand  i den  sunde  Lærdoms  Form».  Derfor  udgav 
han  to  populære  Smaaskrifter:.  «Undervisning,  om  et  Guds  Barn 
uden  sin  Sjæls  største  Skade  kan  den  papistiske  Religion  antage»  1626 
og  «En  Kr  iste  ns  aandelige  Kamp  mod  Syndens,  Sjælens  og 
Samvittighedens  Banghed  og  Mistvivlelse»  1627.  Af  disse  Skrifter, 
som  begge  blev  meget  udbredte  Opbyggelsesskrifter,  var  navnlig  det 
første  afgjort  polemisk.  Ogsaa  senere  maatte  Brochmand  rykke  i 
Kampen.  I 1634  tog  Trediveaarskrigen  for  en  Tid  igjen  en  truende 
Vending  for  Protestanterne;  ved  samme  Tid  gik  Kongens  Svoger, 
Hertug  Kristian  Wilhelm , Administrator  i Magdeburg,  over  til 
Katholicismen,  og  der  udkom  i den  Anledning  et  Skrift,  Speculum 
veritatis , som  gjorde  Rede  for  Grundene  til  hans  Overgang.  Denne 
Overgang  af  en  høitstillet  og  med  Kongen  besvogret  Mand  vakte 
adskillig  Opmerksomhed,  og  man  frygtede  for,  at  hans  Exempel 
kunde  virke  paa  flere.  Brochmand  fik  derfor  Kongens  Befaling  til  at 
gjendrive  Speculum  veritatis;  det  gjorde  han  ved  kv/yog  Xoyov 
7TQO(ffjuxov  og  senere  under  den  fortsatte  Skriftvexel  tillige  ved 
Confutatio  apologiæ  speculi  Brandenburgensis  (1648).  Denne  Broch- 
mands  polemiske  Virksomhed  og  de  Begivenheder,  som  foranledigede 
den,  har  vistnok  sin  store  Betydning.  Men  vigtigere  blev  det  dog, 
at  den  Fare,  som  truede  under  Trediveaarskrigen,  fremkaldte  en 
levende  Interesse  for  Kirkens  Forhold,  som  ogsaa  kom  tilsyne  i 
kirkelige  Foranstaltninger. 

Vi  gaar  derfor  over  til  at  omtale  de  kirkelige  Love  og  For- 
ordninger, som  denne  Tids  særegne  Forhold  fremkaldte.  Den 
ulykkelige  Krig  1625 — 1629  truede  ikke  blot  den  danske  Stat,  men 
ogsaa  den  evangeliske  Kirke,  da  Keiseren  nu  ganske  havde  Over- 
magten  og  syntes  at  kunne  tillade  sig  omtrent,  hvad  han  vilde. 
Hertil  kom  i disse  og  de  nærmest  forudgaaende  Aar  Pest,  Misvæxt, 
ødelæggende  Ildebrande  og  andre  Ulykker.  Men  Trængselens  Tid 
blev  en  Vækkelsens  Tid.  Guds  tugtende  Haand,  som  laa  tungt  paa 
Land  og  Folk,  manede  til  Bod.  Der  gaar  ogsaa  en  alvorlig  Bods- 
st  emning  gjennem  disse  Aar.  Den  kom  tilsyne  ikke  *blot  i Ud- 
talelser  og  Formaninger  fra  Kirkens  Mænd  og  i de  ugentlige  og 
maanedlige  Bods-  og  Fastedage,  som  anordnedes  over  hele 
Riget,  men  ogsaa  i den  forøgede  Iver,  9om  fra  Styrelsens  Side  vistes 
for  Kirkens  Anliggender.  Saaledes  ogsaa  i den  merkelige  «Forord- 
ning om  Kirkens  Embede  og  Myndighed  mod  de  ubod- 
færdige  samt  om  adskillig  Kirkens  F or  hold»,  som  udstedtes 
27de  Marts  1629,  kort  efter  Freden  til  Liibeck. 

I Indledningen  klages  der  over,  at  «Ondskaben  dagligen  har  tiltaget, 
saaat  man  udi  dette  klare  evangeliske  Lys,  som  udi  disse  Riger  og 

Lande  saa  rigeligen  haver  været  optændt,  fast  har  anstillét  et  skjødes- 
løsere,  forargeligere  og  ugudeligere  Levnet  end  paa  de  Steder,  hvor 
Guds  Vei  og  Vilje  ikke  saa  klarligen  haver  været  aabenbaret  og 
bekjendt».  Derfor  har  Guds  retfærdige  Vrede  og  Straf  været  over 
Land  og  Kirke  «saavel  i denne  fordærvelige  og  farlige  Krig  som  i 
andre  Landeplagers.  Af  denne  Grund  har  nu  Kongen  med  Rigets 
Raad  taget  under  Overveielse  Midler  og  Veie  til  at  hemme  edet 
ugudelige  Levnet  og  den  falske  Kristendom,  som  afvender  Fred  og 
al  Guds  Velsignelse  fra  Landet». 

Forordningen  udkom  som  Lov,  given  af  Kongen  og  Rigets  Raad. 
Den  var  imidlertid  udarbeidet  paa  et  Møde  af  de  danske  Biskoper 
tilligemed  Universitetets  Professorer;  de  norske  Biskoper  var  lige- 
saa  lidt  denne  Gang  som  ellers  bleven  tilkaldte,  uagtet  Forordningen 
gjaldt  begge  Riger.  At  Forordningen  udkom  i Kongens  og  Rigs- 
raadets  Navn  uden  at  nævne  Biskopemes  og  Professorernes  Raad  og 
% Betænkning,  fortjener  at  bemerkes,  da  dette  var  et  Brud  paa  tidligere 
Tiders  Praxis  og  vel  nærmest  maa  opfattes  som  et  Vidnesbyrd  om 
den  statskirkelige  Betragtning,  som  nu  mere  og  mere  begyndte  at 
gjøre  sig  gjældende. 

Som  Forordningens  Inskription  viser,  gik  den  først  og  hoved- 
sagelig  ud  paa  en  Skjærpelse  af  Kirkens  Tugt.  Hovedpunktet  i 
den  herhen  hørende  Del  af  Forordningen  er  Indførelsen  af  Med- 
h jælper  inst  i tut  ionen , væsentlig  saaledes  som  vi  endnu  har  den, 
og  Bestemmelserne  om  de  forskjellige  Grader  i Kirkens  Tugt. 
I hvert  Sogn  skulde  der  tilforordnes  Presten  nogle  af  de  bedste  og 
gudfrygtigste  Sognemænd  for  som  Medhjælpere  at  staa  ham  bi  i 
Tilsynet  med  Menigheden.  Disse  Medhjælpere  skulde  beskikkes  af 
Lensmanden  og  Biskopen  (i  Byerne  af  Borgermester  og  Raad)  efter 
Prestens  Indstilling  og  helst  tages  af  Kirkeværgerne  og  Fattigforstan- 
deme.  Presten  og  Medhjælpeme  skulde  samles  fire  Gange  om  Aaret, 
paa  Tamperdagene.  Medhjælpeme  skulde  staa  Presten  bi  i Tilsynet 
med  Menigheden,  og  som  det,  de  fortrinsvis  skulde  have  sin  Op- 
merksomhed  henvendt  paa,  nævnes  «de  Synder,  som  ere  af  den  Art 
og  Beskaffenhed,  at  de  med  sædvanlig  Proces  og  Rettergang  besvær- 
ligen  kunne  bevises,  rettes,  hjælpes  og  dæmpes».  Exempelvis  næv- 
nes «Prædikens  Forsømmelse,  Helligdags  Misbrug  til  Gilder,  Afhol- 
delse  fra  Sakramentet  over  et  Fjerdingsaar,  Sværgen  og  Banden, 
Uforligelighed  mellem  Ægtefolk,  Forældre  og  Børn,  Drukkenskab» 
m.  m.  Enhver  af  Medhjælpeme  skulde  ligesaavel  som  Presten  advare 
alle,  som  de  fandt  levede  i ondt  Levnet.  Denne  Advarsel  skulde  ske 
hemmelig  og  mundtlig  for  ikke  at  bringe  nogen  i Vanrygte  (Første 
Grad).  Hvis  Advarslen  ikke  frugtede,  skulde  vedkommende  indstævnes 

for  det  samlede  Sogneraad  (Anden  Grad).  Frugtede  ikke  dettes 
Formaning,  skulde  Presten  udelukke  ham  fra  Nadveren  (Tredie 
Grad).  Hvis  heller  ikke  dette  frugtede,  skulde  vedkommende  tre 
Søndage  efter  hinanden  lyses  i Ban  (Fjerde  Grad)  og  kunde  da 
først  efter  aabenbart  Skrifte  optages  igjen  i Menighedens  Sam- 
fund. Var  dette  ikke  skeet  inden  et  Aar,  skulde  han  indstævnes  for 
Landemodet  for  ved  Dom  at  overgives  den  verdslige  Øvrighed  og 
forvises  fra  Riget  (Femte  Grad).  Fandt  nogen  sig  forurettet, 
kunde  han  indanke  Sagen  for  Rigets  øverste  Domstol,  Kongen  og 
Rigsraadet. 

Af  andre  under  denne  Del  hørende  Bestemmelser  kan  merkes 
Forbudet  mod  «letfærdige  og  forargelige  Lege  og  Fastelavnsløben», 
Bestemmelsen  om,  at  «de,  som  ubluelig  sværge  og  bande,  skulle 
sættes  i Gabestokken  og  betale  4 Skilling,  inden  de  .løslades»,  Be- 
stemmelsen om,  at  Presterne  og  deres  Medhjælpere  skal  have  Tilsyn 
med  Betleriet,  saaat  de  rette  fattige  kunde  blive  forsørgede,  men 
Dagdrivere  angives  for  Øvrigheden  og  straffes. 

Karakteristisk  for  den  strenge  statskirkelige  Betragtning, 
som  mere  og  mere  begyndte  at  gjøre  sig  gjældende,  er  den  Maade, 
hvorpaa  Medhjælperne  skulde  beskikkes,  nemlig  gjennem  Lensmanden 
uden  nogen  Indflydelse  fra  Menigheden,  som  dog  i Navnet  ialfald 
endnu  havde  Kaldsret  til  Presteembedet,  ligesom  overhovedet  den  Stil- 
ling, Lensmanden  gjennem  hele  Forordningen  har  foran  Biskopen  og 
som  Prestens  Foresatte;  fremdeles  Indankningen  for  Kongen  og  Rigs- 
raadet, «hvorved  altsaa  Sagen  i sidste  Instans  blev  en  Proces  mellem 
Presten  og  den  bansatte,  hvor  det  kom  an  paa  ad  juridisk  Vei  at 
godtgjøre  sin  Anklages  Sandhed»,  og  endelig  de  borgerlige  Straffe, 
i hvilke  Tugten  kulminerer:  Landsforvisning,  Gabestok  og  Mulkt. 
Ligesaa  karakteristiske  er  de  særlige  Bestemmelser  om  Kirketugt 
ligeoverfor  Adelen.  Vistnok  skulde  Tugten  ogsaa  øves  mod  dens 
Medlemmer,  men  Fremgangsmaaden,  modus  procedendi , skulde  dog 
være  en  anden  end  den  sædvanlige,  idet  nemlig  Presten  først  skulde 
advare  vedkommende  i Enrum;  hjalp  ikke  det,  skulde  han  melde  det 
for  «Provst  og  Biskop,  forat  de  kunde  indkalde  ham  for  sig  og  da 
i lige  Maade  sig  mod  ham  forholde  og  procedere  med  Ban  og 
andet». 

Forøvrigt  vaktes  senere  Misnøie  med  den  Maade,  hvorpaa  Med- 
hjælperne  udførte  sit  Hverv.  Tilstanden  i det  16de  og  17de  Aar- 
hundrede  var  slig,  at  «den  tøilesløseste  Egennytte  gjorde  sig  gjældende 
hos  Embedsmændene  i et  Omfang,  hvorom  man  nu  har  vanskeligt 
for  at  danne  sig  fuldt  Begreb.  End  ikke  den  mindste  Smule  offentlig 
Myndighed  kunde  betroes  nogensomhelst  uden  Fare  for,  at  han  skulde 

misbruge  den  til  sin  egen  Fordel.  Saaledes  har  endog  Presternes 
Medhjælpere,  formodentlig  ved  Trusler  om  at  anmelde  alskens  Smaa- 
forseelser,  benyttet  sin  Stilling  til  at  udsuge  Almuen,  og  dette  Uvæsen 
tog  saamegen  Overhaand,  at  Adelen  under  Stændermødet  i 1643  frem- 
kom med  formelig  Klage  derover,  og  at  Statholderen  i 1645  af  den 
Grund  foreslog  Medhjælperinstitutionen  afskaffet» 1). 

Forordningen  handler  ogsaa  om  «adskillig  Geistlighedens  For- 
hold». I denne  Del  er  de  Bestemmelser  de  vigtigste,  som  handler 
om,  «hvorledes  Guds  Ord,  Sakramenternes  rette  Brug  og  andre  Gud- 
frygtigheds  Øvelser  i Kirker  og  Skoler  kunde  fremmes»  (Kap.  II). 
Det  forbydes  Presterne  at  give  nogen  Tilladelse  til  at  prædike, 
medmindre  han  har  Testimonium  fra  Universitetet  for  Lærdom  og 
sædeligt  Liv  (1.2).  Der  gives  Anvisning  for  Prædikenen;  navnlig 
indskjærpes,  at  Prædikenerne  ikke  skulde  gjøres  «for  lange,  den  me- 
nige Mand  til  Kjedsommeliglied  og  desmindre~Opbyggelse»  (8).  An- 
gaaende  Skriftemaalet,  blev  det  anordnet,  at  enhver,  som  vilde 
nyde  Nadveren,  og  navnlig  de  unge,  "som  første  Gang  skulde  stedes 
til  den,  skulde  melde  sig  hos  Presten  nogle  Dage  forud,  forat  deres 
Liv  og  Kundskab  kunde  blive  tilbørlig  prøvet,  og  der  maatte  ikke 
tages  flere  paa  en  Gang,  end  at  de  kunde  blive  tilbørlig  prøvede  og 
underviste  (13  ff).  Nadveren  maatte  ikke  misbruges  til  at  stadfæste 
verdslige  Vidnesbyrd  med  (16),  Privatkommunion  forbydes  (18). 
Ligesaa  skulde  ikke  Daab  og  Ægtevielse  ske  i Huset,  som  Adels- 
mændene  havde  for  Skik,  men  i Kirken,  «hvilket  enhver  Kristen, 
Adel  saavelsom  Uadel,  selv  ydermere  betænke  kan,  Gud  til  Ære,  sig 
selv  til  Gavn».  Endelig  gives  i Forordningens  sidste  Del  (Kap.  III) 
Formaninger  og  Bud  til  Geistligheden  om  sædeligt  Liv.  Den  advares 
mod  Drukkenskab,  letsindig  Tale,  Dans  og  usømmelig  Færd  i Sel* 
skaber,  nye  Moder  i Klæder  o.  s.  v. ; den  formanes  derimod  til  Flid 
i sine  Studeringer  og  til  at  holde  dem,  som  er  i deres  Hus,  til  alt 
det,  som  ærligt,  sømmeligt  og  kristeligt  kan  være. 

Det  meste  af  denne  udførlige  Forordnings  Bestemmelser  gaar 
gjennem  Kristian  V’s  Love  over  i den  senere  Lovgivning.  Hvad 
Forordningen  foreskrev,  var  imidlertid  kun  for  en  ringe  Del  noget 
.nyt.  Det  17de  Aarhundrede  skaber  overhovedet  ikke  fra  nyt  af 
eller  «reformerer» ; det  karakteriserer  sig  meget  mere  just  ved  sin 
strenge  Fastholden  ved  det  overleverede.  Det  er  dette,  som  samles, 
ordnes  og  i det  enkelte  udføres  videre.  Saaledes  i den  videnskabe- 
lige  Theologi,  og  saaledes  i Lovgivningen.  Forordningen  af  1629 
støtter  sig  derfor  helt  igjennem  til  Ordinansen  og  ældre  Forordninger, 

tildels  til  tidligere  Forordninger  af  Kristian  IV  selv  (f.  Ex.  mod  Overdaa- 
dighed  og  Svir  ved  Brylluper,  Begravelser  o.  s.  v.  1617  og  1627;  mod 
Sværgenog  Helligdagsbrøde  1623;  om  akademiske  Studier  1621).  En- 
kelte af  dens  Bestemmelser  faar  allerede  under  Kristian  selv  en  videre  Ud- 
førelse.  Navnlig  er  dette  Tilfælde  med  de  strengere  Forordninger  til  aka- 
demisk Dannelse  hos  dem,  hvem  det  skulde  tillades  at  bestige  Prædike- 
stolen.  Ved  Forordningen  af  7de  November  1629  er  det,  at 
en  theologisk  Examen  ved  Universitetet  egentlig  først  anordnes  for 
dem,dervilde  blive  Prester  og  Lærere  i de  høiere  Klasser  ved 
Latinskoler  ne.  Prøven  skulde  holdes  hvilkensomhelst  Onsdag  eller 
Lørdag  af  3 Professorer,  hvoraf  1 eller  2 skulde  være  Theolog.  Den 
omfattede  lectio  biblica  (d.  e.  Bibelkundskab,  just  ikke  Exegese  i 
moderne  Forstand;  thi  Kjendskabet  til  Grundsprogene  strakte  sig 
i Almindelighed  ikke  videre  end  til  at  kunne  oversætte  en  Del  af  det 
Nye  Testamente  paa  Latin  og  at  kjende  Elementeme  i Hebraisk)  og 
*loci  communes  sanæ  doctrinæ  et  confessionis » d.  e.  de  dogmatiske 
og  ethiske  Hovedlærdomme1).  Som  Lærebog  synes  at  være  alminde- 
ligst  benyttet  Superintendenten  i Ulm  Cort  Dietrichs  Institutianes 
catecheticæ,  hvoraf  en  kjøbenhavnsk  Udgave  udkom  1623  ; senere  blev 
Brochmands  Epitome  benyttet.  Ved  Siden  heraf  blev  Bispeexamen 
fremdeles  beholdt,  men  den  tabte  nu,  da  man  havde  faaet  en  Uni- 
versitetsprøve,  meget  af  sin  tidligere  Betydning ; fra  1640  foregik 
ogsaa  den  Forandring  med  den,  at  den  paa  de  fleste  Steder  ikke 
afholdtes  som  før  i Overværelse  af  Stiftsstadens  Prester,  men  privatim 
for  Biskopen.  Den  anordnede  Examen  tog  kun  Hensyn  til  Kandi- 
datemes  theoretiske  Uddannelse;  nogle  Aar  senere  (1635)  lod  Kongen 
imidlertid  indrette  en  Kirke  i Regensbygningen,  forat  Studenterne 
kunde  faa  tilstrækkelig  Leilighed  til  at  øve  sig  i at  prædike. 

De  her  omhandlede  Foranstaltninger  til  at  sikre  sig  en  grundigere 
Dannelse  hos  Presterne  fører  os  naturligen  over  til,  hvad  der  gjordes 
for  Sko  ler  ne.  Det  er  dog  nærmest  kun  de  høiere  Skoler,  om 
hvilke  der  er  Tale.  Allerede  i 1604  havde  Kristian  foretaget  en  Re- 
form af  Latinskoler  ne  (der  ogsaa  gik  over  i den  norske  Kirke- 
ordinans 1607),  nærmest  foranlediget  ved  de  papistiske  Stemplinger 
og  de  hyppige  Besøg  af udenlandske Jesuitskoler.  Universitetets 
Fundats  blev  gjennemseet  1621 ; de  nye  Statuter  (noveilæ  consti - 
tutiones)  indskrænkede  sig  hovedsagelig  til  kun  at  fjerne  enkelte 
Misbrug;  imidlertid  gjordes  dog  Tid  efter  anden  adskilligt  til  Uni- 
versitetets bedre  Udstyr  ved  Oprettelse  af  nye  Professorater,  Biblio- 


1 ) De  dogmatiske  Læreboger  k&ldtes  loci,  fordi  hvert  Dogme  behandledes  for  sig 
som  et  særegent  /ocus. 

thekets  Ordning  og  Forsyning,  Opførelsen  af  Regensen,  Rundetaarn 
m.  m.  Forat  de  Studerende  kunde  komme  bedre  forberedte  og  mere 
modne  til  Universitetet,  var  det  Kongens  Plan  at  udvide  de  vigtigste 
Stiftsstæders  Latinskoler  til  Gymnasier,  der  skulde  danne  et  Slags 
Mellemled  mellem  de  almindelige  Skoler  og  Universitetet.  Planens 
Gjennemførelse  stødte  dog  paa  store  Hindringer,  navnlig  paa  Grund 
af  manglende  Pengemidler,  og  selv  de  Gymnasier,  som  kom  igang 
(i  Lund,  Odense,  Roskiide,  Ribe  og  Kristiania),  forfaldt  snart  baade 
paa  Grund  af  de  Ulykker,  som  Krigen  senere  i Aarhundredet  bragte 
over  Landene^  og  paa  Grund  af,  at  Staten  efter  Enevoldsmagtens 
Indførelse  slugte  det  Gods,  som  var  givet  dem  til  Underholdning. 
Dette  var  ogsaa  Tilfældet  med  det  Gymnasium,  som  oprettedes  i 
Kristiania  1636.  Alene  Gymnasiet  i Odense  holdt  sig  paa  en  Vis 
til  Slutningen  af  det  18de  Aarhundrede.  Almueskole væsenet 
blev  fremdeles  forsømt;  Kristian  tænkte  rigtignok  mod  Slutningen  af 
sit  Liv  ogsaa  her  at  foretage  en  Reform,  men  det  kom  ikke  til  Ud- 
førelse.  Almuens  Undervisning  laa  fremdeles  hovedsagelig  paa  Prest 
og  Dégn;  men  rigtignok  var  disse  nu  i Almindelighed  mere  dygtige 
for  dette  sit  Hverv;  fra  flere  Steder  omtales  ogsaa  med  Ros  den 
Iver,  som  Bisper  og  Prester  viste  for  Katekisationer  og  over- 
hovedet  for  Ungdommens  kristelige  Undervisning. 

Kristian  IV  vedblev  hele  sin  Regjering  igjennem  at  vise  Iver  for 
at  ordne  de  kirkelige  Forhold.  Af  hans  senere  Forordninger  skal  vi 
fremhæve  Kongebrevet  af  29de  Januar  1639,  hvorved  Fasteprædi- 
k ene  me  reguleredes,  idet  det  blev  forordnet,  at.  hele  Fasten  igjen- 
nem skulde  der  hver  Onsdag  prædikes  over  Lidelseshistorien.  Dette 
foranledigede,  at  Brochtnand  som  en  Anvisning  for  Fastetj enesten 
udgav  sin:  «Gudelig  Undervisning  om  vor  Herres  og  Frelsers  Jesu 

Kristi  Pine  og  Død».  Et  Kongebrev  af  2den  Mai  1646  gav  For- 
skrift om,  hvorledes  Distributionsformelen  ved  Nadveren  skulde 
lyde.  Efter  Ordinansen  skulde  Uddelingen  ske  stiltiende,  «efterdi  det 
er  alle  Folk  tydelig  sagt,  da  det  blev  viet».  Hvorvidt  denne  Ordi- 
nansens  Bestemmelse  overalt  blev  overholdt,  er  temmelig  usikkert. 
I de  øvrige  lutherske  Lande  var  der  forskjellig  Skikog  Brug;  i nogle 
Landskirker  uddeltes  Nadverelementerne  stiltiende,  i andre  med  øn- 
skende eller  opfordrende  Formel : tag  og  æd,  dette  er  Jesu  Legeme 
(Blod),  eller : Jesu  Kristi  Legemes  (Blods)  Annammelse  styrke  dig  til 
det  evige  Liv,  atter  i andre  med  de  Ord:  dette  er  Jesu  Legeme 
(Blod).  Kongebrevet  af  1646  ophævede  nu  Ordinansens  Bestemmelse 
og  forordnede,  at  Presten  skulde  sige:  det  er  Kristi  Legeme  (Blod). 
Det  er  dog  høist  rimeligt,  at  den  nu  brugelige  Distributionsformel : 
dette  er  Jesu  sande  Legeme  (Blod)  allerede  dengang  var  meget  i Brug, 

thi  den  Vegt,  som  man  i Frederik  II’s  Tid  under  Forhandlingeme 
om  Nadveren  lagde  paa  Udtrykkene  «sande  Legeme  > og  «sande 
Blod»,  synes  at  pege  hen  til  en  bestemt  kirkelig  Brug1). 

I de  Byer,  hvor  der  var  Latinskoler,  pleiede  Skolebømene  en 
eller  to  Gange  daglig  at  synge  og  læse  i Kirken;  ved  disse  daglige 
Bedetimer,  der  var  en  Levning  af  de  gamle  horæ  canonicæ,  anvendtes 
latinsk  Korsang.  Denne  blev  nu  afskaffet,  saaat  der  i de  latinske 
Hymners  Sted  skulde  synges  danske  Salmer.  Brochmand , hvem 
denne  som  andre  af  Tidens  kirkelige  Foranstaltninger  skyldtes,  tog  sig 
ogsaa  iøvrigt  af  Kirkesangen.  Han  tænkte  endog  paa,  ved  Hjælp  af 
Søren  Poulsen  Gullænder>  der  var  Rektor  i Vordingborg  og  Prest  i 
Slangerup,  at  gjennemse  Salmebogen;  men  dette  Arbeide  blev  dog 
forbeholdt  en  senere  Tid.  En  af  de  sidste  Forordninger  fra  Kristian 
IV s Tid  var  Kongebrevet  af  22de  April  1645,  stilet  til  samt- 
lige Biskoper.  Det  indskjærpede,  for  at  sikre  Almuens  kristelige 
Oplysning,  at  opvoxende  store  Gutter  skulde  indfinde  sig  ved  Kate- 
kismeprøveme,  og  at  «ingen  Yngling  eller  Pige  maatte  troloves  eller 
ægtevies,  før  de  var  befundne  vel  underviste  i sin  Børnelærdom». 
Her  findes  ogsaa  det  bekjendte  Bud,  at  der  skulde  tilforordnes  Folk, 
som  kunde  gaa  om  i Kirkerne  «med  lange  Kjeppe  til  at  slaa  dem  i 
Hovedet,  som  sov  under  Prædikenen».  En  Samling  af  de  under 
Kristian  IV  udgivne  Forordninger  og  Love  udkom  i Kristian  IV’s 
store  Reces  (1643),  hvis  første  Del  håndlede  om  «Geistligheden 
og  hvad  dertil  hører».  Om  den  saakaldte  Svanes  eller  Kristian 
IV’s  Bibel,  der  udkom  1647,  er  tidligere  talt2 *). 


§2. 

De  merkeligste  Theologer  i den  dansk-norske  Kirke. 

Hans  Poulsen  Resen  og  Jesper  Brochmand  er  allerede  nævnt 
som  Orthodoxiens  Koryfæer  i Danmark.  Resens  polemiske  Virk- 
somhed  falder  væsentlig  i den  første  Del  af  hans  offentlige  Liv,  me- 
dens  han  var  Professor  ved  Universitetet8).  I Slutningen  af  sit  Liv, 
da  han  beklædte  Sjællands  Bispestol  (1615 — 1638),  var  han  derimod 
mest  sysselsat  med  praktiske  Arbeider,  saasom  kateketiske  Skrifter 
f.  Ex.  de  visitatione  catechetica , «om  Børnelærdommens  Visitats», 
Bibeloversættelsen,  Salmer,  Kirkebønner  m.  m.  De  paa  Nytaarsdag 


l)  Helveg:  S.  405,  Anm.  2. 

*)  Se  S.  294. 

®)  Se  S.  272  ff. 

og  Allehelgensdag  forordnede  Kirkebønner,  som  endnu  bruges  hos 
os,  er  saaledes  forfattet  af  ham. 

Jesper  Brochmand , den  anden  Hovedtalsmand  for  Orthodoxien, 
var  født  1585  i Kjøge,  hvor  hans  Fader  Rasmus  Brochmand  var 
Raadmand  og  senere  Borgermester.  I sit  trettende  Aar  koifrhan 
ind  i Herlufsholms  Skole,  som  dengang  bestyredes  af  den  berømte 
Rektor  Joh.  Alanus.  I 1601  gik  han  til  Universitetet,  men  blev 
endnu  samme  Aar  efter  sin  forrige  Rektors  Ønske  ansat  som  «Hører» 
ved  Herlufsholms  Skole.-  To  Aar  senere  drog  han  udenlands.  Man 
søgte  den  Tid  meget  til  Holland  for  der  at  studere  Humaniora  under 
de  store  hollandske  Filologer.  Did  drog  ogsaa  Brochmand  og  stu- 
derede  først  tre  Aar  i Leyden  under  Lipsius  og  Scaliger  de  gamle 
Sprog,  Historie  og  Filosofi,  derpaa  i Franecker,  hvor  han  fik  Til- 
ladelse  til  at  holde  Forelæsninger  over  Filosofi,  uagtet  han  endnu 
ikke  havde  nogen  akademisk  Grad.  Efter  sin  Udenlandsreise  blev 
han  Rektor  ved  Herlufsholms  Skole,  men  bestyrede  dette  Embede 
kun  i to  Aar,  da  han  1610,  25  Aar  gammel,  kaldtes  til  Universitetet 
som  Professor  pædagogicus.  Kort  efter  blev  han  Professor  i Græsk 
og  endelig  1615,  ved  Resens  Udnævnelse  til  Biskop  i Sjælland,  Pro- 
fessor i Theologi.  Fra  1616 — 1620  afbrødes  hans  Virksomhed  ved 
Universitetet,  da  Kristian  IV  kaldte  ham  til  Lærer  og  Opdrager  for 
Thronfølgeren  Prins  Kristian.  I 1620  vendte  han  igjen  tilbage  til  sin 
Plads  ved  Universitetet  og  forblev  her  i 18  Aar,  indtil  han  ved  Re- 
sens Død  efter  Kongens  Ønske  og  Provstemes  enstemmige  Valg  ud- 
nævntes  til  Sjællands  Biskop.  Vi  har  tidligere  omtalt,  hvorledes 
Omstændighedeme  ved  hans  Valg  viste  hans  fromme  og  samvittig- 
hedsfulde  Karakter1). 

Brochmand,  der  var  sin  Tids  mest  anseede  Theolog  i Danmark, 
erhvervede  sig  ved  sine  Skrifter  megen  Berømmelse  ogsaa  i Udlandet. 
Almindelig  Udbredelse  og  Anerkjendelse  vandt  hans  lærde  Skrift 
Systema  universce  theologiæ  didacticæ , polemicæ , moralis  (2  Kvart- 
bind,  Kjøbenhavn  1633).  Hans  Standpunkt  som  den  lutherske  Ortho- 
doxis  Repræsentant  kan  allerede  sees  deraf,  at  han  i Fortalen  hver- 
ken nævner  Melanchton  eller  Hemmingsen  blandt  sine  Lærere.  Hvad 
Stoffets  Behandling  angaar,  gjør  der  sig  en  bestemt  Tredeling  gjæl- 
dende ; først  fremsætter  han  den  rette  Mening  i Theser  og  Antitheser ; 
derpaa  gjendriver  han  alle  vildfarende  Retningers  Indvendinger  ligefra 
de  ældste  Kjætteres  til  Kalvinistemes  og  Katholikernes,  og  endelig 
gjendriver  han  i tredie  Afsnit  Fornuftens  Indvendinger  og  giver  Vink 
til  de  kristelige  Sandheders  praktiske  Anvendelse.  Af  dette  sit  store 


»)  Se  S.  295  ff. 

Verk  leverede  han  selv  et  Udtog  Epitome  systematis  theologiæ  1649, 
som  i mere  end  hundrede  Aar  var  den  almindelig  brugte  dogmatiske 
Haandbog  ved  alle  akademiske  Forelæsninger  og  Disputationer  ved 
Kjøbenhavns  Universitet.  Blandt  hans  polemiske  Skrifter  er  især 
de  aft  merke,  som  han  i Anledning  af  de  jesuitiske  Missionsforsøg 
udgav  mod  Katholikerne.  Som  før  omtalt,  blev  det  ham  paalagt  at 
holde  Forelæsninger  for  at  oplyse  de  Studerende  om  alle  Kontrovers- 
punkter.  ( Disputationes  de  præcipuis  christ.  religionis  capitibus 
1626,  ogsaa  under  Tit  el:  Controversiarum  sacrarum  voluntina  duo , 
hvortil  De  pontifice  Romano  libri  quinque  slutter  sig  som  tredie  Del, 
og  til  Menigmands  Belærelse:  Undervisning  om  et  Guds  Barn  uden 
sin  Sjæls  største  Skade  kan  den  papistiske  Religion  antage  1627). 
Herhen  kan  ogsaa  regnes:  En  Kristens  aandelige  Kamp  med  Syndeas, 
Sjælens  og  Samvittighedens  Banghed  og  Mistvivlelse  1627.  Da  Kon- 
gens Svoger,  Markgrev  Kristian,  var  gaaet  over  til  den  katholske 
Kirke  og  havde  udgivet  sin  Bog  Speculum  veritatis , stillede  Broch- 
mand  derimod  sit  Skrift  Avgyoq  Xéyov  nqoipipznov  1634  og  under  den 
fortsatte  Kamp  sin  Confutatio  ap  o lo  gi æ speculi  Brandenburgensis  1648. 

Men  det  Verk,  som  holdt  sig  længst  og  meget  længre  end  hans 
Systema  og  Epitome  var  hans  Post  il  eller  «Sabbatens  Hellig- 
gj  øre  Ise  0:  Forklaring  over  alle  Søndages  Evangelier  og  Epistler» 
1636.  Den  fandt  en  meget  vid  Udbredelse  og  blev  optaget  med  al- 
mindeligt  Bifald.  Fra  1636  til  1760  kjender  man  i det  mindste  11 
Udgaver  af  den.  Den  har  endnu  i vor  Tid  holdt  sig  som  en  meget 
yndet  Opbyggelsesbog.  «Menigmand  i Danmark  og  Norge»,  siger 
y.  Møller , «foretrækker  til  huslig  Opbyggelse  Brochmands  Postil  for 
de  fleste  eller  endog  for  alle  andre»1).  «Den  kan  med  Føie  ansees 
for  at  have  været  i den  danske  Menighed,  hvad  Luthers  egen  Hus- 
postil  var  og  er  i hans  Hjemstavn» 2).  Efter  Worm  skal  den  være 
oversat  paa  Engelsk.  — Som  Sjællands  Biskop  havde  Brochmand 
naturligvis  en  betydelig  Indflydelse  paa  alle  kirkelige  Anordninger, 
som  udkom  i hans  Tid.  Han  viste  stor  Omsorg  for  Universitetet  og 
de  Studerende.  Da  han  selv  var  barnløs,  skjænkede  han  sine  Midler 
til  Legater.  Brochmand  omtales  som  en  alvorlig  Mand  med  et  tung- 
sindigt  Anstrøg,  men  i Omgang  mild  og  venlig,  ved  Maaltidet  ofte 
munter  og  spøgende.  Hos  Kristian  IV  stod  han  i stor  Anseelse  og 
ligesaa  hos  Frederik  III,  der  ofte  besøgte  ham  i hans  Hus  og  sam- 
talede  med  ham  flere  Timer  i Træk.  I hans  Hus  var  det,  Frederik 
III  først  traf  Peter  Schumacher,  den  senere  saa  berømte  Griflfenfeldt. 


l)  Historisk  Kalender  1816. 

*)  Helveg:  S.  396. 


Merkeligste  Theologer  i den  dansk-norske  Kirke. 


337 


Brochmand  var  den  lutherske  Orthodoxis  vigtigste  Repræsentant  i 
den  dansk-norske  Kirke,  og  det  en  ædel  Repræsentant.  Han  døde 
1652  med  de  Ord:  «kom,  ja  kom  snart  Herre  Jesu!» 

Ved  Siden  af  Jesper  Brochmand  kan  nævnes  hans  Samtidige, 
Biskopen  i Ribe  Jens  Dinesen  Jersin , «der  visselig  kan  kaldes  en 
Pryd  for  det  danske  Zion»  (Pontopp.).  Ligesom  Brochmand  havde 
han  gaaet  paa  Herlufsholms  Skole  og  senere  til  sin  videre  Uddannelse 
reist  udenlands.  En  Tid  var  han  Rektor  i Sorø,  senere  Professor  og 
Lærer  for  Kristian  IV’s  Sønner,  Gyldenløverne.  Denne  Bestilling  var 
det  vel,  som  fremkaldte  hans  i sin  Tid  meget  berømte  Lærebøger  i 
den  latinske  Grammatik.  «Medens  han  saaledes  stod  i Ry  for  sin 
store,  især  filologiske  Lærdom,  tiltroede  mange  ham  ikke  synderlig 
godt  in  theologicis ».  Der  er  en  Fortælling  om,  at  Brochmand,  da 
Jersin  søgte  Presteembedet  ved  Fruekirke  i Kjøbenhavn,  skal  have 
sagt:  hvad  skal  vi  med  den  Atheist?  Men  pludselig  foregik  der  en 
Omvæltning  i hans  aandelige  Liv,  der  gjorde  den  før  verdsligsindede 
Mand  til  en  anden  og  ogsaa  gjorde  Brochmand  til  hans  «udvalgte» 
Ven.  Jersins  Opvækkelse  fortælles  saaledes:  Under  sit  Ophold  i 

Sorø  — paa  hvilken  Tid  siges  ikke,  men  er  hin  Ytring  af  Brochmand 
historisk,  maa  det  vel  have  været,  medens  han  som  Gyldenløvernes 
Lærer  opholdt  sig  med  dem  ved  Akademiet  — pleiede  Jersin,  der 
var  en  stor  Elsker  af  Musik,  ofte  at  gaa  ind  i Kirken  for  der  at 
spille  paa  sin  Luth,  da  Musiken  der  klang  bedre.  En  Aften  fik  han 
nu  det  Indfald  at  ville  spille  sit  Stykke  paa  Biskop  Absalons  Grav. 
Her  havde  han  nu  et  Syn,  — hvad  det  var,  talte  han  aldrig  om,  men 
han  kunde  aldrig  glemme  dette.  Fra  den  Tid  var  han  en  anden. 
Hvorledes  det  nu  end  forholder  sig  hermed,  vist  er  det,  at  Jersins 
senere  Liv  og  Virksomhed  bærer  Præget  af  en  Mand,  som  gjennem 
en  pludselig  Opvækkelse  er  reven  ud  af  Dødssøvnen.  Hans  aandelige 
Liv  udviklede  sig  fremdeles  under  indre  Kampe  og  aandelig  Anfæg- 
telse,  ogsaa  under  ydre  Lidelsers  lutrende  Ild,  idet  han  kort  Tid  efter 
hinanden  mistede  to  Hustruer. 

Jersin  var  imidlertid  bleven  Prest  i Kjøbenhavn,  og  herfra  kaldtes 
han  med  Tilsidesættelse  af  Ordinansens  Bestemmelser  af  Kongen  til 
Ribe  Bispestol  1629.  Han  døde  1634,  kun  47  Aar  gammel,  i Nyborg 
paa  en  Reise  til  Kjøbenhavn.  Det  fortælles,  at  paa  en  Visitatsreise 
hans  heftige  Sind  og  Iver  i at  udføre  sit  Kalds  Pligter  bragte  ham 
i Strid  med  en  umedgjørlig  Bonde,  der  vakte  megen  Forargelse;  Bon- 
den gav  endog  Bispen  et  paa  Øret.  Sagen  blev  af  Bispens  Fiender 
— og  af  dem  havde  han  flere  blandt  de  adelige  Herremænd  — frem- 
stillet ved  Hoffet  paa  en  falsk  og  for  Bispen  ufordelagtig  Maade. 
Dette  var  det,  som  bragte  ham  til  selv  at  reise  afsted,  skjønt  han 

allerede  var  syg;  den  indtrufne  Begivenhed  bidrog  naturligvis  sit  til 
at  tære  paa  hans  Livskræfter.  Han  kom  ikke  længere  end  til  Nyborg. 

Jersins  Skrifter  hører  til  Opbyggelsesliteraturen,  den  saakaldte 
asketiske  Literatur.  Hans  « Vera  via  vitæ , en  rigtig  Vei,  som  fører 
til  det  evige  Liv»  1633  og  «Troens  Kamp  og  Seier»,  som  efter  Enkens 
Anmodning  Jesper  Brochmand  udgav  efter  Jersins  Død  1635,  blev 
ogsaa  udgivne  sammen  under  Titel  «Tvende  opbyggelige  Skrifter*. 
De  var  i over  hundrede  Aar  blandt  Almuens  mest  yndede  Læsningr 
ja  blev  endog  oversatte  paa  Tysk,  Svensk  og  Islandsk.  Desuden  udgav 
han  1632  en  «Traktat  om  Mirakler,  Tegn  og  Aabenbaringer»,  rettet 
mod  Folkets  Undersyge  og  Overtro ; ogsaa  denne  oplevede  adskil- 
lige Oplag.  Jersin  «Danmarks  Johan  Arndt*  stod  vistnok  paa  den 
lutherske  Orthodoxis  Grund,  men  han  afveg  dog  fra  de  almindelige 
orthodoxe  Lærere  og  Forfattere  deri,  at  han  stærkt  betonede  Nød- 
vendigheden  af  en  sand  Hjertets  Omvendelse  og  i det  hele  særlig 
fremhævede  det  indre,  aandelige  Liv,  Troslivet  i dets  Kampe  og  Seire  ; 
forsaavidt  blev  han  en  Forløber  for  den  senere  Spenerske  Pietisme. 

Magister  Anders  Kristensen  Arrebo  y «den  danske  Digtekunsts 
Fader»,  blev  født  paa  Øen  Ærø,  deraf  hans  Tilnavn.  Han  var  en  af 
de  rigtbegavede  Mænd,  der  udvikler  sig  tidlig,  og  som  paa  Grund  af 
sine  mange  Talenter  «gjør  Lykke».  Kun  21  Aar  gammel  beskikkedes 
han  til  Slotsprest  og  senere  til  Sogneprest  i Kjøbenhavn.  Herfra 
kaldtes  han  ved  Kongens  Gunst  1617  til  Biskop  over  Throndhjems 
Stift;  han  var  da  kun  30  Aar  gammel.  Men  denne  store  og  hurtige 
Lykke  blev  ham  ikke  til  sandt  Held  og  Velsignelse.  Efter  fire  Aars 
Forløb  blev  han  paa  en  Herredag  i Bergen  1622  dømt  fra  sit  Embede 
paa  Grund  af  usømmelig  og  letfærdig  Opførsel  og  Misbrug  af  sin 
Embedsmyndighed.  Dommen  om  Arrebos  Forhold  har  tildels  været 
forskjellig.  Somme  dømmer  ham  meget  strengt,  strengest  Pontoppi- 
dan,  der  omtaler  ham  som  en  Mand,  der  var  død  i Synden  og  uden 
Spor  af  Følelse  for  sit  vigtige  Kald.  Andre  fremstiller  ham  som  et 
uskyldigt  Offer  for  sine  Fienders  Had.  Sandheden  tør  vel  snarest 
ligge  i Midten.  Arrebo  havde  flere  og  det  tildels  mægtige  Fiender, 
blandt  dem  Stiftsbefalingsmanden  i Throndhjem  Tage  Thott . For 
rigtig  at  bedømme  det  uvenlige  Forhold,  i hvilket  Arrebo  paa  Embeds- 
vegne  kom  til  Thott,  maa  man  erindre,  hvor  vanskelig  i mange  Hen- 
seender den  borgerlige  Biskops  Stilling  var  ved  Siden  af  den  adelige 
Lensmand,  der  i en  fjern  Provins  som  det  Throndhjemske  omtrent 
kunde  handle  efter  eget  Tykke,  og  hvem  Biskopens  Tilsyn  og  Ind- 
beretninger  ofte  kom  helt  ubeleiligt.  Ogsaa  i Byfogden  i Throndhjem 
Peder  Lauritssøn  havde  Bispen  en  Avindsmand.  Men  nu  gav  ogsaa 
Bispen  ved  sit  personlige  Forhold  sine  Fiender  en  kjærkommen  An- 

ledning  til  at  komme  ham  tillivs.  Det  var  især  ved  et  Bryllup  i 
Hevne.  Efter  Tidens  Skik  og  Levevis  gik  det  her  meget  lystigt  og 
temmelig  vildt  til.  Bispen,  som  var  en  munter  og  livsglad  Mand, 
hvem  Verden  ikke  trykkede  synderligt,  tog  uden  Betænkning  Del  i 
al  denne,  tildels  raa  og  usømmelige  Lystighed  uden  at  tage  Hensyn 
til,  hvad  han  skyldte  sit  Embedes  Værdighed.  Allerede  dengang  viste 
det  sig,  at  hans  Fiender  havde  merket  sig  hans  hensynsløse  Opførsel 
for  at  udlægge  den  til  det  værste.  Desuagtet  var  han  letsindig  nok 
til  paa  lignende  Maade  at  glemme,  hvad  der  sømmede  sig  for  hans 
Stand  og  Stilling,  ved  senere  Leiligheder,  et  Bryllup  i Stod  og  et 
Barselgilde  paa  Østeraat.  Ved  saadan  Letsindighed  gav  han  selv  sine 
Fiender  Vaaben  ihænde;  de  ufordelagtigste  Rygter  udspredtes  om 
Bispen,  som  ligefrem  beskyldt es  for  aabenbar  Usædelighed  og  Utugt. 
Det  maa  vistnok  erkjendes,  selv  om  man  tager  alt  tilbørligt  Hensyn 
til  Datidens  Sæder  og  Skikke,  at  Arrebo  i flere  Stykker  havde  opført 
sig  anderledes,  end  det  sømmede  sig  en  ret  kristelig  Biskop  og  Til- 
synsmand.  Følgen  blev  da  ogsaa  hans  Afsættelse. 

Den  Straf,  som  saaledes  rammede  ham,  og  de  Trængselsaar,  han 
nu  gik-  imøde,  synes  ikke  at  have  været  uden  Frugt  for  ham.  Det 
var  navnlig  i denne  Tid,  han  foret  og  sin  Bearbeidelse  af  Davids 
Salmer,  og,  som  R+rdam  bemerker,  edet  var  i Sorgens  Tid,  at 
Harpen  ret  blev  given  Arrebo  ihænde».  I sin  Fortale  til  Psalteret,  som 
han  underskrev  paa  «Kristi  Pinselsdag*  den  ute  April  1623,  udtaler 
han  ogsaa  sin  Anger  over  den  Forargelse,  han  havde  voldt,  og  sit 
Ønske  om  .paa  nogen  Maade  at  kunne  bøde  den.  Efter  sin  Afsættelse 
opholdt  han  sig  først  i Malmø,  hvor  han  blev  valgt  til  Sogneprest. 
Dette  Valg  blev  dog  ikke  stadfæstet  af  Kongen.  Derimod  blev  han 
1626  af  Kongen  tagen  til  Naade  og  beskikket  til  Sogneprest  i Vording- 
borg.  I denne  Stilling,  i hvilken  han  havde  et  godt  Lov,  døde 
han  1637. 

I den  dansk-norske  Literaturhistorie  anvises  meget  almindelig 
Arrebo  den  samme  Plads  som  Opitz  i den  tyske,  idet  han  danner 
Overgangen  til  den  egentlige  Kunstpoesi  med  dens  renere  og  skjøn- 
nere ¥ ormer.  Derfor  benævnes  han  «den  danske  Poesis  Fader*. 
Hvad  der  især  har  begrundet  denne  hans  Berømmelse,  er  hans 
Hexaemeron , en  Efterligning  af  den  franske  Digter  Bartas’s  Digt  om 
Verdens  Skabelse.  Det  udkom  først  efter  Arrebos  Død  1641.  Dette 
Verk  har  «foruden  sin  literærhistoriske,  tillige  en  eiendommelig  norsk 
Interesse.  Det  er  nemlig  Forfatterens  lagttagelser  og  Minder  navnlig  i 
Nordland  og  Finmarken  fra  de  Reiser,  han  som  Biskop  foretog  i sit 
vidtløftige  Stift  i Norge,  som  har  givet  ham  Motiverne  til  de  bedste 
af  de  smukke  Naturskildringer,  som  hører  til  de  fortrinligste  Afsnit 

af  Hexaemeron »d).  Desuden  maa  som  hans  andet  Hovedverk  næv- 
nes  « Davids  F salte  r,  sangvis  udsat»,  første  Gang  udkommen  1623 
og  senere  ofte  i nye  Oplag.  Det  var  især  i Norge,  at  Arrebos 
Psalter  «fandt  den  kjæreste  Modtagelse  og  var  længst  hjemme».  «En 
stor  Del  af  de  læge  Mænd  i Norge  er  saa  kyndige  og  verserede  udi 
dem»,  siger  Arrebos  Søn,  «som  vi  i vore  danske  Salmer».  Af  disse 
Salmer  er  flere  gaaet  over  i de  senere  Salmebøger  f.  Ex.:  «Herren 
han  er  min  Hyrde  god»  efter  Davids  23de  Salme  (Landstad  No.  374), 
«Om  Salighed  og  Glæde»  efter  Davids  11 8de  Salme  (Landst.  No.  365). 

Poul  Andersen  Medelby  var  først  Hofprædikant,  dernæst  fra  1 597 
Superintendent  over  Gulland  og  Sogneprest  i Visby;  her  kom  han  i 
Uenighed  med  Øens  Presteskab  og  blev  afsat  1599.  Tre  Aar  senere 
blev  han  Prest  i Odense,  hvor  han  døde  1632.  Hans  «Postil  for  Ung- 
dommen over  alle  Søndagsevangelier»  (1614)  blev  ligesom  hans  andre 
Skrifter  meget  udbredt  og  er  paa  sine  Steder  bleven  brugt  af  Almuen  i 
Norge  ligetil  de  senere  Tider.  — Villads  Nilsen , Prest  i Aarhus  Stift 
(f  1681),  udgav  en  Forklaring  over  Katekismens  Parter,  som  ligeledes 
vandt  stor  Udbredelse;  den  var  inddelt  i sex  Bøger:  «Dyde- og  Lyde- 
bog»  0:  Forklaring  over  de  10  Bud,  «Himmeriges  Bamemoder»  0: 
over  Daaben,  «Kjærligheds  Maaltid»  d:  over  Nadveren,  «Nøglen  til 
Guds  Hjerte»  o:  over  Fadervor,  «Troens  Bestandighed»  o:  over 
Trosartiklerne,  «Katekismi  Postbud»  0:  over  Hustavlen,  Saadanne 
opbyggelige  Katekismusforklaringer  var  almindelige  i den  Tid.  I 
Norge  udgav  saaledes  Bergens  Biskop  Ludvig  Munthe  (f  1649)  sin 
«Guds  Ords  første  Alfabet»,  trykt  i Kjøbenhavn  1644,  .Stavanger 
Biskop  Thomas  Wegener  «Liden  Haandbog»,  trykt  i Kjøbenhavn 
1648,  Throndhjems  Biskop  Dr.  Erik  Pontoppidan  den  ældre  (f  1678) 
«Luthers  Katekismus  med  nogle  Anmerkninger»,  trykt  i Kjøbenhavn 
1676,  Knud  Sevaldsen  Bang , Prest  paa  Toten  «Den  søde  og  vel- 
smagende  Katekismi  Brystmelk»,  trykt  i Kjøbenhavn  1681.  Kristen 
Steffensen  Bang , Sogneprest  i Romedal,  forskrev  1650  fra  Tyskland 
den  første  Bogtrykker  i Norge,  Valentin  Kuhn,  for  at  faa  sine  Skrifter 
trykte,  af  hvilke  vi  her  skal  nævne  hans  navnlig  for  Theologer  bestemte 
«Luthers  Katekismus  udi  Spørgsmaal,  Summarier  og  Udlæggelser»  i 
10  Kvartbind,  trykt  i Kristiania  1650—1662.  Blandt  de  merkeligste 
Theologer  i den  norske  Kirke  maa  ogsaa  nævnes  Throndhjems 
Biskop  Erik  Bredal  (1643  — 1672),  der  havde  sin  Opmerksomhed 
rettet  paa  Finnernes  Omvendelse,  og  Bergens  Biskop  Dr.  Nils 
Randulf  (1665  — 1 71 1).  I denne  Sammenhæng  bør  endelig  og- 

saa en  Lægmand,  den  norske  Kansler  Jens  Bjelke  omtales,  som 


l)  L.  Daae\  Throndh.  Stifts  geistl.  Hist*.  S.  82. 

skrev  en  «Udlæggelse  af  Herrens  Bøn»  ( Orationis  dominicæ  expla - 
natio ),  trykt  i Kjøbenhavn  1626. 


§ 3. 

Lærestridigheder.  Holger  Rosenkrands.  Jørgen  Friis. 


Holger  Rosenkrands , der  blev  født  paa  Kallø  Slot  i Jylland 
1 574,  var  af  en  gammel  og  mægtig  adelig  Slægt.  Tidlig  traadte  han 
efter  sin  Faders  Ønske  i Kongens  Tjeneste  og  var  1617 — 1627  Rigs- 
raad.  Men  det,  som  den  hele  Tid  laa  hans  Hjerte  nærmest,  var  dog 
de  theologiske  Studier  og  de  kirkelige  Spørgsmaal.  For  nu  uhindret 
af  alle  verdslige  Sysler  at  kunne  leve  alene  for  Guds  Riges  Tjeneste, 
bad  han  sig  fritaget  for  sit  Hverv  som  Rigsraad.  Men  hans  Ansøg- 
ning  blev  ikke  indvilget.  Da  senere  Trængslerne  under  Kristian  IV’s 
tyske  Krig  forøgede  hans  Lyst  til  at  trække  sig  tilbage  fra  de  verds- 
lige Gjøremaal  og  udelukkende  at  vie  sit  Liv  til  Guds  Tjeneste,  ind- 
sendte  han  atter  en  indtrængende  Ansøgning  om  Afsked,  som  ogsaa 
blev  ham  indvilget,  uagtet  Kongen  kun  ugjeme  saa  ham  trække  sig 
tilbage  «paa  en  Tid,  da  Religionen,  Kongens  Person  og  hans  Fædre- 
land  stod  i den  største  Fare*.  Han  var  en  Mand  af  megen  Lærdom 
og  alvorlig  Fromhed.  Han  besad  grundige  Kundskaber  i Hebraisk, 
Græsk  og  Latin,  ligesom  han  ogsaa  var  vel  hjemme  i de  forskjellige 
theologiske  Discipliner.  Af  den  Grund  sendte  adskillige  af  hans  Stands- 
feller sine  Bøm  til  ham,  forat  han  kunde  lede  deres  Opdragelse,  og 
hans  Hus  blev  derfor  som  «et  Seminarium  Tor  unge  Adelsmænd». 
Endnu  større  var  Tallet  paa  de  vordende  Prester,  hvis  Studier  han 
ledede,  og  fra  hans  Skole  udgik  flere  af  de  mest  bekj endte  danske 
Theologer  paa  den  Tid.  Han  stod  i et  meget  venskabeligt  Forhold 
til  Resen  og  Brochmand,  og  mange  af  Tidens  mest  anseede  Mænd 
søgte  hans  Raad  og  Veiledning.  Hans  Indflydelse  paa  Kirkesagerne 
var  derfor  ogsaa  meget  stor  og  kan  godt  spores  i de  paa  denne  Tid 
udgivne  kirkelige  Forordninger.  Hvad  hans  theologiske  og  religiøse 
Standpunkt  angaar,  følte  han  sig  nærmest  hendraget  til  Mænd  som 
Johan  Amdt,  hvis  bekjendte  Bog  «Om  den  sande  Kristendom»  han 
selv  nævner  som  sin  kjæreste  Læsning. 

Hans  P^orhold  blev  imidlertid  ikke  ganske  fri  for  et  vist  udvortes, 
lovmæssigt  Præg.  Stadig  Kirkegang,  Morgen-  og  Aftenandagt,  Almis- 
ser, Bods-  og  Fastedage  var  det,  han  anbefalede  som  Gudfrygtig- 
hedsøvelser  og  satte  som  nødvendige  Merker  paa  en  sand  Kristendom. 
Det  var  en  levende,  praktisk  Kristendom,  han  arbeidede  for,  medens 
Tiden  ellers  saa  gjerne  vilde  slaa  sig  til  Ro  med,  at  man  havde  det 
rene  Ord,  den  rene  Lære.  Han  vilde  alvorlig  Bod  og  betonede  stærkt, 

at  Troen  maatte  vise  sig  virksom  i ydre  gode  Gjerninger;  men  ved 
den  Vegt,  han  saaledes  kom  til  at  lægge  paa  Bod  og  Helliggjørelse, 
syntes  han  at  antage  en  dobbelt  Retfærdighed,  en  Troens  og  en 
Gjerningemes  Retfærdighed.  Imidlertid  vår  det  vel  nærmest  kun 
hans  Udtryk,  som  var  uheldige,  medens  hans  egentlige  Mening  var 
at  hævde  de  gode  Gjerninger  som  Troens  nødvendige  Frugter.  Hans 
eiendommelige  Fromhedsretning  og  hans  dertil  svarende  eiendomme- 
lige Udtryksmaade  gjorde  ham  mistænkelig  i Theologemes  Øine  og 
bragte  ham  tilsidst  i Strid  med  dem.  Anledningen  hertil  gav  hans 
Forord  til  «Fiirstenspiegel»;  han  var  nemlig  kommen  i Besiddelse  af 
et  Haandskrift,  der  indeholdt  opbyggelige  Betragtninger,  som  den  i 
Reformationstiden  bekjendte  Hertug  Albrecht  af  Preussen  havde  skrevet. 
Disse  Betragtninger  lod  han  trykke  1636  og  ledsage  med  et  Forord, 
hvori  han  kortelig  udvikler  sin  Lære  om  Retfærdiggjørelsen.  Han 
udtaler  sig  her  om  « Gjerningerne » paa  en  Maade,  som  syntes  at  træde 
den  evangeliske  Retfærdiggjørelseslære  for  nær:  «Til  Troens  Ret- 

færdighed maatte  komme  en  Gjerningemes  Retfærdighed,  idet  Gud 
antager  vore  i Troen  gjorte,  omend  svage  og  ufuldkomne  Gjerninger 
for  retfærdige  og  rene  for  Kristi  Skyld». 

Den  første,  som  angreb  Rosenkrands,  var  Stefan  Klotz  i Flens- 
burg.  I sit  Angreb  beskyldte  han  Rosenkrands  for  Papisme,  Socini- 
anisme  og  Arminianisme.  Kongen  forlangte  nu  en  Erklæring  af  det 
theologiske  Fakultet,  som  paa  denne  Tid  bestod  af  Biskop  H.  P. 
Resen  og  hans  Søn  Hans  Hansen  Resen,  Jesper  Brochmand  og  hans 
Broder  Hans  Brochmand.  Det  theologiske  Fakultet  gav  vistnok  ikke 
Klotz  Ret,  men  mente  dog,  at  Rosenkrands  i sine  Udtryk  var  gaaet 
den  lutherske  Retfærdiggjørelseslære  vel  nær.  Nogen  retslig  For- 
følgelse blev  ikke  indledet,  Kongen  indskrænkede  sig  alene  til  at  paa- 
lægge  ham  at  gjøre  nærmere  Rede  for  sin  Lære.  Dette  efterkom 
Rosenkrands  i sin  Veritas  viæ  vitæ  ætemæ  1637.  Denne  Rede- 
gjørelse forelagdes  atter  det  theologiske  Fakultet  samt  Klotz  og  Hof- 
presten  Winstrup , en  Søn  af  Sjællands  Biskop,  til  Betænkning. 
Medens  Klotz  fremdeles  fastholdt  sine  tidligere  Anker,  udtalte  Win- 
strup sig  meget  lemfældigt;  Fakultetets  Medlemmer  bebreidede  ham, 
at  hans  Udtryk  hverken  var  hjemlede  i den  hellige  Skrift  eller  i de 
lutherske  Bekjendelsesskrifter,  og  udtalte  som  sin  Formening  at  hans 
Lære  ikke  stemte  overens  med  den  lutherske  Retfærdiggjørelseslære. 
Paa  disse  Angreb  og  Beskyldninger  svarede  atter  Rosenkrands,  og 
Striden  holdtes  gaaende  lige  til  hans  Død  1642.  Denne  Strid  danner 
et  Slags  Parallel  til  den  literære  Feide  i Tyskland,  som  fremkaldtes 
ved  Johan  Arndts  og  Aandsfrænders  Arbeide  for  at  hævde  Kristen- 
troens praktiske  Udøvelse  i Livet. 

Den  Indflydelse,  Rosenkrands  havde  udøvet,  vedvarede  ogsaa 
efter  hans  Død,  navnlig  forsaavidt  at  det  fromme,  om  den  klosterlige 
Tugt  mindende  Liv,  som  han  havde  ført,  fremdeles  vedligeholdt  sig 
paa  mange  jydske  Herregaarde,  og  flere  af  hans  nærmeste  Slægtninge 
drev  ligesom  han  selv  med  Forkjærlighed  paa  theologiske  Studier. 
En  Eftervirkning  af  den  fra  Rosenkrands  udgaaende  Indflydelse  har 
man  i den  Strid,  som  Presten  Jørgen  Friis  i Ribe  Stift  foranledigede. 
Hans  adelige  Herskab  hørte  nemlig  til  den  Rosenkrandske  Skole.  I 
Modsætning  til  dennes  Lovmæssighed  og  Bodsalvor  udtalte  han  sig  i 
noget  uforsigtige  Udtryk,  der  gav  Anledning  til,  at  han  beskyldtes 
for  Antinomisme.  Den  adelige  Frue,  Fru  Krislentse  Juel,  hvem 
Jersin  i sin  Tid  havde  tilegnet  sit  Skrift  «Troens  Kamp  og  Seier», 
lod  ham  indstævne  for  Landemodet.  Biskopen  i Ribe  sammen  med 
to  Stiftsbefalingsmænd  fældte  da  den  Dom,  at  Jørgen  Friis  rettest 
burde  forflyttes  til  en  anden  Menighed.  Men  han  indankede  Sagen 
for  det  theologiske  Fakultet,  i hvis  Medlemmer  han  troede  at  have 
Meningsfæller  i Kampen  mod  den  Rosenkrandske  Skole.  I Septem- 
ber 1643  sammenkaldtes  da  Biskoperne  for  sammen  med  de  theolo- 
giske Professorer  at  dømme  i Sagen.  Dommen  lød  paa,  at  Jørgen 
Friis's  Lære  kunde  forlede  til  kjødelig  Sikkerhed,  og  at  han  for  sine 
Vildfarelsers  Skyld  burde  afsættes  og  erklæres  uværdig  til  at  beklæde 
noget  Presteembede;  det  blev  ham  tillige  paalagt  at  tilbagekalde  sine 
vildfarende  Meninger.  Da  Friis  negtede  dette,  blev  han  ikke  alene 
afsat,  men  endog  et  Aars  Tid  sat  paa  Bremerholm  i Strafarbeide. 
Da  han  paa  manges  Forbøn  løslodes  herfra,  begav  han  sig  til  Rostock, 
hvor  han  af  det  derværende  orthodoxe  Fakultet  efter  en  Prøve  fik 
Testimonium  for  at  være  «en  god,  from,  ren  evangelisk-luthersk  Prest». 
Med  denne  Anbefaling  reiste  han  til  det  strengt  orthodoxe  Sverige, 
hvor  han  fik  Ansættelse  som  Prest  i Breared  i Halland,  et  Vidnes- 
byrd  om,  at  hans  Udtryk  havde  lydt  værre,  end  Meningen  egentlig 
var l). 


§ 4* 

Mystiske  Sværmere  indenfor  den  dansk-norske  Kirke. 

De  sværmeriske  Bevægelser,  som  i det  17de  Aarhundrede  viste 
sig  indenfor  de  tysk-protestantiske  Kirker,  fandt  ogsaa  Vei  til  Norden. 
De  har  Mysticismens  almindelige  Karaktermerke,  subjekt  i vistisk  Foragt 

*)  Om  en  enkelt  forbigaaende  Konflikt  i Sverige,  fremkaldt  ved  at  han  havde  foreta- 
get  et  .Udtog  af  Melanchtons  i od  theologici,  se  Reuter  dahl:  Theologisk  Qvartals- 
skrift,  1839.  S.  14 1 ff. 


i 


jyj/j  Den  lutherske  Orthodoxis  Tidsrum. 

for  de  objektive  Indstiftelser  og  for  alt  udvortes,  legemligt,  deraf 
følgende  Forkastelse  af  Sakramenteme  og  Fornegtelse  af  Kristi  sande 
Menneskenatur.  Ligeoverfor  den  bestaaende  Kirke  med  dens  Ord- 
ninger og  Institutioner  vil  selvfølgelig  til  enhver  Tid  saadanne  svær- 
meriske  Retninger  stille  sig  i et  afgjort  Modsætningsforhold.  Aller- 
mest  vil  dette  blive  Tilfældet  i saadanne  Tider,  hvor  en  død  Ret- 
troenhed  synes  at  have  kvalt  det  kristelige  Liv,  og  hvor  det  ydre 
Kirkevæsen  synes  at  være  bleven  tomme  Former  uden  sandt,  livs- 
kraftigt  Indhold.  De  i OrthodoxiensTid  opstaaede  Sværmerier 
byggede  videre  paa  den  Grund,  som  i det  forangaaende  Aarhundrede 
var  lagt  af  den  ukirkelige  Mysticismes  Talsmænd. 

Mysticismen  er  den  ægte,  kirkelige  Mystiks  Vrængebillede.  My- 
stikens  almindelige  Grundtræk  er,  at  den  i den  andægtige  Følelse 
vil  leve  et  Liv  i umiddelbar  Forening  med  Gud.  Den  er  væsentlig 
en  Følelsens  Retning.  Mystikeren  trækker  sig  tilbage  i sig  selv  og 
fordyber  sig  i sig  selv  «i  Hjertets  indre  Kapeller»  for  3t  leve  et  Liv 
i Bøn  og  stille  Kontemplation  og  i Udøvelsen  af  Fromhedsgjeminger. 
Dette  er  den  Vei,  hvorigjennem  Mystikeren  tror  at  kunne  finde  Guds 
Væsens  Hemmeligheder  og  finde  sig  selv  i Enhed  med  Gud  (unia 
mystica).  Denne  Selvfordybelse  i sit  eget  Indre  og  dette  Liv  i Bøn 
og  Kontemplation  er  nu  i og  for  sig  vel,  naar  Mennesket  under  dette 
holder  fast  ved  og  lader  sig  lede  af  Guds  Ord  og  ikke  glemmer  sit 
eget  Indrés  Fordærvelse.  Mystiken  i dens  rene  Form  har  et  væsent- 
ligt  Sandhedsmoment ; det  er  Livet  i Gud,  Kristendommens  Inderlig- 
hed,  den  betoner.  Derfor  finder  vi  ogsaa  til  alle  Tider  den  mystiske 
Strømning  gjennem  Kirken,  og  just  Kirkens  største  Mænd  har  havt 
et  mystisk  Drag  i sig.  Men  Mystiken  kan  udarte  og  bliver  da  til 
Mysticisme.  Det  sker  da,  naar  den  vil  have  Livet  i Gud  umiddel- 
bart d:  uden  de  af  Gud  selv  satte  ydre  Anordninger  og  Indstiftelser. 
Istedenfor  det  ydre,  i Skriften  givne  guddommelige  Ord  sættes  et 
indre,  umiddelbart  Aandens  Lys  eller  et  indre  Ord;  istedenfor  den 
ydre  Daab  med  Vand  sættes  en  indre  Aandens  Daab,  og  istedenfor 
Kristi  Legemes  og  Blods  Nydelse  i den  hellige  Nadvere-  sættes  en 
indre  Aandens  Nydelse;  Kristi  historiske  Person  og  hans  Frelses- 
gjerning  taber  sin  objektive  Gyldighed  og  bliver  til  en  blot  symbolsk 
Fremstilling  af,  hvad  der  foregaar  i den  troendes  eget  Indre;  isteden- 
for «Kristus  for  os»  træder  «Kristus  i os». 

En  saadan  ukirkelig  Mysticisme  kan  nu  igjen  antage  en  forskjellig 
Karakter,  og  det  navnlig  ligesom  Mystiken  selv,  enten  en  mere  prak- 
tisk-asketisk  eller  en  mere  spekulativ.  Enten  kan  nemlig  Vegten 
lægges  paa  Fordybelsen  i den  guddommelige  Kjærlighed  og  dennes 
Aabenbarelse  i Fromhedsgjeminger,  eller  Vegten  kan  lægges  paa 

Fordybelsen  i Guds  Væsens  Hemmeligheder  og  Udgrundelsen  af  disse 
og  af  Guds  Forhold  til  Verden.  Denne  sidste,  den  spekulative  Mystik, 
antager  lettelig  en  pantheistisk  Karakter.  Hvor  nemlig  Mennesket 
lever  udelukkende  i Følelsen  af  en  Nedsænkelse  i Guds  Væsen,  af 
den  umiddelbare  Enhed  med  Gud,  ligger  det  nær,  at  det  guddomme- 
lige  og  det  menneskelige  flyder  over  i hinanden,  at  Mennesket  ser 
sig  selv  som  ét  med  Gud,  ja  som  Gud.  Gud  og  Verden  flyder  alt- 
saa  over  i hinanden;  Gudsbetragtning  bliver  ogsaa  til  en  Verdensbe- 
tragtning.  Mysticismen  bliver  her  en  naturfilosofisk  Mysticisme  eller 
Theosofi . Det  17de  Aarhundredes  sværmeriske  Retninger  indenfor 

den  protestantiske  Kirke  var  gjennemgaaende  mystisk-theosofiske. 
Naturligvis  fandtes  der  dog  mange  Modifikationer  inden  den  natur- 
filofiske  Mysticisme,  navnlig  eftersom  enten  det  religiøse  Element  kun 
stod  i Naturbetragtningens  Tjeneste,  eller  omvendt  denne  maatte 
tjene  hin. 

Den  naturfilosofiske  Mysticisme  vil  begribe  Gud,  Verden  (Ma- 
krokosmos) og  Mennesket  (Mikrokosmos)  i deres  hemmelighedsfulde 
Vexelforhold.  Gjennem  den  mystiske  Selvfordybelse  og  Kontempla- 
tion  søger  man  først  at  blive  sig  Gud  bevidst  i sit  eget  Indre;  men 
naar  man  nu  har  grebet  Gud,  nedsænket  sig  i ham,  saaat  man  er  i 
den  mystiske  Forening  med  ham,  tror  man  ogsaa  at  kunne  skue  ind 
i Naturens,  den  sanselige  og  den  oversanselige  Naturs  Inderste.  Thi 
Gud  omfatter  al  Skabning,  synlig  og  usynlig;  i ham  lever  og  røres 
vi  alle;  den,  som  har  Gud  i sig,  han  har  Skaberen  selv  til  Fortolker 
af  alle  Skabningens  Hemmeligheder.  Baade  «Naaderigets»  og  «Natur- 
rigets»  Hemmeligheder  vil  man  altsaa  gjennemskue;  hint  maa  oplades 
først  ; thi  kun  den,  som  er  i den  mystiske  Forening  med  Gud,  kan 
gjennemskue  alt,  men  han  kan  ogsaa  gjennemskue  alt.  Thi  han 
har  Gud  i sig,  i hvem  alt  har  sin  Grund,  og  med  hvem  derfor  ogsaa 
alt  er  gi  vet;  Gud  selv  forklarer  ham  alle  Hemmeligheder.  Det  er 
imidlertid  ikke  gjennem  sit  i Skriften  aabenbarede  Ord,  Gud  gjør 
dette;  det  er  den  i Mystikerens  eget  Hjerte  levende  Gud  selv,  som 
umiddelbart  oplader  for  ham  alle  Naadens  og  Naturens  Hemmelig- 
heder. Den  Naturbetragtning,  som  Theosofen  drager  ind  i sit  System, 
taber  sig  nu  efter  Tidens  naturvidenskabelige  Standpunkt  mere  eller 
mindre  i alkymist iske  og  astrologiske  Fantasier.  Han  leder  efter  «de 
vises  Sten»,  i Stjemerne  og  i Metallemes  Glans  læser  han  det  tilkom- 
mende, med  hemmelighedsfulde  Zifre  og  Figurer  binder  han  «Verdens- 
aanden»,  at  den  skal  lyde  ham  og  løse  ham  Endelighedens  Gaader. 
Hvor  Theosofen  lægger  mest  Vegt  paa  «Naturriget»,  vil  det  egentlige 
og  endelige  Maal  blive  at  gjennemskue  Naturens  Hemmeligheder  for 
at  gjøre  sig  selv  til  Naturens  Herre;  den  mystiske  Selvfordybelse  og 

Nedsænkelse  i Guds  Væsen  bliver  kun  det  nødvendige  Middel  hertil. 
Gud  selv,  i hvem  Verden  var,  før  den  blev,  tyder  for  ham  Tingenes 
«Signaturer»,  forklarer  ham  den  hemmelige  Tilblivelsesproces  og  sætter 
ham  i Besiddelse  af  det  Universalmiddel,  «de  vises  Sten»,  ved  hvilket 
ogsaa  Mennesket  kan  beherske  Naturen,  opløse  og  efterdanne  dens 
ædleste  Frembringelser.  Her  ender  Theosofien  i Alkymisteri  og  van- 
vittigt  Hovmod. 

Theosofien  er  ikke  noget  nyt  Fænomen  for  det  17de  Aarhundrede. 
Allerede  det  hendøende  Hedenskab  og  Jødedommen  har  havt  sine 
Theosofer  (Apollonius  af  Tyana,  Hermes  Trismegistus,  Nyplatonismen, 
den  jødiske  Kabbala).  Ogsaa  inden  den  kristne  Kirke  finder  vi  lige 
fra  de  første  Aarhundreder  til  forskjellige  Tider  Mysticismen  under 
denne  Form.  Den  naturfilosofiske  Basis  finder  vi  allerede  i enkelte  gnosti- 
ske Systemer  og  i Manichæismen.  Paa  Reformationens  Tid,  da  ved  Siden 
af  Luthers  rene  og  ægte  Mystik  ogsaa  den  falske  Mysticisme  traadte 
frem  under  forskjellige  Former  ( Schwenkfeld , Anabaptisterne,  Seba- 
stian  Frank  o.  s.  v.)  møder  vi  den  som  naturfilosofisk  Mysticisme 
hos  Agrippa  af  Nettesheim  (f  1535)  og  Theophrastus  Bombastus 
Paracelsus  (f  1541),  hos  hvem  det  religiøse  Moment  spiller  en  ganske 
underordnet  Rolle.  De  har  dog  sin  kirkehistoriske  Betydning,  forsaa- 
vidt  de  har  forberedt  den  Form,  hvori  senere,  mere  religiøst  stemte 
Aander  har  nedlagt  sit  indre  Livs  Erfaringer,  navnlig  de  to  berømteste 
lutherske  Theosofer,  Valentin  Weigel  (+  1588)  og  Jakob  Bøkme 
(t  1624). 

Det  var  nu  især  af  Weigels  og  Bøhtnes  theosofiske  Skrifter,  at 
det  17de  Aarhundredes  mystiske  Sværmeri  øste,  ligesom  det  ogsaa 
paavirkedes  af  lignende  Retninger  inden  den  reformerte  og  romerske 
Kirke.  F* ra  Tyskland  forplantede  den  sig  til  Norden,  hvor  sværmeriske 
Bevægelser  navnlig  viste  sig  i Slesvig,  som  paa  Grund  af  sin  nære 
Forbindelse  med  Holsten  var  stærkt  udsat  for  Indvirkning  fra  Tysk- 
land. I Slesvig  fandt  ogsaa  adskillige  af  de  sekteriske  Bevægelser, 
som  ikke  havde  let  for  at  bane  sig  Indgang  i Danmark,  en  ret  mod- 
tagelig  Jordbund;  saaledes  havde  Anabaptister  og  Mennoniter  stiftet 
Menigheder  her.  Her  vandt  Presten  Frederik  Breckling  og  andre 
Sværmere,  som  i Skrift  og  Tale  angreb  Statskirkens  Presteskab,  ikke 
saa  faa  Venner  og  Tilhængere.  Som  Sværmere  af  mystisk-theosofisk 
Art  kan  nævnes  Nikolaus  Tetting  og  Hartvig  Lohtnann. 

Nikolaus  Tetting , der  var  Chemiker  og  Læge  i Flensburg,  drev 
ved  Siden  af  sine  chemiske  ogsaa  meget  ivrig  theosofiske  Studier. 
Hans  religiøse  Grublerier  havde  ført  ham  til  de  samme  Anskuelser, 
som  Aarhundredets  sværmeriske  Aander  i Regelen  pleiede  at  nære. 
Han  havde  saaledes  tilegnet  sig  Mystikemes  almindelige  Lære  om 

Naadens  Midler  og  om  det  indre  Lys;  ligeledes  havde  han  den  sæd- 
vanlige  sværmeriske  Opfatning  af  Kristi  Person,  hvorved  Frelserens 
sande  Menneskenatur  fornegtes,  og  Retfærdiggjørelsen  satte  han  ikke 
i Syndsforladelsen  for  Kristi  Skyld,  men  deri,  at  vi  ved  Kristi  væsent- 
lige  Iboen  i os  fosvandles  og  bliver  retfærdige  i vort  Hjerte.  Disse 
sine  Anskuelser  udviklede  han  for  Byskriveren  i Flensburg  Hartvig 
Lohtnann , i hvem  han  fandt  en  aandsbeslægtet.  I Forening  begyndte 
de  nu  at  virke  udadtil.  Denne  deres  Virksomhed  var  i Begyndelsen 
temmelig  uskyldig,  idet  den  væsentlig  indskrænkede  sig  til  en  varm 
Anbefaling  af  Johan  Arndts  Skrifter  og  til  en  skarp  Optræden  mod 
den  herskende  Usædelighed.  Samtidig  fortsatte  de  sine  theosofiske 
Studier,  under  hvilke  de  navnlig  synes  at  have  fordybet  sig  i Valentin 
Weigels  Skrifter. 

Til  en  offentlig  Konflikt  med  den  lutherske  Statskirke  kom  det 
først  efter  en  Prædiken  af  Byens  Sogneprest,  som  i denne  havde  for- 
dømt Weigelianernes  Lære  om  det  indre  Lys.  Da  Tetting  og  Loh- 
mann  opfattede  Sogneprestens  Ord  som  personlig  myntede  paa  sig, 
indgav  de  en  Klage  til  Provsten  Frederik  Dame%  en  i sin  Tid  høit 
anset  Mand.  Denne  kunde  naturligvis  ikke  give  dem  Medhold,  men 
søgte  tvertimod  at  faa  dem  til  at  opgive  sine  sværmeriske  Meninger, 
hvilket  dog  ikke  lykkedes  ham.  Lohmann  nedlagde  kort  efter  sit 
Embede,  da  han  for  sin  Samvittigheds  Skyld  ikke  kunde  være  til- 
stede ved  Forbryderes  Henrettelse,  saasom  Gud  i sit  Ord  sagde,  at 
han  ikke  vil  nogen  Synders  Død.  Og  under  det  Forhør,  som  blev 
atholdt  over  Tetting,  gav  han  uforbeholdne  Tilstaaelser  om  andre 
vildfarende  Meninger,  hvoraf  Følgen  blev,  at  baade  han  og  Lohmann 
blev  forviste  fra  Byen  Flensburg.  I Husum,  hvortil  de  tog  hen, 
begyndte  de  sin  forrige  Virksomhed.  De  ivrede  stærkt  mod  den 
offentlige  Gudstjeneste  og  mod  Statskirkens  Presteskab,  der  skildre- 
des  med  overdrevne  Farver  som  verdsligt  og  fordærvet.  Paa  For- 
anledning af  en  Klage,  som  Byens  Sogneprest  indgav,  blev  de  for- 
viste fra  Slesvig,  hvis  de  ikke  vilde  tilbagekalde  sine  Vildfarelser. 
Tetting  reiste  til  Hamburg,  og  Lohmann  begav  sig  til  Odense.  Her 
levede  han  forholdsvis  stille  og  tilbagetrukken  og  vandt  som  Læge 
ikke  saa  liden  Anseelse ; men  de  Skrifter,  han  efter  sin  Forvisning  fra 
Slesvig  havde  skrevet  mod  Geistligheden,  viste  hans  afgjorte  weigeli- 
anske  Standpunkt,  hvorfor  der  omsider  reistes  Anklage  mod  ham,  og 
en  Ret  nedsattes,  der  skulde  dømme  i Sagen.  Lohmann  vilde  ikke  til- 
bagekalde, men  indskjød  sin  Sag  til  Kongen.  Sagen  blev  henvist  til 
den  øverste  geistlige  Ret,  der  bestod  af  tre  Biskoper,  Universitetets 
Rektor  og  det  theologiske  Fakultets  Medlemmer.  Udfaldet  blev,  at 
Lohmann  gik  ind  paa  at  underskrive  de  25  Fremmedart ikler  og  til- 

bagekalde  sine  Vildfarelser.  Tilbagekaldelsen  blev  oplæst  fra  Prædike- 
stolene  i Odense  1635. 

Til  samme  Klasse  som  Tetting  og  Lohmann  maa  ogsaa  Nils 
Svendsen  Krønike  regnes.  Han  var  gift  med  en  Datter  af  den  før 
omtalte  Biskop  Jersin,  og  Jersin  med  sin  Iver  for  levende  Kristendom 
har  vel  ikke  været  uden  Indflydelse  til  at  vække  Svigersønnen.  Men 
hos  Nils  Svendsen  antog  nu  den  kristelige  Fromhedsiver  ganske  det 
almindelige  Præg  af  Mysticismens  falske  Inderlighed.  Samtiden  ansaa 
ham  hildet  i Kvækernes  Vildfarelser4).  Fra  1639  var  han  lector  iheo - 
logiæ  ved  Latinskolen  i Kristiania.  Her  optraadte  han  med  skarpe 
Udfald  mod  Presteskabet,  soni  han  kaldte  »Satans  Apostle,  sladrende 
Papagøier,  Hunde,  som  lod  sig  Munden  stoppe  ved  et  Stykke  Kjød» 
o.  L,  og  med  brændende  Nidkjærhed  ivrede  han  mod  Tidens  «hykkelske 
og  døde  Tro  eller  Vantro,  syndige,  forargelige  og  ubodfærdige  Levnet 
og  falske  Kristendom».  En  Mængde  Mennesker  strømmede  til  Kirken, 
naar  han  prædikede,  og  Byens  Presteskab  saa  heri  en  forøget  Opfor- 
dring  til  at  holde  vaagent  Øie  med  ham. 

Disse  hans  skarpe  og  hensynsløse  Udfald  mod  Presteskabet  bragte 
ham  i en  langvarig  Strid  med  dette  og  navnlig  med  Provsten  Mag. 
True/s  Nilsen.  De  Klager,  som  fremkom  mod  ham,  at  han  ikke 
passede  sit  Lektorat,  men  befattede  sig  med  Prædikeembedet,  hvortil 
han  ikke  var  kaldet,  førte  imidlertid  ikke  saa  snart  til  noget  Resultat. 
Foruden  at  bestyre  sit  Embede  vedblev  han  fremdeles  i Tale  og 
Skrift  at  virke  til  Opvækkelse.  «Den  dybt  grebne,  modige  og  bega- 
vede Mand  stred  indtil  Blodet  for,  hvad  der  efter  hans  Syn  var  den 
levende  Kristendom,  og  i hele  Orthodoxiens  Tid  lød  der  ikke  inden 
den  norske  Kirke  nogen  saa  glødende  Opvækkelsesprædiken  som 
hans.  Imidlertid  lagde  han  alt  mere  og  mere  for  Dagen  sine  sværme- 
riske,  ukirkelige  Anskuelser,  og  i hans  radikale  Polemik  mod  Samti- 
dens udvortes  Kristendom  blandede  der  sig  efterhaanden  flere  og  flere 
kjødelige  Bestanddele,  ligesom  han  ogsaa  paa  alle  Sværmeraanders 
Vis  i al  Modstand  mod  sig  saa  Modstand  mod  Herren»l 2). 

Ligesom  hans  Prædikener  og  Taler  samlede  talrige  Tilhørere, 
saaledes  fandt  ogsaa  hans  Skrifter  mange  Læsere  baade  under  hans 
Ophold  i Kristiania  og  senere  under  de  pietistiske  Bevægelser.  Sine 
«Aandelige  Julebetænkninger»,  der  blev  trykt  i Kristiania  1644  og 
var  en  Udvidelse  af  en  Juleprædiken,  han  havde  holdt,  lod  han  udgive 
ikke  alene  for  sine  Tilhøreres  Skyld,  men  ogsaa  efter  Øvrighedens 

l)  Concheron;  Theol.  Tidsskrift  I og  II.  Helveg:  Den  danske  Kirkes  Hist.  eft.  Ref. 

(2den  Udg.J  I.  S.  424  ff. 

*)  A.  Chr . Bang:  Udsigt  over  den  norske  Kirkes  Hist.  efter  Ref.  S.  68. 

Forlangende,  forat  Professorerne  i Kjøbenhavn  skulde  kunne  se,  om 
hans  Modstandere  havde  Ret  i deres  Angreb  paa  hans  Læres  Ren- 
hed.  Hans  betydeligste  Skrift  er  dog  «Troens  Erindring  og  Prø- 
velse», der  blev  trykt  i Kristiania  1652.  Dette  Skrift  «minder  om 
hans  Svigerfader  Jersins  opbyggelige  Traktater,  men  røber  dog  en 
stærkere  sekterisk  Retning  ved  den  Maade,  hvorpaa  han  vrager  «den 
historiske  Tro»  som  koldt  og  dødt  Mundsveir  i Modsætning  til  den 
rette  levende  Tro,  der  beviser  sig  i Kjærlighedsgjerninger». 

Hans  Strid  med  Presteskabet  kom  endelig  til  Sag  1651.  Der 
blev  nedsat  en  overordentlig  Ret  i Kristiania,  bestaaende  af  Stathol- 
deren  i Norge  og  Biskopen  i Stavanger  Thomas  Cortsen.  Som  Ak- 
tor blev  Biskopen  over  Akershus  Stift  Stockfleth  beskikket.  Dommen 
gik  Nils  Svendsen  imod;  han  blev  dømt  fra  sit  Embede  1653.  Han 
forlod  nu  Kristiania  og  begav  sig  til  Kjøbenhavn,  hvor  han  begyndte 
at  holde  gudelige  Forsamlinger  i sit  eget  Hjem.  Han  skildrede  her 
Statskirken  som  et  «Babel»,  hvorfra  det  gjaldt  at  udsondre  sig,  og 
navnlig  rettede  han  de  heftigste  Anklager  mod  Presterne,  hvis  Verds- 
lighed,  Sløvhed  og  Havesyge  var  Skylden  til  Kirkens  Forstyrrelse. 
Som  den  rette  Nøgle  til  Skriftens  Forstaaelse  nævnede  han  stedse 
«Aandens  indre  Lys»,  hvorfor  han  ogsaa,  som  tidligere  bemerket, 
blev  betragtet  som  hørende  til  Kvækernes  Sekt.  Men  at  han  skulde 
have  inodtaget  Impulser  fra  denne  Kant,  lader  sig  ikke  paavise. 
Derimod  er  Valentin  Weigels  Indvirkning  paa  ham  aldeles  paatage- 
lig.  Saaledes  vedkjendte  han  sig  offentlig  at  hylde  den  weigeliansk- 
mystiske  Lære  om  Kristi  Person,  hvorved  Kristi  sande  Legemlighed 
fornegtedes.  Ved  Siden  heraf  viste  han  ogsaa  Mystikernes  alminde- 
lige  Ringeagt  for  Naadens  ydre  Midler.  Baade  han  selv  og  hans 
'Venner,  hvoraf  han  i Kjøbenhavn  vandt  adskillige,  afholdt  sig  fra 
Nadveren,  væsentlig  dog  fordi  de  ikke  vilde  modtage  Sakramentet  af 
de  efter  deres  Mening  uomvendte  og  verdslige  Prester. 

Dette  Nils  Svendsens  Forhold  hidførte  tilsidst  hans  Domfældelse. 
Han  blev  nemlig  1655  anklaget  for  Konsistoriet,  som  efter  at  have 
hørt  hans  Forsvar  afsagde  følgende  Dom:  «Eftersom  Mag.  Nils  Svend- 
sen har  afholdt  sig  længe  fra  den  hellige  Nadvere,  hvorved  han  har 
forsyndet  sig  mod  den  kongelige  Ordinans  og  Reces,  og  desuden  ved 
sine  Vildfarelser  afviger  fra  den  Augsburgske  Konfession,  maa  han 
ifølge  Recessen  og  Fredrik  II’s  25  Artikler  forlade  disse  Riger  og 
Lande ; dog  bliver  det  underdanigst  henstillet  til  den  høie  Øvrighed, 
om  han  efter  Recessen  endnu  ellers  skal  belægges  med  exemplarisk 
Straf».  Han  blev  altsaa  dømt  til  Landsforvisning;  og  det  til  Kongens 
Afgjørelse  henstillede  Spørgsmaal  om  hans  exemplariske  Afstraffelse 
blev  afgjort  derhen,  at  han  blev  indespærret  paa  Dragsholms  Slot 

(nær  Holbæk)  i livsvarigt  Fængsel.  Da  de  Svenske  1658  besatte 
Sjælland,  aabnede  de  hans  Fængsel,  hvorefter  han  begav  sig  til  Am- 
sterdam, hvor  han  døde. 

Til  den  mystisk-sværmeriske  Retning  hørte  ogsaa  Anders  Kempe 
fra  Jemtland.  I sin  Hjembygd,  hvor  han  indehavde  en  Stykløitnants 
Stilling  havde  han  <lært  og  exerceret  den  chymiske  Kunst».  Gjen- 
nem  hollandske  Skrifter  var  han  bleven  paavirket  af  Weigelianismen, 
og  under  et  Besøg  i Amsterdam,  hvor  han  stiftede  personligt  Bekjendt- 
skab  med  weigelianske  Sværmere,  lod  han  flere  Skrifter  trykke,  hvori 
han  angreb  Geistligheden,  bestred  Krigstjenestens  Tilladelighed  og 
negtede  Kristi  sande  Legemlighed.  Da  han  søgte  at  udbrede  disse 
Skrifter  i Jemtland,  blev  han  arresteret  og  stævnet  for  Konsistoriet. 
Tilsidst  maatte  han  rømme  og  reiste  nu  til  Verdalen,  hvor  han  bosatte 
sig  1664.  Han  fortsatte  her  sin  tidligere  Virksomhed,  idet  han  baade 
ved  Samtaler  og  Udbredelse  af  Skrifter,  som  han  under  et  nyt  Op- 
hold  i Amsterdam  havde  ladet  trykke,  søgte  at  skaffe  sine  sværme- 
riske  Meninger  Indpas.  Throndhjems  Biskop  Erik  Pontoppidan  den 
ældre  tog  sig  med  Iver  af  denne  Sag,  gav  sine  Provster  Befaling  til 
at  undersøge,  om  Anders  Kempes  Bøger  fandtes  i deres  Provstier 
og  i Tilfælde  heraf  konfiskere  de  fundne  Exemplarer,  «paa  det  at 
ingen  deraf  skulde  forføres  eller  forarges»,  ja  han  optraadte  endog 
selv  imod  ham  med  et  Skrift  1673.  Da  Kempe  ikke  vilde  tilbage- 
kalde  sine  Vildfarelser,  blev  han  tilslut  landsforvist  1674.  Hans  Virk- 
somhed synes  ikke  at  have  efterladt  sig  noget  varigt  Spor  !). 


§ 5. 

• Den  svenske  Kirke  i Tidsrummet  1611 — 1664*). 

Efter  den  tredobbelte  Kamp,  som  i Sverige  var  bleven  ført  mod 
Johans  Kryptopapisme,  Sigismunds  Papisme  og  Karis  Kryptokalvi- 
nisme,  havde  den  svenske  Kirke  faaet  en  afgjort  strengt  luthersk 
Holdning.  Sveriges  Deltagelse  i Trediveaarskrigen  fra  1630  af  bidrog 
i end  høiere  Grad  til  at  befæste  den  strenge  Lutherdom  i Sverige, 
thi  det,  som  Svenskerne  her  kjæmpede  for,  var  jo  netop  den  lutherske 
Kirkes  Sag,  og  ved  denne  sin  Kamp  vandt  Sverige  baade  Magt  og 
Ære  ; den  lutherske  Kirkes  Sag  voxede  saaatsige  sammen  med  dets 
Ære  og  Berømmelse,  og  fra  nu  af  kom  Sverige  til  at  staa  som  en 


*)  L.  Daae:  Nogle  nye  Bidrag  til  den  norske  Kirkes  Hist.  S.  36  ff. 

*)  Smlgn.  L.  A . Anjou:  Svenska  kyrkans  historia  ifrån  Upsala  møte  etc.  S.  13 1 ff. 

C.  A.  Cornelius:  Handbok  i svenska  kyrkans  hist.  S.  160  ff. 

af  Protestantismens  Hovedmagter,  ja  som  Protestantismens  egentlige 
Hovedmagt  i Europa.  I Begyndelsen  af  det  her  omhandlede  Tids- 
rum  var  der  Ro  og  Fred  inden  Kirken;  Gustav.  Adolf  var  den 
lutherske  Bekjendelse  af  Hjertet  hengiven,  og  under  hans  Regjering 
(1611 — 1632)  benyttedes  den  herskende  Fredstilstand  inden  Kirken 
til  at  befæste  og  gjennemføre  den  Ordning,  som  de  paa  Upsalamødet 
1593  fattede  Beslutninger  havde  fastsat.  Flere  af  Rigets  Biskoper 
var  virksomme  i denne  Retning;  især  udmerkede  sig  Biskopen  i 
Vesteraas  Johannes  Rudbeck.  Han  var  aldeles  utrættelig  i sit  Ar- 
beide paa  at  afskaffe  Misbrug  og  indføre  en  bedre  kirkelig  Orden. 
For  Oplysningen  blev  der  draget  særlig  Omsorg,  Skolevæsenet  bragtes 
paa  en  bedre  Fod,  Gymnasier  oprettedes,  først  i Vesteraas,  siden 
ogsaa  i de  andre  Stifter,  Upsala  Universitet  reorganiseredes  af  Gustav 
Adolf  og  blev  af  ham  saa  rigelig  funderet  med  Pengemidler,  at  han  blev 
kaldt  Universitetets  anden  Stifter.  I 1614  blev  den  under  Karl  IX  ud- 
arbeidede  nye  Kirkehaandbog  vedtagen,  og  i 1618  udkom  en  ny 
Bibeludgave.  Efter  Gustav  Adolfs  Død  fortsattes  Arbeidet  i samme 
Aand  af  Dronning  Kristinas  Formynderregjering,  hvis  ledende  Sjæl 
den  berømte  Kansler  Axel  Oxenstjema  var.  Universitetet  i Aabo 
stiftedes  i 1640,  og  en  almindelig  Skolelov  udkom  i 1649. 

Derimod  havde  Gustav  Adolf  ikke  Held  med  sig,  da  han  i 1623 
fremsatte  Forslag  om  Oprettelsen  af  et  consistorium  gener  ale,  der 
skulde  være  den  øverste  kirkelige  Myndighed  næst  Kongen.  I alle 
lutherske  Lande,  og  saaledes  ogsaa  i Sverige,  havde  Kongen  som 
summus  episcopus  den  øverste  geistlige  Magt;  men  Grænserne  for 
hans  kirkelige  Myndighed  var  dog  ikke  bestemt  afstukken,  og  det 
afhang  derfor  meget  af  hver  enkelt  Konges  Karakter  og  Dygtighed, 
hvorledes  han  vilde  optræde  og  handle  i kirkelige  Sager.  Kraftfulde 
Konger  som  Gustav  Vasa  og  Karl  IX  gik  i saa  Henseende  meget 
enevældig  frem.  Paa  den  anden  Side  havde  de  svenske  Biskoper 
beholdt  en  temmelig  udstrakt  Myndighed,  hver  inden  sit  Stift,  og  i 
Regelen  havde  Stiftets  Biskop  den  afgjørende  Stemme.  Rigtignok 
var  Domkapitlerne,  Konsistorierne,  bibeholdte  i sin  Stilling  som  Bi- 
skopernes  Raadgivere;  men  der  var  ingen  faste  og  bestemte  Regler 
for  deres  Magt  og  Sammensætning.  Følgen  heraf  blev  den,  at  der 
ikke  var  den  fornødne  Enhed  i Kirkestyrelsen.  Da  dette  nu  i høi 
Grad  stred  mod  Gustav  Adolfs  og  Axel  Oxenstjernas  Sans  for  Or- 
den i alle  Styrelsens  Grene,  blev  Forslaget  om  et  consistorium  gene- 
rale  fremsat  for  at  raade  Bod  paa  den  stedfindende  Mangel  paa  En- 
hed i Kirkestyrelsen.  Meningen  var,  at  dette  Konsistorium  skulde 
være  for  Kirken,  hvad  de  senere  oprettede  Regjeringskollegier  blev 
for  Styrelsens  forskjellige  Forvaltningsgrene. 

Efter  det  oprindelige  Forslag  skulde  consistorium  gener  ale  bestaa 
af  tolv  Medlemmer,  sex  geistlige  og  sex  verdslige  Embedsmænd,  og 
hvert  Aar  samles  i Stockholm  Som  den  øverste  kirkelige  Myndig- 
hed  naest  Kongen  skulde  Konsistoriet  vaage  over  Kirkelovenes  Over- 
holdelse, have  Overtilsyn  med  Biskoperne  og  Presterne,  med  Skole- 
væsenet,  Hospitaler  og  milde  Stiftelser  m.  m.,  dømme  i øverste  In- 
stans i alle  kirkelige  Sager,  vaage  over  Lærens  Renhed  og  nøie  give 
Agt  paa,  at  ingen  Vranglærdomme  fik  Indpas  i Riget.  Forslaget 
mødte  en  skarp  Modstand  fra  Biskopemes  og  Presteskabets  Side. 
Dels  indvendtes  derimod,  at  Biskopernes  Myndighed  vilde  i,  betydelig 
Grad  indskrænkes  derved,  dels  at  Konsistoriets  Sammensætning, 
ifølge  hvilken  de  verdslige  Medlemmers  Tal  endog  skulde  være  lige 
saa  stort  som  de  geistliges,  tydeligen  viste,  at  den  geistlige  og  verds- 
lige Magt  var  bleven  sammenblandet ; herved  vilde  Kirkens  Frihed 
og  Selvstændighed  paa  det  føleligste  blive  krænket.  Forslaget  faldt 
altsaa  i 1623;  samme  Skjæbne  havde  det  ogsaa  to  Aar  senere,  uagtet 
Kongen  da  havde  taget  saa  meget  Hensyn  til  de  fremkomne  Ind- 
vendinger,  at  han  nu  kun  foreslog  geistlige  Embedsmænd  som  Med- 
lemmer af  Konsistoriet.  Heller  ikke  Formynderregjeringen  og  Kristina, 
som  paany  fremsatte  Forslaget,  formaaede  at  sætte  det  igjennem. 

Imidlertid  arbeidede  det  svenske  Presteskab  paa  sin  Side  paa  at 
faa  sine  Rettigheder  og  Privilegier  fastsatte.  Allerede  under  Karl 
IX  havde  dette  været  paa  Bane,  uden  at  noget  Resultat  var  opnaaet. 
Men  i 1636  kom  Sagen  atter  fore,  idet  Biskop  Rudbeck  udgav  et 
Skrift:  Privilegia  doctorum,  hvori  han  paapegede  de  Privilegier, 

Kirken  havde  i andre  Lande,  samt  hvad  Kirken  havde  havt  i gamle 
Dage.  Dette  Skrift  paadrog  Forfatteren  skarpe  Angreb  for  hierar- 
kisk Aand.  «Det  har  et  Slæng  af  St.  Peter  i Rom»,  var  Axel  Oxen- 
stjernas  Dom  om  det.  Navnlig  vakte  Skriftet  stor  Harme  hos  Adels- 
aristokratiet ; og  da  dette  netop  nu,  under  Dronning  Kristinas  Mindre- 
aarighed,  sad  inde  med  den  største  Magt,  undlod  det  ikke  at  lade 
Biskop  Rudbeck  faa  føle  sin  Misnøie  og  Vrede.  Først  da  Dronning 
Kristina  som  myndig  havde  overtaget  Regjeringen  1644,  blev  Geist- 
lighedens  Forslag,  der  var  forfattet  af  Dronningens  tidligere  Lærer 
Johannes  Matthiæ,  paany  fremsat  og  trods  Adelens  Indsigelser  antaget 
af  Dronningen  1647  °S  endelig  stadfæstet  med  enkelte  Forandringer 
1650.  Senere  blev  Stadfæstelsen  af  disse  Geistlighedens  Privilegier 
flere  Gange  fornyede,  i 1675  af  Karl  XI,  i 1723  af  Fredrik  af  Hessen 
og  endelig  ved  Regjeringsformen  af  1809.  De  angav  ikke  blot  Geist- 
lighedens Rettigheder,  men  omhandlede  de  Rettigheder,  som  Lands- 
kirken  som  saadan  og  dens  Embedsmænd  havde,  i det  hele  altsaa 

alt,  hvad  der  vedrørte  Kirkens  Forhold  til  Staten disse  «Geistlighe- 
dens  Privilegier»  kan  derfor  betragtes  som  en  Slags  kirkelig  Lov. 

I alle  disse  Forhandlinger  indtog  Biskop  Johannes  Rudbeck  en 
fremragende  Plads,  ligesom  han  overhovedet  ved  hele  sin  Virksomhed 
indlagde  sig  de  største  Fortjenester  af  den  svenske  Kirke,  ja  uden 
Tvivl  maa  betegnes  som  den  mest  fremragende  Geistlige  paa  Gustav 
Adolfs  Tid.  Han  var  allerede  ansat  som  Professor  i Mathematik  ved 
Universitetet  i Upsala,  da  han  bestemte  sig  til  at  drage  til  Witten- 
berg  for  at  studere  Theologi.  Da  han  i 1609  kom  tilbage,  udnævntes 
han  til  theologisk  Professor  i Upsala  og  blev  snart  en  af  de  mest 
anseede  Lærere  ved  Universitetet.  Han  kom  her  i Strid  med  sin 
Kollega,  den  lærde  og  trættekjære  Professor  juris  Johannes  Messenius , 
bekjendt  for  sine  Skrifter  over  Sveriges  Historie  (Scandia  illustrata); 
denne  havde  i sin  Tid  modtaget  sin  Uddannelse  ved  et  Jesuiterkol- 
legium  i Udlandet  og  var  af  den  Grund  mistænkt  for  hemmelig  Pa- 
pisme.  Stridens  Heftighed  forøgedes  derved,  at  Rudbeck  i sin  Til* 
trædelsestale  havde  omtalt  Jesuiterne  paa  en  saadan  Maade,  at  Mes- 
senius følte  sig  personlig  sigtet  som  hemmelig  Papist.  Striden  ind- 
skrænkede  sig  ikke  til  dem  alene,  men  greb  i den  Grad  om  sig,  at 
Studenterne  delte  sig  i to  Partier,  Rudbeckianere  og  Messenianere, 
som  med  Hafand  og  Mund  bekjæmpede  hinanden  paa  det  heftigste. 
Gustav  Adolf  gjorde  Ende  paa  Striden  ved  at  flytte  begge  Hoved- 
kjæmperne  bort  fra  Stridsskuepladsen.  Messenius  blev  ansat  som 
Assessor  i Hofretten,  men  blev  senere  anklaget  for  Høiforræderi,  da 
han  havde  indviklet  sig  i de  polske  Stemplinger  mod  Gustavs  Throne ; 
han  dømtes  til  livsvarigt  Fængsel,  og  paa  sit  Dødsleie  bekjendte  han 
sig  som  Katholik.  Rudbeck  blev  Kongens  Hofprest.  og  deltog  som 
saadan  i Toget  til  Østersøprovinseme.  I 1619  udnævntes  han  til 
Biskop  i Vesteraas,  efterat  han  i de  nærmest  forangaaende  Aar  havde  • 
havt  Tilsynet  med  den  nye  Bibeludgave.  I sit  Stift  udfoldede  han 
en  ganske  overordentlig  Virksomhed.  Han  fik  det  første  svenske 
Gymnasium  oprettet  i Vesteraas  og  forbandt  hermed  senere  et  Preste- 
seminarium;  han  udarbeidede  selv  Lærebøgerne  og  den  hele  Skole- 
ordning; han  grundede  et  Bibliothek,  et  Bogtrykkeri,  et  Hospital  m.  m. 
Med  stor  Iver  drog  han  Omsorg  for  Skolevæsenet  i hele  Stiftet, 
holdt  hvert  Aar  to  Møder  med  sit  Presteskab,  et  med  Sognepresteme 
og  et  med  Kapellanerne,  indførte  en  bedre  kirkelig  Orden  og  udviste 
i det  hele  taget  en  sjelden  administrativ  Dygtighed.  Han  visiterede 
flittig  i sit  Stift  ‘og  bragte  dette  ved  sin  Nidkjærhed  saavidt,  at 
Vesteraas  Stift  blev  betragtet  som  Mønsterstiftet.  Men  baade  under 
denne  sin  Virksomhed  som  Biskop  og  under  sin  Stilling  som  Leder 
af*Geistlighedens  Modstand  mod  det  kongelige  Forslag  om  et  consi- 

storium  generale  lagde  han  adskillig  Selvraadighed  og  Myndighed  for 
Dagen.  Han  paadrog  sig  derfor  ogsaa,  som  ovenfor  bemerket,  Adels- 
aristokratiets  Had,  navnlig  dog  ved  sit  Skrift  Privilegia  doctorum , 
og  blev  fra  den  Tid,  dette  Skrift  var  udkommen,  Gjenstand  for  en 
personlig  Forfølgelse  fra  Adelens  og  F ormynderregj eringens  Side. 
Blandt  de  mange  Ydmygelser  og  Krænkelser,  som  han  nu  maatte 
lide,  var  ogsaa  det,  at  han  i Aaret  1636  blev  forbigaaet  ved  Besæt- 
telsen  af  den  ledige  Erkebispestol.  Han  døde  1646,  nedbøiet  af  Sorg 
over  de  lidte  Krænkelser.  Af  hans  Sønner,  hvoraf  to  blev  Biskoper, 
opnaaede  Olof  Rudbeck  europæisk  Berømmelse.  Denne  høit  begavede 
og  alsidige  Mand,  der  var  Professor  i Botanik  og  Fysik  ved  Upsala 
Universitet,  vandt  Samtidens  Beundring  ved  sine  botaniske  Arbeider, 
men  navnlig  dog  ved  sit  berømte  Verk  Atlantic  a,  hvori  han  med  en 
forbausende  Lærdom  og  Skarpsindighed  søgte  at  vise,  at  den  klas- 
siske Oldtids  Sagn  om  Atlantis,  det  mægtige  Ørige  hinsides  Hera- 
kles’s  Støtter  (Gibraltarstrædet),  som  under  et  Jordskjælv  forsvandt  i 
Havets  Bølger,  ikke  kunde  sigte  til  noget  andet  Land  end  Sverige; 
her  havde  altsaa  Kulturens  Vugge  staaet,  og  herfra  stammede  de 
ældste  og  mægtigste  Folkeslag  og  de  ældste  Mythologier. 


Det  var  Orthodoxien,  der  raadede  i Sverige  som  overalt  i de 
lutherske  Lande  i dette  Tidsrum.  Her  som  andensteds  kom  Ortho- 
doxiens  polemiske  Iver  tilsyne,  navnlig  i Kampen  mod  de  synkreti - 
s tiske  Bevægelser.  Men  enhver  Afvigelse  fra  den  « orthodoxe » Lære 
tjente  kun  til  at  skaffe  denne  Seier  og  yderligere  Befæstelse,  og  Kam- 
pen endte  med  Konkordie bogens  Antagelse  som  Lærenorm. 

Blandt  de  Mænd,  som  i Tyskland  optraadte  mod  den  strenge 
• Lutherdom,  var  Professoren  i Helmstådt  Georg  Kalixt  med  sin  saa- 
kaldte  Synkretisme  eller  Sammensmeltning  af  de  forskjellige  kriste- 
lige Trosbekjendelser.  Hovedpunktet  i denne  hans  Anskuelse  var 
hans  studium  concordiæ  o:  hans  Opfattelse  af  de  forskjellige  Konfes- 
sioner  som  staaende  endrægtige  paa  Troens  Grund.  Han  drager  nem- 
lig en  skarp  Grænse  mellem  Trossætninger  og  dogmatiske  Læresæt- 
ninger . Alle  Kirkeafdelinger,  baade  den  lutherske,  reformerte  og 

katholske,  er  enige  i de  egentlige  Trossætninger  (fundamenta fidei)y 
som  findes  kortelig  udtrykt  i det  apostoliske  Symbol  (fundamentum 
fidei ).  Han  indrømmede,  at  Sandheden  var  paa  de  Lutherskes  Side, 
men  han  mente,  at  man  maatte  kunne  komme  til  Enighed  med  de  andre 
Konfessioners  Bekjendere,  da  Grundtroen  var  den  samme.  Differen- 
serne  var  kun  Læredifferenser,  og  om  disse  maatte  man  kunne  for- 
handle i al  Mindelighed  og  med  godt  Haab  om  at  komme  til  Enig- 

hed,  naar  man  nemlig  i disse  Forhandlinger  gik  ud  fra  den  fælles 
kristelige  Tro,  saaledes  som  den  var  udviklet  i de  første  fem  Aar- 
hundreders  samstemmige  Tradition  (censensus  quinquesecularis). 

Medens  der  i den  dansk-norske  Kirke  ikke  findes  Spor  af  den 
kalixtinske  Synkretisme,  heldede  derimod  adskillige  svenske  Theolo- 
loger  til  de  synkretistiske  Anskuelser1).  Af  disse  maa  navnlig  merkes 
de  to  Biskoper  Johannes  Matthiæ  i Strengnæs  og  Johan  Terserus 
i Aabo.  Johannes  Matthiæ  var  Professor  i Upsala,  da  han  blev  Hof- 
prædikant.  hos  Gustav  Adolf,  hvem  han  fulgte  under  Felttoget  1629 
— 1632;  kort  før  sin  Død  udnævnte  Kongen  ham  til  Lærer  for  sin 
Datter  Kristina;  1643  blev  han  Biskop  i Strengnæs.  • Han  har  Vid- 
nesbyrd  som  en  lærd  og  from  Mand,  men  han  var  tillige  af  dem, 
for  hvem  den  konfessionelle  Forskjel  har  liden  Betydning.  Under  sit 
Ophold  i Tyskland  gjorde  han  Bekjendtskab  med  den  skotsk-refor- 
merte  Theolog  Johan  Duræus , som  i disse  Aar  reiste  om  for  at 
virke  for  en  Union  mellem  de  Lutherske  og  Reformerte  og  i dette 
Øiemed  henvendte  sig  ogsaa  til  Gustav  Adolf,  uden  dog  hos  ham 
at  udrette  noget.  I 1636  kom  Duræus  til  Sverige ; men  her  optraadte 
Upsalatheologeme,  og  blandt  dem  især  Professor  Johannes  Lenæus , 
med  Kraft  imod  ham  og  hans  Unionsplaner.  De  erklærede,  at  Du- 
ræus’s  Fredsforslag  ikke  kunde  antages,  da  de  forskjellige  Konfessio- 
ner  lærte  forskjellig,  og  da  Sandheden  kun  er  én,  kunde  alene  den 
ene  af  Parterne  lære  ret,  de  andre  maatte  lære  falskt.  I Virkelighe- 
heden  kan  det  heller  ikke  negtes,  at  den  synkretistiske  Anskuelse  inde- 
holder  et  Angreb  paa  selve  den  lutherske  Kirkes  Principer.  Thi 
naar  det  specifik  lutherske,  det,  hvori  den  lutherske  Kirke  adskiller 
sig  fra  de  andre  kirkelige  Bekjendelser  f.  Ex.  den  katholske,  skal 
opfattes  som  noget  uvæsentligt,  saa  er  jo  dermed  igrunden  Staven 
brudt  over  hele  den  lutherske  Reformation.  Til  Upsalatheologeme  . 
sluttede  sig  det  svenske  Presteskab,  saaat  Duræus  i 1638  maatte  for- 
lade  Landet  med  uforrettet  Sag.  Under  disse  Forhandlinger  havde 
Matthiæ  vel  ikke  taget  Parti  for  Duræus,  men  han  havde  dog  ikke 
vist  den  samme  Iver  i at  modarbeide  ham  som  de  øvrige.  Allerede 
dette  vakte  Mistanken  mod  ham.  Denne  bestyrkedes  ved  et  Skrift, 
som  han  udgav  1644:  Idea  boni  ordinis  in  ecclesia  Christi,  i hvil- 

ket han  aabent  udtalte  sit  unionistiske  Tankesæt.  Skriftet  vakte 
stor  Opsigt  og  blev  skarpt  angrebet  af  de  Orthodoxe.  Prestestanden 
under  Rigsdagen  1647  androg  endog,  for  med  ét  at  gjøre  Ende  paa 
alle  unionistiske  Planer,  om,  at  Konkordieformelen  maatte  blive 
optaget  blandt  den  svenske  Kirkes  Symboler,  «paa  det  at  vi  deri- 


*)  C.  A.  Cornelius:  Handbok  i svenska  kyrkans  historia.  Side  175  ff. 

gjennem  maa  skille  os  fra  de  hemmelige  Kalvinister,  som  skjuler  sig 
under  den  Augsburgske  Konfession».  Herpaa  vilde  dog  ikke  Dron- 
ningen indlade  sig,  som  man  tror,  paavirket  af  sin  forrige  Lærer, 
Joh.  Matthiæ,  der  rigtignok  selv  havde  underskrevet  Prestestandens 
Begjæring.  Efter  dette  hvilte  Striden  en  god  Stund.  Dronningen, 
som  nærede  stor  Hengivenhed  for  Matthiæ,  tog  ham  i sin  Beskyttelse, 
saalænge  hun  regjerede.  Ogsaa  hos  Karl  Gustav  stod  han  i stor 
Yndest,  men  dette  forledede  ham  nu  ogsaa  til  igjen  at  komme  frem 
med  sine  unionistiske  Planer.  Han  vilde  have  Kongen  til  at  virke 
for  en  Forening  mellem  de  Lutherske  og  Reformerte;  men  Karl  Gustav 
afviste  dette,  han  havde  hverken  Lyst  eller  Tid  for  sine  Krige  til 
at  indlade  sig  paa  saadant.  Derimod  begyndte  nu  Matthiæ  at  virke 
paa  egen  Haand  for  sin  Tanke.  Han  begyndte  1656  heftevis  at  udgive 
et  Skrift  Rami  olivæ  septentrionalis  og  kaldte  herved  igjen  Kampen 
frem.  Dog  holdt  han  sig  uanfægtet,  saalænge  Karl  Gustav  levede; 
men  da  han  ved  Kongens  Død  mistede  den  Støtte,  han  havde  havt  i 
hans  Gunst,  kom  han  i en  værre  Stilling.  Upsalafakultetet  og  en  ned- 
sat  Kommission  udtalte  sig  misbilligende  om  de  csynkretistiske» 
Vildfarelser  i hans  Skrifter,  ligesom  ogsaa  Prestestanden  paa  den  i 
1664  forsamlede  Rigsdag  i heftige  Ord  dadlede  hans  Optræden.  Man 
vilde  dog  gjerne  gaa  saa  skaansomt  frem  som  mulig  mod  den  i 
mange  Henseender  vel  fortjente  Biskop.  Regjeringen  opfordrede  ham 
derfor  -til  selv  at  begjære  Afsked,  hvilket  han  ogsaa  gjorde  1664. 
Paa  Dødsleiet  forsikrede  han,  at  han  altid  havde  været  en  ret  Luthera- 
ner, men  indrømmede  dog,  at  han  i sine  Skrifter  havde  udtalt  sig 
uforsigtigt,  hvad  han  beklagede  og  ønskede  ugjort,  hvorfor  han  ogsaa 
maatte  erkjende,  at  Biskopeme  og  Øvrigheden  ikke  kunde  handlet 
anderledes  mod  ham,  end  de  af  Hensyn  til  Menighedemes  Sikkerhed 
maatte.  Han  døde  1670. 

Johannes  Terserus  blev  ved  Akademiets  Oprettelse  i Aabo  1640 
Professor  der  ; 1647  forflyttedes  han  i samme  Egenskab  til  Upsala, 
og  i 1658  udnævntes  han  til  Biskop  i Aabo.  Han  havde  i sine  yngre 
Aar  studeret  i Helmstådt  hos  Kalixt  og  tilhørte  afgjort  og  i langt 
høiere  Grad  end  Matthiæ  den  kalixtinske  Retning.  Ved  Rigsdagen 
1647  var  han  ligesom  Matthiæ  mod  det  inden  Prestestanden  reiste 
Forslag  til  Konkordieformelens  Indførelse,  men  endte  dog  ligesom 
Matthiæ  med  at  underskrive  Standens  Begjæring.  Ved  Rigsdagen 
1650  spillede  han  en  vigtig  politisk  Rolle  som  Talsmand  for  Kron- 
godsernes  Reduktion  og  for  Thronfølgens  Overførelse  til  det  Pfalziske 
Hus.  Herved  vandt  han  Karl  Gustavs  Yndest,  og  denne  gjorde  ham 
i 1658  til  Biskop  i Aabo.  I denne  Stilling  vakte  han  Strid  ved  sin 
Synkretisme,  samtidig  med  Hovedkampen  mod  Matthiæ.  I 1662  ud- 

gav  han  nemlig  en  Forklaring  over  Luthers  Katekisme,  i 
hvilken  man  fandt  flere  betænkelige  Novationer  og  Vildfarelser.  Hans 
eget  Domkapitel  med  Professor  Svenonius  i Spidsen  angreb  Bogen. 
En  Kommission  blev  nedsat  for  at  prøve  den,  og  Sagen  forelagdes 
derefter  Prestestanden  ved  Rigsdagen  1664.  Denne  tiltraadte  Kom- 
missionens  misbilligende  Dom,  og  Terserus  maatte  som  Følge  heraf 
vige  fra  sit  Embede.  Dog  fik  han  ligesom  Matthiæ  Tilladelse  til 
selv  at  begjære  sin  Afsked.  De  femten  Klagepunkter  mod  hans 
Bog  gik  for  Størstedelen  ud  paa  Beskyldning  for  Synkretisme  (Ter- 
serus paastaar,  at  Papister,  Kalvinister,  Gjendøbere  o.  s.  v.  har  Troens 
rette  Grund;  at  de  Artikler,  som  skiller  os  fra  Kalvinisterne,  er  af 
liden  Vegt;  han  hylder  Kalvinistemes  Inddeling  af  Budene;  han 
paastaar,  at  «gode  Gjeminger  er  nødvendige  til  Salighed»;  han  af- 
viger  i Læren  om  Kristi  Nedfart  til  Helvede,  han  taler  mod  Exorcis- 
men  o.  s.  v.).  Terserus  viste  under  Forhandlingerne  megen  Vaklen 
og  Ubestemthed,  han  erklærede  sig  villig  til  at  forandre  og  tilbage- 
kalde,  hvad  man  dadlede.  Dette  kunde  dog  ikke  redde  ham.  Men 
det  virkede  vel  i Forbindelse  med  hans  politiske  Holdning  med  til, 
at  han  senere  igjen  blev  tagen  til  Naade.  Han  blev  1665  ansat  som 
Sogneprest  ved  Riddarholms  Menighed  i 'Stockholm,  forflyttedes  tre 
Aar  efter  til  Clara  Menighed  og  udnævntes  endelig  1671  til  Biskop 
i Linkjøping  (f  1678).  Det  viste  sig,  at  han  fremdeles  holdt  fast  ved 
sine  synkretistiske  Anskuelser  men  det  kom  dog  ikke  senere  til*  aaben- 
bar  Strid. 

Disse  synkretistiske  Stridigheder  gav  Anledning  til  Konkordie- 
formelens  Indførelse.  Allerede  i 1647  havde  Prestestanden  an- 
draget  derom,  og  uagtet  Dronningen  ikke  samtykkede,  betragtede 
dog  Standen  sig  bunden  til  den.  Under  de  fornyede  Stridigheder 
med  Matthiæ  og  Terserus  bragtes  Forslaget  igjen  frem.  Ved  en 
Regj  eringsplakat  1663  blev  symbolsk  Autoritet  tillagt  den  hele 
Konkordiebog,  og  Rigets  Stænder  bekræftede  paa  Rigsdagen 
1664,  hvor  Matthiæs  og  Terserus’s  Sag  endelig  afgjordes,  denne  Be- 
slutning. 

Et  Decennium  tidligere  foregik  en  Begivenhed,  der  vakte  en 
overordentlig  Opsigt,  og  som  fyldte  den  protestantiske  Kristenhed 
— og  da  navnlig  det  svenske  Folk  — med  dyb  Sorg,  medens  den 
gav  Paven  Anledning  til  at  lade  et  høitideligt  Tedeum  afsynge  i 
Rom.  Det  var  Dronning  Kristinas  Overgang  til  den  romersk-katholske 
Kirke.  Ved  Gustav  Adolfs  Død  1632  var  hans  eneste  Datter  kun 
sex  Aar  gammel.  Hun  fik  en  omhyggelig,  men  lidet  kvindelig  Op- 
dragelse;  hun  lærte  Latin  og  Græsk  til  Fuldkommenhed,  talte  de 
fleste  levende  Sprog  og  var  vel  hjemme  i Filosofien  og  i de  theolo- 

giske  Spørgsmaal.  Hendes  Religionsundervisning  var  bleven  overdraget 
til  Hofprædikanten  Johannes  Matthiæ,  hvis  synkretistiske  Standpunkt 
vi  allerede  har  omtalt.  Han  paavirkede  hende  naturligvis  i samme 
Aand,  hvoraf  Følgen  blev,  at  hun  aldrig  af  Hjertet  kom  til  at  tilhøre 
den  lutherske  Kirke,  men  forholdt  sig  temmelig  indifferent  til  luthersk 
Tro  og  Bekjendelse.  Hendes  Interesser  drog  hende  desuden  i en 
ganske  anden  Retning.  Under  sit  Studium  af  den  gamle  og  nye 
Literatur  fik  hun  en  lidenskabelig  Kjærlighed  til  Videnskab  og  Kunst. 
Dels  for  at  tilfredsstille  sin  videnskabelige  og  kunstneriske  Trang, 
dels  givende  efter  for  sin  store  Forfængelighed  indkaldte  hun  en 
Mængde  berømte  udenlandske  Videnskabsmænd  til  sit  Hof.  Blandt 
disse  fandte9  ikke  alene  Katholiker  og.  Kalvinister,  men  ogsaa  erklæ- 
rede  Atheister.  Paavirket  af  disse,  begyndte  hun  lidt  efter  lidt  at 
tabe  al  Interesse  for  Religionen.  Det  var  saaledes  ikke  Religions- 
tvivl  eller  religiøs  Overbevisning,  der  tilskyndede  hende  til  denne 
Overgang.  Det  var,  som  altid  Tilfældet  er  med  religiøst  indifferente 
under  lignende  Forhold,  ganske  andre  Grunde,  der  blev  de  bestem- 
mende. Hendes  Overgang  til  den  katholske  Kirke  og  hendes  Thron-  - 
frasigelse  havde  uden  Tvivl  alene  sin  Grund  i hendes  brændende  Lyst 
til,  fri  for  alle  Regjeringens  Byrder,  at  kunne  drage  til  Syden  og  der 
udelukkende  at  leve  for  Kunst  og  Videnskab;  alle  Adgange  vilde  staa 
hende  mere  aabne,  naar  hun  tilhørte  den  Kirke,  som  var  den  her- 
skende i Kunstens  og  Videnskabens  forjættede  Land,  Italien.  Hen- 
des Lunefuldhed  og  hendes  Tilbøielighed  til  det  pikante  gjorde  dette 
betydningsfulde  Skridt  let  overkommeligt.  Da  hun  i 1654  havde  ned- 
lagt Regjeringen,  begav  hun  sig  først  til  Nederlandene,  hvor  hun  i 
Brussel  hemmelig  afsvor  sin  evangeliske  Tro,  demæst  i det  følgende 
Aar  til  Innsbruck,  hvor  hun  offentlig  gik  over  til  den  katholske  Kirke. 
Hendes  Overgang  havde  dog  ingen  Indflydelse  paa  den  svenske  Kirkes 
Tilstand,  uden  forsaavidt  man  blev  mere  agtpaagivende  ligeoverfor 
Rom  derved.  Men  i Rom  var  Glæden  saa  høitstemt,  som  skulde  selve 
den  protestantiske  Kirke  være  falden. 


Hvad  Omfang  og  Stift s inddeling  angaar,  omfattede  den 
svenske  Kirke  ved  Upsalamødet  1593  de  syv  gamle,  i den  katholske 
Tid  bestaaende  Bispedømmer:  Upsala , Linkjøping , Skara , Streng - 
næSy  Vesteraas , Vexiø  og  Aabo.  I denne  Stiftsinddeling  foregik  i det 
17de  Aarhundrede  flere  Forandringer  dels  ved  en  Deling  af  de  gamle 
omfangsrige  Stifter,  dels  paa  Grund  af  de  Erobringer,  som  Sverige 
gjorde  gjennem  sine  heldige  Krige.  I flere  af  de  ældre  Stifter  fand- 
tes  det  paa  Grund  af  deres  store  Omfang  fornødent  at  forøge  det 

biskopelige  Tilsyn.  Fra  først  af  skede  dette  paa  den  Maade,  at  man 
for  en  Del  af  Stiftet  beskikkede  en  Superintendent.  Et  saadant 
Superintendentur  betragtedes  paa  en  Vis  fremdeles  som  hørende  .til 
Stiftet;  derfor  førte  dets  Tilsynsmand  heller  ikke  Navnet  Biskop; 
han  blev  heller  ikke  som  Biskopen  indviet  til  sit  Embede,  men  han 
havde  en  Biskops  Rettigheder  og  Pligter,  kun  ikke  Ret  til  at  indvie 
Prester.  De  fleste  af  disse  Superintendenturer  gik  imidlertid  efterhaan- 
den  over  til  faste  Bispedømmer;  saaledes  Hernes  and  for  det  nordlige 
Sverige  (før  under  Upsala);  Marie  stad  (fra  1646  i Karlstad)  for 
Vermland  og  Dalsland  (før  under  Skara);  Gøteborg  for  en  Del  af 
Vestergøtland  og  senere  Bohuslen  og  Halland  (vunden  ved  Fredsslut- 
ningeme  i Brømsebro  1645  og  Roskilde  1658);  Kalmar  for  en  Del 
af  Østergøtland  og  Øland  (før  under  Linkjøping) ; Vis  by  for  Gotland 
(før  under  Linkjøping;  i Kalmarunionens  Tid  stod  Gotland  under 
Danmark  og  hørte  da  til  Roskilde;  senere,  da  Johan  III  ved  F reden 
til  Stettin  1570  opgav  sine  Fordringer  paa  Øen,  fik  denne  en  egen 
Superintendent,  som  beholdtes,  da  Øen  ved  Brømsebrofreden  1645 
igjen  kom  under  Sverige);  Viborg  for  en  Del  af  Finland  og  de  fra 
Russerne  erobrede  Lande.  Hertil  kom  saa  Lund  for  Skaane  og  Ble- 
kinge,  der  ved  Freden  til  Roskilde  blev  afstaaet  til  Sverige;  Narva , 
Rev  al  og  Riga  for  de  erobrede  Østersølande.  I de  tyske  Provinser, 
som  blev  vundne  ved  Vestfalerfreden  1648,  blev  derimod  den  bestaa- 
ende  Kirkeorden  beholdt,  og  de  vedblev  at  være  tyske.  Endelig  hørte 
Throndhjem  1658 — 1660  til  Sverige,  som  der  indsatte  en  svensk  Bi- 
skop Henning  Skytte , medens  Erik  Bredal  begav  sig  til  Thronde- 
næs,  til  den  Del  af  sit  Stift,  han  havde  igjen;  og  da  Karl  X Gustav 
efter  Roskildefreden  blev  liggende  paa  Sjælland,  indsatte  han  i 1659 
en  Biskop  over  Sjællands  Stift,  der  ligesom  Henning  Skytte  begyndte 
at  virke  som  Biskop,  en  Virksomhed,  som  dog  for  begges  Vedkom- 
mende strax  efter  blev  afbrudt  ved  Freden  til  Kjøbenhavn  1660. 

De  Foranstaltninger  til  Lappe  rnes  Omvendelse,  som  tidligere 
var  trufne,  navnlig  under  Karl  IX,  blev  under  Gustav  Adolf  og  Dron- 
ning Kristinas  Regjering  fortsatte  med  adskillig  Iver.  Der  oprettedes 
en  Skole  i Lyeksele , Kirker  blev  byggede  og  Skrifter  oversatte  paa 
Lappisk. 

Som  et  Annex  til  den  svenske  Kirke  kan  betragtes  Kolonien  Ny- 
Sverige.  Gustav  Adolf  havde  allerede  tænkt  paa  at  anlægge  en 
Koloni  i Amerika ; men  Planen  blev,  som  andre  af  Kongens  Planer, 
først  udført  efter  hans  Død  af  Axel  Oxenstjema.  Ny -Sverige  blev 
anlagt  1637  ved  Floden  Delawares  Munding.  Den  erobredes  allerede 
1655  af  Hollændeme,  som  igjen  1664  maatte  afstaa  den  til  Englæn- 
deme.  Den  engelske  Regjering  solgte  den  1682  til  Kvækeren  Wil- 

liam  Penn.  De  svenske  Kolonister  forblev  dog  under  disse  Omskif- 
telser i Landet  og  bevarede  sin  lutherske  Tro  ogKirkeorden  ligesom 
sit  svenske  Sprog  og  sine  svenske  Sæder.  Den  svenske  Regjering 
vedblev  ogsaa  paa  Kolonistemes  Begjæring  at  sende  dem  Prester 
(Karl  XI  sendte,  saaledes  1696  3 Prester  over).  Denne  Forbindelse 
med  Moderlandet  vedligeholdt  sig  langt  ind  i det  18de  Aarhundrede,  da 
Kolonien  endelig  var  fuldkommen  amerikaniseret.  De  svenske  Pre- 
ster i Kolonien  missionerede  ogsaa  blandt  Indianerne.  Var 
denne  Virksomhed  end  ikke  af  særdeles  store  Følger,  fortjener  den 
dog  at  nævnes  som  et  af  de  faa  Vidnesbyrd  fra  det  17de  Aarhun- 
drede om  en  Virksomhed  for  Hedningemissionen  inden  den  lutherske 
Kirke. 

§ 6. 

Suveræniteteos  Indføreise  i Danmark-Norge.  Kirkelove  og 

Kirkeboger. 

Ved  den  Rigsdag,  som  i 1660  sammenkaldtes  til  Kjøbenhavn , 
efterat  den  ulykkelige  Krig  med  Sverige  var  endt,  fik  Kongen,  Frede - 
rik  III , sig  overdraget  en  arvelig  Enevoldsmagt.  Da  Stæn- 
derne  under  Rigsdagen  overdrog  Kongen  Kongedømmet  som  arveligt, 
og  den  gamle  Haandfæstning  som  Følge  heraf  afskafiedes,  var  vistnok 
Meningen  fra  først  af  ikke  den,  tillige  at  gjøre  Kongedømmet  uind- 
skrænket.  Meget  mere  ventede  Stændeme  eller  ialfald  deres  Fler- 
hed,  at  der  skulde  udstedes  en  ny  Haandfæstning,  for  at  bestemme 
Stændemes  Rettigheder  og  Andel  i Styrelsen;  men  under  de  videre 
Forhandlinger  besluttedes,  paa  Forslag  af  Biskop  Svane , at  overdrage 
Kongen  selv  at  bestemme  disse  Rettigheder  eller  med  andre  Ord  at 
ordne  den  fremtidige  Forfatning,  og  heraf  benyttede  Kongen  sig  1661 
til  at  tilegne  sig  og  sine  Efterkommere  en  uindskrænket  Magt.  Rig- 
tignok  udfærdigede  Kongen  24de  Juni  1661  særlige  Privilegier  for 
hver  enkelt  Stand,  men  disse  fremtræder  ikke  som  nogen  almindelig 
Forpligtelse  eller  blivende  Grundlov  og  heller  ikke  som  nogen  Stæn- 
deme i og  for  sig  tilkommende  Ret,  men  som  en  Gave  «af  kongelig 
Naade  og  Mildhed»  og  med  den  Klausul,  at  de  «ikke  paa  nogen 
Maade  maatte  være  Kongens  Rettighed  eller  det  almindelige  Bedste 
til  Hinder».  De  Privilegier,  som  ved  denne  Leilighed  udfærdigedes 
for  Geistligheden  og  som  senere  af  Kristian  V blev  stadfæstede  og 
udvidede  1675,  vedrører  saaledes  heller  ikke  Kirkens  Styrelse  eller 
Forhold  til  Statsmagten,  men  kun  de  mere  underordnede  Forhold: 
Geistlighedens  personlige  Stilling,  Indkomster,  Prestegaarde  o.  s.  v. 

Som  vigtigere  og  mere  karakteristiske  Bestemmelser  kan  merkes,  at 
Kongen  fra  nu  af  vilde  forhandle  med  Geistligheden  gjennem  Bisperne, 
ilcke  gjennem  Lensmændene  (Amtmændene),  hvorved  de  adelige  Lens- 
mænds  tidligere,  for  Biskopeme  saa  ofte  ubehagelige  Indblanden  i geist- 
lige Sager  for  Fremtiden  blev  umuliggjort;  angaaende  Adelens  Pa- 
tronatsret  blev  det  bestemt,  at  den  herefter  kun  skulde  tilhøre 
dem,  som  dertil  af  Kongen  var  eller  blev  priviligeret;  de  Adels- 
mænd,  som  «fra  Arilds  Tidt  uomtvistet  havde  havt  saadan  Ret, 
skulde  beholde  den,  men  i alle  tvivlsomme  Tilfælde  bortfaldt  den  og 
kunde  alene  erhverves  som  et  kongeligt  Privilegium ; herved  fik  Ade- 
lens Patronatsret,  som  man  vil  se,  et  nyt  retsligt  Fundament. 

Derimod  blev  Hovedtrækkene  i Rigets  Forfatning  fastsatte  i 
Kongeloven  (underskrevet  14de  Novbr  1665,  men  først  publiceret 
1709),  der  skulde  være  en  blivende  Grundlov  for  Rigeme.  I Konge- 
lovens  § 1 heder  det;  «Den  bedste  Begyndelse  til  alting  er  at  be- 
gynde  med  Gud.  Det  første  derfor,  som  vi  for  alting  i denne  Konge- 
lov  ville  have  befalet,  er:  at  vore  Efterkommere,  Børn  og  Bømebørn 
i tusinde  Led,  Enevolds-Arvekonger  i Danmark  og  Norge  ære,  tjene 
og  dyrke  den  ene  sande  Gud  paa  den  Maade,  som  han  sig  i sit  hel- 
lige  og  salige  Ord  aabenbaret  haver,  og  vores  kristelige  Tro  og  Be- 
kjendelse  derom  klarligen  formelder  efter  den  Form  og  Maade,  som 
den  rent  og  uforfalsket  er  fremstillet  i den  Augsburg ske  Kon* 
fession  1530  og  ved  samme  Tro  holde  Landsens  Indbyg- 
gere  og  den  vældelig  haandhæve  og  beskjærme  mod  alle  Kjættere, 
Sværmere  og  Gudsbespottere » . I Lovens  § 2 kaldes  Kongen  «det 
ypperste  og  høieste  Hoved  her  paa  Jorden  over  alle  menneskelige 
Love,  og  som  ingen  anden  Herre  og  Dommer  kjender  over  sig  enten 
i geistlige  eller  verdslige  Sager  uden  Gud  alene».  Efter  § 6 skal 
Kongen  «have  høieste  Magt  over  alt  Kleresiet  fra  den  høieste  til  den 
laveste;  at  beskikke  og  anordne  al  Kirke-  og  Gudstjeneste;  Møder, 
Sammenkomster  og  Forsamlinger  om  Religionssager,  naar  han  det 
raadeligt  agter,  byde  og  forbyde ; kortelig  at  sige,  skal  Kongen  nu  have 
Magten  at  bruge  alle  Regalier  og  jura  majestatis,  hvad  Navn  de  og 
kunne  have».  Faktisk  var  imidlertid  allerede  tidligere  Kongen  som 
sutnmus  episcopus  i ubestridt  Besiddelse  af  det  høieste  Kirkeregi- 
mente,  og  den  Forandring,  som  i denne  Henseende  foregaar  ved  Su- 
verænitetens Indførelse,  bestaar  derfor  væsentlig  deri,  at  for  det  første 
den  Myndighed,  som  efter  de  episkopalistiske  og  territorialistiske 
Grundsætninger  allerede  tilkom  ham,  nu  blev  udvidet  og  videre  gjen* 
nemført,  og  for  det  andet  at  han  fra  nu  af  øvede  denne  sin  kirkelige 
Myndighed  uindskrænket  af  Rigsraad  og  Stænder.  Kongen  blev  alt- 
saa  enevældig  i Kirkens  Styrelse  som  i Statens  (Cæsareopapisme). 

Den  skeede  Forandring  var  imidlertid  i hvert  Fald  saa  indgribende, 
at  den  gjorde  det  nødvendigt  at  foretage  en  Revision  ligesaavel  af 
den  ældre  kirkelige  Lovgivning  som  af  den  borgerlige.  Biskop  Svane , 
som  havde  spillet  en  Hovedrolle  ved  Enevoldsmagtens  Indførelse  og 
til  Løn  herfor  ophøiedes  til  Erkebiskop  og  fik  andre  Beviser  paa 
Kongens  Gunst,  fremkom  med  et  Forslag  til  Oprettelse  af  et  const- 
storium  generale,  i hvilket  Erkebispen  skulde  præsidere,  og  som  skulde 
stilles  i Spidsen  for  det  hele  Kirke-  og  Skolevæsen.  Men  dette  Erke- 
bispens  Forslag  blev  ganske  lagt  til  Side;  Svanes  Erkebiskopstitel 
blev  en  blot  og  bar  personlig  Ærestitel,  som  faldt  bort  ved  hans  Af- 
gang.  Da  Regjeringskollegieme  ordnedes,  blev  Kirkevæsenet  sammen 
med  andre  Ting  lagt  under  Kancelliet,  og  den  Revision  af  den 
ældre  Lovgivning,  som  Regjeringen  satte  igang,  indskrænkede  sig  hoved- 
sagelig  til  at  foretage  de  Forandringer,  som  den  Kongen  nu  tillagte 
Enevoldsmagt  gjorde  nødvendige,  samt  derhos  i det  enkelte  at  rette 
paa  hvad  Mangler  der  maatte  findes.  Der  viser  sig  heller  ikke  noget 
Spor  til,  at  Geistligheden  har  havt  noget  Ønske  om  at  vinde  for 
Kirken  en  større  eller  mindre  Grad  af  Selvstændighed.  Den  havde, 
hvor  den  fremkom  med  sine  Krav,  nærmest  kun  sine  personlige  For- 
hold for  Øie  eller  Standens  Stilling  til  de  andre  Stænder,  især  Ade- 
len1). Revision  af  de  gjældende  Kirkelove  (Ordinansen,  Riberartik- 
lerne  og  Recessen)  foregik  i Forbindelse  med  Revisionen  af  den 
verdslige  Lovgivning  og  fuldførtes  først  under  Kristian  V. 

Allerede  forinden  bevirkede  imidlertid  Enevoldsmagten  flere  ikke 
uvigtige  Forandringer  i enkelte  Punkter.  Navnlig  gjælder  dette  den 
Menighederne  ved  Ordinansen  hjemlede  Kald s r et.  Denne  var  en  af 
de  faa,  saagodtsom  eneste  Spor  af  Menighedens  Selvstyrelse,  som 
endnu  bestod.  Men  derfor  kunde  den  heller  ikke  bestaa  med  den 
Grundsætning,  at  al  Magtfylde  skulde  samles  i Kongens  Person;  thi 
denne  krævede,  at  den  selvstændige  Myndighed,  som  hidtil  havde 
været  tilstaaet  Menighed,  Kommune  eller  enkelte  høiere  Embedsmænd, 
herefter  skulde  gaa  over  til  Regjeringen  selv.  Bispestolene  havde 
Kongerne  allerede  længe  besat  paa  egen  Haand  med  Tilsidesættelse 
af  Ordinansens  Valgbestemmelser.  Ogsaa  i Menighedemes  Ret  til  at 
vælge  sin  Prest  var  der  allerede  under  Kristian  IV  oftere  blevet  gjort 
Indgreb  ved  kongelige  Expektancebreve,  som  tilsagde  en  Kandi- 
dat Befordring  snart  i Almindelighed  snart  til  et  bestemt  Kald.  Saa- 
danne  Expektancebreve  blev  efter  Enevoldsmagtens  Indførelse  hyppi- 

*)  Smlg.  Biskop  Kragelunds  Betænkning  {Helveg  S.  450  ff.)  og  det  norske  Preste- 
skabs  Forestilling  ved  de  norske  Stænders  Hyldning  af  Arvekongen  i Kristiania 
den  6te  August  1661  (Z.  Daae:  Geistliges  Kaldelse  S.  43  ff.  og  Z.  Daat\  Thr. 
Stifts  geistl.  Hist.  S.  222  ff.). 

gere  og  hyppigere,  uden  at  dog  Menighedemes  Kaldsret  ophævedes 
ved  noget  udtrykkeligt  Lovbud.  Saadanne  Kongebreve  og  Menigheds- 
valgene  krydsede  stundom  hinanden  endog  paa  den  Maade,  at  den  af 
Sognemændene  valgte  Prest,  efter  allerede  at  have  tiltraadt  Embedet, 
maatte  opgive  det  til  den,  hvem  Kongen  havde  givet  Expektance 
paa  det.  Studenter,  som  havde  udmerket  sig  under  Kjøbenhavns 
Beleiring,  blev  især  ofte  belønnet  paa  denne  Maade.  Et  kongeligt 
Reskript  af  4de  Juni  1667  klagede  derfor  over,  at  «ofte  naar 
nogen  af  Kongen  med  Prestekald  er  bleven  benaadet,  er  en  anden, 
forinden  hans  Ankomst  til  Kaldet,  allerede  indsat  i det,  hvorfor  da 
enten  Kongens  Brev  maa  tabe  Respekt,  eller  den  anden  med  Vemod 
maa  vige»,  og  paalagde  derfor  Biskoperne  at  indmelde  til  Kancelliet, 
hver  Gang  et  Valg  var  foregaaet,  og  at  udsætte  Ordinationen,  indtil 
kongelig  Resolution  indløb.  Et  Reskript  af  20de  Mai  1670  be- 
stemte, at  Amtmændenes  Kollatser  skulde  bortfalde,  og  Presterne 
herefter  indsende  Embedsed  til  Kancelliet.  Hermed  var  Presternes 
Overgang  til  Kongens  Embedsmænd  fuldendt,  og  Menighedsval- 
get  faktisk  afskafiet,  endskjøndt  det  udtrykkelige,  nye  Lovbud  først 
kom  i Kristian  V’s  Lov. 

Et  andet  Punkt,  hvori  den  frie  Raadighed,  som  Enevoldskongen 
nu  havde,  gjorde  sig  gjældende  paa  en  sørgelig  Maade,  var  med  Hen- 
syn til  Kirkens  Gods.  Navnlig  skal  vi  merke,  at  ved  et  Reskript 
af  25de  Januar  1666  ophævedes  Domkapitlerne,  og  deres  ansee- 
lige Jordegods  inddroges  af  Staten.  Det  havde  blandt  andet  den  be- 
klagelige Følge,  at  de  under  Kristian  IV  oprettede  Gymnasier,  der 
var  doterede  af  Kannikegodset,  gik  tilgrunde  paa  Grund  af  manglende 
Pengemidler,  saaledes  ogsaa  Kristiania  Gymnasium.  Hvortil  de  ind- 
dragne  Præbender  blev  anvendte,  lader  sig  ikke  sige  med  Bestemt- 
hed;  men  ofte  ialfald  blev  de  udlagte  til  Ryttergods  eller  til  Løn- 
ning af  den  staaende  Milits.  Derfor  heder  det  ogsaa  i en  gammel 
Satire: 


«Hvor  mangt  et  Provesti,  hvor  mangt  et  Kannikdømme. 
hvor  mangt  Kapitel  maa  til  Ryttergods  heftrømme. 

Det,  som  til  Alterbog  og  Bibel  fordum  laa, 
til  Sadel  og  Pistol,  til  Rytterhest  mon’  gaa»  *). 

Det  Lovgivningsarbeide,  der  som  en  Følge  af  Suverænitetens  Ind- 
førelse blev  sat  igang,  fuldførtes  først  under  Kristian  V.  I 1683  ud- 
kom  Kristian  V’s  Danske  Lov  og  i 1687  hans  Norske  Lov. 
De  omfatter  ogsaa  den  kirkelige  Lovgivning,  idet  Lovens  Anden 
Bog  handler  «om  Religionen  og  Geistligheden».  Danske  Lov 


*)  Helveg . S.  468. 

var  allerede  før  Frederik  III  s Død  (1670)  saagodtsom  færdig  fra  den 
Kommission,  til  hvem  dens  Udarbeidelse  var  overdraget.  Men  det 
ansaaes  ønskeligt  endnu  engang  at  gjennemgaa  Udkastet;  senere  kom 
den  svenske  (skaanske)  Krig  imellem  og  gjorde  Stans  i Arbeidet. 
Efterat  Krigen  var  endt,  blev  det  igjen  optaget  og  fuldført,  hvorefter 
den  nye  Lov  publiceredes  23de  Juni  1683.  I den  oprindelige  Kom- 
mission havde  Erkebiskop  Svane  Sæde;  i Anledning  af  det  fornyede 
Gjennemsyn  fik  Svanes  Eftermand  Hans  Vandal  (1673)  og  de  øvrige 
Biskoper  (1674)  Befaling  til  at  gjennemgaa  Udkastets  Anden  Bog; 
ved  den  endelige  Revision  overdroges  denne,  hvad  de  kirkelige  Love 
angik,  til  Sjællands  Biskop  Hans  Bagger , Hofprest  Hans  Leth  og 
Prof.  Kristian  Nold . I 1682  fik  de  norske  Biskoper  Befaling  til  at 
gjennemgaa  den  . norske  Kirkeordinans  og  afgive  sine  Betænkninger; 
efterat  disse  var  gjennemgaaede,  publiceredes  Norske  Lov  15de 
April  1687. 

Begge  Love  stemmede  væsentlig  i Indhold.  Den  nye  Lovbog 
byggede  paa  den  ældre  Lovgivning,  Kirkeordinansen  og  Kristian  IVfs 
Reces.  Den  havde  nærmest  stillet  det  som  sin  Opgave  at  samle  og 
ordne  de  ældre  Bestemmelser  og  derhos  at  gjennemføre  og  ændre 
disse  i Overensstemmelse  med  Enevoldsmagtens  Grundsætning.  Tiden 
var  overhovedet  i alle  Retninger  ikke  skabende  fra  nyt  af,  men  kun 
samlende,  ændrende  og  bearbeidende  det,  som  var  overleveret.  I 
Lovgivningen  kunde  den  saameget  mere  blive  ved  dette,  som,  efter 
hvad  vi  tidligere  har  bemerket,  Kirkestyrelsen  ogsaa  før  Suverænite- 
tens  Indførelse  laa  i Kongens  Haand.  I Lovbogen,  som  ordret  gjen- 
tager  Kongelovens  Bestemmelser  om  Kongens  kirkelige  Magt  (iste 
Bog  iste  Kap.  § 1),  blev  nu  ogsaa  de  før  omtalte  Forandringer  i 
Kaldsretten  udtrykkelig  fastsatte ; dog  indrømmer  den  (2 — 3 — 2)  Me- 
nigheden  endnu  et  votum  negativum  o : Menigheden  skulde  have  Ret 
til  at  nedlægge  Indsigelse  mod  den  af  Kongen  eller  Kirkepatronen 
beskikkede,  og  denne  Indsigelse  skulde  tages  tilfølge,  hvis  den  var 
berettiget;  men  denne  Bestemmelse  har,  saavidt  vides,  aldrig  havt 
nogen  praktisk  Betydning.  Provstevalget  skulde  som  før  foretages 
af  Presterne,  hvorimod  Biskoperne  skulde  beskikkes  af  Kongen. 
Det  kan  bemerkes,  at  Bagger  og  hans  theologiske  Medkommitterede 
under  den  sidste  Revision  drev  paa  at  faa  Konkordieformelen 
indført  som  Symbol,  men  Kommissionens  juridiske  Medlemmer  havde 
Betænkeligheder  herved  og  henviste  til  Kongen,  som  oghaa  erklærede 
sig  herimod.  Loven  foreskriver  altsaa  som  Lærenorm  kun  de  tre 
økumeniske  Symboler,  den  uforandrede  Augsburgske  Konfession  og 
Luthers  lille  Katekisme. 

Kirkeritualet  1685 . Lovens  Anden  Bog  havde  af  den  ældre 
Kirkelov  kun  optaget  de  egentlig  kirkeretslige  Bestemmelser,  deri- 
mod  ikke  de  rituelle.  Disse  blev  samlede  i Kirkeritualet , hvis  Ud- 
arbei deise  ved  Reskript  af  9de  Septbr.  1682  blev  overdraget  til  Sjæl-  * 
lands  Biskop  Hans  Bagger , Stiftsprovst  i Kjøbenhavn  Henr.  Borne - 
mann.  Dr . Hans  Leth  og  Fyens  Biskop  Thomas  Kingo . Det  udkom 
25de  Juli  1685  og  gjælder  endnu  den  Dag  idag.  Det  nye  Ritual 
imødesaaes  og  mødtes  med  megen  Mistænksomhed;  man  frygtede 
Forandringer  i Kirkeskikkene  og  i «Religionen».  Denne  Frygt  viste 
sig  dog  ganske  ugrundet  Bagger  kunde,  da  Ritualet  udkom,  med 
fuld  Grund  sige:  »Intet  er  her  forandret  i det  gamle,  intet  nyt  er 
føiet  til,  uden  hvad  der  enten  allerede  forud  har  været  i Brug  eller 

bedre  kunde  tjene  til  at  fremme  god  Orden. Derfor  maa  de 

skamme  sig  over  deres  Ubesindighed,  som  enten  have  sat  hint  Rygte 
i Omløb,  eller  som  dog  have  fremmet  det  ved  at  laane  Øre  til  saa- 
danLøgn».  Ritualet  stillede  det  alene  som  sin  Opgave  at  samle  de 
ældre  rituelle  Bestemmelser  og  bringe  dem  i en  bedre  Orden;  selv 
hvor  det  kan  synes,  som  om  det  foreskriver  noget  nyt,  var  dette 
neppe  andet,  end  hvad  der  allerede  ved  Skik  og  Vedtægt  var  i Brug 
paa  enkelte  Steder.  Distribut ionsformelen  ved  Nadveren  be- 
stemtes  at  skulle  lyde,  som  den  endnu  bruges:  «dette  er  Jesu  sande 
Legeme  (Blod)»1).  Jordpaakastelsen  ved  Begravelser,  som  efter 
al  Rimelighed  allerede  havde  været  brugt  før,  blev  først  nu  udtryk- 
kelig  paabudt.  Ved  Ordinationen  foregik  den  Forandring,  at  me- 
dens  Ordinansen  lod  Haandspaalæggelsen  foregaa  under  Forbønnen 
for  Ordinanden,  blev  det  nu  ved  Kirkeritualet  forordnet,  at  den  skulde 
foregaa,  idet  det  hellige  Embede  blev  Ordinanden  overdraget  i den 
treenige  Guds  Navn. 

Alter  bogen  1688 . Ritualet  gav  dog  ikke  alle  de  rituelle  Forskrif- 
ter i deres  fulde  Udstrapkning.  Det  har  ikke  Texteme,  Kollekterne 
eller  de  udførlige  liturgiske  Formularer,  men  antyder  dem  kun,  hvad 
der  ogsaa  er  Tilfældet  med  Ordinansen.  Ligesom  den  gamle  Ordi- 
nans derfor  havde  faaet  Alterbogen  som  et  nødvendigt  Supplement 
ved  Siden  af  sig,  saaledes  vedblev  fremdeles  Alterbogen  at  gaa  ved 
Siden  af  Ritualet.  Ogsaa  den*  blev  nu  revideret.  Dette  Arbeide  ud- 
førtes  af  Bagger.  Den  7de  April  1688  udkom  med  kongelig  Stad- 
fæstelse  den  nye  Alterbog,  der  imidlertid  ikke  indeholder  noget- 
somhelst  nyt. 

Som  et  Supplement  til  Ritualet  kan  man  betragte  den  kongelige 
Forordning  af  27de  Marts  1686  om  den  almindelige  Bo  ds-  og 

“ * 

*)  Smlgn.  Side  333'  ff. 

Bededag,  der  traadte  istedenfor  de  tre  extraordinære  Bededage,  som 
tidligere  blev  anordnede  for  hvert  Aar.  Den  lagdes  til  fjerde  Fredag 
efter  Paaske,  udstyredes  med  en  tredobbelt  Gudstjeneste  og  omgjær- 
dedes  med  strenge  Bud  om  Faste  og  Sabbatshvile.  Texteme  er  af 
Bagger , der  ogsaa  har  forfattet  Dagens  Bøn. 

. Hans  Bagger , der,  som  vi  har  seet,  med  Iver  deltog  i alle  de 
kirkelige  Forhandlinger  i denne  Tid,  var  født  1646  i Lund,  hvor  Fa- 
deren blev  Professor  ved  det  nyoprettede  svenske  Universitet.  Efter 
at  være  bleven  Student  ved  Lunds  Gymnasium,  studerede  han  uden- 
lands  ved  Universiteteme  i Kjøbenhavn,  Leipzig  og  Wittenberg;  paa 
det  sidstnævnte  Sted  var  han  i den  bekjendte  Abraham  Calows  Hus. 
23  Aar  gammel  ansattes  han  som  Professor  philosophiæ  i Lund,  men 
da  han  havde  sin  meste  Slægt  i Danmark  (Biskop  Vandal  var  hans 
Fætter),  ønskede  han  helst  at  faa  Ansættelse  der.  Dette  sit  Ønske 
fik  han  ogsaa  opfyldt,  da  han  i 1674  blev  udnævnt  til  Stiftsprovst  og 
Prest  til  Frue  Kirke  i Kjøbenhavn.  Kort  Tid  efter  ægtede  han  sin 
Formands  unge  Enke,  Margrete  Schumacher,  Griffenfeldts  Søster.  Det 
var  vel  især  dette  Svogerskab,  som  gjorde  ham,  kun  29  Aar  gammel, 
til  Sjællands  Biskop  1675.  Men  Valget  retfærdiggjorde  han  i hvert 
Fald  ved  sin  Nidkjærhed  og  overlegne  Dygtighed.  Han  døde  1693. 

Blandt  de  i dette  Tidsrum  udkomne  Kirkebøger  maa  demæst 
nævnes  den  Kingoske  Salmebog  af  i6pp.  Den  første  Kirkesalme- 
bog,  Hans  Thomissøns,  vedblev  gjennem  hele  det  16de  og  den  første 
Halvdel  af  det  17de  Aarhundrede  at  være  den  egentlige  Kirkesalme- 
bog.  Imidlertid  voxede  Salmeskatten  efterhaanden  dels  ved  nye  origi- 
nale Salmer,  dels  ved  Oversættelser.  Fra  Midten  af  Aarhundredet 
besørgede  kjøbenhavnske  Boghandlere,  Moltken,  Cassuben,  Paulli  m.  il., 
nye  Udgaver,  hvori  var  optaget  en  hel  Del  nye  Salmer,  mest  oversatte, 
som  uden  nogen  Plan  tryktes  ud  af  Andagtsbøger.  Følgen  heraf  var 
ikke  blot,  at  hver  Kirke,  ja  hver  Kirkegjænger  havde  sin  Salmebog, 
men  ogsaa,  at  den  ene  af  disse  vrimlede  værre  end  den  anden  af  Feil 
og  Mangler.  Hertil  kom,  at  Tiden  stillede  større  Fordringer  til  den 
formelle  Behandling  og  ikke  længere  kunde  lade  sig  nøie  med  den 
høist  ufuldkomne  Form,  hvori  Salmeme  fra  det  forangaaende  Aarhun- 
drede forelaa.  For  baade  at  tilfredsstille  Tidens  mere  udviklede  Smag 
og  for  at  raade  Bod  paa  den  herskende  Mangel  paa  Enhed  havde 
man  tænkt  paa  en  Revision  af  Kirkesalmebogen.  Baade  Resen  og 
Broch mand  havde  interesseret  sig  for  denne  Sag;  den  sidste  havde 
ogsaa  sat  sig  i Forbindelse  med  Presten  i Slangerup,  Søren  Poulsen 
Jiidichær  ( Gullandsfar ),  som  begyndte  paa  Arbeidet ; men  der  kom 
denne  Gang  intet  ud  af  det  hele.  Først  i Aaret  1683  blev  der  gjort 

Alvor  af  Sagen,  idet  Fyens  Biskop  Thomas  Kingo  da  fik  kongelig 
Befaling  til  at  revidere  Salmebogen. 

Thomas  Kingo , hvis  Slægt  stammede  fra  Skotland,  blev  født 
1634  i Slangerup.  Fra  Presteembedet  i sin  Fødeby  kaldtes  han  1677 
ved  Kongen  Kristian  V's  synderlige  Gunst  til  Bispestolen  i Fyen. 
Biskop  Kingo  deltog  i flere  af  de  i kirkelig  Henseende  vigtige  For- 
handlinger, som  udmerker  Kristian  V’s  Tid  (f.  Ex.  i Forhandlingeme 
om  Ritualet) ; men  det  er  dog  fornemmelig  som  Salmedigter,  han  har 
vundet  et  udødeligt  Navn  i Norden.  I Aaret  1674  udgav  han  første 
Part  af  sit  «Aandelige  Sjungekor»  eller  Morgen  og  Aftensange 
samt  de  syv  Davids  Pønitensesalmer,  bestemte  til  Husandagt.  Det 
hørte  til  Bogens  merkelige  Egenskaber,  at  Kingo  til  endel  af  disse 
Salmer  havde  valgt  «velklingende  og  behagelige  Melodier»  fra  bekjendte 
Folkeviser.  Karakteristisk  er  ogsaa  Kingos  Ord  i Dedikationen  til 
Kongen:  «Vi  have  hverken  behov  at  laane  eller  udi  Rimkunsten  det 

ringeste  at  eftergive  de  Tyske  og  andre  Landes  Folk  \ thi  de  Danskes 
Aand  er  dog  ikke  saa  fattig  og  forknyt,  at  den  jo  kan  stige  ligesaa 
høit  mod  Himmelen  som  andres,  alligevel  at  den  ikke  bliver  ført  paa 
fremmede  og  udlændiske  Vinger».  Kingos  «Aandelige  Sjungekor» 
blev  efter  Biskop  Deichmanns  Ord  «med  stor  Hjertens  Lyst  og  Be- 
gjærlighed  baade  af  Høie  og  Lave  modtaget».  Det  var  derfor  ganske 
naturligt,  da  man  begyndte  for  Alvor  at  berede  Udgivelsen  af  en  ny 
Kirkesalmebog,  at  dette  Hverv  blev  overdraget  Biskop  Kingo. 

Kingo  tog  ogsaa  strax  fat  paa  Sagen  med  megen  Iver,  han 
anlagde  endog  et  Bogtrykkeri  i Bispegaarden ; men  Stoffet  svulmede 
saaledes  op,  at  da  han  efter  sex  Aars  Forløb  var  færdig  med  den 
første  Halvdel  «Vinterparten»  (1689),  havde  denne  faaet  et  saa  stort 
Omfang,  som  man  oprindelig  havde  beregnet  for  hele  Salmebogen. 
«Vinterparten»  indeholdt  267  Salmer,  af  hvilke  136  var  originale  af 
Kingo  selv,  omtrent  20  af  samtidige  Forfattere  (Brunsmand,  Naur  o.  fl.), 
Resten  gamle  Salmer,  der  for  Størstedelen  var  «oppudsede».  Bogen 
fik  ogsaa  strax  kongelig  Autorisation,  men  merkelig  nok  blev  denne 
Autorisation  øieblikkelig  igjen  kaldt  tilbage.  Det  syntes  endog,  som 
om  man  vilde  fratage  Kingo  al  Andel  i Salmebogens  Aflattelse.  Man 
overdrog  dette  nemlig  til  en  anden,  Domprovsten  i Roskilde  Søren 
Jonassen,  den  vigtigste  af  dermed  Kingo  samtidige  Salmedigtere,  hvis 
Salmer  dog  ikke  som  Kingos  var  originale,  men  væsentlig  frie  Bear- 
beidelser og  Oversættelser  af  tyske  Forbilleder.  Kingo  tog  sig  natur- 
ligvis meget  nær  af  denne  Tilsidesættelse;  han  gav  ogsaa  sin  Harme 
Luft  i de  Vers,  han  skrev  i nogle  Exemplarer  af  den  kasserede  Salme- 
bog, som  han  forærede  sine  Venner: 

«Gak,  hudeflettet  Bog,  du  tør  vel  Plaster  finde 
Og  rene  Sjæie,  som  vil  dine  Saar  forbinde. 

Gak,  sjung  din  Sorrig  hen;  det  tør  end  blive  godt, 

Thi  Ære  fødes  tit  udaf  vanartig  Spot». 

Det  Haab,  Kingo  her  udtalte,  blev  ogsaa  opfyldt.  Heller  ikke 
Søren  Jonassøns  Udkast,  hvori  ikke  en  eneste  af  Kingos  Salmer  var 
optaget,  blev  taget  for  godt.  Derimod  nedsattes  ved  kongelig  Re- 
skript af  17de  Marts  1696  en  Kommission,  bestaaende  af  Sjællands 
Biskop,  de  theologiske  Professorer  og  sex  kjøbenhavnske  Geistlige, 
som  skulde  tilveiebringe  en  ny  ftildkommen  Salmebog.  Af  dette  Re- 
skript kan  det  sees,  hvad  der  var  indvendt  mod  Kingos  « Vinterpart» ; 
han  havde  optaget  for  meget  nyt,  og  han  havde  ikke  været  varsom 
nok  i sin  Omarbeidelse  og  « Oppudsning»  af  de  gamle  Salmer.  Det 
blev  nemlig  paalagt  Kommissionen  «med  Flid  at  gjennemgaa  og  efterse 
saavel  den  Salmebog,  Dr . Kingo  har  ladet  udgaa,  som  andre  bruge- 
lige  Salmebøger  og  deraf  udvælge  de  gode  gamle  og  nye  Salmer  . . . 
og  udelukke  alle  nyligen  indførte  Salmer,  som  enten  af  Indhold  eller 
Stil  kan  synes  ubekvemme  til  gemene  og  enfoldige  Kristnes  Andagt 
at  vække.  Om  og  i fømævnte  gamle  Salmer  skulde  findes  nogle 
Ord  og  Sentenser,  som  af  vor  Religions  Fiender  vrangelig'  kunne  for- 
tolkes, eller  og  ei  er  . . . tydelig  efter  nuværende  Sprogs  Art  . . ., 
da  skulle  I saadanne  Ord  og  Sentenser  paa  føieligste  og  enfoldigste 
Maade  rette  og  lempe  . . . foruden  at  gjøre  nogen  unyttig  Forandring 
efter  verdslig  Veltalenheds  Regler  og  Poesi,  som  i ringeste  Maade 
kunde  besvære  eiler  hindre  de  enfoldige  i deres  Andægtighed». 

Kommissionen,  med  hvem  Kingo  traadte  i Forbindelse  og  til 
hvem  han  stadig  indsendte  nye  Salmer  til  «Sommerparten»,  fuldendte 
sit  Hverv  til  den  fastsatte  Tid,  Paasken  1697.  Kingo  havde  først 
haabet,  at  hans  Arbeide  skulde  blive  lagt  til  Grund  for  Kommissio- 
nens  Forhandlinger,  men  saa  sig  dog  skuffet  heri.  Og  skuffet  følte 
han  sig  ogsaa,  da  Salmebogen  forelaa  færdig  fra  Kommissionens 
Haand.  Thi  medens  der  alene  i hans  «Vinterpart»  fandtes  136  Sal- 
mer af  ham  selv,  og  han  desuden  stadig  havde  sendt  nye  Salmer  til 
Kommissionen,  fandt  han  kun  86  af  sine  Salmer  optagne  i den  nye 
Kirkesalmebog.  Paa  den  anden  Side  var  dog  dette  Antal  af  Kingoske 
Salmer  saa  stort  — de  udgjorde  henimod  en  Trediepart  af  det  hele 
— , at  den  nye  Salmebog  med  Rette  kan  kaldes  *Den  Kingoske 
Salmebog ».  Kingo  fik  ogsaa  kongeligt  Privilegium  paa  i 10  Aar  at 
trykke  og  sælge  den,  ligesom  det  ogsaa  blev  ham  overdraget  at  for- 
færdige  Gradualer  eller  Salmemelodier  til  Brug  i Kirkerne.  Baade 
Salmebogen  og  Gradualet  udkom  1699,  trykt  i Odense.  I over  hun- 
drede Aar  var  den  Kingoske  Salmebog  den  almindelig  brugte  i Danmark 

og  Norge,  og  den  har  paa  mange  Steder  holdt  sig  lige  til  vor  Tid1). 
— Thomas  Kingo  indtager  som  Salmédigtér  en  meget  høi  Plads. 
Hans  Digtning  udmerker  stg  ved  en  troskraftig  Friskhed  og  Djærv- 
hed,  der  som  oftest  formaar  at  give  Tankerne  et  Udtryk,  der  er  præ- 
get  af  Høihed  og  Fynd;  hans  Digtning  er  en  levende  og  kraftig 
Reproduktkm  af  det  objektivt-historiske  Trosindhold  og  vil  derfor  til 
enhver  Tid  have  sin  blivende  Betydning.  - 

Biskop  Kingo  Omtales  ellers  som  en  myndig  Mand,  som  derfor 
ogsaa  til  forskjellige  Tider  saa  sig  indviklet  i Stridigheder  og  Pro- 
cesser,  saaiedes  navnlig  med  Stiftamtmanden  i Fyen  Winterfeldt  om 
Grænserne  for  den  verdslige  og  geistlige  Myndighed  i Stiftet ; Kingo1 
fandt  i denne  Sag  Medhold  hos  Regjeringen;  senérehen  med  Stifts- 
provsten  i Odense  Mag . Jørgen  Karstens , hvem  han  anklagede  for 
Insubordination.  Under  denne  Proces,  som  fra  begge  Sider  førtes 
med  stor  Bitterhed,  døde  Kingo  1703;  men  Sagen  blev  efter  hans 
Død  paadømt  i Høiesteret  til  hans  Fordel.  — Kongens  Gunst  besad 
han  i høi  Grad ; han  skyldte  den  især  sin  Digtergave,  som  han  ellers 
ikke  blot  øvede  paa  det  aandelige  Felt  i men  ogsaa  anvendte  til  at 
besynge  Kongens  Krigsbedrifter  («Kristian  V’s  Ledingstog»  i den 
skaanske  Krig)  o.  1.  I sin  «Samsøs  Beskrivelse»  besang  han  denne 
Øs  Herligheder  og  dedicerede  den  til  Griffenfeldt , som  eiede  Øen. 
Han  modtog  derfor  mange  Beviser  paa  den  kongelige  Naade;  han 
blev  endog  ophøiet  i Adelsstanden  med  en  Pegasus  over  Halvmaanen 
og  tre  Stjerner  i sit  Vaaben. 

I Norge  maa  nævnes  Samuel  Olsen  Brun , Prest  i Kragerø 
(omkr.  1690),  som  udgav  sit  «Sjungende  Tidsfordriv»,  hvoraf  i Land- 
stads Salmebog  er  optaget:  «Nu  Solen  gaar  ned»  (Landst.  No.  615), 
«I  Jesu  Navn  fra  Hjemmehavn»  (No.  595),  Markus  Karstensen  Vol - 
qvarts , Sogneprest  til  Ørlandet  (f  1720),  som  i 1714  udgav  «Sjælens 
Luth»,  den  bergenske  Digterinde  Dorothea  Engelbretsdalter  og  den 
nordlandske  Folkedigter  Petter  Dass,  hvis  Slægt  stammer  fra  Skot- 
land.  Alle  disses  Skrifter  bliver  endnu  i vore  Dage  optrykte.  Doro- 
thea Engelbretsdatter  (f  1716)  var  en  Datter  af  Engelbret  Jørgensen, 
Rektor  og  senere  Sogneprest  ved  Domkirken  i Bergen.  Hun  var 
gift  med  Mag.  Ambrosius  Hardenbeck , der  sukcederede  hendes  Fa- 
der i Embedet.  I «Sjælens  Sangoffer»,  der  udkom  1678,  synger  hun 
om  Sjælens  Brudgom,  for  hvem  hun  udøser  sit  Taare-  og  Takkeoffer. 
Flere  af  hendes  Salmer  er  optagne  i Landstads  og  Hauges  Salme- 
boger, f.  Ex.:  «Verdens  Ørken  mørk  og  taaget»  (Landst.  No.  239), 
«Jeg  er  en  Fremmed  her  i Landet»  (Landst.  No.  243),  «Naar  Verden 


*)  Kingos  Salmer  er  udgivne  af  F.  Fenger . 

med  sin  Glæde  sviger»  (Landst.  No.  472),  «Dagen  viger  og  gaar  bort» 
(Landst.  No.  612).  Petter  Dass , Sogneprest  til  Alstadhaug  i Nord- 
landene (f  1708),  erhvervede  sig  Navnkundighed  ved  sin  «Nordlands 
Trompet»  og  ved  sine  religiøse  Digtsamlinger:  «Aandelige  Tidsfor- 

driv eller  Bibelsk  Visebog»,  «Evangelieme  sangvis  forfattede  udi  be- 
kvemme Melodier»,  «Katekismus-Sange»  og  «Trende  bibelske  Bøger, 
nemlig  Ruth,  Esther  og  Judith  i danske  Vers  forfattet»1).  Af  hans 
Salmer  er  optaget  i Landstads  Salmebog:  «O  Jesu  for  din  Alter- 

fod»  (Landst.  No.  58),  «Her  er  det  Ny,  som  paa  Jorderig  skedte» 
(No.  149),  «Venden  i det  Onde  sænkes»  (No.  157),  «Gjør  godt  mod 
dem,  som  dig  mon  hade»  (No.  218),  «Gud,  jeg  tror  og  det  bekjen- 
der»  (No.  248),  «Solen  paa  Himmelen  lukked  sit  øie»  (No.  354), 
«Velsignet  vær,  o Jesu  Kristi»  (No.  355). 

Vi  har  ovenfor  nævnt  de  under  Kristian  V*s  Regjering  revide- 
rede  og  udkomne  Kirkebøger.  Ogsaa  andre  Arbeider  sattes  igang, 
uden  dog  at  blive  fuldførte.  Deriblandt  en  ny  Bibelo versættelse, 
i hvilken  paa  den  ene  Side  «Meningen  skulde  klarligen  udsættes», 
(smlgn.  Kristian  III’s  Bibel)  og  paa  den  anden  Side  «den  danske 
Idiotismus  iagttages»  (smlgn.  den  Resenske  Bibel).  Planen  var  alle- 
rede lagt  under  Kristian  III,  men  gjenoptoges  under  Kristian  V,  som 
1682  nedsatte  en  Bibelkommission,  bestaaende  af  Hans  Bagger  og 
de  theologiske  Professorer  No  Id  og  Jens  Bircherod.  Det  blev  med 
enkelte  Prøveark,  som  udgaves  for  at  vise,  hvorledes  man  vilde  gjøre  • 
Arbeidet.  Bagger  tænkte  ogsaa  paa  at  udarbeide  en  Katekismus- 
forklaring,  «saa  fuldkommen,  at  der  intet  skulde  fattes  af  de  for- 
nemste Punkter  til  Salighed,  men  dog  kort  og  let  at  forstaaes,  alt- 
sammen med  Luthers  egne  Ord».  Hans  Tanke  hermed  var  nærmest 
at  give  en  fast  Lærebog  og  derved  at  virke  en  større  Enhed  i Re- 
ligionsundervisningen, medens  der  nu  herskede  megen  Uoverensstem- 
melse og  Vilkaarlighed,  «idet  enhver  fast  pro  arbitrio  forandrer 
Methoden»,  og  derfor  naar  Prest  eller  Degn  skifter,  saa  bliver  ogsaa 
Bømenes  Undervisning  forandret,  og  de  maa  begynde  fra  nyt,  hvoraf 
det  kommer,  at  ingenia , som  kun  ere  tenuia , omsider  intet  vide»9). 
Øiemedet  var  altsaa  ligesaa  meget  at  forebygge,  at  Bømene  skulde 
forvirres  ved  Presters  og  Degners  forskjellige  Læresæt,  som  at  sikre 
sig  Renhed  i Læren.  Om  Bagger  fik  sin  *Visitats-Katekisme»  fuld- 
ført,  er  uvist;  den  er  ialfald  ikke  bleven  trykt. 

I Forbindelse  hermed  er  ogsaa  at  nævne,  at  Regjeringen  tænkte 
paa  en  Ordning  af  Alm ue skolen  baade  i Byerne  og  paa  Landet. 


*)  Petter  Dass‘s  Samlede  Skrifter  er  udgivne  af  A.  E%  Eriksen  1875—1877. 
*)  Baggers  Brev  til  Provsterne  af  4de  Npvbr.  1688.  Smlgn.  Helveg . S.  518  ff. 

Tanken  var  nærmest  at  nedlægge  endel  af  de  «latinske  Skoler»  i de 
mindre  Byer  og  i deres  Sted  oprette  «danske  Skoler»,  «hvor  der  skulde 
undervises  i Katekisme  samt  Regning,  Skrivning,  Rogholderi  og  Sø- 
farten».  Det  blev.  intet  af,  men  fortjener  dog  at  nævnes  som  forbe- 
redende, hvad  der  under  Frederik  IV  og  Kristian  VI  gjordes  for 
Almueskolen. 

De  til  Sverige  ved  Fredsslutningeme  til  Brømsebro,  Roskilde  og 
Kjøbenhavn  gjorte  Landeafstaaelser  bevirkede  dels  en  Formindskelse 
i Stifternes  Tal,  idet  Lunds  Stift  gik  fra,  dels  en  Indskrænkning  i 
deres  Omfang  (Bohuslen,  Halland  o.  s.  v.)1).  I 1682  befalede  Kon- 
gen, at  Stavanger  Stift  herefter  skulde  kaldes  Kristianssands  Stift, 
og  at  derfor  Stiftssædet  skulde  flyttes  over  til  Kristianssand ; Flyt- 
ningen foregik  først  et  Par  Aar  senereu 


§ 7. 

Revision  af  Kirkeloven  og  Kirkeboger  i Sverige. 

Det  Forslag  om  et  consistorium  gener ale , som  Gustav  Adolf 
fremsatte,  og  som  senere  baade  under  ham  og  under  Kristina  blev 
v oftere  gjentaget  i noget  forandret  Form,  strandede  paa  Prestestandens 
Modstand.  Under  disse  Forhandlinger  bragtes  ogsaa  en  Revision 
a f Kirkeloven  paa  Tale;  man  mente  derved  at  kunne  gjøre  det 
foreslaaede  Consistoriums  Oprettelse  unødvendig.  Navnlig  udtalte 
Rigsdagen  1649  sig  i denne  Retning.  Revisionen  af  Kirkeloven  sat- 
tes ogsaa  igang  allerede  under  Kristina,  og  Arbeidet  fortsattes  under 
Karl  Gustav.  Der  fremkom  flere  Forslag  til  en  ny  Kirkelov,  blandt 
hvilke  det  merkeligste  var  det,  som  udarbeidedes  af  den  lærde  Olof 
Laurelius , Biskop  i Vesteraas  (1647 — 1670)*).  Det  gik  ud  paa  at 
hævde  en  vis  Selvstændighed  for  Kirken  overfor  Statsmagten  ved  at 
lægge  de  kirkelige  Sagers  Afgjørelse  til  Prestestanden  paa  Rigsdagen, 
der  altsaa  skulde  betragtes  som  Kirkens  Repræsentation  f Consistorium 
re  f ni).  I lignende  Retning  gik  ogsaa  et  Forslag,  som  udarbeidedes 
af  Erik  Emporagrius , Biskop  i Strengnæs  (f  1674).  Ingen  af  disse 
Forslag  eller  af  de  andre,  som  kom  frem,  gik  imidlertid  igjennem, 
og  Kirkelovens  Revision  blev  først  tilendebragt  under  Karl  XI.  Denne 
Konge  fik  ved  Rigsdagene  i 1680  og  1682  den  kongelige  Myndighed 
udvidet,  saaat  den  paa  det  nærmeste  blev  uindskrænket.  Heraf 
blev  nu  Følgen  den,  at  ved  den  endelige  Revision  af  Kirkeloven, 
som  først  nu  fuldførtes,  blev  Grundsætningen  om  den  enevældige 

*)  Se  Side  359. 

*)  C.  A . Cornelius : Handbok  i svenska  kyrkans  hist.  S.  185  ff. 

24* 


372 


Den  lutherske  Orthodoxis  Tidsrum. 


Konges  Summepiskopat  gjennemført.  Den  nysnævnte  Rigsdag  i 1682, 
der  i saa  betydelig  Grad  forøgede  Kongens  Magt,  forhandlede  ogsaa 
om  Kirkeloven  og  udarbeidede  et  Udkast,  som  væsentlig  var  bygget 
paa  Biskop  Laurelius’s.  Dette  lod  Kongen  nu  gjennemgaa  af  en 
Kommission,  som  fandt  adskilligt  at  bemerke  og  fremfor  alt  udtalte 
sig  mod  den  Myndighed,  som  var  tiltænkt  consistorium  regni , «da 
jo  dette  ligesaalidt  som  andre  Consistorier  kunde  have  nogen  anden 
Jurisdiktion  end  den,  de  nyder  ex  concessione  et  commissiane  regis ». 
Kommissionen  fik  derfor  det  Paalæg  at  omarbeide  Forslaget,  hvor- 
efter  dette  igjen  forelagdes  en  ny  Kommission  af  Prester  og  Lægmænd 
og  endelig  udkom  som  Lov  3die  Septbr.  1686.  Kirke)  oven  af  1 686, 
Sveriges  i det  væsentlige  endnu  gjeldende  Kirkelov,  byggede  paa  den 
ældre  Lovgivning,  af  hvilken  den  var  en  Revision.  Det  nye  i den 
iaa  hovedsagelig  deri,  at  de  kirkelige  Myndigheders,  navnlig  Biskoper- 
nes,  Magt  indskrænkedes,  idet  flere  Sager,  hvis  Afgjørelse  før  havde 
ligget  til  dem,  nu  unddroges  dem,  og  de  selv  lagdes  mere  afgjort 
end  før  under  Statsmagten.  Den  øverste  Kirkestyrelse  blev  lagt  til 
Kongen  som  sutnmus  episcopus.  En  Forordning  af  1687  ordnede 
Do mkapitlernes  eller  K onsistoriernes  Sammensætning  og 
Myndighed.  Disse,  der  endnu  den  Dag  idag  bestaar  i Sverige,  skulde 
til  Medlemmer  have  i Universitetsstædeme  de  theologiske  Professo- 
rer og  i de  andre  Stiftssteder  Domprovsten  og  Gymnasiemes  Lek- 
torer. Domkapitlet  skulde  staa  ved  Biskopens  Side  og  deltage  med 
ham  i Afgjørelsen  af  kirkedisciplinære  Spørgsmaal,  i Prestemes  An- 
sættelse  og  Afsættelse  og  i det  hele  i de  Ting,  som  vedrørte  den 
kirkelige  Orden.  Dets  Myndighed  blev  udvidet,  saaat  det  ikke  alene 
som  før  skulde  være  Biskopens  Raadgiver,  men  det  kunde  ved  en 
selvstendig  Deltagelse  i de  kirkelige  Spørgsmaals  Afgjørelse  endog 
overstemme  Biskopen.  Biskopemes  Magt  blev  saaledes  indskrænket 
paa  den  ene  Side  af  Domkapitlerne,  paa  den  anden  Side  af  Konge- 
magten,  idet  Summepiskopatets  Principer  blev  mere  gjennemførte. 

Det  fortjener  imidlertid  at  bemerkes,  at  den  enkelte  Menighed 
havde  og  ved  Kirkeloven  af  1686  beholdt  en  vis  Indflydelse  paa  sine 
egne  Anliggender.  Fra  gammel  Tid  bestod  nemlig  den  saakaldte 
Sockenstamma. , hvor  Sognets  Grundeiere  to  Gange  om  Aaret  mødte 
for  under  Prestens  Forsæde  at  forhandle  om  Sognets  baade  kirke- 
lige og  verdslige  Sager.  Det  var  altsaa  som  et  Møde  af  Menighedens 
Stemmeberettigede,  men  tillige  et  Kommunemøde.  Dets  Gjøremaal 
var  mange,  deriblandt  — hvad  Menighedssager  angaar  — at  beskikke 
de  underordnede  Kirkebetjente  og  Skolelærere,  sørge  for  Kirker, 
Prestegaarde  o.  s.  v.  og  i det  hele  fatte  Bestemmelse  om  Afgifter  til 
Kirke  vog  Skole  og  om  Anvendelsen  af  Kirkens  Midler,  derhos  at 

vælge  Kirkeraad  d.  e.  et  Antal  Mænd,  som  i Forening  med  Pre- 
sten skulde  vaage  over  Tugt  og  Orden  inden  Menigheden,  altsaa 
en  Institution,  der  var  parallel  med  den  daitsk-norske  Medhjælperm- 
stitution,  dog  med  den  Forskjel,  at  Medhjælpeme  valgtes  «ovenfra», 
Kirkeraadet  «nedenfra»1).  Ogsaa  øvede  Menigheden  paa  «Socken- 
stamma»  den  Del,  den  havde  i Prestevalget,  hvor  der  var  «konsi- 
storielle»  eller  «regale»  Kald.  I Sverige  er  der  nemlig  tre  Slags 
Kaki:  Patronatshald , konsistorielle  og  regale  Kald.  Til  det  første 
Slags  Kald  har  Patronen  Kaldsret;  ved  de  konsistorielie  Kalds  Besæt- 
telse  foreslaar  Konsistoriet  blandt  Ansøgeme  tre,  af  hvilke  Menighe- 
den efter  Prøveprædiken  vælger  en,  som  da  beskikkes  af  Konsisto- 
riet, og  endelig  hvis  Kaldet  er  regah,  indstiller  Konsistoriet  til  Kon- 
gen de  tre  i den  Orden,  Menighedens  Stemme  tilsiger.  Medens 
saaledes  den  enkelte  Menighed  kunde  siges  at  have  en  Repræsentatkm 
i «Sockenståmma»  og  «Kirkeraadet»,  ihvorvel  det  kirkelige  og  det 
verdslige,  Menighed  og  Kommune  efter  den  statskirkelige  Betragtning 
var  blandet  sammen,  saa  havde  derimod  Kirken  i sin  Helhed  ingen 
selvstændig  Repræsentation.  Stat  og  Kirke  var  paa*det  nøieste  for- 
enede, den  øverste  Statsmyndighed  tillige  den  øverste  Kirkestyrelse. 
Kongens  mere  eller  mindre  uindskrænkede  Myndighed  i Kirkens  An- 
liggender betingedes  væsentlig  kun  af  hans  mere  eller  mindre  uind- 
skrænkede Myndighed  som  Statens  Overhoved  og  vexlede  derfor  med 
de  vexlende  Statsforfatninger.  Her  er  da  igjen  at  merke,  at  Ene- 
voldsmagten  ikke  blev  staaende  i Sverige  saa  længe  som  i Danmark- 
Norge,  — den  blev  igjen  afskaffet  efter  Karl  XII*s  Død,  og  i den 
saakaldte  «Frihedstid»  fik  Stænderne  mere  end  sine  gamle  Rettighe- 
der  igjen  — og  at  paa  den  svenske  Rigsdag  var  Prestestanden  en  af 
de  fire  Stænder.  Vistnok  havde  den  ikke  nogen  større  Myndighed  i 
Kirkesager  end  de  øvrige  Stænder,  men  det  var  dog  naturligt  nok, 
at  man  ved  de  rent  kirkelige  Sager  tillagde  dens  Votum  en  særde- 
les Vegt,  saaat  man  heri  havde  ialfald  nogen  Betryggelse  for,  at 
man  ikke  gik  Kirkens  Ret  for  nær,  og  at  Sageme  fik  en  kyndig  Be- 
handling; undertiden  forelagdes  ogsaa  rent  kirkelige  Sager,  Kirke- 
bøgers  Forandring  o.  desl.,  Prestestanden  først  til  forberedende  For- 
handling. 

Den  nye  Kirkelov  gjorde  en  Revision  af  Kyrkohandboken 
nødvendig  for  den  ønskelige  Overensstemmebes  Skyld.  Kyrkohand- 
boken af  1614  blev  derfor  paany  revideret  Og  i sin  nye  Skikkelse 
pnbliceret  1693.  Dette  er  den  endnu  i Sverige  gjældende  Kyrko- 
handbok. 

*)  Se  S.  329. 

Den  Swedbergske  Salmebog . Allerede  i 1530  var  der  udkom- 
met  en  Samling  af  (15)  Salmer,  rimeligvis  ved  Olaus  Petri . Efter- 
haanden  kom  der  flere  andre  og  vidtløftigere  Samlinger,  uden  at  dog 
nogen  af  dem  fik  offentlig  Autorisation  eller  kunde  vinde  almindelig 
Udbredelse.  Der  var  derfor  paa  de  forskjellige  Steder  mange  for- 
skjellige Salmeboger  i Brug,  indtil  Rigsdagen  i Nykjøping  1640  for 
at  bringe  den  ønskelige  Enhed  tilveie  foranledigede,  at  en  ny  Salme- 
bog 1643  blev  udarbeidet  og  indført  til  almindeligt  Brug.  Det 
vårede  dog  ikke  længe,  førend  man  ikke  mere  fandt  sig  tilfreds  med 
den,  saameget  mindre  som  den  svenske  Salmesang  i den  nærmest 
følgende  Tid  fik  en  rig  Tilvæxt  ved  flere  Salmedigtere  af  stort  Værd 
(J.  Swedberg , H.  Spegel , Kolmodin , Arrhenius).  Man  ønskede  der- 
for en  Revision  af  Salmebogen,  og  den,  som  først  tog  Sagen  i sin 
Haand,  var  Jesper  Swedberg,  Professor  i Upsala,  senere  Biskop  i 
Skara,  Swedenborgs  Fader  (f  1736).  Han  forenede  sig  til  det  Øie- 
med  med  nogle  Venner  og  sikrede  sig  derhos  Medarbeidere,  Kolmo- 
din, Superintendent  paa  Gotland,  Haquin  Spegel,  tidligere  Biskop  i 
Skara,  nu  i Linkjøping,  tilsidst  Erkebiskop  (f  1716),  Lagerløf,  Pro- 
fessor i Upsala  o.  a.  Arbeidet  var  færdigt  1693  og  blev  nu  prøvet 
og  gransket  først  af  Domkapitlet  i Upsala,  derpaa  af  et  Udvalg  af 
biskoper  og  Prester.  Den  godkjendtes  af  alle  de  Bedømmelsesinstan- 
ser,  man  undergav  den;  men  desuagtet  reiste  der  sig,  da  den  fuldt 
færdig  og  allerede  autoriseret  udkom  1694,  en  sand  Storm  mod  den. 
Man  fandt  Feil  og  Vildfarelser  i den,  navnlig  mente  man  at  flnde 
«Pietisten»  i den,  og  det  hed,  at  «Kongen  med  Swedberg  vilde  ind- 
føre  en  ny  Religion».  De  allerede  udgivne  Exemplarer  maatte  ind- 
drages.  Men  Kongen,  som  vilde  have  Salmebogssagen  bragt  til  Ende, 
overdrog  nu  Biskoperne  i Forening  en  ny  Revision.  Resultatet  af 
denne  var,  at  78  Salmer  udskjødes  (just  ikke  fordi  man  fandt  Vild- 
farelser i dem) ; derhos  blev  ogsaa  nogle  Forandringer  foretagne  i det 
enkelte.  Saaledes  udkom  1695  den  nye  Salmebog,  den  Swedbergske 
(med  413  Salmer);  den  var  indtil  1819- Kirkesalmebog,  da  den  afløstes 
af  den  Wallinske. 

Af  Lærebøger  (Katecheser  d.  e.  Katekismeforklaringer)  brug- 
tes  forskjellige.  Navnlig  maa  nævnes  den  af  den  ovenfor  omtalte  Bi- 
skop Laurelius  udgivne  «Spørgsmaalsbog» : «Enfaldiga  spørsmål 

om  christendomsstyckena»  1647.  Karl  XI’s  Regjering  vilde  ogsaa  i 
dette  Stykke  bringe  Enhed  tilveie.  Han  lod  derfor  udarbeide  en 
Katechese,  der  i Almindelighed  gaar  under  Navn  af  den  Spegelske 
efter  H.  Spegel,  som  var  med  i Arbeidet,  ihvorvel  han  ikke  havde 
større  Del  i det  end  de  øvrige  Medarbeidere.  Den  udkom  1686,  men 
havde  samme  Skjæbne  som  den  Swedbergske  Salmebog.  Var  end 

de  Klager,  som  gjordes  mod  Bogens  Lære,  ikke  begrundede,  saa  blev 
det  dog  erkjendt,  at  den  baade  var  ufuldstændig  og  iøvrigt  led  af 
Feil  og  Mangler.  Den  blev  inddragen,  og  Erkebiskop  Swebilius  fik 
nu  det  Hverv  at  udarbeide  en  Forklaring  over  Luthers  Katekisme. 
Han  lagde  den  Spegelske  til  Grand.  Swebilius9s  Katechese  udkom 
1689  og  blev  indført  til  almindeligt  Brug.  Den  holdt  sig  i denne 
Egenskab  indtil  Begyndelsen  af  vort  Aarhundrede,  1810,  i hvilket  Aar 
den  Lindblomske  Katechese  indførtes.  Karl  XI  s Tid  er  overhovedet 
et  vigtigt  Tidsram  for  Folkeoplysningen.  Vistnok  hverken  havde 
eller  fik  Sverige  endnu  paa  denne  Tid  et  ordnet  Almueskolevæsen  * 
men  baade  Regjeringen  og  Preste-  og  Lærerstanden  arbeidede  trolig 
med  de  Midler,  som  havdes,  til  at  fremme  Folkets  Oplysning;  det 
var  i dette  Tidsram,  den  svenske  Almue  lærte  at  læse. 

Om  en  Revision  af  den  gamle  Bibeloversættelse,  der  efter 
Gustav  Vasa  kaldtes  den  Gustavianske , havde  der  allerede  under 
Karl  IX  og  Gustav  Adolf  været  Tale,  uden  at  Arbeidet  var  bleven 
fuldført.  Karl  XI  nedsatte  1691  i dette  Øiemed  en  Kommission,  hvis 
Formand  var  Biskopen  i Strengnæs  Erik  Benzelius . Dens  Udkast 
blev  fremlagt  i 1693,  men  den  fortsatte  Prøvning  og  Granskning  af 
dette  var  endnu  ikke  tilendebragt  ved  Kongens  Død  (1697).  Den 
fortsattes  under  Karl  XII,  men  for  at  paaskynde  Arbeidet  indskræn- 
kede  man  sig  nu  væsentlig  til  en  Revision  af  den  ældre  Oversættelse 
uden  nogen  videregaaende  Jevnførelse  med  Grundtexten.  Den  revi- 
derede  Bibeloversættelse  udkom  1703;  dette  er  den  saakaldte  karo- 
linske  Bibel,  som  endnu  er  den  gjældende  Kirkebibel  i Sverige1). 

Samtidig  hermed  udarbeidedes  det  Gezelianske  Bibelverk, 
ihvorvel  det  først  udkom  senere  (N.  T.  1711 — 13  G.  T.  1724 — 28). 
Det  har  sit  Navn  efter  de  to  Bisper  i Aabo  Johan  Gezeltus  sen . og 
jun.t  Fader  og  Søn.  Den  første  påabegyndte  Arbeidet  1674  og  efter- 
lod  ved  sin  Død  (1690)  dets  Fortsættelse  til  Sønnen.  Det  giver  den 
ældre  Bibeloversættelse  med  Rettelse  efter  Grundtexten  og  hosføiede 
Forklaringer.  Det  Gezelianske  Bibelverk  er  et  Arbeide  af  stort  Værd 
og  stor  Betydning  for  den  svenske  Kirke/  for  hvis  Presteskab  det 
blev  «Nøglen  til  den  hellige  Skrift».  Det  fandtes  ved  enhver  Kirke, 
anskaffet  paa  Kirkens  Bekostning. 

I 1693  holdtes  Jubelfest  i Anledning  af  Upsalamødet.  Den 
feiredes  især  i Upsala  med  stor  Høitidelighed  i Kongens  Nærværelse. 
Den  svenske  Kirkes  Ordning  paa  Upsalamødets  Grundvold  var  nu 
gjennemført. 

*)  Kirkemødet  1883  har  nu  antaget  en  ny  Oversætteise  af  det  nye  Testamente. 


376 


Den  lutherske  Orlhodoxis  Tidsrom. 


« 

Forhold  til  fremmede  Rellgionsbekjendere. 

Efter  Kristian  V’s  Lov  (2 — i — i)  maatte  «ingen  anden  Religion 
tilstedes»  end  den  evangdisk-lutherake.  En  LJndtagelse  gjør  Løyen 
dog  for  fremmede  Magters  Gesandter,  hvem  den  indrømmer  Husgnris- 
tjeneste  og  dette  igjen  alene  for  Familien  (6 — i — 5).  Ganske  i Lig- 
hed  hermed  er  ogsaa  Bestemmelseme  i den  svenske  Kirkelpv.  Og 
bvad  Lovbøgeme  saaledes  foreskrev,  var  intet  nyt,  men  kun  en  Gjen- 
tagelse af,  hvad  der  gjennem  hele  Aarhundredet  havde  gjældt.  Imid- 
lertid lod  det  sig  dog  ikke  gjøre  at  stænge  fremmede  Religionsbe- 
kjendere  aldeles  ude  af  Riget.  Det  k>d  sig  ikke  gjøre  allerede  af  Hen- 
syn til  det  nødvendige  Samkvem  med  Udlandet  i Handel  og  Vandel, 
og  hertil  kom  Styrelsens  Ønske  om  at  begunstige  Udlændingers  Ind- 
vandring  for  gjennem  dem  at  ophjælpe  Industrien  og  Fabrikvæsenet 
Man  saa  sig  derfor  nødt  til  at  tilstede  fremmede  Religionsbekjendere 
en  mere  eller  mindre  indskrænket  Religionsøvelse,  grundet  paa  særlige 
Privilegier,  eller  at  tilstede  dem  Adgang  til  Rigerne  som  tolere- 
rede  Samfund,  medens  den  lutherske  Kirke  vedblev  at  være  den 
herskende.  Især  fik  de  Tilladelse  til  at  bosætte  sig  i enkelte  Byer, 
som  man  vilde  ophjælpe.  I disse  «Fristæder»  fik  de  Ret  til  at  holde 
offentlig  Gudstjeneste,  men  udenfor  disse  ikke.  Saadanne  Byer  Var 
Altøna  og  Gliickstadt,  der  skulde  ophjælpes  ligeoverfor  Hamburg;  i 
1682  blev  ogsaa  Fredericia  «Fristad»;  ligesaa  indrømmedes  fri  Reli- 
gionsøvelse for  Fremmede,  som  vilde  nedsætte  sig  i Fredriksstad  og 
Kristianssand  i Norge. 

Blandt  de  Leiligheder,  ved  hvilke  i vort  Tidsrum  Spølgsmaal  om 
fremmede  Religionsbekjenderes  Adgang  til  Riget  kom  paa  Bane,  er 
især  at  merke  de  franske  Hugenotters  Fordrivelse  ved  Ophævelsen 
af  det  nantiske  Edikt.  Blandt  de  Fyrster,  til  hvem  de  franske  Flygt- 
pinger  henvendte  sig  om  Optagelse,  var  ogsaa  Kristian  V.  De  var 
bekjendte  for  sin  Vindsldbelighed  og  industrielle  Dygtjghed.  Fra 
et  statsøkonomisk  og  pdlitisk  Standpunkt  ansaaes  det  derfor  ønske- 
ligt  at  kunne  optage  dem;  og  disse  Hensyn  gjorde  sig  stærkt  gjad- 
dende  hos  Tidens  Statsmænd.  Der  kan  nemlig  spores  en  væsentlig 
Forandring  i saa  Henseende  før  og  efter  Trediveaarskrigen.  Denne 
store  Krig  begyndte  som  en  Religionskrig,  men  endte  9om  en  politisk 
Krig;  en  lignende  Forandring  foregik  i Politiken.  Medens  tidligere 
Fyrstemes  og  Staternes  Forhold  til  hinanden  i betydelig  Grad  havde 
været  bestemt  af  Religionen,  traadte  nu  de  religiøse  Hensyn  tilbage 
for  de  rent  politiske.  Medens  Theologeme  fremdeles  kjæmpede  for 
det  gamle  statskirkelige  Princip : cujus  regio  e/us  religio , var  derimod 

Statøxiændene  af  rent  statsøkonomiske  Grunde  bleven  mere  tolerante 
Qg  liberale  ligeovejrfor  fremmede  Religionsbekjendere,  og  idet  Stat s- 
ipæpdene,  ledede  af  sine  økonomiske  Betragtninger,  var  bleven 
mere  villige  til  at  indrømme  ReUgionsfrihed,  betragtede  de  Theologer- 
ne$  Modstand  herimod  som  skadelig  for  Landets  Ve).  Da  de  franske 
Flygtnjnger  henvendte  sig  til  Kristian  V,  var  han  ikke  blind  for  den 
Fordel,  disse  kunde  yde  Landet  ved  sin  industrielle  Dygtighed;  men 
han  vjlde  dog  ikke  bestemme  sig  uden  først  at  have  hørt  Theologemes 
Mening  Qg  forelagde  derfor  Sagen  for  fire  af  Bispeme,  deriblandt 
Hans  Bagger  i Kjøbenhavn  Pg  Hans  Rosing  i Kristiania.  De  ud- 
talte  sig  alle  imod,  og  navnlig  optraadte  Bagger  som  en  ivrig  For- 
svarer af  den  herskende  statskirkelige  Betragtning  mod  de  materielle 
og  politiske  Hensyn,  som  Statsmændene  vilde  gjøre  gjældende.  I sin 
Betænkning  fremhæver  han,  tat  Religionens  Enhed  inden  Landet  er 
nødvendig  for  Rigets  Enhed  og  sande  Vel;  Landsherrens  første  Pligt 
er  som  custos  utriusque  tabula  at  vaage  over  og  opretholde  den 
sande  Gudsdyrkelse*.  Han  henviser  til  Israels  Kongers  Exempel, 
gjennemgaar  Xontroverspunkterne  med  de  Reformerte,  for  at  vise,  at 
de  afviger  fra  den  rette  Tro  og  gjør  Vold  paa  Troens  Fundament; 
han  anser  dem  ogsaa  i politisk  Henseende  for  farlige,  da  de  hyldede 
Frihedsgrundsætninger,  der  stred  mod  den  absolute  Kongemagt ; «der 
er  i dette  Stykke  liden  Forskjel  mellem  Papister  og  Reformerte, 
uden  hvad  Magt  hine  giver  Paven  over  alle  Konger,  det  samme  giver 
disse  Undersaatterne  over  deres  egne  Konger». 

Biskopemes  Indsigelse  formaaede  rigtignok  ikke  at  bevæge  Kongen 
til  aldeles  at  negte  de  Reformerte  Adgang  til  Landet;  men  den  for- 
halede  dog  Sagens  Afgjørelse  og  bidrog  sit  til  de  Indskrænkninger, 
som  sattes  ved  de  Reformertes  Privilegier.  Disse  offentlig- 
gjordes  ilte  April  1685;  de  Fremmede  fik  ved  dem  fri  Religions- 
øvelse  i Kjøbenhavn  (ligesom  før  i Fredericia)  og  Tiiladelse  til  at 
bygg^  en  Kirke  sammesteds,  hvortil  Dronningen  Charlotte  Amalie , 
der  var  en  Prinsesse  af  Hessen  og  opdragen  i den  reformerte  Lære, 
lagde  Qrundstenen  1688;  det  var  for  en  Del  ved  hendes  Intercession, 
de  havde  opnaaet  de  indrømmede  Privilegier.  Disse  Forhandlinger 
og  de  Indrøn>mei$er,  som  de  Reformerte  havde  faaet,  opildnede  Theo- 
logemes Iver.  Mellem  1687  og  1692  førtes  en  Feide,  i hvilken  Hof- 
prest,  Professor  i Theologi,  Hektor  Masius  spillede  Hovedrollen.  I 
sit  Skrift  Interesse  firincjpum  circa  religumem  evangelicam  1687 
(Fyrst^rnes  Interesse  angaaende  den  evangeliske  Religion)  hævdede 
han  Religionsenheden  som  en  nødvendig  Betingelse  for  en  Stats  Vel- 
færd  og  beskyldte  Kalvinismen  for  at  hylde  Folkesuverænitetens  Prin* 
cip  og  at  være  farlig  for  Kongemagten.  Dette  betragtede  reformerte 

Theologer,  som  levede  under  suveræne  Fyrster  som  grove  Beskyld- 
ninger om  Utroslcab  i deres  undersaatlige  Forhold  og  tog  til  Gjen- 
mæle. Ogsaa  Fyrsterne  droges  ind ; Kurfyrsten  af  Brandenburg  ldagede 
til  Kristian  V over  ' Masius , at  han  havde  fornærmet  alle  Reformerte; 
«her  er  ikke  Spørgsmaal  om  en  theologisk  Kontrovers,  men  om  alle 
vore  evangeliske  Trosfællers  Ære  og  Redelighed».  Theologemes  fort- 
satte Angreb  og  Advarsler  mod  de  Reformerte  blev  ikke  uden  Ind- 
flydelse  paa  Regjeringen.  Et  Reskript  a f 1690  indskrænkede  de 
Reformertes  Privilegier;  det  blev  saaledes  nu  bestemt,  at  blandede 
Ægteskaber  skulde  indvies  i luthersk  Kirke,  og  at  Bømene  af  saa- 
danne  Ægteskaber  skulde  opdrages  i den  lutherske  Tro1). 

Overfor  de  Romersk-katholske  var  man  endnu  strengere.  Disse 
vedblev  gjennem  hele  Aarhundredet  at  søge  Indgang  for  siri  Propa- 
ganda, naar  Leiligheden  bød  sig.  De  udrettede  dog  intet,  uden  at 
de  kunde  vinde  en  og  anden  Enkeltmand.  Kun  en  Begivenhed  fra 
den  fortsatte  Kamp  mod  Katholicismen  fortjener  at  nævnes,  fordi 
den  knytter  sig  til  en  Mand,  hvis  videnskabelige  Anseelse  i sin  Tid 
var  stor.  Nils  Stensen  (Nicolaus  Steno,  Stenonius ),  der  en  Tid  var 
ansat  som  Docent  i Anatomi  i Kjøbenhavn,  gik  under  sit  Op- 
hold  i Italien  (1668 — 69)  over  til  Katholicismen,  dragen  af  dens  regel- 
bundne  Fromhedsøvelser.  Hans  store  Navn  som  Anatom  og  Geog- 
nost  gjorde  hans  Frafald  merkeligt,  ligesom  han  var  en  af  de  faa 
danske  Apostater,  som  arbeidede  for  sin' nye  Tros  Udbredelse  i sit 
Fødeland.  I de  faa  Aar,  han  var  ansat  som  anatomisk  Docent,  holdt 
han  sig  rigtignok  stille ; men  efterat  han  havde  forlådt  Hjemmet 
igjen,  lod  han  sigd  Florenz  prestevie  (1675)  og  bosatte  sig  Aaret 
efter  i Hannover  som  episcopus  in  partibus  og  apostolisk  Kommissio- 
nær  for  de  nordiske  Lande.  Han  søgte  nærmest  at  virke  gjennem 
Skrifter  og  kom  derved  i literær  Polemik  med  Theologerne,  navnlig 
med  Professor  Kr.  Nold  og  Salmedigteren  Jok.  Brunsmand. 

' Kristian  V’s  Lov  (6 — 1 — 3)  forbød  Munke,  Jesuiter  og  deslige 
papistiske  Geistlige  at  lade  sig  finde  i Landet  under  Livsstraf.  Fra- 
fald til  Katholicismen  straffedes  med  Æres  Fortabelse  og  Landsfor- 
visning. Den  fremmede  Gesandter  tilstaaede  Ret  til  Husgudstjeneste 
(6 — 1 — 5)  udvidedes  senere  derhen,  at  ogsaa  de  i Kjøbenhavn  bosatte 
Katholiker  fik  Adgang  til  Gudstjenesten  i Gesandtskabskapelleme; 
ogsaa  fik  Katholikeme,  ligesom  de  Reformerte,  fri  Religionsøvelse 
paa  visse  Steder,  i Fristæderne.  Men  Forbudet  mod  Munke  og  Jesui- 
ter og  Straffebestemmelsen  for  Frafald  blev  staaende  ved  Magt;  lige- 
ledes  maatte  blandede  Ægteskaber  vies  i luthersk  Kirke  og  Bøm  af 
disse  Ægteskaber  opdrages  i den. 


‘)  Helveg:  S.  507  ff 

Pietismens  Tid. 

(Første  Halvdel  af  det  18de  Aarhundrede). 

Navnene  Pietist  og  Pietisme  er  blandt  de  Betegnelser,  der  lige* 
som  Mystiker  og  Mysticisme  ligesaa  ofte  misbruges,  som  de  bruges 
Dette  opfordrer  os  til  at  omgaaes  varsomt  med  dem  og  at  være 
varsomme  i vor  Dom.  Naar  vi  nu  skal  samle  Grundtrækkene  af 
Pietismen  som  kirkehistorisk  Fænomen  til  et  anskueligt  Billede,  møder 
os  en  ikke  ringe  Vanskelighed.  Vanskeligheden  ligger  deri,  at  Pie- 
tismen begynder  som  en  Bevægelse,  hvis  Berettigelse  og  Sandhed 
man  maa  ubetinget  erkjende,  men  som  demæst  i en  forholdsvis  kort 
Tid  udvikler  sig  i en  Rething,  om  hvilken  man  i mange  Dele  maa 
fælde  en  anden  Dom.  Pietismen  som  kirkehistorisk  Fænomen  be- 
tragtet  har  sit  Udgangspunkt  i Filip  Jakob  Spener  og  hans  Virk- 
somhed1).  Hvad  var  det,  Spener  vilde?  Han  vilde,  at  Troen  skulde 
være  en  levende,  i Livet  virksom  Tro.  H*an  vilde,  at  man  med  Al- 
vor og  Iver  skulde  drive  paa  Helliggjørelsens  Gjerning,  at  man  «skulde 
forarbeide  sin  Saliggjørelse  med  F ry  gt  og  Bæven » . Han  vilde,  at 
der  skulde  være  Alvor  med  Kristennavnet;  forsaavidt  kan  man  sige, 
at  Pietismen  begynder  som  en  alvorlig  og  indtrængende  Bodsprædi- 

Filip  Jakob  Spener,  født  i Over- Elsass  1635,  var  først  Prest  c»g  Professor  i Strass- 
burg,  kom  derpaa  som  Senior  (Førsteprest)  til  Frankfurt  am  Main,  hvor  han  be- 
gyndte  med  sine  Opbyggelsesforsamlinger  (collegia  pietatis)  og  i 1675  offentlig* 
gjorde  sit  lille  Skrift  pia  desideria , hvori  han  i alvorsfulde  og  indtrængende  Ord 
skildrede  Kirkens  Brøst  og  Mangler  og  anviste  Midler,  hvorved  disse  kunde 
ændres,  blev  i 1686  udnævnt  til  Overhofprest  i Dresden  og  tilsidst  i 1691  ansat 
som  Provst  i Berlin,  hvor  han  døde  1705.  Under  hans  Ophold  i Dresden  var 
det,  at  man  i Leipzig  først  lagde  Navnet  Pietister  paa  hans  Venner,  fordi  man 
fandt,  at  de  lagde  an  paa  at  bære  sin  Fromhed  (pietas)  tilsyne  i det  udvortes. 

ken.  Med  Kirken  og  dens  Lære  vilde  Stener  ikke  i nogen  Maade 
bryde;  tvertimod  bekjendte  han  gjentagende  og  bestemt  sin  oprigtige 
Overensstemmelse  med  den.  Men  han  vilde  ikke,  at  man  skulde  finde 
en  falsk  Sikkerhed  i,  at  man  havde  «det  rene  Ord>;  han  krævede,  at 
man  ogsaa  i Hjertet  skulde  tilegne  sig  Ordet,  saaat  dets  Kraft  kunde 
vise  sig  i et  gudfrygtigt  Levnet.  Det  var  ikke  Orthodoxien,  men  den 
døde  Orthodoxi,  til  hvilken  han  stillede  sig  i Modsætning.  Speners 
Ord  fandt  Gjenklang.  Nyt  Liv  og  ny  Aande  vaktes  vidt  og  bredt 
inden  Kirken.  Fra  Spener  og  fra  Halle  i dets  første  Tid  (da  hans 
Ven  August  Herman  Francke  (f  1727)  virkede  der)  udstrøedes  en 
Sæd,  der  bar  en  rig  Frugt  og  Frugt  for  lange  Tider.  Den  lutherske 
Kirkes  Historie  gjennem  de  kommende  Dage  lige  til  den  Dag  idag 
bærer  mange  Vidnesbyrd  om  den  store  og  i mange  Retninger  vel- 
signelsesrige  Virksomhed  og  Indflydelse,  som  den  Spenerske  Pietisme 
har  øvet.  Derfor  har  ogsaa  den  lutherske  Kirke  altid,  hvor  ikke  en 
blind  Iver  eller  en  aandelig  Død  har  sløvet  dens  Talsmænds  Øine, 
nævnt  en  Speners  og  Franckes  Navn  med  den  dybeste  Høiagtelse  og 
Taknemmelighed ; og  saaledes  vil  de  ogsaa  staa  for  os. 

Men  Pietismen  vedblev  ikke  at  være,  hvad  den  var,  repræsen- 
teret  i en  Speners  og  Franckes  ærværdige  Personligheder.  Naar  vi 
spørger,  hvori  Forandringen  da  nærmest  bestod,  tror  vi  at  kunne 
sige,  at  den  bestod  deri,  at  Bevægelsen  efterhaanden  antog  en  u kirke- 
lig Retning.  Historisk  betragtet  skede  dette  saaledes:  I sin  Er- 
kjendelse  af,  hvor  almindelig  og  hvor  dyb  Fordærvelsen  var  inden 
Kirken,  troede  Spener  det  umuligt  at  forsøge  paa  at  bøde  Skaden 
overalt  og  i Almindelighed.  Men  i denne  Kirkens  Nødstilstand  troede 
han,  at  man  burde  gribe  til  et  Nødmiddel.  Som  saadant  anbe- 
falede  han  da,  at  Presten  skulde  samle  om  sig  de  levende  Lemmer  i 
sin  Menighed  som  «en  liden  Menighed  i Menigheden»  (en  ecclesiola 
in  ecclesia),  til  en  Surdeig,  hvorved  efterhaanden  den  hele  Masse 
kunde  gjennemsyres.  Dette  var,  mente  han,  den  eneste  Maade,  hvor- 
paa  Presteembedet  uden  Fare  for  Separatisme  kunde  under  de  for- 
haandenværende  Omstændigheder  virke  frugtbringende.  Udfaldet  blev 
et  andet,  end  Spener  havde  tilsigtet  og  ventet.  Disse  ecclesiolæ  blev 
ikke,  hvad  han  havde  villet,  et  Supplement  til  og  en  Støtte  for  det 
kirkelige  Embede ; men  de  traadte  — og  det  temmelig  snart  — i en 
afgjort  Opposition  mod  den  beskikkede  Lærerstand,  ligesom  ogsaa 
en  stor  Del  af  Geistligheden  dels  i en  falsk  Stolen  paa  «det  rene  Ord», 
de  førte,  dels  i aandelig  Ligegyldighed  eller  kjødelig  Magelighed 
ikke  blot  trak  sig  tilbage  fra,  men  endog  traadte  i et  afgjort  fiendtligt 
Forhold  til  Spener  og  den  ved  ham  vakte  Bevægelse.  Tilliden  til 
Geistligheden  var  allerede  i Forveien  rokket  ved  Forhold,  der  ligger 

forud  for  Pietismen;  den  blev  nu  endnu  yderligere  undergravet.  En- 
hver mere  udbredt  religiøs  Bevægelse  trænger  til  Ledelse,  ellers  gaar 
den  vild.  Saa  gik  det  nu  ogsaa  med  den  pietistiske.  Geistligheden 
tråk  sig  bort  fra  den,  eller  de  vakte  Sjæle  trak  sig  bort  fra  Geistlig- 
heden, Bevægelsen  overlodes  sin  egen  Gang  og  gik  vild.  Fjernelsen 
fra  Lærerstanden  førte  til  en  Fjernelse  fra  Kirken.  Det  var  ikke  bløt 
de  enkelte  Personer  inden  Standen,  man  betragtede  med  Mistillid, 
det  var  Standen  selv;  og  Mistilliden  overførtes  saa  paa  selve  det 
kirkelige  Embede,  som  Presterne  beklædte,  og  paa  de  kirkelige  Naade- 
midler,  hvis  Forvaltere  de  var.  De  Midler,  som  den  kirkelige  Guds- 
tjeneste bød  til  et  kristeligt  Livs  Fremvæxt  agtedes  hverken  for  til- 
strækkelige  eller  for  de  kraftigste.  Konventikleme,  som  Spener  kun 
havde  anbefalet  som  en  Nødhjælp,  og  de  til  dem  knyttede  Gudfrygtig- 
hedsøvelser  blev  derimod  agtede  uundværlige  som  det  egentlige  sandc 
Middel  til  Gudsfrygt.  Kirkens  Naademidler,  Ordet  og  Sakramenteme, 
blev,  om  ikke  ringeagtede,  saa  dog  undervurderede  og  trængte  i Bag- 
grunden. 

I hin  Fjernelse  mellem  Lærerstanden  og  Menighedeme  ser  vi 
derfor  det  Vendepunkt,  ved  hvilket  den  Spenerske  Pietisme  slaar 
over  i en  ukirkelig,  separatistisk  Retning.  Hvor  en  Bevægelse 
har  forladt  den  rette  kirkelige  Grand,  kan  dens  videre  Udvikling  kun 
blive  en  skjæv.  Pietismen  havde  fra  først  af  betonet  det  subjektive 
Moment,  Frelsens  Tilegnelse;  den  videre  Udvikling,  efterat  den  havde 
forladt  de  rette  Spor,  gik  derfor  mod  en  falsk  Subjektivisme.  Dennes 
Karakter  i det  enkelte  bestemmes  her  som  ellers  ved  den  Modsætning, 
man  har  for  øie.  Modsætningen  er  for  Pietismens  Vedkommende 
den  døde  Orthodoxi.  Vi  behøver  derfor  kun  at  stille  os  dennes  Feil 
for  øie  for  paa  Forhaand  at  vide  den  udartede  Pietismes  Feil  paa 
den  modsatte  Side.  Vi  skal  nu  se  i korte  Grundtræk,  hvorledes 
Pietismen  i sin  senere  Skikkelse  formede  sig  i sin  Betragtning  af  Livet 
og  Læren.  Den  antog  paa  Grund  af  sin  Modsætning  først  en  vis 
Ensidighed,  og  denne  Ensidighed  blev  efterhaanden  til  en  For- 
kjerthed. 

Orthodoxien  havde  lagt  Vegten  paa  Læren,  Pietismen  lægger 
den  paa  Livet.  Hvorledes  former  nu  det  pietistiske  Liv  sig?  Ortho- 
doxien havde  været  ivrig  i at  indskjærpe  Troen  som  den  ene  retfærdig- 
gjørende,  men  den  havde  altfor  meget  glemt  at  indskjærpe,  at  Troen 
har  Boden  til  sin  nødvendige  Forudsætning,  og  at  Troen  er  død  uden 
Gjeminger.  Dette  gjør  nu  Pietismen.  Men  naar  Orthodoxien  havde 
glemt  Helliggjørelsen  over  Retfærdiggjørelsen,  saa  betoner  nu  Pietis- 
men Helliggjørelsen  paa  Retfærdiggjørelsens  Bekostning.  Retfærdig 
gjørelseslæren,  det  rette  Forhold  mellem  Tro  og  Gjeminger,  er  den 

evangeliske  Grundlære.  Derfor  straffer  ogsaa  enhver  Viidfarelse  i 
dette  Punkt  sig.  Hvor  Retfærdiggjørelsen  fremhæves  paa  Helliggjørel- 
sens  Bekostning,  føder  det  falsk  Sikkerhed  og  Antinomisme.  Hvor 
Helliggjørelsen  fremhæves  paa  Retfærdiggjørelsens  Bekostning,  føder 
det  Ængstelighed  og  Nomisme.  Dette  er  ogsaa  Pietismens  Karakter ; 
dens  Fromhed  er  ængstelig,  mørk  og  lovmæssig.  Af  Frygt 
for  Antinomisme  falder  den  selv  i Nomisme.  Som  enhver  nomistisk 
Retning  fortaber  nu  ogsaa  denne  sig  i ydre  Bud  og  Forskrifter, 
hvortil  den  for  alle  vil  binde  Livets  Ytringer  uden  at  agte  det  natur- 
liges  Ret  og  den  kristelige  Frihed.  Hos  mange  bliver  dette  en  op- 
rigtig,  omend  misforstaaet  Fromhed,  men  som  nu,  just  fordi  den  er 
oprigtig  ment,  aldrig  kan  gjøre  sig  selv  nok,  derfor  bliver  dobbelt 
ængstelig,  forleder  til  rigoristisk  Alvor  og  tilsidst  kan  ende  med  For- 
tvivlelse.  Hos  andre  vendes  Blikket,  fordi  det  rettes  paa  de  ydre 
Livsformer,  bort  fra  det  indre ; over  den  ydre  Lovmæssighed  glem- 
mes Hjertets  Renselse,  og  Enden  bliver  her  en  ydre  Lovmæssig- 
hed uden  tilsvarende  Indre  — en  selvgjort  Retfærdighed.  Pietismen 
mener  det  alvorligt  med  sin  Fromhed  og  sin  Forsagelse,  men  dens 
Fromhed  er  for  en  Del  en  selvgjort,  dens  Forsagelse  en  sel vpaatagen; 
derfor  bringer  den  heller  ikke  den  Velsignelse,  som  det  Kors  bringer, 
som  Herren  selv  lægger  paa  siné  troende  Børn.  Videre  Følger  ude- 
bliver  ikke.  Det  er  Separatismens  almindelige  Farer:  aandeligt  Hov- 
mod, Ukjærlighed  og  Fordømmelsessyge,  Hykleri  og  mangehaande 
Sværmeri;  men  dette  er  i mere  eller  mindre  Grad  al  Separatismes 
Følgesvende,  det  er  ikke  eiendommelige,  karakteristiske  Grundtræk 
for  Pietismen  alene.  Det  pietistiske  Livs  Grundkarakter  er  Ængstelig- 
hed og  Lovmæssighed. 

Tiden  var  rig  paa  sværmeriske  og  separatistiske  Bevægelser. 
Disse  slog  Samtiden  i Almindelighed  alle  tilhobe  sammen  med  Pie- 
tismen. For  os,  som  skal  klargjøre  os  de  religiøse  Bevægelser  for 
deraf  at  hente  Belærelse,  er  det  en  vigtig  Sag  at  se  de  forskjellige 
Bevægelser  i deres  sande  eiendommelige  Karakter,  saaat  vi  ikke  blan- 
der det  sammen,  som  bør  adskilles,  men  ogsaa  ser  det  i Sammen- 
hæng,  som  hænger  sammen.  Enkelte  af  Tidens  Sværmere  udgik  nu 
vistnok  paa  en  mere  umiddelbar  Maade  fra  den  pietistiske  Bevægelse. 
Denne  antog  nemlig  tildels  en  separatistisk  Karakter,  og  Sværmeriet 
ligger  Separatismen  nær.  Men  om  end  saaledes  enkelte  af  Tidens 
sværmeriske  Bevægelser  viser  sig  at  være  fremgaaede  mere  direkte 
af  den  pietistiske,  saa  har  de  dog  sin  nærmeste  Rod  ikke  i Pietismen, 
men  i Mysticismen.  Pietismen  og  Mysticismen  maa  ikke  sammen- 
blandes med  Hensyn  til  sit  egentlige  Væsen.  Mysticismen  er  væsentlig 
en  Følelsens  Retning,  Pietismen  er  mere  rettet  mod  Viljen,  Hin  er 

mere  indadvendt  i Kontemplation  og  Bøn,  denne  er  mere  udadvendt 
i Arbeide  paa  ens  egen  og  andres  Saliggjørelse.  Hin  er  af  en  mere 
spekulativ  eller  kontemplativ  Art,  denne  er  af  en  mere  praktisk  Na- 
tur. Hvor  Mysticismen  grubler  og  fordyber  sig  i sig  selv , der 
handler  Pietismen.  Mysticismen  lægger  Vegten  paa  den  indre  Følelse 
af  Fred  med  Gud  og  Hvile  i ham  ( Quietisme),  Pietismen  dvæler  ved 
Følelsen  af  Synd  og  Skyld \ saaat  den  lever  i en  stadig  indre  Uro  og 
Ufred.  Mysticismen  giver  Læresystem , Pietismen  tænker  ikke  paa 
Læren,  men  paa  Livet  Hin  taler  i koie  og  dunkle  Udtryk,  denne 
taler  simple  og  hjertelige , ofte  trivielle  og  stereotype  Ord.  Hin 
afsondrer  sig  fra  sig  selv  eller  danner  af  ligesindede  en  Sekt\  denne 
bidrager  ogsaa  til,  at  ligesindede  samler  sig,  men  tilsigter  hermed  ikke 
nogen  Sekt ; Pietismen  i sin  Oprindelighed  vil  gjennem  disse  Fore- 
ninger af  de  levende  Kristne  gjennemsyre  Kirken;  den  tilsigter1  ikke 
at  skille  sig  fra  Kirken,  om  den  end  let  antager  en  separatistisk 
Karakter.  Men  hvor  forskjellig  de  end  er  i sit  Væsen,  saa  er  der 
dog  et  indre  Slægtskab.  De  er  begge  Retninger  mod  Inderlig- 
heden;  de  gaar  begge  ud  paa  en  levende,  inderlig  Tilegnelse.  Hvor 
derfor  mystiske  *og  pietistiske  Strømninger  mødes  i Livet,  der  blan- 
der de  sig  ogsaa  letteligen  med  hinanden  .under  forskjellige  Former; 
de  pietistiske  Konventikler  blev  ogsaa  ofte  et  Sted  for  Mysticismens 
Propaganda.  Saa  meget  mere  nærliggende  var  det  for  Samtiden  at 
blande  de  forskjellige  Bevægelser  sammen. 

Idet  vi  demæst  gaar  over  til  at  behandle  Pietismens  Betragt- 
ning  af  Læren,  vil  vi  forudskikke  den  Bemerkning,  at  Pietismen 
ikke  forkyndte  sig  som  en  eiendommelig  Lære,  men  som  en  eien- 
dommelig Livsbevægelse.  Det  var  dette,  dens  orthodoxe  Mod- 
standere  miskjendte,  naar  de  angréb  den  som  en  Sekt,  der  førte  en 
fra  Kirken  afvigende  Lære.  Blandt  Tysklands  Orthodoxe  var  det 
kun  V.  E.  Loscher , som  ogsaa  her  havde  det  rettere  Syn,  hvorfor 
han  heller  ikke  betegnede  den  som  en  Sekt,  men  som  et  Kirkeonde , 
d.  v.  s.  den  er  ikke  nærmest  et  Angreb  paa  Kirkens  Lære,  men  en 
eiendommelig  skjæv  Opfattelse  af  det  kristelige  Liv,  et  ensidigt  og 
skjævt  studium  pietatis . For  os  er  det  nu  ikke  disse  eller  hine  virke- 
lige eller  formentlige  Læreafvigelser,  som  det  kommer  an  paa;  for  os 
gjælder  det  her  Pietismens  Forhold  til  Læren  og  Videnskaben,  spe- 
cielt  Theologien,  i det  hele  taget.  Vi  vil  ogsaa  her  først  tage  dens 
Modsætning  til  Orthodoxien  i Betragtning.  Orthodoxien  havde  i sin 
Iver  for  at  bevare  Lærens  Renhed  glemt  Livet;  Pietismen  glemmer 
i sin  Iver  for  Livet  altfor  meget,  at  naar  Livet  skal  bevares  i sin 
Renhed,  maa  det  have  sin  Grund  i den  rene  Lære.  I Iveren  for  Li- 
vets Fromhed  tager  man  det  ikke  saa  strengt  med  Lærens  Renhed. 

Mange  Træk  vidner  derom.  Vi  ser  det  af  det  Forhold,  Pietisteme 
indtog  til  Tidens  Unionsforhandlinger,  af  deres  Villighed  til  at  ind- 
lade  sig  med  Mystikere  og  Sværmere  af  en  langtfra  ren  Farve,  af 
deres  Forbindelse  med  Ckr.  Tkotnasius , Pietistemes  Advokat,  Re- 
præsentanten  for  den  fremtrængende  «Oplysningens»  Aand,  hvem  intet 
bandt  til  dem  uden  den  fælles  Uvilje  mod  Orthodoxien.  Men  sit 
skarpeste  Udtryk  har  denne  Miskjendelse  af  den  rene  Læres  Betyd- 
ning for  Livet  fundet  i Arnolds  berømte  Kirke-  og  Kjætterhistorie, 
hvis  Tendens  ikke  er  nogen  anden  end  at  paavtee,  at  til  enhver  Tid 
har  den  sande,  levende  Kristendom  just  været  hos  dem,  der  af  Kirken 
er  dømte  som  Kjættere. 

Denne  Pietismens  Miskjendelse  af  Lærens  og  Videnskabens  Be- 
tydning har  dog  ikke  sin  Grund  alene  i Modsætningen  til  Orthodoxien, 
der  førte  over  til  det  modsatte  Extrem.  Den  er  dybere  begrundet  i 
Pietismens  eget  Væsen,  at  den  lader  «alt  dependere  af  Fromheden»; 
dens  Overspænden  af  «Fromheden*  er  ret  egentlig  dens  Karakter. 
Hermed  er  nu  vor  Mening  langtfra  den,  at  ikke  Pietismen  skulde  have 
havt  Mænd,  der  erkjendte  Lærens  og  Videnskabens  Betydning  og  selv 
var  videnskabelige  Mænd.  Spener  selv  havde  gjennemgaaet  en  grun- 
dig humanistisk  Forskole  -og  var  en  s?a  grundig  Theolog  som  faa. 
Det  samme  kan  man  sige  om  Franc ke  og  om  mange  andré  af  Pie- 
tismens store  Mænd.  Men  vi  taler  her  ikke  om  dem.  Vi  taler  om 
Pietismen  i dens  senere  udprægede  Form,  og  om  den  siger  vi,  at  den 
ikke  havde  den  sande  videnskabelige  Interesse.  Dén  saa  udelukkende 
paa  Livets  Fromhed,  og  Videnskaben  havde  som  alt  andet  kun  Be- 
tydning for  den,  forsaavidt  den  direkte  tjente  til  «Opbyggelse»,  «det 
ene-fornødne».  Videnskabeligheden  i og  for  sig  var  den  ikke  mindre 
end  Kunsten  tilbøielig  til  at  betragte  med  mistænkelige  Øine;  thi  de 
hørte  begge  egentlig  Verden  og  det  verdslige  Væsen  til.  Hertil 
kommer  endnu  ét.  Spener  havde  sagt:  «kun  den  gjenfødte  kan  være 
en  sand  Theolog*.  Den  Sats  skal  vi  gjemé  erkjende,  naar  den  for- 
staaes  og  anvendes  ret.  Men  herfra  er  det  et  Skridt,  som  lettelig 
kan  gjøres,  til  at  sige:  «den  gjenfødte  er  en  sand  Theolog»  d:  den, 
som  er  gjenfødt  og  har  modtaget  Aandens  Oplysning,  han  er  eo  ipso 
skikket  til  ogsaa  at  optræde  som  Lærer;  Aandens  Oplysning  er  det, 
som  gjør  Theologen,  Videnskaben  behøver  han  ikke.  Francke  havde 
dog  endnu  fra  sit  Katheder  sagt : «Vil  I være  Lærere,  er  det  ilcke  nok, 
at  I bliver  fromme;  ogsaa  en  grundig  theologisk  Videnskab  maa  findes 
hos  eder».  Men  naar  de  theologiske  Professorer  mere  ansaa  det  som 
sit  Kald  «af  sine  Theologer  at  gjøre  Kristne  end  af  unge  Kristne  at 
danne  Theologer»,  saa  siger  det  sig  selv,  at  den  Slægt  af  Prester, 
som  udgik  fra  de  pietistiske  Universiteter  ofte  i en  sørgelig  Grad 

manglede  theologisk  Dygtighed  og  videnskabelig  Aand.  — Det  var 
ikke  uden  Grund,  Lose  her  opstillede  som  Pietismens  Kjendemerke  en 
frømtladende  Indifferentisme.  — Pietismen  havde  begyndt  som 
en  livskraftig,  velsignelsesrig  Bevægelse;  den  endte  som  et  snever- 
hj ertet,  uvidenskabeligt  Væsen,  der  gik  op  i fromme  Følelser  og  Tale- 
maader  og  methodistiske  Livsformer  («Pietisteri»). 


§ 1- 

Geistlige  Embeders  Besættelse  i den  dansk-norske  Kirke. 

Examensreform. 

Kongen  havde  tilegnet  sig  Kaldsretten  til  Presteembederne  med 
Undtagelse  af  de  Embeder,  hvortil  Adelen  havde  gamrtiel  hævdet  og 
anerkjendt  Patronatsret.  Men  selv  efter  denne  Forandring  vedblev  de 
samme  Misligheder  at  klæbe  ved  Embedemes  Besættelse  som  tidli- 
gere, da  Menighederne  selv  havde  Kaldsretten;  Forholdene  blev  i saa 
Henseende  i Almindelighed  hverken  bedre  eller  værre.  Derfor  hører 
man  nu  som  før  Klager  over,  at  Hensyn  til  den  afdøde  Prests  Enke 
og  hendes  Forsørgelse  gjorde  sig  i altfor  stor  Grad  gjældende,  frem- 
deles at  Prester  fik  sine  Sønner  eller  Svigersønner  til  Kapellaner  «med 
Haab  om  Sukcession»  (cutn  spe  successionis ),  eller  at  Expektartce- 
breve  ofte  blev  udstedte  til  andre  end  dem,  der  var  kirkelig  fortjente. 
Ofte  hændte  det,  især  ved  Patronatskaldenes  Besættelse,  at  der  blev 
drevet  Simoni,  saaat  Kaldene  formelig  blev  solgte  for  en  vis  Kjøbe- 
sum.  Men  ogsaa  hvor  Kongen  havde  Kaldsretten,  modtog  Regjerings- 
herrerne  Bestikkelser  og  besatte  Kaldet  derefter.  Beskyldning  for 
Simoni,  for  at  have  beriget  sig  paa  saadan  ulovlig  Vis,  var  ogsaa  efn 
af  de  Klagemaal,  der  reistes  mod  den  berømte  Minister  Griffenfeldt . 
Beskyldningen  var  heller  ikke  ganske  uden  Grund.  Da  denne  Anke- 
post  blev  ham  forelagt,  svarede  han:  «Med  Kjøb  og  Salg  har  jeg 

intet  havt  at  gjøre,  men  Regalering  har  jeg  ikke  forsmaaet,  men  mod- 
taget».  Denne  Klage  var  ogsaa  en  af  de  vigtigste,  der  fældte  ham. 
For  dog  at  bedømme  Griffenfeldt  rigtig,  bør  man  ikke  alene  lægge 
Merke  til,  at  det  i hin  Tid  var  meget  almindeligt,  at  man  «ikke  for- 
smaaede»  Gaver  ved  Embedsbesættelser,  men  det  maa  ogsaa  til  hans 
Ros  fremhæves,  at  han  meget  samvittighedsfuldt  søgte  at  skaffe  sig 
nøiagtigt  Kjendskab  til  Ansøgernes  Liv  og  Kvalifikationer.  Han  lod 
saaledes  de  unge  tStudiosi*  prædike  for  sig  og  gjorde  Notitser  om 
deres  Begavelse,  Prædikedygtighed,  Studier,  om  den  rette  Plads  for 
deres  fremtidige  Virksomhed  o.  L Efterat  han  var  styrtet,  fandt 
man  i hans  Kirkestol  disse  for  ham  selv  alene  bestemte  Notater,  som 

baade  aflægger  Vidnesbyrd  om  hans  træffende  Domme  og  om  hans 
Omhyggelighed  ved  Besættelsen  af  Embedeme. 

De  ovenfor  nævnte  Misligheder,  navnlig  Simoniet,  blev  strengt 
paatalte  i Kristian  V*s  sidste  Regjeringsaar,  og  da  Frederik  IV  var 
bleven  Konge,  udstedte  han  allerede  Aaret  efter  sin  Thronbestigelse 
en  Forordning  af  23de  Oktober  1700  om  den  saakaldte  Si  mo  ni  ed. 
Det  blev  nemlig  paalagt  Ordinanden  at  aflægge  Ed  for  Biskopen  om, 
at  han  ikke  havde  givet,  ladet  give  eller  lovet  i Fremtiden  at  ville 
give  det  ringeste  i Penge  eller  Penges  Værd  for  sit  Embede,  og  at 
han  ikke  havde  skaffet  sig  det  ved  Giftermaal  eller  ved  andre  ulovlige 
Midler.  Denne  Simonied  blev  optaget  i Presteedens  første  Punktl * * 4),  men 
blev  i Norge  fjernet  ved  Presteedens  Omredaktion  i 1870.  Det  fortje- 
ner særlig  at  merkes,  at  det  nu  blev  betragtet  som  urigtigt  at  skaffe  sig 
Embede  ved  Giftermaal,  medens  Hensynet  til,  hvem  Enken  eller  Dat- 
teren kunde  ønske,  nogle  Decennier  tidligere  næsten  havde  været  det 
afgjørende  og  da  var  bleven  anseet  som  et  tilladeligt,  ja  endog  rime- 
ligt  og  berettiget  Hensyn.  Men  at  denne  Vei  til  Opnaaelse  af  et 
Embede  nu  blev  betragtet  som  utilladelig  og  i den  følgende  Tid  gik 
mere  og  mere  af  Brug,  har  uden  Tvivl  sin  Grund  deri,  at  geistlige 
Enkekasser  paa  denne  Tid  oprettedes;  og  da  Enkemes  Fremtid 
herved  blev  sikret  paa  en  naturligere  og  mere  passende  Maade,  blev 
de  tidligere  Tiders  Praxis  ikke  alene  overflødiggjort,  men  ogsaa  stillet 
i sit  rette  Lys  som  kirkelig  uberettiget  og  forkastelig*).  Den  første 
geistlige  Enkekasse  var  allerede  bleven  oprettet  for  Sjællands  Stift 
i 1662;  under  Frederik  IV9s  Regjering  fik  nu  ogsaa  de  andre  danske 
Stifter  sine  særegne  Enkekasser,  medens  de  ældste  norske  først  op- 
rettedes endnu  senere. 

I Forbindelse  hermed  staar  Reformen  af  den  theologiske 
Embedsexamen  17078).  Den  af  Kristian  IV  i 1629  forordnede 
Embedsprøve  kunde  ikke  i Længden  tilfredsstille.  Kun  én  theologisk 
Professor  examinerede,  og  det  flere  Kandidater  paa  en  Gang  for  luk- 
kede Døre.  Examinationen  kunde  saaledes  ikke  blive  synderlig  grun- 
dig eller  tilfredsstillende,  uagtet  man  fra  1666  havde  indført  Brugen 
af  forskjellige  Karakterer.  Disse  var  Laudabilis , en  Karakter,  som 
meget  sjelden  blev  givet,  Haud  illaudabilis , Haud  cantemnendusf 
Non  contemnendus , Mediocris  og  Illum  (sc.  recipitnus ),  en  Karakter, 
der  dog  blev  anseet  for  saa  daarlig,  at  man  som  oftest,  naar  man 
havde  faaet  den,  tog  Examen  om  igjen  for  at  faa  en  bedre  Karakter. 

l)  — — — ita  ut  nullis  usus  sim  mediis  divinitus  prohibitis  sive  occulte  sive  mani - 

feste , huie  officio  ut  praficerer. 

*)  Helveg:  S.  551. 

8)  L.  Daae:  Geistliges  Kal  deise  etc.  S.  56  ff. 

For  nu  at  istandbringe  en  Ordning,  der  kunde  være  mere  betryggende 
og  hensigtsmæssig,  nedsatt es  i 1705  en  Kommission,  hvis  Medlemmer 
hver  for  sig  skulde  udarbeide  Forslag  baade  til  en  forbedret  Examens- 
ordning  og  til  en  bedre  Ordning  af  de  bestaaende  Forhold  ved  Preste- 
kaldenes  Besættelse. 

Kommissionens  Forslag  gik  ud  paa,  at  den  theologiske  Embeds- 
examen  ikke  skulde  afholdes  privatim,  men  offentlig  en  Gang  om 
Maaneden ; i denne  skulde  alle  de  theologiske  Professorer  deltage,  og 
Protokoller,  hvori  Spørgsmaal  og  Svar  nedtegnedes,  skulde  føres  af 
dertil  beskikkede  Notarier.  Professorerne  skulde  ikke  være  for  lemp- 
fældige,  men  under  Ed  forpligte  sig  til  uden  Persons  Anseelse  og 
Medynk  at  rejicere  dem,  «som  saa  grove  befindes,  at  de  ei  kan  gjøre 
nøiagtig  Besked  for  den  nødvendige  Lærdom  og  den  med  Skriftens 
Ord  rettelig  stadfæste,  eller  ikke  befindes  med  skjellig  Flid  at  være 
verseret  in  lectione  biblica , paa  det  samme  Examen  maa  være  saa- 
vel  til  Opmuntring  for  de  flittige  som  til  Frygt  for  de  dovne,  som 
vel  vil  lade  sig  høre  paa  Prædikestolen,  men  ikke  skjøtte  om  at  have 
nøiagtige  Fundamenter  i sine  studiis ».  Kommissionens  Flertal  fore- 
slog  tillige,  at  der  skulde  oprettes  et  kirkeligt  Konsistorium  i 
Kjøbenhavn,  som  skulde  have  med  Kaldenes  Besættelse  at  gjøre. 
Kandidateme  skulde  efter  fuldendt  Attestats  fremstille  sig  for  Konsi- 
storiet  med  sine  Examensvidnesbyrd  og  Attester  fra  Provst  og  Biskop 
om  sit  Liv.  De  skulde  dernæst  holde  en  Prøveprædiken  for  Kon- 
sistoriet,  som  da  skulde  notere  Udfaldet  i en  Protokol.  De,  som  be- 
stod Prøven,  skulde  rangeres  i tre  Klasser,  «saaat  i den  første  blev 
de  antegnet,  som  havde  suffisant  Lærdom  og  gode  Gaver,  i den 
anden  de,  som  havde  suffisant  Lærdom,  men  middelmaadige  Gaver, 
i den  tredie  de,  som  var  af  middelmaadige  baade  Lærdom  og  Ga- 
ver t.  Paa  denne  Maade  kunde  der  «samles  et  Seminarium,  hvoraf 
efterhaanden  kan  tages  de,  som  til  Presteembedet  skulle  vocerest.  Bisko- 
peme  og  Provsteme  skulde  have  Indseende  med  de  theologiske  Kandi- 
dater inden  sine  respektive  Distrikter  og  aarlig  indsende  Beretning 
til  Konsistoriet  om  deres  Levnet.  Naar  et  Kald  var  ledigt,  skulde 
Konsistoriet  udpege  sex,  hvoraf  da  Kongen  valgte  den  ene.  Saavidt 
mulig  burde  der  ogsaa  drages  Omsorg  for,  at  den,  der  ansattes,  var 
fra  samme  Stift,  saaat  der  i Danmark  kun  ansattes  Danske,  i Norge 
Norske  og  helst  saaledes,  at  i Throndhjems  Stift  en  Thrønder,  i Ber- 
gens Stift  en  Bergenser  o.  s.  v.  blev  ansat.  Bispeexamen  skulde 
fremdeles  bestaa  og  for  Fremtiden  afholdes  i Overvær  af  tre  til  fire 
af  Stiftsstadens  lærdeste  Geistlige.  I dette  Forslag  om  et  Konsisto- 
rium var  dog  Biskop  Bomemann  uenig  med  Kommissionens  Flertal; 

han  mente,  at  det  kunde  være  nok  med  den  skjærpede  Embedsexa- 

men.  Heller  ikke  hos  Regjeringen  vandt  Tanken  om  et  Konsistorium 
Bifald.  Den  kongelige  Forordning  af  iste  August  1707  optog 
derfor  heller  ikke  denne  Del  af  Kommissionens  Forslag ; derimod  blev 
det  i Overensstemmelse  med  det  fremkomne  Forslag  bestemt,  at  den 
theologiske  Embedsexamen  skulde  afholdes  offentlig  en  Gang  om 
Maaneden  af  samtlige  theologiske  Professorer,  og  efter  denne  Exa- 
men, hvortil  en  Prøve  i Prædiken  skulde  være  knyttet,  blev  Kandi- 
datemes  Navne  indførte  i en  «Distinktionsprotokol»  efter  de  forskjel- 
lige Karakterer  Laudabilis , Haud  illaudabilis , Non  contemnendus . 
Biskoperne  og  Provsteme  skulde  have  Tilsyn  med  Kandidateme  inden 
sine  Distrikter.  Bispeexamen1)  skulde  fremdeles  bibeholdes,  og  det  i 
en  mere  skjærpet  Form,  forat  man  derved  kunde  forvisse  sig  om,  at 
Studieme  i Mellemtiden  ikke  var  aldeles  lagte  tilside. 


§ 2. 

Den  pietistiske  Bevægelse  i den  dansk-norske  Kirke. 

Det  Forhold,  i hvilket  den  dansk-norske  Kirke  altid  havde  staaet 
til  den  lutherske  Kirke  i Tyskland,  og  overhovedet  den  Forbindelse, 
i hvilken  den  dansk-norske  Stat  med  sit  tyske  Hof  stod  med  Tysk- 
land, vil  allerede  sige  os,  at  en  Bevægelse  saa  dyb  og  omfangsrig 
som  den  Spenerske  Pietisme  vilde  forplante  sine  Bølgeslag  ogsaa  til 
den.  Hertil  kom  nu  fremdeles  den  Forbindelse,  hvori  Frederik  IV 
traadte  med  Halle  i Missionsanliggendet.  Frederik  IV  ønskede  nem- 
lig at  grunde  en  Mission  nærmest  for  den  danske  Besiddelse  Tranke- 
bar  i Ostindien.  Til  dette  Forehavende  fandt  han  en  nidkjær  og 
kyndig  Raadgiver  i Frants  Julius  Liitkens , hvem  han  i 1704  havde 
indkaldt  som  sin  Hofprest  fra  Brandenburg,  hvor  Liitkens  havde  be- 
klædt  flere  betydelige  Stillinger.  Liitkens  var  en  personlig  Ven  af 
Spener  og  dannet  af  Superintendenten  i Liineburg,  Sandhagen,  der 
var  en  af  Speners  ældste  Venner,  og  i hvis  Hus  August  Herman 
Francke  havde  boet  og  modtaget  sin  første  Opvækkelse.  Frederik  IV 
fik  det  Raad  af  Liitkens,  at  han  skulde  henvende  sig  til  Franckes 
Stiftelse  i Halle.  De  med  Francke  førte  Underhandlinger  havde  og- 
saa til  Følge,  at  to  af  dennes  Disciple  erklærede  sig  villige  til  at  gaa 
som  Missionærer  til  Trankebar.  Saaledes  var  Forbindelsen  med  Halle 
indledet  og  herved  Veien  aabnet  for  en  mangesidig  Paavirkning  af 
den  Halleske  Pietisme.  Nærmest  viser  nu  dette  sig  i Missionsanlig- 
gendet, som  blev  drevet  med  Alvor  og  Interesse,  og  til  hvis  Ledelse 
Missionskollegiet  oprettedes  1714.  Foruden  Hedningemissio- 

l)  Smlgn.  Danske  Lov  2 — 3 — 2,  5 og  2 — 17 — 15. 

ncn  skulde  dette  ogsaa  sørge  for,  hvad  der  kunde  tjene  til  at  vælcke 
det  kristelige  Liv  inden  Hjemmets  Kirke,  altsaa  være  Leder  for,  hvad 
man  kunde  kalde  en  Slags  Indremission. 

Med  Undtagelse  af  Liitkens  var  alle,  som  beklædte  de  mere  ind- 
flydelsesrige  Stillinger  i Kirken,  Mænd  af  den  orthodoxe  Skole  og 
tildels  ivrige  Modstandere  af  Pietismen,  f.  Ex.  Sjællands  Biskop  Hen- 
rik Bornemann  (1693 — 1710),  de  øvrige  Biskoper,  det  theologiske 
Fakultets  Medlemmer  o.  s.  v.  Men  blandt  Folket  udbredte  Pietismen 
sig  efterhaanden,  navnlig  ved  collegia  pietatis  eller  Opbyggelsesforsam- 
linger,  Konventikler , som  de  kaldtes,  og  det  baade  med  sine  gode  og 
onde  Sider.  I Begyndelsen  var  det  mest  i Hertugdømmeme,  at  den 
pietistiske  Vækkelse  kom  tilsyne;  det  var  først  efterhaanden,  at  den 
udbredte  sig  videre.  Sin  egentlige  Styrke  som  en  almindeligere  Væk- 
kelse blandt  Folket  i Danmark  og  Norge  fik  den  først  i Frederik 
IV' s sidste  Dage  og  især  i Kristian  VP s Tid. 

Blandt  dem,  som  optraadte  i Kjøbenhavn  med  Konventikler,  var 
Eberhard  og  Johan  Otto  G lusing,  to  tyske  Studenter,  der  var  komne 
til  Danmark  som  Huslærere  i adelige  Familier.  Deres  Konventikler 
blev  meget  godt  besøgte,  og  ved  Siden  deraf  søgte  de  ogsaa  gjennem 
Skrifter  at  virke  til  Vækkelse  blandt  Folket ; saaledes  blev  atter  Nils 
Svendsen  Krønikes  Bøger  optrykte.  Men  især  tiltrak  en  af  dem  ud- 
givet  Bog  Lutherus  ante  Lutheranismum  sig  Opmerksomhed.  Biskop 
Bornemann  lod  anstille  en  streng  Undersøgelse  angaaende  de  afholdte 
Forsamlinger  og  den  derved  vakte  religiøse  Bevægelse,  som  ikke  var 
fri  for  adskillige  sværmeriske  Udvæxter.  Sværmeriet  kom  som  sæd- 
vanlig  tilsyne  i stærke  Udfald  mod  Kirken  og  Geistligheden  og  der- 
med sammenhængende  Foragt  for  de  objektive  Naademidler.  Da  ikke 
engang  Liitkens  kunde  tage  Bevægelsen  i Forsvar,  blev  Følgen  den, 
at  der  udkom  en  kongelig  Forordning  af  2den  Oktober  1706,  som 
forbød  Konventiklerne,  «alle  Forsamlinger  i Husene  af  særsindede 
Personer,  som  føre  en  egen  Lærdom  om  egne  Kræfter  til  at  opnaa 
den  fuldkomne  Hellighed,  der  ikke  kommer  overens  med  Skriften  og 
den  Augsburgske  Konfession.  De,  som  saadanne  Forsamlinger  i sine 
Huse  eller  Værelser  i Kjøbenhavn  tilstede  eller  sig  der  indfinde*, 
skulde  straffes. 

Gliising  havde  imidlertid  forladt  Kjøbenhavn  og  var  reist  til 
Kristiania  som  Huslærer  hos  General  Hausmann.  Her  fortsatte  han 
den  samme  Virksomhed  som  i Kjøbenhavn,  idet  han  baade  gjennem 
Skrifter  og  gudelige  Forsamlinger  søgte  paa  sin  sværmeriske  Vis  at 
virke  til  Vækkelse.  Han  vandt  adskillige  Tilhængere  i Kristiania 
ligesom  i sin  Tid  Nils  Svendsen  Krønike , hvis  Skrifter  og  Virksom- 

hed  her  endnu  havde  bevaret  nogen  Indflydelse L).  Til  Gliising  slut- 
tede nu  ogsaa  et  Par  Studenter  sig,  J+rgen  Hammer , en  dansk  Stu- 
diosus,  der,  som  det  blev  sagt  om  ham,  «holdtes  paa  endel  Pietisters 
Pung  for  gratis  at  oplære  eller  forføre  fattige  Folks  Bøm»,  og  Kri- 
stian Funch , en  tysk  Student  fra  Halle,  der  var  Huslærer  og  tilhørte 
den  hallisk-pietistiske  Retning.  Biskop  Hans  Munch  (1699 — 1712) 
var  altfor  indolent  til  at  ville  forsøge  paa  at  sætte  en  Stopper  for 
den  sværmeriske  Bevægelse.  Ikke  engang,  da  Stiftsprovsten  Jakob 
Lodberg  (1701  — 1707)  henvendte  sig  til  ham  med  Anmodning  derom, 
var  han  at  formaa  til  nogen  Indskriden,  og  den  energiske  Stiftsprovst 
maatte  saaledes  tage  Sagen  i sin  Haand.  Han  klagede  først  for 
Politiet  og  siden  for  det  theologiske  Fakultet  i Kjøbenhavn  over 
Gliising  som  en  «Erkekvæker»,  idet  han  i sin  Indberetning  navnlig 
anker  over,  at  Gliising  og  ligesindede  i lang  Tid  ikke  havde  nydt 
Sakramentet  «paa  Grund  af  de  mange  uværdige,  som  stededes  der- 
til», at  han  ringeagtede  Barnedaaben,  foragtede  den  offentlige  Guds- 
tjeneste og  det  kirkelige  Embede,  kaldte  den  herskende  Kirke  »Anti- 
kristens  Rige»,  lærte  en  syndfri  Fuldkommenhed  hos  den  troende  og 
nærede  chiliastiske  Vildfarelser  om  det  tilkommende  «tusindaarige 
Rige».  Disse  Punkter  er  ogsaa  i Almindelighed  Kjendemerket  paa 
den  sværmeriske  og  separatistiske  Pietisme.  Gliising  blev  1706  efter 
kongelig  Befaling  vist  ud  af  Kongens  Riger ; han  flakkede  senere  om 
paa  forskjellige  Steder,  indtil  han  døde  1727  i Altona  ; han  var  da  en 
aabenbar  anabaptistisk  Sværmer.  Funch  kaldtes  til  en  examen  ortho - 
doxiæ , hvorved  han  viste  sig  som  en  Pietist  af  den  renere  Art;  og- 
saa han  blev  vist  bort.  Om  hans  videre  Skjæbne  ved  vi  intet;  heller 
ikke  har  vi  noget  Kjendskab  til  Hammers  senere  Liv  og  Færd. 

Saadanne  Sammenstød  mellem  den  gamle  orthodoxe  Skoles  Mænd 
og  Pietister  af  mere  eller  mindre  separatistisk  Art  skede  ofte.  Men 
Pietismens  Indflydelse  strakte  sig  dog  efterhaanden  langt  ud  over  den 
egentlige  pietistiske  Kreds.  Selv  dens  theologiske  Modstandere,  naar 
de  dreves  af  en  sand  Iver  for  Kristi  Kirke,  kunde  ikke  fomegte  dens 
Indflydelse,  men  lærte  af  den.  Efterhaanden  som  den  ældre  Slægt 
dør  ud,  der  var  opvoxet  under  den  første  polemiske  Iver,  træder  en 
ny  isteden,  der  er  mere  forsonlig  stemt  og  villigere  til  at  erkjende 
det  sande  og  gode,  som  maatte  flndes  i den  Spenerske  Pietisme.  En 
saadan  Mand  var  f.  Ex.  den  i dette  Tidsrum  indflydelsesrige  Peder 
Her  sle  by  født  1689  i Stod  i det  Throndhjemske,  hvor  Faderen  var 
Prest,  fra  1718  Slotsprest  i Frederiksborg  og  fra  1725  Hofprædikant. 
I 1730  udnævntes  han  til  Biskop  over  Akershus  Stift  og  forflyttedes 


Smlgn.  Oluf  Olsen:  Theol.  Tidsskr.  Ny  Række.  I.  S.  190  (T. 

syv  Aar  senere  til  Sjællands  Bispestol.  Han  tilhørte  som  Theolog 
vistnok  den  orthodoxe  Skole,  men  var  derhos  en  from  Mand,  virk- 
som og  nidkjær  for  Guds  Riges  Væxt,  omend  i sin  Embedsførelse 
temmelig  myndig.  Han  hørte  til  dem,  der  stod  fordrageligere  lige- 

overfor  Pietisteme.  Det  samme  gjælder  ogsaa  flere  af  de  Mænd,  som 
i Frederik  IV’s  sidste  Aar  .beklædte  de  høieste  Stillinger  inden  Kir- 
ken, f.  Ex.  den  før  omtalte  Jakob  Lodberg,  som  i den  sidste  Tid  af 
sit  Liv  forandrede  Holdning;  han  kom  fra  Kristiania  til  Kjøbenhavn 
som  Stiftsprovst  og  døde  1731  som  Biskop  i Fyen;  ligesaa  Professor 
Hans  Tre  Hund,  der  døde  1735  som  Biskop  i Viborg. 


§ 3. 

Syvstjernen*). 

Et  skjønt  Vidnesbyrd  om  en  af  Pietismen  befrugtet,  ny  og  be- 
dre Aand  inden  Geistligheden  afgiver  «Sy  vstjernen»  eller  den  For- 
ening, som  dannedes  af  følgende  syv  Prester  i Romsdalen  og  Nord- 
møre: Thomas  von  Westen , Sogneprest  til  Veø,  senere  «Finnernes 

Apostel»,  Peder  Strøm , Vicepastor  (res.  Kap.)  til  Bod,  Ments  Asca - 
nius,  Prest  til  Aure,  Eiler  Hagerup , Kapellan  til  Kvernæs,  tisidst 
Biskop  i Throndhjem,  disse  fire  alle  Thrøndere  af  Fødsel  og  jevnal- 
drende, hvorfor  de  rimeligvis  allerede  fra  Skolen  og  Universitetet  har 
holdt  sammen,  fremdeles  t Nikolai  Engelhart , Vicepastor  til  Næsset, 
senere  v.  Westens  Eftermand  i Veø,  Amund  Barhow , Sogneprest  til 
Kvernæs,  og  Jens  Juel , Provst  paa  Nordmøre  og  Sogneprest  til 
Thingvold.  Den]  sidste  indtog  den  høieste  Embedsstilling  af  disse 
Prester,  men  Sjælen  i Foreningen  var  dog  egentlig  Thomas  von 
Westen . 

Han  var  født  i Throndhjem  1682,  blev  Student  i en  Alder  af 
kun  fjorten  Aar  og  beskjæftigede  sig  efter  at  have  taget  sin  theolo- 
giske  Embedsexamen  1699  lsær  med  Studiet  af  de  østerlandske  Sprog, 
sandsynligvis  med  det  Maal  for  Øie  at  blive  Professor  ved  Kjøben- 
havns  Universitet.  Dette  blev  der  dog  intet  af;  heller  ikke  kom  han 
til  at  tiltræde  en  Professorpost  i Latin  i Moskva,  som  han  havde  faaet 
Tilbud  om.  Hans  mange  Kreditorer  truede  med  at  lade  ham  arre- 
stere, hvis  han  forlod  Landet  uden  først  at  betale  sin  Gjæld.  Fra 
denne  reddedes  han  af  en  rig  Enke  paa  52  Aar,  med  hvem  han 
senere  blev  gift.  Den  I2te  April  1708  holdt  han  sin  Dimisprædiken, 
som  synes  at  have  henledet  Opmerksomheden  paa  ham.  Han  blev 

*)  H.  Hammond;  Missionshistorie.  P.  Coucheron:  Theol.  Tidsskrift  for  den  evang.- 

luth.  Kirke  i Norge.  III  S.  385  ff.  og  IV  S.  32  ff. 

samme  Aar  ansat  ved  det  kongelige  Bibliothek  og  i det  følgende 
Aar  udnævnt  til  Sogneprest  til  Veø,  men  tiltraadte  ikke  dette  Embede 
før  i Begyndelsen  afi7ii.  Ved  denne  Tid,  sandsynligvis  i 1710,  var 
det,  at  han  blev  grebén  af  den  pietistiske  Vækkelse.  Han  «tilhørte 
den  ældre  pietistiske  Skole,  som  hos  os  var  statskirkelig  og  fremmed 
for  alt  separatistisk  Væsen.  Den  havde  en  Virkekraft,  der  vilde  om- 
spænde  og  omdanne  det  hele  Kirkevæsen,  søgende  Aarsagerne  til  den 
herskénde  Ugudelighed  ikke  blot  i Bispers  og  Presters  Opfatning  af 
sit  Embede  og  tildels  deres  Levnet,  men  i Kirkens  hele  Organisationr 
der  forekom  den  at  mangle  Kraft» 1). 

Da  han  kom  til  Veø,  begyndte  den  energiske  og  viljestærke 
Mand  at  tage  sig  med  Iver  af  sin  Menighed  dels  ved  Ordets  Prædi- 
ken,  dels  ved  Katekisationer  og  privat  Sjælepleie.  « Mørkhedens  Rige 
fandt  udi  Hr.  v.  Westen  den  ivrigste  Modstander;  han  gjorde  Anfald 
allevegne  . . .,  Uorden,  Liderlighed,  herskende  Synder  skulde  udryd- 
des;  dette  stod  udi  Landets  Lov.  Men  han  gik  strax  videre,  ja  endog 
ganjle  Folk,  som  havde  Odel  paa  Vankundighed,  skulde  oplyses.  Han 
vanærede  de  voxne  med  Tvivl  om  deres  Kristendom  og  vilde  ikke 
antage  disse  døbte  Hedninger  til  Nadveren.  Endelig  kom  han  til 
Hjertet,  som  ingen  forhen  havde  rørt,  og  sagde,  at  dette  skulde  ren- 
ses ved  Troen  og  Kraften  af  Forsoningens  Blod.  Dette  var  en  ny 
Lærdom».  Almuen  forbitredes  paa  ham,  tilskrev  ham  den  indtrufne 
Misvæxt  og  det  uheldige  Fiske,  klagede  til  Biskopen,  ja  — heder 
det  — til  Kongen  selv.  «Foræringer  udrettede  intet  hos  denne  for- 
træffelige  Mand.  Sit  Offer  delte  han  ud  blandt  fattige  i Forhold  til 
deres  Lærvillighed  ved  Katekisationerne.  Deres  Smørspand,  hans  Hu- 
stru eller  Tjenere  havde  modtaget,  hængte  han  op  i Træerne  ved 
Prestegaarden,  kaldte  dem  Sakramenttyve  og  befalede  Eierne  at  tage 
dem  tilbage».  Han  foretog  flittig  Husbesøg,  hvorved  han  kom  hver 
enkelt  mere  ind  paa  Livet,  og  da  han  i den  herskende  religiøse  Van- 
kundighed saa  en  vigtig  Grund  til  Mangelen  paa  kristeligt  Liv,  drev 
han  med  stor  Iver  paa,  at  alle  skulde  frem  til  Undervisning.  Fra  sin 
Menigheds  Side  mødte  han  i Begyndelsen  stor  Modstand  og  Uvilje. 
Men  «tilsidst  blev  han  dog  erkjendt  for  den,  han  var.  Hans  Sogne- 
børn  troede,  de  havde  Sjæle,  som  skulde  aflægge  Regnskab  paa  Dom- 
mens Dag,  at  deres  Sjæles  Saliggjørelse  var  det  eneste,  han  søgte. 
Menigheden  ærede  og  elskede  ham  og  græd  bitterlig,  da  han  blev 
kaldet  fra  den». 

Som  det  gik  Thomas  v.  Westen,  saaledes  gik  det  ogsaa  de  sex 


*)  D . Thrap  i Theol.  Tidsskr.  for  den  evang.-luth.  Kirke  i Norge.  Ny  Række.  VHF. 
S.  372  ff. 

andre  Prester,  som  havde  sluttet  sig  sammen  med  ham.  I Begyndel- 
sen  mødte  de  Modstand  og  Misnøie  inden  sine  Menigheder.  De  følte 
derfor  dobbelt,  i hvor  høi  Grad  de  trængte  til  hinandens  Hjælp  og 
Trøst.  Til  bestemte  Tider  samledes  de  derfor  med  hinanden,  i Al- 
mindelighed  paa  Kvernæs  Prestegaard,  for  at  opbygge  og  styrke  hver- 
andre, afhandle,  hvad  der  hørte  deres  Embede  til,  og  hvorledes  de 
skulde  fremme  Evangeliets  Væxt  blandt  sine  Menigheder.  «De  talte 
om  lærde  Sager,  gjorde  Rede  for  de  Bøgers  Indhold,  de  havde  laant 
af  hverandre,  aflagde  Regnskab  for  sine  Husbesøgelser  og  Frugten 
deraf,  Evangelii  Fremgang  blandt  Menighedeme.  De  søgte  hverandres 
Raad  og  Trøst  udi  Hindringer  og  vanskelige  Tilfælde  samt  overlagde 
den  bedste  Plan  til  Guds  Kundskabs  Udbredelse».  De  var  enige  i 

i 

Erkj  endelsen  af,  at  det  ukristelige  Liv,  de  maatte  klage  over  inden 
sine  Menigheder,  fremfor  alt  kom  af  den  herskende  religiøse  Vankun- 
dighed;  «i  Menigheder  paa  5 — 6000  Sjæle  fandtes  neppe  1 Bibel,  2 
— 3 Salmebøger  og  at  læse'udi  Bog  var  halv  Hexeri,  i det  mindste 
Under».  For  at  raade  Bod  paa  disse  Mangler  var  de  ikke  alene 
ivrige  i at  holde  Katekisationer,  men  de  opkjøbte  ogsaa  paa  egen 
Regning  og  udbredte  1000  Bibler,  200  Brochmands  Postiller,  1000 
Salmebøger,  300  Amdts  Postiller  o.  s.  v.,  gjorde  flittige  Husbesøg 
og  øvede  en  streng  kirkelig  Tugt. 

Det  kan  nu  ikke  undre  os,  at  deres  fromme  Iver  tildels  mødte 
Kulde  hos  deres  Foresatte,  Misundelse  og  Uvilje  hos  ligegyldige  Em- 
bedsbrødre,  ligesom  den  havde  vakt  Modstand,  ja  endog  Haan  og 
Forsmædelse  hos  Massen  af  Befolkningen.  Amtmanden  i Romsdal 
Hans  Nobel  var,  som  P.  A.  Munch  karakteriserer  ham,  «en  forfænge- 
lig  og  indbildsk  Mand,  som  gjerne  vilde  blande  sig  i alle  Ting»,  og 
Throndhjems  Biskop  Dr . Peder  Kr  og  ( 1 689-r  1 73 1 ),  en  lærd,  men  stiv  og 
herskesyg  Mand,  var  vistnok  ikke,  som  man  tidligere  ofte  har  anta- 
get,  ligefrem  ugunstig  stemt  mod  dem,  men  den  Holdning,  han  indtog 
ligeoverfor  dem,  var  den,  at  han  — og  det  sikkerlig  ikke  uden  Grund 
— anbefalede  dem  mere  Moderation  og  Taalmodighed.  Til  dem  af 
Embedsbrødrene,  som  de  syntes  tiltrængte  det,  rettede  de  hjertelige  og 
alvorlige  Formaningsskrivelser,  men,  som  man  paa  Forhaand  kunde 
vente,  var  det  ikke  altid,  at  disse  blev  modtagne  paa  den  velvilligste 
Maade;  tvertimod  forøgedes  deres  Fienders  Tal,  og  nye  Vanskelig- 
heder  føiedes  til  de  gamle. 

Men  de  holdt  troligen  ud,  og  under  deres  fortsatte  Raadslagnin- 
ger  antog  deres  Tanker  og  Planer  snart  en  mere  omfattende  Karakter; 
deres  Overveielser  kom  ogsaa  til  at  dreie  sig  om,  hvad  der  i det  hele 
kunde  gjøres  for  et  sandt  kristeligt  Liv  i det  hele  Land.  I April 
1714  henvendte  de  sig  umiddelbart  til  Kongen  med  sit  Klagemaal : 

« Aller  naadigste  Konge!  Zions  Veie  ligger  ganske  øde  udi  Eders 
Kongerige  Norge.  Der  er  ingen  Kirkedisciplin  mere  i Deres  Lande; 
Kirkens  Bindenøgle  er  ganske  nedgraven,  den  løsende  Nøgel  ganske 
misbrugt,  Prædikestolen  desværre  mestendels  ganske  frugtesløs,  Skrifte- 
stolen  mere  til  Satans  Riges  Befordring  end  til  Syndens  Afskaffdse. 
Horeri  har  saa  taget  Overhaand,  at  Herrens  Profeter  med  Graad  hvert 
Øieblik  maa  frygte  for  Ild  over  dette  Sodoma.  Drukkenskab  er  ikke 
Synd  mere,  Trætte  og  Avind  bleven  en  Mode,  falsk  Maal  og  Vegt 
anseet  for  en  lovlig  Profit,  Vankundighed  i Saligheds  Sag  holdes  for 
god  Tro,  Bander  og  Eder  et  almindeligt  Tungemaal,  Sabbatens  Bry- 
delse  er  et  Adiaforon;  Nattehold,  Duner,  Samlingsøl,  Søndagsreiser 
har  ganske  taget  Overhaand  til  Guds  Ords  og  Deres  Majestæts  Lovs 
største  Foragt.  Alle  gode,  baade  guddommelige  og  kongelige  An- 
stalter angaaende  Kristendommens  Befordring  ere  aldeles  uden  Afsky 
overtraadte;  sjelden  blive  grove  Synder  paadømte  og,  naar  paadømte, 
som  oftest  aldrig  exekverede.  Naar  fåa  Guds  Børn  undtages,  da 
skiller  intet  paa  os  og  vore  hedenske  Forfædre,  end  at  vi  kaldes 
Kristne.  Aarsagen  til  alt  dette  er  vel  bekjendt  og  Midlerne  til  saa- 
danne  Synders  AfskaiTelse  ved  lang  Erfarenhed  eftersøgte  og  ved 
Guds  Naade  nogenledcs  opfundne  . . . .»  Deres  Begjæring  gik  da 
tilslut  ud  paa,  at  Kongen  vilde  beskikke  tre  Kommissarier  til  <at 
anhøre  vores  Besværelse  og  Forslag  til  den  nedfaldne  Kristendoms 
Oprettelse».  De  foreslog  selv  hertil  Professoreme  Trellund  (f  1735 
som  Biskop  i Viborg)  og  Stenbuch  og  Stiftsprovst  Lodberg  (f  1731 
som  Biskop  i Fyen).  Trellund  og  Lodberg  havde  begge  en  Tid  været 
ansatte  i Norge  som  Stiftsprovster  i Kristiania.  De  syv  Prester  om- 
taler dem  alle  tre  som  Mænd  med  «stor  Erfarenhed  baade  i Kristen- 
dommens og  Kirkeembedets  Hemmeligheder t.  Og  derpaa  slutter  de 
saaledes:  «Vi  forsikre  D.  M.,  at  saasandt  som  vi  agte  med  Glæde 

og  en  god  Samvittighed  at  møde  til  de  dødes  Opstandelse,  da  skal 
vi  intet  forebringe  uden  det,  som  vor  Samvittighed,  grundet  paa  Guds 
Ord  helligt  og  rent,  vor  Kirkes  symbolske  Bøger  samt  Deres  Kongel. 
Majestæts  høipriselige  Lov  tilsiger  os  at  være  fornødent  til  at  redde 
vor  egen  Sjæl  og  andre  faa  Sjæle  med  os,  at  føre  Velsignelse  fra 
Gud  over  Deres  Land  og  opbygge  Guds  Ære  i den  kristne  Kirke, 
som  vi  og  visselig  forsikre,  og  saafremt  vi  ikke  ere  løgnagtige  Profe- 
ter og  en  god  Aand  har  talt  ved  os,  da  vil  Gud  rigelig  velsigne  D. 
M.  kongl.  Hus  og  Regjering  og  afvende  de  store  overhængende  Straf- 
fer og  Hjemsøgelser,  hvilket  vi  hjertelig  ønske  og  hjertelig  anbefale 
vor  allernaadigste  Arveherre  og  Konge  den  allerhøieste  Gud  til  al 
Lykke,  Seier,  og  Salighed  * o.  s.  v. 

De  syv  Prester  var  vel  ikke  selv  uden  Frygt  for,  hvorledes  deres 
Forestilling  vilde  blive  optaget.  Kongen  optog  den  vel;  han  beord- 
rede  de  tre  nævnte  Mænd  til  at  undersøge  Sagen,  og  de  syv  Prester 
opfordredes  til  at  indsende  yderligere  Oplysninger  om  deres  Klage- 
maal,  og  hvilke  Forandringer  de  ønskede.  Dette  gjorde  de  i for- 
skjellige Erklæringer,  som  de  sendte  dels  til  Kongen,  dels  til  hine  tre 
Kommissærer.  Tillige  sendte  de  paa  fælles  Bekostning  Hagerup  til 
Kjøbenhavn  «som  den,  der  havde  den  største  Færdighed  til  at  tale 
og  bedste  bekvemme  Naturens  Gaver»,  forat  han  mundtlig  skulde  for- 
klare alt  og  være  Sagens  Talsmand.  Disse  Erklæringer  lader  os  kaste 
et  Blik  dybere  ind  i Forholdene. 

I den  ene  af  dem  (af  3die  August  1714)  bekjender  de  om  sig 
selv,  at  de  fra  først  af  ikke  havde  været  tro  Husholdere  og  ikke 
strax  kjendt  Josefs  Skade,  men  at  de  havde  gjort  det  uvidende.  De 
klager  over,  at  naar  de  vilde  føre  Menneskene  til  et  ret  kristeligt 
Væsen,  da  mødte  dem  særdeles  denne  Hindring,  at  alt  deres  «Anfang» 
blev  betragtet  som  et  Paafund,  og  deres  Menigheder  forargedes  af  de 
andre  Menigheder,  hvor  efter  deres  Foregivende  Folk  ikke  blev  saa- 
meget  besværede  med  Læsning  og  Disciplin.  Derfor  kunde  ingen 
Frugt  ventes,  saalænge  Kongen  ikke  indførte  en  praxis  universalis , 
hvad  de  haabede  af  ham,  der  ved  sine  Forordninger  havde  vist,  hvor 
meget  Kirkens  Bedste  laa  ham  paa  Hjerte.  I det  enkelte  gjennem- 
gaar  de  nu  Supplikens  Anker  for  at  begrunde  dem.  Aarsagerne  til 
Forfaldet  angiver  de  «de  samme  at  være,  som  altid  have  været,  ere 
endnu  og  blive  til  Verdens  Undergang:  1)  Kirketjenernes  Egennytte 

og  Efterladenhed,  Frygtagtighed,  Uvidenhed  og  Uduelighed.  2)  Øvrig- 
hedsbetjenternes  Forsømmelighed  i at  straffe  Synd  og . Ugudelighed 
og  at  befordre  gudelige  Anstalter  til  kristelige  Sæder.  3)  Kirkedisci- 
plinens  og  Kirkeembedets  Myndigheds  Svækkelse  og  aflagte  Praxis. 
4)  Fattelse  paa  Midler  til  Information,  saasom:  gode  Bøger,  Klokkere, 
Skolemestre,  tilligemed  Forældrenes  slette  Optugtelse»  etc.  Tilslut  an- 
giver de  Raad  og  Midler  til  Forbedring : 1)  Bisper,  Provster  og  Prester 
skulde  tilholdes  ...  at  drive  sit  Embede  med  mere  og  aandelig  Nid- 
kjærhed  efter  Loven  og  Ritualet,  særlig  at  drive  doctrinam  catecheti - 
catn  og  disciplinam  ecclesiasticam , «hvilke  to  Stykker  ere  de  for- 
nemste Midler,  hvormed  Kirken  skal  opføde  sine  Børn».  2)  Presteme 
skulde  tilholdes  at  kræve  privat  Bekjendelse  af  alle  Kommunikanter, 
Flid  i Katekismi  Forklaring,  Katekisationer,  Husbesøg  o.  s.  v.  3)  Kir- 
kens  Ret  og  Disciplin  maatte  tydeligere  vorde  beskreven  og  en  bedre 
reguleret  Orden  indrettes.  4)  En  bedre  Universitetsdannelse,  hvorved 
Studiet  fik  en  mere  praktisk  Karakter,  saaat  «de  Studerende  i Tide 
fik  Veiledning  i theologia  moralis  og  hørte  noget  mere  om  den  sande 

Kristendom  og  tillige  blev  øvet  in  practicis »;  der  burde  ogsaa  vises 
Strenghed  ved  Kandidaternes  Prøve,  saaledes  som  kongelige  Forord- 
ninger havde  indskjærpet.  5)  Der  maatte  sørges  for  bedre  Klokkere 
og  Skolemestre,  for  Biblers  og  Andagtsbøgers  Udbredelse  o.  s.  v. 
Forældrene  burde  tilholdes  at  opdrage  sine  Børn  i Gudsfrygt;  hvis  de 
ikke  gjorde  dette,  burde  Bømene  tages  fra  dem  og  sættes  til  gud- 
frygtige  Folk.  Den  samme  Pligt  havde  Husbonder  ligeoverfor  sine 
Tjenere,  Fadderne  ligeoverfor  sine  Gudbørn.  6)  Tilvoxende  Synder 
som  Horeri,  Drukkenskab,  Sabbatens  Brydelse,  Bander  og  Eder  maatte 
mødes  med  vissere  Straf.  7)  Duneøl,  Nattehold,  Samlagsøl,  Juledrik, 
item  Overflødighed  ved  Ligfærd  burde  afskafies.  — Der  gaar  gjen- 
nem  Erklæringen  en  Gjenklang  af  Speners  pia  desideria . 

De  tre  Kommissærer  billigede  væsentlig  de  syv  Presters  Forslag 
og  tilføiede  derhos  i sin  Indberetning  til  Kongen  Ønsket  om  enkelte 
Forandringer  i Kirkeritualet  (Exorcismen).  Det  lod  ogsaa  til,  at  Kon- 
gen vilde  tage  sig  af  Sagens  videre  Fremme.  Dens  fortsatte  Behand- 
ling overdroges  Missionskollegiet,  hvis  nærmeste  Formaal  vel  var  den 
ydre  Mission,  men  som  man  ogsaa  fandt  mest  skikket  til  at  lede  de 
forberedende  Skridt  til  «den  indre  Mission».  Kollegiets  Formand 
Grev  Johan  Georg  Holstein  indleverede  ogsaa  et  Forslag  om,  hvor- 
ledes Sagen  fremdeles  burde  gribes  an  for  at  forberede  de  ønskelige 
Forandringer;  men  hermed  faldt  ogsaa  Sagen  hen,  og  »Syvstjemens» 
Forestilling  kom  ikke  til  at  faa  nogen  direkte  Følge. 


§ 4. 

Foranstaltninger  til  Folkeoplysningens  Fremme. 

Omend  «Syvstjemens»  Forslag  ikke  førte  til  noget,  er  det  dog 
af  Vigtighed  til  Forstaaelse  af,  hvad  der  rørte  sig  blandt  den  yngre 
Slægt  af  Prester,  og  det  turde  nok  hænde,  at  »Syvstjemens»  Betænk- 
ninger  tildels  — men  vistnok  ogsaa  kun  tildels  — har  havt  en  indi- 
rekte Indflydelse  paa  de  Foranstaltninger  til  Folkeoplysningens  Fremme, 
som  blev  trufne  under  Frederik  IV' s Regjering.  Disse  Foranstalt- 
ninger var  heller  ikke  direkte  en  Følge  af  Pietismen,  men  var  derimod 
mere  en  Gjenklang  og  Eftervirkning  af  den  Bevægelse,  som  gik  gjen- 
nem  hele  Europa,  og  hvis  Løsen  var  Oplysning. 

Ved  kongeligt  Reskript  af  iste  Februar  1715  blev  efter  Missions- 
kollegiets  Forestilling  det  Monopol  frataget  Boghandler  Laurentsen, 
som  han  havde  faaet  paa  at  trykke  og  udgive  Bibelen.  Privilegiet 
blev  nu  overdraget  til  Missionskollegiet,  senere  til  Vaisenhuset  i Kjø- 
henhavn.  Reskriptet  er,  siger  Hammond , af  stor  Betydning  i den 

nordiske  Kirkehistorie,  da  «Biblerne  herefter  kun  kostede  en  Tredie- 
del  mod  før».  I den  nærmest  forangaaende  Tid  var  Bibler  endnu 
sjeldne,  saaat  der  end  ikke  paa  langt  nær  fandtes  en  Bibel  ved  hver 
Kirke.  Viser  saaledes,  at  en  af  de  Mangler,  som  «Syvstjernen»  havde 
paapeget,  herved  blev  afhjulpet.  I Aaret  1717  udkom  da  den  første 
saakaldte  «Missionsbibel»;  da  siden  Vaisenhuset  begyndte  at  be- 
sørge Bibeludgaveme,  kaldtes  de  af  dette  besørgede  Udgaver  gjeme 
«Vaisenhusbibler».  For  disse  Missions-  og  Vaisenhusbibler  blev 
den  Resenske  Oversættelse  lagt  til  Grund. 

Ved  Reskript  af  25de  Februar  1720  blev  Lovens  Paabud  om 

Katekisationer  indskjærpet  og  nærmere  bestemt  derhen,  at  derfra 
• 

Paaske  til  Mikaeli  skulde  overalt  katekiseres  med  Ungdommen  en 
halv  Time  efter  Prædikenen.  Vi  mindes  atter  om  «Syvstjernens»  Be- 
tænkninger. 

Endnu  vigtigere  var  Frederik  lV’s  Forordning  om  Almues kole- 
væsenet,  som  først  under  ham  fik  en  fastere  og  bedre  ordnet  Skik- 
kelse. Først  skede  dette  ved  Oprettelsen  af  «Fattigskoler»  i Kjøben- 
havn  og  efterhaanden  i de  øvrige  Kjøbstæder.  Liitkens  var  i denne 
Sag  Kongens  Raadgiver.  Senere  ordnedes  ogsaa  Skolevæsenet  paa 
Landet.  Hidtil  havde  Undervisningen  været  besørget  udelukkende 
ved  omgaaende  Skoleholdere,  der  vandrede  fra  Landsby  til  Landsby. 
Frederik  IV  lod  nu  opføre  240  Skolebygninger  paa  Ryttergodset, 
anviste  Lærerne  faste  Indtægter  og  anordnede  Undervisningen.  Om 
Religionsundervisningen,  som  naturligvis  var  Hovedsagen,  bestemtes, 
at  «Bømene  først  skulde  lære  Luthers  lille  Katekisme  Ord  for 
Ord  udenad,  siden  den  i Stiftet  brugelige  Forklaring».  Af  de  paa 
denne  Tid  brugte  Forklaringer  kan  især  merkes  en,  der  var  udgivet 
af  Presten  Mummeus , der  tilsidst  blev  Biskop  i Aalborg;  hans  For- 
klaring kaldtes  «De  fire  Biskopers  Katekismus»,  fordi  hans  fire  For- 
mænd  paa  Bispestolen  nævntes  paa  Titelbladet  som  de,  der  havde 
givet  ham  Vink  og  Anvisninger;  fremdeles  en  af  Bomemann  og  en 
af  Mads  Rostock , Prest  i Middelfart  paa  Fyen;  især  denne  sidste  blev 
ikke  lidet  almindelig  brugt  i Norge.  — Liitkens  var,  da  dette  skede 
(1720),  allerede  død  for  flere  Aar  tilbage  (1712).  Den  Mand,  som 
havde  Æren  af  at  have  givet  Stødet  til  denne  Foranstaltning  og  ledet 
dens  Udførelse,  var  den  tidligere  omtalte  Peder  Hersleb , som  dengang 
endnu  var  Slotsprest  til  Frederiksborg.  Hvad  der  nu  var  bleven  for- 
ordnet, gjaldt  ålene  Danmark;  Norge  fik  ikke  godt  deraf;  det  norske 
Almueskolevæsen  blev  først  ordnet  under  Kristian  VI  ved  Skoleloven 
af  1739. 

IKjøbenhavn  oprettedes  i 1720  et  af  Kongen  doteret  Vaisenhus, 
en  Skole-  og  Opdragelsesanstalt  for  forældreløse  Bøm.  — Ogsaa 

Fattigpleien  ordnedes  ved  en  Lov  af  24de  Septbr.  1708,  hvorved 
Betleri  blev  forbudt,  og  en  Fattigskat  blev  udskreven;  hvad  en 
vilde  give  mere  end  denne  skulde  lægges  i Fattigbøsser,  som  udstil- 
ledes  ved  Kirkerne  og  andensteds,  for  derefter  at  uddeles  af  Direktio- 
nen.  Denne  Lov  vakte  dog  megen  Uvilje  i den  første  Tid  baade 
hos  Almuen,  der  endog  tog  Tiggemes  Parti,  naar  de  til  Lovens  Over- 
holdelse beskikkede  Fattigfogder  vilde  fakke  dem,  og  hos  Prester, 
blandt  dem  Kjøbenhavns  Stiftsprovst  Lodberg , der  i den  nye  Lov 
saa  en  Krænkelse  af . det  kristelige  Barmhjertigheds  og  Godgjøren- 
heds  Bud1). 

Vi  maa  i denne  Sammenhæng  endnu  omtale  en  Forordning,  der 
er  et  beklageligt  Exempel  paa  Enevoldskongens  Selvtægt  over  Kir- 
ken, Forordningen  om  de  norske  Kirkers  Bortsælgelse  ved 
Aukt  ion.  Efter  Reformationen  tog  Kronen  og  Adelen  Klostergod- 
set  og  den  største  Del  af  Bispegodset;  efter  Enevoldsmagtens  Ind- 
førelse  blev  Kapitelsgodset  taget.  Kirkerne  med  deres  Gods,  Tiende 
og  andre  Herligheder  stod  endnu  tilbage  og  styredes  af  Kirkeværgen 
under  Biskopens  Tilsyn.  Salget  af  disse  var  i Danmark  allerede  be- 
gyndt  under  Frederik  III.  I Aarene  1723 — 1734  blev  nu  de  norske 
Kirker  solgte  ved  Auktion.  Paa  sine  Steder  kjøbte  Menighedeme 
dem,  men  frasolgte  tildels  det  tilliggendel  Gods  for  at  betale  Kjøbe- 
summen,  paa  andre  Steder  Interessentskaber  eller  Privatmænd,  hvem 
dog  Kirkernes  Vedligeholdelse  blev  gjort  til  Pligt.  Følgeme  var  i 
flere  Henseender  mislige,  Menighedeme  blev  ligegyldige  for  sine  Kirke- 
bygninger  og  svarede  kun  uvillig  Tiende  og  Arbeide  til  Kirkeeierne. 
Hvad  Kaldsretten  angik,  blev  der  taget  udtrykkeligt  Forbehold  om, 
at  den  ikke  skulde  være  medinbefattet  i Kjøbet. 


§ 5- 

Missionsvirksomhed  i den  dansk-norske  Kirke. 

Allerede  som  Kronprins  havde  Frederik  IV  tænkt  paa  at  lade 
Evangeliet  forkynde  for  de  Hedninger,  som  stod  under  den  danske 
Stats  Herredømme.  Som  Korige  satte  han  ogsaa  i Gang  en  Mission 
i de  danske  Besiddelser  i Ostindien.  Den  tidligere  omtalte  Hof- 
prest  Frants  Julius  Lutkens  var  i denne  Sag  hans  Raadgiver.  Gjen- 
nem  ham  indlededes  Forbindelsen  med  Halle,  hvorfra  de  første  Missio- 
nærer  Bartholomæus  Ziegenbalg  og  Henrik  Plutschau  kom.  Disse 
to,  der  var  Elever  af  A.  H.  Francke,  kom  om  Høsten  1705  til  Kjø- 
benhavn,  hvor  Kongen  og  Lutkens  modtog  dem  med  megen  Venlig- 

9 

l)  Se  nærmere  herom  Helveg  S.  556  ff. 

hed.  Den  almindelige  Betragtning  baade  hos  Geistlige  og  Lægmænd 
var  dem  derimod  ikke  synderlig  gunstig,  da  man  helst  var  tilbøielig 
til  at  betragte  det  hele  Foretagende  som  et  pietistisk  Sværmeri.  De 
to  Missionærer  ordineredes  af  Biskop  Bomemann  og  afreiste  til  Tranke- 
bar , hvor  de  da  under  mange  Vanskeligheder  begyndte  sin  Virksom- 
hed.  Især  udmerkede  Ziegenbalg  sig  ved  sin  utrættelige  Nidkjær- 
hed  og  opofrende  Begeistring1 * *).  Efter  Liitkens  Død  blev  Ledelsen 
af  Missionen  lagt  ind  under  Missionskollegiet  (collegiutn  de 
cursu  evangelii  promovendo ),  der  oprettedes  iode  December  1714. 
Dette  begyndte  sin  Virksomhed  med  at  udgive  «Kort  Efterretning  om 
nærværende  Anstalt  i Danmark  til  Hedningers  Omvendelse»,  hvori 
Missionssagen  blev  lagt  alle  Kristne  paa  Hjerte,  og  særlig  Geistlig- 
heden  blev  opfordret  til  at  fremkomme  med  Forslag  om,  hvad  der 
kunde  og  burde  gjøres  for  den  ydre  og  indre  Mission9).  Der  indkom 
mange  Forslag,  men  ogsaa  Modstandeme  tog  Ordet,  og  der  førtes 
nu  i Aarene  1715 — 1717  en  levende  Feide  om  Missionen,  indtil  der 
udkom  en  kongelig  Forordning  af  28de  Januar  1718,  som  paabød,  at 
alle  Skrifter  mod  Missionen  skulde  konfiskeres. 

Det  Felt,  hvor  Missionen  først  virkede,  var  altsaa  Trankebar\ 
men  snart  rettedes  Opmerksomheden  paa  Finnerne  i det  nordlige 
Norge8).  Der  fandtes  vistnok  baade  Kirker  og  Prester  blandt  dem, 
men  Kaldene  var  slet  .lønnede  og  desuden  yderst  besværlige,  saa 
Presteme  ogsaa  blev  derefter.  Tilstanden  blandt  Finnerne  var  derfor 
i religiøs  Henseende  saare  mislig,  de  var  som  halve  Hedninger.  Lige- 
frem  Afgudsdyrkelse,  Overtro  og  Trolddom  var  almindelig  blandt 
dem.  Døbte  Finner  ofrede  samtidig  til  Kristus  og  de  gamle  Guder, 
som  de  før  havde  troet  paa;  gamle  Kvinder  «aftvættede  Daaben» 
d:  døbte  om  igjen  med  et  hedensk  Navn;  Nadveren  misbrugtes,  idet 
man  f.  Ex.  tog  Hostien  ud  af  Munden  for  saa  senere  at  benytte  den 
til  Helbredelser  o.  1.  Hvad  der  tidligere  var  gjort  for  Kristendommen 
blandt  Finnerne,  var  lidet.  Den  tidligere  omtalte  Biskop  i Thrond- 
hjem  Erik  Bredal  (1643 — 1672),  der  efter  Roskildefreden  maatte  reise 
fra  Throndhjem  og  da  opslog  sin  Residens  paa  Throndenæs,  hvorfra 
han  styrede  de  kirkelige  Anliggender  i Nordland  og  Finmarken,  skal 
have  vist  megen  Omsorg  for  Finnerne,  en  Omsorg,  som  han  ogsaa  efter 
sin  Tilbagekomst  til  Throndhjem  skal  have  lagt  for  Dagen.  Senere 
maa  Mag . Johan  Ludv . Kristian  Paus9  fra  1696  Provst  og  Sogne- 
prest til  Vadsø,  siden  til  Eidsberg,  og  den  af  ham  ansatte  Skolelærer 


l)  Fenger:  Den  trankebarske  Missionshistorie. 

*)  Helveg:  S.  576  ff. 

*)  Vi  benytter  her  det  gjængse  norske  Navn  paa  Lapper  ne. 

Isak  Olsen  i Varanger  nævnes  som  nidkjære  for  Evangeliets  Udbre- 
delse  blandt  Finnerne.  Den  sidste,  som  var  i sin  Gjerning,  da  Tho- 
mas v.  Westen  kom  derop,  havde  da  arbeidet  der  i 14  Aar  «med 
apostolisk  Iver  og  Troskab,  i Fattigdom  og  Mangel,  i Farer  tillands 
og  tilvands.  Finnerne  hadede  ham,  fordi  han  opdagede  deres  Afgu- 
deri  og  Offersteder,  og  næsten  som  en  Tigger  og  ofte  blot  halvklædt 
maatte  han  reise  om  blandt  dem.  Naar  han  mange  Gange  i den 
mørke  Nat  maatte  reise  over  Fjeldene,  gav  de  ham  de  ustyrligste  Ren, 
forat  han  skulde  omkomme  paa  Veien;  ved  alle  Slags  Mishandlinger 
søgte  de  dels  at  forkorte  hans  Liv,  dels  at  gjøre  ham  træt.  Dette 
lykkedes  dem  dog  ikke;  thi  Gud  var  med  Isak  og  arbeidede  med 
ham,  saa  hans  Verk  havde  Fremgang.  . . . Men  han  satte  sin  Hel- 
bred til,  efterat  han  i flere  Aar  havde  tjent  uden  Løn» 1).  Han  havde 
ikke  alene  undervist  dem  i Kristendommen,  men  endog  lært  adskil- 
lige af  Søflnnernes  Ungdom  at  skrive,  hvad  vist  meget  faa  Nordmænd 
paa  denne  Tid  kunde*).  I 1716  tog  v.  Westen  ham  med  sig  til 
Throndhjem  og  lod  ham  tilbringe  Vinteren  1716 — 1717  for  en  Del 
paa  Veø  med  at  oversætte  Katekismen  og  det  athanasianske  Symbol 
paa  Lappisk. 

Missionskollegiet  rettede  altsaa  sine  Øine  paa  Finnernes  Omven- 
delse, og  i 1716  ansattes  «Finnernes  Apostel»  Thomas  von  Westen  som 
Lektor  i Theologien  ved  Latinskolen  i Throndhjem  og  Vikarius  for 
Missionen  i Finmarken  o:  han  skulde  paa  Missionskollegiets  Vegne 
forestaa  denne  Mission.  Throndhjems  Biskop  Dr.  Peder  Krog  var 
slet  ikke  fomøiet  med  denne  Sagernes  Ordning,  ifølge  hvilken  v.  We- 
sten skulde  staa  udenfor  hans  Myndighed,  altsaa  være  som  en  Slags 
Biskop  i hans  Bispedømme.  Af  dette  Forhold  fremvoxede  et  Uven- 
skab  mellem  disse  Mænd,  som  desværre  førte  til,  at  der  fra  Biskop 
Krogs  Side  blev  lagt  den  flnmarkske  Mission  adskillige  Hindringer  i 
Veien.  I sin  nye  Stilling  begyndte  nu  Thomas  v.  Westen  at  virke 
med  den  ham  egne  Energi  og  Foretagsomhed.  Han  foretog  i det 
hele  tre  Missionsreiser,  første  Gang  i Aaret  1716.  Paa  denne  Reise 
traf  han  i Varanger  Provst  Paus  og  Isak  Olsen,  hvilken  sidste  han 
tog  med  sig  til  Throndhjem;  og  da  Seminarium  Lapponicum  i det 
følgende  Aar  blev  oprettet  (1717),  blev  Isak  Olsen  ansat  ved  dette 
som  «Lærer  og  Tolk  i Lappisk».  Fra  Styrelsens  Side  vistes  megen 
Interesse  for  den  nye  Mission.  Et  Kongebrev  af  20de  November 
1716  paalagde  enhver  Hovedkirke  i Landet  en  aarlig  Afgift  af  2 
Rbdr.  og  hver  Annexkirke  en  Afgift  af  1 Rbdr.  til  Missionsverkets 


*)  Stockfleths  Dagbog,  S.  36. 

*)  Theol.  Tidsskr.  f.  d.  evang.-luth.  Kirke  i Norge.  Ny  Række  VIII.  S.  421. 

Fremme,  hvorved  Grunden  lagdes  til  «Nordlandske  Kirke-  og 
Skole  fond»,  v.  Westens  anden  Missionsreise  faldt  i Aarene  1718 
— 1719,  den  tredie  og  sidste  i Aarene  1722 — 1 723-  ^aa  de  *°  førsfe 
Reiser  befattede  han  sig  egentlig  kun  med  den  i Finmarken  boende 
Finnebefolkning,  medens  den  tredie  Reise  gjaldt  Finnerne  i Nordland 
og  Throndhjems  Stift.  Han  prædikede  selv  Evangeliet,  søgte  at  op- 
rette  Skoler  og  at  bygge  Kapeller  og  ansatte  Reiseprædikanter  eller 
Missionærer  som  Kjeld  Stub  (den  yngre),  Jens  Block , Elias  Helt - 
berg,  Rasmus  Rachløv,  Morten  Lund , Kristofer  Normann , Jens 
Kildahl , Knud  Leem  o.  fl.  «Paa  mange  Steder  fattede  Finnerne, 
som  tidligere  havde  havt  isinde  at  skyde  v.  Westen  og  hans  Følge, 
saadan  Kjærlighed  til  ham,  at  de  løb  efter  ham  fra  et  Provsti  til  et 
andet*.  Men  han  havde  ogsaa  mange  Hindringer  at  kjæmpe  med, 
foruden  de  vidtstrakte  Prestegjæld  og  den  spredte  Befolkning  tillige, 
og  det  ikke  mindst,  de  blandt  Finnerne  boende  Nordmænds  ugudelige 
Liv  og  Øvrighedens  Verdslighed;  hertil  kom  ogsaa  det  spaendte  For- 
hold til  Biskop  Krog.  v.  Westen  tænkte  endnu  at  foretage  en  fjerde 
Reise  derop,  men  denne  kom  ikke  istand.  Fra  1723  arbeidede  han 
for  Missionen  fra  Throndhjem  af  og  døde  her  1727,  kun  44  Aar 
gammel.  Den  af  ham  grundede  Missionsvirksomhed  blev  efter  hans 
Død  kun  svagt  og  mat  fortsat.  En  af  hans  Efterfølgere  var  Knud 
Leem , titulær  Professor.  Han  havde  først  været  Missionær  i Fin- 
marken, var  siden  ble  ven  Prest  i Alten-Talvig,  derpaa  i Avaldsnæs 
og  blev  saa  i Aaret  1752  ansat  ved  Seminarium  Lapponicum , i hvilken 
Stilling  han  døcle  1774.  Han  har  mest  gjort  sig  bekjendt  ved  sine 
sproglige  Arbeider,  idet  han  udgav  lappisk  Grammatik  og  Lexikon, 
oversatte  Katekismen  o.  s.  v.  I Aarhundredets  anden  Halvdel  døde 
Sagen  hen,  og  Seminarium  Lapponicum  blev  ophævet  1774.  Fra 
nu  af  skulde  Finnerne  efter  Regjeringens  Befaling  undervises  paa 
Norsk.  Simon  Kildahl  virkede  dog  endnu  fremdeles  paa  egen  Haand 
blandt  Finnerne;  1784  reiste  han  sbm  Missionær  til  Varanger,  blev 
senere  Sogneprest  paa  forskjellige  Steder  og  døde  1822  som  Provst  i 
Throndenæs. 

Grønland1)  var  fra  gammel  Tid  norsk  Koloni  og  var  bleven 
kristnet  under  Olaf  Trygvessøn;  en  Bispestol  var  i 1123  bleven  op- 
rettet  i Garde.  Men  fra  den  sorte  Døds  Tid  i Midten  af  det  14de 
Aarhundrede  var  næsten  al  Forbindelse  med  Norge  ophørt.  Bergen, 
hvorfra  den  mest  vedligeholdtes,  kom  i Hansestædernes  Hænder,  og 
disse  forsømte  Handelen  paa  Grønland.  Desuden  maatte  ingen  uden 
særegen  Tilladelse  seile  derhen,  da  Grønland  som  de  øvrige  Skatte- 


l)  Rudelbach:  Christelige  Biografier.  S.  284  ff.  Egedes  Dagbog. 

lande  henlagdes  til  « Kongens  og  Dronningens  Fadebur»,  og  Handelen 
derpaa  var  et  Regale.  De  norske  Kolonister  blev  efterhaanden  udryd- 
dede  af  de  indfødte,  og  fra  Midten  af  det  15de  Aarhundrede  svandt 
ethvert  Spor  baade  af  Koloni  og  Kristendom.  Biskoper  over  Grøn- 
land vedblev  man  vel  ligetil  Reformationen  at  udnævne,  men  de  var 
kun  Titulærbisper,  der  residerede  snart  paa  Island,  snart  i Norge, 
oftest  i Danmark.  De  Forsøg,  som  fra  Begyndelsen  af  det  16de 
Aarhundrede  til  forskjellige  Tider  gjordes  paa  at  fornye  Forbindelsen 
med  Grønland,  førte  ikke  til  noget,  medens  Handelen  gik  over  i 
fremmedes,  især  Hollændernes  Hænder.  Det  var  Hans  Egede , der 
blev  «Grønlands  Apostel». 

Hans  Egede  blev  født  paa  Gaarden  Harstad  i Throndenæs  Preste- 
gjæld  1686,  hvor  Faderen  var  Sorenskriver.  Hans  Rarndomsaar  kjen- 
der  vi  lidet  eller  intet  til.  1707  blev  han,  21  Aa$  gammel,  Prest  til 
Vaagen  og  gift  med  Gertrud  Rask.  Hvorledes  først  Tanken  paa 
Grønlænderne  vaktes  hos  ham,  fortæller  han  selv.  Det  randt  ham 
isinde,  at  han  i sin  Barndom  i en  N orges-Beskri velse  havde  læst,  at 
Grønland  var  bleven  befolket  og  kristnet  fra  Norge;  han  ønskede  da 
at  vide,  hvorledes  det  forholdt  sig  hermed,  og  om  Kristendommen 
endnu  bestod  der  i Landet.  Han  spurgte  da  en  Svoger  i Bergen, 
som  selv  havde  faret  paa  Grønland.  De  Underretninger,  han  fik,  be- 
styrkede  ham  i den  falske  Mening,  at  der  endnu  fandtes  nogle  af 
de  norske  Kolonister,  men  overtydede  ham  ogsaa  om,  at  al  Kristen- 
dom forlængst  var  forsvunden.  Han  ønskede,  at  han  kunde  drage  til 
dem;  «han  vilde  anse  det  som  sin  største  Lyksalighed,  om  han  maatte 
prædike  Kristum  for  dem».  Tanken  paa  hans  Familie  og  den  Stil- 
ling, hvori  han  var  sat,  gjorde  ham  længe  tvivlraadig.  Saaledes  gik 
Tiden  til  1710.  Da  opsatte  han  et  «Forslag  til  Grønlændemes  Op- 
lysning  og  Omvendelse»  og  sendte  dette  til  dem,  han  mente  det 
nærmest  vedkom,  Bisperne  i Bergen  og  Throndhjem,  Randul/og  Kr  og, 
at  de  skulde  tage  sig  af  Sagen.  Men  nu  fik  ogsaa  hans  og  Konens 
Familie  vide  om  hans  Planer.  Moder,  Svigermoder,  Hustru  og  Slægt- 
ninger  forenede  sig  om  at  holde  ham  tilbage,  saa  ham  var  nærved  at 
opgive  sine  Tanker  som  en  Daarlighed.  Men  han  kunde  hverken 
Dag  eller  Nat  blive  de  Ord  kvit:  Hvo  som  elsker  Fader  eller 

Moder  eller  Søn  eller  Datter  mere  end  mig,  er  mig  ikke  værd 
(Matth.  10,  37).  Hertil  kom  ogsaa  et  Misforhold  til  en  Nabo- 
prest,  som  gjorde  ham  Stillingen  i Vaagen  tung.  Han  forestillede 
sin  Hustru,  om  ikke  dette  just  var  dem  tilskikket  af  Herren,  fordi 
de  var  uvillige  til  at  tage  hans  Aag  paa  sig  og  fomegte  sig  selv. 
Han  bad  hende,  at  hun  med  ham  vilde  i troende  Bøn  give  Sagen  i 
Guds  Haand.  «Hun  frembar  ofte  med  mange  Taarer  sin  Sag  for 

Gud,  indtil  Gud  bøiede  hendes  Vilje,  saa  hun  omsider  med  ligesaa 
stor  Begjærlighed  som  hendes  Mand  ønskede  at  se  Grønland  og 
Guds  Kirke  plantet  der».  Han  skrev  gjentagende  til  Bispeme  i 
Bergen  og  Throndhjem,  til  Missionskollegiet  og  udgav  et  eget  Skrift, 
hvori  han  søgte  at  gjendrive  «de  formentlige  Indvendinger  mod  For- 
sættet  tilde  hedenske  Grønlænderes  Omvendelse».  Alt,  hvad  han  fik, 
var  Henvisninger  til  «bedre  Tider»;  Krigen  med  Karl  XII  optog  alle 
Interesser  og  Kræfter. 

Da  tog  han  endelig  en  afgjørende  Beslutning.  Han  nedlagde 
sit  Embede  og  gik  Høsten  1718  med  Kone  og  4 Børa  til  Bergen. 
Herfra  reiste  han  til  Kjøbenhavn  for  personligen  at  virke  for  sin  Plan. 
Kongen  modtog  ham  ogsaa  naadig  og  lod  undersøge,  hvorvidt  ber- 
genske Kjøbmænd  med  kongelig  Hjælp  vilde  gjenoptage  Handelen 
paa  Grønland.  Men  man  vilde  ikke  indlade  sig  paa  det.  Tiden  gik, 
og  Slægt  og  Venner  benyttede  den  til  at  virke  paa  Egedes  Hustru. 
«Men  hun  prætenderede  ikke  at  være  Mester  over  sin  Mands  Reso- 
lutioner  eller  hindre  ham  i det,  som  sigtede  til  Guds  Ære.  Hvad 
han  vilde  og  Gud  vilde,  var  hun  vel  fomøiet  med».  Derfor  dømte 
da  Folk,  at  de  begge  var  «galne  og  fortryllede».  Egede  saa  i alt 
dette,  at  «det  var  Guds  Behagelighed  at  holde  ham  i sin  Prøvelse 
og  lære  ham  bestandig  fuldkomnere,  at  han  ikke  skulde  forlade  sig 
paa  Mennesker,  men  paa  Gud.  Han  holdt  sig  til  Herren,  som  for- 
f maar  alt,  og  haabede,  at  han  vel  skulde  opvække  Midler  til  sin  Æres 
Udbredelse,  naar  hans  Tid  og  Time  kom».  Endelig  fik  han  ved 
nogle  gudfrygtige  bergenske  Kjøbmænd  og  Geistlige  samlet  8 å 10,000 
Rbdlr.,  selv  tegnede  han  sig  først  for  300  Rbdlr.  Et  Skib  «Haabet* 
blev  kjøbt.  Kongen  gav  Egede  300  Rbdlr.  som  Missionær  og  200 
Rbdlr.  til  Udrustning.  Saavidt  var  Egede  kommen  efter  10  Aars  uaf- 
brudte  Anstrængelser.  Den  3die  Mai  1721  lettede  «Haabet»  Anker 
og  landede  den  3die  Juli  ved  Grønland. 

Nogen  Levning  af  den  norske  Koloni  fandt  han  ikke,  men  nok 
af  Vanskeligheder,  som  han  neppe  engang  egentlig  havde  beregnet. 
Den  største  var  Sproget.  Han  «maatte  i Førstningen  saa  sagteligen 
stamme  med  Grønlændeme  og  ved  Tegn  søge  at  give  dem  nogen 
Impression  i Hjertet  af  Gud».  Børaene,  som  lærte  Grønlandsk  som 
Modersmaal,  og  grønlandske  Børa,  som  han  tog  i Huset,  blev  hans 
vigtigste  Hjælpere.  Sproget  savnede  Udtryk  for  næsten  alle  aande- 
lige  Ting,  saa  Egede  havde  det  største  Besvær.  Han  begyndte  med 
Tegn  og  Billeder;  1724  havde  han  bragt  det  saa  vidt,  at  han  kunde 
holde  sin  første  Tale  paa  Grønlandsk  og  skrive  en  Katekisme.  De 
indfødtes  Raahed,  Overtro  og  omflakkende  Liv  var  ligeledes  store 

Hindringer.  Endelig  kom  hertil  det  kjødelige  Sind  hos  Egedes  Folk, 

26* 


4©4 


Pietismens  Tid. 


Handelsaniiggendets  Gang  o.  s.  v.  Expeditionen  var  jo  fra  de  ber- 
genske Kjøbmænds  Side  et  Handelsforetagende.  Det  gik  smaat  med 
det.  Kongen  bevilgede  et  Lotteri  og  derpaa  en  Extraskat,  50,000 
Rbdlr.;  men  det  hjalp  ikke,  og  i Aaret  1727  opløstes  Kompagniet. 
Kongens  og  Missionskollegiets  Interesse  var  dog  vakt,  og  Regjeringen 
fortsatte  derfor  Verket.  1728  sendtes  flere  Skibe  til  Grønland,  men 
det  Mandskab,  man  sendte,  var  for  en  Del  Slaver,  som  man  havde 
giftet  med  Tugthusfanger;  det  var  just  ingen  Støtte  for  Missionen. 
Verket  gik  under  dette  kun  langsomt  frem,  men  dog  frem.  Rygtet 
om  eden  gode  Prest»  udbredte  sig,  saa  selv  langveisfra  søgte  Grøn- 
lændeme  ham  op.  « Kun  undtagelsesvis  saa  han  sig  istand  til  at  med- 
dele nogen  voxen  Daaben;  derimod  begyndte  han  efter  Aftale  med 
de  Medhjælpere,  som  var  sendte  til  ham,  at  døbe  Bern,  naar  For* 
ældrene  gav  den  kristelige  Lære  Bifald  og  var  villige  til  at  opofre 
den  Herre  Jesus  deres  smaa  Bøm». 

I Aaret  1730  døde  Frederik  IV.  Den  nye  Regjering  befalede, 
at  Kolonien  paa  Grund  af  de  store  Udgifter  skulde  ophæves.  Egede 
kunde  dog,  om  han  vilde,  blive  og  skulde  faa  Proviant  for  1 Aar, 
men  maatte  ikke  regne  paa  videre  Hjælp.  «Saa  er  jeg  da»,  skriver 
han,  «alene  tilbage  med  min  Kone,  3 Børa,  10  Matroser  samt  8 
grønlandske  Drenge  og  Piger,  som  har  været  hos  mig  næsten  fra 
Begyndelsen.  Gud  lade  mig  opleve  den  Stund,  at  jeg  igjen  maa 
høre  behagelige  Tidender  fra  Fædrelandet».  De  kom  ogsaa.  Egedes 
gjentagne  Forestillinger,  Held  ved  Handelen  og  Zineendorfs  Ind- 
flydelse  bevægede  Kristian  VI  til  i 1733  at  befale,  at  Missionen 
skulde  fortsættes.  Men  saa  kom  ogsaa  de  haardeste  Tilskikkelser, 
idet  en  Koppeepidemi  udbrød  paa  Grønland.  En  Grønlænding, 
som  havde  været  i Kjøbenhavn,  bragte  nemlig  Koppeme  med  sig 
derfra.  Sygdommen  blev  saa  meget  frygteligere,  fordi  Klimatet  gjorde, 
at  den  ikke  kunde  bryde  ud.  Epidemien  vårede  fra  September  1733 
til  Juni  1 734.  Egede , som  med  sin  Hustru  Dag  og  Nat  havde  pleiet 
de  syge  omkring  i Husene,  stod  saa  godt  som  alene  tilbage  med 
sin  Familie.  Alle  Grønlændere  paa  Kolonien  var  døde  paa  en  Gut 
og  en  Pige  nær;  af  200  Familier  i en  Omkreds  af  2 — 3 Mile  var 
neppe  30  tilbage.  Hertil  kom  endnu  Uenighed  med  Herrnhuteme, 
som  i 1733  var  komne  derop.  Egede  modtog  dem  broderligen,  og 
det  syntes  at  skulle  blive  en  god  Tilvæxt  for  Missionen.  Men  Egede 
merkede  snart  deres  Svaghed  i Læren,  navnlig  om  «Retfærdiggjø- 
relsen»,  og  da  de  ikke  vilde  lade  sig  belære,  erklærede  han,  at  «naar 
de  vor  Kirkes  Lære  vilde  underskrive  og  bifalde,  saa  han  gjerne,  at 
de  blev;  ellers  kunde  ingen  Enighed  være  mellem  dem  og  Opbyg- 
gelse».  De  skjældte  paa  sin  Side  Egede  for  «uomvendt»,  og  skam- 

melige  Rygter  udbredtes  om  ham.  «Det  syntes,  som  om  det  hele 
Verk,  der  til  Guds  Ære  var  ment  og  begyndt,  nu  mod  Forhaabning 
igjen  maatte  falde».  Legemlige  Lidelser  og  aandelige  Anfægtelser 
nedbrød  hans  Kraft.  Han  troede,  at  han  i Hjemmet  bedre  og  krafti- 
gere kunde  virke  for  Verkets  Fortsættelse.  «Som  jeg  ikke  for  timelig 
Fordels  og  Nyttes  Skyld»,  skriver  han,  «reiste  til  Grønland,  saa  er 
jeg  heller  ikke  for  timelig  Fordels  og  Nyttes  Skyld  reist  derfra; 
men  Guds  Ære  alene  og  disse  arme  vankundige  Menneskers  Oplys- 
ning  har  været,  er  og  skal  være  mit  eneste  Øiemerke».  Før  Afrei- 
sen  fristede  han  den  store  Sorg  at  berøVes  sin  trofaste  Hustru,  hvem 
Anstrængelserne  under  Koppeepidemien  havde  kastet  paa  Sygeleiet. 
Den  9de  August  1736  forlod  han  nu  Grønland.  « Grønlændernes  Kjær- 
lighed  fulgte  deres  Fader  og  Prest ; fra  nu  af  og  indtil  den  Dag  idag 
talte  de  om  ham  som  om  en  uforglemmelig  Fader».  Han  efterlod  sin 
Søn  Paul  Egede , forat  han  kunde  fortsætte  Missionsarbeidet  der. 

I Kjøbenhavn  virkede  han  med  fortsat  Iver  og  Troskab  for  den 
grønlandske  Mission.  Han  afslog  flere  hædrende  Tilbud,  f.  Ex.  Kri- 
stiania Stiftsprovsti  og  Throndhjems  Bispestol,  da  han  troede  at  kunne 
tjene  Missionens  Sag  bedre  paa  en  anden  Maade.  Han  udvirkede,  at 
der  i Kjøbenhavn  oprettedes  et  Seminarium  for  at  danne  Studenter 
til  Missionen  og  Vaisenhusungdom  til  Kateketer.  Egede  blev  Semi- 
nariets  Bestyrer  og  udnævntes  i 1740  til  Superintendent  over  den 
grønlandske  Mission.  Hans  Planer  blev  ikke  fulgte,  som  han  ønskede. 
Da  Pietismen  kom  til  Roret,  kom  det  oftere  til  Uenighed  mellem  den 
strengt  kirkelige  Egede  og  det  daværende  Missionskollegium.  Det  blev 
besluttet,  at  de  grønlandske  Missionærer  skulde  tjene  6 Aar  og  der- 
paa  have  Befordring;  det  blev  efterhaanden  Regel,  og  denne  Regel 
førte  Udueligheden  og  Ligegyldigheden  frem.  «Det  Sted,  hvor  han 
havde  brudt  Isen  med  Møie  og  Besvær,  var  nu  forsynet  med  en  uflit- 
tig  og  i sirt  Missionspraxis  ei  ren  evangelisk  (d:  herrnhutisksindet) 
Lærere»1).  I 1747  tog  han  Afsked  og  levede  stille  hos  sin  Datter 
og  Svigerson  i Stubbekjøbing,  hvor  han  døde  1758. 

Paul  Egede  blev  tilbage  paa  Grønland,  da  Faderen  reiste,  og 
fortsatte  Missionen  der  indtil  1740.  Derpaa  blev  han  Lærer  ved  Se- 
minariet  efter  Faderen  og  1747  Biskop  over  Grønland.  Han  søgte 
især  at  faa  Bibelen  oversat  paa  Grønlandsk.  Efterhaanden  blev  saa- 
ledes  det  Nye  Testamente,  desuden  Katekismen  og  adskillige  Salmer 
oversatte.  Ogsaa  mange  andre  af  Egedes  Familie  er  dels  som 
Prester  dels  paa  anden  Maade  knyttede  til  Grønlands  senere  Historie. 


!)  Herved  sigtes  til  Missionæren  Drachardt  paa  Godthaab. 

§ 6. 

Kristian  VI  bestiger  Thronen. 

Under  Frederik  IVs  Regjering  vandt  Pietismen  sin  første  Ud- 
bredelse  blandt  Folket.  Og  i Slutningen  af  hans  Regjeringstid  ind- 
traf  en  rystende  Begivenhed,  der  i høi  Grad  bidrog  til  at  aabne 
Hjerterne  for  Pietismens  Indvirkning.  Det  var  den  store  Ulykke,  som 
overgik  Kjøbenhavn  og  det  hele  Land  ved  den  store  Ildebrand 
i Kjøbenhavn  den  31de — 23de  Oktober  1728.  Universitetet  med  dets 
rige  Samlinger,  flere  Kirker,  Vaisenhuset  og  en  stor  Del  af  Byen 
lagdes  i Aske.  Gru  og  Rædsel  greb  ikke  blot  dem,  som  havde 
været  Øienvidner,  men  det  hele  Land.  Man  saa  Guds  Straffedom 
over  den  ugudelige  Slægt.  Bods-  og  Omvendelsesprædikener  hørtes 
overalt,  og  derved  udbredte  sig  blandt  Folket  en  almindelig  Bods- 
stemning,  som  gjorde  Si ndene  høist  modtagelige  for  den  pietistiske 
Vækkelse.  Saaledes  stod  Sagerne,  da  Frederik  IV  døde  (1730)  og 
Kristian  VI  besteg  Thronen. 

- Kristian  VI  var  allerede  fra  Barndommen  af  stærkt  religiøst 
paavirket.  Hans  Moder,  Dronning  Louise,  havde  en  Søster  Kristine, 
der  hørte  til  Speners  ældste  Venner,  og  som  øvede  stor  Indflydelse 
paa  hele  sin  Slægt.  Den  unge  Prins’s  fromme  Følelser  vaktes  først 
i Moderens  Bedetimer,  og  de  næredes  senere  troligen  af  den  Lærer, 
han  fik,  Joh.  Wilhelm  Schrader . Som  Kronprins  ægtede  Kristian 
en  Prinsesse  af  Brandenburg-Kulmbach,  Sofie  Magdalene , der  tiilige- 
med  Moderen,  som  fulgte  hende  til  Danmark,  hørte  til  «Pietisteme». 
Da  Kristian  blev  Konge,  antog  det  hele  Hof  paa  Grund  af  denne 
Kongeparrets  religiøse  Retning  et  strengt  Fromhedspræg,  der  tog  sig 
helt  synderlig  ud  ved  Siden  af  den  stive  Etikette  og  den  glimrende 
Pragt.  Det  kan  ikke  undre  os,  om  der  ved  Hoffet  og  i de  fomem- 
mere  Kredse  under  disse  Omstændigheder  ved  Siden  af  oprigtig, 
omend  ensidig  Fromhedsiver  ogsaa  indfandt  sig  Sygelighed  og  Hykleri. 
Saaledes  udtaler  Pontoppidan  den  Erfaring,  han  gjorde  som  Hofprest : 
«Da  det  hedte:  regis  ad  exemplar , saa  lignede  Hoffet  paa  den  Tid 
mere  et  Kloster  end  et  kongeligt  Hof.  Men  som  i Klostrene,  saa 
og  her:  mange  havde  intet  mere  end  Gudfrygtigheds  Skin  med  Kraf- 
tens Fornegtelse.  Nogle  merkede  jeg  igrunden  at  være  vrede  og 
bistre  paa  den  stille  Levemaade,  saa  de  underhaanden  knurrede  der- 
over og,  saavidt  de  kunde,  søgte  Leiligheden  til  at  slaa  Gjækken  løs. 
Andre  af  samme  Sind  viste  megen  Snildhed  i at  hykle  og  forstille 
sig  . . . og  disse  faldt  mig  altid  langt  utaaleligere  end  de  første, 
ligesom  deres  aandelige  Tilstand  var  farligere  . . . Men  til  Guds 
Naades  Pris  maa  jeg  efter  Samvittighed  vidne  ogsaa  om  den  tredie 

Slags  Hoffolk,  nemlig  saadanne  sande  Tilbedere,  som  ved  al  Leilig- 
hed  og  i onde  saavelsom  i gode  Dages  Prøve  viste  sig  fulde  af  Tro, 
Haab  og  Kjærlighed». 

Pietismen  var  altsaa  bleven  hjemme  ved  Hoffet;  den  stod  ved 
Roret.  Kongens  Gudsfrygt  var  visselig  oprigtig  og  ærlig,  uden  al 
Skrømt.  Hans  Bestræbelse  for  at  bygge  Guds  Kirke  i sine  Lande 
var  derfor  ogsaa  velment;  men  vistnok  har  hans  Foranstaltninger 
ligesom  Pietismen  selv  baade  sine  lyse  og  sine  mørke  Sider.  Merkes 
bør  det  ogsaa,  at  Pietismens  Magtperiode  i Danmark  falder  i en  Tid, 
da  den  i Tyskland  allerede  havde  overlevet  sin  bedste  Periode.  Der- 
for er  ogsaa  Kristian  VTs  Regjering  bleven  saa  forskjellig  bedømt. 
Har  man  end  i Almindelighed  været  billigere  i sin  Dom  om  Kongen 
selv,  saa  har  man  været  saa  meget  strengere  mod  dem,  hvem  man 
har  tillagt  den  største  Indflydelse  paa  ham,  Dronningen  Sofie  Magda - 
lene , Hofpresten  Bluhme  og  Kongens  forrige  Lærer  J.  W.  Schrøder. 

§ 7. 

Strid  i Kjøbenhavn  om  Skriftemaalet  m.  m. 

Den  Stilling,  Hoffet  indtog  til  den  religiøse  Bevægelse,  gjorde 
naturligvis,  at  denne  kunde  træde  friere  og  dristigere  frem ; men  her- 
ved æggedes  ogsaa  Modstanden.  I Kjøbenhavn , Midtpunktet  for  det 
hele  Rige,  kom  det  til  det  merkeligste  og  alvorligste  Sammenstød 
mellem  de  pietistiske  og  orthodoxe  Prester. 

Den  første  blandt  de  pietistiske  Prester  i Kjøbenhavn  var  Presten 
ved  Vaisenhuset  Enevold  Ewald  (Forf.  af  «Bibelsk  Concordants»  og 
Fader  til  Digteren  Johannes  Ewald),  en  Slesviger  af  Fødsel.  Hans 
Prædikener  vakte  stor  Opsigt,  og  hans  private  Andagtsøvelser  ( colle - 
gia  pietatis)  besøgtes  af  en  Mængde  af  alle  Stænder.  Til  ham  slut- 
tede sig  Presten  ved  Vartou  Ole  Herslebi  Peder  Herslebs  Broder,  og 
Kapellanen  til  Trinitatis  Peder  Nikolai  Holst  En  Støtte  havde  han 
derhos  i Hofpresteme  Bluhme  og  Reuss.  Den  sidste  var  en  Wiirtem- 
berger,  som  Kristian  VI  havde  indkaldt  som  Professor  i Theologien 
og  senere  tillige  udnævnt  til  Hofprest.  Men  imod  dem  stod  saagodt- 
som  hele  den  øvrige  Geistlighed  i Kjøbenhavn.  Pietistemes  Mod- 
standere  rettede  først  sit  Angreb  fornemmelig  mod  de  gudelige  For- 
samlinger. Frederik  IV  havde  ved  en  Forordning  af  1706,  frem- 
kaldt  ved  separatistiske  Bevægelser,  søgt  at  hindre  saadanne  For- 
samlinger, men  under  Kristfan  VI  kom  de  igjen  i fuld  Gang,  især 
efter  et  Besøg,  som  Grev  Zinzettdorf  havde  ailagt  i Kjøbenhavn 
1731,  under  hvilket  han  modtoges  med  stor  Ære  ved  Hoffet.  Bi- 
skopen i Sjælland  Worm , en  Mand  af  den  orthodoxe  Skole,  men 

sindig  og  klog  i al  sin  Færd,  søgte  at  ende  Striden  og  formaaede  i 
Virkeligheden  Kongen  til  ved  et  Reskript  af  5te  Februar  1732  at 
forbyde  Konventikler,  hvori  nogen  paatog  sig  at  forklare  den  hellige 
Skrift,  «eftersom  enhver  til  den  Ende  kan  besøge  Kirkerne,  og  slige 
Forsamlinger  har  vist  sig  at  afstedkomme  Uorden  og  Tumult».  Men 
tillige  blev  det  Presterne  forbudt  under  Embedsfortabelse  at  tale  mod 
Konventiklerne  fra  Prædikestolen.  Man  troede  heraf  at  se,  paa  hvilken 
Side  Kongens  Hjerte  egentlig  var.  Og  heri  bestyrkedes  man  endnu 
mere  ved  den  Eftergivenhed,  som  vistes  mod  de  pietistiske  Prester  i 
en  anden  Sag,  om  Skriftemaalet  nemlig. 

Efter  Lovens  og  Ritualets  Bestemmelser  skulde  Skriftemaalet 
være  knyttet  til  Nadveren  som  en  Forberedelse  til  den';  Skriftemaalet 
skulde  være  lønligt  og  Absolutionen  ubetinget . Kommunikantemes 
store  Tal  og  andre  Omstændigheder  havde  imidlertid  medført  en 
anden  Praxis,  idet  flere  paa  en  Gang  blev  tagne  i Skriftestolen,  og 
det  hele  Skriftemaal  bestod  da  deri,  at  en  eller  flere  Konfitenter 
oplæste  en  Sy ndsbekj  endelse  og  Bøn  paa  alles  Vegne,  hvorefter  abso- 
lut  Syndsforladelse  tilsagdes  af  Presten.  Skriftestolen  var  for  de 
pietistiske  Prester  en  stor  Byrde.  Deres  Indsigelse  gjaldt  dog  ikke 
blot  den  Praxis,  som  havde  indsneget  sig,  men  Absolutionens  ube- 
tingede Form  og  overhovedet  dens  Begreb.  Ole  Hersleb  var  den, 
som  først  erklærede  ikke  at  kunne  sidde  i Skriftestolen ; han  nedlagde 
sit  Embede.  Ewald , Holst  og  Reuss  kom  derpaa  ogsaa  med  sine 

Besværinger,  men  de  henvendte  sig  direkte  til  Kongen  og  blev  fri- 
tagne  for  at  forrette  Skriftemaal  mod  at  lønne  en  Kapellan,  der  kunde 
udføre  Tjenesten  i deres  Sted. 

Biskop  i Kristiania  Peder  Hersleb  og  Biskop  i Throndhjem  Eiler 
Hagerup  blev  nu  draget  ind  i Striden.  Hersleb  havde  i et  Brev  til 
sin  Ungdomsven  Hagerup  omtalt  sin  Broders  Forhold  og  sine  egne 
misbilligende  Anskuelser  af  den  herskende  Praxis.  Han  skriver  bl.  a. 
saaledes:  «Der  ér  vel  ingen  retsindig  Prest,  som  vil  negte,  at  Abso- 

lutionen (ogsaa  den  betingelsesvise,  som  dog  er  mod  Ritualen)  er  kun 
lidet  grundet  i Guds  Ord,  den  ældste  Kirkes  Skik  og  er  indført  i 
mørke  Tider;  at  den  er  en  Pinebænk  for  en  redelig  Prests  Samvittig* 
hed,  en  Spot  for  kloge  Vantroens  Børa».  Som  før  omtalt,  var 
Hagerup  selv  tidligere  paavirket  af  Pietismen  og  havde  været  af  lig- 
nende Mening  som  Hersleb,  men  i Aarenes  Løb  var  han  kommen  til 
en  anden  Anskuelse.  Han  oversatte  nu  enkelte  Stykker  af  Brevet 
paa  Latin  og  udgav  det  med  sit  egeft  latinske  Tilsvar  i Trykken. 
Heraf  opstod  nu  en  temmelig  skarp  Strid  mellem  de  to  Ungdoms- 
venner. I sit  Gjensvar  skrev  saaledes  Hersleb:  «Iblandt  de  Kuriosi- 

teter, jeg  har  fundet  i gamle  Sager,  er  ogsaa  denne,  at  der  til  samme 

Tid,  der  i Oslo  var  en  Bisp,  navnlig  Hans  Ræv , var  i Throndhjem 
en  Bisp,  navnlig  Hans  Gaas.  Jeg  tror,  du  har  Lyst  at  sno  det  om 
i dette  Sekulum,  saaat  Ræven  skal  være  i Throndhjem  og  Gaasen  i 
Kristiania;  men  du  maa  og  tro,  at  din  Ræv  ikke  skal  bide  min 
Gaas,  længere  end  jeg  selv  vil  . . .»  Hagerup  skulde  vogte  sig  for 
at  blive  en  af  de  Prester,  «som  har  en  Religion  som  Kapellan,  en 
anden  som  Sogneprest  og  en  tredie  som  Biskop». 

Angrebene  paa  de  pietistiske  Prester  vedblev,  selv  efterat  Kongen 
ved  en  Anordningi  af  7de  Oktober  1733  paany  havde  forbudt  «al 
Skjænden  og  Larmen  især  mod  de  saakaldte  Pietister».  Kongen  greb 
derfor  endelig  til  at  nedsætte  en  Kommission,  sammensat  af  Ortho- 
doxe  og  Pietister,  for  hvilken  enhver  Prest,  der  ivrede  mod  Pietisteme, 
skulde  indkaldes  og  besvare  følgende  tre  Spørgsmaal:  1)  om  han 
havde  noget  at  klage,  2)  isaafald,  hvilke  Trosartikler  han  mente  at 
overtrædes  af  Pietisterne,  3)  hvilke  Bøger  eller  Personer  han  havde 
at  besvære  sig  over.  Klagerne  rettedes  især  mod  Ewald  og  Reuss . 
Klagerne  mod  den  sidsté  var  mindre  væsentlige  og  bestemte;  men 
alvorligere  var  de  mod  Ewald,  og  de  førtes  mod  ham  med  større 
Dygtighed  af  Presten  ved  Helliggeistkirken  Kaasbøl.  Klagerne  gik 
især  ud  paa,  at  han  nærede  chiliastiske  Forhaabninger  og  i Forbindelse 
dermed  lærte  Apokatastasis  (alle  Tings  Gjenoprettelse);  fremdeles 
ankedes  over  hans  Lære  om  Gjenfødelsen  og  den  uigjenfødte  Prests 
unyttige  Embedsvirksomhed,  altsammen  Stridsspørgsmaal,  der  er  vel 
kjendte  i Tysklands  Kirkehistorie  paa  Pietismens  Tid.  Endelig  an- 
greb ogsaa  Kaasbøl  Ewald  for  flere  Bøger,  der  var  udkomne  paa 
Vaisenhusets  Forlag,  navnlig  Bibeludgaven  af  1732  paa  Grund  af  de 
tilføiede  Parallelsteder. 

Sagens  Udfald  var  det,  at  Reuss  og  Ewald  coratn  commissione 
skulde  formanes  til  at  afholde  sig  fra  alle  Talemaader,  der  «synes» 
at  stride  mod  Guds  Ord  og  den  Augsburgske  Konfession,  ligesom 
Ewald,  fordi  han  ikke  havde  holdt  sig  Censuranordningen  efterretlig, 
fik  en  Bøde  paa  30  Rbdr.  Men  paa  den  anden  Side  blev  ogsaa  det 
kongelige  Forbud  mod  alle  Angreb  paa  «Pietisterne»  indskjærpet. 
Ewald  havde  igrunden  faaet  ligesaa  meget  Ret  som  hans  Modstan- 
dere.  Sørgeligere  gik  det  hans  to  yngre  Venner:  Hersleb  havde 
maattet  nedlægge  sit  Embede,  Holst  tabte  sig  ganske  i Sværmeri. 
Der  blev  derfor  nedsat  en  Provsteret  over  ham.  Anklagen  lød  paa, 
at  han  fra  Prædikestolen  havde  kaldt  Læreembedet  det  fordærvede 
Embede,  Nadveren  det  fordærvede  Sakramente,  Daaben  den  forban- 
dede  Vanddaab,  samt  at  han  i lange  Tider  havde  afholdt  sig  fra 
Nadverens  Sakramente.  Holst  fastholdt  ogsaa  sine  sværmeriske  Paa- 
stande,  at  Kirkens  Læreembede  og  Sakramenter  havde  mistet  sin  Kraft 

paa  Grund  af  den  bundløse  Fordærvelse.  Han  blev  afsat.  Hermed 
endte  egentlig  Striden  mellem  de  kjøbenhavnske  Prester,  om  det  end 
fremdeles  gjærede;  Kommissionen  opløstes  i 1734.  Lidt  efter  lidt 
«rensedes»  Kjøbenhavns  Geistlighed  for  Pietismens  Modstandere,  heder 
det,  idet  Kongen  efterhaanden  søgte  at  trække  til  Kjøbenhavn  og  sin 
Omgivelse  Mænd  af  den  Aand  og  Retning,  han  selv  yndede.  Blandt 
dem  var  ogsaa  Erik  Pontoppidan , der  i 1734  kaldtes  til  Slotsprest  i 
Frederiksborg  og  i 1735  til  Hofprest  i Kjøbenhavn.  — Stridigheder 
mellem  Prester  af  de  forskjellige  Retninger  møder  os  nu  ogsaa  paa 
flere  andre  Steder;  men  de  har  intet  eiendommeligt,  og  den  kjøben- 
havnske Kamp  er  den  vigtigste,  hvorfor  vi  ikke  vil  opholde  os  videre 
ved  dem,  men  vender  os  nu  til  at  omtale  de  vigtigste  Regjeringsfor- 
anstaltninger,  der  tilsigter  at  fremme  det  aandelige  Liv. 

§ 8. 

Pietismen  ved  Roret.  Kirkelige  Anordninger. 

Pietismen  stod  nu  ved  Roret,  og  de  Foranstaltninger,  som  Sty- 
relsen  tog  for  at  vække  Livet,  — thi  at  vække  Livet  var  netop 
Pietismens  Opgave  — , var  prægede  af  denne  Retnings  Aand.  Men 
det  pietistiske  Liv  antog  ofte  en  ydre  lovmæssig,  ensidig  Karakter,  og  vi 
maa  derhos  erindre,  at  vi  staar  ved  et  Tidspunkt,  da  Pietismen  alle- 
rede havde  overlevet  sine  bedste  Dage.  Det  vil  derfor  ikke  undre 
os,  naar  vi  tillige  tager  Hensyn  til  den  statskirkelige  Betragtning, 
som  paa  denne  Tid  gjorde  sig  gjældende,  om  enkelte  af  de  Anord- 
ninger, som  vedrører  Livets  Former,  har  en  lovmæssig  og  politimæssig 
Karakter.  Dette  fremtræder  klarest  i Sabbatsanordningen  af 
I2te  Marts  1735,  der  rigtignok  for  en  væsentlig  Del  kun  var  en  Gjen- 
tagelse og  Indskjærpelse  af  ældre  Bestemmelser.  Enhver,  som  ikke 
var  hindret  ved  Sygdom  eller  anden  lovlig  Aarsag,  skulde  paa  alle 
Søn-  og  Helligdage  indfinde  sig  baade  ved  Høimessen  og  Aftensang. 
Presterne  skulde  nøie  vaage  over  dette,  og  naar  Formaninger  ikke 
frugtede,  anmelde  vedkommende  for  Politimesteren  eller  Byfogden. 
Forsømmelsen  straffedes  da  i Kjøbstæderne  med  Pengebøder,  paa  Lan- 
det med  Bøder  eller,  naar  Bøndeme  ikke  kunde  betale,  med  Gabe- 
stokken,  hvorfor  det  ogsaa  paalagdes  Kirkeeierne  at  lade  Gabestokke 
opreise  udenfor  Kirkedøren.  Lignende  Straf  bestemtes  for  Hellig- 
brøde. For  at  hindre  Lystreiser  og  Spadserture  paa  Helligdage 
skulde  i alle  befæstede  Byer  Portene  holdes  lukkede  indtil  Kl.  4.  I 
Kjøbstæderne  maatte  intet  Bryllup,  Jaord  eller  Gilde  holdes  paa  Hel- 
ligdage ; paa  Landet  kunde  det  tillades  paa  den  Betingelse,  at  enhver 
afholdt  sig  fra  al  Uskikkelighed,  især  fra  alt  Fylderi.  Bøndemes 

aimindelige  Forlystelse  «at  ride  Sommer  i By»  blev  aldeles  forbudt 
som  en  «Uorden  og  Misbrug,  hvorved  Gud  fortørnes  og  Bonden  rui- 
neres». Ligesaa  blev  Julestuer,  Komedier,  Baller,  Maskerader  og  des- 
lige  Lege  og  Tidsfordriv  forbudte  paa  Søn-  og  Helligdage  og  Aftenen 
forud  for  disse,  alt  unjler  Straf  af  Bøder  og  Gabestok.  Om  en  saa- 
dan  Anordnings  sande  Værd  behøver  vi  ikke  at  udtale  os  nærmere. 

Angaaende  Kirkedisciplinen  havde  Lovens  Anden  Bog  Kap. 
• 9,  20 — 22  og  Ritualets  Kap.  5 anordnet  «aabenbart  Skriftemaal»  for 
dem,  som  ved  aabenbare  og  grove  Synder  havde  givet  almindelig  og 
aabenbar  Forargelse.  Dette  var  ment  at  skulle  være  en  kirkelig 
B od s handling,  ved  hvilken  den,  som  ved  grove  Synder  havde  givet 
offentlig  Forargelse,  skulde,  inden  han  stedtes  til  Nadveren,  offentlig 
bekjende  sin  Synd,  afbede  den  for  Gud  og  Menigheden  og  love  Bod 
og  Bedring.  Handlingen  var  imidlertid  gaaet  over  til  at  blive  en 
rent  verdslig  Straf,  som  Domstolene  idømte,  navnlig  for  Leier- 
maal,  Utugt.  Herfra  kunde  Kongen  dispensere;  og  da  der  vistes  stor 
Uvilje  mod  at  underkaste  sig  Straffen,  var  Ansøgningerne  om  «Op- 
reisning»  aimindelige.  Efter  Leiermaal  var  de  Militære  fritagne  for 
Straffen.  Herved  havde  megen  Slaphed  indsneget  sig.  For  at  raade 
Bod herpaa udkom  Forordningen  af  23de  December  1735,  som 
indskjærpede  de  gamle  Bestemmelser  om  Kirkedisciplinen:  «Alt,  hvad 
Loven  og  Forordninger  om  aabenbare  Skrifte  og  Kirkedisciplin  byder, 
skal  uden  Undtagelse  paa  det  allernøieste  efterleves».  Dog  kan  Dis- 
pensation  meddeles  af  Kongen,  men  kun  naar  «angjældende  faar  godt 
Skudsmaal  af  sin  Øvrighed  om  sit  Forhold  iøvrigt  og  tillige  byder 
en  passende  Kjendelse  til  de  fattige  og  Justitskassen».  Presten  og 
hans  Medhjælpere  skulde  tiltales  og  straffes,  naar  de  tager  en  til 
Skrifte,  som  lever  i aabenbar  Forargelse.  Dispensation  var  altsaa  bibe- 
holdt, og  Militære  vedblev  efter  senere  Forordninger  at  være  fritagne, 
saaat  Forholdet  blev  det  samme  efter  som  før  Forordningens  Udstedelse. 

Et  ulige  langt  større  Værd  havde  Indførelsen  af  Konfir* 
mationen  1736,  i den  Betydning  og  i den  Form,  vi  endnu  har 
den  i vor  Kirke  som  en  Bekjendelsesakt,  en  Foranstaltning,  som  man 
vel  kan  kalde  den  vigtigste  fra  Kristian  VFs  Tid.  Reformationen 
forkastede  som  bekjendt  den  romerske  Lære  om  Konfirmationen  som 
et  Sakrament.  Istedenfor  satte  den  Ungdommens  kristelige  Under- 
visning med  afsluttende  «Trosexamen».  Denne  «Trosexamen»  gik 
umiddelbart  forud  for  den  første  Nydelse  af  Nadveren  og  betragtedes 
som  den  rette  Forberedelse  til  denne,  idet  den  som  Kundskabs-  og 
Modenhedsprøve  tillige  var  et  Udtryk  for  den  unges  personlige  Til- 
slutning til  Kirkens  Tro ; dog  medførte  Praxis,  at  Hovedvegten  mere 
og  mere  blev  lagt  paa  Overhøringen  og  Kundskabsprøven.  I enkelte 

tysk-lutherske  Kirkeordninger  blev  vistnok  Konfirmationen  bibeholdt 
som  en  offentlig  kirkelig  Bekjendelsesakt  med  Haandpaalæggelse,  men 
i de  fleste  lutherske  Kirkesamfund  brugte  man  det  private  Læreforhør, 
Trosexamen,  der  holdtes  i Prestens  Hus.  Saaledes  havde  man  ogsaa 
i den  dansk  norske  Kirke  havt  en  Overhøring  af  de  unge  før  den 
første  Nydelse  af  Nadveren.  Denne  Ordning  blev  nu  ophævet,  idet 
ved  Pietismens  Indflydelse  Konfirmationen  blev  indført  som  en  offentlig 
Bekjendelsesakt,  der  nærmest  blev  opfattet  som  en  Fornyelse  af 
Daabspagten,  medens  den  tidligere  Overhøring  derimod  havde  havt 
Karakteren  af  en  Kommunikantprøve.  Konfirmationens  Indførelse  var 
allerede  tidligere  bragt  paa  Bane;  Kristiania  Biskop  Peder  Hersleb 
havde  endog  allerede  indført  den  i sit  Stift.  Schrøder  og  Bluhme 
forestillede  nu  Kongen,  at  han  ikke  paa  bedre  Maade  kunde  feire  Jubel- 
aaret  1736,  Tohundredaaret  for  Reformationens  Indførelse  i Danmark, 
end  ved  Konfirmationens  Indførelse.  De  udarbeidede  et  Forslag, 
der  med  ringe  Forandringer  udgik  som  Lovbud  ved  Forordningen 
af  13de  Januar  1736.  Ogsaa  denne  Anordning  fandt  i Begyndelsen 
megen  Modsigelse.  Biskop  Wortn , til  hvis  Betænkning  Forslaget 
oversendtes,  udtalte  sig  vel  med  stor  Forsigtighed,  men  var  ligesaa- 
meget  imod  som  for.  Han  mente  bl.  a.,  at  der  ved  den  hele  Akt, 
«som  i sig  selv  ikke  kan  tilskrives  synderlig  Virkning,  som  alene 
følger  de  guddommelige  Indstiftelser»,  ikke  opnaaes  andet  end,  «hvad 
der  mestendels  skede  med  de  unge  i Skoleme  og  andensteds  eller 
inden  deres  Forældres  Døre»,  men  som  vistnok  ogsaa  kunde  ske  i 
Menighedens  Paahør,  naar  det  var  Hans  Majestæts  Vilje;  dog  mente 
han,  at  man  helst  endnu  burde  vente  en  Tid,  indtil  *de  daarlige  og 
ugrundede  Tanker  kan  komme  den  enfoldige  Almue  af  Hovedet,  at 
adskilligt  i vor  Kirkes  uskyldige  Ceremonier  skal  forandres».  Kongen 
tog  dog  intet  Hensyn  til  disse  Betænkeligheder,  som  Bluhme  paatog 
sig  at  gjendrive.  Da  Forordningen  først  var  udstedt,  var  ogsaa  Worm 
villig  til  paa  enhver  Maade  at  understøtte  den  nye  Foranstaltning. 
Han  forfattede  Konfirmationsbønnen  og  paatog  sig  derhos  at 
berede  Handlingen  Indgang  ved  tvende  Smaaskrifter:  «Om  Barne- 

daabens  Fornødenhed  og  Konfirmationens  Nytte»  og  »Et  velment 
Sendebrev  angaaende  den  gudelige  Konflrmationshandling».  Som  alle- 
rede den  første  Titel  viser,  er  Worm  vel  villig  til  at  anbefale  Konfir- 
mationen som  nyttig  og  hensigtsmæssig,  men  han  er  ogsaa  udførlig 
i at  bevise,  at  den  ikke  maa  stilles  lige  med  sakramentale  Handlinger 
eller  paa  nogen  Maade  tilsigter  at  svække  Daabens,  specielt  Bftrne-  * 
daabens  sakramentale  Betydning.  Endnu  ivrigere  var  Hersleb  i at 
anbefale  Konfirmationen  for  de  norske  Prester  i lEpistola  pasto- 
ralis  eller  en  venlig  og  velment  Erindrings-  og  Opmuntringsskrivelse 


Kirkelige  Anordninger. 


413 


til  Presterne  i Akershus  Stift».  Snart  var  man  ogsaa  paa  faa  Stemmer 
nær  enige  i at  prise  den  nye  Foranstaltning.  «Man  kan  vel»,  skriver 
Pontoppidan , «sige  til  Guds  Pris,  at  med  den  en  ny  Periode  er 
begyndt  i vor  Nationalkirke,  og  der  er  Udsigt  til,  at  istedenfor  Mørket 
før  bedækkede  Landet,  vil  det  nu  om  kort  Tid  være  fuldt  af  Herrens 
Erkjendelse.  Lidt  efter  lidt  opvoxer  hos  os  en  Slægt,  som  ialfald 
ikke  skal  mangle  tilstrækkelig  Belærelse  om  at  gjøre  Herrens  Vilje». 

Ved  Forordning  af  iste  Oktober  1737  oprettedes  General- 
Kirke-Inspekti  ons-Kollegiet  (Kirkekollegiet).  Formaalet 
angives  i § 1 i sin  Almindelighed:  «Kollegiet  skal  med  største  Flid 

og  af  yderste  Evne  søge  at  befordre  den  levende  Guds  Kundskab  og 
sande  Frygt  hos  alle  vore  tro  og  kjære  Undersaatter  samt  derhos 
befæste  den  mellem  alle  Indbyggere  saa  fornødne  Enighed  og  Kjærlig- 
hed».  Kirkelig  Opbyggelse  og  kirkelig  Uniformitet  var  Formaalet. 
Kirkekollegiet  skulde  have  almindeligt  Tilsyn  med  Kirken  og  Geistlig- 
heden,  vaage  over  Enighed  og  Rolighed  i Kirken,  bringe  Kirke- 
disciplinens  rette  Brug  i Gang,  paase  at  Gudstjenesten  forrettedes 
paa  en  opbyggelig  og  uniform  Maade,  have  Tilsyn  med  Prester  og 
Skolelærere,  at  de  beredtes  vel  for  Embedet,  prøvedes  tilstrækkelig, 
kaldtes  lovligen  og  forrettede  Embedet  med  Troskab,  fremdeles  sørge 
for,  at  Geistligheden  befriedes  for  verdslige  Forretninger,  at  Standen 
rensedes  fra  aabenbart  forargelige  Lemmer,  at  Prestemes  Arital,  hvor 
fomødigedes,  forøgedes,  at  Guds  Ord  og  opbyggelige  Skrifter  udbredtes, 
øve  Censurmyndighed,  saaat  ingen  Stridsskrifter  udgaves  uden  dets 
Samtykke,  sørge  for,  at  ingen  Processer  reistes  af  eller  imod  Geistlig- 
heden, som  kunde  forstyrre  Kirkens  Rolighed.  Kirkekollegiet  var 
ikke  og  maa  ikke  forstaaes  som  et  Skridt  til  at  give  Kirken  en  selv- 
stændig  Styrelse.  Enevoldskongen  var  og  forblev  Kirkens  som  Sta- 
tens øverste  Styrer.  Men  naar  Kongen  før  kun  havde  øvet  sin  Myn- 
dighed  efter  Samraad  med  Rigets  Biskoper,  saa  sattes  hu  over  Bi- 
skopeme  et  Kollegium  af  Mænd,  udvalgte  af  Kongen,  et  Slags  General- 
konsistorium.  «Det  var»,  som  Rudelbach  bemerker,  «et  anticiperet 
Kultusministerium,  men  efter  konsistorialt  Tilsnit».  Kollegiet  besattes 
naturligvis  med  Mænd  af  den  Aand  og  Retning,  som  Kongen  selv 
hyldede.  Dets  Formand  var  Grev  Holstein , men  dets  virksomste  Med- 
lemmer var  Schrøder , der  dog  allerede  vår  gammel,  Bluhme  og 
dennes  Fætter,  den  retslærde  Andreas  Hajer,  Hersleb , der  i 1737 
var  bleven  Biskop  i Sjælland,  fik  ogsaa  Sæde  deri;  men  han  var 
stadig  i Minoriteten,  og  som  han  selv  siger:  «Sjællands  Biskop  var 

kun  for  Skams  Skyld  taget  med».  Han  rettede  ogsaa  1747  et 
skarpt  Angreb  mod  Kollegiet  og  dets  Virksomhed. 

Kollegiet  begyndte  strax  sin  Virksomhed  ved  Cirkulærer,  hvori 

det  antydede  Forslag  og  æskede  Betænkninger  om,  hvad  der  burde 
gjøres  til  at  fremme  aandeligt  Liv  og  Enighed  inden  Kirken.  Disse 
ledede  dog  ikke  til  noget  bestemt  Resultat,  men  vakte  dog  Liv  og 
Bevægelse  inden  Geistligheden.  En  Sag,  som  Kollegiet  maatte  tage 
under  Overveielse,  var  Ritualets  Rev  is  ion,  som  fra  flere  Kanter, 
især  fra  Slesvig,  bragtes  paa  Bane.  I Kollegiet  selv  havde  denne 
Sag  en  ivrig  Talsmand  i Hersleb\  men  de  øvrige  Medlemmer  var 
saameget  betænkeligere  ved  at  indlade  sig  paa  denne  Sag,  og  Ritu 
alet  blev  som  det  var.  Heller  ikke  blev  det  noget  af  den  Revision 
af  Bibelo versættelsen,  som  man  overdrog  til  en  egen  Kom- 
mission.  Desto  ivrigere  var  man  for  at  faa  ud  en  ny  Salmebog  og 
en  ny  Forklaring.  Disse  Arbeider  overdroges  til  Pontoppidan. 
Hvad  man  tilsigtede  med  den  nye  Salmebog,  var  ikke  saameget  en 
Forandring  af  den  gamle  som  et  Tillæg  af  nye  Salmer  fra  den  pie- 
tistiske Tid,  Brorsons  og  tyske  Oversættelser,  der  havde  fundet  Ind- 
gang  gjennem  de  gudelige  Forsamlinger.  I dette  Arbeide  havde  hans 
Amanuensis,  den  senere  Professor  Wadskjær , en  ikke  uvæsentlig  Andel. 
Den  nye  Salmebog  udkom  1740;  dens  Indførelse  blev  alene  befalet 
i Slotskirkeme.  Derfor  fremkaldte  den  heller  ikke  nogen  Strid. 

Det  gjorde  derimod  Forklaringen,  «Sandhed  til  Gudfrygtig- 
hed»,  som  udkom  1737  og  befaledes  almindelig  indført  ved  Reskript 
af  22de  August  1 738.  Ikke  blot  modsatte  Almuen  sig  paa  flere  Ste- 
der, idet  den  dengang  som  ellers  betragtede  med  Mistanke  enhver 
Forandring  med  Hensyn  til  Religionsbøger,  omend  Forandringen  i sig 
er  noksaa  god.  Ogsaa  blandt  Geistligheden  fandt  Forklaringen  enkelte 
Modstandere.  Især  var  det  en  jydsk  Prest  Nils  T#xeny  der  var 
anseet  for  en  lærd  Mand,  som  modsatte  sig  dens  Indførelse.  Biskop 
Anchersen  paalagde  ham  vel  at  efterkomme  Kongens  Befaling;  men 
da  han  fandt,  at  Tøxen  var  flittig  og  dygtig  i at  katekisere,  og  at 
hans  Menighed  var  vel  undervist,  lod  han  det  staa  derhen,  «eftersom 
Kongen  alene  tilsigtede  Menighedens  Oplysning».  Anchersens  Efter- 
mand,  Brorson , betragtede  Sagen  anderledes,  og  da  Tøxen  ikke  vilde 
give  efter,  indberettede  han  Sagen  til  Kollegiet.  Dette  fandt  det 
bedst  i Mindelighed  at  bilægge  Sagen;  men  det  lod  sig  ikke  mere 
gjøre.  Kongen  gav  tilsidst  Tøxen  endnu  et  Aars  Betænkningstid; 
vilde  han  da  ikke  indføré  Forklaringen,  skulde  han  antage  en  Kapel- 
lan paa  egen  Bekostning.  Tøxen  holdt  ved  sin  Mening,  at  Forkla- 
ringen var  gal,  og  blev  derfor  afsat  1747.  Det  var  Kongens  Alvor, 
kan  vi  se,  at  sætte  Bogens  almindelige  Indførelse  igjennem.  I 1745 
blev  derfor  af  alle  Bisper  krævet  endelig  Oplysning  om,  hvorvidt 
Forklaringen  var  indført  i begge  Riger.  Herslebs  Mening  kom  da 
ogsaa  frem,  at  «denne  Forklaring  hverken  var  almindelig  eller  nogen- 

sinde  vilde  blive  det,  at  den  var  altfor  kostbar  for  de  fattige,  for 
vidtløftig  for  Bondebøm,  ikke  tydelig  nok,  og  at  der  i den  var  mange 
Ting,  som  aldrig  burde  Andes  i en  Katekismus,  ja  at  der  var  Urigtig- 
heder  i den».  Med  Hensyn  til  sidste  Paastand  bemerkede  han,  at 
Pontoppidan  selv  i 2den  og  3die  Udgave  havde  fundet  det  nødven- 
digt  at  gjøre  endel  Forandringer,  uagtet  han  ingen  Magt  havde  til 
at  forandre  det,  som  af  Kongen  var  autoriseret,  men  at  der  dog  endnu 
var  flere  «ganske  urigtige  Lærdomme».  Han  bad  derfor  om,  at 
Bogen  maatte  gjennemsees  af  det  theologiske  Fakultet,  og  at  «den 
maatte  gjøres  kortere  og  tydeligere,  og  intet  derudi  være  uden  det, 
som  er  nødvendigt  til  Salighed  at  vide».  Ogsaa  Fr,  Nannestad , Stifts- 
provst  i Aalborg,  senere  Biskop  i Throndhjem,  og  derpaa  i Kristia- 
nia, var  en  Modstander  af  Forklaringen.  Nannestad  var  en  lærd  og 
grundig  Theolog,  en  afgjort  Modstander  af  Pietismen.  Det  fortaltes, 
at  han  i sin  Iver  gik  saa  vidt,  at  han  paa  sine  Visitatser  i Menig- 
hedens  Paahør  sagde  om  Forklaringen,  at  den  var  «en  Bog,  som  burde 
brændes».  Trods  megen  Modstand  blev  dog  Bogen  almindelig  indført. 
Senere  blev  de  Mangler,  Hersleb  havde  paapeget,  erkjendt,  og  i 1771 
udarbeidede  Saxtorph  sit  Udtog,  som  da  i Særdeleshed  blev  benyttet. 

Gjennem  «Forklaringen»  er  vi  allerede  bragte  ind  paa  Ungdom- 
mens Undervisning,  og  vi  gaar  nu  da  over  til  at  omtale,  hvad  der 
under  Kristian  VI  blev  gjort  for  Folkets  Oplysning. 

Kristian  VI  viste  stor  Iver  for  Katekisationerne.  Efter 
Speners  og  Franckes  Tanke  skulde  disse  Samtaler  bidrage  til,  at  Præ- 
dikenen  blev  bedre  tilegnet  af  Menigheden.  Ved  Reskript  af  iste 
Mai  1739  blev  paa  Landet  og  i de  fleste  Byer  de  tidligere  Fropræ- 
dikener,  Tolvprædikener  og  Ugeprædikener  ophævede,  og  isteden 
derfor  skulde  nu  Katekisationer  afholdes.  Et  Reskript  af  2den  De- 
cexnber  1740  forordnede,  at  Amtmændene  skulde  gjøre  Anstalter  til, 
at  hele  Menigheden  forblev  samlet,  indtil  Katekisationen  var  t ilende, 
«da  der  blandt  de  gamle  af  Almuen  skal  findes  megen  Vankundig- 
hed» ; i Kjøbstæderne  skulde  alt  Tyende  komme  til  Katekisation. 
Tidligere  havde  Kongen  ogsaa  paa  sine  Steder  beskikket  uordinerede 
Kateketer,  som  skulde  hjælpe  Sognepresten  med  at  af  holde  Kate- 
kisationer i Kirken;  men  disse  fik  ikke  altid  nogen  god  Modtagelse, 
Presteme  af  den  gamle,  orthodoxe  Skole  vilde  helst  ikke  have  dem.  Forat 
Guds  Ord  kunde  lyde  rigeligere,  blev  adskillige  Prestekald  delte  og 
residerende  Kapellanier  gik  over  til  Sogneprestembeder,  især  i Norge. 

Af  stor  Vigtighed  var  den  nye  Almueskolelov  af  23de 
Januar  1 739,  og  da  denne  var  den  første  Almueskolelov  for  Norge, 
maa  den  navnlig  for  dette  Lands  Vedkommende  kaldes  epokegjø- 
rende. Tidligere  havde  Klokkeren  en  Gang  om  Ugen  samlet  Ung- 

dommen  og  lært  den  Katekismen.  Den  nye  Lov  paabød,  at  Klok- 
kerne skulde  holde  ordentlig  Skole  baade  Sommer  og  Vinter,  hvor 
der  skulde  undervises  i Religion,  Læsning , Skrivning  og  Regning. 
Hvor  Klokkeren  ikke  kunde  overtage  Undervisningen  af  hele  Sognets 
Ungdom,  skulde  der  beskikkes  ved  Siden  af  ham  saa  mange  ,S  ko le- 
ll older  e,  som  Stiftamtmand  og  Biskop  fandt  nødvendigt  og  gjør- 
ligt.  Hvor  det  lod  sig  gjøre,  skulde  faste  Skolehuse  opføres; 
i modsat  Fald  skulde  man  have  Omgangsskole.  Bømene  skulde 
være  skolepligtige  fra  det  7de  Aar  og  holdes  til  Skole  saa  længe, 
indtil  de  i det  mindste  kunde  læse  færdig  i Bog  og  vide  sin  Kristen- 
dom saaledes,  at  Presten  skjølmer,  at  de  kunde  fritages  for  regelmæs- 
sig  Skolegang;  dog  skulde  ogsaa  de,  som  fritoges,  vedblive  at  søge 
Skole  1 — 2 Gange  ugentlig  om  Vinteren  og,  saalænge  de  var  ugifte 
og  Presten  finder  det  fornødent,  møde  ved  Katekisationeme.  Loven 
vakte  megen  Modstand,  især  blandt  Almuen  i Norge,  paa  Grund  af 
de  store  Udgifter.  Det  gik  derfor  saa  smaat  med  Lovens  Gjennem- 
førelse,  at  Regjeringen  saa  sig  nødt  til  ved  en  Plakat  af  5te  Mai 
1741  saagodtsom  at  tage  Loven  tilbage  fra  Norges  Vedkommende, 
idet  Plakaten  overdrog  hvert  Prest egjæld  at  ordne  sit  Skolevæsen 
paa  bedste  Maade.  Men  Loven  af  1739  stod  dog  som  M a alet  for 
Undervisningen  og  var  derfor  af  særdeles  Betydning.  Fra  denne  Tid  blev 
Læsefærdigheden  blandt  den  norske  Almue  mere  og  mere  almindelig. 

De  lærde  Skoler  blev  ved  en  Forordning  af  17de  April  1739 
omorganiserede.  Siden  Reformationen  havde  der  været  en  lærd  Skole 
i hver  Kjøbstad,  men  nu  blev  der  foretaget  en  Reduktion  af  deres 
Antal,  og  de,  som  blev  staaende,  blev  nu  bedre  udstyrede.  Rekto- 
rerne,  som  før  var  bleven  udnævnte  af  Biskopen,  blev  nu  ansatte  af 
Regjeringen.  Forandringen  ved  Undervisningen  bestod  hovedsagelig 
deri,  at  Modersmaalets  Ret  kom  til  større  Anerkjendelse.  Ingen 
Lærling  skulde  lære  noget  udenad,  førend  det  var  ham  saaledes  for- 
klaret, at  han  selv  kunde  explicere  sig  derom  i Modersmaalet.  Latin 
vedblev  vel  endnu  at  være  Hovedsproget;  men  Sang,  Bøn*  og  Bibel- 
læsning,  hvormed  Undervisningen  hver  Dag  begyndte,  skulde  ske  i 
Modersmaalet.  «Det  danske  Sprog  skal  excoleres  dels  ved  Oversæt- 
telse  fra  Latin,  dels  ved  Øvelser  i at  opsætte  Breve,  Fortællinger 
eller  orationes  (Foredrag)  i Dansk».  Skolebøgerne  skulde,  saavidt 
mulig,  være  affattede  paa  Dansk.  «Saaledes  var  da  Modersmaalets 
Vigtighed  og  Værd  udtalt  og  erkjendt  selv  ved  den  lærde  Undervis- 
ning; men  imellem  Erkjendelsen  og  Iverksættelsen  er  et  langt  Rum» 1). 

Universitetet,  som  efter  Branden  i 1728  næsten  var  at  betragte 


l)  N.  M.  Petersen:  Bidrag  til  d.  danske  Lit.  Hist.  (2den  Udg.)  IV.  S.  72. 

som  opløst,  reorganiseredes  ved  en  ny  Fundats  af  31te  Marts  173S, 
der  indførte  flere  vigtige  Forandringer.  Kongens  Raadgivere  i denne 
Sag  var  navnlig  Ministeren  Ivar  Rosenkrands  og  den  lærde  Hans 
Gram . Af  de  nye  Bestemmelser  maa  særlig  fremhæves,  at  de  ikke- 
theologiske  Fag  vandt  en  mere  selvstændig  Stilling.  Der  skulde  være 
15  Professorer,  4 i Theologi,  hvoraf  Sjællands  Biskop  skulde  være 
den  ene,  2 i Jus,,  2 i Medicin,  1 i hvert  af  følgende  Fag:  Historie, 

Hebraisk,  Graesky  Latin,  Astronomi,  Mathematik,  Logik  og  Meta- 
fysik.  Ingen  Professor  skulde  kunne  forlade  den  Professur,  hvortil 
han  var  kaldet,  iriedefts  man  før  i Almindelighed  skiftede  Fag,  indtil 
man  naaede  op  til  de  øverste,  de  theologiske  Poster.  Dette  blev 
altsaa  Begyndelsen  til  en  Udsondring  af  de  forskjellige  Fakulteter. 
De  theologiske  Professorposter  laa  især  Kristian  VI  paa  Hjerte. 
Han  søgte  at  trække  til  Kjøbenhavn  flere  anseede  tyske  Theologer 
af  den  pietistiske  Skole ; saaledes  henvendte  han  sig  bl.  a.  til  Lange 
i Halle.  Men  det  lykkedes  ikke,  og  i det  hele  taget  lykkedes  det  ham 
ikke  at  faa  det  theologiske  Fakultet  besat  ganske  efter  sit  Ønske. 
Hverken  H.  Stenbuch  eller  den  lærde  Markus  Woldike  eller  Peder 
Holm  eller  Søren  Block  eller  nogen  af  de  to  Mænd  ( Worm  og 
Peder  Hersleb J,  som  i hans  Tid  beklædte  Sjællands  Bispesitol,  og 
som  efter  gammel  Skik  ogsaa  var  Professorer  i Theologien,  kan  hen- 
regnes til  den  pietistiske  Skole,  men  repræsenterer  paa  orthodox 
Grund  en  Forsoning  af  Orthodoxien  med  Pietismen.  Den  eneste 
Universitetslærer  af  bestemt  pietistisk  Farve  var  Reuss . Derimod 
udnævnte  Kongen  flere  extraordinære  theologiske  Professorer,  som 
dog  ikke  holdt  Forelæsninger,  men  paa  anden  Maade  blev  anvendte. 
Saaledes  Erik  Pontoppidan , Dronningens  tyske  Hofprædikant  Seyd- 
lite  og  Sognepresten  ved  Trinitatiskirke  Lethy  der  fik  Titelen  Pro- 
fessor catecheseos  og  som  skulde  veilede  i de  praktiske  Fag,  navnlig 
Katekisation.  Djsse  Mænd,  der  tilhørte  den  pietistiske  Skole,  skulde 
da  deltage  i Bogcensuren,  i Bibeloversættelsen,  i theologiske  Betænk- 
ninger  og  Responser  o.  1. 


§ 9- 

Separatistiske  Bevægelser  i den  dansk-norske  Kirke. 

I den  pietistiske  Bevægelses  Spor  fulgte  her  som  andensteds 
Separatisme  og  Sværmeri.  Pietismen  var  ogsaa  i sin  renere  Form 
tilbøielig  til  at  betragte  enhver  Livsrørelse,  selv  om  den  ikke  var 
sund,  med  gunstigere  Øine.  Af  Separatister  og*  Sværmere  kunde  vi 

nu  ogsaa  fra  den  dansk-norske  Kirke  nævne  adskillige;  men  deres 

Anskuelser  frembyder  lidet  eiendommeligt,  og  yi  skal  derfor  blot 
omtale  nogle  af  dem,  som  vakte  mest  Opsigt. 

I Danmark  omtales  især  St&ttrupeme , hvis  Virksomhed  falder 
i Aarene  1734 — 1738.  De  hørte  til  en  Bondefamilie  i Egnen  ved 
Viborg,  af  hvilken  to  Sønner  Morten  og  Nils  var  Studenter.  Mor- 
ten var  Hovedmanden.  Under  Besøg  i Hjemmet  holdt  han  Forsam- 
linger og  vandt  Tilhængere  baade  blandt  sin  Slægt  og  andre.  De 
holdt  sig  fra  Kirken,  «hvor  man  kun  hørte  Ord  uden  Aand»,  og  be- 
tragtede  sig  selv  som  særligt  benaadede,  der  derfor  afsondrede  sig  fra 
«Verdens  Galenskab».  Da  de  truedes  af  retslig  Forfølgelse,  beslut- 
tede de  alle  at  drage  bort  og  begive  sig  til  Kjøbenhavn,  hvor  de 
troede  at  finde  friere  Raaderum.  De  kom  dog  kun  til  Nyborg,  hvor 
de  blev  stansede,  da  de  ogsaa  her  prædikede  sitie  Lærdomme ; og 
da  de  manglede  Pas,  blev  de  sendte  tilbage  til  Viborg.  Her  indle- 
dedes  en  retslig  Forfølgelse  mod  Hovedmændene,  Morten  og  Nils , 
som  nu  i længre  Tid  blev  holdt  fængslede.  Denne  Fremgangsmaade 
var  dog  ikke  efter  Styrelsens  Sind.  Kirkekollegiet  gav  Biskop  Wøl- 
dike  en  skarp  Irettesættelse : «Hs.  Majestæt  vil  ikke,  at  uskyldige 

Folk  skal  ansees  som  Kjættere,  eller  at  de  Mennesker,  som  af  Skrøbe- 
lighed  kan  fare.  vild,  strax  under  Skin  af  den  rene  Lærdom  med  Bit- 
terhed  skal  forfølges,  men  at  slige  Mennesker  med  en  sagtmodig  Aand 
hjælpes  tilrette».  Tillige  kom  der  Befaling,  at  de  skulde  sendes  til 
Kjøbenhavn.  Der  fik  nu  to  af  Presterne,  deriblandt  Reuss , Befaling 
til  at  besøge  dem  og  at  belære  dem.  De  holdt  dog  fast  ved  sine 
Vildfarelser.  Paa  Spørgsmaalet,  om  «Læreembedet  og  Sakramenteme 
kun  er  udvortes  ceremonialske  Ting»,  blev  de  ved  det  Svar,  at  det 
kun  var  den  indre  Aandens  Daab  og  den  indvortes  aandelige  Nydelse 
af  Herrens  Legeme  og  Blod  og  det  indre  aandelige  Kald  til  at  præ- 
dike,  som  var  gyldigt;  Læreembedet  og  Sakramenteme,  som  de  var 
i Statskirken,  var  kun  Misbrug  af  det  aandelige.  Styrelsen  vilde  dog 
nødig  anvende  Lovens  Strenghed  mod  dem.  De  fik  Tilbud  om  Fri- 
hed,  naar  de  vilde  love  ikke  at  udbrede  sine  Meninger  blandt  andre. 
Men  da  de  vægrede  sig  herved,  maatte  Kirkekollegiet  endelig  erklære, 
at  «den  almindelige  Sikkerhed  ikke  tillod,  at  Morten  og  Nils , som 
havde  baade  Gaver  og  Drift  til  at  føre  andre  paa  farlige  Tanker, 
blev  i Landet».  De  blev  altsaa  viste  ud  af  Landet  og  begav  sig  nu 
til  Hamburg. 

Lignende  Sværmere  møder  vi  paa  forskjellige  Kanter  af  Landet, 
mest  dog  i Kjøbenhavn,  der  var  som  et  Samlingssted  for  alle  urolige 
Aander  baade  fra  Provinserne  og  Nabolandene.  I Almindelighed  har 
Sværmeriet  den  samme  Karakter  som  hos  Støttruperne:  Fordøm- 

melse af  den  herskende  Kirke  som  Babel , hvis  Læreembede  og 

Sakramentforvaltning  ikke  er  den  sande  og  gyldige;  de  kaster  derfor 
Foragt  paa  Prestestanden,  holder  sig  fra  Gudstjenestenf  vil  ikke  gaa 
tilakers  for  ikke  at  besmittes  ved  fremmede  Synder  og  ender  i gjen- 
døberske  Vildfarelser.  Ofte  antager  imidlertid  Sværmeriet  endnu 
værre  Skikkelser  og  gaar  saa  senere  over  til  formeligt  Vanvid.  Nogle 
kjøbte  sig  saaledes  i Fællesskab  en  Gaard  i Frederiksberg,  for  der 
fuldkommen  afsondret  fra  Verden  at  vente  paa?  det  tusindaarige  Riges 
Frembrud.  Den  Livslede  og  Fortvivlelse,  som  den  evindelige  Præ- 
diken  om  Helvedes  Kvaler  fremkaldte,  førte  oftere  til  Mord  og  Selv- 
mord. «I  Aaret  1736  huserede  Morderengelen  ret  i Kjøbenhavn;  i 
de  to  Maaneder  Mai  og  Juni  skede  8 Mord,  mestendels  af  saadanne 
Folk,  der  var  kjede  af  Livet  og  vilde  dø;  derfor  har  de,  efter  at 
have  myrdet  spæde  Bøm,  angivet  sig  selv  for  Retten». 

I N orge  var  den  religiøse  Bevægelse  stærkest  i Grevskaberne, 
Jarlsbergs  og  Laurvigs  Amt.  Her  virkede  i Trediveaarene 
flere  pietistiske  Prester,  som  Henrik  Gerner,  pers.  Kap.  i Tønsberg 
og  siden  Sogneprest  til  Vaale1),  Leth , Sogneprest  til  Sandhered, 
senere  Prest  i Kjøbenhavn  og  Professor  i Kateketik,  og  Ole  Tide- 
mand, pers.  Kap.  til  Laurvig  og  derpaa  Sogneprest  til  det  fra  Laur- 
vig  fraskilte  Hedrum ; senere  blev  han  Stiftsprovst  i Bergen  og  Biskop 
sammesteds  efter  Pontoppidan  og  derfra  forflyttet  til  Kristianssands 
Bispestol.  Den  pietistiske  Bevægelse  greb  adskilligt  om  sig  i Grev- 
skaberne og  havde  dybt  Rodfæste  der.  * Hans  Nilsen  Hauge  for* 
tæller,  at  han  «i  Jarlsbergs  Grevskab  fandt  ende!  gudfrygtige  Folk, 
der  var  Levninger  efter  Presteme  Leths  og  Gemers  Arbeide ; de  fleste 
forenede  sig  med  ham».  Biskopen  i Akershus  Nils  Dorph , der  til- 
hørte den  gamle  Skole,  optraadte  mod  disse  Prester,  navnlig  mod 
Tidemand9).  Om  denne  sidste  udtaler  Pontoppidan , at  han  «ved  sin 
Ankomst  til  Bergen  ret  æstimerede  ham  for  hans  gode  Gavers  Skyld 
til  at  tale  Guds  Ord,  men  siden  har  befundet  ham  en  farlig  Mand» ; 
han  havde  lagt  for  Dagen  «Ambition,  Herredømmes  Affektation  og 
Umildhed  mod  Embedsbrødre  . . . Det,  som  jcjendelig  har  fordærvet 
denne  Mands  mores , er  honores . Siden  en  hastig'  Opløftelse  fra  Ka- 
pellan til  Stiftsprovst  har  han  tabt  meget  af  den  Kredit,  han  før 
stod  i».  Pontoppidan  maatte,  da  han  kom  til  Bergen,  «dæmpe  hans 
Processer»,  men  det  var  «til  hans  egen  Fortræd». 


')  I 1738  blev  han  mod  //rr-r/rÅTTndsigelse  befordret  til  Stiftsprovst  i Kjøbenhdvn, 
men  maatte  i 1747  tage  Afsked  paa  Grund  af  sine  herrnhutiske  Anskuelser. 
Han  begav  sig  da  til  Preussen,  hvor  han  traadte  i Brodremenighedens  Tjeneste, 
men  vendte  1754  tilbage  til  Norge,  hvor  han  levede  af  en  Pension  i Tønsberg, 
(t  1786). 

a)  Om  Gerner  og  Tidemand  se  iøvrigt  nedenfor  under  Herslebs  Ind beretning. 

En  stærk  Bevægelse  fandt  ogsaa  Sted  i Kristiania  og  Om- 
egn. Her  virkede  Johannes  Green,  der  først  havde  været  res.  Kap. 
til  Fron,  hvor  han  havde  holdt  gudelige  Forsamlinger  (collegia  pie- 
tatis) ; derfra  blev  han  forflyttet  som  Kapellan  til  Aker  og  Gamisons- 
kirken,  hvor  han  siden  blev  Sogneprest  (f  1774).  I denne  Stilling 
kom  han  i Strid  med  Biskop  Dorph l),  der  gjentagende  klagede  til 
Kirkekollegiet  over  hans  Konventikler  og  Hermhutisme:  «han  reiste 
ogsaa  ud  til  andre  Steder,  Bragernæs,  Holmestrand  o.  s.  v.,  hvor  der 
fandtes  mange  af  hermhutiske  Meninger».  Dog  maatte  Biskopen 
erkjende,  at  han,  naar  han  havde  hørt  ham  prædike,  ikke  havde  fun- 
det  noget  anstødeligt  eller  noget  egentlig  at  klage  over  i hans  Lære. 
Fra  Kirkekollegiets  Side  blev  intet  foretaget  mod  ham,  og  han  kunde 
saaledes  uanfægtet  fortsætte  sin  Virksomhed,  som  synes  at  have 
baaret  adskillig  Frugt.  Om  Eftervirkningeme  af  den  fra  ham  udgaaede 
Indflydelse  skriver  Hans  Nilsen  Hauge : «Paa  Landet  omkring  Kri- 

stiania traf  jeg  adskillige,  som  bekjendte  sig  til  Brødremenigheden, 
men  havde  været  opvakte  ved  en  Prest  Green , og  flere  fandtes  i 
dette  Sogn,  som  agtede  Religionen  høit  og  talte  godt  om  bemeldte 
Green,  de  forenede  sig  med  mig». 

Da  Grev  Zinzendorf  første  Gang  kom  til  Kjøbenhavn  i 1731, 
blev  han,  som  før  omtalt,  modtaget  med  stor  Æresbevisning,  han  blev 
saaledes  udnævnt  til  Ridder  af  Dannebroge;  men  da  han  anden  Gang 
i Aaret  1735  atter  besøgte  Kjøbenhavn,  blev  han  afvist  af  Kongen 
og  maatte  skyndsomst  forlade  Landet.  Trods  dette  forandrede  For- 
hold fandt  dog  Herrnhutismen  megen  Indgang  i disse  Aar,  dels 
ved  Emissærer,  dels  ved  at  mange  sendte  sine  Børn  til  Hermhut 
eller  Marienbom  for  at  opdrages.  I Midten  af  Trediveaarene  fik  den 

ogsaa  Indgang  i Kristiania.  Dette  skyldtes  især  en  Dame,  der 

♦ 

holdt  Pigeskole  i denne  By,  Jomfru  Kathrine  Freymann , som  ned- 
stammede  fra  en  indvandret  Familie,  der  havde  tilhørt  de  bøhmisk 
mæhriske  Brødres  Sarnfund.  Hun  skal  være  bleven  vakt  til  religiøst 
Liv  ved  Stiftsprovst  Anders  Hof \ som  virkede  mellem  Aarene  1719 
og  1732  til  megen  Velsignelse  i Kristiania.  Hun  var  i sin  Kreds 
virksom  for  Guds  Riges  Udbredelse,  og  da  hun  nu  hørte  om  Zinzen- 
dorfs  Stiftelse  af  Brødremenigheden,  satte  hun  sig  i Forbindelse  med 
ham  og  bad  ham  om  at  sende  en  «Broder»,  der  kunde  være  For- 
stander for  den  lille  Kreds  af  ligesindede,  der  havde  sluttet  sig  om 
hende.  Zinzendorf  sendte  da  op  en  indfødt  Nordmand  Gert  Hansen , 
som  strax  begyndte  at  holde  Konventikler  dels  i Kristiania,  dels  i 

*)  Om  Dørphs  Sammenstød  med  Tidemand  og  Green  se  Theol.  Tid sskr.  f.  d. 
evang.-lnth.  Kirke  i Norge  VII.  S.  344  ff. 

Laurvig,  Holmestrand  og  Drammen.  Hei  mhutismen  vandt  især  Ud- 
bredelse  omkring  Kristiania  (smlgn.  den  ovenfor  omtalte  Prest 
Green),  i Drammen  og  Grevskaberne,  i Bergen,  hvor  Presten 
Rennord  nævnes  som  paavirket  af  denne  Retning,  og  flere  andre 
Steder  Nu  bestaar  kun  «Samfund»  i Stavanger,  Throndhjem 
og  Kristiania;  men  ingen  af  disse  er  egentlige  « Societeter » ; det 
hele  indskrænker  sig  dertil,  at  Brødremenigheden  paa  disse  Steder  har 
Forsamlingshuse  og  en  Lærer  «i  indre  Missions  Tjeneste». 

Endelig  maa  ogsaa  omtales  en  rent  sværmerisk  religiøs  Bevæ- 
gelse  blandt  de  saakaldte  Zioniter  i Drammen  og  Omegn  *).  Her 
optraadte  omkring  1 740  en  Søren  Beile , som  havde  været  theologisk 
Student,  men  som  havde  forlådt  Studiet,  da  «hans  Øioe  oplodes, 
saaat  han  saa,  hvor  svag  og  kjødelig  han  var,  og  hvor  lidet  skikket 
til  at  lære  andre».  «For  at  efterfølge  Herren  i Nedrighed  og  Ring- 
hed»  vilde  han  blive  Bonde  og  reiste  i det  Øiemed  op  til  Norge. 
Men  det  vilde  ikke  gaa,  og  hans  Plan  var  da  at  gaa  til  England. 
Medens  han  i Drammen  ventede  paa  Skibsleilighed,  søgte  flere  ham 
i sine  Sjælsanliggender.  Under  dette  besluttede  han  at  tage  Atte- 
stats,  dog  ikke  for  at  blive  Prest,  da  han  fandt  det  uforenligt  med 
sin  Samvittighed  at  stede  til  Absolution  og  Nadvere  Folk,  han  ikke 
kjendte.  Efterat  han  i Kjøbenhavn  havde  taget  Attestats,  kom  han 
tilbage  til  Drammen,  hvor  hans  Venners  Tal  voxede,  men  hvor  han 
med  dem  ogsaa  faldt  i gjendøberske  Vildfarelser.  Søndag  efter  Mariæ 
Besøgelse  1742  foretoges  den  første  offentlige  Aftoelse  i Drammens- 
fjorden.  Ogsaa  andre  Brud  paa  den  kirkelige  Orden  skede.  Øvrig- 
heden  skred  nu  ind;  Hovedmændene  blev  imidlertid  satte  paa  Kristi- 
ania Tugthus,  og  Sagen  indberettedes  til  Kirkekollegiet,  som  udtalte 
sin  Misnøie  med,  hvad  der  var  skeet,  da  «det  ikke  stemmer  med  vor 
Kirkes  Princip  at  spærre  Folk  i Tugthuset  for  religiøse  Forvildelsers 
Skyld  og  heller  ikke  nytter».  De  blev  desuagtet  holdt  fængslede; 
men  i Drammen  greb  Bevægelsen  videre  om  sig.  der  forefaldt  endog 
Pøbeltumulter,  og  selv  i Tugthuset  begyndte  de  indespærrede  at  paa- 
virke  sine  Kammerater.  Da  kom  endelig  Kongens  Befaling,  at  de 
skulde  forvises  og  føres  til  Altona,  der  var  en  af  'Fristæderne»  (1742). 
Aaret  efter  kom  de  atter  tilbage,  men  blev  strax  fængslede  og  paany 
førte  til  Altona;  nu  fulgte  flere  af  Sekten  dem.  Ogsaa  i Altona 
vakte  de  adskillig  Uro  og  fandt  intet  blivende  Sted.  I 1747  kom  et 
Par  af  Hovedmændene,  hvoriblandt  en  Kleinovf  tilbage  til  Drammen. 
Men  han  var  nu  kommen  til  «Erkjendelse  af  sin  Vildfarelse»,  han 


*)  L.  Daae:  Nye  Bidrag  etc.  L.  Ifeheg:  Den  danske  Kirkes  Hist*,  efter  Reform. 

(2den  t7dg.)  II.  S.  94  ff. 

afsvor  sin  Anabaptisme  og  vendte  tilbage  til  Kirken.  Hans  Exempel 
fulgtes  af  flere,  Sværmeriet  havde  raset  ud,  og  Sekten  døde  hen. 
Dens  Eftervirkninger  sporedes  dog  til  Aarhundredets  Udgang. , H.  N. 
Hauge  fortæller,  at  han  i Asker  fandt  «Levninger  af  en  religiøs  Be- 
vægelse,  som,  jeg  tror,  en  Lægmand  var  Begyndelsen  til;  men  da  de 
forfulgtes,  reiste  nogle  til  Tyskland,  hvorfra  de  dog  igjen  vendte 
tilbage». 


§ 10. 

i Forhandlinger  om  Separatisterne.  Forordningen  af  13de 

Januar  1741  m.  fl. 

Som  vi  har  seet,  var  Separatisterne  dels  Hermhuter,  dels  Gjen- 
døbere.  I hvilket  Forhold  stillede  nu  Styrelsen  sig  til  de  af  dem 
vakte  Bevægfelser?  Pietismen  var,  som  bekjendt,  tilbøielig  til  at  be- 
tragte  enhver  Livsrørelse  med  et  gunstigt  Øie;  man  troede  i det 
længste  at  se  en  god  Kjerne,  som  man  ikke  vilde  bortkaste  med 
Skallen.  Heraf  gav  sig  den  Praxis,  som  Kristian  VI* s Styrelse  fra 
først  af  fulgte  med  Hensyn  til  Separatisterne:  man  behandlede  dem 
med  Lemfældighed,  og  først,  naar  Formaning  og  Belærelse  viste  sig 
frugtesløs,  skred  man  til  strengere  Forholdsregler.  Spørgsmaalet 
vendte  dog  atter  og  atter  tilbage,  jo  mere  Separatismen  greb  om  sig, 
og  jo  mere  Sværmeriet  udartede  til  Yderligheder.  Det  var  derfor  en 
vij^tig  Gjenstand  for  Kirkekollegiets  Overveielser.  I Aaret  1740  forelag- 
des  saavel  indenlandske  som  udenlandske  Theologer  følgende  to  Spørgs- 
maal:  1)  «Om  Regenten  med  frelst  Samvittighed  ved  et  Magtsprog 

(sumtnus  imperans  per  mandatum  ex  pressum  salva  conscientia)  kan 
lade  et  Barn  døbe,  hvis  begge  Forældre  sig  for  nogen  Tid  siden  har 
separeret  fra  vor  evangeliske  Kirke  og  det . mundtlig  deklareret, 
men  endnu  ikke  erklæret  sig  til  nogen  Sekt  og  ellers  forkaster  Daa- 
ben  som  noget  unødvendigt  og  unyttigt,  og  om  det  end  skulde  ske, 
foregiver,  at  den  først  kunde  have  Sted,  naar  ^ørnene  var  komne  til 
Skjelsalder  ?»  Det  var  altsaa  Spørgsmaal  om,  hvorvidt  der  skulde 
anvendes  Tvangs  daa  b paa  Børn  mod  Forældrenes  Vilje,  naar  disse 
ikke  var  udtraadte  af  Statskirken.  2)  «Hvad  Regenten  med  frelst 
Samvittighed’  med  disse  Folk  selv  eller  de  saakaldte  Separatister,  som 
er  indfødte  Undersaatter,  skal  anfange  for  at  forebygge  Forargelse  og 
andre  onde  Suiter  (Følger) r»  Den  nærmeste  Foranledning  gav  den 
Omstændighed,  at  en  Skomager  i Kjøbenhavn  Simon  Bølle , Broder 
til  den  før  • omtalte  Søren  Bølle,  vægrede  sig  ved  at  lade  sit  Barn 
døbe. 

Spørgsmaalene’  blev  først  forelagte  syv  kjøbenhavnske  Theologer, 
Stenbuck,  Holm , Pontoppidan , Weldike,  Seydlitz , Reuss  og  Letk1).  Af 
disse  udtaite  Professor  Weldike  og  den  tyske  Hofprædikant  Seydlitz 
sig  derhen,  at  Kongen  .nok  til  en  Tid  kunde  taale  Separatisterne, 
men  at  Dåabens  velsignede  Virkning  ikke  blev  forringet  ved  For- 
ældrenes  Vantro,  at  Forældrenes  Myndighed  over  sine  Børn  dog 
havde  sine  Grænser,  og  at  denne  Myndighed  ikke  maatte  anvendes 
til  Børnenes  legemlige  eller  aandelige  Fordærv;  «ligesom  Staten  maatte 
sørge  for,  at  de  voxne  Børn  gik  i Skole,  saaledes  maatte  Guds  Kirkes 
Fosterfader  drage  en  lignende  Omsorg  for,  at  Børnene  blev  døbte, 
og  Kirken  burde  ikke  miste  et  eneste  Barn,  som  den  havde  Rettig- 
hed  til».  Den  gamle  Professor  Hans  Stenbuck  fraraadede  enhver 
Anvendelse  af  Tvang  ved  Daaben,  idet  han  henviste  til  den  ældste 
Kirkes  Opfatning,  hvormed  ogsaa  den  lutherske  Kirke  sarastemmede, 
at  man  kun  skal  antage  saadanne  Børn  til  Daaben,  hvis  Forældre 
benytter  Naademidlerne  og  holder  sig  til  Kirkens  Samfund,  og  at  det 
er  Foragten  for  Daaben,  som  fordømmer,  ikke  det,  at  man  mod 
sin  Vilje  berøves  Sakramentet.  Han  pegede  ogsaa  paa  de  farlige 
Konsekvenser  af  en  såadan  Tvang,  hvis  Gjendøbere  eller  andre  Sekter 
skulde  blive  de  mægtigste  i Landet.  Erik  Pontoppidan  fraraadede 
ligeledes  enhver  Tvang;  «ØVrigheden  vilde  træde  Naturens  Verk 
for  nær  ved  at  lade  Barnet  døbe  med  Magt;  saalænge  Forældrene 
ikke  ønskede  Barnets  Daab,  burde  denne  høie  Velgjerning  det  ingen- 
lunde paatvinges»;  thi  «Gud  tilsteder  os  aldrig  at  krænke  Naturens 
Lov  for  at  befordre  Naadens  Rige».  Peder  Holm  var  af  samme 
Mening;  i sit  Votum  lagde  han  især  Vegt  paa,  at  det  kun  var  i vor 
Kirke,  Kongen  havde  sin  styrende*  Magt;  der  kunde  han  tvinge  og 
straffe,  men  denne  Myndighed  strakte  sig  ikke  over  dem,  som  havde 
skilt  sig  fra  den;  over  dem  var  Kongen  altsaa  ikke  berettiget  til  at 
øve  nogen  Tvang.  Kirken  spurgte  jo  ogsaa  efter  Kongens  Befaling 
i Ritualet:  «vil  du  paa  denne  Tro  være  døbt?»  og  kunde  da  ikke 
spørge  sig  selv  eller  Kongen,  men  . fik  vel  anse  Forældrenes  Vilje  for 
Børnenes.  Professorerne  Reuss  og  Leth  gik  en  Middelvei;  de  udtaite 
sig  mod  Anvendelse  af  Tvang,  men  mente,  at  man  méd  al  Flid 
skulde  søge  at  overbevise  Forældrene  eller  ialfald  overtale  dem  til 
at  lade  sine  Børir døbe,  om  de  endog  selv  var  af  en  anden  Anskuelse. 
Hvis  denne  Forhandling  ikke  førte  til  noget  Resultat,  maatte  For- 
ældrenes Ret  over  sine  Børn  anerkjendes,  men  den,  som  ikke  vilde  lade 

»)  F alles  ens  Theol.  Maanedsskrift  1805.  V.  S.  61  ff.  Rudelbach : Evang.  Kirke- 

forfatn  S.  202  ff.  Helveg:  Danske  Kirkes  Hist.  eft.  Ref.  (2den  Udg.)  II. 

S.  85  ff. 

sit  Barn  døbe,  burde  da  henvises  til  en  af  Fristædeme,  hvor  der  var 
tilstaaet  fri  Religionsøvelse. 

Ved  det  andet  Spørgsmaals  Besvarelse  <var  Forskjellen  mindre; 
Stenbuch , Wøldike  og  Holm  mente,  at  man  burde  gaa  frem  med 
Lempe  mod  saadanne,  som  separerede  sig  fra  den  evangeliske  Kirke» 
saalænge  der  kunde  være  Haab  om  at  bringe  dem  til  at  angre  sit 
Frafald;  hvis  dette  ikke  lykkedes,  burde  de  henvises  til  Fristædeme. 
De  øvrige  fire  Theologer  mente,  at  der  maatte  skjelnes  mellem  saa- 
danne, som  levede  i aabenbar  Ondskab  og  Ugudelighed  (disse  kunde 
enten  landsforvises  eller  henvises  til  Fristæderne)  og  saadanne,  som 
blev  førte  til  Separation  af  en  ængstet  og  tvivlende  Sarmvittighed, 
men  som  forøvrigt  levede  et  stille  og  kristeligt  Liv;  mod  disse 
maatte  der  vises  al  mulig  Taalmodighed  og  Mildhed. 

Spørgsmaalene  blev  ogsaa  forelagt  to  af  Rigets  Biskoper,  nemlig 
Brorson  i Aalborg  og  Conradi  i Slesvig.  Disse  vår  vistnok  af  den 
Mening,  at  Kongen  havde  Ret  til  at  tvinge  Separatister  til  at  lade 
sine  Børn  døbe,  dels  fordi  Daabens  saliggjørende  Virkning  ikke  blev 
forringet  ved  Forældrenes  Vildfarelse  og  Vantro,  dels  fordi  Kongens 
uindskrænkede  Myndighed  nødvendig  maatte  indskrænkfe  Forældrenes; 
men  de  raadede  dog  begge  til  at  vise  den  største  Forsigtighed. 
Angaaende  det  andet  Spørgsmaal  raadede  de  begge  til  Tolerance  mod 
dem,  der  førte  et  stille  ærbart  Liv  og  ikke  vægrede  sig  for  at  betale 
sine  Afgifter  til  Kirken,  Skolen  og  de  fattige.  De  ugudelige  skulde 
derimod  tvinges  til  at  betale  Afgifterne  og  ikke  stedes  til  Nadveren 
uden  kj  endelig  Anger  og  Forbedring,  j — Af  de  udenlandske  Theo- 
loger, hvis  Dom  var  afæsket,  erklærede  Professor  Lange  i Halle  sig 
bestemt  mod  Anvendelse  af  Tvang,  medens  Walch  i Jena  og  Mos- 
heim  i Helmstedt  ligefrem  udtalte,  at  det  var  Kongens  Pligt  at  tvinge 
Forældrene,  da  det  var  de  Bøms  Ret,  som  fødtes  i den  kristelige 
Kirke,  ved  Daaben  at  træde  i Pagtesforhold  til  Gud,-  og  Kongen  var 
pligtig  til  at  hjælpe  enhver  Undersaat  til  sin  Ret;  han  maatte  derfor 
ikke  taale,  at  denne  Ret  blev  Bømene  berøvet  paa  Grund  af  For- 
ældrenes Vantro  og  Ulydighed. 

Spørgsmaalet  om,  hvorledes  Statskirken  skulde  forholde  sig  til 
Separatisteme,  var  herved  kommen  til  fornyet  og  omstændeligere 
Drøftelse.  Frugten af  Kirkekollegiets Overveielser  var  Forordningen 
af  13de  Januar  1741  om  gudelige  Forsamlinger,  den  saa- 
kaldte  Konuentikelplakat , der  i Norge  blev  ophævet  ved  Lov  af  27de 
Juli  1842.  Forordningen  håndlede  om,  «hvorvidt  gudelige  Forsam- 
linger udenfor  den  egentlige  Gudstjeneste  til  videre  Opbyggelse  og 
Gudfrygtigheds  Øvelse  under  vedkommende  Lærers  Opsyn  maa  til- 
lades;  og  hvilke  derimod  som  utilladelige  og  mistænkelige . forbydes». 

Sin  Hensigt  angiver  Loven  selv  saaledes : «at  beskytte  dem,  som 
viser  sand  Oipsorg  for  sin  egen  og  andres  Opbyggelse,  at  de  ei  skal 
bespottes  og  forfølges;  samt  at  hindre  den  Uorden,  endel  har  begaaet, 
idet  de  under  Skin  af  Gudsfrygt  har  forladt  sin  Næring  og  ordentlige 
Haandtering  og  gaaet  omkring  fra  Sted  til  andet  for  at  opbygge  og 
vække  Sjæle  eller  bemænget  sig  med  Læreembedet  uden  at  have 
Guds  eller  menneskeligt  Kald».  Denne  merkelige,  i sin  Tid  strengt 
bedømte  Forordning  er  ikke  nogen  Forordning  mod,  men  en  For- 
ordning om  Konventikler,  som  ligesaa  meget  i en  bestemt  Form 
legaliseres,  som  de  i en  anden  Form  forbydes.  Forordningen  søger 
at  optrække  Grænsen  mellem  de  tilladelige  og  utilladelige  Konven- 
tikler. De  tilladelige  er  igjen  af  dobbelt  Art,  dels  Forsamlinger,  der 
ledes  af  Presten  selv,  som  et  Supplement  til  og  en  Støtte  for  den 
offentlige  Gudstjeneste  og  Prestens  øvrige  Embedsgjerning,  dels  For- 
samlinger, der  ikke  staar  under  Prestens  personlige  Ledelse,  men  dog 
under  hans  Tilsyn,  og  som  virker  ikke  imod,  men  med  det  kirkelige 
Embede.  Baade  i Grundtanken  og  i de  nærmere  Bestemmelser,  hvor- 
ved disse  Forsamlinger  ordnes,  vil  vi  gjenkjende  den  Tanke,  som 
Spener  opri Adelig  havde  med  sine  collegia  pietatis , og  de  Anskuelser 
om  deres  Ordning,  som  han  og  hans  Venner  senere  under  den  pieti- 
stiske Strid  nærmere  udviklede.  Forordningen  vil  indordne  den  reli- 
giøse Bevægelse  i Statskirkens  Former.  «Man  forsøgte  at  give  Pie- 
tismen Borgerret  i Statskirken»  *).  Kristian  VPs  Styrelse  er  nemlig 
langt  fra  at  opgive  de  ældre  statskirkelige  Theorier;  Enig h ed  og 
'Rolighed  inden  Kirken  er  ogsaa  dens  Princip,  men  Pietismen  skal 
være  den  herskende  Kristendomsform  inden  Statskirken.  Konven- 
tikleme  i ægte,  oprindelig  pietistisk  Form  legaliseres;  Forsamlinger 
udenfor  denne  Form,  altsaa  alle  separatistiske  og  sværmeriske  Kon- 
ventikler, forbydes.  «Ingen  Mandfolk  eller  Kvinder  maatte  reise  om 
fra  Sted  til  andet  under  Navn  af  at  styrke  og  opvække  andre  og 
der  holde  Samlinger.  I saadanne  Forsamlinger  maatte  ikke  uvedkom- 
mende, som  ikke  har  Grund  i Guds  Ord,  optræde  og  prædike;  heller 
ikke  forelæses  fremmede  uapproberede,  ofte  til  fanatiske,  socinianske  og 
andre  grove  Vildfarelser  hensigtende  Bøger;  ei  heller  gjøres  Bønner, 
der  sigter  til  Foragt  mod  Næsten  eller  det  ordentlige  Læreembede». 
«Pietismen,  som  her  egentlig  havde  den  administrative  Myndighed, 
indskrænkede  Friheden  til  sit  eget,  eiendommelige  Gebet»  *). 

Paa  denne  Maade  troede  man  vel  baade  at  skulle  drage  Frugt 
af  den  religiøse  Bevægelse  til  at  vække  et  aandeligt  Liv  inden  Menig- 

*)  Rudelbach;  Evang.  Kirkeforfatn.  S.  195. 

*)  Rudelbach;  /.  c.  S.  198. 

hederne  og  dog  tillige  at  opretholde  Enighed  og  Uniformitet  inden 
Kirken  — det  dobbelte  Formaal,  som  var  sat  Kirkekolltgiet.  «Enig- 
hedens*  Opretholdelse  traadte  især  i Kristian  VI' s sidste  Regjerings- 
aar  skarpt  frem.  «Det  er  ikke  at  miskjende,  at  Kristian  VPs  senere 
Regjering  langt  mere  lod  fremtræde  hint  Element  af  hans  Kirke- 
politik,  hvorved  der  kun  spurgtes  om  Orden  og  Fred  å tout  prix , 
end  den  første  Del  af  sammei.  Dette  kom  tilsyne  i de  Tvangsfor- 
holdsregler,  som  i disse  Aar  toges  for  at  holde  Dissentere  og  Separa- 
tister borte.  Frugten  af  de  fortsatte  Forhandlinger  om  denne 
Sag  var  en  Række  rigorøse  Bestemmelser;  det  havde  nemlig  vist  sig, 
at  «Enigheden»  ikke  opnaaedes  ved  Forordningen  af  13de  Jan.  1741 ; 
de  utilladelige  Konventikler  holdtes  fremdeles  af  Separatister,  og  det 
temmelig  ofte,  og  da  Overtalelser  ikke  hjalp,  greb  Styrelsen  til  stren- 
gere Midler.  Forordningen  af  20de  November  I 744  bestemte, 
at  den,  som  under  noget  Slags  Navn  havde  opholdt  sig  i Hermhut, 
Marienbom  eller  saadanne  mistænkte  Steder  eller  der  havde  været 
opdraget  eller  studeret,  ikke  maatte  antages  til  nogetsomhelst  Em- 
bede  i Kongens  Riger  og  Lande.  Ifølge  Forordningen  af  29de 
Jan.  1745  skulde  alle,  som  reiste  ud  af  Landet  for  at  begive  sig  til 
hermhutiske  Menigheder,  have  sine  her  efterladte  Midler  og  Eien- 
domme  samt  Arv  og  andre  Rettigheder  forbrudte.  Ved  Forord- 
ning af  5te  Marts  1745  om  Anabaptister  og  Separatister  blev 
det  bestemt,  at  «alle  de  Sekter,  som  fra  fremmede  Steder  ankom- 
mer og  ikke  paa  sin  Konfession  har  faaet  speciel  kongelig 
Tilladelse  . . . skal  være  aldeles  forbudne.  1)  Fremmede  Sepa- 
ratister og  Emissærer  maa  ikke  tolereres,  men  . . . sættes  paa  første 
Skib  og  føres  ud  af  Landet.  2)  Anabaptister  tillades  ikke  at 
blive  uden  paa  de  Steder,  hvilke  allernaadigst  er  givne  Religionsfri- 
hed.  3)  Ligesaa  de,  der  ei  vil  rette  sig  i alle  Ting,  der  ikke  egentlig 
angaar  Lærdommen  og  Samvittigheden,  efter  Kongens  Lov,  Forord- 
ninger . . . saavelsom  efter  Forordningen  af  13de  Jan.  1741».  — 
«Andre»  Separatister  (0:  de,  som  ikke  endnu  havde  sluttet  sig  til 
Separatisteme  aabenbart,  men  som  af  Samvittighedsskrupler  aiisaa 
Gudstjenesten  for  urigtig  ordnet  o.  s.  v.)  forundes  «indtil  videre»  Tid 
og  Leilighed  til  at  komme  til  bedre  Erkjendelse;  men  de  skal  for- 
holde sig  stille,  ikke  udbrede  sine  Vildfarelser,  ikke  holde  Forsam- 
linger o.  s.  v.  De  under  1,  2 og  3 omtalte  skal,  hvis  de  over- 
træder  Anordningen,  sættes  i Tugthusfor  «sin  formastelige  Ulydighed 
mod  Landets  Lov». 


Kirkelige  Forordninger.  Kristian  VI’s  Død.  Herslebs  Indberetning. 


§ 11. 

Kristian  VI’s  Død.  Biskop  Herslebs  Indberetning  om 

Kirkekollegiet. 

Kristian  VI  døde  1746  pludselig  og  uventet.  Ved  hans  Død  var 
det  forbi  med  Pietismens  Indflydelse  ved  Hoffet  og  i Regjeringen; 
ogsaa  blandt  Folket  havde  Bevægelsen  lagt  sig.  Pietismens  Tid  var 
forbi,  ikke  som  om  man  ikke  mere  sporede  dens  Magt  og  Indflydelse 
— det  gjør  man  den  Dag  idag  — , men  den  pietistiske  Tid  i egentlig 
Forstand  var  nu  tilende.  Frederik  V , som  i det  hele  ikke  brød  sig 
synderlig  om  de  kirkelige  Sager,  lod  for  det  første  alt  blive,  som  det 
var.  Ogsaa  Kirkekollegiet  beholdtes  fremdeles;  men  det  havde  nu 
udspilt  sin  Rolle.  Et  af  dets  egne  Medlemmer,  Biskop  Peder  Hers - 
leb,  angreb  det  skarpt  i en  Indberetning,  som  han  i 1747  stillede 
til  den  nye  Konge1).  Hersleb  havde  i Kollegiet  ofte  staaet  alene 
med  sin  Mening;  Bluhme , H+jer  og  Hvid  dannede  stedse  en  fast 
Majoritet,  saaat  Herslebt  der  ikke  kunde  komme  tilrette  med  den 
herskende  pietistiske  Tendens,  havde  havt  adskillige  Sammenstød  med 
sine  Kolleger  og  deraf  flydende  Ærgrelser.  Tillige  var  det  vel  saa, 
at  Hersleb,  hans  store  og  mange  Fortjenester  ufortalt,  var  en  myndig 
Mand,  som  vanskelig  kunde  finde  sig  i den  underordnede  Stilling 
ligeoverfor  Kirkekollegiet,  der  var  anvist  Biskopeme,  specielt  da  og- 
saa den  danske  Kirkes  Primas,  Sjællands  Biskop. 

Herslebs  Indberetning  er  et  merkeligt  og  vigtigt  Aktstykke; 
men  det  bærer  paa  den  anden  Side  tydelige  Spor  af  Ensidighed  og 
er  skrevet  i en  bitter-sarkastisk  Tone  mod  de  Mænd,  som  havde  paa- 
draget  sig  hans  Uvilje.  Ved  flere  af  hans  Klagemaal  falder  det  heller 
ikke  saa  vanskeligt  ved  en  Smule  Kritik  at  skifte  Ret  mellem  begge 
Parter.  Hvad  han  især  klager  over,  er  den  Maade,  hvorpaa  Kirke- 
kollegiet indblandede  sig  i Besættelsen  af  Embedeme,  hvortil  det  søgte 
at  faa  Forslagsretten.  Omend  dette  ikke  lykkedes,  saa  udø.vede  det 
dog  ofte  en  afgjørende  Indflydelse,  navnlig  paa  de  vigtigere  Embeders 
Besættelse.  Om  dette  Punkt  skriver  han  saaledes:  «Efterdi  det  laa 

visse  Folk  Magt  paa,  at  ingen  andre  skulde  befordres  til  geistlige 
Embeder  end  de,  som.  var  af  deres  Parti,  f.  Ex.  de,  som  under  Hél-, 
ligheds  Skin  klagede  for  Pastor  Bluhme  over  Presternes  Ugudelighed, 
fordømte  alle  Folk.  blamerede  Bisperne  og  andre  Geistlige,  bragte 
ham  Rapporter,  sandt  og  -usandt,  fra  alle  Stifter  i begge  Rigerne, 
hvilke  han  igjen  som  Sandheder  forebragte  for  Kongeq : derimqd  alle 
andre,  lærde,  duelige  og  habile  Mænd,  som  holdt  sig  for  gode  at 


l)  J.  MøUer  : Theol.  Bibl.  V.  S.  146  ff. 

tilbede  ham,  de  skulde  hede  lgødelige  Bugtjenere,  Fiender  af  alt  godt, 
urolige,  opsætsige  mod  kongelige  Anstalter,  naar  de  andre  ulærde, 
uduelige  og  Idioter,  som  ikke  havde  Haab  om  ved  noget  retskaffent 
at  komme  frem,  ja  tildels  var  bekjendte  for  ret  liderlige  og  høist  for- 
argelige  Mennesker,  som  nu,  fordi  de  hængte  med  Hovedet,  tilbad 
Hr.  Bluhme,  rapporterede  om  andre,  skulde  hede  omvendte,  gode 
Sjæle,  forfulgte,  aandelige*.  «Generalkirkeinspektionen  havde  ventet, 
at  til  alle  geistlige  Embeder  af  dem  skulde  gjøres  Forslag,  og  derfor, 
ifølge  Instruktionen  er  idelig  talt  om  et  Seminarium,  af  et  vist 
Antal,  hvoraf  baade  Kongen  og  andre  Patroner  skulde  tage  Prester 
og  ingen  der  udenfor  *).  Jeg  har  stedse  været  derimod  og  vist  Umu- 
ligheden,  Ubilligheden  og  Urimeligheden,  at  enten  Kongen  skulde 
lade  sine  Hænder  binde  eller  tvinge  Patroneme  til  at  kalde  dem,  de 
ikke  kjender,  og  hvor  lidet  vi  kan  kjende  alle  subjecta  i tvende  Riger. 
Men  hvorledes  det  vil  gaa  til  med  saadant  Seminarium,  det  har  vi 
havt  Prøve  af  ved  de  faa  Leiligheder,  naar  Hs.  kgl.  Majestæt,  dog 
sjelden,  har  befalet  Gen.-Kirkeinspektionen  at  gjøre  Forslag  til  visse 
betydelige  Stationer,  da  plurima  vota , alle  de  trende  samdrægtige, 
altid  har  udgjort  Sagen,  og  saaledes  er  Hugum  bleven  Biskop  i 
Aarhus,  som  lidet  eller  intet  bestiller;  en  god,  men  enfoldig  og  ved 
Svaghed  og  Hypokondri  fast  uduelig  Mand  bleven  Biskop  i Ribe; 
Gemer  bleven  Stiftsprovst  i Kjøbenhavn,  skjønt  jeg  som  hans  forrige 
Biskop  kjendte  ham  og  advarede  dem,  at  han  intet  mindre  var  skikket 
til,  men  han  har  holdt  sig  til  Partiet  og  nu  er  ganske  hermhutisk; 
en  Paludan  Stiftsprovst  i Kristiania,  en  god  og  ærlig  Mand,  men 
overmaade  ulærd,  paa  det  Sted,  hvor,  for  de  mange  Separatister, 
Anabaptister  og  Hermhuter,  behøvedes  en  erfaren,  klog  og  forsigtig 
Mand,  hvilket  jeg  bevægeligen  erindrede  om.  Strax  efterat  den  konge- 
lige Ordre  var  udkommen,  at  Studenter,  som  begaar  Leiermaal,  ikke 
letteligen  skulde  befordres,  men  de,  som  besvangrer  dem,  de  har 
under  Information,  aldrig  skulde  befordres  til  geistligt  Brød,  vilde  de 
tre  vota  med  Gevalt  have  en  personel  Kapellan,  Ole  Tidemand , som 
just  .havde  begaaet  det  sidste  crimen,  til  Stiftsprovst  i Kristiania, 
hvor  hans  Forargelse  var  bekjendt,  men  da  jeg  forsikrede  at  ville 
forestille  Hs.  kgl.  Majestæt,  hvordan  Kirkeinspektionen  vilde  ligesoni 
af  Desein  overtræde  kgl.  Befalinger,  saa  lod  de  det  Desein  falde, 
men  Ole  Tidemand  blev  dog  forflyttet  til  Bergen  og  fik  Expektance 
paa  et  Pastorat  i Bergens  By*. 

Hersleb  anker  ogsaa  stærkt  over  Kirkekollegiets  Forhold  til 
Vækkelsen  og  Separatismen;  han  beskylder  det  for,  at  de  indkomne 


*)  Smlgn.  S.  387. 

Beretninger  om  Sværmeme  og  Separatisterne  blev  stukne  tilside,  saa 
Kongen  intet  fik  vide  derom,  eller,  refereredes  det  til  Hs.  Majestæt, 
saa  naturligvis  i Favør  af  disse;  thi  «alt,  hvad  der  klagedes  over  slige 
Folks  Konventikler,  Extravagancer  og  Urolighed  i Landet,  det  var 
naturligvis  kun  Blamer  og  Forfølgelser  mod  de  dyrebare  Sjæle  af  de 
kjødelige  Geistlige;  især  var  Bisperne  de  onde  Mænd,  som  ikke  kunde 
fordrage  de  gode  Sjæle».  I Forbindelse  hermed  klager  han  ogsaa 
over  Kirkekollegiets  Villighed  til  at  modtage  Klager  over  Geistlig- 
heden.  Saaledes  blev  endog  en  Anonyms  Klage  over  Geistligheden  i 
Norge  omsendt  til  Biskopemes  Erklæring,  indtil  Biskop  Hagerup 
oplyste,  at  den  var  forfattet  af  en  Officer  i Indhered,  hvis  Øiemed 
var  at  komme  sin  Uven,  Presten  Magister  Parelius  tillivs. 

Men  hvorledes  det  end  forholder  sig  med  herslebs  Angreb  i det 
enkelte,  deri  havde  han  visselig  Ret,  at  Kollegiet  havde  udspilt  sin 
Rolle:  «Hovedting  kommer  nu  ikke  mere  for;  thi  vi  er  ikke  saa 

dristige  mere;  dem  viser  vi  enten  fra  os  eller  lader  dem  ligge  .... 
Vi  passer  nu  ikkun  paa,  at  os  kan  gjøres  flittige,  underdanige  Rap- 
porter fra  Bisperne,  hvad  de  gjør,  hvordan  de  visiterer,  og  at  de 
kan  spørge  sig  for  i Bagateller,  naar  en  liden  casus  indfalder,  hvilken 
Bisperne  burde  være  Mænd  til  at  kunne  afgjøre,  men  det  kildrer  os, 
naar  de  spørger  sig  for  og  lydig  følger  vort  Raad,  hvordan  de  skal 
svare  Presten  paa  deres  dubia . Derudi  er  især  Biskop  Hygum  i 
Aarhus  og  Biskop  Brorson  i Ribe  meget  :forsigtige,  flittige  og  lydige. 
Vi  glæder  os,  naar  nu  og  da,  dog  sjelden,  indløber  en  Sag,  at  vi  kan 
faa  allerunderdanigst  Leilighed  til  at  gjøre  en  Forestilling  til  Deres 
kgl.  Majestæt,  paadet  der  dog  kan  sees,  at  vi  endnu  er  til,  og  at  vi 
ikke  ganske  skal  glemmes». 

Kollegiet  havde  begyndt  med  at  sætte  mange  Ting  i Gang,  men 
de  færreste  førtes  til  Enden;  det  havde  dog  i hvert  Fald  bragt  Liv 
og  Bevægelse  i Tingene.  Men  nu  holdt  Kollegiet,  som  det  ogsaa 
fremgaar  af  Herslebs  Indberetning,  paa  at  sygne  hen ; det  blev  til  et 
blot  og  bart  Expeditionsbureau,  der  modtog  Biskopemes  Rapporter. 
Ved  1753  ophørte  ogsaa  disse  at  indsendes  til  Kollegiet,  som  man 
derfor  i den  følgende  Tid  kun  ved  ganske  enkelte  Leiligheder  min- 
dedes  om.  Det  bestod  dog  i Navnet,  indtil  det  opløstes  ved  kgl. 
Reskript  af  28de  Oktober  1791 ; men  det  var  dødt  længe,  før  det 
formeligt  opløstes. 

§ 12. 

De  merkeligste  dansk-norske  Theologer  i Pietismens  Tid. 

Den  theologiske  Literatur  er  ikke  meget  rig  i dette  Tidsrum. 
Pietismen  var,  som  vi  har  seet,  forholdsvis  ligegyldig  lor  den  viden- 
skabelige  Theologi,  medens  den  med  sin  Interesse  for  Livet  forbandt 
en  udpræget  Sans  for  de  opbyggelige,  praktisk-asketiske  Skrifter. 
De  merkeligste  Theologer  er  allerede  leilighedsvis  omtalte;  flere  af 
dem,  og  da  navnlig  de  mere  videnskabelige,  tilhørte  ikke  den  pieti- 
stiske, men  den  orthodoxe  Retning"  eller  en  Retning,  der  søgte  at 
forene  Pietismens  Inderlighed  med  Orthodoxiens  Iver  for  den  rene 
Lære.  Vi*  vil  nu  nærmere  omtale*  to  Theologer  for  den  Betydnings 
Skyld,  de  har  havt  for  vort  Folks  religiøse  Oplysning  og  Liv,  Pontop- 
pidan  og  Brorson . 

Inden  den  dansk-norske  Kirke  har  som  theologisk  Skribent  fra 
dette  Tidsrum  ingen  en  saadan  Betydning  som  Dr . Erik  Ludvigsen 
Pontoppidan  *).  Han  er  vel  ikke  dep,  som  øver  den  største  Indfly- 
delse  paa  Styrelsen,  men  han  er  den,  som  gjennem  sine  Skrifter  har 
den  største  Betydning  ikke  blot  for  sin  Tid,  men  en  blivende  Be- 
tydning for  alle  Tider.  Erik  Pontoppidan  (hans  egentlige  Navn  var 
Broby)  blev  født  1698  i Aarhus,  hvor  Faderen  Ludvig  Pontoppidan 
var  Stiftsprovst.  Om  Moderen  fortæller  Pontoppidan  selv,  at  hun 
var  mild  mod  sine  Stedbøm  — hun  var  Stiftsprovst  Ludvigs  anden 
Hustru  — , men  «sine  egne  Børn  avede  hua  strengelig,  saaat  neppe 
nogen  Feil  gik  ustraffet  hen;  særdeles  hos  mig  som  den  yngste,  der 
tegnede  til  stor  Munterhed,  ja  et  vildt  og  meget  flygtigt  Væsen, 
trængende  derfor  desto  mere  til  nogen  Tvang,  efterdi  min  sal.  Facfer 
mindre  saa  paa  mine  Feil  og  holdt  dem  for  smaa  Artigheder».  I 
170 6 døde  Faderen  og  et  halvt  Aar  efter  Moderen.  «Jeg  mindes 
endnu  de  Sprog,  korte  Bønner  og  Levnetsregler,  som  hun  særdeles 
i Aftentimerne  lærte  os,  og  de  gode  Formaninger,  hun  gav  os  mod 
de  fortstaaende  Fristelser  af  vort  eget  fordærvede  Hjerte  saavelsom 
af  Djævelen  og  den  onde  Verden».  Erik  var  kun  lidt  over  8 Aar, 
da  Forældrene  døde;  «fra  den  Tid  af  indtil  mine  Manddomsaar  vidste 
jeg  af  lidet  godt  at  sige».  En  Slægtning,  Justitsraad  Bras , i Jylland 
tog  sig  af  ham;  men  Justitsraaden  var  ofte  borte,  og  Læreren  «slog, 
pinte  og  plagede  mig  paa  det  grummeste».  Han  kom  senere  til 
Skolen  i Aarhus,  og  endelig  tog  hans  19  Aarfc  ældre  Halvbroder  sig 
kjærligen  af  ham;  denne  var  Prest  i Fredericia,  og  her  kom  Pontop- 
pidan altsaa  i Skole.  «I  min  Skolegang  lærte  jeg  mange  Lektier, 


*)  Smlgn.  hans  Autobiografi  i J.  Møllers  Tidsskr.  for  Kirke  og  Theologi  IV. 

men  liden  Visdom  og  allennindst  Visdommens  Begyndelse:  Guds* 
frygt».  I 1716  blev  han  Student.  Om  sine  Studieaar  siger  han: 
«Jeg  læste  sandt  at  sige  saa  flittig  som  nogen  anden,  men  ikkun  for 
at  blive  lærd  eller  egentlig  for  at  faa  en  god  Karakter  in  examine 
Theologico ; thi  at  ipsa  eruditionis  dignitas  et  voluptas  den  Gang 
skulde  have  været  min  Drager,  kan  jeg  ikke  erindre.  . . . Mit  Hjerte 
var  dødt,  og  mine  Øine  var  heller  ikke  opladte  til  at  se  synderlig 
andet  end  nogle  Reglers  og  Definitioners  Rigtighed.  Ærbar  og  sædelig 
levede  jeg  i Ligning  med  en  Del  andre  af  mit  Slags,  men  næsten 
alene  af  en  Statsræson,  nemlig  fordi  min  Pung  veiede  ikke  til  at 
gjøre  alt  det  med,  som  jeg  ellers  vel  kunde  have  havt  Lyst  til,  og 
forsaavidt  fritog  mig  min  Fattigdom  saa  mangen  Fristelse  i udvortes 
Omgang».  Han  følte  vel,  at  det  ikke  var,  som  det  burde;  ved  Siden 
af  ham  boede  en  Skriverkarl,  der  hver  Aften  og  Morgen  bad  og  læste 
i Guds  Ord.  «Omsider  gik  jeg  i mig  og  tænkte:  «Herre  Gud,  hvor 
maa  du  skamme  dig,  at  du,  som  ligger  her  for  at  studere  Theo- 
logi,  trakterer  Hovedsagen  selv  saa  løselig  og  koldsindig,  da  denne 
Haandskriver  efter  al  Anseelse  forarbeider  sin  Saliggjørelse  med  Frygt 
og  Bæven».  Efter  i Aaret  1718  at  have  fuldendt  sine  Studier  forlod 
Pontoppidan  Kjøbenhavn.  Han  havde  en  Morbroder,  Kaptein  Spend , 
som  boede  et  Par  Mile  fra  Hamburg ; hos  ham  gjorde  han  et  Besøg. 
Pontoppidan  roser  høiligen  det  kristelige  Liv  i dette  Hus  og  priser 
Guds  Forsyn,  som  førte  ham  til  dette  Sted,  hvor  først  et  dybere  Liv 
begyndte  at  røre  sig  hos  ham.  In  theologicis  gik  det  mig,  som  det 
gaar  de  fleste  Studenter,  der  kommer  nylig  fra  Universitetet  tan- 
qvam  ab  incude  recentes , og  mener,  de  har  fattet  alting  paa  det  rig- 
tigste,  da  hver  Bastion  paa  deres  Livs  Fæstning  er  beplantet  med  en 
god  Syllogismus.  Af  disse  brændte  jeg  i Begyndelsen  nogle  løs  paa 
min  gode  gamle  Morbroder,  der  syntes  mig  ikke  saa  aldeles  orthodox, 
som  jeg  vilde  have  ham  i en  og  anden  Materie».  Men  Morbroderen 
var  en  studeret  Mand,  han  ogsaa,  og  — hvad  mere  var  — han  havde 
erfaret  meget.  «Han  viste 'mig  hjem  fra  mine  scholastiske  terminis 
til  det,  som  Guds  Ord  efter  sund  Sans  øiensynligen  udkrævede.  . . . 
Det,  som  gav  hans  Ord  bedst  Indgang  hos  mig,  var  hans  store  Høi- 
agtelse  for  Guds  Ord  og  det  rene  Sind,  med  hvilket  han  dyrkede 
Gud  samt  anførte  sine  Bøm  til  at  gjøre  det  samme».  «Paa  den 
Tid  begyndte  Sandheden  at  vise  sig  levende  i mit  Hjerte. 
. . . Jeg  saa  min  Sjæl  at  staa  i den  Fare,  som  før  var  skjult  med 
Sikkerheds  Dække.  Jeg  lærte  nu  først,  hvad  det  var  at  udøse  sit 
Hjertes  Fylde  for  Gud  i egne  Ord  og  Begjæringer.  Jeg  søgte  at  for- 
nye en  god  Samvittighedspagt  med  Gud.  Jeg  gjorde  Løfte  over 
Løfte,  med  Forsæt  over  Forsæt,  men  maa  desværre  bekjende,  at 

derhos  var  liden  Eftersæt  eller  Eftertryk.  I Fristelsens  Time  bestod 
jeg  mangen  Gang  ikke,  fordi  jeg  stod  endnu  mere  paa  min  egen 
Grund  end  paa  Guds  Naade  og  Trang  til  den  Herre  Jesum.  Derfor 
var  min  Kristendom  endnu  i nogle  Aar  ingen  Stand  eller  stadig  Be- 
varelse ved  Naaden  fra  vitterlige  Synder,  men  det,  som  strider  mod 
en  Stand,  nemlig  et  dagligt  Kvakleri.  Forskjellen  bestod  deri, 
at  jeg  ikke  nu  saasom  tilforn  var  uden  Synds  Følelse. 
Intet  Fald  gik  af  uden  inderlig  Bestraffelse  og  Forbedrings  Forsæt. 
Men  da  dette  saa  ofte  viste  sig  kraftesløst,  flyede  jeg  omsider  fra 
Guds  Ansigt  og  skulede  for  Omgang  med  ham  i Bønnen  og  saadanne 
Bøgers  Læsning,  som  jeg  vidste  at  ville  blive  mig  til  ny  Bebreidelse»; 

I 1719  gik  Pontoppidan  til  Kristiania;  en  Ven  af  ham  i Kjøben- 
havn  havde  skaffet  ham  en  fordelagtig  Post  som  Informator  hos 
General  Kruse . Da  Pontoppidan  efter  cn  besværlig  og  langvarig 

Reise  kom  frem,  var  Posten  imidlertid  bleven  besat  med  en  anden. 
Pontoppidan  med  en  eneste  Dukat  i Lommen  og  langt  fra  al  Slægt 
og  Venner  var  i ikke  ringe  Forlegenhed.  Men  ogsaa  her  fik  han 
Anledning  til  at  prøve  Guds  faderlige  Omsorg.  Han  fandt  om  en 
Tid  en  lignende  Plads  hos  General  Liitzau . I denne  Stilling  var  han 
et  Aars  Tid,  da  han  som  Hovmester  for  den  unge  Klaus  Hvitfeldt 
fulgte  denne  udenlands.  Før  Afreisen  opholdt  de  sig  i en  Tid  paa 
Tronstad  Gaard  i Hurum  hos  Hvitfeldt s Moder,  Enken  efter  ham, 
som  sprang  i Luften  i Kjøgebugt  1710.  Pontoppidan  giver  Enkefru 
Hvitfeldt  den  Lov,  at  »hun  levede  som  en  Enke,  der  satte  sit  Haab 
til  Gud».  Om  de  14  Dage,  han  opholdt  sig  der  paa  Gaarden,  vidner 
han,  at  «de  var  vel  opfyldte  med  aandelig  saavelsom  legemlig  Vel- 
signelse. Guds  vise  Raad  og  kjærlige  Omhu  for  mig,  som  saa  gjerne 
vilde  se  fremmede  Lande  og  nu  blev  uformodentlig  veiledet  dertil 
paa  saa  ønskelige  Vilkaar,  nedslog  med  Beskjæmmelse  alt  det,  som 
af  Vantro  og  fiendsk  Kjødssans  var  tilovers  hos  mig.  Ja  mig  syntes, 
jeg  var  den  Gang  saa  styrket  i min  Tro  og  Tillid  paa  Guds  Forsyn, 
at  jeg  med  ham  kunde  løbe  gjennem  en  Hær  eller  springe  over  en 
Mur.  Men  jeg  kan  desværre  ikke  sige,  at  der  altid  siden  har  været 
saa  klart  Solskin  i min  Sjæl,  endogsaa  efterat  langt  længre  Erfaring 
og  større  Prøve  kunde  have  udkrævet  det».  Reisen  gik  først  til 
Holland,  hvor  de  opholdt  sig  i længre  Tid,  besøgte  forskjellige  Byer 
og  Universiteter  og  knyttede  Bekjendtskab  med  lærde  Mænd  (J.  A. 
Lampe).  Paa  Søreisen  fra  Dortrecht  til  Antwerpen  kom  de  i Havs- 
nød. Man  havde  opgivet  alt  Haab  om  Frelse.  «Jeg  havde  kastet 
mig  næsegrus  ved  Kahytsdøren,  befalende  Gud  min  Sjæl,  og  smagte 
Dødens  Bitterhed,  hvergang  Skibet  bevægede  sig  til  den  Side.  Saa- 
ledes  laa  jeg  henved  et  Kvarter,  søgte  den  Guds  Fred,  som  bevarer 

vort  Sind  i Kristo  Jesu,  men  fandt  i dens  Sted  indvortes  ligesaa  bru- 
sende Bevægelse  som  udvortes  paa  Havet».  Uden  at  vide  hvorfor 
reiste  han  sig  op,  men  «saa  strax,  at  det  var  den  guddommelige 
Beskjærmers  Haand ; thi  knapt  var  jeg  gaaet  et  Par  Skridt  til  Siden, 
førend  Gaffelen  sledes  løs  fra  Masten  og  nedfaldt  just  der,  hvor  jeg 
havde  ligget.  ...  Da  jeg  det  saa,  reiste  sig  igjen  noget  Livshaab  i 
mit  Hjerte,  som  tænkte:  hæc  forsatt  nostra  non  erit  hora  meis. 
Efterdi  Gud  rev  dig  ud  af  en  saadan  overhængende  Dødsfare,  da  vil 
han  maaske,  at  du  endnu  skal  leve  og  forkynde  hans  Gjerninger». 
Fra  Holland  gik  Reisen  til  England  (London  og  Oxford).  Her  mod- 
tog  Pontoppidan  Breve,  der  opfordrede  ham  til  at  komme  hjem,  da 
der  var  Udsigt  for  ham  til  prestelig  Ansættelse.  Han  reiste;  men  da 
han  kom,  var  det  Kald,  hans  Venner  havde  tænkt  paa  for  ham,  besat 
med  en  anden.  I dets  Sted  blev  han  antagen  som  Lærer  for  den 
unge  Arving  til  Pløen-Nordborg.  Han  havde  i denne  Stilling  kun 
lidet  Arbeide,  saaat  han  havde  rigelig  Tid  til  at  studere  det  fyrste- 
lige Hus’s  «lille  men  udvalgte  Samling  af  gode  moralske,  filosofiske 
og  historiske  Bøger».  Ogsaa  øvede  han  sig  i Musik.  «Hvad  jeg 
dengang  begyndte  for  Lyst,  det  har  jeg  nu  i min  Alderdom  paany 
foretaget  af  en  Slags  Fornødenhed;  thi  siden  mine  Øine  svækkes  og 
i de  lange  Vinteraftener,  her  falder  (i  Bergen),  ikke  kunde  holde  ud 
med  idelig  Læsning,  saa  har  jeg  ikke  fundet  uskyldigere  Okkupation 
end  Musik,  som  lader  Hørelsen  bøde  paa  Synets  Mangel.  Jeg  raader 
derfor  unge  Folk  til  ikke  at  forsømme  saadanne  ornamenta  juvets 
tutis , som  maaske  kan  blive  adjutoria  seneetutis ». 

Hans  Ophold  i Sønderborg,  hvor  Fyrstehuset  residerede,  blev 
ogsaa  for  hans  Livs  Befæstelse  og  Udvikling  i andre  Henseender 
vigtigt.  Han  var  her  for  første  Gang  tilstede  ved  et  Dødsleie.  Det 
var  en  gammel  General  Boye.  «Han  var  den  første  døende,  jeg  havde 
assisteret,  og  fra  den  Dag  af  var  jeg  alvorligere  betænkt  end  nogen 
Tid  paa  at  fornye  en  god  Samvittighedspagt  med  Gud  formedelst 
Kristum  Jesum».  Ogsaa  kom  han  her  sammen  med  et  Par  Studenter, 
som  nylig  var  kommen  fra  -Wittenberg  og  af  Hjertens  Lyst  gik  løs 
paa  «Pietisterne  i Halle».  Pontoppidan  kunde  ikke  istemme  med 
dem;  men  disse  Kontroverser  gav  ham  Anledning  til  nærmere  at 
undersøge  de  pietistiske  Stridsspørgsmaal.  og  han  blev  herved  kun 
mere  bestyrket  i sine  Tanker,  at  man  gjorde  Theologeme  i Halle 
Uret,  og  at  «de  lignede  allermest  i vor  Kirke  dem,  som  Kristus 
kalder  Jordens  Salt».  Det  gav  ogsaa  Anledning  til,  at  han  søgté 
Omgang  med  en  Prest  i Egnen,  som  var  ålmindelig  udraabt  for  Pie- 
tisten. «Jeg  fandt  i ham  en  god  Mand,  skjønt  noget  for  meget 
hengiven  til  den  mystiske  Theologi,  paa  hvilken  jeg  ogsaa  fik  nogen 

Smag,  men  fandt  dog  siden  mindre  Realitet  deri,  end  jeg  havde 
ventet».  I 1723  blev  Pontoppidan  af  sin  forrige  Discipel,  der  imid- 
lertid havde  arvet  Hertugværdigheden,  kaldet  til  Kapellan  i Nord- 
borg  paa  Als  og  Slotsprædikant.  «Jeg  modtog  denne  første  Vokation», 
skriver  han,  «under  Guds  Paakaldelse,  ei  uden  Tillid  til  den  Høiestes 
Bistand  ligesom  i Mistillid  til  mine  egne  Kræfter,  ja  allermest  til  mit 
eget  Hjerte,  hvis  Bedragelighed  endogsaa  ved  alle  gode  Forsætter 
jeg  allerede  af  mange  Prøver  havde  lært  at  kjende,  hvorfor  jeg  og 
— fra  nogle  Aar  af  — ofte  havde  bedet  Gud  mere  at  hindre  end  at 
befordre  mit  Kald  til  nogen  Kirketjeneste,  ifald  han  saa,  jeg  deri 
vilde  blive  ham  utro». 

Vi  har  nu  fulgt  Pontoppidan  i hans  Udviklingshistorie  ind  i det 
prestelige  Embede.  Vi  skal  fra  nu  af  fatte  os  kortere.  Som  Prest  i 
Nordborg  fik  han  strax  prøve  Striden.  Hoffolkene  var  uvillige  mod 
ham  for  hans  strenge  Revselse  af  deres  verdslige  Væsen,  hvorom  han 
selv  skriver:  «Vel  muligt,  at  mit  Vidnesbyrd  mod  den  onde  Verden 

ikke  altid  skede  saa  viseligt  og  sagtmodigt,  som  en  ældre  og  bedre 
forsøgt  Mand  i saadanne  Omstændigheder  kunde  gjort;  dog  har  jeg 
altid  handlet  efter  bedste  Indsigt  og  Overbevisning».  Sognepresten 
Brandt  beskyldte  ham  for  at  være  en  Kj ætter  og  «Pietist».  For  at 
gjøre  Ende  paa  denne  Strid,  forflyttede  Hertugen  i 1 726  Pontoppidan  til 
Hagebjerg.  Men  Brandt  var  ved  samme  Tid  bleven  Provst  og  saaledes 
fik  de  fremdeles  med  hinanden  at  gjøre.  Brandt  forlarigte,  at  Pont- 
oppidan skulde  underskrive  Konkordieformelen  som  de  øvrige  mem- 
bra  ministerii  ducatus  Nordborgensis.  Dette  vægrede  Pontop- 
pidan sig  ved,  da  den  danske  Lov,  som  var  gjældende  paa  Als,  ikke 
paalagde  nogen  saadan  Forpligtelse,  og  man  derfor,  hvis  man  nu 
efter  4 Aars  Forløb  vilde  kræve  en  yderligere  Forpligtelse  af  ham, 
først  maatte  bevise  ham  at  have  lært  imod  den  danske  Kirkes  Sym- 
boler. Dog  erklærede  han  sig  villig  til  at  gjøre  det  med  et  qvatenus . 
Hermed  var  Brandt  ikke  fornøiet;  Pontoppidan  gav  ham  ogsaa  Ret 
i,  at  paa  den  Maade  kunde  han  underskrive  Koranen.  Striden 
ophørte  først,  da  Nordborg  ved  et  Arveskifte  kom  under  Kongen  og 
dermed  i geistlig  Henseende  under  Fyens  Bispestol.  Disse  Stridig- 
heder  gav  Anledning  til,  at  Pontoppidan  for  første  Gang  betraadte 
Forfatterbanen  med  sit  Skrift:  « Dialogus  oder  Unterredung  Severi 

eines  pseudoorthodoxen  Predigers,  Sinceri  eines  Stadtsekretairen, 
und  Sitnplicis  eines  einfåltigen  Biirgers  von  der  Religion  und  Rein- 
heit  der  Lehre».  Det  cirkulerede  først  i Manuskript,  men  tryktes 
siden.  Et  andet  Skrift  fra  denne  Tid  var  «Heller  Glaubensspiegel, 
in  welchem  die  Kennzeichen  der  Kinder  Gottes  vorgestellt  werden» 

1728,  senere  oversat  under  Titel:  «Aandeligt  Speil»  eller  «Troens 

Speil»,  et  Skrift,  som  endnu  optrykkes  baade  i Danmark  og  Norge. 

I henved  8 Aar  var  Pontoppidan  i Hagbjerg.  Hans  Virksomhed 
henledede  Opmerksomheden  paa  ham,  saa  Styrelsen  ønskede  at  trække 
ham  til  Kjøbenhavn  eller  dets  Omgivelser.  Efter  den  Fremgangs- 
maade,  som  man  ved  saadan  Leilighed  sædvanlig  fulgte,  fik  Pontoppi- 
dan gjennem  Bluhme  Befaling  til  at  indfinde  sig  i Kjøbenhavn  for  at 
holde  Prøveprædiken  for  Kongen.  I 1734  blev  han  udnævnt  til  Slots* 
prest  i Frederiksborg.  Hans  Virksomhed  her  vårede  neppe  et  Aar. 
Der  kan  saaledes  ikke  være  stort  om  den  at  fortælle.  Men  det  har 
sin  Interesse  at  høre,  hvad  Pontoppidan  ved  denne  Tid  fortæller  om 
det  Rygte,  som  gik  blandt  Almuen,  at  «en  ny  Tro  skulde  indføres», 
ligesom  hvorledes  han  for  at  give  sit  Ord  Sandhedens  Vegt  fandt  det 
fornødent  at  tage  Bibelen  med  sig  paa  Prædikestolen,  og  det  vel  at 
merke  en  i Sakristiet  staaende  gammel  Resens  Bibel  med  forslidt 
Bind,  «da  man  ellers  vilde  have  taget  den  for  Vaisenhusbibelen,  der 
ansaaes  for  meget  farlig,  ligesom  nogle  Traktater,  paa  hvis  Titelblad 
jeg  afklippede  de  Ord:  trykt  i Vaisenhuset,  naar  jeg  deraf  uddelede 
nogle».  Allerede  1735  forflyttedes  han  til  Kjøbenhavn  og  blev  1738 
tillige  extraordinær  theologisk  Professor  og  derhos  Medlem  af  Missions- 
kollegiet  og  af  Vaisenhusets  Bestyrelse.  Den  Erfaring,  han  som  Hof- 
prest  gjorde,  har  vi  allerede  hørt;  ogsaa  har  vi  seet  enkelte  Træk  af 
hans  Virksomhed  fra  denne  Tid. 

Aaret  efter  Kristian  VFs  Død  1747  fik  han  af  den  nye  Regje- 
ring Tilbud  om  Bergens  Bispestol,  et  Tilbud,  der  vel  snarere  maa 
epfattes  som  en  Fjernelse  end  som  en  Befordring.  «Jeg,  som  i alle 
Befordringssager  hidtil  havde  forholdt  mig  ganske  passiv  og  ladet  mig 
lede  ved  Guds  Naade,  ansaa  dette  Tilbud  som  et  Vink  af  den  Haand, 
jeg  pleiede  at  følge,  modtog  det  altsaa  og  sagde:  Herrens  Vilje  ske». 
Hans  Venner  var  vel  næsten  alle  imod  og  kunde  neppe  tro,  at  han 
vilde  drage  saa  langt  bort  til  et  besværligt  Embede.  Men  Pontoppi- 
dan svarede  dem,  at  «det  var  hans  fulde  Alvor  gjeme  at  gaa  til 
Norge  saasom  et  Land,  han  i sin  Ungdom  havde  kjendt  og  ansaa 
med  andre  Øine  end  de  fleste  danske  Folk».  1748 — 1755  var  Pont- 
oppidan Biskop  i Bergen.  Hans  «Hyrdebreve»  aflægger  Vidnes- 
byrd  om  hans  Iver  og  Virksomhed ; ogsaa  disse  optrykkes  fremdeles.  « Al 
den  Stund  han  var  vort  Stifts  Tilsynsmand,  udmerkede  han  sig  ved  en 
besynderlig  Menneskekjærlighed,  Flid,  Retsindighed  og  Nidkjærhed  for 
Guds  Hus’s  Bedste»,  skriver  Pastor  Hatting  om  ham.  I 1755  blev  han 
kaldet  til  Kjøbenhavn  som  Prokansler  ved  Universitetet;  den  Værdighed 
havde  ingen  beklædt  siden  Nils  Hetnmingsen.  Det  var  Grev  Holstein , 

Universitetets  Kansler  eller  Patron,  som  bevirkede  Pontoppidans  Kal- 

deise  til  denne  Post.  Han  skulde  som  Prokansler  have  specielt  Tilsyn 
med  Professorernes  Forelæsninger,  med  Fundatsens  og  de  akademiske 
Loves  Efterlevelse,  med  Stipendieuddelingen,  Bibliothekets  Forsyning 
og  i det  hele  gaa  Kansleren  tilhaande  i talt,  som  han  kunde  finde  tjen- 
ligt  at  lade  foranstalte  til  Akademiets  Gavn».  En  vanskelig  Post!  Hans 
Virksomhed  som  Prokansler  falder  imidlertid  efter  det  Tidsrum,  vi 
nu  omhandler.  «Unegtelig  var  Pontoppidan  en  driftig,  virksom,  for 
Videnskabernes  Udbredelse  nidkjær  og  en  med  mange  af  de  til  sligt 
et  Embede  nødvendige  Egenskaber  udrustet  Mand,  hvorfor  det  ogsaa 
blev  ham  muligt  at  holde  sig  paa  denne  slibrige  Post  til  sin  Død», 
siger  Nyerup , der  ellers  ikke  er  af  Pontoppidans  ivrige  Beundrere. 
Pontoppidan  døde  1764  og  det  meget  hastigt;  thi  han  var  tilforn 
ikke  sengeliggende,  havde  dog  nogen  Tid  befundet  sig  slet  af  en 
Trykning  for  Brystet;  men  da  han  paa  sin  Dødsdag  sad.  og  skrev, 
var  Dødens  Time  midt  i hans  Arbeide  kommen.  Han  merkede  det 
selv  og  sagde  til  sin  elskelige  Hustru,  som  stod  hos  ham:  «Hils 

mine  Venner  og  sig,  jeg  dør  i Troen  til  Guds  Søn».  Sin  Gravskrift 
havde  han  selv  før  sin  Død  forfattet  paa  Latin.  Pontoppidan  var  tre 
Gange  gift  og  efterlod  sig  10  Bøm. 

Pontoppidan  skrev  for  en  stor  Del  paa  Tysk;  det  danske  Sprog 
var  dengang  endnu  lidet  bearbeidet,  og  Tysken  aabnede  et  videre 
Publikum.  Hans  fleste  theologiske  Skrifter  tilhører  det  praktiske  og 
asketiske  Felt,  saaledes  hans  Forklaring,  Salmebog  og  Hyrde- 
br  eve,  som  vi  allerede  har  omtalt.  Hertil  kan  føies  hans  Collegium 
pastorale  practicum  1757.  (Kristianssand  1850),  en  med  Rette  høit 
anseet  Pastoraltheologi.  Den  blev  egentlig  til  ved  Foredrag,  Pontop- 
pidan som  Prokansler  holdt  for  theologiske  Studenter  og  Kandidater; 
hans  tMenoza  eller  en  asiatisk  Prins,  som  drog  Verden  omkring  og 
søgte  Kristne»  1742 — 43,  (paany  ved  Birkedal  1860);  i Form  af  Reise- 
beskrivelse gives  heri  en  Skildring  af  den  religiøse  Tilstand  baade  i 
Hjemmet  og  ude;  fremdeles  Prædike  ne  r ogenMængde  gudeligeTrak- 
tater,  hvoriblandt  Troens  Speil,  Onde  Ordsprog,  som  fordærver 
gode  Sæder  1735,  Traktat  om  Sjælens  Udødelighed  (de  sidste 
Kapitler  optrykte  1847).  Til  den  egentlige  videnskabelige  Theologi 
hører  foruden  hans  Afhandling  for  Doktorgraden  De  gradibus  gloriæ 
coelestis  (om  Salighedens  Grader)  1749  hans  Danmarks  Kirke- 
historie indtil  Aaret  1700  eller  Annales  ecclesice  Danicæ  i 4 Dele 
(paa  Tysk  1741 — 1752),  et  vigtigt  Kildeskrift  i annalistisk  Form. 
Det  har  adskillig  Betydning  som  Samlerverk,  skjønt  det  ikke  er  frit 
for  Unøiagtigheder  og  Skjødesløshedsfeil,  hvad  allerede  Samtiden 
(Langebek)  paaviste.  Dette  Skrift  baner  os  Overgangen  til  hans 
øvrige  historiske  Skrifter.  Kristian  VFs  Tid  er  som  for  den 

dansk  norske  Literaturs  Udvikling  overhovedet  (Ludvig  Holberg)  saa- 
ledes  specielt  for  Fædrelandets  Historieskrivning  et  vigtigt  Tidsrum 
(Hans  Gram,  Langebek,  Selskabet  for  det  danske  Sprogs  og  den 
danske  Histories  Forbedring,  Dansk  Magazin).  Pontoppidan  arbeider 
ogsaa  flittig  paa  dette  Felt,  hvad  vi  har  seet  af  hans  Danmarks 
Kirkehistorie.  Men  ogsaa  den  profane  Historie  bearbeider  han  ; hid- 
hen  horer  hans  Kjøbenhavns  Beskrivelse  1760.  Det  Bifald,  dette 
Arbeide  fandt,  bragte  ham  til  at  give  en  lignende  Beskrivelse  over 
alle  danske  Stæder  og  Landskaber  i Den  danske  Atlas  (5  Bind)» 
af  hvilke  de  tre  sidste  Bind  udgaves  efter  hans  Død  af  hans  Svoger 
Hofmann , efter  Pontoppidans  Samlinger.  Fremdeles  kan  nævnes  hans 
Marmora  Danica  (1739 — 1741),  en  Samling  af  merkelige  Indskrifter, 
især  af  Ligstene  og  kirkelige  Mindesmerker,  Gesta  et  vestigia  Da - 
norum  extra  Daniam  (1740 — 1741),  Glossarium  Norvagicum , en 
Samling  af  rare  norske  Ord  (1749). 

Interessen  for  Naturvidenskaberne  vaktes  paa  denne  Tid 
hos  mange,  ogsaa  hos  Pontoppidan  under  hans  Ophold  i Bergen. 
«Altfor  mange»,  skriver  han,  «er  de,  som  daglig  misbruger  Naturen 
til  at  vanære  Gud;  vel  os,  om  vi  kunde  anvende  dens  Betragtning 
til  noget  bedre.  Den  aabner  os  Veien  til  videre  Indsigt  i den  store 
Skabers  lige  saa  vise  som  kjærlige  Husholdning  med  os».  Til  denne 
Klasse  Skrifter  hører  især  hans  Forsøg  til  Norges  naturlige 
Historie  (en  Norges-Beskrivelse,  1752 — 1754).  Hertil  kan  endnu 
føies  hans  statsøkonomiske  Skrifter:  Økonomisk  Balance 

eller  uforgribeligt  Forslag  paa  Danmarks  naturlige  og  borgerlige  For- 
mue til  at  gjøre  sine  Indbyggere  lyksaligere,  saavidt  som  de  selv  vil 
skjønne  derpaa  og  benytte  sig  deraf — af  Eutropius  Philadelphus  1759. 
Fra  1757  af  udgav  han  Det  Danske  økonomiske  Magazin. 
Han  udfoldede  altsaa,  som  man  ser,  en  mangesidig  Forfattervirksom- 
hed,  hvorom  han  selv  skriver:  «Med  mine  Skrifter  har  jeg  søgt  dels 

at  opbygge,  dels  at  fornøie  min  Næste,  og  i dette  Haab  har  jeg  for- 
nøiet  mig  selv.  Ja  jeg  ønsker  ikke  at  leve  længere,  end  det  behager 
Gud  at  forlene  mig  Kræfter,  ved  hvilke  noget  kan  udrettes  til  almin- 
deligt  Bedste,  være  sig  paa  den  ene  eller  anden  Maade.  Mit  Kald 
har  været  adskiligt  og  min  Førelse  forunderlig,  dog  aldrig  selvvalgt, 
men  sendt  af  Gud ; og  efter  de  Omstændigheder,  han  har  behaget  at 
sætte  mig  i,  har  jeg  ved  hans  Naade  stræbt  at  gjøre,  hvad  jeg  kunde, 
samt  fundet  foruden  min  Pligt  allerstørste  Lyst  i de  Bemøielser,  som 
lod  mig  haabe  nogen  Slags  almindelig  Gavn  og  Nytte». 

Den  anden  Theolog,  vi  nærmere  vil  dvæle  ved,  er  Hans  Adolf 
Brorson,  «den  anden  Statholder  i den  danske  Salmedigtnings  Rige». 
Brødrene  Nils , Broder  og  Hans  Adolf  Brorson  var  Sønner  af  Presten 

Broder  i Randrup  i Slesvig.  De  tre  Brødre,  der  alle  var  grebne  af 
Tidens  religiøse  Bevægelse,  samledes  som  Prester  i det  Slesvigske  i 
hinandens  Nærhed.  Her  virkede  de,  forenede  i samme  Aand  og 
Retning,  forbundne  med  flere  jevnaldrende  og  ligesindede  Prester  i 
Nabolaget,  blandt  hvilke  kan  nævnes  Peder  Hygotn , senere  Biskop  i 
Aarhus.  Denne  Samvirken  bar  snart  sin  Frugt  i en  meget  udbredt 
Opvækkelse  i det  Slesvigske;  men  herved  fremkaldtes  ogsaa  den  sæd- 
vanlige  Kamp  mellem  de  pietistiske  og  de  orthodoxe  Prester.  At 
denne  Broderkreds  vilde  tildrage  sig  Kristian  VTs  Opmerksomhed, 
og  Brødrene  kaldes  til  større  Virksomhed,  kan  vi  vide.  Nils  Bror- 
son blev  1735  efter  Pontoppidan  Slotsprest  i Frederiksborg  og  senere 
Sogneprest  til  Nikolai  Kirke  i Kjøbenhavn  (f  1757).  Broder  Bror- 
son blev  Stiftsprovst  i Ribe  og  senere  Biskop  i Aalborg  (f  1778). 
Hans  Adolf  Brorson , der  først  var  Prest  i Randrup  og  siden  i Tøn- 
der, blev  1737  sin  Broders  Eftermand  som  Stiftsprovst  i Ribe  og 
1741  Biskop  i Ribe  (f  1764). 

Det  er  et  gammelt  Sagn,  at  Kristian  VI  engang  spurgte  ham, 
om  han  var  Forfatter  til  Salmen:  «Op  al  den  Ting,  som  Gud  har 

gjort»,  og  da  Brorson  svarede  ja  hertil,  tilsagde  ham  Bispestolen. 
Rimeligt  er  det  i hvert  Fald,  at  det  var  sine  Salmer,  han  havde  at 
takke  for  Kongens  Yndest,  saaat  denne,  som  Pontoppidan  siger, 
kaldte  ham  «af  egen  Drift».  Den  Iver,  Brorson  som  Biskop  viste  for 
at  faa  Pontoppidans  «Forklaring»  indført,  og  den  Strid,  han  paa  Grund 
heraf  fik  med  Nils  Tøxen , kjender  vi.  Uden  Tvivi  er  det  nærmest 
denne  Sag,  der  har  bevirket  den  haarde  Dom,  Peder  Hersleb  i sin 
Indberetning  om  Kirkekollegiet  fælder  over  Brorson  som  Biskop. 
Vi  har  hørt  den  sarkastiske  Maade,  hvorpaa  han  omtaler  Brorson  og 
hans  Ven  Hygom;  om  Brorson  siger  han  endog,  at  han  var  «en  god, 
men  enfoldig,  ved  Svaghed  og  Hypokondri  fast  uduelig  Mand».  Det 
uretfærdige  i denne  Dom  har  en  senere  Tids  Prøvelse  af  Brorsons 
Embedsvirksomhed  tilstrækkelig  vist.  Brorson  var  en  i sit  Embede 
nidkjær  Mand,  der  ingenlunde  manglede  den  fornødne  Kraft,  hvor  det 
krævedes,  om  han  end  af  Naturen  var  tilbøielig  til  Mildhed  og  Sagt- 
modighed  og  var  af  en  mørk  og  tungsindig  Karakter4).  Hans  Rang 
blandt  den  lutherske  Kirkes  første  Salmedigtere  kan  ingen  frakjende 
ham.  Hans  «Troens  rare  Klenodie»  og  hans  «Svanesang»  har 
ogsaa  havt  stor  Indflydelse  inden  vor  Kirke.  Vistnok  er  en  stor  Del 
af  hans  Salmer  Oversættelser  eller  Bearbeidelser  af  tyske;  men  hans 
originale  Salmer  og  den  Maade,  hvorpaa  de  fremmede  er  bearbeidede, 
er  dog  nok  til  at  hævde  ham  «Navn  af  en  eiendommelig  dansk  Digter, 


')  Daugaard:  Theol.  Tidsskr.  II.  1838. 

der  hæver  sig  høit  over  alle  jevnaldrende».  Han  tilhører  Pietismen 
— i Ordets  gode  Mening  — og  afspeiler  dennes  baade  lyse  og  mindre 
lyse  Sider;  men  «det  vilde  være  utaknemmeligt  at  dvæle  ved  de  svage 
Sider  hos  en  Salmedigter,  der  med  al  Hjertets  Inderlighed  besang 
den  frelste  Sjæls  Historie  og  har  maaske  som  faa  lagt  Tonen  paa 
Tunge  for  den  bekymrede,  der  i sin  Ensomhed  opsendte  sine  Suk». 
Af  hans  mest  bekjendte  Salmer  kan  nævnes:  «I  denne  søde  Juletid», 

«Her  komme  dine  arme  smaa»,  «Synder,  hvad  er  Klokken  slagen» 
{som  Rudelbach  kalder  den  danske  Salmedigtnings  Sidestykke  til 
Dies  iræ , dies  illal)t  Himmelfartssalmen:  «Idag  skal  alting  sjunge», 
«Op  al  den  Ting,  som  Gud  har  gjort»,  «Ak  vidste  du,  som  gaar  i 
Syndens  Lænke»,  «Hvo  vil  med  til  Himmerige»,  «Jeg  gaar  i Fare, 
hvor  jeg  gaar»,  «Den  Tro  som  Jesum  favner»  o.  s.  v. 

Af  originale  Salmedigtere  er  ikke  nogen  at  nævne  ved  Siden  af 
Brorson.  Man  har  ment,  at  Biskop  Peder  Hygom  skulde  have  for- 
fattet: «Jesu,  din  søde  Forening  at  smage»,  men  efter  de  nyeste 

Oplysninger  kan  han  kun  have  været  Salmens  Oversætter*).  Derimod 
er  der  en  stor  Mængde  af  dem,  som  oversatte  tyske  Salmer.  Bror - 
son  selv  oversatte  en  hel  Del;  af  «Troens  rare  Klenodie»  er  de  to 
Trediedele  (200  Salmer)  Oversættelser.  Af  saadanne  Oversættere 
kan  foruden  Brorsons  Brødre  nævnes  Presten  i Varnæs  ved  Aabenraa 
Ægidius  (Gj ødes  en),  Udgiver  af  Flensburgersalmebogen  1717,  efter 
Brandt  og  Helveg  «brugt  i Flensburg  og  flere  Landsbysogne  i 
Mellemslesvig  indtil  vore  Dage» ; fremdeles  den  lærde  Fr.  Rostgaard, 
der  døde  1745  som  Konferensraad  efter  at  have  beklædt  forskjellige 
høie  juridiske  Embeder;  han  har  bl.  a.  oversat:  «Naar  mig  min  Synd 
vil  krænke»,  «Hvo  ikkun  lader  Herren  raade»,  «Hvo  ved,  hvor  nær 
mig  er  min  Ende»;  Birgitte  Kristine  Kaas,  Datter  af  Hans  Kaas, 
Stiftamtmand  i Throndhjem,  og  gift  med  General  Hvitfeldt  til  Elling- 
gaard.  Som  vi  ved,  overdrog  Kristian  VI  til  Pontoppidan  at  «gjøre 
en  fuldstændigere  og  bedre  Samling  af  gamle  og  nye  Kirkesange». 
Pontoppidan  lagde  Kingos  Salmebog  til  Grund ; de  nyoptagne  er  især 
af  Brorson  (90  Salmer)  og  de  ovenfor  nævnte  Oversættelser  tillige- 
med  andre  Salmer,  han  enten  selv  oversatte  eller  lod  oversætte.  Det 
heder,  at  hans  Amanuensis,  den  som  Poet  bekjendte,  senere  Professor 
Wadskjær  skal  have  taget  virksom  Del  i Arbeidet.  Denne  Salmebog, 
der  gik  under  Navnet  «Slotssalmebogen»,. fordi  den  blev  indført  i Slotskir- 
ken,  indeholder  i det  hele  vel  550  Salmer.  Synderlig  videre  er  den  dog 
ikke  bleven  indført.  Den  bruges  endnu,  efter  Brandt  og  Helveg,  paa 
Bornholm  og  i Nordslesvig.  Privat  er  den  derimod  bleven  adskillig  brugt. 

Rudelbach:  Om  Psalmeliteraturen  etc.  S 347. 

*)  y.  N.  Skaar:  Norsk  Salmehistorie.  I.  S.  711. 

§ 13. 

Den  svenske  Kirke  i Pietismens  Tid1). 

Ser  vi  bort  fra  Sveriges  tyske  Besiddelser  og  Østersøprovinserner 
hvis  kirkelige  Historie  rettere  føres  ind  under  Tysklands,  er  Finland 
det  Sted,  hvor  Indvirkning  af  den  pietistiske  Bevægelse  tidligst  viser 
sig.  Allerede  i Aaret  1689  anklagedes  Presten  Ulstadius,  Mag. 
Schæfer  og  Student  Uhlegius  for  Aabo  Domkapitel.  Blandt  de  for- 
skjellige Vranglærdomme,  som  de  beskyldtes  for,  var  navnlig  den 
pietistiske  Sats,  at  en  uigjenfødt  Prests  Embedsvirksomhed 
ikke  havde  nogen  Kraft.  Biskopen,  Gezelius  jun.,  der  iøvrigt  selv 
havde  staaet  i Forbindelse  med  Spener  og  brewexlet  med  ham, 
raadede  til  at  holde  dem  indespærrede,  forat  man  kunde  arbeide  paa 
at  overbevise  dem  om  deres  Vildfarelse.  Da  alle  Omvendelsesforsøg 
viste  sig  frugtesløse,  blev  de  satte  under  Tiltale  efter  3 Aars  Inde- 
spærring.  Schæfer  og  Uhlegius  tilbagekaldte  nu.  Ulstadius  deri- 
mod,  som  ikke  var  at  formaa  hertil,  blev  dømt  til  Døden,  men  benaa- 
det  med  Fængselsstraf  og  holdtes  nu  i strengt  Fængsel  som  den 
groveste  Forbryder  i mere  end  30  Aar.  Schæfer  reiste  ud  af  Landet, 
tilsidst  til  Amerika,  hvor  han  færdedes  blandt  Kvækerne.  Men  Sam- 
vittighedsnag  over,  at  han  havde  fornegtet,  hvad  han  dog  i sit  Hjerte 
holdt  for  sandt,  lod  ham  ingen  Ro,  og  han  vendte  derfor  hjem  igjen 
for  at  tilbagekalde  sin  tidligere  Gjenkaldelse.  Der  blev  derfor  paany 
reist  Tiltale  mod  ham;  han  dømtes  til  Døden,  men  benaadedes  med 
livsvarig  Fængsel  (f  1728).  Ligeledes  blev  Laurbeck  i Aabo,  Lic. 
og  Adjunkt  i Theol.,  afsat  1708  for  sine  pietistiske  Anskuelser. 

Først  senere  kom  Bevægelsen  til  det  egentlige  Sverige.  Ved 
Aaret  1702  begyndte  nogle  i Stockholm  at  holde  Konventikler.  Be- 
vægelsen havde  vel  endnu  ringe  Omfang,  men  det  var  dog  nok  til 
at  vække  Styrelsens  Opmerksomhed.  Pietismens  bekjendte  Modstan- 
der,  tidligere  Professor  i Wittenberg,  J.  F.  Mayer , tog  nu  Anledning 
af  det  Forhold,  hvori  han  stod  til  den  svenske  Krone,  til  at  modar- 
beide  Pietismen  ogsaa  i Sverige.  Mayer  var  nemlig  siden  1691’  Su- 
perintendent  i Pommern  og  tillige  Overkirkeraad  for  alle  Sveriges 
tyske  Provinser.  I denne  Stilling  havde  han  faaet  Karl  XI  til  i 
1694  at  udstede  et  Edikt  paa  Tysk,  beregnet  for  de  tyske  Provinser, 
hvori  det  paalagdes  alle,  men  især  Prester  og  Lærere,  at  afholde  sig 
fra  alle  «kjætterske,  farlige,  mistænkte  og  forargelige  Talemaader», 
og  ikke  paa  nogen  Vis  taale  «hemmelige  Konventikler»,  under  Straf 
af  Afsættelse  eller  Landsforvisning.  Da  nu  Bevægelsen  begyndte  at 


l)  C.  A.  Cornelius ; Handbok  i svenska  kyrkans  hist.  S.  218  ff. 

vise  sig  ogsaa  i Sverige,  vilde  Mayer  i sin  Iver  ogsaa  stanse  den 
her  og  begjærede  til  det  Øiemed  Tilladelse  hos  Kong  Karl  XII  til 
at  sætte  sig  i Forbindelse  med  det  svenske  Presteskab.  Kongen 
befalede  Biskopen  i Linkjøping  Haquin  Spegel  at  korrespondere  med 
Mayer  og  indhente  hans  Raad.  Resultatet  var  Konven tikelpla- 
katen  af  1706:  «Sværmeraandeme,  som  ved  fordømmelige  Vrang- 

lærdomme  og  Sætninger  undergrov  Grundvolden  for  den  kristelige 
Tro»,  trues  med  Landsforvisning,  hvis  de  er  Udlændinger,  med  Af- 
sættelse  og  anden  Straf,  hvis  de  er  fødte  Svensker;  tillige  advares 
de  Studerende  mod  at  besøge  de  tyske  Universiteter,  der  var  mis- 
tænkte  for  Pietisteri,  hvis  de  ilcke  vilde  udsætte  sig  for  ikke  at  faa 
Embede.  Dette  er  den  første  svenske  Konventikelplakat,  som  i de 
følgende  Aar  blev  gjentaget,  men  tillige  modificeret.  Saaledes  i 1 7 1 3, 
da  Ediktet  af  1694  og  Plakaten  af  1706  paany  indskjærpedes,  men 
man  tillige  forsøgte  nærmere  at  bestemme,  hvad  der  skulde  forstaaes 
ved  Konventikler,  nemlig  ikke  Sammenkomster,  der  gik  ind  under 
Husandagt,  men  saadanne,  hvor  Mænd  og  Kvinder  af  forskjellig 
Husstand  kom  sammen.  Og  endelig  i 1726,  da  Forbudet  mod 
Konventikler  af  Folk,  der  hørte  til  forskjellig  Husstand,  «kjendte  og 
ukj endte»,  gjentages  under  Straf  af  Bøder,  Fængsel  og,  i Gjentagelses- 
tilfælde,  Landsforvisning,  hvorimod  Husandagt  anbefales,  og  Pre- 
steme  tillige  opfordredes  til  at  besøge  sine  Menighedslemmer  i deres 
Huse  og  der  overhøre  dem  i deres  Kristendom  og  saaledes  ogsaa 
udenfor  den  almindelige  Gudstjeneste  undervise  dem  i Salighedens 
Grund;  Plakaten  anbefalede  altsaa  for  at  modarbeide  Konventik- 
lerne  de  saakaldte  Husforhør,  der  senere  (1743)  blev  lovbefalede 
og  er  en  for  den  svenske  Kirke  eiendommelig  Institution.  Samtidig 
udfærdigedes  særskilt  Kongebrev,  der  forbød  at  bruge  Navnet  «Pietist» 
som  Spottenavn,  ligesom  ogsaa  Presternes  Skjælden  og  Angreb  fra 
Prædikestolen  blev  forbudt.  Konventikelplakaten  af  1726  gjaldt  ind- 
til  1858. 

Sammenholder  man  Bestemmelserne  fra  1726  med  de  tidligere, 
saa  røber  de  en  fordrageligere  og  sindigere  Holdning  overfor  den 
religiøse  Bevægelse,  ialfald  forsaavidt  som  det  erkjendes,  at  ikke  alt, 
som  udskjældtes  for  Pietisteri,  fortjente  at  fordømmes  som  saadant,  og 
forsaavidt  som  man  ogsaa  paa  andre  Maader  end  gjennem  det  blotte 
Forbud  søgte  at  modarbeide  Konventikleme.  Det  var  overhovedet 
Tilfældet  i Slutningen  af  Karl  XIPs  Regjering  og  Begyndelsen  af.* 
den  saakaldte  Frihedstid,  at  Styrelsen  viste  en  større  Fordragelighed 
og  et  større  Maadehold.  Saaledes  blev  Provsten  Grubbe  i Umeaa, 
som  i 1719  anklagedes  for  Pietisme,  af  den  Kommission,  som  ned- 
sattes,  fuldstændig  frikjendt,  og  Domkapitlet  i Hernøsand,  der  havde 

reist  Klagen,  fik  en  alvorlig  Skrabe.  Samme  Udfald  havde  « Sickla- 
kommissionens»  Undersøgelser  mod  nogle  Stockholmere,  der  havde 
holdt  Andagtsforsamling  i Sickla  ved  Stockholm  1723. 

Under  dette  udbredte  Bevægelsen  sig  stedse  videre  og  videre. 
Til  at  forøge  den  bidrog  i ikke  ringe  Grad  de  mange  svenske 
Krigsfanger,  som  efter  Fredsslutningen  vendte  hjem  fra  Rusland, 
hvor  under  Fangenskabet  en  almindelig  Vækkelse  havde  udbredt  sig 
blandt  Officerer  og  Soldater.  Til  at  forøge  Gjæringen  bidrog  ogsaa 
den  bekj  endte  mystisk-rationalistiske  Sværmer  Johan  Konrad  Dippels 
Komme  til  Sverige  og  Ophold  der  1 726 — 1728.  Dippel  havde  først  slut- 
tet sig  til  de  Orthodoxe,  og  for  rigtig  praktisk  at  opponere  mod  Pietis- 
men havde  han  hengi  vet  sig  til  et  vildt  Liv.  Da  hans  Samvittighed 
ikke  lod  ham  have  Ro  heri,  hengav  han  sig  til  mystiske,  alchymi- 
stiske  og  astrologiske  Sværmerier.  Under  Pseudonymet  Christianus 
Democritus  udgav  han  nu  i 1698  sit  Skrift:  Papismus protestantium 
vapulans , hvori  han  paa  en  haanlig  Maade  satiriserede  den  lutherske 
Retfærdiggjørelseslære.  Hans  Standpunkt  er  en  eiendommelig  Blan- 
ding af  Theosofi  og  Rationalisme.  Paa  Sværmeres  Vis  foragtede  han 
det  skrevne  Guds  Ord  og  satte  isteden  derfor  det  indre  Lys,  som 
først  ret  gav  Forstaaelsen  af  Skriften.  Sakramenterne  forkastede  han 
som  unødvendige.  Efter  Dippels  Anskuelse  behøver  ikke  Gud  at  for- 
sones  med  os,  men  vi  med  ham,  da  Gud  ikke  er  straffende  Retfær- 
dighed,  men  idel  Kjærlighed.  Kristus  har  ikke  fyldestgjort  for  os, 
og  Retfærdiggjørelsen  bestaar  derfor  ikke  i,  at  vi  ved  Troen  tilegner 
os  Kristi  Fyldestgjørelse  og  for  Kristi  Skyld  faar  Syndernes  Forladelse, 
men  deri,  at  vi  tager  Kristus  ind  i vore  Hjerter  og  lever  efter  hans 
hellige  Forbillede.  Paa  Grund  af  disse  sine  sværmerske  Meninger 
blev  Dippel  forfulgt  og  maatte  flakke  om  fra  Sted  til  Sted,  idet  han 
dels  ernærede  sig  som  Læge,  dels  fremdeles  holdt  paa  med  sit  Guld- 
mageri.  Da  han  paa  sin  Omflakken  kom  til  Sverige,  lod  Kongen, 
Frederik  /,  ham  kalde  til  Stockholm,  da  han  vilde  raadføre  sig  med 
ham  som  Læge.  Her  blev  han  modtagen  med  aabne  Arme  af  flere 
Rigsdagsmænd,  især  af  Adelen,  og  af  den  religiøse  Bevægelses  Mænd, 
som  mente  at  kunne  bruge  ham  til  at  slappe  Statskirkens  Baand. 
Men  Presteskabet  optraadte  mod  ham.  Andreas  Rydelius  (dengang 
Professor  i Lund,  senere  Biskop  sammesteds,  f 1738)  angreb  ham  i 
et  Par  Skrifter  og  paaviste  hans  grove  Kjætterier.  Han  blev  1728 
ved  Rigsdagens  Beslutning  vist  ud  af  Riget.  Under  sit  Ophold  havde 
han  dog  vundet  enkelte  Tilhængere  og  i hvert  Fald  bidraget  til  at 
forøge  Gjæringen. 

Man  flnder  saagodtsom  i alle  Stifter  mere  eller  mindre  Spor  af 
den  religiøse  Bevægelse ; stærkest  var  den,  foruden  i Finland,  i 

Stockholm  og  i Lunds  Stift,  navnlig  i Skaane  og  Blekinge. 
Paa  disse  Steder  virkede  ogsaa  de  Mænd,  der  er  de  merkeligste 
blandt  dem,  der  forfulgtes  for  «Pietisteri»,  Tollstadius , Murbeck  og 
v.  Bergen . Erik  Tollstadius  var  sin  hele  Virketid  (1720 — 1759) 
Prest  i Stockholm  i forskjellige  Stillinger,  tiisidst  Kyrkoherde  i St. 
Jakob.  Han  blev  gjentagne  Gange  anklaget  fpr  «Pietisme»  i sin 
Lære,  og  under  Dippels  Ophold  i Stockholm  paadrog  han  sig  ogsaa 
Beskyldning  for  Dippelianisme.  I samme  Aar  som  Dippel  vistes  ud 
af  Landet,  blev  Tollstadius  anklaget  af  Konsistoriet  og  en  Under- 
søgelseskommission  nedsat.  Sagen  endte  med,  at  han  blev  frifunden, 
dog  kun  med  5 Stemmer  mod  3.  Nogle  Aar  efter  reistes  der  en  ny 
Anklage;  denne  Gang  gik  Beskyldningen  især  ud  paa,  at  han  havde 
lært  «kalvinistisk-dippeliansk»  om  Nadveren  og  bestridt  Naademid- 
lernes  Kraft,  naar  de  forvaltedes  af  en  uigjenfødt  Prest.  Sagen  stod 
paa  i flere  Aar,  men  endte  ogsaa  denne  Gang  med,  at  Konsistoriet 
erklærede  sig  tilfredsstillet  ved  den  Redegjørelse,  han  havde  afgivet 
(1744).  Efter  den  Tid  reistes  der  ikke  mere  nogen  Klage  mod  ham. 
Dommen  om  Tollstadius’s  Skyld  eller  Uskyld  har  været  forskjellig. 
Det  synes,  som  om  det  ikke  var  uden  Grund,  man  drog  hans  Ret- 
troenhed  i Tvivl  i den  tidligere  Tid  af  hans  Virksomhed,  om  han 
end  var  forsigtig  nok  til  ikke  at  lade  sine  Afvigelser  træde  saa 
aabent  frem,  at  han  kunde  fældes.  Men  det  synes  ogsaa,  som  om 
han  senere  har  opgivet  sine  heterodoxe  Anskuelser  og  oprigtigen 
sluttet  sig  til  Kirken  og  dens  Lære.  Han  vandt  ogsaa  en  stedse 
almindeligere  Anerkj endelse  som  en  trosvarm  Prædikant  og  nidkjær 
og  selvopofrende  Sjælesørger.  Han  griber  stærkt  ind  i sin  Tids  Be- 
vægelse,  og  ogsaa  senere  har  «Læseriet»  indtil  den  Dag  idag  ved- 
blevet  at  søge  Næring  af  hans  Skrifter.  Det  fortælles,  at  Tollstadius, 
da  han  var  bleven  en  alderssvag  Olding  og  hans  Røst  ikke  mere 
kunde  høres  i Kirken,  dog  vedblev  at  prædike,  og  Kirken  var  altid 
propfuld.  «Man  gik»,  siger  Grev  Tessin , der  selv  heldede  til  Fri- 
tænkeriet,  «i  Kirken,  endskjønt  man  ikke  kunde  høre  Presten;  thi 
som  Guds  Kjærlighed  altid  lyste  af  hans  Ansigt,  og  han  ikke  kunde 
tale  om  Gud  uden  Glædestaarer,  saaledes  lyste  Andagten  af  hans 
Aasyn,  og  man  følte  sig  opbygget  ved  blot  at  se  paa  ham». 

Peter  Murbeck  virkede  en  Tid  i Lunds  Stift  (Malmø,  Helsing- 
borg o.  a.  St.),  hvor  han  ogsaa  oprettede  Skoler  for  Fattigbørn,  men 
han  paadrog  sig  allerede  her  Forfølgelser.  Senere  virkede  han  i Stock- 
holm som  Tollstadius’s  Adjunkt  og  døde  tiisidst  som  Prest  i Ble- 
kinge 1769.  Han  hyldede  en  streng,  lovmæssig  Retning  og  virkede 
især  som  kraftig  Bodsprædikant.  Hans  Skrifter  er  ligesom  Tollsta- 
dius’s  meget  udbredte  og  yndede  blandt  «Læserne». 

v . Bergen , Prest  i Skaane,  blev  afsat  af  Konsistoriet  i Lund  for 
sin  Pietisme  1745,  men  Dommen  ophævedes  senere  af  Hofretten. 
Forfølgelserne  mod  ham  havde  han  dog  selv  tildels  forskyldt  ved  sin 
Heftighed. 


Separatisme  fulgte  her  som  altid  i saadanne  religiøse  Bevæ- 
gelsers  Spor.  Vi  finder  ikke  alene  separatistiske  Anskuelser  hist  og 
her,  men  endog  særegne  separatistiske  Samfund.  Blandt  saadanne 
Samfund,  som  dannede  sig,  er  især  at  merke  Skevikeme.  Det  dan- 
nede sig  omkring  1730.  Paa  Grund  af  Forfølgelser  blev  de  nødte 
til  at  udvandre  ■ men  en  Del  af  dem  vendte  igjen  1745  tilbage  til 
Sverige,  hvor  de  med  Regjeringens  Tilladelse  nedsatte  sig  paa  Gaar- 
den  Skevik  paa  Vermdøn.  De  forkastede  Kirken  som  «Babel»,  Preste- 
embedet  og  Sakramenterne  som  unødvendige.  De  dannede  et  Slags 
Klostersamfund  under  en  Forstander  og  med  bestemte  Leveregler: 
Ægteskabet  taaltes  ikke,  de  spiste  ved  fælles  Bord  og  tiltalte  hinan- 
den  med  «Ven».  Sekten  holdt  sig  ind  i vort  Aarhundrede,  men  er 
nu  opløst. 

Ogsaa  Herrnhutismen  kom  til  Sverige.  Zimendorf  skrev 
1735  et  Brev  til  Kongen  og  sendte  sin  Trosbekjendelse.  Senere 
sendte  han  (1746)  to  Udsendinger  til  Sverige,  Svensken  Arvid  Gran- 
din  og  Tyskeren  Dober . Presteskabet  og  Styrelsen  traadte  imidlertid 
op  mod  dem  med  Alvor,  og  de  blev  vist  ud  af  Landet.  Dette  kunde 
dog  ikke  hindre,  at  Herrnhutismen  greb  om  sig,  og  at  endog  Socie- 
teter  dannede  sig  i Stockholm,  Gøteborg,  Karlskrona  og  Udevalla. 
Endnu  mere  greb  hermhutiske  Anskuelser  om  sig  baade  blandt 
Prester  og  Lægfolk.  Merkes  maa  især  Anders  Rutstrøm,  Prest  i 
Stockholm.  Bodsprædikanten  Murbeck  var  en  Tid  hans  Komminister; 
Prest  og  Kapellan  bekjæmpede  hinanden  fra  Prædikestolen.  Rutstrøm 
blev  flere  Gange  anklaget  og  endelig  afsat  og  forvist  (1765).  Dette 
havde  dog  væsentlig  en  politisk  Grund,  da  Rutstrøm  hørte  til  «Hatte- 
partiet»;  og  det  var  «Huerne»,  som  forviste  ham.  Derfor  blev  han 
ogsaa  kaldt  tilbage,  da  «Hatterne»  igjen  fik  Magten;  men  han  døde, 
inden  han  kom  i Embede  paany. 


I den  kirkelige  Li  te  ra  tur  fra  dette  Tidsrum  er  den  asketiske, 
opbyggelige  den  vigtigste.  Vi  har  allerede  nævnt,  at  Tollstadius 
og  Murbeck  forfattede  Skrifter,  som  blev  meget  udbredt  og  yndet 
blandt  «Læserne».  Af  endnu  større  Betydning  er  Andreas  No  hr  borg, 
der  var  viet  til  Prest  og  førte  Titel  af  Hofprædikant,  men  ikke 

beklædte  noget  fast  Presteembede  (f  1 767).  Han  tilhører  den  mellem 
Orthodoxi  og  Pietisme  formidlende  Retning.  Hans  Postille:  «Den 

fallna  menniskans  salighetsordning » , som  udkom  efter  hans  Død  ved 
hans  Broder,  giver  i Prædikenform  en  fuldstændig  Fremstilling  af  den 
lutherske  Troslære.  Den  har  gjennem  alle  de  følgende  Tider  indtil 
den  Dag  idag  ikke  blot  været  en  af  de  mest  udbredte,  maaske  den 
mest  udbredte  Andagtsbog  blandt  den  «vakte»  Del  af  den  svenske 
Almue,  men  tillige  en  almindelig  Haandbog  for  de  svenske  Prester; 
den  er  ligesaa  meget  en  populær  Dogmatik  som  en  Andagtsbog1). 
Som  Hjælpemiddel  for  Prester  stod  den  ved  Siden  af  det  føromtalte 
Gezelianske  Bibelverk.  Samme  Retning  tilhører  ogsaa  Sven 
Bælter , Domprovst  i Vexiø  (f  1760),  hvis  Prædikener  regnes  blandt 
de  mest  kjemefulde,  den  svenske  Kirke  eier. 

Inden  den  lærde  Theologi  indtager  Andreas  Rydelius,  Pro- 
fessor og  senere  Biskop  i Lund  (f  1739),  en  fremragende  Plads.  Vi 
har  tidligere  omtalt  ham  som  en  Modstander  af  Dippel.  Han  havde 
Ord  for  en  skarpsindig  Tænker,  og  han  havde  et  stort  Navn  ikke 
blot  som  Prædikant  og  Theolog,  men  ogsaa  som  Filosof.  Striden 
med  Pietisterne  fremkaldte  et  Par  Lærebøger  af  større  Betydning. 
Biskop  i Gøteborg  Jakob  Benzelius  udarbeidede  nemlig  efter  Opfor- 
dring  af  sine  Embedsbrødre  to  dogmatiske  Lærebøger  i strengt  ortho- 
dox  Retning:  Repetitio  theologica  1734  og  Epitome  repe  tit.  theo - 
log.  1735.  De  blev  godkjendte  af Prestestanden  og  indførtes  vedde 
fleste  Undervisningsanstalter,  hvor  de  holdt  sig  lige  ind  i vort  Aar- 
hundrede. 


Lapland  var  trods  det,  som  i det  foregaaende  Aarhundrede  var 
gjort  for  Kristendommens  Forkyndelse  for  den  spredte  nomadiske 
Befolkning,  dog  endnu  ved  det  18de  Aarhundredes  Begyndelse  nær- 
mest at  betragte  som  en  Missionsmark.  Thomas  v.  Westens  Virksom- 
hed  blandt  de  norske  Lapper  virkede  naturligen  belivende  ind  ogsaa 
over  Sveriges  Grænser  og  vakte  i Sverige  en  forøget  Iver  for  Mis- 
sionen  blandt  Lapperne.  Blandt  dem,  som  i dennne  Tid  arbeidede 
blandt  de  svenske  Lapper,  fortjener  navnlig  Per  Fjellstrøm  at  næv- 
nes,  som  først  havde  været  Skolelærer  og  senere  blev  Kyrkoherde  i 
Lycksele  (f  1764).  Han  oversatte  flere  Bøger  paa  Lappisk,  saaledes 
en  ABC,  flere  Salmer,  en  Evangeliebog,  en  Epistelbog,  Katekismen 
og  det  Nye  Testamente,  ligesom  han  ogsaa  udgav  lappisk  Grammatik 
ogLexikon.  I 1739  udnævntes  en  kongelig  Direktion  til  at  have 


1 ) Den  er  ogsaa  oversat  i Norge,  Stavanger  1858. 

Ledelsen  og  Tilsynet  med  Kirke-  og  Skolevæsenet  i Lapland.  Dette 
beskikkede  Per  Holmbom  og  Per  H&gstrøm  til  at  missionere  der- 
oppe.  Høgstrøm , som  døde  1784  som  Provst  i Skellefteaa,  er  den 
mest  bekjendte.  Han  erhvervede  sig  et  stort  Navn  blandt  Lapperne. 
Han  har  selv  skildret  sin  Virksomhed  blandt  dem.  Hans  «Frågbok» 
paa  Lappisk  er  et  fortjenstfuldt  kateket isk  Arbeide. 


Vi  gaar  nu  over  til  at  omhandle  den  kirkelige  Lovgivning. 
Pietismen  kom  i Sverige  aldrig,  saaledes  som  i Danmark-Norge,  til 
at  faa  Styrelsen  i sin  Haand  og  at  forsøge  sig  i kirkelige  Reformer 
ad  Lovgivnings-Vei.  Derimod  bragtes  fra  en  anden  Kant  paa  Bane 
en  fuldstændig  Revision  af  Kirkeloven  af  1686.  Den  saakaldte  «Fri* 
hedstid»,  i hvilken  Kongens  Magt  var  bleven  indskrænket  til  intet, 
og  i hvilken  Rigsstænderne  eller,  naar  disse  ikke  var  samlede,  Rigsraa- 
det  styrede,  fandt  nemlig,  at  Kirkeloven  indrømmede  Geistligheden 
for  megen  Magt  paa  Menighedernes  Bekostning.  Ved  Rigsdagen  1723 
fremkom  Forslag  om  Revision  af  Kirkeloven  for  at  bringe  den  i Sam- 
klang dels  med  den  nu  indførte  Regjeringsform,  dels  med  den  nye 
almindelige  Landslov,  paa  hvilken  der  arbeidedes.  Forslaget  gik  ogsaa 
igjennem  trods  Prestestandens  Modstand  ved  de  tre  øvrige  Stænders 
Beslutning.  En  Kommission  blev  nedsat,  og  den  fuldførte  ogsaa  Ar- 
beidet; men  den  reviderede  Lovs  Vedtagelse  blev  udskudt  fra  en 
Rigsdag  til  anden,  ogsaa  ved  Rigsdagen  1734,  da  den  nye  Landslov 
blev  vedtagen,  og  Sagen  gik  paa  den  Maade  i Glemme.  Imidlertid 
foretoges  dog  Tid  efter  anden  Forandringer  i det  enkelte,  eller  nye 
Forandringer  udsattes.  De  vigtigste  var  de,  som  fremkaldtes  ved  den 
pietistiske  Bevægelse,  for  at  modarbeide  denne  eller  for  at  lede  Be- 
vægelsen  i sundere  Spor.  Herhen  hører  Konventikelplakaten, 
der  faar  sin  endelige  Form  1726,  og  de  i Forbindelse  dermed  alle- 
rede nævnte  «Hus forhør»,  der  blev  lovbefalede  1743.  Disse  Hus* 
forhør  eller  Husover høringer  har  sin  Grund  i den  svenske 
Kirkelovs  Bestemmelser  om,  at  Presten  skal  gjøre  flittige  Husbesøg 
til  de  unges  Katekisation  og  de  gamles  Prøvelse  og  Belærelse.  Alle- 
rede omkring  1730  omtales  de  som  almindelige,  men  ordnet  ved  Lov 
blev  de  først  1743,  og  det  i den  Form,  hvori  de  endnu  bestaar. 
Presten  skal  hvert  Aar  samles  med  Sognefolkene,  der  til  den  Ende 
inddeles  i Kredse  eller  «Lag»  paa  100 — 150  Personer,  efter  en  vis 
Omgang  paa  forskjellige  Steder  i Sognet,  for  at  prøve  deres  kriste- 
lige Kundskaber  og  gjennem  Tale  og  Samtale  belære  dem  og  styrke 
dem  i deres  Tro.  Denne  for  den  svenske  Kirke  eiendommelige  Insti- 
tution  roses  meget.  Husforhørene  «har  sikkerlig  været  og  er  den 

Dag  idag  et  uskatterligt  Hjælpemiddel  for  Tilsynet  med  Menigheden, 
for  Folkedannelsen  og  det  religiøse  Liv  i Almindelighed  ligesaavel 
som  for  Ordenens  og  Sædelighedens  Opretholdelse» x). 

Ved  Forordning  af  1741  fik  de  Udlændinger,  som  var  refor- 
merte, Ret  til  at  opføre  Kirker  i Søstædeme  med  Undtagelse  af 
Karlskrona.  Allerede  tidligere  var  der  indrømmet  Fremmede,  der 
indvandrede  som  Arbeidere  ved  Fabriker,  fri  Øvelse  af  deres  Religion; 
saaledes  1724  for  Alingsaas  Manufakturi.  Herved  skede  det  første 
Brud  paa  den  gamle  statskirkelige  Uniformitet.  . 


*)  C.  A.  Cornelius . /.  c.  S.  253. 


Femte  Afsnit. 

„Oplysningens“  Tid. 

(c.  1750— c.  1814). 


§ I- 

Den  dansk-norske  Kirke  under  Frederlk  V’s  og  Kristian  VII’s 

Regjering. 

Ved  Kristian  VI* s Død  1746  var  Pietismens  Tid  forbi.  Imidler- 
tid havde  en  anden  Retning  begyndt  at  udbrede  sig.  Imod  den  gamle 
Orthodoxi  optræder  ved  Siden  af  Pietismen  ogsaa  «den  frie  Tænk- 
nings*  Retning.  Imod  Orthodoxiens  Autoritetstro  og  Tvang  stilles 
fra  denne  Side  Natur  og  Frihed.  Men  den  frie  Tænkning  slaar  over 
i Fritænkeri,  Naturen  i Naturalisme  og  Friheden  i Tøilesløshed.  De 
store  Kulturlande  gaar  foran:  England  med  John  Locke  og  Deis  terne x), 
Frankrige  med  Pierre  Bayles  skeptiske  Retning  — Tvivl  overalt,  ingen 
Afgjørelse  — og  «den  franske  Filosofi»  ( Voltaire , Montesquieu , Rous- 
seau  o.  s.  v.) ; i Tyskland  optraadte  Chr . Thomasius , «Pietistemes 
Advokat*  og  Chr . Wolf  med  sin  Populærfilosofi ; Retningen  udvikles, 
under  Indvirkning  fra  Frankrige,  videre  i Frederik  II* s Tid.  Omslaget 
i de  store  Kulturlande  naar  ogsaa  Norden. 

Frederik  V*s  Regjering  (1746 — 1766)  danner  Overgangen  fra 
Kristian  VPs  pietistiske  Tid  til  Fritænkeriet  og  Rationalismen  under 
Kristian  VIL  Med  Frederiks  Regjeringstiltrædelse  indtræder  strax 
en  ganske  anden  Tone  end  den,  som  havde  hersket  i Faderens  Tid. 
Theatret  bliver  igjen  aabnet;  Baller,  Koncerter  og  lignende  Forlystelser 


l)  Deismen  anerkjender  ikke  den  aabenbarede  Religion,  men  kun  den  naturlige,  til 
hvis  Grundbegreber  hører  Guds  almindelige  Forsyn,  Viljens  Frihed,  Dyd  og 
Sjælens  Udødelighed. 

afløser  hinanden;  saa  stivt  og  stille  som  det  havde  været  før,  saa 
muntert  og  larmende  blev  det  nu.  Men  uagtet  Pietismens  Herre- 
dømme ved  Hoffet  nu  var  forbi,  blev  der  dog  ikke  af  den  nye  Regje- 
ring foretaget  nogen  Forandring  i de  kirkelige  Forhold  og  deres 
Ledelse;  alt  blev  ved  det  gamle.  Frederik  V befattede  sig  i det  hele 
ikke  gjerne  med  kirkelige  Sager.  Overfor  disse,  som  før  havde  ligget 
Regjeringen  saa  varmt  paa  Hjerte,  stillede  man  sig  nu  meget  indif- 
ferent. Kongens  og  hans  Regjerings  Interesse  var  hovedsagelig  rettet 
paa  andre  Formaal:  Fabriker,  Manufakturer,  Handel  og  Søfart,  i det 
hele  alt,  hvad  der  vedkom  Rigets  materielle  Opkomst.  Selv  den 
store  Iver,  som  Frederik  og  de  Mænd,  der  stod  ham  nærmest,  Bern- 
stor  ff,  Moltke  o.  s.  v.,  viste  for  Kunst  og  Videnskab,  har  det  samme 
Præg;  det  var  fornemmelig  Natur-  og  Statshusholdningsvidenskabeme, 
som  nød  Regjeringens  Understøttelse.  Saaledes  var  da  den  tidligere 
religiøse  Iver  afløst  af  en  anden,  der  — hvor  rosværdig  i sig  selv  — 
let  kunde  gjøre  sig  gjældende  paa  høiere  og  dybere  Interessers  Bekost- 
ning. Endog  Presterne  skulde  vaage  over  sine  Distrikters  materielle 
Velfærd  og  gi  ve  sine  Sognebørn  Raad  og  Veiledning  i denne  Retning. 

Det  heder  saaledes  i et  Reskript  af  13de  April  1753  til  Rigets  Bisko- 
per: «Du  tilholder  Presterne  at  formane  Tilhørerne,  at  de  efter  Pligt 
og  Skyldighed  i alle  Maader  søger  at  befordre  og  fremme  alt,  hvad 
der  kan  være  til  de  indenlandske  Fabrikers  Opkomst  og  bestandige 
Velfærd,  og  at  enhver  især  vogter  sig  for  at  være  nogen  behjælpelig 
med  at  indsmugle,  fordølge  eller  andensteds  henbringe  fremmede,  for- 
budne  Varer».  Der  fremkom  ogsaa  et  Forslag  om,  at  Theologer, 
som  havde  lagt  sig  efter  Naturvidenskabeme,  skulde  have  fortrinlig 
Adgang  til  Befordring1).  Dette  Forslag,  som  tilsigtede  at  fremme 
det  naturvidenskabelige  Studium,  blev  dog  kun  et  Forslag,  men  har 
Betydning  som  et  Vidnesbyrd  om,  at  man  søgte  «at  bringe  et  fuld-  • 
kommen  nyt  Element  ind  i den  gamle  klassiske  Dannelse». 

Til  at  fremme  sine  Formaal  og  navnlig  til  Videnskabemes  Fremme 
betjente  Regjeringen  sig,  ligesom  den  foregaaende,  af  indkaldte  Ty- 
skere. Selv  den  store  orientalske  Expedition  med  Carsten  Niebuhr 
i Spidsen  (1761 — 1767),  der  skaffede  den  danske  Regjering  saa  stor 
Berømmelse,  udførtes  hovedsagelig  af  Tyskere,  ligesom  den  lededes 
efter  Michaelufs  Plan.  Denne  vilde  nemlig  faa  sine  saakaldte  «natur- 
lige Forklaringer»  bestyrkede  ved  en  Undersøgelse  af  Naturforholdene 
i Palæstina  og  tilgrænsende  Lande.  Paa  samme  Tid,  som  mange 
Tyskere  indkaldtes  til  Danmark,  søgte  ogsaa  omvendt  mange  danske 
Studerende  til  Tyskland,  navnlig  til  Universitetet  i Gøttingen,  hvor 


*)  Nyerup:  Univ.- Annaler,  S.  315  ff. 

Michaelis , der  nød  stor  Anseelse  i Tiden,  virkede  som  Professor. 
Den  naturlige  Følge  heraf  var  da  den,  at  Danmark  herved  endnu 
mere  bestyrkedes  i sin  i tidligere  Forhold  begrundede  Afhængighed 
af  Tyskland.  Vistnok  udøvede  ogsaa  den  franske  Literatur  en  stor 
Indilydelse  paa  vore  Lande,  men  Indvirkningen  var  dog  størst  fra 
Tyskland,  og  navnlig  fulgte  den  theologiske  og  kirkelige  Udvikling 
fremdeles  i den  tyskes  Spor.  Derfor  gjenfinder  vi  i den  danske  Theologi 
de  samme  Retninger  som  i den  tyske,  dels  den  gamle  orthodoxe 
Skole,  hvortil  f.  Ex.  den  gamle  Professor  Peder  Holm  og  Biskopen  i 
Kristiania  Frederik  Nannestad  hørte,  dels  den  pietistiske  Retning 
med  Repræsentanter  som  Pontoppidan  og  Brorson , dels  de  nyere 
Retninger,  den  wolfiske  Skole  og  < O vergangstheologien > eller 
Neologien,  ligesom  ogsaa  Fritænkeriet  i Stilhed  udbreder  sig. 

Den  wolfiske  Skole  har  sit  Navn  efter  Filosofen  Chr.  Wolf 
i Halle  (f  1754),  bekjendt  for  sin  mathematisk-demonstrative  Methode. 
Han  vilde  bevise  de  kristelige  Sandheders  logiske  Rigtighed  ved  en 
Række  Syllogismer  ligesom  i Mathematiken.  Wolf  vilde  herved  støtte 
Religionen;  men  Resultatet  blev,  at  man  tabte  sig  i en  Forstands- 
religion.  Aabenbaringen  maatte  ikke  stride  mod  Fornuften;  den  natur- 
lige Religion,  de  naturlige  Sandheder  blev  de  væsentlige;  det  aaben- 
barede  kom  til  at  staa  tilbage  for  Fornuften.  Paa  denne  Maade  gled 
man  lidt  efter  lidt  over  i Vulgærrationalismen.  Den  wolfiske  Filo- 
sofi havde  sin  Magtsperiode  saavel  ved  det  fornyede  Akademi  i 
Sorø  som  ved  Kjøbenhavns  Universitet,  hvor  den  først  kom  tilorde 
ved  Peder  Rosenstand-Goiske  (1749).  Han  hørte  til  Skolens  høire 
Side  og  mente  som  alle  orthodoxe  Wolfianere  ad  den  demonstrative 
Methodes  Vei  at  skulle  godtgjøre  Kristendommens  Sandheder  for 
Fornuften;  men  det  heder  dog  om  ham,  at  <han  talte  med  større 
Frihed,  end  der  hidtil  var  hørt  af  nogen  dansk  Theolog>.  Ved  hans 
Side  stod  i det  theologiske  Fakultet  i Frederik  V’s  sidste  Aar,  for- 
uden  den  gamle  orthodoxe  P.  Holm,  den  fra  Kvedlinburg  i 1765 
indkaldte  Joh.  Andr . Cramer.  Han  tilhørte  « Overgangstheologien » 
eller  Neologien,  som  vi  senere  skal  komme  tilbage  til.  Som  en 
Ven  og  Discipel  af  Emesti  i Leipzig  fulgte  han  dennes  Grundsæt- 
ninger  som  Exeget,  ifølge  hvilke  Udlæggelsen  af  den  hellige  Skrift 
ikke  paa  nogen  Maade  bør  være  forskjellig  fra  den  Maade,  hvorpaa 
den  klassiske  Profanliteratur  udlægges.  Som  Kirkehistoriker  gjorde 
han  sig  bekjendt  ved  sin  Fortsættelse  af  Bossuets  bekjendte  histo- 
riske Verk.  Cramer  var  den  første,  som  holdt  kirkehistoriske  Fore- 
læsninger  ved  Kjøbenhavns  Universitet.  Som  Prædikant  vandt  han 
stor  Anseelse  ved  sin  oratoriske  Glans  og  Pathos. 

Vi  finder  saaledes  i denne  Tid,  som  i enhver  Overgangsperiode, 

de  forskjellige  Retninger  repræsenterede.  Selv  Fritænkeriet  var 
ogsaa  allerede  kommet  tilorde.  Allerede  i Kristian  VI9s  Tid  tales 
der  om  Folk,  «der  hyldede  den  bekjendte  tyske  Fritænker  Edelmanns 
Lære»,  uden  at  vi  faar  høre  nærmere  om  dem.  Basedow  hørte  til 
de  Tyskere,  som  indkaldtes;  og  han  foredrog  sine  antikristelige  Lær* 
domme  ved  Sorø  Akademi,  indtil  han  paa  Akademiets  Hovmester 
Danneskjold-Samsøs  Foranstaltning  blev  fjernet  (1761).  Fritænkeriet 
vovede  dog  endnu  ikke  ret  at  hæve  sin  Røst  eller  træde  aabenlyst 
frem;  men  at  det  i Stilhed  greb  om  sig,  derom  vidner  blandt  andet 
Iveren  i at  modarbeide  det.  Rosenstand-  Goiske  udgav  i det  Øiemed 
fra  1754  som  Ugeblad:  «Billige  Fritanker  om  ubilligt  Fritænkeri», 
Ove  Guldbergt  der  paa  denne  Tid  tilhørte  den  wolfiske  Skole,  be- 
gyndte  sin  Forfattervirksomhed  med  to  Bøger  mod  Fritænkeme: 
«En  omvendt  Fritænkers  Levnet»  1760  og  «Bre ve  over  vigtige  Sand- 
heder» 1761,  Pontoppidan,  som  i 1755  var  bleven  Prokansler  ved 
Universitetet,  forfattede  i samme  Øiemed:  «Om  Verdens  Nyhed 

mod  dem,  der  hellere  vil  tro  paa  en  evig  Verden  end  en  evig  Gud» 
1757»  «Sandheds  Kraft  til  at  overvinde  den  atheistiske  og  naturali- 
stiske Vantro,  fremstillet  i adskillige  historiske  Exempler»  1758,  «Om 
Sjælens  Udødelighed»  1762,  ligesom  han  i denne  Tid  i Aftentimer 
holdt  de  Foredrag,  vi  skylder  hans  Collegium  pastorale . Hertil 

kan  føies  Fredr.  Lutfcen,  hvis  Opbyggelsesskrifter:  «Hellige  Opmun- 
tringer  i mødige  og  tankefulde  Stunder»  1764,  vel  kan  ansees  for 
noget  nær  den  sidste  Frugt  af  den  pietistiske  Vækkelse. 

Med  Kristian  VII9 s Thronbestigelse  forandredes  Forholdene. 
Han  var  opvoxen  i Fritænkernes  Skole,  saaat  Biskop  Harboe,  der 
skulde  forberede  ham  til  Konfirmationen,  «fandt  ham  rent  ukyndig  i 
Bibelen,  men  vel  bevandret  i Tindah  *).  Den  syttenaarige  Konge 
overlod  sig,  ledet  af  uværdige  Yndlinger,  til  skammelige  Udsvævelser, 
der  tidlig  nedbrød  baade  hans  Sjæl  og  Legeme.  Efter  hans  Uden- 
landsreise  1768  havde  Livlægen  Joh.  Fredr . Struensee  vidst  at  sætte 
sig  fast  i hans  Yndest  og  opsvang  sig  til  Geheimekabinetsminister 
og  Kongens  og  Rigemes  egentlige  Herre.  Struensee  tilhørte  de  franske 
Filosofers  Skole  og  vilde  nu  benytte  sin  ophøiede  Stilling  til  at  refor- 
mere efter  dens  Grundsætninger  om  Stat,  Skole,  Opdragelse,  Almen- 
vel  o.  s.  v.  Kirken  kunde  nu  af  en  saadan  Styrelse  ikke  vente 
noget  godt;  men  Struensees  Herredømme  var  for  kortvarigt  (1768 — 
1772)  og  hans  Ligegyldighed  for  de  kirkelige  Anliggender  for  stor, 
til  at  hans  Foranstaltninger  paa  dette  Felt  kunde  blive  synderlig 
gjennemgribende  eller  varige,  om  end  det,  som  han  gjorde,  var  nok 


29 


* 


*)  Forfatter  af  et  deistisk  Hovedverk. 


452 


«Oplysningens»  Tid. 


til  at  vise,  hvad  man  kunde  vente.  Ved  den  nye  Helligdags- 
Anordning  af  26de  Oktbr.  1770  blev  vilkaarligen  afskaffet:  Hellig- 
trekongers  Dag,  3die  Festdag  ved  de  store  Høitider,  Mariæ  Besø- 
gelses-  og  Renselses  Dag,  St.  Hans  Dag  og  Mikkels  Dag.  Mariæ 
Bebudelses  og  Allehelgens  Dag  forlagdes  til  paafølgende  Søndag  — 
alt  c fordi  Festdagene  mere  anvendtes  til  Lediggang  og  Laster  end 
til  sand  Gudsdyrkelse  >;  man  regnede  endog  ud,  hvor  mange  Tønder 
Guld  Reduktionen  af  Festdagene  vilde  indbringe  ved  det  forøgede 
Arbeide.  Forøvrigt  blev  en  lignende  Reduktion  af  Festdagene  fore- 
taget  samtidig  i andre  Lande.  Talrigere  var  Struensees  Forordnin- 
ger vedkommende  den  offentlige  Sædelighed.  De  gjældende  Forbud 
mod  Ægteskab  mellem  beslægtede  blev  betydelig  indskrænkede 
(Forordninger  af  27de  Decbr.  1770  og  3die  April  1771).  Bøderae 
for  Leiermaal  ophævedes  ganske.  Forskjel  mellem  ægte  og 
uægte  Bøm  ved  Daaben  maatte  ikke  gjøres  hverken  med  Hensyn 
til  Tiden  eller  det,  der  skulde  erlægges  til  Prest  og  Kirketjener,  eller 
andre  Omstændigheder  (Forordning  af  13de  Juni  1771).  Ved  For- 
ordning af  28de  Juni  1771  for  Hertugdømmeme  blev  det  tilladt  Per- 
soner, der  havde  begaaet  Ægteskabsbrud  med  hinanden,  at  indgaa 
Ægteskab  efter  erhvervet  Skilsmisse  eller  den  ene  Ægtefælles  Død. 
I Rosenborg  Have  tillodes  Hasardspil  mod  en  Afgift  til  det  opret- 
tede  Hittebørnshospital ; «Spillesygen  skulde  nære  Løsagtigheden». 
Tidligere  Tiders  Anskuelser  var  endnu  for  dybt  rodfæstede  til,  at 
ikke  saadanne  Foranstaltninger  skulde  vække  en  almindelig  Forar- 
gelse; naar  man  sammenholdt  dem  med  Ministerens  og  Hoffets  vel- 
bekjendte  Liv  og  irreligiøse  Tænkemaade,  saa  man  heri  et  planmæs- 
sigt  Forsøg  paa  at  undergrave  al  Sædelighed. 

Blandt  de  Principer,  denne  Tids  Fyrster  efter  Voltaires  Anvis- 
ning vilde  gjennemføre,  var  Tolerancen  et  af  de  vigtigste,  Tros- 
friheden  hørte  med  til  de  almindelige  Menneskerettigheder.  Men 
denne  Tolerance  havde  ikke  sin  Grund  i Kristendommen,  men  var 
meget  mere  et  Udslag  af  den  religiøse  Indifferentisme,  hvilket  ogsaa 
tydeligen  aabenbarede  sig  i den  Intolerance,  som  ofte  vistes  mod  en 
bestemt  udpræget  kristelig  Overbevisning.  Struensee t der  tilhørte 
den  voltairianske  Skole,  vilde  ogsaa  gjøre  Tolerancens  Grundsætninger 
gjældende.  Dette  kom  i Særdeleshed  Brødremenigheden  tilgode, 
og  da  denne  i Rationalismens  Tid  blev  et  sikkert  Tilflugtsted  for 
enfoldig  og  hjertelig  Tro,  blev  det  heller  ikke  uden  Betydning,  at 
Struensee  i sin  «Tolerance*  ophævede  de  strenge  Forbud  mod  Herm- 
huterne,  der  var  udstedte  i Kristian  VI’s  sidste  Tid.  Ved  Forordning 
af  23de  December  1771  blev  der  tilstaaet  Hermhuterne  Frihed  til  at 
grunde  en  Koloni  i Haderslev  Amt.  De  begyndte  strax  Anlægget 

af  Christiansfeld . Rigtignok  søgte  man  senere  at  indskrænke  deres 
Indflydelse  ved  at  forbyde  dem  at  holde  Forsamlinger  udenfor  sin 
egen  Menighed  og  ved  at  forbyde  Prester  at  sende  sine  Bøm  til 
Christiansfeld  for  at  opdrages.  Men  saadanne  Forbud  kunde  dog 
ikke  overholdes,  og  i den  følgende  Tid  fik  Hermhuterne  endog  flere 
Rettigheder.  Under  Guldbergs  Ministerium  fik  de  Tilladelse  til  at 
indrette  sig  et  Forsamlingshus  i Kjøbenhavn,  naar  de  bevisligen  søgte 
Kirkeme  og  kommunicerede  i sine  Sognekirker  (Forordn.  af  I2te  Marts 
178 3).  I Norge  var  der  i Slutningen  af  forrige  og  Begyndelsen  af 
dette  Aarhundrede  adskillig  herrnhutisk  Bevægelse,  og  «Societe- 
ter»  oprettedes  med  særskilte  Forsamlingshuse  paa  forskjellige  Steder 
f.  Ex.  Kristiania,  Bergen,  Drammen,  Tønsberg,  Skien,  Stavanger, 
Throndhjem,  Vanse  ved  Farsund. 

Under  en  saadan  Styrelse  som  Struensees  skulde  man  nu  tro, 
at  Fritænkeriet  ogaaa  i Literaturen  skulde  opløfte  sin  Røst,  især 
efterat  Trykkefrihedsanordningen  af  14de  September  1770 
havde  ophævet  alle  de  Baand,  som  Censuren  hidtil  havde  lagt  paa 
Ytringsfriheden.  Men  dette  blev  kun  for  en  Del  Tilfældet.  Der 
fremkom  strax  efter  Trykkefrihedens  Indførelse  enkelte  fritænkerske 
Skrifter  med  temmelig  bitre  Angreb  paa  Prestestanden.  Saaledes  ud- 
gav  en  Nordmand,  Prokurator  Bie , i 1770  «Philopatreias  trende  An- 
merkninger a)  om  de  dyre  Tider,  b)  om  Rettergang,  c)  om  Geistlig- 
hedens  Indkomster»,  hvori  han  bl.  a.  taler  om,  hvor  skammeligt  det 
var  «at  lægge  Told  paa  Salighedens  Midler»;  «Presteme  søgte  kun 
Kald  for  at  have  magelige  Dage  og  gode  Indtægter»  o.  s.  v.  Her- 
ved fremkaldtes  en  literær  Feide,  som  Bie,  dog  ikke  kunde  have  syn- 
derlig Glæde  af,  da  han  allerede  Aaret  efter  blev  dømt  til  Rasphuset 
for  en  forargelig  Prædiken  over  Høisangen  og  senere  maatte  forlade 
Landet  for  Falskneri A).  De  Angreb,  som  i denne  Feide  fremkom  mod 
Prestestanden,  er  Forspillet  til  de  senere  saa  hadefulde  Udtalelser  om 
Presteme  som  unyttige,  overflødige  og  farlige.  Omend  saaledes  Fri- 
tænkeme  tildels  benyttede  sig  af  den  Frihed,  som  Censurens  Ophæ- 
velse  medførte,  saa  var. dog  Massen  af  de  mange  Flyveskrifter,  som 
i denne  Tid  saa  Dagens  Lys,  vendte  mod  Ministeren  selv,  og  her 
maatte  nu  just  den  krænkede'Sædelighed  tjene  Hadet  mod  den  alt 
formaaende  Minister. 

Den  17de  Januar  1772  styrtedes  Struensee  ved  en  Hofrevolution, 
og  herved  indtraadte  nu  en  fuldstændig  Regjeringsforandring.  Sjælen 
i den  nye  Regjering  var  Arveprinsens  Lærer  Ove  Høegh  Guldberg , 
hvis  Ministerium  falder  mellem  Aarene  1772  og  1784.  Guldberg  var 

selv  Theolog,  Skolens  og  Kirkens  Anliggender  laa  ham  alvorligt  paa 
Hjerte,  og  i Iver  for  Videnskabelighedens  Fremme  stod  han  ikke  til- 
bage  for  nogen  af  de  tidligere  Regjeringer.  Hertil  kom  endnu,  at 
han  i sit  Hjerte  var  dansk;  han  vilde,  som  Grundtvig  har  sagt  om 
ham,  «gjøre  Danmark  kristeligt,  danskt  og  videnskabeligt».  I 1775 
fik  de  lærde  Skoler  en  forandret  Indretning,  hvis  største  Fortje- 
neste vel  var  den  Omhu,  som  her  vistes  Modersmaalet.  Ligeledes 
modtog  Universitetet  flere  Forandringer.  Allerede  under  Stru- 
ensee  var  en  Omorganisation  af  Universitetet  paatænkt,  og  den  lærde 
Biskop  Gunnerus  i Throndhjem,  som  i det  Øiemed  var  bleven  kaldt  til 
Kjøbenhavn,  havde  udkastet  en  udførlig  Plan  hertil.  Denne  faldt  nu 
bort  ved  Struensees  Fald,  da  den  Reorganisation,  som  Guldberg  til- 
sigtede,  ikke  var  af  en  saa  gjennemgribende  Karakter.  Hvad  der  for 
os  har  den  største  Interesse,  er  den  nye  Ordning  af  det  theolo- 
giske  Studium  og  den  theologiske  Examen.  Det  karakteri- 
stiske ved  denne  er  den  Vegt,  som  til  Forskjel  fra  den  tidligere  Tid 
lægges  paa  Exegesen,  Bibelstudiet,  og  demæst  Fastsættelsen  af  et 
særeget  Pensum  for  hver  Karakter,  saaat  Kandidateme  kunde  paa 
Forhaand  opgive,  til  hvilken  Karakter  de  havde  forberedt  sig.  Kan- 
didaterne  af  første  Klasse  (Laud.)  skulde  kunne  oversætte 
ethvert  Sted  i det  Gamle  og  Nye  Testamente  paa  Latin  og  desuden 
fortolke  med  Lærdom  og  Nøiagtighed  et  Evangelium  og  et  Brev 
samt  Salmerne  og  en  profetisk  Bog.  Kandidateme  af  anden  Klasse 
(Haud)  skulde  kunne  oversætte  hele  det  Nye  Testamente  og  de 
historiske  Bøger  i det  Gamle  Testamente  samt  nøiagtig  fortolke  et 
Evangelium  og  et  Brev.  Kandidateme  af  t r e d i e Klasse  (Non)  skulde 
nogenlunde  kunne  oversætte  det  nye  Testamente.  Alle  skulde  have 
saadanne  Kundskaber  i Dogmatik,  at  de  kunde  forsvare  Kirkens  Lære- 
begreb,  og  i Moralen,  at  de  kunde  holde  et  Foredrag  over  Kristen- 
dommens moralske  Grundsætninger.  Alle  skulde  kjende  Reformatio- 
nens  Historie,  de  to  første  Klasser  tillige  de  merkeligste  Epoker  i 
Kirkehistorien  forøvrigt.  Denne  Examensordning,  der  første  Gang 
blev  anvendt  i 1774,  holdt  sig  dog  ikke  længe. 

Ove  Guldberg , der  var  en  Discipel  af  Rosenstand-Goiske , tilhørte 
den  wolfiske  Skoles  høire  Side,  som  holdt  fast  ved  Kirkens  Lære. 
Ved  Hjælp  af  denne  Skoles  demonstrerende  Methode  troede  han  at 
kunne  vise,  hvad  han  kalder  «den  yndige  Overensstemmelse  mellem 
Fornuft  og  Skrift».  Af  hans  Skrifter  har  vi  allerede  nævnt  de  to, 
han  udgav  mod  Fritænkeme.  Desuden  maa  nævnes  hans  «Naturlige 
Theologi»  (1765)  og  «Den  aabenbarede  Theologi»  (1773).  Efterathan 
havde  fratraadt  sin  Stilling  som  Minister  og  var  bleven  Stiftamtmand 
i Aarhus,  udgav  han  en  Oversættelse  af  det  Nye  Testamente  med 

Anmerkninger  (1794).  I denne  Stilling  søgte  han,  da  han  var  Kri- 
stendommens og  Kirkens  Lære  oprigtig  hengiven,  at  støtte  Biskop 
Balle  i hans  Kamp  mod  den  herskende  Vantro.  Medens  han  endnu 
stod  ved  Roret,  søgte  han  at  trække  til  Universitetet,  Kirken  og 
Skolen  yngre  Mænd  af  den  samme  Retning,  han  selv  tilhørte.  Disse 
Mænd  blev  i den  nærmest  paafølgende  Tid  de  ordførende  i den 
danske  Kirke.  De  tilhørte  Neologien  eller  Supranaturalismen  i dens 
forskjellige  Afskygninger.  Dette  Standpunkt  har  faaet  Navnet  Neologi, , 
fordi  det  pegte  ud  i en  ny,  Retning.  Man  søgte  at  fastholde  Kirkens 
væsentlige  Lære  og  at  indrømme  den  frie  Tænkning  dens  Berettigelse; 
den  videnskabelige  Theologi  maatte  prøves  og  kriticeres;  der  maatte 
skjelnes  mellem  Kirkelære  og  Skriftlære,  og  den  gamle  Kirkelære 
(Palæologien)  maatte  sees  efter  i Sømmene.  I Modsætning  til  den 
gamle  Theologi  hk  derfor  nu  Exegesen,  Kritiken  og  Historien  en 
fremskudt  Stilling,  og  ved  at  dyrke  disse  Discipliner  blev  der  brudt 
nye  Baner  (Neologi)1).  Retningen  blev  ogsaa  kaldt  Overgangslheo - 
logi  eller  Supranaturalisme . Man  fastholdt  nemlig  en  overnaturlig 
Aabenbaring;  men  da  denne  maatte  underkastes  Fornuftens  Kritik, 
kom  Retningen  i større  eller  mindre  Grad  til  at  danne  Overgangen 
til  Rationalismen.  Guldberg  tilhørte  Supranaturalismen  i dens  oprin- 
deligste  Form,  og  da  det  just  for  en  væsentlig  Del  var  hans  Bestræ- 
belse  at  overflytte  den  paa  dansk  Grund,  drog  han,  som  ovenfor 
bemerket,  Omsorg  for,  til  de  mere  vigtige  Stillinger  i Kirken  at  kalde 
Mænd,  der  var  paavirkede  af  denne  nyere  tyske  Theologi.  De  mest 
fremragende  af  disse  Mænd  var  Nikolai  Edinger  Balle  og  Kristian 
Bastholm . 

Nikolai  Edinger  Balle  var  født  1744  paa  Lolland,  hvor  hans 
Fader  var  Degn,  men  en  velstuderet  Mand,  der  selv  underviste  Søn- 
nen til  hans  ute  Aar,  da  han  kom  i Nakskov  Skole,  som  han  senere 
ombyttede  med  Slagelse.  Blottet  for  al  Formue,  vilde  han  vanskelig 
kunne  have  fortsat  den  begyndte  Bane,  hvis  ikke  Stedets  Borgere 
efter  gammel  nedarvet  Skik  havde  aabnet  sine  Huse  for  den  fattige 
Discipel,  givet  ham  Adgang  til  sit  Bord  og  sørget  for  hans  øvrige 
Fomødenheder.  Efterat  Balle  i 1765  med  Udmerkelse  havde  fuld- 
endt  sine  Studier  ved  Kjøbenhavns  Universitet,  fortsatte  han  dem 
senere  i Leipzig  hos  Ernesti  og  Gellert  og  i Gøttingen  hos  Mi- 
chaelis  og  Walch . Hans  grundige  Studier  tiltrak  ham  en  saadan 
Opmerksomhed,  at  han  endog  modtog  hædrende  Tilbud  om  Ansæt- 
telse  ved  Gøttingens  Universitet.  Men  Balle  foretrak  et  Tilbud,  der 
gjordes  ham  fra  Fædrelandet,  som  gjerne  vilde  bevare  ham  for  sin 

Tjeneste.  Naturligt,  at  Opmerksomheden  rettedes  paa  Balle;  ved 
Gunnerus’s  Reorganisationsplan  var  han  paatænkt  som  theologisk 
Professor.  Deraf  blev  nu  intet,  og  Balle  var  imidlertid  gaaet  som 
Landsbyprest  til  Jylland.  Men  7 Maaneder  efter  kaldtes  han  af  Guld- 
berg  til  Universitetet.  Vi  skal  nu  ikke  dvæle  ved  hans  Virksomhed 
her  eller  ved  hans  Skrifter;  vi  vil  faa  en  lettere  Adgang  til  at  lære 
Manden  nærmere  at  kjende,  naar  vi  skal  betragte  ham  i hans  utrætte- 
lige  Kamp  mod  Tidens  Vantro,  efterat  han  1783  var  bleven  kaldet 
til  Sjællands  Bispestol,  først  fra  1782  af  som  adjungeret  sin  Sviger- 
fader  L.  Harboe.  I den  Anledning  fik  han  høre  Spottegloser  om,  at 
Arons*  Ypperstepresteembede  var  bleven  arveligt  paa  Kvindesiden. 
Ogsaa  Harboe  havde  nemlig  faaet  Sjællands  Bispestol  efter  at  have 
ægtet  sin  Formand  Herslebs  Datter.  Balle  tilhørte  den  Form  af 
Supranaturalismen,  som  strengest  holdt  fast  paa  Kirkelæren,  men  han 
var  dog  saa  meget  paavirket  af  den  nyere  Theologi,  at  den  gamle, 
orthodoxe  Peder  Holm  ikke  vilde  «lægge  Haand  paa  den  Kjætter», 
da  Balle  1774  i Anledning  af  Arveprinsens  Formæling  skulde  kreeres 
til  Doktor. 

Kristian  Bastholm  var  født  1740;  han  havde  som  Student  med 
Forkjærlighed  studeret  Naturvidenskabeme  og  Filosofien,  Theologien 
kun  efter  Faderens  Ønske,  som  en  «Vei  til  Levebrød,  ikke  en  Hjerte- 
sag». Han  var  en  Discipel  af  Rosenstand-Goiske,  der  helbredede  ham 
fra  hans  Tvivlesyge.  Mellem  Aarene  1768  og  1771  var  han  Prest 
ved  den  tyske  Menighed  i Smyma.  Ved  sin  Hjemkomst  til  Kjøben- 
havn  blev  han  Prest  ved  Citadellet,  senere  i Helsingør,  i 1778  ud- 
nævntes  han  til  første  Hofprest  og  i 1782  til  kongelig  Konfessiona- 
rius.  Han  gjaldt  for  Tidens  første  Prædikant  og  betragtedes  endog 
som  epokegjørende  i Prædikekunsten.  Hans  homiletiske  Lærebog, 
«Geistlig  Talekunst»,  blev  oversat  paa  Svensk  og  paa  Tysk,  og  Josef 
II  af  Østerrig  indførte  den  ved  de  høiere  Læreanstalter  i sine  Stater. 
Men  med  al  dens  Fortrinlighed  i mange  Henseender  lider  den  dog 
af  to  store,  for  Tiden  karakteristiske  Mangler:  der  er  for  meget 
af  «Kunsten»  og  for  lidet  af  «det  geistlige».  Hans  talrige 
Skrifter  griber  ind  i Theologiens  forskjelligste  Grene ; de  er  for  Største- 
delen bestemte  ikke  blot  for  de  lærde,  men  for  det  dannede  Publi- 
kum i det  hele  og  udmerker  sig  alle  ved  en  smagfuld  Fremstilling 
og  et  smukt  Sprog.  Herved  vandt  han  inden  Literaturen  en  stor  Ind- 
flydelse  ; men  denne  tjente  tillige  til  at  bane  den  rationalistiske  Tænke- 
maade  Vei.  Vistnok  erkjender  han  en  Aabenbarings  Nødvendighed 
og  Kristendommens  Guddommelighed,  Treenigheden,  Kristi  Guddom, 
Forsoning,  Mirakler,  Spaadomme  o.  s.  v.,  ja  han  taler  endog  Kristen- 
dommens Sag  med  en  vis  Varme  mod  den  atheistiske  Vantro.  Men 

hans  Supranaturalisme  grænser  dog  temmelig  nær  til  Rationalisme, 
de  kristelige  Dogmer  fremtræder  ikke  i sin  Skarphed,  og  Kristen- 
dommen er  ham  igrunden  ikke  stort  andet  end  en  klarere  og  sikrere 
Oplysning  om  de  almenforauftige  Sandheder.  I Forordet  til  sine  i 
1783  udgivne  «Kristelige  Hovedlærdomme»  udtaler  han  sig  bl.  a» 
saaledes:  «Jeg  har  bestræbt  mig  at  fremsætte  gamle  Sandheder  i 

det  klareste  Lys,  som  var  mig  muligt,  og  i saa  behagelig  en  Dragt, 
at  Læseren  ikke  skulde  kjedes  ved  mere  end  en  Gang  at  opofre  dem 
sin  Opmerksomhed.  Jeg  har  ladet  Fornuften  tale  med,  hvor 
den  kunde,  og  saa  meget,  som  den  kunde  tale,  men  haver 
og  ladet  den  stahse  der,  hvor  Mørket  overfalder  den.  Jeg  har  skyet 
alt  det,  som  er  blot  spekulativiskt,  som  hverken  har  nogen  tilstræk- 
kelig  Grund  i Skriften  eller  nogen  frugtbar  Indflydelse  paa  Hjertet; 
derfor  har  jeg  heller  ikke  givet  mig  af  med  blotte  Gisninger,  men 
kun  fremsat  saadanne  Lærdomme,  hvilke  ved  Fornuften  eller  Skriften 
kunne  bringes  til  den  fuldkomneste  Vished».  Hans  allerede  fra  Be- 
gyndelsen  temmelig  vage  Supranaturalisme  gik  i Aarenes  Løb  over 
til  ren  Rationalisme.  Blandt  hans  betydeligere  Skrifter  fra  den  ældre 
Tid  kan  fremdeles  merkes  hans  paa  Tysk  skrevne  «Lovtale  over 
Messias»  (Lobrede  auf  Messias),  søm  blev  udarbeidet  allerede,  medens 
han  var  i Smyrna.  «Har  nogen»,  siger  han  i denne  Bog,  «fortjent 
en  Lovtale,  da  har  unegtelig  denne  himmelske  Lærere  og  en  falden 
Verdens  Oprettere  den  billigste  Ret  dertil».  Saadanne  Udtalelser  er 
karakteristiske  for  Tiden;  Kristus  skal  ikke  tilbedes  som  Guds  Søn, 
men  hædres,  æres  og  lovtales  som  «en  stor  Mand».  Til  hans.  ældre 
Periode  hører  ogsaa  «Den  jødiske  Historie»  (1777— 1782),  hvori  de 
enkelte  Mirakler  efter  Michaelis’s  Exempel  bortforklares  ved  saakaldte 
«naturlige  Forklaringer»,  uden  at  han  dog  i Almindelighed  vil  benegte 
Miraklets  Begreb;  fremdeles  hans  * Oversættelse  af  det  Nye  Testamente 
med  Anmerkninger»  (1780),  en  populær  Bibel  fortolkning  i to  Dele. 
Dette  Skrift  fremkaldte  flere  Angreb,  saaledes  et  fra  Prof.  Laurits 
Smith , Lærer  ved  de  militære  Akademier,  som  kritiserede  Bastholms 
Forklaring  af  Joh.  1,  1,  ifølge  hvilken  Stedet  ikke  skulde  være  et 
Bevissted  for  Kristi  Guddom.  Strax  efterat  Bogen  var  udkommen, 
føiede  Bastholm  dog  et  lidet  Tillæg  til  «efter  flere  gode  Venners 
Raad»,  nemlig  «Bevis  for  Kristi  Guddom  i Anledning  af  min  An- 
merkning til  Joh.  1 , 1 » ; heri  har  man  troet,  og  vistnok  med  Rette, 
at  kunne  spore  Guldbergs  usynlige  Haand l).  Bastholms  senere  Skrifter 
skal  vi  siden  omtale. 

Ved  Siden  af  disse  to  Mænd  kan  ogsaa  nævnes  de  theologiske 

Professorer  H.  F.  Jattson , tidligere  tysk  Hofprest,  C.  F.  Homemaim, 
ansat  1776,  og  J.  G.  Moidenhawer,  en  Tysker,  der  i 1783  indkaldtes 
fra  Kiel,  samt  den  tyske  Prest  ved  Petri  Kirke  B.  Munter  og  den 
til  Kiel  gjenindlcaldte  Cramer.  Kritiske  og  navnlig  ogsaa  textkri- 
tiske  Studier  sysselsatte  meget  Tidens  Theologer.  Ogsaa  de  danske 
Theologer  deltog  heri.  Mellem  Aarene  1777  og  1787  foretog  Moiden- 
hawer, Sydslesvigeren  Adler , Professor  i Syrisk,  senere  i Theologi, 
tilsidst  Generalsuperintendent  i Slesvig,  Andr . Birch , tiisidst  Biskop 
i Aarhus,  Andr . Hviid , død  1788  som  titulær  Professor,  ogFrederik 
Munter,  bekjendt  kirkehistorisk  Forfatter,  Professor  1788  og  Biskop 
over  Sjællands  Stift  1808,  paa  offentlig  Bekostning  Reiser  i Udlandet 
for  at  undersøge  Haandskrifter  og  gamle  Oversættelser.  Som  Frugt 
heraf  udkom  1788  de  fire  Evangelier,  men  Fortsættelsen  afbrødes, 
da  Branden  1795  ødelagde  Samlingeme;  Birch  udgav  senere  sine. 
Uden  at  høre  til  Theologerne  fortjener  den  skarpsindige  Tænker 
Tyge  Rothe  at  nævnes,  der  i sit  Hovedverk:  «Kristendommens  Virk- 
ning paa  Folkenes  Tilstand  i Europa»,  tilligemed  flere  andre,  som 
sluttede  sig  hertil,  optraadte  mod  de  franske  Filosofers  Skole. 

Det  var  den  tyske  Theologi,  saaledes  som  vi  kjender  den  fra  det 
forrige  Aarhundredes  Overgangsperiode,  som  i den  Guldbergske  Tid 
overflyttedes  paa  dansk  Grund,  og  de  forskjellige  Retninger,  som 
brydes  med  hinanden,  er  de  samme,  som  kjendes  fra  Tysklands  Kirke- 
historie. Saalænge  Guldberg  stod  ved  Roret,  laa  der  dog  et  Baand 
paa  Tungen,  der  hindrede  Tidens  Retning  i at  udfolde  sig  ogtræde 
utilhyllet  frem.  Det  er  en  af  de  alvorligste  Bebreidelser,  man  har 
gjort  Guldbergs  Styrelse,  at  han  vistnok  ikke  ophævede,  men  dog 
indskrænkede  den  af  Struensee  givne  Trykkefrihed.  Med  Strenghed 
overholdt  han  de  kirkelige  Anordninger  og  søgte  at  nedkue  alt, 
hvori  han  saa  Gudsfomegtelse  og  Usædelighed.  En  paatænkt  Over* 
sættelse  af  Goethes  «Werthers  Leiden»  blev  saaledes  kvalt  i Fød- 
selen, og  hans  Forholdsregler  mod  Thomas  Bruuns  «Fritimer  eller 
Fortællinger  efter  Boccaccio  og  Lafontaine»  1783  skaffede  dette 
usædelige  Produkt  en  Navnkundighed,  som  det  hverken  fortjente  eller 
ellers  vilde  have  vundet.  Bogen  blev  nemlig  konfiskeret;  men  dette 
bevirkede,  at  man  blev  ivrig  efter  at  faa  fat  i den.  Der  udstedtes 
nu  et  Kabinetsdekret,  stilet  til  Politimesteren,  hvori  det  heder:  «Saa- 
som  man  maa  slutte,  at  det  er  et  ondt,  fordærvet  og  forargeligt 
Menneske,  ganske  ukyndigt  i Religion  og  Kristendom,  saa  har  du  at 
paase,  at  han  møder  hos  Biskop  Balle  til  Undervisning  . . . Findes 
han  dertil  uvillig  og  stridig,  kan  han  hensættes  i Tugthuset». 

Inden  vi  forlader  den  Guldbergske  Tid,  maa  endnu  to  kirkelige 
Foranstaltninger  af  større  Betydning  omtales,  nemlig  Udgivelsen  af 


Kristian  VH’s  Tid.  Guldbergske  Ministerium. 


459 


en  ny  Salmebog  og  Exorcismens  Afskaffelse  ved  Daaben.  Det  havde 
oftere  været  paa  Tale  at  foranstalte  en  ny  Salmebog  istedenfor 
den  gamle  Kingoske ; den  af  Pontoppidan  i 1740  udgivne  var  ikke 
kommen  i Brug  udenfor  Slotsmenighederne.  Tanken  paa  en  Revision 
af  Salmebogen  blev  nu  igjen  optaget,  og  Redaktionen  overdrages 
Guldberg  selv  og  Sjællands  Biskop  Harboe.  Guldberg  var  Sjælen  i 
Arbeidet,  hvorfor  ogsaa  den  nye  Salmebog,  som  udkom  i 1778,  med 
Rette  blev  kaldt  den  Guldbergske.  Han  var  en  ivrig  Beundrer  af 
den  Klopstockske  Poesi  med  dens  høie,  stundom  altfor  høie  Begei- 
stringa Flugt.  Klopstock  og  Gellert  var  i denne  Tid  Tysklands  mest 
fremragende  Digtere  paa  det  aandelige  Felt.  Af  disse  var  især  den 
første  meget  yndet  i Danmark;  han  havde  gjort  sig  bekjendt  ved  sin 
«Messiade»,  sine  Oder  og  sine  aandelige  Sange  forøvrigt.  Han  fandt 
mange  Efterlignere;  men  som  det  ofte  gaar  med  Efterlignere,  gik  det 
ogsaa  her;  de  efterabede  Mesteren  indtil  Karrikatur;  istedenfor  høi 
Flugt  fik  man  Opskruethed  og  Svulst,  istedenfor  den  ægte  Begeistrings 
Sprog  fik  man  hule  Fraser  og  «ha-stemte»  Toner. 

Den  Guldbergske  Salmebog  indeholdt  438  Salmer,  hvoraf 
133  var  tagne  af  Kingos,  140  af  Pontoppidans  Salmebog  og  Resten 
var  nye,  stærkt  farvede  af  Tidens  Aand  og  Retning.  Af  disse  nye 
Salmer  var  de  fleste  af  Fru  Boye , som  leverede  148,  nemlig  124 
originale  og  24  oversatte.  Birgitte  Kathrine  Boye  var  først  gift  med 
Skovridder  Herman  Hertz  og  med  ham  Moder  til  Biskopen  i Ribe 
Jens  Mikael  Hertz,  Forfatter  til  «Det  befriede  Israel»;  senere  blev 
hun  gift  med  Toldskriver  og  Justitsraad  Boye.  Hun  tilhørte  den 
Klopstockske  Retning  med  dens  gode  og  slette  Sider;  ved  Siden  af 
Salmer,  som  altid  vil  hævde  sin  Plads,  flød  der  ogsaa  fra  hendes  Pen 
adskilligt,  som  viser,  at  hun  paa  ingen  Maade  var  blottet  for  denne 
Retnings  Svagheder.  Hun  døde  1824  med  samme  Lov  som  Hustru, 
Moder  og  Kvinde,  som  Samtiden  gav  hende  som  Digterinde.  For- 
uden  Fru  Boye  kan  som  Salmedigtere  nævnes  Provsten  Jakob  Johan 
Lundx  gift  med  en  Datterdatter  af  Hans  Egede,  af  hvem  9 Salmer 
blev  optagne,  og  Kronprinsens  Lærer  Sporon , der  døde  som  Amt- 
mand  i Veile,  af  hvem  2 Salmer  blev  optagen.  Guldberg  udtalte 
sig  om  denne  Salmebog  saaledes:  «Den  enfoldige  skal  efter  sin  Kund- 

skabs  Maade  der  ikke  savne,  hvad  der  kan  styrke  hans  Hjerte  i Guds 
og  Jesu  Kristi  Kjærlighed,  og  den  oplyste  tror  vi  og  at  skulle  finde 
den  Aandsopløftelse,  han  attraar».  «Den  danske  Kirke  finder  her  de 
bedste  af  sine  gamle  og  bekjendte  Salmer  og  det  med  saa  liden  For- 
andring som  nogensinde  har  været  muligt  ...  De  nye,  som  Guds 
Forsyn  har  givet  os  i Hænderne,  og  som  alle  er  i bekjendte  Melo- 
dier, haaber  vi  ogsaa  at  skulle  opvække  Sjælene  til  at  frygte  Gud 

og  tro  paa  vor  aUerhelligste  Forløser».  Salmebogen  var  oprindelig 
bestemt  til  Brug  for  Hof-  og  Slotsmenighedeme.  Fra  første  Advents- 
søndag  1781  skulde  den  indføres  i Kjøbenhavns  Kirker  og  i sin  Tid 
i samtlige  Kjøbstæder  og  paa  Landet  i begge  Riger.  Dette  skede 
dog  ikke;  Salmebogen  fandt  ikke  en  saa  gunstig  Modtagdse,  som 
man  havde  ventet.  Den  var  de  «oplyste»  for  kristelig,  og  for  de 
enfoldige  fandt  man  den  for  kunstlet  og  uforstaaelig.  Imidlertid  blev 
den  1783  indført  i Kjøbstædeme  og  paa  Landet,  hvor  det  ønskedes. 
Men  allerede  1791  kom  der  en  ny  Forordning,  ifølge  hvilken  «dens 
Indførelse  i begge  Riger  skulde  udsættes  indtil  videre».  Der  var 
nemlig  nu  kommen  en  ny  Retning  tilorde,  som  ikke  kunde  finde  sig 
i den  gamle  enfoldige  Tro,  men  vilde  have  en  ganske  anden  Salme- 
samling. 

Det  fortjener  dernæst  at  omtales,  at  Exorcismen  ved  Daaben 
blev  afskaffet  ved  Forordning  af  7de  Mai  1783.  Denne  Sag  havde 
oftere  tidligere  været  forhandlet,  saaledes  ogsaa  i Kristian  VIfs  Tid. 
Guldberg  fik  den  nu  bragt  tilende.  Det  heder  i Forordningen,  at 
«Besværgelsen,  som  længe  har  været  afskaffet  i andre  protestantiske 
Lande,  men  som  dog  hidtil  mod  alle  retsindiges  Ønske  er  beholdt 
i vor  Kirke,  har  ei  alene  aldeles  ingen  Grund  i den  hellige  Skrift, 
men  kan  og  lettelig  opvække  Forargelse».  Tillige  forandredes  Ind- 
ledningsbønnerne  (Parallelen  med  Noahs  Ark  og  Israeliternes  Gjennem- 
gang  gjennem  det  røde  Hav),  og  Daabsritualet  fik  nu  i det  hele 
den  Form,  som  det  for  nærværende  har  i den  dansk-norske  Kirke. 

I 1784  overtog  Kronprins  Frederik  som  myndig  Regjeringen. 
Guldberg  blev  fjernet,  idet  han  udnævntes  til  Stiftamtmand  i Aarhus. 
Hvad  der  under  Guldbergs  Ministerium  mere  havde  gjæret  i det 
skjulte,  medens  man  endnu  mente  i Danmark,  som  før  i Tyskland, 
at  kunne  forene  det  gamle  og  det  nye,  det  traadte  nu  skarpere  og 
skarpere  frem.  Rationalismen  trængte  stedse  mere  ind  blandt  Theo- 
logerne  og  Geistligheden  og  blev  offentlig  foredraget  fra  det  theo- 
logiske  Katheder  ved  Kjøbenhavns  Universitet  af  Professor  Home - 
mann . Denne,  der  var  ansat  1776  som  Professor  i Kjøbenhavn  og 
som  nu  var  summus  theologus , havde  allerede  i 1777  udgivet  en 
Oversættelse  af  Profeten  Mika  med  Anmerkninger  som  Prøve  paa 
en  ny  Oversættelse  af  det  Gamle  Testamente.  Heri  søgte  han  gjen- 
nem en  historisk  Fortolkning  at  bortforklare  de  messianske  Steder. 
Dette  skede  nu  under  det  Guldbergske  Ministerium,  og  det  uvante  i 
hans  Fortolkning,  skriver  han  selv  senere  herom,  «var  nær  ved  at 
paadrage  ham  nogen  Forfølgelse,  der  under  en  mindre  oplyst  Regje- 
ring let  kunde  komme  til  Udbrud».  Denne  Gang  blev  det  ved,  at 
han  i et  «Anhang»  erklærede  nu  at  have  overbevist  sig  om  Rigtig- 

heden  af  den  messianske  Fortolkning  af  Mika  Kap.  5.  Imidlertid 
befæstedes  han  stedse  mere  i den  rationalistiske  Synsmaade,  saaat 
denne  ogsaa  traadte  aldeles  utilhyllet  frem  i hans  senere  Skrifter, 
f.  Ex.  hans  Forklaring  af  Efeserbrevet  og  af  Salmeme,  i hvilken  An- 
ledning Jansen  skrev  til  Balle:  «Hvad  skal  man  sige  om  vor  primus 

theologus , der  fremkommer  med  en  saa  besynderlig  Forklaring  over 
de  Salmer,  der  handler  om  Messias.  Er  dette  at  forklare  ...  og 
hvordan  kan  en  kristelig  Fortolker  sætte  det  i Tvivl,  om  Kristus 
eller  Apostleme  har  forstaaet  det  Gamle  Testamente  rigtigt?»  Størst 
Opsigt  vakte  dog  i denne  Tid  Andr . Gamborg , Provst  paa  Regensen, 
siden  Professor  i Filosofi,  ved  at  udgive  «Nysa»  eller  en  «historisk- 
filosofisk  Afhandling  over  Genesis  2,  3»,  hvorefter  Beretningen  i Gen. 
2,  3 skulde  hidrøre  fra  en  ægyptisk  Hieroglyf,  som  Moses  havde  fun- 
det,  men  misforstaaet  og  tydet  paa  sin  Vis. 

Medens  Rationalismen  blev  herskende  blandt  Landets  Geistlighed, 
gjennemtrængtes  den  almindelige  Dannelse  mere  og  mere  af  Tidens 
saakaldte  «Oplysning».  Omslaget  gik  for  sig  med  raske  Skridt.  Man 
interesserede  sig  levende  for  alt,  hvad  der  kunde  tjene  til  Menneske- 
hedens  Oplysning  og  Forædling,  og  da  man  saa  meget  førte  «Op- 
lysning» i Munden,  er  Tidsalderen  ble  ven  kaldt  «Oplysningens  Tids- 
alder». Den  saakaldte  «sunde  Menneskeforstand»  var  den  øverste 
Rettesnor.  Gud,  Dyd  og  Ud+delighed  er  paa  det  religiøse  Omraade 
Stikordene;  der  tales  ikke  mere  om  Tro,  men  desto  mere  om  Dyd . 
Paa  alle  Felter,  ikke  blot  i Religionen,  arbeidede  man  for  den  «for- 
nuftige Oplysning».  Tidsskrifterne  «sværmede  paa  denne  Tid 
frem  som  Døgnfluer»;  Tidsskrifter,  Folkeskrifter,  Skrifter  for  Ung- 
dommen, Taler  — alt  skulde  meddele  Oplysning.  Herved  skulde 
dannes  retskafne  Mennesker,  gode  og  nyttige  Borgere,  herved  skulde 
Dyd  og  Lyksalighed  fremmes.  Lyksalighed  her  i Livet  er  det  Maal, 
der  maa  tilstræbes,  og  for  at  naa  dette  Maal  maatte  man  være  dydig. 
Hvad  der  ikke  var  til  Nytte  for  dette  Liv,  hørte  til  de  utidige  Spørgs- 
maal,  som  man  skulde  lade  ligge;  det  var  altsaa  det  nyttige , Tiden 
spurgte  efter.  Men  man  blev  ikke  staaende  ved  dette ; man  begyndte 
at  negte  Guds  Tilværelse  og  Udødeligheden  og  spurgte  snart  ikke 
længre  efter  Dyden.  I Systemet  slaar  man  over  til  Materialisme  og 
Eudaimonisme  og  i Livet  over  i sanselig  Nydelse  ; Selskabssange  og 
Drikkeviser  blev  for  en  stor  Del  Digtningens  Indhold.  Navnlig  kom 
den  nye  Tænkemaade  tilorde  i Kjøbenhavn,  Brændpunktet  og  Midt- 
punktet for  det  aandeiige  Liv  i Danmark  og  Norge. 

Aarhundredets  Slutning  frembragte  nu  ogsaa  de  frækkeste  An- 
greb  paa  Kristendom  og  Bibel,  paa  Kirken  og  dens  Tjenere.  Angre- 
bet  mod  den  gamle  Tro  førtes  dels  gjennem  Flyveskrifter,  dels  og 

fornemmelig  gjennem  Tidsskrifter.  Dette  var  allerede  Tilfældet  med 
Ugebladene  «Samleren»  og  «Politisk-fysisk  Magazin»  ; men  frækkest 
og  raaest  fremtraadte  dog  Angrebet  især  i Malthe  Møllers  «Reper- 
torium  for  Fædrelandets  Religionslærere»  (1795 — 1798)  og  Otto  Hor  re - 
bows  Religionsblad  «Jesus  og  Fornuften»  (1797 — 1801).  Malthe 

Møller  havde  i Begyndelsen  ikke  navngivet  sig,  men  han  skrev  saa- 
ledes,  at  man  maatte  antage,  han  var  Prest,  hvorfor  Balle  rettede 
den  Opfordring  til  den  formentlige  Prest,  at  han  skulde  nedlægge  sit 
Embede,  da  han  ellers  vilde  gjøre  Brud  paa  sin  Embedsed.  Nu  navn- 
gav han  sig,  og  det  viste  sig  da,  at  Udgiveren  ikke  var  nogen  Prest. 
Repertoriet  forkyndte  det  som  sin  Hensigt  «at  ville  forberede  en 
Revolution  i det  theologiske  Studium,  som  det  dyrkedes  i Fædrelan- 
det».  Midlet  hertil  skulde  være  den  kantiske  Filosofi.  «I  sin  hele 
Fylde  aabenbarede  sig  Sandhedens  Aand,  som  Sandhedens  evige 
Lærer  forjættede  alle  dem,  der  skulde  forkynde  hans  himmelske 
Lære,  i sin  ypperste  Repræsentant  Im.  Kant  — velsignet  være  hans 
Navn  i Menneskehedens  Aarbøger!»  Men  i Virkeligheden  havde  det 
ikke  stort  at  sige  med  Kantianismen;  det  viste  sig,  at  Udgiveren 
ilcke  kj  endte  stort  til  den.  Han  havde  studeret  i Jena  og  Gøttingen,  og 
hvad  han  opvartede  med,  var  ikke  andet  end,  hvad  han  der  havde 
lært  af  rationalistisk  Bibelfortolkning  (Dr.  Paulus)  og  Dogmatik. 
Skriftet  vakte  i Begyndelsen  ikke  ringe  Opsigt,  indtil  det  Anonymi- 
tetens  Slør,  hvorunder  det  var  udkommen,  løftedes;  men  fra  den 
Stund  tabte  det  sin  Interesse  og  døde  hen.  Det  kan  iøvrigt  kun 
lidet  interessere  os  at  dvæle  ved  dette  eller  ved  Kandidat  Horrebozvs 
Religionsblad  eller  de  øvrige  lignende  Skrifter.  Hvad  de  bragte  for 
Lyset,  var  ikke  andet  end,  hvad  vi  kjender  fra  Wolfenbiitlerfragmen- 
terne,  en  Bahrdt,  en  Nikolai  og  andre  Oplysningens  Mænd,  i det  høieste 
tillavet  med  en  lidt  anden  Sauce.  Ved  Siden  heraf  kan  ogsaa  nævnes, 
at  Professor  Rasmus  Ny erup,  fra  1790  Redaktør  af  «Lærde  Efterret- 
ninger»,  i 1793  begyndte  Udgivelsen  af  sine  «Efterretninger  om  uden- 
landsk  Literatur»,  som  søgte  at  holde  den  danske  Læseverden  h jour 
med  Udlandets  rationalistiske  literære  Frembringelsen 

I Aarhundredets  sidste  Decennium  syntes  det  navnlig,  som  om 
Vantroens  Kræfter  samlede  sig  til  et  Stormløb.  Imod  den  stillede 
Biskop  Balle  sig  frem  i aaben  Kamp.  Og  det  Vaaben,  han  greb 
for  at  føre  den,  var  det  ene  usvigelige  Vaaben,  som  Herren  selv  ræk- 
ker  dem,  der  bekjender  hans  Navn  — Guds  Ord.  «Ei  var  Peders 
Arm,  væbnet  med  hans  uddragne  Sværd,  men  Peders  Mund,  opladt 
til  hans  Navns  frimodige  Bekjendelse,  den  Klippe,  som  Kristus  vilde 
bygge  sin  Kirke  paa,  saaat  Helvedes  hele  Hær  ikke  skulde  formaa 
at  faa  den  omstyrtet.  Stik  dit  Sværd  i Balgen,  sagde  han  til  Peder; 

thi  hvo  der  griber  til  Sværd,  skal  omkomme  ved  Sværd.  Derimod 
bød  han  og  sagde  til  alle  Disciplene:  I skal  være  mine  Vidner. 
Vidner  vil  han,  og  ikke  Drabanter  . . . Selv  det  anfægtede  Guds 
Ord  skal  være  Skjold  og  Væm;  al  Ære  og  Taksigelse  tilhører  Guds 
Ord  alene».  I denne  faste  Tro  til  Guds  Ords  Sandhed  og  Kraft  var 
det,  Balle  begyndte  og  førte  Kampen.  Dette  er  hans  store  Ros, 
som  ikke  skal  fratages  ham,  om  det  end  er  saa,  at  hans  eget  vak- 
lende, halverende  Standpunkt  ofte  kommer  tilsyne.  Guds  Ord,  det 
var  altsaa  hans  Mening,  maatte  selv  føre  Kampen,  og  det  vilde 
føre  den  frem  til  Seier.  Hvad  det  gjaldt  om,  var  derfor  at  lægge 
Guds  Ord  frem,  at  det  selv  kunde  føre  sin  Sag.  Til  den  Ende  be- 
gyndte han  Høsten  1793  at  holde  Bibellæsninger  først  i Vaisen- 
huskirken,  senere  i andre  Kirker.  Han  holdt  dem  Søndag  Eftermid- 
dag  fra  Klokken  6 til  8 over  et  selvvalgt  Stykke  af  Bibelen,  som  han 
lod  særskilt  aftrykke  og  uddele  blandt  Tilhørerne.  Skarevis  strømmede 
man  til  disse  Bibellæsninger.  Mange  kom  for  at  søge  Belærelse  og 
Troens  Styrkelse,  mange  alene  af  Nysgjerrighed,  eller  fordi  det  nu 
engang  hørte  til,  at  man  skulde  gaa  og  høre  Bispen,  mange  kun  for 
at  finde  Anledning  til  at  haane  og  spotte.  Haan  og  Spot  blev  ogsaa 
Bispen  og  hans  Bibellæsninger  rigeligen  tildel.  «Der  blev  støiet, 
saaat  man  næsten  ilcke  kunde  høre  Biskopens  Ord,  ja  man  talede  op 
til  ham  paa  Prædikestolen  og  fornærmede  ham  med  upassende  Spørgs- 
maal».  Man  undsaa  sig  endog  ikke  ved  at  udbrede  onde  Rygter  om, 
hvad  der  foregik  i disse  Aftenmøder  i Kirken,  at  der  i de  mørke 

Sidegange  holdtes  Stævnemøder.  Balle  maatte  faa  nogle  agtede  Bor- 

• 

gere  til  vexelvis  at  føre  Tilsyn  i Kirken  1 Han  tænkte  flere  Gange 
paa,  om  det  maaske  ikke  var  klogest  og  rigtigst  at  holde  op  med 
disse  Bibellæsninger,  som  gav  saamegen  Anledning  til  Spot  og  Bag- 
vaskelse;  men  hans  Forvisning  om,  at  hans  Gjerning  var  i Sandhe- 
dens  Tjeneste,  var  for  stærk;  han  blev  derfor  ved  og  holdt  ud  i ti 
samfulde  Vintre.  Balle  udgav  senere  disse  sine  Bibellæsninger  under 
Titelen:  «Bibelsk  Søn-  og  Helligdagslæsning;  Vor  Herres  og  Frel- 

sers Jesu  Kristi  Levnet  paa  Jorden»  (1794 — 1804).  De  fandt  en 
overordentlig  Udbredelse;  Subskribentemes  Antal  var  ikke  mindre 
end  30,000.  Selv  Modstandeme  kunde  ikke  negte  Bispens  Mod  og 
Ærlighed  sin  Agtelse.  Men  det  er  tillige  karakteristisk  baade  for 
Balles  og  Tidens  religiøse  Standpunkt,  at  medens  man  i Kjøbenhavn 
fandt  «den  gammeldagse  stive  Orthodoxi  i dem  ufordragelig»,  heder 
det  fra  Jylland  og  andre  Egne,  at  de  havde  gjort  «et  ufordelagtigt 
Indtryk  paa  Bøndeme  med  -Hensyn  til  nyttige  Bøgers  Anskaffelse,  da 
de  havde  ventet  andet  og  mere,  end  de  fik».  Balle  lod  det  ikke 
blive  med  sine  Bibellæsninger;  for  mere  direkte  at  kunne  imødegaa 

de  Angreb,  som  i Flyveskrifterne  og  Tidsskrifteme  rettedes  mod  Bibel 
og  Kristendom,  begyndte  han  i 1796  Udgivelsen  af  et  Ugeblad: 
«Bibelen  forsvarer  sig  selv». 

Balle  stod  saagodtsom  ene  i denne  Kamp,  uagtet  der  rundt  om 

i begge  Lande  fandtes  mange,  som  delte  hans  Tro  og  fulgte  hans 

djærve  Kamp  med  hjertelig  Deltagelse,  og  som  ogsaa  lod  ham  det 

vide,  som  f.  Ex.  Guldberg , J.  N.  Brun , Brødrene  Fleischer , — den 

ene  Prest  i Kallundborg,  den  anden  Jurist  og  Pensionist  i Slagelse  — 

som  ogsaa  deltog  i Striden  med  nogle  Skrifter.  I Kjøbenhavn  selv 

samlede  endel  Borgere  til  en  Hædersgave  til  Bispen  (1797).  Man 

lod  slaa  en  Skuepenge;  paa  Forsiden  stod  Bispens  Billede  med  Om- 

skrift,  paa  Bagsiden  en  Klippe  i det  oprørte  Hav  og  paa  denne  en 

kvindelig  Figur  {Religionen)  med  Kors  og  Bibel  i den  høire  Haand 

og  en  Fakkel  i den  venstre;  i Baggrunden  sees  et  Skib,  som  seiler 

trygt  gjennem  de  oprørte  Bølger;  nedenunder  stod  Matth.  10,  32: 

»Den  der  vil  bekjende  mig  for  Menneskene,  ham  vil  og  jeg  bekjende 

for  min  Fader,  som  er  i Himlene».  Balle  modtog  Hædersgaven  som 

et  «Pant  paa  de  danske  Borgeres  urokkelige  Hengivenhed  til  Sand- 

heds  Ord,  kommet  fra  Gud,  som  et  Bevis,  der  taler  fra  Slægt  til 

Slægt,  om  nordisk  Troskab  mod  kristeligt  Samfund  og  kristeligt 

Fædreland« . Kjært  og  styrkende  maatte  det  jo  ogsaa  være  for  ham, 

_ • 

der  var  vant  til  Haan  og  Spot,  at  modtage  dette  og  andre  Vidnes- 
byrd  om,  at  der  dog  var  dem,  og  det  mange,  som  havde  Hjerte  for 
ham  og  hans  Kamp.  Men  i Kampen  selv  var  der  faa  (f.  Ex.  Brødrene 
Fleischer ) eller  saagodtsom  ingen,  som  stillede  sig  ved  hans  Side  for 
at  tage  virksom  Del  i den.  Somme,  af  hvem  man  nærmest  kunde 
ventet  det,  boede  fjernt  fra  den  egentlige  Kampplads  og  havde  i sin 
«gen  Kreds  nok  at  gjøre;  somme  mente  det  klogest  og  rigtigst  ikke 
at  blande  sig  i Striden  for  ikke  at  give  Anledning  til  Spotterieme. 
Dette  sidste  var  ikke  blot  Tilfældet  med  Bastholm , men  ogsaa  med 
en  Mand  som  Guldberg . Da  Balle  havde  lagt  Planen  til  sit  Ugeblad, 
skriver  Guldberg  til  ham:  «Min  Ven  lover,  saasnart  De  har  endt 

denne  Visitats,  at  ville  besvare  alt,  hvad  der  er  kommet  ud,  og  just 
dette  vilde  jeg,  De  ikke  skulde  gjøre  . . . Der  er  en  Tid,  hvor  de 
bedste  Lærere  bør  følge  Pauli  Formaning  1 Tim.  4,  7,  og  denne  Tid 
er,  tror  jeg,  nu,  hvor  Pauli  ægte  Disciple  maa  træde  af  Striden  for 
ei  uskyldigen  at  foranledige  Spotterier.  En  stor  Del  af  disse  Smørere 
skriver  kun  for  at  vinde  Klappen  eller  for  at  tjene  en  halv  Snes 
Rigsdaler;  de  glæder  sig  ved  at  finde  Anledning,  og  denne  maa 
afskjæres  dem».  Senere,  da  Ugebladet  var  kommet,  vidner  han  imid- 
lertid: «Folk  herover,  som  higende  læser  Deres  Blad  til  sin  Tros 

» 

Bestyrkelse,  beder  og  takker  Gud  for  Dem  og  anser  Dem  for  det, 

De  er,  Guds  Mand  til  Guds  Krige» . Paa  lignende  Maade  skriver 
Guldberg  i denne  Tid  ofte  til  Balle  og  styrker  ham  til  Kampen,  naar 
han  gribes  af  Mismod.  Thi  det  skal  ikke  undre  os,  om  Balle , som 
desuden  af  Naturen  var  tilbøielig  til  Tungsind,  oftere  under  Kampen, 
naar  han  saa,  hvorledes  Angrebene  paa  hans  kjære  Bibel  voxte,  og 
hvorledes  han  stod  ene  i Kampen,  grebes  af  Mismod  og  ønskede  sig 
tilbage  til  en  Landsbyprests  Stilling,  «den  eneste,  han  nogensinde 
havde  søgt  om;  da  kunde  ogsaa  han  tie».  Det  var  i et  saadant 
Øieblik,  Guldberg  trøstede  ham  saaledes:  «De  klager  over  at  fægte 

alene;  men  Jesus  stod  alene,  og  ingen  var  med  ham;  Paulus  alene, 
men  Herren  var  med  ham;  Balle  alene,  men  Herren  er  med  ham,  og 
Bønner  af  sånde  Kristne  til  Herren  er  for  ham.  Staa  kun,  min  Ven; 
den  staar  vel,  som  staar  paa  og  for  den  Grundvold,  som  cr  lagt, 
Jesus  Kristus».  Dette  var  ogsaa  Balles  Trøst.  Han  vidste  og  erfarede 
det  nok,  at  om  det  end  er  haardt  for  Kjød  og  Blod,  saa  er  det  dog 
saligt  at  haanes  og  forfølges  for  Kristi  Navn.  Et  bandt  ham  til  altid 
at  tale:  «Man  spørger  mig  mi  og  da:  hvad  hjælper  det?  Jeg  svarer: 

det  hjælper  dog  til  Trøst  for  min  egen  Samvittighed.  Hvad  det 
ellers  monne  hjælpe,  erfarer  min  Aand  engang  i den  bedre  Verden 
og  fryder  sig  og  takker  og  priser  den  Almægtige».  Han  — Bispen 
— var  sat  til  at  vidne  om  sin  Herre  og  Frelser,  derfor  kunde  han 
ikke  tie;  hvad  Frugt  Ordet  skulde  bringe,  det  stillede  han  i hans 
Haand,  hvis  Ord  det  var,  og  det  vilde  i sin  Tid  blive  aabenbaret. 
Vistnok  kom  det  svage  ved  Balles  theologiske  Standpunkt,  Supra- 
naturalismen,  adskillig  tilsyne  i hans  Kamp,  men  alligevel  maa  det 
siges,  at  «disse  Aar,  da  den  utrættelige  Biskop  saaatsige  stillede  sig 
paa  Gaden,  for  med  ærlig  Iver  at  forsvare  sin  Bibel  og  sin  Kristendom, 
medens  literære  Gadedrenge  overdængede  ham  med  Haan  og  Skjælds- 
ord,  og  medens  kloge  Folk  spottede  over  hans  Færd  eller  saa  ned 
paa  den  med  fornemt  Smil  — visselig  disse  Aar  vil  mere  end  noget 
andet,  han  har  gjort,  ja  endog  til  Trods  for  meget,  man  kunde  ønske 
ugjort,  altid  sikre  Balles  Navn  en  kjærlig  Ihukommelse».1)  Grundtvig , 
der  som  Gut  gjennemlevede  disse  Aar,  «drømte  sig  voxen  for  at  staa 
som  Balles  Vaabendrager». 

I Kjøbenhavn  stod  Balle  ene  i denne  Kamp.  Den  blandt  Hoved- 
stadens Geistlige,  som  i Anseelse  og  Stilling  stod  nærmest  Balle,  var 
kongelig  Konfessionarius  Bastholm . Men  han  blandede  sig  af  Grund- 
sætning  ikke  ind  i Bladenes  Polemik.  «At  skrive  direkte»,  siger  han 
selv,  «mod  saadanne  (Skrivefrækhedens)  Angreb  fandt  jeg  ikke  klogt; 
jeg  frygtede  for,  at  jeg  ved  at  røre  i Ilden  kun  skulde  bringe  den  til 


A)  Helveg:  1.  c.  S.  284. 

at  blusse  desto  stærkere  og  udbrede  sig  desto  videre».  Derimod  var 
han  nu  som  før  flittig  til  at  udsende  Skrifter,  og  i disse  talte  han 
paa  siø  Vis  Religionens  Sag  mod  den  aabenbare  Religionsforagt  og 
den  frække  Spot.  Men  den  Religion,  hvis  Sag  han  saaledes  talte  — 
endog  med  en  vis  Varme  — var  igrunden  kun  «en  aabenbaret  Moral* r 
hvis  Hovedsum  var  den  bekjendte  Trehed:  Gud,  Dyd  og  Udødelighed; 
hans  Supranaturalisme  afsvækkedes  alt  mere  og  mere  til  den  nøgne 
Rationalisme.  Særdeles  oplysende  er  i denne  Henseende  en  Afhandling, 
som  han,  «opfordret  ved  Tidens  Skrivefrækhed  mod  Religionen»,  udgav 
under  Titelen : «Tanker  ora  vor  Tids  Fremgangsmaade  for  at 

befordre  den  religiøse  Oplysning».  Hans  Hensigt  er  ikke  at 
afgjøre  noget  i Henseende  til  de  antagne  religiøse  Meninger,  enten 
for  eller  imod  dem,  men  kun  at  tale  om  den  «Fremgangsmaade,  ved 
hvilken  man  søgte  at  befordre  den  religiøse  Oplysning».  Han  ind* 
rømmer,  at  der  i de  nedarvede  religiøse  Meninger  er  adskilligt,  som 
behøver  Rettelse  og  Forbedring.  «Vor  Kristus  kunde  umulig  hos 
det  Folk,  blandt  hvilket  han  opstod,  gjøre’ alt».  Det  er  den  rationa- 
listiske  Sats  om  Kristendommens  PerfeklibiliteU  Reformatorerne 
havde  gjort  meget  til  at  rense  Jesu  Lære  fra  Menneskenes  Forvansk- 
ninger,  men  meget  lod  de  endnu  tilbage.  I de  sidste  20 — 30  Aar  er 
der  gjort  adskillige  Fremskridt  til  mere  Bestemthed,  Renhed  og 
Klarhed  i nogle  religiøse  Meninger;  men  der  kan  endnu  gjøres  mere. 
Ikke  det  altsaa  dadler  han,  at  man  vil  «rense  de  religiøse  Meninger», 
men  det  er  F remgangsmaaden,  han  ikke  kan  godkjende.  Man  bruger 
Haan  og  Spot  og  farer  frem  uden  Sindighed  og  Overlæg.  Men  «for 
at  arbeide  paa  Oplysning  maa  man  tale  til  Forstanden;  jeg  kjender 
i det  mindste  ingen  anden  Vei.»  Man  maa  være  «varsom  med  at 
nedbryde  Skriftens  Autoritet,  førend  Fornuften  har  naaet  den  Grad  af 
Kultur,  at  den  kan  veilede  sig  selv  paa  Sandhedens  og  Dydens  Vei. 
Om  den  nogen  Tid  naar  denne  Kultur,  vil  Tiden  lære;  for  mig  er 
Ønsket  større  end  Haabet».  Man  skal  give  Almuen  velskrevne 
moralske  Bøger  ihænde;  ikke  skrive  mod  det  kirkelige  Lærebegreb 
uden  paa  Latin,  danne  praktiske  Religionslærere,  som  ikke  prædikede 
Theologi,  men  kun  de  Lærdomme,  som  er  nødvendige  for  Mennesket 
til  Sjælens  Forbedring  og  Hjertets  Roliggjørelse.  De  øvrige  Lærdomme 
skulde  ikke  bestrides,  men  forbigaaes  i Taushed.  I Skoleme  især 
skulde  de  religiøse  Meninger  berigtiges.  Naar  Folket  saaledes  var 
forberedt,  «skulde  Regjeringen  nedsætte  en  Kommission  for  at  gjen- 
nemgaa  de  nuværende  religiøse  Meninger  og  lade  af  Lærebøgerne 
udslette  de  Lærdomme,  som  blev  efter  en  upartisk  Undersøgelse 
befundne  at  være  baade  fornuft-  og  skriftstridige».  Indtil  den  Tid 
skal  man  altsaa  være  varsom  med  at  tage  fra  Almuen  de  tilvante 

Troslærdomme;  «naar  Lærere  anvender  Forsoningslæren  til  deres  Til- 
høreres  Roliggjørelse,  saa  er  det  enten,  fordi  de  selv  er  overbeviste 
ora  dens  Sandhed,  eller  de  anser  denne  Lære  for  en  Vildfarelse  og 
anvender  den  dog  til  sine  Medmenneskers  Roliggjørelse,  fordi  de  ind- 
ser,  at  den  gode  Kristne  ikke  kan  undvære  den;  man  skadede  ham, 
om  man  berøvede  ham  den.  Bør  disse  Lærere  nu  dadles  som  Bedra- 
gere, eller  bør  de  ikke  meget  mere  roses  som  kloge  Kristne»?  Hans 
Tankegang  hviler  paa  den  almindelige  rationalistiske  «Akkomodations- 
theori».  Det  gjaldt  om  at  akkomodere  sig,  lempe  sig  i sine  Udtryk 
efter  det  tilvante.  Kunde  Kristus  og  Apostlerne  lempe  sig  efter 
Jødemes  Forestillinger,  kunde  ogsaa  Presterne  lempe  sig  efter  det  for 
Menigmand  tilvante.  Hvis  Bøndeme  f.  Ex.  troede  paa  en  personlig 
Djævel,  kunde  altid  Presterne  bruge  dette  Udtryk,  indtil  Oplysningen 
var  trængt  saaledes  ind,  at  det  faldt  bort  af  sig  selv. 

En  djærv  Medkjæmper  havde  Balle  derimod  i Bergens  Biskop 
Johan  Nordal  Brun . Han  var  født  1745  paa  Gaarden  Høiem  i 

Bynæssets  Prestegjæld.  Hans  Fader,  Sven  Brun,  var  først  Kjøbmand 
i Throndhjem,  men  blev  senere  Landmand.  Han  blev  opkaldt  efter 
Morfaderen,  en  Bondesøn  fra  Norddalen  paa  Søndmøre,  der  havde 
tjent  sig  op  til  Løitnant-Vagtmester.  «Jeg  lærte»,  skriver  Brun, 
«ingen  Kunster,  men  heller  ingen  Rænker;  jeg  blev  opdragen  i en 
Slags  Uskyldighedsstand*.  Det  var  navnlig  Moderen,  som  ledede 

hans  aandelige  Udvikling.  Om  hende  siger  han  i et  Digt,  han  i 

1790  skrev  ved  hendes  Død:  «Du  med  Exempel  mer  end  lange 

Taler  lærte,  og  blid  som  Glæden  var  din  Undervisnings  Aand.  I 
landlig  stille  Ro  jeg  ved  din  Side  sad  og  inddrak  Ærefrygt  for  Skriftens 
kjære  Bøger».  Før  han  endnu  havde  fyldt  sit  ilte  Aar,  havde  han 
gjennemlæst  ved  Moderens  Side  to  Gange  sin  Bibel.  Oprindelig  var 
han  bestemt  til  at  blive  Landmand,  men  allerede  i Tolvaarsalderen 
tiltrak  han  sig  Opmerksomhed  som  en  udmerket  Skiløber,  saaat  Chefen 
for  det  nordenfjeldske  Skiløberkorps  fik  ham  indskrevet  som  Under- 
officer  ved  Skiløberkorpset.  Han  var  da  kun  12  Aar  gammel.  En 
Slægtning  og  fortrolig  Ven  af  Huset,  Presten  Busch,  fik  nu  Forældrene 
overtalte  til  at  lade  ham  studere.  Forberedt  i nogle  Aar  af  sin  Halv- 
broder Johannes  Brun,  der  senere  blev  Prest  til  Fjeldberg,  kom  han 
ind  paa  Throndhjems  Skole,  hvis  Rektor  dengang  Schøning  var.  I 
1763  blev  han  Student  og  Aaret  efter  Huslærer  hos  Kammerraad 
Meinche  i Throndhjem.  Tre  Aar  derefter  fulgte  han  en  af  dennes 
Sønner  til  Sorø  og  benyttede  nu  Leiligheden  til  under  et  halvt  Aars 
Ophold  i Kjøbenhavn  at  tage  Embedsexamen.  Et  Fjerdingaar  læste 
han  uafladelig,  Dag  og  Nat,  lagde  op  til  Non  contemnendus  og  fik 
sin  Karakter.  Han  vendte  derpaa  tilbage  til  Throndhjem,  hvor  han 

levede  i tre  Aar  som  Lærer  og  derhos  prædikede  flittig.  Ogsaa 
øvede  han  sig  i Digtekunsten.  Han  vandt  herved  Biskop  Gunnerus’s 
Yndest  og  ledsagede  denne  som  Amanuensis,  da  han  af  Struensee 
1771  beordredes  til  Kjøbenhavn  i Anledning  af  den  paatænkte  Reform 
af  Universitetet.  Brun  blev  dog  kun  en  kort  Tid  i denne  Stilling. 
Derimod  skrev  han  i denne  Tid  sin  Tragedie  «Zarine»,  der  gjorde 
overordentlig  Lykke,  og  derpaa  sin  «Einar  Tambeskjælver».  Den 
senere  Tid  har  rigtignok  fældet  en  mindre  gunstig  Dom  over  disse 
Sørgespil.  «Zarine»  var  skrevet  i den  opskruede  franske  Maner,  som 
Wessel  parodierede  i «Kjærlighed  uden  Strømper».  Men  Brun  hen* 
ledede  dog  herved  først  Opmerksomheden  paa  sig  og  fandt  Velyndere 
blandt  de  Mænd,  som  senere  med  Guldberg  kom  til  Roret. 

I 1 772  blev  Brun  udnævnt  til  residerende  Kapellan  til  Bynæsset 
og  boede  her  paa  sin  Fødegaard  Høiem.  « Hans  Bohave  var  simpelt 
som  en  Strandsidders,  men  Moderens  Kjærlighed,  som  havde  plukket 
hvert  Straa  sammen  til  hans  Rede,  gjorde  ham  hans  Træstole  beha- 
geligere. end  Mahogni  Ottomaner».  Han  blev  imidlertid  allerede  i 
1774  forflyttet,  idet  han  uden  Ansøgning  udnævntes  til  Sogneprest 
til  Korskirken  i Bergen.  I denne  By  levede  og  virkede  han  saa  indtil 
sin  Død  1816,  fra  1793  som  Stiftsprovst,  fra  1797  adjungeret  Biskop 
Irgens  og  fra  1804  som  Biskop,  hvortil  han  Kristi  Himmelfartsdag 
1804  sammen  med  Dr.  Birch,  Dr.  Bloch,  Dr.  Bugge  og  Bonsak  Krog 
blev  ordineret  i Frue  Kirke  af  Biskop  Balle. 

Som  Sogneprest  i Bergen  var  Brun  flere  Gange  bleven  angrebet 
dels  af  anonyme,  dels  af  navngivne  Modstandere  og  derved  indviklet 
i forskjellige  Stridigheder,  men  ved  sin  nidkjære  Embedsvirksomhed, 
sin  ivrige  og  kjærlige  Omsorg  for  de  fattige  og  fremfor  alt  ved  sin 
glimrende  Veltalenhed  vandt  han  snart  stor  Anseelse  og  Indflydelse. 
I Kjøbenhavn,  hvor  han  ved  flere  Leiligheder  havde  prædiket,  tiltrak 
han  sig  en  overordentlig  Opmerksomhed  som  geistlig  Taler.  «Hans 
Prædikener»,  heder  det,  «udmerker  sig  ved  Genialitet,  ved  en  rhetorisk 
Vid  og  en  mimisk  Deklamation,  hvortil  Personer,  der  dog  har  hørt 
Herder,  Reinhard  og  Sintenis  ikke  kj  ender  Lige».  Sit  Ry  som 
«Norges  Demosthenes*  befæstede  han  ogsaa  ved  sine  i 1797 — 98 
udgivne  « Hellige  Taler»,  hvorom  Kristian  Molbech  udtaler  sig  saa- 
ledes:  «Dersom  man  kan  sige,  at  der  ogsaa  gives  en  Slags  Poesi  i 

Veltalenheden,  et  beskueligt  Liv  og  en  Varme,  der  udgaar  fra  Begei- 
string og  næres  af  Fantasi,  og  som  hastigere,  mere  umiddelbart  end 
Tankens  og  Ordets  Kraft  alene,  virker  paa  Tilhørernes  Sind,  saa  maa 
man  tillægge  Bruns  hellige  Taler  ikke  lidet  af  denne  Egenskab». 
Brun  har  ogsaa  gjort  sig  bekjendt  som  Digter  baade  af  fædrelandske 
Sange  som  f.  Ex.  «Bor  jeg  paa  det  høie  Fjeld»,  «Jeg  tog  min  nystemte 

Cithar  ihænde»  og  af  Salmer.  I 1786  udgav  han  «, Evangeliske  Sange 
eller  Salmer  til  Kirkeaarets  Evangelier»,  af  hvilke  «Jesus  lever.  Graven 
brast»  (Landstad  No.  351),  «Aand  over  Aander,  kom  ned  fra  det  høie» 
(Landstad  No  432),  Reformationssalmen : «Lov  og  Pris  og  evig  Ære» 
er  de  mest  bekjendte.  Rudelbach  udtaler  sig  saaledes  om  Brun  som 
Salmedigter:  «Ene,  som  den  mægtige  Gran  paa  Norges  Fjelde,  staar 
den  ved  sin  Sangfylde  og  sin  mandige,  henrivende  Veltalenhed  lige 
store  Nordmand  J,  N.  Brun . Som  Salmedigter  forenede  han  i sig 
alt,  hvorved  de  ældre  danske  Digtere  vandt  en  udmerket  Rang,  og 
lagde  meget  til,  som  hans  eget  dybe  kristelig-historiske  Blik  førte 
ham  paa;  det  synes,  som  om  det  17de  og  18de  Aarhundredes  Salme- 
digtning  ikke  kunde  fuldende  sig  uden  dette  herlige  Blomster  paa 
Klippen»1).  Biskop  Brun  var  en  myndig  og  imponerende  Person- 
lighed;  i Bergen  var  hans  Anseelse  uhyre  stor;  Steffens  siger,  at 
han  der  udøvede  et  «aandeligt|  Enevælde»,  og  i Bergens  Stift  har 
Mindet  om  den  storslagne  Mand  bevaret  sig  hos  Almuen  lige  til  vore 
Dage.  Han  døde  samme  Aar  som  Balle  (1816);  paa  hans  Grav 
reiste  Kong  Karl  Johan  et  Marmormonument. 

Det  sidste  Aarti  af  Aarhundredet  havde  været  den  haardeste 
Kamptid.  Ved  dets  Udgang  var  det,  som  om  den  vilde  Storm  havde 
udraset.  Den  frække  Spot  kom  ikke  længre  i den  Grad  som  før 
til  Orde  i Literaturen.  Tildeis  laa  vel  Grunden  hertil  i Trykkefri- 
hedsanordningen  af  27de  September  1799,  som  befalede  Forfat- 
terne at  navngive  sig  og  fastsatte  Censur  for  domfældte  Forfattere. 
Men  endnu  mere  laa  Grunden  deri,  at  Rationalismen  havde  vundet 
Herredømmet,  og  naar  den  talte  sindigere  og  roligere,  saa  var  det 
nærmest,  fordi  den  følte  sig  som  Seierherre.  Rationalismen  eller  en 
afsvækket  Supranaturalisme  havde  sat  sig  fast  ved  Universitet.  De 
theologiske  Professorer  var  nu  Homemann,  der  ganske  var  gaaet 
over  i Rationalismens  Leir,  hvad  hans  Afhandling  «Sammenligning 
mellem  Kristus  og  Sokrates»  tilstrækkelig  viste,  den  tidligere  om- 
talte Moldenhawer,  Kirkehistorikeren  F.  Munter  (fra  1788),  som 
udgav  «Den  ældste  kristelige  Kirkes  Dogmehistorie»  og  «Den  danske 
Reformationshistorie»,  begge  i to  Bind;  han  blev  senere  Balles  Efter- 
mand  paa  Sjællands  Bispestol;  P.  E.  Muller  (fra  1798),  som  væsent- 
lig  beskjæftigede  sig  med  den  nordiske  Oldtids  Sprog  og  Historie, 
senere  Miinters  Eftermand  som  Biskop.  Den  samme  Aand  og  Ret- 
ning, som  herskede  ved  Universitetet,  gjorde  sig  nu  ogsaa  gjældende 
blandt  den  største  Del  af  Geistligheden,  og  blandt  en  stor  Del  af 
Menigheden  fik  Ligegyldighed  for  Religion  og  Kirke  Indpas.  Dette 


l)  Rudelbach;  Om  Psalmeliteraturen.  S.  373. 

Omslag  viste  sig  ogsaa  i Balles  Stilling.  I 1798  ansøgte  han  om 
at  fritages  for  at  være  professor  tertius  ved  det  theologiske  Fakultet, 
hvilket,  som  tidligere  omtalt,  Sjællands  Biskop  som  saadan  skulde 
være.  Sin  Ansøgning  om  Fritagelse  for  at  holde  Forelæsninger 
begrundede  han  ikke  blot  med  sine  mange  andre  Forretninger  og  sin 
aftagende  Arbeidskraft,  men  ogsaa  dermed,  at  «hans  Forelæsninger 
i de  senere  Aar  kun  lidet  blev  besøgte,  saaat  ingen  Nytte  kunde 
komme  deraf».  Det  samme  Mismod  udtalte  sig  ogsaa  i hans  Er- 
klæringer,  han  følte  sig  som  den  forbiseilede  Mand,  Tiden  var  gaaet 
fra  ham,  han  var  bleven  gammeldags  og  afiægs,  Rationalismen  var 
nu  den  herskende.  Havde  han  før  været  en  Gjenstand  for  bitre 
Angreb,  saa  talte  man  nu  med  almindelig  Agtelse  om  ham  som  en 
Mand,  hvis  Ærlighed  og  Djærvhed  uvilkaarlig  indgjød  Respekt,  og 
hvis  stive  Fastholden  ved  gammeldagse  Meninger  man  fik  holde 
Alderen  tilgode  og  bære  over  med.  Hans  Mening  havde  selv  hos 
Sty reisen  ikke  længre  den  Vegt  som  før.  Det  er  mere  end  én 
Gang,  man  nu  finder  Ytringer  af  Balle  som  følgende:  «Men  for- 
modentlig har  jeg  i dette  Stykke  som  i andet  mere  de  lærdes 
almindelige  Stemme  mod  mig,  og  uagtet  Menighedens  ældre  Med- 
lemmer for  det  meste  er  paa  min  Side,  følger  det  af  sig  selv,  at  vor 
gammeldagse  Tænkemaade  ikke  bør  komme  i Betragtning». 

Vi  befinder  os  altsaa  i Vulgær rationalismens  Tid  og  skal 
nu  omtale  de  Reformer  og  Reformplaner,  som  Tiden  affødte,  idet  vi 
herunder  navnlig  vil  dvæle  ved  Tidens  Betragtning  af  Prestestanden, 
Tidens  Prædiken,  de  nye  Religionslærebøger,  den  nye  Salmebog  og 
den  nye  Liturgi.  — Allerede  under  Struensees  Ministerium,  ved 
Trykkefrihedens  Indførelse,  var  der  skeet  Angreb  paa  Prestestanden. 
Disse  Angreb  fortsattes  og  tiltog  i Styrke.  « Oplysningstiden» 
betragtede  jo  Geistligheden  som  Bærer  for  det  aandelige  Mørke,  for 
den  Overtro,  som  det  nu  gjaldt  om  at  faa  bortryddet.  Det  kan  da 
ikke  undre  os,  at  denne  Tid,  som  i det  hele  arbeidede  for  «det 
nyttige»,  ogsaa  for  Alvor  opkastede  Spørgsmaalet  om  Prestestandens 
Nytte.  Imidlertid  stansede  disse  Angreb  lidt  efter  lidt,  da  man 
begyndte  at  se  Prestestanden  fra  et  andet  Synspunkt.  «Prester» 
havde  man  vistnok  ikke  Brug  for,  men  som  «Folkelærere»  eller 
«Religionslærere»  kunde  de  dog  gjøre  sin  Nytte.  Den  hele  Kirke 
blev  en  «Oplysningsanstalt»,  tilhørende  Staten,  og  som  den,  der 
arbeidede  i Folkeoplysningens  Tjeneste,  kunde  den  geistlige  Stand 
være  brugbar.  I denne  Tid  skrev  Bastholm  sine  «Tanker  til 
nærmere  Eftertanke  om  den  geistlige  Stand»  (1794),  som 
ikke  alene  viser  os  hans  eget  Standpunkt,  men  ogsaa  lærer  os  Tidens 
Anskuelser  at  kjende.  Han  vil  ikke  vide  af  Navnet  «Prest»,  da 

dette  baade  var  «ubibelsk»  og  vildledende.  I dets  Sted  skulde  det 
hede  «Folkelærer»,  «Religionslærer» ; han  gaar  altsaa  ind  paa  Tidens 
Betragtningsmaade.  Den  hele  Hemmelighed  bestod  deri,  at  Presten 
skulde  være  Folkelærer . Men  idet  Bastholm  i sin  Bogs  første 

Kapitel  skal  besvare  det  Spørgsmaal,  hvilke  Kundskaber  der  maatte 
fordres  hos  Folkelæreren,  kommer  han  til  det  Resultat,  at  der  maatte 
være  Forskjel  paa  Folkelæreren  i Byen  og  paa  Landet.  Folkelæreren 
i Byen  behøvede  en  anden  Dannelse  end  paa  Landet.  I Byen  maatte 
han  besidde  en  større  theologisk  og  filosofisk  Kundskab  for  at  kunne 
imødegaa  Tvivlen,  medens  Folkelæreren  paa  Landet  ikke  blot  skulde 
være  Religionslærer,  men  ogsaa  maatte  have  «Indsigt  i Fysiken, 
saaat  han  véd  at  udlede  Naturens  mangfoldige  Virkninger  af  deres 
sande  Aarsag,  hvorved,  foruden  andre  vigtige  Følger,  Overtroen  vil 
faa  Ende,  — i Chemien,  hvis  Kundskab  har  saa  stor  en  Indflydelse  i 
Jordarternes  rette  Behandling,  i Farveriet,  Brygning,  Bagning,  Kjeming 
og  den  hele  Landhusholdning,  — i Naturhistorien,  forsaavidt  den  har 
sin  Indflydelse  paa  Ager-,  Skov-  og  Havedyrkning,  giver  Kundskab 
om  nyttige  Insekter  og  deres  Anvendelse,  om  skadelige  Insekters 
Udryddelse  o.  desl.,  — i Veterinærvidenskaben  for  at  vide  at  behandle 
Husdyrene  i deres  sunde  og  syge  Dage,  — i Mathematiken,  forsaa- 
vidt den  er  nødvendig  for  Opmaalinger,  Vandafledninger  o.  s.  v.,  — 
kort  han  maa  ved  en  offentlig  Prøve  have  godtgjort,  at  han  har  en 
grundig  Kundskab  i alt  det,  som  hører  til  en  Landøkonomi.»  Deri- 
mod  burde  han  fritages  for  det  Gamle  og  det  Nye  Testamentes 
Exegese  i Grundsprogene,  for  Kirkehistorien  og  for  at  examineres 
paa  Latin.  Bastholm  behandler  derefter  Geistlighedens  Uundværlighed, 
dens  Indkomster,  Rang,  Titler,  Dragt  (Prestekjolen  fandt  han  uhensigts- 
mæssig,  usund  og  uskjøn)  og  Ordinationen,  som  han  fandt  unyttig, 
da  Folkelæreren  ansattes  som  andre  Embedsmænd  af  Kongen;  dog 
kunde  den  beholdes  indtil  videre  for  ikke  at  svække  Standens  An- 
seelse hos  Almuen. 

Bastholms  Bog  gjorde  ikke  den  Lykke,  som  han  havde  ventet, 
hvilket  efter  hans  egen  Mening  kom  deraf,  at  Tiden  endnu  ikke  var 
moden  for  hans  Anskuelser.  Jacob  Baden  angreb  Bogen  i «Universitets- 
joumal»,  en  anonym  Forfatter  Palæophilus  ironiserede  i sine  «Strø- 
tanker» over  den:  naar  Ordet  «Prest»  skulde  afskaffes,  hvad  skulde 
man  da  kalde  Hr.  Overhofprest  Bastholm?  vel  ikke  Overhoffolke- 
lærer?  Og  hvorledes  skulde  dén  Studiosus  dannes,  der  har  bestemt 
sig  til  «Folkelærer»  for  Øboere,  Fiskere,  Sømænd  o.  s.  v.?  Malthe 
Møller  mente,  at  «naar  den  geistlige  Stand  ikke  paa  anden  Maade 
kunde  regenereres  end  ved  at  vorde  Tusindkunstner,  saa  maatte  den 
jo  før  jo  hellere  gjøre  et  salto  mortale ».  Bastholms  Skrift,  hvori 

Prestens  Nytte  og  Uundværlighed  i alle  Stykker  var  vist,  kun  ikke 
som  Sjælesørger,  mødte  saaledes  vistnok  Indsigelse,  men  denne  var 
dog  i det  hele  svag  og  dreiede  sig  kun  om  Enkeltheder;  de  fleste 
roste  Bastholm  som  en  Mand,  der  fulgte  med  sin  Tid,  og  hans  Skrift 
efterfulgtes  snart  af  andre,  der  gik  videre  end  han.  Saaledes  udgav 
en  sjællandsk  Baron  W edet  Jarlsberg  1795 — 1797  et  Hefteskrift  under 
Ti  telen:  «Den  geistlige  Stand  bør  afskafies».  Han  giver  Bastholm 
Ret  i,  at  det  var  Folkelærere,  man  tiltrængte;  den  «ægte,  sunde 
Religion»,  om  Menneskets  Pligter,  har  enhver  i sig  selv;  enhver  var 
Theolog  og  Prest  god  nok;  Folkelærere  derimod  trængte  man  tilr 
og  dertil  burde  de  store  Summer  benyttes,  som  Geistlighedens  Eigen- 
nytte og  Herskesyge  i Tidemes  Løb  havde  aflistet  Folkets  Uvidenhed1). 
Dette  var  de  videre  Konsekvenser  afBastholms  Forslag  i hans  oven- 
nævnte  Skrift.  — Striden  sagtnede  efterhaanden,  idet  Geistligheden 
gik  ind  paa  at  være  «Folkelærere»  eller  «Religionslærere».  Dette 
drog  Regjeringen  sig  til  Nytte,  og  Presteme  blev  nu  overlæssede 
med  allehaande  verdslige  Gjøremaal.  Adskillige  Prestekald  inddroges 
som  overflødige,  især  blev  i Norge  flere  residerende  Kapellanier 
nedlagte.  I 1795  nedbrændte  Nikolaikirken  i Kjøbenhavn,  og  uagtet 
Nikolaikirkens  Sogn  var  det  folkerigeste  i Hovedstaden  og  uagtet 
der  til  denne  Kirke  knyttede  sig  store  Minder  (det  var  nemlig  den 
Kirke,  i hvilken  den  lutherske  Lære  først  blev  prædiket  i Kjøbenhavn) r 
blev  det  dog  besluttet,  at  Kirken  ikke  skulde  opbygges  igjen,  og  at 
Sognets  Medlemmer  skulde  fordeles  mellem  de  andre  Byens  Sogne. 
Klaus  Pave  Is,  som  senere  blev  Biskop  i Bergen,  var  dengang  Kapellan 
til  Nikolaikirken.  Han  anbefalede  varmt  en  Kollekt,  som  endel  af 
Sognets  Medlemmer  havde  faaet  istand  til  Kirkens  Gjenopførelse,  men 
da  der  ikke  blev  tegnet  mere  end  vel  16000  Rdl.,  faldt  Sagen  hen 
og  Sognet  opløstes.  I Helsingør  blev  endog  en  Kirke,  der  var  'bygget 
i 1792,  atter  nedlagt  allerede  i 1802.  En  naturlig  Følge  af  den 
religiøse  Ligegyldighed  var  ogsaa  Ligegyldigheden  for  Kirkebyg- 
ningerne  og  den  Vandalisme,  som  vistes  mod  Oldtidslevningeme  i dem. 

Tidens  Aand  og  Retning  viste  sig  naturligen  ogsaa  i dens 
Prædikemaade.  Ved  et  Testamente  1806  bestemte  en  Erabeds- 
mand  5 000  Rdl.  til  et  Legat,  hvis  Renter  skulde  anvendes  til  Præmier 
for  Prædikener  over  1)  den  ved  Jesu  Kristi  Lidelse  og  Død  fuldbragte 
Forsoning  som  det  eneste  Middel  til  bodfærdige  Synderes  Frelse  og 
Salighed  og  2)  en  sand  evangelisk  Kristens  Lyksalighed  endog  her  i 
Livet  fremfor  Verdens  Bøm.  Biskop  Balle  siger  i sin  Erklæring 
herom:  «Jeg  har  som  evangelisk-luthersk  Prest  ikke  kunnet  forebygge 


*)  Helveg .*  L c.  S.  26a 

en  Art  af  nedtrykkende  Vemodighed  i Sind  og  Hu  over  det  Særsyn, 
at  Udbredelse  af  Kristendommens  Grundsandheder  bliver  at  frem- 
skynde ved  Prænfier.  Maaske  har  jeg  Uret,  men  der  opvaktes  ved 
første  Kundskab  herom  en  vis  Undseelse  i min  Barm,  som  indtil 
denne  Stund  ikke  har  villet  forlade  mig».  Naar  enkelte  fromme 
Mænd  paa  denne  Maade  søgte  saa  godt,  de  kunde,  at  fremhjælpe 
den  sande  evangeliske  Forkyndelse,  kan  man  se,  af  hvad  Slags  Be- 
skaffenhed  Prædikenen  i Almindelighed  var.  Den  rationalistiske 
Prædiken  var  efter  sit  Indhold  enten  Moralprædiken  eller  Nyt- 
tighedsprædiken.  Moralprædikenen  med  «Dyd»  som  Stikord 
var,  som  den  kunde  være,  der  hvor  Tro  og  Liv  blev  adskilt,  hvor 
Troslære  og  Ethik  blev  holdt  ud  fra  hinanden,  hvor  «Klogskab»  var 
det  eneste  Princip  og  «Lyksalighed»  her  paa  Jorden  det  eneste  Maal. 
Denne  Moralprædiken  udstykkede  Pligterne  i trivielle  Pillerier,  men 
«fra  den  tørre  Lære  om  Pligterne  hævede  man  sig  ogsaa  til  verdens- 
borgerlige  eller  borgerlige  Emner»,  idet  man  anstillede  Betragtninger 
over  Familieforhold,  Samfundsforhold,  Opdragelsen,  Naturen,  som 
f.  Ex.:  Den  bedste  Kristen  er  den  bedste  Verdensborger,  Fædrelands- 
kjærlighed,  Efteraaret  som  Billede  paa  Alderdommen,  Sande  Vinter- 
glæder,  Religionslærerens  Embede  fra  dets  behagelige  og  ubehagelige 
Sider,  Hvor  vigtigt  det  er  at  avle  sunde  Bøm,  Hvor  lærerigt  og  vel- 
gjørende Mindet  om  svundne  Dage  er,  Dydens  Natur,  Haabet  (det 
jordiske  naturligvis),  Venskabet,  Advarsel  mod  Læsesygen  o.  s.  v. 
«Ofte  var  her  god  Anledning  til  rørende  Tiltale  til  de  forskjellige 
Aldre  og  Stænder,  sædvanlig  gjennem  megen  Skjønsnak  og  lutter 
Almensætninger  efter  Melodien:  Og  du,  o Yngling!  eller:  Og  I,  o 
rige»!  Om  Jesu  Navn  nævntes  til  Slutning  for  Sømmeligheds  Skyld, 
var  det  godt,  nødvendigt  var  det  ikke.  Religion  og  Kristendom 
nævntørf  med,  men  kun  som  Oplysningens  og  Dydens  Følgesvende 
(«Sædelighed,  Dyd  og  sand  Kristendom»).  Nyttighedsprædikenen 
havde  til  Hensigt  at  sprede  nyttige  Lærdomme  ud  blandt  Folket. 
Soni  Thema  for  saadanne  Prædikener  kan  nævnes:  Om  Potetesavl 

(«Potetesprædikener»),  Om  Vakcinationen,  hvorved  man  vilde  mod- 
arbeide  den  Fordom,  at  man  fik  «noget  af  den  dyriske  Gift  i sig» 
eller  f.  Ex.  paa  16de  Søndag  efter  Trinitatis  (Evangeliet  om  Op- 
vækkelsen  af  Enkens  Søn  i Nain):  Om  Nytten  af  at  lægge  Kirke- 

gaardene  udenfor  de  store  Byer,  paa  Første  Paaskedag:  Om  Nytten 
af  at  staa  tidlig  op  om  Morgenen  osv.  Dog  var  der  naturligvis 
mangen  Prest  endnu  rundt  om,  som  prædikede  Evangeliet  purt  og 
rent.  — Den  rationalistiske  Prædiken  var  hovedsagelig  af  et  belærende 
Indhold,  den  var  derhos  letfattelig  og  strengt  nøgtern.  Paa  den  anden 
Side  maatte  man,  især  ligeoverfor  det  saakaldte  dannede  Publikum, 

lægge  stor  Vegt  paa  Formens  Skjønhed.  Man  studer ede  de  gamle 
Klassikere,  Cicero  og  Demosthenes,  eller  man  søgte  at  danne  sig 
efter  franske  og  tyske  Veltalenhedsmønstre.  Bastholms  «Den  geist- 
lige Talekunst»  gjorde  megen  Lykke;  den  indførtes  i Østerrige  og 
Sverige.  Den  rationalistiske  Prædiken  fomegtede  ikke  blot  den  sande 
Tro,  men  ogsaa  den  sande  Følelse.  Og  da  Hjertets  dybere  Følelser 
ikke  kom  til  sin  Ret,  slog  det  over  til  usundt  Føleri,  til  Sentimenta- 
litet. Da  Prædikenen  udartede  saaledes,  mistede  den  ogsaa  Navn  af 
Prædiken;  ligesom  Presten  var  bleven  «Religionslærer»,  saaledes  blev 
Prædikenen  til  «aandelig  eller  religiøs  Tale».  Menigheden  blev  kaldt 
«Tilhørere»;  istedenfor  «Dyrekjøbte  Sjæle»  sagde  man  «Guds  Til- 
bedere», «Sandhedens  og  Dydens  Venner».  Disse  Forandringer  i Ud- 
trykkene  viser  en  gjennemgribende  Forandring  i Forkyndelsens  indre 
Karakter.  Blandt  Tidens  mest  anseede  Prædikanter  maa  nævnes 
Bastholm  og  Stiftsprovst  H.  G.  Clausen  i Kjøbenhavn,  hvis  Glans- 
periode dog  først  begynder  efter  Aar  1800. 

Det  siger  sig  selv,  at  i «Oplysningens  Tid»  maatte  Skole  væ- 
senet  ligge  Tiden  alvorlig  paa  Hjerte;  man  var  jo  endog  tilbøielig 
til  at  ville  sætte  Skolen  i Kirkens  Sted,  at  gjøre  Kirken  til  Skole. 
«Der  var  en  Tid»,  siger  H.  G.  Clausen , «da  Presten  troede,  at  han 
kun  kunde  gavne  ved  sin  Prædiken ; Skolevæsen  og  Katekisation  blev 
forsømt.  Nu  er  Kandidaten  nær  ved  at  tro,  at  det  er  ligegyldigt,  om 
han  som  Prest  kan  prædike  eller  ikke,  naar  han  kun  flittigen  besøger 
Skolen  og  Katekisationen.»  Man  arbeidede  nu  for  Reformer  baade 
i det  høiere  Undervisningsvæsen,  som  blev  ordnet  1809,  og  navnlig  i 
Almueskolevajsenet.  For  at  ordne  dette  sidste  nedsattes  i Mai  1789 
en  Kommission,  blandt  hvis  Medlemmer  kan  nævnes  Balle  og  Bast- 
holm. Kommissionens  Bestræbelser  gik  fornemmelig  ud  paa  at  skaffe 
dygtige  Lærere,  og  den  arbeidede  derfor  især  for  Oprettelsen  af 
Skolelærerseminarier.  Det  første  af  disse  aabnedes  1790  paa 
Blaagaard  tætved  Kjøbenhavn.  De  Mænd,  som  fik  med  Ledelsen 
heraf  at  gjøre,  var  alle  gjennemtrængte  af  Tidens  pædagogiske  Ideer, 
som  vistnok  i flere  Henseender  betegnede  fortjenstlige  Fremskridt 
(Anskuelighed,  Naturlighed),  men  som  dog  ogsaa  hvilede  paa  Rous- 
seaus  falske  Opfatning  af  Menneskenaturens  væsentlige  Godhed.  Det 
var  en  heltigjennem  rationalistisk  Aand,  som  fra  Begyndelsen  af  kom 
til  at  herske  paa  Blaagaards  Seminarium,  der  snart  blev  Mønstret 
for  alle  senere  Indretninger  af  samme  Art.  Man  hørte  ogsaa  ofte 
Klager  over  de  derfra  udgaaede  Seminaristers  Indbildskhed,  Gjen- 
stridighed  og  Mangel  paa  Kristendom. 

Den  almindeligt  brugte  Religionslærebog  var  Pontoppidans 
Forklaring  i Udtog  ved  Peder  Saxtorph  (1771),  der  døde  som 


Prædiken.  Skolevæsen.  Religionslærebog. 


475 


Sogneprest  til  Nikolaikirken  i Kjøbenhavn  1803.  Denne  Bog  kunde 
naturligvis  ikke  smage  Tiden,  og  en  af  dens  Fordringer  var  derfor  en 
ny  Lærebog.  Balle  stod  imod,  saalænge  han  kunde,  men  han  blev  reven 
med.  Allerede  om  Vaaren  1785  havde  han  til  Cancelliet  indgivet  et 
Forslag,  hvori  han  udbad  sig  Bemyndigelse  til  at  foranstalte  en  Re- 
vision  af  Fontoppidans  Forklaring,  «paa  hvilken  saa  mange  kaster 
Foragt,  der  aldrig  har  studeret  den  med  Eftertanke ; den  er  dog  vist 
ikke  blandt  Læreboger  den  sletteste.  Alligevel  behøver  Bogen  For- 
bedringer». Imidlertid  udgav  Bastkolm  endnu  samme  Aar  sin  «Re- 
ligionsbog  for  Ungdommen»,  der  allerede  i Formen  adskilte  sig 
fra  «Forklaringen»  ved  Opgivelsen  af  Spørgsmaal  og  Svar  og  det 
heles  Anordning  i en  systematisk  Udvikling  med  Opgivelse  at  Kate- 
kismens 5 Parter.  Hvad  Bogens  Tankegang  angaar,  lader  denne  sig 
angive  saaledes:  «Ligesom  Aabenbaringen  er  nødvendig  for  at 

erstatte  det  manglende  og  styrke  det  usikre  i Menneskets  fornuftige 
Gudserkjendelse,  saaledes  er  Evangeliet  nødvendigt  for  at  erstatte  det 
manglende  i Menneskets  dydige  Stræben  efter  Lovens  Opfyldelse  og 
for  at  berolige  den  altfor  ængstelige  Samvittighed;  men  ligesom  det 
dog  væsentlig  er  ved  sin  fornuftige  Tænkning,  Mennesket  kommer  til 
den  rette  Gudserkjendelse,  saaledes  er  det  ogsaa  væsentlig  paa  sin 
dydige  Stræben,  Mennesket  maa  grunde  sit  Salighedshaab.»1)  Lære- 
bogen maatte  være  kort;  thi  Børaene  skulde  jo  ogsaa  lære  mange 
andre  Ting;  de  «skulde  ikke  alene  opdrages  til  gode  Kristne,  men 
ogsaa  til  gode  Borgere.»  Den  maatte  være  folkelig;  derfor  undgik 
han  den  «Mængde  hebraiske  Ord  og  Udtryk,  som  var  komne  ind  i 
Religionsbøgerne,  f.  Ex.  Gjenfødelse,  Fornyelse,  Guds  Billede,  Om- 
vendelse, Retfærdiggjørelse» ; til  en  Begyndelse  lagde  han  disse  Ord 
ned  i Anmerkningeme.  Balle  var  ikke  tilfreds  med  Bogen,  da  han 
ønskede,  at  Pontoppidans  Forklaring  skulde  lægges  til  Grund.  Han 
udgav  derfor  1786  Luthers  Katekismus  med  Anmerkninger. 
Dog  blev  han  ikke  staaende  herved,  men  da  Bastholms  Bog  havde 
vundet  almindeligt  Bifald  og  desuden  Balle  selv  havde  overbevist  sig 
om  det  hensigtsmæssige  i Opgivelsen  af  den  kateketiske  Form  og  i 
en  mere  systematisk  Ordning,  udarbeidede  han  sin  Lærebog,  der 
først  udkom  anonymt  i 1790  under  Titelen : «Forsøg  til  en  Lærebog» 
med  den  Oplysning,  at  Bogen  «er  udarbeidet  af  én  Forfatter,  gjennem- 
seet,  prøvet  og  forbedret  af  en  anden  (Bastholm?),  men  begge  disse 
Mænd  ønsker  at  skjule  sine  Navne,  forat  man  kun  skal  fæste  Op- 
merksomheden  paa  deres  Arbeide  alene».  Efter  at  være  tilstillet 
Fakultetet  til  «yderligere  Forbedring»  udkom  den  1791  i sin  endelige 


l)  Helveg:  1.  c.  S.  240  ft. 

Form  og  befaledes  indført  i alle  Skoler.  Den  kunde  dog  ikke  vinde 
«de  oplystes»  Bifald,  og  derfor  holdt  sig  fremdeles,  især  ved  de  høiere 
Skoler,  Campes  og  Niemeyers  aldeles  rationalistiske  Lærebøger.  Lige- 
ledes  mødte  den  Modstand,  dels  i Jylland  blandt  «de  stærke  Jyder», 
dels  i Norge,  hvor  den  heller  ikke  blev  almindelig  indført.  «For  kun 
at  nævne  de  centrale  Mangler:  hverken  Treenighedslæren  eller  Læren 
om  den  Helligaands  Virkninger  er  kommen  til  sin  Ret,  Saliggjørelsens 
Orden  har  ikke  overalt  fundet  sit  præcise  Udtryk,  Læren  om  Kirken 
endelig  er  forbigaaet  med  Taushed,»  skriver  Rudelbach  om  den1); 
men  «hvilke  Mangler  end  Balles  Lærebog  kan  have  baade  i den  ene 
og  anden  Henseende,  skylder  vi  dog  ham,  at  vi  fik  en  saapas  evan- 
gelisk Lærebog,  som  vi  fik  » 

Ved  Siden  af  Kravet  paa  en  ny  Lærebog  gik  ogsaa  Kravet  paa 
en  ny  Salmebog.  De  gamle,  troskraftige  Salmer  var  ikke  længre 
smagelige;  de  befordrede  «Overtro»  og  maatte  erstattes  med  andre, 
hvori  det  «nyttige»  og  «Pligterne»  kom  til  sin  Ret  i Overensstemmelse 
med  Tidens  «oplyste»  Anskuelser;  man  fordrede  Salmer  om  Bame- 
opdragelse,  Legemets  Sundhed  o.  desl.  Rigtignok  var  det  ikke  længe, 
siden  den  dansk-norske  Kirke  havde  faaet  en  ny  Salmebog,  den  Guld- 
bergske;  men  denne-  var  allerede  for  gammeldags.  Man  var  nu 
kommen  saavidt,  at  det  om  den  blev  sagt,  at  «den  var  en 
Sammenblanding  af  gammelt  og  nyt  Nonsens,  af  svulstig,  tankeløs 
Ordkram  og  grovt  mystisk  Sværmeri,  noget  iiforbederligt  Tøi,  der 

burde  feies  ud  snarest  mulig».  Balle  søgte  ogsaa  paa  dette 

* 

Punkt  at  staa  imod  Strømmen,  men  fandt  det  dog  omsider  raadeligst 
selv  at  tage  fat  paa  Arbeidet  for  at  gjøre  Forandringen  saa  taalelig 
som  mulig.  Medens  han  1785  i sin  Bog:  «Vei  til  Hæderlighed» 

havde  udtalt:  «maatte  Almuen  paa  Landet  endnu  i lang  Tid  beholde 
sine  gamle  Salmer,  skulde  det  ikke  være  mig  ukjært;  i Henseende 
til  Indhold  vil  dog  ganske  vist  ikke  være  noget  at  erindre»,  fik  han 
fem  Aar  senere  udvirket  en  Kancelliskrivelse  af  20de  November  1790, 
hvorved  det  blev  ham  overdraget  at  foranstalte  «en  ny  Samling  af 
aandelige  Sange,  som  kunde  være  fattelige  for  Almuen  og  i Særdeleshed 
tjene  til  Brug  paa  Landet».  Han  indbød  nu  fem  af  Tidens  mest 
anseede  Smagsdommere : O . Mailing , Abrahamson,  Rahbek , Edv . 
Storm  og  H.  V.  Riber , til  at  træde  sammen  med  sig  i en  Salme- 
kommission;  af  disse  døde  Storm  1794,  Rahbek  udtraadte  1796  og 
Riber  døde  samme  Aar.  Frugten  af  disse  Mænds  Arbeide  blev  den 
evangelisk-kristelige  Salmebog,  hvoraf  der  først  udkom  to 
Prøvehefter  (1793  og  1796);  fuldfærdig  forelaa  den  1798.  I For- 


l)  Rudelbach:  Om  Psalmeliteraturen.  S.  381. 

ordene  udtrykkes  Redaktionens  Karakter  saaledes,  at  «de  Mænd,  til 
hvem  Arbeidet  er  overdraget,  har  havt  for  Øie,  dels  at  holde  sig 
nøie  til  de  Forestillinger,  som  indbefattes  i Skriften  selv,  dels  at 
stemme  det  hele  Foredrag  til  Opbyggelse,  saaat  Kjærlighed  til  Gud 
og  Kristum,  forenet  med  virksom  Broderkjærlighed  til  alle  Mennesker, 
saa  og  Lyst  til  Pligternes  Opfyldelse  saavel  i det  almindelige  Liv 
som  i særeget  Kald  og  Stand»  derved  skulde  fremkaldes.  Naar  det 
heder,  at  man  kun  vilde  bruge  de  Udtryk,  som  findes  i selve  Skriften, 
saa  er  Meningen  hermed  den,  at  Kirkelærens  Udtryk  skulde  afskaffes 
som  tilhørende  et  aflægs,  dødt  System.  Tyngdepunktet  kom  til  at 
ligge  i Moralen,  i Pligternes  Opfyldelse.  Den  gamle,  rige  Salmeskat 
blev  kun  meget  sparsomt  benyttet,  og  de  gamle  Salmer,  som  blev 
optaget  i Bogen,  blev  aldeles  forhutlede.  Man  maa  derfor  sige,  at 
der  ved  denne  Salmebog  skede  et  fuldstændigt  Brud  med  Fortiden 
og  det  fra  Fædrene  overleverede.  Balle  selv  skal  ikke  have  deltaget 
i Omarbeidelsen  af  de  gamle  Salmer;  men  hvor  megen  eller  hvor 
liden  Del  han  end  kan  have  havt  i Salmebogens  Redaktion,  saa  var 
det  dog  i hans  Navn,  den  blev  udgivet.  Salmebogens  dogmatiske 
Karakter  stemmede  omtrent  med  den  af  Balle  udgivne  Lærebog. 
Da  Kommissionen  traadte  sammen,  udstedtes  en  Opfordring  om  at 
sende  Bidrag  til  den  nye  Salmesamling,  og  i denne  Opfordring  hen- 
vistes  til  den  just  udkomne  Lærebog,  der  kunde  tjene  til  Veiledning 
i Henseende  til  de  Emner,  man  ønskede  behandlet.  Der  kom  en 
Mængde  Bidrag  ind,  forfattede  efter  det  opgivne  Program.  Men  om 
der  saaledes  er  et  umiskjendeligt  Slægtskab  mellem  Lærebogen  og 
Salmebogen,  kan  det  dog  ikke  negtes,  at  denne  gjør  endnu  større 
Indrømmelser  til  den  herskende  Aandsretning  end  hin.  Det  er  den 
lige  til  Rationalisme  afsvækkede  Supranaturalisme  og  ikke  saa  meget 
den  krasse  Rationalisme,  som  giver  den  evangelisk-kristelige  Salmebog 
sit  Præg.  Dette  kan  dog  naturligvis  være  forskjelligt  i de  forskjellige 
Salmer.  For  det  meste  omtales  Kristus  som  en  Dydslærer,  hvis 
Exempel  skal  efterfølges;  om  hans  Sonoffer  er  der  meget  lidet  Tale. 
Der  tales  mest  om  Sjælens  Udødelighed,  men  ogsaa  hist  og  her  om 
Støvets  Forklarelse.  Djævelen  og  Dommen  nævnes  slet  ikke.  Hoved- 
opgaven  var  at  levere  Salmer  i et  fatteligt,  jevnt,  hverdagsligt  Sprog. 
Al  Poesi  forsvandt,  og  det  hele  blev  rimet  Prosa1). 


s)  Som  Exempel  kan  nævnes  den  Forandring,  som  blev  foretaget  med  Brorsons 
Vers:  <Gik  alle  Konger  frem  paa  Rad  1 deres  Mage  og  Vælde,  De  mægted  ei 
det  mindste  Blad  At  sætte  paa  en  Nælde».  Det  kom  til  at  lyde:  «Og  kom 
end  alle  Kongerne  I deres  Pragt  og  Vælde,  Ei  mindste  Straa  frembragte  de,  Et 
Vink  dem  selv  kan  fælde».  Rahbek  skal  her  have  kjæmpet  for  at  beholde 
Brorsons  Text  uforandret,  men  forgjæves. 

Salmebogen  blev  forskjellig  bedømt.  I en  Anmeldelse  heder 
det:  «Den  orthodoxe  Bibel  ven  vil  i Salmebogen  finde  sin  Religion 
aldeles  uforvansket,  lad  være  den  mere  end  forhen  er  afklædt  det 
kolde  Systemsprog»1).  Den  er  «populær»,  taler  «i  en  værdig  Tone», 
indeholder  «sand,  fornuftig  Religionslære  og  Moral»,  men  meget  naivt 
tilføies,  at  den  dog  synes  at  savne  «en  fjerde  Egenskab:  Liv,  Kraft 
og  Følelse,  og  dette  savner  man  nødig».  Nogle  fandt  den  altfor 
mat  og  udvandet,  andre  altfor  orthodox.  Blandt  de  første  kan 
nævnes  Thode , som  skriver  i Iris:  «De  ældre  Salmer  var  vistnok 
mindre  korrekte,  men  dog  kraftfulde  og  høitidelige;  de  nye  har  en 
vis  mekanisk  Regelrethed,  men  er  matte  og  kolde,  tit  kun  god  og 
jevn  Prosa,  metrisk  tilklippet».  Jakob  Baden,  der  anmeldte  første 
Prøvehefte  i sin  U ni versitetsj ournal,  roser  vistnok  den  Omsorg,  som 
var  vist  for  Forstandens  Oplysning,  men  tilføier  saa:  «Maatte  kun 
lige  saa  godt  være  sørget  for  Andagten  I Maatte  man  kun  ikke  altfor 
ofte  savne  denne  Aandrighed  og  Salvelse,  som  opløfter  Sjælen 
fra  det  jordiske  I Maatte  kun  det  Lys,  som  er  tændt  for  Forstanden, 
tillige  hede  Hjertet  I»  Medens  en  Recensent  i Minerva  angaaende 
Bearbeidelsen  af  Luthers:  «Vor  Gud  han  er  saa  fast  en  Borg»  anker 
over,  at  om  end  Djævelens  Navn  ikke  blev  nævnt,  kunde  dog  alle 
skjønne,  at  det  var  ham,  der  tåltes  om,  siger  derimod  Jakob  Baden 
med  Rette:  «Luthers  Aand  er  ganske  uddampet  og  næsten  intet 
Spor  tilovers  af  den  vældige  Fart,  hvormed  han  stormer  løs  paa  den 
hele  Djævlehær.  Det  lader,  som  om  Kommissionen  har  været  for- 
legen med  den  onde  Aand,  den  Luther  ikke  har  været  bange  for  at 
slaa  med  knyttet  Næve».  Recensenten  i Minerva  fandt  vistnok,  at 
der  «i  enhver  Sang  findes  kristelige  Tanker  og  Følelser,  næsten 
rensede  for  de  krasse  Begreber,  hvormed  Overtroen  vanheldede  Jesu 
blide,  simple  Lære»,  men  han  fandt  dog  ogsaa  adskillige  uheldige 
Udtryk  som  «Cherubim»,  «Jehova»,  «Zebaoth»  «Guds  Vrede»  o.  s.  v. 
Om  Te  deutn , «O,  store  Gud  vi  love  dig»  spørger  han:  «Er  den  vel 
en  Omarbeidelse  værd?  den  er  saa  yderlig  uinteressant».  Og  Salmen: 
«Vi  tro»  — en  formelig  Trosbekjendelse  — kan*  den  indgive  gode 
Følelser  og  Forsætter?  og  vers  2?  kan  alle  istemme  det?  skal  en 
Salmebog  tvinge  enhver,  der  ikke  hylder  Trinitetslæren,  til  at 
hykle?  o.  s.  v.  Der  ankedes  ogsaa  over,  at  altfor  mange  moralske 
Materier  enten  var  aldeles  forbigaaede  eller  kun  løseligt  berørte, 
saaat  Presten  var  i Forlegenhed  for  passende  Salmer,  naar  han  vilde 

‘)  Herpaa  kan  Forandringen  i Omkvædet  af  Salmen:  «Hvo  ved,  hvor  nær  mig  er 
min  Ende»  afgive  Exempel.  Istedenfor:  <0  Gud,  gjør  dog  for  Kristi  Blod 
Min  sidste  Afskedstime  god!»  heder  det:  cGiv  mig,  o Gud,  ved  Jesu  Tro  I 
Afskedstimen  Trøst  og  Ro!» 

handle  om  Opdragelse,  Omsorg  for  Legemet,  de  menneskelige  Evners 
Anvendelse,  Venskab,  Mod  i Fare  o.  s.  v.  — I Menighederne,  som 
endnu  holdt  fast  ved  sine  gamle  Salmer,  mødte  Salmebogens  Indførelse 
mange  Vanskeligheder  og  ofte  en  bestemt  Modstand.  Dette  var  især 
Tilfældet  i Jylland  blandt  de  «stærke  Jyder»  og  i Norge.  I Byeme 
blev  den  vel  indført,  men  paa  Landet  beholdt  man  i Almindelighed 
sine  gamle  Salmebøger.  I Bergens  Stift  blev  den  slet  ikke  indført 
nogensteds.  Biskop  Johan  Nordal  Brun  var  vel  her  Aarsagen ; han 
havde  for  meget  Tro  og  Poesi  til  at  kunne  arbeide  for  dens  An 
tagelse1). 

Rationalismen  kunde  heller  ikke  komme  tilrette  med  de  nedarvede 
liturgiske  Former.  Der  havde  nu  ogsaa  inden  den  dansk-norske 
Kirke  allerede  oftere  været  Tale  om  Ønskeligheden  af  enkelte  For- 
andringer i den  bestaaende  Liturgi,  og  enkelte  saadanne  var  ogsaa 
foretagne.  Men  hvad  man  nu  krævede,  var  egentlig  en  gjennem- 
gribende  Revision  og  Forandring  af  det  hele  Ritual,  dels  fordi  man 
ikke  længre  delte  den  i Ritualet  udtalte  Tro,  dels  fordi  man  ved  en 
tidsmæssig  Forandring  haabede  at  kunne  drage  «de  oplyste»  tilbage 
igjen  til  de  nu  tomme  Kirker.  I 1785  udgav  Bastholm  sit  «Forsøg 
til  en  forbedret  Plan  i den  udvortes  Gudstjeneste».  Han 
syntes,  at  Gudstjenesten  var  for  lang  og  ensformig,  den  maatte  gjøres 
«kort,  interessant  og  opmuntrende »,  saaat  den  kunde  holde  Opmerk- 
somheden  og  Interessen  vedlige;  han  vilde  derfor  give  Gudstjenesten 
en  vis  dramatisk  Karakter  og  Effekt.  Under  Bønneme  skulde  man 
knæle  ned,  og  paa  Prestens  Tiltale  skulde  Menigheden  hyppig  svare. 
Messen  var  forkjert  og  smagløs  og  burde  derfor  afskaffes.  Fadervor 
blev  man  kjed  af;  dets  Brug  burde  indskrænkes,  og  hvor  det  brugtes, 
omskrives.  Trosartikleme  burde  ogsaa  omskrives,  ligesaa  Velsignelsen; 
den  var  altfor  «hebraiserende».  Perikoperne  burde  forandres,  saaledes 
at  man  fik  istand  en  Evangelieharmoni,  som  sammen  med  Apost- 
lemes  Gjerninger  kunde  inddeles  i Afsnit  til  hver  Søndag;  kun  de 
store  Høitidsdage  skulde  have  særegne,  til  Dagens  Betydning  svarende 
Texter.  Salmer  af  dogmatisk  og  historisk  Indhold  skulde  afskaffes, 
ligesaa  Bedesalmer,  da  saadanne  var  unaturlige:  «mon  et  Barn  nogen- 
sinde  kommer  syngende  til  sin  Fader,  naar  det  vil  anmode  ham  om 
en  Velgjerning?»  Forsagelsen  ved  Daaben  skulde  afløses  med:  «Vil 
du  være  en  Borger  i Jesu  Rige,  saa  skal  du  arbeide  paa  at  træde  i 
Jesu  Fodspor  osv.»,  og  dette  skulde  stilles  bagefter  Trosbekjendelsens 


l)  I 1855  V3‘T  der  i Norge  342  Sogne  med  427,000  Indb.,  som  havde  Kingos 
Salmebog,  260  Sogne  med  492,000  Indb.,  som  havde  Guldbergs,  og  260  Sogne 
med  470,000  Indb..  som  brugte  den  evangelisk-kristelige. 

Spørgsmaal.  Skriftemaalet  skulde  afløses  af  nogle  Spørgsmaal  om 
Fortrydelse  over  begangne  Synder  og  om  gode  Forsætter.  Nadver- 
liturgien  maatte  omredigeres,  da  den  var  «en  utidig  Polemik  mod 
Kalvinisterne».  Men  hvad  der  fremfor  alt  fremtræder  som  det  merke- 
ligste og  tillige  er  karakteristisk  for  Bastholms  Opfattelse  af  Lov  og 
Evangelium  og  af  den  hele  Kristendom  som  en  ny  moralsk  Lov,  er 
Forslaget  om,  at  ved  hver  Gudstjeneste  skulde  de  ti  Bud  oplæses  og 
Presten  saa  efter  5 Mos.  27,  26  tilføie:  «Forbandet  være  hver  den, 

som  ikke  holder  Ordene  i denne  Lov  at  gjøre  derefter»,  og  Menig- 
heden  svare  hertil:  «Amen».  Det  var  ogsaa  dette  Punkt,  som  frem- 
kaldte  den  alvorligste  Indsigelse,  ja  vakte  Forargelse.  «Saadan  For- 
bandelse,  om  den  blev  indført,  gjorde  mig  til  Separatist;  thi  Kirke- 
tj enesten  bivaanede  jeg  aldrig  mere»,  skriver  Guldberg  til  Balle. 

Bastholms  Skrift  vakte  en  overordentlig  Opsigt,  ikke  mindst  fordi 
en  kongelig  Konfessionarius  for  Almenhedens  Øine  vovede  at  udtale 
Ønsket  om  en  Forandring  i hele  den  bestaaende  gudstjenstlige  Ord- 
ning, hvortil  han  ved  Lov  og  Embedsed  var  bunden.  Noget  saadant 
var  aldrig  før  skeet,  og  den  Formodning  kunde  ligge  nær,  at  han 
håndlede  «efter  høiere  Indsky deise. » Forslaget  hilsedes  med  Begeist- 
ring i kjøbenhavnske  Flyveskrifter  og  Dagblade,  og  Bastholm  hyldedes 
som  den  oplyste  Religionslærer,  der  havde  hævet  sig  over  gamle  For- 
domme  x).  I den  saakaldte  liturgiske  Feide,  som  nu  begyndte,  op- 
traadte  først  0 . Fabricius , Sogneprest  ved  Vor  Frelsers  Kirke  paa 
Kristianshavn,  med:  «En  erfaren  geistlig  Mands  Tanker  om  Konf. 

Bastholms  liturgiske  Forsøg»,  udgivet  med  et  Tillæg  af  J.  W.  Bentzen , 
res.  Kap.  ved  Frue  Kirke,  men  den  betydeligste  Modstander  reiste 
sig  i Balle  selv.  I 1785  skrev  han  paa  en  Visitats  sin:  «Vei  til 
Hæderlighed  for  Geistlige»,  tre  Ordinationstaler,  som  han  led- 
sagede  med  en  Indledning,  hvori  han  gjennemgik  og  kritiserede 
Bastholms  Forslag.  Han  følte  sig  saa  meget  mere  opfordret  til  at 
optræde,  som  man  offentlig  havde  betegnet  ham  som  enig  med  Bast- 
holm, fordi  han  tidligere  havde  udtalt  sig  om  Ønskeligheden  af  enkelte 
Forandringer,  navnlig  med  Hensyn  til  Textrækkerne  og  en  Revision 
af.de  forordnede  Bønner.  Han  maatte  derfor  ogsaa  nu,  da  han  skarpt 
gjennemgik  hele  Bastholms  Forslag  uden  at  nævne  hans  Navn,  døie 
bitre  Angreb  og  haarde  Beskyldninger  i de  kjøbenhavnske  Blade  og 
i Flyveskrifter,  medens  han  paa  den  anden  Side  fra  Embedsbrødre 

baade  i Danmark  og  Norge  (f.  Ex.  Biskop  L . Hagerup  i Kristians- 

• 

sand)  modtog  Bevidnelse  af  deres  Tak.  Ogsaa  Johan  Nor  dal  Brun, 
som  dengang  var  Sogneprest  til  Korskirken  i Bergen,  optraadte  som 


l)  Helveg : 1.  c.  S.  231. 

Bastholms  Modstander  i sit  Skrift:  «Vore  gamle  Kirkeskikke 
forsvarede  mod  Hr.  Konfessionarius  og  Doctor  Bastholm», 
men  høstede  kun  et  haardt  Angreb  i Kjøbenhavns  literære  Organ 
«Lærde  Efterretninger»,  der  endte  med  det  Ønske,  at  « Oplysningens 
Sol,  hvis  Morgenrøde  allerede  havde  hilset  Danmarks  Sletter,  ogsaa 
engaiig  maatte  beskinne  Norges  Fjelde». 

Bastholms  Forslag  og  «den  liturgiske  Feide»  førte  nu  ikke  til 
noget  Resultat,  men  Kravet  vedblev  om  Forandring,  særlig  hvad 
Textrækken,  Skriftemaalet,  Daabsformularen  og  de  forordnede  Bønner 
angik.  I Slesvig  og  Holsten  derimod  gik  man  videre.  I 1792 
var  den  som  lærd  Orientalist  bekj  endte  Adler  ble  ven  Generalsuper- 
intendent  i Slesvig/  Ved  den  Tid  var  ogsaa  Rationalismen  bleven 
herskende  ved  Universitetet  i Kiel  (Eckermann) , og  gjennem  den  her 
uddannede  yngre  Geistlighed  var  Jordbunden  vel  forberedt.  Adler 
udarbeidede  1796  en  ny  Agende  eller  Liturgi  (Ritual  og  Alterbog), 
der  var  bygget  paa  de  samme  Tanker  som  Bastholms  Forslag:  nye 
Perikoper,  Afskaffelse  af  Messen,  Brugen  af  Fadervor  indskrænket  og 
-dette  omskrevet,  Velsignelsen  ligesaa  omskrevet,  Daabs-  og  Nadver- 
liturgien  forvansket  o.  s.  v.  Den  Adlerske  Agende  var  affattet  i et 
billedrigt  Sprog  med  en  vis  theatralsk  Effekt.  Ved  kongeligt  Reskript 
af  1797  blev  det  paabudt  Presterne  at  indføre  den  stiltiende;  kunde 
det  ikke  ske  fuldstændig  paa  én  Gang,  saa  stykkevis  og  efterhaanden; 
Menigheden  skulde  have  Ret  til  at  forlange  de  gamle  Formularer, 
men  fremsattes  ikke  udtrykkeligt  Forlangende  herom,  skulde  Presten 
uden  videre  bruge  de  nye.  Senere  blev  de  nye  Texter  paabudte  til 
almindeligt  Brug  fra  Nytaarsdagen  1798.  Men  nu  reiste  Modstanden 
sig  inden  Menighedeme,  og  paa  mange  Steder  kom  det  til  Urolig- 
heder.  Naar  Presten  læste  op  den  nye  Text,  raabte  man  til  ham: 
hold  op  I eller  man  gik  ud  af  Kirken.  Hvor  Presten  gik  paa  Prædike- 
stolen,  uden  at  Credo  (Trossalmen)  var  sunget  eller  Fadervor  læst, 
hændte  det,  at  en  af  Menigheden  reiste  sig  og  istemte  Sangen  og 
læste  Fadervor.  Regjeringen  saa  sig  1798  nødt  til  at  tillade  Brugen 
af  de  gamle  Formularer  og  de  gamle  Texter,  altsaa  ogsaa  Fadervor 
og  Velsignelsen  i den  gamle  Form.  Hermed  var  altsaa  den  nye 
Agende  egentlig  opgivet,  idet  den  for  Fremtiden  ikke  var  befalet, 
men  kun  tilladt.  I Kjøbstæderne  holdt  man  dog  ved  den,  og  ogsaa 
paa  Landet  søgte  de  rationalistiske  Prester  her  og  der  tilnærmelsesvis 
at  efterligne  den.  Klaus  Harms9s  Theses  1817  angreb  direkte  den 
Adlerske  Agende. 

I det  egentlige  Danmark  og  i Norge  var  altsaa  det  gamle  Ritual 
bleven  staaende,  medens  Kravet  paa  Forandringer  vedligeholdt  sig. 
Henrik  Ussing  (res.  Kap.  i Ringsted,  senere  Sogneprest  til  Lyngby, 

suspenderet  1809)  havde  i 1786 — 88  udgivet  et  betydningsfuldt  Verk: 
«Kirkeforfatningen  i de  danske  Stater»  i fire  Dele.  I dette 
Verk  havde  han  fremsat  flere  Ændringsforslag,  der  baade  var  «lempe- 
ligere end  Bastholms  og  derhos  udførligere  og  grundigere  motiverede. 
De  forfeilede  derfor  heller  ikke  sin  Hensigt , og  Bogen  bidrog  ikke 
lidet  til  at  holde  de  reformatoriske  Bestræbelser  i Live»1).  Presteme 
tillod  sig  ogsaa  egenmægtigen  at  sætte  sig  ud  over  Ritualets  Bydende. 
Det  omtales  i den  paafølgende  rationalistiske  Tid  som  noget  ganske 
almindeligt  og  velbekjendt , at  mange  Prester  vilkaarligen  tillod  sig 
Forandringer  saavel  i Formulareme  ved  Daab,  Nadvere  og  Vielse  som 
i de  befalede  Bønner  til  Søn-  og  Festdage.  Ligesaa  meget  for  at 
gjøre  Ende  paa  denne  Vilkaarlighed  som  for  igjen  at  trække  Folk 
til  de  tomme  Kirker,  som  man  haabede,,  vedblev  man  stadig  at  tale 
om  Nødvendigheden  af  et  forandret  Ritual.  I 1806  fremkom  Forslag 
til  et  saadant  fra  Biskopen  over  Lolland  og  Falster,  P.  O.  Boisen. 
Regjeringen  gik  ogsaa  ind  paa  at  sende  det  om  til  Geistlighedens 
Betænkning  og  nedsatte  en  Kommission  til  at  drøfte  Forslaget  og  de 
indkomne  Betænkninger.  Boisens  Forslag  vandt  ikke  Bifald,  selv  ikke 
hos  dem,  der  delte  hans  Grundbetragtning,  og  det  ledede  derfor  heller 
ikke  til  noget;  men  det  bliver  dog  merkeligt  derved,  at  ved  denne 
Leilighed  viste  sig  for  første  Gang  paa  den  theologiske  Kampplads 
de  to  Mænd,  til  hvis  Navne  Danmarks  Kirkehistorie  i den  følgende 
Tid  fortrinsvis  knyttede  sig,  J.  P.  Mynster,  dengang  Prest  til  Spjelle- 
rup  paa  Sjælland,  og  N.  F.  S . Grundtvig . Disse  Navne  viser,  at  vi 
staar  ved  Frembrudet  af  en  ny  Tid  for  Kirke  og  Kristendom.  Det 
nu  indtrædende  religiøse  Omslag  hænger  sammen  med  det  Omslag, 
som  spores  paa  alle  Aandslivets  Omraader,  og  det  ikke  alene  i Norden, 
men  over  det  hele  Europa.  Rationalismens  Magt  er  paa  Vei  til  at 
brydes.  Den  tørre  Forstandighed,  der  havde  fornegtet  alt,  hvad  der 
havde  et  høiere  Indhold,  og  som  havde  kastet  alt  det  guddommelige 
og  mysteriøse  i Kristendommen  overbord,  kunde  ikke  længere  tilfreds- 
stille Aanderne.  I Danmark  fremkaldte  Krigsbegivenhedeme  i Be- 
gyndelsen  af  Aarhundredet  en  levende  og  stærk  Nationalfølelse  og 
fyldte  Sindene  med  en  ædel  Begeistring,  og  den  nye  literære  Retning 
(Ste ff  ens,  Oehlenschldger ),  der  var  Bærer  for  en  rigere  Livsopfatning 
og  skabte  dybere  Forstaaelse,  undergrov  den  gamle  rationalistiske 
Livsanskuelse.  Hertil  kom,  at  den  gamle  Forbindelse  mellem  Dan- 
mark og  Norge  begyndte  at  løsne  under  Krigen,  Norge  fik  sit  eget 
Universitet,  og  i 1814  blev  de  to  Lande  fuldstændig  adskilte.  At  et 
Omslag  foregik,  og  at  den  gamle  Tid  gik  i Graven,  viste  sig  ogsaa 

deri,  at  den  gamle  Tids  Koryfæer  trak  sig  tilbage  fra  Skuepladsen. 
Bastholmy  som  efter  en  Nervefeber  led  af  Svimmelhed,  især  paa 
Prædikestolen,  tog  sin  Afsked  1800  og  afsluttede  hermed  sin  kirkelige 
Virksomhed,  skjønt  han  fremdeles  vedblev  sin  literære;  han  levede 
senere  i Slagelse  og  i Kjøbenhavn,  hvor  han  døde  1819.  Balle  blev 
derimod  staaende  i Embedet  lige  til  1808,  ja  lod  sig  endog  ved  Bast- 
holms Afsked  udnævne  til  kgl.  Konfessionarius.  Han  viste  en  ivrig 
Deltagelse  i de  politiske  Begivenheder,  som  angik  Fædrelandet.  Før 
Slaget  paa  Kjøbenhavns  Rhed  1801  udstedte  han  en  «Opfordring  til 
Medborgere  ved  Krigens  Trusel»,  hvori  det  heder:  «Hvorfor  blev 
det  ikke  min  Lod,  som  det  fra  Ungdommen  af  var  mit  Ønske,  at 
bære  den  blaa  Kjole  istedenfor  den  sorte;  jeg  skulde  saa  gladeligen 
være  med  at  hilse  Fienden  med  dansk  Torden  og  lære  ham  at  brase 
op  for  retskaffen  Kjærlighed  til  Fødeland.  Men  dersom  I skjøttede 
om  at  have  en  Sanger  med,  der  i Kampens  Hede  kvæder  Liv  og 
Varme  i Hjerterne  — jeg  synger  godt,  om  jeg  selv  skal  sige  det,  og 
jeg  skulde  synge  af  Hjertets  hele  Fylde,  med  inderligst  Tro  paa  Gud, 
midt  under  Brag  og  Drøn,  midt  i Luerne,  som  kunde  det  være  i 
Herrens  Tempel».  Under  Bombardementet  paa  Kjøbenhavn  1807 
saa  man  den  gamle  Biskop  gaa  om  paa  Volden,  opmuntrende  Borgerne 
og  Krigsfolket.  Men  i det  følgende  Aar  nedlagde  han  sin  Bispestav. 
«Svækket  omsider»,  skrev  han,  «ikke  blot  ved  overspændt  Arbeide, 
men  af  mangefold  tilstødende  Kummer,  fandt  jeg  mig  uskikket  til  at 
bestride  mit  Kald  med  tilbørlig  Nidkjærhed,  og  efterdi  at  Mand  er  til 
for  Embedet  og  ikke  Embedet  for  Mand,  befalede  ufravigelig  Ret- 
skaffenhed  at  ansøge  om  Entledigelse»;  han  vedblev  dog  efter  Kongens 
Ønske  at  staa  som  Konfessionarius.  Han  døde  1816  efter  en  velsignet 
Alderdoms  Hvile,  i hvilken  han  fra  Konge,  Geistlighed  og  Borgerskab 
modtog  mange  Beviser  paa  Agtelse  og  Hengivenhed,  og  det  blev 
givet  ham  i disse  Aar  at  være  Vidne  til  de  mange  Tidemes  Tegn, 
som  varslede  en  bedre  Tid  med  rigere  Trosliv. 


§ 2. 

Den  svenske  Kirke  i «Opiysningens»  Tid.  c.  1750 — 1809. 

Ogsaa  i Sverige  vandt  den  saakaldte  «Oplysning»  Indpas,  omend 
ikke  i den  Udstrækning  som  i Danmark.  Det  er  Gustav  IIPs  Re- 
gjering (1771 — 1792),  som  her  især  bliver  af  Vigtighed.  Gustavs 
Moder  Louis e Ulrikke  var  en  Søster  af  Frederik  II  af  Preussen  og 
ligesom  denne  en  Ynder  af  den  franske  Filosofi.  Ogsaa  Gustav  var 
stærkt  paavirket  af  de  franske  Filosofers  Fritænkeri.  Aandrig,  talent- 

3«# 


484 


cOplysningens»  Tid. 


fuld,  elskværdig  i Omgang  og  ialfald  i Begyndelsen  yndet  af  sit  Folk 
udøvede  han  en  stor  Indflydelse  paa  sine  Omgivelser.  Hoffet  fulgte 
Kongens  Exempel,  og  herfra  udbredte  sig  Ligegyldighed  eller  Foragt 
for  Religionen  og  Usædelighed  i videre  Kredse , især  blandt  de  høiere 
Stænder  og  i de  større  Byer.  Til  samme  Tid  gjorde  Gustav  sit  til 
at  undergrave  Moraliteten  blandt  de  lavere  Klasser,  idet  han  gjorde 
Brændevinsbrændingen  til  et  Regale  og  oprettede  Brænderier  og  Krær 
overalt  i Riget  for  at  skaffe  Penge  til  at  tilfredsstille  sin  Ødselhed  og 
Pragtsyge.  Af  samme  Grund  blev  ogsaa  de  regale  Presteembeder 
solgte,  navnlig  ved  Kongens  Yndling  Statssekretær  Schroderheim. 
Stærke  Protester  herimod  reiste  sig;  de  fremkomne  Klager  over  de 
skrigende  Misbrug  og  overhovedet  over  den  Maade,  hvorpaa  Kirkens 
Anliggender  vanskjøttedes,  foranledigede  1790  Nedsættelsen  af  et  Slags 
øverste  Konsistorium,  en  Ekklesiastikexpedition  (under  Biskopen  i 
Wexiø  Wallqvist  som  Chef)  til  at  forberede  og  forelægge  for  Kongen 
de  kirkelige  Sager.  Man  fandt  sig  meget  tilfreds  med  denne  Ordning, 
men  da  Gustav  døde,  opløste  Formynderregjeringen  under  Gustav  IV 
Adolfs  Mindreaarighed  hele  Institutionen  (1793),  og  de  gamle  Misbrug 
begyndte  igjen  at  øves. 

«Oplysningen»  begyndte  efterhaanden  at  trænge  mere  og  mere 
ind.  Hvor  snart  Omslaget  kan  ske,  kan  sees  deraf,  at  medens  endnu 
i 1763  Michaelis’s  Kompendium  var  bleven  forbudt  i Riget,  fik  han 
af  Gustav  III  som  en  Æresopreisning  Nordstjerneordenen,  en  i den 
Tid  meget  stor  Ære.  I 1771  blev  Selskabet  pro  fide  et  christia - 
nistno  stiftet  til  Fremme  af  Kristendommens  Udbredelse  (Ny -Sverige 
i Amerika)  og  til  Væm  om  Rettroenheden,  især  ligeoverfor  Sveden- 
borgianismen.  Men  snart  blev  ogsaa  Geistligheden  smittet  af  den 
indtrængende  Rationalisme.  Dog  var  det  ikke  saa  meget  den  egent- 
lige, krasse  Rationalisme,  som  en  mere  eller  mindre  afsvækket  Supra- 
naturalisme,  der  fik  Indpas  i Sverige.  Som  Repræsentant  for  Prædi- 
kanter  af  den  nyere  Retning  kan  nævnes  Magnus  Lehnberg , 
Prest  i Stockholm,  senere  Biskop  i Linkjøping  (f  1808),  «Sveriges 
første  geistlige  Taler»;  hans  Prædikener  var  ganske  i Tidens 
Smag:  Moral  i et  pathetisk-sentimentalt  Sprog.  Af  troende  Theo- 
loger  kan  nævnes  Johan  Møller,  død  som  Biskop  i Wisby  1805; 
han  stillede  sig  i Kamp  mod  Fritænkerne,  bl.  a.  ved  sit  Skrift 
«Sammandrag  af  de  fomåmsta  bevis  till  christna  religionens  sanning 
och  forsvar  mot  fritånkare»,  fremdeles  Folkeprædikanterne  Per  Tolles - 
son , en  Discipel  af  Murbeck,  strengt  lovmæssig,  (f  1821  som  Sogne- 
prest), Lars  Linderoth  (f  181 1 som  Sogneprest  ved  Gøteborg)  og 
L.  A.  Retzius  (t  1818  som  Sogneprest  ved  Gøteborg);  de  to  sidste 
udgav  Postiller,  der  ogsaa  hos  os  har  vundet  en  stor  Udbredelse. 


Gustav  III  i Sverige. 

Omtrent  samtidig  med  den  dansk -norske  Kirke  fik  den  svenske 
Kirke  sine  Fester  reduceret.  Allerede  før  « Oplysningens » Tid 
havde  man  tænkt  paa  en  Festreduktion,  Sverige  havde  ogsaa 
beholdt  flere  Fester  fra  den  katholske  Tid  end  Danmark-Norge  f.  Ex. 
de  saakaldte  Aposteldage.  I 1741  fattedes  en  Beslutning  i denne  Ret- 
ning. Flere  Helligdage  afskafledes,  saaledes  at  ingen  Prædiken  skulde 
holdes,  og  «hver  og  en  kunde  drive  sin  lovlige  Næring,  Haandverk 
og  Haandtering» ; derimod  skulde  paa  Landet  en  Del  af  Formiddagen 
anvendes  til  Katekisationer.  Men  da  det  snart  viste  sig,  at  det  ringere 
Antal  Helligdage  ikke  holdtes  bedre  end  det  større,  og  at  faa  indfandt 
sig  til  Katekisationeme,  naar  der  ingen  Prædiken  var,  blev  Forord- 
ningen af  1741  ophævet  to  Aar  efter.  I 1772  foretoges  nu  enFest- 
reduktion,  hvorved  Tredie-  og  Fjerdedagene  i de  tre  store 
Høitider,  Mariæ  Besegelsesdag , Skj ærthorsdag , Aposteldagene  og 
Gangdagene l)  ganske  afskafledes,  medens  Kyndelsmesse  (2.  Febr.), 
Mikkelsdag  og  Allehelgensdag  henlagdes  til  nærmest  paafølgende 
Søndage.  Derimod  beholdt  man  de  fire  Bededage,  som  i 1807  for- 
lagdes  til  nærmeste  Søndage,  en  i hver  Aarstid. 

Den  liturgiske  Haandbog  ( Ritualet , Kyrkohandboken)  i sin  da- 
værende Form  skrev  sig  fra  Karl  XFs  Tid  (1693).  Nu  var  det 
Kongen  selv,  Gustav  III , som  bragte  Nødvendigheden  af  dens  Revi- 
sion  paa  Bane  paa  Rigsdagen  i Stockholm  1789,  og  Presteskabet  gik 
ind  herpaa,  men  raadede  alene  til  en  forsigtig  og  betænksom  Frem- 
gangsmaade.  Konsistorieme  blev  opfordrede  til  at  indkomme  med 
Forslag,  og  de  indkomne  Forslag  blev  oversendte  Erkebiskop  Uno 
af  Troil  til  nærmere  Drøftelse  for  at  forelægges  Presteskabet , naar 
det  ved  Jubelfesten  1793  samledes  i Upsala.  En  saakaldt  Ekklesiastik- 
komité  blev  demæst  nedsat  til  at  behandle  denne  og  andre  kirkelige 
Sager.  Dens  Forslag  til  en  ny  Kirkehaandbog  tryktes  1799  og  blev 
af  Rigsdagen  1809  antaget  med  enkelte  Forandringer  og  derpaa  1811 
paabudt  til  almindelig  Brug.  Dette  er  den  nu  gjældende  Kirkehaand- 
bog. Den  mødte  Modstand  især  fra  * Laserne s » Side,  som  lige  indtil 
den  sidste  Tid  har  været  skarpt  imod  den.  Det  erkjendes  nu  ogsaa 
almindelig,  at  den  bærer  Spor  af  Tidens  rationaliserende  Standpunkt. 
I Daabsritualet  blev  ikke  blot  Exorcismen,  men  ogsaa  For- 
sagelsen og  Korsbetegnelsen  udeladt;  efter  Trosbekjendel- 
sen  omtales  Pligteme  (Kjærlighed  til  Gud  og  Næsten),  og  derpaa 
spørges:  «Barn,  vil  du  til  denne  Tro  vorde  døbt  og  gjennem  Daaben 
til  disse  hellige  Pligter  forbindes?»  Absolutionen  meddeltes  i 


*)  Paa  « Gangdagene »,  som  stammede  fra  den  katholske  Tid,  gik  man  rundt  Ager  og 
Eng,  afsyngende  Litaniet  for  at  afvende  Misvæxt  og  Uaar. 

betinget  Form:  «Er  denne  Eders  Syndsbekjendelse  oprigtig,  Eders 
Bedring  alvorlig,  Eders  Tro  retskaffen,  saa  forsikrer  jeg  Eder»  o.  s.  v. 
«Med  dristig  Haand  greb  man  ind  i det  overleverede , og,  uden  at 
agte  paa  den  liturgiske  Tradition,  gjorde  man  vilkaarligen , for  det 
meste  efter  den  herskende  rationaliserende , sentimentale  Smag,  For- 
andringer, som  var  ubeføiede,  Omflyttelser,  som  var  upassende,  og 
Tillæg,  som  var  vandige»  (Knøs).  Konfirmationen  blev  først  ved 
den  nye  Kirkehaandbog  af  1809  lov  befalet  og  dens  Ritus  bestemt, 
men  den  var  dog  allerede  i Løbet  af  foregaaende  Aarhundrede  bleven 
almindelig.  Jakob  Serenius,  fra  1763  Biskop  i Strengnæs,  indførte 
den  i sit  Stift,  og  hans  Exempel  efterlignedes  af  andre  Biskoper  i 
deres  Stifter.  Men  først  ved  den  nye  Kirkehaandbog  blev  den  lov- 
befalet  som  særlig  gudstjenstlig  Handling. 

Den  samme  Rigsdag  1809  var  det  ogsaa,  som  stadfæstede  til 
kirkeligt  Brug  (dog  ikke  udelukkende)  Erkebiskop  Lindbloms  Revision 
af  Swebilius*s  Forklaring  over  Luthers  Katekisme,  og  i det  føl- 
gende Aar  blev  den  saakaldte  Lindblomske  Katechese  indført.  Den 
bærer  ligesom  Balles  Lærebog  Merker  af  sin  Tid ; navnlig  fra  Låsemes 
Side  mødte  den  megen  Modstand  og  tildels  med  Rette.  «Den  er 
vistnok  bedre  end  sit  Rygte,  men  dog  daarligere  end  den  kunde  og 
burde  være.  Dens  Hovedfeil  er  dens  Stræben  efter  at  udjevne  og 
udslette  alle  dogmatiske  Bestemmelser  og  i dets  Sted  lægge  Vegten  paa 
Moralen.  Derfor  er  ogsaa  3die  Trosartikel  forvirret  og  forvirrende». 

Man  arbeidede  endvidere  paa  en  ny  Bibeloversættelse.  Den 
kirkelige  Bibeloversættelse  var  den  kar o lins ke  (1703),  der  var  en 
Revision  af  den  gustavianske  (1541).  I 1773  nedsattes  paa  Biskop 
Serenius* s Forslag  en  Bibelkommission  paa  20  Medlemmer,  mest 
Theologer  og  Orientalister,  men  ogsaa  lærde  af  andre  Fag.  Den  ud 
gav  1774 — 1792  i Prøvehefter  sit  Arbeide.  Men  da  den  havde  sat 
sig  som  Opgave  at  levere  en  ganske  ny  Oversættelse  fra  «Viden- 
skabens  daværende  Standpunkt»,  efter  Tidens  Fortolkningskunst  og  i 
Tidens  Sprog,  blev  Oversættelsen  mere  en  moderniseret  Parafrase  end 
en  Oversættelse;  de  hellige  Forfattere  kom  til  at  tale  i det  samme 
glatte  og  flade  Sprog,  som  Oplysningsmændene  i Regelen  brugte. 
Oversættelsen  mødte  en  bestemt  Modstand  og  forkastedes  vedjubel- 
festen  1793.  Arbeidet  skulde  dog  fortsættes.  En  ny  Kommission 
blev  nedsat  under  Forsæde  af  Erkebiskop  Lindblom  1805.  Hoved- 
arbeiderne var  de  to  Upsalaprofessorer  Samuel  Ødman  og*  Johan 
Tingstadius . Men  deres  forskjellige  Synsmaade  af  Oversættelsens 
Opgave  hindrede  Arbeidet,  saaat  først  i 1816  forelaa  en  Prøveoyer- 
sættelse  af  det  Nye  Testamente.  Men  ogsaa  denne  Prøveoversættelse 
var  for  stærkt  parafraserende  og  modemiserende  og  mødte  en  skarp 

Kritik  af  Wallin;  den  blev  heller  ikke  vedtaget.  Imidlertid  fortsatte 
Kommissionen  sit  Arbeide  i Stilhed,  indtil  en  ny  Tid  med  mere  kirke- 
ligt  Syn  var  oprunden.  I 1841  blev  Kommissionen  organiseret  fra 
nyt  af  og  et  nyt  Princip  lagt  til  Grund,  nemlig  kun  med  Forsigtighed 
og  let  Haand  at  forbedre  den  gamle  Oversættelse. 

Fra  Midten  af  det  18de  Aarhundrede  begyndte  man  at  tale  om 
Nødvendigheden  af  en  Revision  af  den  Swedbergske  Salmebog  fra 
1698.  Flere  Forsøg  paa  en  Revision  mislykkedes;  heller  ikke  en  i 
Aaret  1763  nedsat  Komité  havde  bedre  Lykke  med  sig.  Dens  Prøve- 
salmebog,  den  saakaldte  Celsiske  Salmebog  (efter  Komiteens  Medlem 
0.  Celsius , der  i 1794  døde  som  Biskop  i Lund),  var  «forholdsvis 
ren  i Læren,  men  upoetisk»;  den  blev  derfor  ikke  vedtaget.  Nu 
krævede  Oplysningstiden,  at  de  gamle  Salmer  maatte  forandres  og 
forbedres.  Upsala  Domkapitel  (0:  Erkebiskopen  og  de  theol.  Proff.) 
udgav  efter  Regjeringens  Anmodning  1793  den  saakaldte  Upsala 
Profpsalmbok , som  dog  smagte  altfor  meget  af  Tidens  Anskuelser. 
Ved  Jubelfesten  1793,  der  paa  en  Maade  havde  Karakteren  af  et 
Kirkemøde,  blev  den  overleveret  til  nærmere  Granskning  til  den  der 
nedsatte  Ekklesiastikkomité , som  ogsaa  tog  Bibeloversættelsen  og 
Haandbogen  under  Behandling.  Imidlertid  fremstod  flere  svenske 
Salmedigtere  af  en  dybere  Aand  som  Samuel  H edb  om,  Prest  i Lin- 
kjøpings  Stift,  Frants  Michael  Franzén , Professor  i Aabo,  efter  Fin- 
lands Afstaaelse  1809  Prest  i Strengnæs  Stift  og  i Stockholm,  tilsidst 
Biskop  i Hernøsand  (t  1847),  °S  fremfor  alt  Johan  Olof  Wallin , 
1812  Prest  i Stockholm,  1818  Domprovst  i Vesteraas,  1821  Pastor 
primarius  ved  Storkyrkan  i Stockholm,  1837  Erkebiskop  (f  1839). 
I Aaret  1811  blev  en  Salmebogskomité  nedsat  under  Forsæde  af 
Erkebiskop  Lindblom . Komiteen  fremlagde  tre  Aar  efter  sin  Prøve- 
salmebog,  der  kan  paralleliseres  med  den  Evangelisk-kristelige  Salme- 
bog i Danmark-Norge.  Men  Wallin , der  var  Medlem  af  Komiteen, 
var  aldeles  uenig  med  sine  medkomiterede  og  udgav  paa  egen  Haand 
en  af  ham  selv  udarbeidet  Prøvesalmebog  1816,  som  vandt  almindeligt 
Bifald.  Arbeidet  overdroges  nu  til  ham  alene,  og  i 1819  fik  den 
Wallinske  Salmebog  kongelig  Approbation  uden  at  blive  egentlig 
paabudt  til  udelukkende  Brug.  Det  var  et  Held  for  den  svenske 
Kirke,  at  dens  Salmebogsrevision  ilcke  blev  afsluttet , før  allerede  et 
Omsving  til  en  større  Kirkelighed  var  indtraadt.  Den  Wallinske 
Salmebog,  som  er  den  endnu  brugelige  Kirkesalmebog  i Sverige, 
roses  i Almindelighed  som  et  fortrinligt  Arbeide,  ja  er  af  nogle  endog 
erklæret  for  den  fortræffeligste  i Kristenheden.  Men  selv  i den  vil 
man  dog  paa  enkelte  Steder  finde  dogmatiske  Ubestemtheder,  der  er 
et  Merke  efter  den  Tid,  i hvilken  den  blev  til. 

En  Forordning  af  24de  Jan.  1781  indrømmede  fremmede  kristne 
Religionsbekjendere  under  visse  Betingelser  fri  Religionsøvelse. 
Derimod  blev  de  tidligere  strenge  Straffebestemmelser  for  indfødtes 
Frafald  fra  Statskirken  staaende  ved  Magt.  I det  følgende  Aar  fik 
Jedeme  Tilladelse  til  at  bosætte  sig  i Stockholm,  Gøteborg  og  Norr- 
kjøping  og  der  opføre  Synagoger1). 


Tilbageslag  mod  Ratfonalismen  inden  den  svenske  Kirke. 


I det  andet  Decennium  af  vort  Aarhundrede  (c.  1810—1820)  ind- 
traadte  ogsaa  i Sverige  et  Tilbageslag  mod  Rat ionalismen. 
De  virkende  Momenter  var  her  de  samme  som  andensteds:  Krigs- 
begivenhedeme , de  politiske  Omvæltninger,  Omslag  i Literaturen 
(slgn.  Fosforismens  Strid  med  den  gamle  akademiske  Skole)  o.  s.  v. 
1816  optraadte  J.  0 . Wallin  mod  Rationalismen  ved  Bibelselska- 
bet$  første  Aarsfest;  ligesaa  Esajas  Tegnér  (f  1846  som  Biskop  i 
Wexiø)  ved  Reformationens  Jubelfest  1817.  Framén  havde  allerede 
tidligere  som  Professor  i Aabo  (1798)  gjort  det  samme  ved  en 
Magisterpromotion.  Det  er  de  almindelige  Trossandheder,  som  sættes^ 
op  mod  Rationalismens  tørre  Moral  og  flade  Forstandsmæssighed. 
Det  er  en  supranaturalistisk  Overgangstheologi,  som  i disse  Aar 
kommer  tilorde.  Først  senere  naar  den  frem  til  konfessionel  Fasthed 
og  Forstaaelse. 

Paa  et  mere  udpræget  luthersk  Standpunkt  staar  derimod  Henrik 
Sckartau  (f  1825  som  Stadskomminister  i Lund  og  Kontraktsprovst). 
Ikke  blot  i sit  Liv,  men  endnu  mere*  efter  sin  Død  ved  sine  Præ- 
dikener,  Breve  og  kateketiske  Skrifter  har  han  øvet  en  stor  Indfly- 
delse  baade  blandt  Prester  og  Lægfolk.  Sckartau  var  en  strengt 
luthersk  Theolog,  hvis  Eiendommeligheder  maa  forstaaes  af  de  For- 
hold, i hvilke  han  var  stillet.  I Skaane  var  fra  ældre  Tid  en  reli- 
giøs Bevægelse,  dels  en  pietistisk , dels  og  især  en  hermhutisk . Denne 
sidste  var  Sckartau  en  Tid  ikke  bleven  uberørt  af,  men  han  lærte 
at  se  dens  svage  Sider,  som  traadte  temmelig  skarpt  frem:  sygelig 
Sentimentalitet  og  tryg  Hvilen  i Kristi  Blod  og  derhos  et  vidt  ud- 
bredt  Konventikelvæsen.  Han  kunde  derfor  ikke  tilfredsstilles  ved 
den.  Ligesaa  lidt  kunde  han  finde  Tilfredsstillelse  i Neologien.  Disse 
Modsætninger  forklarer  os  hans  Eiendommeligheder.  I Modsætning 
til  Neologiens  Fomegtelse  af  de  kristelige  Sandheder  og  Herrnhutis- 
mens  Hvilen  i dunkle  og  uklare  Følelser  kræver  Sckartau  en  klar 


x)  C.  A.  Cornelius:  1.  c.  S.  252. 

og  grundig  Kristendomskundskab  som  det  religiøse  Livs  ene  rette 
Grundvold;  den  Helligaand  begynder  sin  omvendende  Gjerning  i den 
menneskelige  Fornuft  og  virker  gjennem  den  paa  Samvittigheden  og 
Viljen.  Han  lagde  derfor  fremfor  alt  an  paa  at  meddele  et  bestemt 
og  klart  Begreb  om  hele  det  kristelige  Livs  Udvikling  fra  de  første 
forberedende  Bevægelser  indtil  Helliggjørelsens  Fuldendelse  d.  e.  den 
hele  Saliggj&relsens  Orden.  «Neologien  talte  udelukkende  om  Gud 
Fader  (iste  Trosartikel) , Herrnhutismen  om  Sønnen  (2den  Art.); 
Sc  har  tau  taler  om  det,  disse  Retninger  forbigik,  om  Aandens  Gjer- 
ning (3die  Art.)*.  I Modsætning  til  det  vidt  udbredte  Konventikel- 
væsen  og  dermed  sammenhængende  Overseen  af  borgerlig  og  kirkelig 
Orden  betoner  han  stærkt  denne  sidste.  Sc  har  tau  og  hans  Venner 
Schartauianeme  vil  ikke  vide  noget  af  Konventikler,  ja  de  gaar  saa 
vidt,  at  de  neppe  vil  være  med  paa  Husandagt  uden  i dens  mest 
indskrænkede  Form,  endnu  mindre  deltage  i Bibelselskaber,  Missions- 
foreninger  o.  desl. , ikke  fordi  de  er  ligegyldige  for  den  Sag,  man 
herved  vil  fremme,  men  fordi  de  er  imod  den  frie  Forenings  Form, 
i hvilken  vor  Tid  i Almindelighed  virker  for  disse  Formaal.  Schartau 
har  ført  den  strengt  objektive,  kirkelige  Holdning  ud  til  det  yderste. 
Den  schartauianske  Retning  gaar  lige  ned  til  vor  Tid  inden  den 
svenske  Kirke,  især  i Lunds  og  Gøteborgs  Stifter. 

Omend  Rationalismen  greb  vidt  om  sig  i de  nordiske  Lande,  saa 
var  der  dog  mange  Geistlige,  især  af  den  gamle  Prestestok,  og  en 
stor  Del  af  Folket,  som  holdt  fast  ved  den  gamle  Tro.  Og  det  maa 
erindres,  at  den  nye  «Oplysning»  navnligen  trængte  ind  blandt  de 
dannede  Stænder,  især  gjælder  dette  Norge  og  Sverige,  hvor 
den  ikke  ret  naaede  frem  til  de  fjernere  Egne,  som  derfor  blev  saa- 
godtsom  uberørte  af  Tidens  Tankegang.  Folket  øste  sin  Næring  af 
de  gamle  Opbyggelsesskrifter  og  Kirkebøger.  Derfor  kom  der  en 
Splittelse  ind,  hvor  man  fik  en  ny  rationalistisk  Prest,  og  man  sluttede 
sig  da  sammen  med  Folk  af  sin  egen  Midte  som  Prædikanter  — Læg- 


prædikanteme. 


Religiøs©  Folkebevægelser  1 de  nordiske  Lande. 


Den  Hauge8ke  Bevagelse  i Norge.  Hans  Nilsen  Hauge 
var  født  paa  Gaarden  Hauge  paa  Rolfsøen  i Tune  Sogn  i Smaalenene 
d.  3die  April  1771.  Hans  Forældre  var  simple,  men  gudfrygtige  og 
mere  end  almindelig  dannede  Bondefolk.  Allerede  som  Gut  var  han 
stille  og  alvorlig  og  tilbøielig  til  at  fordybe  sig  i sit  eget  Indre  og  i 

religiøse  Grublerier.  Baade  naar  han  vaagede  og  naar  han  sov,  syssel- 
satte hans  Sjæl  sig  idelig  med  Tanken  om  Døden  og  Evigheden,  <om 
Folk  vel  nu  levede  saa,  at  de  med  Grund  kunde  vente  at  blive  salige, 
og  om  de  ikke  meget  mere  havde  Aarsag  til  at  vente  sig  at  blive 
evig  forskudte  af  Gud».  «Han  følte  ofte  som  noget  hemmeligt,  som 
omringede  ham».  Denne  mørke  Sindsstemning  næredes  endnu  mere 
ved  den  Livsfare,  han  udstod,  da  Baaden  kantrede  med  ham,  hans 
Fader  og  hans  Broder,  og  han  følte  hele  den  truende  Døds  Rædsel. 
Fra  den  Tid  læste  han  med  forøget  Iver  i de  Bøger,  han  fandt  hos 
Faderen  (Luthers  Postil,  Amdt,  H.  Muller,  Pontoppidan  o.  s.  v.), 
og  stræbte  at  leve  derefter.  Hans  alvorlige  Væsen  og  Ulyst  til  at 
deltage  i jevnaldrendes  Forlystelser  paadrog  ham  disses  Spot,  men 
vandt  ham  paa  den  anden  Side  andres  Agtelse  og  Kjærlighed.  Saa- 
ledes  gik  hans  Barndom,  og  hans  Konfirmationsdag  kom.  Det  er  et 
karakteristisk  Træk,  han  selv  meddeler  fra  den.  I den  Stemning, 
han  var,  havde  han  ikke  villet  pynte  sig  den  Dag  anderledes  end 
ellers;  men  en  af  Søstrene  havde  dog  pudset  ham  lidt  til.  Det  vakte 
hans  Kammeraters  Opmerksomhed : «Idag  har  Hans  Nilsen  ogsaa 
opsat  Haar».  Da  svarede  han:  «Ja,  har  vi  idag  stadset  vort  Legeme, 
saa  var  det  at  ønske,  at  vi  ikke  havde  glemt  vor  udødelige  Sjæl,  men 
betænkte  det  store  Løfte,  vi  idag  skal  gjøre,  nemlig  forsage  Djævelens 
Gjerninger  og  Væsen  samt  tro  paa  Gud  Fader,  Søn  og  Helligaand». 

Presten  i Tune  var  paa  den  Tid  Gerhard  Seeberg , der  paa 
Menighedens  Klage  blev  afsat  ved  Høiesteretsdom  1795.  Han  heldte 
til  Brødremenighedens  Lære  og  havde  vakt  adskillig  religiøs  Bevægelse 
i sit  Sogn.  Den  Tanke  ligger  derfor  nær  nok,  at  denne  Seeberg  og 
hans  Parti  ogsaa  har  øvet  sin  Indflydelse  paa  Hauge . Der  var  ogsaa 
ved  Hauges  Optræden  dem,  som  betragtede  ham  som  en  Discipel  af 
Seeberg.  Det  var  imidlertid  ikke  Tilfældet.  Hauge  omtaler  selv 
Seeberg,  hvorledes  han  trak  dennes  Opmerksomhed  paa  sig  ved  Skole- 
møder  og  i Kirken,  men  han  siger  ogsaa,  at  «da  jeg  kom  til  modnere 
Alder,  lærte  jeg  mere  at  indse  hans  tiltagende  Svagheder,  der  .... 
stødte  mit  Hjerte  fra  ham,  saa  jeg  ved  hans  Paastande  modsagde 
ham»  (Reiser  S.  89).  Saa  maatte  det  ogsaa  være  efter  Hauges 
Retning;  men  dette  udelukker  ikke,  at  den  religiøse  Bevægelse  i 
Sognet  har  havt  i en  anden  Forstand  sin  Indflydelse  paa  Hauges  Ud- 
vikling. 

Houge  var  altsaa  nu  efter  almindelig  Talebrug  voxen.  Han  be- 
gyndte  at  drive  Handel.  Eftersom  han  indvikledes  i de  jordiske 
Sysler,  stod  han  ogsaa  Fare  for  at  drages  ind  i Verdens  Lyster. 
De  Følelser,  som  engang  var  vakte,  forlod  ham  dog  aldrig;  han  blev 
stedse  ved  flittigen  at  læse  i Bibelen  og  kristelige  Bøger  og  at  bede 

til  Gud,  at  han  dog  vilde  lære  ham  sin  Vilje  at  kjende,  hvad  han 
skulde  gjøre  og  lade.  Ogsaa  begyndte  han  at  tale  til  andre  om  det, 
som  rørte  sig  i hans  eget  Indre,  men  høstede  ikke  stort  andet  end 
Spot.  Da  indtraadte  det  afgjørende  Vendepunkt  i hans  Liv  (1796). 
Selv  fortæller  han  det  saaledes:  Som  han  engang  under  sit  Arbeide 
paa  Marken  sang  Salmen:  «Jesu,  din  søde  Forening  at  smage»,  blev 
hans  Sind,  da  han  havde  sunget  det  2det  Vers,  saaledes  opløftet  til 
Gud,  at  han  var  ligesom  «ganske  udenfor  sig  selv».  Da  han  igjen 
kom  til  sig  selv,  var  det  første,  han  følte,  en  hjertelig  Fortrydelse 
over  ikke  at  have  tjent  den  kjære  og  algode  Gud  og  en  Foragt  for 
al  Verdens  Herlighed.  Fra  den  Stund  følte  han  en  fuldkommen  For- 
andring i sit  Sind  og  en  Begjærlighed  efter  at  gjøre  alle  Mennesker 
delagtige  i den  Naade,  som  var  givet  ham  selv.  Han  vilde  gjerne 
tjene  Gud  og  bad,  at  han  vilde  aabenbare  ham,  hvad  han  skulde 
gjøre;  da  gjenlød  det  i hans  Indre:  «Du  skal  bekjende  mit  Navn  for 
Menneskene,  formane  dem  til  at  omvende  sig  og  søge  mig,  medens 
jeg  findes,  kalde  paa  mig,  naar  jeg  er  nær  og  rører  ved  deres  Hjerter, 
saa  de  kunde  omvende  sig  fra  Mørket  til  Lyset»  (Relig.  Følelser, 
S.  32  ff.).  Han  ansaa  sig  fra  nu  af  kaldet  til  at  prædike  Bod  og 
Omvendelse.  Først  talte  han  til  sine  Søskende  og  senere  til  andre, 
hvorsomhelst  Leilighed  tilbød  sig.  Dog  var  han  endnu  ikke  uden 
Tvivl  og  Ængstelser.  Navnlig  engang,  han  var  med  Broderen  i 
Skoven  og  huggede,  faldt  den  Tvivl  ham  haardt  paa  Sinde,  «at  det 
aldrig  kunde  blive  nogen  almindelig  Sandhedserkj endelse  hos  Menne- 
skene», og  da  bad  han  Gud  «hellere  at  sende  en  Biskop  eller  anden 
høi  Mand,  ham  skulde  Folket  maaske  lyde,  mig  agter  de  ikke», 
ja  han  bad  endog  Gud  tage  ham  bort  fra  denne  Verden.  «Men  da 
gjenlød  i mit  Indre  meget  tydeligt:  «Vil  du  hu  dø,  vil  du  ikke  nu 
arbeide  paa  at  bringe  mig  Såligheds  Frugter?  Du  har  jo  lovet  at 
tjene  mig,  jeg  har  ofte  brugt  de  ringe  i Verden  til  at  udbrede  mit 
Rige;  thi  dertil  har  jeg  kaldet  dem,  der  har  fulgt  Plogen,  Faare-  og 
Fæhyrder,  Fiskere  og  Toldere.  Jeg  skal  give  dig  Kraft  og  Visdom, 
som  dine  Fiender  ikke  skal  kunne  modstaa;  bliv  fast  ved  dit  Forsæt 
og  hold  ved  i Taalmodighed»  (Relig.  Følelser,  S.  3 7 ff.).  . . . «Siden 
den  Tid  har  jeg  aldrig  bedet  om  at  vorde  denne  Pligt  kvit,  ikke 
heller  at  dø,  uden  naar  Herren  behager».  Dog  tiltraadte  han  endnu 
ikke  sine  Vandringer  omkring  i Landet  som  Bodsprædikant.  Ogsaa 
led  han  endnu  haardt  under  forskjellige  Tvivl  og  Anfægtelser,  og 
aldrig  var  disse,  efter  hans  eget  Sigende,  haardere  end  da  han  ved 
denne  Tid  gik  til  Kristiania  for  at  faa  sit  første  Skrift  («Betragt- 
ning  over  Verdens  Daarlighed»)  trykt.  Han  vendte  ogsaa  efter 
denne  Reise  tilbage  til  Hjemmet  og  fortsatte  sin  tidligere  Levevis, 

læste  ogsaa  nu  Taulers  Omvendelseshistorie,  der  synes  at  være  bleven 
af  væsentlig  Betydning  for  hans  indre  Livs  Ud vikling:  «denne  Bog 
lærte  mig  at  føle  Dybden  af  den  Brønd,  som  man  kan  drage  til  sig 
det  aandelige  Vand  af  for  derved  at  renses  i sit  eget  Hjerte * (Relig. 
Følelser,  S.  53). 

I Aaret  1797  var  det  egentlig,  han  begyndte  sine  store  Van- 
dringer rundt  om  i Landet,. og  det  vårede  ikke  mange  Aar,  inden 
nær  sagt  hver  Bygd  og  By  i det  hele  Land  var  besøgt  enten  af  ham 
selv  eller  af  andre,  der  ved  hans  Ord  eller  Skrifter  var  vakte.  Paa 
forskjellige  Steder  i Landet  fandt  han,  som  tidligere  bemerket.  Spor 
af  en  ældre  Vækkelse,  der  især  skyldtes  Pietistemes  og  Hermhutemes 
Paavirkning.  Vi  kan  ikke  følge  ham  paa  disse  hans  Vandringer  frem 
og  tilbage  i Landet.  Men  et  Begreb  om  Omfanget  af  den  religiøse 
Bevægelse,  han  vakte,  kan  de  talrige  Oplag  af  hans  mange  Skrifter 
give  (indtil  5000  Explr.).  I 1800  satte  han  i Kjøbenhavn  5 Bog- 
trykkerier  i Virksomhed,  det  ene  gik  i næsten  4 Maaneder  udelukkende 
for  hans  Regning.  Der  syntes  at  skulle  indtræde  en  Stans  i disse 
hans  Reiser,  da  han  1801  nedsatte  sig  som  Kjøbmand  i Bergen1). 
Hans  Handelsvirksomhed  afbrød  dog  ei  den  tidligere  Virksomhed. 
Meget  mere  gav  hans  Handelsreiser,  navnlig  til  Fiskerleieme,  ham 
Leilighed  til  at  udstrække  den  endnu  videre,  og  efterat  han  først 
havde  sat  sin  Handel  i Gang,  overlod  han  den  til  andre,  medens  han 
selv  drog  om  paa  sine  Missionsreiser.  Han  strakte  dem  nu  lige  op  til 
Tromsø,  drog  i 1804  ogsaa  over  til  Jylland,  hvor  han  satte  sig  i For- 
bindelse med  «de  stærke  Jyder»,  og  til  Christiansfeld;  men  han  følte 
sig  ikke  tiltalt  af  Hermhuterne  og  deres  Kvietisme.  Ved  sin  Hjem- 
komst fra  Danmark  blev  han  i Oktober  1804  uventet  arresteret 
paa  Eker , hvor  han  havde  anlagt  en  Papirmølle  og  hvor  han  havde 
mange  Venner,  og  derfra  ført  til  Kristiania,  hvor  en  kongelig 
Kommission  var  bleven  nedsat  for  at  undersøge  og  paadømme  hans  Sag. 

Den  store  Bevægelse,  som  Hauge  havde  vakt,  maatte  naturligvis 
vække  Autoriteternes  Opmerksomhed.  Han  havde  allerede  tidligere 
flere  Gange  været  arresteret  og  havde  i 1799  endog  udholdt  I Maaneds 
Tugthusstraf  i Throndhjem  som  Løsgjænger.  Regjeringen  havde, 
endnu  førend  den  lod  Hauge  sætte  fast,  forlangt  saavel  af  den  civile 
Øvrighed  som  af  Biskopeme  og  Prest  erne  Indberetninger  om,  hvad 
der  kunde  tjene  til  at  oplyse  den  hele  Sag.  Jo  færre  der  var  i hin 
Tid,  som  havde  Øie  for  det  Kirkens  Forfald,  som  fremkaldte  Hauges 
Optræden  og  gav  hans  Ord  saa  udbredt  Indgang,  desto  naturligere. 


*)  Om  hans  Bevæggrunde  smlg.  Rei.  Føl.  S.  56.  Reiser  § 48.  53.  Stenersen:  H.  N. 
Hauges  Liv  og  Virksomhed  o.  s.  v.  S.  31  ff. 

at  man  i Almindelighed  i Hauge  kun  saa  enten  en  aldeles  forrykt  * 
Sværmer  eller  en  beregnet  Hykler,  som  under  Religionens  Maske  kun 
vilde  vinde  Rigdom  for  sig  selv.  Man  ansaa  ogsaa  Hauge  og  hans 
Venner  som  farlige  for  den  borgerlige  Orden;  det  var  en  Sætten  op 
mod  Autoriteter  i Tidens  revolutionære  Aand,  troede  man.  Man 
opkastede  ogsaa  det  Spørgsmaal,  hvorledes  det  var  muligt,  at  « my- 
stiske Sværmerier»  kunde  firide  Indgang  i denne  oplyste  Tid.  Det 
maatte  skrive  sig  fra  Vanvid  og  fra  Almuens  Halstarrighed.  Men  det 
skrev  sig  fra,  at  «Herrens  Ord  var  forsvundet  fra  hans  Hus». 
De  Indberetninger,  som  geistlige  og  verdslige  Embedsmænd  afgav, 
var  ogsaa  i Almindelighed  fulde  af  Klager  over  de  sørgelige  Følger, 
som  hans  og  de  øvrige  Bodsprædikanters  Virksomhed  havde  havt. 
Høist  sørgelige  Begivenheder  var  paa  enkelte  Steder  indtrufne,  i Holt - 
aalen  og  Lexvigen *).  Hauge  omtaler  selv  disse  Begivenheder  (Reiser 
S.  56)  og  oplyser,  at  han  ikke  havde  staaet  i nogen  Forbindelse  .med 
disse  Mænd,  at  han  i Lexvigen  «endog  havde  været  imod  ham  og 
hans  Bøger,  endog  før  han  forfaldt  i Raseri».  Det  vilde  jo  vistnok 
ogsaa  være  uretfærdigt  at  tillægge  Hauge  nogensomhelst  direkte 
Del  i disse  sørgelige  Optrin  eller  paabyrde  ham  Ansvaret  for  dem; 
men  man  mente  dog  at  se  her,  hvortil  det  ved  ham  udbredte 
«Sværmeri»  førte.  Og  disse  Begivenheder,  om  end  enestaaende  i sit 
Slags,  var  ikke  de  eneste  Udbrud  af  et  vildt  Sværmeri,  som  kom 
tilsyne.  Denne  Bevægelse,  som  enhver  lignende  stærk  religiøs 
Vækkelse,  havde  navnlig  i den  første  Tid  noget  overspændt,  voldsomt, 
krampagtigt  ved  sig,  der  nu  og  da  førte  ud  i Sværmeri  og  allehaande 
Udskeielser.  Paa  sine  Steder  hører  man  saaledes  om,  at  Dommedag 
snart  forventedes,  og  at  man  derfor  ikke  skulde  arbeide  i det  timelige, 
eller  man  hører  om  Aandens  Gjennembrud  i krampagtige  Fænomener. 
Dette  mente  man,  med  eller  uden  Grund,  at  kunne  paaberaabe  sig 
mod  Hauge  og  hans  Venner. 

En  af  de  faa  i Tiden,  der  forstod  at  bedømme  den  Haugeske 
Bevægelse  paa  en  sandere  og  besindigere  Maade,  var  Bergens  Biskop 
y.  N.  Brun . Dette  viser  sig  allerede  derved,  at  da  Hauge  i 1798 
kom  til  Bergen,  fik  Brun  afværget  Politiets  Indskriden  mod  hans 
gudelige  Forsamlinger.  Men  navnlig  kan  man  af  den  merkelige  Ind- 
beretning,  Brun  i 1804  indsendte  til  Regjeringen,  se,  hvorledes  han 
betragtede  Hauge  og  den  ved  ham  vakte  Bevægelse.  Brun  er  ingen- 
lunde blind  for  adskillige  Skrøbeligheder  hos  Hauge  og  hans  Venner, 
men  han  viser  sig  ogsaa  at  have  Øie  for,  at  Grunden  til  Bevægelsen 
var,  at  Folket  ikke  hos  Presteme  fandt  Tilfredsstillelse  for  sin  reli- 


x)  Stenersen:  1.  c.  S.  47  ff.  A.  Chr . Bang:  H.  N.  Hauge  og  hans  Samtid,  S.  296  ff. 


494 


«Oplysningens»  Tid. 


giøse  Trang,  og  at  det  derfor  maatte  søge  hen  til  dem,  der  gav 
Brød  og  ikke  Stene.  Sagen  mod  Hauge  stod  for  Kommissionen  i 
hele  9 Aar  (1804 — 1813).  I 1810  indhentede  hans  Defensor  nye  Op- 
lysninger;  og  de  Erklæringer , som  nu  indkom,  var  langt  mildere  i 
sin  Dom.  J.  N.  Brun  henholdt  sig  til  sit  tidligere  afgivne  Votum; 
Biskop  Bugge  i Throndhjem  erklærer,  at  Haugianerne  efter  hans 
Kjendskab  ikke  havde  gjort  sig  skyldige  i noget  uloviigt , men 
vandret  ustraffelig;  de  pleiede  aldrig  at  bande  og  drikke  eller  lign. 
De  Prester,  der  pleiede  sin  Gjerning  med  Omhu,  havde  intet  at  klage 
over  Hauge  og  hans  Tilhængere.  Biskop  Krog  i Nordlandene  siger, 
at  han  intet  væsentligt  har  at  klage  over  Hauge,  hvis  personlige  Om- 
gjængelse  han  endog  roser,  medens  han  derimod  maa  misbillige  den 
«Mysticisme» , som  indeholdes  i Hauges  Skrifter,  men  saadan  Mysti- 
cisme  indeholdes  ogsaa  i andre  Skrifter,  som  er  i Almuens  Hænder. 
Han  tror  ikke,  at  Bevægelsen  har  udrettet  noget  galt  i Nordlandene. 
Lignende  Erklæringer  afgaves  ogsaa  af  Biskop  Sørenssen  i Kristians- 
sand  og  Slotsprest  C.  Pavels.  Grev  Herman  Wedel  roser  i sin 
Erklæring  Hauge  og  hans  Venner  for  deres  Flid  og  sædelige  Liv  og 
udtaler  den  Formening,  at  deres  tidligere  Sværmeri  nu  var  forbi.  Der 
tales  altsaa  i 1810  i en  langt  anden  Tone  end  tidligere,  man  ser  nu 
paa  Bevægelsen  med  sindigere  Øine.  Da  Dommen  over  Hauge  faldt, 
lød  den  paa  to  Aars  Fæstningsarbeide  og  Sagens  Omkostninger. 
Denne  Dom  indankede  Hauge  for  Overkriminalretten;  denne  dømte 
ham  for  Forseelse  mod  Forordningen  af  13.  Jan.  1741  samt  «for  at 
have  brugt  saadanne  Udladelser  mod  Lærerstanden,  at  den  uoplyste 
let  kunde  forledes  til  at  sætte  Mistillid  til  samme»,  til  1000  Rbdlr. 
Bøder  og  Sagens  Omkostninger.  Angaaende  den  Klagepost,  at  «han 
skulde  have  stræbt  at  stifte  en  egen  Sekt  og  et  Slags  Fællesskab  i 
Formue  blandt  sine  Tilhængere  og  derved  at  danne  et  eget  Borger- 
samfund  i Staten,  samt  at  han  ved  dette,  sandsynlig  af  utilbørlig 
Egeftnytte  motiverede  Forhold  skulde  have  frem  virket  mange  skade- 
lige Følger»,  erklærer  Retten,  «at  omendskjønt  der  vel  hviler  nogen 
Mistanke  imod  Angjældende  i saa  Henseende,  saa  kan  man  dog  ikke 
mod  hans  Benegtelse  antage  den  som  bevist , og#  ailermindst  i dens 
fulde  Udstrækning»;  den  frifandt  ham  derfor  i dette  Punkt  «for  Aktors 
videre  Tiltale».  Om  den  «egennyttige  Berigelse»  heder  det  i Præ- 
misserne,  at  «det  ikke  alene  ikke  er  blevet  bevist,  at  nogen  ved  hans 
Foretagende  er  fornærmet,  men  ikke  engang  nogen  er  fremstaaet, 
der  for  sit  Vedkommende  har  klaget  i saa  Henseende». 

Det  meste  af  den  lange  Tid,  hvori  hans  Sag  stod  paa,  sad  Hauge 
arresteret,  og  navnlig  i de  første  to  Aar  var  Arresten  streng.  Senere 
blev  den  mildere;  i 1809  blev  han  endog  for  en  Tid  løsladt,  da  den 

daværende  Regj eringskomm issi on , som  kjendte  hans  praktiske  Duelig- 
hed,  sendte  ham  paa  Vestlandet  for  at  anlægge  Saltkogerier  til  Af- 
hjælpelse  af  den  herskende  Saltmangel.  Efterat  Dommen  var  falden, 
levede  han  i Ro  paa  Bakkehaugen  og  Bredtvedt  i Aker.  Han  reiste 
ikke  mere  om-,  men  ved  Brewexling  og  Besøg  vedligeholdt  han  en 
stadig  Forbindelse  med  sine  Venner  omkring  i Landet.  Han  døde 
den  29  Marts  1824. 

Hauge  indleder  sin  Trosbekjendelse  («Kort  Indbegreb  af  mine 
Religionsbegreber»)  med  disse  Ord:  «Saavidt  som  jeg  med  min  For- 
stand har  kunnet  fatte,  har  jeg,  efter  hvad  mit  Hjerte  har  været 
overbevist  om,  af  alle  Kræfter  søgt  at  følge  Kristi  og  hans  Apostlers 
Lære,  fremsat  i det  Nye  Testamente  i Forening  med  det  Gamle 
Testamentes  kanoniske  Bøger  samt  de  efter  vor  evang. -lutherske 
Religion  her  i Landet  befalede  symbolske  Lærebøger».  Som  her, 
saaledes  udtaler  han  ogsaa  ellers  altid,  at  han  hverken  vilde  afvige 
eller  var  sig  bevidst  at  afvige  fra  den  lutherske  Kirkelære  i noget 
Punkt.  Hauges  Prædiken  var  en  Bodsprædiken . Det  var  dens  Styrke, 
thi  det  var  en  saadan,  Tiden  trængte  til.  Men  det  var  ogsaa  dens 
Svaghed  eller  Ensidighed.  Bod  og  hvad  dermed  staar  i Forbindelse 
er  det,  som  betones,  alle  andre  Stykker  træder  tilbage.  Med  denne 
Grundkarakter  hænger  det  da  sammen,  at  i Retfærdiggjørelseslæren 
fremhæves  de  gode  Gjerninger  som  den  sande  Tros  Frugter  og 
rette  Kjendemerke,  saaledes  at  vel  ikke  Retfærdiggjørelsen  selv,  men 
den  subjektive  Frelsesvished  egentlig  bygges  paa  dem;  med  andre 
Ord:  Retfærdiggjørelsen  træder  tilbage  for  Helliggjørelsen.  Heraf 
følger  det  da  igjen,  at  Livet  taber  sig  i et  nterkt  Alvor  og  en 
ydre  Lovmæssighed  (Nomisme) , der  blandt  andet  ogsaa  kommer 
tilsyne  i Betragtningen  af  «Adiafora».  Hermed  hænger  fremdeles 
sammen  Behandlingen  af  Sakramenteme . Jeg  vil  her  ikke  lægge 
Vegten  paa  enkelte  Udtalelser  navnlig  om  Nadveren,  som  man  med 
mere  eller  mindre  Grund  ikke  har  fundet  stemmende  med  den  lutherske 
Lære.  Hovedsagen  og  det  betegnende  er,  at  de  træder  stærkt  i Bag- 
grunden.  Karakteristisk  er  i saa  Henseende  hans  nævnte  Trosbekjen- 
delse, hvor  de  hverken  direkte  eller  indirekte  nævnes  uden,  hvor  han 
(§  12)  siger,  at  «om  vi  ere  fødte  i Kristenland,  døbte,  have  lært  den 
udvortes  Bogkundskab  om  Veien  til  Livet,  ere  konfirmerede,  bruge 
Sakramenteme  o.  s.  v.,  saa  hjælper  alt  dette  intet,  naar  vi  ikke  bøie 
vort  Sind  under  Gud».  Det  var  vistnok  heller  ikke  i dette  Stykke 
Hauges  Tanke  enten  at  foragte  Sakramenteme  eller  at  afvige  fra  den 
lutherske  Lære;  hvor  han  taler  om  Kvækeme,  laster  han  just  deres 
Forkastelse  af  Sakramenteme,  og  Haugianerne  har  praktisk  aldrig 
vist  sig  som  Sakramentemes  Foragtere;  men  det  maa  dog  siges,  at 

Sakramenterne  træder  i Baggrunden.  Hvad  vi  her  har  frem- 
hævet,  er  ikke  andet  end  de  Ensidigheder , som  Historien  stadigen 
viser  os  hos  Retninger  af  denne  Art  og  ifølge  Sagens  Natur  ligger 
dem  nær.  Vi  minder  blot  om  den  gamle  Pietisme.  Det  var  jo  ogsaa 
af  dens  Skrifter,  Hauge  for  en  væsentlig  Del  havde  øst  sin  aandelige 
Næring. 

Som  Hauge  ikke  i noget  Punkt  vilde  afvige  fra  Kirkens  Lære, 
saa  var  det  heller  ikke  hans  Mening  at  stifte  nogen  egen  Sekt.  (Cfr. 
Test.  §4:  «Skulle  vi  derfor  kaldes  en  særskilt  Sekt,  saa  lader  os 
af  ganske  Hjerte  stræbe  efter,  at  vi  isandhed  kunde  fortjene  Navn  af 
-den  dydige.  Iøvrigt  formanes  I til  herefter,  som  hidtil,  ei  i noget 
at  adskille  Eder  fra  den  lutherske  Kirke»).  Som  en  Sekt  er  de 
aldrig  fremtraadte,  hverken  Hauge  selv  eller  hans  Venner  har  skilt 
sig  fra  Kirken;  de  har  derimod  været  flittige  Kirkegjængere  og  Gjæ 
ster  ved  Herrens  Bord,  og  kun  ved  sit  mørke  Livsalvor  og  sin  Afskv 
for  verdslige  Forlystelser  skilt  sig  fra  andre.  Naar  de  alligevel  kan 
siges  at  danne  et  eget  Samfund,  saa  er  dette  ikke  i nogen  anden 
Mening  end  den,  hvori  det  kan  siges  om  enhver  saadan  Retning. 
De  aandsbeslægtede  slutter  sig  naturligvis  sammen  til  et  engere 
Samfund  ved  en  stadig  Forbindelse  gjennem  Brevvexling,  gjensidige 
Besøg  og  Understøttelse,  fælles  Opbyggelser  o.  desl. 

Hauge  advarer  selv  sine  Venner  mod  Farer,  som  han  især 
frygtede  for  dem  (Test.  §§  5 — 7.)  At  de  til  enhver  Tid  har  und- 

gaaet  dem,  er  mere  end  vel  nogen  vil  paastaa.  Den  ved  Hauge 
vakte  Bevægelse  var  ligesaalidt  som  andre  lignende  Bevægelser, 
navnlig  i den  første  Gjæringstid,  fri  for  Udskeielser  og  sværmeriske 
Yderligheder.  Det  er  heller  ikke  vanskeligt  at  se  en  stor  Forskjel  i 
Klarhed  mellem  Hauges  første  og  senere  Skrifter.  Men  i det  hele 
og  store  vil  man  vel  i Almindelighed  indrømme,  at  som  den  Haugeske 
Bevægelse  har  grebet  mægtigt  ind  i vort  Folkeliv,  saa  har  den  været 
til  stor  Velsignelse. 

Religias  Bevægelse  biandt  Alvnuen  i Danmark.  I Jylland 

havde  en  religiøs  Folkebevægelse  ytret  sig  i forrige  Aarhundredes 
sidste  Decennium,  samtidig  med  Hauges  Fremtræden  i Norge. 
En  Bondesøn,  Peder  Frands  en  eller  Peder  Rytter  (f  1806),  op* 
traadte  i Egnen  ved  Horsens,  Veile  og  Skanderborg.  Ved  Siden 
af  ham  nævnes  som  Bevægelsens  Leder  en  Bondemand  Peder  Laur- 
sen  o.  a.  Hauge  søgte  ogsaa  at  træde  i nærmere  Forbindelse  med 
de  ligesindede  Jyder,  de  saakaldte  *stærke  Jyder*,  og  kom  selv  1804 
til  Egnen  ved  Horsens,  men  havde  ikke  der  den  Fremgang  som 
i sit  Fædreland.  At  imidlertid  hans  Ophold  ikke  blev  uden  Efter- 
virkninger,  viser  det  Forbud,  som  udgik  mod  Udbredelsen  af  Hauges 

Skrifter,  og  de  gjensidige  Besøg  af  «vakte»  fra  Norge  og  Danmark. 
Disse  *stærke  Jyder » havde  tidligere  med  Bestemthed  reist  sig 
mod  Indførelsen  af  den  evangelisk  - kristelige  Salmebog,  og  Sty- 
relsen  havde  dengang  vist  sig  eftergivende  og  gaaet  lemfældig 
frem  med  dem.  Men  værre  gik  det  dem,  da  de  senere  (1814 — 1817) 
med  en  lignende  Bestemthed  modsatte  sig  de  nye  anordnede  Skole- 
boger (Balles  Lærebog  og  nye  Udgave  af  Katekismen)  og  negtede  at 
lade  sine  Børn  besøge  Skolen,  saalænge  Læreboger,  der  efter  deres 
Formening  indeholdt  ukristelige  Lærdomme,  blev  benyttede.  Denne 
Modstand  fremkaldte  en  Række  af  Trængsler.  Mulkter  for  Skolefor- 
sømmelser  blev  efter  Skoleforordningens  Bud  inddrevne,  og  saalænge 
de  havde  noget  at  betale  med,  betaltes  disse  Mulkter  villig,  da  de 
betragtedes  som  Lidelser  for  Evangeliets  Skyld.  Nu  fulgte  Udpant- 
ninger,  der  var  nær  ved  at  bringe  flere  til  Betlerstaven,  og  da  de 
fremdeles  blev  faste  ved  ikke  at  holde  sine  Børn  i Skole,  befaledes 
endelig,  at  de  skolepligtige  Børn  skulde  tages  fra  Forældrene,  forat 
de  kunde  blive  underviste  i Overensstemmelse  med  Lovgivningen. 
Man  skred  virkelig  til  at  ville  fuldbyrde  denne  Tvangsforholdsregel, 
da  gjentagne  Besværinger  fra  de  betrængte  og  flere  med  dem  frem- 
kaldte en  mildere  Udvei,  idet  enkelte  Prester  tilbød  sig  at  ville  kon- 
firmere deres  Børn  efter  Pontoppidan,  og  man  gik  ind  paa  denne 
mæglende  Udvei,  der  for  en  Tid  skaffede  Ro. 

Paa  F y e n optraadte  som  Opvækkelsesprædikant  Kristen  Mad - 
sen,  en  Husmand  fra  Egnen  ved  Kjerteminde,  og  Fyen  blev  fra  nu 
af  det  egentlige  Midtpunkt  for  den  religiøse  Bevægelse  blandt  Al- 
muen.  Her  havde  især  i Egnen  ved  Assens  og  Faaborg  fra  ældre 
Tid  vedligeholdt  sig  nogen  religiøs  Bevægelse,  der  navnlig  næredes 
ved  Missionærer  fra  Christiansfeld . . Disse  « Hellige*  adskilte  sig 
navnlig  fra  andre  ved  et  stille  alvorligt  Væsen,  sin  Afsky  for  Kort 
og  Dans  og  andre  «verdslige  Forlystelser»,  sin  Forkjærlighed  for  de 
gamle  Salmer  og  asketiske  Skrifter.  Sine  Forsamlinger  holdt  de 
i Almindelighed  i al  Stilhed,  de  vogtede  sig  omhyggelig  for  alt,  som 
kunde  vække  Opsigt,  og  var  tillige  flittige  Kirkegjængere.  I Berø- 
relse  med  disse  « Hellige*  var  nu  Kristen  Madsen  kommen,  og  efter 
en  heftig  indre  Kamp  fandt  han  endelig  Ro,  da  det  forekom  ham, 
at  Herren  selv  havde  aabenbaret  sig  for  ham  i sin  Lidelsesskikkelse 
og  givet  ham  Forvisningen  om  hans  Naadestand.  Den  Dag,  dette 
skede  (28  Jan.  1819),  feirede  han  derfor  ogsaa  altid  som  sin  Fødselsdag. 
Fra  den  Tid  blev  han  Fyens  egentlige  Opvækkelsesprædikant,  der 
trods  alle  Forfølgelser  gjennemreiste  den  hele  0 og  holdt  sine  gude- 
lige Forsamlinger  ligetil  sin  Død  1829,  Aaret  før  der  faldt  Dom  i 
den  mod  ham  reiste  Sag. 

Ligesom  Skoleforordningen  havde  givet  de  Midler,  man  fornem- 
melig anvendte  for  at  betvinge  de  *stærke  Jyders * Modstand  mod 
de  forandrede  Skolebøger,  saaledes  gav  nu  Forordningen  af  13  Jan. 
1741  om  gudelige  Forsamlinger  Anledning  til  lignende  Foran- 
staltninger mod  de  om  sig  gribende  gudelige  Forsamlinger  paa  Fyen 
og  andre  Steder,  medens  den  store  Hob  paa  sin  Side  forfulgte  og 
plagede  de  « Hellige*  paa  den  raaeste  Maade.  En  mildere  Frem- 
gangsmaade  blev  fra  1824  fulgt,  da  Fyens  Guvernør,  Kristian 
Frederik , den  senere  Konge  Kristian  VIII,  udvirkede  en  Kancelli- 
skrivelse,  hvorved  Afholdelsen  af  gudelige  Forsamlinger  i det  væsent- 
lige  kun  gjordes  afhængig  af,  at  de  i Forveien  anmeldtes  for  ved- 
kommende Prest,  og  det  tillige  indskjærpedes,  at  cfor  at  bringe  disse 
fromme  og  sædelige  Mennesker,  der  er  noget  forskruede,  paa  den 
rette  Vei,  er  det  væsentligt,  at  Presten  ikke  sætter  sig  i stærk  Oppo- 
sition  mod  disse  Menneskers  ForestiUingsmaade,  men  at  han  ind- 
skrænker  sig  til  med  al  Sagtmodighed  at  overbevise  dem  af  Skriften 
om  det,  som  er  Overdrivelse  og  Vildfarelse».  Vistnok  begyndte  man 
senere  igjen  at  anvende  strengere  Forholdsregler,  da  Bevægelsen  greb 
videre  om  sig  og  den  tidligere  Indsigelse  mod  de  nye  Lærebøger 
gjentog  sig  paa  forskjellige  Steder;  men  disse  Forholdsregler  formaaede 
dog  ikke  at  dæmpe  eller  stanse  Bevægelsen.  Tvertimod  udbredte 
den  sig  trods  og  under  Forfølgelseme  sted se  videre,  saaledes  ogsaa 
over  til  Sjælland,  hvor  den  fyenske  Bonde  Rasmus  Ottesen  og 
Skolelærer  Rasmus  Sørensen  var  dens  Ledere,  samt  til  de  andre 
danske  Øer  (Langeland  o.  a.)  og  til  de  sydligere  Egne  af  Jylland. 

Religiøse  Folkebevægeiser  i Sverige.  Pastorsadjunkten  Anders 
Elfwing,  en  Discipel  af  Murbeck,  virkede  en  Tid  omkr.  1770  i Sntaa- 
land ’ Efter  hans  Død  antog  Bevægelsen  i denne  Egn  en  separatistisk 
Karakter  og  skilte  sig  tilsidst  fra  Kirken  under  Ledelse  af  Bonden 
A ake  Svensson  1784.  De  saakaldte  Aakianere  forkastede  Preste- 
embedet  og  Sakramenterne,  ophævede  Ægteskabet  og  indførte  Eien- 
domsfællesskab.  S ty  reisen  skred  ved  Lovbud  ind  mod  Sektens  For- 
styrrelse ogsaa  af  den  borgerlige  Orden,  og  det  vårede  heller  ikke 
længe,  før  Sekten  ganske  svandt  hen. 

Af  en  ganske  anden  Karakter  er  de  saakaldte  Læsere . Dette 

Navn  er  i Sverige  ligesaa  flertydigt  som  det  tilsvarende  og  lignende 
Navne  hos  os.  Man  skjelner  mellem  de  gamle  Læsere  og  de  nye 
Læsere . L æse  ri  et  i dets  gamle  Form  gaar  i sin  historiske  Rod 

tilbage  til  den  pietistiske  Bevægelse,  hvad  man  ogsaa  kan  sige  om 
Hauges  Bevægelse  i Norge  og  de  ovenfor  omtalte  religiøse  Bevægelser 
i Danmark.  Dets  Midtpunkt  var  Nor  r land,  især  Helsingland,  Herje- 
dalen og  Vesterbotten.  Her,  hvor  Sognene  var  vidtstrakte  og  Kirkeme 

laa  fjernt  fra  hverandre,  var  det  rimeligt,  at  Husandagten  fandt  en 
rigere  Anvendelse.  Selve  Navnet  * Laserne*  viser  os  Grundkarak- 
teren;  det  peger  paa  deres  Iver  i gudelig  Læsning . Denne  omfat- 
tede  foruden  Bibelen  især  Luthers  Postiller,  den  paa  Svensk  over- 
satte Konkordiebog  og  forskjellige  Andagtsbøger,  dels  svenske 
(Nohrborg,  Tollstadius,  Murbeck , Per  To  Hess  on),  dels  fremmede 
(Amdt,  Spener , Scriver,  Fresenius , Pontoppidans  Menoza  o.  a.) 

Disse  Læsere  var,  som  allerede  de  Skrifter,  de  benyttede,  viser, 
langtfra  at  ville  • afvige  fra  den  lutherske  Lære  eller  skille  sig  fra 
Kirken;  de  karakteriserede  sig  især  ved  sit  strenge  Alvor  og  Krav 
paa  Livets  Helligelse  (Adiafora),  sin  Forkjærlighed  for  sine  Konven- 
tikler  og  sin  Afsondring  fra  andre,  som  ikke  hørte  til  deres  Parti 
og  som  de  var  tilbøielige  til  at  betragte  som  «Verdensbøm».  De 
var  for  Størstedelen  fromme  og  alvorlige  Kristne,  men  med  en  noget 
pietistisk  eller  nomistisk  Retning,  en  Parallel  til  vore  Haugianere. 
Ogsaa  her  hører  vi  i den  første  Tid  Tale  om  Syner  og  krampagtige 
Fænomener. 

I denne  sin  oprindelige  Form  har  Læseriet  ikke  overalt  vedlige- 
holdt  sig.  Ved  Siden  af  de  «gamle»  Læsere  fremtraadte  i Begyn- 
delsen  af  vort  Aarhundredé  (1805)  de  nye  Læsere  ved  Piteaa  i Ve- 
sterbotten,  hvor  en  afskediget  Soldat  Erik  Stålberg  og  en  Indsidder 
Lars  Anderson  stillede  sig  i Spidsen  for  Bevægelsen.  Noget  senere 
(1814)  udbredte  denne  sig  til  Sielle/teaa,  som  ogsaa  siden  har  været 
Arnested  for  adskillige  religiøse  Bevægelser.  De  nye  Læsere  traadte 
i Opposition  til  de  gamle  Læsere;  den  Iver,  hvormed  disse  sidste 
drev  paa  Boden  og  et  helligt  Liv  i gode  Gjeminger,  førte  kun,  mente 
de,  til  farisæiskGjemingshellighed;  det  var  at  prædike  Lov  istedenfor 
Evangelium,  Gjeminger  istedenfor  Tro.  Paa  de  gamle  Andagtsbøger 
kastede  de  Vrag:  Joh.  Amdt  var  «en  elendig  Oxe»,  Nohrborg  lærte 
«at  stole  paa  egne  Gjeminger».  Selv  betonede  de  Guds  uforskyldte 
Naade  i Kristus,  Retfærdiggj ør elsen,  men  paa  en  saadan  Maade,  at 
det  saa  ud,  som  om  Boden  ikke  var  nødvendig  for  at  delagtiggjøres 
i Naaden,  og  som  om  Loven  ikke  havde  nogen  Betydning  for  den 
Kristne.  Bevægelsen  var  her  slaaet  ind  paa  en  antinomistisk  Ret- 
ning. De  stillede  sig  i et  fiendsk  Forhold  ikke  alene  til  de  gamle 
Læsere,  men  ogsaa  til  Presteskabet  og  den  offentlige  Gudstjeneste,  og 
det  kom  til  forargelige  Optrin  ved  Husoverhøringerne.  Da  nu  «Ny- 
bøgerae»  o:  de  efter  1809  indførte  nye  Kirkebøger,  Kirkehaandbogen, 
Katekismen  og  Salmebogen,  kom,  rettede  de  sin  Opposition  fortrin- 
ligen  mod  dem.  Ogsaa  de  «gamle  Læsere»  misbilligede  de  nye 
Kirkebøger  uden  dog  i sin  Samvittighed  at  føle  sig  hindrede  i at 
bruge  dem,  de  nye  Læsere  derimod  forkastede  dem  ganske  og  alde- 

les  og  krævede  de  gamle  Bøger  gjenindførte.  Læsemes  Klagemaal 
mod  Kirkehaandbogen  gjaldt  navnlig  Daabsritualet  og  den  betin- 
gede Absolution1).  Nu  fandt  Regjeringen,  at  den  burde  skride  ind 
for  at  stanse  Bevægelsen  ved  at  anvende  Konventikelplakaten  af  1726. 
Saalænge  man  kun  havde  havt  med  de  gamle  Læsere  at  gjøre,  havde 
man  fortolket  Plakaten  saa  mildt  som  mulig;  men  i 1817  kom  derfra 
endel  Sognemænd  i Skellefteaa  Klage  over  de  nye  Laseres  Optræden 
der,  og.  i den  Anledning  blev  saa  i 1818  og  1819  holdt  en  Kirke- 
visitation  i svensk  Norrland.  Visitatorerne  fældte  dog  en  i det  hele 
gunstig  Dom  om  Læseme,  saaat  Resultatet  blev,  at  Konventikel- 
plakaten ved  en  Forordning  af  1820  blev  formildet  derhen,  at  gude- 
lige Forsamlinger  kunde  tillades  før  og  efter  Gudstjenesten  i Kirke- 
byeme  (Byer  og  Landsbyer  med  Kirke),  men  de  skulde  kun  ind- 
skrænke  sig  til  Oplæsning  af  Bibelen  eller  andre  gudelige  Bøger, 
hvorimod  den  frie  Tale  eller  Udlægning  af  Skriften  ikke  maatte  finde 
Sted;  det  blev  derhos  indskjærpet,  at  den  offentlige  Gudstjeneste  ikke 
maatte  forsømmes.  Læseme  holdt  sig  dog  ikke  denne  Forordning 
efterrettelige,  og  Oppositionen  mod  «Nybøgerne»  vedblev. 

Vi  skal  dernæst  omtale  en  eiendommelig  religiøs  Retning,  Svfl- 
denborgiani8men,  (den  nye  Kirke , det  nye  Jerusalem ).  Emanuel 

Svedenborg  var  født  1688  i Stockholm.  Hans  Fader  var  den  som 
Salmedigter  bekjendte  Jesper  Swedberg,  senere  Biskop  i Skara.  I 
Aaret  1719  blev  dennes  anden  Hustru  tilligemed  Bømene  optaget  i 
Adelsstanden  under  Navnet  Svedenborg . Faderen  opdrog  sine  Bøm 
i Herrens  Frygt.  Om  Emanuel  heder  det  allerede  som  Barn,  at 
«Englene  talte  ud  af  ham».  Svedenborgs  Studier  var  Filologi,  Filo- 
sofi og  Naturvidenskaber.  1710 — 14  gjennemreiste  han  England, 
Holland,  Frankrige  og  Tyskland  og  studerede  ved  de  berømteste  Uni- 
versiteter. Ved  sin  Hjemkomst  blev  han  1716  udnævnt  til  Assessor 
i Bergverkskollegiet.  I denne  Stilling  gjorde  han  sig  bekjendt  ved 
flere  videnskabelige  Verker  og  nye  Opfindelser  (Rullemaskinen  til  at 
bringe  frem  Chalupper  og  Baade,  som  Karl  XII  behøvede  til  Trans- 
port af  Beleiringsskytset  mod  Fredrikshald).  1720 — 21  bereiste  han 
de  sachsiske  Bergverker,  hvorover  han  skrev  lærde  Afhandlinger, 
ligesom  senere  filosofiske  og  mineralogiske  Verker.  Vi  synes  kun  at 
have  med  Naturforskeren  at  gjøre.  Men  Naturforskningen  var  for 
Svedenborg  kun  Grundlaget  for  hans  Spekulationer  over  Aandever- 
denen,  og  hans  Naturforskning  blev  en  mysticerende  Naturfilosofi 
eller  Theosofi.  I 1743  under  et  Ophold  i London  fik  han,  som  han 
selv  mente,  en  Aabenbaring  og  et  Kald  fra  Gud:  «En  Nat  viste  sig 

for  ham  en  Mand  i en  straalende  Glans  og  sagde:  Jeg  er  Herren, 

Gud,  Skaberen,  Gjenløseren.  Jeg  har  udvalgt  dig  til  at  tyde  for 
Menneskene  den  hellige  Skrifts  aandelige  Mening,  og  jeg  skal  lade 
dig  vide,  hvad  du  skal  skrive.  Samme  Nat  aabnedes  hans  aandelige 
Syn,  saaat  han  kunde  skue  ind  i Aandeverdenen,  ind  i Himlen  og 
ind  i Helvede ; paa  disse  Steder  har  han  seet  mange  bekjendte,  nogle 
forlængst,  andre  nyligen  afdøde».  Allerede  her  møder  vi,  hvad  der 
fremtraeder  hos  Svedenborg  som  en  Grundanskuelse,  hans  Korre- 
spondenslære , at  der  mellem  Aandeverdenen  og  den  synlige  Verden 
er  en  fuldstændig  Overensstemmelse  eller  Korrespondent.  Alt  synligt 
har  sit  tilsvarende  i Aandeverdenen  og  er  kun  et  raat  Aftryk  deraf. 
Svedenborg  kjender  ingen  andre  Aander  eller  Engle  end  de  afdødes 
Sjæle,  enten  onde  eller  gode.  Djævelen  er  ingen  Person,  men  et 
Kollektivnavn  for  alle  de  onde  Aander  eller  Djæ vie.  Hermed  hænger 
hans  Syn  i London  nær  sammen;  eller  som  en  af  hans  Disciple 
(Beurling)  har  forklaret  det:  «Foruden  det  legemlige  Syn,  som  Men- 

nesket har  her  i Verden,  som  aabnes  ved  Fødselen  og  lukkes  ved 
Døden,  har  det  ogsaa  et  aandeligt  Syn,  som  aabnes  strax  efter  Dø- 
den. Hemmeligheden  med  Hensyn  til  Svedenborgs  for  umulig  anseede 
Evne  til  at  se  og  tale  med  Engle  og  Aander  var  ingen  anden  end 
den,  at  Herren  behagede  at  aabne  hans  aandelige  Syn  og  Øren, 

medens  han  endnu  var  paa  Jorden Svedenborg  var  aldrig 

legemlig  sammen  med  Engle  og  Aander,  men  aandelig;  thi  det 
legemlige  og  aandelige  kan  ikke  sammenblandes;  saaat  naar  Engle 
og  Aander  saa  ham,  var  det  ikke  hans  jordiske  Legeme  de  saa,  men 
hans  aandelige.  Hvert  Menneske  har  foruden  det  jordiske  Legeme 
ogsaa  et  aandeligt,  i hvilket  han  viser  sig  efter  Døden  og  ogsaa 
viser  sig,  medens  han  lever  paa  Jorden,  saa  ofte  Engle  og  Aander  ser 
ham». 

Efterat  han havde  modtaget  det  «guddommelige  Kald»,  levede  han 
udelukkende  for  dette.  1747  nedlagdé  han  sit  Embede  og  fik  hele  sin 
Gage  i Pension.  Han  levede  vexelvis  i England  og  Sverige;  «men  ved 
Siden  heraf  foretoges  Reiser  til  Himlen  og  Helvede,  Sammenkomster 
og  Samtaler  med  alle  Aander  fra  den  før-noahitiske,  den  gammeltesta- 
mentlige og  den  kristelige  Periode».  Sit  Kald  troede  han  at  op- 
fylde  ved  Skrifter,  som  han  udgav  paa  Latin.  Hans  Hovedverk  er 
Vera  religio  christiana.  Disse  Skrifter  skafiede  ham  baade  Venner 
og  Fiender.  «De  oplyste  spottede  ham,  de  orthodoxe  forfulgte  ham»; 
men  Kongens  Adolf  Frederiks  Gunst  beskyttede  ham.  Svedenborg 
vedblev  ogsaa  «under  al  sin  himmelske  Omgang  at  være  en  fin  Ver- 
densmand,  der  ligesaa  godt  kunde  omgaaes  med  dannede  og  for- 
nemme Folk,  som  med  Aander».  Med  alle  sine  sværmeriske  Synder- 

ligheder  var  han  en  sædelig  og  menneskekj  ærlig  Mand.  Han  døde 
84  Aar  gammel  i London  1772. 

Efter  Svedenborgs  Lære  er  Skriften  Kilden  for  al  Erkj endelse 
af  den  guddommelige  Sandhed.  Men  herved  er  to  Ting  at  merke: 
Den  maa  tydes  efter  den  aandelige  Mening  ved  den  samme  Aand, 
som  har  lagt  Meningen  ind  i Bogstaven.  Her  møder  vi  atter  hans 
Korrespondenslære : Skriften  er  ligesom  et  grovt  Aftryk  af  Engle- 
skriften , derfor  er  det  nødvendigt  ved  Englenes  7:  de  ajd&de  Aanders 
Hjælp  at  blive  indført  i Skriftens  dybere  aandelige  Betydning,  som 
endnu  bestandig  fremlyser  af  den  som  Sjælen  af  Legemet,  Tankerne 
af  Øiet.  Ligesom  i den  synlige  Verden,  saaledes  svarer  ogsaa  i 
Bibelen  et  Indre  til  et  Ydre,  og  det  er  den  aandige  Skriftfortolkers 
Opgave  at  efterspore  disse  Korrespondenser  mellem  det  Indre  og 
det  Ydre.  Først  derved  faar  Navne,  Tal  og  andet  i Skriften,  der 
ellers  intet  Værd  synes  at  have  for  os,  deres  sande  Betydning.  Hvor- 
ledes Svedenborgs  aandelige  Syn  oplodes  til  at  tyde  Skriftens  aan- 
delige Mening,  har  vi  hørt.  I Virkeligheden  er  denne  hans  aandelige 
Tydning  ikke  andet  end  den  almindelige  dels  rationalistiske,  dels 
allegoriserende  Fortolkning,  hvorved  i Grunden  Svedenborgs  Ord  bli- 
ver det  egentlige  sande  Guds  Ord.  For  det  andet  maa  merkes,  at 
den  svedenborgske  Kanon  kun  optager  det  Gamle  Testamente, 
Evangelierne  og  Apokalypsen  ; især  lægges  Vegten  paa  den  sidste. 
De  apostoliske  Breve  er  derimod  ikke  en  Del  af  Ordet,  men  men- 
neskelige Lærebøger  om  Herren  og  hans  Ord. 

«Den  himmelske  Lære»,  som  paa  en  saadan  aandelig  Maade 
læses  ud  af  Skriften,  rationaliserer  alle  Kirkens  Dogmer;  men  frem- 
for alle  er  Trinitets-  og  Retfærdiggjørelseslæren  den  et  Anstød.  I 
Trinitetslæren  var  Svedenborg  Modalist.  Den  kirkelige  Treenig- 
hedslære  stiller  han  lige  med  Polytheisme  og  Atheisme  og  betegner 
den  som  «satanisk».  Der  er  énGud,  Himlens  og  Jordens  Herre,  den 
Herre  Jesus  Kristus , som  er  Jehova  i forklaret  Menneskelighed.  I 
hans  guddommelige  Person  er  tre  Væsensdele  svarende  til  Sjæl,  Le- 
geme og  begges  Virksomhed  tilsammen:  a)  hans  Guddommelighed 

fra  Evighed  (Faderen) ; b)  hans  iførte  og  guddommeliggjorte  Men- 
neskehed  (Sønnen),  og  c)  den  Kraft  og  Virksomhed,  som  udgaar  fra 
hans  Guddommelighed  fra  Evighed  og  fra  hans  guddommelige  Men- 
neskelighed, og  som  bestaar  i den  guddommelige  Kjærlighed  og  Vis- 
dom, som  fra  ham  udstrømmer  baade  til  den  aandelige  og  naturlige 
Verden  (den  Hellig  aand).  Der  er  altsaa  ikke  nogen  Personemes 

Trehed,  men  en  tredobbelt  Manifestation  af  det  ene  og  samme  gud- 
dommelige Subjekt,  en  Treenighed  i den  ene  Person  Jesus  Kristus. 
Og  denne  Treenighed  er  ikke  fra  Evighed  af,  men  først  efter  Verdens 

Skabelse,  da  Gud  blev  Menneske,  realiseret  i den  Herre  Gud,  Jesus 
Kristus. 

I Forsonings - og  Retfærdiggjørelseslæren  træder  hans  rationa- 
listiske  Synsmaade  klart  frem.  Han  støtter  sig  paa  de  almindelige 
rationalistiske  Indvendinger:  en  anden  kan  ikke  lide  for  mig,  en  andens 
Retfærdighed  kan  ikke  blive  min.  Kristi  Liv  og  Død  maa  da  faa  en 
anden  Betydning,  og  her  møder  vi  igjen  Korrespondensen.  Som  oven- 
for sagt  er  der  to  Slags  Aander,  gode  og  onde  (o:  kun  afdødes 
Aander).  Nu  er  der  en  nøie  Korrespondens  mellem  de  afdødes  Aander 
og  os  Mennesker.  De  gode  Aander,  Englene,  tjener  Herren,  fremmer 
hinandens  Lyksalighed  og  vaager  over  Menneskene  paa  Jorden  for  at 
lyksaliggjøre  dem.  De  onde  Aander,  Djævlene,  piner  hverandre  og 
arbeider  paa  at  gjøre  Menneskene  onde  som  de  selv.  Nu  er  det  saa, 
at  det  onde  har  faaet  Overvegten  efter  Syndefaldet.  Adam  og  Eva 
var  ikke  bestemte  Personer,  men  betegner  den  første  Menighed  paa 
Jorden,  den  adamitiske.  Beretningen  om  deres  “Syndefald  maa  opfattes 
allegorisk  som  en  Fremstilling  af  den  første  Menigheds  Fald,  og  ved 
dette  Fald  var  det  nu,  at  det  onde  fik  saa  stor  Overvegt  paa  Jorden, 
at  det  gode  ikke  længere  kunde  opretholdes  paa  Jorden  alene  ved 
Englenes  Formidling;  thi  Englene  er  jo  de  gode  afdødes  Sjæle,  og 
jo  mere  det  onde  voxer  paa  Jorden,  jo  flere  onde  Aander  bliver  der. 
Derfor  kan  kun  Gud  hjælpe  og  det  Gud  i Menneskenatur,  Jesus 
Kristus.  Jesu  Lidelse  og  Død  har  ligesaa  lidt  som  hans  Lovopfyl- 
delse  nogen  forsonende  Kraft,  men  er  en  Kamp  mod  Synden,  en 
Fristelseskamp,  hvorved  hans  menneskelige  Natur  bliver  guddomme- 
liggjort.  Ved  sin  Lidelse  og  Død  seirer  han  over  de  onde  Magter 
og  giver  derved  Menneskene  ny  Kraft  til  at  gjøre  det  gode  og  fri- 
gjøre sig  fra  det  onde.  Retfærdiggjørelsen  er  ingen  Tilregnelse  af 
Kristi  Retfærdighed,  men  falder  sammen  med  den  indre  Helligelse  og 
Fornyelse.  Om  Sakramenterne  lærer  Svedenborg,  at  de  kun  er 
Symboler;  Daaben  fremstiller  Optagelsen  i den  kristne  Kirke  og  er 
et  Billede  paa  Renselsen  fra  det  onde  og  falske,  Nadveren  er  et  Tegn 
paa  den  indbyrdes  Forbindelse  mellem  Gud  og  Mennesket,  et  Billede 
paa  Optagelsen  af  det  gode  (Brødet)  og  dét  sande  (Vinen).  Læren 
om  Opstandelsen  og  Tilstanden  efter  Døden  er  især  eiendommelig. 
Hvad  Skriften  lærer  om  de  dødes  Opstandelse  er  at  forstaa  aandeligt 
og  er  skeet  allerede  her  i Verden  (en  aandelig  Opstandelse).  Menne- 
skets Legeme  bliver  i Graven  og  opløses ; mén  i samme  Øieblik,  som 
Sjælen  forlader  det,  faar  den  et  nyt  aandeligt  Legeme,  hvoraf  det 
materielle  Legeme  var  et  grovt  Aftryk;  det  nye  Legeme  er  Menne- 
skets aandelige  Form,  som  vedbliver  efter  den  naturlige  Død  og  er 
det  nødvendige  Medium  for  Aandemes  Samkvem  indbyrdes  og  med 

Menneskene  paa  Jorden.  Der  bliver  saaledes  ikke  Tale  om  Legemets 
Opstandelse  paa  den  yderste  Dag.  Tilstanden  i Aandeverdenen  er 
kun  en  høiere  Potens  af  den  legemlige  Verden,  aandeliggjort.  Der 
findes  alt,  som  findes  her,  Huse,  Kvæg  o.  s.  v.,  kun  aandeliggjorte. 
De  gode  Aander  bor  i Paladser,  de  onde  Aander  sidder  i Tugthuset 
uden  Vinduer,  mellem  Slanger  o.  s.  v.  I Sammenhæng  hermed  staar 
hans  Lære  om  Herrens  Gjenkomst  til  Dommen.  Herrens  Gjenkomst 
er  aandelig  at  forstaa  og  er  allerede  skeet.  I 1757  saa  nemlig  Sveden- 
borg  i et  Syn  den  gamle  Kirkes  Fald;  dette  var  Dommedagen.  Men 
Herrens  Gjenkomst  betyder  Opladelsen  af  Ordets  aandelige  Mening 
og  Stiftelsen  af  iden  nye  Kirke*,  idet  nye  Jerusalem*;  dette  skede 
i 1770,  da  Svedenborg  udgav  sit  Hovedverk  vera  religio  christiana. 

Svedenborgs  Lære  havde  allerede  i 1768  vundet  saapas  Udbre- 
delse i Egnen  omkring  Gøteborg , ja  endog  blandt  Medlemmer  af 
Domkapitlet  havde  den  sine  Tilhængere , at  et  paa  den  Tid  afholdt 
Prestemøde  maatte  forhandle  om  Svedenborgianismens  Udbredelse. 
Domprovsten  Ekebom  og  Biskopen  Lamberg  traadte  energisk  op  mod 
den  og  stansede  Bevægelsen.  Omkring  1780  vandt  den  nogen  Til- 
slutning i og  ved  Stockholm , hvor  et  « exegetisk-filanthropisk  Selskab * 
til  Udbredelse  af  Svedenborgianismen  blev  oprettet.  Professor  i orien- 
talske Sprog  ved  Upsala  Universitet  Gustav  Knes  udgav  i 1824  sit 
Skrift:  «Samtal  med  mig  sjelf  om  Verlden,  Menniskan  och  Gud», 
hvori  han  fremstiller  den  svedenborgske  Lære  i en  mindre  fantastisk 
Form.  I Sverige  dannedes  dog  ikke  noget  særeget  Sektsamfund, 
skilt  ud  fra  Kirken;  men  mange  enkelte  paavirkedes,  især  blandt  de 
høiere  Stænder,  ogsaa  Prester,  maaske  i ikke  saa  ringe  Grad  paa 
Grund  af  den  paa  Gustav  IH’s  Tid  udbredte  Tilbøielighed  til  hemme- 
ligt  Ordensvæsen,  hemmelige  Selskaber  med  mystisk  Overtro.  Det 
viser  sig  her  som  andensteds,  at  Overtroen  ligger  Vantroen  meget 
nær.  Derimod  vandt  Svedenborgianismen  ikke  nogen  Udbredelse 
blandt  de  lavere  Klasser  af  Folket.  I England  blev  det  første 
ordnede  Samfund  af  Svedenborgianere  stiftet,  «den  nye  Kirke»,  som 
oprettedes  i London  1787.  Herfra  forplantedes  den  over  til  Nord- 
amerika.  I vort  Aarhundrede  har  Svedenborgianismen  fundet  Til- 
hængere i Wiirtemberg,  hvor  allerede  Bengels  Discipel,  den  be- 
kjendte  Theosof  Oetinger  i forrige  Aarhundrede  havde  henledet 
Opmerksomheden  paa  Svedenborgs  Skrifter  (Prokurator  Hofacker  og 
Bibliothekar  Tafel  i Tiibingen,  Werner  i Reutlingen).  En  Pseudonym 
lAxel * udgav  i 1857  her  hos  os  et  Skrift  i denne  Retning:  «En  ind- 
stændig  og  kjærlig  Opfordring  til  Geistligheden  og  oplyste  Kristne 
fra  John  Clowes»;  lignende  Forsøg  blev  ogsaa  gjort  i Danmark. 


Sjette  Afsnit. 

Den  nyeste  Tid. 


§ i. 

Den  danske  Kirke. 

Da  vi  senest  omtalte  de  danske  Forhold,  stansede  vi  ved  Nav- 
nene Mynster  og  Grundtvig . De  træder  samtidigén  frem  paa  Hi- 

storiens Skueplads,  og  til  deres  Navn  knytter  sig  mere  end  til  nogen 
andens  Danmarks  kirkelige  Historie  i de  følgende  Tider;  men  hver 
gik  de  sin  Vei.  — Jakob  Peter  Mynster,  født  1775  i Kjøbenhavn, 
var  fra  1801  Prest  i Spjellerup,  indtil  han  1811  forflyttedes  til  Kjø- 
benhavn som  res.  Kap.  til  Fruekirke;  1828  blev  han  kongelig  Kon- 
fessionarius,  1834  Biskop  og  døde  1854.  Om  sin  indre  Udvikling  i 
den  tidligere  Tid  siger  han  selv:  «Der  var  for  meget  poetisk  i min 

Natur,  til  at  jeg  nogensinde  kunde  finde  et  blivende  Sted  i denne 
Rationalismes  lavere  Regioner.  Nu  havde  Schelling,  Steffens,  de 
nyere  Digtere,  især  Novalis,  bragt  mig  de  kristelige  Ideer  nærmere, 
men  mod  den  historiske  Kristus  havde  jeg  inddrukket  saa  mange 
Fordomme,  at  den  evangeliske  Historie  for  mig  næsten  kun  havde 
poetisk  Værd  ....  indtil  det  omsider  kom  til  et  Gjennembrud. 
Det  skede  en  Dag  i Sommeren  1803,  da  jeg  mod  Aftenen  sad  ene 
i min  Sofa  og  læste  i Jacobis  Skrift  over  Spinoza;  da  for  det  mig 
med  ét  gjennem  Sjælen  som  et  Lys  fra  det  høie,  og  jeg  sagde  mig 
med  al  Klarhed:  Dersom  Samvittigheden  ikke  er  en  betydningsløs 
Indbildning,  dersom  du  skal  lyde  den  i noget,  da  skal  du  lyde  den 
i alt  uden  Undtagelse,  gjøre  og  tale,  hvad  der  er  dinPligt,  ganske 
ubekymret  om  Verdens  Dom;  dersom  der  er  en  Gud  og  du  jo  ikke 
vægrer  dig  ved  i noget  at  bøie  dig  for  ham,  da  skal  du  gjøre  det  i 

alt  uden  Forbehold  og  ganske  overlade  dig  i hans  faderlige 
Haand Men  ad  denne  Vei  var  jeg  neppe  kommen  til  Kristum, 


dersom  jeg  ikke  havde  nærmet  mig  ham  eller  han  sig  mig  ad  en  an- 
den Vei.  Evangeliets  Sandhed  havde  ofte  ligefrem  paatrængt  sig  mig, 
idet  jeg  udarbeidede  mine  Prædikener;  nu  henvendte  jeg  med  fuldt  Al- 
vor min  Betragtning  paa  denne  vigtige  Sag  og  fandt  snart  en  Afgjørelse, 
hvori  jeg,  hvad  det  væsentlige  angaar,  for  sted se  kunde  hvile.  Jeg 
skrev  i denne  Tid  i et  Brev:  Hvad  er  Kristendommen,  dersom  den 
ikke  er  Sandhed  ? Kun  et  af  to,  Løgn  eller  Digt.  I første  Tilfælde  en 
ublu  Løgn  om  Himlens  aabenbarede  og  erkjendte  Herlighed.  Den, 
der  alvorlig  læser  endog  kun  faa  Sider  i denne  underlige  Krønike  og 
som  kan  holde  den  blot  som  en  lumpen  Løgn,  han  synes  mig  be- 
gaar  en  Synd  mod  den  Helligaand.  Eller  et  Digt?  en  Epopé?  midt 
fra  Historiens  Dage,  udarbeidet  af  saa  mange,  i saa  forskjellig  Ka- 
rakter, et  Digt,  som  saaledes  griber  ind  i Virkeligheden  I ....  Jeg 
havde  nu  en  virkelig,  en  historisk  Kristus,  og  intet  ligner  den  Hen- 
rykkelse, den  indvortes  Jubel,  hvorved  jeg  ofte  sagde  mig  selv:  Jeg 
har  en  Gud  og  en  Frelser*.1)  Den  fyldigere  Overbevisning  om  Kri- 
stendommens Sandheder,  som  han  saaledes  havde  vundet,  lød  nu 
ogsaa  gjennem  hans  Prædikener,  i den  tidligere  Tid  vel  svagere,  men 
senere  stærkere,  efterhvert  som  han  selv  levede  sig  dybere  ind  i 
Kristendommens  Aand  og  Væsen;  han  blev  herved  i Guds  Haand  et 
Redskab  til  at  lede  mange  til  en  dybere  Opfattelse  af  Kristendom- 
men, end  den,  Tiden  i Almindelighed  bød.  Men  det  er  tillige  be- 
tegnende, hvad  Mynster  selv  fra  Tyveaarene  fortæller  om  den  Mod- 
tagelse,  hans  Prædikener  fandt:  medens  man  fra  en  Side  fandt  hans 
Prædikener  «uudstaaelige»  eller  at  han  prædikede  for  «dogmatisk*, 
drog  man  fra  en  anden  Side  hans  «Rettroenhed»  i Tvivl.  Ifølge  hele 
sin  mere  formidlende  Retning  var  Mymter  ikke  den  Mand,  som 
ønskede  noget  afgjort  Brud  med  Tidens  Dannelse;  hans  Stræben  var 
snarere  at  vinde  den  for  Kristendommen,  ligesom  han  i det  hele 
«indviede  sit  Liv  til  at  hævde  og  forsvare,  til  at  bruge  og  i en  vis 
Henseende  udvikle  det  bestaaende«  (Hammerick).  Det  var  derfor 
heller  ikke  ved  ham,  den  afgjørende  Kamp  reistes;  meget  mere  følte 
han  sig,  da  den  vaktes  af  Grundtvig  og  hans  Venner,  snarere 
frastødt  end  tiltrukken. 

Ntk.  Fredr . Sev.  Grundtvig  er  født  1783  i Udby  i Sydsjæl- 
land,  hvor  hans  Fader,  en  Mand  af  den  gammellutherske  Skole  og 
Svoger  til  Biskop  Balle,  var  Prest.  «Alt  i sin  Ungdom  glødede  han, 
naar  han  læste  om  Luther»,  og  «i  sin  Opvæxt,  naar  han  læste  Jesus 


*)  J.  P.  Mynster:  Meddelelser  om  mit  Levnet.  S.  150  ff. 


Mynster.  Grundtvig. 

og  Fornuften’,  drømte  han  sig  kun  voxen  for  at  være  Balles  Vaaben- 
drager».  I sine  Studenteraar  reves  dog,  efter  hans  eget  Vidnesbyrd, 
ogsaa  han  med  af  Tidens  Strømning,  saaat  han  «som  Tidens  Gjenlyd 
besmittede  Herrens  Hus  med  unyttig  og  bespottelig  Tale  om  Pligt 
og  Saligheds  Fortjeneste,  om  den  dydige  Mand,  den  redelige  Sand- 
hedslærer  Jesus».  Det  var  Steffens9s  Forelæsninger,  som  igjen  vakte 
Anelsen  hos  ham  om  en  rigere  og  dybere  Livsanskuelse.  Som  Hus- 
lærer paa  Langeland  studerede  han  ivrigen  den  nyere  tyske  Literatur, 
fornemmelig  den  schellingske  Naturfilosofi.  Ved  den  samme  Tid 
aabnede  Oehlenschlægers  Digte  hans  Øie  for  den  nordiske  Oldtid. 
Det  var  en  dunkel  Gjæringstid,  hvori  han  arbeidede  for  at  «vinde 
en  fuldstændig  Livsanskuelse,  hvori  de  dybeste  Følelser,  som  bevæger 
Menneskehjertet,  Kjærlighed  til  det  jordiske  og  det  himmelske  Fædre- 
land,  kunde  sammensmelte».  Nordens  Oldtid  var  det,  som  i denne 
Tid  egentlig  fængslede  ham;  han  levede  i sit  «Asarus».  Dette  var 
fremdeles  Tilfældet,  efterat  han  1808  var  vendt  tilbage  til  Kjøbenhavn. 
Tanken  om  en  prestelig  Virksomhed  var  ham  aldeles  fjern.  Men 
Faderen  syntes  ikke  om  den  Retning,  Sønnen  var  slaaet  ind  paa,  og 
han  ønskede  ham  som  sin  Medhjælper  paa  sine  gamle  Dage.  Mest 
af  Føielighed  mod  Faderen  bestemte  han  sig  til  ialfald  for  det  første 
at  prædike  til  Dimis  (April  1810).  Under  Forberedelsen  kom  han 
naturligen  til  alvorligere  end  i lange  Tider  at  tænke  over  de  kir- 
kelige Tilstande;  alle  Barndommens  fromme  Indtryk  paatrængte  sig 
ham  paany,  og  i deres  Lys  saa  han  Tidens  Karakter.  Det  Thema, 
han  valgte  for  sin  Dimisprædiken:  «Hvi  er  Herrens  Ord  for- 
svundet  af  hans  Hus?»,  vil  allerede  sige  os  det  bitre  Klage- 
maal,  som  lød  gjennem  den  hele  Prædiken.  Prædikenen  blev,  som 
den  Tids  Skik,  holdt  i Regenskirken  ikke  for  nogen  Menighed,  men 
alene  for  den  beskikkede  Censor  og  faa  Theologer.  Grundtvig  havde 
derfor  ogsaa  indsendt  den  med  den  Bemerkning,  at  den  «ikke  er 
saaledes  som  jeg  vilde  holde  den  for  en  blandet  Forsamling,  men 
som  jeg  i Overvær  af  nogle  faa  kyndige  kunde  holde  den.  Upas- 
sende forekom  det  mig  og  umuligt  var  det  mig  der  at  tale,  som  om 
jeg  stod  for  en  Menighed,  der  samledes  til  fælles  Andagt  og  Op- 
byggelse».  Censor,  Professor  P.  E.  Muller , gav  Prædikenen  et  hæ- 
derligt  Vidnesbyrd  (egregie)  paa  Grund  af  den  Varme  og  religiøse 
Nidkjærhed,  som  udtalte  sig  i den.  Tildels  dette  Vidnesbyrd  bevæ- 
gede  Grundtvig  til  at  udgive  den  i Trykken.  Herved  fik  den  en 
anden  og  større  Betydning.  «Den  gav  Kjøbenhavns  Prester  Anled- 
ning til  at  prostituere  sig»  (Mynster).  Det  var  vist  ogsaa  et  Misgreb, 
at  Kjøbenhavns  Prester  (sex  med  den  senere  Stiftsprovst,  dengang 
endnu  res.  Kap.  til  Frue  Kirke  H.  G.  Clausen  i Spidsen)  indlod  sig 

paa  at  indgive  en  Klage  til  Kancelliet.  Om  Fabritius  heder  det , at 
han  undslog  sig  for  at  underskrive  Klagen:  «den  gamle  Fabritius 
føler  sig  ikke  truffet».  Kancelliet  sendte  da  Sagen  til  Universitetets 
Direktion  og  denne  til  det  theologiske  Fakultet,  og  Enden  blev,  at 
Grundtvig  indkaldtes  for  Konsistoriet,  der  tilkjendegav  ham,  at  «fordi 
han  mod  sit  Løfte  (?)  havde  givet  den  i Trykken,  og  ved  nogle  An- 
meldelser i de  offentlige  Blade  havde  røbet  den  Hensigt  at  gjøre 
Opsigt,  modtog  han  herved  en  Irettesættelse  derfor». 

Hermed  var  da  Sagen  endt.  Men  for  Grundtvigs  egen  aande- 
lige  Udvikling  var  den  Spænding,  hvori  denne  Prædiken  med  de  den 
ledsagende  Forhandlinger  naturligen  havde  holdt  ham,  ikke  uden 
Frugt;  han  lærte  at  se  dybere  ind  i selv  og  i Tiden1).  Om  Kapel- 
lanskabet  var  der  for  det  første  ikke  Tale,  og  Grundtvig  forlod  for 
en  Tid  Kjøbenhavn.  Allerede  1811  blev  han  imidlertid  ordineret 
til  Kapellan  hos  Faderen.  Fra  1813  var  han  igjen  i Kjøbenhavn,  be- 
skjæftiget  med  literære  Arbeider  (Verdenskrøniken);  ogsaa  prædikede 
han  oftere  i forskjellige  Kirker,  indtil  Byens  Prester,  den  ene  efter 
den  anden,  negtede  ham  Adgang  til  sin  Prædikestol,  og  Grundtvig’ 
selv  bestemte  sig  til  ikke  at  bestige  nogen,  førend  han  fik  selvstæn- 
dig  Ansættelse.  Dette  fik  han,  da  han  i 1821  udnævntes  til  Sogne- 
prest i Præstø.  Det  følgende  Aar  ansattes  han  som  res.  Kap.  ved 
Vor  Frelsers  Kirke  i Kjøbenhavn. 

«Kirkesagerne  stod»,  siger  Grundtvig , «himmelvidt  forskjellige 
fra  Stillingen  1810».  I Virkeligheden  var  det  ogsaa  saa,  at  mange 
Tegn  tydede  paa  et  Omslag.  Vi  skal  alene  minde  om  den  før  om- 
handlede «Vækkelse»  blandt  Almuen,  der  just  ved  denne  Tid  havde 
udbredt  sig  fra  Jylland  af  i videre  Kredse,  og  at  Mynsler  ved  denne 
Tid  allerede  i mere  end  et  Decennium  havde  virket  i Kjøbenhavn. 
Klaus  Hartns's  Optræden  i 1817  havde  ogsaa  i høi  Grad  vakt 
Opmerksomheden  paa  Rationalismens  Forhold  til  Lutherdom  og 
luthersk  Kirke.  Vi  nærmer  os  den  egentlige  Kirkekamp.  Denne 
begynder  i 1825.  I dette  Aar  begyndte  Udgivelsen  af  «Theo- 
logisk  Maanedsskrift»  ved  Rudelbach,  i Forening  med  Grundt- 
vig og  Lindberg  (Mynster  undslog  sig  for  Deltagelse)2).  Tenden- 
sen var  at  føre  «gammelluthersk  Kristendoms  Sag  mod  Tidens  ra- 
tionalistiske  Theologi».  Samme  Aar  udgav  Prof.  H.  N.  Clausen, 
Stiftsprovstens  Søn,  som  allerede  1821  var  bleven  Lektor  og  i det 
følgende  Aar  Professor,  sit  bekjendte  Verk:  «Katholicismens  og 

x)  Smlgn.  Fortalen  til  «Nytaarsnat»  1811,  som  «egentlig  ikke  er  nogen  Fortale 
til  disse  Smaadigte,  men  udgjør  meget  mere  i Forening  med  dem  Fortalen  til  hans 
følgende  Liv.» 

2)  Det  stansede  1828  ved  Rudelbach 5 Forflyttelse  til  Glaucha. 

Frotestantismens  Kirkeforfatning,  Lære  og  Ritus.»  Dette 
Skrift  blev  Signalet  til  Kampen.  Grundtvig  tog  i Kirkens  Navn  til 
Gjenmæle,  medens  Rudelbach  i Maanedsskriftet  underkastede  Skriftet 
en  skarp  videnskabelig  Kritik,  som  imidlertid  ikke  blev  fuldført  (Læ- 
ren om  Arvesynd  og  Forløsning,  om  Retfærdiggjørelsen  samt  om 
den  menneskelige  Frihed  og  Naaden).  Ogsaa  udenfor  den  Kreds, 
som  havde  samlet  sig  om  Maanedsskriftet,  optraadte  Mænd  som  den 
gamle  Sogneprest  Homsyld , Stiftsprovst  Dr.  Rasmus  Malier  og 
Provst  Dr.  Engelbrekt  mod  Clausens  rationaliserende  Anskuelser. 
Kampen  samlede  sig  dog  væsentlig  om  Grundtvigs  «Kirkens  Gjen- 
mæle». Grundtvig  traadte  her  op  «ikke  som  Recensent,  men  som 
kirkelig  Modstander;  thi  Prof.  Clausen  har  i denne  Bog  stillet  sig  i 
Spidsen  for  alle  den  kristne  Kirkes  Fiender  og  Guds  Ords  Foragtere. 

. . . . Det  er  Presten,  der  som  Lærer  i den  kristelige  Kirke  sigter 
den  theologiske  Professor  som  Prestelærer  i Kirkeskolen  og  paa- 
staar,  at  han  som  ærlig  Mand  enten  maa  gjøre  Kirken  høitidelig 
Afbigt  for  sin  ukristelige  og  forargelige  Lærdom  eller  nedlægge  sit 
Embede  og  aflægge  sit  Kristennavn  ....  og  vil  han  ikke  nogen  af 
Delene,  da  erklærer  jeg  ham  paa  den  eneste  ægte,  historiske  kriste- 
lige Kirkes  Vegne  for  en  falsk  Lærer,  som  misbruger  det  kristelige 
Navn  til,  saavidt  han  formaar,  at  forvirre  og  forføre  Menigheden, 
stræber  at  undergrave  den  Kirke,  som  han  udgiver  sig  for  at  ville 
tjene  og  befæste».  Hvad  Grundtvig  iøvrigt  især  angreb,  var  Clau- 
sens exegetiske  Grundprinciper,  hans  Kirkebegreb  og  Forklaring  af 
Presteeden.  «Neppe  har  noget  Skrift  frembragt  en  saadan  Sensation; 
det  var  tilstede  i enhver  Samtale,  det  trængte  op  i Paladseme  og 
ned  i Kjelderne».1)  I én  Uge  oplevede  «Kirkens  Gjenmæle»  3 Op- 
lag.  Det  maa  vi  vente,  at  Flerheden  af  Theologeme  og  de  i Skrift 
stemmeførende  Mænd  var  mod  Grundtvig.  88  theologiske  Studerende 
overleverede  Clausen  en  Adresse,  hvori  de  bevidnede  ham  sin  Høi- 
agtelse  og  Hengivenhed.  Mange,  som  ellers  i theologisk  Grundan- 
skuelse  snarere  skulde  synes  at  samstemme  med  Grundtvig  end  med 
Clausen,  følte  sig  dog  frastødte  ved  den  Form  og  Tone,  hvori  An- 
grebet  var  ført.  Oplysende  er  det  Forhold,  Mynster  indtog,  hvem 
man  i Almindelighed  ansaa  for  en  ligesaa  varm  Kristentroens  Tals- 
mand  som  Grundtvig  og  hvis  Indflydelse  i Kjøbenhavn  især  blandt 
de  dannede  allerede  var  overmaade  stor.  Han  skriver  derom : «Dette 
(Clausens)  Verks  Vidtløftighed  vilde,  dersom  man  havde  ladet  det  i 
Ro,  kun  forskaffet  det  faa  Læsere,  og  dets  Svæven  mellem  forskjel- 
lige Retninger  vilde  ikke  have  bibragt  disse  Læsere  nogen  bestemt 


*)  J.  P.  Mynster;  Meddelelser  om  mit  Levnet  223  ff. 

Anskuelse,  men  kun  nogle  historiske  Kundskaber.  Man  kunde  vir- 
kelig af  dette  Skrift  uddrage  to  forskjellige  Chrestomatier,  én  i ortho- 

dox  og  én  i heterodox  Retning Medens  de  forstandigere  og: 

og  bedre  harmedes  over  denne  (Grundtvigs)  Adfærd  (Vehemens), 
ledtes  de  uvidende  i de  forskjellige  Stænder  til  at  anse  Clausen  for 
en  Himmelstormer,  og  nogle  er  der  jo  stedse , der  glæder  sig  ved 

ethvert  saadant  Angreb Desværre  var  der  ogsaa  Theologer, 

og  deriblandt  agtværdige,  som,  da  Tonen  engang  var  angiven,  istemte 
den  med  zelotisk  Iver  og  derved  ingenlunde  gavnede  Evangeliets  Sag, 
der  i de  sidste  Aar  havde  vundet  saamange  Venner  blandt  os  ...  . 
Jeg  antog  mig  med  al  Iver  den  forurettedes  Sag  baade  hos  Kongen, 
som  talte  med  mig  derom,  og  i Breve  og  Samtaler  ....  Overalt 
jo  alvorligere  jeg  arbeidede  for  Kristendommens  Sag  og  jo  villigere 
jeg  blev  hørt,  desto  mere  søgte  jeg  at  fraskrive  mig  al  Lod  og  Del 
med  det  zelotiske  og  i enhver  Henseende  extravagante  Parti,  hvor- 
ved jeg  dog  stedse  skyede  al  personlig  Polemik».  Saaledes  var  den 
Stilling,  Mynster  indtog.  Offentligen  lod  han  det  paa  dette  Sta- 
dium af  Kampen  blive  ved,  at  han  i en  Prædiken  «om  den  kristelige 
Visdom»  udtalte  sig  mod  Grundtvigs  «zelotiske»  Polemik,  hvad 
Grundtvig  fra  sin  Prædikestol  besvarede  med  at  tale  om  «den  kriste- 
lige Kamp». 

Endnu  en  Udtalelse,  der  betegner  Tidens  og  Kampens  Karakter, 
vil  vi  anføre.  I Anledning  af  Kristendommens  tusindaarige  Jubilæum 
udstedte  Rigets  Biskoper  1826  et  fælles  Hyrdebrev,  en  epistola  en- 
cyclica  ad  clerum , jussu  et  sumptu  regio . Om  Kirkestriden  heder 
det : «Under  de  theologiske  Meningers  Trætte  høres  der  i den  evan- 

geliske Kirke  ikke  sjelden  Stemmer,  som  helst  maatte  tie  stille.  Paa 
den  ene  Side  dadler  man  dem,  som  holder  fast  ved  de  gamle  Theo- 
logers  og  Lærebøgers  Meninger  og  Sætninger,  ivrigere  end  Modstan- 
deme  synes  om;  paa  den  anden  Side  bliver  de,  som  i Skriftens  For- 
tolkning og  Dogmernes  Udvikling  gaar  af  fra  de  vante  Veie,  skjønt  de 
holder  Kristi  Navn  i Ære,  angrebne  med  Haansord  og  Injurier,  som 
om  de  var  den  hellige  Religions  Fiender,  og  stemplede  som  vantro 
og  ugudelige;  de  samme  Folk  udtaler  ikke  sjelden  en  almindeligFor- 
dømmelsesdom  over  det  1 8de  Aarhundredes  Theologer , som  om  de 
alle  nedbrød  Kristi  Lærdom  ....  Skjønt  Religionen  rigtignok  er 
alles  fælles  Eiendom,  saa  forstaar  det  sig  dog  af  sig  selv,  at  ikke 
enhver  kan  have  én  Mening  om  enhver  Ting  ....  Gid  dog  de  Men- 
nesker vilde  betænke  det,  som  i smaa  Feideskrifter  paa  et  Par  Sider 
eller  Blade,  som  Folk  kan  løbe  igjennem,  der  ikke  pleier  at  læse 
større  Bøger,  angriber  sine  Modstandere  og  søger  at  vinde  Folk  for 
sine  Meninger.  Ikke  sjelden  foregiver  disse  Mennesker,  at  de  drevne 

af  sin  Samvittighed  taler  Guds  Ord  og  Sandhedens  Sag,  og  maaske 
tror  de  det  ogsaa  selv;  men  sædvanlig  taler  de  kun  efter  bedste 
Evne  sin  egen  Sag.  Det  er  nemlig  Mennesker,  som  jager  efter  Fol- 
kegunst, som  søger  en  smudsig  Vinding  og  derfor  vil  føre  sig  Mæng- 
dens  Uvidenhed  til  Nytte.  Det  er  Mennesker,  som  higer  efter  en 
rigtignok  ublodig  Martyrkrone,  og  hvem  man  efter  Tertullian,  skjønt 
i en  anden  Mening,  kan  kalde  «ikke-kristelige  Martyrer».  Dersom 
de  alene  søger  Sandheden,  saa  lad  dem  holde  op  med  at  forvirre 
Mængden  med  allehaande  Flyveskrifter;  er  det  dem  om  Sagen  at 
gjøre,  saa  lad  dem  betjene  sig  af  andre  Midler,  videnskabelige 
Skrifter  for  at  møde  dem,  der  efter  deres  Mening  nedbryder  den 
sande  Tro,  og  saaledes  lette  sit  Hjerte». 

Clausen  værdigede  ikke  Grundtvigs  Angreb  andet  Svar  end  — 
en  Injurieproces.  Allerede  i Forordene  til  sit  Verk  havde  han 
udtalt,  at  han  indsaa,  at  det  kunde  give  Anledning  til  Kontrovers  og 
Angreb;  ogsaa  forudsaa  han,  at  det  af  enkelte  vilde  blive  mistydet 
og  fordreiet,  af  en  og  anden  vel  endog  anathematiseret  og  for- 
kjætret,  men  han  vilde  «overlade  Bogen  selv  at  føre  sit  Forsvar  mod 
forestaaende  Kritiker  og  Angreb,  såalænge  Taushed  nogenlunde  kan 
bestaa  med  det,  jeg  skylder  Sandheden  og  mig  selv».  Den  Taushed, 
Prof.  Clausen  saaledes  forud  havde  erklæret  i det  længste  at  ville 
iagttage  overfor  mulige  Angreb  og  Kritiker,  fandt  han  det  ikke  nød- 
vendigt  at  bryde  i Anledning  af  « Kirkens  Gjenmæle».  I Adresse- 
avisen .underrettede  han  Publikum  om,  at  han  havde  gjort  de  fornødne 
Skridt  for  ad  Rettens  Vei  at  forfølge  de  injurierende  Beskyldninger 
mod  ham;  hvorhos  han  alene  tilføiede,  at  «han  med  en  anden  For- 
fatter end  Pastor  Grundtvig  vilde  anse  det  fornødent  at  gjøre  offent- 
lig opmerksom  paa  de  mangfoldige  Mistydninger  og  Fordreielser,  som 
ikke  kan  blive  Gjenstand  for  juridisk  Tiltale,  men  at  jeg  mod  denne 
Mand  finder  det  tilstrækkeligt  at  henvise  til  Fortalen  af  min  angrebne 
Bog».  Sagen  bragtes  altsaa  for  Retten.  Dette  gav  nu  Anledning 
til,  at  ogsaa  Juristeme  begyndte  at  behandle  fra  det  kirkeretslige 
Standpunkt  de  symbolske  Bøgers  Gyldighed,  navnlig  foruden  Poulsen 
i Kiel  A.  S.  Ør  sted  i sin  bekjendte  Af  handling:  «Behøver  den  danske 
Kirkeforfatning  en  omgribende  Forandring»  (Jur.  Tidsskr.  12).  Nogle 
Ytringer  af  Ørsted  paa  dette  Sted  foranledigede  Grundtvig  til  at 
rette  «Nogle  vigtige  Spørgsmaal  til  Danmarks  Lovkyndige».  Denne 
lille  Afhandling  er  os  forsaavidt  af  Vigtighed,  som  den  viser  os,  paa 
hvilken  Maade  Grundtvig  betragtede  Kampen  paa  dens  nuværende 
Stade,  og  derigjennem  tillige  belyser  Kampen  i det  hele.  Grundtvig 
gaar  her  ud  fra  den  Forpligtelse,  som  Presteedens  Art.  3 paalægger 
Presten  at  bekjæmpe  falsk  Lære.  Bekjæmpelse  af  falsk  Lære  var 

altsaa  gjort  Presten  til  Embedspligt,  og  hans  Spørgsmaal  til  de  lov- 
kyndige  er  derfor:  kan  en  Embedsmand  for  sin  Embedspligt  stævnes 
som  Injuriant?  Støttet  til  denne  Betragtning  paastod  han  nu  derfor 
ogsaa  Sagen  afvist  fra  Retten,  eftersom  han  ved  at  tage  til  Gjen- 
mæle mod  Clausen  kun  havde  handlet  i Embeds  Medfør  og  vare- 
taget  sin  Prestepligt,  hvorfor  han  ikke  kunde  staa  nogen  Privatmand, 
men  alene  Styrelsen  til  Ansvar.  Retten  gav  imidlertid  ikke  denne 
Afvisningspaastand  Medhold,  hvorimod  den  ved  sin  Dom  30te  Oktbr. 
1826  idømte  Grundtvig  en  Mulkt  af  100  Rbdlr.  Herved  var  han  da 
tillige  hjemfalden  Censuren.  Allerede  før  Dommen  faldt,  havde  Grundt- 
vig nedlagt  sit  Embede,  da  Retten  ikke  tog  hans  Afvisningspaastand 
til  Følge. 

Det  var  under  denne  Strid,  Grundtvig  første  Gang  greb  og  ud- 
talte  den  bekjendte  Anskuelse  om  Daabsbekjendelsen  eller  «det 
levende  Ord»,  der  er  det  egentlige  Hovedpunkt  i «den  kirkelige 
Anskuelse».  I Modsætning  til  Rationalismens  Misbrug  af  det  prote- 
stantiske Skriftprincip  og  dens  vilkaarlige  Skriftfortolkning,  ledte  han 
nemlig  efter  en  fast  og  urokkelig  Trosregel.  «Endelig  hviskede  en 
god  Engel  til  mig:  hvi  leder  du  om  det  levende  hos  de  døde?  Er 
du  en  Lærer  i Israel  og  ved  ikke,  hvor  du  skal  finde  de  Kristne, 
naar  du  vil  høre  deres  Vidnesbyrd  om  hvad  de  tror.  Saaledes  fandt 
jeg  da  . . . det  levende,  høirøstede  Vidnesbyrd  om,  hvad  der  er  den 
sande  Kristendom».  Naar  Grundtvig  hidtil  havde  kjæmpet  under 
idelig  Paaberaabelse  af  Luther  og  den  Augsburgske  Konfession,  saa 
er  det  fra  nu  af  fremfor  alt  «Troens  Regel»,  han  bruger  som  Vaaben. 
Denne  Anskuelse  af  Daabsbekjendelsens  eiendommelige  Betydning 
skimter  vel  allerede  frem  i «Kirkens  Gjenmæle»,  men  navnlig  er  det 
i Afhandlingeme  om  «Den  sande  Kristendom  og  om  Kristendommens 
Sandhed»,  han  først  bestemtere  udtaler  og  udvikler  den.  Det  er  nu 
vistnok  et  Spørgsmaal,  som  kan  reises  og  er  bleven  reist,  hvorvidt 
Grundtvig  med  denne  sin  Anskuelse  var  længere  i fuld  Overensstem- 
melse med  den  Kirkes  Grundsætninger,  under  hvis  Banner  han  havde 
begyndt  Kampen.  Det  Spørgsmaal  bliver  imidlertid  endnu  ved  denne 
Tid  ikke  reist;  Grundtvigs  Anskuelse  af  Daabsbekjendelsen  bliver 
paa  dette  Stadium  af  Kampen  endnu  ikke  Gjenstand  for  nogen  ud- 
førligere  Drøftelse,  allermindst  fra  hans  egentlige  Modstandere.  Vi 
vil  derfor  heller  ikke  her  dvæle  nærmere  ved  den,  men  bliver  ved 
Kampens  Begivenheder , saaledes  som  de  nærmest  viser  sig  som  en 
Kamp  mod  den  rationalistiske  Vantro  eller  Halvtro  for  at  tramge 
den  bort  fra  Lærerstolene  og  Altrene. 

I 1828  stansede  det  «theologiske  Maanedsskrift»,  da  Rudelbach 
gik  som  Superintendent  til  Glaucha  i Sachsen,  kaldet  dertil  afPatro- 

tien  Grev  Ludvig  af  Schønberg.  Naar  vi  atter  møder  Rudelbach , 
vil  vi  finde  ham  som  Grundtvigs  Modstander.  Maanedsskriftet  havde 
været  Samlingspunktet  for  Grundtvig  og  hans  Kampfæller;  dets  Op- 
hør  syntes  derfor  at  skulle  bevirke  en  Stans  *i  Kampen.  Snart  blus- 
sede  dog  Striden  igjen  op  med  fornyet  Heftighed.  I Hengstenbergs 
«Evang.  Kirchenzeitung»  gav  nemlig  Rudelbach  under  Titei : «Kampf 
des  Christenthums  mit  den  Rationalisten  in  Dånemark»  en  Frem- 
stilling af  Begivenhedeme  i Danmark  fra  Slutningen  af  forrige  Aar- 
hundrede.  Fra  den  modsatte  Side  gaves  i «Studien  und  Kritiken» 
«n  Fremstilling  af  de  sidste  Aars  Begivenheder  i Form  af  en  Recen- 
sion  af  den  danske  theoldgiske  Literatur  1826 — 27.  Professor  Jens 
M&ller , Udgiver  af  «Theologiske  Bibliothek» , fandt  sig  ved  den 
Maade,  hvorpaa  han  og  BibUotheket  i disse  Fremstillinger  var  om- 
talt, drevet  til  at  bryde  den  Taushed,  han  som  Fakultetets  øvrige 
Medlemmer  hidtil  havde  iagttaget.  Han  gjorde  det  vel  med  Var- 
somhed  og  paa  sin  mæglende  Maade;  men  hans  Omtale  af  Clausen 
med  en  delvis  Anerkjendelse  var  dog  nok  for  Lindberg  til  at  rette 
til  ham  «det  alvorlige  Spørgsmaal»:  «Er  Professor  Clausen  en  ærlig 

Lærer  i den  danske  Kirke?»  en  Pjece,  hvori  han  korteligen,  men  om 
muligt  endnu  skarpere  gjentog  de  gamle  Angreb  paa  Clausen  og 
hans  Bog.  Bogen  maatte,  førend  den  kunde  udkomme,  gjennemgaa 
en  Trykkefriheds  Sag.  Hermed  var  da  Kampen  atter  i fuld  Gang. 
Lindberg  fremtræder  fra  nu  af  som  en  Hovedkjæmper  blandt  Grundt- 
vigs Venner.  Han  grundede  ogsaa  fra  1830  først  «Maanédsskrift 
for  Kristendom  og  Historie»,  senere  «Nordisk  Kirketidende»  som 
Organer  for  den  grundtvigske  Retning.  Lindberg  selv  gik  i sin 
Polemik  mindre  ud  paa  at  bekjæmpe  den  rationalistiske  Lære, 
end  paa  at  bestride  «den  Uærlighed,  at  Rationalisterne  vil  de,  og 
den  fordærvelige  Tro,  at  de  kunde  være  Lærere  i Kirken,  skjønt 
de  var  den  kirkelige  Tros  bestemte  Modstandere».  Og  Lindberg 
var  ikke  den  eneste,  som  stræbte  til  det  Maal.  Det  samme  var 
ogsaa  Tilfældet  med  Presten  Gunni  Busck,  som  i 1830  tog  An- 
ledning af  Jubelfesten  for  den  Augsburgske  Konfession  til  formelig 
at  indsende  til  Kancelliet  «en  Angivelse  af  Prestelæreren  H.  N.  Clau- 
sen som  en  Bestrider  og  Forhaaner  af  Landets  ved  Kongeloven  hel- 
ligen  stadfæstede  Religion». 

De  gjentagne  Angreb  bevægede  omsider  Clausen  til  at  bryde 
den  Taushed,  han  hidtil  havde  iagttaget.  I 1830  udgav  han  sit 
allerede  tidligere  bebudede  Tilsvar:  «Den  theologiske  Partiaand, 

dens  Karakter  og  Stridsmaade,  oplyst  ved  Exempler».  Det  var  ikke 
skrevet  som  nogen  Retfærdiggjørelse,  men  «for  at  bidrage  til  at  lede 
og  befæste  det  almindelige  Omdømme,  hvortil  da  nu  ogsaa  det  nylig 

af  Mag.  Lindberg  udgivne  Skrift  gav  den  nærmeste  Anledning».  Han 
holdt  sig  derfor  til  dette,  som  han  punktvis  gjennemgik.  Lindberg 
lod  ikke  vente  paa  Svar,  og  da  han  nu  derhos  begyndte  sit  «Maa- 
nedsskrift»,  hvor  Angrebene  paa  Clausen  stadigen  gjentoges,  indgik 
Clausen  i Januar  1831  med  et  Andragende  til  Kongen,  «at  det  maatte 
overdrages  sagkyndige  Mænd  at  indgive  en  Besvarelse  af  det  Spørgs- 
maal,  om  der  i den  angrebne  Bog  er  gjort  Brug  af  nogen  Frihed, 
som  ikke  maa  ansees  at  være  den  akademiske  Theolog  uforment  i 
hans  Virksomhed  som  Skribent».  Ved  denne  Leilighed  tog  ogsaa 
Mynster  for  første  Gang  mere  bestemt  Ordet  i Anledning  af  Kampen 
ved  sin  Af  handling:  «Om  Injurier  i trykte  Sager».  Vi  har  allerede 

hørt  Udtalelser  af  ham  om  den  Maade,  hvorpaa  Kampen  førtes. 
Han  udtaler  ogsaa  her  sin  Harme  i stærke  Ord,  men  Clausens  For- 
slag er  han  imod.  Regjeringen  ansaa  ogsaa  den  begjærede  «Un- 
dersøgelse,  ved  hvilken  desuden  efter  dens  Formening  den  tilsigtede 
Virkning  ikke  vilde  opnaaes,  for  unødvendig  til  at  beskytte  ham 
imod  de  omhandlede  Angreb». 

Clausen  var  vel  den  Hovedperson,  mod  hvem  Angrebene  ret- 
tedes,  men  han  var  ikke  den  eneste.  Presten  Visby  ved  Vor  Frel- 
sers Kirke  paa  Kristianshavn , den  samme  der  som  Kandidat  havde 
staaet  i Spidsen  for  de  88’s  Adresse  til  Clausen,  udgav  1831  enPræ- 
diken:  «Hvorvidt  gives  der  en  evig  Fordømmelse?»  Han  mente  at 

kunne  svare  baade  Ja  og  Nei  og  svarede  da  egentlig  Nei.  Lindberg 
angreb  ham  strax.  («Falsk  Lærdom  i Vor  Frelsers  Kirke  paa  Kri 
stianshavn»).  Følgen  var  atter  en  Injurieproces.  Visby  forsynede  sig 
under  denne  med  et  Responsum  fra  Fakultetet  i Kiel;  det  kjøbenhavn- 
ske  indlod  sig  ikke  derpaa,  som  det  siges  paa  Grund  af  J.  M oller s 
Vægring  ved  at  være  med.  Lindberg  gjorde  vel  Indsigelse  mod  Re- 
sponset  dels  af  formelle  Grunde  og  dels  fordi  bekjendte  rationalistiske 
Navne  som  Eckermanns  fandtes  derunder,  medens  man  savnede  den 
ene  af  Fakultetets  Medlemmer  Twesten . Resultatet  var  dog  en 

Mulkt  for  Lindberg.  • Ogsaa  udenfor  Kjøbenhavn  førtes  Striden.  Op- 
merksomhed  vakte  især  «den  vestsjællandske  Feide»;  det  var  P . A . 
Fenger , der  allerede  i Anledning  af  «Kirkens  Gjenmæle»  havde  slut- 
tet sig  til  Grundtvig,  som  her  stred  med  Presten  i Slagelse  H,  Bast * 
holm  og  Rektoren  Qvistgaard. 

Som  allerede  bemerket,  var  det  Maal,  hvorhen  navnlig  Lind 
berg  paa  dette  Stadium  af  Kampen  sigtede,  det  at  bringe  Frafaldet 
fra  Kirkens  Tro  og  den  kirkelige  Lovgivning  frem  for  Lyset.  Det 
var  derfor  ikke  alene  de  rationalistiske  Presters  Prædiken,  man  nøie 
passede  paa  for  at  angribe  den;  man  rettede  ogsaa  Angrebene  mod 
deres  liturgiske  Praxis.  Det  vakte  saaledes  f.  Ex.  ikke  liden  Opsigtr 

da  en  Snedkersvend  formelig  klagede  til  Bispen  (P.  E.  Miiller)  over 
Clausens  Svoger  Stenersen  Gad  paa  Grund  af  den  Maadey  hvorpaa 
han  administrerede  Nadveren.  Gad  pleiede  istedenfor  Ritualets  Vel- 
signelsesønske:  «som  nu  har  spist  og  skjænket  Eder»  o.  s.  v.  at  sige: 
«til  hvis  Ihukommelse  I helligholder  denne  Handling».  Presten  fik 
af  Bispen  en  Tilrettevisning,  og  Lindberg  bragte  Sagen  frem  i Maa- 
nedsskriftet : «Gad  for  Herrens  Alter».  Endnu  mere  Opsigt  vakte 

det,  da  man  rettede  Klagerne  og  Angrebene  mod  det  kjøbenhavnske 
Presteskabs  Hoved,  Stiftsprovst  H.  G.  Clausen,  Professorens  Fader. 
Det  gjaldt  hans  vilkaarlige  Forandringer  i Daabsritualet  (Udeladelsen 
af  Korsbetegnelsen,  istedenfor  Forsagelsen:  «forsager  du  Synden  og 

alt  ondt,  som  er  Gud  mishageligt»,  ved  hvilken  Forandring  Djævelens 
Navn  blev  undgaaet,  Udeladelse  af  Ledet  om  «Nedfarten  til  Helvede» 
i 2den  Art.  o.  m.).,  Ved  en  Daabshandling  1832  svarede  Faderen  Nei 
paa  Spørgsmaalet ; vil  du  paa  denne  Tro  være  døbt.  Stiftsprovsten 
døbte  desuagtet,  hvorefter  Faderen  klagede  for  Bispen  og  forlangte 
en  fuldstændig  Daab  for  sit  Barn  efter  Ritualet.  I Slutningen  af  1833 
indtraf  et  forargeligt  Optrin,  idet  Stiftsprovst  Clausen  trods  vedkom- 
mende Faders  Forlangende  om  Daab  efter  Ritualet  forrettede  Hand- 
lingen paa  sin  sædvanlige  Maade.  Da  nu  en  af  Fadderne  vilde  holde 
den  Kone,  der  bar  Barnet  til  Daaben,  tilbage  fra  Døbefonten,  lod  Stifts- 
provsten ham  kaste  ud  af  Kirken.  Nærmest  foranlediget  ved  dette 
Optrin  udkom  i April  1834  en  kgl.  Resolution  om,  at  man  ikke  burde 
tillade  sig  nogensomhelst  Afvigelse  fra  Ritualet.  Disse  Angreb  paa 
Prestemes  liturgiske  «Frihed»  bragte  igjen  Spørgsmaalet  om  Ritua- 
lets Revision  paa  Bane. 

Paa  saadan  Maade  fortsatte  Grundtvig  og  hans  Venner  uafbrudt 
sin  Kamp  mod  Rationalismen  saavel  i dens  kirkelige  Praxis  som  i 
dens  Lære.  Kampen  førtes  med  Heftighed  og  Voldsomhed  og  i det 
hele  paa  en  Maade,  som  man  ofte  kunde  ønske  anderledes;  Injurie- 
processer  optager  en  altfor  stor  Del  af  Striden.  Det  gjaldt  om  at 
afsløre  Rationalismen  overalt  og  fremstille  den  i dens  Strid  mod  Kir- 
kens Tro  og  Lovgivning  og  derfor  uberettiget  paa  Kirkens  Lære- 
stole.  Modstanderne  saa  naturligvis  Sagen  fra  en  anden  Side.  I de 
djærve,  ofte  drøie  og  haarde  Angreb  saa  de  ikke  stort  andet  end 
personlige  Angreb  og  Injurier,  og  i den  hele  Retning  alene  en  Til- 
bagevenden  til  en  tidligere  Trældom  under  Bogstaven,  der  var  en 
Krænkelse  af  den  «videnskabelige  Frihed»,  uden  at  de  indsaa,  at  en 
saadan  Frihed  for  Lærerne  var  det  utaaleligste  Samvittighedsaag  for 
Menighedeme.  «Det  klinger  vistnok  smukt  alt,  hvad  Prof.  Clausen 
og  saamange  fortæller  os  om  den  videnskabelige  Frihed  ....  Men 
naar  det  er  de  Kristne  udtrykkelig  forbudt  at  gaa  ud  af  Statskirken 

og  ydermere  paalagt  at  betjene  sig  af  den  Prest  til  Sjælesørger,  i hvis 
Kirkesogn  de  bor,  da  er  det  soleklart,  at  enten  tnaa  der  holdes  over, 
at  Lærerne  i Statskirken  og  fremforait  Prestelæreme  ved  Høiskolen 
retter  sin  Lærdom  efter  de  Kristnes  Tro  eller  de  Kristne  har  mistet 

sin  umistelige  Frihed Er  det  dog  ikke  merkeligt , at  Prof. 

Claus  en,  der  er  saa  øm  over,  hvad  han  kalder  sin  videnskabelige  Fri- 
hed, aldrig  nævner  den  Samvittighedsfrihed , som  baade  er  af  langt 
mere  ubetinget  Vigtighed  og  er  Millioners  Trang,  naar  hin  knap  er 
et  Hundredes.  Er  det  dog  ikke  en  hel  besynderlig  Paastand,  at  Fol- 
ket skal  lade  sin  Tro  bestride  af  dem,  der  sættes  til  at  nære  og 
forsvare  den,  blot  for  at  disse  ikke  skal  lide  noget  Skaar  i deres  vi- 
• denskabelige  Frihed  r »*). 

Kampens  Gang  viste,  at  Rationalismen  ikke  saa  let  lod  sig  for- 
trænge,  men  vedblev  at  hævde  sin  Plads  paa  Lære-  og  Prædikestolene, 
medens  Striden  inden  Statskirken  i Grundtvigs  Øine  nødvendig  kræ- 
vede  en  kirkelig  Skilsmisse.  cUnder  disse  Omstændigheder  fandt 
jeg  det  da  rimeligt,  at  jeg  og  de  andre  gammeldags  Kristne,  der 
fandt  den  nymodens  Kristendom  utaalelig  i vort  Kirkesamfund,  men 
iøvrigt  os  aldeles  uvedkommende,  at  vi  frivillig  tilbød  os  at  gaa  ud 
af  Statskirken  og  selv  sørge  for  vor  Tros  V edligehojdelse , over- 
ladende  Modstandeme  af  vore  Fædres  som  af  vor  Tro  alle  de  For- 
dele, Verden  kan  tage  og  give».  Han  udtalte  altsaa  tydeligere  og 
tydeligere  Udtrædelse  af  Statskirken  som  den  eneste  Maade, 
hvorpaa  Kirkestriden  kunde  bilægges.  Et  Skridt  i denne  Retning 
gjordes  nu  ogsaa  fra  Sept.  1831  ved  de  Opbyggelsesmøder,  Lindberg 
i sin  private  Bolig  paa  Kalkbrænderiveien  ved  Østerbro  afholdt 
sammen  med  Kateketen  ved  den  tyske  Frederikskirke  paa  Kristians- 
havn  Siemonsen . Grundtvig  selv  tog  endnu  ingen  Del  i disse*)-, 
han  haabede  paa  en  «venlig  Skilsmisse».  Da  der  nu  var  Tale  om 
at  nedlægge  Frederikskirken  paa  Krist ianshavn , haabede  man  at 
kunne  faa  denne  Kirke  til  Brug  for  en  fri  Menigheds  Forsamling,  og 
i Novbr.  1831  indgik  160  Personer  (Assessor  Spandet , Lindberg  o.  s.  v.) 
med  et  Andragende  om  «uden  Bekostning  eller  nogen  Besværing  for 
Staten  at  maatte  danne  en  fri  dansk-tysk  Menighed  med  Grunde 
vig  og  Siemonsen  som  Prester».  Dette  Andragende  blev  under 
2den  Febr.  1832  afslaaet;  Grundtvig  sluttede  sig  nu  til  de  Forsamlinger, 
som  holdtes  i Lindbergs  Bolig  paa  Kalkbrænderierne.  Man  leiede 
sig  et  større  Rum  paa  Kristianshavn , som  indrettedes  til  Bedesal 
Grundtvig  og  Siemonsen  blev  paa  Grund  af  disse  Forsamlinger  i Hen- 


*)  Grundtvig:  Den  Clausenske  Injurieproces.  S.  5.  6.  13. 
a)  Grundtvig;  Kirkespeil  S.  389. 

hold  til  Forordningen  af  1741  indstævnet  for  Politiet.  Grundtvig  mente 
dog,  at  det  maatte  være  ham  som  ordineret  Prest  uforment  at  præ- 
dike  Guds  Ord  hemmeligt  og  aabenbart,  og  ved  personlige  Forhand- 
linger med  Biskop  Muller  fik  han  dennes  Betragtning  af  Sagen  for- 
andret, saaat  der  ved  Biskopens  Mægling  indrømmedes  ham  ved  en 
Kanceiliskrivelse  af  iste  Marts  1832  indtil  videre  at  holde  Aftensangs- 
gudstjeneste  i Frederiks  tyske  Kirke,  dog  saaledes,  at  Ritualet  fulgtes 
og  den  autoriserede  Salmebog  brugtes,  men  uden  Tilladelse  til  at 
udføre  nogen  af  de  øvrige  prestelige  Forretninger.  Nogen  formelig 
Udtrædelse  blev  der  altsaa  intet  af.  Grundtvig  blev  i denne  Stilling 
som  Aftensangsprædikant , indtil  han  i 1839  igjen  indtraadte  i Stats- 
kirkens Tjeneste  som  Prest  ved  Vartou  Hospital  i Kjøbenhavn,  i 
hvilken  Stilling  han  forblev  til  sin  Død  i Sept.  1872. 

Den  Udtrædelse  af  Statskirken,  paa  hvilken  Grundtvig  en  Tid 
havde  tænkt,  blev  der  altsaa  intet  af,  idet  han  modtog  den  Tilladelse, 
som  indrømmedes  ham,  til  at  holde  fri  Aftensangsgudstjeneste  paa 
Kristianshavn.  Det  var  imidlertid  kun  en  meget  betinget  Frihed,  som 
her  var  indrømmet,  og  det  nærmest  Grundtvig  personlig.  Kravet  paa 
en  nødvendig  Samvittigheds-  og  Religionsfrihed  var  fremdeles  tilstede 
for  ham,  og  Betragtningen  af  de  faktiske  Forhold  inden  Statskirken 
ledede  ham  nu  >lil  den  dobbelte  Grundsætning  om  Sognebaandets 
Løsning  og  Prestefriheden  som  den  lempeligste  og  korteste 
Udvei  til  Spørgsmaalets  Løsning.  Naar  nemlig  hverken  Statskirken 
kunde  eller  vilde  fjerne  de  rationalistiske  Prester,  der  stod  i aabenbar 
Strid  med  den  kirkelige  Tro  og  Lovgivning,  og  den  ei  heller  vilde 
indrømme  de  gammeldagstroende  Frihed  til  at  udtræde  og  danne  en 
fri  kristelig  Menighed,  kirkelig  adskilt  fra  Modstanderne , naar  altsaa 
de  gammeldagstroende  nødtes  til  fremdeles  at  være  statskirkeligt 
forenede  med  den  nye  Kristendoms  Lærere,  saa  var,  hedte  det,  den 
simpleste  Udvei  den,  at,  ligesom  de  rationalistiske  Prester  ikke  nødtes 
til  at  forkynde  Ordet  og  forvalte  Sakramenteme  efter  Statskirkens 
Love  imod  deres  Overbevisning  og  Samvittighed,  saaledes  indrøm- 
medes ogsaa  de  gammeldagstroende  den  samme  Samvittighedsfrihed, 
saaat  de  ikke  nødtes  til  for  sig  og  sine  at  modtage  Ordet  og  Sakra- 
menteme hos  de  rationalistiske  Prester,  men  kunde  slutte  sig  til  den 
Prest,  de  vilde.  Med  andre  Ord,  Sognebaandet  maatte  løses 
i hele  dets  kirkelige  Udstrækning,  saaledes  €at  det  skulde  staa  enhver 
frit  ved  alle  kirkelige  Handlinger  at  lade  sig  betjene  af  hvilkensom- 
helst  Prest  i Statskirken».  Modsvarende  denne  Sognefrihed  stilles  saa 
Prestefriheden  d:  at  tPresterne  ikke  mere  bindes  til  nogen  Alter- 
bog,  Salmebog  eller  nogen  anden  Læreforskrift  end  den  hellige  Skrift 
som  de  bedst  kan  forstaa  og  forklare  den»,  ligesom  det  ogsaa  maatte 

staa  den  enkelte  frit  for  at  vægre  sig  ved  at  være  saadanne  Menne* 
skers  Sjælesørger,  som  han  ikke  troede  at  kunne  udrette  noget  med. 
Det  var  altsaa  det  bestaaende,  hvortil  han  paa  denne  Maade  vilde 
slutte  sig:  den  faktisk  bestaaende  Frihed  fra  al  Lære-  og  Ritualfor- 
skrift,  som  de  rationalistiske  Prester  havde  taget  sig,  skulde  paa  en 
Vis  legaliseres;  men  denne  Prestemes  Frihed  skulde  saa  igjen  have 
sin  Modvegt  i Sognefolkenes  Frihed  til  at  slutte  sig  til  den  Prest, 
de  selv  vilde.  Dette  er  den  cuundværlige  Frihed». 

Den  saaledes  krævede  Frihed  i dobbelt  Retning  inden  Statskirken 
eller  Folkekirken  støttes  til  Betragtningen  af  denne  som  en  rent 
borgerlig  Indretning,  der  maa  skjelnes  fra  Kristi  hellige,  almin- 
delige  Kirke.  «I  den  synlige  Kirke,  Statskirken  eller  Folkekirken,  ser 
Grundtvig  ikke  et  legemliggjort  Udtryk  af  den  usynlige,  den  hellige, 
almindelige  Kirke,  men  en  rent  borgerlig  Foranstaltning,  der  skal  ind- 
rettes  ikke  efter  den  usynlige  Kirkes  Forbillede  som  dens  Skyggerids, 
men  efter  det  Folks  og  den  Tids  aandelige  Trang  og  Behov,  for 
hvilken  den  indrettes.  Som  Kristen  er  det  da  Grundtvigs  Ord  først 
og  fremst,  at  Frihed  er  det,  Kristi  Kirke  maa  ønske,  og  borgerlig  be- 
tragtet  bliver  hans ' Svar  det  samme , at  Borgersamfundet  altid  staar 
sig  bedst  ved  at  taale  Kristendommen  eller  vel  endog  anbefale  den, 
naar  den  kun  ikke  vil  befale  den;  thi  derved  forkvakles  den  borger- 
lige Udvikling»  *).  Det  var  i et  Skrift  fra  1834  <Den  danske  Kirké 
upartisk  betragtet»,  Grundtvig  først  bestemtere  udviklede  disse  sine 
Kirkefrihedsgrundsætninger,  navnlig  Sognebaandets  Løsning.  Om  den 
anden  Side,  Prestefriheden , er  Grundtvigs  Meningsfeller  selv  indbyr- 
des  ikke  i samme  Grad  enige;  det  er  derfor,  efterat  ialfald  i en  vis 
Udstrækning  Sognebaandet  i den  senere  Tid  i Danmark  er  blevet 
løsnet,  om  ikke  absolut  løst,  et  meget  omdiskutteret  Spørgsmaal.  I 
det  hele  har  i den  senere  Tid  under  Kirkeforfatningsspørgsmaalets 
Behandling  i Danmark  de  grundtvigske  Frihedsgrundsætninger  og- 
saa  været  behandlede.  Det  er  da  under  disse  Forhandlinger  atter 
og  atter  blevet  fremhævet,  at  det  grundtvigske  Frihedsbegreb  i 
Virkeligheden  kun  er  Lovløshed  og  mangler  al  samfundsdan- 
nende  Kraft,  derfor  er  opløsende  og  nedbrydende  istedenfor  sam- 
lende og  opbyggende.  Det  er  nok,  naar  «den  enkelte»  faar  den 
«uundværlige  Frihed».  Til  et  organisk  Samfundsliv  hører  det  væsent- 
ligen,  at  den  aandelige  Virksomhed  er  ordnet  paa  en  planmæssig 
Maade  og  saavidt  muligt  ligeligt  fordelt.  Herpaa  hviler  Betydningen 
af  det  kirkelige  Sogne  forhold,  hvis  absolute  og  almindelige 
Opløsning  derfor  vilde  være  en  Opløsning  af  Kirkesamfundet.  Lige- 


*)  Dansk  Kirketidende  1854.  S.  687. 

^aalidt  kan  Kirkesamfundet  opgive  sin  særlige  kirkelige  Bekjendelse, 
uden  dermed  tillige  at  opgive  sin  særlige  kirkelige  Karakter.  De 
kirkelige  Bekjendelser  (den  Augsburgske  Konfession  o.  s.  v.)  er  dog 
ikke  «Statslæreforskrifter»,  men  tvertimod  «helt  og  holdent  en  Kirke- 
akt  i Frihedens  og  den  villige  Lidelses  samt  Vidnesbyrdets  Aand» 
( Rudelbach ).  «I  det  Øieblik , den  danske  Kirke  vilde  kaste  sin  Be- 
kjendelse, selv  kun  som  Retspagt,  til  Jorden,  har  den  opgivet  sig  selv, 
opgivet  Sammenhængen  med  Reformationen  og  med  hele  den  be- 
kjendende  Kirke,  opgivet  sin  Fremtid,  der  væsentlig  beror  paa  og 
maa  udspringe  af  Bekjendelsens  historiske  Grundvold,  med  andre  Ord 
den  har  begaaet  et  aandeligt  Selvmord»  (Rudelbach).  Og  naar  det 
nu  heder,  at  «Folkekirken  er  en  rent  borgerlig  Indretning»,  saa  er- 
kjendes  det  vistnok  som  noget,  «lutherske  Kristne  beklager,  at  ved 
Statskirkeformen  Grænserne  mellem  Statens  og  Kirkens  Magt  blev 
forrykkede,  men  aldrig  kunde  det  derfor  falde  dem  ind  at  negte,  at 
Statskirkerne  ligesaagodt  som  de  rene  Presbyterialkirker  har  trods 
deres  uklare  Forhold  til  Staten  bevaret  deres  Karakter  som  kriste- 
lige Partikularkirker;  tvertimod  netop  den  inderlige  Overbevis- 
ning, at  her  var  Herrens  Folk  og  Guds  Zion,  gav  vore  Vidner  i 
denne  Retning  Mod  til  at  træde  op  mod  hin  Forvirring,  ligesom  det, 
hvorved  Kirken  stadigen  udtrykte  sin  Karakter,  dens  Symboler,  Kirke- 
ordning og  Liturgi,  dens  Prædiken  og  Forkyndelse,  dens  Katekese 
overalt  forblev  ukrænkede,  hvor  Kirken  selv  blev  Herren  tro»  (Rudel- 
bach). «Den  grundtvigske  Religionsfrihed  er  ikke  nogen  organisk 
Religionsfrihed  d:  en  saadan,  hvorved  Kirkens  egentlige  Liv  og  Virk- 
somhedssfære  kom  i Ligevegt  i Forhold  til  Staten,  dens  Forfatnings- 
grundsætninger  følgelig  kom  i Besiddelse  af  de  nødvendige  Organer» 
(Rudelbach).  «I  Rationalismen  kastede  den  uorganiske  Tænkning  sig 
over  Kirkelæren,  hos  Grundtvig  har  den  kastet  sig  over  Kirkefor- 
fatningen»  (Martensen). 

Vi  skal  endnu  kun  bemerke,  at  de  samme  Anskuelser,  som 
udtaler  sig  gjennem  det  her  omhandlede  Frihedsbegreb,  ogsaa  møder 
os  i den  almindelige  Ivren  mod  «Skoletvang»  og  Fordringen  til,  at 
Religionsundervisningen  skai  udelukkes  af  Folkeskolen,  efterdi  «Troen 
ikke  er  en  Skolesag» J). 

I kirkeretlig  Henseende  er  altsaa  disse  Kirkefrihedsgrundsætninger 
det  karakteristiske  for  Grundtvigianismen.  Den  dogmatiske  Eien- 
dommelighed  fremtræder  især  i Fremhævelsen  af  Sakramenterne 
som  de  ene,  rette  Stiftere  af  Livssamfundet  mellem  Herren  og  Menig- 
heden  og  i den  skarpe  Skjelnen  mellem  Skriftordet,  som  alene 


l)  Nordisk  Kirketidende  1836.  S.  72. 

tjener  til  kristelig  Oplysning,  og  det  levende,  skabende  Ord  i Daab* 
og  Nadvere.  De  modstilles  derfor  stadigen  hinanden  som  det  «dødes 
og  det  «levendes  Ord.  Ved  dette  «levende  Ords  syntes  nu  Grundtvig 
i den  første  Tid  udelulckende  eller  ialfald  nærmest  at  forstaa  «Daabs* 
pagtens  o:  Daabsbekjendelsen  med  tilhørende  Forsagelse;  i den 
senere  Tid  bestemmes  det  nærmere  som  omfattende  foruden  denne 
tillige  Daabens  og  Nadverens  Indst iftelsesord  samt  Herrens 
Bøn.  Ligeledes  bliver  man  snart,  især  i en  tidligere  Tid,  staaende 
ved  at  anse  dette  «Ords  for  et  apostolisk  o:  inspireret  og  i den 
Forstand  guddommeligt,  snart  drages  man  af  den  videre  Konsekvense 
til  at  erklære  det  for  et  «Ord  af  Herrens  Mund  » o:  af  Herren  selv 
umiddelbart  talt  til  Apostlerne  i de  40  Dage  efter  Opstandelsen  og 
fra  Apostlerne  gjennem  mundtlig  Overleverelse  forplantet  gjenneni 
Kirken.  Vi  har  allerede  antydet,  hvorledes  Grundtvig  under  Kirke- 
kampen først  bragtes  paa  denne  Tanke  og  først  nærmere  udviklede 
den  i sine  Afhandlinger  «Om  den  sande  Kristendom  og  om  Kristen- 
dommens Sandhed»  Det  var  nærmest  ad  den  apologetiske  Vei,  idet 
han  i Modsætning  til  det  vilkaarlige  i den  rationalistiske  Skriftfor- 
tolkning  og  Anvendelse  af  det  evangeliske  Skriftprincip  «med  Be- 
kymring  ledte  om  et  almengyldigt  og  udtrykkeligt  Vidnesbyrd  om 
den  ægte,  sande,  oprindelige  Kristendom,  lige  fatteligt  for  de  lærde 
og  de  vankundige,  og  fandt  saa  pludselig  langt  mere  end  jeg  søgte 
i det  mundtlige  Ord  ved  Herrens  Indstiftelser»  *).  Denne  «Opdagelse» 
med  Hensyn  til  den  apostoliske  Trosbekjendelse  er  da  det  egentlige 
Udgangspunkt  og  Hovedmoment  i «den  kirkelige  Anskuelse». 
I denne  ser  Grundtvig  saaledes  ikke  blot,  hvad  vi  alle  ser  og  høit 
ærer  den  for,  Kirkens  ældste  og  oprindelige  Bekjendelse,  Udtrykket 
for  den  ældste,  apostoliske  Kirkes  troende  Tilegnelse  af  det  aposto- 
liske Gudsord,  som  vi  nu  har  i den  hellige  Skrift,  men  et  umid- 
delbart apostolisk  Ord,  et  inspireret  Gudsord , uafhæn- 
gigt  af  det  i Bibelen  opbevarede,  eller  vel  endog  et  Ord,  umiddel- 
bart af  Herrens  egen  Mund,  som  saadant  Kirkens  Grundlov 
og  Grundregel,  der  indeholder  det  grundkristelige  og  som 
derfor  ogsaa  er  nortna  nortnans  for  Fortolkningen  af  den  yngre,  først 
inden  Kirken  tilblevne  Skrift.  Noget  historisk  Bevis  for  denne  Be- 
kjendelsens  apostoliske  Oprindelse  erkjender  Anskuelsens  Venner  selv 
ikke  at  kunne  give,  men  de  mener  heller  ikke  at  behøve  det.  Tvert- 
imod  lægger  de  paa  Modstandeme  den  historiske  Bevisbyrde  for  det 
modsatte,  og  naar  nu  fra  denne  Side  Beviset  føres,  og  man  tør  vel 
sige,  at  det  i den  sidste  Tid  er  bleven  ført  baade  med  Lærdom  og 


*)  «Mine  kristelige JtGrundsætninger>  i Dansk  Kirketidende  1853.  S.  831. 

Grundighed,  saa  mødes  dette  med  Indsigelser  som  denne:  «Med  al 

sin  Lærdom  er  man  blind  for,  at  den  kristne  Menigheds  Tro  kan 
ikke  virkelig  findes  i Bøger  og  Opskrifter,  hverken  gamle  eller  nye, 
men  kan  kun  findes  i den  kristne  Menigheds  Mund  og  Hjerte  og  da 
fremforalt,  hvor  Grundbetingelsen  nævnes  for  at  høre  Menigheden 
til,  ved  Daaben».  Med  andre  Ord,  det  sættes  som  «et  Axiom,  der 
intet  Bevis  behøver»  (Engelbreth) . Bekjendelsens  apostoliske  Oprin- 
delse  skal  nemlig  med  Nødvendighed  fremgaa  dels  af  Skrif- 
tens Utilstrækkelighed  som  objektiv  Norm  for  kristelig  Tro 
og  den  hermed  sammenhængende  Nødvendighed  af  en  af  Skriften 
uafhængig,  objektiv Trosregel,  der  kan  binde  dens  Fortolkning,  dels 
af  dens  Stilling  som  Daabsbekj endelse  og  deraf  flydende  Betyd- 
ning: Daabspagten  kan  umulig  rokkes  eller  forandres;  Salighedens 
Vilkaar  maa  til  alle  Tider  være  og  blive  de  samme;  disse  indeholdes 
just  i Daabspagten;  derfor  maa  denne  ogsaa  have  lydt  ved  den  første 
kristelige  Daab  som  den  lyder  nu,  ellers  var  Salighedsvilkaarene  for- 
andrede. Som  Daabsbekj  endelse  maa  den  derfor  være  urokkelig  be- 
stemt og  af  Herren  selv  given  som  den  egentlige  Grundlov  for  hans 
Rige.  Vi  maa  her  lade  det  blive  ved  alene,  hvad  det  første  Punkt 
angaar,  at  henstille  til  Overveielse,  hvorledes  man  tror  at  kunne  forene 
denne  Betragtning  med,  hvad  den  lutherske  Kirke  lærer  om  den  hel- 
lige Skrift  som  eneste  og  øverste  Norm  og  om  affectiones  sacræ 
scripturæ , og  hvad  det  angaar  vil  vi  alene  henpege  paa,  at  «det  sa- 
liggjørende  jo  dog  ikke  nærmest  er  at  sætte  i et  bestemt  Kvantum 
Trossætninger,  men  maa  sættes  i Meddelelsen  og  Tilegnelsen  af  det 
nye  Skabelsesprincip,  fides  salviftca  efter  de  gamle  Dogma- 
tikere = den  retfærdiggj ørende  Tro  paa  Kristi  Person»;  Begreberne : 
det  saliggjørende  og  det  fundamentale  altereres. 

Ved  Siden  af  denne  kirkeretlige  og  dogmatiske  Eiendommelighed 
er  der  endnu  et  Moment,  vi  maa  frémhæve.  Det  er  Folkelighe- 
den  «som  den  levende  Kristendoms  nødvendige  Forudsætning»,  hvoraf 
Følgen  synes  at  maatte  være  den,  at  levende  Kristendom  ikke  kan 
trænge  ind  og  finde  Skikkelse  hos  et  Folk,  førend  dette  allerede  er 
udviklet  til  en  levende  Nationalbevidsthed.  Denne  Udtalelse  af 
Grundtvig *)  foranledigede  Dr.  Rudelbachs  Piece:  «Kristendom  og 

Nationalitet».  Fra  grundtvigsk  Side  tales  og  arbeides  der  i det  hele  . 
meget  for  «Folkelighed»  og  hvad  dermed  hænger  sammen.  Vi  har 
ellers  her  et  af  de  Punkter,  hvor  Sagen  ikke  anskues  ganske  paa  den 
samme  Maade  af  Grundtvig  selv  og  hans  Disciple.  Erindres  maa 
det  nu,  at  «det  ikke  var  en  Betragtning  af  Folkeaand  i Almindelig- 


l)  Dansk  Kirketidende  1848  No.  124. 

ked,  der  fremkaldte  denne  Anskuelse  hos  Grundtvig , men  det  er 
under  den  kjærlige  Beskuelse  af  dansk  Folkelighed  og  den  danske 
Aand,  at  denne  Betragtningsmaade  har  udviklet  sig  hos  ham»1).  Vi 
iniskjender  ikke  Grundtvigs  Gjerning  i den  nordiske  Aands  Tjeneste. 
Men  Spergsmaalet  er  om  den  Betragtningsmaade  ai  «Folkeligheden* 
og  «Kirkeligheden» , som  under  denne  Gjerning  har  udviklet  sig. 
Meningen  synes  da  ikke  blot  at  Være  den,  at  «den  kirkelige  An- 
skuelse ligger  Folkehjertet  her  i Norden,  og  navnlig  det  danske,  nær- 
mere og  vilde,  naar  dettes  Individualitet  frigjordes  fra  det  fremmedes 
herskende  Indflydelse,  lettere  finde  Indgang  her,  end  f.  Ex.  hos  Ty- 
skerne» (Wexels)y  men  for  den  digteriske  Begeistring  staar  det  og- 
saa,  at  det  skal  være  Kirken  i Norden  forbeholdt  ad  «den  ma- 
geløse  Opdagelses»  Vei  at  give  Stødet  til  en  Nyskabelse  i det  pro- 
testantiske Kirkeliv,  der  gjør  den  til  «Menigheden  i Filadelfia».*) 
«Først  hos  os,  i den  høinordiske  Menighed,  kan  Kristen- 
livet i Tro  og  Haab  og  Kjærlighed  igjen,  som  Ordets  og  den  Hel- 
ligaands  Gjerning  efterhaanden  vinde  menneskelig  Skikkelse  og 
menneskelig  Vext  som  det  nye  Menneske,  fordi  vi  i Gudsordet 
til  os  har  fundet  baade  Troens  og  Haabets  og  Kjærlighedens  le- 
vende Begreb  og  ser  tillige  den  levende  Sammenhæng  mellem  Ordet 
og  Troen,  mellem  Troen  og  Daaben,  mellem  Daaben  og 
Nadveren,  og  saa  igjen  mellem  Daaben  og  Haabet  og  mel- 
lem Nadveren  og  Kjærligheden». 

Vi  vil  alene  pege  hen  paa  Konsekvenserne  af  den  grundtvigske 
Grundanskuelse  med  Hensyn  til  den  hellige  Skrift  og  dens  Fortolk- 
ning, de  øvrige  økumeniske  og  reformatoriske  Bekjendelser,  Kirken 
og  de  enkelte  Kirkeafdelinger,  specielt  ogsaa  den  lutherske:  « . . . . 
Pastor  Grundtvig  indtager  i den  senere  Tid  en  ganske  særegen  Stil- 
ling til  den  Augsburgske  Konfession  og  til  hvad  han  pleier  at  betegne 
som  den  saakaldte  evangelisk-lutherske  Kirke , ja  man  kan  stundom 
fristes  til  at  forstaa  ham  saaledes,  som  om  han  ikke  længere  befandt 
sig  i den  lutherske  Kirke,  men  i en  hellig,  almindelig  Kirke,  der  skal 
ligge  udenfor  og  hinsides  alle  kristelige  Konfessioner , og  hvor 
den  Augsburgske  Konfession  hører  til  det  afskaffede  Sty kverk». 
En  nærliggende  Konsekvens  af  den  grundtvigske  Betragtning  af  Tros- 
bekjendelsens  Stilling  og  Betydning  er  den  Vegt,  der  lægges  paa  B e- 
kjendelsens  Ordlyd.  Hvor  et  Led  mangler,  er  udeladt  eller 
forvansket,  der  er  Pagten  heller  ikke  rettelig  oprettet.  Den  græske 
Kirke , som  døber  paa  Nicænunty  om  den  heder  det  derfor : « man 

maa  frygte  for  at  borge  for  dens  Kirkelighed  i streng  Forstand, 


l)  Knudsen : Grundtvigianismen,  Papismen  og  Kirkeunionen.  S.  105. 

*)  Grundtvig;  Syvstjemen,  et  Sagakvad  1860.  Dansk  Kirket.  1854 — 55. 

men  hjertensgjerne  ....  vil  man  erkjende  de  græske  Kristne  for 
«Adspredelsens  Udvalgte»,  eller  den  Fordring  stilles:  «at  alle  de 

Trossamfund,  der  har  forandret  Daabspagten , navnlig  den  græske 
Kirke,  maa  — forsaavidt  de  vil  gjælde  som  Dele  af  den  hellige,  al- 
mindelige  Kirke,  uden  Vægring  rette  sin  Daabspagt  efter  den  ro- 
merske». Modstanderne  har  herimod  ikke  alene  peget  paa  den  græske, 
men  ogsaa  paa  den  svenske  Kirke,  som  har  udeladt  Forsagelsen, 
og  paa  Nøddaaben,  som  dog  Kirken  har  anseet  for  en  ret  Daab. 

Der  gives  vistnok  endnu  Punkter,  som  i den  senere  Tid  er  ble- 
ven  særligt  fremdragne,  som  f.  Ex.  den  Antinomisme,  som  fandt 
sit  Udtryk  i Grundtvigs  Paastand:  «det  lader  sig  paa  ingen  mulig 

Maade  forsvare  i Kristenheden  at  regne  de  ti  Bud  til  den  kristelige 
Børnelærdom»1),  at  de  følgeligen  maa  udskydes  af  Katekismen.  Med 
denne  «Antinomisme»  hænger  det  nu  ogsaa  sammen,  naar  den  egentlige 
Bodsprædiken  indenfor  Kirken  bliver  betegnet  som  et  Misgreb, 
en  Sammenblanding  af  den  kristelige  Missionsvirksomhed  og  det  kir- 
kelige Vidnesbyrd,  medens  dette  fra  en  anden  Side  ogsaa  hænger 
sammen  med  Betragtningen  af  Daabspagten,  idet  jo  den  store  Om- 
vendelse fra  Mørket  til  Lyset  allerede  er  indeholdt  i den  til  Daabs- 
pagten hørende  Forsagelse.  Fremdeles  kunde  nævnes  Læren  om 
Gudsbilledet  og  Mennesket  i dets  naturlige  Tilstand. 
Men  jeg  betragter  det  her  ikke  som  min  Opgave  at  gaa  ind  paa 
Dagens  Forhandlinger,  men  alene  at  give  en  samlet  Oversigt.  En 
yderligere  Gaaen  i det  enkelte,  som  vistnok  paa  Grund  af  de  særegne 
Forhold  kunde  ligge  os  nær,  anser  jeg  ialfald  denne  Gang  saameget 
mindre  nødvendig,  som  en  udførligere  og  nøiagtigere  Fremstilling  af 
disse  Ting  for  kort  Tid  siden  er  givet  fra  dette  samme  Katheder. 

Vi  ved,  at  Grundtvig  allerede  under  Striden  med  Clausen  havde 
for  første  Gang  udtalt  sin  Anskuelse  om  Daabsbekjendelsens  Oprin- 
delse  og  Betydning.  I Begyndelsen  skjænkede  hans  Modstandere 
den  ingen  Opmerksomhed ; det  lod  i det  hele  til,  at  man  ikke  havde 
rigtig  Øie  for,  hvad  hans  Mening  egentlig  var  og  hvor  han  vilde  hen. 
Ialfald  var  det  kun  ganske  enkelte,  som  indlod  sig  paa  direkte  at 
bekjæmpe  hans  Mening  (Biskop  Faber  og  Mag.  H.  U.  Moller);  i Al- 
mindelighed  lod  man  det  blive  ved  at  afvise  den  som  uhistorisk  og 
uvidenskabelig  eller  som  «førende  for  nær  hen  til  de  katholske  Ene- 
merker». Det  var  først,  eftersom  «den  kirkelige  Anskuelse»  ikke  blot 
af  Grundtvig  selv,  men  ogsaa  af  hans  mange  Venner  videre  udvik- 
ledes  i sine  Konsekvenser,  de  forskjellige  religiøse  og  kirkelige  og  og- 
saa menneskelige  og  borgerlige  Forhold  droges  med  ind  i Betragt- 


l)  1 Af  handlingen:  «Moses  og  Jesus»  i Dansk  Kirketidende  1852. 

ningen,  og  Spørgsmaalet  ogsaa  trængte  ind  i Menighedeme,  at  Kam- 
pen antog  en  alvorligere  og  bestemtere  Karakter.  Den  kirkelige 
Stilling  blev  ogsaa  en  ganske  anden  i det  hele.  Rationalismen  døde 
bort  og  Theologiens  Udvikling  kom  i nye  Spor.  Professor  H.  N.  Clau- 
sens  kirkelige  Holdning  undergik  Forandringer  og  nye  Mænd  med  kri- 
stelig Tro  kom  til  Universitetet  og  i Kirkens  Embeder.  Blandt 
Grundtvigs  Modstandere  maa  særlig  nævnes  Professor,  senere  Biskop 
i Sjælland  H.  L.  Martensen  med  sin  spekulative  Retning.  De  poli- 
tiske Forandringer  i Firtiaarene  havde  ogsaa  sin  Betydning  til  Om- 
dannelse af  Forhold  og  Betragtningsmaader.  Den  kirkelige  Kamp 
fik  nu  en  ny  Karakter.  Snart  gjaldt  det  da  dette  eller  hint  enkelte 
Punkt,  snart  «Grundtvigianismen»  i det  hele  som  «førende  udover  og 
udaf  den  lutherske  Retning.»  I de  følgende  Decennier  blev  Striden 
til  den  «brændende»  inden  den  danske  Kirke.  Vi  kan  alene  fremhæve 
enkelte  Momenter.  I 1853  kom  den  grundtvigske  Anskuelse  og  de 
grundtvigske  Presters  Stilling  paa  Tale  paa  Fyens  Prestekon  vent  (Bir- 
kedal  kontra  Laub).  Dette  skede  tildels  i Anledning  af  nogle  Yt- 
ringer  af  en  grundtvigsk  Prest  Østergaard  i hans  « Venneord  til  Pastor 
Laurent»  (D.  Kt.  1853  S.  652  ff.)  Disse  var  fremkaldte  ved  Katholicis- 
mens  Optræden  i Danmark  ved  denne  Tid  og  den  af  Laurent  i denne 
Anledning  ved  et  Møde  i Aarhus  udtalte  Frygt.  østergaard  «kan 
nu  umulig  dele  Laurent s Frygt  for,  at  den  romerske  Kirke  muligens 
kunde  ved  denne  Leilighed  vinde  Fremgang  i vort  Fædreland.  Thi 
det  har  i mange  Aar  været  mit  glade  Haab,  at  Adskillelsens  Kløft 
imellem  os  og  denne  Søsterkirke  mere  og  mere  maatte  udjevnesr 
saaat  alle  de  troende  maatte  se,  at  vi  bygger  dog  paa  den  samme 
Grundvold,  idet  vi  paa  begge  Sider  erkjender,  at  ingen  kan  lægge 
en  anden  end  den  som  lagt  er,  hvilken  er  Jesus  Kristus,  og  at  vi 
som  fælles  Medlemmer  af  den  ene  hellige  almindelige  Kirke  er  ble* 
ven  det  ved  den  samme  Daab , har  aflagt  den  samme  Bekjendelse 
som  Betingelse  for  at  optages»  ....  «Det  er  min  — og  jeg  tilføier 
nu  for  Tiden  ikke  faa  Presters  og  Lægfolks  — faste  Tro  her  i vor 
danske  Kirke,  at  alle  de  Skillevægge,  som  Menneskehænder  — ak 
kan  vi  sige  uden  menneskelige  Lidenskaber  og  altid  uden  jordiske 
Hensyn  1 — har  reist  i Herrens  Hus  for  at  gjøre  sig  selv  Afdelinger 
derinde,  maa  omsider  igjen  hensmuldre  og  nedrives,  saaat  den  store 
aandelige  Høisal,  Herren  byggede  for  os,  den  ene  hellige  almindelige 
Kirke  ....  igjen  maatte  sees  i al  sin  Glans  og  Herlighed».  Om- 
trent samtidig  havde  Provst  Bloch  paa  Ribe  Landemode  holdt  en 
senere  i Trykken  udgiven  Prædiken  «om  de  forskjellige  Kirkesam- 
funds  Gjenforening  i den  hellige  almindelige  Kirke  som  vor  Tids 
Opgave».  Saadanne  Udtalelser  syntes  i manges  Øine  at  være  et  Vid- 

nesbyrd  for,  hvad  man  tidligere  havde  mere  løst  henkastet  om  «en 
Retning,  som  fører  nær  hen  til  Katholicismens  Enemerker».  Det  var 
ogsaa  ialfald  én  medvirkende  Anledning  til,  at  Presten  Hans  Knudsen , 
iøvrigt  ledet  ved  Betragtningen  af  de  kirkelige  Forhold  i det  hele 
saaledes  som  de  navnlig  efter  1848  havde  udviklet  sig,  udgav  sit 
Skrift:  «Grundtvigianismen,  Papismen  og  Kirkeunionen,  et  Bidrag 

til  en  kirkelig  Tidsbetragtning  1854».  Knudsen , selv  tidligere  paa 
mange  Maader  paavirket  af  Grundtvig,  følte  derfor  saameget  mere 
Opfordring  til  n u at  klare  sig  det  Stade , hvorpaa  han  stod  saavel 
over  for  Fædrenes  lutherske  Tro,  som  overfor  Katholicismen  og 
overfor  den  grupdtvigske  Aand  i dens  Eiendommelighed.  Hans  Skrift 
melder  sig  derfor  «under  det  herskende,  af  mange  følte  Savn  paa 
tilfredsstillende  Udtalelser  om  Grundtvigianismens  luthersk- protestan- 
tiske Stilling  for  Øieblikket  dels  som  et  ringe  Bidrag  til  dette  Spørgs- 
maals  Belysning,  dels  som  et  ved  Papismens  Optræden  her  i Landet 
begrundet  Vink  om,  hvad  denne  medfører  for  enhver  dansk  Prest, 
som  vil  være  sit  Ordinationsløfte  tro».  Dette  Skrift  søgte  altsaa  at 
trænge  ind  i Grundtvigianismens  Væsen  i dens  Forhold  til  den  lu- 
therske Kirke.  Striden  antog  herved  større  Dimensioner.  Som 
Knudsens  Hovedmodstander  optraadte  Vilh.  Birkedal  med  et  Skrift: 
«Alvorligt  Svar  paa  haard  Tiltale».  Striden  har  fra  denne  Tid  ikke 
hvilet.  Den  er  mindre  ført  i særegne  Skrifter,  end  i Tidsskrifteme. 
Fra  den  ene  Side  i Dansk  Kirketidende , fra  1845  Grundtvigianis- 
mens Organ,  til  hvilken  senere  Kirkelig  Samler  slutter  sig;  fra  den 
anden  Side  i Evangelisk  Ugeskrift9  der  begyndte  1853,  fra  hvilket 
vi  navnlig  fremhæver  flere  Afhandlinger  fra  Grundtvigs  gamle  Kamp- 
felle, nu  hans  Modstander,  Dr.  Rudelback,  der  i 1845  var  vendt  til- 
bage  til  Danmark  og  senere  ansat  i Slagelse;  og  saa  Udgiveren 
Hjorth  og  en  ældre  Polemiker  mod  den  kirkelige  Anskuelse,  Mag. 
Zeuthen , leverede  flere  Indlæg  i Striden. 

Fra  de  senere  Aar  omtaler  vi  alene  Striden  om  Alterbogsdaa- 
ben  1856 — 5 7.  Den  fremkaldtes  ved  forskjellige  Udtalelser  af  en  af 
Grundtvigs  yngre  Venner,  Kand.  Kragballe  i «Kirkelig  Samler».  Det 
hedte  blandt  andet:  «Hvad  der  nu  er  aldeles  utvivlsomt,  det  er,  at 
hvad  et  Menneske  ikke  har,  det  kan  han  heller  ikke  meddele,  den 
som  ikke  har  Gudsordet,  kan  heller  ikke  tale  Gudsordet,  den  som 
ikke  er  sendt  af  Herren,  har  heller  ikke  Ret  til  at  handle  paa  hans 
Vegne,  den  som  ikke  vil  lade  sig  drive  af  hans  Aand,  kan  heller  ikke 
forkynde  Evangeliet  som  en  Guds  Kraft  til  Salighed.  Disse  sikre  og 
urokkelige  Sandheder  kommer  man  imidlertid  til  at  negte,  naar  man 
paastaar , at  Herrens  Sakramenter  baade  kan  forvaltes  af  dem,  der 
ilcke  kjender  det  mindste  til  ham  og  hans  Aand,  og  af  dem,  der 

aabenbart  har  vendt  ham  Ryggen  og  er  forladte  af  hans  Aand».  Med 
andre  Ord,  hans  Udtalelser  gik  i Retning  af  det  donatistiske  Svær- 
meri,  idet  de  satte  Sakramenternes  Kraft  og  Virkning  afhængig 
af  Prestens  Tro  eller  Vantro.  Lignende  Vildfarelser  kom  omtrent 
samtidigen  tilsyne  ogsaa  hos  enkelte  andre  fra  samme  Hold,  kun  at 
det  ikke  var  Prestens,  men  Forældrenes  Tro,  man  krævede,  forat 
Sakramentet  kunde  blive  et  sandt  Gjenfødelsens  Bad.  Nu  traf  det 
sig  saa,  at  det  just  var  paa  Tale,  at  Kragballe  skulde  ansættes  som 
pers.  Kap.,  og  paa  Ansøgningen  herom  behøvedes  da  Biskopens  An 
befaling.  Biskop  var  nu  efter  Mynsters  Død  1854  Dr.  Martensen , 
der  i sin  tidligere  Stilling  ved  Universitetet  (fra  1838)  havde  øvet  en 
sjelden  Indflydelse  paa  den  theologiske  Verden  som  Repræsentant  for 
en  spekulativ  Retning  inden  Theologien.  Dr.  Martensen  fandt  det 
da  stridende  mod  sin  Embedspligt  at  anbefale  ham  uden  videre,  saa- 
meget  mere  som  c Kragballes  Tale  ikke  havde  været  uden  al  Virkning 
og  Bispen  havde  bragt  i Erfaring,  at  Grublerier  og  Tvivl  om  den 
kirkelige  Daabs  Gyldighed,  naar  den  ikke  var  forrettet  af  en  troende 
Prest  — hvorved  der  atter  tvivledes,  om  hvilke  Prester  der  var  tro- 
ende — havde  begyndt  at  ytre  sig  hos  flere».  Da  han  imidlertid  ved 
nærmere  Samtale  med  Kragballe  fandt,  at  «Vildfarelsen  ikke  var  rod- 
fæstet»,  troede  han  dog  at  kunne  anbefale  ham  «under  den  Forud- 
sætning,  at  han  var  villig  til  først  at  give  en  offentlig  Tilbagekaldelse 
eller  Rettelse  af  sine  vildledende  Paastande».  Kragballe  var  ogsaa 
villig  hertil  og  forelagde  Bispen  en  Rettelse*  Den  var,  som  det 
senere  viste  sig,  «skreven  med  paaholden  Pen»  0:  af  Grundtuig  selv. 
Bispen  fandt  imidlertid  ikke  denne  Rettelse  tilfredsstillende  for  sig, 
da  «den  ikke  aabent  og  uforbeholdent  vedkjendte  sig  den  lutherske 
Lære».  Han  krævede  derfor  enkelte  nærmere  Bestemmelser,  hvortil 
ogsaa  Kragballe  var  villig.  Ikke  destomindre  hørte  Bispen  intet 
senere  fra  ham.  Derimod  modtog  han  fra  Grundtzrig  selv  en  ven- 
skabelig  Skrivelse,  som  han  besvarede  paa  en  ligesaa  venskabelig 
Maade.  Hermed  endte  Forhandlingerne  om  den  Sag.  Nogle  Maa- 
neder  senere  indrykkede  imidlertid  Grundtvig  i «Dansk  Kirketidende* 
(1856  No.  38)  en  Artikel  «om  Alterbogsdaaben».  «Man  kan  da  nok 
vide,  hvad  jeg  maa  tænke  om  den  Storm,  der  nys  er  reist  mod  en 
af  mine  yngre  Venner,  Kand.  Kragballe , fordi  han  i «Kirkelig  Sam- 
ler» har  benyttet  sin  utvivlsomme  Ret  til  at  ytre  sig  frit  om  Alter- 
bogsdaaben og  dens  Misligheder».  Selv  udtaler  han  sig  da  dernæst 
om  «Alterbogsdaaben»,  men  paa  en  Maade,  der  just  ikke  udmerkede 
sig  ved  dogmatisk  Klarhed  og  Bestemthed.  Han  ytrer  heri  bl.  a : 
«uagtet  jeg  saaledes  vil  og  tør  forsvare  Alterbogsdaaben  . . . saa  er 
det  dog  ingenlunde  enhver  Alterbogsdaab  jeg  tør  tage  for  fuld 

gyldig;  thi  ligesom  Opskriftens  kristelige  Rigtighed  maa  forud- 
sættes,  saaledes  maa  dog  Oplæsningen  baade  være  ærlig  og  menne- 
skelig, og  Daaben  maa  forrettes  af  et  Menneske,  der  ikke  selv  gjør 
det  utroligt  for  de  troende,  at  han  ved  Daaben  forretter  Vorherres 
Ærinde».  M artens  en  blev  da  herved  nødsaget  til  at  optræde  og  ud- 
gav  sit  Skrift:  «I  Anledning  af  Pastor  .Grundtvigs  Oplysninger  om 
Alterbogsdaaben».  I Anledning  af  Grundtvigs  Tale  om  «Stormen, 
som  var  reist»  o.  s.  v.  redegjør  han  da  først  for  sine  Forhandlinger 
med  Kragballe  og  gaar  dernæst  ind  paa  Hovedspørgsmaalet , «det 
donatistiske  Spørgsmaal,  som  hos  os  er  sat  i Bevægelse».  Han  tager 
da  sit  Udgangspunkt  i Grundtvigs  Ord:  «at  der  er  en  Grænse  for 
Daabens  Mishandling  og  Vanhelligelse,  udover  hvilken  han  ikke  kan 
tro  paa  dens  vedvarende  kristelige  Gyldighed».  Det  er  denne  Grænse. 
som  maa  bestemmes.  I Almindelighed  maa  det  siges,  at  den  er  given 
med  Herrens  egen  Indstiftelse  i hans  Kirke;  forvanskes  denne,  da  er 
Grænsen  overskreden.  Løsrevet  fra  det  kirkelige  Samfund  og  fra  den 
kristelige  Gudsdyrkelses  Sammenhæng  kan  derfor  en  Daab  ikke  hæv 
des  som  gyldig.  Hermed  er  da  givet,  at  en  Daab  udført  efter  en 
kristelig  Alterbog  af  en  «aabenbar  Jøde,  Hedning  eller  Tyrk  ikke  er 
nogen  gyldig  Daab , ligesaalidt  som  en.  Daab  udført  i en  Leg  eller  i 
et  Skuespil».  Efterat  han  dernæst  har  berørt  Kjætterdaaben , men 
kun  kortelig,  da  det  Spørgsmaal,  som  her  var  reist,  ikke  var  om  en 
Daab  var  gyldig,  uafhængig  af  det  Samfunds  Tro,  hvori  den  er  ud- 
ført, men  om  den  er  gyldig,  uafhængig  af  de  Personers  Tro, 
som  forretter  den  i et  rettroende  Kirkesamfund,  gaar  han  over  til 
dette,  det  egentlige  Hovedspørgsmaal.  Han  gaar  her  ud  fra  Augs- 
burger-Konfessionens  Art.  8 og  udfører,  at  ved  «Mali*  (onde),  der  i 
Apologien  omskrives  ved  «Uværdige»,  «Ugudelige»,  «Døde  Lemmer», 
ikke  blot  maa  tænkes  paa  Levnet,  men  ogsaa  paa  Lære;  thi  efter 
gammelkirkelig  Tankegang  er  Vantro  og  falsk  Lære  den  egentlige 
Ugudelighed.  Spørges  der  nu  videre,  hvad  der  kræves  af  Presten 
for  at  den  af  ham  forrettede  Daabshandling  skal  være  gyldig,  saa 
svarer  han  med  de  gamle  Dogmatikere:  intet  andet  end  «den  ud- 
vortes  Intention»  a:  den  blotte  Gjerningsvilje  til  at  udføre  Daaben 
efter  Kristi  Indstiftelse;  d.  v.  s.  til  at  udføre  den  som  en  kirkelig 
Embedshandling.  Vil  man  kræve  mere  og  med  den  romerske  Kirke 
fordre,  at  Presten  ogsaa  skal  have  den  «indvortes  Intention»,  0:  til 
at  gjøre,  hvad  Kirken  vil  have  gjort,  altsaa  tillige  stille  en  Fordring 
til  Prestens  Sindelag  og  aandelige  Disposition,  da  fører  man  Sagen 
ind  i de  Egne,  som  alene  er  tilgjængelige  for  Hjertekjenderen.  Denne 
Bestemmelse  om  den  udvortes  Intention,  der  af  Presten  alene  kræver 
Gjerningen,  men  slet  ikke  spørger  om  hans  Tro,  er  vistnok  en 

saare  fattig  Bestemmelse,  men  vil  dog  just  paa  Grand  af  sin  Fattig- 
dom bevise  sig  som  den  grundigste  og  den  eneste  holdbare  Grænse- 
bestemmelse.  Denne  fattige  og  ydmyge  Gr ænsebestem meise,  der  ved 
Sakramentemes  Forvaltning  kræver  det  mindst  mulige  af  Presten, 
er  nemlig  begrundet  i den  dybeste  Opfattelse  af  Sakramentets  For 
hold  til  Kristus.  Den  er  nemlig  begrundet  i Troen  paa  Guds  frie 
Naade  i Kristus,  idet  Sakramentet  baade  er  den  rigeste  og  den 
mest  umiddelbare  Meddelelse  af  denne  Naade  til  det  modtagende  og 
troende  Menneske.  Det  er  derfor  ogsaa  vel  værdt  at  lægge  Merke 
til,  at  den  Retning,  som  med  de  stærkeste  og  konsekventeste  Vaaben 
har  hævdet  Sakramentets  Uafhængighed  af  Presten  og  som  har  sine 
vigtigste  Repræsentanter  i Augustin  og  Luther , tillige  er  den , som 
med  den  største  Inderlighed  har  fordybet  sig  i Læren  om  Synd  og 
Naade,  og  for  hvem  Herren  og  Herrens  Gjerning  er  det  høieste,  det 
ubetinget  fuldkomne,  medens  Kirken,  som  Luther  siger,  ikke  blot  er 
hellig,  men  ligesaavel  en  fattig  Synderinde  og  Tjenerinde,  der  ved 
sin  Haandsrækning  ikke  formaar  at  lægge  det  ringeste  til  Herrens 
fuldkomne  Gjerning.  Dette  er  Grundtrækkene  af  Martensens  Deduk» 
tion  angaaende  det  egentlige  Hovedspørgsmaal.  Han  vender  sig  der- 
paa  til  en  nærmere  Betragtning  af  Grundtvigs  Artikel  og  viser  da, 
hvorledes  han  har  sammenblandet,  hvad  der  her  var  Hovedspørgs- 
maalet:  Sakramentets  Uafhængighed  af  Prestens  Tro  eller  Vantro 
med  et  andet,  ganske  andet  Spørgsmaal  om  en  skjødesløst  forrettet 
eller  «af jasket»  Daab;  Martensen  udfører  i det  enkelte  nærmere,  hvad 
der  tjener  til  at  hævde  Sakramentets  objektive  Karakter,  og  paaviser 
«endelig,  hvorledes  der  gjennem  Grundtvigs  Artikel  gaar  en  dobbelt 
Række  Paastande,  idet  det  paa  den  ene  Side  heder,  at  «en  efter  Op* 
skriften  rigtig  Alterbogsdaab» , men  udført  af  et  Menneske,  der  be- 
negter  Daabens  Kraft  og  Trosbekjendelsens  Indhold,  maa  staa  saa 
uvis  og  saa  tvivlsom,  at  om  man  end  ikke  tør  fradømme  den  al 
mulig  Gyldighed,  dog  heller  ikke  tør  tilskrive  den  mindste  kristelige 
Gyldighed,  og  at  det  maa  findes  «utroligt,  at  noget  alvorligt,  sandheds 
kjærligt  Menneske  kan  bygge  sit  Salighedshaab  derpaa»,  og  paa  den 
anden  Side,  at  «det  ene  og  alene  er  Herrens  og  den  Helligaands  Per- 
sonlighed,  det  gjælder  om  ved  Daaben  efter  Kristi  Indstiftelse,  og  at 
Daabens  Kraft  og  Virkning  ingenlunde  beror  paa  nogen  anden  Døbers 
Personlighed,  end  vor  Herres  Jesu  Kristi  egen».  Martensen  sammen- 
fatter det  derfor  tilslut  i,  at  han  har  fundet  ikke  blot  én,  men  to 
Anskuelser;  én,  som,  skjønt  kun  lidt  gjennemført,  i lige  Linje  viser 
tilbage  til  Donatisterne  og  Cyprian,  og  en  anden,  som  i lige  Linje 
viser  tilbage  til  Luther  og  Augustin,  og  som  er  saaledes  sammen- 
føiede,  at  det  hele  bliver  Selvmodsigelse.  «Men  Ja  og  Nei  er  ingen 

god  Theologi».  Grundtvig  svarede  med  «Lidt  mere  om  Alterbogs- 
daaben o.  s.  v.»,  og  fra  forskjellige  Sider  blandede  man  sig  i Striden: 
Dr.  Rudelbach  i «Evangelisk  Ugeskrift»,  Bispeme  Engelstoft  og  Laub 
sluttede  sig  til  Martensen;  fra  den  anden  Side  kom  L.  Helveg  med 
flere  Artikler  i «Dansk  Kirketidende»  og  V.  Birkedal  med  to 
Stridsskrifter  («Samvittighed  og  Retfærdighed»  og  «Kampen  er  staa- 
ende»).  Den  sidste,  der  i den  senere  Tid  gjentagende  er  optraadt 
som  grundtvigiansk  Polemiker,  indlod  sig  ikke  paa  det  dogmatiske 
Hovedspørgsmaal , i hvilket  han  erklærede  sig  snarere  at  samstemme 
med  Martensen , men  som  han  dog  vilde  have  betragtet  som  et 
«aabent»,  da  efter  hans  Mening  Augsburger-Konfessionens  Art.  8,  hvor 
Spørgsniaalet  især  dreiede  sig  om  Fortolkningen  af  tMali*,  ligesaavel 
tillod  den  ene  som  den  anden  Forklaring.  Med  desto  større  Heftig- 
hed  rettede  han  Angrebet  mod  Martensens  Fremgangsmaade  mod 
Kragballe , og  navnligen  mod  den  Uretfærdighed,  at  han,  der  selv  i 
sin  Dogmatik  ikke  just  stemte  med  den  Augsburgske  Konfession 
(f.  Ex.  i Læren  om  Apokatastasis  og  Umuligheden  af  absolut  Aflald 
fra  Naaden),  vilde  anvende  den  mod  en  anden,  hvis  Afvigelse  ikke 
var  større  eller  værre.  Det  kunde  dog  lidet  oplyse,  hvad  der  var 
Stridsspørgsmaalet.  Med  Martensens  «Gjensvar  i Striden  om  Alter- 
bogsdaaben», hvor  han  navnlig  paa  Grund  af  Stridens  Gang  nærmere 
udførte  to  kirkehistoriske  Afsnit  (Donatisterne  og  Augustin),  kan  den 
betragtes  som  endt.  Det  lod,  som  om  man  ogsaa  fra  grundtvigsk 
Side  erkjendte  Kragballes  Udtalelser  som  ialfald  «uoverveiede». 

«Den  kirkelige  Forening  for  den  indre  Mission»,  der 
stiftedes  1853,  har  ligesom  den  grundtvigske  Retning  havt  en  særdeles 
stor  Indflydelse.  Det  er  den  levende  Tro  og  dens  F orudsætning 
Boden , som  stærkt  betones.  Denne  Forening  deler  sig  egentlig  i to, 
én  for  Kjøbenhavn  og  Omegn,  som  lededes  af  Presten  Frimodt,  Og 
én  for  det  øvrige  Land,  ledet  af  Presteme  Renne  paa  Sjælland, 
Johannes  Clausen  i Ryslinge  paa  Fyen  og  Vilh.  Beck  i Grenaa  paa 
Jylland,  hvilken  sidste  nævnes  som  Sjælen.  Formaalet  for  Forenin- 
gens Virksomhed  er  Troens  Befæstelse  inden  Folkekirken,  bortseet  fra 
alle  Partier.  Virkemidlerne  er  Reiseprædikanter , Kolportører  og 
Møder;  Foreningens  Organ  er  «Tidende  for  indre  Mission». 

Under  al  denne  Gjæring  falder  Ser  en  Kierkegaards  Optræden. 
Han  blev  født  1813,  Student  1830,  Kandidat  1840,  Magister  artium 
1841  for  sin  Afhandling:  «Begrebet  Ironi»,  døde  1855.  I Besiddelse 
af  Formue  levede  han  et  stille  Privatliv  under  en  meget  frugtbar 
Forfattervirksomhed.  Han  var  en  eiendommelig,  rig  og  i mange 
Stykker  gaadefuld  Personlighed,  som  vel  faa  tør  sige  sig  at  have  for- 
staaet,  og  af  hvem  det  derfor  ikke  vil  være  let  i korte  Træk  at  give 

et  tilfredsstillende  og  sandt  Billede.  For  at  forstaa  hans  Optræden 
maa  man  lægge  Merke  til  Tidsforholdene.  Rationalismens  Herre- 
dømme hvilede  væsentlig  paa  Tidens  Aandløshed  og  Plathed.  Dette 
Herredømme  blev  nu  brudt  ved  det  nyvaagnende  Liv,  ikke  alene  det 
vaagnende  religiøse  Liv,  men  ogsaa  ved  det  aandelige  Opsving  paa 
Literaturens  og  Kunstens  Omraade  i det  hele.  En  Følge  heraf  var 
det  nu  ogsaa,  at  en  stor  Mængde,  navnlig  det  literære  Publikum,  blev 
«i  Modsætning  til  Rationalismens  Prosa  staaende  ved  en  mere  almen 
Interesse  for  det  ideelle  uden  at  lade  denne  almene  Interesse  for 
det  sande  og  skjenne  gaa  over  i Ærefrygt  for  og  Kjærlighed  til  det 
hellige , som  er  det  ideelles  inderste  Kjerne».  Det  rige,  aandige  Liv 
paa  Videnskabens,  Kunstens  og  Skjønliteraturens  Omraade  havde  især 
i Kjøbenhavn,  Nordens  Athen,  aflødt  en  blot  og  bar  æsthetisk  eller 
filosofisk  Opfattelse  af  Kristendommen.  Tidens  Filosofi  var  den 
hegelske . Men  der  var  kun  faa,  der  magtede  at  trænge  ind  i Hegels 
Filosofi;  desto  flere  var  der,  som  søgte  at  tilegne  sig  det  hegelske 
Systems  Terminologi.  Der  var,  navnlig  blandt  den  akademiske  Ung- 
dom, en  ren  Mani  for  en  saadan,  med  de  filosofiske  Kunstudtryk 
legende,  overfladisk  Filosoferen.  Ved  Siden  heraf  maa  ogsaa  nævnes 
det  politiske  Frihedsarbeide,  som  i Firtiaarene  fyldte  Sindene,  og 
som  ogsaa  endte  med,  at  Danmark  fik  sin  frie  Forfatning  1849. 

Den  æsthetiske  og  filosofiske  Opfattelse  og  Omtydning  af  Kristen- 
dommen angreb  nu  Kierkegaard  ved  at  fremholde  Kristendommens 
Alvor  og  Dybde  og  dens  Forskjel  fra  Verden.  «Han  vil  yække  Uro 
i Retning  af  Inderligheden».  Grunden  til,  at  man  slaar  sig  til  Ro 
med  en  udvortes  Kristendom,  ligger,  mener  han,  deri,  at  man  lever  i 
et  Sansebedrag.  Det  ser  ud,  som  om  alle  er  Kristne,  det  ser  ud  som 
om  Kristendommens  Fordringer  bliver  tilfredsstillede  med  en  udvortes 
Ustraffelighed,  det  ser  ud  som  om  Tro  og  Viden  er  ét,  som  om  den 
officielle  Kristendom  garanterer  den  enkeltes  Salighed.  Dette  Sanse- 
bedrag maa  ryddes  væk  i «den  enkelte»,  og  det  er  til  «den  enkelte», 
Kierkegaard  altid  taler,  «hin  enkelte,  hvem  jeg  med  Glæde  og  Tak- 
nemmelighed  kalder  min  Læser».  Den  enkelte  maa  lære  at  forstaa, 
at  han  selv  har  at  aflægge  Gud  Regnskab  for  sig  selv,  at  Guds  For- 
dringer gjælder  ham  — den  enkelte  — og  ikke  en  uansvarlig  Mængde, 
bag  hvilken  han  kan  skjule  sig.  Han  maa  fremdeles  lære  at  forstaa, 
hvad  der  kræves  for  at  blive  en  troende,  at  det,  som  kræves,  ikke 
er  en  Indsigt  i Troen,  men  et  Liv  i Troen,  som  kun  kan  vindes  ved 
et  fuldstændigt  Brud  med  den  tidligere  Tilværelse.  Har  han  lært  at 
forstaa  dette,  saa  griber  Uroen  ham;  thi  da  svinder  hint  Sansebedrag 
og  han  ser  sig  selv  i sin  virkelige  fortvivlede  Tilstand.  Denne  Uro 
driver  ham  nu  gjennem  en  uafbrudt  Kamp,  indtil  han  — ude  af  Stand 

til  længere  at  udholde  Kampen  — overgiver  sig  til  Gud  for  at  leve 
efter  hans  Vilje,  i Troen  paa  hans  Søn.  Men  at  leve  i Troen  paa 
Kristus  er  at  følge  efter  Kristus  i Lidelse . I Lidelsen  gaar  derfor 
Troens  Liv  op. 

Betragtet  fra  denne  Side  var  Kierkegaard,  om  man  vil,  en  Bods- 
prædikant,  han  har  i hvert  Fald  holdt  alvorlige  og  indtrængende  Bods- 
prædikener.  Men  han  var  ikke  en  Bodsprædikant  paa  sædvanlig  Vis; 
thi  «han  havde  seet,  hvorledes  det  i Almindelighed  gik  en  Bodspræ- 
dikant: han  stormer  løs  — og  udretter  intet.  Enten  hører  man  aldeles 
ikke  paa  ham,  eller  man  bøier  om  i en  anden  Gade,  og  kan  man  ikke 
undgaa  at  høre  ham,  saa  slaar  man  sig  til  Ro  med,  at  han  er  en 
Sværmer,  hans  Ord  en  Overdrivelse».  Vilde  man  faa  denne  sløve 
og  aandelig  ligegyldige  Slægt  til  at  høre  paa  sig,  maatte  man  gribe 
en  anden  Vei;  man  maatte  ikke  lade  den  ane,  hvorhen  man  egentlig 
sigtede,  men  «komme  bag  paa  den»,  for  at  aabne  dens  Øine  for,  hvor 
den  i Virkeligheden  var. 

Denne  Vei  slaar  Kierkegaard  ind  paa  gjennem  sine  « pseudo- 
nym e»  Skrifter,  der  begyndte  1843  med  «Enten — Eller».  Denne 

Pseudonymitet  er  her  ikke  at  forstaa  saaledes,  som  naar  en  Forfatter 
ellers  af  en  eller  anden  mere  ydre  Grund  skjuler  sig  under  et  fingeret 
Navn;  den  har  i den  kierkegaardske  Literatur  en  særegen  Betydning 
og  hænger  sammen  med  den  Opgave,  han  havde  sat  sig  ved  sin 
literære  Virksomhed.  Efter  Kierkegaard  gives  der  tre  eiendomme- 
lige Livsanskuelser,  hver  med  sin  tilsvarende  Existens:  den  æstheliske , 
hvis  Formaal  er  Nydelse,  den  ethiske , hvis  Opgave  er  Pligtopfyldelse, 
og  den  religiøse , hvis  Princip  er  Troen , eller  da  den  anden  af  disse, 
den  ethiske,  hvis  Princip  er  Hovmod  eller  Egenretfærdighed,  egentlig 
kun  er  den  fineste  og  derfor  farligste  Form  af  den  første,  den  æsthe- 
tiske,  kan  man  ogsaa  sige,  $t  der  egentlig  kun  gives  to  Existenser: 
den  æsthetiske  og  den  religiøse.  Dette  er  nu  ikke  saaledes  at 
forstaa,  at  ikke  en  og  samme  Person  kan  have  baade  æsthetiske, 
ethiske  og  religiøse  Elementer  i sig;  men  at  existere  paa  én  Gang 
baade  som  det  ene  og  som  det  andet,  med  andre  Ord,  at  have  sit 
Livs  Centrum  paa  én  Gang  baade  i det  æsthetiske,  i det  ethiske  og 
det  religiøse,  dette  er  umuligt.  Skal  nu  hint  «Sansebedrag,  at  alle 
er  Kristne»,  tages  bort,  saa  er  det  først  og  fremst  nødvendigt,  at 
man  viser  den  enkelte,  hvorledes  han  vilde  være,  hvis  det,  som  er 
hans  Livs  Princip,  blev  konsekvent  gjennemført,  og  i hvilken  Exi- 
stens han  altsaa  i Virkeligheden  er;  thi  de  fleste  Mennesker  er  sig 
ikke  bevidste  Principet  for  al  deres  Handlen,  og  hvorhen  deres  Liv 
derfor  fører.  Til  det  Øiemed  lader  han  de  forskjellige  Livsanskuelser 
gjennem  digtede  Personligheder  udtale  sig  i al  sin  Konsekvens,  eller 

han  leverer  Karakterbilleder  (Livsbilleder),  i hvilke  de  forskjellige 
Existenser  fremtræder  i al  sin  Nøgenhed  og  Konsekvens,  for  saa- 
ledes  at  gjøre  det  muligt  for  enhver  at  komme  til  Erkjendelse  af„ 
hvad  der  er  Jians  Livs  Princip,  og  hvorhen  dette  konsekvent  fører. 
Derfor  bruger  han  Pseudonymiteten  ved  det  æsthetiske  og  ethiske 
Stadium,  thi  her  udtaler  han  Meninger  og  Livsanskuelser,  som  ikke 
er  hans  egne,  og  til  hvilke  han  derfor  ogsaa  stiller  sig  som  til  noget 
fremmed.  Det  er  ikke  ham  selv,  men  den  æsthetiske  og  ethiske 
Personlighed,  som  her  fører  Ordet. 

Kierkegaards  Skrifter  er  dels  pseudonyme,  dels  halvpseudonyme^ 
dels  ikke -pseudonyme.  « Pseudonymeme»  begynder  (1843)  med: 

«Enten — Eller,  et  Livsfragment  af  Victor  Eremita*\  enten  en 
æsthetisk  eller  en  ethisk  eller  en  religiøs  Existens,  dén  uklare 
Blanding  er  Karakterløshed.  Derefter  følger:  «Frygt  og  Bæven, 
dialektisk  Lyrik  af  Johannes  de  silentio ».  «Gjentagelsen,  et  For- 
søg  i den  experimenterende  Psychologi  af  Constantin  Constantius ». 
«Begrebet  Angst  af  Vigilius  Hafniensis ».  «Stadier  paa  Livets 
Vei,  Studier  af  forskjellige,  udgivne  af  Hilarius  Bogbinder » o.  s.  v. 
Halvpseudonymerne  er  de  Skrifter,  til  hvilke  han  stiller  sig  som  U d- 
giver,  hvorved  han  da  tillige  betegner,  at  han  i det  hele  vedkjender 
sig  den  i Skriftet  karakteriserede  Aandsretning,  men  ikke  ligefrem  vil 
vindicere  sig  den  til  samme  svarende  Existens:  «Filosofiske  Smuler 
eller  en  Smule  Filosofi  af  Johannes  Climacus,  udg.  af  S.  K.»  «Af- 
sluttende  uvidenskabelig  Efterskrift  til  Filosofiske  Smuler. 
Mimisk-pathetisk-dialektisk  Efterskrift,  Existentielt  Indlæg  af  Johannes 
Climacus ».  «Sygdommen  til  Døden,  en  kristelig  psychologisk 
Udvikling  til  Opbyggelse  og  Opvækkelse,  af  An  ti- Climacus,  udg.  af 
S.  K.»  «Indøvelse  i Kristendom»  o.  s.  v.  Ikke-Pseudonymeme:  «Op- 
hyggelige  Taler  » og  « Kjærlighecjens  Gjerninger».  «For- 
fatteren er  og  var  en  religiøs  Forfatter»;  under  dette  Synspunkt 
opfatter  Kierkegaard  sin  Forfattervirksomhed;  smlg.  «Synspunktet 
for  min  Forfattervirksomhed»,  skrevet  1849,  offentliggjort  1859  af 
Broderen,  Biskop  P.  Chr . Kierkegaard. 

I 1854  optraadte  Kierkegaard  skarpt  mod  Martensen  i Anledning 
af  dennes  Mindeord  over  den  netop  afdøde  Biskop  Mynster,  som  Mar- 
tensen i sin  Tale  havde  kaldt  «et  Sandhedsvidne».  Hermed  begynder 
et  nyt  Afsnit  i Kierkegaards  Forfattervirksomhed.  Det  store  «Enten- 
eller»  er  her  «den  officielle  Kristendom»  og  «den  nytestamentlige 
Kristendom».  Angrebet  begyndte  med  en  Artikel  i «Fædrelandet» 
for  18de  December  1854:  «Var  Biskop  Mynster  «et  Sandhedsvidne» 

— et  af  «de  rette  Sandhedsvidner»  — er  dette  Sandhed?»  Marten- 
sen , som  i Juni  s.  A.  var  bleven  indviet  som  Biskop  over  Sjællands 

Stift,  svarede  med  en  Artikel  i «Berlingske  Tidende»,  og  Striden  var 
nu  gaaende  fra  Kierkegaards  Side,  som  leverede  først  en  Række  Op- 
satser  i «Fædrelandet»  og  dernæst  9 Flyveblade  under  Titel:  «Øie- 
blikket».  Det  er  mod  eden  officielle  Kristendom»,  han  vender  sig, 
og  den  Form,  hvorunder  han  nu  skrev,  aabnede  hans  Ord  for  en 
videre  Kreds,  medens  hans  «Pseudonymer»  væsentlig  havde  havt  sit 
Publikum  i en  snevrere  Kreds.  Ved  «den  officielle  Kristendom» 
mente  Kierkegaard  ikke  blot  Kristendommen  i de  statskirkelige  eller 
folkekirkelige  Former,  men  i enhver  Samfundsform.  Han  vil  betone 
Kristendommens  Inderiighed  ved  at  betone  «den  enkelte»;  og 
ved  at  være  «den  enkelte»  er  ethvert  Menneske  henvist  til  sig  og 
sit  Gudsforhold.  «Samfundets»  (Kirkens)  Betydning  for  «den  enkelte» 
har  han  intet  Øie  for.  Vistnok  kan  han,  naar  Gud  befaler  det,  slutte 
sig  til  et  Samfund;  men  ogsaa  da  forbliver  han  i Samfundet  alene 
med  sin  Gud.  Støtter  han  sig  paa  nogen  Maade  til  Samfundet, 
staar  han  strax  Fare  for  at  opgive  sin  personlige  Ansvarlighed  for 
Gud,  at  skjule  sig  bag  «Mængden»  og  igjen  at  falde  i det  gamle 
Sansebedrag.  Med  stærke,  bitre,  voldsomme  Ord  angreb  han  alle 
Samfundets  Institutioner,  Presterne,  Naademiddelforvaltningen  og  de 
kirkelige  Handlinger.  «Øieblikkene»  vakte  en  overordentlig  Op- 
sigt;  de  spredtes  dels  selv  dels  i Uddrag  i alskens  Blade  og  Tidender 
viden  om,  uagtet  de  vel  hverken  efter  Indhold,  Fremstillingsmaade 
eller  Form  egnede  sig  for  Hvermand.  Somme  forsynede  de  med 
velkomne  Midler  til  at  rive  ned  paa  «den  officielle  Kristendom»,  uden 
at  de  derfor  mente  noget  med  «den  nytestamentlige  Kristendom»; 
andre  var  de  en  Forargelse;  for  mange  var  de  en  vækkende  Røst, 
en  alvorlig  Bodsprædiken.  Somme,  vakte  Sjæle,  men  i Retning  af 
en  falsk  Inderiighed  bevægede  Aander,  reves  fort  i sin  ustyrlige  Higen 
efter  at  se  den  officielle  Kristendom,  de  statskirkelige  Former,  «Ba- 
bel», omstyrtet.  Andre  stansede  i sit  Angreb  paa  Statskirken  og 
betænkte  sig,  da  de  saa  den  skarpe  Dialektikers  sidste  Konsekvenser ; 
andre,  oprigtige  Sjæle,  men  svage  Hoveder,  blev  rent  forvirrede,  saa 
de  hverken  vidste  hid  eller  did.  Det  maa  være  Fremtiden  forbeholdt 
at  maale  og  prøve  deres  Virkning  og  Frugt. 


Angrebene  paa  de  kjøbenhavnske  Presters  selvtagne  liturgiske 
Friheder  bragte  igjen  Spørgsmaalet  om  Ritualets  Revision  paa 
Bane.  Det  kjøbenhavnske  Presteskab  indgik  27de  November  1832 
med  et  Andragende  i denne  Anledning,  der  fremkaldte  en  kongelig 
Resolution  af  22de  April  1834,  hvorefter  der  skulde  indhentes  Betænk- 

ninger  om  Ritualets  Revision  fra  hele  Geistligheden.  De  indkomne 
Erklæringer  tilstilledes  Biskop  Mynster , hvem  det  overdroges  i For- 
ening med  selwalgte  Medarbeidere  at  udarbeide  et  Forslag.  Mynster s 
«Udkast  til  en  Alterbog  og  Kirkeritual  for  Danmark»  udkom  1839, 
men  fremkaldte  kun  en  livlig  Polemik  uden  at  blive  reciperet  eller 
føre  til  videre  praktiske  Resultater. 

Lige  indtil  1848  var  den  lutherske  Religion  Statsreligion  i 
Ordets  strengeste  Forstand;  andre  Religionspartier  tilstededes  kun 
Adgang  som  tolererede  og  under  særegne  Indskrænkninger;  enkelte 
Stæder,  Altona  og  Fredericia,  var  som  Asylsteder  indrømmet  fuld- 
stændig  Religionsfrihed.  Da  derfor  i Firtiaarene  Baptisterne  optraadte 
i Danmark  og  vandt  ikke  saa  liden  Udbredelse,  anvendte  man  en 
Tid  mod  dem  de  gamle  statskirkelige  Tvangsmidler:  Børnene  blev 

ved  Politiets  Hjælp  fratagne  dem  for  at  døbes,  og  de  frafaldne  for* 
vistes  til  Asylstederne ; Prester,  som  den  senere  Biskop  Kierkegaard , 
der  modsatte  sig  en  saadan  Daabstvang,  blev  truede  med  Afsked. 
Den  politiske  Omvæltning  1848  bragte  nu  en  fuldstændig  Forandring. 
En  Plakat  af  27de  Decbr.  1842  havde  indrømmet  Baptisterne  en  meget 
begrænset  Frihed : det  tillodes  dem  at  have  en  Menighed  i Fredericia 
med  eget  Bedehus  og  her  at  foretage  Daab;  andensteds  maatte  de 
alene  samles  til  Husandagt ; Børnene  skulde  døbes,  og  det  blev  over- 
ladt  Øvrigheden  i denne  Henseende  at  foranstalte  det  fornødne.  Ved 
Reskript  af  7de  December  1848  blev  dette  forandret  derhen,  at  Bør- 
nenes  Daab  kunde  udsættes  indtil  det  16de  Aar ; dog  skulde  Barnets 
Fødsel  og  Navn  anmeldes. 

Ved  Grundloven  af  1849  betegnes  den  lutherske  Kirke  som 
den  danske  «Folkekirke»  0:  den,  hvortil  Flerheden  af  Folket 
bekjender  sig;  som  saadan  understøttes  den  af  Staten,  og  Kongen 
maa  bekjende  sig  til  den.  Iøvrigt  indrømmes  fuld  Samvittigheds-  og 
Religionsfrihed,  kun  at  intet  foretages,  som  strider  mod  Sædelighed 
og  den  offentlige  Orden;  enhver  har  uanseet  sin  Trosbekj endelse  fuld 
Adgang  til  borgerlige  og  politiske  Rettigheder.  Ifølge  § 80  (senere 
§ 75)  skulde  Folkekirkens  Forfatning  ordnes  ved  Lov. 
Dette  Grundlovsbud  er  dog  endnu  ikke  bleven  iverksat.  De  politiske 
Forhold,  Krigen  om  Slesvig  og  Ministerskifterne  gjorde,  at  Kirkefor- 
fatningssagen  i de  første  Aar  hvilede,  indtil  en  Forestilling  fra  Kjø- 
benhavns  Prestekonvent  endelig  foranledigede,  at  det  Ørstedske  Mini- 
sterium 17de  December  1853  nedsatte  en  Kirkekommission  paa 
18  Mand,  der  begyndte  og  fuldførte  sit  Arbeide  i Vaaren  1854. 
Blandt  de  Sager,  hvorom  den  afgav  sin  Betænkning,  var  ogsaa  Kirke- 
forfatningssagen.  Den  foreslog  Menighedsraad  i hvert  Sogn 
(Sognepresten  Formand  og  2 å 5 valgte  Menighedslemmer)  og  for 


Kirkeforholdene  i Danmark. 


535 


den  hele  Folkekirke  en  repræsentaiiv  Forfatning  gjennem  et  Kirker  aad 
med  ra  ad  gi  vende  Myndighed  ogPetitions-  og  Motionsret.  Men  om 
Organisationen  af  dette  Kirkeraad  delte  Kommissionen  sig.  Majoriteten 
vilde,  det  skulde  bestaadels  af  selvskrevne  Medlemmer:  Bisperne, to  theo- 
logiske  og  en  juridisk  Professor,  dels  af  valgte  Medlemmer,  geistlige  (18) 
og  verdslige  (26),  saaledes  at  Antallet  af  de  verdslige  blev  ligt  Antallet 
af  de  geistlige.  Minoriteten  vovede  ikke  for  nærværende  Tid  at  andrage 
paa  en  Synodalforfatning  og  indskrænkede  sig  til  at  foreslaa  som  mid- 
lertidig Foranstaltning  en  aarlig  Sammentræden  af  samtlige  Biskoper, 
ialfald  med  nogle  tilforordnede  Medlemmer  (et  Bisp  era  ad). 

Men  der  kom  dog  intet  ud  af*  det  hele,  da  Meningerne  om  Ord- 
ningen af  de  kirkelige  Forhold  var  saa  delte.  Dette  viste  sig  allerede 
inden  selve  Kommissionen;  og  endnu  mere  var  det  Tilfældet  udenfor 
baade  blandt  Geistligheden  og  Lægfolket  og  paa  Rigsdagen.  Et 
helt,  mægtigt  og  indflydelsesrigt  Parti,  Grundtvigi^neme , var  ifølge 
sine  «Frihedsgrundsætninger»  mod  enhver  Ordning  af  Kirkeforfatningen 
ved  Lov;  Grundtvig  truede  med  at  gjøre  Alvor  af  «Udtrædelsen 
af  Statskirken,  hvis  han  skulde  opleve  den  Dag,  da  det  gik  i Op- 
fyldelse,  hvad  den  Ørstedske  Kirkekommission  foreslog  om  et  Kirke- 
raad, der  i alle  saakaldte  Kirkesager  skulde  arve  Rigsdagens  Ind- 
flydelse  paa  Kirkelovgivningen ; thi  — hvad  enten  det  sammensattes 
paa  den  ene  eller  paa  den  anden  Maade  — vilde  jeg  vist  føle  mig 
sikker  paa,  at  det  aldrig  gav  sit  Minde  til  prestelig  Fri h ed,  og 
hvad  enten  det  da  vilde  give  nye  Kirkelove  eller  indskjærpe  de  gamle 
eller  prøve  paa  en  Blanding  af  begge  Dele,  da  maatte  jeg  tilraade 
alle  gammeldags  Kristne  med  sine  Prester  jo  før  des  hellere  at  sætte 
sig  selv  i Frihed».  Modstand  reistes  ogsaa  fra  de  «ukirkelige»,  fra 
dem,  der  ikke  havde  Øie  og  Hjerte  for  Kirkens  Anliggender;  thi 
disse  saa  i enhver  Bestræbelse  fra  Kirkens  Side  paa  at  ordne  sine 
Anliggender  kun  hierarkiske  Lyster;  ogsaa  de  politisk  «Reaktionære», 
der  frygtede  den  «demokratiske»  Retning  ved  en  Forfatningsordning, 
som  gav  Menighedslemmeme  Stemme,  ivrede  imod.  Lægger  vi  nu 
hertil  den  vedvarende  mislige  politiske  Stilling  og  dens  mange  Ugreier, 
saa  har  vi  de  væsentligste  Grunde  til,  at  det  hverken  den  Gang  eller 
senere  endnu  er  kommen  til  nogen  Indførelse  af  en  ordnet  Kirke- 
forfatning.  Sagen  har  dog  ikke  hvilet;  den  bragtes  frem  paany  for 
Rigsdagen  baade  i 1857  (af  Professor  Clausen)  og  i 1859  (af  davæ- 
rende Kultusminister,  nuværende  Biskop  D . G . Monrad)\  men  begge 
Gange  blev  de  fremsatte  Forslag  forkastede.  I 1868  blev  en  Kirke- 
kommission atter  nedsat,  som  to  Aar  senere  afgav  sin  Betænkning. 
Men  der  kom  heller  ikke  denne  Gang  noget  Resultat1). 


*)  I 1884  har  Kultusministeriet  forordnet,  at  Rigets  Biskoper  tilligemed  to  Profes- 
sorer, én  theologisk  eg  én  juridisk,  hvert  Aar  samles  i Kjøbenhavn  til  Drøftelse 

Medens  Kirkeforfatningssagen  saaledes  fremdeles  staar  uløst,  er 
der  dels  gjennem  Rigsdagen,  dels  gjennem  Cirkulærer  fra  Ministeriet 
truffet  flere  Foranstaltninger  af  Betydning  for  de  kirkelige  Forhold. 
Ved  Cirkulære  fra  Kultu&ministeriet  24de  September  1856  blev  Op- 
rettelsen  af  Menigheds raad  tilladt,  hvor  det  ønskedes,  og 
Sagen  anbefaledes  til  Prestemes  Omsorg.  Som  Følge  heraf  er 
Menighedsraad  paa  enkelte  Steder  bleven  oprettet.  — Samme 
Aar  blev  de  saakaldte  Lande  mo  der  udvidede.  Landemoderne, 
som  var  en  gammel  Institution,  var  aarlige  Møder  af  hvert  Stift s 
Biskop,  Stiftamtmand . og  Provster,  egentlig  til  at  forhandle  kirkelig- 
økonomiske  Anliggender.  Undertiden  forelagdes  dem  dog  ogsaa 
andre  kirkelige  Sager  til  Betænkning.  I 1856  blev  nu  disse  Møder 
udvidede  der  he  ri,  at  ogsaa  Presterne  skulde  stedes  Adgang  til  at  del- 
tage  i Forhandlingerne,  men  uden  Stemme.  — Et  af  de  gamle  Krav 
fra  Grundtvigianernes  Side  var  Sognebaandets  Løsning.  Spørgs- 
maalet  herom  var  allerede  i 1838  af  Lindberg  bragt  frem  for  Ros- 
kilde  Stænderforsamling.  I 1853 — 54  var  denne  Sag  bleven  behandlet 
af  Kirkekommissionen,  der  ogsaa  udtalte  sig  for  Sagen,  men  i en 
begrænset  Form.  Ved  Lov  af  4de  April  1855  blev  det  bestemt,  at 
den,  som  vilde  slutte  sig  til  en  anden  Prest  end  Sognets,  havde  at 
træffe  fornøden  Aftale  med  den  Prest,  af  hvem  han  ønskede  de 
kirkelige  Handlinger  for  sit  Vedkommende  udførte  og  til  hvem 
han  overhovedet  ønskede  at  vende  sig  som  sin  Sjælesørger.  Denne 
Prest  maatte  være  en  til  en  bestemt  Menighed  beskikket  Prest. 
Denne  anmelder  derpaa  Sagen  for  Provsten,  som  dernæst  har  at  med- 
dele vedkommende  Sogneprest  Underretning  om  det  indtraadte  For- 
hold. Ved  kongelig  Anordning  af  2den  Oktober  1862  om  Adgang 
for  dem,  der  havde  løst  Sognebaand,  til  at  benytte  sin  egen  Sogne- 
kirke og  Kirkegaard,  blev  det  bestemt,  at  saadan  Benyttelse  skulde 
være  tilladt  ved  Barnedaab,  Brudevielse  og  Begravelse.  Ved  Alter- 
gang kunde  ogsaa  Benyttelse  af  vedkommendes  egen  Sognekirke  til- 
lades,  men  først  efter  Ansøgning  til  Biskopen,  der  kunde  bevilge 
Ansøgningen  for  et  vist  Antal  Gange  om  Aaret;  men  Tilladelsen 
burde  kun  gives  indtil  videre  og  igjen  tilbagekalde9,  naar  den  mis- 
brugtes  til  at  udbrede  Uvilje  mod  Stedets  Prest  og  Sognets  andre 
Lemmer. 

I 1868  udkom  den  saakaldte  Valgme nighedslo v.  Den  nær- 
meste ydre  Foranledning  hertil  var  Vilhelm  Birkedals  Afeættelse  fra 
Ryslinge  Sogneprestembede  1865.  Han  havde  paa  Rigsdagen  ladet 


af  de  Sager,  Regjeringen  forelægger.  Dette  Bisperaad,  som  ikke  er  etableret 
ved  Lov,  har  selvfølgelig  kun  en  raadgivende  Stemme. 

falde  nogle  skarpe  Udtalelser  mod  Regjeringen  i Anledning  af  den 
ulykkelige  tyske  Krig,  og  i Kirkebønnen  havde  han  engang  bedet 
for  Kong  Kristian  IX:  «giv  ham  et  dansk  Hjerte,  om  det  er  muligtl» 
Hans  Afsættelse1)  vakte  en  overordentlig  Opsigt  og  en  stor  Bevæ- 
gelse  blandt  hans  Venner.,  Birkedal  selv  indrømmede,  at  Regjeringen 
havde  Magt  til  at  tage  Ryslinge  Sognekald  fra  ham ; den  havde  selv 
givet  ham  det;  men  han  kunde  ikke  medgi  ve,  at  Regjeringen  kunde 
berøve  ham  hans  «Prestestilling  i Vor  Herres  Jesu  Kristi  Kirke». 
At  træde  ud  af  Folkekirken  med  sine  Venner  og  danne  en  Frimenig- 
hed  udenfor  Folkekirken  vilde  han  ikke,  dels  fordi  han  ikke  vilde 
fremkalde  en  unødig  Splittelse,  da  han  og  hans  Venner  var  enige  i 
Folkekirkens  Lære  og  Kultus,  dels  fordi  han  ikke  vilde  udsætte  sin 
Menighed  for  de  Farer,  en  isoleret  Menighed  altid  er  udsat  for.  Han 
vilde  derimod  med  sine  Venner  blive  staaende  som  en  Frimenighed 
indenfor  Folkekirken  med  alt  nødvendigt  Tilsyn  af  Biskop  og  Provst. 
Han  forlangte  af  Regjeringen  Anerkjendelse  som  en  saadan  Frimenig- 
heds  Prest.  Den  bestaaende  Lovgivning  kjendte  imidlertid  ikke  til 
en  Ordning  af  denne  Beskaffenhed,  og  Regjeringen  fandt  sig  derfor 
ikke  berettiget  til  at  give  ham  den  forlangte  Anerkjendelse.  Ryslinge 
Sognekald  stod  en  Tid  lang  ledigt,  og  man  nærede  endnu  Haab  om 
en  fredelig  Løsning.  Men  da  Johannes  Clausen  blev  udnævnt  til 
Sogneprest  i Ryslinge,  var  det  kun  en  Del  af  Menigheden,  der  slut- 
tede sig  til  ham.  Den  anden  Del  samt  adskillige  Sognefolk  fra  Nabo- 
menighederne  sluttede  sig  til  Birkedal  som  sin  Prest  og  indrettede  sig 
i en  Ladebygning,  før  de  havde  faaet  bygge  sin  nye  Kirke  færdig. 
Nu  var  det  naturligvis  hans  kirkelige  og  politiske  Venners  Opgave 
at  skaffe  ham  lovlig  Anerkjendelse  af  hans  Stilling.  Allerede  om 
Høsten  1865  indbragtes  paa  Rigsdagen  det  første  Forslag  om  en 
Frimenighedslov  eller  Lov  om,  at  Sognebaandet  ogsaa  skulde  kunne 
løses  til  en  ordineret  Prest,  som  ikke  ved  Dom  var  afsat  fra  sit  Em- 
bede.  Forslaget  faldt  dog  paa  Rigsdagen,  fordi  det  led  af  adskillige, 
ogsaa  formelle  Mangler.  Sagen  behandledes  paa  Møder  og  i Skrifter, 
baade  af  Prester  og  Lægmænd,  og  Forslaget  blev  atter  og  atter  ind- 
bragt  for  Rigsdagen.  I 1868  fremkom  Regjeringen  selv  med  et 
« Valgmenighedsforslag»;  Grev  Friis  var  Ministerpræsident,  og  Biskop 
P.  Chr . Kierkegaard  var  bleven  Kultusminister.  Man  vilde  undgaa 
Navnet  Frimenighedy  fordi  dette  historisk  havde  en  anden  Betydning 
end  hvad  der  nu  tilsigtedes  dannet;  man  blev  derfor  staaende  ved 
Udtrykket  Valgtnenighed . Lovforslaget  gik  ud  paa,  at  det  skulde 


l)  I Danmark  kan  Regjeringen  afsætte  Embedsmænd  ogsaa  uden  forudgaaende 
Domfældelse. 

være  tilladt  at  danne  Valgmenigheder  indenfor  Folkekirken,  naar 
mindst  20  Familiefædre,  Enker  eller  .andre  Personer  med  Husstand 
ansøgte  Kongen  om  Tilladelse  til  at  benytte  en  i Folkekirken  ordi- 
neret  Prest,  som  ikke  var  i Embede,  som  sin  Sjælesørger;  dog  skulde 
man  for  Kirkeministeriet  have  godtgjort,  at,  man  havde  forskaffet  sig 
en  Kirkebygning  eller  et  Bedehus,  som  var  forsynet  med  alt,  hvad 
der  udfordredes  til  en  fuldstændig  Gudstjeneste  og  til  Udførelse  af 
alle  kirkelige  Handlinger,  og  som  ikke  maatte  anvendes  til  andet 
Brug;  de,  som  paa  denne  Maade  løste  Sognebaand,  maatte  ikke  bo 
over  1 Mil  fra  Kirken  eller  Bedehuset.  En  saadan  Valgmenigheds- 
prest  skulde  kunne  afsættes  ved  Lov  og  Dom  og  være  underkastet 
det  sædvanlige  Tilsyn  af  Provst  og  Biskop.  Den  kongelige  Stad- 
fæstelse  kunde  tages  tilbage,  hvis  Betingelserne  ikke  opfyldtes.  Fore- 
løbig  skulde  Loven  blot  gjælde  5 Aar.  Forslagets  Modstandere 
traadte  nu  kraftigt  op.  Samtlige  Danmarks  Biskoper  med  Undtagelse 
af  Kierkegaard  forenede  sig  og  advarede  bestemt  mod  Vedtagelsen 
af  denne  Lov,  da  det  kun  vilde  føre  til  Folkekirkens  Opløsning. 
Hertil  sluttede  en  stor  Del  af  den  danske  Geistlighed  sig.  Forslagets 
Venner  var  ogsaa  virksomme.  Paa  Rigsdagen  var  Meningerne  delte. 
I Folkethinget  gik  Forslaget  igjennem  med  nogle  faa  Ændringer; 
men  i Landsthinget  mødte  det  en  bestemt  Modstand.  Da  gjorde 
Ministeriet  Friis  Vedtagelsen  af  Lovforslaget  til  et  Kabinetsspørgs- 
maal,  og  dette  gjorde  Udslaget.  Af  politiske  Grunde  ønskede  man 
nemlig  ikke  noget  Ministerskifte,  og  Loven  gik  igjennem.  Samtidig 
hermed  besluttedes  en  Kirkekommission  nedsat;  denne  afsluttede 
sine  Arbeider  i 1870. 

Af  andre  Foranstaltninger  af  kirkelig  Betydning  kan  nævnes 
Ophævelsen  af  Balles  Læ rebog  som  privilegere t.  Man 
fandt  sig,  som  rimeligt  var,  ikke  længere  tilfredsstillet  ved  Balles 
Lærebog,  og  der  indkom  flere  Begjæringer  om  at  maatte  bruge  andre 
Lærebøger,  navnlig  «Luthers  Katekisme . med  en  kort  Forklaring»  ved 
C.  F.  Balslev , Stiftsprovst  i Ribe;  bl  a.  havde  ogsaa  Biskop  Dau - 
gaard  og  Provst  Block  udgivet  lignende  Lærebøger.  Ministeriet  un* 
dergav  da  samtlige  disse  Biskopernes  Bedømmelse  og  senere  Lande- 
modernes.  Følgen  heraf  var,  at  ved  Reskript  af  29de  September 
1856  blev  det  tilladt  i Skolerne  at  bruge  Balslevs  Lærebog, 
«naar  Prest  og  Skolelærer  derom  er  enige,  og  der  ikke  fra  Flertallet 
af  Skoledistriktets  Familiefædre,  som  har  Børn  gaaende  i Distriktets 
Skole,  derimod  sker  Indsigelse»,  ligesom  dens  Brug  ogsaa  tillodes 
ved  Konfirmationsundervisningen  for  de  Børn,  der  tidligere  var  under- 
viste efter  den. 

Den  danske  Kirke  kunde  i det  19de  Aarhundrede  atter  opstille 

Salmedigtere  af  høi  Rang:  N.  F.  S.  Grundtvig  («Sangverk  til  den 
danske  Kirke»,  «Kirkesalmer»  o.  s.  v.)f  B . 5.  Ingetnann , ogsaa  C, 
Boye  (t  1853  som  Garnisonsprest  i Kjøbenhavn).  Kirkesalmebog  ved- 
blev  imidlertid  «den  evangelisk-kristelige»  at  være.  Dens  Karakter 
er  os  tilstrækkelig  bekjendt.  For  at  hjælpe  paa  *Salmenøden»  tog 
man  for  det  første  til  «Tillæg»,  (1845,  væsentlig  ved  Mynster). 
Iøvrigt  tog  Roskilde  Prestekonvent  Sagen  i sin  Haand,  idet  dét  1846 
nedsatte  af  sin  egen  Midte  en  Salmebogskomité.  Denne  fremlagde 
sit  Arbeide  færdigtrykt  1850  i Konventets  Sommermøde.  Den  blev 
endnu  engang  gjennemgaaet  af  Komiteen  med  de  Betænkninger  for 
Øie,  som  fremkom,  og  i denne  reviderede  Form  forelagdes  den  paany 
Konventet  1852.  Roskildekonventets  Salmebog  hørte  med  blandt  de 
Sager,  som  forelagdes  Kirkekommissionen  1854.  Denne  anbefalede 
den  i det  hele,  men  fandt  dog  en  yderligere  Revision  ønskelig  og 
foreslog,  at  denne  skulde  overdrages  til  Ingemann  med  en  eller  flere 
Theologer  som  Raadgivere  i det  dogmatiske.  Det  blev  altsaa  Inge- 
mann, som  lagde  den  sidste  Haand  paa  Verket.  Ved  kgl.  Resolu- 
tion  af  22de  Februar  1855  autoriseredes  den  til  Kirkebrug,  hvor  Prest 
og  Menighed  maatte  enes  derom.  Denne  Salmebog  er  den  alminde- 
ligst  hrugte;  men  ved  Siden  af  den  bruges  mange  forskjellige  «Tillæg». 

Det  danske  Missionsselskab  oprettedes  1821 ; en  Missions- 
skole  aabnedes  1862.  Selskabet,  hvis  Formand  er  Dr,  Kalkar , vir- 
ker paa  Grønland  og  i Ostindien. 

Efterat  fuld  Religionsfrihed  blev  indført  ved  Grundloven  af  1849, 

har  Dissenternes  Antal  voxet  adskillig,  idet  mange,  især  uden- 

landske  Sekter  har  forsøgt  at  gjøre  Propaganda.  Allerede  før  1849 

havde  Baptisteme  vundet  nogen  Udbredelse,  men  om  de  end  efter  den 

Tid  tiltog  lidt  i Antal,  har  deres  Indflydelse  dog  været  i Aftagende. 

I Begyndelsen  af  Femtiaarene  kom  Mormonerne  til  Danmark  og  gjorde 

en  rig  Høst;  i de  senere  Aar  siges  deres  Propaganda  at  have  tabt  sig. 

Den  romersk-katholske  Kirke  har  i den  sidste  Tid  optraadt  med  forøget 

Kraft,  navnlig  i og  ved  Kjøbenhavn,  og  vundet  en  ikke  liden  Indflydelse 

(«Skandinavisk  Kirketidende»).  Foruden  de  ældre  Menigheder  i Kjøben- 
# 

havn  og  Fredericia  er  der  ogsaa  stiftet  nye  Menigheder  i Odense,  Aal- 
borg, Aarhus,  Randers  og  Horsens.  Katholske  Pigeskoler  under  Besty- 
relse af  «St.  Josefs-Søstrene » er  oprettede  i Kjøbenhavn,  Fredericia, 
Odense  og  Randers;  et  Kollegium  o:  en  lærd  Skole  og  Opdragelsesan- 
stalt,  som  har  sin  egen  Kirke  og  er  godt  udstyret  med  jesuitiske  Lærer- 
kræfter,  er  i 1873  oprettet  for  Gutter  af  den  rige  Fru  Ber  Ung  ved  bendes 
Landsted  i Ordrup  ved  Kjøbenhavn.  Fremdeles  har  Methodisteme 
og  Irvingianeme  (Fleischer  og  Cand.  T/iomsen)  udfoldet  en  ivrig 
Virksomhed.  Svedenborgianeme  har  ligesom  Methodisteme  og  Irvin- 

gianerne  bygget  sin  egen  Kirke  i Kjøbenhavn.  Hertil  kommer  de 
Reformerte  og  Græsk-kath olske  og  flere  andre  af  mindre  Betydning. 
Under  den  senere  Vækkelsestid  er  fremkommen  enkelte  Bevægelser  i 
frikirkelig  Retning  ( Grunnet  i Kjøbenhavn,  Trandberg  paa  Bornholm, 
Sommer  i Haderslev).  I de  sidste  Aar  har  Nyrationalismen  ogsaa 
hævet  sin  Røst  i Danmark  (Kandidaterne  Magnus  Eiriksson  og  A. 
C.  Lar  sen1').  Det  af  G.  Brandes  i 1872  stiftede  Literatursamfund 
med  «Nyt  dansk  Maanedsskrift»  som  Organ  satte  som  sit  Maal  at 
arbeide  for  «den  frie  Tankes  Ret». 


§ 2. 

Den  svenske  Kirke. 

Som  før  omtalt,  rettede  Læserne  sine  Angreb  mod  de  nye  Kirke- 
boger, Lindbloms  Katechese  af  1809,  den  reviderede  Kyrkohandbok 
af  1811  og  Wallins  Salmebog.  Gjentagne  Gange  androg  de  om,  at 
de  gamle  Bøger  maatte  igjen  indføres,  eller  at  det  maatte  tillades 
dem  selv  at  vælge  sig  en  Prest,  som  delte  deres  Anskuelser,  eller  at 
træde  ud  af  Statskirken.  Men  disse  Andragender  blev  afslaaede,  og 
Oppositionen  mod  «Nybøgerne»  fremtraadte  nu  i Firtiaarene  endnu 
heftigere  end  før.  Sagen  bragtes  frem  for  Prestestanden  under  Rigs 
dagen  1850.  Denne  erklærede,  at  Anklagen  om  Nybøgernes  falske 
Lærdomme  var  ugrundet,  og  at  den  vilde  paa  Grund  af  den  kirke- 
lige Uniformitet  fraraade  Brugen  af  de  gamle  Bøger  undtagen  ved 
private  Opbyggelser;  hvis  Udtrædelse  af  Statskirken  blev  tilladt, 
udfordredes  en  fuldstændig  Omordning  af  den  gjældende  kirkelige 
Lovgivning.  Dog  indrømmede  Prestestanden,  at  de  nye  Kirkeboger, 
uden  at  indeholde  falske  Lærdomme,  dog  bar  Spor  af  den  Tid,  i 
hvilken  de  var  blevne  til,  og  at  det  kunde  være  ønskeligt,  at  de  om- 
revideredes.  Bevægelsen  blandt  de  nye  Læsere  voxede  i Femtiaarene 
end  mere  og  slog  over  i aaben  Separatisme.  De  begyndte  at  døbe 
sine  Børn  efter  det  gamle  Ritual,  udvalgte  sig  sine  egne  Lærere  og 
lod  ved  dem  Nadveren  uddele  i sine  Forsamlinger.  Og  da  først 
Separatismen  var  indtraadt,  fulgte  snart  dens  almindelige  Følges  vend, 
yderligere  Vildfarelser,  med.  Disse  gik  paa  sine  Steder  i antinomi- 
stisk  Retning;  det  «nye  Læseri»  bar  jo  allerede  en  Spire  hertil  i sig. 


*)  Paa  det  fjerde  «skandinaviske  Kirkemøde»  i Kjøbenhavn  1871  forhandledes  bi.  a. 
om  «Nyrationalismen».  Paa  de  tre  tidligere  afholdte  «skandinaviske  Kirkemøder» 
(i  Kjøbenhavn  1857,  i Lund  1859,  i Kristiania  1861)  var  navnlig  Grund tvigianismen 
under  Forhandling. 

Men  nu  kom  ogsaa  Indflydelse  udenfra  til,  især  fra  den  saakaldte 
Hedbergianisnte . Hedberg  var  Prest  i Finland,  ikke  langt  fra  den 
svenske  Grænse ; i hans  Egn  var  der  adskillig  religiøs  Bevægelse,  der 
hang  sammen  med  den  ældre  Pietisme.  Hedberg  traadte  op  mod' 
den  «ydre  Lovtrældom»;  det  var  en  ensidig  Bodsretning,  han  havde 
at  bekjæmpe,  men  Følgen  blev  nu  den,  at  han  selv  dreves  over  til 
den  modsatte  Yderlighed,  Antinomisme.  Hans  Skrifter  vandt  Ind- 
gang  blandt  de  svenske  Læsere,  navnlig  i Helsingland  paa  Herm- 
hutismens  gamle  Holdepladse  Jerfsø,  Bergsjø  og  Hudiksval.  Hed- 
bergianeme  vilde,  at  ene  og  alene  Troen  skulde  prædikes;  al  Tale 
om  Bod  var  en  Hindring  for  Saligheden,  og  at  prædike  om  Troens 
Frugter  viste,  at  man  var  inde  paa  Gjerningshellighed1).  Hed- 
bergianismens  vigtigste  Talsmand  i Helsingland  var  en  Prest  Wiberg , 
som  senere  gik  over  til  Baptismen.  I 1845  optraadte  Bonden  Erik 
Jansson  i Helsingland  med  Læren  om  den  Kristnes  syndefri  Fuld* 
kommenhed.  Han  var  vakt  i sit  22de  Aar  og  sluttede  sig  først  til 
de  «gamle  Læsere»;  men  snart  besnærede  det  aandelige  Hovmod 
ham,  og  han  begyndte  at  lære,  at  den  Kristne  er  uden  Synd,  den 
sande  Kristne  er  uden  Kamp  og  lever  i bestandig  Fred  og  Glæde. 
Bibelen  var  den  eneste  Bog,  man  burde  eie  og  læse,  alle  andre  burde 
brændes.  Han  holdt  en  Autodafé  paa  Luthers,  Amdts,  Scrivers  og 
Nohrborgs  Skrifter,  «som  alle  lærte  Gjemingeme».  Øvrigheden  skred 
nu  ind,  og  han  blev  fængslet,  men  inden  Dommen  faldt,  udvandrede 
han  med  sine  Tilhængere  til  Amerika,  hvor  han  søgte  at  danne  en 
Koloni  i Staten  Illinois  paa  kommunistisk  Grundlag.  Her  blev  han 
i 1850  skudt  af  en  af  sine  gamle  Tilhængere.  — Med  Norrland 
og  da  især  Helsingland  som  Udgangspunkt  udbredte  «Læseriet»  sig 
efterhaanden  over  det  nordlige  og  midtre  Sverige  (Dalarne),  og  det 
i en  dobbelt  Form,  en  mere  pietistisk  og  en  mere  antinomistisk. 

I det  sydlige  Sverige  var  Vestergøtland,  Smaaland  og 
især  Skaane  Midtpunktet  for  den  religiøse  Bevægelse  i Firtir  og 
Femtiaarene.  I Vestergøtland  spillede  Komministeren  Hoof  (f  1839) 
en  vigtig  Rolle  som  Vækkelsesprædikant  i nomistisk  Retning;  den  fra 
ham  udgaaende  Bevægelse  gik  op  i en  ydre  Formalisme  (Adiafora, 
Klædedragt,  Gebærder,  Farver,  o.  desl ).  Mere  eiendommelig  er  en 
Bevægelse  i Smaaland,  Prædikesygen  eller  de  raabende  Røster  (1841 
— 1842).  De,  som  grebes  af  denne  Prædikesyge,  faldt  under  Kram- 
peanfald  i Dvale;  som  grebne  af  en  uimodstaaelig  Magt,  begyndte 
de  under  Springen  og  Dansen,  Hylen  og  Syngen  at  «raabe»  eller 
prædike  Bod  og  Dom.  Det  var  mest  Kvinder  og  Børn,  som  grebes 


*)  A.  Lagergren:  Om  de  åndelige  rørelserna  i Sverige.  I.  S.  60  ff. 

af  denne  Bevægelse,  der  snart  udbredte  sig  som  en  Smitte  — en 
eiendommelig  Blanding  af  paa  en  Gang  legemlig  og  aandelig  Over- 
spændthed.  Bevægelsen,  der  ikke  ec  uden  Paralleler  i Kirkens  Histo- 
rie1) stod  ikke  i nogen  Forbindelse  med  «Læseriet». 

Fremfor  alt  er  det  dog  Ska  a ne,  som  i Femtiaarene  bliver 
Brændpunktet  for  den  stærkeste  religiøse  Bevægelse.  Her  forefinder 
vi  en  fra  den  ældre  Tid  stammende  Pietisme  og  Hermhutisme : 
ved  Siden  heraf  maa  den  tidligere  omtalte  schartauanske  Retning 
nævnes.  Men  disse  tre  Retninger  traadte  nu  tilbage  for  den  ny - 
evangeliske.  Denne  betoner  de  evangeliske  Grundlærdomme  om  Synd 
og  Naade,  den  arbeider  med  Iver  paa  Livets  «Vækkelse»  og  har 
utrættelig  talt  Religionsfrihedens  Sag.  Der  er  visselig  meget  af  kri- 
steligt  Liv  og  Alvor  i denne  Retning;  men  den  mangler  den  faste 
kirkelige  Holdning  og  har  ikke  det  rette  Øie  for  de  objektive  Naade- 
midler  og  deres  Betydning.  Dens  «Evangeliskhed>  minder  om  mange 
lignende  evangeliske  Retninger  rundt  om  i Landene,  der  samler  sig 
om  «Den  evangeliske  Alliance»  i England,  med  hvilken  ogsaa  flere 
af  Bevægelsens  Ledere  satte  sig  i Forbindelse.  Hovedlederne  var 
de  fra  de  skandinaviske  Kirkemøder  bekj endte  Prester  Bergmann  og 
Hammar  (f  1862),  af  hvilke  den  sidste  begyndte  Udgivelsen  af 
«Evangelisk  Kyrkowån»,  som  talte  «Læsernes»  Sag  og  i Religions- 
frihedens Navn  stred  mod  den  bestaaende  Statskirkeorden;  den  udkom 
imidlertid  kun  et  Aars  Tid  og  fandt  (1855)  et  Modorgan  i «Svensk 
Kyrkotidning»,  udgivet  af  det  theologiske  Fakultet  i Lund.  Stær- 
kere  blev  Bevægelsen,  da  den  samlede  sig  om  det  i 1853  oprettede 
Traktatselskab  i Kristianstad,  blandt  hvis  Ledere  Bergmann  og 
Hammar  var.  Dette  vilde  som  en  ecclesiola  in  eeclesia  virke  gjen- 
nem  Traktater,  Kolportører  og  Evangelister  til  Livets  «Vækkelse». 
Men  man  var  ikke  varsom  nok  i Valget  af  sine  Folk.  I den  «evan- 
geliske Alliances»  Aand  mente  man  endog  at  kunne  virke  sammen 
med  Dissentere,  naar  disse  kun  forpligtede  sig  til  at  holde  sig  til 
«Grundlærdommene»  og  ikke  foredrage  sine  særegne  Meninger.  Føl- 
gen  viste  sig  snart : nogle  af  Udsendingerne  stormede  løs  paa  Stats- 
kirken som  et  «Babel»  og  foredrog  aabenbart  baptistiske  Vranglær- 
domme.  Baptismen  og  Separatismen  kom  derfor  ogsaa  i denne 
Bevægelses  Spor,  og  Traktatselskabet  saa  sig  i 1856  nødt  til  at  hæve 
sin  Forbindelse  med  Dissenterne  og  skjærpe  sine  Regler,  saaledes  at 
ikke  andre  maatte  optages  end  de,  «som  i hele  sin  Vandel  og  Be- 
kjendelse  viste  sig  fri  for  Fanatisme  og  Sektvæsen».  Fra  den  Tid 
indtog  Selskabet  en  mere  kirkelig  Holdning. 

l)  Smlgn.  Sevennerprofeteme,  de  «Inspirerede»,  «de  bedende  Børn»,  de  konvulsionære 
blandt  Jansenisterne  m.  fl. 

Ved  Midten  af  Femtiaarene  var  vel  den  aandelige  Gjæring  paa 
sit  høieste.  I denne  Tid  (1856)  oprettedes  Den  evangeliske  Foster - 
Jandsstiftelse  i Stockholm1).  Ligesom  den  fremgik  af  Tidens  reli- 
giøse Bevægelse,  saaledes  har  den  igjen  virket  stærkt  tilbage  paa 
•denne.  Den  satte  som  sit  Program  at  være  en  Centralforening  for 
den  indre  Mission  i det  hele  Land;  den  vilde  ikke  alene  ordne  de  i 
Virksomhed  værende,  men  ogsaa  fremkalde  nye  ubrugte  Kræfter. 
Dens  Formaal  var  Kristi  Riges  Udbredelse  blandt  hans  Bekjendere, 
altsaa  fra  Begyndelsen  afudelukkende  en  Indremissions  Formaal. 
Den  stillede  sig  paa  luthersk  Grund  og  ønskede  at  samvirke  med  de 
kirkelige  Indretninger  mod  alt  Sektvæsen;  den  vilde  derfor  gjerne 
vinde  Støtte  hos  Presterne  og  den  kirkelige  Styrelse.  Ved  sine  Ud- 
sendinger  og  Skrifter  har  den  havt  stor  Indflydelse,  som  dog  imid- 
lertid er  bleven  forskjellig  bedømt.  Fra  1861  blev  den  ydre  Mission 
medoptaget  i dens  Gjøremaal  og  en  Missionsskole  oprettet  i 
Stockholm.  Dens  Organ  er  «Budbåraren». 

Naar  den  religiøse  Bevægelse  i den  senere  Tid  paa  mange  Ste- 
der har  slaaet  over  i en  mere  eller  mindre  skjæv,  tildels  endog  aaben- 
bart  vildfarende  Retning,  har  det  vel  for  en  Del  sin  Grund  i de 
Tvangsforholdsregler,  hvormed  den  er  mødt,  men  ogsaa  kun  for  en 
Del;  thi  den  egentlige  Grund  ligger  vistnok  dybere,  i Bevægelsens 
egen  Karakter.  — Den  lutherske  Religion  er  i Sverige  Statsreligion 
i strengeste  Forstand;  indtil  for  faa  Aar  siden  gjaldt  det,  at  frem- 
mede Religionsbekjendere  vistnok  taaltes  under  visse  Indskrænkninger, 
men  hos  Landets  egne  Bøm  straffedes  «Frafald  fra  den  rene  evange- 
liske Lære»  med  Landsforvisning.  Rigtignok  bestemte  Regjerings- 
formen  af  1809  § l&:  «Kongen  skal  hverken  tvinge  nogens  Sam- 

vittighed  eller  lade  den  tvinge,  men  beskytte  enhver  i fri  Udøvelse 
af  hans  Religion,  forsaavidt  han  ikke  derved  forstyrrer  den  offentlige 
Ro  eller  foraarsager  almindelig  Forargelse»,  og  enkelte  af  Religions- 
frihedens  Forsvarere  har  lierpaa  villet  grunde  den  Paastand,  at  Sve- 
riges Grundlov  allerede  paabød  Religionsfrihed.  Vi  vil  lade  dem  og 
deres  Modstandere  om  Fortolkningen  af  hint  Bud.  Vist  er  det,  at 
det  aldrig  er  bleven  anvendt  i den  Forstand.  De  Forholdsregler,  som 
anvendtes  mod  «Læserne»,  var  i Overensstemmelse  med  de  strengt 
statskirkelige  Grundsætninger.  Den  pietistiske  Tid  med  dens  Kon- 
ventikler  havde  ogsaa  bragt  Sverige  en  Kon  vent  ikelplakat  (1726). 
Saalænge  man  havde  at  gjøre  med  <de  gamle  Læsere»  alene,  blev 
Plakaten  fortolket  saa  mildt  som  mulig  og  ingen  Hindring  lagt  for 


*)  Af  Medlemmer  i dens  Bestyrelse  kan  særlig  merkes  Lektor  Elmblad  og  Mag. 
RoscntuSy  Udgiver  af  «Pietisten». 

deres  Forsamlinger,  som  Geistligheden  snarere  baade  paa  Grund  af 
deres  Karakter  og  paa  Grund  af  de  lokale  Forhold  fandt  gavnlige. 
Men  anderledes  stillede  Sagen  sig,  da  Læseriet  slog  ind  i sin  nye 
Retning.  Dog  gik  man  i den  første  Tid  endnu  frem  med  Mildhed. 
Det  er  tidligere  omtalt,  at  Karl  Johan  efter  Klage  fra  Sognemænd 
i Skellefteaa  anordnede  en  Kirkevisitation  i Norrland  1818 — 1819, 
som  havde  til  Følge,  at  en  Forordning  af  1820  mildnede  Konven- 
tikelplakaten 1).  Desuagtet  greb  Læseriet  videre  om  sig,  ja  begyndte 
endog  at  forme  sig  separatistisk  og  med  antinomistiske  eller  andre 
Vildfarelser.  Den  kirkelige  Tvangslovgivning  blev  nu  anvendt  i hele 
sin  Strenghed,  navnlig  fra  1850. 

Saaledes  begyndte  da  de  «Læserforfølgelser »,  om  hvilke 
Blade  og  Tidninger  paa  den  Tid  havde  saa  meget  at  fortælle,  og 
som  i Forening  med  samtidige  Tvangsforholdsregler  mod  katholske 
Proselyter  ogsaa  i Udlandet  vakte  Opmerksomhed  og  paadrog 
Sverige  haarde  Beskyldninger  som  et  «Ispalads».  Hvormegen  Tiltro 
hine  Beretninger  fortjener  i det  enkelte,  er  vistnok  et  stort  Spørgs- 
maal.  «Rygtet  voxer  under  sit  Løb»,  og  det  gjælder  vel  i vor  Fri- 
hedstid  ikke.  mindst  om  det,  som  er  eller  har  Skin  af  at  være  Reli- 
gionsforfølgelse.  En  af  de  bedst  konstaterede  Begivenheder  skal  vi 
fremhæve  til  Karakteristik.  Orsa  i Dalarne  var  bleven  et  vigtigt 
Punkt  for  Læseriet.  Flertallet  af  Sognefolket  indgav  1852  en  Klage 
til  Kongen  over  Læserne:  de  kom  aldrig  til  Kirken  og  kaldte  andres 
Kirkegang  en  Gang  til  Helvede;  de  havde  forstyrret  Presten  ved 
Husoverhøringen  og  brugt  Skjældsord  mod  ham-,  de  gik  tilalters  uden 
foregaaende  Skrifte,  forrettede  selv  Daab  og  Nadvere  og  uddelte  den 
sidste  til  ukonfirmerede,  som  «de  ansaa  tilstrækkelig  forberedte,  da 
de  havde  Troen ».  Der  nedsattes  en  Kommission,  og  vidtløftige  For- 
hør optoges.  En  Betænkning  indhentedes  fra  Upsala  theologiske 
Fakultet,  der  udtalte  sig  med  stort  Maadehold,  om  det  end  maatte 
erkjende  Læsernes  Vildfarelser  og  Envished.  Det  foreslaar  «ikke  som 
en  Eftergivenhed  mod  envis  Trodsighed,  men  som  et  Hensyn  til  en 
svag  Samvittigheds  Begjær  og  Trang»,  at  «de  gamle  Bøger»  maatte 
tilstedes,  hvor  de  ønskedes.  Dette  Raad  blev  ikke  fulgt;  thi  imid- 
lertid var  Sag  anlagt  mod  flere  (omtr.  20)  for  Brud  paa  kirkelig 
Orden.  De  dømtes  i Bøder  eller  Fængsel.  Hovedmanden  maatte 
gaa  i Fængsel;  men  en  anden  traadte  strax  i hans  Sted.  Derfor  nye 
Processer,  i hvilke  først  50  og  senere  75  Personer  indvikledes.  Sam- 
tidig reistes  en  anden  Sag  mod  to  Bundtmagere,  der  nærede  bapti- 
stiske Anskuelser  og  udbredte  dem  i Dalarne;  de  dømtes  i Bøder. 


*)  Se  S.  500. 

Saadanne  Begivenheder  hørte  man  fra  de  forskjellige  Stifter;  dog 
maa  det  bemerkes,  at  ikke  Konsistorieme  overalt  viste  den  samme 
Iver  i at  anvende  de  kirkelige  Tvangslove.  Samtidig  hermed  førtes 
ogsaa  Sager  mod  romersk  Pro sely tmageri.  En  papistisk  Prest 
Bernard  og  en  Institutbestyrerinde  Frøken  Bogen  anklagedes  for 
Prosely tmageri;  de  slap  fri,  men  Proselyterne,  de  havde  gjort,  dom- 
fældtes  (1853 — 54).  Noget  senere  dømtes  en  Lindholm  fra  sin 
Fædrenearv  for  Overgang  til  Katholicismen.  Endnu  1859  dømtes  7 
Kvinder  af  samme  Grund  til  Landsforvisning. 

Beretning  om  disse  «Læser-  og  Katholikforfølgelser»  sendtes  nu 
til  Udlandet.  De  var  kanske  ikke  altid  saa  ganske  nøiagtige;  men 
de  vakte  i hvert  Fald  almindelig  Uvilje  og  Deltagelse  for  de  for- 
fulgte. Den  skotske  Frikirke,  den  franske  reformerte  Kirkeunion,  den 
evangeliske  Alliance  sendte  Adresser  til  Kong  Oscar  I og  til  Erke- 
bispen af  Upsala.  Ved  den  evangeliske  Alliances  Møde  i Paris  1855 
bragtes  Sagen  frem  af  Dr . Bergmann , som  havde  indfundet  sig  i 
Forening  med  Kapt.  Berger  fra  Stockholm.  Imod  denne  Skildring 
reiste  sig  fra  svensk  Side  Provst  Neidel  og  Presten  Lundbergson , 
hvilken  sidste  antoges  at  være  udsendt  for  at  modarbeide  Virkningen 
af  Bergmanns  og  Bergers  Beretning.  «Det  gjorde»,  siger  Dr.  Kalkart 
som  ogsaa  var  nærværende,  «paa  mig  ikke  noget  godt  Indtryk,  at 
en  Strid,  som  burde  været  udkjæmpet  i Hjemmet,  bragtes  for  et 
fremmed  Forum».  Imidlertid  «elektriserede  det  hørte  Forsamlingen». 
Alliancen  besluttede  at  foranstalte  en  Kollekt  omkring  i Landene  til 
Fordel  for  de  forfulgte  og  at  sende  en  Deputation  til  Kongen  af 
Sverige.  Den  opfordrede  den  tyske  Kirkedag  til  at  slutte  sig  til  den. 
Men  denne  var  sindig  nok  til  at  svare:  «saameget  vi  end  maa  ønske, 
at  indre  Vækkelse  ikke  maa  undertrykkes  gjennem  den  ydre  Kirke- 
ordens  Foranstaltninger,  saa  kan  vi  dog  ikke  anse  os  kaldede  til  i et 
saadant  Tilfælde,  hvis  Behandling  rnaaske  ikke  er  uden  Vanskelighed, 
at  gribe  ind  i et  fremmed  Kirkeomraade». 

I Sverige  havde  den  egentlige  Rationalisme  ikke  fundet  saa 
meget  Indpas  som  i Danmark  og  Norge,  derimod  mere  en  afsvækket 
Supranaturalisme.  Men  snart  udviklede  der  sig  i den  svenske  Kirke 
en  bestemt  konfessionel  luthersk  Retning,  som  ogsaa  blev  repræsen- 
teret  af  de  to  theologiske  Fakulteter  i Upsala  og  Lund.  Blandt 
Tidsskrifter  nævner  vi:  «Svensk  Ky rkot idning»  1855 — 1864, 

udgivet  af  tre  Lundetheologer,  nuværende  Erkebiskop  Sundberg , Bi- 
skopeme  Bring  og  Flensborg , dengang  Professorer  i Lund;  det  blev 
stiftet  som  Modvegt  mod  den  nyevangeliske  Retnings  ensidige  Sub- 
jektivisme; fra  Upsala  udkom  «Theologisk  Tidsskrift»,  grun- 
det  1861  af  Professor,  senere  Biskop  Beckmann  i Forening  med  andre 

Upsalatheologer,  nu  udgivet  af  de  theologiske  Adjunkter  Linnarsson 
og  Johansson . Som  et  Organ  inden  den  almindelige  Presse  for  den 
kristelige  Vækkelse  grundedes  det  kirkelig-politiske  Blad  «W  åk  ta- 
ren». Ved  Siden  heraf  mangler  det  heller  ikke  paa,  at  en  Kristen- 
dommen fremmed  eller  vel  endog  fiendsk  Aand  er  kommen  til  Orde 

ogsaa  i Literaturen;  Nyrationalismen,  der  skriver  sig  fra  Tysk- 

• 

land,  England,  Frankrig  og  Holland,  har  ogsaa  sine  Repræsentanter 
i Sverige,  som  f.  Ex.  Ignell  (f  1864)  og  Ljungberg  i Gøteborg, 
Victor  Ry  db  er g o.  fl.  Denne  Retnings  Organ  har  været  det  af  Carl 
v.  Bergen  udgivne  Maanedsskrift  «Framtiden». 


Den  senere  Tids  stærke  aandelige  Bevægelse  bragte  ogsaa  paa 
Bane  flere  kirkelige  Reformer  eller  Forandringer  i den  kirkelige 
Lovgivning.  Først  og  fremst  var  det  Spørgsmaalet  om  Religions- 
friheden,  som  kom  paa  Bane,  og  om  hvilket  Kampen  dreiede  sig. 
Dette  Spørgsmaal  kom  fra  1850  under  forskjellige  Former  fore  paa 
den  ene  Rigsdag  efter  den  anden ; men  man  var  meget  lidet  tiibøielig 
til  at  røre  ved  det  gamle.  Prestestanden,  som  i disse  Sager  natur- 
ligvis maatte  have  en  vegtig  Stemme,  holdt  mer  end  de  andre  Ståen- 
der strengt  paa  det  bestaaende.  Hvorledes  Prestestanden  i 1850 
udtalte  sig  i Anledning  af  Læsersagen,  har  vi  allerede  hørt.  Ved 
Rigsdagen  1853 — 54  fremkom  flere  Forslag  til  kirkelige  Reformer; 
men  de  faldt  alle,  forsaavidt  de  gik  ud  paa  en  større  kirkelig  Frihed. 
Derimod  vedtog  alle  fire  Stænder  paa  denne  Rigsdag  den  saakaldte 
Sakramentlov  af  7de  Mai  1855,  rettet  mod  Separatistemes  selv- 
tiltagne  Sakramentforvaltning,  som  jo  vistnok  ogsaa  var  et  Brud  paa 
al  kirkelig  Orden.  Den  nye  Lov  bestemte,  at  den,  som  uden  at  være 
Prest  forvaltede  Sakramenteme  og  efter  Advarsel  ikke  hørte  op  der- 
med, skulde  bøde  300  Rdlr.,  og  den,  der  modtog  den  hellige  Nadvere 
af  en  saadan  Person  og  ikke  efter  Advarsel  ophørte  dermed,  skulde 
bøde  50  Rdlr.  De  300  Rdlr.  skulde  kunne  afsones  med  28  Dages 
Vand  og  Brød,  samme  Straf,  som  i visse  Tilfælde  var  sat  forMand- 
drab.  Denne  Stændernes  Beslutning  vakte  dog  en  stærk  Uvilje,  og 
den  blev  ogsaa  atter  ophævet  paa  Rigsdagen  1862 — 63. 

Men  just  ved  denne  Tid  begyndte  Frihedens  Venner  at  drive 
sin  Sag  med  endnu  større  Iver  end  før,  og  de  fik  nu  ogsaa  en  Støtte 
i den  almindelige  Deltagelse  og  Uvilje,  som  «Læserforfølgelserne» 
vakte  paa  saa  mange  Kanter  baade  i Indlandet  og  Udlandet  Regje- 
ringen fremsatte  selv  for  Rigsdagen  1856 — 58  et  Forslag  til  en  endnu 
temmelig  begrænset  Religionsfrihed.  Dette  faldt  rigtignok  paa  Rigs- 

dagen.  Men  Religionsfrihedens  Grundsætninger  begyndte  dog  at 
trænge  igjennem,  og  i de  følgende  Aar  blev  flere  Love  og  Forord- 
ninger udstedte,  hvorved  de  ældre  Tvangsbestemmelser  enten  ophæve- 
des  eller  ialfald  indskrænkedes.  Saaledes  blev  den  gamle  Konventi- 
kelplakat  af  1726  ophævet  ved  den  nye  Konventikelplakat  af 
26de  Oktober  1858.  Denne  bestemmer,  at  gudelige  Forsamlinger, 
som  ikke  umiddelbart  ledes  af  nogen  Prest,  skal  tillades,  naar  de  ikke 
holdes  paa  den  Tid,  da  den  almindelige  Gudstjeneste  i Menigheden 
forrettes.  Heller  ikke  maa  man  negte  vedkommende  Prester,  Kirke- 
raadets1)  Medlemmer  eller  Stedets  Øvrighed  Adgang ; den  sidste  har, 
hvis  noget  ulovligt  eller  nogen  Uorden  indtræffer,  at  opløse  Forsam- 
lingen. Optræder  nogen  Lægmand  i saadanne  Forsamlinger  med 
Foredrag,  der  ansees  at  lede  til  Sondring  i kirkelig  Henseende  eller 
til  Foragt  for  den  almindelige  Gudstjeneste  eller  iøvrigt  til  at  under- 
grave Religionens  Hellighed,  saa  staar  det  til  Kirkeraadet  at  forbyde 
ham  oftere  at  optræde  inden  Menigheden.  Den,  som  overtræder  de 
herved  satte  Indskrænkninger,  straffes  med  Bøder  fra  50  til  300  Rdlr. 
I 1868  blev  Plakatens  Bestemmelser  ændret  derhen,  at  de  gudelige 
Forsamlinger  kunde  tillades  ogsaa  paa  den  Tid,  den  almindelige  Guds- 
tjeneste holdtes,  kun  ikke  i dennes  umiddelbare  Nærhed. 

Ved  Forordning  af20de  September  1859  blev  So'gnebaandet 
ikke  løst,  men  løsnet,  forsaavidt  det  tillodes  ved  Daaben  at  benytte 
en  anden  Prest  end  Sognets ; det  samme  blev  ogsaa  tilladt  ved  Nad- 
veren,  naar  vedkommende  ved  sin  egen  Sogneprests  Vidnesbyrd  godt- 
gjorde,  at  der  efter  den  gjældende  Lov  ikke  var  noget  til  Hinder  for, 
at  han  stededes  til  Sakramentet.  Den  herved  aabnede  Adgang  til  at 
benytte  anden  Prest  end  Sognets  egen  er  dog  «ikke  bleven  stort 
benyttet,  selv  ikke  af  dem,  der  var  ivrigst  i at  kræve  den». 

Ved  Dissenterloven  af23de  Oktober  1860  blev  de  ældre 
Straffebestemmelser  for  Udtrædelse  af  Statskirken  (Landsforvisning) 
ophævede,  og  fri  Religionsøvelse  indrømmet  Dissentere.  Det  er 
egentlig  to  Love,  én  «om  fremmede  Trosbekjendere  og  deres  Reli- 
gionsøvelse», og  én  «om  Ansvar  for  dem,  som  træder  over  til  eller 
udbreder  vildfarende  Lære».  Loven  har  imidlertid  flere  indskrænkende 
Klausuler,  der  navnlig  gik  ud  paa  at  vanskeliggjøre  Udtrædelse  af 
Statskirken  og  hindre  Dissenteres  Proselytmageri.  Det  blev  saaledes 
bl.  a.  bestemt,  at  fremmede  Trosbekjendere  ikke  maatte  holde  Fore- 
drag ved  Andagtsforsamlinger  af  den  svenske  Kirkes  Lemmer.  Bøm 
af  blandede  Ægteskaber  skulde,  hvis  Faderen  tilhørte  den  svenske 
Kirke,  opdrages  i denne.  Var  det  Moderen,  som  tilhørte  den  svenske 

Kirke,  og  der  før  Ægteskabet  ikke  var  truffet  skriftlig  Aftale  om  Bar- 
nets Opdragelse,  skulde  Faderen  have  Ret  til  at  opdrage  Barnet  i 
sin  Bekjendelse.  Den,  som  vilde  udtræde  af  Statskirken,  skulde  først 
fremstille  sig  for  sin  Sjælesørger  og  af  ham  advares.  Frugtede  ikke 
denne  Advarsel,  skulde  han  melde  sig  for  Domkapitlet,  og  naar  heller 
ikke  dettes  Advarsel  frugtede,  skulde  han  anmelde  sin  Udtrædelse 
for  sin  Sogneprest.  Aldersgrænsen  for  Overgang  til  et  andet  Sam- 
fund sattes  til  18  Aar.  Hvis  nogen  ved  bedragerske  Midler,  Trusler 
eller  Løfter  om  timelig  Fordel  forsøgte  at  bevæge  en  anden  til  Fra- 
fald  fra  den  rene  evangeliske  Lære,  skulde  han  straffes  med  Bøder 
eller  Fængsel.  — Det  er  karakteristisk,  at  der  i de  følgende  Aar  ikke 
blev  gjort  stort  Brug  af  Dissenterloven.  Baptisterne  f.  Ex.  fandt  det 
bedre  at  blive  staaende  indenfor  Statskirken  og  der  drive  sit  Prose- 
lytmageri  istedenfor  at  underkaste  sig  Dissenterlovens  indskrænkende 
Bestemmelser.  Senere  er  Dissenterloven  bleven  ændret  (1873),  saa- 
ledes  at  Admonitionen  fra  Domkapitlets  Side  er  bortfaldt. 

Den  anden  Række  af  Sager  vedrører  Kirkens  Forfatning. 
De  enkelte  Menigheder  havde  fra  gammel  Tid  en  Repræsentation  i 
Sockenståmma1)  og  det  i Forbindelse  med  dette  staaende  Kirker aad. 
Men  da  Sockenståmma  havde  at  gjøre  baade  med  Sognets  verdslige 
og  kirkelige  Anliggender,  foretog  man  i 1862  den  Forandring,  at 
det  verdslige  og  kirkelige  blev  skilt  ud  fra  hinanden  og  fordelt  mel- 
lem  Kommunalstamma  og  Kyrkoståmma . Denne  sidste  skal  i Rege- 
len træde  sammen  to  Gange  om  Aaret  og,  om  fomødiges,  oftere. 
Presten  er  Ordfører.  Stemmeberettiget  er  enhver  Sognemand,  som 
er  det  i de  borgerlige  Anliggender,  kun  ikke  Dissentere  og  de,  som 
har  meldt  sig  til  Udtrædelse  af  Statskirken.  Stemmerne  regnes  ikke 
lige,  men  forskjelligt  efter  de  stemmendes  forskjellige  Skattepligt. 
Kyrkoståmma  har  at  træffe  Foranstaltninger  til  Ordenens  Oprethol- 
delse  under  Gudstjenesten,  at  ordne  Almueskolevæsenet,  at  ansætte 
og  afskedige  Kirke-  og  Skoleraad,  Kirkeværger,  Skolelærere,  Orga- 
nister, Klokkere  og  andre  underordnede  Kirkebetjente,  at  forvalte 
Kirkens  Formue  og  bestemme  Anvendelsen  af  dens  Midler,  at  sørge 
for  Bygning  og  Vedligeholdelse  af  Kirker,  Prestegaarde,  Skolestuer 
o.  s.  v.  Kirkeraadet , i hvilket  Presten  er  Formand,  bestaar  afKirke- 
værgeme  og  saa  mange  «gudfrygtige  og  nidkjære»  Mænd,  som  efter 
Menighedens  Forhold  ansees  passende;  disse  vælges  paa  Kyrkoståmma 
og  fungerer  i 4 Aar.  Kirkeraadet  har  i Forening  med  Presten  at 
vaage  over  kirkelig  Tugt  og  Orden,  paatale  Forsømmelser  af  Guds- 
tjenesten, Udebliven  fra  Overhøringeme,  Uenighed  i Ægteskab,  Uly- 

dighed  mod  Forældre  og  Skjødesløshed  i Bameopdragelsen;  ogsaa 
skal  det  vaage  over,  at  Udbredelsen  af  vildfarende  Lære  og  kirkelige 
Splittelser  saavidt  mulig  hindres.  Hvor  det  findes  tjenligt,  kan 
Kirkeraadet  forenes  med  Skoleraadet  til  et  Kirke - og  Skoleraad. 

I sin  Helhed  havde  den  svenske  Kirke  ingen  særskilt  Repræ- 
sentation.  Den  kirkelige  Lovgivningsmyndighed  var  hos  Kongen  og 
Rigsdagen.  Rigsdagen  var  delt  i de  4 Stænder,  Adel,  Geistlighed, 
Borgere  og  Bønder.  Om  end  nu  alle  4 Stænder  havde  lige  Stemmer 
ogsaa  i kirkeligé  Anliggender,  saa  havde  dog  Prestestandens  Erklæ- 
ring en  væsentlig  Betydning  ved  kirkelige  Sagers  Afgjørelse;  under- 
tiden blev  disse  endog  forelagt  udelukkende  Prestestanden,  ialfald  til 
forberedende  Behandling.  Fra  én  Kant  udtaltes,  at  denne  Ordning 
sikrede  de  kirkelige  Sager  en  kyndig  Behandling,  og  at  man  derfor 
ikke  behøvede  nogen  anden  kirkelig  Repræsentation.  Fra  en  anden 
Kant  fremhævedes  Prestestandens  væsentlig  politiske  Stilling  paa 
Rigsdagen,  og  man  ønskede  derfor  en  særlig  kirkelig  Repræsentation. 
En  i 1833  nedsat  og  i 1846  afsluttet  Kirkekommission,  i hvilken 
daværende  Professor  i Lund,  senere  Biskop  Thotnander  tog  en  meget 
virksom  Del,  foreslog  almindeUge  Kirkemøder,  og  denne  Sag  var  sta- 
dig paa  Bane  paa  Rigsdagene  i Femtiaarene.  Rigsdagen  1856 — 57 
vedtog  ogsaa  en  Lov  om  almindelige  Kirkemøder,  men  Domkapit- 
lerne,  til  hvis  Erklæring  Beslutningen  blev  sendt,  ud talte  sig  for 
Størstedelen  imod.  Sagen  kom  nu  i et  andet  Spor,  da  der  i Sexti- 
aarene  blev  Tale  om  en  helt  forandret  Ordning  af  Rigsdagen.  «Re- 
præsentationsfrågan»  blev  i 1865  afgjort  derhen,  at  Inddelingen  i de 
4 Stænder  paa  Rigsdagen  ophævedes,  og  to  Kamre  oprettedes 
istedenfor.  Derved  tabte  Geistligheden  sin  tidligere  Stilling,  og  Garan- 
tien for  de  kirkelige  Anliggenders  sagkyndige  Behandling  faldt  bort. 
Samtidig  med  «Repræsentationsfrågans»  Afgjørelse  vedtoges  derfor 
ogsaa  et  af  Regjeringen  fremsat  Forslag  om  Indførelsen  af  «almin- 
delige Kirkemøder»  (18 66). 

iKyrkomåtet » sammentræder  mindst  hvert  femte  Aar  med  30 
geistlige  og  30  læge  Medlemmer.  Selvskrevne  er  Rigets  12  Biskoper 
og  Pastor  primarius  i Stockholm  eller  i deres  Forfald  et  Medlem  af 
deres  Domkapitler.  Valgte  Medlemmer  er  to  theologiske  Professorer 
fra  hvert  af  Fakulteterne  i Upsala  og  Lund,  en  Prest  for  hvert  Stift 
og  fra  Stockholms  By  og  30  Lægmænd  fra  alle  Stifter.  Kirkemø- 
dets  Myndighed  bestaar  ikke  blot  deri,  at  det  kan  indgaa  med  Fore- 
stillinger til  Kongen,  men  ogsaa  deri,  at  det  har  Vetoret  ligeoverfor 
en  Rigsdagsbeslutning  om  kirkelige  Sager.  Forat  en  ny  Kirkelov 
skal  komme  istand  eller  en  bestaaende  Kirkelov  forandres  eller  op- 
hæves,  udkræves  baade  Kirkemødets  og  Rigsdagens  Samtykke.  Heller 

ikke  kan  Kongen  uden  Kirkemødets  Samtykke  paabyde  til  alminde- 
ligt  Brug  nye  Kirkebøger,  Alterbog,  Salmebog,  Lærebog  eller  Bibel- 
oversættelse. 

Af  andre  Reformer  i den  kirkelige  Lovgivning  kan  nævnes  Op- 
hævelsen  af  den  saakaldte  Kyrkoplikt  eller  det  aabenbare 
Skriftemaal.  «Kyrkoplikten»  var  efter  Kirkeloven  af  1686  oprindelig 
ment  at  skulle  være  en  kirkelig  Bodshandling,  ved  hvilken  den,  som 
var  funden  skyldig  i en  grovere  Forbrydelse,  offentligen  skulde  be* 
kjende  sin  Synd  og  Anger,  bede  Gud  og  Menigheden  om  Tilgivelse 
og  love  Bod  og  Bedring.  Men  det  gik  med  den  som  med  det  aaben- 
bare  Skriftemaal  i Danmark-Norge,  at  den  i Tidens  Løb  blev  til  en 
rent  verdslig  Straf,  som  Domstolene  idømte.  Ved  Forordning  af  4de 
Mai  1855  blev  den  ophævet,  idet  det  blev  forbudt,  at  nogen  for 
Fremtiden  idømtes  «Kyrkoplikt».  Men  samtidig  blev  det  tillige  «til 
Kirketugtens  Opretholdelse»  foreskrevet,  at  den,  som  havde  gjort  sig 
skyldig  i visse  grovere  Forseelser,  som  nærmere  blev  angivet,  ikke 
maatte  stedes  til  den  hellige  Nadvere,  førend  han  af  sin  Sjælesørger 
i Nærværelse  af  to  eller  tre  af  Menighedens  Lemmer,  som  Sjælesør- 
geren  tilkalder,  havde  ladet  sig  særskilt  skrifte  og  afløse. 

To  Aargange  af  nye  Præ  dike  tex  te  r blev  ved  Forordning  af 
26de  Oktober  1860  anordnede;  disse  skal  benyttes  afvexlende  med 
de  gamle  Perikoper,  men  kun  paa  den  Maade,  at  de  gamle  Perikoper 
fremdeles  skal  ansees  som  Helligdagenes  egentlige  Texter  og  derfor 
være  de  faste,  hvert  Aar  tilbagevendende  Texter  for  Læsningen 
fra  Alteret  og  derhos  hvert  tredie  Aar  tillige  Texter  for  Prædike- 
nen,  hvorimod  de  nye  Texter  kun  skal  være  Prædiketexter,  hver  i 
et  af  de  to  andre  Aar,  og  altsaa  alene  oplæses  fra  Prædikestolen  til 
umiddelbar  Brug  for  Prædikenen. 

Efter  Kirkeloven  af  1686  skulde  Biskopen  hvert  Aar  samles  med 
Stiftets  Prester  til  et  Prestemøde.  Dette  skulde  aabnes  med  Guds- 
tjeneste; der  skulde  holdes  Disputation  paa  Latin  over  et  theologisk 
Emne,  Bispen  skulde  anstille  en  Prøve  med  den  yngre  Geistlighed, 
og  endelig  skulde  der  fremlægges  en  Beretning  om  den  kirkelige  Til- 
stand inden  Stiftet,  til  hvilken  da  de  videre  Forhandlinger  knyttede 
sig.  Disse  Prestemøder  var  i Tidens  Løb  gaaede  af  Brug,  saa  de 
kun  sjelden  holdtes.  De  blev  ved  kgl.  Kundgjørelse  af  7de  Marts 
1855  igjen  kaldte  tillive;  men  tillige  blev  der  gjort  endel  tidsmæssige 
Forandringer  med  dem,  saaledes  at  Disputationen  og  Prøven  af  de 
yngre  Prester  faldt  bort,  og  de  egentlige  kirkelige  Forhandlinger  blev 
Hovedsagen.  De  skal  holdes  mindst  hvert  sjette  Aar;  de  er  altsaa 
lovbefalede,  og  deres  Myndighed  lovmæssig  bestemt;  de  maa  derfor 

ikke  forvexles  med  de  Foreninger  eller  Møder,  som  Presteskabet  i 
en  snevrere  eller  videre  Omkreds  frivilligen  kan  have  dannet. 

Ogsaa  angaaende  Omorganisation  af  Domkapitlerne  (Konsi- 
st or ierne)  har  der  været  ført  mange  Forhandlinger.  Som  tidligere 
omtalt,  kan  Domkapitlet  nærmest  betragtes  som  et  ved  Biskopens  Side 
staaende  Presbyterium  eller  Raad,  der  deltager  med  ham  i Bestyrel- 
sen og  Forvaltningen  af  Stiftets  kirkelige  Anliggender.  Domkapitlet 
bestaar  af  Biskopen,  som  fører  Forsædet,  Domprovsten  og  sex  Lek- 
torer ved  Gymnasiet  i Stiftsstaden ; i Universitetsstæderne  Upsala  og 
Lund  derimod  af  Biskopen  og  de  fire  ordentlige  Professorer  i Theo- 
logien,  af  hvilke  den  første  tillige  altid  er  Domprovst;  i Stockholm 
danner  alle  Sognepresteme  et  Konsistorium  under  Forsæde  af  Erke- 
bispen, naar  han  er  tilstede,  og  ellers  af  Pastor  primarius  (Sogne- 
presten ved  Hovedkirken).  Ligeledes  er  der  et  Hofkonsistorium, 
bestaaende  af  Hofprædikanteme  og  nogle  Gamisonsprester  under 
Overhofprædikantens  Forsæde,  som  har  det  kirkelige  Overtilsyn  med 
Hof-  og  Gamisonsmenighederne.  Konsistoriernes  Forretninger  er 
mange,  de  har  at  føre  Tilsyn  med  de  Geistliges  Lære,  Embedsfor- 
valtning  og  Vandel,  at  haandhæve  Kirkelovene  og  Kirketugten,  at 
afholde  de  theologiske  Embedspréver,  at  indstille  og  beskikke  til 
ledige  Prestekald,  at  ansætte  Adjunkter  (Hjælpeprester),  udnævne 
Lektorer  ved  Gymnasieme,  at  udskrive  og  iverksætte  Valg,  som 
skal  udøves  af  Geistligheden,  at  afgive  Erklæringer  ved  alle  vigtigere 
kirkelige  Spørgsmaal  m.  m. 

Hvad  man  nu  fandt  utilfredsstillende  ved  den  bestaaende  Ord- 
ning, var  Domkapitlemes  Sammensætning.  Thi  da  Gymnasierne  fra 
1620  af  blev  oprettede  i Stiftsstædeme  under  Gustaf  Adolf,  var  de 
nærmest  lagte  an  paa  at  være  Dannelsesanstalter  for  Prester,  om  de 
end  tilsigtede  ogsaa  at  fremme  den  lærde  Dannelse  i Almindelighed. 
Ved  disse  Gymnasier  overtog  da  Domkapitulareme  Undervisningen 
som  Lektorer,  hver  i sit  bestemte  Lærefag.  De  Studier,  som  oprin- 
delig  dreves  paa  Gymnasierne,  var  kun  theologiske,  klassiske  og 
* elementære  mathematiske.  Men  efterhaanden  kom  der  nye  Lærefag 
til,  saaat  de  theologiske  mere  og  mere  maatte  vige  Pladsen,  og  endnu 
mere  gjennemgribende  har  den  Reform  virket,  som  i Løbet  af  Fem- 
tiaarene  blev  foretaget  med  hele  det  høiere  Skolevæsen  (Elementter- 
Larovercket) , af  hvilket  Gymnasierne  udgjorde  det  øverste  Trin,  Paa 
Grund  af  den  saaledes  indtraadte  Forandring  er  det  klart,  at  Gym- 
nasiernes  Lærere  nu  «med  Undtagelse  af  Theologiæ-Lektoren,  an- 
sættes  efter  Hensyn  til  langt  andre  Kundskaber  end  de,  som  fordres 
af  et  Kapitelsmedlem>,  og  at  «Stillingen  som  Lærer  ved  en  høiere 
Lærdomsskole  saaledes  ikke  indeholder  nogen  Borgen  for  Dygtighed 

til  at  deltage  i et  Stifts  Styrelse»,  paa  samme  Tid  som  Skolen  nu 
stiller  andre  og  større  Fordringer  til  sine  Læreres  Tid  og  Kræfter, 
saaat  man  «ikke  uden  Ubillighed  kan  paalægge  dem  en  for  deres 
egentlige  Embedsstilling  for  Størstedelen  fuldkommen  fremmed  Virk- 
somhed.»  Fra  alle  Kanter  syntes  man  at  være  enig  om,  at  en 
Forandring  i Domkapitlernes  Sammensætning  burde  finde  Sted,  og 
der  har  ikke  manglet  paa  Forslag  i denne  Retning,  først  fra  Kirke- 
lovskommissionen , siden  fra  Regjeringen,  Rigsdagen  og  det  alminde- 
lige  Kirkemøde  1868.  Dette  Mødes  Beslutning  gik  ud  paa,  at  Dom- 
kapitleme  skulde  bestaa,  i Universitetsstæderne  af  de  samme  Medlemmer 
som  før,  men  i de  andre  Stiftsstæder  af  Biskopen,  Domprovsten,  hvor 
en  saadan  findes,  Rektoren  og  Theologiæ- Lektoren  ved  Gymnasiet 
samt  én  Sogneprest  og  én  eller,  hvor  Domprovst  ikke  findes,  to 

1 

Lektorer,  som  vælges  for  fem  Aar,  saaledes  at  tre  af  hver  Art 
bringes  i Forslag  af  Presteskab  og  Lektorer,  af  hvilke  tre  Kongen 
da  vælger  én1). 

Under  en  stærk  aandelig  Gjærings  Tid  hører  man  jevnligen  Klager 
over  Mangel  paa  Prester;  man  klager  over,  at  Kaldene  er  for 
store  og  for  faa,  og  i det  hele  at  den  geistlige  Betjening  er  utilstræk- 
kelig.  Det  er  ligesaa  naturligt  dette,  som  det  var  naturligt,  at  Van- 
troens  Tid  ikke  ret  vidste,  hvad  Brug  den  skulde  have  for  de  mange 
Prester,  og  derfor  nedlagde  Kald,  døbte  Presteme  om  til  «Folkelærere* 
og  søgte  at  gjøre  dem  «nyttige»  for  det  borgerlige  Livs  Sysler.  Det 
var  imidlertid  ikke  blot  dette,  man  i Sverige  mente,  naar  man  i 
Femtiaarene  klagede  over  «Prestemangelen»;  man  havde  ogsaa  for 
Øie  den  Kjendsgjeming,  at  Antallet  af  de  theologiske  Studerende, 
især  i det  nordlige,  tog  stærkt  af  og  langtfra  svarede  til  Behovet. 
Sagen  blev  meget  omdiskuteret,  og  adskillige  Grunde  blev  paapegede 
til  den  stedfindende  Mislighed.  Man  nævnede  bl.  a.  for  det  første 
den  kummerlige  Stilling,  i hvilken  det  lavere  Presteskab  levede,  ikke 
blot  Adjunkterne  eller  Hjælpepresterne,  men  ogsaa  og  forholdsvis  vel 
endnu  mere  den  talrige  Klasse  af  Komministre  eller  faste  (residerende) 
Kapellaner.  Dernæst  de  gjældende  Regler  for  Embedsprøverne 
og  for  den  geistlige  Befordring,  specielt  den  saakaldte  In * 
digenalsret  (Indfødsret),  som  bestaar  deri,  at  en  Kandidat  i Regelen 
ikke  kan  ansættes  i geistligt  Embede  udenfor  det  Stift,  i hvilket  han 
er  født. 

Den,  som  forberedede  sig  for  den  geistlige  Stand,  maatte  gjennenv 
gaa  et  Lærekursus  ved  Universitetet  og  underkaste  sig  en  Examen 


')  Det  i 1883  forsamlede  fjerde  almindelige  Kirkemøde  androg  Kongen  om  at  frem 
sætte  Forslag  angaaende  Domkapitlernes  Sammensætning. 

for  det  theologiske  Fakultet  og  derhos  deltage  i praktiske,  homi- 
letiske  og  kateketiske  Øvelser.  Naar  han  havde  fuldendt  sine  Uni- 
versitetsstudier og  naaet  en  Alder  af  23  Aar,  skulde  han  melde  sig 
for  Domkapitlet  i det  Stift,  hvor  han  var  født,  og  atter  underkaste 
sig  en  Examen,  denne  Gang  for  Domkapitlet  ( Presteexamen , Ordina- 
tionsexamen).  Denne  Examen  omfattede  saavel  de  almindelige  Lære- 
fag (Latin,  Græsk,  Hebraisk,  Filosofi,  Historie  og  Mathematik)  som 
de  theologiske  (Exegese,  Dogmatik,  Ethik , Symbolik,  Kirkehistorie 
og  praktisk  Theologi);  han  maatte  derhos  holde  en  Prøveprædiken 
og  blev  derpaa  af  Biskopen  ordineret.  Den,  som  efter  disse  Prøver 
var  ordineret,  havde  nu  efter  fyldte  25  Aar  Ret  til  at  søge  Ansæt- 
telse  i geistligt  Embede  i Stiftet,  kun  ikke  i Pastorat  o:  som  Sogne- 
prest (Kyrkoherde).  For  at  kunne  melde  sig  til  Pastorat  maatte  han 
være  30  Aar  gammel  og  underkaste  sig  en  ny  Examen,  Pastoral - 
examen , i de  samme  Fag  som  ved  Ordinationsexamen.  Mange  lod 
sig  nøie  med  den  sidste  og  kunde  saaledes  ikke  bringe  det  videre  end 
til  at  blive  Komminister. 

Hvad  nu  Besættelsen  af  Kaldene  angaar,  saa  var  Reglerne  for- 
skjellige for  de  forskjellige  Kald.  Foruden  de  faa  Patronatskald , til 
hvilke  Privatmænd  har  Kaldsret,  er  der,  som  tidligere  omtalt,  dels 
regale  Kald,  hvortil  Kongen,  og  dels  konsistorielle  Kald,  til  hvilke 
Konsist oriet  udnævner  ; disse  sidste  udgjør  den  større  Flerhed,  om- 
trent 9/n>  af  samtlige  Kald1).  Besættelsen  af  de  « regale » Kald  fore- 
gaar  saaledes,  at  Domkapitlet  opfører  tre  af  Ansøgeme  paa  Ind- 
stillingslisten.  De  saaledes  indstillede  holder  Prøveprædikener  i det 
ledige  Kald  og  indstilles  videre  i den  Orden,  de  har  faaet  ved  Menig- 
hedens  Stemme,  til  Kongen,  som  beskikker  den  af  dem,  han  vil.  Dog 
har  Menigheden  Ret  til  at  kalde  endnu  en  fjerde  til  at  holde  Prøve- 
prædiken , hvis  mere  end  Halvparten  af  de  tilstedeværende , stemme- 
berettigede Sognefolk  bliver  enig  om  at  tilkalde  ham.  Kongen  ud- 
nævner da  én  af  disse  fire  eller  ogsaa  en  saakaldt  Extraansøger,  hvis 
en  saadan  har  meldt  sig.  Extra  Ansøgningsret  har  især  saadanne, 
som  antages  ikke  at  kunne  være  kjendte  inden  Menighederne,  fordi  de 
forretter  andensteds , f.  Ex.  ved  de  offentlige  Skoler  eller  ved  Univer- 
siteterne.  Var  Kaldet  derimod  * konsis torielt* , indstillede  ligeledes 
Domkapitlet  tre  af  Ansøgeme,  som  holdt  Prøveprædikener;  den,  som 
da  fik  de  fleste  Stemmer,  beskikkedes  af  Domkapitlet ; derimod  havde 
Menigheden  ikke  Ret  til  at  tilkalde  en  fjerde  Prøveprædikant.  Som 
det  vil  sees,  har  altsaa  Domkapitleme  i Forening  med  Menighederne 


*)  Forholdet  er  baade  i denne  og  andre  Henseender  noget  anderledes  i Lunds  Stift> 
som  før  har  været  under  dansk  Herredømme. 

den  væsentlige  Del  i Prestevalget.  Men  her  er  nu  at  merke,  at  Dom- 
kapitleme  ved  sine  Indstillinger  var  bundne  til  bestemt  foreskrevne 
Regler.  Der  skulde  tages  Hensyn,  foruden  til  kristelig  Vandel,  især 
til  Lærdom  og  Tjenesteaar.  Men  disse  Hensyn  skulde  veies  for- 
skjelligt  for  de  forskjellige  Kald.  Det  var  nemlig  saa,  at  Preste- 
kaldene  efter  Indtægternes  Størrelse  deltes  i tre  Klasser.  Ved 
første  Klasses  Kald  skulde  der  fornemmelig  spørges  om  Lærdom , 
og  det  var  da  især  de  akademiske  Grader,  som  aabnede  Adgang  til 
dem;  men  Lærdommen  behøvede  just  ikke  at  være  theologisk  Lær- 
dom. Ved  anden  Klasses  Kald  skulde  der  tages  Hensyn  til  Lærdom 
og  Tjenesteaar  i Forening,  og  ved  tredie  Klasses  spurgtes  der  næsten 
udelukkende  om  Tjenesteaar . 

Det  almindelige  Kirkemøde  i 1868,  som  behandlede  flere  For- 
slag til  Reformer  vedrørende  Embedsprøverne  og  de  geist- 
lige Embeders  Besættelse,  besluttede,  at  den  dobbelte  Prøve, 
Ordinationsexamen  og  Pastoralexamen,  skulde  beholdes,  dog  saaledes, 
at  disse  Examiner  skulde  være  udelukkende  theologiske,  og  at  Pa- 
storalexamen væsentlig  skulde  omfatte  praktisk  Theologi  og  praktiske 
Prøver.  Indigenatsretten  skulde  ophæves  for  Kandidaten,  men  be- 
holdes for  Presten;  dog  kunde  Kongen  dispensere  herfra,  hvis  han 
fandt  det  fornødent.  Hvad  Menighedens  Deltagelse  i Prestevalget 
angik,  udtalte  Kirkemødet  som  sin  Formening,  at  Menighederne  burde 
faa  en  større  Indflydelse,  og  at  den  herskende  Ulighed  burde  fjernes, 
og  androg  derfor  om  Revision  af  de  prestelige  Befordringslove1). 

Der  havde  allerede  længe  været  arbeidet  paa  en  Revision  af 
Kirkeloven  af  1686  og  derved  tillige  af  den  hele  Kirkelovgiv- 
ning,  hvis  Grundlag  denne  fremdeles  var.  Det  var  Rigsdagen  i 1823, 
som  først  bragte  det  paa  Tale,  at  man  i Forbindelse  med  den  almin- 

• 

•)  Kirkemødet  i 1878  besluttede,  at  den  gamle  Klassifikation  af  Pastorateme  skulde 
ophæves,  og  at  Domkapi  tierne  altsaa  skulde  ved  alle  Prestekalds  Besættelse  afgive 
Indstillinger,  hvor  alle  Slags  Hensyn  blev  veiede  imod  hverandre.  Ligeledes  be- 
sluttedes,  at  Stemmeretten  ved  Prestevalg,  som  udelukkende  havde  været  knyttet 
til  Jordeiendommene,  for  Fremtiden  skulde  erhverves  paa  samme  Maade,  som  ved 
Afgjørelsen  af  andre  kirkelige  Sager.  Endelig  besluttedes,  at  ogsaa  ved  de  ikon- 
sistoridU*  Kalds  Besættelse  skulde  Menigheden  med  visse  Indskrænkninger  have 
Ret  til  at  kalde  en  fjerde  Prøveprædikant,  men  til  Gjengjæld  tabc  Udnævnelses- 
retten,  som  i saadant  Tilfælde  skulde  tilfalde  Kongen.  Rigsdagen  i 1879  f°r* 
kastede  Kirkemødets  Beslutning  til  ny  Lov  om  Presters  Befordring,  men  i 1883 
blev  det  samme  Forslag  med  nogle  uvæsentlige  Forandringer  vedtaget  først  af 
Rigsdagen  og  dernæst  af  Kirkemødet,  hvorefter  kongelig  Sanktion  paafulgte.  Kir- 
kemødet i 1883  besluttede  for  sin  Del,  at  Pastoralexamen  skulde  afskaffes,  men  at 
derimod  den  filosofiske  Examen,  som  nylig  var  bleven  gjort  til  Betingelse  for  at 
kunne  indskrives  i det  theologiske  Fakultet,  samt  den  praktisk-theologiske  Examen 
skulde  beholdes. 

delige  Revision  af  Rigets  civile  og  kriminelle  Lovgivning,  som  Rigets 
Stænder  ved  Rigsdagen  1809 — 10  havde  anseet  nødvendig,  ogsaa 
burde  fuldstændigen  gjennemgaa  den  kirkelige  Lovgivning.  Som  Følge 
heraf  blev  der  i 1824  nedsat  en  Kommission,  som  i 1828  indleverede 
-et  Forslag.  Men  dette  var  man  ikke  fornøiet  med,  og  der  blev  der- 
for 1833  nedsat  en  ny  Kommission,  der  fik  det  dobbelte  Hverv,  først 
at  gjøre  en  fuldstændig  Samling  af  de  Forordninger,  ved  hvilke  Kir- 
keloven i nogen  Maade  var  bleven  ophævet,  ændret  eller  udvidet, 
saavelsom  af  de  reglementariske  Forskrifter,  der  i en  eller  anden  Hen- 
seende var  udfærdigede  af  Kongen  dels  for  det  hele  Rige,  dels  for 
enkelte  Stifter  eller  mindre  Kredse,  og  demæst  at  udarbeide  et  nyt 
fuldstændigt  Lovudkast.  Den  første  Del  af  sit  Hverv  havde  Kom- 
missionen  fuldført  1842,  og  denne  Del  af  dens  Arbeide  udkom  1845. 
Den  anden  Del,  det  nye  Lovudkast,  i hvilket  bl.  a.  Thotnander  fra 
1838  havde  taget  virksom  Del,  indleverede  den  1846.  Det  blev  nu 
sendt  om  paa  sædvanlig  Vis  til  Erklæring  og  Betænkning;  men  un- 
der dette  trak  Sagen  i Langdrag,  og  det  viste  sig,  at  det  ikke  vilde 
falde  let  at  faa  en  almindelig  Revision  af  Kirkeloven  sat  igjennem. 
I de  sidste  Aar  er  Spørgsmaalet  atter  bragt  paa  Bane,  og  en  ny 
Kommission  nedsat  med  Erkebiskop  Sundberg  som  Formand.  Dens 
Udkast  foreligger  nu  og  har  i det  hele  faaet  en  gunstig  Modtagelse, 
skjønt  enkelte  Punkter,  navnlig  Forslaget  om  kirkelig  Rettergang  og 
Kirketugt,  er  bleven  Gjenstand  for  forskjellige  Meningsudvexlinger. 

Prestestanden  havde  paa  Rigsdagen  1850  tilraadet  en  Revision 
af  Kirkebøgeme.  For  at  revidere  Kirkehaandbogen  blev  der 
1852  nedsat  en  Kommission,  som  to  Aar  senere  fremlagde  sit  Ud- 
kast, der  paa  sædvanlig  Maade  blev  gransket  og  drøftet,  uden  at 
blive  lovmæssig  vedtaget.  Derimod  androg  Rigsdagen  1856 — 58 
efter  en  Beslutning  af  de  tre  Stænder  om,  at  det  maatte  tillades  at 
bruge  Haandbogen  af  1693  ved  Daab,  Skriftemaal  og  Nadvere,  hvor 
saadant  forlangtes.  Det  var  altsaa  just  de  kirkelige  Handlinger,  ved 
hvilke  «Læseme»  især  ivrede  mod  den  nye  Haandbog,  og  man  mente 
da  vel  ved  en  saadan  i og  for  sig  billig  og  forsvarlig  Eftergivenhed 
at  skulle  stanse  eller  berolige  den  separatistiske  Bevægelse.  Preste- 
standen, til  hvilken  ogsaa  de  fleste  Domkapitler  i sine  Erklæringer 
sluttede  sig,  var  imod  Beslutningen,  da  den  mente,  at  den  separa- 
tistiske Bevægelse  laa  dybere  begrundet  end  i Misnøien  med  «Ny- 
bøgeme»,  og  at  den  derfor  heller  ikke,  allermindst  nu,  vilde  kunne 
hemmes  ved  en  saadan  Eftergivenhed.  Nogen  ny  Haandbog  er 
endnu  ikke  antagen  \ dog  er  enkelte  Forandringer  vedtagne  paa  Kir- 
kemøderne  1868  og  1873,  navnlig  i Daabsritualet,  hvor  Talen 
om  «Pligteme»  er  udeladt  og  Tiltalen  til  Fadderne  er  forandret,  ved 

Skr ift emaalet,  hvor  vistnok  den  betingede  Afløsning  er  beholdt, 
men  Ordformen  forandret,  og  i Vielsesritualet,  hvor  ligeledes 
Ordlyden  er  ført  tilbage  til  en  mere  bibelsk  Karakter1). 

Ogsaa  til  at  omarbeide  den  Lindblomske  Katechese  blev 
der  nedsat  en  Kommission,  hvis  Forslag  udkoili  1856,  men  det  blev 
ikke  vedtaget.  Opposition  mod  Katechesens  Form,  Spørgsmaal  og 
Svar,  bragte  Sagen  ina  paa  et  nyt  Spor.  Paa  Foranledning  af  Kir- 
kemødet  1868  nedsattes  en  ny  Katechesekommission  med  Biskop 
Bring  som  Formand.  Dennes  Udkast  vandt  megen  Anerkjendelse, 
men  Kirkemødet  1873  anholdt  dog  om  en  yderligere  Revision  deraf, 
især  for  at  faa  medtaget  nogle  Spørgsmaal  og  Svar  angaaende  det 
sædelige  Livs  Forhold.  Kongen  overgav  det  da  til  en  ny  Komité, 
i hvilken  ogsaa  Biskop  Bring  havde  Sæde8). 

Endelig  merkes  den  nye  Revision  af  Bibeloversættelsen, 
hvorpaa  der  længe  har  været  arbeidet.  I 1841  blev  Bibelkommis- 
sionen  omordnet;  fra  nu  af  stillede  man  det  ikke  som  sin  Opgave  at 
levere  en  aldeles  ny  Oversættelse,  men  kun  nøiagtigen  at  gjennemgaa 
den  gamle  for  at  rette  og  forbedre  den.  I 1853  udkom  det  Nye 
Testamente  som  Prøve  (nyt  Oplag  1861).  Kirkepiødet  1873  god- 
kjendte  ikke  Prøven,  men  tilbagesendte  den  til  ny  Revision  af  Kom* 
missionen8). 

Det  svenske  Missionsselskab  stiftedes  1835  i Stock- 
holm; dets  Ho vedformaal  er  Lappernes  kristelige  Opdragelse.  -I  1845 
stiftedes  et  Missionsselskab  i Lund,  som  1846  traadte  i Virk- 
somhed  med  et  Missionsinstitut  under  den  tidligere  Missionær  Dr. 
Peder  Fjellstedt  som  Forstander;  de  første  Udsendinger  virkede  i 
China.  I 1855  blev  dette  Selskab  forenet  med  det  almindelige  svenske 
i Stockholm,  og  Missionsskolen  blev  forlagt  først  til  Stockholm,  se- 
nere til  Upsala,  hvor  den  1862  gik  over  til  et  Slags  Presteseminar. 
Missionsmark  blandt  Tamulerne  i Indien.  I 1862  oprettede  Den 
evangeliske  Fosterlandsstiftelse  en  Missionsskole  i Stock- 
holm med  W.  Rudin  som  Forstander. 

Ogsaa  i Sverige  har  i de  sidste  Aar  fremmede  Sekter  søgt 
at  drage  Nytte  af  den  religiøse  Gjæring.  Navnlig  har  Baptisteme 

*)  Kirkemødet  1878  anholdt  Kongen  om  en  gjennemgaaende  Granskning  af  Kirke- 
haandbogen. 

*)  Paa  Kirkemødet  1878  blev  det  saaledes  ændrede  Udkast  vedtaget  og  senere  stadr 
fæstet  af  Kongen.  Den  nye  svenske  Katekismusforklaring  roses  som  et  meget 
vellykket  Arbeide. 

Angaaende  Salmebogens  Revision  har  de  sidste  Kirkemøder  foreslaaet,  at  en 
saadan  maatte  foretages,  men  med  saa  stor  Varsomhed  som  mulig. 

3)  Kirkemødet  1883  vedtog  den  reviderede  Oversættelse  af  det  Nye  Testamente, 
som  ogsaa  er  bleven  stadfestet  af  Kongen. 

været  meget  virksomme.  Efterat  de  i Firtiaarene  fra  Hamburg  af 
var  trængte  ind  i Danmark,  kom  de  ogsaa  til  Sverige.  Ved  Begyn- 
delsen  af  Femtiaarene  dannedes  et  Baptistsamfund  i Stockholm.  Ho- 
vedmanden  var  tidligere  Påstorsadjunkt  Wiberg , som  vi  allerede  har 
omtalt  under  Læserbevægelsen.  Fra  Stockholm  af  trængte  baptistiske 
Emissærer  ind  i Dalarne,  efterhaanden  ogsaa  ind  i andre  Landskaber 
(Helsingland,  Sundsvall,  Visby);  om  deres  Virksomhed  i Skaane  har 
vi  ovenfor  talt.  Stockholm  vedblev  at  være  som  et  Midtpunkt;  de 
er  der  just  ikke  meget  talrige,  men  fuldt  organiserede  og  har  sit 
Organ:  «Evangelisten».  Paa  andre  Steder  har  de,  selv  efter  Dis- 
senterloven  af  1860,  endnu  ikke  dannet  særegne  Samfund,  men  fore- 
trukket at  staa  indenfor  Statskirken  og  der  drive  sin  Propaganda. 
Paa  denne  Maade  er  mange  vundne  for  Baptismen.  Mormaneme 
kom  i Femtiaarene  fra  Danmark  til  Skaane,  hvor  de  med  Malmø 
som  Midtpunkt  gjorde  en  god  Høst;  senere  ogsaa  i andre  Byer  og 
Egne.  Methodisteme  havde  allerede  tidligere  dannet  et  Samfund. 
En  Fabrikeier  Owen,  en  Englænder  af  Fødsel  og  selv  Methodist, 
havde  flere  Arbeidere  af  sin  Bekjendelse,  til  hvis  Betjening  han  ind- 
kaldte  en  Methodistprest  Stemens,  der  i 1830  afløstes  af  Mr.  Scott. 
Denne  prædikede  paa  Svensk , og  Forsamlingerne  besøgtes  ogsaa  af 
mange  Svenske.  Hans  Bestræbelser  synes  mindre  at  have  gaaet  ud 
paa  at  gjøre  Propaganda  end  paa  i Almindelighed  at  vække  Liv. 
I 1842  forlod  han  Sverige,  nærmest  paa  Grund  af  den  forkjerte  Stil- 
ling, hvori  han  fandt  sig  som  Følge  af  mindre  end  gunstige  Udta- 
lelser,  han  havde  tilladt  sig  om  den  svenske  Kirke  i et  offentligt  Fo- 
redrag under  et  Ophold  i Amerika.  Der  hengik  nu  adskillige  Aar, 
i hvilke  man  hørte  lidet  eller  intet  til  Methodisteme;  men  i den 
sidste  Tid  har  de  udfoldet  en  meget  ivrig  Virksomhéd.  Den  romersk- 
katholske  Kirkes  Tilhængere  i Sverige  bestaar  mest  af  Udlændinger; 
de  har  en  Menighed  med  en  apostolisk  Vikar  i Stockholm.  Af  ældre 
svenske  Sekter  findes  Svedenborgianere ; en  anden,  Skevikeme,  maa 
betragtes  som  uddød. 


§ 3. 

Den  norske  Kirke. 

Naar  vi  skal  betragte  den  norske  Kirkes  Forhold  fra  1814,  er 
der  navnlig  tre  Momenter,  som  danner  Grundlaget  for  den  kirkelige 
Udvikling,  for  det  første  Haugianismen,  demæst  Norges  Adskillelse. 
fra  Danmark  og  Grundlæggelsen  af  Norges  Sehstændighed  og  frie 
Forfatning  og  endelig  Universitetets  Oprettelse  og  specielt  den  Om- 

stændighed,  at  det  theologiske  Fakultet  besattes  med  Svend  Borck- 
mann  Hersleb  (f  1836)  og  Stener  Johannes  Stenersen  (f  1835), 
begge  Mænd  af  en  udpræget  troende  Retning.  For  Oversigtens 
Skyld  betragter  vi  først  Tidsrummet  indtil  1840. 

Fra  Tidsrummet  1814 — 1840  er  der  forholdsvis  lidet  at  med' 
dele;  først  efter  1840  bliver  der  mere  Liv  med  gjennemgribende 
Foranstaltninger  ogsaa  i det  ydre.  Grunden  hertil  maa  dels  søges  i 
den  Sløvhed  og  religiøse  Indifferentisme,  som  beherskede  Sindene  i 
Rationalismens  Tid,  og  dels  deri,  at  den  unge  Stat  lagde  overveiende 
Beslag  paa  Kræfteme  til  den  politiske  og  sociale  Udvikling;  først 
lidt  efter  lidt  kunde  Virkningerne  af  de  tre  ovenfor  nævnte  Faktorer 
spores  i Kirkelivet.  Omslaget  fra  det  rationalistiske  og  supranatura- 
listiske  Standpunkt  til  en  mere  positiv  kristelig  Retning,  hvortil  Hauges 
og  de  theologiske  Professorers  Virksomhed  især  bidrog,  foregik  grad* 
vis,  uden  nogen  egentlig  afgjørende  « Kirkekamp  ».  Thi  som  saadan 
kan  ikke  betragtes  den  ellers  i vor  Literaturs  Historie  ret  merke- 
lige Skriftvexel  mellem  Treschow  og  Wexels  fra  1828  af.  Nils 
Treschow , Professor  i Filosofien,  først  i Kjøbenhavn  og  senere  en 
kort  Tid  i Kristiania,  indtil  han  1814  blev  Statsraad,  afskediget 
1826,  udgav  1828  et  Skrift:  «Kristendommens  Aand  eller  den 

evangeliske  Lære»,  hvori  han  nedlagde  Frugten  af  sine  filosofiske 
Granskninger  over  den  kristelige  Lære;  «hans  Fremstilling  af  Kri- 
stendommens væsentlige  Lærdomme  er  ikke  bygget  paa  nogen 
Art  af  Filosofi,  men  han  har  kun  undertiden  forsøgt  ved  Filosofi 
at  oplyse  dem  og  at  vise  deres  Overensstemmelse  med  Erfaring 
og  Fornuft».  Wilhelm  Andreas  Wexels  (Kandidat  1818  med 
«egregie»,  1819  ordineret  Kateket  ved  Vor  Frelsers  Kirke  i Kri- 
stiania og  pers.  Kap.  hos  Stiftsprovsten,  1847  res.  Kap.  ved  Vor 
Frelsers  Kirke,  f 1866)  optraadte  mod  Treschows  Skrift  med:  «Tan- 
ker over  og  i Anledning  af  Statsraad  Treschows  Bog  om  Kristen- 
dommens Aand,  i Breve  som  et  Gjenmæle  mod  bemeldte  Bog». 
Han  vil  have  sit  Skrift  betragtet  ikke  som  et  egentligt  Stridsskrift, 
men  kun  «som  en  Kristens  Vidnesbyrd  om  den  kristelige  Tro  mod 
den  Lære,  som  giver  sig  ud  for  Kristendom».  Det  bestaar  af  6 Breve, 
3 af  Wexels  og  3 af  en  unævnt  Medarbeider,  der  sagd es  at  være 
Forstander  for  Brødremenigheden  N.  I Holm . I den  fortsatte  Skrift- 
vexel deltog  ogsaa  Presten  Ivar  Hesselberg  med:  «Gjenlyd  fra 

Fjeldet  af  Kristkirkens  Røst». 

Nogen  egentlig  «Kirkekamp»  som  i Danmark  har  vi  ikke.  Disse 
Aar  var  nærmest  Overgangsaar.  Lige  indtil  Tretiaarene  stod  iByerne 
Kirkeme  saagodtsom  tomme.  Man  betragtede  Hersleb , Stenersen , 
Wexels  og  Meningsfæller  som  mystiske  Sværmere  og  Haugianere. 

Først  efterhaanden  foregik  Forandringen,  eftersom  den  nye  Slægt  af 
Prester,  der  var  uddannede  i Herslebs  og  Stenersens  Skole,  lidt  efter 
lidt  afløste  den  ældre  rationalistiske.  Man  fulgte,  navnlig  i den  theo- 
logiske  Verden,  med  stor  Interesse  og  Deltagelse  « Kirkekampen  » i 
det  gamle  Søsterland,  hvortil  navnlig  ogsaa  Wexels  bidrog  ved  de 
Meddelelser  om  denne,  som  han  gav  i sit  «Tidsskrift  for  Kirkekrønike 
og  kristelig  Theologi»  (1834 — 39).  Baade  herved  og  ved  Wexels' s 
store  Indflydelse  i det  hele  og  ved  det  venskabelige  Forhold,  hvori 
Hersleb  og  Stenersen  stod  til  Grundtvig , vaktes  og  vedligeholdtes 
en  stærk  Sympathi  for  Grundtvig  og  hans  Kamp;  i disse  Aar  er 
Grundtvigs  Indflydelse  paa  de  norske  Theologer  meget  kj  endelig. 
Det  maa  dog  merkes,  at  Grundtvigianismen  dengang  befandt  sig  i 
sit  ældre  Stadium,  i sin  Kamp  mod  Rationalismen,  i sin  Kamp  for 
at  hævde  Naademidlernes,  specielt  Sakramentemeg  Betydning. 

Vi  kan  i disse  Aar  ikke  vente  nogen  større  kirkelig  Foranstalt- 
ning. Særlig  fortjener  at  merkes  Oprettelsen  af  Det  norske  Bi- 
belselskab  1816  og  Selskabet  for  kristelige  Under- 
visnings- og  Andagtsbøgers  Udgivelse.  Fra  disse  Aar 
maa  ogsaa  nævnes  Stockfleths  Virksomhed  som  «Finnernes  Apostel» 
fra  1825.  I 1814  begav  han  sig  fra  Danmark  til  Norge,  hvor  Tanken 
om  at  indtræde  i geistlig  Virksomhed  vaktes  hos  ham.  Fra  1825  til 
1839  virkede  han  som  Prest  til  Vadsø  og  Lebesby  i Finmarken;  fra 
1839  til  1853  arbeidede  han  for  det  lappiske  Sprogs  Bearbeidelse  og 
for  Finnernes  Oplysning  og  Dannelse.  I det  sidstnævnte  Aar  tog 
han  sin  Afsked  og  døde  i Sandefjord  1866. 

Med  Firtiaarene  begyndte  et  mere  bevæget  Liv.  Vi  merker  os 
Missionsselskabets  Oprettelse  i Stavanger  1842  og  paa  Lovgiv- 
ningens  Omraade  navnlig  Loven  af  2 7de  Juli  1 842,  hvorved  Kon* 
ventikel plakaten  af  1741  ophævedes;  Forslaget  havde  været 
fore  allerede  paa  Storthingene  1836  og  1839  og  var  af  dem  vedtaget, 
men  negtedes  da  Sanktion.  Konventikelplakatens  Ophævelse  aabnede 
nu  Rækken  af  de  Skridt,  som  toges  i Retning  af  Religionsfrihed . 
Derefter  fulgte  Dissenterloven  af  16de  Juli  1845,  til  hvis  For- 
beredelse en  Kommission,  bestaaende  af  U,  A.  Motzfeldt , Wexels 
og  Presten  Stenersen, , var  bleven  nedsat  1843,  og  Lov  a f 24de 
Sept.  1848  om  Jøders  Adgang  til  Riget  ( Henrik  Wergeland). 

Endnu  en  kirkelig  Foranstaltning  fra  Firtiaarene  maa  omtales, 
Udgivelsen  af  «den  omarbeidede  Forklaring».  Allerede  i 1828 
udstedte  Kirkedepartementet  en  Skrivelse,  hvori  de  af  Norges  Prester, 
som  maatte  føle  Kald  dertil,  opfordredes  til  «enten  at  omarbeide 
Saxtorphs  Udtog  af  Pontoppidans  Forklaring  eller  forfatte  en  ny 
Lærebog  til  Brug  for  Almueskolen  og  Konfirmationsundervisningen » . 

Der  indkom  9 Udkast,  men  intet  af  disse  fandt  Bifald  hos  den  Kom- 
mission,  hvem  det  overdroges  at  gjennemgaa  dem.  Derimod  førte  de 
fortsatte  Forhandlinger  til,  at  der  i 1839  nedsattes  en  Kommission, 
bestaaende  af  Professor  Chr.  Keyser , Lektor,  senere  Biskop  Kaurin 
og  Presten  Wexels , som  skulde  «udarbeide  en  n y Udgave  af  Luthers 
Katekisme  og  af  Pontoppidans  Forklaring  over  samme  samt  gjen- 
nemse  og  rette  den  ældre  Udgave  af  bemeldte  Bøger».  1843  udkom 
Kommissionens  Udkast  i en  dobbelt  Form:  den  «omarbeidede» 
og  den  creviderede»  Forklaring.  Den  første  af  disse,  som  og- 
saa  autoriseredes  til  Brug,  mødte  strax  Modstand  og  fremkaldte 
mange  heftige  Angreb,  især  fra  Lægfolkets  Side.  Angrebene  begyndte 
med  et  i Drammen  1845  udkommet  anonymt  Skrift:  «Nogle  Be- 
merkninger om  Pontoppidans  Forklaring,  Udtoget  og  den  omarbei- 
dede», og  flere  andre  Smaaskrifter  fulgte  efter.  Ogsaa  rent  person- 
lige Angreb  rettedes  mod  Kommissionens  Medlemmer,  især  mod 
Wexels , som  man  med  Urette  ansaa  for  Hovedmanden;  han  fik  i 
denne  Tid  mange  anonyme  Breve,  Billetter  o.  s.  v.  Det  var  imid- 
lertid Kaurin,  der  havde  leveret  det  første  Udkast.  Der  var  ofte 
megen  Uforstand  og  blind  Iver  i disse  dels  personlige,  dels  saglige 
Angreb.  Man  ankede  især  over  den  Maade,  hvorpaa  den  mundtlige 
Forkyndelse  af  Guds  Ord  var  sat  ved  Siden  af  Bibelen,  over  den 
Maade,  hvorpaa  Adiafora  var  behandlet,  fremdeles  over  Forklaringen 
af  « Ondskabssynd  og  Skrøbelighedssynd»,  ifølge  hvilken  «Skrøbelig- 
hedssynd»  ogsaa  skulde  kunne  begaaes  af  en  ikke-troende,  fremfor 
alt  over  Behandlingen  af  3die  Trosartikel,  dels  Artikelens  Form  («den 
hellige,  almindelige  Kirke»),  dels  at  der  tåltes  om  en  Tro  paa  Kir- 
ken, dels  hele  Kirkebegrebet,  dels  Læren  om  Gjenfødelsens  Midler, 
idet  Ordet  ikke  var  nævnt  som  et  saadant,  fremdeles  over  Forkla- 
ringen af  Herrens  «Nedfart  til  Helvede»,  hvor  der  var  sat:  «han 
prædikede  Evangelium »,  idet  man  troede  heri  at  finde  den  Lære,  at 
Omvendelse  efter  Døden  var  mulig  ogsaa  for  dem,  som  her  i Livet 
havde  forkastet  Evangeliet  o.  s.  v.  Angrebene  var  skarpe  og  drøie 
og  ofte  ført  i Misforstand,  som  naar  det  f.  Ex.  hedte,  at  «de  Mænd, 
der  havde  udarbeidet  Bogen,  havde  gjort  Veien  bred  til  Salighed» 
o.  lign.  Kaurin  svarede  paa  det  i Drammen  udkomne  anonyme 
Skrift  med:  «Nogle  Ord  til  den  norske  Kirke  o.  s.  v.»  Wexels 
udgav  i Anledning  af  de  mod  ham  rettede  Angreb:  «Aaben  Erklæ- 
ring om  min  Anskuelse  og  Bekjendelse  angaaende  Kristi  Nedfart  og 
Muligheden  af  eti  Omvendelse  efter  Døden».  En  senere,  mere  sindig 
og  kyndig  Kritik  har  fundet  flere  Ankepunkter  ved  den  «omarbei- 
dede» Forklaring,  og  man  fortsatte  derfor  med  Forsøgene  paa  at  om- 
arbeide Pontoppidans  Forklaring.  Det  mest  bekjendte  er  Presten 

H.  U.  Sverdrup s Udkast  1864  («Udgavenaf  1843  med  endel  Foran- 
dringer»), der  blev  autoriseret  1865. 

Med  Femtiaarene  begyndte  de  livligere  Be vægelser  at  antage  et 
større  Omfang.  Dette  hænger  sammen  med  den  Vækkelse,  som 
i disse  Aar  atter  gik  gjennem  vort  Land.  Man  har  spurgt  om,  i 
hvilket  Forhold  denne  nyere  Vækkelse  staar  til  den  ældre,  fra  Hauge 
udgaaede.  Det  er  vanskeligt  i det  enkelte  at  paapege,  hvori  denne 
Vækkelse  har  sin  Grund;  men  der  er  vel  ingen  Tvivl  om,  at  den 
var  forberedt  baade  ved  den  ældre  haugianske  Vækkelse  og  ved  den 
yngre  Theologslægts  kirkelige  Virksomhed.  «Aanden  blæser,  hvor 
den  vil;  vi  ser  dens  Gang,  men  vi  ved  ikke,  hvorfra  den  kommer». 
Det  var  ikke  blot  i vort  Land,  men  samtidig  gik  der  ogsaa  i andre 
Lande  en  stærk  religiøs  Bevægelse;  Femtiaarene  var  en  Vækkelsestid 
for  en  stor  Del  af  Europa.  En  saadan  Tid  har  sin  Forberedelse  gjen- 
nem mange  og  lange  Tider,  indtil  «Tidens  Fylde»  kommer,  uden  at 
det  er  let  eller  vel  endog  muligt  i det  enkelte  at  eftervise  Grundene. 
Bevægelsen  i Norge  var  baade  dyb  og  omfangsrig;  den  gik  i større 
eller  mindre  Grad  over  det  hele  Land.  Den  havde  en  Vækkelses 
almindelige  Karakter  med  dens  Ensidigheder  og  Skjævheder,  men 
var  dog  til  stor  Velsignelse  for  vort  Land. 

Et  fremtrædende  Moment  i den  var  Lammers's  Optræden. 
Gustav  Adolf  Lammers  var  først  Prest  i Throndhjem  og  i Bamble, 
før  han  i 1848  udnævntes  til  Prest  i Skien.  Han  havde  ikke  virket 
længe  her,  før  hans  «Bodsprædiken»  havde  fremkaldt  en  udbredt 
Vækkelse.  Denne  havde  i Begyndelsen  en  mere  almindelig  Karakter; 
det  var  det  bekymrede  Spørgsmaal  om  Sjælens  Frelse,  som  var  vakt. 
Men  allerede  tidlig  fik  Bevægelsen  en  stærkt  subjektivistisk  Retning. 
De  kirkelige  Naademidler,  specielt  Sakramenterne,  og  hvad  Gud  giver 
i dem,  den  objektive  Side  af  Frelsens  Verk,  traadte  tilbage.  Om* 
tåltes  Sakramenterne,  var  det  mest  kun  for  at  advare  mod  Misbrugen 
og  den  falske  Stolen  paa  dem;  især  stilledes  Daaben  aldeles  i Skyggen. 
Hvad  det  gjaldt  om  — og  det  er  Bevægelsens  Stikord  — , var  For- 
visningen  om  at  være  et  Guds  Barn,  og  denne  søgte  man  gjennem 
sin  egen  Kamp  og  Strid.  Istedenfor  at  sætte  den  som  Troens  Frugt, 
og  denne  virket  af  Guds  Aand  gjennem  Naadens  Midler,  vilde  man 
stride  og  kjæmpe  sig  den  til,  indtil  den  faldt  ned  som  «himmelfalden», 
umiddelbart.  Vækkelsen  fik  et  methodistisk  Anstrøg.  Hermed  hæn- 
ger dens  Lovmæssighed  sammen.  Man  søgte  bestemte  ydre  Merker 
paa,  at  man  var  en  benaadet  Synder.  Disse  sattes  da  gjerne  i For- 
dømmelsen af  Adiafora.  Alle  andre  var  «Verdens  Børn».  Hvad  Lam- 
mers personlig  angaar,  fandt  han  sig  efterhaanden,  som  han  selv 
udtrykte  sig,  «mere  og  mere  besværet  i Samvittigheden  og  lidende 

af  Uro  og  Tvivl  under  sin  Stilling  som  Prest  i Statskirken.  Hele 
denne  vor  Kirkes  Sammensætning  og  Forfatning  samt  Forvaltningen 
af  Sakramenteme  i den  saavelsom  de  forskjellige  kirkelige  Handlinger, 
saaledes  som  den  paabyder  dem,  forekom  ham  uforenlige  med  Sand* 
heden  og  Guds  Ord  og  i Modsigelse  med  sig  selv,  naar  der  skulde 
være  Tale  om  kristelig  Tugt  og  Skik.» 

Det  var  altsaa  Kirketugtsspørgsmaalet,  som  voldte  ham  Besvær; 
fremfor  alt  havde  han  Betænkeligheder  ved  Skriftemaalet.  Han 
indgav  derfor  et  Andragende  om  at  maatte  fritages  for  ved  Haands- 
paalæggelse  at  meddele  speciel  Absolution,  naar  ikke  vedkommende 
forinden  vilde  aflægge  privat  Skriftemaal;  i dets  Sted  kunde  træde 
en  Forberedelsestale  med  Opfordring  til  Selvprøvelse  og  et  almin- 
deligt  Absolutionsønske  for  alle  bodfærdige.  Andragendet  blev  af- 
slaaet,  hvorimod  der  allerede  tidligere  paa  hans  Begjæring  var  beskikket 
ham  en  personel  Kapellan  til  Udførelse  af  denne  Del  af  Embedets 
Forretninger  og  anden  Hjælp  i samme. 

Lammers  førtes  nu  konsekvent  videre,  navnlig  under  Paavirk- 
ning  af  de  yderligstgaaende.  Bevarelsen  i Skien  udviklede  sig  sted se 
mere  og  mere  i en  ensidig  subjektivistisk  Retning  med  methodistisk 
og  donatistisk  Præg.  Lammers  blev  efterhaanden  reven  med.  I 1856 
nedlagde  han  sit  Embede,  traadte  ud  af  Statskirken  og  grundede 
med  sine  Venner  iden  apostoliske  Frimenighed » i Skien,  hvis  For- 
stander han  blev.  I dens  Grundregler,  affattet  i Paragrafer,  heder 
det:  c Men igh eden  er  dannet  af  Personer,  der  alvoriigen  søger  sine 

Sjæles  Frelse,  intet  andet  véd  sig  til  Retfærdighed  og  Salighed  end 
den  Herre  Jesus  Kristus  og  ham  korsfæstet  og  ønsker  at  blive  hans 
Evangelio  lydige  i Tro,  Haab  og  Kjærlighed». . De  attraar  derfor  at 
benytte  Guds  Ord  og  Sakramenter  retteligen,  dem  selv  til  Opbyg- 
gelse  og  andre  til  et  Vidnesbyrd  . . . Men  da  de  ikke  indser,  hvor- 
ledes de  under  dette  kan  forblive  i Statskirken  . . . har  de  anseet 
sig  tvungne  af  Samvittigheden  til  at  udtræde  og  at  slutte  sig  sammen 
til  en  fri  apostolisk  Menighed  . . . Som  Bekj endelse  opstilles  den 
Hellige  Skrift  i de  kanoniske  Bøger.  «Forsaavidt  nogen  særegen 
Erklæring  fordres  angaaende  hvad  denne  Menighed  antager  som  disse 
Bøgers  Hovedlære,  da  vedkjender  den  sig  den  Bekjendelse  heraf,  som 
indeholdes  i den  norske  Kirkes  symbolske  Bøger,  dog  kun  forsaavidt 
de  er  og  den  fremdeles  finder  dem  overensstemmende  med  den  Hellige 
Skrift»,  og  med  den  udtrykkelige  Reservation,  at  den  ikke  vil  er- 
kjende  sig  bunden  ved  Artikleme  9 og  25  (om  Daab  og  Skriftemaal) 
i den  Augsburgske  Konfession,  hvorved  den  dog  ikke  anser  sig  af- 
veget  fra  Konfessionens  Aand,  men  meget  mere  at  have  bragt  samme 
i Harmoni  med  sig  selv.  — Med  denne  Reservation  kan  Frimenigheden 

ikke  siges  at  staa  paa  luthersk  Grund.  Barnedaaben  forkastedes, 
og  Bestemmelserne  om  Kirketugten  fik  en  fremskudt  Plads;  det 
skulde  være  en  Menighed  af  rene  og  hellige,  et  i donatistisk  Retning 
pegende  Moment. 

Lammersys  Udtrædelse  af  Statskirken  og  Frimenighedens  Dan- 
nelse gav  nu  Stødet  til  en  stærk  Bevægelse  i Landet.  Lammers 
selv  reiste  rundt  paa  forskjellige  Steder.  Dagens  brændende  Spørgs- 
maal  var  om  Udtrædelse  og  om  Barnedaabens  Gyldighed.  Til  Klar- 
gjørelse  og  Veiledning  udgav  Lektor,  senere  Professor  Gisle  Johnson 
sit  Skrift:  «Nogle  Ord  om  Barnedaaben»  1857.  Gjæringen 

var  stærk ; i denne  Gjæringstid  faldt  nu  Søren  Kierkegaards : 
«Øieblikkene»  ned.  Paa  adskillige  Steder  traadte  man  ud  af 
Statskirken,  saaledes  i Skien,  Tromsø,  Kristiania,  Drammen  og  paa 
enkelte  Steder  paa  Landsbygden.  Det  afgjorte  Brud  med  Barnedaa- 
ben vakte  dog  til  nærmere  Eftertanke  hos  adskillige,  som  ellers  ikke 
var  saa  uvillige  til  at  træde  ud,  og  dette  hemmede  Bevægelsen,  som 
i 1859  havde  naaet  sit  Høidepunkt  (omkr.  900  udtraadte). 

Den  falske  Subjektivisme,  det  donatistiske  Element,  kom  især 
tilsyne  i Daabsspørgsmaalet.  Den  konsekvente  Gjennemførelse  af  det 
baptistiske  Princip  førte  nu  en  Del  af  Frimenigheden  i Skien  til 
Gjendaab . Man  havde  vistnok  skyet  denne  Konsekvens,  men  den 
kom  dog  frem.  Dette  skede  i 1857,  medens  Lammers  var  paa  Reise 
lige  op  til  Tromsø.  I hans  Fravær  var  Søren  Tufte , en  forhenvæ- 
rende Skolelærer  fra  Gjerpen,  midlertidig  Forstander;  han  nærede 
gjendøberske  Anskuelser  og  begyndte  at  forkynde  dem  i Menigheden. 
Hans  caandelige»  Udlæggelse  af  Guds  Ord  tiltalte  mange  saa  godt, 
at  de  endog  foretrak  hans  «aandelige»  Tale  for  Lammers’s.  Da  der- 
for denne  efter  omtrent  et  Aars  Fravær  kom  tilbage  og  søgte  at 
træde  kraftigt  op  mod  Søren  Tuftes  Vildfarelser,  var  det  for  sent. 
Den  gjendøberske  Bevægelse  lod  sig  ikke  stanse,  og  i 1860  kom  det 
til  et  fuldstændigt  Brud.  Nogle  og  tyve  Medlemmer  af  Frimenighe- 
den,  dér  holdt  paa  Gjendaab,  blev  exkommunicerede  og  lod  sig  døbe 
paanyt  i Børsesøen  i Nærheden  af  Skien.  De  stiftede  nu  en  egen 
Menighed,  som  de  kaldte  c den  kristelige  Dissentermenighed*1).  Dette 
Brud  inden  Frimenigheden  gjorde  Lammers  bange,  han  fremlagde 
for  Menigheden  en  «aabenBekjendels e »*),  nedlagde  sin  For- 
standerpost  i Frimenigheden  og  vendte  senere  tilbage  til  Statskirken. 
Fra  den  Tid  gik  det  stadig  tilbage  med  Frimenigheden  i Skien; 
i 1859  talte  den  209  Medlemmer  og  i 1868  kun  49.  Det  samme  var 
ogsaa  Tilfældet  med  de  andre  Frimenigheder. 

Norsk  Kirketidende  1856  S.  329  ff.  Luthersk  Kirketidende  III.  1864  S.  10  ff. 

,J)  Norsk  Kirketidende  1860  S.  737  ff. 

I Femtiaarene  var  der  blandt  Finnerne  i Kautokeino  en  Be- 
vægelse,  som  tiltrak  sig  adskillig  Opmerksomhed.  Bevægelsen  var  i 
sin  første  Oprindelse  fremkaldt  ved  Paavirkning  udenfra,  fra  det  svenske 
Nabosogn  Karasuando,  hvor  Læstadius  dengang  var  Prest.  Han  ivrede 
i sine  Prædikener  mod  de  blandt  Finnerne  almindelige  Synder,  Druk- 
kenskab  og  Rentyveri.  Heraf  paavirkedes  flere  Kautokeinoflnner,  som 
om  Vinteren  færdedes  over  i Karasuando.  1 1847  kom  sex  Mænd  over  fra 
Karasuando,  som  sagde  sig  udsendte  af  Læstadius  for  at  prædike  Om- 
vendelse. Det  var  mod  de  nævnte  Laster,  de  ivrede,  og  hvis  sørgelige 
Følger,  naar  de  fortsattes  til  Døden,  de  skildrede  ved  at  udmale  de  for- 
dømtes Pinsler  i Helvede.  Det  var  vistnok  en  Prædiken  om  Bod  og  Om- 
vendelse, men  den  blev  staaende  ved  de  udvortes  grove  Laster  uden  at 
trænge  frem  til  Syndigheden  i Hjertet ; ligesaa  udvortes  var  Omvendel- 
sensTegn:  de  skulde  knæle  ned  og  skrifte  sine  Synder.  («Hvor  mange 
Børn  (Synder)  har  du  ? Hvilke  er  deres  Navne  ?»).  Tegnene  paa  Angeren 
var  indre  Rørelser,  som  for  dem,  der  selv  havde  gjennemgaaet  dem, 
var  kjendelige  paa  den  skriftendes  øine  og  Ansigtsfarve.  Den,  som 
skulde  erkj endes  for  gjenfødt,  maatte  vide  at  angive  Gjenfødelsens 
Tid  og  hvorledes  den  var  foregaaet.  Han  maatte  have  vaandet  sig 
under  Guds  Vredes  Dom,  saaledes  at  han  følte  sig  med  Legeme  og 
Sjæl  i Helvedes  Luer.  Derpaa  skulde  han  have  følt  sig  ledet  af  Jesus 
selv  eller  en  Engel  til  Himmelen  og  i Aanden  faaet  Forvisningen  om, 
at  hans  Synder  var  ham  forladte,  og  at  han  var  et  benaadet  Guds  Barn.  I 
Vinteren  1848  kom  de  samme  Udsendinger  tilbage.  Deres  Optræden  var 
da  endnu  voldsommere,  Syndesorgen  skulde  ytre  sig  i Graad,  Sukken 
og  Stønnen,  Glæden  i Dansen,  Hoppen  og  Springen.  Senere  kom 
disse  Udsendinger  ikke  mere  tilbage.  Men  Bevægelsen  greb  stadig 
videre  og  videre  om  sig.  Der  var  vistnok  en  Syndserkjendelse  og 
en  Søgen  efter  Salighed,  men  Syndserkj  endelsen  havde  ikke  den  rette 
Dybde  og  Inderlighed,  og  Frelsesvisheden  byggedes  paa  indre  Rørel- 
ser og  endnu  mere  paa  disses  krampagtige  Aabenbarelser  i det  ydre. 
Historien  har  oftere  vist,  hvorhen  saadan  Bevægelse,  naar  den  er 
kommen  i dette  skjæve  Spor,  videre  leder.  Vi  maa  derhos  erindre 
de  naturlige  Forhold,  hvorunder  Folket  lever  der  nord,  og  Folkets 
deraf  betingede  naturlige  Eiendommelighed,  dets  barnlige  Standpunkt 
og  den  utilstrækkelige  geistlige  Betjening;  Kautokeino  og  Karasjok 
udgjorde  indtil  1851  ét  Prestegjæld  med  Kistrand,  og  Prestens  Op- 
hold  i Kautokeino  indskrænkede  sig  til  2 å 3 Maaneder  om  Vinteren. 
Hertil  kom  endnu  det  fremmede  Sprog,  som  gjorde  Benyttelsen  af 
Tolk  nødvendig  baade  i Kirken  og  Skolen. 

Somme  begyndte  nu  at  kalde  sig  «hellige  og  retfærdige»,  Syn- 
den boede  endnu  i det  høieste  kun  i de  ydre  Lemmer,  Læsningen 

af  Guds  Ord  var  mindre  nødvendig;  thi  de  havde  Aanden.  «Aand, 
Aand>  blev  Løsenet.  Men  midt  under  denne  «Aandelighed»  stak 
man  stærkt  i den  ydre  Form:  man  skulde  komme  i gamle  Klæder  ' 
til  Kirken  og  uden  Bælte  som  Tegn  paa  Sorg;  den  Smule  Renslig- 
hed,  som  før  fandtes,  gjordes  mistænkelig  som  «Verdens  Væsen» ; 
Fruentimmernes  Huer,  som  før  havde  Formen  af  et  afstumpet  Krum- 
horn,  skulde  nu  være  flade,  thi  «der  sad  en  Djævel»  i det  Træstykke, 
som  frembragte  den  krumme  Form;  om  Søndagen  maatte  der  ikke 
smiles,  heller  ikke  spises  nogen  Mad,  hvortil  man  bebøvede  Kniv. 
Ligesom  Guds  Ord  foragtedes,  fordi  de  havde  «Aanden»,  eller  ial- 
fald  fortolkedes  og  fordreiedes,  som  «Aanden»  krævede  det,  saaledes 
ogsaa  Sakramenterne.  Bamedaaben  forkastedes;  dog  var  der  den 
hele  Tid  ikke  nogen,  uden  at  de  jo,  tvertimod  hvad  de  lærte,  lod 
sine  Børn  døbe.  Alterens  Sakramente  var  unødvendigt,  «de  gik 
hver  Dag  tilalters  i Aanden».  Prest  og  Øvrighed  skyldte  man  ikke 
Lydighed,  «de  hellige»  var  de  sande  Prester  og  den  sande  Øvrighed, 
hvem  man  skulde  lyde.  Der  skulde  være  Fællesskab  mellem  de 
troende.  Legemlig  Omgang  udenfor  Ægteskabet  var  ikke  Synd  for 
«den  retfærdige» ; for  den  vantroende  derimod  var  ogsaa  Ægteskabet 
Synd  o.  s.  v. 

Det  var  naturligvis  først  efterhaanden,  og  navnlig  i 1851,  at 
Bevægelsen  antog  denne  stærkt  udskeiende  Karakter.  Det  var  ogsaa 
da,  at  de  «aandelige»  paa  sine  Steder  begyndte  at  forstyrre  Kirke- 
freden og  den  offentlige  Orden.  Paa  denne  Tid  var  Kautokeino 
uden  egen  Prest,  da  den  nye  Prest  Hvoslef  endnu  ikke  var  kommen 
Tromsø  Biskop  Juel  anmodede  derfor  indtrængende  Presten  Stock - 
Jieth , som  i disse  Aar  opholdt  sig  søndenfjelds  for  sine  sproglige 
Studiers  Skyld,  men  just  nu  befandt  sig  paa  en  Reise  i Øst -Finmar- 
ken, om  at  reise  derop.  I Oktober  1851  kom  Stockjleth , som  havde 
virket  før  i Kautokeino,  derop,  og  om  sit  Arbeide  her  fra  Oktober 
1851  til  April  1852  har  han  i sin  Dagbog  leveret  interessante  Op- 
tegnelser.1)  Han  begyndte  strax  sin  Gjerning  og  havde  den  Tilfreds- 
stillelse, at  flere  sluttede  sig  til  ham  og  blev  styrket;  Lederne  for 
Bevægelsen  kunde  derimod  ikke  like  ham.  Han  prædikede  ikke  blot 
i Kirken,  men  samlede  dem  ogsaa  om  sig  til  Andagt  og  Katekisa- 
tioner.  I de  første  otte  Dage  havde  han  faaet  tilveiebragt  Ro,  men 
adskillige  Symptomer  viste  ham,  at  det  kun  var  et  Havblik  før  Stor- 
men. Han  fandt  det  derfor  tryggest  at  sende  Melding  til  Fogden  og 
Amtmanden.  Tillige  sendte  han  en  Expres  til  Fogden  «med  det  nød- 


l)  N.  V.  Stockjleth:  Dagbog  over  mine  Missionsreiser  i Finmarken.  S.  181 — 209. 
F.  IV.  Hvoslef  i Theol.  Tidsskr.  for  den  norske  Kirke.  1857.  VII.  S.  I ff. 


Den  nyeste  Tid. 


“ 566 

vendige  Antal  Ren,  forat  han  uden  Ophold  kunde  sende  Folk  til  at 
arrestere  de  sex  Hovedledere  og  Voldsmænd,  samt  Politiassistenter, 
der  kunde  forblive  paa  Kautokeino  Kirkested  til  Opretholdelse  af 
Orden.  Det  viste  sig  ogsaa,  at  disse  Forsigtighedsregler  var  nød- 
vendige. Den  31te  Oktober  brød  det  løs.  Lederne  og  flere  andre 
samlede  sig  og  kom  for  at  underhandle  med  Stockfleth . Da  de  ikke 
kom  til  Enighed,  stormede  de  ud  i vild  Heftighed.  Den  10de  Novbr. 
blev  Gudstjenesten  forstyrret  af  en  Fin,  som  fra  Prædikestolen  og 
Kordøren  udtalte  Forbandelsesord  over  Presten.  Lignende  Optrin 
gjentog  sig  ogsaa  ved  andre  Leiligheder.  Stockfleth  fandt  dog  hos 
mange  en  barnlig,  enfoldig  Tro,  som  han  under  Samtale  og  Forma- 
ning fik  styrket.  Men  herfor  blev  han  kun  desto  mere  hadet  af  de 
egentlige  Ledere.  I Februar  1852  kom  Biskop  Juel  til  Kautokeino, 
den  første  Biskop,  som  visiterede  i Kautokeino  og  Karasjok,  og  den 
første,  som  lagde  sig  efter  Finsk.  Han  støttede  nu  Stockfleth  kraftigt 
til  at  føre  Bevægelsen  ind  paa  sunde  Spor.  Af  den  Indberetning, 
Biskop  Juel  den  5te  Marts  indsendte  til  Kirkedepartementet,  kan  man 
se,  at  han  havde  godt  Haab  om,  at  Forholdene  endnu  kunde  rette 
sig  i Kautokeino.  I April  kom  den  nye  Sogneprest  Hvoslef  derop, 
og  Stockflet  forlod  nu  Stedet.  I den  første  Tid  var  alt  endnu  med 
det  samme;  men  saa  kom  Slutningskatastrofen,  Mordscenen  den  8de 
November,  da  Stedets  Lensmand  Bucht  overfaldtes  og  dræbtes;  der- 
paa  gik  det  løs  mod  Handelsmand  Ruth,  som  ogsaa  blev  dræbt; 
Hvoslef  mishandledes  og  piskedes.  Grunden  til  det  afskyelige  Mord 
søger  Hvoslef  ikke  saa  meget  i den  religiøse  Fanatisme,  som  i Ho* 
vedmanden  Aslak  Hættas  personlige  Had  til  de  to  myrdede.  Øvrig- 
heden  skred  ind,  de  to  Hovedmænd  blev  henrettede,  de  andre  Del- 
tagere straffedes  med  Fængsel.  Man  ræddedes  tilbage  for  den  fuld- 
bragte  Gjerning,  som  nu  i Guds  Haand  blev  et  Middel  til  at  stanse 
Udskeielserne.  Bevægelsen  traadte  fra  nu  af  over  i roligere  Spor. 

Igjennem  længere  Tid  havde  der  paa  Vestlandet,  især  i Strøget 
mellem  Kristianssand  og  Stavanger,  været  et  Parti,  de  saakaldte 
« Stærkttroende » . Som  Ledere  nævnes  Knut  Spødervold  og  Thor - 

kild  H ammer smark,  Man  troede  i Almindelighed  om  dem,  at  de 
kun  dannede  et  Slags  Modstykke  til  Haugianerne,  forsaavidt  som  de 
stærkt  betonede  — ikke  som  Haugianerne  Boden  og  Helliggjørelsen 
— men  Troen  og  Retfærdiggjørelsen.  Presten  Frants  Bruun  frem- 
drog  først  deres  vildfarende  Lære  om,  at  «det  er  umuligt  for  et  Guds 
Barn  at  falde  ud  af  sin  Naadestand  og  hjemfalde  til  den  evige  For- 
tabelse».1)  Fra  de  iStærkttroendes » Kreds  synes  de  separati- 

l)  Luthersk  Kirketidende  1863.  I.  S.  391  ff.  Luthersk  Kirketidende  1872.  11. 

S.  350- 

stiske  Bevægelser  i og  ved  Egersund  at  være  udgaaet.  Her 
begyndte  enkelte  paa  egen  Haand  at  uddele  Nadveren  i Husene. 
Disse  forkastede  alle  kirkelige  Trosbekjendelser  som  Norm  for  Læren; 
Guds  Ord  var  den  eneste  rette  Norm.  Baade  Daab  og  Nadvere  burde 
udføres  i apostolisk  Form,  Daaben  ved  Neddyppelse,  Nadveren  ved 
Brødets  Brydelse  i Husene.  De  lastede  den  manglende  Kirketugt  i 
Statskirken,  og  den  kirkelige  Embedsstand  betragtedes  som  en  Lev- 
ning af  det  pavelige  Prestevælde,  om  end  i en  tillempet  Form1). 
Endelig  kan  ogsaa  merkes  den  separatistiske  Bevægelse  i 
Grevskaberne  (Ramnæs)  i de  sidste  Aar.*) 

Det  vaagnende  religiøse  Liv  gav  sig  tilkjende  i og  blev  igjen 
næret  ved  den  sted se  voxende  Iver  for  Guds  Ords  Forkyndelse  og 
Betragtning.  Foreninger  dannedes  paa  mange  Steder  for  den  ydre 
og  indre  Mission.  Den  indre  Mission,  der  har  sat  som  sin  Op- 
gave  at  modarbeide  Hedenskabet  inden  det  ydre  Kirkesamfund,  fik 
et  større  Omfang  og  en  nøiere  Sammenslutning  ved  Oprettelsen  af 
Lutherstiftelsen  1867.  Samtidig  hermed  holdtes  i disse  Aar  talrige 
Møder  af  kirkelig  Art  baade  af  Prester  og  Lægfolk.  De  Spørgsmaal, 
som  behandledes,  var  især  Tidens  religiøse  Bevægelser  og  Prestens 
Forhold  til  dem,  Lægmandsvirksomheden,  det  «almindelige  Preste- 
dømme»  og  den  Augsburgske  Konfessions  Art.  XIV,  Kirketugten, 
Skriftemaalet,  Forholdet  til  Sektererne  o.  s.  v.  Under  dette  hørtes 
jevnlig  Erkj endelsen  af  og  Klagerne  over  Brøst  og  Mangler  inden 
Statskirken.  Spørgsmaalet  om  Nødvendigheden  af  kirkelige  Reformer 
reistes,  deriblandt  ogsaa  Nødvendigheden  af  en  mere  selvstændig  Re- 
præsentation  for  Kirken.  Fra  flere  Møder  i Femtiaarene  indkom  og- 
saa Petitioner  og  Andragender  i den  Retning.  Sagen  blev  forhandlet 
paa  Storthinget  1851,  som  ogsaa  rettede  en  Anmodning  til  Regje- 
ringen om  at  tage  Kirkens  Stilling  og  Forfatning  under  Overveielse. 

Regjeringen  (Kirkestatsraad  var  dengang  H.  Riddervold)  fandt 
dog  endnu  for  megen  Uklarhed  under  den  almindelige  Gjæring  og 
henviste  de  kirkelige  Sagers  nærmere  Behandling  endnu  en  Tid  til 
de  frivillige  Kirkemøder.  1859  nedsattes  en  Kirkekommission, 
som  skulde  forberede  og  udarbeide  Forslag  om  de  paakrævede  Re- 
former. De  Sager,  som  navnlig  skulde  behandles,  var  Oprettelsen  af 
Menighedsraad,  den  gjældende  Konfirmationsordning,  Ægteskabslov- 
givningen  (Fraskiltes  Vielse),  Skriftemaal  og  Absolution,  Trosbekjen- 
delsens  Form  i Alterbog  og  Lærebøger,  Dissenterloven,  Presteeden, 
Presters  Afskedigelse  o.  s.  v.  Kirkekommissionen  udarbeidede  og 
fremlagde  efterhaanden  Forslag  til  Love  om  disse  Sager ; tillige  frem- 

l)  Chr.  Kygaard\  I Anledning  af  den  separatistiske  Bevægelse  i Egersund. 

a;  Luth.  Kirketidende  1873.  S.  81  ff. 

lagde  den  Udkast  til  en  Kirkeforfatningslov , ifølge  hvilken  Kirken 
skulde  faa  sin  særegne  Repræsentation  i et  Kirkemøde  paa  44 
Medlemmer,  22  Geistlige  og  22  Lægfolk.  Da  Kommissionen  i 18 68 
afsluttede  sin  Virksomhed,  udtalte  den  som  sin  Mening,  at  Udkastet 
til  Kirkeforfatningsloven  først  burde  tages  under  Behandling.  Kirke- 
styrelsen  gik  dog  ikke  ind  herpaa,  men  androg  1869  Storthinget  om 
en  Bevilgning  til  et  forberedende  Kirkemøde,  som  skulde  forhandle 
om  de  nu  bearbeidede  Spørgsmaal.  Dette  Kirkemøde  skulde  bestaa  af 
22  geistlige  Medlemmer  (de  6 Biskoper,  2 theol.  Professorer  og  14 
Prester,  valgte  af  Presterne)  og  22  læge  Medlemmer,  der  skulde  væl- 
ges  ved  indirekte  Valg.  Storthinget  afslog  Andragendet  om  Bevilg- 
ning til  et  saadant  foreløbigt  Møde,  og  man  søgte  nu  at  sætte  i 
Gang  frivillige  Kirkemøder.  Stiftsmøder  afholdtes  i 1869  og 
følgende  Aar  og  i 1873  det  store  Landsmøde  i Kristiania.  De 
vakte  Spørgsmaal  om  kirkelige  Reformer  blev  her  behandlede,  men 
har  endnu  ikke  ført  til  nogen  praktisk  Foranstaltning,  uden  forsaa- 
vidt  Grundlovens  § 92  (om  Embedsmænds  Trosbekjendelse)  er  ble- 
ven  forandret. 

Derimod  merker  vi  os,  at  den  stærke  religiøse  Bevægelse  for- 
drede  en  rigeligere  geistlig  Betjening.  Denne  Trang  imødekom 
Regjeringen  ved  Deling  og  Omregulering  af  de  største 
Prestekald  og  ved  Oprettelse  af  Stiftskapellanier  1857. 
Fremdeles  kan  merkes  den  nye  Form  for  Prest  e ed  en,  foreskrevet 
ved  kgl.  Res.  af  25de  Oktober  1870;  den  gamle  Presteed  blev  bety- 
delig forkortet  og  omskrevet  paa  Norsk.  Samtidig  hermed  gaves 
Bestemmelse  om  Trosbekjendelsens  Form  i Alterbog  og  Lære- 
bøger.  Spørgsmaalet  herom  fik  særegen  Betydning  ved  den  Vegtr 
enkelte  Prester  lagde  paa  Ordlyden  (Presten  Gunnerus’s  Sag  1866 — 70). 
Sagen  blev  afgjort  derhen,  at  Presten  kan  benytte,  hvilken  af  de 
omhandlede  Oversættelser  han  vil;  dog  skulde  han  være  forpligtet 
til  at-bruge  Alterbogens  Form,  hvor  det  forlangtes. 

Hvad  Salmebogssagen  angik,  forholdt  det  sig  inden  den 
norske  Kirke  som  inden  den  danske.  Kingos,  Guldbergs  og  den 
evangelisk-kristelige  Salmebog  benyttedes  ved  Siden  af  hverandre. 

I 1855  brugtes  Kingos  Salmebog  i 342  Sogne  (med  omkr.  427,000 
Mennesker),  Guldbergs  i 260  Sogne  (med  omkr.  492,000  Mennesker) 
og  den  evangelisk-kristelige  i 260  Sogne  (med  omkr.  470,000  Men- 
nesker).  Spørgsmaalet  om  at  faa  den  sidstnævnte  afskaffet  og  en  ny 
Salmebog  indført  reistes  nu.  Forhandlingeme  herom  begyndte  i 1840,  da 
Professor  Welhaven  udgav  t Antydninger  til  et  forbedret  Salmeverk 
for  den  norske  Kirke».  Dette  Arbeide  kritiseredes  skarpt  af  Wexels , 
og  heraf  udspandt  sig  da  en  Skriftvexel,  hvori  ogsaa  andre  deltog. 

Udkast  til  en  ny  Salmebog  fremkom  fra  flere;  navnlig  kan  merkes 
Wexels*  s:  « Kristelige  Salmer  . . . som  et  Bidrag  til  et  vordende 
Salmeverk  for  den  norske  Kirke»  (1840,  3die  Udgave  1859),  Arup , 
Prest  i Fredriksstad  (f  1853):  «Bidrag  til  et  nyt  Salmeverk  for  den 

norske  Kirke»  (1843),  Willgohs  m.  fl.  I 1849  udgav  Wexels  sin 
Salmebog,  som  ved  kgl.  Res.  1851  blev  tilladt  brugt  ved  Straffean- 
stalterne  i Kristiania.  I Mai  1852  blev  efter  Indbydelse  afholdt  et 
Menighedsmøde  i Kristiania  for  at  afhandle  om  Salmebogssagen. 
Mødet  androg  paa,  at  der  snarest  mulig  skulde  træffes  Foranstaltning 
til,  at  en  hensigtsmæssig  Kirkesalmebog  kunde  blive  forelagt  Menig- 
hedeme  til  Antagelse  istedenfor  den  evangelisk-kristelige.  Oprindelig 
havde  Tanken  været  at  faa  Wexels’s  Salmebog  autoriseret  til  Brug 
ved  Gudstjenesten  i Kristiania  eller  at  faa  udarbeidet  et  Tillæg  til 
den  evangelisk-kristelige  Salmebog.  Mødet  besluttede  derimod  ikke 
at  bede  om  Tilladelse  til  at  bruge  Wexels’s  Salmebog,  men  at  ind- 
byde  Menigheden  til  et  nyt  Møde  for  at  udnævne  tre  Mænd  til  at 
forfatte  et  Udvalg  af  Salmer  til  midlertidigt  Brug  ved  Gudstjenesten 
i Vor  Frelsers  Menighed  ved  Siden  af  den  evangelisk-kristelige  Sal- 
mebog. Saaledes  fremkom  «Tillægget»,  udarbeidet  af  Wexels t 
Grimelund  og  Jørgen  Moe.  Ved  kgl.  Res.  af  10de  Sept.  1853  blev 
dette  tilladt  brugt  i Kristiania;  senere  blev  Tilladelsen  udstrakt  til  at 
gjælde  alle  de  Menigheder,  som  maatte  ønske  det.  Imidlertid  havde 
Provst  M.  B.  Landstad  trukket  Opmerksomheden  paa  sig,  dels  som 
Digter,  ogsaa  Salmedigter,  dels  ved  sin  Afhandling  om  Salmesagen 
i Kristianiaposten  1852,  hvori  han  kritiserede  Wexels’s  Salmebog  og 
derved  vistnok  bidrog  til,  at  man  ikke  androg  om  dennes  Autori- 
sation,  dels  ogsaa  ved  sin  Deltagelse  i Menighedsmødet.  Ved  kgl. 
Res.  af  7de  Oktober  1852  blev  det  nu  overdraget  Landstad  at  udar- 
beide  Udkast  til  en  Kirkesalmebog.  Dette  udkom  1861.  En  Kom- 
mission  nedsattes  1865  til  at  gjennemgaa  hans  Udkast,  og  under 
16de  Oktober  1869  blev  Landstads  Salmebog  autoriseret  til  almin- 
deligt  Brug  ved  Gudstjenesteme,  hvor  det  ønskedes.  Under  dette 
havde  Provst  A . Hauge  paabegyndt  en  Samling  af  Salmer.  Hans 
Tanke  var  først  kun  at  revidere  Guldbergs  Salmebog,  men  efter- 
haanden  udvidedes  hans  Plan  til  at  give  en  almindelig  Salmebog  til 
Kirke-  og  Husbrug.  Hans  Udkast  udkom  1863,  og  i 1872  blev 
Hauges  Salmebog  autoriseret. 

Den  nye  Almueskolelov  af  16de  Mai  1860  griber  ogsaa 
ind  i det  kirkelige  Liv.  Til  denne  knyttede  sig  Udarbeidelsen  af  den 
nye  Læsebog  for  Folkeskolen  ved  Stiftsprovst  P.  A . Jensen;  denne 
Bog  stødte  paa  mange  Steder  paa  stærk  Modstand  paa  Grund  af 

dens  formentlig  altfor  verdslige  Indhold.  I 1869  udkom  Lov  om 
de  høiere  Skolers  Undervisning. 

Om  Hedningemissionen  skal  vi  tale  nærmere  under  den 
almindelige  Missionshistorie.  Her  skal  kun  omtales  Oprettelsen  af 
«Det  norske  Missionsselskab»  med  Hovedbestyrelse  i Stavanger 
1842,  hvorved  de  forskjellige  Missionsforeninger,  som  Tid  efter  anden 
havde  dannet  sig  omkring  i vort  Land,  fik  et  Samlingspunkt.  Om 
H.  P.  S . Schreuders  Liv  og  Virksomhed  henvises  til  H.  E.  Som - 
mer  f elt:  «Den  norske  Zulumission».  En  Missions  skole  sattes 
i Gang  1843,  men  maatte  allerede  nedlægges  1848.  Den  blev  atter 
oprettet  i 1859  ogi  har  siden  været  i uafbrudt  Virksomhed.  Den 
norske  Hedningemissions  Arbeidsmark  er  Zulu  og  Madagaskar.  Schreu ■ 
der  (f  1882),  som  i 1866  blev  indviet  i Bergens  Domkirke  til  Mis- 
sionsbiskop,  skilte  sig  i 1873  fra  Selskabet,  og  siden  den  Tid  harde 
to  Missioner  virket  jevnsides. 

Fremmede  Sekter  har  ogsaa  søgt  at  trænge  sig  ind  i Norge. 
Mormoneme  var  meget  virksomme  fra  Femtiaarene  af,  især  i Byeme, 
ligesaa  Baptisteme.  I endnu  stærkere  Grad  arbeidede  Methodisternc , 
først  i Smaalenene  (Sarpsborg,  Fredriksstad  og  Fredrikshald),  senere 
i Egnen  omkring  Skiensfjorden,  i Kristiania,  Arendal,  Hønefos  o.  fl. 
Steder,  hvor  ogsaa  Kirker  tildels  er  opførte.  Fra  ældre  Tid  Kvækere 
i Stavanger  og  Tromsø;  i Begyndelsen  af  Aarhundredet  kom  norske 
Matroser,  der  havde  været  i engelsk  Krigsfangenskab  og  derover  var 
bleven  vundne  for  Kvækerismen,  til  Stavangerkanten  og  dannede  et 
lidet  Samfund.  Endelig  merker  vi  os  den  romersk-katholske 
Kirkes  Optræden.  I 1842  kom  den  første  katholske  Prest  Montz  til 
Kristiania  i Anledning  af  den  franske  Generalkonsuls  Barns  Daab. 
Omtrent  60  Katholiker  indgav  nu  Andragende  om  at  maatte  faa  Til* 
ladelse  til  at  holde  Gudstjeneste  efter  sin  Ritus,  hvilket  midlertidig 
indvilgedes  ved  kgl.  Res.  af  6te  Marts  1843.  To  Aar  senere  blev 
Dissenterloven  vedtaget,  hvorved  der  aabnedes  dem  fuld  Religions- 
frihed.  I 1856  indviedes  St.  Olafs  Kirke  i Kristiania.  Samme  Aar 
satte  de  sig  fast  i Alten,  hvor  et  Kollegium  grundedes,  og  i Tromsø, 
hvor  en  Kirke  opførtes.  Ogsaa  i Bergen  blev  en  Kirke  bygget. 
Senere  udvidedes  deres  Virksomhed,  bl.  a.  ved  Oprettelse  af  en  Skole 
og  et  Hospital  i Kristiania,  der  ledes  af  «St.  Josefs-Søstreoe». 

Frikirkelige  Bevægelser  540,  562  ff. 
Frimodt,  Prest  529. 

Fritænkeri  451. 

Funch,  Kristian  390. 

Færøerne,  kristnes  33,  fast  Bispesæde  51. 

Reformationen  ind føres  223. 

Førd,  Klaus  292. 

Qaas,  Hans  312,  315. 

Gabler,  Matthias  180. 

Gad,  Hemming  136. 

Galle,  Peder  233,  236,  238. 

Gam  borg,  Andr.  461. 

Gangdage  144,  485. 

Gautbert  10,  12. 

Geisle  (Straalen)  57,  164. 

Geistlige  Domstole  se  Jurisdiktion. 
Geistlige  Embeders  Besættelse  127  ff., 
129  ff..  206,  295  ff.,  300,  362  ff., 

364-  373.  3*5  «f-,  553  ff- 
Geistlighedens  Dannelse  157  ff.,  182  ff., 
209,  298  ff.,  31 1,  331. 
Generalkirkeinspektionskollegiet  413  ff., 
427  ff. 

Gerbrand  21. 

Gerhard,  pavelig  Legat  80. 

Geraer,  Henrik  41.9,  428. 

Gezelius,  Johan  375,  440. 

Gilder  48,  157. 

Gisle  Jonssøn  227  ff. 

Gissur  Einarssøn  224  ff. 

Gissnr  Hvite  31,  51. 

Gissur  Isleifssøn  51. 

Gissur  Thorvaldssen  110. 

Gjendøbere  232  ff.,  283,  421,  426, 

563. 

Gjøe,  Birgitte  310. 

Glttsing,  Johan  Otto  389  ff. 

Godfrid  (Gudrød)  5. 

Graabrødre  se  Minoriter. 

Gradual,  Nils  Jespersens  289  ff. 

Gram>  Hans  4x7. 

Grand,  Jens  81  ff. 

Green,  Johannes  420  ff. 

Gregor  VII  47. 

Gregor  de  Crescendo  71. 

Griffenfeldt  385  ff. 

Grimkell  27. 

G rubbe,  Provst  441. 

G rubbe,  Joachim  13 1. 


I Gnmdtvig,  N.  F.  S.  482,  506  ff.,  515  ff.. 
535»  539- 

Grønbech,  Isak  315. 

Grønland,  kristnes  34,  fast  Bispessede  51. 

Egedes  Mission  401  ff. 

Gudstjeneste  69,  144. 

Guido,  pavelig  Legat  80. 

Guldberg,  Ove  451,  453  ff,  458  ff.  464  ff 
Guldfjederen  90,  X02. 

Gullænder,  Søren  334,  3 66. 

Gunner,  Biskop  i Viborg  160. 

Gustav  Vasa  231  ff. 

Gustav  Adolf  351  ff. 

Gustav  III  483  ff. 

Guttormssøn,  Jon  312. 

Gyldenstjerne,  Knud  200,  204. 

Gymnasier  333,  363. 

Haakon  den  gode  22. 

| Haakon  Haakonssøn  97  ff.,  xio. 

| Haakon  Magnussøn  113  ff. 

1 Haandbog  se  Kirkehaandbog. 

Haandfæstninger  132,  134,  175,  185  ff., 
203. 

Haarek  af  Thjotta  26. 

Hagerup,  Eiler  391  ff.,  408  ff. 

| Hagæus  278  ff. 

| Halvard  St.  50. 

; Hamar,  Bispesæde  57. 

| Hammar,  Prest  542. 

I Hammer,  Jørgen  390. 

• Hans,  Konge  135. 

Hans  Laxmand  136. 

Hans  Reff  218,  221,  222. 

Hans  Spandemager  se  Spandemager. 
Hansen,  Gert  420. 

Hanssøn,  Hermand  316. 

Harald  Blaatand  19. 

Harald  Haardraade  46. 

Hauge,  A.  569. 

Hauge,  H.  N.  419,  420,  422,  489  ff, 

496, 557  «• 

Hedberg,  Prest  541. 

Hedin  fra  Eyjafjord  30. 

Hedningemission  se  Mission. 

Heidaby  9. 

Helgensagær  163. 

Helligaandshuse  148,  193. 
Helligdagsanordning  410,  452,  485. 
Hemmingsen,  Nils  263  ff.,  284  ff,  292, 
302,  306,  308. 

Henrik,  Biskop  i Upsala  61. 

Henrik  Kalteisen,  Erkebiskop  131. 
Herigeir  10. 

Herredag,  i Nyborg  83,  i Odense  189  ff., 
i Kjøbenhavn  196  ff.,  i Odense  205  ff., 
208  ff.,  i Throndhjem  2 1 6 ff , i Skien3 16. 
Herrnhutisme  420  ff.,  444,  452  ff.,  490: 
Hersleb,  Ole  407  ff. 

Hersleb,  Peder  390.  397,  408  ff.,  412, 

414, 417, 427  ff. 

Hersleb,  S.  B.  558  ff. 

Hexacmeron  159  ff. 

Hexeri  og  Trolddom  305  ff. 

Hjalte  Skjeggesøn  31. 

Hjort,  Evert  316. 

Hjort,  Kristoffer  279  ff.,  316. 

Hjort,  Jakob  316. 

Hof,  Anders  420. 

Hoger  18. 

Hoie  51. 

Holm,  Peder  417,  423  ff.,  450,  456. 
Holst,  Peder  407  ff. 

Homilier  161. 

Hoof,  Prest  541. 

Hornemann,  C.  F.,  458,  460,  469. 
Horrebow,  Otto  462. 

Hosius  249  ff.,  254. 

Hospitaler  148,  157. 

Hove  13. 

Husforhør  eller  Husoverhøringer  441,  446. 
Hvitfeld,  Kristoffer  218,  226. 

Hvoslef,  F.  W.  565  ff. 

Hygom,  Peder  428  ff.,  439. 

Hygom,  Thomas  292. 

Høgstrøm,  Per  446. 

Høskuld  Høskaldssøn  218. 
lndigenatsret  552,  554. 

Indremission  529,  543,  567. 

Inge  den  ældre  37. 

Inge  Krogryg  57,  86. 

Ingemann,  B.  S.  539. 

Ingerd,  Frue  til  Østeraat  212,  235. 
Interdikt  94. 

Irvingianere  539. 

Isamus  83. 

Island,  kristnes  29  ff.,  fast  Bispesæde  51. 
Kamp  110  ff.,  Reformationen  ind føres 
223  ff.,  Bibeloversættelser  m.  m.  229 
Isleif  Gissurssøn  51. 

Jakob  Erlandssøn  76  ff. 


Jakob  Ulfsson  145,  169  ff. 

Jansen,  Nikolaus  280,  327. 

Janson,  H F.,  Professor  458. 

Jersin,  Jens  337  ff. 

Jertegnspostil  167. 

Jespersen,  Nils  289  ff.,  309. 

Jesuiter  254  ff.,  277  ff.,  315  ff.,  378. 
Johan  III  247  ff. 

Johan  den  fromme  117,  119. 

Johannes  Magni  233  ff.,  241. 

Johanniter  (Hospitalsbrødre)  148  ff. 
Johnson,  Gisle  563. 

Jon  Aressøn  223  ff. 

Jon  Birgerssøn  57. 

Jon  Gerikssøn  128. 

Jon  Guttormssøn  221,  222. 

Jon  Rande,  Erkebiskop  103  ff.,  108,  115. 
Jordpaakastelse  365. 

Judaistiske  Vildfarelser  141  ff.,  321  ff. 
Jnel,  Esger,  Erkebiskop  83  ff. 

Juel,  Kristense  343. 

Juel,  Biskop  565  ff. 

Jurisdiktion,  geistlig  44,  53,  83,  85,  91, 
92,  105, 1 17, 120, 183, 204,  238,  243  ff. 
Jyder,  stærke  496  ff. 

Jøderne  488,  559. 

Jørund,  Erkebiskop  108  ff.,  m,  112. 
Kaas,  Birgitte  439. 

Kaasbøl,  Prest  409. 

Kaldsret  (slgn.  Bispevalg)  10$,  120,  206, 
296  ff.,  362  ff.,  373,  385  ff. 
Kalteisen,  Henrik  13 1. 

Kalvinister  246  ff.,  355  ff.,  377  ff.,  447. 
| Kanniker  147. 

Kanonisk  Ret  75,  160  ff. 

Kanslerembedet  114. 

Kapelgeistlighed  1 13  ff. 

Kapellaner  298. 

Kapitelretter  308. 

Karl,  Biskop  i Linkjøping  119. 

Karl  den  store  4 ff. 

Karl  IX  316  ff. 

Karlstadt,  Andr.  18 1. 

Karmeliter  155,  179,  192  ff. 

Karteuser  154  ff. 

Katekese  se  Katekismusforklaring. 
Kateketer  415. 

Katekisation  333,  395,  397,  415. 
Katekismus,  Nikolaus  Brekespeares  58  ff., 
Luthers  200,  210,  241,  302  ff.,  397. 

Katekismusforklaring  188,  319,  340,  357, 
370, 374  ff.,  397, 414  ff.,  475  «■-. 

486,  538,  556,  559  ff- 

Katholiker  378,  539,  554  ff.,  570. 
Katholm  292. 

Kautokeino  564  ff. 

Kempe,  Anders  350. 

Kierkegaard,  P.  Chr.  532,  534,  537  ff. 
Kierkegaard,  Søren  529  ff.,  563. 

Kildahl,  Simon  401. 

Kingo,  Thomas  365,  366  ff. 

Kirker,  bygges  i Danmark  12,  13,  19,  20. 

42;  i Norge  24,  49,  sælges  398. 
Kirkehaandbog,  Peder  Plades  210,  289, 
Frants  Vormordsens  210,  289,  Olaus 
Petris  241,  245,  Karl  IX's  351,  Karl 

XI’s  373,  485  ff.  555  «■ 

Kirkekamp  i Danmark  508  ff. 
Kirkekollegiet  413  ff.,  427  ff. 

Kirkelove  75,  i Danmark  69,  203  ff,  328 
ff.,  362  ff.,  i Norge  27,  103,  279,  i 
Sverige  1 17,  122,  246,  247  ff.,  37 1 
ff.,  546  ff,  554  ff 
Kirkemøder  549  ff,  568. 

Kirkemøde,  i Linkjøping  60,  i Bergen  m, 
i Skeninge  1x8,  i Ørebro  240  ff.,  i 
Upsala  247  ff,  259  ff,  i Skien  279 
ff,  316. 

Kirkeordinans,  se  Ordinans. 

Kirkeraad  373,  548  ff. 

Kirkeritual,  se  Ritual. 

. Kirketugt  329  ff,  395,  41 1,  562. 

Klaus  Mortensen  Tøndebinder  192  ff,  196, 
292. 

Klosterlasse  253  ff.,  279  ff. 

Klostre,  i Norge  52,  146  ff,  152,  2x9,  i 
Danmark  70,  148  ff.,  152,  i Sverige 
60,  148  ff.,  151  ff,  234. 

Klostrene,  Tilsyn  med  143  ff. 

Klostertugt  155  ff 
Klostervæsenet  145  ff,  204. 

Klotz,  Stefan  342. 

Knipperdolling,  Bernh.  232. 

Knudsen,  Hans  525. 

Knut  den  hellige  41,  43  ff. 

Knut  den  mægtige  21,  41. 

Kock,  Ole  274  ff. 

Kok,  Jørgen  192,  202. 

Kollegiatskirker  1 14. 

Kommunitet  300. 


Konciler,  reformatoriske  124,  130  ff.,  133, 

141. 

Konfirmation  41 1 ff.,  486. 

Konkordater  124,  130  ff. 
Konkordieformelen  268  ff,  270  ff,  274, 
288,  357,  364. 

Konsistorielle  Kald  373,  553  ff. 
Konsistorier  se  Domkapitler. 

Konventikler  se  Forsamlinger. 
Konventikelplakat424ff,44X  ,446, 547,559. 
Korsang  334. 

Korstog,  Sigurd  Jorsalafarets  38,  50  ff, 
til  Finland  61,  119  ff.,  mod  Venderne 
72  ff,  74,  ii 9,  til  det  hellige  Land 
(fra  Danmark)  73  ff.,  Haakon  Haa- 
konssøn  xoi. 

Krabbe,  Elsabe  292. 

Krabbe,  Erik  292. 

Kragballe  525  ff. 

Kristenret,  Olaf  den  helliges  27,  Haakon 
den  gamles  102,  115,  Jon  Raudes 
xo6,  108,  Islandsk  ixx. 

Kristiem  I 13 1,  156,  169. 

Kristiem  II  136,  175  ff 
Kristian  IH  202  ff. 

Kristian  IV*s  norske  Lov  3x5,  hans  kirke- 
lige Forordninger  328  ff. 

Kristian  V’s  danske  og  norske  Lov  363  ff. 
Kristian  VI  406  ff. 

Kristian  VII  451  ff. 

Kristina,  Dronuing  357  ff 
Kristoffer  I 76  ff 
Kristoffer  II  85,  143. 

Kristoffer  af  Bayern  134,  136. 

Krog,  Peder  393,  400. 

Krogh,  Matthias  Bonsak  494 
Kryptokalvinisme  262  ff.,  272  ff,  283  ff., 
317  £ 

Krønike,  Nils  Svendsen  348,  389. 
Kvækere  570. 

Kuhn,  Valentin  340. 

Kyrkomøter  549  ff. 

Kyrkoplikt  550. 

Kyrkostamma  548. 

Lammers,  G.  A.  561  ff. 

Landemoder  536. 

Landstad,  M.  B.  569. 

Lange,  Mads  207. 

Langerben,  Mikael  232. 

Lappeme  se  Finnerne. 

Lars  Nilssøn  (Klosterlasse)  253  ff.,  279  ff. 
Lasco,  Johannes  282  ff. 

Latinskoler  se  Skoler. 

Laurbeck  440. 

Laurelius,  Olof  371,  374. 

Laurent,  Prest  524. 

Laurentius  Andreæ  231  ff.,  241,  242  ff. 
Laurentius  Petri  231  ff,  241,  247. 
Laurentius  Petri  d.  yngre  250. 

Laurentsen,  Peder  179,  193,  196. 

Laursen,  Peder  496  ff. 

Iæem,  Knud  401. 

Legater  (pavelige)  61. 

Legender  163. 

Lehnberg,  Magnus  484. 

Leif  Erikssøn  34. 

Lenæus,  Johannes  355. 

Leth,  Hans  364  ff. 

Leth,  Sogneprest  417,  419,  423  ff. 
Liafdag  24,  34. 

Libentius  21. 

Libentius  II  21. 

Liemar  47. 

Lilja  164. 

Lindberg,  J.  Kr.,  508  ff,  513  ff  536. 
Lindblom  375,  486  ff 
Linderoth,  Lars  484. 

Liqvoristisk  Strid  247. 

Literatur,  kirkelig  159  ff,  340,  436  ff, 
444  ff. 

Liturgisk  Feide  250  ff,  480  ff. 

Liturgiske  Forslag,  Johan  III 's  røde  Bog 
252  ff,  257  ff.  Bastholms  479  ff 
Boisens  482. 

Lodberg,  Jakob  390  ff,  394,  398. 
Lohmann,  Hartvig  346  ff. 

Lund,  Jakob  Johan  459. 

Lund  45,  48,  52  ff,  64,  545  ff. 

Lunge,  Vincents  170,  213  ff 
Lydbiskop  49. 

Lyk  Peder,  Erkeb.  133,  143. 

Lutken,  Fredr.  451. 

Ltltkens,  Frants  Julius  388  ff,  397,  398. 
Lærde  Skoler  se  Skoler. 

Lærebog  se  Katekismusforklaring. 
Lærefrihed  190,  515  ff. 

1 .æserne  485,  498  ff,  540  ff,  543  ff. 
l^estadius,  Prest  564. 

I^øbedegne  304. 

Lørdagshclg  141  ff,  321  ff. 


1 Madsen,  Kristen  497. 

| Madsen,  Mogens  300,  301. 

1 Madsen,  Poul  268,  297. 

Madssøn,  Anders  312. 

Magne  55  ff. 

Magnus  Erikssøn  115,  122. 

Magnus  Erlingssøn  86  ff,  104. 

Magnus  I^delaas  120. 

| Magnus  Lagabøter  102  ff,  110. 

| Magnus,  Biskop  i Hamar  2x8. 

Makalpin  282  ff.,  285. 

Malmøbogen  194. 

Marcellus,  præsenteret  til  Erkeb.  13 1.  . 
Margrete,  Dronning  128,  137. 

Martensen,  H.  L.  524,  526  ff,  532. 
Martin  Einarssøn  227  ff. 

Martinus  de  Dacia  82,  160. 

Martinus  Olai  250,  253. 

. Masius,  Hektor  377  ff. 

Matthias  af  Linkjøping  166. 

Matthiæ,  Johannes  355  ff. 

Mayer,  J.  F.  440  ff. 

Medhjælpere  329  ff 
Medel  by,  Poul  340. 

Menighedsraad  534,  536. 

Messebøger  167,  168,  193,  241,  245. 
Me$senius,  Johannes  353. 

Methodister  539,  557,  570. 

Michaelis  449  ff,  455,  484. 

Micronius  318  ff. 

Mikael,  Sognepr.  i Odense  167  ff.,  292. 
Mikael  St.  54. 

Mikkelsen,  Hans  186. 

Minoriter  112  ff,  144,  147  ff,  155  ff.,  193. 
Mission  blandt  Hedninger,  Finland  61, 
1 19  ff  Vendland  72  ff,  74.  Indi- 
anerne 359  ff.,  484.  Ostindien  398  ff. 
! Finmarken  321,  340,  399  ff.  Grøn- 

land 401  ff. 

Missionskollegiet  388  ff,  399. 
Missionsselskab  484,  539,  556,  559,  570. 
Mogenssøn,  Hans  314. 

Moldenhawer,  Prof.  458,  469. 

Moralske  Prædikener  473  ff. 

Mormoner  539,  557,  570. 

Mortensen,  Klaus  se  Klaus  Mortensen. 
Moster  24. 

Malier,  P.  E.  469,  507,  515,  517. 

1 Mummeus  397. 
j Munch,  Hans  390. 

Munkevæsenet  52,  70,  145  ff. 

Munkenes  Betleri  14 1 ff. 

Mttnter,  Fredr.  458,  469. 

Munthe,  Ludvig  340. 

Murbeck,  Peter  443. 

Mynster,  J.  P.  482,  505  ff.,  534. 

Mystisk  Retning  blandt  Birgittinerne  165  ff. 
Mystiske  Sværmere  343  fF. 

Møller,  Jens  513. 

Møller,  Johan,  Biskop  484. 

Møller,  Malthe  462,  471. 

Naadevalget  320  ff. 

Nadveren  263,  265  ff.,  275,  284  ff.,  319 

ff-,  330  ff-.  333.  365,  5*>,  546. 
Nannestad,  Frederik  415,  450. 

Narve,  Biskop  i Bergen  112. 
Naturvidenskabeligt  Studium  437, 449, 471. 
Neologi  455. 

Nidaros,  Bispesæde  49,  Erkestol  56  ff. 
Niebuhr,  Carsten  449  ff. 

Nikolaus  Arnessøn  92  ff. 

Nilsen,  Villads  340. 

Nils  Ragwaldsson  133,  144. 

Nils  Stigssøn,  Biskop  76  ff. 

Nilssøn,  Jens  312. 

Nohrborg,  Andreas  444  ff. 

Nold,  Kristian  364. 

Nordlandske  Kirke-  og  Skolefond  401. 
Norman,  Georg  242  ff. 

«Nybøgeme»  499  ff.,  540  ff. 
Nyevangelisk  Retning  542. 

Nyerup,  Rasmus  462. 

Nyrationalisme  540,  546. 

Observanter  156. 

Occo,  Biskop  i Slesvig  65. 

Odense,  Bispedømme  20. 

Odinkar  Hvide  den  ældre  20,  34. 
Odinkar  Hvide  den  yngre  21. 

Ofoten,  Kirke  101. 

Olaf,  Konge  i Birk  13. 

Olaf,  Erkeb.  i Nidaros  139. 

Olaf  Engelbrektssøn  214  ff. 

Olaf  Haraldssøn  den  hellige  26,  33,  54. 
Olaf  Kyrre  47,  48  ff.,  53,  54. 

Olaf  Thorkelssøn  2ti  ff. 

Olaf  Throndssøn,  foreslaaet  til  Erkeb.  13 1. 
Olaf  Tryggvessøn  24,  29  ff.,  33. 

Olaus  Martini  317,  319,  321. 

Olaus  Petri  230  ff.,  241,  242  ff. 
Oldeland,  Anne  309  ff. 


Olof  Larsson,  Erkebiskop  129. 

Olsen,  Isak  400. 

«Oplysningens»  Tid  448  ff. 

Ordinans,  Kristian  III’s  205  ff.,  219, 288  ff., 
3°3>  331-  Gustav  Vasas  238,  245.  Jo- 
han nPs  251.  Kristian  IV*s  norske  O. 
297  ff.»  31 5.  Frederik  II’s  O.  308. 
Ordination  365. 

Orknøerne,  kristnes  34,  fast  Bispesæde  51. 
Orthodoxiens  Tid  323  ff. 

Oslo  50. 

Osmund  37,  46. 

Overtro  209  ff.,  305  ff. 

Oxenstjerna,  Jøns  137. 

Pallium  48. 

Papistiske  Missionsforsøg  277  ff.,  315  ff., 327. 
Patronatskald  373,  553. 

Patronatsret  110,  132,  203,  361. 

Paul  de  Cesis  178. 

Paulus  Eliæ  (Poul  Helgesen)  170,  179, 
187  ff.,  196,  198,  200,  201,  204. 
Paulus  Justiniani  131. 

Paus,  Joh.  399  ff. 

Paveligt  Schisma  124. 

Pavels,  Klaus  472,  494. 

Pedersen,  Arvid  292. 

Pedersen,  Kristiern  167,  170,  194,  211. 
Pederssøn,  Geble  220  ff.,  312. 

Pehrson,  Olof  og  Lars  230  ff.,  241. 
Peterspengen  58,  60. 

Petrus  Parvus  170,  180,  210. 

Peutinger,  Konrad  242  ff. 

Pietismens  Tid  379  ff. 

Plade,  Peder,  (Palladius)  207,  210  ff.. 

282  ff.,  285,  292,  299,  303. 
Pontoppidan,  Erik  d.  ældre  340,  350. 
Pontoppidan,  Erik  Ludvigsen  406  ff.,  410, 
414,  423,  430  ff.,  450,  451. 

Poppo  20. 

Possevin  255. 

Postiller,  Jertegnspostil  167.  TausensHusp. 
210,  299.  Corvins  210.*  Olaus  Petris 
241.  Hemmingsens  299.  Luthers 

299.  Brochmands  336.  Medel  bys  340. 
Prestefrihed  517  ff. 

Prestemøde  550  ff. 

Prestevalg  se  Geistlige  Embeders  Be- 

sættelse. 

Provinsialkoncil  45,  71,  75,  77,  106,  107, 
109  ff.,  1 1 5,  121,  132  ff.,  139  ff.,  143  ^ 

Provisionsret  127  ff. 

Provst  (for  kgl.  Kapeller)  114. 
Provstevalg  206,  296,  364. 

Prædikebrødre  112,  147  ff. 

Prædikemaade  i Rationalismens  Tid  472  ff. 
Prædiken  166,  331,  332,  333,  348,  472  ff. 
«Prædikesygen*  541  ff. 

Prædiketexter  550. 

Præmonstratenscre  147,  148. 
Qvatemberdage  303,  329. 

«Raabende  Røster»  541  ff. 

Rafn  Oddssøn  110. 

Randulf,  Nils  340. 

Rationalisme  461  ff. 

Reces,  Kristian  lIPs  203  ff.  VesteraasR. 

238.  Kristian  IV's  334. 
Refonnatoriske  Konciler  124,  130  ff.,  133, 

141. 

Reformerte  se  Kalvinister. 

Regale  Kald  373,  553  ff. 

Reginvard  18. 

Reidar,  Biskop  i Nidaros  56. 

Reinar  21. 

Reinhardt,  Martin  180  ff. 

Religionstrihed  se  Fremmede  Konfessioner. 
Rerav  292. 

Resen,  Hans  Poulsen  272  ff.,  283,  334  ff. 
Retzius,  L.  A.  484. 

Reuss,  Hofprest  407  ff.,  417,  423  ff. 
Ribe,  den  anden  danske  Kirke  13.  Bispc- 
saede  19.  Riberartikler  205  ff.,  296. 
Riber,  Nils  312  ff. 

Rigsdag,  til  Kjøbenhavn  1536  202  ff., 
217,  i Strengnæs  230  ff.,  Vesteraas 
236  ff.,  245,  Stockholm  317,  Norr- 
kjøping  318. 

Rigsraad  85,  112,  132,  134,  204. 
Rimbert,  Prest  i Ribe  13,  Erkebiskop  18, 34. 
Rimdigtning  16$. 

Rink,  Melkior  232. 

Ritual  (slgn.  Kirkehaandbog)  Malmø  193. 
Johan  IIPs  252  ff.  Kristian  V’s  365. 
Bastholms  Forslag  479  ff.  Adlerske 
481.  Boisens  Forslag  482.  Revi- 
sionsforslag  533  ff. 

Rodulf  27. 

Rosenkrands,  Holger  341  ff. 

Rosenkrands,  Ivar  417. 
Rosenstand-Goiske,  Peder  450  ff. 

Rosing,  Hans  377. 


Rostgaard,  Fr.  439. 

Rostock,  Mads  397. 

Rudbeck,  Johannes  351  ff. 

Rudbeck,  Olof  354. 

Rudelbach,  A.  G.  508  ff.,  512  ff.,  519, 
525.  529. 

Rutstrøm,  Anders  444. 

Rydelius,  Andreas  442,  445. 

Røgnvald  Ulfssøn  35. 

Rønne,  Prest  529. 

Rønnov,  Joachim  194,  201,  204. 

Rønnov,  Karl  168. 

Sabbatsanordning  410. 

Sadolin,  Jørgen  19 1,  196,  200,  207,  292, 
303. 

Sakramenierere  283. 

Salmeboger,  Klaus  Mortensens  193,  210 
ff.,  290.  Hans  Tausens  21 1,  290. 
Hans  Thomissøns  2 1 1 , 289  ff.  Olaus 
Petris  241.  Kingos  366  ff.,  568. 
Swedbergs  374,  487.  Pontoppidans 
414,  439.  Guldbergs  459,  568.  Evan- 
gelisk-kristelige  476  ff.,  568.  Celsiske 
487.  Upsala  Profpsalmbok  487.  Wal- 
lins  487.  Roskilde  Konvents  539. 
Wexels’s  568  ff.  «Tillægget»  569. 
Landstads  569.  Hauges  569. 
Salmedigtning  339,  367  ff.,  438  ff.,  487, 

539- 

Saxtorph,  Peder  415,  474  ff. 

Schartau,  Henrik  488  ff. 

Schåfer  440. 

Schelderup,  Jens  312. 

Schreuder,  H.  P.  S.  570. 

Schroder,  Joh.  Wilh.  406  ff,  412  ff. 
Schroderheim  484. 

Selja  (Selø)  49. 

Seminarier  se  Skoler. 

Seminarium  Lapponicum  400  ff. 
Seminarium  for  grønlandsk  Mission  405. 
Separatister  417  ff.,  422  ff.,  444,  546,  567. 
Serenius,  Jakob  486. 

Seydlitz  417,  423  ff. 

Sidu-Hall  31. 

Sigfrid  25,  35. 

Sigmund  Bresterssøn  33. 

Sigurd,  Biskop  hos  Olaf  Tryggvessøn  25. 
Sigurd,  Biskop  hos  Olaf  den  hellige  27. 
Sigurd  Jonalafarer  38,  50  ff.,  52,  55  ff. 
Sigurd  Lødverssøn  34. 

Simonied  386. 

Sinning,  Nils  K.  279,  315  ff. 

Skaalholt  51,  110,  129. 

Skeninge,  Møde  i 1 1 8 ff. , 120. 
Skevikerne  444,  557. 

Skjøning,  Jakob  19 1,  196,  207. 

Skoler,  lærde  158,  183  ff.,  204,  208,  298 
ff.,  31 1,  332  ff.,  416, 454,  570.  Almue- 
skoler  303  ff.,  333,  370  ff.,  397,  415 
*ff.,  569  ff,  Seminarier  474. 

Skolelov  183  ff,  303  ff,  332  ff.,  415  ff. 
Skotborg,  Jørgen  178. 

Skriftemaal  330  ff,  407  ff.,  550,  556,  562. 
Skriftemaalsbøger  167. 

Skriver,  Søren  292. 

Skytte,  Henning  359. 

Slesvig,  første  Kirke  12,  Bispesæde  19. 
Smith,  Henrik  170,  180. 

Smith,  Laur.  457. 

Sockenståmma  372  ff.,  548. 
Sognebaandets  Løsning  517  ff,  536  ff, 
547. 

Sognedeling  415,  568. 

Sognekald  gaar  i Arv  297  ff.,  386. 
Sognepresters  Valg  296. 

Sortedøden  125  ff. 

Sorø  280. 

Spandemager,  Hans  192,  196,  292. 
Sparre,  Aage  178,  200. 

Spegel,  H.  374,  441. 

Spener,  F.  J.  379  ff. 

Sporon  459. 

Stagefyhr,  Dr.  195,  196. 

Statuter,  Provinsialkoncilemes  139  ff., 
143  ff. 

Stavanger  51. 

Stefanus,  pavelig  Legat  87. 

Stefan,  «Norrlands  Apostel»  38. 

Stefan,  Erkebiskop  62,  66. 

Stefner  Thorgilssøn  30. 

Stein,  Abbed  155. 

Sten  Sture  d.  æ.  136  ff. 

Sten  Sture  d.  y.  230. 

Stenbuch,  Hans  417,  423  ff. 

Stenersen,  S.  J.  558  ff. 

Stenkil  37. 

Stensen,  Nils  378. 

Sthen,  Hans  Kristensen  293. 

Stiftssynoder  (Prestemøder)  118, 

Stj6rn  161  ff. 


Stockfleth,  Biskop  349. 

, Stockfleth,  N.  V.  559,  565  ff. 

, Struensee  451  ff. 

Stub,  Iver  273  ff. 

Studier  142,  145,  158  ff.,  170. 

’ Stærkttroende  566  ff. 

I Støttrupeme  418. 

I Sundberg,  Erkebiskop  545,  555. 

; Sunniva  St.  49  ff. 

I Superintendenter  203  ff,  206  ff.,  222  ff., 
295  ff-,  359- 

i Supranaturalisme  455. 

I Svane,  Hans  360  ff.,  364. 

Swebilius  375. 

Svedenborg,  Emanuel  500  ff.,  557. 
Swedberg,  Jesper  374. 

Sven  Estridssøn  41  ff,  47. 

Sven  Nordbagge  42. 

Sverker  39,  60. 

Sverker  d.  yngre  116  ff. 

Sverre  Sigurdssøn  89  ff. 

' Swithun  St.  51. 

I 

1 Sværdridderne  73,  119. 

Sværmere  383  ff.,  418  ff. 

Symbolske  Bøger  se  Augsburgske  Kon- 
fession  og  Konkordieformelen. 
Synkretisme  354  ff. 

Syvstjemen  391  ff. 

Sødertelge,  Provinsialsynode  121. 
Tamperdage  303,  329. 

Tamperretter  308. 

Tast,  Herman  186. 

Tavle  om  Herrens  Nadvere  284  ff. 
Tausen,  Hans  190  ff.,  196,  201,  207,  292. 
Tautra,  Forlig  til  112. 

Tegnér,  Esajas  488. 

Terserus,  Johan  355  ff. 

Tertiariere  147  ff. 

Tetting,  Nikolaus  346  ff. 

Thangbrand  25,  31. 

Theodorik  af  Niem  137  ff. 

Theologisk  Examen  300  ff  , 332,  386  ff., 
454,  552  ^ 

Theologiske  Studier  142,  145,  158  ff., 
454- 

Theosofi  345  ff. 

Thomander,  Biskop  549,  555. 

Thomesen,  Peder  196,  207. 

Thomissøn,  Hans  168,  290  ff.,  305  ff. 
Thorfmn,  Biskop  i Hamar  108. 

Thorgeir,  Gode  32. 

Thorgils  Knutsson  119,  121. 

Thrond  i Gata  33. 

Throndhjemske  Reformats  313  ff. 

Thøger  i Vestenrig  22. 

Tidebøger  167. 

Tidemand,  Ole  419,  428. 

Tiende,  forsøges  indført  i Danmark  44, 
46,  ind  føres  i Norge  52,  i Danmark 
72,  i Sverige  117.  Videre  Bestem- 
melser 106,  109,  120,  136,  14 1 , 204. 
Tiggermunke  111  ff.,  144,  147  ff.,  189, 
199. 

Tollesson,  Per  484. 

Tollstadius,  Erik  443. 

Trediveaarskrigens  Følger  327  ff. 
Trellund,  Hans  391,  394. 

Treschow,  Nils  558. 

Trolddom  305  ff. 

Trolle,  Gustav  137,  230. 

Trolle,  Herluf  292,  310. 

Tromsøen,  første  Kirke  101. 
Trosbekjendelsen  520  ff.,  568. 
Trykkefrihed  453,  469. 

Trællevæsenet  48. 

Tunsbergerforliget  105,  113,  134,  140. 
Tvangsdaab  422  ff.,  534. 

Tyge,  Biskop  i Aarhus  80. 

Tøndeb inder,  Klaus  192  ff.,  196. 

Tøxen,  Nils  414. 

Ubikvitetslæren  263,  265  ff.,  275,  319. 
Uffo,  Erkebiskop  75. 

Uhlegius  440. 

Ulriksen,  Oluf  193. 

Ulstadius  440. 

Unguendus  4. 

Universiteter  145,  159,  168  ff.,  204,  208, 
254,  300  ff.,  332  ff.,  416  ff. 

Unne  18,  34. 

Unvan  21. 

Up  sala  62,  1 1 5 ff.,  120,  545  ff. 

Ussing,  Henrik  481  ff. 

Vadstena  151  ff.,  165  ff. 

Vaisenhuset  i Kjøbenhavn  397  ff. 

Vale  5. 

Valgmenighed  536  ff. 


I Valkendorf,  Erik,  Erkeb.  16S. 

Vandal,  Johan  207. 

Vandal,  Hans  364. 

I Veile,  Hans  277. 

| Veilekonstitution  77. 

Vendsyssel,-  Opstand  i 135  ff. 

Veze,  Johan  178. 

1 Vikingetogene  3 ff.,  ophører  48. 

Vilhelm,  Biskop  i Roskilde  42  ff. 
Vilhelm,  Abbed  71,  92,  93. 

Vilhelm  af  Sabina  99  ff.,  117  ff. 

| Villiam,  Biskop  paa  Ørknøerne  34. 
Vingaard,  Hans  290. 

Vinter,  Laurits  31 1. 

Visby,  Prest  514. 

Visitatsbog,  Peder  Plades  210.  (Se  Ret- 
telser). 

Volqvarts,  Markus  369. 

Vormordsen,  Frants  179,  192  ff.,  196, 
207. 

Wadskjær  414,  439. 

Wallin,  J.  O.  487  ff. 

I Wallqvist  484. 
j Warsewitz  253. 

Wedel,  Herman  494. 

Wegener,  Thomas  340. 

Weigelianisme  346  ff. 

Welhaven,  J.  S.  568. 

! Westen  v.,  Thomas  391  ff. 

Wexels,  W.  A.  558  ff.,  560,  568  ff. 
Widmar  9. 

Willibrord  4. 

Winstrup  273  fT.,  278,  342. 

Wolf,  Chr.  450  ff. 

Worm,  Biskop  407  ff. 

Woldiche,  Markus  417,  423  ff. 
Ziegenbalg,  B^rtholomæus  398  ff. 
Zinzendorf  404,  407,  420,  444. 

Zioniter  421  ff. 

Ægidius  (Gjødesen)  439. 

Ægteskab  105,  138  ff.,  204,  307  ff.,  452. 
Øgmund  Paulssøn  223  ff. 

Ølve  paa  Egge  27. 

Ørsted,  A S.  51 1. 

Østergaard,  Prest  524. 


RETTELSER. 


s.  5. 
S.  15. 
S.  24. 
S.  27. 
S.  36. 
s.  36. 

S.  60. 
S.  62. 
S.  64. 

s.  152. 
S.  153. 
S.  179. 
S.  210. 

S.  210. 
S.  229. 
S.  295. 
S.  477. 
S.  494. 
S.  502. 
S.  508. 
S.  521. 


L.  19  f.  o.  hans  — læs:  Ebbos. 

L.  15  f.  o.  Mennnske  — læs:  Menneske. 

Anm.  2 L.  3 f.  n.  engelske  — læs:  Engelske. 

L.  19  f.  n.  Unvar  — læs:  Unvan. 

L.  18  f.  n.  dette  sandt  — læs:  dette  er  sandt. 

L.  18  f.  n.  historiske  læs:  historisk. 

L.  18  f.  o.  bære  Vaaben  — tilføi:  i Byerne. 

L.  6 f.  n.  Vestergøtland  — tilfei:  Dalsland. 

L.  15  f.  o.  er  i nogle  Exeraplarer  Præpositionen  «I»  bortfaldt  foran  « disse 
Strid  igheder». 

Anm.  L.  3 f.  n.  Birgitterordenen  — læs:  Birgittinerordenen. 

L.  4 f.  o.  Birgitter-  — læs:  Birgittiner-. 

L.  9 f.  o.  Eliesen  — bedre:  Helgesen. 

Peder  Plades  Visitatsbog  er  udgivet  1884,  gjengi  vet  med  Nulidens  Skrivemaade 
samt  med  Indledning  og  Oplysninger  ved  C.  Rosenberg. 

L.  5 f.  n.  1558  — læs:  1538. 

L.  2 f.  n.  Dismarsken  — læs:  Ditmarsken. 

L.  4 f.  o.  1716  — læs:  1717. 

L.  3 f.  n.  «og  Dommen»  — udgaar. 

I-.  10  f.  o.  Krog  — læs:  M.  B.  Kiogh. 

L.  8 f.  n.  Menneskehed  — læs:  Menneskelighed . 

L.  12  f.  o.  ind  i selv  — læs:  ind  i sig  selv. 

L.  18  f.  n.  hvad  det  — læs:  hvad  det  andet  Punkt. 

